CELEX: 52011PC0452
Language: ga
Date: 2011-07-20
Title: Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le ceanglais stuamachta i gcomhair institiúidí creidmheasa agus gnólachtaí infheistíochta (Téacs atá ábhartha maidir leis an LEE)

|
			
		
		
		52011PC0452
		
			Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLEmaidir le ceanglais stuamachta i gcomhair institiúidí creidmheasa agus gnólachtaí infheistíochtaCuid 1(Téacs atá ábhartha maidir leis an LEE) /* COIM/2011/0452 leagan deireanach */
			
				
		
		
			
			   	MEABHRÁN
MÍNIÚCHÁIN

1.                      
Comhthéacs an ghnímh atá beartaith0065
1.1.                
Forais agus cuspóirí an togra

Léirigh méid na géarchéime airgeadais go
bhfuil rioscaí doghlactha ag baint leis an gcaoi a rialáiltear na hinstitiúidí
airgeadais faoi láthair. De réir mheastacháin an Ciste Airgeadaíochta
Idirnáisiúnta, b’fhiú beagnach EUR 1 trilliún na caillteanais a
thabhaigh institiúidí creidmheasa na hEorpa idir 2007 agus 2010 de dheasca na
géarchéime. Is ionann sin agus 8 % de OTI an AE.
D'fhonn cobhsaíocht a thabhairt ar ais san
earnáil baincéireachta agus a chinntiú go gcuirfear creidmheas ar fáil don
fhíorgheallagar, ghlac an AE agus Ballstáit an AE réimse leathan beartas nach
raibh a leithéid ann riamh cheana, beartais a dtitfidh a gcostais ar an
gcáiníocóir sa deireadh thiar. Sa chomhthéacs seo, thug an Coimisiún faomhadh
do EUR 4.6 trilliún a chaitheamh mar bhearta státchabhrach d'institiúidí
airgeadais, agus baineadh leas éifeachtach as breis agus EUR 2 trilliún
den mhéid sin in 2008 agus in 2009. 
Ní mór athchóiriú ó bhonn a bheith ag dul le leibhéal
na tacaíochta fioscaí atá á cur ar fáil d'institiúidí creidmheasa, athchóiriú  a
thabharfaidh aghaidh ar na heasnaimh a tháinig chun solais le linn na
géarchéime. Chuige sin, tá roinnt leasuithe molta ag an gCoimisiún cheana féin
don reachtaíocht baincéireachta a tháinig i bhfeidhm in 2009 (Treoir um Cheanglais
Chaipitil II) agus in 2010 (Treoir um Cheanglais Chaipitil III).
Tá nithe sa togra seo a forbraíodh agus a comhaontaíodh go hidirnáisiúnta agus
a bhaineann le caighdeán i dtaca le caipiteal agus leachtacht institiúidí
creidmheasa, caighdeáin a dtugtar Basel III orthu. Ina cheann sin déanann an
togra comhchuibhiú ar fhorálacha eile sa reachtaíocht atá ann faoi láthair.
Tugtar míniú mionchruinn i Roinn 5 thíos ar na roghanna rialála a
rinneadh.
I dTreoir 2006/48/CE ó Pharlaimint na
hEorpa agus ón gComhairle an 14 Meitheamh 2006 maidir le dul i mbun
an ghnó a ghabhann le foras creidmheasa agus leanúint den ghnó sin tá forálacha
a bhfuil dlúthbhaint acu le rochtain ar ghnó na n‑institiúidí creidmheasa
(amhail forálacha a rialaíonn údarú an ghnó, feidhmiú shaoirse na bunaíochta,
cumhachtaí maoirsithe údarás na mBallstát baile agus na mBallstát aíochta ina
leith sin, agus athbhreithniú maoirseachta ar na hinstitiúidí creidmheasa). Tá na nithe sin clúdaithe ag an togra nua le haghaidh
Treorach maidir le rochtain ar ghníomhaíochtaí ghnó na n‑institiúidí
creidmheasa agus maoirseacht stuamachta ar institiúidí creidmheasa agus ar
ghnólachtaí infheistíochta; aon phacáiste amháin is ea an Treoir sin agus an
togra seo. Mar sin féin, leagtar amach i dTreoir 2006/48/CE, go háirithe sna
hiarscríbhinní a ghabhann léi, rialacha stuamachta freisin. D'fhonn cóineasú a
dhéanamh ar na forálacha reachtacha a eascraíonn as trasuíomh Threoracha 2006/48/CE
agus 2006/49/CE sa dlí náisiúnta agus d'fhonn a áirithiú go gcuirfear na
rialacha stuamachta céanna i bhfeidhm go díreach orthu, rud atá riachtanach ó
thaobh fheidhmiú an margaidh inmheánaigh, is iad na rialacha stuamachta seo
ábhar an togra seo le haghaidh Rialacháin.
Ar mhaithe le soiléire, déanann
an togra seo na ceanglais stuamachta ar institiúidí creidmheasa agus ar
ghnólachtaí infheistíochta a thabhair le chéile; tagann an dara ceann acu sin
faoi Threoir 2006/49/CE faoi láthair.

1.1.1.          
Fadhbanna ar tugadh aghaidh orthu - eilimintí nua faoi Basel III

Ceapadh an togra seo chun dul i ngleic le
heasnaimh rialála sna réimsí seo a leanas:
Bainistiú riosca leachtachta (Cuid a Sé): Léirigh an ghéarchéim go raibh na cleachtais
maidir le bainistiú riosca leachtachta neamhleor le dul i ngleic i gceart leis
na rioscaí a bhaineann le hurrúsú i gcomhair oibríochtaí 'tionscain agus dáil',
úsáid ionstraimí casta airgeadais agus spleáchas ar ionstraimí aibíochta
gearrthéarma le haghaidh maoiniú mórdhíola. Is é sin ba chúis le dul in éag
roinnt institiúidí airgeadais, leis an díobháil a rinneadh do shláine airgeadais
a lán institiúidí eile, le cobhsaíocht airgeadais a bheith curtha i mbaol agus leis
an ngá tacaíocht phoiblí a chur ar fáil. Cé go bhfuil cuid de na Ballstáit ag
cur caighdeán rialála cainníochta de chineál éigin i bhfeidhm faoi láthair
maidir le leachtacht, níl aon córas rialála comhchuibhithe atá follasach go
leor leagtha síos ar leibhéal an AE maidir leis an dóigh iomchuí le leibhéil
leachtachta gearrthéarmacha agus fadtéarmacha a láimhseáil. Cuireann an
éagsúlacht atá le sonrú sna caighdeáin náisiúnta reatha bac le cumarsáid idir
údaráis maoirseachta agus cuireann sí costais bhreise tuairiscithe ar
institiúidí trasteorann.
Sainmhíniú ar
chaipiteal (Cuid a Dó Teideal I): Níor leor cainníocht ná cáilíocht an chaipitil a bhí ag na
hinstitiúidí nuair a tháinig an géarchéim. Nuair a chuirtear san áireamh na
rioscaí a bhí ag bagairt orthu is léir nach raibh go leor ionstraimí caipitil ardcháilíochta
ag a lán institiúidí chun tionchar na gcaillteanas a iompar go héifeachtach de
réir mar a thiocfadh siad chun cinn agus cabhrú chun an institiúid a chaomhnú
mar ghnóthas leantach. Measadh  go bhféadfadh ionstraimí caipitil de Leibhéal
Hibrideach 1 (hibridí) caillteanais a iompar ar bhonn gnóthais leantaigh, ach
nuair a tháinig an crú ar an tairne fuarthas amach nach raibh siad éifeachtach.
Ní raibh ionstraimí caipitil Leibhéal 2 in ann a bhfeidhm a chomhlíonadh maidir
le caillteanais a iompar óir nuair a d’éirigh institiúid dócmhainneach ba minic
nár ligeadh dí teip. Maidir le cáilíocht na n‑ionstraimí chaipitil a bhí
riachtanach chun caillteanais gan choinne a iompar de thoradh rioscaí sa leabhar
trádála, fuarthas amach go raibh siad chomh hard le rioscaí an leabhair neamhthrádála;
fuarthas amach freisin nach raibh cáilíocht sách ard ag ionstraimí caipitil
Leibhéal 3. Chuir rialtais tacaíocht nach bhfacthas a leithéid riamh roimhe sin
ar fáil don earnáil baincéireachta in go leor tíortha chun cobhsaíocht
airgeadais a chosaint. Gan comhchuibhiú go leor a bheith déanta san AE maidir
le sainmhíniú a thabhairt ar cad is caipiteal ann faoi deara na deacrachtaí
seo, agus is amhlaidh a bhí cineálach cur chuige an-éagsúil ag na Ballstáit
maidir leis na gnéithe caipitil sin ba chóir a áireamh nó a eisiamh óna gcistí
féin. Dá thoradh sin agus de thoradh an chaoi nár léirigh na cóimheasa rialála
an fhíor-acmhainn a bhí ag institiúidí caillteanais a iompar, ní raibh sé ar
chumas an mhargaidh shócmhainneacht institiúidí an AE a mheas go cruinn ná go
seasta. Chuir sé sin uile le héagobhsaíocht airgeadais san AE. 
Riosca creidmheasa
contrapháirtí (Cuid a Trí Teideal II Caibidil 6): Léirigh an ghéarchéim roinnt easnamh sa chóras rialála
reatha maidir le riosca creidmheasa contrapháirtí a éiríonn as díorthaigh, as
athcheannaigh agus as gníomhaíochtaí maoinithe urrús. Thaispeáin sí, leis, nár
chinntigh na forálacha a bhí ann cheana go ndéanfaí bainistíocht cuí agus
caipitliú leordhóthanach i gcomhair an chineáil sin riosca. Níor chuir na
rialacha reatha dreasachtaí go leor ar fáil chun conarthaí díorthach thar an
gcuntar arna nglanadh go déthaobhach a aistriú chuig imréiteach iltaobhach trí
chontrapháirtithe lárnacha.
Roghanna, discréid agus
comhchuibhiú (an Rialachán ar fad):
Cuireadh Treoir amháin in ionad seacht dTreoir baincéireachta in
2000. Cuireadh leagan amach nua ar an dTreoir seo in 2006 nuair a bhí creat
Basel II á thabhairt isteach san AE. Tá líon suntasacha roghanna agus
discréide sna forálacha reatha dá bharr sin. Lena chois sin sin, tá cead tugtha
do na Ballstáit rialacha níos déine a chur i bhfeidhm ná rialacha na Treorach.
Mar thoradh air sin, tá leibhéal ard dibhéirseachta ann, rud a chuireann ualach
trom ar ghnólachtaí atá ag feidhmiú ar bhonn trasteorann. Easpa soiléire dlí
agus ní easpa cothroime a thagann as sin. 

1.1.2.          
Cuspóirí an togra

Is é sprioc ginearálta an tionscnaimh seo a
áirithiú go neartófar a éifeachtaí atá an rialú ar chaipiteal institiúidí san
AE agus go gcuirfear srian leis an drochthionchar ar chosaint taisceoirí agus
ar chomh‑thimthriallacht an chórais airgeadais, gan laghdú a theacht ar a
iomaíoch atá tionscal baincéireachta an AE.

1.2.                
Comhthéacs ginearálta

Spreag an ghéarchéim airgeadais mór‑iarracht
san AE agus ar fud an domhain chun beartais éifeachtacha a fhorbairt le dul i
ngleic leis na fadhbanna is bunús leis an ngéarchéim sin. Rinne Grúpa
Ardleibhéil a raibh an tUasal de Larosière ina chathaoirleach air moltaí chun
athchóiriú a dhéanamh ar mhaoirseacht agus ar rialú airgeadais na hEorpa. Rinne
Cumarsáid ón gCoimisiún breis mionsaothraithe orthu sin i Márta 2009. Tá
athbhreithnithe iomadúla beartas sa togra seo agus tá siad liostaithe sa phlean
gníomhaíochta mionsonraithe a ghabhann leis an Teachtaireacht sin.
Ar leibhéal domhanda, léirigh Dearbhú an
Ghrúpa G-20 an 2 Aibreán 2009 tiomantas iarrachtaí comhsheasmhacha
idirnáisiúnta a dhéanamh chun aghaidh a thabhairt ar an ngéarchéim, feabhas a
chur ar chainníocht agus ar cháilíocht an chaipitil sa chóras baincéireachta,
beart forlíontach neamhriosca a thabhairt isteach chun teorainn a chur le fás
ghiarála, creat a fhorbairt le haghaidh maoláin leachtachta níos láidre a
bheith ag institiúidí airgeadais agus moltaí an Bhoird um Chobhsaíocht
Airgeadais (FSB) a chur i bhfeidhm chun maolú a dhéanamh ar an comh‑thimthriallacht.
Mar fhreagra ar shainordú an G-20, i Meán
Fómhair 2009 tháinig an Ghrúpa Rialtóirí Banc Ceannais agus Ceannairí
Maoirseachta (GHOS), comhlacht maoirseachta Choiste Basel um Maoirseacht ar
Bhaincéireacht (CBMB) [1],
tháinig siad ar chomhaontú faoi roinnt beart chun rialáil earnáil na
baincéireachta a neartú. Thacaigh an FSB agus ceannairí an Ghrúpa G-20 leo ag a
gcruinniú mullaigh in Pittsburgh an 24 agus 25 Meán Fómhair 2009.
I mí na Nollag 2010, d'eisigh an CBMB rialacha
mionsonraithe i gcomhair caighdeán rialála domhanda nua maidir le
leordhóthanacht caipitil agus leachtachta institiúidí creidmheasa; Basel III
a thugtar ar iomlán na gcaighdeán sin. Baineann an togra seo go díreach le
caighdeáin rialála Basel III. 
Bhí an Coimisiún, ina cháil mar bhreathnadóir
ar an CBMB, ag obair i ndlúth‑chomhpháirtíocht leis an CBMB ar fhorbairt
na gcaighdeán sin, lena n‑áirítear measúnú a dhéanamh ar a n‑iarmhairt.
Dá bhrí sin, leanann na bearta atá molta substaint
prionsabal Basel III. D'fhonn an cuspóir dúbailte a bhaint amach arb é atá
ann athléimneacht an chórais airgeadais domhanda a neartú agus cothroime a
chinntiú, tá sé ríthábhachtach  leagan níos treise de na ceanglais stuamachta a
chur i bhfeidhm go comhsheasmhach ar fud an domhain.
San am céanna, nuair a bhí
an togra reachtach seo á fhorbairt, rinne an Coimisiún iarrachtaí faoi leith le
cinntiú go dtabharfaí aghaidh mar is ceart ar mhórshainiúlachtaí agus ar mhórcheisteanna
áirithe a bhaineann leis an Eoraip. Is fiú cuimhneamh nach bhfuil an AE cosúil le cuid de
gheilleagair móra eile maidir le cur chun feidhme na bprionsabal rialála a
ndearnadh comhaontú domhanda fúthu faoi choimirce an CBMB. Cuirtear na
caighdeáin sin i bhfeidhm ar fud na hearnála baincéireachta go léir san AE,
agus baineann siad le gach institiúid chreidmheasa agus, tríd is tríd, le gach
gnólachta infheistíochta. Faoi mar a mhínítear níos mine i Roinn 4.2, ba é
meas an AE i gcónaí gurb é cur chuige den sórt sin amháin a d’fhéadfadh
cothroime a sholáthar san AE agus a chuirfeadh an tairbhe ghaolmhar is mó ar
fáil maidir le cobhsaíocht airgeadais.
Tá sé sin ar cheann de na cúiseanna gur cosúil
go bhfuil údar maith le hoiriúnuithe áirithe ar phrionsabail Basel III, oiriúnuithe
a thabharfadh aghaidh ar shainiúlacht agus saincheisteanna na hEorpa. Mar sin
féin tá na hoiriúnuithe sin comhsheasmhach le cineál agus le cuspóirí
athchóiriú Basel III.
I gcomhthéacs níos leithne, ba chóir a
thabhairt faoi deara go bhfuil sé ar cheann de thosaíochtaí an Choimisiúin
maidir le hathchóiriú ar rialáil seirbhísí airgeadais AE féachaint chuige go
bhfuil an earnáil baincéireachta in ann a chuspóir bunúsach a chomhlíonadh, is
é sin, iasachtaí a thabhairt don bhfíorgheilleagar agus seirbhísí a sholáthar
do shaoránaigh agus do ghnólachtaí san Eoraip. I ndáil leis sin, ghlac an
Coimisiún an 18 Iúil Moladh faoi rochtain ar chuntas íocaíochta bunúsach[2].

2.                      
Torthaí na gcomhairliúchán leis na páirtithe leasmhara agus na
measúnuithe tionchair 
2.1.                
Comhairliúchán le páirtithe leasmhara 

Lean seirbhísí an Choimisiúin obair na bhfóram
idirnáisiúnta go dlúth, go háirithe obair an CBMB, a bhí i gceannas ar
fhorbairt creata Basel III, agus ghlac siad páirt san obair sin. Bhí an Coiste Baincéireachta Eorpach (EBC) agus Coiste
Eorpach na Maoirseoirí Baincéireachta (CEBS), agus a chomharba ó 2011, An
tÚdarás Baincéireachta Eorpach (EBA), páirteach san obair agus chuathas i
gcomhairle leo go forleathan. Chuidigh a gcuid tuairimí le hullmhú an togra seo
agus leis an measúnú iarmharta a ghabhann leis. 

2.1.1.          
Coiste Eorpach na Maoirseoirí Baincéireachta (CEBS)

Rinne CEBS staidéar cuimsitheach
chainníochtúil ar thionchar an togra reachtaigh seo ar thionscal baincéireachta
an AE. Ghlac 246 institiúid creidmheasa páirt sa staidéar. Chuir CEBS
comhairliúcháin forleathan poiblí ar siúl agus chuir siad comhairle teicniúil
ar fáil i nDeireadh Fómhair 2008 maidir le roghanna agus discréid náisiúnta.

2.1.2.          
An Grúpa Oibre um an Treoir um Cheanglais
Chaipitil 

I fhad a bhaineann le roghanna agus discréid
náisiúnta, thionóil an Choimisiúin sé chruinniú den Mheitheal um an Treoir um
Cheanglais Chaipitil (CRDWG) idir 2008 agus 2011, meitheal a n-ainmníonn an
Coiste Baincéireachta Eorpach a ainmníonn a mbaill. Ina
theannta sin, rinne foghrúpaí den CRDWG obair de chineál níos teicniúla i
réimsí na leachtachta, an tsainmhínithe caipitil, cóimheas giarála agus rioscaí
creidmheasa contrapháirtí .

2.1.3.          
Comhairliúcháin phoiblí eile

Reáchtáil an Coimisiún ceithre comhairliúchán
phoiblí in 2009, 2010 agus 2011 a chuimsigh gach gné den togra seo. Reáchtáil
seirbhísí an Choimisiúin éisteacht phoiblí oscailte i mí Aibreán 2010
faoin togra seo agus d'fhreastail grúpaí uile na bpáirtithe leasmhara uirthi. 
Tá na freagraí a tugadh ar na comhairliúcháin
phoiblí agus na tuairimí a nochtadh ag an éisteacht phoiblí le fáil ó thús
deireadh na tuarascála ar an measúnú iarmharta a ghabhann leis seo. Tá na
freagraí ar fáil ar shuíomh Gréasáin an Choimisiúin. 
Ina theannta sin,
reáchtáil an Coimisiún comhairliúchán ar leith leis lucht tionscail, lena n‑áirítear
an Grúpa Saineolaithe i Saincheisteanna Baincéireachta (GEBI) a bhunaigh an
Coimisiún agus cumainn éagsúla de chuid an tionscail bhaincéireachta agus
institiúidí aonair de chuid an AE.

2.2.                
Measúnú iarmharta

Rinneadh measúnú ar 27 rogha beartais agus
cuireadh i gcomparáid iad d’fhonn aghaidh a thabhairt ar na saincheisteanna
éagsúla a sainaithníodh.[3].
Tá liosta sa Tábla thíos de na roghanna beartais faoi léith a bhaineann le
gach sraith beartas mar aon le rangú orthu ó thaobh a n-éifeachtacht [4] agus n-éifeachtúlacht[5] coibhneasta maidir le cuspóirí
beartais fadtéarmacha ábhartha a bhaint amach. Aibhsíodh
na roghanna is fearr a sainaithníodh ar bhonn an rangaithe sin, agus pléitear
iad sa chuid eile den roinn seo.
 An tacar roghanna Beartais   || Roghanna Beartas   || Critéir Chomparáide maidir le Roghanna Beartas 
 Éifeachtacht || Éifeachtúlacht 
 Feabhas a chur ar leordhóthanacht ceanglas caipitil || Feabhas a chur ar bhainistiú riosca banc || Cosc a chur le deiseanna arbatráiste rialála || Feabhas a chur ar ar shoiléire dhlíthiúil || An t‑ualach comhlíonta a laghdú || Feabhas a chur ar chothromaíocht || Feabhas a chur ar chomhoibriú maoirseachta agus ar chóineasú || Ceanglais stuamachta i gcomhair institiúidí airgeadais a bhfuil tábhacht shistéamach leo a ailíniú leis na rioscaí a bhaineann leo || Timthriallacht soláthair agus ceanglais chaipitil a laghdú 
 Leachtacht - Cóimheas Clúdaigh Leachtachta || An cur chuigeatá ann faoi láthair a choinneáil || 3 || 3 ||   ||   ||   ||   ||   ||   ||   || 3 
 CCL a thabhairt isteach faoi mar a shonraíodh é sa chomhairliúchán poiblí i bhFeabhra 2010 || 2 || 2 ||   ||   ||   ||   ||   ||   ||   || 1 
 CCL a thabhairt isteach faoi mar a ghlac Coiste Basel leis faoi réir tréimhse breathnóireachta. || 1 || 1 ||   ||   ||   ||   ||   ||   ||   || 2 
 Leachtacht - Cóimheas Glanchistiúchán Cobhsaí || An cur chuige reatha a choinneáil || 3 || 3 ||   ||   ||   ||   ||   ||   ||   || 3 
 CGCC a thabhairt isteach faoi mar a shonraíodh é i gcomhairliúchán poiblí i bhFeabhra 2010 || 2 || 2 ||   ||   ||   ||   ||   ||   ||   || 2 
 CGCC a thabhairt isteach faoi mar a ghlac Coiste Basel leis faoi réir tréimhse breathnóireachta || 1 || 1 ||   ||   ||   ||   ||   ||   ||   || 1 
 Incháilitheacht ionstraimí caipitil agus cur i bhfeidhm coigeartaithe rialála || An cur chuige reatha a choinneáil || 5 || 5 || 5 ||   ||   || 5 ||   || 5 || 5 || 5 
 Gan ach na critéir incháilitheachta a mhodhnú faoi mar a shonraíodh i gcomhairliúchán poiblí Feabhra 2010 || 4 || 4 || 4 ||   ||   || 4 ||   || 4 || 4 || 4 
 Na critéir incháilitheachta a mhodhnú faoi mar a shonraíodh i gcomhairliúchán poiblí Feabhra 2010 || 1-3 || 1-3 || 1-3 ||   ||   || 2-3 ||   || 1 || 1-3 || 3 
 Na critéir incháilitheachta a mhodhnú bunaithe ar chur chuige Basel || 1-3 || 1-3 || 1-3 ||   ||   || 2-3 ||   || 2-3 || 1-3 || 2 
 Na critéir incháilitheachta agus coigeartuithe rialála a mhodhnú bunaithe ar chur chuige Basel faoi réir roinnt coigeartuithe i gcomhair sainiúlacht an AE || 1-3 || 1-3 || 1-3 ||   ||   || 1 ||   || 2-3 || 1-3 || 1 
 Riosca creidmheasa an chontrapháirtí (RCC) || An cur chuige reatha a choinneáil || 3 || 3 ||   ||   ||   ||   ||   || 3 || 3 || 3 
 Feabhsaigh an ceanglas maidir le Riosca creidmheasa an chontrapháirtí || 2 || 2 ||   ||   ||   ||   ||   || 2 || 2 || 2 
 Feabhsaigh ceanglais Riosca creidmheasa an chontrapháirtí agus déan idirdhealú maidir le déileáil le neamhchosaintí i leith Contrapháirtithe Lárnacha || 1 || 1 ||   ||   ||   ||   ||   || 1 || 1 || 1 
 Cóimheas giarála || An cur chuige reatha a choinneáil || 3 || 3 ||   ||   ||   ||   ||   ||   || 3 || 3 
 Cóimheas giarála a thabhairt isteach faoi mar a shonraíodh é sa chomhairliúchán poiblí i bhFeabhra 2010 || 2 || 2 ||   ||   ||   ||   ||   ||   || 2 || 2 
 Déan monatóireacht forleathan ar chóimheas giarála || 1 || 1 ||   ||   ||   ||   ||   ||   || 1 || 1 
 Caipiteal maolánach || An cur chuige reatha a choinneáil || 4 || 4 ||   ||   ||   ||   ||   ||   || 4 || 4 
 Caipiteal maolánach caomhnaithe || 1-2 || 1-3 ||   ||   ||   ||   ||   ||   || 3 || 2-3 
 Caipiteal maolánach friththimthriallach || 3 || 1-3 ||   ||   ||   ||   ||   ||   || 1-2 || 2-3 
 Déchaipiteal maolánach || 1-2 || 1-3 ||   ||   ||   ||   ||   ||   || 1-2 || 1 
 Leabhar rialacha aonair || An cur chuige reatha a choinneáil ||   ||   || 4 || 4 || 4 || 4 || 4 ||   ||   || 4 
 Comhchuibhiú íosta ||   ||   || 3 || 3 || 1-3 || 3 || 3 ||   ||   || 1-3 
 Comhchuibhiú uasta ||   ||   || 1-2 || 1 || 1-3 || 1 || 1 ||   ||   || 1-3 
 Comhchuibhiú uasta cé is moite de roinnt eisceachtaí ||   ||   || 1-2 || 2 || 1-3 || 2 || 2 ||   ||   || 1-3 
 Ionstraim bheartais a roghnú || Leasaigh an Treoir um Cheanglais Chaipitil ||   ||   || 2 || 2 || 2 ||   || 2 ||   ||   || 2 
 Cuir srian le raon feidhme na treorach um cheanglais chaipitil agus beartaigh rialachán ||   ||   || 1 || 1 || 1 ||   || 1 ||   ||   || 1 
Scála rangaithe na roghanna: 1 = an ceann is
éifeachtaí/is éifeachtúla, 5 = an ceann is lú éifeachtacht / éifeachtúlacht

2.2.1.          
Bearta beartais aonair 

Bainistiú riosca leachtachta (Cuid a Sé): D’fhonn athléimneacht na n‑institiúidí airgeadais  ó thaobh
riosca leachtachta de a neartú, tabharfar isteach Cóimheas Clúdaigh Leachtachta
(CCL) tar éis tréimhse bhreathnóireachta agus athbhreithnithe in 2015. Chuirfeadh
an CCL ceangal ar institiúidí glan‑eis‑sreafaí leachtachta a
mheaitseáil laistigh de thréimhse 30 lá le maolán sócmhainní leachtacha 'ardcháilíochta'.
Sna heis‑sreafaí (an t‑ainmneoir) sin bheadh curtha san áireamh suaití
institiúid-sonracha agus suaití sistéamacha a bheadh ceaptha i bhfianaise
fíordhálaí a bhí ann le linn na géarchéime airgeadais domhanda. Na forálacha ar
liosta na sócmhainní leachtacha ardcháilíochta (an t‑uimhreoir) atá
ceaptha na heis‑sreabhfaí sin a chlúdach, ba cheart go n-áiritheoidís go
mbeadh na sócmhainní sin ar ardchaighdeán creidmheasa agus leachtachta. Ar
bhonn an tsainmhínithe ar CCL atá tugtha in Basel III, meastar go dtiocfadh
glansochair bhliantúla OTI idir 0.1 % agus 0.5 % as comhlíonadh an
cheanglais sin san AE, mar gheall ar laghdú ar mhinicíocht géarchéimeanna
sistéamacha. 
Chun aghaidh a thabhairt
ar fhadhbanna cistiúcháin a eascraíonn as neamhréireanna aibíochta idir
sócmhainní agus dliteanais, déanfaidh an Coimisiún machnamh faoi Chóimheas
Glanchistiúcháin Chobhsaí (CGCC) a mholadh tar éis tréimhse breathnóireachta
agus athbhreithnithe in 2018. Cheanglódh an CGCC ar institiúidí struchtúr fónta
maoinithe a choimeád go ceann tréimhse níos faide ná aon bhliain amháin i gcás
dálaí struis gnólacht‑sonrach, mar shampla meath suntasach a theacht ar a
bhrabúsacht nó ar a shócmhainneacht. Chun na críche sin, chaithfí sócmhainní
atá á gcistiú faoi láthair agus aon oibleagáidí teagmhasacha a bhaineann leis
an gcistiú sin a mheaitseáil le foinsí cobhsaí.
Sainmhíniú ar
chaipiteal (Cuid a Dó): Cuireann an
togra seo leis na hathruithe a rinneadh i dTreoir um Cheanglais Chaipitil II
chun critéir incháilitheachta ionstraimí caipitil a neartú a thuilleadh. Ina
theannta sin, tugann sé isteach comhchuibhiú suntasach maidir leis na
hoiriúnuithe a rinneadh ar chothromas cuntasaíochta d'fhonn cinneadh a dhéanamh
faoin méid caipitil rialála is stuama a aithint chun críocha rialúcháin. Mhéadódh
an sainmhíniú nua comhchuibhithe sin go mór ar an méid caipitil rialála a mbeadh
sé de cheangal ar institiúidí a bheith acu. 
Dhéanfaí na ceanglais nua
maidir le caipiteal rialála gnóthas leantach – Gnáthchothromas Leibhéal 1 agus
caipitil Leibhéal 1 – a chur chun feidhme de réir a chéile idir 2013 agus 2015.
Chuirfí na coigeartuithe stuamachta nua chun feidhme de réir a chéile chomh
maith, 20 % in aghaidh na bliana ó 2014 ar aghaidh, go dtí go scroichfeá
100 % in 2018. Bhainfeadh forálacha marthanaithe os cionn 10 mbliana
freisin le hionstraimí caipitil áirithe d'fhonn cuidiú chun trasdul réidh chuig
na rialacha nua a áirithiú.
Riosca creidmheasa
contrapháirtí (Cuid a Trí, Teideal II, Caibidil 6): Neartófar na ceanglais maidir le bainistiú agus
caipitliú riosca creidmheasa an chontrapháirtí. Ghearrfaí muirear breise
caipitil ar institiúidí i gcomhair aon chaillteanais a d’fhéadfadh a bheith ag
baint le meath a thiocfadh ar acmhainneacht creidmheasa contrapháirtí.
Chuirfeadh sé sin cleachtais fónta chun cinn maidir leis an riosca seo a
bhainistiú agus thabharfadh sé aitheantas dá fhálú agus chuirfeadh sé ar chumas
institiúidí tionchar an mhuirir chaipitil sin a mhaolú. Ardófar an t‑ualú
riosca maidir le neamhchosaint institiúidí airgeadais i gcomparáid leis an
earnáil chorparáideach neamhairgeadais. Táthar ag súil go spreagfaidh an leasú
sin éagsúlú ar riosca contrapháirtí i measc institiúidí níos lú agus, tríd is
tríd, ba cheart go gcabhródh sé chun nach mbeadh an oiread sin
idircheangailteachta idir institiúidí móra nó idir institiúidí a bhfuil
tábhacht shistéamach ag baint leo. Chabhródh an togra freisin feabhas a chur ar
na dreasachtaí chun ionstraimí thar an gcuntar a shocrú trí chontrapháirtithe
lárnacha. Meastar gur ar mhórinstitiúidí an AE, den chuid is mó, a bheidh
tionchar ag na tograí seo, os rud é nach mbaineann an riosca creidmheasa
contrapháirtí ach le bainc a phléann go minic le maoiniú díorthach agus le hurrúis
thar an gcuntar.
Cóimheas giarála (Cuid
a Seacht): Molann an Coimisiún
freisin cóimheas giarála nach mbeadh bunaithe ar riosca a thabhairt isteach
d'fhonn teorainn a chur le fás iomarcach giarála ar chláir chomhardaithe
institiúidí creidmheasa agus gnólachtaí infheistíochta agus, ar an dóigh sin, cuidiú
le srian a chur le timthriallacht iasachtaithe. Tabharfar isteach é sin mar
ionstraim chun athbhreithniú maoirseachta a dhéanamh ar institiúidí, faoi mar a
d'aontaigh CBMB. Déanfar monatóireacht ar thionchair an chóimheasa d’fhonn beart
ceangailteach de chuid cholún a haon a dhéanamh de in 2018, tar éis
athbhreithniú agus calabrú iomchuí a dhéanamh, i gcomhréir le comhaontuithe
idirnáisiúnta.
Leabhar rialacha aonair
(Rialachán iomlán): Comhchuibhíonn
an togra seo na cineálacha éagsúla cur chuige náisiúnta maoirseachta atá ann trí
dheireadh a chur beagnach ar fad le roghanna agus discréid náisiúnta. Tá
díolúine ar fáil i gcás roinnt réimsí dea-shainithe ina bhfuil dibhéirsiú ann i
ngeall ar chúrsaí measúnaithe riosca nó sainiúlacht táirgí nó creataí dlíthiúla
Ballstát, rud a ligeann do Bhallstáit rialacha níos déine a ghlacadh. 

2.2.2.          
Ionstraim bheartais

Scarann an togra seo ceanglais stuamachta ó dhá
réimse eile de chuid Treoir 2006/48/CE agus Treoir 2006/49/CE, i.e. údarú
agus maoirseacht leanúnach a bheadh fós ann mar Threoir mar chuid de
phacáiste an togra seo. Léiríonn sé seo difríochtaí
in ábhar, i nádúr agus sna grúpaí ar a bhfuil sé dírithe. 

2.2.3.          
Tionchar carnach an phacáiste

D’fhonn cur leis an measúnú a rinne sé féin ar
thionchar Basel III, rinne an Coimisiún athbhreithniú ar roinnt staidéar a
ullmhaíodh sna hearnálacha poiblí agus príobháideach araon. Is féidir achoimre
a dhéanamh mar seo a leanas ar na príomhthorthaí:
Meastar go méadóidh an togra seo agus an Treoir um
Cheanglais Chaipitil III sócmhainní ualaithe ó thaobh riosca institiúidí
móra creidmheasa faoi 24.5 % ach nach ndéanfaidh sé ach méadú beag 4.1 %
i gcás institiúidí beaga. Meastar gur fiú €84 billiún faoi 2015 agus €460
billiún faoi 2019 na cistí dílse a mbeidh orthu a bhailiú de thoradh an
cheanglais nua agus de bhar an mhaoláin chaomhnaithe.
Bheadh glanbhuntáistí
soiléire fadtéarmacha eacnamaíocha ann dá dtarlódh méadú idir 0.3 % agus 2 %
ar OTI an AE. Tagann siad ó laghdú ar mhinicíocht agus ar dhócúlacht na
ngéarchéimeanna sistéamacha sin a bhfuiltear á dtuar.
Meastar go ndéanfadh an
togra laghdú idir 29 % go 89 % ar an dócúlacht go dtarlódh géarchéim
shistéamach bhaincéireachta i seacht mBallstát nuair a bheadh a leithéid
d’athchaipitliú déanta ag institiúidí creidmheasa go mbeadh cóimheas caipitil
de 10.5 % ar a laghad acu san iomlán. 
Ina theannta sin, ba
cheart go ndéanfadh ceanglais leachtachta agus caipitil níos airde, lena n‑áirítear
an caipiteal maolánach friththimthriallach, laghdú freisin ar aimplitiúid na
ngnáth‑thimthriallta gnó. Baineann sé seo go háirithe le gnóthais bheaga
agus mheánmhéide a bhíonn ag brath níos mó ná cuideachtaí móra ar mhaoiniú ó
institiúidí creidmheasa i rith an timthrialla eacnamaíoch.

2.2.4.          
An t‑ualach riaracháin

Is iad na hinstitiúidí sin a bhfuil níos mó
gníomhaíochta trasteorann acu a bhainfeadh an tairbhe is mó as chomhchuibhiú na
bhforálacha náisiúnta reatha toisc go meastar go laghdóidh na ciorruithe
riaracháin na hualaí a bheidh orthu de bharr bearta Basel III.

3.                      
Monatóireacht agus meastóireacht a dhéanamh

Tá na leasuithe atá beartaithe nasctha le Treoir 2006/48/CE
agus Treoir 2006/49/CE a tugadh roimh an Rialachán seo. Ciallaíonn sin go ndéanfar monatóireacht ghrinn ar ghnéithe
na Treorach roimhe seo agus ar na gnéithe nua a thabharfar isteach leis an
Rialachán seo. Déanfar iniúchadh an‑ghrinn ar an gcóimheas ghiarála agus
ar na bearta leachtachta nua ar bhonn na sonraí staidrimh a bhaileofar de réir na
bhforálacha sa togra seo. Déanfar an mhonatóireacht agus an mheastóireacht ar
leibhéal an AE (ÚBE/BCE - An Banc Ceannais Eorpach) agus ar an leibhéal
idirnáisiúnta (CBMB) araon.

4.                      
Eilimintí dlí an togra
4.1.                
Bunús dlí

Cuireann Airteagal 114 (1) den CFAE bunús
dlí ar fáil le haghaidh Rialacháin a chruthóidh forálacha aonfhoirmeacha atá
dírithe ar fheidhmiú an mhargaidh inmheánaigh. De
bhrí go rialaíonn an togra le haghaidh Treorach [le cur isteach ag an OP]
rochtain ar ghníomhaíocht gnólachtaí agus go bhfuil sé bunaithe ar Airteagal 53
den CFAE, ní mór na rialacha sin a scaradh ó na rialacha maidir le conas a
dhéanfar na gníomhaíochtaí sin, agus chuige sin ní mór bunús nua dlí a
sholáthar maidir leis an gcaoi a mbeidh na gníomhaíochtaí sin le déanamh.
Leagann ceanglais
stuamachta critéir síos chun meastóireacht a dhéanamh ar an riosca a bhaineann
le gníomhaíochtaí áirithe baincéireachta agus ar na cistí is gá chun na rioscaí
sin a fhrithchothromú. Ní dhéanann siad iontu féin rialáil ar rochtain ar
ghníomhaíochtaí glactha taiscí ach rialaíonn siad an chaoi a gcuirtear
gníomhaíochtaí den sórt sin i gcrích d'fhonn cosaint taisceoirí agus
cobhsaíocht airgeadais a áirithiú. Déanann an Rialachán atá beartaithe
athchóiriú chun éifeachta ar na ceanglais stuamachta i gcomhair institiúidí
creidmheasa agus gnólachtaí infheistíochta, arna leagan amach faoi láthair in
dhá Threoir ar leith (2006/48/CE agus 2006/49/CE), agus nascann sé le
chéile iad in aon ionstraim dhlíthiúil amháin, agus déanann sé shimpliú mór ar
an gcreat dlí is infheidhme.
Faoi mar a luadh thuas (in
ailt 1.1.1 agus 2.2.1), tá líon suntasach roghanna agus discréid sna forálacha
reatha a thugann cead do na Ballstáit rialacha níos déine a chur i bhfeidhm ná
iad sin atá i dTreoir 2006/48/CE agus i dTreoir 2006/49/CE. Bíonn
leibhéal ard dibhéirseachta ann dá thoradh sin agus ní amháin go mbíonn
fadhbanna ann ó thaobh cobhsaíochta airgeadais de faoi mar atá leagtha amach in
alt 1.1.1 thuas, ach cuireann sé isteach freisin ar sholáthar seirbhísí
trasteorann agus ar ghnó a bhunú i mBallstáit eile ós rud é go mbíonn ar
institiúidí measúnú a dhéanamh ar shraith rialacha éagsúla gach uair ar mian leo
dul i mbun gnó i mBallstát eile. Cruthaíonn sé éagothroime agus cuireann sé bac
ar an margadh inmheánach agus lena chois sin cuireann sé bac le soiléire
dhlíthiúil. Ós rud é nár éirigh leis an gcódú a rinneadh go dtí seo, ná leis na
leaganacha eile a cuireadh i bhfeidhm, laghdú a dhéanamh ar dhibhéirseacht tá
sé riachtanach Rialachán a ghlacadh chun rialacha aonfhoirmeacha a chur i
bhfeidhm sna Ballstáit go léir d’fhonn dea-fheidhmiú an mhargaidh inmheánaigh a
áirithiú. 
Dá ndéanfaí ceanglais
stuama a mhúnlú i bhfoirm Rialacháin chinnteodh sé go mbeadh na ceanglais sin
infheidhme go díreach ar institiúidí. Chinnteodh sé sin go mbeadh cothrom na Féinne
ag cách trí Threoir a thrasuíomh agus riachtanais éagsúla náisiúnta a
chosc. Léireodh an Rialachán atá beartaithe go soiléir go leanfadh institiúidí
na rialacha céanna i margaí uile an AE, agus mhéadódh sé muinín i gcobhsaíocht
institiúidí ar fud an AE. Lena chois sin chuirfeadh an Rialachán ar chumas an
AE athruithe a chur i bhfeidhm níos tapa amach anseo, toisc gur féidir
leasuithe a chur i bhfeidhm beagnach a luaithe a ghlactar leo. Chuirfeadh sé
sin ar chumas an AE spriocdhátaí maidir le cur chun feidhme a bhaint amach a
bhfuil comhaontú hidirnáisiúnta déanta fúthu agus forbairtí shuntasach sa
mhargadh a leanúint.

4.2.                
Coimhdeacht 

Tá na forálacha i gcomhréir le prionsabail na
coimhdeachta agus na comhréireachta mar atá leagtha amach in Airteagal 5
den CFAE, ós rud é nach féidir leis na Ballstáit cuspóirí an togra a bhaint
amach go leordhóthanach, agus gur fearr mar sin is féidir leis an AE iad a
bhaint amach. Ní théann na forálacha thar a bhfuil riachtanach chun na cuspóirí
a bhfuiltear á saothrú a bhaint amach. Is é an AE amháin atá in ann a chinntiú
go bhfuil institiúidí agus gnólachtaí infheistíochta atá ag feidhmiú i níos mó
ná Ballstát amháin faoi réir na gceanglas stuamachta céanna agus sa tslí sin
cothrom na Féinne a chinntiú, castacht rialála a laghdú, costais chomhlíonta
gan údar maidir le gníomhaíochtaí trasteorann a sheachaint, comhtháthú breise a
chur chun cinn i margadh an AE agus cabhrú le deireadh a chur le deiseanna
arbatráiste rialála. Lena chois sin cinntíonn gníomhaíocht an AE ardleibhéal
cobhsaíochta airgeadais san AE. Ós rud é go bhfuil na ceanglais stuamachta atá
leagtha amach sa togra seo leagtha síos i reachtaíocht an AE le breis agus 20
bliain tugann sé comhthacaíocht don argóint sin.
Cuireann Airteagal 288 den CFAE rogha ar
fáil idir hionstraimí dlíthiúla éagsúla. Dá bhrí sin tá Rialachán faoi réir
phrionsabal na coimhdeachta, faoi mar atá ionstraimí eile dlí. Ní mór prionsabal na coimhdeachta a chothromú le
prionsabail eile sna Conarthaí, mar shampla na saoirsí bunúsacha. Is ar na
Ballstáit atá Treoracha 2006/48/CE agus 2006/49/CE dírithe go foirmiúil ach is
ar ghnólachtaí atá siad dírithe sa deireadh thiar. Cuireann an Rialachán staid
níos cothroime ar fáil toisc go mbíonn sé infheidhme go díreach agus nach gá measúnú
a dhéanamh ar reachtaíocht i mBallstáit eile roimh gnó a thosú ós rud é go
mbíonn na rialacha díreach mar an gcéanna. Fágann sé sin ualach oibre níos lú
ar institiúidí. Is féidir moilleanna maidir le trasuíomh Treoracha a sheachaint
chomh maith trí Rialachán a ghlacadh.

4.3.                
Ról an ÚBE agus comhlíonadh Airteagal 290 agus
291 den CFAE 

Iarrtar ar an ÚBE i níos mó ná 50 foráil den
togra seo caighdeáin rialála agus cuir chun feidhme teicniúla a chur faoi
bhráid an gCoimisiún chun na critéir a shonrú a leagtar amach i roinnt
forálacha den Rialacháin seo agus chun a chinntiú go gcuirfear i bhfeidhm é go
comhsheasmhach. Tá sé de chumhacht ag an gCoimisiún
glacadh leo mar gníomhartha tarmligthe agus gníomhartha curtha chun feidhme.
An 23 Meán
Fómhair 2009, ghlac an Coimisiún le tograí le haghaidh Rialachán lena
mbunaítear an ÚBE, EIOPA (an tÚdarás Eorpach um Árachas agus Pinsin Ghairme
(EIOPA), agus ESMA (an tÚdarás Eorpach um Urrúis agus Margaí)[6]. I dtaca leis sin is mian leis an gCoimisiún a thabhairt chun cuimhne
na Ráitis maidir le hAirteagail 290 agus 291 den CFAE a rinne sé ag
glacadh dó an Rialacháin lenar bunaíodh na hÚdaráis Mhaoirseachta Eorpacha:
"Maidir leis an bpróiseas chun glacadh le caighdeáin rialála, leagann an
Coimisiún béim ar charachtar uathúil earnáil na seirbhísí airgeadais, a leanann
as struchtúr Lamfalussy agus dar tugadh aitheantas go sainráite do i Dearbhú 39
leis an CFAE. Mar sin féin, tá an-amhras ar an gCoimisiún nach bhfuil na
srianta ar a ról agus é ag glacadh gníomhartha tarmligthe agus beart cur chun
feidhme, nach bhfuil siad i gcomhréir le hAirteagail 290 agus 291 den
CFAE.” 

4.4.                
Idirghníomhú agus comhsheasmhacht idir gnéithe
éagsúla an phacáiste

Aon phacáiste amháin an Rialachán seo agus an Treoir atá
beartaithe [le cur isteach ag an OP]. Bheadh an pacáiste seo le cyr in áit na Threoir
2006/48/CE agus Threoir 2006/49/CE. Ciallaíonn sé sin go mbeadh an Treoir agus
an Rialachán araon ag plé le hinstitiúidí creidmheasa agus le gnólachtaí
infheistíochta. Faoi láthair, níl na cinn dheireanacha ach 'i gceangal' le Treoir 2006/48/CE
trí bhíthin Threoir 2006/49/CE. Níl i gcuid mhór de ach tagairtí do Threoir 2006/48/CE.
Ar an ábhar sin dá nascfaí le chéile na forálacha is infheidhme maidir leis an
dá chineál gnó sa phacáiste chuirfeadh sé feabhas ar inléiteacht na bhforálacha
a rialaíonn iad. Lena chois sin, dhéanfaí na hiarscríbhinní fairsinge le
Treoracha 2006/48/CE agus 2006/49/CE a chomhtháthú le chéile sna téarmaí
achtaithe, rud a dhéanfadh tuilleadh simplithe ar an chaoi a gcuirfí i bhfeidhm
iad. 
Tá leagtha amach sa togra le haghaidh
Rialacháin na rialacháin stuamachta a bheadh infheidhme go díreach maidir le
hinstitiúidí. Tá forálacha a bhaineann le húdarú
institiúidí creidmheasa agus le feidhmiú saoirse bunaíochta agus le
saorghluaiseacht seirbhísí le fáil fós sa togra le haghaidh Treorach. Ní bheadh
sé sin ina ábhar imní ag gnólachtaí infheistíochta, toisc go rialaíonn Treoir 2004/39/CE
('MiFID') na cearta agus na hoibleagáidí comhfhreagracha. Bheadh na prionsabail
ghinearálta maidir le maoirseacht na n‑institiúidí, atá dírithe ar na
Ballstáit agus is gá a thrasuíomh sa dlí náisiúnta agus maidir le feidhmiú
discréide, fós sa Treoir. Cuimsíonn sé sin go háirithe, malartú faisnéise,
dáileadh na ndualgas ar mhaoirseoirí na tíre dúchais agus ar mhaoirseoirí na
tíre aíochta agus feidhmiú cumhachtaí ceadaithe (a bheadh le tabhairt isteach
as an nua). Bheadh na forálacha fós sa Treoir a rialaíonn an t‑athbhreithniú
maoirseachta a dhéanann údaráis inniúla na mBallstát ar institiúidí. Déanann na
forálacha sin fhorlíonadh ar na ceanglais ghinearálta stuamachta a leagtar síos
sa Rialachán seo le haghaidh institiúidí trí shocruithe ar leith a bhfuil
cinneadh déanta fúthu ag na húdaráis inniúla mar thoradh ar an athbhreithniú
maoirseachta leanúnach atá á dhéanamh acu ar gach institiúid chreidmheasa agus
gnólacht infheistíochta. Leagfaí amach raon feidhme a leithéid de shocruithe
maoirseachta sa Treoir ós rud é gur cheart go mbeadh na húdaráis inniúla
in ann a mbreith a thabhairt faoi na socruithe ba cheart a chur i bhfeidhm. Áirítear
leis sin na próisis inmheánacha laistigh d'institiúid, go háirithe maidir le
bainistíocht rioscaí agus na ceanglais maidir le rialachas corparáideach atá
tugtha isteach as an nua.

5.                      
Míniú mionsonraithe ar an togra agus comparáid idir é agus Basel III

Le cinntiú go gcuirfear Basel III i
bhfeidhm go cothrom ar institiúidí an AE, tá a lán roghanna rialála déanta ag
an gCoimisiún a bhfuil míniú le fáil orthu sa chaibidil seo. 

5.1.                
Comhchuibhiú uasta (An Rialachán ar Fad):

Tá comhchuibhiú uasta riachtanach chun leabhar
rialacha aonair a chur ar fáil. Dá mbeadh ceanglais
níos déine a bheadh mí-oiriúnach agus neamh‑chomhordaithe i bhfeidhm i
mBallstáit faoi leith d’fhéadfaidís na neamhchosaintí bunúsacha agus na rioscaí
a aistriú chuig earnáil na scáthbhaincéireachta nó ó Bhallstát amháin den AE go
Ballstát eile.
Lena chois sin, tá na
measúnuithe iarmharta a rinne Coiste Basel agus an Coimisiún Eorpach bunaithe
ar na cóimheasa sonracha caipitil ar glacadh leo. Ní léir cén tionchar a
d'fhéadfadh a bheith ann ó thaobh costais agus fáis de dá mbeadh ceanglais chaipitil
níos airde i mBallstát amháin nó níos mó, agus d’fhéadfaí aithris a dhéanamh ar
a chéile agus “ruathar go dtí an barr” a chur ar siúl ar fud an AE. 
Más rud é go bhfuil gá le ceanglais stuamachta
níos déine ar leibhéal an AE, ba cheart go mbeadh bealaí ann chun an
leabhar rialacha aonair a mhodhnú go sealadach dá réir sin. D'fhéadfadh an Coimisiún gníomh tarmligthe a ghlacadh a
mhéadódh, go ceann tréimhse teoranta, ar leibhéal na gceanglas caipitil, mar
aon le meáchan neamhchosaintí riosca áirithe, nó ceanglais níos déine
stuamachta a fhorchur maidir le gach neamhchosaint atá ag earnáil amháin nó
níos mó, ag réigiúin nó ag Ballstáit, nuair is gá sin chun aghaidh a thabhairt
ar athruithe ar dhéine rioscaí micreastuamachta agus rioscaí macrastuamachta a
thagann chun cinn ó fhorbairtí sa mhargadh tar éis theacht i bhfeidhm an
Rialacháin seo, go háirithe ar mholadh nó ar thuairim an Bhoird Eorpaigh um
Riosca Sistéamach (BERS).
Tá trí bhealach sa togra
seo agus sa togra le haghaidh Treorach a ghabhann a d'fhéadfadh na húdaráis
inniúla aghaidh a thabhairt ar ábhair imní macrastuamachta ar an leibhéal
náisiúnta:
–                        
D'fhéadfadh na Ballstáit coigeartú a dhéanamh ar na
ceanglais chaipitil maidir le hiasachtaí a bhfuil réadmhaoin dhochorraithe
tugtha mar urrús leo;
–                        
D'fhéadfadh na Ballstáit ceanglais bhreise
chaipitil a fhorchur ar institiúidí aonair nó ar grúpaí institiúidí áit a
mbeadh call leis i ngeall ar chúinsí sonracha faoi ‘Cholún 2', mar a thugtar
air; 
–                        
Is iad na Ballstáit a shocraíonn leibhéal an
chaipitil mhaolánaigh fhriththimthriallaigh, rud a léiríonn na rioscaí sonracha
maicreacnamaíocha i mBallstát ar leith. Dhéanfadh sé sin modhnú sonrach iarbhír
ar na ceanglais chaipitil.
Lena chois sin bheadh cead ag na Ballstáit
cuid de na rialacha nua níos déine atá bunaithe ar Basel III a thabhairt
isteach i rith na hidirthréimhse, i.e. iad a chur i bhfeidhm níos tapa ná mar
atá leagtha amach in Basel III.

5.2.                
Sainmhíniú ar chaipiteal (Cuid a Dó):
5.2.1.          
Asbhaintí gabháltas suntasach i aonáin árachais
agus in ilchuideachtaí airgeadais 

Ceanglaíonn Basel III go ndéanfadh bainc
atá gníomhach go hidirnáisiúnta asbhaintí suntasacha a dhéanamh as a n‑infheistíochtaí
neamh‑chomhdhlúite árachais féin. Tá sé d’aidhm aige sin a chinntiú nach
gceadófar do bhanc caipiteal atá in úsáid ag fochuideachta árachais a áireamh
mar a chistí féin. Cuireann Treoir 2002/87/CE um
Ilchuideachtaí Airgeadais rialacha sonracha i bhfeidhm i gcomhair grúpaí, lena n‑áirítear
gnólachtaí suntasacha baincéireachta nó infheistithe agus gnólachtaí árachais,
chun aghaidh a thabhairt ar an ‘gcomhaireamh dúbailte’ caipitil seo. Tá Treoir 2002/87/CE
bunaithe ar phrionsabail a nglactar leo ar fud an domhain le déileáil le
rioscaí a bhaineann le hearnálacha éagsúla. Neartaíonn an togra seo an bealach
a rachaidh na rialacha sin maidir le hIlchuideachtaí Airgeadais i bhfeidhm ar
bhainc agus ar ghrúpaí gnólachtaí infheistíochta, le cinntiú go gcuirfear na
Rialacha i bhfeidhm go daingean agus go comhsheasmhach. Tabharfar aghaidh ar
aon athruithe eile is gá a dhéanamh nuair a bheidh athbhreithniú á dhéanamh ar Threoir 2002/87/CE
in 2012.

5.2.2.          
Cistí dílse den cháilíocht is airde - critéir,
céimsiú as agus marthanú

Faoi Basel III, ní féidir ach
"gnáthscaireanna" a chomhlíonann critéir dhiana a áireamh mar
ionstraimí cistí dílse ardcháilíochta i gcás na mbanc sin atá ina gcuideachtaí
comhstoic agus atá gníomhach go hidirnáisiúta. Cuireann an togra critéir dhiana
Basel III i bhfeidhm. Ní theorannaíonn sé do
ghnáthscaireanna foirm dhlíthiúil na gné sin de cháilíocht is airde den
chaipiteal a eisíonn institiúidí atá struchtúrtha mar chuideachtaí comhstoic. Braitheann
an sainmhíniú a thugtar ar gnáthscaireanna ar dhlí na gcuideachtaí sna tíortha
éagsúla. Cinnteoidh na critéir dhiana atá leagtha amach sa togra seo nach n‑aithneofar
ach ionstraimí ardcháilíochta mar chaipitil rialála den chineál is airde. Faoi
na critéir sin, ní ghlacfaí ach le hionstraimí atá ar chomhcháilíocht le
gnáthscaireanna chun an t‑aitheantas seo a fháil. D'fhonn a áirithiú go
mbeadh trédhearcacht iomlán ann maidir leis na hionstraimí aitheanta, ceanglaíonn
an togra go dtiomsóidh, go gcothabhálfaidh agus go bhfoilseoidh an ÚBE liosta
de na cineálacha ionstraime aitheanta. 
Cuireann Basel III
tréimhse 10 mbliana ar fáil chun deireadh a chur de réir a chéile le
hionstraimí áirithe arna n‑eisiúint ag cuideachtaí nach cuideachtaí
comhstoic iad agus nach gcomhlíonann na rialacha nua. Ar bhealach atá
comhsheasmhach leis na leasuithe a rinneadh ar chistí dílse le Treoir 2009/111/EC,
agus leis an ngá atá lena chinntiú go gcaithfear go comhsheasmhach le
cuideachtaí de chineálacha dleathacha éagsúla, tugann an togra seo (Cuid Deich,
Teideal I, Caibidil 2) cead marthanú a dhéanamh ar ionstraimí ardcháilíochta
arna n‑eisiúint ag cuideachtaí chomhstoic nach comhscaireanna iad, agus
ar na cuntais scairbhisigh a bhaineann leo.
Ceadaíonn Basel III
deireadh a chur de réir a chéile i gcaipiteal rialála le hionstraimí arna n‑eisiúint
roimh an 12 Meán Fómhair 2010 nach gcomhlíonann na rialacha nua,
d'fhonn trasdul réidh go dtí na rialacha nua a áirithiú. Ó thaobh na socruithe
idirthréimhseacha de tugtar an 'dáta scoir' air seo. Déanfar gach ionstraim
nach gcomhlíonfaidh na rialacha nua agus a eiseofar i ndiaidh an dáta scoir a
eisiamh go hiomlán ó 2013 amach ó chaipiteal rialála. Leagann an togra seo síos
gurb é an dáta scoir an dáta a nglacfaidh an Coimisiún leis an togra seo. Tá sé
sin riachtanach d'fhonn nach gcuirfear ceanglais an togra i bhfeidhm go
haisghníomhach, rud nach mbeadh indéanta ó thaobh an dlí de. 

5.2.3.          
Cumainn frithpháirteacha, comharbhainc agus
institiúidí cosúil leo

Cinntíonn Basel III gur féidir na
rialacha nua a chur i bhfeidhm ar ionstraimí ardcháilíocht na gcuideachtaí nach
cuideachtaí comhstoic iad – cumainn frithpháirteacha, comharbhainc agus
institiúidí cosúil leo. Sonraíonn an togra seo níos mine conas a chuirfear i
bhfeidhm sainmhíniú caipitil Basel III ar ionstraimí caipiteal ardcháilíochta
arna n‑eisiúint ag cuideachtaí nach cuideachtaí comhstoic iad. 

5.2.4.          
Leas mionlaigh agus ionstraimí caipitil áirithe
arna n‑eisiúint ag fochuideachtaí

Is éard is leas mionlaigh ann caipiteal
fochuideachtaí áirithe ar le scairshealbhóir mionlaigh ó lasmuigh den ghrúpa é.
Ní aithníonn Basel III leas mionlaigh – ná caipitil
rialála áirithe arna eisiúint ag fochuideachtaí – ach amháin sa mhéid go bhfuil
na fochuideachtaí sin ina n‑institiúidí (nó faoi réir na rialacha céanna)
agus go n‑úsáidtear an caipiteal chun freastal ar cheanglais chaipitil
agus an Maolán Caomhnaithe nua Caipitil, atá mar chúisín caipitil nua a
chuireann srianta nua ar íocaíocht díbhinní agus ar íocaíocht chúpón agus bónas
áirithe. Gléas macrastuamachta tábhachtach is ea an maolán caipitil nua eile –
an Maolán Friththimthriallach, a fhéadfaidh maoirseoirí a fhorchur chun
iasachtú a mhaolú nó a neartú i rith céimeanna éagsúla an timthrialla
creidmheasa. Bunaítear próisis láidre leis an togra seo le go bhféadfaidh an AE
comhordú a dhéanamh ar an leas a bhaineann na Ballstáit as an Maolán
Friththimthriallach. Tugtar aitheantas don Maolán Friththimthriallach sa chur
chuige atá leagtha amach sa togra seo nuair a úsáidtear é i gcomhair leasa
mhionlaigh agus i gcomhair caipitil eile arna eisiúint ag fochuideachtaí. Aitheantas
é sin ar an tábhacht a bhaineann leis an maolán agus leis an gcaipiteal a
úsáidtear lena aghaidh, agus cuireann sé deireadh le haon dídhreasacht a
d’fhéadfadh a bheith ann maidir leis an maolán a bheith ag teastáil. 

5.2.5.          
Asbhaint Sócmhainní Cánach Iarchurtha áirithe
(DTAnna)

Sócmhainn ar an gclár comhardaithe is ea DTA
is féidir a úsáid chun costas cánach ioncaim a laghdú in aon tréimhse ina
dhiaidh sin. Sonraíonn Basel III nach gá DTAnna áirithe a asbhaint ó
chaipiteal. Déantar soiléiriú sa togra go n-áirítear ar na DTAnna sin a thiontaíonn
go huathoibríoch ina n‑éileamh ar an stát nuair a bhí caillteanas ag
gnólacht, sa chás go gcinntítear go bhfuil sé ar a gcumas caillteanais a iompar
nuair is gá sin. 

5.3.                
Láimhseáil neamhchosaintí áirithe (Cuid a Trí,
Teideal II Caibidil 2)
5.3.1.          
Neamhchosaintí ar Fhiontair Bheaga agus Mheánmhéide
a láimhseáil

Faoi dhlí reatha an AE, is féidir le bainc
leas a bhaint as ualaithe riosca fabhrach a chuirtear i bhfeidhm maidir le
neamhchosaintí ar fhiontair bheaga agus mheánmhéide. Beidh an chóir fhabhrach
seo fós ann faoi Basel III agus faoin dréacht‑togra chomh maith.
Níor mhór athbhreithniú a dhéanamh ar chreat idirnáisiúnta Basel ar an gcéad
dul síos chun ceanglais chaipitil níos tairbhí a chur ar fáil maidir le
neamhchosaintí ar Fhiontair Bheaga agus Mheánmhéide. Tá
an cheist seo faoi réir ag clásal athbhreithnithe sa togra.
Tá sé ríthábhachtach go ndéanfar measúnú
cúramach ar na hualaí riosca a bhaineann le hiasachtaí a thabhairt do Ghnóthais
Bheaga agus Mheánmhéide. Ar an ábhar sin, iarradh ar an ÚBE anailís a dhéanamh
agus tuairisc a sholáthar roimh 1 Meán Fómhair 2012 faoi na hualaí
riosca atá ann faoi láthair, ag féachaint an féidir iad a laghdú, agus staidéar
a dhéanamh ar chás ina ndéanfaí laghdú de thriain ar an staid reatha. Sa chomhthéacs seo, tá rún ag an gCoimisiún tuairisc a chur
faoi bhráid Pharlaimint na hEorpa agus na Comhairle faoin anailís seo agus
moltaí reachtaíochta a sholáthar maidir le hathbhreithniú a dhéanamh ar ualú
riosca na bhfiontar beag agus meánmhéide de réir mar is cuí.
Lena chois sin rachaidh an
Coimisiún i gcomhairle leis an ÚBE laistigh de 24 mhí tar éis teacht i bhfeidhm
an Rialachán sin, cuirfidh tuarascáil ar fáil faoi hiasachtaí a thabhairt do
ghnóthais bheaga agus meánmhéide agus do dhaoine nádúrtha agus cuirfidh an
tuarascáil sin faoi bhráid Pharlaimint na hEorpa agus na Comhairle mar aon le
haon togra iomchuí.

5.3.2.          
Mar a láimhseáiltear neamhchosaintí a eascraíonn ó
ghníomhaíochtaí maoinithe trádála

Meastar go ndéanfaidh CBMB cinneadh faoin
cheist ar cheart nó nár cheart gan ceanglais níos tairbhí maidir le maoiniú
trádála a shocrú go dtí go déanach in 2011. Dá bhrí sin, níl sé sin le feiceáil
sa togra seo, ach tá clásal athbhreithnithe ann faoi láimhseáil na
neamhchosaintí sin.

5.4.                
Riosca creidmheasa contrapháirtí (Cuid a Trí,
Teideal II, Caibidil 6)

Éileoidh Basel III ar bhainc caipitil
breise a choinneáil ina seilbh mar chosaint in aghaidh an baol go bhféadfadh
meath teacht ar cháilíocht creidmheasa an chontrapháirtí. Thabharfadh
​​an togra seo isteach an muirear caipitil nua sin. Mar sin féin, ní thugann Basel III ach aitheantas an‑teoranta
do chaillteanais a scríobhann banc síos láithreach agus a mbíonn tionchar
láithreach acu ar an gcuntas brabúis agus caillteanais (coigeartuithe luachála
creidmheasa a thabhaítear). Ar bhonn an aiseolas a tugadh ar chomhairliúchán a
reáchtáil an Coimisiún i mí Feabhra / Márta 2011 faoin gceist seo agus le
tacaíocht a fháil ó thromlach mór na mBallstát, chuirfeadh an togra seo ar
chumas na banc a baineann leas as an gcur chuige forbartha riosca creidmheasa
aitheantas níos mó (is cuma cé chomh stuama is a bheadh sé) a thabhairt dá
leithéid de chaillteanais agus dá bhrí sin thabharfadh sé léiriú níos fearr ar
an gcleachtas coitianta atá ag a lán de bhainc an AE maidir le soláthar
dhéanamh le haghaidh chaillteanais todhchaí.

5.5.                
Leachtacht (Cuid a Sé)
5.5.1.          
Ceanglas maidir le Clúdach Leachtachta

Tá an Coimisiún meáite ar Riachtanas
comhchuibhithe maidir le Clúdach Leachtachta a bheith ann faoi 2015. Ag an am
céanna, ba cheart glacadh go han‑dáiríre le tréimhse bhreathnóireachta Basel III
agus le neamhchinnteachtaí faoi iarmhairtí neamhbheartaithe a d’fhéadfadh
tarlú. Cinntíonn na heilimintí seo a leanas nach dtabharfar isteach ceanglas
ceangailteach go dtí go mbeidh athbhreithniú cuí déanta:
–                        
ceanglas ginearálta a chuirfear i bhfeidhm ó 2013
amach ar na bainc clúdach cuí leachtachta a choinneáil, mar chéim thosaigh;
–                        
oibleagáid na heilimintí sin a thuairisciú do na
húdaráis náisiúnta atá riachtanach le deimhniú go bhfuil clúdach leordhóthanach
leachtacha á choinneáil acu ar bhonn na formáidí tuairiscithe aonfhoirmeacha
sin atá forbartha ag an Údarás Baincéireachta Eorpach d'fhonn critéir Basel III
a thástáil; 
–                        
cumhacht a bheith ag an gCoimisiún chun an ceanglas
maidir le clúdach leachtachta a shonrú tuilleadh i gcomhréir le conclúidí ón
tréimhse breathnóireachta agus ó fhorbairtí idirnáisiúnta. Dá seachnófaí an nós imeachta reachtach fada (trí
chomhchinnteoireacht a dhéanamh) d’fhéadfaí an leas is mó a bhaint as an
tréimhse breathnóireachta agus d’fhéadfaí an obair calabrúcháin a chur siar go
deireadh na tréimhse breathnóireachta.
I gcás grúpaí institiúidí creidmheasa nó
gnólachtaí infheistíochta, nó iad araon, beidh feidhm i bprionsabal ag an
gceanglas maidir le clúdach leachtachta, ar leibhéal gach institiúide
creidmheasa aonair nó gnólachta infheistíochta. Níl
institiúidí creidmheasa agus gnólachtaí infheistíochta cosúil le brainsí, sa
mhéid is nach bhfuil pearsantacht dhlíthiúil ag brainsí, agus tá na
hinstitiúidí agus na gnólachtaí sin faoi réir oibleagáidí íocaíochta sa chaoi
go bhféadfadh eis‑sreabhadh leachtachta tarlú faoi chúinsí strus. Ní
féidir glacadh leis go tabharfaidh institiúidí creidmheasa nó gnólachtaí
infheistíochta eile tacaíocht leachtachta d’institiúidí creidmheasa nó do
gnólachtaí infheistíochta eile a bhaineann leis an ngrúpa céanna má bhíonn
deacrachtaí acu freastal ar a gcuid oibleagáidí íocaíochta. Mar sin féin, beidh
na húdaráis inniúla in ann an t‑iarratas a tharscaoileadh i leith
institiúidí creidmheasa aonair nó gnólachtaí infheistíochta, faoi réir
coinníollacha diana, agus na hinstitiúidí creidmheasa nó gnólachtaí
infheistíochta a chur faoi réir ceanglais chomhdhlúite. Is féidir na
coinníollacha diana sin a fháil in Airteagal 7 (1) agus cinnteoidh siad, inter
alia, go mbeidh na forais chreidmheasa nó na gnólachtaí infheistíochta
tiomanta do thacaíocht a thabhairt dá chéile, ar bhealach atá infheidhmithe go
dlíthiúil, agus go mbeidh an cumas iarbhír acu é sin a dhéanamh.
I gcás grúpa a bhfuil institiúidí creidmheasa
nó gnólachtaí infheistíochta acu i roinnt Ballstát, ní mór d’údarás inniúil
gach hinstitiúide creidmheasa aonair nó gnólachta infheistíochta díobh,
comhaontú a dhéanamh le chéile go sásófar na coinníollacha maidir le
tarscaoileadh á gcomhlíonadh, d’fhonn go mbeadh tharscaoileadh ar fáil maidir
le haon cheanglas faoi leith. Tá tuilleadh
coinníollacha in Airteagal 7 (2) a bhaineann le cásanna trasteorann den
sórt sin le cois na gcoinníollacha atá in Airteagal 7 (1). Éilíonn na
coinníollacha breise sin go gcaithfidh gach ceann de na húdaráis inniúla a bheith
sásta maidir le bhainistíocht leachtachta an ghrúpa agus faoin méid leachtachta
a gcaithfidh gach ceann d’institiúidí creidmheasa nó de ghnólachtaí
infheistíochta an ghrúpa a bheith acu. Má tharlaíonn sé go mbíonn easaontas
faoin scéal, beidh ar údarás inniúil gach institiúide chreidmheasa nó gnólachta
infheistíochta cinneadh a dhéanamh ar a chonlán féin an mbeidh feidhm ag an
tarscaoileadh.
Tá seans ann go bhféadfadh an ÚBE idirghabháil
a dhéanamh i gcás easaontais idir na húdaráis inniúla. Ní bheadh toradh na
hidirghabhála sin ceangailteach ach amháin i gcás na gcoinníollacha atá in Airteagal 7(1).
Is ag na húdaráis inniúla faoi leith a bheadh an
focal scoir maidir leis na coinníollacha in Airteagal 7(2), i.e. maidir le
leordhóthanacht bhainistíocht leachtachta an ghrúpa agus maidir le
leordhóthanacht leachtachta na n‑institiúidí chreidmheasa nó na
ngnólachtaí infheistíochta faoi leith.

5.5.2.          
Ceanglas maidir le glanchistiúchán cobhsaí

Tá an Coimisiún tiomanta go daingean do
chaighdeán íosta a bhaint amach faoin ngceanglas maidir le glanchistiúchán cobhsaí
roimh an 1 Eanáir 2018. Ós rud é go leagann
Basel III amach tréimhse bhreathnóireachta go dtí 2018 i dtaca leis seo,
bheadh go leor ama ann chun ceanglas maoinithe cobhsaí a ullmhú i bhfoirm togra
comhchinnteoireachta a bheadh le comhaontú ag an bParlaimint agus ag an
gComhairle roimh dheireadh na tréimhse breathnóireachta.

5.6.                
Giaráil (Cuid a Seacht)

Is é an Cóimheas Giarála an uirlis rialála nua
san AE. De réir Basel III, níl sé i gceist ag an gCoimisiún Cóimheas
Giarála a mholadh mar ionstraim ceangailteach ag an bpointe ama seo ach tá sé i
gceist aige é a mholadh mar ghné bhreise ar féidir a chur i bhfeidhm ar bhainc
faoi leith ar rogha údarás maoirseachta d’fhonn gluaiseacht go beart
ceangailteach (‘colún a haon’) in 2018 a bheidh bunaithe ar athbhreithniú agus
ar chalabrú iomchuí. Cheadódh oibleagáidí
tuairiscithe go ndéanfaí athbhreithniú agus cinneadh eolasach faoina thabhairt
isteach mar cheanglas i 2018. I gcomhréir Basel III, tá sé beartaithe go
bhfoilseodh n‑institiúidí a gCóimheasa Giarála ó 2015 ar aghaidh. 

5.7.                
Teorainn Basel I (Cuid a Trí Déag)

Éilíonn Basel II i gcás gnóthas a bhfuil
rioscaí níos mó ag baint leo go gcoinneodh siad níos mó caipitil ná mar a
d’éileofaí faoi Basel I. I gcás gnó níos lú riosca, éilíonn Basel II
go gcoinneofaí níos lú caipitil ná mar a éilíonn Basel I. Tá sé seo
amhlaidh toisc gur leagadh amach Basel II le go mbeadh sé níos íogaire ó
thaobh riosca de ná Basel I.
D’fhonn bainc a chosc ó bheith faoi réir ceanglas
caipitil a bheadh ró-íseal, ní cheadaíonn Basel II caipitil níos ísle ná
80 % den chaipiteal sin a bheadh ceangailte faoi Basel I. Chuaigh an ceanglas
sin in éag ag deireadh na bliana 2009, ach thug Treoir 2010/76/CE éifeacht
dó go dtí deireadh 2011. Ar bhonn an tsínidh a chuir CBMB leis an ceanglas seo
i mí Iúil 2009 tugann an dréacht‑togra éifeacht dó go dtí 2015. Féadfaidh
na húdaráis inniúla, tar éis dóibh dul i gcomhairle leis an ÚBE, bhfeidhm
teorann Basel I a tharscaoileadh i gcás institiúide ar choinníoll go sásófar
gach ceanglas maidir le hardmhodh a úsáid maidir le creidmheas agus rioscaí
oibriúcháin.

6.                      
Impleachtaí buiséadacha

Beidh ról tábhachtach ag an ÚBE i mbaint amach
chuspóir an Rialacháin seo, mar iarrann na tograí air breis agus 50 caighdeán
teicniúil ceangailteach (BTS) a fhorbairt maidir le saincheisteanna polasaí
éagsúla. Thabharfaidh an Coimisiún formhuiniú do na
caighdeáin sin sa deireadh thiar agus beidh ról an‑tábhachtach acu a
chinntiú go gcuirfear forálacha atá an‑teicniúil chun feidhme go haonfhoirmeach
ar fud an AE agus go mbeidh na beartais atá beartaithe ag feidhmiú sa chaoi atá
ceaptha dóibh. D’fhonn an t‑ualach mór oibre seo a chur i gcrích bheadh
breis acmhainní ag teastáil ón ÚBE ná mar atá tugtha dó faoi láthair i
gcomhthéacs a bhunaithe faoi Rialachán (AE) 1093/2010. Tá tuilleadh
mionsonraí leagtha amach sa ráiteas airgeadais reachtach a ghabhann leis.
2011/0202 (COD)
Togra le haghaidh
RIALACHÁIN Ó PHARLAIMINT NA hEORPA AGUS
ÓN gCOMHAIRLE
maidir le ceanglais
stuamachta i gcomhair institiúidí creidmheasa agus gnólachtaí infheistíochta
(Téacs atá ábhartha maidir leis an LEE)
TÁ PARLAIMINT NA hEORPA AGUS
COMHAIRLE AN AONTAIS EORPAIGH,
Ag féachaint don Chonradh ar Fheidhmiú an
Aontais Eorpaigh, agus go háirithe Airteagal 114 de,
Ag féachaint don togra ón gCoimisiún Eorpach,
Tar éis dóibh an dréachtghníomh reachtach a
chur chuig na Parlaimintí náisiúnta,
Ag féachaint don tuairim ó Choiste Eacnamaíoch
agus Sóisialta na hEorpa[7],

Ag gníomhú dóibh i gcomhréir leis
an ngnáthnós imeachta reachtach,
De bharr an méid seo a leanas:
(1)              
Sa dearbhú a rinne an Grúpa G-20 an 2 Aibreán 2009[8] maidir le Neartú an Chórais
Airgeadais, iarradh go ndéanfaí iarrachtaí comhsheasmhacha idirnáisiúnta a
mbeadh sé d’aidhm acu trédhearcacht, cuntasacht agus rialáil a neartú, trí
fheabhas a chur ar mhéid agus ar cháilíocht an chaipitil atá sa chóras
baincéireachta nuair a bheifí  cinnte go  mbeadh téarnamh eacnamaíoch ann. Iarradh
sa dearbhú freisin go dtabharfaí isteach beart forlíontach nach mbeadh bunaithe
ar riosca chun teorainn a chur le fás giarála sa chóras baincéireachta, agus
creat a fhorbairt i gcomhair maolán leachtachta níos treise. Mar fhreagra ar an
sainordú a sin thug an G20, i Meán Fómhair 2009 rinne Grúpa na nGobharnóirí
Banc Ceannais agus na gCeann Maoirseachta (GHOS), comhaontú faoi roinnt beart
chun rialáil na hearnála baincéireachta a neartú. Thacaigh ceannairí an Ghrúpa
G20 leis na bearta sin ag a gcruinniú mullaigh in Pittsburg an 24–25 Meán
Fómhair 2009 agus leagadh amach iad go mionchruinn i Nollaig 2009. I
mí Iúil agus i Meán Fómhair 2010, d'eisigh GHOS dhá fhógra bhreise maidir le ceapadh
agus le calabrú na mbeart nua sin, agus i mí na Nollag 2010, d'fhoilsigh
Coiste Basel um Maoirseacht ar Bhaincéireacht (CBMB) na bearta deiridh, a
dtugtar Basel III orthu anois.
(2)              
Faoi chathaoirleacht Jacques de Larosière, d'iarr an
Grúpa Ardleibhéil um Maoirseacht Airgeadais san AE ar an Aontas Eorpach rialáil
níos comhchuibhithe airgeadais a fhorbairt. I bhfianaise an chreata
maoirseachta Eorpaigh a bheidh ann amach anseo, leag Comhairle Eorpach an 18
agus 19 Meitheamh 2009 béim ar an riachtanas géar atá le ‘Leabhar
Rialacha Aonair Eorpach’ a bhunú a bhainfeadh le gach institiúid chreidmheasa
agus gnólacht infheistíochta sa Mhargadh Aonair. 
(3)              
Rinneadh leasuithe suntasacha roinnt uaireanta ar Threoir 2006/48/CE
ó Рharlaimint na hEorpa agus ón gComhairle an 14 Meitheamh 2006[9] a bhaineann le gnó na n‑institiúidí
creidmheasa a ghlacadh agus a shaothrú agus ar Threoir 2006/49/CE ó
Pharlaimint na hEorpa agus ón gComhairle an 14 Meitheamh 2006[10] maidir le leordhóthanacht
caipitil gnólachtaí infheistíochta agus institiúidí creidmheasa
(“institiúidí”). Tá a lán d’fhorálacha  Threoir 2006/48/CE agus Threoir 2006/49/CE
infheidhme maidir le hinstitiúidí creidmheasa agus  gnólachtaí infheistíochta
araon. D’fhonn na forálacha sin a chur i bhfeidhm go comhleanúnach, ba
inmhianaithe an rud é iad a chumasc le chéile i reachtaíocht nua a ag a mbeadh
feidhm maidir le hinstitiúidí creidmheasa agus  gnólachtaí infheistíochta
araon. Ar mhaithe le soiléireacht, ba cheart cuid dílis den reachtaíocht nua a
dhéanamh de na forálacha atá sna hIarscríbhinní a ghabhann leis na Treoracha
sin. 
(4)              
Ba cheart go mbeadh dhá ionstraim dhlíthiúla ar
leith sa reachtaíocht nua, is é sin le rá, Treoir agus an Rialachán seo.
Ba cheart go gcruthódh an dá ionstraim dlí sin an creat dlí a rialóidh rochtain
ar ghníomhaíocht institiúidí creidmheasa agus gnólachtaí infheistíochta, ar an
gcreat maoirseachta agus ar na rialacha stuamachta a bhainfidh leo. Ba cheart,
dá bhrí sin an Rialachán sin a léamh in éineacht leis an Treoir.
(5)              
Maidir le Treoir [le
cur isteach ag an OP], arna bhunú ar Airteagal 53 (1) den CFAE, ba
cheart a bheith ann na forálacha a bhaineann le rochtain ar ghníomhaíocht
institiúidí creidmheasa agus gnólachtaí infheistíochta, na rialacha
mionsonraithe maidir lena rialachas, a gcreat maoirseachta, amhail forálacha ag
rialú údarú an ghnóthais, éadáil sealúchas incháilithe, feidhmiú saoirse bunaíochta
agus saoirse seirbhísí a sholáthar, cumhachtaí maoirseachta údarás na mBallstát
baile agus na mBallstát aíochta ina leith sin, agus na forálacha ag rialú an chaipitil
tosaigh agus athbhreithniú maoirseachta na n‑institiúidí creidmheasa agus
gnólachtaí infheistíochta.
(6)              
Ba cheart a bheith sa Rialachán seo na ceanglais
stuamachta i gcomhair institiúidí creidmheasa agus gnólachtaí infheistíochta a
bhfuil baint acu le feidhmiú seirbhísí baincéireachta agus margaí airgeadais,
agus leo sin amháin, agus a bhfuil sé d’aidhm acu cobhsaíocht airgeadais
oibreoirí na margaí sin a áirithiú agus leibhéal ard cosanta a sholáthar
d’infheisteoirí agus do thaisceoirí. Tá an gníomh dlí seo infheidhme go díreach
agus tá sé d’aidhm aige cur le feidhmiú rianúil an mhargaidh inmheánaigh ar
bhealach cinntitheach agus ba cheart, dá bhrí sin, é a bhunú ar fhorálacha Airteagal 114
den CFAE, arna léiriú i gcomhréir le cásdlí comhsheasmhach Chúirt Bhreithiúnais
an Aontais Eorpaigh.
(7)              
Bíodh is go bhfuil méid áirithe comhchuibhithe
déanta ag Treoracha 2006/48/CE agus 2006/49/CE ar rialacha na mBallstát i
réimse na maoirseachta stuamachta, tá roinnt mhaith roghanna agus discréide
iontu, agus tá cead fós ag na Ballstáit rialacha níos déine a chur i bhfeidhm
ná iad siúd atá leagtha síos ag na Treoracha sin. Cothaíonn sé sin a oiread sin
dibhéirseachta idir na rialacha náisiúnta éagsúla gur bac iad leis na saoirsí
bunúsacha agus, dá bhrí sin, imríonn siad tionchar díreach sin ar fheidhmiú an
mhargaidh inmheánaigh agus déanann siad mórshaobhadh ar an iomaíocht. Cuireann dibhéirseacht
den sórt sin isteach go háirithe ar sholáthar seirbhísí trasteorann agus ar
ghnó a bhunú i mBallstáit eile óir bíonn ar oibreoirí measúnú a dhéanamh ar
shraith rialacha éagsúla agus iad a chomhlíonadh gach uair a bhíonn siad i mbun
gnó i mBallstát eile. Ina theannta sin, is minic a bhíonn institiúidí
creidmheasa agus gnólachtaí infheistíochta atá údaraithe i mBallstáit éagsúla
faoi réir ceanglas éagsúil, rud a dhéanann saobhadh suntasach ar an iomaíocht. Bíonn
dlíthe náisiúnta dibhéirseacha faoi deara bacainní le feidhmiú rianúil an
mhargaidh inmheánaigh toisc na ndálaí éagothroma oibríochtúla agus na ndeacrachtaí
eile a gcaithfidh institiúidí creidmheasa agus gnólachtaí infheistíochta a
fheidhmíonn i gcórais dlíthiúla éagsúla ar fud an Aontais dul i ngleic leo. 
(8)              
D’fhonn deireadh a chur leis na baic ar thrádáil
atá fós ann agus le mórshaobhadh ar iomaíocht de thoradh dlíthe náisiúnta a
bheith dibhéirseach agus ionas nach dtiocfaidh na nithe sin chun cinn an
athuair, tá sé riachtanach Rialachán a ghlacadh lena mbunófar rialacha
aonfhoirmeacha a bheidh infheidhme i ngach Ballstát.
(9)              
Dá ndéanfaí ceanglais stuamachta a mhúnlú i bhfoirm
Rialacháin d'áiritheofaí go mbeadh na ceanglais sin infheidhme go díreach maidir
leo. D'airitheodh sé sin go mbeadh dálaí aonfhoirmeacha ag cách trí chosc a
chur le ceanglais dhibhéirseacha náisiúnta de thoradh ar Threoir a thrasuí.
Leanfadh gach institiúid san Aontas na rialacha céanna de thoradh an Rialacháin
seo, rud a chothódh muinín i leith cobhsaíochta institiúidí creidmheasa agus
gnólachtaí infheistíochta, go mór mór in aimsir struis. Lena chois sin laghdódh
Rialachán castacht rialála agus na costais chomhlíonta a sheasann gnólachtaí,
go mór mór i gcás institiúidí creidmheasa agus gnólachtaí infheistíochta atá ag
feidhmiú ar bhonn trasteorann, agus chabhródh sé le deireadh a chur le saobhadh
iomaíochta. Cás ar leith iad na margaí réadmhaoine dochorraithe sa mhéid is go
mbíonn cúrsaí forbartha eacnamaíocha agus dlínse éagsúil ó Bhallstát, réigiún
nó ceantar áitiúil go chéile, agus ba cheart, dá bhrí sin, cead a bheith ag na
húdaráis inniúla meáchain rioscaí níos airde a leagadh síos nó critéir níos
déine a chur i bhfeidhm i bhfianaise na taithí atá acu ar chásanna
mainneachtana agus ar fhorbairtí a mheastar a tharlóidh sa mhargadh maidir le
neamhchosaintí arna n‑urrú le morgáistí ar réadmhaoin i limistéir
áirithe.
(10)          
I gcás nach ndéantar foráil sa Rialachán seo maidir
le rialacha aonfhoirmeacha ba cheart go mbeadh sé de chumhacht ag na Ballstáit
forálacha náisiúnta a choimeád nó a thabhairt isteach ar choinníoll nach dtagann
siad salach ar dhlí an Aontais agus nach mbaineann siad bonn ó chur i bhfeidhm
an dlí sin.
(11)          
I gcás ina nglacann na Ballstáit le treoirlínte a
bhfuil raon feidhme ginearálta acu, go háirithe i réimsí ina bhfuil an
Coimisiún ag feitheamh le dréachtchaighdeáin teicniúla a ghlacadh, ní thiocfaidh
na treoirlínte sin salach ar dhlí an Aontais agus ní bhainfidh siad bonn ó chur
i bhfeidhm an dlí sin.
(12)          
Ní chuireann an Rialachán seo bac ar na Ballstáit
ceanglais choibhéiseacha a fhorchur ar ghnóthais nach dtagann faoi raon feidhme
an Rialacháin.
(13)          
Forlíontar na ceanglais ghinearálta stuamachta atá
leagtha síos sa Rialachán seo le socruithe aonair a gcinneann na húdaráis
inniúla orthu mar thoradh ar an athbhreithniú maoirseachta leanúnach a dhéanann
siad ar gach institiúid chreidmheasa agus gnólacht infheistíochta. Ba cheart
raon feidhme a leithéid de shocruithe maoirseachta a leagadh amach sa Treoir de
bhrí gur cheart go mbeadh na húdaráis inniúla in ann a mbreith a thabhairt faoi
na socruithe ba cheart a chur i bhfeidhm. 
(14)          
Níor cheart go gcuirfeadh an Rialachán seo isteach
ar chumas na n údarás inniúil ceanglais shonracha a fhorchur faoin bpróiseas
athbhreithnithe maoirseachta agus meastóireachta atá leagtha amach i dTreoir [le
cur isteach ag an OP] agus ba cheart go gcuirfí na ceanglais sin in oiriúint do
phróifíl shonrach riosca na n institiúidí creidmheasa agus na ngnólachtaí
infheistíochta.
(15)          
Bunaíodh an tÚdarás Baincéireachta Eorpach (ÚBE) le
Rialachán (AE) Uimh. 1093/2010 ó Pharlaimint na hEorpa agus ón gComhairle an 24
Iúil 2010 lena mbunaítear Údarás Maoirseachta Eorpach[11]. Is é aidhm an Rialacháin sin
cáilíocht agus comhsheasmhacht na maoirseachta náisiúnta a uasghrádú agus an
fhormhaoirseacht a dhéantar ar ghrúpaí trasteorann a neartú.
(16)          
Cuireann Rialachán (AE) Uimh. 1093/2010 de cheangal
ar an ÚBE gníomhú faoi raon feidhme Threoracha 2006/48/CE agus 2006/49/CE. Tá
sé de cheangal ar an ÚBE freisin gníomhú maidir le gníomhaíochtaí institiúidí
creidmheasa agus gnólachtaí infheistíochta i ndáil le saincheisteanna nach
bhfuil clúdaithe go díreach sna Treoracha sin, ar choinníoll go bhfuil a
leithéid de ghníomhaíochtaí riachtanach chun cur i bhfeidhm éifeachtach agus
comhsheasmhach na n ionstraimí sin a áirithiú. Ba cheart don Rialachán seo ról
agus feidhm an ÚBE a chur san áireamh agus éascú a dhéanamh ar fheidhmiú
chumhachtaí sin an ÚBE atá leagtha amach sa Rialachán sin.
(17)          
Tá ceanglais airgeadais choibhéiseacha riachtanach
i gcomhair institiúidí creidmheasa agus gnólachtaí infheistíochta chun coimircí
den chineál céanna a áirithiú i gcomhair coigilteoirí agus chun go mbeidh dálaí
cothroma iomaíochta ann idir grúpaí inchomparáide d'institiúidí creidmheasa
agus de ghnólachtaí infheistíochta.
(18)          
Ós rud é go bhfuil institiúidí creidmheasa agus
gnólachtaí infheistíochta sa mhargadh inmheánach in iomaíocht dhíreach le
chéile, ba cheart go mbeadh ceanglais mhonatóireachta coibhéiseach ar fud an
Aontais.
(19)          
Má tharlaíonn sé aon uair le linn na maoirseachta
gur gá méid na gcistí dílse comhdhlúite atá ag grúpa d'institiúidí creidmheasa
agus de ghnólachtaí infheistíochta a chinneadh, ba cheart an ríomh a dhéanamh i
gcomhréir leis an Rialachán seo.
(20)          
De réir an Rialacháin seo, beidh feidhm ag an
gceanglas maidir le cistí dílse, ar bhonn aonair agus ar bhonn comhdhlúite,
mura dtograíonn na húdaráis inniúla deireadh a chur le feidhmiú maoirseachta ar
bhonn aonair i gcás go measann siad gurb iomchuí sin. Gléasanna úsáideacha is
ea maoirseacht aonair, maoirseacht chomhdhlúite agus maoirseacht chomhdhlúite
trasteorann chun institiúidí creidmheasa agus gnólachtaí infheistíochta a fhormhaoirsiú.

(21)          
Tá sé riachtanach go gcuirfear na ceanglais Chaipitil I
bhfeidhm ar bhonn stádas comhdhlúite na n-institiúidí creidmheasa agus na
ngnólachtaí infheistíochta atá i ngrúpa d'fhonn a áirithiú go bhfuil
sócmhainneacht leordhóthanach ag na hinstitiúidí creidmheasa agus ag na
gnólachtaí infheistíochta sin. D'fhonn a áirithiú go ndáilfear cistí dílse go
hiomchuí laistigh den ghrúpa agus go bhfuil siad ar fáil chun coigiltis a
chosaint más gá, ba cheart na ceanglais chaipitil a chur i bhfeidhm maidir le hinstitiúidí
creidmheasa agus  gnólachtaí infheistíochta aonair laistigh de ghrúpa, ach
amháin más féidir an cuspóir sin a bhaint amach go héifeachtach ar shlí eile.
(22)          
Maidir leis an modh cuntasaíochta ceart atá le
húsáid chun cistí dílse a ríomh, lena leordhóthanacht le haghaidh an riosca ar
a bhfuil an institiúid chreidmheasa nó an gnólacht infheistíochta neamhchosanta
a ríomh, agus chun comhchruinniú neamhchosaintí a mheasúnú, ba cheart forálacha
Threoir 86/635/CCE an 8 Nollaig 1986 ón gComhairle maidir le cuntais bhliantúla
agus cuntais chomhdhlúite banc agus foras airgeadais eile[12] a chur san áireamh, Treoir a
ionchorpraíonn oiriúnuithe áirithe a rinneadh ar fhorálacha Sheachtú Treoir
83/349/CEE ón gComhairle an 13 Meitheamh 1983 maidir le cuntais chomhdhlúite[13] nó Rialachán (CE) Uimh. 1606/2002 ó Pharlaimint na hEorpa agus ón
gComhairle an 19 Iúil 2002 maidir le feidhmiú caighdeán cuntasaíochta
idirnáisiúnta[14], cibé ceann díobh sin a rialaíonn cuntasaíocht na n institiúidí
creidmheasa agus na ngnólachtaí infheistíochta faoin dlí náisiúnta.
(23)          
D’fhonn sócmhainneacht leordhóthanach a áirithiú tá
sé tábhachtach ceanglais chaipitil a leagan síos lena n-ualaítear sócmhainní
agus míreanna lasmuigh den chlár comhardaithe de réir mhéid an riosca.
(24)          
An 26 Meitheamh 2004, ghlac an CBMB comhaontú réime
maidir le cóineasú idirnáisiúnta ar thomhas caipitil agus ceanglais chaipitil
('creat Basel II'). Tá forálacha Threoracha 2006/48/CE agus 2006/49/CE atá
ionchorpraithe sa Rialachán seo anois comhionann leis na forálacha i gcomhaontú
réime Basel II. Dá réir sin, tá an Rialachán seo coibhéiseach le forálacha
chomhaontuithe Basel II agus III toisc go bhfuil eilimintí forlíontacha Basel
III ionchorpraithe ann. 
(25)          
Tá sé riachtanach aird a thabhairt ar éagsúlacht na
n-institiúidí creidmheasa agus na ngnólachtaí infheistíochta san Aontas trí
chineálacha éagsúla cur chuige a sholáthar chun ceanglais chaipitil ó thaobh
riosca creidmheasa a ríomh, agus go mbeadh leibhéil éagsúla maidir le
híogaireacht i leith riosca agus céimeanna éagsúla sofaisticiúlachta ar áireamh
sna cineálacha cur chuige sin. Nuair a bhaintear leas as rátálacha seachtracha
agus as meastacháin a dhéanann na h institiúidí creidmheasa agus na gnólachtaí
infheistíochta féin ar pharaiméadair riosca creidmheasa aonair, cuirtear
feabhas mór ar íogaireacht i leith riosca agus ar fhóntacht stuamachta na
rialacha a bhaineann le riosca creidmheasa. Ba cheart go mbeadh dreasachtaí
iomchuí ann d'institiúidí creidmheasa agus do ghnólachtaí infheistíochta chun
bogadh i dtreo cineálacha cur chuige atá níos íogaire i leith riosca. Agus iad
ag soláthar na meastachán atá riachtanach chun na cineálacha cur chuige maidir
le riosca creidmheasa atá sa Rialachán seo a chur i bhfeidhm, ba cheart
d'institiúidí creidmheasa agus do ghnólachtaí infheistíochta feabhas a chur ar
phróisis tomhais agus bhainistithe riosca creidmheasa na n institiúidí
creidmheasa agus na ngnólachtaí infheistíochta chun modhanna a cheapadh chun
cinneadh a dhéanamh faoi cheanglais rialála cistí dílse institiúidí creidmheasa
agus gnólachtaí infheistíochta, -a léireodh sofaisticiúlacht na bpróiseas atá
ag institiúidí creidmheasa agus ag gnólachtaí infheistíochta aonair. I dtaca
leis seo de, nuair atá sonraí á bpróiseáil i ndáil le tabhú agus bainistiú na
neamhchosaintí ar chustaiméirí ba cheart a mheas go n-áirítear forbairt agus
bailíochtú na gcóras um bainistiú agus tomhas riosca creidmheasa. Ní amháin go
bhfónann sé sin do leas dlisteanach institiúidí creidmheasa agus gnólachtaí
infheistíochta ach fónann sé freisin do chuspóir an Rialacháin seo maidir le
modhanna níos fearr a úsáid chun riosca a thomhas agus a bhainistiú agus na
modhanna sin a úsáid freisin chun críocha rialála cistí dílse. 
(26)          
Ba cheart na ceanglais chaipitil a bheith i
gcomhréir leis na rioscaí a dtugtar aghaidh orthu. Go háirithe, ba cheart go
léireofaí sna ceanglais chaipitil an laghdú ar leibhéil na rioscaí a thig nuair
is líon mór neamhchosaintí atá sách beag atá i gceist.
(27)          
I gcomhréir leis an gcinneadh ón CBMB, arna
fhormhuiniú ag an GHOS an 10 Eanáir 2011, ba cheart gach ionstraim breise
Leibhéal 1 agus Leibhéal 2 de chuid institiúide a dhíluacháil go hiomlán agus
go buan nó an t-iomlán acu a thiontú ina Ghnáthothromas Leibhéal 1 tráth nach
mbeidh an institiúid sin inmharthanach a thuilleadh.
(28)          
Tugann forálacha an Rialacháin seo urraim do
phrionsabal na comhréireachta, ag féachaint go háirithe d'éagsúlachtaí méide
agus scála na n‑oibríochtaí agus do réimse gníomhaíochtaí institiúidí
creidmheasa agus gnólachtaí infheistíochta. Ciallaíonn urraim a thabhairt do
phrionsabal na comhréireachta freisin go dtugtar aitheantas do na nósanna
imeachta rátála is simplí, fiú amháin i gCur Chuige Inmheánach Bunaithe ar
Rátálacha ('Cur Chuige IRB'), chun neamhchosaintí miondíola a aithint.
(29)          
Cuireann nádúr 'éabhlóideach' an Rialacháin seo ar
chumas institiúidí creidmheasa agus gnólachtaí infheistíochta a rogha a
dhéanamh idir trí chur chuige a bhfuil leibhéil éagsúla castachta ag baint leo.
Chun gur féidir le hinstitiúidí creidmheasa agus gnólachtaí infheistíochta an‑bheag
an Cur Chuige IRB atá níos íogaire ó thaobh riosca de a roghnú ba cheart na
forálacha ábhartha a léamh sa chaoi go n‑áirítear leis na haicmí
neamhchosaintí gach neamhchosaint atá, go díreach nó go hindíreach, á chur ar
chomhchéim leo sa Rialachán seo. Mar riail ghinearálta, níor cheart do na
húdaráis inniúla idirdhealú a dhéanamh idir na trí chur chuige maidir leis an
bPróiseas Athbhreithniúcháin Mhaoirseoireachta, i.e. níor cheart go ndéanfaí
maoirseacht níos déine ar institiúidí creidmheasa ná ar ghnólachtaí infheistíochta
ar an ábhar go bhfuil siad ag feidhmiú de réir fhorálacha an Cur Chuige
Caighdeánaithe, agus ar an ábhar sin amháin. 
(30)          
Ba cheart aitheantas níos mó a thabhairt do theicnící
maolaithe riosca creidmheasa laistigh de chreat rialacha a ceapadh d’fhonn a
chinntiú nach mbainfear an bonn ó shócmhainneacht trí aitheantas míchuí a
thabhairt. An chomhthaobhacht baincéireachta a úsáidtear de ghnáth sna
Ballstáit chun rioscaí creidmheasa a mhaolú, ba cheart go dtabharfaí aitheantas
dó aon uair is féidir sa Chur Chuige Caighdeánaithe agus sna cineálacha eile
chur chuige freisin. 
(31)          
D'fhonn a áirithiú go gcuirfear san áireamh mar is
iomchuí i gceanglais Chaipitil Institiúidí creidmheasa agus gnólachtaí
infheistíochta na rioscaí agus na laghduithe riosca a eascraíonn as
infheistithe agus as gníomhaíochtaí urrúsaithe institiúidí creidmheasa agus
gnólachtaí infheistíochta, is gá rialacha a bheith ann ina bhfuil foráil maidir
le cóir atá riosca-íogair agus fónta ó thaobh stuamachta de a dhéanamh ar
ghníomhaíochtaí agus infheistíochtaí den sórt sin.
(32)          
Riosca suntasach atá ag institiúidí creidmheasa
agus ag gnólachtaí infheistíochta is ea riosca oibriúcháin agus ní mór é a
chlúdach le cistí dílse. Tá sé riachtanach aird a thabhairt ar éagsúlacht
institiúidí creidmheasa agus gnólachtaí infheistíochta san Aontas trí chineálacha
eile cur chuige a sholáthar chun ceanglais chaipitil ó thaobh riosca
creidmheasa de a ríomh, cineálacha cur chuige ina mbeidh leibhéil éagsúla
riosca íogaireachta agus leibhéil éagsúla sofaisticiúlachta. Ba cheart go
mbeadh dreasachtaí iomchuí ann d'institiúidí creidmheasa agus do ghnólachtaí
infheistíochta chun tosú ar chineálacha cur chuige atá níos íogaire ó thaobh
riosca de a úsáid. De bhrí go mbíonn modhanna nua ag teacht chun cinn le riosca
oibriúcháin a thomhas agus a bhainistiú, ba cheart na rialacha a choinneáil
faoi athbhreithniú agus a thabhairt cothrom le dáta de réir mar is iomchuí, lena
n-áirítear na rialacha maidir le muirir le haghaidh cineálacha éagsúla gnó agus
maidir le haitheantas a thabhairt do mhodhanna maolaithe riosca. Ba cheart aird
ar leith a thabhairt ar árachas a chur san áireamh sna cineálacha cur chuige
simplí maidir le ceanglais chaipitil a ríomh i gcomhair riosca oibriúcháin.
(33)          
Ba cheart go mbeadh monatóireacht agus rialú neamhchosaintí
institiúide creidmheasa mar chuid lárnach den mhaoirseacht a dhéantar ar
institiúid. Dá bhrí sin, d’fhéadfadh riosca do-ghlactha caillteanais a bheith
ann de dhroim an iomarca neamhchosaintí a bheith ag cliant aonair nó ag grúpa
cliant. Is féidir a mheas go bhféadfadh a leithéid de chás dochar a dhéanamh do
shócmhainneacht institiúide creidmheasa.
(34)          
Nuair atá cinneadh á dhéanamh faoi ghrúpa cliant
atá nasctha le chéile a bheith ann nó as agus, dá bhrí sin, faoi aon riosca amháin
a bheith sna neamhchosaintí, tá sé tábhachtach a chur san áireamh freisin
rioscaí a eascraíonn ó chomhfhoinse mhaoinithe atá curtha ar fáil ag an
institiúid creidmheasa nó ag an ngnólacht infheistíochta féin nó ag a g(h)rúpa
airgeadais nó ag a p(h)áirtithe bainteacha.
(35)          
Cé go bhfuil sé inmhianaithe luach na neamhchosanta
a ríomh ar bhonn an mhodha a chuirtear ar fáil ar mhaithe le ceanglais chistí dhílse,
is iomchuí rialacha a ghlacadh maidir le monatóireacht a dhéanamh ar
neamhchosaintí móra ach gan ualuithe riosca ná céimeanna riosca a chur i
bhfeidhm. Lena chois sin, ceapadh na teicnící maolaithe riosca creidmheasa a
chuirtear i bhfeidhm sa chóras sócmhainneachta ar an tuiscint go mbeadh an
riosca creidmheasa éagsúlaithe go maith. Ní bhíonn an riosca creidmheasa
éagsúlaithe go maith i gcás neamhchosaintí móra a bhaineann le riosca
comhchruinnithe in ainm amháin. Ba cheart, dá bhrí sin, torthaí na dteicnící
sin a bheith faoi réir coimircí stuamachta. Sa chomhthéacs seo, tá sé
riachtanach foráil a dhéanamh maidir le cosaint creidmheasa a athghnóthú go héifeachtach
chun críocha neamhchosaintí móra.
(36)          
Ós rud é gur féidir caillteanas a eascraíonn ó
neamhchosaint ar institiúid chreidmheasa nó ar ghnólacht infheistíochta a
bheith chomh dian le caillteanas ó aon neamhchosaint eile, ba cheart
neamhchosaintí den sórt sin a láimhseáil agus a thuairisciú sa tslí chéanna is
a dhéanfaí i gcás aon neamhchosaint eile. Mar sin féin, tá teorainn chainníochtúil
mhalartacha tugtha isteach chun an tionchar díréireach a d'imreodh cur chuige
den sórt sin ar institiúidí beaga a mhaolú. Ina theannta sin, d’fhonn feidhmiú
rianúil na margaí airgeadais agus an bhonneagair a bhaineann leo a éascú
cuirtear díolúine ar fáil i gcás neamhchosaintí an‑ghearrthéarmach a
bhaineann le tarchur airgid, lena n‑áirítear cur i gcrích seirbhísí
íocaíochta, agus seirbhísí imréitigh, socraíochta agus cumhdaigh do chliaint. Clúdaíonn
na seirbhísí sin, mar shampla, cur i gcrích gníomhaíochtaí imréitigh agus
glanta airgid agus gníomhaíochtaí comhchosúla a dhéantar chun socraíocht a
éascú. Áirítear ar na neamhchosaintí gaolmhara neamhchosaintí a d'fhéadfadh gan
a bheith intuartha, agus dá bhrí sin, nach mbeadh faoi smacht iomlán
institiúide chreidmheasa, e.g. iarmhéideanna ar chuntais idirbhainc a
eascraíonn ó íocaíochtaí cliant, lena n‑áirítear ús agus táillí curtha do
shochar nó do dhochar, agus íocaíochtaí eile i gcomhair seirbhísí do chliaint,
chomh maith le comhthaobhacht a thugtar nó a fhaightear.
(37)          
Tá sé tábhachtach deireadh a chur leis an
mí-ailíniú a tharlaíonn idir leas na ngnóthas sin a dhéanann iasachtaí a ‘athphacáistiú'
mar urrúis intrádála agus ionstraimí airgeadais eile (tionscnóirí nó
urraitheoirí) agus gnóthais a infheistíonn sna hurrúis nó sna hionstraimí sin
(infheisteoirí). Tá sé tábhachtach freisin leas an tionscnóra nó an urraitheora
agus leas na n‑infheisteoirí a ailíniú. Chuige sin, ba cheart don
tionscnóir nó don urraitheoir leas suntasach a choinneáil sna bunsócmhainní. Tá
sé tábhachtach dá bhrí sin go gcoinneoidh na tionscnóirí nó na hurraitheoirí
neamhchosaint ar riosca na n‑iasachtaí atá i gceist. I dtéarmaí níos ginearálta,
níor cheart idirbhearta urrúsaithe a struchtúrú sa chaoi go ndéantar cur i
bhfeidhm an cheanglais choinneála a sheachaint, go háirithe trí leas a bhaint
as táille nó struchtúr préimhe nó as an dá rud. Ba cheart a leithéid de
choinneáil a bheith infheidhme i ngach cás ina bhfuil an tsubstaint eacnamaíoch
urrúsaithe infheidhme, is cuma cén struchtúir dhlíthiúla nó ionstraimí a
úsáidtear chun an tsubstaint eacnamaíoch sin a fháil. Go háirithe, nuair a
dhéantar riosca creidmheasa a aistriú le hurrúsú, ba cheart d’infheisteoirí gan
cinntí a dhéanamh go dtí go bhfuil a ndícheall cuí déanta acu, rud a mbeadh
faisnéis leordhóthanach maidir leis an urrúsú ag teastáil lena aghaidh.
(38)          
Níor cheart go ndéanfaí an ceanglas coinneála a
chur i bhfeidhm níos mó ná uair amháin. Is leor i gcás aon urrúsú faoi leith go
mbeadh duine amháin faoi réir an cheanglais, is cuma cé acu an tionscnóir, an t‑urraitheoir,
nó an t‑iasachtóir bunaidh an duine sin. Mar an gcéanna, i gcás ina
bhfuil urrúsuithe mar bhunús le hidirbhearta urrúsaithe, níor cheart an
ceanglas coinneála a chur i bhfeidhm ach maidir leis an urrúsú atá faoi réir na
hinfheistíochta. Níor cheart go mbeadh earraí infhaighte ceannaithe faoi réir
an cheanglais choinneála má eascraíonn siad ó ghníomhaíocht chorparáideach ina n‑aistrítear
nó ina ndíoltar iad ar lascaine chun gníomhaíocht den sórt sin a mhaoiniú. Ba
cheart do na húdaráis inniúla a ndícheall cuí a dhéanamh agus iad ag cur i
bhfeidhm an ualaithe riosca i ndáil le neamh‑chomhlíonadh mar aon leis na
hoibleagáidí bainistíochta riosca a bhaineann le hurrúsú maidir le sáruithe
beartais agus nósanna imeachta nach sáruithe beagbhríocha iad agus atá abartha
don anailís ar na rioscaí bunúsacha.
(39)          
Ba cheart an dícheall cuí a úsáid d'fhonn measúnú ceart
a dhéanamh ar rioscaí a bhaineann le neamhchosaintí urrúsaithe i gcás an leabhair
thrádála agus an leabhair neamhthrádála araon. Ina theannta sin, ní mór
oibleagáidí an díchill chuí a bheith comhréireach. Ba cheart go gcabhródh
nósanna imeachta an díchill chuí an mhuinín atá ag tionscnóirí, urraitheoirí
agus infheisteoirí as a chéile a chothú. Dá bhrí sin, tá sé inmhianaithe go
nochtfaí mar is ceart faisnéis ábhartha faoi nósanna imeachta an díchill chuí.
(40)          
Bíonn stuamacht faoi leith ag teastáil nuair a
thabhaíonn foras creidmheasa nó gnólacht infheistíochta neamhchosaint dá mháthairghnóthas
féin nó do cheann d’fhochuideachtaí eile a mháthairghnóthais. Ba cheart na
neamhchosaintí a thabhaíonn institiúidí creidmheasa agus gnólachtaí
infheistíochta a bhainistiú ar bhealach iomlán neamhspleách, i gcomhréir le
prionsabail na bainistíochta fónta, gan aird a thabhairt ar aon ní eile. Maidir
le neamhchosaintí móra, ba cheart caighdeáin shonracha a leagan síos, lena n‑áirítear
srianta níos déine maidir le neamhchosaintí arna dtabhú ag foras creidmheasa dá
ghrúpa féin. Ní gá chaighdeáin den sórt sin a chur i bhfeidhm, áfach, nuair is
cuideachta shealbhaíochta airgeadais nó institiúid chreidmheasa an máthairghnóthas,
ná más institiúidí creidmheasa nó airgeadais na fochuideachtaí nó na gnóthais a
thairgeann seirbhísí coimhdeachta, ar choinníoll go bhfuil gach gnóthas den
sórt sin clúdaithe ag maoirseacht an fhorais chreidmheasa ar bhonn comhdhlúite.
(41)          
I bhfianaise a íogaire ó thaobh riosca de atá na
rialacha maidir le ceanglais chaipitil, tá sé inmhianaithe athbhreithniú leanúnach
a dhéanamh ar cé acu atá éifeachtaí móra acu ar an timthriall eacnamaíoch nó
nach bhfuil. Ag cur san áireamh dó tuairimí an Bhainc Cheannais Eorpaigh, ba cheart
don Choimisiún tuairisc faoi na gnéithe seo a chur faoi bhráid Pharlaimint na
hEorpa agus na Comhairle.
(42)          
Ba cheart athbhreithniú a dhéanamh ar ceanglais
chaipitil déileálaithe tráchtearraí, lena n‑áirítear na déileálaithe atá
díolmhaithe faoi láthair ó cheanglais Threoir 2004/39/CE. 
(43)          
Sprioc thábhachtach eacnamaíoch agus pholaitiúil de
chuid an Aontais is ea léirscaoileadh na margaí gáis agus leictreachais. Agus aird
á tabhairt air sin, ba cheart i gcás na ceanglas caipitil agus na rialacha
stuamachta eile atá le chur i bhfeidhm ar ghnólachtaí atá gníomhach sna margaí
sin go mbeidís comhréireach agus nach gcuirfeadh siad isteach go míchuí le
baint amach sprioc an léirscaoilte. Ba cheart an sprioc sin go háirithe a
choinneáil i gcuimhne nuair atá athbhreithnithe á ndéanamh ar an Rialachán sin.
(44)          
Ba cheart d’institiúidí creidmheasa agus do
ghnólachtaí infheistíochta a infheistíonn in ath‑urrúsuithe a ndícheall
cuí a dhéanamh maidir leis na hurrúsuithe bunúsacha agus maidir leis na
neamhchosaintí neamh‑urrúsaithe is bunús leis hurrúsuithe bunúsacha sin.
Ba cheart d’institiúidí creidmheasa agus do ghnólachtaí infheistíochta measúnú
a dhéanamh féachaint an neamhchosaintí ath‑urrúsaithe iad neamhchosaintí
i gcomhthéacs clár páipéar tráchtála sócmhainn‑bhunaithe, lena n‑áirítear
iad siúd ina bhfaightear tráinsí de chomhthiomsuithe ar leithligh d’iasachtaí
iomlána sa chás nach bhfuil aon cheann de na hiasachtaí ina n‑urrúsú ná
ina n‑ath‑urrúsú ar neamhchosaint, agus i gcás gurb é díoltóir na n‑iasachtaí
a chuireann an chéad chosaint ar fáil maidir le caillteanas ar gach
infheistíocht díobh. Sa chás deireanach sin, níor cheart a mheas de ghnáth gur
neamhchosaint ath‑urrúsaithe í saoráid leachtachta a bhaineann go sonrach
le comhthiomsú áirithe toisc gur tráinse de chomhthiomsú amháin sócmhainní atá
ann (is é sin le rá, chomhthiomsú na n‑iasachtaí iomlána is infheidhme)
nach bhfuil aon neamhchosaintí urrúsaithe ann. Os a choinne sin, dá ndéanfaí
feabhsú creidmheasa ar fud cláir ach nach gclúdódh sé ach cuid de na caillteanais
sin ós cionn an méid cosanta a chuirfeadh an díoltóir ar fáil sna
comhthiomsithe éagsúla, de ghnáth dhéanfadh sé sin trainsiú ar an riosca i gcomhthiomsú
sócmhainní iolracha a mbeadh neamhchosaint urrúsaithe amháin ar a laghad ann,
agus ar an ábhar sin ath‑urrúsú neamhchosaintí a bheadh ann. Mar sin
féin, má dhéanann a leithéid de chlár maoiniú iomlán air féin le haicme amháin
páipéir thráchtála, agus má tharlaíonn sé nach feabhsú creidmheasa ar fud an chláir
ná ath‑urrúsú atá ann nó má tá thugann an institiúid chreidmheasa nó an
gnólacht infheistíochta coimircíochta atá ag tabhairt urraíochta dó
lántacaíocht don pháipéar tráchtála sa chaoi go bhfuil an t‑infheisteoir
sa pháipéar tráchtála sin, agus ní an comhthiomsú sócmhainní is bunús leis,
faoi lé maidir leis an riosca mainneachtana, níor cheart a mheas de ghnáth gur
ath‑urrúsú ar neamhchosaint atá ann.
(45)          
Na forálacha maidir le luacháil stuama a dhéanamh
ar an leabhar trádála, ba cheart feidhm a bheith acu maidir le gach ionstraim a
thomhaistear ar luach cóir, is cuma cé acu i leabhar trádála nó i leabhar
neamhthrádála na n‑institiúidí creidmheasa nó na ngnólachtaí
infheistíochta a dhéantar. Ní mór a shoiléiriú, sa chás go mbeadh sé mar
thoradh ar luacháil stuama go mbeadh luach seilbhe níos ísle ann ná an luach a
aithnítear go hiarbhír sa tréimhse chuntasaíochta, ba cheart luach absalóideach
na difríochta a asbhaint ó na cistí dílse. 
(46)          
Ba cheart go mbeadh sé de rogha ag institiúidí
creidmheasa agus ag gnólachtaí infheistíochta ceanglas caipitil a chur i bhfeidhm
nó na suíomhanna urrúsúcháin sin a dtugtar meáchan riosca 1 250 %
dóibh faoin Rialachán seo a aisbhaint ó ítimí de Ghnáthchothromas Leibhéal 1, is
cuma cé acu sa leabhar trádála nó sa leabhar neamhthrádála atá na suíomhanna. 
(47)          
Níor cheart go mbeadh institiúidí tionscnóra nó institiúdí
is urraitheoirí in ann dul timpeall ar an toirmeasc ar thacaíocht intuigthe a
sholáthar trí leas a bhaint as a leabhair trádála chun a leithéid de thacaíocht
a sholáthar. 
(48)          
Thug Treoir 2006/48/CE isteach meáchan riosca tosaíochta
faoin gcur chuige caighdeánaithe i gcomhair neamhchosaintí ar fhiontair bheaga
nó mheánmhéide nó ar dhaoine nádúrtha agus chuir sí an deis ar fáil d'institiúidí
cur chuige inmheánach arna bhunú ar rátálacha a chur i bhfeidhm ina ndéanfadh
siad féin an meáchan riosca a mheas, rud a léireodh iontaofacht na gcritéar
frithgheallta ar leith a bheadh acu féin. Tá na hualaí riosca tosaíochta fós i
bhfeidhm faoin Rialachán sin. Mar sin féin, ba cheart athbhreithniú a dhéanamh
laistigh de 24 mí tar éis theacht i bhfeidhm an Rialacháin seo ar na buntáistí
a d'fhéadfadh a bheith ag baint le hísliú an ualú riosca nó a fheidhm a leathnú
chuig neamhchosaintí breise. Ba cheart go mbeadh athbhreithniú den sórt sin fianaise-bhunaithe
agus go gcuirfí san áireamh ann sonraí iontaofa faoi chaillteanais creidmheasa
de thoradh neamhchosaintí ar fhiontair bheaga nó mheánmhéide nó ar daoine
nádúrtha le linn timthrialla eacnamaíoch iomláin. Ba cheart aird ar leith a
thabhairt i gcomhthéacs an athbhreithnithe seo ar an tionchar atá ag iasachtaí
a thabhairt do thomhaltóirí.
(49)          
Gan dochar don nochtadh atá ceangailte go sainráite
sa Rialachán seo, ba cheart go mbeadh sé d’aidhm ag na ceanglais maidir le
nochtadh faisnéis chruinn chuimsitheach a chur ar fáil do rannpháirtithe margaidh
maidir le próifíl riosca institiúidí faoi leith. Ar an ábhar sin ba cheart go gceanglófaí
ar institiúidí creidmheasa agus ar ghnólachtaí infheistíochta faisnéis bhreise
a nochtadh nach bhfuil liostaithe go sainráite sa Rialachán seo, nuair atá an
nochtadh sin riachtanach chun an aidhm sin a bhaint amach.
(50)          
I gcás go n‑ionchorpraíonn measúnú creidmheasa
seachtrach i gcomhair suímh urrúsúcháin feidhm cosanta creidmheasa a chuireann
an institiúid féin atá i mbun infheistithe ar fáil, níor cheart go mbeadh an
institiúid in ann tairbhe a bhaint as an meáchan riosca níos ísle a eascraíonn
ón gcosaint sin. Níor cheart go ndéanfaí asbhaint ó chaipiteal an urrúsaithe dá
thoradh sin má tá bealaí eile ann chun meáchan riosca a mheas i gcomhréir le
riosca iarbhír an tsuímh, agus gan cosaint chreidmheasa den sórt sin a chur san
áireamh.
(51)          
Ós rud é gur go lagmheasartha a chruthaigh siad le
déanaí, ba cheart go neartófaí na caighdeáin maidir leis na múnlaí inmheánacha
a úsáidtear chun ceanglais Chaipitil I gcomhair riosca an mhargaidh a
ríomh. Go háirithe, ba cheart cur leis na rioscaí a ríomhann siad trí rioscaí
creidmheasa sa leabhar trádála a chur san áireamh. Ina theannta sin, ba cheart
go mbeadh comhpháirt sna muirir chaipitil a bheadh in ann ag coinníollacha
struis chun ceanglais chaipitil a neartú i bhfianaise dhul in olcas dhálaí an
mhargaidh agus d'fhonn an baol comh‑thimthriallachta a laghdú. Ba cheart
d’institiúidí creidmheasa agus do ghnólachtaí infheistíochta tástálacha struis droim
ar ais a dhéanamh freisin féachaint cad iad na cásanna a d'fhéadfadh
inmharthanacht na hinstitiúide a chur i mbaol ach amháin más féidir leo a
chruthú nach bhfuil gá lena leithéid de thástáil. Mar gheall ar na deacrachtaí
bhí ann le déanaí agus a tháinig as cur chuige arna mbunú ar shamhlacha
inmheánacha a úsáid le suíomhanna urrúsúcháin a mheas, ba cheart teorainn a
chur le cumas institiúidí creidmheasa agus gnólachtaí infheistíochta rioscaí
urrúsúcháin a mhúnlú sa leabhar trádála agus ba cheart muirear caipitil
caighdeánaithe a bheith ina cheangal trí mhainneachtain i gcomhair suíomhanna
urrúsúcháin sna leabhair thrádála.
(52)          
Leagtar síos sa Rialachán sin eisceachtaí teoranta
i gcomhair gníomhaíochtaí comhghaoil trádála áirithe, agus i gcomhréir leis na
heisceachtaí sin féadfaidh an maoirseoir cead a thabhairt d’inistitiúid muirear
cuimsitheach i leith caipitil riosca a ríomh faoi réir diancheanglas. I
gcásanna den sórt sin ba cheart go gceanglófaí ar an institiúid na gníomhaíochtaí
sin a chur faoi réir muirir chaipitil atá cothrom leis an muirear caipitil is
airde i gcomhréir leis an gcur chuige a forbraíodh go hinmheánach agus atá
cothrom le 8 % den mhuirear caipitil le haghaidh riosca shonraigh i
gcomhréir leis an modh caighdeánaithe tomhais. Níor cheart go mbeadh sé ina
cheangal muirear incriminteach riosca a ghearradh ar na neamhchosaintí sin ach
ba cheart iad a ionchorprú i dtomhais an luacha faoi riosca agus i dtomhais an
luacha faoi riosca faoi strus. 
(53)          
I bhfianaise chineál agus méid na gcaillteanas gan
choinne a bhí ag institiúidí creidmheasa agus ag gnólachtaí infheistíochta i
rith na géarchéime airgeadais agus eacnamaíochta, tá sé riachtanach tuilleadh
feabhais a chur ar cháilíocht agus ar chomhchuibhiú na gcistí dílse a bhfuil sé
de cheangail ar institiúidí creidmheasa agus gnólachtaí infheistíochta a
choimeád ina seilbh. Ba cheart a bheith ina chuid de sin sainmhíniú nua a
thabhairt isteach ar na gnéithe lárnacha caipitil atá ar fáil chun caillteanais
gan choinne a sheasamh de réir mar a ráiníonn siad, feabhsuithe a chur ar an
sainmhíniú ar caipitil hibride agus coigeartuithe stuamachta aonfhoirmeacha ar
chistí dílse. Tá sé riachtanach freisin leibhéal na gcistí dílse a ardú go
suntasach, lena n‑áirítear cóimheasa caipitil nua a cheapadh a bheidh
dírithe ar ghnéithe lárnacha na gcistí dílse atá ar fáil chun caillteanais a sheasamh
de réir mar a ráiníonn siad.
(54)          
D’fhonn disciplín an mhargaidh a neartú agus
cobhsaíocht airgeadais a mhéadú ní mór ceanglais níos mionsonraithe a thabhairt
isteach maidir le foirm agus cineál caipiteal rialála agus na coigeartuithe
stuamachta a rinneadh a nochtadh, d'fhonn a áirithiú go mbeidh eolas a ndóthain
ag infheisteoirí agus taisceoirí faoi shócmhainneacht institiúidí creidmheasa
agus gnólachtaí infheistíochta.
(55)          
Ba cheart sainmhíniú nua ar chaipiteal agus ar
cheanglais chaipitil rialála a thabhairt isteach agus aird á tabhairt ar na himthosca
agus na dálaí náisiúnta éagsúla, agus is é an chaoi a dtiocfaidh laghdú i rith
na tréimhse trasdula ar na héagsúlachtaí tosaigh sin. D’fhonn leanúnachas cuí i
leibhéal na gcistí dílse a áirithiú, déanfar marthanú go ceann na
hidirthréimhse ar instealltaí caipitil atá ann cheana san earnáil phoiblí.
(56)          
Ceanglaíonn Treoir 2006/48/CE ar institiúidí
creidmheasa cistí dílse atá ar a laghad comhionann le méideanna íosta arna sonrú
a chur ar fáil go dtí an 31 Nollaig 2011. I bhfianaise iarmhairtí leanúnacha
na géarchéime airgeadais in earnáil na baincéireachta agus leathnú ar na
socruithe idirthréimhseacha ar ghlac an CBMB leo i gcomhair ceanglas caipitil,
is iomchuí teorainn níos ísle a thabhairt isteach arís go ceann tréimhse
teoranta go dtí go mbeidh go leor cistí dílse curtha ar bun i gcomhréir leis na
socruithe idirthréimhseacha le haghaidh cistí dílse dá bhforáiltear sa
Rialachán sin agus a chuirfear i bhfeidhm de réir a chéile ó 2013 go dtí 2019. Cuireann
Treoir 2002/87/CE maidir le hIlchuideachtaí Airgeadais rialacha sonracha i
bhfeidhm maidir le grúpaí, lena n‑áirítear gnólachtaí suntasacha
baincéireachta nó infheistithe, chun aghaidh a thabhairt ar an ‘gcomhaireamh
dúbailte’ caipitil seo. Tá Treoir 2002/87/CE
bunaithe ar phrionsabail a nglactar leo ar fud an domhain le déileáil le
rioscaí a bhfuil baint acu le hearnálacha éagsúla. Neartaíonn an togra seo an
bealach a rachaidh na Rialacha seo le haghaidh Ilchuideachtaí Airgeadais i
bhfeidhm ar ghrúpaí gnólachtaí infheistíochta agus baincéireachta, le cinntiú
go gcuirfear na Rialacha i bhfeidhm go daingean comhsheasmhach. Tabharfar
aghaidh ar aon athruithe eile is gá a dhéanamh nuair a bheidh athbhreithniú á dhéanamh
ar Threoir 2002/87/CE in 2012. 
(57)          
Léirigh an ghéarchéim airgeadais gur ró-íseal i
bhfad a mheas institiúidí creidmheasa agus gnólachtaí infheistíochta an
leibhéal riosca creidmheasa contrapháirtí a bhain le díorthaigh thar an gcuntar
(OTC). Spreag sé sin Ceannairí an G20, i Meán Fómhair 2009, chun a éileamh go
ndéanfaí níos mó díorthach thar an gcuntar a imréiteach trí Contrapháirtí
Lárnach (CCP). Ina theannta sin, maidir leis na díorthaigh thar an gcuntar nach
bhféadfaí a imréiteach go lárnach, d'iarr siad iad a bheith faoi réir ceanglas
níos airde maidir le cistí dílse d'fhonn na rioscaí níos airde a bhaineann leo a
chur san áireamh níos fearr.
(58)          
Tar éis do Cheannairí an G 20 é sin a iarradh,
rinne an CBMB athrú ábhartha ar an gcóras riosca creidmheasa contrapháirtí, mar
chuid de Basel III. Meastar go ndéanfaidh Basel III méadú suntasach ar na ceanglais
cistí dílse a bhaineann le díorthaigh thar an gcuntar agus maidir le maoiniú
idirbhearta urrúis i gcás institiúidí creidmheasa agus gnólachtaí
infheistíochta agus meastar go gcruthófar dreasachtaí móra chun go mbainfeadh
institiúidí creidmheasa agus gnólachtaí infheistíochta leas as contrapháirtithe
lárnacha. Meastar go gcuirfidh Basel III tuilleadh dreasachtaí ar fáil
chun bainistiú riosca ar neamhchosaintí creidmheasa contrapháirtí a neartú agus
athbhreithniú a dhéanamh ar an gcóras reatha maidir le láimhseáil
neamhchosaintí riosca creidmheasa ar chontrapháirtithe lárnacha. 
(59)          
Ba cheart cistí dílse breise a bheith ina seilbh ag
institiúidí mar gheall ar an riosca maidir le coigeartú luachála creidmheasa a
eascraíonn as díorthaigh thar an gcuntar. Ba cheart d’institiúidí comhghaol
luacha sócmhainne níos airde a úsáid agus iad ag ríomh a gceanglas maidir le
cistí dílse le haghaidh neamhchosaintí ar riosca creidmheasa contrapháirtí a
eascraíonn ó dhíorthaigh thar an gcuntar agus ó idirbhearta maoinithe urrús
chuig institiúidí airgeadais áirithe. Ba cheart d’institiúidí creidmheasa agus
do ghnólachtaí infheistíochta freisin feabhas suntasach a chur ar thomhas agus
ar bhainistiú riosca creidmheasa contrapháirtí agus é sin a dhéanamh trí
aghaidh a thabhairt ar riosca comhghaolmhaireachta, ar chontrapháirtithe an‑ghiaráilte
agus ar chomhthaobhachta, agus feabhsuithe comhfhreagracha a dhéanamh i réimse
na tástála siarghabhálaí agus na tástála struis.
(60)          
An mheicníocht iltaobhach glanluachála agus roinnte
caillteanas a chuireann contrapháirtithe lárnacha ar fáil, is gnách go dtéann
sí chun sochair do neamhchosaintí ar chontrapháirtithe lárnacha. Dá thoradh
sin, bíonn riosca an‑íseal creidmheasa contrapháirtí ag baint leo agus ba
cheart dá bhrí sin go mbeidís faoi réir ceanglas an‑íseal maidir le cistí
dílse. Mar sin féin, ba cheart go mbeadh an ceanglas sin dearfa d'fhonn a
áirithiú go ndéanfaidh institiúidí creidmheasa agus gnólachtaí infheistíochta
rianú agus monatóireacht ar a neamhchosaintí ar chontrapháirtithe lárnacha mar
chuid de dhea-bhainistíocht riosca agus d’fhonn a léiriú nach bhfuil
neamhchosaintí trádála ar chontrapháirtithe lárnacha fiú saor ó riosca.
(61)          
Is eárd atá i gciste mainneachtana contrapháirtí
lárnaigh meicníocht a fhágann gur féidir caillteanais a roinnt (frithpháirtiú) ar
bhaill imréitigh an chontrapháirtí lárnaigh. Úsáidtear é ar eagla go mbeadh na
caillteanais a thabhódh an contrapháirtí lárnach níos mó ná éarlaisí agus
ranníocaíochtaí an chiste mainneachtana a chuireann an comhalta imréitigh ar
fáil agus aon chosaint eile a d'fhéadfadh an contrapháirtí lárnach a úsáid sula
mbainfeadh sé leas as ranníocaíochtaí ciste mhainneachtana na gcomhaltaí imréitigh
eile. Ina fhianaise sin, tá an riosca a bhaineann le neamhchosaintí ar
ranníocaíochtaí ciste mainneachtana níos airde ná an riosca a bhaineann le
neamhchosaintí trádála. Dá bhrí sin, ba cheart go mbeadh neamhchosaintí den
chineál sin faoi réir ceanglais níos airde maidir le cistí dílse.
(62)          
Ba cheart athróg a bheith in "caipitil
hipitéiseach" contrapháirtí lárnaigh, athróg a bheadh riachtanach chun ceanglas cistí dílse a chinneadh
maidir le neamhcosaint baill imréitigh i ngeall ar a ranníocaíochtaí le ciste
mainneachtana contrapháirtithe lárnacha. Níor cheart a mheas gur aon ní eile é.
Go háirithe, níor cheart a mheas gurb é sin an méid caipitil a chuireann an t‑údarás
inniúil de cheangal ar an gcontrapháirtí lárnach a bheith ina seilbh aige. 
(63)          
An t‑athbhreithniú ar láimhseáil riosca
creidmheasa contrapháirtí, go háirithe ceanglais níos airde a chur ar bun maidir
le cistí dílse le haghaidh conarthaí díorthach déthaobhacha d'fhonn an riosca
níos airde don chóras airgeadais a bhaineann leo sin a chur san áireamh, is
cuid lárnach é d'iarrachtaí an Choimisiúin féachaint chuige go mbeidh na margaí
díorthach éifeachtach sábháilte slán. Dá bhrí sin tá an Rialachán seo ina  chomhlánú
ar an togra le haghaidh Rialacháin ón gCoimisiún an 15 Meán
Fómhair 2010 maidir le díorthaigh thar an gcuntar, contrapháirtithe lárnacha
agus stórtha trádála[15].
(64)          
Saintréithe de chuid blianta a tháinig roimh an
ngéarchéim airgeadais ab ea an fás iomarcach a tháinig ar neamhchosaintí
institiúidí creidmheasa agus gnólachtaí infheistíochta i gcoibhneas lena gcistí
dílse (giaráil). Chuir caillteanais agus an easpa maoinithe le linn na
géarchéime airgeadais iallach ar institiúidí creidmheasa agus ar ghnólachtaí
infheistíochta laghdú suntasacha a dhéanamh ar a ngiaráil thar thréimhse
ghearr. Mhéadaigh sé sin an chaoi a raibh phraghsanna sócmhainní á mbrú síos,
rud ba chúis le tuilleadh caillteanas a bheith ag institiúidí creidmheasa agus
ag gnólachtaí infheistíochta araon sa chaoi gur tháinig laghduithe breise ar
gcistí dílse. Is é toradh a bhí ar an titim sin gur laghdaigh ar an gcreidmheas
a bhí ar fáil don fhíorgheallagar agus go raibh an ghéarchéim níos doimhne agus
níos faide. 
(65)          
Tá ceanglais riosca-bhunaithe maidir le cistí dílse
fíor-riachtanach lena áirithiú go mbeidh go leor cistí dílse ann chun
caillteanais gan choinne a chlúdach. Mar sin féin, léirigh an ghéarchéim nach
leor na ceanglais sin iontu féin chun bac a chur le hinstitiúidí creidmheasa
agus gnólachtaí infheistíochta riosca giarála iomarcach neamh-iniompartha a
ghlacadh.
(66)          
I mí Mheán Fómhair 2009, chuir ceannairí an G-20
ceangal orthu féin rialacha a fhorbairt a nglacfaí leo go hidirnáisiúnta chun
giaráil iomarcach a dhíspreagadh. Chun na críche sin, thacaigh siad le cóimheas
giarála a thabhairt isteach mar bheart forlíontach ar chreat Basel II.
(67)          
I mí na Nollag 2010, d'fhoilsigh an CBMB
treoirlínte a thug sainmhíniú ar an modheolaíocht chun an cóimheas giarála a
ríomh. Tá foráil sna rialacha sin go mbeidh tréimhse bhreathnóireachta ann ón 1 Eanáir 2013
go dtí an 1 Eanáir 2017, tréimhse a ndéanfar monatóireacht lena linn ar
an gcóimheas giarála, ar a chomhpháirteanna agus ar an gcaoi a bhfeidhmíonn sé
i dtaca leis an gceanglas riosca-bhunaithe. Tá sé beartaithe ag an CBMB
coigeartuithe deiridh a dhéanamh, i bhfianaise thorthaí na tréimhse breathnóireachta,
ar shainmhíniú agus ar chalabrú an chóimheasa giarála sa chéad leath de 2017,
d'fhonn ceanglas a dhéanamh de an 1 Eanáir 2018 ar bhonn
athbhreithniú agus calabrú chuí. Déantar foráil i dtreoirlínte an CBMB freisin
maidir leis an gcóimheas giarála agus a chomhpháirteanna a nochtadh ón 1 Eanáir 2015
ar aghaidh.
(68)          
Is uirlis rialála agus maoirseachta nua ag an AE an
cóimheas giarála. I gcomhréir leis na comhaontuithe idirnáisiúnta, ba cheart é
a thabhairt isteach ar dtús mar ghné bhreise a d'fhéadfaí cur i bhfeidhm ar
institiúidí aonair ar rogha na n‑údarás maoirseachta. D'fhágfadh na
hoibleagáidí tuairiscithe maidir le hinstitiúidí go bhféadfaí athbhreithniú
agus calabrú cuí a dhéanamh air, d'fhonn ceanglas a dhéanamh in 2018.
(69)          
Nuair a bheidh athbhreithniú á dhéanamh ar
thionchar an chóimheasa giarála ar cineálacha éagsúla gnó, ba cheart aird ar
leith a thabhairt ar chineálacha gnó a mheastar riosca íseal a bheith ag baint leo,
mar shampla iasachtaí morgáiste agus iasachtaí speisialaithe a dhéantar le
rialtais réigiúnacha, le húdaráis áitiúla nó le heintitis san earnáil phoiblí.
(70)          
D'fhonn an t‑athbhreithniú a éascú, ba cheart
d'institiúidí creidmheasa agus do ghnólachtaí infheistíochta monatóireacht a
dhéanamh ar feadh na tréimhse breathnóireachta ar leibhéal an chóimheasa giarála,
ar athruithe a thagann ar an leibhéal sin agus ar an riosca giarála mar chuid
den phróiseas inmheánach measúnaithe ar leordhóthanacht caipitil (ICAAP). Ba
cheart an mhonatóireacht a bheith ina cuid den phróiseas athbhreithniúcháin
mhaoirseachta.
(71)          
Tá tábhacht ag baint le srianta ar luach saothair
athraitheach d’fhonn a chinntiú go ndéanfaidh institiúidí creidmheasa agus
gnólachtaí infheistíochta a leibhéil caipitil a athshlánú nuair a bhíonn siad
ag feidhmiú laistigh den raon maolánach. Tá institiúidí creidmheasa agus
gnólachtaí infheistíochta faoi réir cheana féin ag an bprionsabal a deir nach
mór dámhachtainí agus íocaíochtaí lánroghnacha a thugtar mar luach saothair
athraitheach do na catagóirí foirne gairmiúla sin a bhfuil tionchar ábharach ag
a gcuid gníomhaíochtaí gairmiúla ar phróifíl riosca na hinstitiúide, nach mór
dóibh a bheith inbhuanaithe, ag féachaint do staid airgeadais na hinstitiúide.
D'fhonn a áirithiú go ndéanfaidh na hinstitiúidí leibhéil a gcistí dílse a athshlánú
gan mhoill, is iomchuí luach saothair athraitheach agus sochair phinsin
lánroghnacha arna ndámhachtain a chur ar chomhréim le seasamh brabúis na
hinstitiúide in aon tréimhse nach gcomhlíontar an maolán comhcheangailte lena
linn.
(72)          
Tá struchtúir dhea-rialachais, trédhearcacht agus
nochtadh riachtanach d’fhonn beartais fhónta maidir le luach saothair a
áirithiú. D'fhonn trédhearcacht leormhaith a áirithiú don mhargadh maidir leis
na struchtúir luacha saothair agus an riosca a bhaineann leo, ba cheart
d'institiúidí creidmheasa agus do gnólachtaí infheistíochta faisnéis
mhionsonraithe a nochtadh maidir lena gcuid beartas i leith luach saothair, a
gcleachtais agus, ar chúiseanna rúndachta, na méideanna comhiomlánaithe a
thugtar do na baill foirne sin a bhfuil tionchar ábharach ag a ngníomhaíochtaí
gairmiúla ar phróifíl riosca na hinstitiúide chreidmheasa nó an ghnólachta
infheistíochta. Ba cheart an fhaisnéis sin go léir a
chur ar fáil do na páirtithe leasmhara go léir. 
(73)          
Maidir le Treoir 95/46 ó Pharlaimint na hEorpa
agus ón gComhairle an 24 Deireadh Fómhair 1995 maidir le daoine
aonair a chosaint i dtaca le próiseáil sonraí pearsanta agus maidir le
saorghluaiseacht sonraí den sórt sin[16]
agus Rialachán (AE) Uimh. 45/2001 ó Pharlaimint na hEorpa agus ón
gComhairle an 18 Nollaig 2000 maidir le daoine aonair a chosaint i
ndáil le sonraí pearsanta a bheith á bpróiseáil ag institiúidí agus comhlachtaí
an AE agus maidir le saorghluaiseacht sonraí den sórt sin[17], ba cheart iad a bheith lán‑infheidhme
maidir le próiseáil sonraí pearsanta chun críocha an Rialacháin seo.
(74)          
Ba cheart stoc sócmhainní leachtacha a bheith ina
seilbh ag institiúidí creidmheasa agus ag gnólachtaí infheistíochta, stoc is féidir
leo a úsáid chun ceanglais leachtachta a chlúdach le linn struis leachtachta
gearrthéarmaí. Nuair a úsáideann siad an stoc sin, ba cheart dóibh plean a chur
i bhfeidhm chun na sócmhainní leachtacha a athshlánú agus ba cheart do na
húdaráis inniúla a áirithiú go bhfuil an plean leordhóthanach agus go gcuirtear
i bhfeidhm é. 
(75)          
Ba cheart an stoc sócmhainní leachtacha a bheith ar
fáil am ar bith le freastal ar eis‑sreabhadh leachtachta. Ba cheart
leibhéal na gceanglas leachtachta le linn tréimhse de strus leachtachta
gearrthéarmaí a chinneadh ar bhealach caighdeánach d’fhonn caighdeán
aonfhoirmeach fóntachta a áirithiú agus cothromaíocht a sholáthar do chách. Ba
cheart go n‑áiritheofaí nach mbeadh aon iarmhairtí neamhbheartaithe ag a
leithéid de chinneadh caighdeánaithe ar mhargaí airgeadais, ar shíneadh
creidmheasa ná ar fhás eacnamaíoch, agus ba cheart a chur san áireamh freisin
samhlacha éagsúla gnó agus timpeallachtaí éagsúla maoinithe na n‑institiúidí
creidmheasa agus na ngnólachtaí infheistíochta ar fud an Aontais. Chuige sin,
ba cheart an ceanglas maidir le clúdach leachtachta a bheith faoi réir
thréimhse bhreathnóireachta. Ar bhonn na dtuairimí sin agus le tacaíocht ón
ÚBE, ba cheart don Choimisiún ceanglas maidir le clúdach leachtachta a
dhaingniú nó a choigeartú le gníomh tarmligthe.
(76)          
Le cois na gceanglas maidir le leachtacht
ghearrthéarmach, ba cheart d’institiúidí creidmheasa agus do ghnólachtaí
infheistíochta struchtúir mhaoinithe a ghlacadh freisin a mbeadh cobhsaíocht
fhadtéarmach ag baint leis. D'aontaigh an CBMB i mí na Nollag 2010 go mbogadh
an CGCC go dtí an caighdeán íosta roimh an 1 Eanáir 2018 agus go
gcuirfeadh an CBMB dianphróisis tuairiscithe i bhfeidhm chun monatóireacht a
dhéanamh ar an gcóimheas le linn tréimhse trasdula agus go leanfadh sé leis ag
athbhreithniú impleachtaí na gcaighdeán sin ar mhargaí airgeadais, ar shíneadh
creidmheasa agus ar ghás eacnamaíoch, agus go dtabharfadh sé aghaidh ar
iarmhairtí neamhbheartaithe de réir mar is gá. Sa chaoi sin d'aontaigh an CBMB
go mbeadh an CGCC faoi réir tréimhse bhreathnóireachta agus go mbeadh clásal
athbhreithnithe ann freisin. Sa chomhthéacs seo, ba cheart don ÚBE a mheas, ar
bhonn an tuairiscithe a cheanglaíonn an Rialachán seo, conas ba cheart ceanglas
maidir le maoiniú cobhsaí a cheapadh. Ba cheart don Choimisiún tuarascáil a
chur faoi bhráid na Comhairle agus Pharlaimint na hEorpa i bhfianaise an mheasúnaithe
sin, mar aon le haon tograí iomchuí d'fhonn ceanglas den sórt sin a thabhairt
isteach faoi 2018.
(77)          
Laigí i rialachas corparáideach roinnt institiúidí
creidmheasa agus gnólachtaí infheistíochta ba chúis, i bpáirt, leis na rioscaí
iomarcacha místuama a bhí á nglacadh in earnáil na baincéireachta agus is é a
bhí faoi deara cliseadh institiúidí aonair agus na fadhbanna sistéimeacha. 
(78)          
Ba cheart d'institiúidí creidmheasa agus do
ghnólachtaí infheistíochta a gcuid socruithe maidir le rialachas corparáideach
a nochtadh don phobal d'fhonn monatóireacht ar na cleachtais maidir le
rialachas corparáideach atá ag institiúidí a éascú agus smacht an mhargaidh a
fheabhsú. Ba cheart do comhlachtaí bainistíochta na n‑institiúidí sin
faomhadh a thabhairt do ráiteas a dhearbhódh don phobal go bhfuil na socruithe
sin leordhóthanach éifeachtúil agus ba cheart an ráiteas a nochtadh don phobal.
(79)          
D'fhonn a áirithiú go gcóineasófar i leaba a chéile
leibhéal na gcistí dílse agus na hoiriúnuithe stuamachta arna gcur i bhfeidhm
maidir le sainiú na gcistí dílse ar fud an Aontais agus maidir le sainiú cistí
dílse atá leagtha síos sa Rialachán seo le linn na hidirthréimhse seo, ba
cheart na ceanglais cistí dílse sa Rialachán seo a thabhairt isteach de réir a
chéile. Tá sé ríthábhachtach a chinntiú go ndéanfar sin i gcomhréir leis na
feabhsuithe a rinne na Ballstáit le déanaí ar leibhéil na gcistí dílse arna
gceangal agus ar na sainithe ar chistí dílse atá i bhfeidhm sna Ballstáit. Chun
na críche sin, i rith na tréimhse trasdula ba cheart do na húdaráis inniúla cinneadh
a dhéanamh, laistigh d’uasteorainneacha agus d’íosteorainneacha sainithe, cé
chomh gasta ba cheart leibhéal na gcistí dílse agus na coigeartuithe stuamachta
arna gceangal atá leagtha síos sa Rialachán seo a thabhairt isteach.
(80)          
D'fhonn a áirithiú go ndéanfar go réidh an t-athrú ó
na coigeartuithe stuamachta éagsúla atá i bhfeidhm faoi láthair sna Ballstáit
go dtí an tacar coigeartuithe stuamachta atá leagtha síos sa Rialachán seo, ba
cheart go mbeadh sé ar chumas na n‑údarás inniúil, le linn na
hidirthréimhse, ceangal srianta a chur ar institiúidí oiriúnuithe stuamachta a
dhéanamh ar a gcistí dílse atá de mhaolú ar an Rialachán seo. 
(81)          
D'fhonn a áirithiú go mbeidh go leor ama ag na hinstitiúidí
na leibhéil nua arna gceangal maidir le cistí dílse agus an sainmhíniú nua atá
tugtha orthu a chomhlíonadh, ba cheart deireadh a chur de réir a chéile idir an
1 Eanáir 2013 agus an 31 Nollaig 2021 le hionstraimí
caipitil áirithe nach gcomhlíonann an sainmhíniú ar chistí dílse atá leagtha
síos sa Rialachán seo. Ina theannta sin, ba cheart stát‑ionstraimí
áirithe a aithint ina i gcistí dílse go ceann tréimhse teoranta.
(82)          
D'fhonn a áirithiú go ndéanfar cóineasú de réir a
chéile ionsar rialacha aonfhoirmeacha maidir le nochtadh arna dhéanamh ag
institiúidí chun faisnéis chruinn chuimsitheach a sholáthar do rannpháirtithe
sa mhargadh maidir le próifíl riosca na n‑institiúidí faoi leith, ba
cheart na ceanglais nochta a thabhairt isteach de réir a chéile.
(83)          
D'fhonn aird a thabhairt ar fhorbairtí sa mhargadh
agus ar taithí i bhfeidhmiú an Rialacháin seo, ba cheart go mbeadh sé de
cheangal ar an gCoimisiún tuarascálacha a chur faoi bhráid Pharlaimint na
hEorpa agus an Choimisiúin, de réir mar is cuí agus in éindí le haon tograí reachtacha,
tuarascálacha faoi aon tionchar a d’fhéadfadh a bheith ag ceanglais chaipitil
ar an timthriall eacnamaíoch, ceanglais maidir le híosmhéid cistí dílse i
gcomhair neamhchosaintí i bhfoirm bannaí faoi chumhdach, neamhchosaintí móra, ceanglais
leachtachta, giaráil, neamhchosaintí ar riosca creidmheasa arna aistriú, riosca
creidmheasa contrapháirtí agus an modh neamhchosanta bunaidh, neamhchosaintí
miondíola, an sainiú ar caipitil incháilithe, agus leibhéal chur chun feidhme
an Rialacháin seo.
(84)          
D’fhonn na ceanglais atá leagtha amach sa Rialachán
seo a shonrú, ba cheart an chumhacht chun gnímh a ghlacadh i gcomhréir le hAirteagal 290
den CFAE a tharmligean chuig an gCoimisiún maidir le coigeartuithe teicniúla a
dhéanamh ar an Rialachán seo chun sainmhínithe a shoiléiriú lena áirithiú go
gcuirfear an Rialachán seo i bhfeidhm go haonfhoirmeach nó chun forbairtí ar
mhargaí airgeadais a chur san áireamh; d’fhonn an téarmaíocht a ailíniú le gnímh
bhainteacha ina dhiaidh sin agus sainmhínithe a dhéanamh dá réir; chun
coigeartú a dhéanamh ar fhorálacha an Rialacháin seo d’fhonn forbairtí sna
caighdeáin chuntasaíochta nó i reachtaíocht an Aontais, nó maidir le cóineasú
cleachtas maoirseachta a chur san áireamh; d’fhonn síneadh a chur le liosta na
ranganna neamhchosaintí chun críche an Chur Chuige Caighdeánaithe nó Chur
Chuige IRB d’fhonn forbairtí sna margaí airgeadais a chur san áireamh; méideanna
áirithe a bhaineann leis na ranganna neamhchosaintí sin a choigeartú d’fhonn
tionchar an bhoilscithe a chur san áireamh; liosta agus aicmiú na n‑ítimí
sin atá lasmuigh den chlár comhardaithe a choigeartú; agus coigeartú a dhéanamh
ar fhorálacha sonracha agus ar chritéir theicniúla maidir le láimhseáil riosca
creidmheasa contrapháirtí, riosca creidmheasa, an Cur Chuige Caighdeánaithe
agus Cur Chuige IRB, maolú riosca creidmheasa, urrúsú, riosca oibriúcháin,
riosca margaidh, leachtacht, caipiteal maolánach, giaráil agus nochtadh d’fhonn
forbairtí ar na margaidh airgeadais nó i gcaighdeáin chuntasaíochta nó i
reachtaíocht an Aontais a chur san áireamh, nó maidir le cóineasú cleachtas
maoirseachta agus tomhas riosca agus torthaí athbhreithnithe ar nithe éagsúla a
bhaineann le raon feidhme Treoir 2004/39/CE. 
(85)          
Ba cheart an chumhacht sin chun gníomhartha a
ghlacadh i gcomhréir le hAirteagal 290 den CFAE a tharmligean chuig an
gCoimisiún freisin maidir le laghdú sealadach a fhorordú ar leibhéal na gcistí dílse
nó ar na hualaí riosca sonraithe faoin Rialachán seo d'fhonn aird a thabhairt
ar dhálaí ar leith; soiléiriú a dhéanamh ar dhíolúine neamhchosaintí áirithe ó
chur i bhfeidhm fhorálacha an Rialacháin seo maidir le neamhchosaintí móra;
méideanna a bhaineann le ríomh na gceanglas caipitil don leabhar trádála a
shonrú d’fhonn aird a thabhairt ar fhorbairtí eacnamaíocha agus airgeadaíochta;
coigeartú a dhéanamh ar chatagóirí na ngnólachtaí infheistíochta atá
incháilithe le haghaidh maoluithe áirithe maidir le leibhéil na gcistí dílse
atá riachtanach chun aird a thabhairt ar fhorbairtí sna margaí airgeadais;
shoiléiriú a dhéanamh ar an gceanglas atá ar ghnólachtaí infheistíochta cistí
dílse a bheith ina seilbh acu atá comhionann leis an gceathrú cuid dá
bhforchostais seasta i rith na bliana roimhe sin chun cur i bhfeidhm
aonfhoirmeach an Rialacháin seo a áirithiú; cinneadh a dhéanamh faoi eilimintí
na gcistí dílse sin as ar cheart ionstraimí aonáin ábhartha atá i seilbh na
hinstitiúide a asbhaint; forálacha idirthréimhseacha breise a thabhairt isteach
maidir le cóireáil gnóthachan agus caillteanas achtúireach nuair atá dliteanais
sochair phinsin shainithe institiúidí á dtomhas; leibhéal na gcistí dílse a
mhéadú go sealadach; agus ceanglais leachtachta a shonrú.
(86)          
Tá sé fíorthábhachtach go ndéanfaidh an Coimisiún
comhairliúcháin iomchuí le linn na hoibre ullmhúcháin, lena n‑áirítear comhairliúchán
le saineolaithe. Agus gníomhartha tarmligthe á n‑ullmhú agus á dtarraingt
suas aige, ba cheart don Choimisiún a áirithiú go ndéanfar na doiciméid
ábhartha a tharchur go comhuaineach, go tráthúil agus go hiomchuí chuig
Parlaimint na hEorpa agus chuig an gComhairle.
(87)          
Ba cheart go dtabharfaí de chumhacht don Choimisiún
freisin, trí bhíthin nós imeachta práinne, méadú sealadach a ghlacadh ar
leibhéal na gcistí dílse, ar an ualú riosca nó aon cheanglais stuamachta atá
riachtanach chun freagra a thabhairt ar fhorbairtí sa mhargadh. Ba cheart go
mbeadh na forálacha sin infheidhme go ceann tréimhse nach faide ná sé mhí, ach
amháin má dhéanann Parlaimint na hEorpa nó an Chomhairle agóid in aghaidh na
ngníomhartha tarmligthe laistigh de thréimhse sé seachtaine. Ba cheart don
Choimisiún na cúiseanna a lua atá le húsáid a bhaint as an nós imeachta
práinne. 
(88)          
Leis na caighdeáin theicniúla i seirbhísí airgeadais
ba cheart go n-áiritheofaí comhchuibhiú, dálaí aonfhoirmeacha agus cosaint
leordhóthanach taisceoirí, infheisteoirí agus tomhaltóirí ar fud an Aontais. Ós
rud é gur comhlacht é an ÚBE a bhfuil saineolas an‑speisialaithe aige,
b’éifeachtúil agus b’iomchuí an rud é a iarradh air dréachtchaighdeáin rialála
agus forfheidhmithe, nach mbeadh roghanna beartais ag baint leo, a fhorbairt
lena gcur faoi bhráid an Choimisiúin. 
(89)          
Ba cheart don Choimisiún glacadh leis na dréacht‑chaighdeáin
theicniúla rialála arna bhforbairt ag an ÚBE i réimsí na gcomharchumann nó na n‑institiúidí
dá samhail, ionstraimí áirithe cistí dílse, coigeartuithe stuamachta, asbhaintí
as cistí dílse, ionstraimí breise cistí dílse, leasanna mionlaigh, seirbhísí
atá coimhdeach le baincéireacht, láimhseáil coigeartuithe riosca creidmheasa,
dóchúlacht mainneachtana, caillteanas i gcás mainneachtana, rialachas
corparáideach, cur chuige maidir le hualú riosca sócmhainní, cóineasú cleachtas
maoirseachta, leachtacht, agus na socruithe idirthréimhseacha le haghaidh cistí
dílse, trí bhíthin gníomhartha tarmligthe de bhun Airteagal 290 den CFAE
agus i gcomhréir le hAirteagail 10 go 14 de Rialachán (AE) Uimh 1093/2010.
Tá sé tábhachtach go háirithe go ndéanfadh an Coimisiún comhairliúcháin iomchuí
le linn na hoibre ullmhúcháin, lena n‑áirítear comhairliúchán le
saineolaithe.
(90)          
Ba cheart go dtabharfaí de chumhacht freisin don
Choimisiún glacadh le bearta chun caighdeáin theicniúla a chur chun feidhme trí
bhíthin gníomhartha cur chun feidhme de bhun Airteagal 291 den CFAE agus i
gcomhréir le hAirteagal 15 de Rialachán (AE) Uimh. 1093/2010. Ba cheart dréachtú
caighdeáin theicniúla a chur de chúram ar an ÚBE agus iad a chur faoi bhráid an
Choimisiúin i dtaca le comhdhlúthú, comhchinntí, tuairisciú, nochtadh,
neamhchosaintí arna n‑urrú ag morgáistí, measúnú riosca, cur chuige
maidir le hualú riosca sócmhainní, ualuithe riosca agus sonrú neamhchosaintí
áirithe, láimhseáil roghanna agus barántas, suíomhanna in ionstraimí cothromais
agus in airgeadra eachtrach, úsáid a bhaint as samhlacha inmheánacha, ghiaráil,
agus ítimí atá lasmuigh den chlár comhardaithe.
(91)          
D’fhonn a áirithiú go mbeidh coinníollacha
aonfhoirmeacha ann chun an Rialachán seo a chur chun feidhme, ba cheart
cumhachtaí cur chun feidhme a thabhairt don Choimisiún. Ba cheart na cumhachtaí
sin a fheidhmiú i gcomhréir le Rialachán (AE) Uimh. 182/2011 ó Pharlaimint
na hEorpa agus ón gComhairle an 16 Feabhra 2011 lena leagtar síos na
rialacha agus prionsabail ghinearálta a bhaineann le meicníochtaí le haghaidh
rialú na mBallstát ar fheidhmiú a chumhachtaí cur chun feidhme ag an
gCoimisiún,
            TAR ÉIS AN RIALACHÁN SEO A
GHLACADH:
CUID A hAON
FORÁLACHA GINEARÁLTA
Teideal I
Ábhar, raon feidhme agus sainmhínithe
Airteagal 1
Raon feidhme
Leagtar síos leis an Rialachán seo rialacha
aonfhoirmeacha maidir le ceanglais stuamachta ghinearálta a gcaithfidh na
hinstitiúidí go léir atá faoi mhaoirsiú Threoir [le
cur isteach ag an OP] a chomhlíonadh i ndáil leis na nithe seo a leanas:
(a)                   
ceanglais cistí dílse a bhaineann le gnéithe de
riosca creidmheasa, riosca margaidh, agus riosca oibriúcháin atá go hiomlán inchainníochtaithe,
aonfhoirmeach agus caighdeánaithe;
(b)                   
ceanglais a chuireann teorainneacha le
neamhchosaintí móra;
(c)                   
tar éis don ghníomh tarmligthe dá dtagraítear in
Airteagal 444 a theacht i bhfeidhm, ceanglais leachtachta a bhaineann le
gnéithe de riosca leachtachta atá go hiomlán inchainníochtaithe, aonfhoirmeach
agus caighdeánaithe;
(d)                   
ceanglais tuairiscithe a
bhaineann le pointí (a) go (c) agus le giaráil;
(e)                   
ceanglais maidir le foilsiú. 
Le contrapháirtithe lárnacha a bhaineann
Airteagal 299. 
Ní rialaíonn an Rialachán
seo na ceanglais atá ar údaráis inniúla maidir le foilsiú i réimse na rialála
stuamachta agus na maoirseachta institiúidí mar atá leagtha amach i dTreoir [le
cur isteach ag an OP].
Airteagal 2
Cumhachtaí maoirseoireachta
D’fhonn a chinntiú go gcomhlíonfar an
Rialachán seo, beidh na cumhachtaí ag na húdaráis inniúla atá leagtha amach i dTreoir [le cur isteach ag an OP] agus leanfaidh siad na
nósanna imeachta atá inti.
Airteagal 3
Cur i bhfeidhm ceanglas níos déine ag institiúidí
Ní chuirfidh an Rialachán seo cosc ar institiúidí
cistí dísle agus a gcomhpháirteanna de bhreis orthu siúd a cheanglaítear leis
an Rialachán seo a bheith ina seilbh acu, ná bearta a chur i bhfeidhm atá níos
déine ná iad siúd a cheanglaítear leis an Rialachán seo.
Airteagal 4
Sainmhínithe
Chun críocha an Rialacháin seo, beidh feidhm
ag na sainmhínithe seo a leanas:
(1)                   
ciallaíonn ‘institiúid chreidmheasa’ gnóthas a
bhfuil sé de ghnó aige taiscí nó cistí inaisíoctha eile a fháil ón bpobal agus
creidmheasanna a dheonú dá chuntas féin;
(2)                   
ciallaíonn ‘udaráis inniúla’ údaráis phoiblí nó
comhlachtaí atá aitheanta go hoifigiúil ag an dlí náisiúnta, agus a dtugann an
dlí náisiúnta an chumhacht dóibh maoirseacht a dhéanamh ar institiúidí
creidmheasa nó ar ghnólachtaí infheistíochta mar chuid den chóras maoirseachta atá
i bhfeidhm sa Bhallstát lena mbaineann.
(3)                   
ciallaíonn ‘institiúid airgeadais’ gnóthas seachas
institiúid chreidmheasa, arb é a phríomhghníomhaíocht sealúchas a fháil nó
ceann amháin nó níos mó de na gníomhaíochtaí atá liostaithe i bpointe 2 go pointe
12 agus i bpointe 15 d'Iarscríbhinn I de Threoir [le cur isteach ag
an OP] a shaothrú;
(4)                   
ciallaíonn ‘institiúid’
institiúid chreidmheasa nó gnólacht infheistíochta.
(5)                   
ciallaíonn ‘maoirseoir comhdhlúthaithe’ an t‑údarás
inniúil atá freagrach as feidhmiú na maoirseachta, ar bhonn comhdhlúite, ar mháthairinstitiúidí
an AE agus ar institiúidí arna rialú ag máthairinstitiúidí cuideachtaí
sealbhaíochta airgeadais an AE nó ar mháthairchuideachtaí sealbhaíochta
airgeadais measctha an AE.
(6)                   
ciallaíonn ‘gnólachtaí infheistíochta aitheanta de chuid tríú tíortha’ gnólachtaí a
chomhlíonann gach ceann de na coinníollacha seo a leanas:
(a)      gnólachtaí
a bheadh cumhdaithe ag an sainmhíniú ar ghnólacht infheistíochta, dá mbeidís
bunaithe laistigh den Aontas;
(b)     gnólachtaí
atá údaraithe i dtríú tír;
(c)      gnólachtaí
atá faoi réir rialacha stuamachta a mheasann na húdaráis inniúla a bheith ar a
laghad chomh dian leo siúd a leagtar síos leis an Rialachán seo nó le Treoir [le
cur isteach ag an OP] agus a chomhlíonann na rialacha sin;
(7)                   
ciallaíonn ‘gnólacht áitiúil’ gnólacht a
dhéileálann, ar mhaithe lena chuntas féin, todhchaíochtaí nó roghanna
airgeadais nó díorthaigh eile ar na margaí airgid tirim agus gan d'aidhm acu
ach fálú a dhéanamh ar shuíomhanna sna margaí díorthach, nó gnólacht a
dhéileálann ar son cuntas ball eile de na margaí sin agus ráthú aige ó bhaill
imréitigh de na margaí céanna, i gcás ina nglacann baill imréitigh na margaí
céanna freagracht as feidhmíocht na gconarthaí a dhéanann an gnólacht sin;
(8)                   
ciallaíonn ‘gnólachtaí infheistíochta’ institiúidí
faoi mar a shainmhínítear iad in Airteagal 4(1)(1) de Threoir 2004/39/CE
atá faoi réir na gceanglas a fhorchuirtear leis an Treoir sin, seachas iad seo
a leanas:
(a)     institiúidí creidmheasa;
(b)     gnólachtaí áitiúla; 
(c)     gnólachtaí nach
bhfuil údarú acu ach chun seirbhís comhairle infheistíochta a sholáthar nó
orduithe a fháil agus a tharchur ó infheisteoirí gan airgead nó urrúis atá faoi
úinéireacht ag a gcuid cliaint a bheith ina seilbh acu, agus nach bhféadfaidh,
ar an ábhar sin, a bheith i bhfiacha leis na cliaint sin tráth ar bith.
(9)                   
ciallaíonn ‘gnóthas comhinfheistíochta (GC)’ Ciste
Infheistíochta Malartach mar atá sainmhínithe in Airteagal 4(1)(a) de Threoir 2011/61/AE
ó Pharlaimint na hEorpa agus ón gComhairle an 8 Meitheamh 2011 maidir
le Bainisteoirí Cistí Infheistíochta Malartacha nó gnóthas le haghaidh
comhinfheistíochta in urrúis inaistrithe mar atá sainmhínithe in Airteagal 1
den Treoir 2009/65/CE ó Pharlaimint na hEorpa agus ón gComhairle maidir le
dlíthe, rialacháin agus forálacha riaracháin a bhaineann le gnóthais le
haghaidh comhinfheistíochta in urrúis inaistrithe a chomhordú.
(10)               
ciallaíonn ‘údarú’ ionstraim arna heisiúint i
bhfoirm ar bith ag na húdaráis ar ar deonaíodh an ceart an gnó a dhéanamh;
(11)               
ciallaíonn ‘cás comhdhlúite’ an cás a thagann as ceanglais an rialacháin seo a chur
i bhfeidhm i gcomhréir le Teideal II de Chaibidil 2 ar institiúid amháin
amhail dá mba aon institiúid amháin í agus eintiteas amháin eile nó níos mó.
(12)               
ciallaíonn ‘bonn comhdhlúite’ ar bhonn an cháis chomhdhlúite;
(13)               
ciallaíonn ‘marcáil ón margadh’ luacháil suíomhanna
ag praghsanna thráth dúnta an mhargaidh atá ar fáil gan dua agus a bhfuil
foinse neamhspleách acu, lena n‑áirítear praghsanna malartaithe,
praghsanna scáileáin nó meastacháin ó roinnt bróicéirí neamhspleácha
creidiúnacha;
(14)               
ciallaíonn ‘marcáil de réir samhla’ aon luacháil is
gá a thagarmharcáil, a eachtarshuí nó a ríomh ar bhealach eile ó ionchur
margaidh amháin nó níos mó;
(15)               
ciallaíonn ‘fíorú neamhspleách ar phraghsanna’
próiseas ina ndéantar praghsanna an mhargaidh nó ionchuir marcáil de réir
samhla a fhíorú go rialta maidir le cruinneas agus neamhspleáchas.
(16)               
ciallaíonn ‘brainse’ áit ghnó atá ina cuid spleách
de réir dlí d’institiúid chreidmheasa agus a dhéanann go díreach na
hidirbhearta uile nó cuid díobh ar cuid dhílis iad de ghnó na n‑institiúidí
creidmheasa;
(17)               
ciallaíonn ‘institiúid airgeadais' gnóthas seachas
institiúid chreidmheasa, arb é a phríomhghníomhaíocht sealúchas a fháil nó
ceann amháin nó níos mó de na gníomhaíochtaí atá liostaithe i bpointe 2 go pointe
12 agus i bpointe 15 d’Iarscríbhinn I i dTreoir [Le cur isteach ag an
OP] a shaothrú;
(18)               
ciallaíonn ‘Ballstát baile’ an Ballstát ar tugadh
údarú d’institiúid chreidmheasa ann;
(19)               
ciallaíonn ‘Ballstát óstaigh’ an Ballstát a bhfuil brainse
ag an institiúid chreidmheasa ann nó ina gcuireann sí seirbhísí ar fáil;
(20)               
ciallaíonn ‘rialú’ an caidreamh idir máthairghnóthas
agus fochuideachta, mar atá sainmhínithe in Airteagal 1 de Sheachtú Treoir 83/349/CEE
ón gComhairle an 13 Meitheamh 1983 aran bhunú ar Airteagal 54 (3) (g)
den Chonradh maidir le cuntais chomhdhlúite[18],
nó caidreamh atá cosúil leis idir aon duine nádúrtha nó dlítheanach agus
gnóthas;
(21)               
ciallaíonn ‘sealúchas cáilitheach’ sealúchas
díreach nó indíreach i ngnóthas arb ionann é agus 10 % nó níos mó den chaipiteal
nó de na cearta vótála i gceist nó a fhágann gur féidir tionchar suntasach a
imirt ar bhainistiú an ghnóthais sin;
(22)               
ciallaíonn ‘aonáin na hearnála poiblí’ comhlachtaí
riaracháin neamh‑thráchtála atá freagrach do rialtais láir, do rialtais
áitiúla nó d'údaráis áitiúla, nó d'údaráis a fheidhmíonn na freagrachtaí céanna
a fheidhmíonn údaráis réigiúnacha nó áitiúla, nó gnóthais neamh‑thráchtála
atá faoi úinéireacht rialtas áitiúil nó údarás réigiúnach nó áitiúil ag a
bhfuil socruithe ráthaíochta follasacha, agus d’fhéadfadh comhlachtaí féin‑riartha
arna rialú ag dlí atá faoi mhaoirseacht phoiblí a bheith san áireamh freisin;
(23)               
chun críocha Theideal IV de Chuid a Dó agus de
Chuid a Cúig ciallaíonn ‘caipiteal cáilithe’ suim na nithe seo a leanas:
(a) Gnáthchothromas Leibhéal 1; 
(b) Caipiteal Breise Leibhéal 1; 
(c) Caipiteal Leibhéal 2 atá cothrom le 25 %
de na cistí dílse nó atá níos lú ná sin; 
(24)               
ciallaíonn ‘riosca oibriúcháin’ an riosca
caillteanais a eascraíonn ó chórais, ó dhaoine nó ó phróisis inmheánaigh ar
theip orthu nó nach raibh leormhaith, nó ó theagmhais sheachtracha, agus tá riosca
dlíthiúil san áireamh freisin;
(25)               
ciallaíonn ‘bainc cheannais’ na bainc cheannais
náisiúnta atá ina gcomhaltaí den Chóras Eorpach Banc Ceannais agus den Bhanc
Ceannais Eorpach, mura gcuirtear a mhalairt in iúl.
(26)               
ciallaíonn ‘riosca caolúcháin’ an riosca go
laghdófaí suim infhála trí chreidmheasanna airgid nó neamh‑airgid chuig
an bhféichiúnaí;
(27)               
ciallaíonn ‘dóchúlacht mainneachtana’ an dóchúlacht
mainneachtana a bhaineann le contrapháirtí ar feadh tréimhse bliana;
(28)               
ciallaíonn ‘caillteanas’, chun críocha Chuid a Trí,
Teideal II, caillteanas eacnamaíoch, lena n‑áirítear éifeachtaí
lascainí móra, agus costais ábhartha dhíreacha agus indíreacha a bhaineann hathghnóthú
na hionstraime;
(29)               
ciallaíonn ‘caillteanas i gcás mainneachtana’
cóimheas an chaillteanais ar neamhchosaint de thoradh mainneachtana
chontrapháirtí leis an tsuim gan íoc tráth na mainneachtana;
(30)               
ciallaíonn ‘fachtóir coinbhéartaithe’ cóimheas mhéid
an ghealltanais atá gan tarraingt go fóill agus a tharraingeofar agus a bheidh
gan íoc tráth na mainneachtana, le méid an ghealltanais atá gan tarraingt go
fóill; is í an teorainn mholta a chinnfidh fairsinge an ghealltanais, ach
amháin má tá an teorainn neamh‑mholta níos airde;
(31)               
ciallaíonn ‘caillteanas ionchasach’, chun críocha Chuid
a Trí, Teideal II, cóimheas na méide a cheaptar a chaillfear ar
neamhchosaint i ngeall ar mhainneachtain chontrapháirtí nó caolúchán thar
thréimhse bliana leis an tsuim gan íoc tráth na mainneachtana;
(32)               
ciallaíonn ‘maolú riosca creidmheasa’ teicníc a
úsáideann institiúid chun an riosca creidmheasa a bhaineann le neamhchosaint nó
neamhchosaintí atá fós i seilbh na hinstitiúide a laghdú;
(33)               
ciallaíonn ‘cosaint creidmheasa
chistithe’ teicníc maolaithe riosca creidmheasa ina dtagann an laghdú ar riosca
creidmheasa ar neamhchosaint institiúide as ceart na hinstitiúide sin – i gcás
mainneachtana an chontrapháirtí nó i gcás teagmhais chreidmheasa sainithe eile
a bhaineann leis an gcontrapháirtí – sócmhainní nó méideanna áirithe a leachtú
nó iad a chur á n-aistriú nó á leithreasú, iad a choinneáil, nó an neamhchosaint
orthu a laghdú, nó an difear idir méid na neamhchosanta agus méid éilimh ar an
institiúid a chur ina n-ionad; 
(34)               
ciallaíonn ‘cosaint
neamhchistithe creidmheasa’ teicníc maolaithe riosca creidmheasa ina dtagann an
laghdú ar riosca creidmheasa ar neamhchosaint institiúide as gealltanas tríú
páirtí  suim a íoc i gcás mainneachtana an iasachtaí nó i gcás teagmhais
chreidmheasa sainithe eile;
(35)               
ciallaíonn ‘idirbheart
athcheannaigh’ aon idirbheart arna rialú ag comhaontú a thagann faoi shainmhíniú
‘comhaontú athcheannaigh’ nó ‘comhaontú athcheannaigh droim ar ais’; 
(36)               
ciallaíonn ‘ionstraim chomhshamhlaithe airgid’
deimhniú éarlaise, bannaí lena n‑áirítear bannaí faoi chumhdach nó aon
ionstraim neamh‑fho-ordaithe eile atá eisithe ag an institiúid, a bhfuil
íocaíocht iomlán faighte ag an institiúid ina leith cheana féin agus a
aisíocfar gan choinníoll ag a luach ainmniúil;
(37)               
ciallaíonn ‘urrúsú’ idirbheart nó scéim ina ndéantar
tráinsiú ar an riosca creidmheasa a bhaineann le neamhchosaint nó comhthiomsú
neamhchosaintí, lena mbaineann an dá thréith seo a leanas:
(a)         
tá na híocaíochtaí san idirbheart nó sa scéim ag
brath ar fheidhmíocht na neamhchosanta nó an chomhthiomsaithe neamhchosaintí;
(b)         
cinneann fo-ordú na dtráinsí dáileadh na
gcaillteanas ar feadh shaolré leanúnach na hidirbhearta nó na scéime;
(38)               
ciallaíonn ‘tráinse’ deighleog, arna bhunú de réir
conartha, den riosca creidmheasa a bhaineann le neamhcosaint nó roinnt
neamhchosaintí, i gcás ina mbaineann riosca caillteanais chreidmheasa le suíomh
sa deighleog atá níos mó nó níos lú ná an riosca a bhaineann le suíomh dar méid
chéanna i ngach deighleog eile den chineál céanna, gan aird a thabhairt ar chosaint
creidmheasa arna chur ar fáil go díreach ag tríú páirtithe do shealbhóirí
suíomhanna sa deighleog sin nó i ndeighleoga eile;
(39)               
ciallaíonn ‘suíomh urrúsúcháin’ neamhchosaint ar
urrúsúcháin;
(40)               
ciallaíonn ‘ath‑urrúsú' urrúsú ina bhfuil an
riosca a bhaineann le comhthiomsú bunúsach neamhchosaintí ina thráinsí agus go
bhfuil ar a laghad ceann amháin de na neamhchosaintí bunúsacha ina suíomh
urrúsúcháin;
(41)               
ciallaíonn ‘suíomh ath‑urrúsúcháin’
neamhchosaint ar ath‑urrúsúchán;
(42)               
ciallaíonn ‘tionscnóir’ ceachtar díobh seo a
leanas:
(a)         
aonán a bhí páirteach, tríd an aonán féin nó trí
aonáin ghaolmhara, go díreach nó go hindíreach, sa chomhaontú bunaidh a
chruthaigh oibleagáidí nó oibleagáidí ionchasacha an fhéichiúnaithe, nó an
fhéichiúnaithe ionchais, as ar tháinig an neamhchosaint arna urrúsú;
(b)         
aonán a cheannaíonn neamhchosaintí tríú páirtí dá
chuntas féin agus a dhéanann urrúsú orthu ina dhiaidh sin;
(43)               
ciallaíonn ‘urraitheoir’ institiúid seachas
institiúid tionscnóra a bhunaíonn agus a bhainistíonn clár páipéar tráchtála
sócmhainn‑bhunaithe nó scéim urrúsaithe eile a cheannaíonn neamhchosaintí
ó aonáin tríú páirtí;
(44)               
ciallaíonn 'feabhsú
creidmheasa' socrú conarthach trína ndéantar cáilíocht chreidmheasa suímh atá in
urrúsú a fheabhsú le hais mar a bheadh sé murach sin, lena n‑áirítear
feabhsú a thagann as tráinsí níos sóisearaí san urrúsú agus as cineálacha eile
cosanta creidmheasa;
(45)               
ciallaíonn ‘aonán
sainchuspóireach urrúsúcháin (SSPE)’ iontaobhas corparáide nó aonán eile,
seachas institiúid, arna eagrú chun urrúsú a dhéanamh, a bhfuil a
ghníomhaíochtaí teoranta do na gníomhaíochtaí sin is iomchuí chun an cuspóir
sin a bhaint amach, a bhfuil a struchtúr ceaptha oibleagáidí an SSPE a scaradh ó
oibleagáidí na hinstitiúide tionscnóra, agus sealbhóirí  leasanna tairbhiúla a
bhfuil sé de cheart acu na leasa sin a ghealladh nó a mhalartú gan srian;
(46)               
ciallaíonn ‘grúpa cliant
nasctha’ aon cheann díobh seo a leanas:
(a)         
dhá dhuine nádúrtha nó dhlítheanacha, nó níos mó, ar
aon riosca amháin iad, mura léirítear a mhalairt, toisc go bhfuil smacht ag
duine acu, go díreach nó go hindíreach, ar an duine nó ar na daoine eile, mura
bhfuil feidhm ag an láimhseáil atá leagtha amach i bpointe (c);
(b)         
dhá dhuine nádúrtha nó
dhlítheanacha, nó níos mó, nach bhfuil aon ghaol smachta den chineál a
dtagraítear dó i bpointe (a) eatarthu, ach atá le háireamh mar aon riosca
amháin toisc go bhfuil an nasc chomh dlúth sin eatarthu gur dócha, dá mbeadh
fadhbanna airgeadais ag duine amháin acu, go háirithe deacrachtaí maoinithe nó
aisíocaíochta, go mbeadh deacrachtaí airgeadais ag an duine eile nó ag na duine
eile go léir;
(c)         
sa chás go bhfuil smacht ag rialtas láir ar aonán
amháin nó níos mó agus agus go dtugtar ualú riosca 0 % do neamhchosaintí ar
an rialtas láir seo de réir Airteagal 109 agus sa chás go bhfuil
ráthaíocht fhollasach tugtha ag an rialtas láir sin i leith oibleagáidí uile
gach aonáin den chineál sin, ní bhíonn grúpa cliant nasctha ann idir an rialtas
láir agus na haonáin sin mar thoradh ar an smacht sin. Tá feidhm aige seo i
gcás rialtas réigiúnach nó údarás áitiúil i gcás ina dtugtar ualú riosca 0 %
do neamhchosaint ar na rialtais réigiúnacha nó údaráis áitiúla de réir Airteagal 110
agus i gcás inar thug na rialtais áitiúla nó na húdaráis áitiúla ráthaíocht
follasach i leith oibleagáidí uile gach aonáin den chineál sin.
(47)               
ciallaíonn ‘malartáin aitheanta’ malartáin a
chomhlíonann na coinníollacha seo a leanas go léir:
(a)         
tá siad ar cheann de na margaí dá dtagraítear sa
liosta arna fhoilsiú ag (ESMA) de réir Airteagal 47 de Threoir 2004/39/CE;
(b)         
tá meicníocht imréitigh acu trína ndéantar conarthaí
atá liostaithe in Iarscríbhinn IV a chur faoi réir ceanglas éarlaise
laethúil a chuireann cosaint iomchuí ar fáil, i dtuairim na n‑údarás
inniúil;
(48)               
ciallaíonn ‘sochair phinsin lánroghnacha' sochair
phinsin fheabhsaithe arna dtabhairt ar bhonn lánroghnach ag institiúid d'fhostaí
mar chuid dá phacáiste luach saothair inathraithe, nach gcuimsíonn sochar
fabhraithe a tugadh d'fhostaí faoi théarmaí scéim pinsean na cuideachta.
(49)               
ciallaíonn ‘rannpháirtíocht’
rannpháirtíocht de réir bhrí na chéad abairte in Airteagal 17 de Cheathrú Treoir 78/660/CEE
ón gComhairle an 25 Iúil 1978 maidir le cuntais bhliantúla cineálacha
áirithe cuideachtaí[19], nó úinéireacht, díreach nó indíreach, 20 % nó níos mó de na
cearta vótála nó de chaipiteal gnóthais;
(50)               
ciallaíonn ‘neamhchosaint’, chun críocha Chuid a
Trí, Theideal II, sócmhainn nó ítim atá lasmuigh den chlár comhardaithe;
(51)               
ciallaíonn ‘luach iasachta morgáiste’ luach na
réadmhaoine arna chinneadh ag measúnú stuama ar indíoltacht na maoine sa
todhchaí, ag cur san áireamh gnéithe inbhuanaithe fadtéarmacha na maoine,
gnáthchoinníollacha an mhargaidh áitiúil, úsáid reatha agus úsáidí malartacha
iomchuí na maoine;
(52)               
ciallaíonn ‘margadhluach’, chun
críocha réadmhaoine, an méid measta ba cheart a bheith ar an mhaoin ar í a
mhalartú ar an dáta luachála idir ceannaitheoir toilteanach agus díoltóir
toilteanach in idirbheart ar neamhthuilleamaí tar éis margaíochta cuí ina raibh
na páirtithe ag gníomhú go heolasach, go stuama agus gan éigeantas;
(53)               
ciallaíonn ‘creat cuntasaíochta
iomchuí’ na rialacha cuntasaíochta a bhfuil an institiúid faoina réir faoi
Rialachán (CE) Uimh. 1606/2002[20] ó
Pharlaimint na hEorpa agus ón gComhairle an 19 Iúil 2002 maidir le
caighdeáin chuntasaíochta idirnáisiúnta a chur chun feidhme agus Treoir 86/635/CEE
na Comhairle an 8 Nollaig 1986 maidir le cuntais bhliantúla agus
cuntais chomhdhlúite banc agus foras airgeadais eile[21];
(54)               
ciallaíonn ‘ráta mainneachtana aon bhliana’
cóimheas an lín mainneachtana a thit amach i rith tréimhse dar tús aon bhliain
amháin roimh dáta T leis an líon féichiúnaithe a shanntar don ghrád nó don líon
sin aon bhliain amháin roimh an dáta sin;
(55)               
ciallaíonn ‘maoiniú amhantrach
réadmhaoine’ iasachtaí ar mhaithe le héadáil nó forbairt nó tógáil talún a
bhaineann leis an réadmhaoin sin, d'fhonn é a athdhíol chun brabús a dhéanamh;
(56)               
ciallaíonn ‘comhaontú
athcheannaigh’ agus ‘comhaontú athcheannaigh droim ar ais’
aon chomhaontú ina n‑aistríonn institiúid nó a
chontrapháirtí urrúis nó tráchtearraí nó cearta ráthaithe a bhaineann le haon
cheann díobh seo a leanas:
(a)     teideal ar urrúis nó ar thráchtearraí nuair
is malartán aitheanta a shealbhaíonn cearta na n‑urrúis nó na dtráchtearraí
a d'eisigh an ráthaíocht, agus nuair nach dtugann an comhaontú cead don
institiúid urrús nó tráchtearra ar leith a aistriú chuig níos mó ná
contrapháirtí amháin san am céanna, faoi réir tiomantais iad a athcheannach;
(b)     urrúis nó tráchtearraí athsholáthraithe
den chineál céanna ag praghas agus ar dháta sa todhchaí atá sainithe ag an
aistreoir, nó ag praghas agus ar dháta a shaineoidh sé, 
agus arb é atá iontu comhaontú athcheannaigh ag
an institiúid atá ag díol na n‑urrús nó na dtráchtearraí agus comhaontú
ceannaigh droim ar ais ag an institiúid atá á gceannach.
(57)               
ciallaíonn ‘ionstraimí airgeadais’ aon cheann díobh
seo a leanas:
(a)         
conradh a bhfuil mar thoradh air sócmhainn
airgeadais i gcás páirtí amháin agus dliteanas airgeadais nó ionstraim
cothromais i gcás an pháirtí eile;
(b)         
aon ionstraim a shainítear i gCuid C d'Iarscríbhinn I
a ghabhann le Treoir 2004/39/CE.
(c)         
ionstraim airgeadais dhíorthach;
(d)         
ionstraim phríomhúil airgeadais; 
(e)         
ionstraim airgid; 
Ní ionstraimí airgeadais na hionstraimí dá
dtagraítear i bpointí (a) go (c) ach amháin sa chás go ndíorthaítear a luach ó
phraghas ionstraime airgeadais bhunúsaaigh, ó ítim eile bhunúsach, ó ráta, nó ó
innéacs.
(58)               
ciallaíonn ‘caipiteal tosaigh’ suim agus cineálacha
na gcistí dílse a shainítear in Airteagal 12 de Threoir [le cur
isteach ag an OP] i dtaca le hinstitiúidí creidmheasa agus i dTeideal IV
den Treoir sin i dtaca le gnólachtaí infheistíochta.
(59)               
ciallaíonn ‘suíomhanna arna
sealbhú le hintinn iad a thrádáil’ aon cheann díobh seo a leanas:
(a)         
suíomhanna dílsithe agus suíomhanna a eascraíonn ó
sheirbhísiú cliaint agus ó dhéanamh margaí;
(b)         
suíomhanna atá ceaptha lena n-athdhíol sa
ghearrtéarma;
(c)         
suíomhanna atá ceaptha leas a bhaint as difríochtaí
praghais gearrthéarmacha iarbhír nó ionchais idir praghsanna ceannaigh agus
praghsanna díola nó as athróga eile ar phraghsanna nó ar an ráta úis;
(60)               
ciallaíonn ‘máthairghnóthas’:
(a)     máthairghnóthas mar atá sainmhínithe in Airteagail 1
agus 2 de Threoir 83/349/CEE; 
(b)     chun críocha Roinn II
de Chaibidil 3 agus 4 de Theideal VII, Theideal VII de Threoir [le cur
isteach ag an OP] agus Chuid V den Rialachán seo, máthairghnóthas de réir bhrí Airteagal 1(1)
de Threoir 83/349/CEE agus aon ghnóthas a bhfuil tionchar ceannasach aige
ar aon ghnóthas eile;
(61)               
Ciallaíonn ‘fochuideachta’:
(a)     fochuideachta mar atá sainmhínithe in Airteagail 1
agus 2 de Threoir 83/349/CEE; 
(b)     fochuideachta de réir
bhrí Airteagal 1(1) de Threoir 83/349/CEE agus aon ghnóthas ar a
bhfuil tionchar ceannasach ag máthairghnóthas;
Gach fochuideachta de chuid fochuideachta, measfar
gur fochuideachta í de chuid an ghnóthais atá ina mháthairghnóthas bunaidh
aici;
(62)               
ciallaíonn 'leabhar trádála' gach suíomh in
ionstraimí airgeadais agus i dtráchtearraí arna sealbhú ag institiúid le
hintinn trádála nó d’fhonn suíomhanna arna sealbhú le hintinn trádála a fhálú.
(63)               
ciallaíonn ‘cuideachta
shealbhaíochta airgeadais’ institiúid airgeadais ar institiúidí airgeadais a
fochuideachtaí uile nó an chuid is mó díobh, a bhfuil ceann amháin ar a laghad
de na fochuideachtaí sin ina institiúid, agus nach bhfuil ina cuideachta
shealbhaíochta airgeadais mheasctha de réir bhrí Airteagal 2(15) de Threoir 2002/87/CE[22];
(64)               
ciallaíonn ‘máthairinstitiúid i mBallstát’
institiúid a bhfuil institiúid nó institiúid airgeadais mar fhochuideachta aici,
a bhfuil rannpháirtíocht aici in institiúid den chineál sin agus nach bhfuil
ina fochuideachta de chuid institiúide eile atá údaraithe sa Bhallstát céanna,
ná ina fochuideachta de chuid cuideachta sealbhaíochta airgeadais nó de chuid
cuideachta sealbhaíochta airgeadais measctha atá bunaithe sa Bhallstát céanna;
(65)               
ciallaíonn ‘máthairinstitiúid AE’ máthairinstitiúid
nach bhfuil ina fochuideachta ag institiúid eile atá údaraithe in aon
Bhallstát, ná ina fochuideachta de chuid cuideachta sealbhaíochta airgeadais nó
de chuid cuideachta sealbhaíochta airgeadais measctha atá bunaithe in aon
Bhallstát;
(66)               
ciallaíonn ‘máthairchuideachta
shealbhaíochta airgeadais i mBallstát’ cuideachta shealbhaíochta airgeadais
nach bhfuil ina fochuideachta ag institiúid eile atá údaraithe sa Bhallstát
céanna, ná ina fochuideachta de chuid cuideachta sealbhaíochta airgeadais nó de
chuid cuideachta sealbhaíochta airgeadais measctha atá bunaithe sa Bhallstát
céanna;
(67)               
ciallaíonn ‘máthairchuideachta shealbhaíochta
airgeadais AE’ máthairchuideachta shealbhaíochta airgeadais nach bhfuil ina fochuideachta
ag institiúid atá údaraithe in aon Bhallstát, ná ina fochuideachta de chuid
cuideachta sealbhaíochta airgeadais nó de chuid cuideachta sealbhaíochta
airgeadais measctha eile atá bunaithe in aon
Bhallstát;
(68)               
ciallaíonn ‘máthairchuideachta shealbhaíochta
airgeadais mheasctha i mBallstát’ cuideachta shealbhaíochta airgeadais
mheasctha nach bhfuil ina fochuideachta ag institiúid chreidmheasa eile atá
údaraithe sa Bhallstát céanna, ná ina fochuideachta de chuid cuideachta sealbhaíochta
airgeadais nó de chuid cuideachta sealbhaíochta airgeadais measctha atá
bunaithe sa Bhallstát céanna;
(69)               
ciallaíonn ‘máthairchuideachta shealbhaíochta
airgeadais mheasctha AE’ máthairchuideachta shealbhaíochta airgeadais mheasctha
nach bhfuil ina fochuideachta ag institiúid chreidmheasa atá údaraithe in aon
Bhallstát, ná ina fochuideachta de chuid cuideachta sealbhaíochta airgeadais nó
de chuid cuideachta sealbhaíochta airgeadais measctha eile atá bunaithe in aon
Bhallstát;
(70)               
tá le ‘saoráid trádála
iltaobhach’ anseo agus an bhrí atá leis faoi Airteagal 4(15) de Threoir 2004/39/CE;
(71)               
ciallaíonn 'cuideachta shealbhaíochta ghníomhaíochtaí
measctha' máthairghnóthas nach cuideachta shealbhaíochta airgeadais ná
institiúid ná cuideachta shealbhaíochta airgeadais mheasctha í, a bhfuil
institiúid amháin ar a laghad i measc a fochuideachtaí;
(72)               
ciallaíonn ‘dlúthnaisc’ staid ina bhfuil (a) dhá
dhuine nádúrtha nó dhlítheanacha, nó níos mó, nasctha le chéile ar cheann de na
bealaí seo a leanas:
(a)         
rannpháirtíocht i bhfoirm úinéireachta, bíodh sé
díreach nó i bhfoirm rialaithe, ar 20 % nó níos mó de na cearta vótála nó
de chaipiteal an ghnóthais;
(b)         
rialú;
(c)         
iad go léir a bheith buan-nasctha leis an tríú
duine trí ghaolmhaireacht rialaithe;
(73)               
ciallaíonn ‘contrapháirtí lárnach’ aonán dlíthiúil
a chuireann é féin idir contrapháirtithe trádála laistigh de mhargadh
airgeadais amháin nó níos mó, agus a bhíonn ina cheannaitheoir ag gach díoltóir
agus ina dhíoltóir ag gach ceannaitheoir;
(74)               
ciallaíonn 'ciste mainneachtana' ciste arna bhunú
ag contrapháirtí lárnach a bhfuil sé de chuspóir aige comharaíocht a dhéanamh
ar na caillteanais a bhaineann do chontrapháirtí lárnach mar thoradh ar
mhainneachtain nó dócmhainneacht comhalta imréitigh amháin nó níos mó dá chuid,
i gcás nach bhfuil na héarlaisí ná na ranníocaíochtaí ciste mainneachtana arna
soláthar ag na comhaltaí imréitigh sin leordhóthanach chun na caillteanais sin
a chlúdach;
(75)               
ciallaíonn ‘neamhchosaint trádála’ suim na
neamhchosaintí a eascraíonn ó shócmhainní arna mbreacadh do chontrapháirtí
lárnaigh, ó neamhchosaintí marcáil ón margadh i leith contrapháirtí lárnaigh
agus ó neamhchosaintí a d'fhéadfadh a bheith ann sa todhchaí i leith
contrapháirtí lárnaigh;
(76)               
tá le  ‘gnóthas
árachais’ anseo an bhrí atá leis faoi Airteagal 13(1) de Threoir 2009/138/CE;
(77)               
tá le ‘cuideachta
shealbhaíochta árachais atá ag plé le gníomhaíochtaí measctha an bhrí atá leis faoi
phointe (g) d’Airteagal 212(1) de Threoir 2009/138/CE;
(78)               
tá le ‘gnóthas athárachais’ an
bhrí atá leis faoi Airteagal 13(4) de Threoir 2009/138/CE;
(79)               
tá le  ‘gnóthas árachais tríú
tír’an  bhrí atá leis faoi Airteagal 13(3) de Threoir 2009/138/CE; 
(80)               
tá le ‘gnóthas athárachais tríú
tír’ an bhrí atá leis faoi Airteagal 13(6) de Threoir 2009/138/CE;
(81)               
ciallaíonn ‘margadh rialáilte’
margadh dá dtagraítear sa liosta atá le foilsiú ag an Údarás Eorpach um Urrúis
agus Margaí (ESMA) de réir Airteagal 47 de Threoir 2004/39/CE;
(82)               
ciallaíonn ‘comhlacht bainistíochta’ an comhlacht
ceannais atá ag institiúid a chuimsíonn na feidhmeanna maoirseachta agus
bainistíochta, comhlacht a bhfuil an t‑údarás cinnteoireachta deiridh
aige, agus a bhfuil sé de chumhacht aige straitéis, cuspóirí agus Treoir foriomlán
na hinstitiúide a shocrú. Cuimseoidh an comhlacht
bainistíochta daoine a threoraíonn gnó na hinstitiúide;
(83)               
ciallaíonn 'comhlacht
bainistíochta ag gníomhú ina feidhm mhaoirseachta' an comhlacht bainistíochta
ag gníomhú ina fheidhm mhaoirseachta chun maoirseacht agus monatóireacht a
dhéanamh ar chinnteoireacht na bainistíochta;
(84)               
ciallaíonn ‘bainistíocht
shinsearach’ na daoine a fheidhmíonn gnó feidhmiúcháin laistigh d’institiúid
agus atá freagrach as agus cuntasach don chomhlacht bainistíochta maidir le
bainistíocht laethúil na hinstitiúide;
(85)               
ciallóidh ‘cuideachta shealbhaíochta airgeadais
mheasctha' máthairghnóthas, seachas aonán rialaithe, arb ionann í, i dteannta a
fhochuideachtaí, ar aonán rialáilte a bhfuil ceannoifig sa Chomhphobal ar a
laghad ceann amháin acu, agus ilchuideachta airgeadais;
(86)               
ciallaíonn ‘giaráil’ méid choibhneasta sócmhainní
institiúide, oibleagáidí atá lasmuigh den chlár comhardaithe agus oibleagáidí
teagmhasacha comhthaobhacht a íoc nó a sheachadadh nó a sholáthar, lena n‑áirítear
oibleagáidí ó mhaoiniú faighte, tiomantais déanta, díorthaigh nó comhaontuithe
athcheannaigh, cé is moite d’oibleagáidí nach féidir a chur i bhfeidhm ach
amháin le linn leachtú institiúide, i gcomparáid le cistí dílse na hinstitiúide
sin.
Teideal II
Leibhéal cur i bhfeidhm ceanglas
Caibidil 1
Cur i bhfeidhm ceanglas ar bhonn aonair
Airteagal 5
Prionsabail ghinearálta
1.                      
Comhlíonfaidh institiúidí na hoibleagáidí atá
leagtha síos i gCuid a Dó go Cuid a Cúig ar bhonn aonair.
2.                      
Gach institiúid nach
fochuideachta í sa Bhallstát ina bhfuil sí údaraithe agus maoirsithe, agus nach
máthairghnóthas í, agus gach institiúid nach n-áirítear sa chomhdhlúthú de bhun
Airteagal 17, comhlíonfaidh sí na hoibleagáidí atá leagtha síos in Airteagal 84
ar bhonn aonair.
3.                      
Gach institiúid nach máthairghnóthas
ná fochuideachta í, agus gach institiúid nach n-áirítear sa chomhdhlúthú de
bhun Airteagal 17, comhlíonfaidh sí na hoibleagáidí atá leagtha síos i
gCuid a hOcht ar bhonn aonair.
4.                      
Institiúidí seachas gnólachtaí
infheistíochta nach bhfuil údaraithe chun na seirbhísí infheistíochta atá
liostaithe i bpointí 3 agus 6 de Roinn A d’Iarscríbhinn I a ghabhann
le Treoir 2004/39/CE a sholáthar, comhlíonfaidh siad na hoibleagáidí atá
leagtha síos in Airteagail 401 agus 403 ar bhonn aonair.
5.                      
Comhlíonfaidh institiúidí na
hoibleagáidí atá leagtha síos i gCuid a Seacht ar bhonn aonair.
Airteagal 6
Maolú ar chur chun feidhme ceanglas
stuamachta ar bhonn aonair
1.                      
Féadfaidh na húdaráis inniúla cur chun feidhme Airteagal 5(1)
a tharscaoileadh i leith aon fhochuideachta de chuid institiúide, i gcás ina
bhfuil an fhochuideachta agus an institiúid faoi réir údarú agus maoirseachta an
Bhallstáit lena mbaineann, agus i gcás ina bhfuil an fhochuideachta ar áireamh sa
mhaoirseacht ar bhonn comhdhlúite ar an institiúid arb í an mháthairghnóthas í,
agus i gcás ina gcomhlíontar na coinníollacha seo a leanas go léir, d’fhonn a
áirithiú go ndáiltear cistí dílse go leordhóthanach ar an máthairghnóthas agus ar
na fochuideachtaí:
(a)         
ní ann d'aon bhac dlíthiúil, praiticiúil ná ábharach,
ná súil le bac den sórt sin, leis an máthairghnótas cistí dílse a aistriú agus
dliteanais a aisíoc go pras;
(b)         
sásaíonn an máthairghnóthas an t‑údarás
inniúil maidir le bainistíocht stuama na fochuideachta agus tá sé fógartha aige,
le cead ón údarás inniúil, go ráthaíonn sé na gealltanais arna ndéanamh ag an
bhfochuideachta, nó neachtar acu tá rioscaí an fhochuideachta diomaibhseach;
(c)         
cuimsíonn nósanna imeachta rialaithe, tomhais agus
meastóireachta riosca an mháthairchuideachta an fhochuideachta freisin; 
(d)         
tá os cionn 50 % de na cearta vótála a
bhaineann le scaireanna i gcaipiteal na fochuideachta i seilbh na
máthairchuideachta nó neachtar acu tá sé de cheart ag an máthairchuideachta
formhór bhaill de chomhlacht bainistíochta na fochuideachta a cheapadh nó a
chur as oifig.
2.                      
Féadfaidh údaráis inniúla an rogha dá bhforáiltear
i mír 1 a fheidhmiú i gcás ina bhfuil an mháthairchuideachta ina cuideachta
shealbhaíochta airgeadais nó ina cuideachta shealbhaíochta airgeadais mheasctha
arna bunú in aon Bhallstát leis an institiúid, ar an gcoinníoll go bhfuil sí
faoi réir na maoirseachta céanna a fheidhmítear maidir le hinstitiúidí, na
caighdeáin atá leagtha síos in Airteagal 10(1) go háirithe.
3.                      
Féadfaidh na húdaráis inniúla
cur chun feidhme Airteagal 5(1) a tharscaoileadh maidir le máthairinstitiúid
i mBallstát, i gcás go bhfuil an institiúid sin faoi réir údarú agus
maoirseachta an Bhallstáit lena mbaineann,  go bhfuil sí cuimsithe faoin
maoirseacht ar bhonn comhdhlúite, agus go gcomhlíontar na coinníollacha seo a
leanas, d’fhonn a áirithiú go ndáiltear na cistí dílse go leormhaith ar an máthairchuideachta
agus ar na fochuideachtaí:
(a)         
ní ann d'aon bhac dlíthiúil, praiticiúil ná ábharach,
ná súil le bac den sórt sin, leis an máthairinstitiúid cistí dílse a aistriú
agus dliteanais a aisíoc go pras;
(b)         
cuimsítear an mháthairinstitiúid i mBallstát leis na
nósanna imeachta rialaithe, tomhais agus meastóireachta riosca atá ábhartha don
mhaoirseacht comhdhlúite;
An t‑údarás inniúil a bhaineann úsáid as an mír
seo, cuirfidh sé údaráis inniúla na mBallstát eile go léir ar an eolas ina
leith. 
Airteagal 7
Maolú ar chur chun feidhme ceanglas
leachtachta ar bhonn aonair
1.                      
Déanfaidh na húdaráis inniúla cur chun feidhme Airteagal 401
a tharscaoileadh i bpáirt nó ina iomláine maidir le máthairinstitiúid agus maidir
lena fochuideachtaí go léir san Aontas Eorpach, nó maidir le cuid acu, agus
déanfaidh siad maoirseacht orthu mar fhoghrúpa leachtachta aonair, ar acht go
gcomhlíonann siad na coinníollacha seo a leanas go léir: 
(a)         
comhlíonann an mháthairinstitiúid na hoibleagáidí
go léir atá leagtha síos in Airteagal 401 agus in Airteagal 403 ar bhonn
comhdhlúite nó, i gcás nach gcuimsíonn an foghrúpa an mháthairinstitiúid AE, ar
bhonn fo-chomhdhlúite; 
(b)         
déanann an mháthairinstitiúid
monatóireacht ar shuíomhanna leachtachta gach institiúide atá laistigh den
ghrúpa nó den fhoghrúpa agus atá faoi réir na tarscaoilte, agus déanann sí
maoirseacht ar na suíomhanna leachtachta sin i gcónaí;
(c)         
tá na hinstitiúidí tar éis dul i gconarthaí ina
ndéantar foráil maidir le saorghluaiseacht maoine eatarthu chun cur ar a gcumas
a n‑oibleagáidí aonair agus comhpháirteacha a chomhlíonadh de réir mar a
bhíonn siad dlite;
(d)         
ní ann d'aon bhac dlíthiúil, praiticiúil ná ábharach,
ná súil le bac den sórt sin, maidir le comhlíonadh na gconarthaí dá dtagraítear
i (c);
2.                      
I gcás ina bhfuil institiúidí uile an fhoghrúpa
leachtachta aonair údaraithe sa Bhallstát céanna, cuirfidh údaráis inniúla an
Bhallstát sin mír 1 i bhfeidhm.
I gcás ina bhfuil institiúidí uile an fhoghrúpa
leachtachta aonair údaraithe i roinnt Ballstát, ní chuirfear mír 1 i bhfeidhm
ach amháin tar éis an nós imeachta atá leagtha síos in Airteagal 19 a
leanúint, agus ní dhéanfar é sin ach amháin i gcás institiúidí a n‑aontaíonn
a n‑údaráis inniúla maidir leis na gnéithe seo a leanas:
(a)         
leordhóthanacht eagrú agus cóireáil riosca
leachtachta arna gceangal in Airteagal 84 de Threoir [le cur isteach
ag an OP]; 
(b)         
dáileadh méideanna, láthair
agus úinéireacht na sócmhainní leachtacha arna gceangal atá le sealbhú laistigh
den fhoghrúpa;
(c)         
íoslíon sócmhainní leachtacha
arna sealbhú ag institiúidí a bhfuil cur chun feidhme Airteagal 401
tarscaoilte ina leith; 
(d)         
an gá atá le paraiméadair níos
déine ná iad sin atá leagtha amach i gCuid a Sé, Teideal III.
Féadfaidh údaráis inniúla mír 1 a chur i bhfeidhm
freisin maidir le hinstitiúidí atá ina mbaill den scéim chosanta institiúideach
chéanna dá dtagraítear in 108(7)(b), ar an gcoinníoll go gcomhlíonann siad na
coinníollacha go léir atá leagtha síos in Airteagal 108(7). Sa chás sin, cinnfidh na húdaráis inniúla go bhfuil ceann amháin
de na hinstitiúidí faoi réir na tarscaoilte chun Airteagal 401 a
chomhlíonadh ar bhonn chás comhdhlúite na n‑institiúidí go léir san
fhoghrúpa leachtachta aonair.
3.                      
I gcás ina bhfuil tarscaoileadh tugtha faoi mhír 1,
féadfaidh na húdaráis inniúla cur chun feidhme Airteagail 403 a
tharscaoileadh freisin.
Airteagal 8
An modh comhdhlúthaithe aonair
1.                      
Faoi réir mhír 2 agus mhír 3 den Airteagal seo agus
Airteagal 134(3) de Threoir [le cur isteach ag an OP], féadfaidh na
húdaráis inniúla cead a thabhairt do mháthairinstitiúidí, ag meas gach cás ar a
fhiúntas féin, fochuideachtaí a chomhlíonann na coinníollacha atá leagtha síos
i bpointí (c) agus (d) d’Airteagal 6(1) a ionchorprú i ríomh a gceanglas
faoi Airteagal 5(1), i gcás gur leis an mháthairinstitiúid sin aon neamhchosaintí
nó dliteanais ábharacha.
2.                      
Ní cheadófar an láimhseáil dá
dtagraítear i mír 1 ach amháin i gcás ina léiríonn an mháthairinstitiúid go
hiomlán do na húdaráis inniúla na dálaí agus na socruithe, lena n‑áirítear
socruithe dlí, a fhágann nach bhfuil aon bhac praiticiúil ná dlíthiúil ábharach
ann, agus nach bhfuil súil le bac den chineál sin, maidir le haistriú pras
chistí dílse, ná aisíoc dliteanas nuair atá siad dlite ón bhfochuideachta chuig
a mháthairchuideachta.
3.                      
I gcás ina bhfeidhmíonn údarás
inniúil an discréid atá leagtha síos i mír 1, cuirfidh sé údaráis inniúla gach
Ballstát eile ar an eolas ar bhonn rialta agus uair amháin sa bhliain ar a
laghad, maidir le húsáid mhír 1 agus maidir leis na dálaí agus na
socruithe dá dtagraítear i mír 2. I gcás ina bhfuil an fochuideachta i dtríú
tír, cuirfidh na húdaráis inniúla an fhaisnéis chéanna ar fáil d’údaráis
inniúla na tríú tíre sin freisin.
Airteagal 9
Tarscaoileadh maidir le hinstitiúidí creidmheasa atá
cleamhnaithe go buan le comhlacht lárnach
Féadfaidh údaráis inniúla cur chun feidhme na ceanglais
atá leagtha amach i gCuid a Dó go Cuid a Ceathair agus i gCuid a Sé go Cuid a
hOcht a tharscaoileadh maidir le hinstitiúid creidmheasa amháin nó níos mó atá
lonnaithe in aon Bhallstát agus atá cleamhnaithe go buan le comhlacht lárnach a
dhéanann maoirsiú orthu agus atá bunaithe in aon Bhallstát, má fhoráiltear an
méid seo a leanas sa dlí náisiúnta:
(a)                   
is dliteanais chomhpháirteacha agus leithleacha iad
gealltanais an chomhlachta lárnaigh agus institiúidí cleamhnaithe, nó tá
gealltanais a institiúidí cleamhnaithe ráthaithe go hiomlán ag an gcomhlacht
lárnach;
(b)                   
déantar monatóireacht ar shócmhainneacht agus ar
leachtacht an chomhlachta lárnaigh agus na n‑institiúidí cleamhnaithe
uile ina n‑iomlán ar bhonn chuntais chomhdhlúite na n‑institiúidí
sin;
(c)                   
tá sé de chumhacht ag bainistíocht
an chomhlachta lárnaigh treoracha a eisiúint do bhainistíocht na n‑institiúidí
cleamhnaithe.
Caibidil 2
Comhdhlúthú stuamachta
Roinn 1
Cur
i bhfeidhm ceanglas ar bhonn comhdhlúite
Airteagal 10
Láimhseáil ghinearálta 
1.                      
Comhlíonfaidh máthairinstitiúidí i mBallstát, sa
mhéid agus ar an modh a leagtar síos in Airteagal 16, na hoibleagáidí atá
leagtha síos i gCuid a Dó go Cuid a Ceathair agus i gCuid a Seacht ar bhonn a
gcáis chomhdhlúite.
2.                      
Comhlíonfaidh institiúidí arna
rialú ag máthairchuideachta shealbhaíochta airgeadais nó máthairchuideachta
shealbhaíochta airgeadais mheasctha i mBallstát, sa mhéid agus ar an modh a
leagtar síos in Airteagal 16, na hoibleagáidí atá leagtha síos i gCuid a
Dó go Cuid a Ceathair agus i gCuid a Seacht ar bhonn chás comhdhlúite na
cuideachta sealbhaíochta airgeadais nó na cuideachta sealbhaíochta airgeadais
measctha sin.
I gcás ina bhfuil níos mó ná institiúid amháin
rialaithe ag máthairchuideachta shealbhaíochta airgeadais nó ag
máthairchuideachta shealbhaíochta airgeadais mheasctha i mBallstát, ní bheidh
feidhm ag an gcéad fhomhír ach amháin i leith na hinstitiúide lena
mbaineann maoirseacht ar bhonn comhdhlúite i gcomhréir le hAirteagal 106 de
Threoir [le cur isteach ag an OP].
3.                      
Comhlíonfaidh máthairinstitiúidí agus institiúidí
AE arna rialú ag máthairchuideachta shealbhaíochta airgeadais AE agus
institiúidí arna rialú ag máthairchuideachta shealbhaíochta na hoibleagáidí atá
leagtha síos in Airteagal 401 agus 403 ar bhonn chás comhdhlúite na
máthairinstitiúide, na cuideachta sealbhaíochta airgeadais nó na cuideachta
sealbhaíochta airgeadais measctha sin, má tá sa ghrúpa institiúid chreidmheasa
nó gnólacht infheistíochta amháin nó níos mó atá údaraithe chun na seirbhísí
infheistíochta atá liostaithe i bpointí 3 agus 6 de Rannán A d’Iarscríbhinn I
do Threoir 2004/39/CE a sholáthar.
4.                      
I gcás ina gcuirtear Airteagal 9
i bhfeidhm, comhlíonfaidh an comhlacht lárnach dá dtagraítear san Airteagal sin
ceanglais Chuid a Dó go Cuid a Ceathair agus ceanglais Chuid a Seacht ar bhonn
chás chomhdhlúite an chomhlachta lárnaigh. Beidh feidhm ag Airteagal 16 maidir leis an gcomhlacht
lárnach agus láimhseálfar na hinstitiúidí cleamhnaithe mar fhochuideachtaí de
chuid an chomhlachta lárnaigh.
Airteagal 11
Cuideachta shealbhaíochta airgeadais
nó cuideachta shealbhaíochta airgeadais mheasctha ag a bhfuil fochuideachta atá
ina hinstitiúid chreidmheasa agus fochuideachta atá ina gnólacht infheistíochta
araon
I gcás ina bhfuil ar a laghad institiúid
chreidmheasa amháin agus gnólacht infheistíochta amháin mar fhochuideachtaí ag
cuideachta shealbhaíochta airgeadais nó ag cuideachta shealbhaíochta airgeadais
mheasctha, beidh na ceanglais a bhfuil feidhm leo ar bhonn chás chomhdhlúite na
cuideachta creidmheasa airgeadais nó na cuideachta creidmheasa airgeadais
measctha, beidh siad infheidhme maidir leis an institiúid chreidmheasa.
Airteagal 12
Cur i bhfeidhm ceanglas nochta ar
bhonn comhdhlúite
1.                      
Comhlíonfaidh máthairinstitiúidí AE na hoibleagáidí
atá leagtha síos i gCuid a hOcht ar bhonn a gcáis comhdhlúite.
Nochtfaidh fochuideachtaí suntasacha de chuid
mháthairinstitiúidí AE an fhaisnéis a shonraítear in Airteagail 424, 425,
435 agus 436, ar bhonn aonair nó ar bhonn fo‑chomhdhlúite.
2.                      
Déanfaidh institiúidí arna rialú ag
máthairchuideachta shealbhaíochta airgeadais AE nó ag máthairchuideachta
shealbhaíochta airgeadais mheasctha AE na hoibleagáidí atá leagtha síos i gCuid
a hOcht a chomhlíonadh ar bhonn chás comhdhlúite na cuideachta sealbhaíochta
airgeadais nó na cuideachta sealbhaíochta airgeadais measctha sin.
Nochtfaidh fochuideachtaí suntasacha de chuid
máthairchuideachta shealbhaíochta airgeadais AE nó máthairchuideachta
shealbhaíochta airgeadais mheasctha AE, an fhaisnéis a shonraítear in Airteagail 424
agus 425, 435 agus 436, ar bhonn aonair nó ar bhonn fo-chomhdhlúite.
3.                      
Ní bheidh míreanna 1 agus 2 infheidhme go hiomlán
ná go páirteach i leith máthairinstitiúidí AE, institiúidí arna rialú ag
máthairchuideachta shealbhaíochta airgeadais AE ná máthairchuideachta
shealbhaíochta airgeadais mheasctha AE, a mhéid a n‑áirítear iad laistigh
de nochtuithe coibhéiseacha arna soláthar ar bhonn comhdhlúite ag máthairghnóthas
atá bunaithe i dtríú tír.
4.           I gcás ina gcuirtear Airteagal 9
i bhfeidhm, comhlíonfaidh an comhlacht lárnach dá dtagraítear san Airteagal sin
ceanglais Chuid a hOcht ar bhonn chás comhdhlúite an chomhlachta lárnaigh. Beidh feidhm ag Airteagal 16(1) maidir leis an
gcomhlacht lárnach agus láimhseálfar na hinstitiúidí cleamhnaithe mar
fhochuideachtaí an chomhlachta lárnaigh.
Airteagal 13
Cur i bhfeidhm cheanglais Chuid a Cúig
ar bhonn comhdhlúite
1.                      
Comhlíonfaidh máthairghnóthas agus a
bhfochuideachtaí na hoibleagáidí atá leagtha síos i gCuid a Cúig ar bhonn
comhdhlúite nó ar bhonn fo-chomhdhlúite faoi réir an Rialacháin seo, lena
áirithiú go bhfuil na socruithe, na próisis agus na meicníochtaí a cheanglaítear
leis na forálacha sin comhsheasmhach agus comhtháite agus gur féidir aon sonraí
agus aon fhaisnéis atá ábhartha do chuspóir na maoirseachta a chur ar fáil. Go háirithe, áiritheoidh siad go gcuireann
fochuideachtaí nach bhfuil faoi réir an Rialacháin seo socruithe, próisis agus
meicníochtaí chun feidhme lena áirithiú go gcomhlíonfar na forálacha sin.
2.                      
Cuirfidh institiúidí ualú riosca breise i bhfeidhm
i gcomhréir le hAirteagal 396 nuair a bheidh Airteagal 87 á chur i
bhfeidhm ar bhonn comhdhlúite nó fo-chomhdhlúite, má sháraítear ceanglais Airteagal 394
nó ceanglais Airteagal 395 ag leibhéal aonáin atá bunaithe i dtríú tír agus a
áirítear sa chomhdhlúthú de réir Airteagal 16 má tá an sárú ábhartha de
réir phróifíl riosca foriomlán an ghrúpa.
3.                      
Oibleagáidí a d’eascair ó Chuid
a Cúig maidir le fochuideachtaí agus nach bhfuil faoi réir an Rialacháin seo, ní
bheidh siad infheidhme más féidir leis an máthairinstitiúid AE nó institiúidí
rialaithe ag máthairchuideachta shealbhaíochta airgeadais nó ag máthairchuideachta
shealbhaíochta airgeadais mheasctha, más féidir leo a léiriú do na húdaráis
inniúla go bhfuil cur chun feidhme Chuid a Cúig neamhdhleathach faoi rialacha
na tríú tíre ina bhfuil an fochuideachta bunaithe.
Airteagal 14
Maolú ar chur chun feidhme cheanglais
chistí dílse ar bhonn comhdhlúite maidir le  grúpaí gnólachtaí infheistíochta
1.                      
Na húdaráis inniúla a mhaoirsíonn grúpaí ar bhonn
comhdhlúite, féadfaidh siad, ag meas gach cás ar a fhiúntas féin, cur chun
feidhme na gceanglas maidir le cistí dílse ar bhonn comhdhlúite a
tharscaoileadh, ar an gcoinníoll go bhfuil na dálaí seo a leanas ann:
(a)         
baineann gach gnólacht infheistíochta AE i ngrúpa
den chineál sin úsáid as an ríomh malartach de mhéid iomlán an neamhchosanta ar
riosca dá dtagraítear in Airteagal 90(2);
(b)         
tá gach gnólacht infheistíochta
i ngrúpa den chineál sin laistigh de na catagóirí dá dtagraítear in Airteagal 90(1)
agus in Airteagal  91(1);
(c)         
comhlíonann gach gnólacht
infheistíochta AE i ngrúpa den chineál sin na ceanglais a fhorchuirtear in Airteagal 90
ar bhonn aonair agus ag an am céanna asbhaineann sé óna ítimí de
Ghnáthchothromas Leibhéal 1 aon dliteanas teagmhasach i bhfabhar gnólachtaí
infheistíochta, institiúidí airgeadais, cuideachtaí bainistíochta sócmhainní
agus gnóthais seirbhísí choimhdeacha, a bheadh comhdhlúite mura ndéanfaí sin;
(d)         
aon chuideachta shealbhaíochta
airgeadais atá ina máthairchuideachta shealbhaíochta airgeadais i mBallstát aon
ghnólachta infheistíochta i ngrúpa den chineál sin, a bhfuil ar seilbh aici, ar
a laghad, an méid caipitil atá sainmhínithe anseo mar shuim na nithe seo a
leanas: 
(i)      na hítimí dá dtagraítear in Airteagail 24(1),
48(1) agus 59(1);
(ii)      suim luach iomlán,
de réir na leabhar, aon sealúchais, éilimh fho-ordaithe agus ionstraimí dá
dtagraítear in Airteagail 33(1)(h) agus (i), 53(1)(c) agus (d), agus
63(1)(c) agus (d) i ngnólachtaí infheistíochta, in institiúidí infheistíochta, in
institiúidí airgeadais, i gcuideachtaí bainistíochta sócmhainní agus i ngnóthais
seirbhísí coimhdeacha a bheadh comhdhlúite mura ndéanfaí sin; agus
(iii)     suim iomlán aon
dliteanais teagmhasaigh i bhfabhar gnólachtaí infheistíochta, institiúidí
airgeadais, cuideachtaí bainistíochta sócmhainní agus gnóthas seirbhísí
coimhdeacha, a bheadh comhdhlúite mura ndéanfaí sin;
(e)         
ní chuimsíonn an grúpa institiúidí creidmheasa.
I gcás ina gcomhlíontar critéir an chéad fho-ailt,
beidh córais i bhfeidhm ag gach gnólacht infheistíochta AE chun monatóireacht
agus rialú a dhéanamh ar fhoinsí caipitil agus maoinithe gach cuideachta
sealbhaíochta airgeadais, gnólacht infheistíochta, institiúide airgeadais,
cuideachta bainistíochta sócmhainní agus gnóthais seirbhísí coimhdeacha laistigh
den ghrúpa.
2.                      
Féadfaidh na húdaráis inniúla an tarscaoileadh a
chur i bhfeidhm freisin má tá suim níos ísle cistí dílse ag na cuideachtaí
sealbhaíochta airgeadais ná an méid a ríomhtar faoi mhír 1(d), ach gan é a
bheith níos ísle ná suim na gceanglas cistí dílse a fhorchuirtear ar bhonn
aonair do ghnólachtaí infheistíochta, institiúidí airgeadais, cuideachtaí
bainistíochta sócmhainní agus gnóthais seirbhísí coimhdeacha a bheadh
comhdhlúite mura ndéanfaí  sin, agus suim iomlán aon dliteanas teagmhasach i bhfabhar
gnólachtaí infheistíochta, institiúidí airgeadais, cuideachtaí bainistíochta
sócmhainní agus gnóthais seirbhísí coimhdeacha, a bheadh comhdhlúite mura
ndéanfaí sin. Chun críocha na míre seo, is ceanglas barúlach cistí dílse atá sa
cheanglas cistí dílse i gcás gnóthas infheistíochta tríú tíortha, institiúidí
airgeadais, cuideachtaí bainistíochta sócmhainní agus gnóthas seirbhísí
coimhdeacha.
Airteagal 15
Maoirseacht ar ghnólachtaí a
tharscaoileadh ó chur chun feidhme ceanglas cistí dílse ar bhonn comhdhlúite 
Gnólachtaí infheistíochta i ngrúpa dár tugadh
an tarscaoileadh dá bhforáiltear in Airteagal 14, cuirfidh siad na
húdaráis inniúla ar an eolas maidir leis na rioscaí a d’fhéadfadh an bonn a
bhaint óna suíomhanna airgeadais, lena n‑áirítear iad siúd a bhaineann le
comhdhéanamh agus foinsí a gcistí dílse, caipiteal inmheánach agus maoiniú.
I gcás ina dtarscaoileann
na húdaráis inniúla an oibleagáid maoirseacht a dhéanamh ar bhonn comhdhlúite
dá bhforáiltear in Airteagal 14, déanfaidh siad bearta iomchuí eile chun
monatóireacht a dhéanamh ar na rioscaí, eadhon neamhchosaintí leathana, a
bhaineann leis an ngrúpa ina iomláine, lena n‑áirítear aon ghnóthas nach
bhfuil lonnaithe i mBallstát.
I gcás ina dtarscaoileann
na húdaráis inniúla cur chun feidhme cheanglais chistí dílse ar bhonn
comhdhlúite de réir mar a fhoráiltear in Airteagal 14, beidh feidhm ag
ceanglais Chuid a hOcht ar bhonn aonair.
Roinn 2
Modhanna
chun comhdhlútú stuamachta a dhéanamh
Airteagal 16
Modhanna chun comhdhlúthú stuamachta a
dhéanamh
1.                      
Na hinstitiúidí ar a gceanglaítear na ceanglais dá
dtagraítear i Rannán 1 a chomhlíonadh, ar bhonn a stádas comhdhlúite, déanfaidh
siad comhdhlúthú iomlán ar gach institiúid agus institiúid airgeadais atá ina
bhfochuideachtaí aige, nó, nuair is ábhartha, ina bhfochuideachtaí ag an
mháthairchuideachta shealbhaíochta airgeadais chéanna nó ag máthairchuideachta
shealbhaíochta airgeadais mheasctha. Ní
bheidh feidhm ag mír 2 go mír 8 den Airteagal seo i gcás ina bhfuil feidhm ag Airteagal 401
agus ag Airteagal 403 ar bhonn cáis chomhdhlúite institiúide.
2.                      
Féadfaidh na húdaráis áitiúla
comhdhlúthú comhréireach a cheadú, ag meas gach cás ar a fhiúntas féin, de réir
an scair caipitil a shealbhaíonn an mháthairchuideachta san fhochuideachta. Ní
cheadófar comhdhlúthú comhréireach ach amháin i gcás ina gcomhlíontar na
coinníollacha seo a leanas go léir:
(a)         
tá dliteanas an mháthairghnóthais teoranta don scair
caipitil a shealbhaíonn sé san fhochuideachta i dtaca le dliteanas
scairshealbhóirí nó ball eile;
(b)         
tá sócmhainneacht na
scairshealbhóirí nó na baill eile sásúil;
(c)         
tá dliteanas na
scairshealbhóirí agus na gcomhaltaí eile bunaithe go soiléir ar bhealach atá
ceangailteach ó thaobh dlí de.
3.                      
I gcás ina bhfuil gnóthais nasctha lena chéile trí
ghaol de réir bhrí Airteagal 12(1) de Threoir 83/349/CEE, socróidh na
húdaráis inniúla conas a dhéanfar an comhdhlúthú.
4.                      
Na húdaráis inniúla atá freagrach as maoirseacht ar
bhonn comhdhlúite, ceanglóidh siad an comhdhlúthú comhréireach de réir an scair
chaipitil arna sealbhú de rannpháirtíochtaí in institiúidí agus in institiúidí
airgeadais arna mbainistiú ag gnóthas a áirítear sa chomhdhlúthú mar aon le gnóthas
amháin nó níos mó nach n‑áirítear sa chomhdhlúthú, i gcás ina bhfuil
dliteanas na ngnóthas sin teoranta don scair den chaipiteal atá ina seilbh.
5.                      
I gcás rannpháirtíochtaí nó naisc chaipitiúla
seachas iad sin dá dtagraítear i mír 1 agus i mír 2, cinnfidh na húdaráis
inniúla an bhfuil comhdhlúthú le déanamh agus conas a dhéanfar é. Go háirithe,
féadfaidh siad úsáid an mhodha chothromais a cheadú nó a cheangal. Mar sin
féin, ní hionann an modh sin a úsáid agus na gnóthais lena mbaineann a bheith
ar áireamh faoin maoirseacht ar bhonn comhdhlúite.
6.                      
Cinnfidh na húdaráis inniúla an bhfuil comhdhlúthú
le déanamh agus conas a dhéanfar é sna cásanna seo a leanas:
(a)         
i gcás ina bhfuil, i dtuairim na n‑údarás
inniúil, tionchar suntasach ag institiúid ar institiúid amháin nó ar institiúid
airgeadais amháin nó níos mó, ach gan seilbh a bheith aici ar rannpháirtíocht
ná naisc chaipitiúla eile sna hinstitiúidí sin; agus
(b)         
i gcás ina bhfuil dhá institiúid nó dhá institiúid
airgeadais nó níos mó curtha faoi bhainistíocht aonair ach amháin má tá sé sin
de bhun conartha nó clásail atá ina meabhráin nó ina n‑airteagail chomhlachais.
Go háirithe, féadfaidh na húdaráis inniúla úsáid
an mhodha dá bhforáiltear in Airteagal 12 de Threoir 83/349/CEE a
cheadú, nó a cheangal. Ní hionann an modh sin a úsáid agus na gnóthais lena
mbaineann a bheith ar áireamh faoin maoirseacht ar bhonn comhdhlúite.
7.                      
Forbróidh an ÚBE dréacht‑chaighdeáin
theicniúla rialála d’fhonn na coinníollacha a shonrú a gcuirfear an comhdhlúthú
i bhfeidhm dá réir sna cásanna dá dtagraítear i mír 2 go mír 6 den Airteagal seo.
Cuirfidh an ÚBE na dréacht‑chaighdeáin
theicniúla rialála sin faoi bhráid an Choimisiúin faoin 31 Nollaig 2016.
Tugtar de chumhacht don Choimisiún chun na dréacht‑chaighdeáin
theicniúla rialála dá dtagraítear sa chéad fhomhír a ghlacadh i gcomhréir leis
an nós imeachta atá leagtha síos in Airteagal 15 de Rialachán (AE) Uimh. 1093/2010.
8.                      
I gcás ina bhfuil gá le maoirseacht comhdhlúite de
bhun Airteagal 106 de Threoir [le cur isteach ag an OP], áireofar
gnóthais seirbhísí coimhdeacha agus cuideachtaí bainistíochta sócmhainní, mar a
shainítear iad i dTreoir 2002/87/CE i gcomhdhlúthuithe sna cásanna atá
leagtha síos san Airteagal seo agus de réir na modhanna atá leagtha síos san Airteagal
seo.
Roinn 3
Raon
feidhme comhdhlúthaithe stuamachta
Airteagal 17
Aonáin arna n‑eisiamh ó raon
feidhme an chomhdhlúthaithe stuamachta
1.                      
Aon institiúid, institiúid airgeadais nó gnóthas
seirbhísí coimhdeacha atá ina fhochuideachta nó ina ghnóthas ina bhfuil seilbh
ar rannpháirtíocht, ní gá í a áirithiú sa chomhdhlúthú i gcás ina bhfuil méid
iomlán shócmhainní agus ítimí lasmuigh de chlár comhardaithe an ghnóthais lena
mbaineann níos lú ná an ceann is ísle den dá shuim seo a leanas:
(a)     EUR 10 milliún;
(b)     1 % de shuim iomlán shócmhainní agus
ítimí lasmuigh de chlár comhardaithe an mháthairchuideachta nó an ghnóthais a
shealbhaíonn an rannpháirtíocht.
2.                      
Sna cásanna thíos féadfaidh na húdaráis inniúla atá
freagrach as maoirseacht a dhéanamh ar bhonn comhdhlúite de réir Airteagal 106
de Threoir [le cur isteach ag an OP] cinneadh a dhéanamh, ag meas gach cás
ar a fhiúntas féin, nach gá a áirithiú sa chomhdhlúthú institiúid, institiúid
airgeadais nó gnóthas seirbhísí coimhdeacha atá ina fhochuideachta nó ina
sealbhaítear rannpháirtíocht:
(a)         
i gcás ina bhfuil an gnóthas lena mbaineann
lonnaithe i dtríú tír ina bhfuil baic dhlíthiúla le haistriú na faisnéise is
gá;
(b)         
i gcás nach bhfuil ach tábhacht dhiomaibhseach ag
an ngnóthas lena mbaineann i leith chuspóirí na monatóireachta ar institiúidí
creidmheasa; 
(c)         
i gcás ina mbeadh sé mí‑oiriúnach
nó míthreorach comhdhlúthú a dhéanamh ar shuíomh airgeadais an ghnóthais lena
mbaineann, a fhad a bhaineann le cuspóirí na monatóireachta  ar institiúidí
creidmheasa, dar leis an údarás inniúil atá freagrach as maoirseacht a
fheidhmiú ar bhonn comhdhlúite.
3.                      
Más rud é, sna cásanna dá dtagraítear i mír 1 agus
i bpointe (b) de mhír 2, go gcomhlíonann roinnt gnóthas na critéir
thuasluaite, áireofar iad sa chomhdhlúthú ina ainneoin sin i gcás ina bhfuil
tábhacht dhiomaibhseach ag baint leo i dteannta a chéile i leith na gcuspóirí
sainithe.
Airteagal 18
Comhchinntí maidir le ceanglais
stuamachta
1.                      
Oibreoidh na húdaráis inniúla lena chéile agus iad
i lánchomhairle le chéile:
(a)     i gcás iarratas ar an gcead dá
dtagraítear in Airteagail 138(1), 146(9), 301(2), 277, 352 den Rialachán seo,
faoi seach, arna chur isteach ag máthairinstitiúid AE agus a fhochuideachtaí,
nó i gcomhpháirt a chéile ag fochuideachtaí mháthairchuideachta shealbhaíochta
airgeadais AE nó máthairchuideachta shealbhaíochta airgeadais mheasctha AE,
chun cinneadh a dhéanamh cé acu a thabharfar nó nach dtabharfar an cead atá á
lorg agus chun na téarmaí agus na coinníollacha, más ann dóibh, a chinneadh, a
mbeadh cead den chineál seo faoina réir.
(b)     chun críocha an láimhseáil
idir-ghrúpa dá dtagraítear in Airteagal 410(8) agus 413(4) den Rialachán
seo a chur i bhfeidhm i leith institiúidí nach bhfuil faoi réir Airteagal 7.
Chuig an maoirseoir comhdhlúthaithe amháin a
chuirfear iarratais isteach.
Beidh san iarratas dá dtagraítear in
Airteagal 301(2) cur síos ar an modheolaíocht a úsáideadh chun caipiteal
riosca oibriúcháin a leithdháileadh ar aonáin an ghrúpa. Cuirfidh an t‑iarratas
in iúl an bhfuil sé beartaithe éifeachtaí an éagsúlaithe a chur san áireamh sa
chóras chun riosca a thomhas, agus má tá, cén chaoi a ndéanfar sin.
2.                      
Déanfaidh na húdaráis inniúla gach ní ar a gcumas
chun teacht ar chomhchinneadh laistigh de sé mhí maidir leis na nithe seo: 
(d)         
an iarratas dá dtagraítear i mír 1(a);
(e)         
an láimhseáil leachtachta idirghrúpa dá dtagraítear
i mír 1(b).
Beidh an comhchinneadh seo leagtha amach i
ndoiciméad ina mbeidh an cinneadh lán‑réasúnaithe, doiciméad a chuirfidh
an t‑údarás inniúil dá dtagraítear i mír 1 ar fáil don iarratasóir.
3.                      
Tosóidh an tréimhse dá dtagraítear i mír 2:
(a)     an dáta a fhaigheann an maoirseoir
comhdhlúthaithe an t-iarratas iomlán dá dtagraítear i mír 1(a). Cuirfidh an
maoirseoir comhdhlúthaithe an t‑iarratas iomlán ar aghaidh chuid na
húdaráis inniúla eile gan mhoill;
(b)     an dáta a fhaigheann na húdaráis inniúla
tuarascáil arna hullmhú ag an maoirseoir comhdhlúthaithe ag déanamh anailíse ar
thiomantais idirghrúpa laistigh den ghrúpa. 
4.                      
Mura dtagann na húdaráis inniúla ar chomhchinneadh laistigh
de sé mhí, déanfaidh an maoirseoir comhdhlúthaithe a chinneadh féin maidir le
mír 1(a) agus mír 1(b). Ní chuirfidh cinneadh an mhaoirseora comhdhlúthaithe
maidir le mír 1(b) teorainn ar chumhachtaí na n‑údarás inniúil faoi Airteagal 100a
de Threoir [le cur isteach ag an OP]. 
Beidh an cinneadh leagtha amach i ndoiciméad ina
bhfuil an cinneadh lán‑réasúnaithe agus cuirfear san áireamh ann tuairimí
agus cúiseanna imní údaráis inniúla eile, arna gcur in iúl le linn na tréimhse
sé mhí.
Cuirfidh an maoirseoir comhdhlúthaithe an cinneadh
seo ar fáil don mháthairinstitiúid AE, don mháthairchuideachta shealbhaíochta
airgeadais AE nó don mháthairchuideachta shealbhaíochta airgeadais mheasctha AE
agus d’údaráis inniúla eile.
Más rud é, ag deireadh na tréimhse sé mhí, go
bhfuil aon cheann de na húdaráis inniúla tar éis an t‑ábhar a chur faoi
bhráid an ÚBE de réir Airteagal 19 de Rialachán (AE) Uimh. 1093/2010,
cuirfidh an maoirseoir comhdhlúthaithe a chinneadh siar ar feitheamh aon
chinneadh a d'fhéadfadh an ÚBE a dhéanamh de réir Airteagal 19(3) den
Rialachán sin maidir leis an gcinneadh sin, agus déanfaidh sé a chinneadh i
gcomhréir le cinneadh an ÚBE. Measfar gurb é an tréimhse sé mhí an tréimhse
idir-réitigh de réir bhrí an Rialacháin sin. Déanfaidh an ÚBÉ an cinneadh
laistigh d'aon mhí amháin. Ní chuirfear an t‑ábhar faoi bhráid an ÚBE tar
éis dheireadh na tréimhse sé mhí ná tar éis do chomhchinneadh a bheith déanta.
5.                      
I gcás ina mbaineann máthairinstitiúid AE agus a
fhochuideachtaí, fochuideachtaí mháthairchuideachta shealbhaíochta airgeadais
AE nó máthairchuideachta shealbhaíochta airgeadais mheasctha AE úsáid as ardmhodh
an tomhais dá dtagraítear in Airteagal 301(2) nó cur chuige IRB dá
dtagraítear in Airteagal 138 ar bhonn aontaithe, ceadóidh na húdaráis
inniúla an critéar cáilíochta atá leagtha síos in Airteagal 310 agus in
Airteagal 311 nó i gCuid a Trí, Caibidil 3, Cuid a Sé faoi seach, a
chomhlíonadh trí bhreithniú a dhéanamh ar an máthairchuideachta agus na
fochuideachtaí i dteannta a chéile, ar bhealach atá i gcomhréir le struchtúr, modheolaíochtaí,
próisis agus córais bhainistíochta riosca an ghrúpa.
6.                      
Beidh na cinntí dá dtagraítear i mír 2 agus i mír 4
ceangailteach ar na húdaráis inniúla sna Ballstáit lena mbaineann.
7.                      
Forbróidh an ÚBE dréacht‑chaighdeáin
theicniúla cur chun feidhme d’fhonn an próiseas a bhaineann leis an
gcomhchinneadh dá dtagraítear i mír 1(a) a shonrú, maidir leis na hiarratais ar
chead dá dtagraítear in Airteagail 138(1), 146(9), 301(2), 277, 352, agus
don láimhseáil leachtachta idirghrúpa dá dtagraítear i mír 1(b) d’fhonn
comhchinntí a éascú.
Cuirfidh an ÚBE na caighdeáin theicniúla sin faoi
bhráid an Choimisiúin faoin 31 Nollaig 2014.
Tugtar cumhacht don Choimisiún na dréacht‑chaighdeáin
theicniúla chur chun feidhme dá dtagraítear sa chéad fhomhír a ghlacadh i
gcomhréir leis an nós imeachta atá leagtha síos in Airteagal 15 de
Rialachán (AE) Uimh. 1093/2010.
Airteagal 19
Comhchinntí maidir le leibhéal cur i
bhfeidhm na gceanglas leachtachta
1.                      
Ar iarratas ó mháthairinstitiúid AE nó ó
mháthairchuideachta shealbhaíochta airgeadais AE nó ó mháthairchuideachta
shealbhaíochta airgeadais mheasctha AE, déanfaidh an maoirseoir comhdhlúthaithe
agus na húdaráis inniúla atá freagrach as maoirseacht a dhéanamh ar
fhochuideachtaí mháthairinstitiúid AE nó máthairchuideachta shealbhaíochta
airgeadais AE nó máthairchuideachta shealbhaíochta airgeadais mheasctha AE,
déanfaidh siad gach a bhfuil ar a gcumas chun teacht ar chomhchinneadh lena
sainaithneofar foghrúpa leachtachta amháin do chur chun feidhme Airteagail 7.

Déanfar an comhchinneadh seo laistigh de sé mhí ón
dáta a sheolann an maoirseoir comhdhlúthaithe isteach tuarascáil a
shainaithníonn foghrúpaí leachtachta aonair ar bhonn na gcritéir atá leagtha
síos in Airteagal 7. I gcás easaontú i rith na
tréimhse sé mhí, rachaidh an maoirseoir comhdhlúthaithe i gcomhairle leis an
ÚBE arna iarraidh sin d’aon cheann de na húdaráis inniúla eile atá i gceist.
Féadfaidh an maoirseoir comhdhlúthaithe dul i gcomhairle leis an ÚBE as a
stuaim féin.
Féadfaidh an comhchinneadh
srianta a chur freisin ar láthair agus ar úinéireacht sócmhainní leachtacha
agus a cheangal go mbeidh íoslíon sócmhainní leachtacha ina seilbh ag
institiúidí díolmhaithe ó chur chun feidhme Airteagal 401.
Beidh an comhchinneadh lán‑réasúnaithe
agus sonróidh sé na cúiseanna a bhí leis an gcinneadh sin. Seolfaidh an
maoirseoir comhdhlúthaithe an cinneadh, na cúiseanna san áireamh, chuig
máthairinstitiúid an fhoghrúpa leachtachta. 
2.                      
Mura ndéantar comhchinneadh laistigh de shé mhí,
tiocfaidh gach údarás inniúil atá freagrach as maoirseacht a dhéanamh ar bhonn
aonair ar a chinneadh féin. 
Féadfaidh aon údarás inniúil ábhartha dul i
gcomhairle leis an ÚBE i rith na tréimhse sé mhí maidir le cé acu atá coinníollacha
(a) go (d) d’Airteagal 7(2) á gcomhlíonadh nó nach bhfuil, agus a chabhair
a lorg de réir Airteagal 19 de Rialachán Uimh (AE) 1093/2010. Má tá sé sin déanta ag aon cheann de na húdaráis inniúla
faoi dheireadh na tréimhse sé mhí, cuirfidh na húdaráis inniúla go léir lena
mbaineann a gcinntí siar ar feitheamh chinneadh ón ÚBE. Glacfar cinneadh den
chineál sin laistigh de thrí mhí ón iarratas a fháil. A luaithe a bheidh a
chinneadh déanta ag an ÚBE, déanfaidh na húdaráis inniúla a gcinntí maidir le coinníollacha
(a) go (d) d’Airteagal 7(1), i gcomhréir le cinneadh an ÚBE. Ní chuirfear
an t‑ábhar faoi bhráid an ÚBE tar éis dheireadh na tréimhse sé mhí ná tar
éis comhchinneadh a bheith déanta.
Beidh an comhchinneadh dá dtagraítear i mír 1 agus
an cinneadh dá dtagraítear san fhomhír roimhe seo ceangailteach de réir Airteagal 19(3)
de Rialachán Uimh (CE) 1093/2010.
3.                      
Féadfaidh aon údarás inniúil ábhartha dul i
gcomhairle leis an ÚBE i rith na tréimhse sé mhí maidir le cé acu atá
coinníollacha (a) go (d) d’Airteagal 7(2) á gcomhlíonadh nó nach bhfuil. Sa
chás sin, is féidir leis an ÚBE idirghabháil neamhcheangailteach a dhéanamh de
réir Airteagal 31(c) de Rialachán Uimh (AE) 1093/2010. I gcás den chineál sin, cuirfidh na húdaráis inniúla go
léir lena mbaineann a gcinntí siar ar feitheamh chur i gcrích na hidirghabhála
neamhcheangailtí. Más rud é nach dtagann na húdaráis inniúla ar chinneadh
laistigh de thrí mhí, i rith na hidirghabhála, tiocfaidh gach údarás inniúil
atá freagrach as maoirseacht a dhéanamh ar bhonn aonair ar a chinneadh féin.
4.                      
Forbróidh an ÚBE dréacht‑chaighdeáin
theicniúla cur chun feidhme d’fhonn an próiseas a bhaineann leis an
gcomhchinneadh, dá dtagraítear san Airteagal seo, a shonrú, maidir le cur chun
feidhme Airteagal 7, d’fhonn comhchinntí a éascú.
Cuirfidh an ÚBE na dréacht‑chaighdeáin
theicniúla cur chun feidhme sin faoi bhráid an Choimisiúin faoin 31 Nollaig 2016.
Tugtar de chumhacht don Choimisiún na dréacht‑chaighdeáin
theicniúla chur chun feidhme dá dtagraítear sa chéad fhomhír a ghlacadh i
gcomhréir leis an nós imeachta atá leagtha síos in Airteagal 15 de
Rialachán (AE) Uimh. 1093/2010.
Airteagal 20
Fo-chomhdhlúthú i gcás aonáin i dtríú
tíortha
Déanfaidh institiúidí fochuideachta na
ceanglais atá leagtha síos i gCuid a Trí, Airteagal 84 agus i gCuid a Cúig
a chur i bhfeidhm ar bhonn a suímh fhochomhdhlúite má tá acu, nó ag an
máthairchuideachta i gcás gur cuideachta shealbhaíochta airgeadais nó
cuideachta shealbhaíochta airgeadais mheasctha atá ann, institiúid nó
institiúid airgeadais nó cuideachta bhainistíochta sócmhainní mar a shainítear
í in Airteagal 2(5) Threoir 2002/87/CE mar fhochuideachta i dtríú
tír, nó má tá rannpháirtíocht i ngnóthas den chineál sin ina seilbh acu.
Airteagal 21
Gnóthais i dtríú tíortha
Chun críocha maoirseacht a chur i bhfeidhm ar
bhonn comhdhlúite de réir na Caibidle seo, beidh feidhm ag na téarmaí ‘gnólacht
infheistíochta’, ‘institiúid chreidmheasa’, ‘institiúid airgeadais’ agus
‘institiúid’ maidir le gnóthais atá bunaithe i dtríú tíortha freisin, ar gnóthais
iad a chomhlíonfadh sainiú na dtéarmaí sin in Airteagal 16 dá mba san
Aontas a bheidís bunaithe.
CUID A DÓ
CISTÍ DÍLSE
Teideal I 
Sainmhínithe a bhaineann go sonrach le cistí dílse
Airteagal 22
Sainmhínithe
Chun críocha na Coda seo, beidh feidhm ag na
sainmhínithe seo a leanas:
(1)                   
tá le ‘ioncam cuimsitheach carntha eile’ an bhrí
atá leis faoin gCaighdeán Cuntasaíochta Idirnáisiúnta (CCI) 1, de réir mar is
infheidhme faoi Rialachán (CE) Uimh. 1606/2002;
(2)                   
ciallaíonn ‘ítimí árachais cistí
dílse coimhdeacha’ cistí dílse de réir bhrí Airteagal 89 de Threoir 2009/138/CE;
(3)                   
ciallaíonn ‘caighdeán
cuntasaíochta is infheidhme’ an caighdeán cuntasaíochta ábhartha is infheidhme
faoi Threoir 86/635/CEE nó faoi Rialachán (CE) Uimh. 1606/2002 agus
is infheidhme maidir leis an institiúid;
(4)                   
ciallaíonn ‘cistí dílse
bunúsacha’ cistí dílse bunúsacha de réir bhrí Airteagal 88 de Threoir 2009/138/CE;
(5)                   
ciallaíonn ‘ítimí d'árachas cistí
dílse de Leibhéal 1’ ítimí bunúsacha cistí dílse de chuid gnóthas atá faoi réir
cheanglais Threoir 2009/138/CE i gcás ina n‑aicmítear na hítimí sin
i Leibhéal 1 de réir bhrí Threoir 2009/138/CE i gcomhréir le mír 1 d’Airteagal 94
den Treoir sin; 
(6)                   
ciallaíonn 'ítimí breise
d'árachas cistí dílse de Leibhéal 1' ítimí bunúsacha cistí dílse de chuid
gnóthas atá faoi réir cheanglais Threoir 2009/138/CE i gcás ina n‑aicmítear
na hítimí sin mar chaipiteal Leibhéal 1 de réir bhrí Threoir 2009/138/CE
de réir mhír 1 d’Airteagal 94 den Treoir sin, agus ina bhfuil
teorainn ar áirithiú na hítimí sin de bhun ghníomhartha tarmligthe arna
nglacadh i gcomhréir le hAirteagal 99 den Treoir sin;
(7)                   
ciallaíonn ‘ítimí árachais
chistí dílse Leibhéal 2’ ítimí bunúsacha cistí dílse de chuid gnóthas atá faoi
réir cheanglais Threoir 2009/138/CE i gcás ina n‑aicmítear na hítimí
sin i Leibhéal 2 de réir bhrí Threoir 2009/138/CE i gcomhréir le mír 2
d’Airteagal 94 den Treoir sin;
(8)                   
ciallaíonn ‘ítimí d'árachas cistí
dílse de Leibhéal 3’ ítimí árachais bunúsacha chistí dílse ghnóthais atá faoi
réir cheanglais Threoir 2009/138/CE i gcás ina n‑aicmítear na hítimí
sin i Leibhéal 3 de réir bhrí Threoir 2009/138/CE i gcomhréir le mír 3
d’Airteagal 94 den Treoir sin;
(9)                   
tá le ‘sócmhainní cánach
iarchurtha’ an bhrí atá leis faoin gcaighdeán cuntasaíochta is infheidhme;
(10)               
ciallaíonn ‘sócmhainní cánach
iarchurtha atá ag brath ar bhrabúsacht todhchaí sócmhainní cánach iarchurtha
nach bhféadfar a luach todhchaí a réadú ach amháin sa chás go ngineann an
institiúid brabús inchánach sa todhchaí; 
(11)               
tá le ‘dliteanais cánach
iarchurtha’ an bhrí atá leis faoin gcaighdeán cuntasaíochta is infheidhme;
(12)               
ciallaíonn ‘sócmhainní ciste
pinsin le sochar sainithe’ sócmhainní ciste pinsean sainithe nó sócmhainní
plean pinsean sainithe, de réir mar is infheidhme, arna ríomh tar éis iad a
laghdú le méid na n‑oibleagáidí faoin bplean nó faoin gciste sin; 
(13)               
ciallaíonn ‘dáileacháin’
íocaíocht díbhinní nó leas i bhfoirm ar bith;
(14)               
tá le ‘gnóthas airgeadais’ an
bhrí atá leis faoi phointí (b) agus (d) d’Airteagal 13(25) de Threoir 2009/138/CE;

(15)               
tá le ‘cistí do rioscaí
baincéireachta ginearálta’ an bhrí atá leis faoi Airteagal 38 de Threoir 86/635/CEE;
(16)               
tá le ‘cáilmheas’ an bhrí atá
leis faoin gcaighdeán cuntasaíochta is infheidhme;
(17)               
ciallaíonn ‘sealúchas
indíreach’ infheistíocht institiúide i dtríú páirtí, ar infheistíocht í a
bhfuil ag gabháil léi neamhchosaint ar ionstraim chaipitil arna eisiúint ag
aonán ábhartha, i gcás ina ndéantar an infheistíocht sin ar mhaithe le
neamhchosaint a thabhú i leith na hionstraime caipitil sin, nó neamhchosaint d'aon
chineál eile ar ionstraim, más rud é, i gcás luach na hionstraime a laghdú, nach
mbeadh aon difear ábharach idir an caillteanas a thiocfadh as an neamhchosaint agus
an caillteanas a thabhódh an institiúid ó shealúchas díreach na hionstraime;
(18)               
tá le ‘sócmhainní doláimhsithe’
an bhrí atá leis faoin gcaighdeán cuntasaíochta is infheidhme;
(19)               
ciallaíonn ‘aonán oibriúcháin’
aonán arna bhunú d'fhonn brabús a thuilleamh go neamhspleách;
(20)               
ciallaíonn ‘ionstraimí caipitil
eile’ ionstraimí caipitil arna n‑eisiúint ag aonáin ábhartha nach
gcáilíonn mar ionstraimí Ghnáthchothromas Leibhéal 1, ionstraimí Breise
Leibhéal 1, ionstraimí Breise Leibhéal 2, ítimí d'árachas cistí dílse de
Leibhéal 1, ítimí breise d'árachas cistí dílse Leibhéal 1, ítimí d'árachas cistí
dílse Leibhéal 2, ná ítimí árachais chistí dílse Leibhéal 3;
(21)               
ciallaíonn ‘cúlchistí eile'
cúlchistí de réir bhrí an chaighdeáin chuntasaíochta is infheidhme nach foláir
a nochtadh faoin gcaighdeán cuntasaíochta is infheidhme, cé is moite d’aon mhéideanna
ar áireamh cheana féin in ioncam cuimsitheach carntha eile nó i dtuilleamh coimeádta;
(22)               
ciallaíonn ‘cistí dílse’ suim
chaipiteal Leibhéal 1 agus caipiteal Leibhéal 2;
(23)               
ciallaíonn ‘ionstraimí cistí
dílse’ ionstraimí chaipitil arna n‑eisiúint ag an institiúid a cháilíonn
mar ionstraimí Ghnáthchothromas Leibhéal 1, ionstraimí Breise Leibhéal 1 nó
ionstraimí Breise Leibhéal 2;
(24)               
tá le ‘brabús’ an bhrí atá leis
faoin gcaighdeán cuntasaíochta is infheidhme;
(25)               
ciallaíonn ‘tras‑shealúchas
cómhalartach’ sealúchas de chuid institiúide ar ionstraimí cistí dílse nó
ionstraimí caipitil eile arna n‑eisiúint ag aonáin ábhartha i gcás ina
bhfuil ionstraimí cistí dílse arna n‑eisiúint ag an institiúid i seilbh
na n‑aonán sin freisin; 
(26)               
ciallaíonn ‘aonán ábhartha’ aon
cheann díobh seo a leanas:
(a)     institiúid eile;
(b)     institiúid
airgeadais; 
(c)     gnóthas árachais; 
(d)     gnóthas árachais tríú
tír; 
(e)     gnóthas athárachais; 
(f)      gnóthas athárachais
tríú tír;
(g)     gnóthas airgeadais;
(h)     cuideachta
shealbhaíochta árachais atá ag plé le gníomhaíochtaí measctha;
(i)      gnóthas atá eisiata
ó raon feidhme Threoir 2009/138/CE i gcomhréir leis na ceanglais atá
leagtha síos in Airteagal 4 den Treoir sin;
(27)               
ciallaíonn ‘tuilleamh coimeádta’ brabúis agus
caillteanais a thugtar ar aghaidh mar thoradh ar chur chun feidhme deiridh an
bhrabúis nó an chaillteanais faoi na caighdeáin cuntasaíochta is infheidhme;
(28)               
tá le ‘cuntas scairbhisigh’ an bhrí atá leis faoin
gcaighdeán cuntasaíochta is infheidhme; 
(29)               
tá le ‘difríochtaí sealadacha’ an bhrí atá leis faoin
gcaighdeán cuntasaíochta is infheidhme;
Teideal II
Eilimintí de chistí dílse
Caibidil 1
Caipiteal Leibhéal 1
Airteagal 23
Caipiteal Leibhéal 1 
Is éard atá i gcaipiteal
Leibhéal 1 institiúide suim Ghnáthchothromas Leibhéal 1 agus chaipiteal breise
Leibhéal 1 na hinstitiúide.
Caibidil 2
Gnáthchothromas Leibhéal 1
Roinn 1
Ítimí
agus ionstraimí Ghnáthchothromais Leibhéal 1
Airteagal 24
Ítimí Ghnáthchothromais Leibhéal 1
1.                      
Is éard atá in ítimí Ghnáthchothromas Leibhéal 1
institiúidí na nithe seo a leanas:
(a)         
ionstraimí caipitil, ar an gcoinníoll go
gcomhlíontar na coinníollacha atá leagtha síos in Airteagal 26;
(b)         
na cuntais scairbhisigh a
bhaineann leis na hionstraimí dá dtagraítear i bpointe (a).
(c)         
tuilleamh coimeádta;
(d)         
ioncam cuimsitheach carntha
eile; 
(e)         
cúlchistí eile;
(f)           
cistí do rioscaí baincéireachta
ginearálta.
2.                      
Chun críocha phointe (c) de mhír 1, mura
mbeidh cead faighte roimh ré ón údarás inniúil ní fhéadfaidh institiúidí
brabúis eatramhacha nó brabúis dheireadh na bliana a chur ar áireamh i
nGnáthchothromas Leibhéal 1 sula mbeidh cinneadh foirmiúil déanta ag an
institiúid á dhearbhú brabús nó caillteanas deiridh na hinstitiúide don bhliain.
Toileoidh an t‑údarás inniúil sin i gcás ina
gcomhlíontar na coinníollacha seo a leanas: 
(a)         
tá athbhreithniú déanta ar na brabúis sin ag daoine
atá neamhspleách ar an institiúid atá freagrach as iniúchadh a dhéanamh ar
chuntais na hinstitiúide sin; 
(b)         
tá sé léirithe ag an institiúid
chun shásamh an údaráis inniúil go bhfuil aon mhuirear nó díbhinn intuartha
asbhainte ó mhéid na mbrabús sin.
Tabharfaidh athbhreithniú ar bhrabúis eatramhacha
nó ar bhrabúis deiridh bliana na hinstitiúide leibhéal leormhaith forchinntithe
go bhfuil meastóireacht déanta ar na brabúis sin de réir na bprionsabal atá
leagtha amach sa chaighdeán cuntasaíochta is infheidhme.
3.                      
Forbróidh an ÚBE dréacht‑chaighdeáin
theicniúla rialála chun an bhrí atá le 'intuartha' a shonrú d’fhonn a chinneadh
ar asbhaineadh aon dhíbhinn nó muirear intuartha.
Cuirfidh an ÚBE na dréacht‑chaighdeáin
theicniúla rialála sin faoi bhráid an Choimisiúin faoin 1 Eanáir 2013.
Déantar cumhacht a tharmligean chuig an gCoimisiún
chun na dréacht‑chaighdeáin theicniúla rialála dá dtagraítear sa chéad fhomhír a
ghlacadh i gcomhréir leis an nós imeachta atá leagtha síos in Airteagail 10
go hAirteagal 14 de Rialachán (AE) Uimh. 1093/2010.
4.                      
Déanfaidh an ÚBE liosta de na foirmeacha ionstraimí
caipitil i ngach Ballstát a cháilíonn mar ionstraimí Ghnáthchothromas Leibhéal
1 a bhunú, a chothabháil, agus a fhoilsiú. Bunóidh agus foilseoidh ÚBE an
liosta sin roimh an 1 Eanáir 2013.
Airteagal 25
Ionstraimí caipitil cumann frithpháirteach, comharchumann
nó institiúidí cosúla in  ítimí Ghnáthchothromas Leibhéal 1
1.                      
Cuimseoidh ítimí Ghnáthchothromas Leibhéal 1 aon
ionstraim chaipitil arna heisiúint ag institiúid faoina théarmaí reachtúla ar
na gcoinníoll go gcomhlíontar na coinníollacha seo a leanas: 
(c)         
tá an institiúid den chineál sin a shainítear faoin
dlí náisiúnta infheidhme agus a mheasann údaráis inniúla a bheith ina cumann
frithpháirteach, ina comharchumann nó ina institiúid eile den chineál sin chun
críocha na Coda seo;
(d)         
comhlíontar na coinníollacha
atá leagtha síos in Airteagal 26 agus in Airteagal 27;
(e)         
níl aon ghné den ionstraim a
d’fhéadfadh staid na hinstitiúide mar ghnóthas leantach a lagú i rith tréimhsí struis
sa mhargadh.
2.                      
Forbróidh an ÚBE dréacht‑chaighdeáin
theicniúla rialála d’fhonn an méid seo a leanas a shonrú:
(a)         
na coinníollacha a ndéanfaidh údaráis inniúla
cinneadh dá réir go gcáilíonn cineál gnóthais a aithnítear faoin dlí náisiúnta
infheidhme mar chumann frithpháirteach, comharchumann nó institiúid eile den
chineál sin chun críocha na Coda seo; 
(b)         
cineál agus méid iad seo a
leanas:
(i)      gnéithe a d’fhéadfadh riocht institiúide a lagú mar ghnóthas leantach i
rith tréimhsí struis sa mhargadh.
(ii)    an cineál struis sa mhargadh faoina bhféadfadh gnéithe den sórt sin staid
na hinstitiúide mar gnóthas leantach a lagú.
Cuirfidh an ÚBE na dréacht‑chaighdeáin
theicniúla rialála sin faoi bhráid an Choimisiúin faoin 1 Eanáir 2013.
Déantar cumhacht a tharmligean chuig an gCoimisiún
chun na dréacht‑chaighdeáin theicniúla rialála dá dtagraítear sa chéad fhomhír a
ghlacadh i gcomhréir leis an nós imeachta atá leagtha síos in Airteagal 10
go hAirteagal 14 de Rialachán (AE) Uimh. 1093/2010.
Airteagal 26
Ionstraimí Ghnáthchothromas Leibhéal 1
1.                      
Ní cháileoidh ionstraimí caipitil mar ionstraimí
Ghnáthchothromas Leibhéal 1 ach amháin má chomhlíontar na coinníollacha seo a
leanas:
(a)         
is í an institiúid féin a eisíonn na hionstraimí le
cead roimh ré ó úinéirí na hinstitiúide, nó, i gcás ina bhfuil sé ceadmhach
faoin dlí náisiúnta infheidhme, is é comhlacht bainistíochta na hinstitiúide a
eisíonn; 
(b)         
tá na hionstraimí láníoctha agus níl a gceannach
cistithe go díreach nó go hindíreach ag an institiúid; 
(c)         
comhlíonann na hionstraimí na coinníollacha seo a
leanas go léir maidir lena n‑aicmiú:
(i)      cáilíonn siad mar chaipiteal de réir
bhrí Airteagal 22 de Threoir 86/635/CEE;
(ii)      tá siad aicmithe mar chothromas de réir
bhrí an chaighdeáin chuntasaíochta is infheidhme; 
(iii)     tá siad aicmithe mar chaipiteal
cothromais chun críocha dócmhainneacht chlár comhardaithe a chinneadh, nuair is
infheidhme faoin dlí dócmhainneachta náisiúnta; 
(d)         
tá na hionstraimí nochta go soiléir agus go leithleach
ar an gclár comhardaithe i ráitis airgeadais na hinstitiúide; 
(e)         
is ionstraimí síoraí iad;
(f)           
ní féidir príomhshuim na n‑ionstraimí a
laghdú ná a aisíoc, seachas i gceann de na cásanna seo a leanas: 
(i)      leachtú na hinstitiúide;
(ii)      athcheannach
lánroghnach na n‑ionstraimí nó bealaí lánroghnacha eile chun caipiteal a
laghdú, i gcás ina bhfuil cead faighte roimh ré ag an institiúid ón údarás
inniúil i gcomhréir le Airteagal 72; 
(g)         
ní thugtar le fios go sainráite nó go hintuigthe
sna forálacha a rialaíonn na hionstraimí go ndéanfaí nó go bhféadfaí príomhmhéid
na n‑ionstraimí a laghdú nó a aisíoc seachas trí leachtú na hinstitiúide,
agus ní thugann an institiúid é sin le fios ar aon slí eile roimh ná le linn
eisiúint na n‑ionstraimí, cé is moite de chás na n‑ionstraimí dá
dtagraítear in Airteagal 25 ina bhfuil toirmeasc faoin dlí náisiúnta
infheidhme ar an institiúid diúltú ionstraimí den chineál sin a fhuascailt;
(h)         
comhlíonann na hionstraimí na
coinníollacha seo a leanas maidir le dáileacháin:
(i)      níl aon dáileacháin fhabhracha ann, lena
n‑áirítear i leith ionstraimí Ghnáthchothromas Leibhéal 1, agus ní chuirtear
ar fáil leis na téarmaí lena rialaítear na hionstraimí cearta fabhracha i leith
íoc na ndáileachán;
(ii)      is as ítimí indáilte amháin is féidir
dáileacháin ar shealbhóirí na n‑ionstraimí a íoc;
(iii)     níl caidhp ná srian eile ar an
uasleibhéal dáileacháin sna coinníollacha lena rialaítear na hionstraimí,
seachas i gcás na n‑ionstraimí dá dtagraítear in Airteagal 25;
(iv)     ní chinntear an
leibhéal dáileacháin ar bhonn na méide a íocadh as na hionstraimí tráth a n‑eisithe,
seachas i gcás na n‑ionstraimí dá dtagraítear in Airteagal 25;
(v)     sna coinníollacha
lena rialaítear na hionstraimí níl aon oibleagáid ar an institiúid dáileacháin
a dhéanamh ar a sealbhóirí, agus níl aon oibleagáid den chineál sin ar an
institiúid ar aon slí eile;
(vi)     ní ionann neamhíoc
na ndáileachán agus mainneachtain na hinstitiúide;
(i)           
i gcomparáid leis na hionstraimí caipitil uile arna
n‑eisiúint ag an institiúid, ionsúnn na hionstraimí an chéad sciar
caillteanas, is é sin an sciar is mó go comhréireach, de réir mar a tharlaíonn
siad, agus ionsúnn gach ionstraim caillteanais sa mhéid chéanna is a ionsúnn gach
ionstraim Ghnáthchothromas Leibhéal 1 eile iad;
(j)           
tá na hionstraimí aicmithe faoi
bhun gach éileamh eile i gcás dhócmhainneacht nó leachtacht na hinstitiúide;
(k)         
tugann na hionstraimí an teidlíocht
do na húinéirí éileamh a dhéanamh ar shócmhainní iarmharacha na hinstitiúidí,
éileamh atá, i gcás leachtachta agus tar éis gach éileamh sinsearach a bheith
íoctha, comhréireach le méid na n‑ionstraimí a eisíodh agus nach bhfuil
socraithe nó faoi réir caidhpe, seachas i gcás na n‑ionstraimí caipitil
dá dtagraítear in Airteagal 25;
(l)           
níl na hionstraimí urraithe, nó
ráthaithe ag aon cheann díobh seo a leanas: 
(i)      an institiúid nó a fochuideachtaí; 
(i)      an mháthairinstitiúid nó a
fochuideachtaí;
(i)      an
mháthairchuideachta shealbhaíochta airgeadais nó a fochuideachtaí;
(iv)     cuideachta
shealbhaíochta ghníomhaíochtaí measctha nó a fochuideachtaí;
(v)     cuideachta shealbhaíochta airgeadais
mheasctha agus a fochuideachtaí;
(vi)     aon ghnóthas a
bhfuil dlúthnaisc aige le haonáin dá dtagraítear i bpointe (i) go pointe (v); 
(m)       
níl na hionstraimí faoi réir aon socrú, is cuma cé
acu socrú conarthach nó conradh de chineál eile é, a chuireann le sinsearacht
na n‑éileamh faoi na hionstraimí i gcás dócmhainneachta nó leachtachta. 
2.                      
Comhlíonfar na coinníollacha atá leagtha síos i
bpointe (i) de mhír 1 d’ainneoin díluacháil ar bhonn buan ar phríomhshuim
ionstraimí Breise Leibhéal 1. 
3.                      
Forbróidh an ÚBE dréacht‑chaighdeáin
theicniúla rialála d’fhonn an méid seo a leanas a shonrú:
(a)         
leaganacha agus cineálacha maoinithe indírigh ionstraimí
caipitil;
(b)     an bhrí atá le hítimí indáilte chun críocha an méid atá ar fáil
le dáileadh ar shealbhóirí ionstraimí chistí dílse institiúide a chinneadh. 
Cuirfidh an ÚBE na dréacht‑chaighdeáin
theicniúla rialála sin faoi bhráid an Choimisiúin faoin 1 Eanáir 2013.
Déantar
cumhacht a tharmligean don Choimisiún chun na dréacht‑chaighdeáin
theicniúla rialála dá dtagraítear sa chéad fhomhír a ghlacadh i gcomhréir
leis an nós imeachta atá leagtha síos in Airteagail 10 go 14 de Rialachán
(AE) Uimh. 1093/2010.
Airteagal 27
Ionstraimí caipitil arna n‑eisiúint ag cumainn fhrithpháirteacha,
comharbhainc agus institiúidí atá cosúil leo
1.                      
Ionstraimí caipitil arna n‑eisiúint ag
cumainn fhrithpháirteacha, comharbhainc agus institiúidí atá cosúil leo, ní
cháileoidh siad mar ionstraimí Ghnáthchothromas Leibhéal 1 ach amháin má
chomhlíontar na coinníollacha atá leagtha síos in Airteagal 26 agus san Airteagal
seo.
2.                      
Comhlíonfar na coinníollacha seo a leanas maidir le
fuascailt na n‑ionstraimí caipitil:
(a)         
seachas i gcás ina dtoirmeasctear é faoin dlí
náisiúnta infheidhme, beidh sé ar chumas na hinstitiúide fuascailte na n‑ionstraimí
a dhiúltú; 
(b)         
i gcás ina bhfuil toirmeasc faoin dlí náisiúnta
infheidhme ar an institiúid diúltú ionstraimí a fhuascailt, cuirfidh na
forálacha a rialaíonn na hionstraimí ar chumas na hinstitiúide a bhfuascailt a
theorannú;
(c)         
ní teagmhas mainneachtana de chuid na hinstitiúide
a bheidh i ndiúltú na hionstraimí a fhuascailt, ná i dteorainn a chur le fuascailt
na n‑ionstraimí nuair is infheidhme. 
3.                      
Ní fhéadfaidh caidhp ná srian ar an uasleibhéal
dáileacháin a bheith sna hionstraimí caipitil  ach amháin i gcás ina bhfuil an
chaidhp nó an srian sin leagtha amach faoin dlí náisiúnta infheidhme nó faoi
reacht na hinstitiúide.
4.                      
I gcás ina gcuireann na
hionstraimí caipitil cearta ar fáil don úinéir maidir le cúlchistí na
hinstitiúidí i gcás dócmhainneachta nó leachtachta atá teoranta do luach
ainmniúil na n‑ionstraimí, beidh feidhm ag teorainn den chineál sin sa
mhéid chéanna i gcás shealbhóirí uile gach ionstraim Ghnáthchothromas Leibhéal
1 arna eisiúint ag an institiúid sin.
5.                      
I gcás ina dtugann na
hionstraimí caipitil teidlíocht do na húinéirí éileamh a dhéanamh ar
shócmhainní na hinstitiúidí i gcás dócmhainneachta nó leachtachta atá socraithe
nó faoi réir caidhpe, beidh feidhm ag teorainn den chineál sin sa mhéid chéanna
i gcás shealbhóirí uile gach ionstraim Ghnáthchothromas Leibhéal 1 arna
eisiúint ag an institiúid. 
6.                      
Forbróidh an ÚBE dréacht‑chaighdeáin
theicniúla rialála chun sainiú a dhéanamh na cineálacha teorainneacha is gá ar
fhuascailt, i gcás ina bhfuil toirmeasc faoin dlí náisiúnta infheidhme ar an
institiúid diúltú ionstraimí cistí dílse a fhuascailt. 
Cuirfidh an ÚBE na dréacht‑chaighdeáin
theicniúla rialála sin faoi bhráid an Choimisiúin faoin 1 Eanáir 2013.
Déantar cumhacht a tharmligean chuig an gCoimisiún
chun na dréacht‑chaighdeáin theicniúla rialála dá dtagraítear sa chéad fhomhír a
ghlacadh i gcomhréir leis an nós imeachta atá leagtha síos in Airteagail 10
go hAirteagal 14 de Rialachán (AE) Uimh. 1093/2010.
Airteagal 28
Na hiarmhairtí nuair a scoirtear de
bheith ag comhlíonadh na gcoinníollacha maidir le hionstraimí Ghnáthchothromas
Leibhéal 1
Beidh
feidhm acu seo a leanas, i gcás ionstraim Ghnáthchothromas Leibhéal 1, nuair a
scoirtear de bheith ag comhlíonadh na gcoinníollacha atá leagtha síos in Airteagal 26
agus in Airteagal 27 nuair atá siad infheidhme:
(b)                   
scoirfidh an ionstraim de bheith cáilithe mar
ionstraim Ghnáthchothromas Leibhéal 1;
(b)                   
scoirfidh na cuntais scairbhisigh a bhaineann leis
an ionstraim sin de bheith cáilithe mar mhíreanna Ghnáthchothromas Leibhéal 1.
Roinn 2
Scagairí
stuamachta
Airteagal 29
Sócmhainní urrúsaithe
1.                      
Déanfaidh institiúid aon mhéadú ar a cothromas
faoin gcaighdeán cuntasaíochta is infheidhme a eascraíonn as sócmhainní urrúsaithe
a eisiúint ó aon eilimint de na cistí dílse, iad seo a leanas san áireamh: 
(a)     méadú den chineál sin atá gaolmhar le
hioncam éarlaise todhchaí a mbíonn gnóthachan ar dhíolachán don institiúid mar
thoradh air; 
(b)     i gcás gur tionscnóir an urrúsaithe an
institiúid, gnóthachain ghlana a eascraíonn as caipitliú ioncaim todhchaí ó na
sócmhainní urrúsaithe a chuireann feabhsú creidmheasa ar fáil do shuíomhanna
san urrúsú. 
2.                      
Forbróidh an ÚBE dréacht‑chaighdeáin
theicniúla rialála d’fhonn na coincheapa maidir le gnóthachan ar dhíolachán dá
dtagraítear i bpointe (a) de mhír 1 a shonrú a thuilleadh. 
Cuirfidh an ÚBE na dréacht‑chaighdeáin
theicniúla rialála sin faoi bhráid an Choimisiúin faoin 1 Eanáir 2013.
Déantar cumhacht a tharmligean chuig an gCoimisiún
chun na dréacht‑chaighdeáin theicniúla rialála dá dtagraítear sa chéad fhomhír a
ghlacadh i gcomhréir leis an nós imeachta atá leagtha síos in Airteagail 10
go 14 de Rialachán (AE) Uimh. 1093/2010.
Airteagal 30
Fálú sreabhadh airgid agus athruithe
ar luach dliteanas dílis
Ní áireoidh
institiúidí na hítimí seo a leanas in aon eilimint de na cistí dílse: 
(a)                   
na cúlchistí luacha chóir a bhaineann le
gnóthachain nó caillteanais ar fhálú sreabhadh airgid d’ionstraimí airgeadais
nach bhfuil luacháilte ag luach cóir, lena n‑áirítear sreabhadh airgid
réamh‑mheasta; 
(b)                   
gnóthachain nó caillteanais ar dhliteanais na
hinstitiúide atá luacháilte ag luach cóir a eascraíonn ó athruithe ar
acmhainneacht creidmheasa dílse na hinstitiúide.
Airteagal 31
Coigeartuithe luacha breise
1.                      
Cuirfidh institiúidí ceanglais Airteagal 100 i
bhfeidhm ar a sócmhainní uile arna dtomhas ag luach cóir nuair a ríomhtar méid a
gcistí dílse agus asbhainfidh siad méid aon choigeartuithe luacha breise is gá
ó Ghnáthchothromas Leibhéal 1. 
2.                      
Forbróidh an ÚBE dréacht‑chaighdeáin
theicniúla rialála d’fhonn a shonrú na coinníollacha dá réir a gcuirfear i
bhfeidhm na ceanglais in Airteagal 100 dá dtagraítear, chun críocha mír 1.
Cuirfidh an ÚBE na dréacht‑chaighdeáin
theicniúla rialála sin faoi bhráid an Choimisiúin faoin 1 Eanáir 2013.
Déantar cumhacht a tharmligean chuig an gCoimisiún
chun na dréacht‑chaighdeáin theicniúla rialála dá dtagraítear sa chéad fhomhír a
ghlacadh i gcomhréir leis an nós imeachta atá leagtha síos in Airteagail 10
go 14 de Rialachán (AE) Uimh. 1093/2010.
Airteagal 32
Gnóthachain agus caillteanais neamhréadaithe
arna dtomhas ag luach cóir
Seachas
i gcás na n-ítimí dá dtagraítear in Airteagal 30, ní dhéanfaidh
institiúidí coigeartuithe chun gnóthachain nó caillteanais neamhréadaithe ar a
sócmhainní nó ar a dliteanais arna dtomhas ag luach cóir, ní dhéanfaidh siad
iad a bhaint óna gcistí dílse. 
Roinn 3
Asbhaintí
as ítimí de Ghnáthchothromas Leibhéal 1, díolúintí agus roghanna eile
asbhainte 
Foroinn 1
Asbhaintí
as ítimí de Ghnáthchothromas Leibhéal 1 
Airteagal 33
Asbhaintí as ítimí de Ghnáthchothromas
Leibhéal 1
1.                      
Asbhainfidh institiúidí na nithe seo a leanas as
ítimí de Ghnáthchothromas Leibhéal 1: 
(a)         
caillteanais don bhliain airgeadais reatha;
(b)         
sócmhainní doláimhsithe; 
(c)         
sócmhainní cánach iarchurtha atá ag brath ar
bhrabúsacht todhchaí;
(d)         
i gcás institiúidí a ríomhann méideanna
neamhchosanta atá ualaithe ó thaobh riosca trí úsáid a bhaint as an gcur chuige
inmheánach bunaithe ar rátálacha, méideanna diúltacha a thig ó ríomh méideanna
an chaillteanais ionchasaigh atá leagtha síos in Airteagal 154 agus
Airteagal 155;
(e)         
sócmhainní cistí pinsin le
sochar sainithe na hinstitiúide; 
(f)           
sealúchais dhíreacha agus
indíreacha d’ionstraimí dílse de Ghnáthchothromas Leibhéal 1 atá ag
institiúid, lena n‑áirítear ionstraimí dílse de Ghnáthchothromas
Leibhéal 1 atá d’oibleagáid iarbhír nó theagmhasach ar institiúid a
cheannach de bhua oibleagáide conarthaí atá ann cheana;
(g)         
sealúchais d’ionstraimí de
Ghnáthchothromas Leibhéal 1 aonán ábhartha sa chás ina bhfuil tras‑sealúchas
cómhalartach ag an institiúid leis na haonáin sin a measann an t‑údarás
inniúil gur ceapadh é chun cistí dílse na hinstitiúide a bhoilsciú go saorga; 
(h)         
méid infheidhme na sealúchas
díreach agus indíreach d'ionstraimí de Ghnáthchothromas Leibhéal 1 aonán
ábhartha atá ag an institiúid i gcás nach bhfuil infheistíocht shuntasach ag an
institiúid sna haonáin sin;
(i)           
méid infheidhme na sealúchas
díreach agus indíreach d’ionstraimí de Ghnáthchothromas Leibhéal 1 aonán
ábhartha atá ag an institiúid i gcás ina bhfuil infheistíocht shuntasach ag an
institiúid sna haonáin sin; 
(j)           
méid na n-ítimí is gá a
asbhaint as ítimí de Chaipiteal Breise Leibhéal 1 de bhun
Airteagal 53 a sháraíonn Caipiteal Breise Leibhéal 1 na hinstitiúide;

(k)         
méid neamhchosanta na n-ítimí
seo a leanas a cháilíonn i gcomhair ualú riosca 1 250 %, i gcás ina n‑asbhaineann
an institiúid an méid neamhchosanta sin ó Ghnáthchothromas Leibhéal 1 mar
mhalairt ar ualú riosca 1 250 % a chur i bhfeidhm: 
(i)      sealúchais cháilitheacha lasmuigh den
earnáil airgeadais;
(ii)      suíomhanna
urrúsúcháin, i gcomhréir le hAirteagail 238(1)(b), 239(1)(b) agus 253; 
(iii)     seachadtaí in
aisce, i gcomhréir le hAirteagal 369(3);
(l)           
aon mhuirear cánach a bhaineann le hítimí de
Ghnáthchothromas Leibhéal 1 a bheidh intuartha tráth a ríofa, cé is moite
de chás ina ndéanann an institiúid oiriúnú cuí ar mhéid na n-ítimí de
Ghnáthchothromas Leibhéal 1 a mhéid is a laghdaíonn muirir chánach den
sórt sin an t-uasmhéid ar féidir na hítimí sin a chur i bhfeidhm air chun
rioscaí nó caillteanais a chumhdach.
2.                      
Forbróidh an ÚBE dréacht‑chaighdeáin
theicniúla rialála d’fhonn an méid seo a leanas a shonrú:
(a)     ar dhóigh níos mionsonraithe, cur i
bhfeidhm na n‑asbhaintí dá dtagraítear i bpointí (a), (c), (e) agus (l)
de mhír 1;
(b)     na cineálacha ionstraimí caipitil atá ag
institiúidí airgeadais, ag gnóthais árachais agus athárachais tríú tíre, agus
ag gnóthais arna n‑eisiamh ó raon feidhme Threoir 2009/138/CE de
réir Airteagal 4 den Treoir sin, a asbhainfear as na gnéithe seo a leanas
de chistí dílse:
(i)      Ítimí de Ghnáthchothromas
Leibhéal 1;
(ii)      Ítimí de Chaipiteal Breise
Leibhéal 1; 
(iii)     Ítimí de Chaipiteal Leibhéal 2.
Cuirfidh an ÚBE na dréacht‑chaighdeáin
theicniúla rialála sin faoi bhráid an Choimisiúin faoin
1 Eanáir 2013.
Déantar cumhacht a tharmligean chuig an gCoimisiún
chun na dréacht‑chaighdeáin theicniúla rialála dá dtagraítear sa chéad
fhomhír a ghlacadh i gcomhréir leis an nós imeachta atá leagtha síos in
Airteagail 10 go 14 de Rialachán (AE) Uimh. 1093/2010.
Airteagal 34
Sócmhainní doláimhsithe a asbhaint
Déanfaidh
na hinstitiúidí na sócmhainní doláimhsithe a bheidh le hasbhaint a chinneadh
mar seo a leanas:
(a)                   
laghdófar an méid atá le hasbhaint de réir mhéid na
ndliteanas cánach iarchurtha gaolmhar a mhúchfaí dá dtiocfadh lagú ar na
sócmhainní doláimhsithe nó dá mbainfí den chlár comhardaithe iad faoin
gcaighdeán cuntasaíochta ábhartha; 
(b)                   
cuimseoidh an méid atá le hasbhaint cáilmheas arna
áireamh sa luacháil ar infheistíochtaí suntasacha na hinstitiúide.
Airteagal 35
Sócmhainní cánach iarchurtha atá ag
brath ar bhrabúsacht todhchaí a asbhaint
1.                      
Déanfaidh institiúidí méid na sócmhainní cánach
iarchurtha atá ag brath ar bhrabúsacht todhchaí a chaithfear a asbhaint i
gcomhréir leis an Airteagal seo a chinneadh. 
2.                      
Seachas i gcás ina gcomhlíontar na coinníollacha
atá leagtha síos i mír 3, ríomhfar méid na sócmhainní cánach iarchurtha atá ag
brath ar bhrabúsacht todhchaí gan é a laghdú de réir mhéid na ndliteanas cánach
iarchurtha gaolmhar atá ag an institiúid.
3.                      
Féadfar méid na sócmhainní
cánach iarchurtha atá ag brath ar bhrabúsacht todhchaí a laghdú de réir mhéid
na ndliteanas cánach iarchurtha gaolmhar atá ag an institiúid, ar an gcoinníoll
go gcomhlíontar na coinníollacha seo a leanas:
(a)         
tagann na sócmhainní cánach iarchurtha sin agus na
dliteanais chánach iarchurtha ghaolmhara sin araon ó dhlí cánach Ballstáit
amháin nó tríú tír amháin;
(b)         
ceadaíonn údarás cánachais an Bhallstáit sin nó an
tríú tír sin sócmhainní cánach iarchurtha agus na dliteanais chánach iarchurtha
ghaolmhara a fhritháireamh. 
4.                      
Ní fhéadfar dliteanais chánach iarchurtha, a
laghdaíonn méid na sócmhainní doláimhsithe nó na sócmhainní cistí pinsin le
sochar sainithe a chaithfear a asbhaint, a áireamh faoi dhliteanais chánach
iarchurtha ghaolmhara na hinstitiúide a úsáidtear chun críocha mhír 3. 
5.                      
Déanfar méid na ndliteanas
cánach iarchurtha gaolmhar dá dtagraítear i mír 4 a leithdháileadh orthu seo a
leanas: 
(a)         
sócmhainní cánach iarchurtha atá ag brath ar
bhrabúsacht todhchaí agus a thagann ó dhifríochtaí sealadacha nach n‑asbhaintear
de réir Airteagal 45(1);
(b)         
na sócmhainní cánach iarchurtha
eile go léir atá ag brath ar bhrabúsacht todhchaí.
Déanfaidh institiúidí na
dliteanais chánach iarchurtha ghaolmhara a leithdháileadh de réir an chion de
shócmhainní cánach iarchurtha atá ag brath ar bhrabúsacht todhchaí a bhfuil na
hítimí dá dtagraítear i bpointí (a) agus (b) in ionannas leis. 
Airteagal 36
Sócmhainní cánach iarchurtha nach bhfuil ag brath ar
bhrabúsacht todhchaí
1.                      
Cuirfidh institiúidí ualú riosca i bhfeidhm i
gcomhréir le Caibidil 2 nó Caibidil 3 de Theideal II de Chuid a Trí, de
réir mar is infheidhme, maidir le sócmhainní cánach iarchurtha nach bhfuil ag
brath ar bhrabúsacht todhchaí.
2.                      
Áireofar an méid seo a leanas le sócmhainní cánach
iarchurtha nach bhfuil ag brath ar bhrabúsacht todhchaí: 
(a)         
ró-íocaíochtaí cánach a rinne an institiúid sa
bhliain reatha; 
(b)         
caillteanais chánach na hinstitiúide sa bhliain
reatha arna dtabhairt siar go blianta roimhe sin as a dtig éileamh ar, nó earra
infhaighte ó, rialtas láir, rialtas réigiúnach nó údarás cánach áitiúil; 
(c)         
sócmhainní cánach iarchurtha a thig as difríochtaí
sealadacha agus a bheidh dócmhainneach nó faoi leachtú, i gcás ina dtabhaíonn
an institiúid caillteanas, agus a dhéanfar a ionadú, ar bhonn sainordaitheach
agus uathoibríoch i gcomhréir leis an dlí náisiúnta is infheidhme, le héileamh
ar rialtas láir an Bhallstáit ina bhfuil an institiúid corpraithe agus a
dhéanfaidh caillteanais a chomhghabháil go dtí an leibhéal céanna le
hionstraimí de Ghnáthchothromas Leibhéal 1 ar bhonn gnóthais leantaigh agus
i gcás dhócmhainneacht nó leachtú na hinstitiúide.
Airteagal 37
Méideanna  diúltacha a thig ó ríomh
méideanna an chaillteanais ionchasaigh a asbhaint
Ní
dhéanfar an méid a bheidh le hasbhaint i gcomhréir le pointe (d)
d'Airteagal 33(1) a laghdú i ngeall ar mhéadú i leibhéal na sócmhainní
cánach iarchurtha atá ag brath ar bhrabúsacht todhchaí, nó ar éifeacht chánach
bhreise eile, a d'fhéadfadh a bheith ann dá dtarlódh sé go méadódh soláthairtí
go leibhéal an chaillteanais ionchasaigh dá dtagraítear i Roinn 3 de
Chaibidil 3 de Theideal II.
Airteagal 38
Sócmhainní cistí pinsin le sochar
sainithe a asbhaint
1.                      
Chun críocha phointe (e)
d'Airteagal 33(1), déanfar méid na sócmhainní cistí pinsin le sochar
sainithe a bheidh le hasbhaint a laghdú an méid seo leanas: 
(a)         
méid aon dliteanais cánach iarchurtha ghaolmhair
arbh fhéidir go múchfaí é dá dtiocfadh lagú ar na sócmhainní nó dá ndéanfaí iad
a bhaint den chlár comhardaithe faoin gcaighdeán cuntasaíochta is infheidhme;
(b)         
méid na sócmhainní sa chiste pinsin le sochar
sainithe nach bhfuil srian ar chumas na hinstitiúide iad a úsáid, ar an
gcoinníoll go bhfuil toiliú roimh ré faighte ag an institiúid ón údarás
inniúil. Na sócmhainní sin a úsáidtear chun an méid a asbhainfear a laghdú,
cuirfear ualú riosca leo i gcomhréir le Caibidil 2 nó Caibidil 3 de
Theideal II de Chuid a Trí, de réir mar is infheidhme.
2.                      
Forbróidh an ÚBE dréacht‑chaighdeáin
theicniúla rialála d’fhonn na critéir a shonrú lena dtabharfaidh údarás inniúil
cead d’institiúid méid na sócmhainní sa chiste pinsin le sochar sainithe, arna
shainiú i bpointe (b) de mhír 1, a laghdú. 
Cuirfidh an ÚBE na
dréacht‑chaighdeáin theicniúla rialála sin faoi bhráid an Choimisiúin
faoin 1 Eanáir 2013.
Déantar cumhacht a tharmligean chuig an gCoimisiún
chun na dréacht‑chaighdeáin theicniúla rialála dá dtagraítear sa chéad
fhomhír a ghlacadh i gcomhréir leis an nós imeachta atá leagtha síos in
Airteagail 10 go 14 de Rialachán (AE) Uimh. 1093/2010.
Airteagal 39
Sealúchais d'ionstraimí dílse de
Ghnáthchothromas Leibhéal 1 a asbhaint
Chun críocha phointe (f) d’Airteagal 33(1), ríomhfaidh
institiúidí sealúchais d’ionstraimí dílse de Ghnáthchothromas Leibhéal 1
ar bhonn ollsuíomhanna fada faoi réir ag na heisceachtaí seo a leanas:
(a)                   
féadfaidh institiúidí méid na sealúchas
d’ionstraimí dílse de Ghnáthchothromas Leibhéal 1 sa leabhar trádála a
ríomh ar bhonn an ghlansuímh fhada ar an gcoinníoll go bhfuil an neamhchosaint
bhunúsach chéanna ag na suíomhanna fada agus gearra agus nach bhfuil aon riosca
contrapháirtí ag baint leis na suíomhanna gearra; 
(b)                   
déanfaidh institiúidí an méid a asbhainfear i dtaca
le sealúchais indíreacha sa leabhar trádála atá i bhfoirm sealúchas d’urrúis
innéacsanna a chinneadh tríd an neamhchosaint bhunúsach ar ionstraimí dílse de
Ghnáthchothromas Leibhéal 1 sna hinnéacsanna a ríomh; 
(c)                   
féadfaidh institiúidí
ollsuíomhanna fada in ionstraimí dílse de Ghnáthchothromas Leibhéal 1 sa
leabhar trádála a thig ó shealúchais d’urrúis innéacsanna a ghlanluacháil i
gcoinne suíomhanna gearra in ionstraimí dílse de Ghnáthchothromas Leibhéal 1
a thig ó shuíomhanna gearra sna hinnéacsanna bunúsacha, lena n‑áirítear
an cás ina bhfuil riosca contrapháirtí ag baint leis na suíomhanna gearra sin.
Airteagal 40
Infheistíocht shuntasach in aonán ábhartha
Chun críocha asbhaint a dhéanamh, tiocfaidh infheistíocht
shuntasach institiúide in aonán ábhartha chun cinn sa chás ina gcomhlíontar aon
cheann de na coinníollacha seo a leanas: 
(a)                   
tá os cionn 10 % de na hionstraimí de
Ghnáthchothromas Leibhéal 1 arna n‑eisiúint ag an aonán sin faoi
úinéireacht na hinstitiúide;
(b)                   
tá dlúthnaisc ag an institiúid leis an aonán sin
agus tá ionstraimí de Ghnáthchothromas Leibhéal 1 arna n‑eisiúint ag
an aonán sin faoi úinéireacht na hinstitiúide; 
(c)                   
tá ionstraimí de Ghnáthchothromas Leibhéal 1
arna n‑eisiúint ag an aonán sin faoi úinéireacht na hinstitiúide agus ní
áirítear an t-aonán sa chomhdhlúthú de bhun Chaibidil 2 de Theideal II de
Chuid a hAon, ach áirítear é sa chomhdhlúthú cuntasaíochta céanna leis an
institiúid ar mhaithe le tuairisciú airgeadais faoin gcaighdeán cuntasaíochta
is infheidhme.
Airteagal 41
Sealúchais d’ionstraimí de Ghnáthchothromas
Leibhéal 1 aonán ábhartha a asbhaint i gcás ina bhfuil tras‑sealúchas
cómhalartach a ceapadh go saorga chun cistí dílse a bhoilsciú ag institiúid 
Déanfaidh institiúidí na hasbhaintí dá
dtagraítear i bpointí (g), (h) agus (i) d’Airteagal 33(1) i gcomhréir leis
an méid seo a leanas:
(a)          déanfar sealúchais d’ionstraimí de
Ghnáthchothromas Leibhéal 1 agus d’ionstraimí caipitil eile arna
n-eisiúint ag aonáin ábhartha a ríomh ar bhonn na n‑ollsuíomhanna fada;
(b)          déanfar ítimí de
chistí dílse d’árachas Leibhéal 1 a láimhseáil mar shealúchais
d’ionstraimí de Ghnáthchothromas Leibhéal 1 chun críocha asbhainte.
Airteagal 42
Sealúchais d’ionstraimí de
Ghnáthchothromas Leibhéal 1 aonán ábhartha a asbhaint
Déanfaidh institiúidí na hasbhaintí a
cheanglaítear faoi phointí (h) agus (i) d’Airteagal 33(1) i gcomhréir leis
an méid seo a leanas: 
(a)                   
féadfaidh siad sealúchais i leabhar trádála
ionstraimí caipitil aonán ábhartha a ríomh ar bhonn an ghlansuímh fhada atá sa
neamhchosaint bhunúsach chéanna ar an gcoinníoll go maitseálann aibíocht an
tsuímh ghearr aibíocht an tsuímh fhada nó go bhfuil aibíocht iarmhair bliain
amháin ar a laghad iontu; 
(b)                   
déanfaidh siad an méid a asbhainfear i dtaca le
sealúchais indíreacha i leabhar trádála ionstraimí caipitil aonán ábhartha atá
i bhfoirm sealúchas d’urrúis innéacsanna a chinneadh tríd an neamhchosaint
bhunúsach ar ionstraimí caipitil na n‑aonán ábhartha sna hinnéacsanna a
ríomh.
Airteagal 43
Sealúchais a asbhaint i gcás nach
bhfuil infheistíocht shuntasach ag institiúid in aonán ábhartha
1.                      
Chun críocha phointe (h)
d’Airteagal 33(1), ríomhfaidh institiúidí an méid is infheidhme a
asbhainfear tríd an méid dá dtagraítear i bpointe (a) a iolrú faoin bhfachtóir
a dhíorthaítear ón ríomh dá dtagraítear i bpointe (b): 
(a)         
an méid comhiomlán a sháraíonn na sealúchais
dhíreacha agus indíreacha d’ionstraimí de Ghnáthchothromas Leibhéal 1, de
Chaipiteal Breise Leibhéal 1 agus de Chaipiteal Leibhéal 2 aonán
ábhartha atá ag an institiúid 10 % de na hítimí de Ghnáthchothromas
Leibhéal 1 atá ag an institiúid agus ríomhtar an méid comhiomlán sin tar
éis iad seo a leanas a chur i bhfeidhm maidir leis na hítimí de
Ghnáthchothromas Leibhéal 1: 
(i)      Airteagail 29 go 32; 
(ii)      na hasbhaintí dá
dtagraítear i bpointí (a) go (g) agus (j) go (l) d’Airteagal 33(1), cé is
moite den mhéid a bheidh le hasbhaint i dtaca le sócmhainní cánach iarchurtha
atá ag brath ar bhrabúsacht todhchaí agus a thig ó dhifríochtaí sealadacha;
(iii)     Airteagal 41
agus Airteagal 42; 
(b)         
méid na sealúchas díreach agus indíreach
d’ionstraimí de Ghnáthchothromas Leibhéal 1 aonán ábhartha atá ag an
institiúid arna roinnt ar mhéid comhiomlán na sealúchas díreach agus indíreach
d’ionstraimí cistí dílse na n-aonán ábhartha sin atá ag an institiúid.
2.                      
Déanfaidh institiúidí suíomhanna frithgheallta arna
sealbhú ar feadh 5 lá oibre nó níos giorra a eisiamh ón méid dá dtagraítear i
bpointe (a) de mhír 1 agus ó ríomh an fhachtóra dá dtagraítear i bpointe
(b) de mhír 1.
3.                      
Déanfaidh institiúidí cion na sealúchas
d’ionstraimí de Ghnáthchothromas Leibhéal 1 a asbhaintear de bhun mhír 1 a
chinneadh tríd an méid atá sonraithe i bpointe (a) a roinnt ar an méid atá
sonraithe i bpointe (b): 
(a)         
méid na sealúchas is gá a asbhaint de bhun
mhír 1;
(b)         
méid comhiomlán na sealúchas díreach agus indíreach
d’ionstraimí cistí dílse aonán ábhartha atá ag an institiúid agus nach bhfuil
infheistíocht shuntasach ag an institiúid sna haonáin sin.
4.                      
Ní asbhainfear méid na sealúchas dá dtagraítear i
bpointe (h) d’Airteagal 33(1) atá cothrom le nó níos lú ná 10 % de na
hítimí de Ghnáthchothromas Leibhéal 1 atá ag an institiúid tar éis na
forálacha atá leagtha síos i bpointí (a)(i) go dtí (iii) de mhír 1 a chur
i bhfeidhm agus beidh siad faoi réir na n‑ualaí riosca is infheidhme i
gcomhréir le Caibidil 2 nó Caibidil 3 de Theideal II de Chuid a Trí agus
na gceanglas atá leagtha síos i dTeideal IV de Chuid a Trí, de réir mar is
infheidhme.
5.                      
Déanfaidh institiúidí cion na sealúchas
d’ionstraimí cistí dílse atá ualaithe de réir riosca a chinneadh tríd an méid
atá sonraithe i bpointe (a) a roinnt ar an méid atá sonraithe i bpointe (b): 
(a)         
méid na sealúchas is gá a ualú de réir riosca de
bhun mhír 4;
(b)         
méid comhiomlán na sealúchas díreach agus indíreach
d'ionstraimí cistí dílse aonán ábhartha atá ag an institiúid agus nach bhfuil
infheistíocht shuntasach ag an institiúid sna haonáin sin. 
Airteagal 44
Sealúchais d’ionstraimí de
Ghnáthchothromas Leibhéal 1 a asbhaint i gcás ina bhfuil infheistíocht
shuntasach ag institiúid in aonán ábhartha
Chun
críocha phointe (i) d’Airteagal 33(1), ní dhéanfar suíomhanna
frithgheallta arna sealbhú ar feadh 5 lá oibre nó níos giorra a áireamh sa
mhéid infheidhme a asbhainfear as ítimí de Ghnáthchothromas Leibhéal 1
agus socrófar iad i gcomhréir le hAirteagal 41 agus Airteagal 42 agus le
Foroinn 2.
Foroinn 2
Díolúintí
ó asbhaint as ítimí de Ghnáthchothromas Leibhéal 1 agus roghanna eile
asbhainte 
Airteagal 45
Díolúintí tairsí ó asbhaint as ítimí
de Ghnáthchothromas Leibhéal 1
1.                      
Le linn dóibh na hasbhaintí is gá de bhun phointí
(c) agus (i) d’Airteagal 33(1) a dhéanamh, ní asbhainfidh institiúidí na
hítimí atá liostaithe i bpointí (a) agus (b) atá, i bhfoirm chomhiomlán,
cothrom le, nó níos lú ná, 15 % de Ghnáthchothromas Leibhéal 1:
(a)         
sócmhainní cánach iarchurtha atá spleách ar
bhrabúsacht todhchaí agus a thig ó dhifríochtaí sealadacha, agus atá, i bhfoirm
chomhiomlán, cothrom le nó níos lú ná 10 % de na hítimí de
Ghnáthchothromas Leibhéal 1 atá ag an institiúid a ríomhtar tar éis iad
seo a leanas a chur i bhfeidhm:
(i)      Airteagail 29 go 32;
(ii)      pointí (a) go (h)
agus (j) go (l) d’Airteagal 33(1), cé is moite de shócmhainní cánach
iarchurtha atá ag brath ar bhrabúsacht todhchaí agus a thig ó dhifríochtaí
sealadacha.
(b)         
i gcás ina bhfuil infheistíocht shuntasach ag institiúid
in aonán ábhartha, sealúchais dhíreacha agus indíreacha d’ionstraimí de
Ghnáthchothromas Leibhéal 1 na n‑aonán sin atá ag an institiúid atá,
i bhfoirm chomhiomlán, cothrom le nó níos lú ná 10 % de na hítimí de
Ghnáthchothromas Leibhéal 1 atá ag an institiúid a ríomhtar tar éis iad
seo a leanas a chur i bhfeidhm:
(i)      Airteagal 29 go 32;
(ii)      pointí (a) go (h)
agus (j) go (l) d’Airteagal 33(1), cé is moite de shócmhainní cánach
iarchurtha atá ag brath ar bhrabúsacht todhchaí agus a thig ó dhifríochtaí sealadacha.

2.                      
Déanfar ítimí nach n‑asbhaintear de bhun
mhír 1 a ualú de réir riosca ag 250 % agus beidh siad faoi réir ag
ceanglais Theideal IV de Chuid a Trí, de réir mar is infheidhme.
Airteagal 46
Díolúintí eile ó asbhaint, agus
roghanna eile asbhainte, i gcás ina gcuirtear comhdhlúthú i bhfeidhm 
1.                      
Mar rogha eile ar shealúchais atá ag institiúid in
ionstraimí de Ghnáthchothromas Leibhéal 1 de chuid gnóthas árachais,
gnóthas athárachais agus cuideachtaí sealbhaíochta árachais ina bhfuil
infheistíocht shuntasach ag an institiúid, féadfaidh údaráis inniúla cead a
thabhairt d’institiúidí modhanna 1, 2 nó 3 d’Iarscríbhinn I a ghabhann le
Treoir 2002/87/CE a chur i bhfeidhm. Cuirfidh an
institiúid an modh roghnaithe i bhfeidhm go leanúnach de réir a chéile.
Ní fhéadfaidh institiúid modh 1 (comhdhlúthú
cuntasaíochta) a chur i bhfeidhm ach amháin má fuair sí toiliú roimh ré ón
údarás inniúil. Ní fhéadfaidh an t‑údarás inniúil toiliú den sórt sin a
thabhairt ach amháin má tá sé sásta gur leor an leibhéal bainistíochta
comhtháite agus an leibhéal de rialú inmheánach maidir leis na haonáin a
chuirfí san áireamh faoi chuimsiú an chomhdhlúthaithe faoi mhodh 1.
2.                      
Ar mhaithe le cistí dílse a ríomh ar bhonn
neamhspleách, ní dhéanfaidh institiúidí atá faoi réir maoirseachta ar bhonn
comhdhlúite i gcomhréir le Caibidil 2 de Theideal II de Chuid a hAon
sealúchais dá dtagraítear i bpointí (h) agus (i) d’Airteagal 33(1) in
aonáin ábhartha atá san áireamh faoi chuimsiú na maoirseachta comhdhlúite a
asbhaint.
3.                      
Féadfaidh údaráis inniúla cead
a thabhairt d’institiúidí gan sealúchas ítime dá dtagraítear i bpointí (h) agus
(i) d’Airteagal 33(1) a asbhaint sna cásanna seo a leanas: 
(a)         
i gcás ina bhfuil an sealúchas in aonán ábhartha
atá ar áireamh sa mhaoirseacht fhorlíontach chéanna leis an institiúid i
gcomhréir le Treoir 2002/87/CE;
(b)         
i gcás ina bhfuil sealúchas in institiúid eile den
sórt sin, nó ina hinstitiúid chreidmheasa lárnach nó réigiúnach, ag an
institiúid dá dtagraítear in Airteagal 25 agus go gcomhlíontar na
coinníollacha seo a leanas:
(i)      i gcás ina bhfuil an sealúchas in
institiúid chreidmheasa lárnach nó réigiúnach, tá baint ag an institiúid a
bhfuil an sealúchas sin aici leis an institiúid chreidmheasa lárnach nó
réigiúnach sin i líonra faoi réir ag forálacha reachtúla nó dlíthiúla agus tá
an institiúid chreidmheasa lárnach nó réigiúnach freagrach, faoi na forálacha
sin, as oibríochtaí imréitigh airgid laistigh den líonra sin;
(ii)      tá na hinstitiúidí faoi chuimsiú na
scéime cosanta institiúideach céanna dá dtagraítear in Airteagal 108(7);
(iii)     tá an cead dá
dtagraítear in Airteagal 108(7) tugtha ag na húdaráis inniúla;
(iv)     comhlíonadh na
coinníollacha atá leagtha síos in Airteagal 108(7);
(v)     déanfaidh an
institiúid an clár comhardaithe comhdhlúite dá dtagraítear i bpointe (e) d’Airteagal 108(7)
a tharraingt suas agus tabharfaidh sí tuairisc air do na húdaráis inniúla le
minicíocht nach lú ná mar a cheanglaítear ceanglais cistí dílse a thuairisciú
faoi Airteagal 95.
(c)         
i gás ina bhfuil sealúchas ag
institiúid chreidmheasa réigiúnach ina hinstitiúid chreidmheasa lárnach nó in
institiúid chreidmheasa réigiúnach eile agus go gcomhlíontar na coinníollacha
atá leagtha síos i bpointe (b)(i) go (v).
4.                      
Forbróidh an ÚBE, an EIOPA agus an ESMA, trí
bhíthin an Chomhchoiste, dréacht‑chaighdeáin theicniúla rialála d’fhonn a
shonrú chun críocha an Airteagail seo na coinníollacha maidir leis na modhanna
ríofa atá liostaithe in Iarscríbhinn I, Cuid II agus
Airteagal 228(1) de Threoir 2002/87/CE a chur i bhfeidhm chun críocha
na roghanna eile asbhainte dá dtagraítear i mír 1 agus i bpointe (a) de
mhír 3.
Cuirfidh an ÚBE, an EIOPA, agus an ESMA na dréacht‑chaighdeáin
theicniúla rialála sin faoi bhráid an Choimisiúin faoin
1 Eanáir 2013.
Déantar cumhacht a tharmligean chuig an gCoimisiún
chun na dréacht‑chaighdeáin theicniúla rialála dá dtagraítear sa chéad
fhomhír a ghlacadh i gcomhréir leis an nós imeachta atá leagtha síos in
Airteagail 10 go 14 de Rialachán (AE) Uimh. 1093/2010.
5.                      
Forbróidh an ÚBE dréacht‑chaighdeáin
theicniúla rialála d’fhonn na coinníollacha maidir le cur i bhfeidhm phointe
(b) de mhír 3 a shonrú. 
Cuirfidh an ÚBE na dréacht‑chaighdeáin
theicniúla rialála sin faoi bhráid an Choimisiúin faoin
1 Eanáir 2013.
Déantar cumhacht a tharmligean chuig an gCoimisiún
chun na dréacht‑chaighdeáin theicniúla rialála dá dtagraítear sa chéad
fhomhír a ghlacadh i gcomhréir leis an nós imeachta atá leagtha síos in
Airteagail 10 go 14 de Rialachán (AE) Uimh. 1093/2010.
Roinn 3
Gnáthchothromas
Leibhéal 1
Airteagal 47
Gnáthchothromas Leibhéal 1 
Is é atá i nGnáthchothromas
Leibhéal 1 institiúide ítimí de Ghnáthchothromas Leibhéal 1 tar éis
na coigeartuithe is gá de réir Airteagail 29 go 32, na hasbhaintí de bhun
Airteagal 33 agus na díolúintí agus na roghanna eile asbhainte atá leagtha
síos in Airteagail 45, 46 agus 74 a chur i bhfeidhm.
Caibidil 3
Caipiteal Breise Leibhéal 1
Roinn 1
Ítimí
agus ionstraimí de Chaipiteal Breise Leibhéal 1
Airteagal 48
Ítimí de Chaipiteal Breise
Leibhéal 1
Is iad seo a leanas atá in ítimí de Chaipiteal
Breise Leibhéal 1:
(a)                   
ionstraimí caipitil, i gcás ina gcomhlíontar na
coinníollacha atá leagtha síos in Airteagal 49(1); 
(b)                   
na cuntais scairbhisigh a bhaineann leis na
hionstraimí dá dtagraítear i bpointe (a).
Airteagal 49
Ionstraimí de Chaipiteal Breise
Leibhéal 1
1.                      
Ní cháileoidh ionstraimí caipitil mar ionstraimí de
Chaipiteal Breise Leibhéal 1 ach amháin má chomhlíontar na coinníollacha
seo a leanas:
(a)         
tá na hionstraimí eisithe agus íoctha;
(b)         
níl na hionstraimí ceannaithe ag aon cheann díobh
seo a leanas:
(i)      an institiúid nó a fochuideachtaí;
(ii)      gnóthas ina bhfuil rannpháirtíocht ag
an institiúid ann i bhfoirm úinéireachta dhíreach ar 20 % nó níos mó de na
cearta vótála nó de chaipiteal an ghnóthais sin, nó i bhfoirm úinéireachta trí
na nithe sin a rialú;
(c)         
níl ceannach na n‑ionstraimí cistithe go
díreach nó go hindíreach ag an institiúid;
(d)         
tá na hionstraimí aicmithe níos ísle ná ionstraimí
Chaipiteal Leibhéal 2 i gcás dhócmhainneacht na hinstitiúide;
(e)         
níl na hionstraimí urraithe, nó ráthaithe ag aon
cheann díobh seo a leanas: 
(i)      an institiúid nó a fochuideachtaí; 
(i)      an mháthairinstitiúid nó a
fochuideachtaí; 
(i)      an mháthairchuideachta shealbhaíochta
airgeadais nó a fochuideachtaí; 
(iv)     an chuideachta shealbhaíochta
ghníomhaíochtaí measctha nó a fochuideachtaí;
(v)     an chuideachta shealbhaíochta airgeadais
mheasctha agus a fochuideachtaí;
(vi)     aon ghnóthas a
bhfuil dlúthnaisc aige le haonáin dá dtagraítear i bpointí (i) go (v); 
(f)           
níl na hionstraimí faoi réir ag aon socrú, idir
shocrú conarthach nó eile, a chuireann le sinsearacht an éilimh faoi na
hionstraimí atá dócmhainneach nó faoi leachtú; 
(g)         
is ionstraimí síoraí iad agus
níl aon dreasacht áirithe sna forálacha lena rialaítear iad ionas go mbeidh an
institiúid in ann iad a fhuascailt;
(h)         
i gcás ina n‑áirítear
céadrogha amháin ar cheannach nó níos mó sna forálacha lena rialaítear na
hionstraimí, féadfar an chéadrogha ar cheannach a fheidhmiú ag lánrogha iomlán
an eisitheora;
(i)           
ní fhéadfar na hionstraimí a
ghlaoch, a fhuascailt nó a athcheannach ach amháin i gcás ina gcomhlíontar na
coinníollacha atá leagtha síos in Airteagal 72, agus tráth nach túisce ná
cúig bliana tar éis dháta na heisiúna;
(j)           
ní thugtar le fios go sainráite
nó go hintuigthe sna forálacha lena rialaítear na hionstraimí go ndéanfaí nó go
bhféadfaí na hionstraimí a ghlaoch, a fhuascailt nó a athcheannach agus ní
thugann an institiúid le fios é sin ar aon shlí eile; 
(k)         
ní thugann an institiúid le
fios go sainráite nó go hintuigthe go dtabharfadh an t‑údarás inniúil
toiliú d’iarratas chun na hionstraimí a ghlaoch, a fhuascailt nó a athcheannach;
(l)           
comhlíonann dáileacháin faoi na
hionstraimí na coinníollacha seo a leanas:
(i)      íoctar amach as ítimí indáilte iad; 
(ii)      ní mhodhnófar leibhéal na ndáileachán a
dhéanfar faoi na hionstraimí bunaithe ar sheasamh creidmheasa na hinstitiúide,
a máthairinstitiúide nó na máthairchuideachta sealbhaíochta airgeadais nó na
cuideachta sealbhaíochta gníomhaíochtaí measctha; 
(iii)     tugann na forálacha lena rialaítear na
hionstraimí lánrogha don institiúid tráth ar bith na dáileacháin faoi na
hionstraimí a chur ar ceal ar feadh tréimhse gan teorainn agus ar bhonn
neamhcharnach, agus féadfaidh an institiúid íocaíochtaí cealaithe den sórt sin
a úsáid gan srian chun a cuid oibleagáidí a chomhlíonadh de réir mar a bheidh
siad dlite;
(iv)     ní hionann cealú na ndáileachán agus
mainneachtain na hinstitiúide; 
(v)     ní fhorchuireann an cealú dáileachán aon
srianta ar an institiúid;
(m)       
ní rannchuidíonn na hionstraimí le cinneadh go
sáraíonn dliteanais institiúide a cuid sócmhainní, i gcás ina gcuimsíonn
cinneadh den sórt sin tástáil dócmhainneachta faoin dlí náisiúnta is
infheidhme; 
(n)         
ceanglaíonn na forálacha lena rialaítear na
hionstraimí go ndéanfaí díluacháil ar mhéid phríomhshuim na n‑ionstraimí,
nó go ndéanfaí na hionstraimí a chomhshó ina n-ionstraimí de Ghnáthchothromas
Leibhéal 1, tráth a dtarlaíonn eachtra thucaide; 
(o)         
ní áirítear leis na forálacha lena rialaítear na
hionstraimí aon ghné a d’fhéadfadh bac a chur ar athchaipitliú na hinstitiúide;

(p)         
i gcás nach bhfuil na hionstraimí eisithe go
díreach ag an institiúid, ag aonán oibriúcháin laistigh den chomhdhlúthú de
bhun Chaibidil 2 de Theideal II de Chuid a hAon, ag an máthairinstitiúid,
ag an máthairchuideachta shealbhaíochta airgeadais ná ag an gcuideachta
shealbhaíochta ghníomhaíochtaí measctha, beidh na fáltais ar fáil láithreach
gan teorainn agus i bhfoirm a chomhlíonfaidh na
coinníollacha atá leagtha síos sa mhír seo maidir le haon cheann díobh seo a
leanas:
(i)      an institiúid; 
(ii)      aonán oibriúcháin laistigh den
chomhdhlúthú de bhun Chaibidil 2 de Theideal II de Chuid a hAon; 
(iii)     an mháthairinstitiúid; 
(iv)     an mháthairchuideachta shealbhaíochta
airgeadais; 
(iv)     an chuideachta shealbhaíochta
ghníomhaíochtaí measctha. 
2.                      
Forbróidh an ÚBE dréacht‑chaighdeáin
theicniúla rialála d’fhonn na nithe seo a leanas go léir a shonrú:
(a)         
foirm agus cineál na ndreasachtaí fuascailte; 
(b)         
cineál na díluachála ar mhéid na príomhshuime; 
(c)         
na nósanna imeachta agus an t‑uainiú dóibh
seo a leanas:
(i)      cinneadh a dhéanamh gur tharla eachtra
thucaide; 
(ii)      fógra a thabhairt don údarás inniúil
agus do shealbhóirí na hionstraime gur tharla eachtra thucaide agus go ndéanfar
díluacháil ar mhéid phríomhshuim na hionstraime nó go ndéanfar an ionstraim a
chomhshó ina hionstraim de Ghnáthchothromas Leibhéal 1, de réir mar is
infheidhme, i gcomhréir leis na forálacha lena rialaítear an ionstraim; 
(iii)     méid phríomhshuim na hionstraime a
dhíluacháil nó a chomhshó ina hionstraim de Ghnáthchothromas Leibhéal 1,
de réir mar is infheidhme; 
(d)         
gnéithe d’ionstraimí a d’fhéadfadh bac a chur ar
athchaipitliú na hinstitiúide;
(e)         
aonáin shainchuspóireacha a úsáid chun ionstraimí
cistí dílse a eisiúint go hindíreach. 
Cuirfidh an ÚBE na dréacht‑chaighdeáin
theicniúla rialála sin faoi bhráid an Choimisiúin faoin
1 Eanáir 2013.
Déantar cumhacht a tharmligean chuig an gCoimisiún
chun na dréacht‑chaighdeáin theicniúla rialála dá dtagraítear sa chéad
fhomhír a ghlacadh i gcomhréir leis an nós imeachta atá leagtha síos in
Airteagail 10 go 14 de Rialachán (AE) Uimh. 1093/2010.
Airteagal 50
Srianta ar dháileacháin faoi
ionstraimí de Chaipiteal Breise Leibhéal 1 a chur ar ceal agus gnéithe a
d’fhéadfadh bac a chur ar athchaipitliú na hinstitiúide 
Chun críocha phointí (l)(v) agus (o)
d’Airteagal 49(1), d’fhéadfadh sé nach n‑áireofaí iad seo a leanas
go háirithe sna forálacha lena rialaítear ionstraimí de Chaipiteal Breise
Leibhéal 1:
(a)                   
ceanglas maidir le dáileacháin faoi na hionstraimí
a dhéanamh i gcás ina ndéantar dáileachán faoi ionstraim arna heisiúint ag an
institiúid atá aicmithe ar chomhchéim, nó níos ísle ná, ionstraim de Chaipiteal
Breise Leibhéal 1, lena n‑áirítear ionstraim de Ghnáthchothromas
Leibhéal 1;
(b)                   
ceanglas chun íocaíocht dáileacháin faoi ionstraimí
de Ghnáthchothromas Leibhéal 1, de Chaipiteal Breise Leibhéal 1 nó de
Chaipiteal Leibhéal 2 a chur ar ceal i gcás nach ndéantar dáileacháin faoi
na hionstraimí sin de Chaipiteal Breise Leibhéal 1;
(c)                   
oibleagáid maidir le híocaíocht in aon fhoirm eile
a chur in ionad na híocaíochta úis nó díbhinne. Ní bheidh an institiúid faoi
réir ag oibleagáid den sórt sin ar aon shlí eile. 
Airteagal 51
Ionstraimí de Chaipiteal Breise
Leibhéal 1 a dhíluacháil nó a chomhshó 
Chun
críocha phointe (n) d’Airteagal 49(1), beidh feidhm ag na forálacha
seo a leanas maidir le hionstraimí de Chaipiteal Breise Leibhéal 1:
(a)          tarlóidh eachtra thucaide nuair a thitfidh
an cóimheas de Ghnáthchothromas Leibhéal 1 atá ag an institiúid dá
dtagraítear i bpointe (a) d’Airteagal 87 faoi bhun ceachtar díobh seo a
leanas:
(i)      5.125 %;
(ii)     leibhéal níos airde ná 5.125 %, i
gcás inar chinntigh an institiúid é agus inar sonraíodh é sna forálacha lena
rialaítear an ionstraim; 
(b)          i gcás ina gceanglaíonn na forálacha
lena rialaítear na hionstraimí iad a chomhshó ina ionstraimí de
Ghnáthchothromas Leibhéal 1, tráth a dtarlaíonn eachtra thucaide, sonróidh
na forálacha sin ceachtar díobh seo a leanas:
(i)      ráta comhshóite den sórt sin agus
teorainn ar an méid comhshóite a cheadófar; 
(ii)     raon ina na hionstraimí a chomhshó ina
n-ionstraimí de Ghnáthchothromas Leibhéal 1; 
(c)          i gcás ina gceanglaíonn na forálacha
lena rialaítear na hionstraimí méid a bpríomhshuime a dhíluacháil tráth a
dtarlaíonn eachtra thucaide, laghdófar na nithe seo a leanas ar fad sa
díluacháil:
(i)      éileamh shealbhóir na hionstraime le
linn leachtú na hinstitiúide;
(ii)     an méid a
cheanglaítear a íoc i gcás ina ndéantar an ionstraim a ghlaoch;
(iii)     na dáileacháin a
dhéantar faoin ionstraim.
Airteagal 52
Na hiarmhairtí nuair a scoirtear de
bheith ag comhlíonadh na gcoinníollacha maidir le hionstraimí de Chaipiteal
Breise Leibhéal 1
Beidh
feidhm ag an méid seo a leanas i gcás ina scoirtear, i gcás ionstraime de
Chaipiteal Breise Leibhéal 1, de bheith ag comhlíonadh na gcoinníollacha
atá leagtha síos in Airteagal 49(1):
(a)                   
scoirfidh an ionstraim de bheith cáilithe mar
ionstraim de Chaipiteal Breise Leibhéal 1; 
(b)                   
scoirfidh an chuid sin de na cuntais scairbhisigh a
bhaineann leis an ionstraim sin de bheith cáilithe mar ítimí de Chaipiteal
Breise Leibhéal 1. 
Roinn 2
Asbhaintí
as ítimí de Chaipiteal Breise Leibhéal 1
Airteagal 53
Asbhaintí as ítimí de Chaipiteal
Breise Leibhéal 1
Asbhainfidh
institiúidí na nithe seo a leanas as ítimí de Chaipiteal Breise
Leibhéal 1: 
(a)                   
sealúchais dhíreacha agus indíreacha d’ionstraimí
dílse de Chaipiteal Breise Leibhéal 1 atá ag institiúid, lena n‑áirítear
ionstraimí dílse de Chaipiteal Breise Leibhéal 1 a d’fhéadfadh a bheith
d’oibleagáid ar institiúid a cheannach mar thoradh ar oibleagáidí conarthacha
atá ann cheana;
(b)                   
sealúchais d’ionstraimí de Chaipiteal Breise
Leibhéal 1 aonán ábhartha ina bhfuil tras‑sealúchais chómhalartacha
ag an institiúid leis na haonáin sin agus a mheasann an t‑údarás inniúil
gur ceapadh iad chun cistí dílse na hinstitiúide a bhoilsciú go saorga; 
(c)                   
méid infheidhme, a chinntear i gcomhréir le
hAirteagal 57, na sealúchas díreach agus indíreach d'ionstraimí de
Chaipiteal Breise Leibhéal 1 aonán ábhartha, i gcás nach bhfuil
infheistíocht shuntasach ag institiúid sna haonáin sin;
(d)                   
sealúchais dhíreacha agus
indíreacha d’ionstraimí de Chaipiteal Breise Leibhéal 1 aonán ábhartha atá
ag an institiúid i gcás ina bhfuil infheistíocht shuntasach ag an institiúid
sna haonáin sin, cé is moite de shuíomhanna frithgheallta arna sealbhú ar feadh
5 lá oibre nó níos giorra; 
(e)                   
méid na n-ítimí is gá a
asbhaint as ítimí de Chaipiteal Leibhéal 2 de bhun Airteagal 63 a
sháraíonn Caipiteal Leibhéal 2 na hinstitiúide;
(f)                     
aon mhuirear cánach a bhaineann
le hítimí de Chaipiteal Breise Leibhéal 1 a bheidh intuartha tráth a
ríofa, cé is moite de chás ina ndéanann an institiúid oiriúnú cuí ar mhéid na
n-ítimí de Chaipiteal Breise Leibhéal 1 a mhéid is a laghdaíonn muirir
chánach den sórt sin an t‑uasmhéid ar féidir na hítimí sin a chur i
bhfeidhm air chun rioscaí nó caillteanais a chumhdach.
Airteagal 54
Sealúchais d’ionstraimí dílse de
Chaipiteal Breise Leibhéal 1 a asbhaint
Chun
críocha phointe (a) d’Airteagal 53, ríomhfaidh institiúidí sealúchais
d’ionstraimí dílse de Chaipiteal Breise Leibhéal 1 ar bhonn ollsuíomhanna
fada faoi réir ag na heisceachtaí seo a leanas:
(a)                   
féadfaidh institiúidí méid na sealúchas
d’ionstraimí dílse de Chaipiteal Breise Leibhéal 1 sa leabhar trádála a
ríomh ar bhonn an ghlansuímh fhada ar an gcoinníoll go bhfuil an neamhchosaint
bhunúsach chéanna ag na suíomhanna fada agus gearra agus nach bhfuil aon riosca
contrapháirtí ag baint leis na suíomhanna gearra; 
(b)                   
déanfaidh institiúidí an méid a asbhainfear i dtaca
le sealúchais indíreacha d’ionstraimí dílse de  Chaipiteal Breise
Leibhéal 1 sa leabhar trádála atá i bhfoirm sealúchas d’urrúis innéacsanna
a chinneadh tríd an neamhchosaint bhunúsach ar ionstraimí dílse de Chaipiteal
Breise Leibhéal 1 sna hinnéacsanna a ríomh; 
(c)                   
féadfaidh an institiúid
ollsuíomhanna fada in ionstraimí dílse de Chaipiteal Breise Leibhéal 1 sa
leabhar trádála a thig ó shealúchais d’urrúis innéacsanna a ghlanluacháil i
gcoinne suíomhanna gearra in ionstraimí dílse de Chaipiteal Breise
Leibhéal 1 a thig ó shuíomhanna gearra sna hinnéacsanna bunúsacha, lena n‑áirítear
an cás ina bhfuil riosca contrapháirtí ag baint leis na suíomhanna gearra sin.
Airteagal 55
Sealúchais d'ionstraimí de Chaipiteal
Breise Leibhéal 1 aonán ábhartha a asbhaint i gcás ina bhfuil tras‑sealúchas
cómhalartach a ceapadh go saorga chun cistí dílse a bhoilsciú ag institiúid
Déanfaidh institiúidí na hasbhaintí a
cheanglaítear faoi phointí (b), (c) agus (d) d’Airteagal 53 i gcomhréir
leis an méid seo a leanas:
(a)                   
déanfar sealúchais d’ionstraimí de Chaipiteal
Breise Leibhéal 1 a ríomh ar bhonn na n‑ollshuíomhanna fada;
(b)                   
déanfar ítimí de chistí dílse d’árachas breise
Leibhéal 1 a láimhseáil mar shealúchais d’ionstraimí de Chaipiteal Breise
Leibhéal 1 chun críocha asbhainte.
Airteagal 56
Sealúchais d’ionstraimí de Chaipiteal
Breise Leibhéal 1 aonán ábhartha a asbhaint
Déanfaidh
institiúidí na hasbhaintí a cheanglaítear faoi phointí (c) agus (d)
d’Airteagal 53 i gcomhréir leis an méid seo a leanas: 
(a)                   
ríomhfaidh siad sealúchais i leabhar trádála
ionstraimí caipitil aonán ábhartha ar bhonn an ghlansuímh fhada atá sa
neamhchosaint bhunúsach chéanna ar an gcoinníoll go maitseálann aibíocht an
tsuímh ghearr aibíocht an tsuímh fhada nó go bhfuil aibíocht iarmhair bliain
amháin ar a laghad iontu; 
(b)                   
déanfaidh siad an méid a asbhainfear i dtaca le
sealúchais indíreacha i leabhar trádála ionstraimí caipitil aonán ábhartha atá
i bhfoirm sealúchas d’urrúis innéacsanna a chinneadh tríd an neamhchosaint
bhunúsach ar ionstraimí caipitil na n‑aonán ábhartha sna hinnéacsanna a
ríomh.
Airteagal 57
Sealúchais d'ionstraimí de Chaipiteal
Breise Leibhéal 1 a asbhaint i gcás nach bhfuil infheistíocht shuntasach
ag institiúid in aonán ábhartha
1.                      
Chun críocha phointe (c) d’Airteagal 53,
ríomhfaidh institiúidí an méid is infheidhme a asbhainfear tríd an méid dá
dtagraítear i bpointe (a) a iolrú faoin bhfachtóir a dhíorthaítear ón ríomh dá
dtagraítear i bpointe (b): 
(a)         
an méid comhiomlán a sháraíonn na sealúchais
dhíreacha agus indíreacha d’ionstraimí de Ghnáthchothromas Leibhéal 1, de
Chaipiteal Breise Leibhéal 1 agus de Chaipiteal Leibhéal 2 aonán
ábhartha atá ag an institiúid 10 % de na hítimí de Ghnáthchothromas
Leibhéal 1 atá ag an institiúid agus ríomhtar an méid comhiomlán sin tar
éis iad seo a leanas a chur i bhfeidhm: 
(i)      Airteagail 29 go 32;
(ii)      pointí (a) go (g)
agus (j) go (l) d’Airteagal 33(1), cé is moite de shócmhainní cánach
iarchurtha atá ag brath ar bhrabúsacht todhchaí agus a thig ó dhifríochtaí
sealadacha;
(iii)     Airteagal 41
agus Airteagal 42;
(b)         
méid na sealúchas díreach agus indíreach
d’ionstraimí de Chaipiteal Breise Leibhéal 1 aonán ábhartha atá ag an
institiúid arna roinnt ar mhéid comhiomlán na sealúchas díreach agus indíreach
d’ionstraimí de Ghnáthchothromas Leibhéal 1, de Chaipiteal Breise
Leibhéal 1 agus de Chaipiteal Leibhéal 2 na n-aonán ábhartha sin atá
ag an institiúid.
2.                      
Déanfaidh institiúidí suíomhanna frithgheallta arna
sealbhú ar feadh 5 lá oibre nó níos giorra a eisiamh ón méid dá dtagraítear i
bpointe (a) de mhír 1 agus ó ríomh an fhachtóra dá dtagraítear i bpointe
(b) de mhír 1.
3.                      
Déanfaidh institiúidí cion na sealúchas
d’ionstraimí de Chaipiteal Breise Leibhéal 1 a asbhaintear a chinneadh
tríd an méid atá sonraithe i bpointe (a) a roinnt ar an méid atá sonraithe i
bpointe (b):
(a)         
méid na sealúchas is gá a asbhaint de bhun
mhír 1;
(b)         
méid comhiomlán na sealúchas díreach agus indíreach
d’ionstraimí cistí dílse aonán ábhartha atá ag an institiúid agus nach bhfuil
infheistíocht shuntasach ag an institiúid sna haonáin sin.
Roinn 3
Caipiteal
Breise Leibhéal 1
Airteagal 58
Caipiteal Breise Leibhéal 1 
Is é atá i gCaipiteal
Breise Leibhéal 1 institiúide ítimí de Chaipiteal Breise Leibhéal 1
tar éis na hítimí dá dtagraítear in Airteagal 53 a asbhaint agus tar éis
Airteagal 74 a chur i bhfeidhm.
Caibidil 4
Caipiteal Leibhéal 2
Roinn 1
Ítimí
agus ionstraimí de Chaipiteal Leibhéal 2
Airteagal 59
Ítimí de Chaipiteal Leibhéal 2
Is iad seo a leanas atá in ítimí de Chaipiteal
Leibhéal 2:
(a)                   
ionstraimí caipitil, i gcás ina gcomhlíontar na
coinníollacha atá leagtha síos in Airteagal 60;
(b)                   
na cuntais scairbhisigh a
bhaineann leis na hionstraimí dá dtagraítear i bpointe (a);
(c)                   
maidir le hinstitiúidí a
ríomhann méideanna neamhchosanta atá ualaithe ó thaobh riosca i gcomhréir le
Caibidil 2 de Theideal II, coigeartuithe ginearálta i leith riosca
creidmheasa, agus éifeachtaí cánach san áireamh, go dtí 1.25 % de
mhéideanna neamhchosanta atá ualaithe ó thaobh riosca arna ríomh i gcomhréir le
Caibidil 2 de Theideal II de Chuid a Trí; 
(d)                   
maidir le hinstitiúidí a dhéanann
méideanna neamhchosanta atá ualaithe ó thaobh riosca a ríomh faoi Chaibidil 3
de Theideal II, méideanna deimhneacha, agus éifeachtaí cánach san áireamh,
a thig ón ríomh atá leagtha síos in Airteagal 154 agus Airteagal 155 go
dtí 0.6 % de mhéideanna neamhchosanta atá ualaithe ó thaobh riosca a
ríomhtar faoi Chaibidil 3 de Theideal II de Chuid a Trí.
Airteagal 60
Ionstraimí Leibhéal 2
Cáileoidh
ionstraimí caipitil mar ionstraimí de Chaipiteal Leibhéal 2 ar an
gcoinníoll go gcomhlíontar na coinníollacha seo a leanas:
(a)                   
tá na hionstraimí eisithe agus a íoctha go hiomlán;
(b)                   
níl na hionstraimí ceannaithe ag aon cheann díobh
seo a leanas:
(i)      an institiúid nó a fochuideachtaí;
(ii)     gnóthas ina bhfuil rannpháirtíocht ag an
institiúid ann i bhfoirm úinéireachta dhíreach ar 20 % nó níos mó de na
cearta vótála nó de chaipiteal an ghnóthais sin, nó i bhfoirm úinéireachta trí
na nithe sin a rialú;
(c)                   
níl ceannach na n‑ionstraimí cistithe go
díreach nó go hindíreach ag an institiúid;
(d)                   
tá an t‑éileamh ar mhéid phríomhshuim na n‑ionstraimí
faoi na forálacha lena rialaítear na hionstraimí go hiomlán faoi réir
fo-ordaithe maidir le héilimh gach creidiúnaí neamh-fho-ordaithe;
(e)                   
níl na hionstraimí urraithe, nó
ráthaithe ag aon cheann díobh seo a leanas: 
(i)      an institiúid nó a fochuideachtaí; 
(i)      an mháthairinstitiúid nó a
fochuideachtaí; 
(i)      an mháthairchuideachta shealbhaíochta
airgeadais nó a fochuideachtaí; 
(iv)    an chuideachta shealbhaíochta
ghníomhaíochtaí measctha nó a fochuideachtaí; 
(v)      an
chuideachta shealbhaíochta airgeadais mheasctha agus a fochuideachtaí;
(vi)    aon ghnóthas a
bhfuil dlúthnaisc aige le haonáin dá dtagraítear i bpointí (i) go (v); 
(f)                     
níl na hionstraimí faoi réir ag aon socrú a
chuireann le sinsearacht an éilimh faoi na hionstraimí; 
(g)                   
tá aibíocht bhunaidh 5 bliana ar a laghad ag na
hionstraimí;
(h)                   
níl aon dreasacht sna forálacha lena rialaítear na
hionstraimí ionas go mbeidh an institiúid in ann iad a fhuascailt;
(i)                     
i gcás ina n‑áirítear céadrogha amháin ar
cheannach nó níos mó sna hionstraimí, féadfar na roghanna a fheidhmiú ag
lánrogha iomlán an eisitheora; 
(j)                     
ní fhéadfar na hionstraimí a ghlaoch, a fhuascailt
nó a athcheannach ach amháin i gcás ina gcomhlíontar na coinníollacha atá
leagtha síos in Airteagal 72, agus tráth nach túisce ná cúig bliana tar
éis na heisiúna;
(k)                   
ní thugtar le fios ná le
tuiscint sna forálacha lena rialaítear na hionstraimí go ndéanfaí nó go
bhféadfaí na hionstraimí a fhuascailt nó a athcheannach seachas tráth a
n-aibíochta agus ní thugann an institiúid an méid sin le fios ná le tuiscint ar
aon shlí eile;
(l)                     
ní thugann na forálacha lena
rialaítear na hionstraimí an ceart don sealbhóir dlús a chur faoi íocaíocht
sceidealta an úis nó na príomhshuime amach anseo, ach amháin i gcás
dhócmhainneacht nó leachtú na hinstitiúide; 
(m)                 
ní mhodhnófar an leibhéal úis
nó na híocaíochtaí díbhinne a bheidh dlite ar na hionstraimí bunaithe ar
sheasamh creidmheasa na hinstitiúide, a máthairinstitiúide nó na
máthairchuideachta sealbhaíochta airgeadais nó na cuideachta sealbhaíochta
gníomhaíochtaí measctha;
(n)                   
i gcás nach bhfuil na
hionstraimí eisithe go díreach ag an institiúid, ag aonán oibriúcháin laistigh
den chomhdhlúthú de bhun Chaibidil 2 de Theideal II de Chuid a hAon, ag an
máthairinstitiúid, ag an máthairchuideachta shealbhaíochta airgeadais ná ag an
gcuideachta shealbhaíochta ghníomhaíochtaí measctha, beidh na fáltais ar fáil
láithreach gan teorainn agus i bhfoirm a chomhlíonfaidh na coinníollacha atá
leagtha síos sa mhír seo maidir le haon cheann díobh seo a leanas:
(i)      an institiúid;
(ii)     aonán oibriúcháin laistigh den
chomhdhlúthú de bhun Chaibidil 2 de Theideal II de Chuid a hAon;
(iii)     an mháthairinstitiúid;
(iv)    an mháthairchuideachta shealbhaíochta
airgeadais;
(v)     an chuideachta shealbhaíochta
ghníomhaíochtaí measctha.
Airteagal 61
Ionstraimí de Chaipiteal Leibhéal 2
a amúchadh
Déantar
an méid a cháilíonn ionstraimí de Chaipiteal Leibhéal 2 mar ítimí de
Chaipiteal Leibhéal 2 sna 5 bliana deireanacha d’aibíocht na n‑ionstraimí
a ríomh tríd an toradh a dhíorthaítear ón ríomh i bpointe (a) a iolrú faoin
méid dá dtagraítear i bpointe (b) mar seo a leanas:
(a)                   
méid ainmniúil na n‑ionstraimí nó na n‑iasachtaí
fo-ordaithe ar an gcéad lá den tréimhse dheireanach cúig bliana dá n‑aibíocht
chonarthach roinnte ar líon na laethanta féilire sa tréimhse sin; 
(b)                   
líon na laethanta féilire d’aibíocht chonarthach
atá fágtha maidir leis na hionstraimí nó leis na hiasachtaí fo-ordaithe.
Airteagal 62
Na hiarmhairtí nuair a scoirtear de
bheith ag comhlíonadh na gcoinníollacha maidir le hionstraimí de Chaipiteal
Leibhéal 2
Beidh
feidhm ag an méid seo a leanas i gcás ina scoirtear de bheith ag comhlíonadh na
gcoinníollacha atá leagtha síos in Airteagal 60:
(a)                   
scoirfidh an ionstraim de bheith cáilithe mar
ionstraim de Chaipiteal Leibhéal 2;
(b)                   
scoirfidh an chuid de na cuntais scairbhisigh a
bhaineann leis an ionstraim sin de bheith cáilithe mar ítimí de Chaipiteal
Leibhéal 2.
Roinn 2
Asbhaintí
as ítimí de Chaipiteal Leibhéal 2
Airteagal 63
Asbhaintí as ítimí de Chaipiteal
Leibhéal 2
Asbhainfear na nithe seo a leanas as ítimí de
Chaipiteal Leibhéal 2: 
(a)                   
sealúchais dhíreacha agus indíreacha d’ionstraimí
dílse de Chaipiteal Leibhéal 2 atá ag institiúid, lena n‑áirítear
ionstraimí dílse de Chaipiteal Leibhéal 2 a d’fhéadfadh a bheith
d’oibleagáid ar institiúid a cheannach mar thoradh ar oibleagáidí conarthacha
atá ann cheana;
(b)                   
sealúchais d’ionstraimí de Chaipiteal
Leibhéal 2 aonán ábhartha ina bhfuil tras‑sealúchais chómhalartacha
ag an institiúid leis na haonáin sin agus a mheasann an t‑údarás inniúil
a gur ceapadh iad chun cistí dílse na hinstitiúide a bhoilsciú go saorga; 
(c)                   
méid infheidhme, a chinntear i gcomhréir le
hAirteagal 67, sealúchas díreach agus indíreach d’ionstraimí de Chaipiteal
Leibhéal 2 aonán ábhartha, i gcás nach bhfuil infheistíocht shuntasach ag
institiúid sna haonáin sin; 
(d)                   
sealúchais dhíreacha agus
indíreacha d’ionstraimí de Chaipiteal Leibhéal 2 aonán ábhartha atá ag an
institiúid i gcás ina bhfuil infheistíocht shuntasach ag an institiúid sna
haonáin sin, cé is moite de shuíomhanna frithgheallta arna sealbhú ar feadh
tréimhse níos giorra ná 5 lá oibre.
Airteagal 64
Sealúchais d’ionstraimí dílse de
Chaipiteal Leibhéal 2 agus d’iasachtaí fo-ordaithe a asbhaint
Chun
críocha phointe (a) d’Airteagal 63, déanfaidh institiúidí sealúchais
a ríomh ar bhonn ollsuíomhanna fada faoi réir ag na heisceachtaí seo a leanas:
(a)                   
féadfaidh institiúidí méid na sealúchas sa leabhar
trádála a ríomh ar bhonn an ghlansuímh fhada ar an gcoinníoll go bhfuil an
neamhchosaint bhunúsach chéanna ag na suíomhanna fada agus gearra agus nach
bhfuil aon riosca contrapháirtí ag baint leis na suíomhanna gearra; 
(b)                   
déanfaidh institiúidí an méid a asbhainfear i dtaca
le sealúchais indíreacha sa leabhar trádála atá i bhfoirm sealúchas d’urrúis
innéacsanna a chinneadh tríd an neamhchosaint bhunúsach ar ionstraimí dílse de
Chaipiteal Leibhéal 2 sna hinnéacsanna a ríomh; 
(c)                   
féadfaidh institiúidí
ollsuíomhanna fada in ionstraimí dílse de Chaipiteal Leibhéal 2 sa leabhar
trádála a thig ó shealúchais d’urrúis innéacsanna a ghlanluacháil i gcoinne
suíomhanna gearra in ionstraimí dílse de Chaipiteal Leibhéal 2 a thig ó
shuíomhanna gearra sna hinnéacsanna bunúsacha, lena n‑áirítear an cás ina
bhfuil riosca contrapháirtí ag baint leis na suíomhanna gearra sin. 
Airteagal 65
Sealúchais d’ionstraimí de Chaipiteal
Leibhéal 2 aonán ábhartha agus d’iasachtaí fo-ordaithe a asbhaint i gcás
ina bhfuil tras‑sealúchas cómhalartach a ceapadh go saorga chun cistí
dílse a bhoilsciú ag institiúid
Déanfaidh institiúidí na hasbhaintí a
cheanglaítear faoi pointí (b), (c) agus (d) d’Airteagal 63 i gcomhréir
leis na forálacha seo a leanas:
(a)                   
déanfar sealúchais d’ionstraimí de Chaipiteal
Leibhéal 2, lena n‑áirítear iasachtaí fo-ordaithe, a ríomh ar bhonn
na n‑ollshuíomhanna fada;
(b)                   
déanfar sealúchais d’ítimí de chistí dílse
d’árachas Leibhéal 2 agus Leibhéal 3 a láimhseáil mar shealúchais
d’ionstraimí de Chaipiteal Leibhéal 2 chun críocha asbhainte.
Airteagal 66
Sealúchais d’ionstraimí de Chaipiteal
Leibhéal 2 agus d’iasachtaí fo-ordaithe aonán ábhartha a asbhaint
Déanfaidh
institiúidí na hasbhaintí a cheanglaítear faoi phointí (c) agus (d)
d’Airteagal 63 i gcomhréir leis an méid seo a leanas:
(a)                   
féadfaidh siad sealúchais i leabhar trádála
ionstraimí caipitil aonán ábhartha a ríomh ar bhonn an ghlansuímh fhada atá sa
neamhchosaint bhunúsach chéanna ar an gcoinníoll go maitseálann aibíocht an
tsuímh ghearr aibíocht an tsuímh fhada nó go bhfuil aibíocht iarmhair bliain
amháin ar a laghad iontu; 
(b)                   
déanfaidh siad an méid a asbhainfear i dtaca le
sealúchais indíreacha i leabhar trádála ionstraimí caipitil aonán ábhartha atá
i bhfoirm sealúchas d’urrúis innéacsanna a chinneadh ar bhonn na neamhchosanta
bunúsaí ar ionstraimí caipitil na n‑aonán ábhartha sna hinnéacsanna. 
Airteagal 67
Ionstraimí de Chaipiteal Leibhéal 2 a asbhaint i gcás
nach bhfuil infheistíocht shuntasach ag institiúid in aonán ábhartha
1.                      
Chun críocha phointe (c) d’Airteagal 63,
ríomhfaidh institiúidí an méid is infheidhme a asbhainfear tríd an méid dá
dtagraítear i bpointe (a) a iolrú faoin bhfachtóir a dhíorthaítear ón ríomh dá
dtagraítear i bpointe (b):
(a)         
an méid comhiomlán a sháraíonn na sealúchais
dhíreacha agus indíreacha d’ionstraimí de Ghnáthchothromas Leibhéal 1, de
Chaipiteal Breise Leibhéal 1 agus de Chaipiteal Leibhéal 2 aonán
ábhartha atá ag an institiúid 10 % de na hítimí de Ghnáthchothromas
Leibhéal 1 atá ag an institiúid agus ríomhtar an méid comhiomlán sin tar
éis iad seo a leanas a chur i bhfeidhm:
(i)      Airteagail 29 go 32;
(ii)      pointí (a) go (g)
agus (j) go (l) d’Airteagal 33(1), cé is moite den mhéid a bheidh le
hasbhaint i dtaca le sócmhainní cánach iarchurtha atá ag brath ar bhrabúsacht
todhchaí agus a thig ó dhifríochtaí sealadacha;
(iii)     Airteagal 41
agus Airteagal 42;
(b)         
méid na sealúchas díreach agus indíreach
d’ionstraimí de Chaipiteal Leibhéal 2 aonán ábhartha atá ag institiúid
arna roinnt ar mhéid comhiomlán na sealúchas díreach agus indíreach go léir atá
ag an institiúid d’ionstraimí de Ghnáthchothromas Leibhéal 1, de
Chaipiteal Breise Leibhéal 1 agus de Chaipiteal Leibhéal 2 na n‑aonán
ábhartha sin. 
2.                      
Déanfaidh institiúidí suíomhanna frithgheallta arna
sealbhú ar feadh 5 lá oibre nó níos giorra a eisiamh ón méid dá dtagraítear i
bpointe (a) de mhír 1 agus ó ríomh an fhachtóra dá dtagraítear i bpointe
(b) de mhír 1.
3.                      
Déanfaidh institiúidí cion na sealúchas
d’ionstraimí de Chaipiteal Leibhéal 2 a asbhaintear a chinneadh tríd an
méid atá sonraithe i bpointe (a) a roinnt ar an méid atá sonraithe i bpointe
(b): 
(a)         
méid iomlán na sealúchas is gá a asbhaint de bhun
mhír 1;
(b)         
méid comhiomlán na sealúchas díreach agus indíreach
d’ionstraimí cistí dílse aonán ábhartha atá ag an institiúid agus nach bhfuil
infheistíocht shuntasach ag an institiúid sna haonáin sin.
Roinn 3
Caipiteal
Leibhéal 2
Airteagal 68
Caipiteal Leibhéal 2
Is é atá
i gCaipiteal Leibhéal 2 institiúide ítimí de Chaipiteal Leibhéal 2 na
hinstitiúide tar éis na hítimí dá dtagraítear in Airteagal 63 a asbhaint
agus tar éis Airteagal 74 a chur chun feidhme.
Caibidil 5
Cistí dílse
Airteagal 69
Cistí dílse
Is é atá
i gcistí dílse institiúide suim Chaipiteal Leibhéal 1 na hinstitiúide agus
Chaipiteal Leibhéal 2 na hinstitiúide.
Caibidil 6
Ceanglais ghinearálta
Airteagal 70
Sealúchas d’ionstraimí caipitil aonán
rialáilte nach gcáilíonn mar chaipiteal rialaitheach 
Ní
asbhainfidh institiúidí as aon ghné de shealúchais de chistí dílse aonán
airgeadais rialáilte de réir bhrí mhír 2 d’Airteagal 137(4) nach
gcáilíonn mar chaipiteal rialaitheach an aonáin sin. Cuirfidh
institiúidí ualú riosca i bhfeidhm maidir le sealúchais den sórt sin i
gcomhréir le Caibidil 2 nó Caibidil 3 de Theideal II de Chuid a Trí, de
réir mar is infheidhme. 
Airteagal 71
Sealúchais indíreacha a thig ó
shealúchais innéacsanna
1.                      
Mar rogha eile ar institiúid a bheith ag ríomh na
neamhchosanta atá aici ar ionstraimí de Ghnáthchothromas Leibhéal 1, de
Chaipital Breise Leibhéal 1 agus de Chaipiteal Leibhéal 2 aonán
ábhartha atá in innéacsanna, féadfaidh institiúid, i gcás ina bhfuil toiliú
roimh ré tugtha ag an údarás inniúil, meastachán coimeádach a úsáid ar
neamhchosaint bhunúsach na hinstitiúide ar ionstraimí de Ghnáthchothromas
Leibhéal 1, de Chaipiteal Breise Leibhéal 1 agus de Chaipiteal
Leibhéal 2 aonán ábhartha atá ar áireamh sna hinnéacsanna sin.
2.                      
Ní thabharfaidh údarás inniúil
toiliú uaidh ach amháin nuair atá sé léirithe ag an institiúid chun sástachta
an údaráis inniúil go mbeadh sé ródhian ó thaobh na hoibre de ar an institiúid
monatóireacht a dhéanamh ar a neamhchosaint bhunúsach ar ionstraimí de
Ghnáthchothromas Leibhéal 1, de Chaipiteal Breise Leibhéal 1 agus de
Chaipiteal Leibhéal 2 na n-aonán ábhartha sin atá ar áireamh sna
hinnéacsanna. 
3.                      
Forbróidh an ÚBE dréacht‑chaighdeáin
theicniúla rialála d’fhonn an méid seo a leanas a shonrú:
(a)         
cé chomh coimeádach is a chaithfear a bheith i
meastacháin a úsáidtear mar rogha eile chun an neamhchosaint bhunúsach dá
dtagraítear i mír 1 a ríomh; 
(b)         
an bhrí atá le ródhian ó thaobh
na hoibre de chun críocha mhír 2.
Cuirfidh an ÚBE na dréacht‑chaighdeáin
theicniúla rialála sin faoi bhráid an Choimisiúin faoin
1 Eanáir 2013.
Déantar cumhacht a tharmligean chuig an gCoimisiún
chun na dréacht‑chaighdeáin theicniúla rialála dá dtagraítear sa chéad
fhomhír a ghlacadh i gcomhréir leis an nós imeachta atá leagtha síos in
Airteagail 10 go 14 de Rialachán (AE) Uimh. 1093/2010.
Airteagal 72
Coinníollacha chun cistí dílse a
laghdú
Beidh
toiliú roimh ré ón údarás inniúil de dhíth ar an institiúid chun iad seo a
leanas a dhéanamh:
(a)                   
ionstraimí de Ghnáthchothromas Leibhéal 1 arna
n‑eisiúint ag an institiúid ar shlí a cheadaítear faoin dlí náisiúnta is
infheidhme a laghdú nó a athcheannach;
(b)                   
glaoch, fuascailt nó athcheannach ionstraimí de
Chaipiteal Breise Leibhéal 1 nó de Chaipiteal Leibhéal 2 a chur i
gcrích roimh dháta a n-aibíochta conarthaí.
Airteagal 73
Toiliú maoirseachta chun cistí dílse a
laghdú
1.                      
Tabharfaidh an t‑údarás inniúil toiliú
d’institiúid chun ionstraimí de Ghnáthchothromas Leibhéal 1, de Chaipiteal
Breise Leibhéal 1 nó de Chaipiteal Leibhéal 2 a laghdú, a
athcheannach, a ghlaoch nó a fhuascailt i gcás ina gcomhlíontar aon cheann de
na coinníollacha seo a leanas:
(a)         
tráth níos luaithe ná an beart nó an tráth céanna
leis an mbeart dá dtagraítear in Airteagal 13, déanfaidh an institiúid na
hionstraimí dá dtagraítear in Airteagal 72 a ionadú le hionstraimí cistí
dílse a mbeidh an cháilíocht chéanna nó cáilíocht níos airde iontu faoi
théarmaí atá inbhuanaithe maidir le hinniúlacht ioncaim na hinstitiúide;
(b)         
léirigh an institiúid chun
sástachta an údaráis inniúil go sáródh cistí dílse na hinstitiúide, tar éis an
bhirt lena mbaineann, na ceanglais atá leagtha amach in Airteagal 87(1) a
shárú d’éarlais a mheasann an t‑údarás inniúil a bheith suntasach agus
ábhartha agus measann an t‑údarás inniúil go bhfuil staid airgeadais na
hinstitiúide fónta thairis sin. 
2.                      
I gcás ina ndéanfaidh institiúid beart dá
dtagraítear i bpointe (a) d’Airteagal 72 agus go dtoirmisctear de réir an
dlí náisiúnta is infheidhme diúltú d’ionstraimí de Ghnáthchothromas
Leibhéal 1 dá dtagraítear in Airteagal 25 a fhuascailt, féadfaidh an
t‑údarás inniúil na coinníollacha atá leagtha amach i mír 1 den Airteagal
seo a tharscaoileadh ar an gcoinníoll go gceanglóidh an t‑údarás inniúil
ar an institiúid teorainn a chur le fuascailt ionstraimí den sórt sin ar bhonn
iomchuí.
3.                      
Glacfaidh an ÚBE dréacht‑chaighdeáin
theicniúla rialála d’fhonn na nithe seo a leanas a shonrú:
(a)         
an bhrí atá le hinbhuanaithe maidir le hinniúlacht
ioncaim na hinstitiúide;
(b)         
na bunúis iomchuí le teorannú na fuascailte dá
dtagraítear i mír 2;
(c)         
an próiseas agus na ceanglais sonraí a theastóidh
nuair a dhéanfaidh institiúid iarratas ar thoiliú an údaráis inniúil chun beart
atá liostaithe in Airteagal 72 a dhéanamh, lena n‑áirítear an
teorainn ama chun iarratas den sórt sin a phróiseáil.
Cuirfidh an ÚBE na dréacht‑chaighdeáin
theicniúla rialála sin faoi bhráid an Choimisiúin faoin
1 Eanáir 2013.
Déantar cumhacht a tharmligean chuig an gCoimisiún
chun na dréacht‑chaighdeáin theicniúla rialála dá dtagraítear sa chéad
fhomhír a ghlacadh i gcomhréir leis an nós imeachta atá leagtha síos in
Airteagail 10 go 14 de Rialachán (AE) Uimh. 1093/2010.
Airteagal 74
Tarscaoileadh sealadach ar asbhaint as
cistí dílse
1.                      
I gcás ina sealbhaíonn institiúid scaireanna a
cháilíonn mar ionstraimí de Ghnáthchothromas Leibhéal 1, de Chaipiteal
Breise Leibhéal 1 nó de Chaipiteal Leibhéal 2 in aonán ábhartha ar
bhonn sealadach agus go measann an t‑údarás inniúil go bhfuil na
sealúchais sin ann chun críocha oibríochta cúnaimh airgeadais a ceapadh chun an
t‑aonán sin a atheagrú agus a shábháil, féadfaidh an t‑údarás
inniúil na forálacha maidir le hasbhaint a bhainfeadh leis na hionstraimí sin a
tharscaoileadh ar bhonn sealadach.
2.                      
Forbróidh an ÚBE dréacht‑chaighdeáin
theicniúla rialála chun an coincheap ‘sealadach’ a shonrú chun críocha
mhír 1 agus chun na coinníollacha a shonrú ar dá réir a measann údarás
inniúil gur chun críocha oibríochta cúnaimh airgeadais a ceapadh chun aonán
ábhartha a atheagrú agus a shábháil iad na sealúchais shealadacha dá
dtagraítear.
Cuirfidh an ÚBE na dréacht‑chaighdeáin
theicniúla rialála sin faoi bhráid an Choimisiúin faoin
1 Eanáir 2013.
Déantar cumhacht a tharmligean chuig an gCoimisiún
chun na dréacht‑chaighdeáin theicniúla rialála dá dtagraítear sa chéad
fhomhír a ghlacadh i gcomhréir leis an nós imeachta atá leagtha síos in
Airteagail 10 go 14 de Rialachán (AE) Uimh. 1093/2010.
Airteagal 75
Athbhreithniú leanúnach ar cháilíocht
na gcistí dílse 
1.                      
Déanfaidh an ÚBE monatóireacht ar cháilíocht na n‑ionstraimí
cistí dílse arna n‑eisiúint ag institiúidí ar fud an Aontais agus
tabharfaidh sé fógra don Choimisiún láithreach i gcás ina bhfuil fianaise
shuntasach ann go bhfuil meath ábhartha ar cháilíocht na n‑ionstraimí sin.
2.                      
Beidh an méid seo a leanas ar
áireamh san fhógra:
(a)         
míniú mionsonraithe ar chineál agus ar mhéid an
mheatha atá aitheanta;
(b)         
comhairle theicniúil maidir leis an mbeart de chuid
an Choimisiúin a mheasann an ÚBE a bheith riachtanach.
3.                      
Tabharfaidh an ÚBE comhairle theicniúil don
Choimisiún maidir le haon athruithe suntasacha a mheasann sé a theastaíonn don
sainiúmhíniú ar chistí dílse mar thoradh ar aon cheann díobh seo a leanas:
(a)         
forbairtí ábhartha i gcaighdeáin nó i gcleachtais
an mhargaidh;
(b)         
athruithe i gcaighdeáin ábhartha dlí nó
cuntasaíochta;
(c)         
forbairtí móra sa mhodheolaíocht a úsáideann an ÚBE
chun tástáil struis a dhéanamh ar shócmhainneacht institiúidí.
4.                      
Tabharfaidh an ÚBE comhairle theicniúil don
Choimisiún faoin 31 Nollaig 2013 ar bhealaí ina bhféadfaí gnóthachain
neamhréadaithe ag a luach cóir a láimhseáil seachas iad a áireamh gan
choigeartú faoi Ghnáthchothromas Leibhéal 1. Tabharfar
aird i moltaí den sórt sin ar fhorbairtí ábhartha i gcaighdeáin chuntasaíochta
idirnáisiúnta agus i gcomhaontuithe idirnáisiúnta maidir le caighdeáin
stuamachta i gcomhair na mbanc. 
Teideal III
Leas mionlaigh agus ionstraimí de Chaipiteal Breise
Leibhéal 1 agus de Chaipiteal Leibhéal 2 arna n‑eisiúint ag
fochuideachtaí
Airteagal 76
Leasanna mionlaigh atá cáilithe mar
Ghnáthchothromas Leibhéal 1 comhdhlúite
1.                      
Is é atá i leasanna mionlaigh ná ionstraimí de
Ghnáthchothromas Leibhéal 1 fochuideachta, móide an tuilleamh coimeádta
gaolmhar agus cuntais scairbhisigh, i gcás ina gcomhlíontar na coinníollacha
seo a leanas: 
(a)         
is ceann díobh seo a leanas an fhochuideachta:
(i)      institiúid;
(ii)      gnóthas atá faoi réir cheanglais an
Rialacháin seo agus Threoir [le cur isteach ag an OP], de bhua an dlí náisiúnta
is infheidhme,  
(c)         
áirítear an fhochuideachta iomlán sa chomhdhlúthú
de bhun Chaibidil 2 de Theideal II de Chuid a hAon;
(d)         
tá na hionstraimí sin de
Ghnáthchothromas Leibhéal 1 faoi úinéireacht daoine seachas na gnóthais a
áirítear sa chomhdhlúthú de bhun Chaibidil 2 de Theideal II de Chuid a
hAon.
2.                      
Ní cháileofar mar Ghnáthchothromas Leibhéal 1 comhdhlúite
leasanna mionlaigh atá cistithe go díreach nó go hindíreach, trí aonán
sainchuspóireach nó ar shlí eile, ag an máthairinstitiúid, ag an
máthairchuideachta shealbhaíochta airgeadais, ag an gcuideachta shealbhaíochta
ghníomhaíochtaí measctha nó ag a gcuid fochuideachtaí.
Airteagal 77
Caipiteal cáilitheach Breise
Leibhéal 1, Caipiteal cáilitheach Leibhéal 1 agus Leibhéal 2
agus cistí dílse cáilitheacha
Is é atá i gCaipiteal cáilitheach Breise
Leibhéal 1, Caipiteal cáilitheach Leibhéal 1 agus Leibhéal 2
agus i gcistí dílse cáilitheacha an leas mionlaigh, ionstraimí de Chaipiteal
Breise Leibhéal 1, de Chaipiteal Leibhéal 1 nó Leibhéal 2, de
réir mar is infheidhme, móide an tuilleamh coimeádta gaolmhar agus cuntais
scairbhisigh fochuideachta, i gcás ina gcomhlíontar na coinníollacha seo a
leanas:
(a)                   
is ceachtar díobh seo a leanas an fhochuideachta:
(i)      institiúid;
(ii)     gnóthas atá faoi réir cheanglais an
Rialacháin seo agus Threoir [le cur isteach ag an OP], de bhua an dlí náisiúnta
is infheidhme;
(b)                   
áirítear an fhochuideachta iomlán sa chomhdhlúthú
de bhun Chaibidil 2 de Theideal II de Chuid a hAon;
(c)                   
tá na hionstraimí sin faoi
úinéireacht daoine seachas na gnóthais a áirítear sa chomhdhlúthú de bhun
Chaibidil 2 de Theideal II de Chuid a hAon.
Airteagal 78
Caipiteal cáilitheach Breise Leibhéal 1 agus
Caipiteal cáilitheach Leibhéal 2 arna eisiúint ag aonán sainchuspóireach 
1.                      
Níl ionstraimí de Chaipiteal Breise Leibhéal 1
agus de Chaipiteal Leibhéal 2 arna n‑eisiúint ag aonán
sainchuspóireach, agus an tuilleamh coimeádta gaolmhar agus cuntais
scairbhisigh, ar áireamh i gCaipiteal cáilitheach Breise Leibhéal 1 nó i
gCaipiteal cáilitheach Leibhéal 1 nó Leibhéal 2 nó i gcistí dílse
cáilitheacha, de réir mar is infheidhme, ach amháin i gcás ina gcomhlíontar na
coinníollacha seo a leanas:
(a)         
tá an t‑aonán sainchuspóireach a eisíonn na
hionstraimí sin ar áireamh go hiomlán sa chomhdhlúthú de bhun Chaibidil 2 de
Theideal II de Chuid a hAon;
(b)         
níl na hionstraimí, an tuilleamh coimeádta gaolmhar
agus na cuntais scairbhisigh, ar áireamh i gCaipiteal cáilitheach Breise
Leibhéal 1 ach amháin i gcás ina gcomhlíontar na coinníollacha atá leagtha
amach in Airteagal 49(1);
(c)         
níl na hionstraimí, an
tuilleamh coimeádta gaolmhar agus na cuntais scairbhisigh, ar áireamh i
gCaipiteal cáilitheach Leibhéal 2 ach amháin i gcás ina gcomhlíontar na
coinníollacha atá leagtha amach in Airteagal 60; 
(d)         
is í an t‑aon sócmhainn
atá ag an aonán sainchuspóireach a infheistíocht i gcistí dílse na
fochuideachta sin, agus comhlíonann a foirm na coinníollacha iomchuí atá
leagtha amach in Airteagal 49(1) nó Airteagal 60, de réir mar is
infheidhme. 
I gcás ina measann an t‑údarás inniúil gur
mionsócmhainní agus sócmhainní neamhthábhachtacha i gcás aonáin
shainchuspóirigh iad na sócmhainní atá ag aonán sainchuspóireach, féadfaidh an
t‑údarás inniúil an coinníoll atá sonraithe i bpointe (d) a
tharscaoileadh.
2.                      
Forbróidh an ÚBE dréacht‑chaighdeáin
theicniúla rialála d’fhonn na coincheapa ‘mionsócmhainní’ agus ‘sócmhainní
neamhthábhachtacha’ dá dtagraítear i bpointe (d) de mhír 1 a shonrú. 
Cuirfidh an ÚBE na
dréacht‑chaighdeáin theicniúla rialála sin faoi bhráid an Choimisiúin
faoin 1 Eanáir 2013.
Déantar cumhacht a tharmligean chuig an gCoimisiún
chun na dréacht‑chaighdeáin theicniúla rialála dá dtagraítear sa chéad
fhomhír a ghlacadh i gcomhréir leis an nós imeachta atá leagtha síos in
Airteagail 10 go 14 de Rialachán (AE) Uimh. 1093/2010.
Airteagal 79
Leasanna mionlaigh atá ar áireamh i
nGnáthchothromas Leibhéal 1 comhdhlúite
Déanfaidh institiúidí méid na leasanna mionlaigh atá ag fochuideachta a
áireofar i nGnáthchothromas Leibhéal 1 comhdhlúite a chinneadh tríd an
toradh a bheidh ar an méid dá dtagraítear i bpointe (a) agus é iolraithe faoin
gcéatadán dá dtagraítear i bpointe (b) a dhealú ó leasanna mionlaigh an ghnóthais
sin:
(a)                   
Gnáthchothromas Leibhéal 1 na fochuideachta
lúide an ceann is ísle díobh seo a leanas:
(i)      an méid de Ghnáthchothromas
Leibhéal 1 atá ag an bhfochuideachta sin a theastaíonn chun an tsuim atá
sa cheanglas atá leagtha amach i bpointe (a) d’Airteagal 87(1) agus an
cómhaolán dá dtagraítear in Airteagal 122(2) de Threoir [le cur
isteach ag an OP] a chomhlíonadh;
(ii)     an méid de
Ghnáthchothromas Leibhéal 1 comhdhlúite a bhaineann leis an
bhfochuideachta sin agus a theastaíonn ar bhonn comhdhlúite chun an tsuim atá
sa cheanglas atá leagtha amach i bpointe (a) d’Airteagal 87(1) agus an
cómhaolán dá dtagraítear in Airteagal 122(2) de Threoir [le cur
isteach ag an OP] ) a chomhlíonadh;
(b)                   
leasanna mionlaigh na fochuideachta arna sloinneadh
mar chéatadán de na hionstraimí go léir de Ghnáthchothromas Leibhéal 1 atá
ag an ngnóthas sin móide an tuilleamh coimeádta gaolmhar agus na cuntais
scairbhisigh.
Airteagal 80
Ionstraimí cáilitheacha
Leibhéal 1 atá ar áireamh i gCaipiteal Leibhéal 1 comhdhlúite
Déanfaidh
institiúidí an méid de chaipiteal cáilitheach Leibhéal 1 a bheidh ag
fochuideachta a áireofar i gCaipiteal Leibhéal 1 comhdhlúite a chinneadh
tríd an toradh a bheidh ar an méid dá dtagraítear i bpointe (a) agus é
iolraithe faoin gcéatadán dá dtagraítear i bpointe (b) a dhealú ó chaipiteal
cáilitheach Leibhéal 1 an ghnóthais sin.
(a)                   
an ceann is ísle díobh seo a leanas:
(i)      an méid de Chaipiteal Leibhéal 1
atá ag an bhfochuideachta a theastaíonn chun an tsuim atá sa cheanglas atá
leagtha amach i bpointe (b) d’Airteagal 87(1) agus an cómhaolán dá
dtagraítear in Airteagal 122(2) de Threoir [le cur isteach ag an OP]
a chomhlíonadh;
(ii)     an méid de
Chaipiteal Leibhéal 1 comhdhlúite a bhaineann leis an bhfochuideachta agus
a theastaíonn ar bhonn comhdhlúite chun an tsuim atá sa cheanglas atá leagtha
amach i bpointe (b) d’Airteagal 87(1) agus an cómhaolán dá dtagraítear in
Airteagal 122(2) de Threoir [le cur isteach ag an OP] a chomhlíonadh;

(b)                   
caipiteal cáilitheach Leibhéal 1 na
fochuideachta arna shloinneadh mar chéatadán de na hionstraimí go léir de
Chaipiteal Leibhéal 1 atá ag an ngnóthas sin móide an tuilleamh coimeádta
gaolmhar agus na cuntais scairbhisigh. 
Airteagal 81
Caipiteal cáilitheach Leibhéal 1
atá ar áireamh i gCaipiteal Breise Leibhéal 1 comhdhlúite
Déanfaidh institiúidí an méid de chaipiteal cáilitheach Leibhéal 1
a bheidh ag fochuideachta a áireofar i gCaipiteal Breise Leibhéal 1
comhdhlúite a chinneadh trí leasanna mionlaigh an ghnóthais sin atá ar áireamh
i nGnáthchothromas Leibhéal 1 comhdhlúite a dhealú ó chaipiteal
cáilitheach Leibhéal 1 an ghnóthais sin atá ar áireamh i gCaipiteal
Leibhéal 1 comhdhlúite. 
Airteagal 82
Cistí dílse cáilitheacha atá ar
áireamh i gcistí dílse comhdhlúite
Déanfaidh
institiúidí an méid de chistí dílse cáilitheacha a bheidh ag fochuideachta a
áireofar i gcistí dílse comhdhlúite a chinneadh tríd an toradh a bheidh ar an
méid dá dtagraítear i bpointe (a) agus é iolraithe faoin gcéatadán dá
dtagraítear i bpointe (b) a dhealú ó chistí dílse cáilitheacha an ghnóthais
sin.
(a)                   
an ceann is ísle díobh seo a leanas:
(i)      méid chistí dílse na fochuideachta a
theastaíonn chun an tsuim atá sa cheanglas atá leagtha amach i bpointe (c)
d’Airteagal 87(1) agus an cómhaolán dá dtagraítear in
Airteagal 122(2) de Threoir [le cur isteach ag an OP] a chomhlíonadh;
(ii)     méid na gcistí dílse
a bhaineann leis an bhfochuideachta agus a theastaíonn ar bhonn comhdhlúite
chun an tsuim atá sa cheanglas atá leagtha amach i bpointe (c)
d’Airteagal 87(1) agus an cómhaolán dá dtagraítear in
Airteagal 122(2) de Threoir [le cur isteach ag an OP] a chomhlíonadh;

(b)                   
cistí dílse cáilitheacha an ghnóthais, arna
sloinneadh mar chéatadán de na hionstraimí go léir de chistí dílse atá ag an
bhfochuideachta agus atá ar áireamh in ítimí de Ghnáthchothromas
Leibhéal 1, de Chaipiteal Breise Leibhéal 1 agus de Chaipiteal
Leibhéal 2 agus an tuilleamh coimeádta gaolmhar agus na cuntais
scairbhisigh.
Airteagal 83
Ionstraimí cáilitheacha de chistí
dílse atá ar áireamh i gCaipiteal Leibhéal 2 comhdhlúite
Déanfaidh
institiúidí an méid de chistí dílse cáilitheacha a bheidh ag fochuideachta a
áireofar i gCaipiteal Leibhéal 2 comhdhlúite a chinneadh trí chaipiteal
cáilitheach Leibhéal 1 an ghnóthais atá ar áireamh i gcistí dílse
comhdhlúite a dhealú ó chistí dílse cáilitheacha an ghnóthais sin atá ar
áireamh i gCaipiteal Leibhéal 1 comhdhlúite.
Teideal IV
Sealúchais cháilitheacha lasmuigh den earnáil airgeadais
Airteagal 84
Ualú riosca agus toirmeasc ar shealúchais cháilitheacha
lasmuigh den earnáil airgeadais
1.                      
Beidh sealúchas cáilitheach, ar mó a mhéid ná
15 % de chaipiteal incháilithe na hinstitiúide, i ngnóthas nach ceann
díobh seo a leanas é faoi réir ag na forálacha atá leagtha amach i mír 3:
(a)         
aonán ábhartha; 
(b)         
gnóthas, nach aonán ábhartha é, a bhfuil
gníomhaíochtaí ar bun aige a measann an t‑údarás inniúil gurb ionann iad
agus na nithe seo a leanas: 
(i)      síneadh díreach ar bhaincéireacht; nó 
(ii)      seirbhísí atá coimhdeach le
baincéireacht, 
(iii)     léasú, fachtóireacht, bainistiú ar
iontaobhais aonad, bainistiú ar sheirbhísí próiseála sonraí nó aon ghníomhaíocht
eile dá samhail.
2.                      
Beidh méid iomlán na sealúchas cáilitheach atá ag
institiúid i ngnóthais seachas na gnóthais sin dá dtagraítear in (a) agus (b)
de mhír 1 agus ar mó iad ná 60 % dá chaipiteal incháilithe faoi réir
na bhforálacha atá leagtha amach i mír 3. 
3.                      
Cuirfidh údaráis inniúla na ceanglais atá leagtha
amach i bpointe (a) nó i bpointe (b) i bhfeidhm maidir le sealúchais
cháilitheacha na n-institiúidí dá dtagraítear i mír 1 agus mír 2:
(q)         
 cuirfidh institiúidí ualú riosca 1 250 % i
bhfeidhm maidir leo seo a leanas: 
(i)      méid na sealúchas cáilitheach dá
dtagraítear i mír 1 ar mó iad ná 15 % den chaipiteal incháilithe; 
(ii)      méid iomlán na sealúchas cáilitheach dá
dtagraítear i mír 2 ar mó iad ná 60 % de chaipiteal incháilithe na
hinstitiúide;
(r)          
cuirfidh na húdaráis inniúla toirmeasc ar
institiúidí sealúchais cháilitheacha dá dtagraítear i míreanna 1 agus 2 a
bheith acu nuair is mó é a méid ná na céatadáin de chaipiteal incháilithe atá
leagtha amach sna míreanna sin.
4.                      
Forbróidh an ÚBE dréacht‑chaighdeáin
theicniúla rialála chun na gníomhaíochtaí seo a leanas a shonrú:
(a)         
gníomhaíochtaí ar síneadh díreach ar bhaincéireacht
iad; 
(s)          
gníomhaíochtaí a bhaineann le seirbhísí atá
coimhdeach le baincéireacht;
(t)           
gníomhaíochtaí dá samhail chun críocha
phointe (b)(iii) de mhír 1.
Cuirfidh an ÚBE na
dréacht‑chaighdeáin theicniúla rialála sin faoi bhráid an Choimisiúin
faoin 1 Eanáir 2013.
Déantar cumhacht a tharmligean chuig an gCoimisiún
chun na dréacht‑chaighdeáin theicniúla rialála dá dtagraítear sa chéad
fhomhír a ghlacadh i gcomhréir leis an nós imeachta atá leagtha síos in
Airteagail 10 go 14 de Rialachán (AE) Uimh. 1093/2010.
Airteagal 85
Rogha eile ar ualú riosca 1 250 %
Mar rogha eile ar ualú riosca 1 250 % a
chur i bhfeidhm maidir leis na méideanna ar mó iad ná na teorainneacha atá
sonraithe i mír 1 agus mír 2 d’Airteagal 84, féadfaidh institiúidí na
méideanna sin a asbhaint as ítimí de Ghnáthchothromas Leibhéal 1 i
gcomhréir le pointe (k) d’Airteagal 33(1). 
Airteagal 86
Eisceachtaí 
1.                      
Ní dhéanfar scaireanna gnóthas nach dtagraítear
dóibh i bpointí (a) agus (b) de mhír 1 a áireamh nuair a ríomhfar na
teorainneacha do chaipiteal incháilithe atá sonraithe in Airteagal 84 i
gcás ina gcomhlíontar aon cheann de na coinníollacha seo a leanas: 
(a)     sealbhaítear na scaireanna sin go
sealadach le linn athchóiriú airgeadais nó oibríocht tarrthála a bheith ar bun,

(b)     is suíomh
frithgheallta arna shealbhú ar feadh 5 lá oibre nó níos giorra é sealúchas na
scaireanna; 
(c)     sealbhaítear na
scaireanna sin in ainm na hinstitiúide féin agus thar ceann daoine eile. 
2.                      
Ní dhéanfar scaireanna nach sócmhainní seasta
airgeadais iad mar a shainítear in Airteagal 35(2) de
Threoir 86/635/CEE a áireamh sa ríomh atá sonraithe in Airteagal 84.
CUID A TRÍ
CEANGLAIS CISTÍ DÍLSE
Teideal I
Ceanglais ghinearálta, luacháil agus tuairisciú
Caibidil 1
Leibhéal cistí dílse arna cheangal
Roinn 1
Ceanglais
cistí dílse i gcomhair institiúidí
Airteagal 87
Ceanglais cistí dílse
1.                      
Faoi réir Airteagal 88 agus Airteagal 89,
comhlíonfaidh institiúidí tráth ar bith na ceanglais cistí dílse seo a leanas:
(a)         
cóimheas caipitil 4.5 % de Ghnáthchothromas
Leibhéal 1; 
(b)         
cóimheas caipitil 6 % de Chaipiteal
Leibhéal 1;
(c)         
cóimheas caipitil iomlán 8 %.
2.                      
Ríomhfaidh institiúidí a gcóimheasa caipitil mar
seo a leanas:
(a)         
is ionann cóimheas Ghnáthchothromas Leibhéal 1
agus Gnáthchothromas Leibhéal 1 na hinstitiúide, arna shloinneadh mar
chéatadán de mhéid iomlán na neamhchosanta ar riosca; 
(b)         
is ionann cóimheas caipitil de Chaipiteal
Leibhéal 1 agus Caipiteal Leibhéal 1 na hinstitiúide, arna shloinneadh
mar chéatadán de mhéid iomlán na neamhchosanta ar riosca;
(c)         
is ionann an cóimheas caipitil iomlán agus cistí
dílse na hinstitiúide, arna shloinneadh mar chéatadán de mhéid iomlán na
neamhchosanta ar riosca.
3.                      
Ríomhfar méid iomlán na neamhchosanta ar riosca mar
shuim na bpointí seo a leanas (a) go (f) tar éis na forálacha atá leagtha amach
i mír 4 a chur san áireamh: 
(a)         
na méideanna neamhchosanta atá ualaithe ó thaobh
riosca i gcás riosca creidmheasa agus riosca caolúcháin, arna ríomh i gcomhréir
le Teideal II de Chuid a Trí, maidir le gníomhaíochtaí gnó uile
institiúide, cé is moite de mhéideanna neamhchosanta atá ualaithe ó thaobh
riosca ó ghnó na hinstitiúide a bhaineann leis an leabhar trádála; 
(b)         
na ceanglais cistí dílse, arna
gcinneadh i gcomhréir le Teideal IV de Chuid a Trí nó de Chuid a Ceathair,
de réir mar is infheidhme, do ghnó institiúide a bhaineann leis an leabhar
trádála, dóibh seo a leanas: 
(i)      riosca an tsuímh;
(ii)      neamhchosaintí móra ar mó iad ná na
teorainneacha atá sonraithe in Airteagail 384 go 390, a mhéid is ceadmhach
d’institiúid na teorainneacha sin a shárú; 
(c)         
na ceanglais cistí dílse arna gcinneadh i gcomhréir
le Teideal IV de Chuid a Trí nó Teideal V de Chuid a Trí, de réir mar is
infheidhme, dóibh seo a leanas: 
(i)      riosca malairte eachtraí; 
(ii)      riosca socraíochta;
(iii)     riosca
tráchtearraí;
(d)         
na ceanglais cistí dílse arna ríomh i gcomhréir le
Teideal VI i gcás riosca a bhaineann le coigeartú luachála creidmheasa na n‑ionstraimí
díorthach thar an gcuntar seachas díorthaigh chreidmheasa atá aitheanta chun
méideanna neamhchosanta atá ualaithe ó thaobh riosca a laghdú le haghaidh
riosca creidmheasa; 
(e)         
ceanglais cistí dílse arna gcinneadh i gcomhréir le
Teideal III de Chuid a Trí le haghaidh riosca oibriúcháin; 
(f)           
na méideanna neamhchosanta atá ualaithe ó thaobh
riosca arna gcinneadh i gcomhréir le Teideal II de Chuid a Trí le haghaidh
riosca contrapháirtí a thig as gnó na hinstitiúide a bhaineann leis an leabhar
trádála do na cineálacha seo a leanas idirbheart agus comhaontuithe:
(i)      ionstraimí díorthacha thar an gcuntar
agus díorthaigh chreidmheasa;
(ii)      idirbhearta athcheannaigh, idirbhearta
iasachtaithe nó iasachtaíochta urrús nó tráchearraí bunaithe ar urrúis nó ar
thráchtearraí;
(iii)     idirbhearta
iasachtaithe éarlaise bunaithe ar urrúis nó ar thráchtearraí; 
(iv)     idirbhearta
socraíochta iarchurtha.
4.                      
Beidh feidhm ag na forálacha seo a leanas nuair a
bheidh an méid iomlán neamhchosanta dá dtagraítear i mír 3 á ríomh: 
(a)     áireofar sna ceanglais cistí dílse dá
dtagraítear i bpointí (c) go (e) den mhír sin na ceanglais sin a thig ó
ghníomhaíochtaí gnó uile institiúide; 
(b)     déanfaidh institiúidí
na ceanglais cistí dílse atá leagtha amach i bpointí (b) go (e) den mhír sin a
iolrú faoi 12.5. 
Airteagal 88
Ceanglas caipitil tosaigh ar ghnóthas
leantach
1.                      
Ní fhéadfaidh cistí dílse institiúide titim faoin
méid caipitil tosaigh arna cheangal tráth a údaraithe.
2.                      
Maidir le hinstitiúidí a bhí ar an bhfód cheana
féin an 1 Eanáir 1993, nach mbaineann a gcuid cistí dílse amach an
méid caipitil tosaigh arna cheangal, féadfaidh siad leanúint dá gcuid
gníomhaíochtaí. Sa chás sin, ní fhéadfaidh cistí
dílse na n‑institiúidí sin titim faoin leibhéal is airde a baineadh amach
le héifeacht ón 22 Nollaig 1989.
3.                      
I gcás ina nglacann duine
nádúrtha nó dlítheanach seachas an duine a raibh rialú aige ar an institiúid
roimhe sin rialú ar institiúid atá laistigh den chatagóir dá dtagraítear i mír
2, bainfidh cistí dílse na hinstitiúide sin amach an méid caipitil tosaigh arna
cheangal.
4.                      
I gcás ina bhfuil cumasc á
dhéanamh ar dhá institiúid nó níos mó atá laistigh den chatagóir dá dtagraítear
i mír 2, ní thitfidh cistí dílse na hinstitiúide a thig as an gcumasc faoi
chistí dílse iomlána na n‑institiúidí cumaiscthe tráth a ndéantar an
cumasc, fad is nach bhfuil an méid caipitil tosaigh arna cheangal faighte.
5.                      
I gcás ina measann údaráis
inniúla gur gá d’fhonn sócmhainneacht institiúide a áirithiú nach bhfuil an
ceanglas atá leagtha amach i mír 1 comhlíonta, ní bheidh feidhm ag na forálacha
atá leagtha amach i míreanna 2 go 4. 
Airteagal 89
Maolú do ghnó beag a bhaineann leis an
leabhar trádála
1.                      
Féadfaidh institiúidí an ceanglas caipitil dá
dtagraítear i bpointe (b) de mhír 3 d’Airteagal 87 a ionadú le
ceanglas caipitil arna ríomh i gcomhréir le pointe (a) den mhír sin maidir lena
ngnó a bhaineann leis an leabhar trádála, ar an gcoinníoll go gcomhlíonann méid
an ghnó atá acu laistigh agus lasmuigh den chlár comhardaithe a bhaineann leis
an leabhar trádála na coinníollacha seo a leanas:
(a)         
go mbíonn sé de ghnáth níos lú ná 5 % de na
sócmhainní iomlána agus €15 milliún; 
(b)         
nach mbíonn sé riamh níos mó ná 6 % de na
sócmhainní iomlána agus €20 milliún.
2.                      
Agus méid an ghnó laistigh agus lasmuigh den chlár
comhardaithe á ríomh, déanfar luacháil ar ionstraimí fiachais ag a gcuid
praghsanna ar an margadh nó ag a gcuid luachanna ainmniúla, ar chothromas ag a
phraghsanna ar an margadh agus ar dhíorthaigh de réir luachanna ainmniúla nó
margaidh na n‑ionstraimí is bunús leo. Déanfar suimiú ar shuíomhanna fada
agus ar shuíomhanna gearra is cuma cén chomhartha atá acu.
3.                      
I gcás ina dteipfidh ar institiúid an coinníoll i
bpointe (b) de mhír 1 a chomhlíonadh tabharfaidh sé fógra láithreach don
údarás inniúil. Má chinneann an t‑údarás
inniúil, tar éis measúnú a dhéanamh, nár comhlíonadh an ceanglas i bpointe (a)
de mhír 1 agus má thugann sé fógra don institiúid ina leith sin, scoirfidh
an institiúid d’úsáid a bhaint as mír 1 ón gcéad dáta tuairiscithe eile.
Roinn 2
Ceanglais
cistí dílse i gcomhair gnólachtaí infheistíochta a
bhfuil údarú teoranta acu seirbhísí infheistíochta a sholáthar 
Airteagal 90
Ceanglais cistí dílse i gcomhair
gnólachtaí infheistíochta a bhfuil údarú teoranta acu seirbhísí infheistíochta
a sholáthar
1.                      
Chun críocha Airteagal 87(3), déanfaidh
gnólachtaí infheistíochta nach bhfuil údaraithe na seirbhísí infheistíochta atá
liostaithe i bpointí 3 agus 6 de Roinn A d’Iarscríbhinn I a ghabhann
le Treoir 2004/39/CE a sholáthar an ríomh ar mhéid iomlán na neamhchosanta
ar riosca atá sonraithe i mír 2 a úsáid. 
2.                      
Déanfaidh gnólachtaí
infheistíochta dá dtagraítear i mír 1 méid iomlán na neamhchosanta ar riosca a
ríomh mar an ceann is airde díobh seo a leanas:
(a)         
méid na n-ítimí dá dtagraítear i bpointí (a) go (d)
agus (f) d’Airteagal 87(3) tar éis mír 87(4) a chur i bhfeidhm; 
(b)         
12.5 iolraithe faoin méid atá sonraithe in Airteagal 92.
3.                      
Tá gnólachtaí infheistíochta dá dtagraítear i mír 1
faoi réir ag gach foráil eile maidir le riosca oibriúcháin atá leagtha amach i
dTeideal VII, Caibidil 3, Roinn II, Foroinn 1 de Threoir [le cur
isteach ag an OP].
Airteagal 91
Ceanglais cistí dílse i gcomhair gnólachtaí infheistíochta
ina sealbhaítear caipiteal tosaigh mar atá leagtha amach in Airteagal 29
de Threoir [le cur isteach ag an OP]
1.                      
Chun críocha Airteagal 87(3), úsáidfidh na
catagóirí seo a leanas de ghnólachtaí infheistíochta ina sealbhaítear caipiteal
tosaigh i gcomhréir le hAirteagal 29 de Threoir [le cur isteach ag an
OP] an ríomh maidir le méid iomlán na neamhchosanta ar riosca atá sonraithe i
mír 2: 
(a)         
gnólachtaí infheistíochta a dhéileálann ar a
gcuntas féin amháin ar mhaithe le hordú cliaint a chomhlíonadh nó a chur i
bhfeidhm nó ar mhaithe le dul isteach i gcóras socraíochta agus imréitigh nó i
malartán aitheanta nuair a bheidh siad ag gníomhú i gcáil gníomhaireachta nó ag
cur ordú cliaint i bhfeidhm; 
(b)         
gnólachtaí infheistíochta nach bhfuil airgead nó
urrúis cliant ina seilbh;
(c)         
gnólachtaí infheistíochta a ghabhann de dhéileáil
ar a gcuntas féin amháin;
(d)         
gnólachtaí infheistíochta nach bhfuil aon
chustaiméirí seachtracha acu;
(e)         
gnólachtaí infheistíochta a ndéantar feidhmiú agus
socrú na n‑idirbheart sin ina leith faoi chúram institiúide imréitigh
agus atá ráthaithe ag an institiúid imréitigh sin.
2.                      
Maidir le gnólachtaí infheistíochta dá dtagraítear
i mír 1, ríomhfar méid iomlán na neamhchosanta ar riosca mar shuim na nithe seo
a leanas: 
(a)         
pointí (a) go (d) agus (f) d’Airteagal 87(3)
tar éis mír 87(4) a chur i bhfeidhm; 
(b)         
an méid dá dtagraítear in
Airteagal 92 a iolrú faoi 12.5.
3.                      
Tá gnólachtaí infheistíochta dá dtagraítear i mír 1
faoi réir ag gach foráil eile maidir le riosca oibriúcháin atá leagtha amach i
dTeideal VII, Caibidil 3, Roinn 2, Foroinn 1 de Threoir [le cur
isteach ag an OP].
Airteagal 92
Cistí dílse bunaithe ar Fhorchostais
Sheasta
1.                      
I gcomhréir le hAirteagal 90 agus Airteagal
91, sealbhóidh gnólacht infheistíochta caipiteal incháilithe d’aon cheathrú ar
a laghad d’fhorchostais sheasta an ghnólachta infheistíochta sa bhliain roimhe
sin. 
2.                      
I gcás ina dtagann athrú ar
ghnó gnólachta infheistíochta ón mbliain roimhe sin agus ina measann an t‑údarás
inniúil go bhfuil sé ábhartha, féadfaidh an t‑údarás inniúil coigeartú a
dhéanamh ar an gceanglas atá leagtha amach i mír 1. 
3.                      
I gcás nach bhfuil gnó curtha i
gcrích ag gnólacht infheistíochta ar feadh bliana amháin, ag tosú ar an lá a
dtosaíonn an gnó, sealbhóidh gnólacht infheistíochta caipiteal incháilithe
d’aon cheathrú ar a laghad de na forchostais sheasta atá réamh‑mheasta
ina phlean gnó, cé is moite de chás ina gceanglaíonn an t‑údarás inniúil
an plean gnó a choigeartú. 
4.                      
Forbróidh an ÚBE dréacht‑chaighdeáin
theicniúla rialála d’fhonn an méid seo a leanas a shonrú ar bhealach níos
mionsonraithe: 
(a)         
ríomh an cheanglais caipiteal incháilithe d’aon
cheathrú ar a laghad d’fhorchostais sheasta na bliana roimhe sin a shealbhú; 
(b)         
na coinníollacha ina ndéanfaidh an t‑údarás
inniúil coigeartú ar an gceanglas caipiteal incháilithe d’aon cheathrú ar a
laghad d’fhorchostais na bliana roimhe sin a shealbhú; 
(c)         
forchostais sheasta réamh‑mheasta a ríomh i
gcás gnólachta infheistíochta nár chuir aon ghnó i gcrích ar feadh bliana
amháin.
Cuirfidh an ÚBE na dréacht‑chaighdeáin
theicniúla rialála sin faoi bhráid an Choimisiúin faoin
1 Eanáir 2013.
Déantar cumhacht a tharmligean chuig an gCoimisiún
chun na dréacht‑chaighdeáin theicniúla rialála dá dtagraítear sa chéad
fhomhír a ghlacadh i gcomhréir leis an nós imeachta atá leagtha síos in
Airteagail 10 go 14 de Rialachán (AE) Uimh. 1093/2010.
Airteagal 93
Cistí dílse do ghnólachtaí
infheistíochta ar bhonn comhdhlúite
1.                      
I gcás gnólachtaí infheistíochta dá dtagraítear in
Airteagal 90(1) i ngrúpa, i gcás nach n‑áirítear institiúidí
creidmheasa sa ghrúpa sin, cuirfidh máthairghnólacht infheistíochta i mBallstát
Airteagal 87 i bhfeidhm ag leibhéal comhdhlúite mar seo a leanas: 
(a)         
úsáidfidh sé an ríomh ar mhéid iomlán na
neamhchosanta ar riosca atá sonraithe in Airteagal 90(2); 
(b)         
cistí dílse arna ríomh ar bhonn
staid chomhdhlúite airgeadais an mháthairghnólachta infheistíochta. 
2.                      
I gcás gnólachtaí infheistíochta dá dtagraítear in
Airteagal 90(1) i ngrúpa, i gcás nach n‑áirítear institiúidí
creidmheasa sa ghrúpa sin, cuirfidh gnólacht infheistíochta arna rialú ag
cuideachta shealbhaíochta airgeadais Airteagal 87 i bhfeidhm ag leibhéal
comhdhlúite mar seo a leanas:
(a)         
úsáidfidh sé an ríomh ar mhéid iomlán na
neamhchosanta ar riosca atá sonraithe in Airteagal 91(2); 
(b)         
cistí dílse arna ríomh ar bhonn
staid chomhdhlúite airgeadais an mháthairghnólachta infheistíochta. 
Caibidil 2
Ceanglais ríofa agus tuairiscithe
Airteagal 94
Luacháil
Cuirfear luacháil na sócmhainní agus na
n-ítimí lasmuigh den chlár comhardaithe i gcrích i gcomhréir leis an gcreat
cuntasaíochta a bhfuil an institiúid faoina réir faoi Rialachán (CE)
Uimh. 1606/2002 agus faoi Threoir 86/635/CEE.
Airteagal 95
Tuairisciú ar cheanglais cistí dílse
1.                      
Déanfaidh institiúidí a ríomhann ceanglais cistí
dílse le haghaidh riosca an tsuímh na ceanglais cistí dílse sin a thuairisciú
gach 3 mhí ar a laghad.
Áireofar leis an tuairisciú sin faisnéis
airgeadais arna tarraingt suas i gcomhréir leis an gcreat cuntasaíochta a
bhfuil an institiúid faoina réir faoi Rialachán (CE) Uimh. 1606/2002 agus faoi
Threoir 86/635/CEE a mhéid is gá leis sin chun léargas cuimsitheach a
fháil ar phróifíl riosca gníomhaíochtaí institiúide.
Tabharfaidh institiúidí
tuairisc ar na hoibleagáidí atá leagtha amach in Airteagal 87 faoi dhó sa
bhliain ar a laghad. 
Cuirfidh institiúidí na
torthaí agus aon sonraí comhpháirteacha arna gceangal in iúl do na húdaráis
inniúla.
2.                      
Forbróidh an ÚBE dréacht‑chaighdeáin
theicniúla cur chun feidhme chun na formáidí aonfhoirmeacha, na minicíochtaí
agus na dátaí tuairiscithe agus na réitigh TF a chuirfear i bhfeidhm san Aontas
le haghaidh tuairisciú den sórt sin a shonrú. Beidh
na formáidí tuairiscithe comhréireach le cineál, scála agus castacht
ghníomhaíochtaí na n‑institiúidí.
Cuirfidh an ÚBE na dréacht‑chaighdeáin
theicniúla cur chun feidhme sin faoi bhráid an Choimisiúin faoin
1 Eanáir 2013.
Déantar cumhacht a tharmligean chuig an gCoimisiún
chun na caighdeáin cur chun feidhme dá dtagraítear sa chéad fhomhír a
ghlacadh i gcomhréir leis an nós imeachta atá leagtha amach in
Airteagal 15 de Rialachán (AE) Uimh. 1093/2010.
Airteagal 96
Oibleagáidí sonracha maidir le
tuairisciú
1.                      
Déanfaidh institiúidí na sonraí seo a leanas a
thuairisciú do na húdaráis inniúla:
(a)         
caillteanais a eascraíonn as iasachtú atá
comhthaobhaithe le réadmhaoin chónaithe, go dtí 80 % den mhargadhluach nó
80 % den luach iasachtaithe morgáiste in aon bhliain faoi leith mura
gcinntear a mhalairt faoi Airteagal 119(2);
(b)         
caillteanais fhoriomlána a
eascraíonn as iasachtú atá comhthaobhaithe le réadmaoin chónaithe in aon
bhliain faoi leith;
(c)         
caillteanais a eascraíonn as
iasachtú atá comhthaobhaithe le maoin thráchtála dhochorraithe, go dtí
50 % den mhargadhluach nó 60 % den luach iasachtaithe morgáiste in
aon bhliain faoi leith mura gcinntear a mhalairt faoi Airteagal 119(2);
(d)         
caillteanais fhoriomlána a
eascraíonn as iasachtú atá comhthaobhaithe le maoin thráchtála dhochorraithe in
aon bhliain faoi leith.
2.                      
Foilseoidh na húdaráis inniúla ar bhonn comhiomlán
agus bliantúil na sonraí atá sonraithe i bpointí (a) go (d) de mhír 1, mar
aon le sonraí stairiúla, nuair atá siad ar fáil. Déanfaidh
údarás inniúil, arna iarraidh sin ag údarás inniúil eile i mBallstát nó ag an
ÚBE, faisnéis níos mionsonraithe faoi staid na margaí réadmhaoine cónaithe nó
maoine tráchtála dochorraithe sa Bhallstát sin a chur ar fáil don údarás
inniúil sin nó don ÚBE.
3.                      
Forbróidh an ÚBE dréacht‑chaighdeáin
theicniúla cur chun feidhme d’fhonn an méid seo a leanas a shonrú:
(a)         
formáidí aonfhoirmeacha, minicíochtaí agus dátaí
tuairiscithe na n-ítimí dá dtagraítear i mír 1;
(b)         
formáidí aonfhoirmeacha, minicíochtaí agus dátaí
foilsithe na sonraí comhiomlána dá dtagraítear i mír 2. 
Cuirfidh an ÚBE na dréacht‑chaighdeáin
theicniúla cur chun feidhme sin faoi bhráid an Choimisiúin faoin
1 Eanáir 2013.
Déantar cumhacht a
tharmligean chuig an gCoimisiún chun na caighdeáin theicniúla cur chun feidhme
dá dtagraítear sa chéad fhomhír a ghlacadh i gcomhréir leis an nós
imeachta atá leagtha amach in Airteagal 15 de Rialachán (AE)
Uimh. 1093/2010.
Caibidil 3
Leabhar trádála
Airteagal 97
Ceanglais maidir leis an Leabhar
Trádála
1.                      
Beidh na suíomhanna sa leabhar trádála saor ó
shrianta ar a gcumas trádála nó beifear in ann iad a fhálú. 
2.                      
Beidh fianaise ann ar intinn trádála ar bhonn na
straitéisí, na mbeartas agus na nósanna imeachta arna mbunú ag an institiúid
chun an suíomh nó an phunann a bhainistiú i gcomhréir le hAirteagal 98.
3.                      
I gcomhréir le
hAirteagal 99 agus Airteagal 100, bunóidh institiúidí córais agus
rialuithe chun a leabhar trádála a bhainistiú agus déanfaidh siad cothabháil
orthu.
4.                      
Féadfaidh institiúidí fálú
inmheánach a áireamh sa ríomh ar cheanglais chaipitil le haghaidh riosca an
tsuímh ar an gcoinníoll go bhfuil siad á sealbhú le hintinn trádála agus go
gcomhlíontar ceanglais Airteagail 98 go 101.
Airteagal 98
An leabhar trádála a bhainistiú
Agus í ag bainistiú a cuid suíomhanna nó a
foirne suíomhanna sa leabhar trádála, comhlíonfaidh an institiúid na ceanglais
seo a leanas ar fad:
(a)                   
beidh straitéis trádála a bheidh doiciméadaithe go
soiléir, agus faofa ag an lucht bainistíocht sinsearaí, i bhfeidhm ag an
institiúid don suíomh/ionstraim nó do na punanna, agus áireofar an tréimhse
shealbhaíochta ionchasach ann;
(b)                   
beidh beartais agus nósanna imeachta a bheidh
sainmhínithe go soiléir i bhfeidhm ag an institiúid d’fhonn bainistíocht
ghníomhach a dhéanamh ar shuíomhanna a rachfar isteach iontu ar dheasc trádála.
Áireofar na nithe seo a leanas sna beartais agus sna nósanna imeachta sin:
(i)      cé na suíomhanna is féidir dul isteach
iontu agus cén deasc trádála a bheidh i gceist;
(ii)     socraítear teorainneacha suímh agus
déantar monatóireacht orthu féachaint cé chomh hoiriúnach is atá siad;
(iii)     beidh an uathriail ag déileálaithe dul
isteach i suíomh agus é a bhainistiú laistigh de theorainneacha a bheidh
comhaontaithe agus de réir na straitéise faofa;
(iv)    tuairiscítear suíomhanna don lucht
bainistíochta sinsearaí mar chuid lárnach de phróiseas bainistíochta riosca na
hinstitiúide; 
(v)     déanfar monatóireacht ghníomhach ar
shuíomhanna agus tabharfar aird ar fhoinsí faisnéise an mhargaidh agus ar
mheasúnú a dhéanfar ar an gcumas an suíomh nó na rioscaí comhpháirte a
bhaineann leis a mhargú nó a fhálú, lena n‑áirítear measúnú, cáilíocht
agus infhaighteacht ionchuir an mhargaidh sa phróiseas luachála, leibhéal
láimhdeachais an mhargaidh, méideanna na suíomhanna a dhéantar a thrádáil ar an
margadh;
(c)                   
beidh beartais agus nósanna imeachta a bheidh
sainmhínithe go soiléir i bhfeidhm ag an institiúid chun monatóireacht a
dhéanamh ar na suíomhanna i gcomparáid le straitéis trádála na hinstitiúide
lena n‑áirítear monatóireacht ar láimhdeachas agus ar shuíomhanna a
bhfuil an tréimhse shealbhaíochta a bhí i gceist leo ag an tús sáraithe ina
leith.
Airteagal 99
Áireamh sa Leabhar Trádála
1.                      
Beidh beartais agus nósanna imeachta a bheidh
sainmhínithe go soiléir i bhfeidhm ag institiúidí chun cinneadh a dhéanamh cén
suíomh a áireofar sa leabhar trádála ar mhaithe lena gceanglais cistí dílse a
ríomh, i gcomhréir leis na ceanglais atá leagtha amach in Airteagal 97
agus an sainmhíniú ar leabhar trádála i gcomhréir le hAirteagal 4, agus cuirfear
siad inniúlachtaí agus cleachtais bainistíochta riosca na hinstitiúide san
áireamh. Tabharfaidh an institiúid doiciméadú iomlán
ar cé mar atá sí ag comhlíonadh na mbeartas agus na nósanna imeachta sin agus
déanfaidh sí iniúchadh inmheánach tréimhsiúil orthu.
2.                      
Beidh beartais agus nósanna
imeachta a bheidh sainmhínithe go soiléir i bhfeidhm ag institiúidí maidir le
bainistíocht fhoriomlán an leabhair trádála. Rachaidh na beartais agus na
nósanna imeachta sin i ngleic leo seo a leanas ar a laghad:
(a)         
na gníomhaíochtaí a mheasann an institiúid gur
gníomhaíochtaí trádála iad agus go bhfuil siad mar chuid den leabhar trádála
chun críocha ceanglas cistí dílse;
(b)         
a mhéid is féidir suíomh a mharcáil go laethúil ón
margadh trí thagairt a dhéanamh do mhargadh dhá threo leachtach, gníomhach;
(c)         
maidir le suíomhanna atá marcáilte de réir samhla,
an méid is féidir leis an institiúid:
(i)      rioscaí ábhartha an tsuímh ar fad a
aithint;
(ii)      gach riosca ábhartha den suíomh a fhálú
le hionstraimí a bhfuil margadh dhá threo leachtach, gníomhach ann ina leith; 
(iii)     meastacháin
iontaofa a dhíorthú do na príomhthoimhdí agus do na paraiméadair a úsáidtear sa
tsamhail;
(d)         
a mhéid is féidir leis an institiúid, agus a mhéid
a cheanglaítear uirthi, luachálacha a ghiniúint don suíomh, luachálacha is
féidir a bhailíochtú go seachtrach agus go comhleanúnach;
(e)         
a mhéid a chuirfeadh srianta dlí nó ceanglais
oibriúcháin eile bac ar chumas na hinstitiúide an suíomh a leachtú nó a fhálú
go gearrthéarmach;
(f)           
a mhéid is féidir leis an institiúid, agus a mhéid
a cheanglaítear uirthi, rioscaí na suíomhanna laistigh dá hoibríocht trádála a
bhainistiú; 
(g)         
a mhéid a fhéadfaidh an
institiúid riosca nó suíomhanna a aistriú idir na leabhair neamhthrádála agus
na leabhair trádála agus na critéir maidir le haistrithe den sórt sin.
Airteagal 100
Ceanglas maidir le Luacháil Stuama
1.                      
Beidh gach suíomh i leabhar trádála faoi réir na
gcaighdeán maidir le luacháil stuama atá sonraithe san Airteagal seo. Áiritheoidh institiúidí go háirithe go mbainfidh an
luacháil stuama a dhéanfar ar a gcuid suíomhanna sa leabhar trádála leibhéal
cinnteachta iomchuí amach ag féachaint don mhianach dinimiciúil a bhaineann le
suíomhanna leabhair thrádála, na héilimh a bhaineann le fóntacht stuamachta
agus an modh oibríochta agus cuspóir na gceanglas caipitil maidir le suíomhanna
leabhair trádála.
2.                      
Bunóidh institiúidí córais agus
rialuithe a bheidh leordhóthanach chun meastacháin luachála stuama agus
iontaofa a sholáthar agus déanfaidh siad cothabháil ar na córais agus na
rialuithe sin. Áireofar na gnéithe seo a leanas ar a laghad sna córais agus sna
rialuithe sin:
(a)         
beartais agus nósanna imeachta doiciméadaithe don
phróiseas luachála, lena n‑áirítear freagrachtaí a bheidh sainmhínithe go
soiléir maidir leis na réimsí éagsúla a bhaineann leis an luacháil a chinneadh,
foinsí faisnéise an mhargaidh agus athbhreithniú ar cé chomh hoiriúnach is atá
siad, treoirlínte maidir le hionchuir dhobhraite a úsáid, a léiríonn toimhdí na
hinstitiúide maidir le cad a d’úsáidfeadh rannpháirtithe sa mhargadh agus an suíomh
á phraghsáil acu, minicíocht na luachála neamhspleáiche, uainiú na bpraghsanna
scoir, nósanna imeachta chun luachálacha a choigeartú, nósanna imeachta
fíorúcháin ad‑hoc agus deireadh míosa; 
(b)         
línte tuairiscithe don roinn a bheidh
freagrach as an bpróiseas luachála a bheidh soiléir agus neamhspleách ón oifig
thosaigh. 
Is comhalta den chomhlacht bainistíochta a bheidh
ag deireadh na líne tuairiscithe.
3.                      
Déanfaidh institiúidí athluacháil ar shuíomhanna
leabhair trádála ar bhonn laethúil ar a laghad.
4.                      
Déanfaidh institiúidí a gcuid suíomhanna a mharcáil
ón margadh nuair is féidir sin a dhéanamh, lena n‑áirítear nuair a bheidh
láimhseáil caipitil sa leabhar trádála á cur i bhfeidhm.
5.                      
Nuair a dhéanfar marcáil ón
margadh, bainfidh institiúid leas as an taobh is stuama de thairiscint agsu
atairiscint mura cruthaitheoir margaidh suntasach í an institiúid sa chineál
ionstraime nó tráchtearra airgeadais áirithe atá i gceist agus gur féidir léi
an cuntas a ghlanadh sa mheánmhargadh.
6.                      
Nuair nach féidir marcáil ón
margadh a dhéanamh, déanfaidh institiúidí marcáil choimeádach de réir samhla ar
a suíomhanna agus ar a bpunanna, lena n‑áirítear nuair a bheidh ceanglais
cistí dílse á ríomh le haghaidh suíomhanna sa leabhar trádála.
7.                      
Comhlíonfaidh institiúidí na
ceanglais seo a leanas nuair a bheidh siad ag marcáil de réir samhla:
(a)         
beidh eolas ag an lucht bainistíochta sinsearaí ar
na gnéithe den leabhar trádála nó de shuíomhanna eile a bhfuil luach cóir ag
gabháil leo agus atá faoi réir ag marcáil de réir samhla agus tuigfidh siad ábharthacht
na neamhchinnteachta a chruthófar leis sin sa tuairisciú ar an riosca/ar
fheidhmíocht an ghnó;
(b)         
déanfaidh institiúidí na hionchuir mhargaidh a
fhoinsiú, nuair is féidir, i gcomhréir le praghsanna an mhargaidh, agus
déanfaidh siad measúnú ar cé chomh hoiriúnach is atá ionchuir mhargaidh an
tsuímh áirithe a bhfuil luach á chur air agus ar pharaiméadair na samhla agus
déanfar é sin go minic;
(c)         
nuair a bheidh fáil orthu, bainfidh institiúidí
úsáid as modheolaíochtaí luachála atá glactha mar chleachtas ar an margadh i
gcás ionstraimí nó tráchtearraí airgeadais áirithe;
(d)         
i gcás gurb í an institiúid féin a fhorbraíonn an
tsamhail, beidh sí bunaithe ar thoimhdí iomchuí, a bhfuil measúnú déanta orthu
agus a bhfuil a ndúshlán tugtha ag páirtithe atá cáilithe go cuí agus atá
neamhspleách ar an bpróiseas forbartha;
(e)         
beidh nósanna imeachta foirmiúla i bhfeidhm ag
institiúidí chun athruithe a rialú agus beidh cóip shlán den tsamhail ina
seilbh acu agus úsáidfear í go tréimhsiúil chun luachálacha a sheiceáil;
(f)           
tabharfar faoi deara i mbainistíocht riosca na
laigeachtaí atá ag na samhlacha atá in úsáid agus conas is féidir na
laigeachtaí sin a léiriú san aschur luachála; agus
(g)         
beidh samhlacha institiúidí faoi réir ag
athbhreithniú tréimhsiúil chun cruinneas a gcuid feidhmíochta a chinneadh, agus
áireofar leis sin measúnú ar cé chomh hoiriúnach is atá na toimhdí ar bhonn
leanúnach, anailís ar bhrabús agus ar chaillteanas i gcoinne fachtóirí riosca,
luachanna glanta cuntais iarbhír a chur i gcomparáid le haschuir na samhla.
Chun críocha phointe (d), forbrófar nó
faomhfar an tsamhail go neamhspleách ar an deasc trádála agus déanfar tástáil
neamhspleách uirthi, lena n‑áirítear bailíochtú ar an matamaitic, ar na
toimhdí agus ar chur chun feidhme na mbogearraí.
8.                      
Déanfaidh institiúidí fíorú neamhspleách ar
phraghsanna anuas ar mharcáil laethúil ón margadh nó marcáil de réir samhla. Déanfaidh duine nó aonad a bheidh neamhspleách ar dhaoine nó ar aonaid
a fhaigheann buntáiste ón leabhar trádála fíorú ar phraghsanna an mhargaidh
agus ar ionchuir na samhla, agus déanfar é sin uair amháin sa mhí ar a laghad,
nó níos minice ag brath ar an gcineál margaidh nó gníomhaíochta trádála. I gcás nach bhfuil foinsí praghsála neamhspleácha ar fáil nó
go bhfuil foinsí praghsála níos suibiachtúla, d’fhéadfadh sé go mbeadh bearta
stuama amhail coigeartuithe ar an luacháil níos oiriúnaí.
9.                      
Bunóidh institiúidí nósanna
imeachta chun coigeartuithe ar luachálacha a bhreithniú agus déanfaidh siad
cothabháil ar na nósanna imeachta sin.
10.                  
Breithneoidh institiúidí go foirmiúil
na coigeartuithe seo a leanas ar luacháil: raonta difríochta creidmheasa
neamhthuillte, costais ghlanta cuntais, rioscaí oibriúcháin,
luathfhoirceannadh, costais infheistíochta agus chistithe, costais riaracháin
todhchaí agus, nuair is ábhartha, riosca de bharr samhaltaithe.
11.                  
Bunóidh institiúidí nósanna
imeachta chun coigeartú don luacháil reatha ar aon suíomhanna beagleachtacha a
ríomh agus déanfaidh siad cothabháil ar na nósanna imeachta sin, ar féidir leo
go háirithe teacht ó theagmhais ar an margadh nó cásanna a bhaineann le
hinstitiúid amhail suíomhanna comhchruinnithe agus/nó suíomhanna a bhfuil an
tréimhse shealbhaíochta a bhí leagtha amach dóibh ag an tús sáraithe. Déanfaidh
institiúidí, más gá, coigeartuithe den sórt sin anuas ar aon athruithe ar luach
an tsuímh a bheidh riachtanach chun críocha tuairiscithe airgeadais agus
dearfar coigeartuithe den sórt sin mar léiriú ar neamhleachtacht an tsuímh.
Faoi na nósanna imeachta sin, breithneoidh institiúidí roinnt fachtóirí nuair a
bheifear ag cinneadh an bhfuil gá le coigeartú luachála ar shuíomhanna
beagleachtacha. Áirítear leis na fachtóirí sin:
(a)         
an méid ama a thógfadh sé an suíomh nó na rioscaí
laistigh den suíomh sin a fhálú amach;
(b)         
luaineacht agus meán raonta difríochta
tairisceana/atairisceana;
(c)         
infhaighteacht na gcuótaí margaidh (líon agus
céannacht na gcruthaitheoirí margaidh) agus luaineacht agus meán na méideanna
trádála lena n‑áirítear méideanna trádála le linn tréimhsí anáis sa
mhargadh;
(d)         
comhdhlúthacht an mhargaidh;
(e)         
aosú na suíomhanna;
(f)           
a mhéid a bhíonn luacháil ag brath ar mharcáil de
réir samhla; 
(g)         
an tionchar a bhíonn ag rioscaí
eile de bharr samhaltaithe.
12.                  
Agus luachálacha tríú páirtí nó marcáil de réir
samhla á n‑úsáid, breithneoidh institiúidí cibé a chuirfidh nó nach
gcuirfidh siad coigeartú i bhfeidhm maidir le luacháil. Ina theannta sin,
breithneoidh institiúidí an bhfuil gá le coigeartuithe a bhunú do shuíomhanna
beagleachtacha agus déanfaidh siad athbhreithniú leanúnach ar a n‑oiriúnacht
leantach.
13.                  
Maidir le táirgí casta, lena n‑áirítear
neamhchosaintí urrúsaithe agus na díorthaigh chreidmheasa don n‑ú
mainneachtain, déanfaidh institiúidí measúnú sainráite ar an ngá le
coigeartuithe ar luacháil mar léiriú ar an riosca de bharr samhaltaithe a
bhaineann le modheolaíocht luachála a d’fhéadfadh a bheith mícheart a úsáid
agus an riosca de bharr samhaltaithe a bhaineann le paraiméadair chalabraithe
dhobhraite (agus b’fhéidir mícheart) a úsáid sa tsamhail luachála.
Airteagal 101
Fálú inmheánach
1.                      
Comhlíonfaidh fálú inmheánach go háirithe na ceanglais
seo a leanas:
(a)         
ní bheidh sé i gceist go príomha ceanglais cistí
dílse a sheachaint nó a laghdú leis;
(b)         
déanfar é a dhoiciméadú i gceart agus beidh sé faoi
réir faomhadh inmheánach áirithe agus nósanna imeachta iniúchta;
(c)         
déileálfar leis ag coinníollacha an mhargaidh;
(d)         
déanfar bainistiú dinimiciúil sa leabhar trádála ar
an riosca margaidh a ghinfear leis an bhfálú inmheánach agus déanfar an
bainistiú sin laistigh de na teorainneacha údaraithe; 
(e)         
déanfar monatóireacht chúramach
air.
Áiritheofar go ndéanfar monatóireacht air trí
nósanna imeachta leordhóthanacha.
2.                      
Beidh feidhm ag ceanglais mhír 1 gan dochar do
na ceanglais is infheidhme maidir leis an suíomh fálaithe sa leabhar
neamhthrádála.
3.                      
De mhaolú ar mhír 1 agus ar mhír 2, nuair a
dhéanann institiúid fálú ar neamhchosaint ar riosca creidmheasa leabhair
neamhthrádála nó ar neamhchosaint ar riosca contrapháirtí ag úsáid díorthaigh
chreidmheasa atá cláraithe ina leabhar trádála trí fhálú inmheánach, ní
mheasfar go bhfuil an neamhchosaint ar riosca sa leabhar neamhthrádála nó an
neamhchosaint ar riosca contrapháirtí fálaithe ar mhaithe le méideanna
neamhchosanta atá ualaithe ó thaobh riosca a ríomh mura gceannaíonn an
institiúid díorthach creidmheasa ó sholáthraí cosanta tríú páirtí incháilithe a
chomhlíonann na ceanglais maidir le cosaint neamhchistithe creidmheasa sa
leabhar neamhthrádála. Gan dochar do phointe (h) d’Airteagal 293, i
gcás ina gceannaítear agus ina n‑aithnítear cosaint tríú páirtí den sórt
sin mar fhálú ar neamhchosaint leabhair neamhthrádála ar mhaithe le ceanglais
cistí dílse a ríomh, ní chuimseofar an fálú inmheánach nó seachtrach ar
dhíorthach creidmheasa sa leabhar trádála ar mhaithe le ceanglais cistí dílse a
ríomh.
Teideal II
Ceanglais cistí dílse le haghaidh riosca creidmheasa
Caibidil 1
Prionsabail ghinearálta
Airteagal 102
Cineálacha cur chuige maidir le riosca
creidmheasa
Cuirfidh institiúidí an Cur Chuige
Caighdeánaithe dá bhforáiltear i gCaibidil 2 nó, má cheadaíonn na húdaráis
inniúla é i gcomhréir le hAirteagal 138, an Cur Chuige Inmheánach Bunaithe
ar Rátálacha dá bhforáiltear i gCaibidil 3, i bhfeidhm chun a gcuid méideanna
neamhchosanta atá ualaithe ó thaobh riosca a ríomh chun críocha phointí (a)
agus (f) d’Airteagal 87(3).
Airteagal 103
Teicníc um maolú riosca creidmheasa a
úsáid faoin gCur Chuige Caighdeánaithe agus faoin gCur Chuige IRB
1.                      
Maidir le neamhchosaint a gcuirfidh institiúid an
Cur Chuige Caighdeánaithe i bhfeidhm ina leith faoi Chaibidil 2 nó a gcuireann
sí an Cur Chuige IRB i bhfeidhm ina leith faoi Chaibidil 3 ach gan a cuid
meastachán LGD féin agus a fachtóirí coinbhéartachta féin a úsáid faoi
Airteagal 146, féadfaidh an institiúid maolú riosca creidmheasa a úsáid i
gcomhréir le Caibidil 4 nuair a bheidh sí ag ríomh méideanna neamhchosanta atá
ualaithe ó thaobh riosca chun críocha phointí (a) agus (f)
d’Airteagal 87(3) nó, mar is iomchuí, méideanna caillteanais ionchasaigh
chun críocha an ríofa dá dtagraítear i bpointe (d) d’Airteagal 33(1) agus
pointe (c) d’Airteagal 59.
2.                      
Maidir le neamhchosaint a
gcuirfidh institiúid an Cur Chuige IRB i bhfeidhm ina leith trína cuid
meastachán LGD féin agus a fachtóirí coibhéartachta féin a úsáid faoi
Airteagal 146, féadfaidh an institiúid maolú riosca creidmheasa a úsáid i
gcomhréir le Caibidil 3.
Airteagal 104
Neamhchosaintí urrúsaithe faoin gCur
Chuige Caighdeánaithe agus faoin gCur Chuige IRB a láimhseáil
1.                      
I gcás ina n‑úsáideann institiúid an Cur
Chuige Caighdeánaithe faoi Chaibidil 2 chun méideanna neamhchosanta atá
ualaithe ó thaobh riosca a ríomh i dtaca leis an aicme neamhchosanta a sannfaí
na neamhchosaintí urrúsaithe di faoi Airteagal 107, ríomhfaidh sí an méid
neamhchosanta atá ualaithe ó thaobh riosca i dtaca le suíomh urrúsaithe i
gcomhréir le hAirteagail 240, 241 agus 246 go 253. Féadfaidh institiúidí a úsáideann an Cur Chuige
Caighdeánaithe cur chuige an mheasúnaithe inmheánaigh a úsáid freisin i gcás
ina gceadaítear é sin faoi Airteagal 254(3).
2.                      
I gcás ina n‑úsáideann
institiúid an Cur Chuige IRB faoi Chaibidil 3 chun méideanna neamhchosanta atá
ualaithe ó thaobh riosca a ríomh i dtaca leis an aicme neamhchosanta a sannfaí
an neamhchosaint urrúsaithe di faoi Airteagal 142, ríomhfaidh sí an méid
neamhchosanta atá ualaithe ó thaobh riosca i gcomhréir le hAirteagail 240,
241 agus 254 go 261. 
Cé is moite de chur chuige an mheasúnaithe
inmheánaigh, i gcás nach n‑úsáidtear an Cur Chuige IRB ach amháin le
haghaidh coda de na neamhchosaintí urrúsaithe is bunús le hurrúsú, úsáidfidh an
institiúid an cur chuige a chomhfhreagraíonn don sciar is mó de na
neamhchosaintí urrúsaithe is bunús leis an urrúsú sin. 
Airteagal 105
Coigeartú i leith riosca creidmheasa a
láimhseáil
1.                      
Déanfaidh institiúidí a chuirfidh an Cur Chuige
Caighdeánaithe i bhfeidhm coigeartuithe ginearálta i leith riosca creidmheasa a
láimhseáil i gcomhréir le hAirteagal 59 (c).
2.                      
Déanfaidh institiúidí a chuirfidh an Cur Chuige IRB
i bhfeidhm coigeartuithe ginearálta i leith riosca creidmheasa a láimhseáil i
gcomhréir le hAirteagal 155.
Chun críocha an Airteagail seo agus Chaibidil 2
agus Chaibidil 3, ní bheidh cistí le haghaidh riosca ginearálta baincéireachta
san áireamh i gcoigeartuithe ginearálta agus sonracha i leith riosca
creidmheasa.
3.                      
Déanfaidh institiúidí a úsáideann an Cur Chuige IRB
agus a chuireann an Cur Chuige Caighdeánaithe i bhfeidhm maidir le cuid dá
neamhchosaintí ar bhonn comhdhlúite nó aonair, cinneadh i gcomhréir le
hAirteagal 143 agus Airteagal 145 faoin gcuid sin den choigeartú
ginearálta i leith riosca creidmheasa a shannfar chun coigeartú ginearálta i
leith riosca creidmheasa a láimhseáil faoin gCur Chuige Caighdeánaithe agus
chun coigeartú ginearálta i leith riosca creidmheasa a láimhseáil faoin gCur
Chuige IRB mar seo a leanas:
(a)         
nuair is infheidhme, i gcás ina gcuireann
institiúid atá ar áireamh sa chomhdhlúthú an Cur Chuige IRB i bhfeidhm go
heisiach, sannfar coigeartuithe ginearálta i leith riosca creidmheasa na
hinstitiúide don láimhseáil atá leagtha amach i mír 2;
(b)         
nuair is infheidhme, i gcás ina
gcuireann institiúid atá ar áireamh sa chomhdhlúthú an Cur Chuige
Caighdeánaithe i bhfeidhm go heisiach, sannfar coigeartú ginearálta i leith
riosca creidmheasa na hinstitiúide don láimhseáil atá leagtha amach i mír 1;
(c)         
sannfar an t-iarmhar den
choigeartú i leith riosca creidmheasa ar bhonn pro rata de réir an chion de na
méideanna neamhchosanta atá ualaithe ó thaobh riosca atá faoi réir ag an gCur
Chuige Caighdeánaithe agus atá faoi réir ag an gCur Chuige IRB.
4.                      
Forbróidh an ÚBE dréacht‑chaighdeáin
theicniúla rialála chun ríomh na gcoigeartuithe sonracha i leith riosca
creidmheasa agus na gcoigeartuithe ginearálta i leith riosca creidmheasa a
shonrú faoin gcreat ábhartha cuntasaíochta maidir leo seo a leanas:
(a)         
luach na neamhchosanta faoin gCur Chuige
Caighdeánaithe dá dtagraítear in Airteagal 106 agus Airteagal 122;
(b)         
luach na neamhchosanta faoin
gCur Chuige IRB dá dtagraítear in Airteagail 162 go 164;
(c)         
láimhseáil méideanna an
chaillteanais ionchasaigh dá dtagraítear in Airteagal 155;
(d)         
luach na neamhchosanta chun
méideanna neamhchosanta atá ualaithe ó thaobh riosca a ríomh i dtaca leis an
suíomh urrúsaithe dá dtagraítear in Airteagal 241 agus Airteagal 261;
(e)         
mainneachtain a chinneadh faoi
Airteagal 174;
(f)           
faisnéis faoi choigeartú
sonrach agus ginearálta i leith riosca creidmheasa dá dtagraítear in
Airteagal 428.
Cuirfidh an ÚBE na dréacht‑chaighdeáin
theicniúla rialála sin faoi bhráid an Choimisiúin faoin
1 Eanáir 2013.
Déantar cumhacht a tharmligean chuig an gCoimisiún
chun na caighdeáin rialála dá dtagraítear sa chéad fhomhír a ghlacadh i
gcomhréir leis an nós imeachta atá leagtha amach in Airteagail 10 go 14 de
Rialachán (AE) Uimh. 1093/2010.
Caibidil 2
Cur Chuige Caighdeánaithe
Roinn 1
Prionsabail
ghinearálta
Airteagal 106
Luach na neamhchosanta
1.                      
Beidh luach na neamhchosanta ar
ítim sócmhainne ionann leis an luach cuntasaíochta a bheidh fágtha tar éis
na gcoigeartuithe sonracha i leith riosca creidmheasa a bheith curtha i
bhfeidhm. Beidh luach na neamhchosanta
ar ítim lasmuigh den chlár comhardaithe atá liostaithe in
Iarscríbhinn I ionann leis an gcéatadán seo a leanas dá luach ainmniúil
tar éis coigeartuithe i leith riosca creidmheasa shonraigh a bheith laghdaithe:
(a)         
100 % más ítim lánriosca atá i gceist;
(b)         
50 % más ítim mheánriosca atá i gceist;
(c)         
20 % más ítim
mheánriosca/íosriosca atá i gceist; 
(d)         
0 % más ítim íosriosca atá
i gceist. 
Déanfar na hítimí lasmuigh den chlár comhardaithe
dá dtagraítear sa dara habairt den chéad fhomhír a shannadh do chatagóirí
riosca mar a thugtar le fios in Iarscríbhinn I. 
Nuair a bheidh an Modh
Cuimsitheach Comhthaobhach Airgeadais faoi Airteagal 218 in úsáid ag
institiúid, déanfar luach neamhchosanta na n‑urrús nó na dtráchtearraí a
dhíolfar, a bhreacfar nó a thabharfar ar iasacht faoi idirbheart athcheannaigh
nó faoi idirbheart iasachtaithe nó iasachtaíochta urrús nó tráchtearraí, agus
idirbhearta iasachtaithe éarlaise, a mhéadú ag brath ar an gcoigeartú
luaineachta a bheidh oiriúnach d’urrúis nó do thráchtearraí den sórt sin arna
leagan síos in Airteagail 218 go 220.
2.                      
Déanfar an luach neamhchosanta a bheidh ag
ionstraim dhíorthach atá liostaithe in Iarscríbhinn II a chinneadh i
gcomhréir le Caibidil 6 agus cuirfear na héifeachtaí a bheidh ag conarthaí
nuachana agus ag comhaontuithe glanluachála eile san áireamh chun críocha na
modhanna sin i gcomhréir le Caibidil 6. Féadfar an luach neamhchosanta a bheidh
ag idirbheart athcheannaigh, ag idirbhearta iasachtaithe nó iasachtaíochta
urrús nó tráchtearraí, ag idirbhearta socraíochta iarchurtha agus ag
idirbhearta iasachtaithe éarlaise a chinneadh i gcomhréir le Caibidil 6 nó
Caibidil 4.
3.                      
I gcás ina mbeidh neamhchosaint
faoi réir ag cosaint chistithe creidmheasa, féadfar an luach neamhchosanta a
bheidh infheidhme maidir leis an ítim sin a mhodhnú i gcomhréir le Caibidil 4.
Airteagal 107
Aicmí neamhchosanta
Sannfar gach neamhchosaint ar cheann de na
haicmí neamhchosanta seo a leanas:
(a)                   
éilimh nó éilimh theagmhasacha ar rialtais láir nó
ar bhainc cheannais;
(b)                   
éilimh nó éilimh theagmhasacha ar rialtais
réigiúnacha nó ar údaráis áitiúla;
(c)                   
éilimh nó éilimh theagmhasacha ar aonáin san
earnáil phoiblí;
(d)                   
éilimh nó éilimh theagmhasacha
ar bhainc forbartha iltaobhacha;
(e)                   
éilimh nó éilimh theagmhasacha
ar eagraíochtaí idirnáisiúnta;
(f)                     
éilimh nó éilimh theagmhasacha
ar institiúidí;
(g)                   
éilimh nó éilimh theagmhasacha
ar chorparáidí;
(h)                   
éilimh mhiondíola nó éilimh
theagmhasacha miondíola;
(i)                     
éilimh nó éilimh theagmhasacha
atá urraithe le morgáistí ar mhaoin dhochorraithe;
(j)                     
neamhchosaintí ar
mhainneachtain;
(k)                   
éilimh i bhfoirm bannaí faoi
chumhdach;
(l)                     
suíomhanna urrúsúcháin;
(m)                 
éilimh ar institiúidí agus ar
chorparáidí le measúnú creidmheasa gearrthéarmach;
(n)                   
éilimh i bhfoirm aonad nó
scaireanna i ngnóthais chomhinfheistíochta (GCanna); 
(o)                   
éilimh iarmharacha;
(p)                   
ítimí eile.
Airteagal 108
Méideanna neamhchosanta atá ualaithe ó
thaobh riosca a ríomh
1.                      
D’fhonn méideanna neamhchosanta atá ualaithe ó
thaobh riosca a ríomh, cuirtear ualaí riosca i bhfeidhm maidir le gach neamhchosaint,
mura mbaintear ó chistí dílse iad, i gcomhréir leis na forálacha i
Roinn 2. Beidh cur i bhfeidhm na n‑ualaí riosca bunaithe ar an aicme
neamhchosanta a bhfuil an neamhchosaint sannta di agus, a mhéid atá sonraithe i
Roinn 2, ar a cháilíocht chreidmheasa. Féadfar cáilíocht chreidmheasa a
chinneadh trí thagairt a dhéanamh do mheasúnuithe creidmheasa na nInstitiúidí
um Measúnú Creidmheasa Seachtrach (dá ngairtear ‘ECAIanna’ anseo feasta) arna
shainmhíniú in Airteagal 130 nó measúnuithe creidmheasa na
nGníomhaireachtaí um Chreidmheas Onnmhairiúcháin i gcomhréir le Roinn 3.
2.                      
Ar mhaithe le hualú riosca a
chur i bhfeidhm, dá dtagraítear i mír 1, iolrófar luach na neamhchosanta faoin
ualú riosca atá sonraithe nó cinnte i gcomhréir le Roinn 2.
3.                      
I gcás ina mbeidh neamhchosaint
faoi réir ag cosaint chreidmheasa féadfar an t‑ualú riosca is infheidhme
maidir leis an ítim sin a mhodhnú i gcomhréir le Caibidil 4.
4.                      
Déanfar méideanna neamhchosanta
atá ualaithe ó thaobh riosca le haghaidh neamhchosaintí urrúsaithe a ríomh i
gcomhréir le Caibidil 5.
5.                      
Sannfar ualú riosca 100 %
ar neamhchosaintí nach bhfuil aon ríomh a bhaineann leo ar fáil i Roinn 2.
6.                      
Cé is moite de neamhchosaintí
as a dtagann dliteanais i bhfoirm ítimí de Ghnáthchothromas Leibhéal 1, de
Chaipiteal Breise Leibhéal 1 nó de Chaipiteal Leibhéal 2, féadfaidh
institiúid, faoi réir chead na n‑údarás inniúil, cinneadh a dhéanamh gan
ceanglais mhír 1 den Airteagal seo a chur i bhfeidhm maidir le
neamhchosaintí na hinstitiúide sin ar chontrapháirtí arb é a máthairghnóthas, a
fochuideachta, fochuideachta de chuid a máthairghnóthas nó gnóthas atá nasctha
trí ghaol de réir bhrí Airteagal 12(1) de Threoir 83/349/CEE é. Tá sé
de chumhacht ag údaráis inniúla modh malartach den sórt sin a údarú má
chomhlíontar na coinníollacha seo a leanas:
(a)         
is é atá sa chontrapháirtí institiúid, cuideachta
shealbhaíochta airgeadais nó cuideachta shealbhaíochta airgeadais mheasctha,
institiúid airgeadais, cuideachta bhainistíochta sócmhainní nó gnóthas
seirbhísí coimhdeacha faoi réir ceanglas stuamachta iomchuí;
(b)         
tá an contrapháirtí ar áireamh sa chomhdhlúthú
céanna leis an institiúid ar bhonn iomlán;
(c)         
tá an contrapháirtí faoi réir
ag an meastóireacht chéanna ar rioscaí, agus ag na nósanna imeachta tomhais
agus rialaithe céanna leis an institiúid;
(d)         
tá an contrapháirtí bunaithe sa
Bhallstát céanna leis an institiúid; 
(e)         
níl aon bhac praiticiúil ná
dlíthiúil ábhartha reatha ná ionchais ann maidir le haistriú pras cistí dílse
nó aisíocaíocht dliteanas ón gcontrapháirtí chuig an institiúid.
I gcás ina gcinnfidh institiúid, i gcomhréir leis
an mír seo, gan ceanglais mhír 1 a chur i bhfeidhm, sannfaidh sí ualú
riosca 0 %.
7.                      
Cé is moite de neamhchosaintí as a dtagann
dliteanais i bhfoirm ítimí de Ghnáthchothromas Leibhéal 1, de Chaipiteal
Breise Leibhéal 1 agus de Chaipiteal Leibhéal 2, féadfaidh
institiúidí, faoi réir chead na n‑údarás inniúil, gan ceanglais
mhír 1 den Airteagal seo a chur i bhfeidhm maidir le neamhchosaintí ar
chontrapháirtithe a bhfuil scéim chosanta institiúideach déanta ag an
institiúid leo ar comhaontú dliteanais conarthach nó reachtúil é a thugann
cosaint do na hinstitiúidí agus a áirithíonn a gcuid leachtachta agus a gcuid
sócmhainneachta go háirithe d’fhonn féimheacht a sheachaint i gcás ina bhfuil
gá sin a dhéanamh. Tá sé de chumhacht ag údaráis
inniúla modh malartach den sórt sin a údarú má chomhlíontar na coinníollacha
seo a leanas:
(a)         
níl na ceanglais atá leagtha amach i bpointí (a),
(d) agus (e) de mhír 6 comhlíonta;
(b)         
áirithíonn na socruithe go bhfuil an scéim chosanta
institiúideach in ann tacaíocht a thabhairt atá riachtanach faoina thiomantas ó
chistí atá ar fáil go héasca dó;
(c)         
tá córais chonarthacha
oiriúnacha agus aonfhoirmeacha sa scéim chosanta institiúideach chun
monatóireacht agus aicmiú a dhéanamh ar riosca, agus a thugann léargas iomlán
ar staid riosca gach comhalta aonair agus na scéime cosanta institiúidí trí
chéile, agus féidearthachtaí ag gabháil leis chun tionchar a imirt; déanfaidh
na córais sin monatóireacht iomchuí ar neamhchosaintí a mhainnigh i gcomhréir
le hAirteagal 174(1);
(d)         
déanann an scéim chosanta
institiúideach a athbhreithniú féin ar riosca a chuirtear in iúl do na
comhaltaí aonair;
(e)         
déanann an scéim chosanta
institiúideach ceachtar den dá thuarascáil seo a leanas a tharraingt suas agus
a fhoilsiú gach bliain: tuarascáil chomhdhlúite ina mbeidh an clár
comhardaithe, an cuntas brabúis agus caillteanais, an tuarascáil staide agus an
tuarascáil ar riosca, a bhaineann leis an scéim chosanta institiúideach trí
chéile; nó tuarascáil ina mbeidh an clár comhardaithe comhiomlánaithe, an
cuntas brabúis agus caillteanais comhiomlánaithe, an tuarascáil staide agus an
tuarascáil ar riosca, a bhaineann leis an scéim chosanta institiúideach trí
chéile;
(f)           
tá sé de dhualgas ar chomhaltaí
na scéime cosanta institiúidí fógra roimh ré a thabhairt 24 mí ar a laghad más
mian leo deireadh a chur leis an scéim chosanta institiúideach;
(g)         
gheofar réidh le hil-úsáidí
gnéithe atá incháilithe chun cistí dílse a ríomh (dá ngairtear ‘ilghiaráil’
anseo feasta) chomh maith le cistí dílse ar bith a chruthaítear go míchuí idir
comhaltaí na scéime cosanta institiúidí;
(h)         
beidh an scéim chosanta
institiúideach bunaithe ar bhallraíocht leathan d’institiúidí creidmheasa a
mbeidh próifíl ghnó aonchineálach acu den chuid is mó; 
(i)           
déanann na húdaráis inniúla
iomchuí leordhóthanacht na gcóras dá dtagraítear i bpointe (d) a fhaomhadh go
rialta agus déanann siad monatóireacht orthu go rialta.
I gcás ina gcinnfidh institiúid, i gcomhréir leis
an mír seo, gan ceanglais mhír 1 a chur i bhfeidhm, sannfaidh sí ualú
riosca 0 %.
8.                      
Déanfar méideanna neamhchosanta atá ualaithe ó
thaobh riosca i gcás neamhchosaintí a thig ó ranníocaíocht réamhchistithe
institiúide le ciste mainneachtana contrapháirtí lárnaigh agus neamhchosaintí
trádála le contrapháirtí lárnach a chinneadh i gcomhréir le
hAirteagail 296 go 300 de réir mar is infheidhme. 
Roinn 2
Ualú
riosca
Airteagal 109
Neamhchosaintí ar rialtais láir nó ar
bhainc cheannais
1.                      
Déanfar ualú riosca 100 % a shannadh do
neamhchosaintí ar rialtais láir agus ar bhainc cheannais, ach amháin má tá
feidhm leis na láimhseálacha atá leagtha amach i míreanna 2 go 5.
2.                      
Déanfar ualú riosca i gcomhréir
le Tábla 1 a shannadh do neamhchosaintí ar rialtais láir agus ar bhainc
cheannais a bhfuil measúnú creidmheasa a rinne ECAI ainmnithe ar fáil ina leith
agus comhfhreagraíonn an t‑ualú sin don mheasúnú creidmheasa a rinne an
ECAI incháilithe i gcomhréir le hAirteagal 131.
 Tábla 1 
 Céim cáilíochta creidmheasa || 1 || 2 || 3 || 4 || 5 || 6 
 Ualú riosca || 0 % || 20 % || 50 % || 100 % || 100 % || 150 % 
3.                      
Déanfar ualú riosca 0 % a shannadh do neamhchosaintí
ar an mBanc Ceannais Eorpach.
4.                      
Déanfar ualú riosca 0 % a shannadh do
neamhchosaintí ar rialtais láir agus ar bhainc cheannais Ballstát atá ainmnithe
agus cistithe in airgeadra intíre an rialtais láir agus an bhainc cheannais
sin.
5.                      
I gcás ina ndéanfaidh údaráis inniúla tríú tír a
chuireann socruithe maoirseachta agus rialála i bhfeidhm atá cothrom ar a
laghad leo sin san Aontas ualú riosca atá níos ísle ná an t-ualú riosca sin atá
tugtha le fios i míreanna 1 go 2 a shannadh do neamhchosaintí ar a rialtas láir
agus a mbanc ceannais atá ainmnithe agus cistithe san airgeadra intíre,
féadfaidh institiúidí ualú riosca a chur i bhfeidhm maidir le neamhchosaintí
den sórt sin ar an tslí chéanna.
Chun críocha na míre seo, féadfaidh an Coimisiún,
trí ghníomhartha cur chun feidhme a úsáid, agus faoi réir an nós imeachta
scrúdúcháin dá dtagraítear in Airteagal 447(2), cinneadh a ghlacadh maidir
lena gcuirfidh tríú tír socruithe maoirseachta agus rialála i bhfeidhm atá
cothrom ar a laghad leis na socruithe sin atá i bhfeidhm san Aontas. In éagmais cinnidh den sórt sin, féadfaidh institiúidí
leanúint den láimhseáil atá leagtha amach sa mhír seo a chur i bhfeidhm, go dtí
an 1 Eanáir 2014, maidir le tríú tír i gcás ina bhfuil an tríú tír
sin faofa ag na húdaráis inniúla iomchuí mar thír atá incháilithe don
láimhseáil sin roimh an 1 Eanáir 2013.
Airteagal 110
Neamhchosaintí ar rialtais réigiúnacha
nó ar údaráis áitiúla
1.                      
Déanfar neamhchosaintí ar rialtais láir agus ar
údaráis áitiúla a ualú ó thaobh riosca mar neamhchosaintí ar institiúidí mura
láimhseáiltear iad mar neamhchosaintí ar rialtais láir faoi mhíreanna 2 go 4. Ní chuirfear i bhfeidhm an chóir fhabhrach i gcás
neamhchosaintí gearrthéarmacha atá sonraithe in Airteagal 115(2) agus
Airteagal 114(2).
2.                      
Déanfar neamhchosaintí ar
rialtais réigiúnacha nó ar údaráis áitiúla a láimhseáil mar neamhchosaintí ar
an rialtas láir sin a bhfuil siad bunaithe ina dhlínse i gcás nach bhfuil aon
difríocht ó thaobh riosca idir neamhchosaintí den sórt sin toisc go bhfuil
cumhachtaí sonracha tiomsaithe ioncaim ag na rialtais réigiúnacha agus ag na
húdaráis áitiúla, agus toisc go bhfuil socruithe institiúideacha sonracha ann a
bhfuil sé d’éifeacht acu a riosca mainneachtana a laghdú.
Forbróidh an ÚBE dréacht‑chaighdeáin
theicniúla cur chun feidhme chun na neamhchosaintí ar rialtais réigiúnacha agus
ar údaráis áitiúla a shonrú agus láimhseálfar iad mar neamhchosaintí ar
rialtais láir bunaithe ar na critéir atá leagtha amach san fhomhír roimhe
seo. 
Cuirfidh an ÚBE na dréacht‑chaighdeáin
theicniúla sin faoi bhráid an Choimisiúin faoin 1 Eanáir 2014.
Tugtar cumhacht don Choimisiún
chun na caighdeáin theicniúla cur chun feidhme dá dtagraítear sa dara
fomhír a ghlacadh i gcomhréir leis an nós imeachta atá leagtha amach in
Airteagal 15 de Rialachán (AE) Uimh. 1093/2010.
Roimh theacht i bhfeidhm na
gcaighdeán teicniúil dá dtagraítear san fhomhír roimhe seo, féadfaidh
institiúidí leanúint den láimhseáil atá leagtha amach sa chéad fhomhír a
chur i bhfeidhm, i gcás gur chuir na húdaráis inniúla an láimhseáil sin i
bhfeidhm roimh an 1 Eanáir 2013.
3.                      
Déanfar neamhchosaintí ar eaglaisí nó ar phobail
reiligiúnacha arna gcomhdhéanamh i bhfoirm duine dhlítheanaigh faoin dlí
poiblí, sa mhéid is go mbailíonn siad cánacha i gcomhréir le reachtaíocht a
thugann de cheart dóibh sin a dhéanamh, a láimhseáil mar neamhchosaintí ar
rialtais réigiúnacha agus ar údaráis áitiúla. Ní
bheidh feidhm ag mír 2 sin áfach. Sa chás seo, chun críocha
Airteagal 145(1)(a), ní eiseofar cead chun an Cur Chuige Caighdeánaithe a
chur i bhfeidhm.
4.                      
I gcás ina ndéanfaidh údaráis
inniúla dlínse tríú tír a chuireann socruithe maoirseachta agus rialála i
bhfeidhm atá cothrom ar a laghad leo sin a chuirtear i bhfeidhm san Aontas
neamhchosaintí ar rialtais réigiúnacha nó ar údaráis áitiúla a láimhseáil mar
neamhchosaintí ar a rialtas láir féin agus nach bhfuil difríocht ar bith ó
thaobh riosca idir neamhchosaintí den sórt sin toisc go bhfuil cumhachtaí
sonracha tiomsaithe ioncaim ag an rialtas réigiúnach nó ag údaráis áitiúla agus
mar gheall ar shocruithe institiúideacha sonracha chun an riosca mainneachtana
a laghdú, féadfaidh institiúidí neamhchosaintí ar rialtais réigiúnacha agus ar
údaráis áitiúla den sórt sin a ualú ar an tslí chéanna ó thaobh riosca. 
Chun críocha na míre seo, féadfaidh an Coimisiún,
trí ghníomhartha cur chun feidhme a úsáid, agus faoi réir an nós imeachta
scrúdúcháin dá dtagraítear in Airteagal 447(2), cinneadh a ghlacadh maidir
lena gcuirfidh tríú tír socruithe maoirseachta agus rialála i bhfeidhm atá
cothrom ar a laghad leis na socruithe sin atá i bhfeidhm san Aontas. In éagmais cinnidh den sórt sin, féadfaidh institiúidí
leanúint den láimhseáil atá leagtha amach sa mhír seo a chur i bhfeidhm, go dtí
an 1 Eanáir 2014, maidir le tríú tír i gcás ina bhfuil an tríú tír
sin faofa ag na húdaráis inniúla iomchuí mar thír atá incháilithe don
láimhseáil sin roimh an 1 Eanáir 2013.
5.                      
Déanfar ualú riosca 20 % a shannadh do
neamhchosaintí ar rialtais réigiúnacha nó ar údaráis áitiúla na mBallstát nach
dtagraítear dóibh i míreanna 2 go 4 agus atá ainmnithe agus cistithe in
airgeadra intíre an rialtais láir agus an údaráis áitiúil sin. 
Airteagal 111
Neamhchosaintí ar aonáin san earnáil
phoiblí
1.                      
I gcás neamhchosaintí ar aonáin san earnáil phoiblí
nach bhfuil measúnú creidmheasa a rinne ECAI ainmnithe ar fáil ina leith,
déanfar ualú riosca a shannadh dóibh de réir na céime cáilíochta creidmheasa a
bhfuil neamhchosaintí ar rialtas láir na dlínse ina bhfuil an t-aonán sin den
earnáil phoiblí corpraithe sannta dó i gcomhréir le Tábla 2 seo a leanas:
 Tábla 2 
 Céim cáilíochta creidmheasa a bhfuil an rialtas láir sannta dó || 1 || 2 || 3 || 4 || 5 || 6 
 Ualú riosca || 20 % || 50 % || 100 % || 100 % || 100 % || 150 % 
I gcás neamhchosaintí ar aonáin san earnáil
phoiblí atá corpraithe i dtíortha ina bhfuil an rialtas láir gan rátáil, beidh
an t‑ualú riosca cothrom le 100 %.
2.                      
Déanfar neamhchosaintí ar aonáin san earnáil
phoiblí a bhfuil measúnú creidmheasa a rinne ECAI ainmnithe ar fáil ina leith a
láimhseáil i gcomhréir le hAirteagal 115. Ní
chuirfear an chóir fhabhrach i bhfeidhm maidir leis na haonáin sin i gcás
neamhchosaintí gearrthéarmacha atá sonraithe in Airteagal 114(2) agus
Airteagal 115(2).
3.                      
I gcás neamhchosaintí ar aonáin
san earnáil phoiblí a bhfuil aibíocht bhunaidh 3 mhí nó níos giorra ag gabháil
leo, beidh an t‑ualú riosca cothrom le 20 %.
4.                      
Féadfar neamhchosaintí ar
aonáin san earnáil phoiblí a láimhseáil mar neamhchosaintí ar an rialtas láir
sin a bhfuil siad bunaithe ina dhlínse i gcás nach bhfuil aon difríocht ó
thaobh riosca idir neamhchosaintí den sórt sin toisc go bhfuil ráthaíocht
iomchuí ann ón rialtas láir. 
6.                      
I gcás ina ndéanfaidh údaráis inniúla i ndlínse
tríú tír, a chuireann socruithe maoirseachta agus rialála i bhfeidhm atá
cothrom ar a laghad leo sin san Aontas Eorpach, neamhchosaintí ar aonáin san
earnáil phoiblí a láimhseáil mar neamhchosaintí ar institiúidí, féadfaidh
institiúidí ualú riosca a chur i bhfeidhm maidir le neamhchosaintí ar aonáin
den sórt sin san earnáil phoiblí ar an tslí chéanna.
5.                      
Chun críocha na míre seo, féadfaidh an Coimisiún,
trí ghníomhartha cur chun feidhme a úsáid, agus faoi réir an nós imeachta
scrúdúcháin dá dtagraítear in Airteagal 447(2), cinneadh a ghlacadh maidir
lena gcuirfidh tríú tír socruithe maoirseachta agus rialála i bhfeidhm atá
cothrom ar a laghad leis na socruithe sin atá i bhfeidhm san Aontas. In éagmais cinnidh den sórt sin, féadfaidh institiúidí
leanúint den láimhseáil atá leagtha amach sa mhír seo a chur i bhfeidhm, go dtí
an 1 Eanáir 2014, maidir le tríú tír i gcás ina bhfuil an tríú tír
sin faofa ag na húdaráis inniúla iomchuí mar thír atá incháilithe don
láimhseáil sin roimh an 1 Eanáir 2013.
6.                      
Forbróidh an ÚBE dréacht‑chaighdeáin
theicniúla cur chun feidhme chun na haonáin sin san earnáil phoiblí a fhéadfar
a láimhseáil i gcomhréir le míreanna 1 agus 2 a shonrú.
Cuirfidh an ÚBE na dréacht‑chaighdeáin
theicniúla sin faoi bhráid an Choimisiúin faoin 1 Eanáir 2014.
Tugtar cumhacht don Choimisiún chun na dréacht‑chaighdeáin
theicniúla cur chun feidhme dá dtagraítear sa chéad fhomhír a ghlacadh i
gcomhréir leis an nós imeachta atá leagtha amach in Airteagal 15 de
Rialachán (AE) Uimh. 1093/2010.
Roimh theacht i bhfeidhm na
gcaighdeán teicniúil dá dtagraítear san fhomhír roimhe seo, féadfaidh
institiúidí leanúint den láimhseáil atá leagtha amach sa chéad fhomhír a
chur i bhfeidhm, i gcás gur chuir na húdaráis inniúla an láimhseáil sin i
bhfeidhm roimh an 1 Eanáir 2013.
Airteagal 112
Neamhchosaintí ar bhainc forbartha
iltaobhacha
1.                      
Déanfar neamhchosaintí ar bhainc forbartha
iltaobhacha nach dtagraítear dóibh i mír 2 a láimhseáil ar an tslí chéanna le
neamhchosaintí ar institiúidí. Ní
chuirfear i bhfeidhm an chóir fhabhrach i gcás neamhchosaintí gearrthéarmacha
mar atá sonraithe in Airteagal 115(2) agus Airteagal 114(2).
Measfar gur Bainc Forbartha Iltaobhacha iad an
Chorparáid Idir-Mheiriceánach Infheistíochta, Banc Trádála agus Forbartha na
Mara Duibhe agus an Banc Lár-Mheiriceánach um Lánpháirtíocht Eacnamaíoch.
2.                      
Déanfar ualú riosca 0 % a shannadh do
neamhchosaintí ar na bainc forbartha iltaobhacha seo a leanas:
(a)         
an Banc Idirnáisiúnta Athfhoirgníochta agus
Forbartha;
(b)         
an Chorparáid Airgeadais Idirnáisiúnta;
(c)         
an Banc Forbartha Idir-Mheiriceánach;
(d)         
Banc Forbartha na hÁise;
(e)         
Banc Forbartha na hAfraice;
(f)           
Banc Forbartha Chomhairle na hEorpa;
(g)         
an Banc Nordach Infheistíochta;
(h)         
Banc Forbartha Mhuir Chairib;
(i)           
an Banc Eorpach Athfhoirgníochta agus Forbartha;
(j)           
an Banc Eorpach Infheistíochta;
(k)         
an Ciste Eorpach Infheistíochta
(l)           
an Ghníomhaireacht Iltaobhach Rathaithe
Infheistíochtaí;
(m)       
an tSaoráid Airgeadais Idirnáisiúnta um Imdhíonadh;

(n)         
an Banc Ioslamach um
Fhorbraíocht.
3.                      
Déanfar ualú riosca 20 % a shannadh don chion
de chaipiteal neamhíoctha atá suibscríofa leis an gCiste Eorpach
Infheistíochta.
Airteagal 113
Neamhchosaintí ar eagraíochtaí
idirnáisiúnta
Déanfar ualú riosca 0 % a shannadh do
neamhchosaintí ar na heagraíochtaí idirnáisiúnta seo a leanas:
(a)                   
an tAontas Eorpach;
(b)                   
an Ciste Airgeadaíochta
Idirnáisiúnta;
(c)                   
an Banc le haghaidh Socruithe
Idirnáisiúnta;
(d)                   
an tSaoráid um Chobhsaíocht
Airgeadais
(e)                   
institiúid airgeadais
idirnáisiúnta arna bhunú ag dhá Bhallstát nó níos mó, a bhfuil sé mar aidhm
aici cistiú a chur ar bun agus cúnamh airgeadais a thabhairt ar mhaithe lena
cuid comhaltaí a bhfuil deacrachtaí móra maoinithe acu nó atá i mbaol
deacrachtaí móra maoinithe.
Airteagal 114
Neamhchosaintí ar institiúidí
1.                      
Déanfar neamhchosaintí ar institiúidí a bhfuil
measúnú creidmheasa a rinne ECAI ainmnithe ar fáil ina leith a ualú ó thaobh
riosca i gcomhréir le hAirteagal 115. Déanfar
neamhchosaintí ar institiúidí nach bhfuil measúnú creidmheasa a rinne ECAI
ainmnithe ar fáil ina leith a ualú ó thaobh riosca i gcomhréir le
hAirteagal 116.
2.                      
I gcás neamhchosaintí ar
institiúidí a bhfuil aibíocht iarmhair trí mhí nó níos giorra iontu agus atá
ainmnithe agus cistithe san airgeadra náisiúnta, déanfar ualú riosca a shannadh
dóibh a bheidh catagóir amháin nach lú fabhar ná an t‑ualú riosca
fabhrach, a thuairiscítear in Airteagal 109(4) agus Airteagal 109(5), atá
sannta do neamhchosaintí ar a rialtas láir. 
3.                      
Ní dhéanfar ualú riosca níos lú
ná 20 % a shannadh d'aon neamhchosaintí a bhfuil aibíocht iarmhair trí mhí
nó níos giorra iontu agus atá ainmnithe agus cistithe in airgeadra náisiúnta an
iasachtaí.
4.                      
Féadfar neamhchosaint ar
institiúid i bhfoirm cúlchistí íosta a cheanglaíonn an BCE nó banc ceannais
Ballstáit iad a bheith sealbhaithe ag institiúid a ualú ó thaobh riosca mar
neamhchosaintí ar bhanc ceannais an Bhallstáit atá i gceist ar an gcoinníoll:
(a)         
go sealbhaítear na cúlchistí i gcomhréir le
Rialachán (CE) Uimh. 1745/2003 ón mBanc Ceannais Eorpach an 12 Meán
Fómhair 2003 maidir le cur i bhfeidhm na gcúlchistí íosta nó le rialachán
athsholáthair ina dhiaidh sin nó i gcomhréir leis na ceanglais náisiúnta i
ngach cás ábhartha atá coibhéiseach leis an Rialachán sin;
(b)         
i gcás féimheachta nó dócmhainneachta na
hinstitiúide ina sealbhaítear na cúlchistí, déantar na cúlchistí a aisíoc go
hiomlán leis an institiúid ar shlí thráthúil agus ní chuirtear ar fáil iad chun
fónamh do dhliteanais eile na hinstitiúide.
5.                      
Déanfar neamhchosaintí ar institiúidí airgeadais
arna n‑údarú agus arna maoirsiú ag na húdaráis inniúla agus atá faoi réir
ceanglas stuamachta atá coibhéiseach leo sin a chuirtear i bhfeidhm maidir le
hinstitiúidí a láimhseáil mar neamhchosaintí ar institiúidí.
Airteagal 115
Neamhchosaintí ar institiúidí rátáilte
1.                      
I gcás neamhchosaintí ar institiúidí a bhfuil
aibíocht iarmhair breis is trí mhí iontu a bhfuil measúnú creidmheasa a rinne
ECAI ainmnithe ar fáil ina leith, déanfar ualú riosca a shannadh dóibh i
gcomhréir le Tábla 3 a chomhfhreagraíonn don mheasúnú creidmheasa a rinne
an ECAI incháilithe i gcomhréir le hAirteagal 131.
 Tábla 3 
 Céim cáilíochta creidmheasa || 1 || 2 || 3 || 4 || 5 || 6 
 Ualú riosca || 20 % || 50 % || 50 % || 100 % || 100 % || 150 % 
2.                      
I gcás neamhchosaintí ar institiúid a bhfuil
aibíocht iarmhair suas le trí mhí iontu agus a bhfuil measúnú creidmheasa a
rinne ECAI ainmnithe ar fáil ina leith, déanfar ualú riosca a shannadh dóibh i
gcomhréir le Tábla 4 a chomhfhreagraíonn don mheasúnú creidmheasa a rinne
an ECAI incháilithe i gcomhréir le hAirteagal 131.
 Tábla 4 
 Céim cáilíochta creidmheasa || 1 || 2 || 3 || 4 || 5 || 6 
 Ualú riosca || 20 % || 20 % || 20 % || 50 % || 50 % || 150 % 
3.                      
Is mar seo a leanas a bheidh an idirghníomhaíocht
idir an tslí ina láimhseáiltear measúnú creidmheasa gearrthéarmach faoi
Airteagal 126 agus an chóir fhabhrach ghinearálta a chuirtear i bhfeidhm
maidir le neamhchosaintí gearrthéarmacha atá leagtha amach i mír 2:
(a)         
Mura ndéantar aon mheasúnú ar neamhchosaint
ghearrthéarmach, beidh feidhm ag an gcóir fhabhrach ghinearálta do
neamhchosaintí gearrthéarmacha mar atá sonraithe i mír 2 maidir le gach
neamhchosaint ar institiúidí a bhfuil aibíocht iarmhair suas le trí mhí iontu;
(b)         
Má dhéantar measúnú
gearrthéarmach agus má chinntear le measúnú den sórt sin go gcuirfear ualú
riosca níos fabhraí nó ualú riosca comhionann i bhfeidhm seachas an chóir
fhabhrach ghinearálta do neamhchosaintí gearrthéarmacha, mar atá sonraithe i
mír 2, úsáidfear an measúnú gearrthéarmach i gcás na neamhchosanta sonraí sin
amháin. Cuirfear an chóir fhabhrach ghinearálta do neamhchosaintí
gearrthéarmacha, mar atá sonraithe i mír 2, i bhfeidhm maidir le neamhchosaintí
gearrthéarmacha eile;
(c)         
Má dhéantar measúnú
gearrthéarmach agus má chinntear le measúnú den sórt sin go gcuirfear ualú
riosca nach lú fabhar ná an chóir fhabhrach ghinearálta do neamhchosaintí
gearrthéarmacha, mar atá sonraithe i mír 2, i bhfeidhm, ní úsáidfear an chóir
fhabhrach ghinearálta do neamhchosaintí gearrthéarmacha agus déanfar an t‑ualú
riosca céanna is a chuirtear i bhfeidhm leis an measúnú gearrthéarmach sonrach
a shannadh do gach éileamh gearrthéarmach gan rátáil.
Airteagal 116
Neamhchosaintí ar institiúidí gan
rátáil
1.                      
I gcás neamhchosaintí ar institiúidí nach bhfuil
measúnú creidmheasa a rinne ECAI ainmnithe ar fáil ina leith, déanfar ualú
riosca a shannadh dóibh de réir na céime cáilíochta creidmheasa a bhfuil
neamhchosaintí ar rialtas láir na dlínse ina bhfuil an institiúid corpraithe
sannta dó i gcomhréir le Tábla 5.
 Tábla 5 
 Céim cáilíochta creidmheasa a bhfuil an rialtas láir sannta dó || 1 || 2 || 3 || 4 || 5 || 6 
 Ualú riosca na neamhchosanta || 20 % || 50 % || 100 % || 100 % || 100 % || 150 % 
2.                      
I gcás neamhchosaintí ar institiúidí gan rátáil atá
corpraithe i dtíortha ina bhfuil an rialtas láir gan rátáil, beidh an t‑ualú
riosca cothrom le 100 %.
3.                      
I gcás neamhchosaintí ar
institiúidí gan rátáil a bhfuil aibíocht bhunaidh iarbhír de thrí mhí nó níos
lú ag gabháil leo, beidh an t‑ualú riosca cothrom le 20 %.
Airteagal 117
Neamhchosaintí ar chorparáidí
1.                      
I gcás neamhchosaintí a bhfuil measúnú creidmheasa
a rinne ECAI ainmnithe ar fáil ina leith, déanfar ualú riosca a shannadh dóibh
i gcomhréir le Tábla 6 a chomhfhreagraíonn don mheasúnú creidmheasa a
rinne an ECAI incháilithe i gcomhréir le hAirteagal 131.
 Tábla 6 
 Céim cáilíochta creidmheasa || 1 || 2 || 3 || 4 || 5 || 6 
 Ualú riosca || 20 % || 50 % || 100 % || 100 % || 150 % || 150 % 
2.                      
I gcás neamhchosaintí nach bhfuil measúnú
creidmheasa ar fáil ina leith, déanfar ualú riosca 100 % nó ualú riosca a
rialtais láir, cibé acu is airde, a shannadh dóibh.
Airteagal 118
Neamhchosaintí ar mhiondíol
Déanfar ualú riosca 75 % a shannadh do
neamhchosaintí a chomhlíonann na critéir seo a leanas:
(a)          is ar dhuine nó ar dhaoine nádúrtha,
nó ar fhiontar beag nó meánmhéide, a bheidh an neamhchosaint;
(b)          beidh an
neamhchosaint ar cheann amhaín de líon suntasach neamhchosaintí a mbeidh
tréithe cosúla acu sa mhéid is go laghdaítear go mór na rioscaí a bhaineann le
hiasachtú den sórt sin; 
(c)          i gcás an mhéid
iomlán a bheidh dlite don institiúid agus do na máthairghnóthais agus a
fochuideachtaí, lena n‑áirítear aon neamhchosaint ar mainneachtain, ag an
bhféichiúnaí cliant nó ag grúpa cliant nasctha, gan éilimh nó éilimh
theagmhasacha atá urraithe ar chomhthaobhacht a bhaineann le réadmhaoin
chónaithe a áireamh, ní sháróidh sé, a mhéid is feasach don institiúid, EUR 1
milliún. Déanfaidh an institiúid bearta réasúnta chun an t‑eolas sin a
fháil.
Ní bheidh urrúis incháilithe mar neamhchosaint
ar mhiondíol.
Beidh luach láithreach na n‑íocaíochtaí
léasa íosta ar mhiondíol incháilithe mar neamhchosaint ar mhiondíol.
Airteagal 119
Neamhchosaintí arna n‑urrú le
morgáistí ar mhaoin dhochorraithe
1.                      
I gcás neamhchosaint nó aon chuid de neamhchosaint
atá urraithe go hiomlán le morgáiste ar mhaoin dhochorraithe, déanfar ualú
riosca 100 % a shannadh di, i gcás nach gcomhlíontar na coinníollacha faoi
Airteagal 120 agus Airteagal 121, cé is moite d’aon chuid den
neamhchosaint atá sannta d’aicme neamhchosanta eile.
Ní bheidh an chuid sin de neamhchosaint a
láimhseáiltear mar neamhchosaint atá urraithe go hiomlán le maoin dhochorraithe
níos airde ná an méid atá curtha i ngeall den mhargadhluach nó, sna Ballstáit
sin a bhfuil critéir dhiana leagtha síos acu i bhforálacha reachtúla nó rialála
chun measúnú a dhéanamh ar an luach iasachta morgáiste, luach iasachta
morgáiste na maoine atá i gceist. 
2.                      
Bunaithe ar na sonraí a bailíodh faoi
Airteagal 96, agus aon táscairí iomchuí eile, déanfaidh na húdaráis
inniúla measúnú tréimhsiúil, agus measúnú bliantúil ar a laghad, féachaint an
bhfuil an t‑ualú riosca 35 % i gcás neamhchosaintí atá urraithe le
morgáistí ar réadmhaoin chónaithe dá dtagraítear in Airteagal 120, agus an
t‑ualú riosca 50 % i gcás neamhchosaintí atá urraithe ar mhaoin
thráchtála dhochorraithe dá dtagraítear in Airteagal 121, is é sin le rá
maoin atá suite ina chríoch, oiriúnach bunaithe ar thaithí mhainneachtana na
neamhchosaintí atá urraithe le maoin dhochorraithe, agus forbairtí
réamhbhreathnaitheacha sna margaí maoine dochorraithe á gcur san áireamh, agus
féadfaidh siad ualú riosca níos airde nó critéir níos déine a shocrú ná iad sin
atá leagtha amach in Airteagal 120(2) agus Airteagal 121(2), nuair is
iomchuí, ar bhonn comaoineacha cobhsaíochta airgeadais. Déanfaidh an ÚBE comhordú ar na measúnuithe a dhéanfaidh na húdaráis
inniúla. 
Rachaidh na húdaráis inniúla i gcomhairle leis an
ÚBE maidir leis na coigeartuithe ar na hualaí riosca agus ar na critéir a
chuirfear i bhfeidhm. Foilseoidh an ÚBE na hualaí
riosca agus na critéir arna socrú ag na húdaráis inniúla le haghaidh
neamhchosaintí dá dtagraítear in Airteagail 120, 121 agus 195.
Forbróidh an ÚBE caighdeáin theicniúla rialála
lena sonrófar na coinníollacha a c na húdaráis inniúla san áireamh nuair a
bheidh ualaí riosca níos déine nó critéir níos déine á gcinneadh acu.
Cuirfidh an ÚBE na dréacht‑chaighdeáin
theicniúla sin faoi bhráid an Choimisiúin faoin 31 Nollaig 2014.
Déantar cumhacht a tharmligean
chuig an gCoimisiún chun na dréacht‑chaighdeáin theicniúla rialála dá
dtagraítear sa chéad fhomhír a ghlacadh i gcomhréir leis an nós imeachta
atá leagtha amach in Airteagail 10 go 14 de Rialachán (AE)
Uimh. 1093/2010.
3.                      
Cuirfidh institiúidí Ballstáit amháin na hualaí
riosca agus na critéir arna gcinneadh ag údaráis inniúla Ballstáit eile i
bhfeidhm maidir le neamhchosaintí atá urraithe le morgáistí ar mhaoin
thráchtála dhochorraithe agus ar réadmhaon chónaithe atá suite sa Bhallstát
sin.
Airteagal 120
Neamhchosaintí arna n‑urrú go
hiomlán le réadmhaoin chónaithe
1.                      
Mura gcinneann na húdaráis inniúla a mhalairt i
gcomhréir le hAirteagal 119(2), is mar seo a leanas a láimhseálfar
neamhchosaintí arna n‑urrú go hiomlán le morgáistí ar réadmhaoin
chónaithe:
(a)         
déanfar ualú riosca 35 % a shannadh do
neamhchosaintí nó d’aon chuid de neamhchosaint arna n-urrú go hiomlán le
morgáistí ar réadmhaoin chónaithe atá nó a bheidh áitithe nó ar cíos ag an
úinéir, nó ag an úinéir tairbhiúil i gcás cuideachtaí infheistíochta pearsanta;
(b)         
déanfar ualú riosca 35 % a shannadh do
neamhchosaintí arna n‑urrú go hiomlán le scaireanna i gcuideachtaí
tithíochta Fionlannacha, atá ag feidhmiú i gcomhréir leis an dlí Fionlannach
1991 a bhaineann le cuideachtaí tithíochta nó le reachtaíocht choibhéiseach ina
dhiaidh sin, maidir le réadmaoin chónaithe atá nó a bheidh áitithe nó ar cíos
ag an úinéir;
(c)         
déanfar ualú riosca 35 % a shannadh do
neamhchosaintí ar thionónta faoi idirbheart léasaithe maoine maidir le
réadmaoin chónaithe faoinarb í an institiúid an léasóir agus tá sé de rogha ag
an tionónta í a cheannach, ar an gcoinníoll go bhfuil an neamhchosaint ar an
institiúid urraithe go hiomlán lena húinéireacht ar an maoin.
2.                      
Ní mheasfaidh institiúidí go bhfuil neamhchosaint
nó aon chuid de neamhchosaint urraithe go hiomlán chun críocha mhír 1, ach
amháin nuair a chomhlíontar na coinníollacha seo a leanas:
(a)         
ní bheidh luach na maoine ag brath go hábhartha ar
cháilíocht chreidmheasa an iasachtaí. Féadfaidh
institiúidí cásanna a eisiamh óna gcinneadh maidir le hábharthacht spleáchais
den sórt sin nuair is fachtóirí maicreacnamaíocha amháin a imríonn tionchar ar
luach na maoine agus ar fheidhmíocht an iasachtaí araon;
(b)         
ní bheidh riosca an iasachtaí
ag brath go hábhartha ar fheidhmíocht na maoine nó an tionscadail is bunús
leis, ach ar chumas bunúsach an iasachtaí an fiachas a aisíoc ó fhoinsí eile,
agus mar iarmhairt air sin, ní bheidh aisíoc na saoráide ag brath go hábhartha
ar aon sreabhadh airgid arna ghiniúint ag an maoin bhunúsach agus í ag fónamh
mar chomhthaobhacht. Maidir leis na foinsí eile sin, déanfaidh institiúidí an
cóimheas uasta iasachta/ioncaim mar chuid dá mbeartas iasachtaithe agus
gheobhaidh siad fianaise oiriúnach ar an ioncam iomchuí nuair a thabharfaidh
siad an iasacht.
(c)         
comhlíontar na ceanglais atá
leagtha amach in Airteagal 203 agus na rialacha luachála atá leagtha amach
in Airteagal 224(1);
(d)         
an chuid den iasacht a bhfuil
ualú riosca 35 % sannta di, ní sháróidh sí, mura gcinntear a mhalairt faoi
Airteagal 119(2), 80 %, mura gcinntear a mhalairt faoi
Airteagal 119(2), de mhargadhluach na maoine atá i gceist, nó 80 %,
mura gcinntear a mhalairt faoi Airteagal 119(2), de luach iasachta
morgáiste na maoine atá i gceist sna Ballstáit sin inar leagadh síos critéir
dhiana i bhforálacha reachtúla nó rialála chun measúnú a dhéanamh ar an luach
iasachta morgáiste.
3.                      
Féadfaidh institiúidí pointe (b) i mír 2 a
mhaolú i gcás neamhchosaintí arna n‑urrú go hiomlán le morgáistí ar
réadmhaoin chónaithe atá suite laistigh de chríoch Ballstáit, i gcás inar
fhoilsigh údarás inniúil an Bhallstáit sin fianaise a léiríonn go bhfuil margadh
réadmaoine cónaithe atá dea-fhorbartha agus seanbhunaithe sa chríoch sin ag a
bhfuil rátaí caillteanais nach mó ná na teorainneacha seo a leanas: 
(a)         
caillteanais a eascraíonn ó iasachtú atá
comhthaobhaithe le réadmhaoin chónaithe suas go dtí 80 % den mhargadhluach
nó ní sháraíonn 80 % den luach iasachta morgáiste, mura gcinntear a
mhalairt faoi Airteagal 119(2), 0,3 % de na hiasachtaí gan íoc atá
comhthaobhaithe le réadmhaoin chónaithe in aon bhliain faoi leith;
(b)         
caillteanais fhoriomlána a
eascraíonn ó iasachtú atá comhthaobhaithe le réadmhaoin chónaithe nach mó ná
0,5 % de na hiasachtaí gan íoc atá comhthaobhaithe le réadmhaoin chónaithe
in aon bhliain faoi leith. 
4.                      
I gcás nach gcomhlíontar ceann na teorainneacha dá
dtagraítear i mír 3 in aon bhliain faoi leith, scoirfear de bheith incháilithe
chun mír 3 a úsáid agus beidh feidhm ag an gcoinníoll atá i mír 2(b) go dtí go
gcomhlíontar na coinníollacha i mír 3 i mbliain ina dhiaidh sin.
Airteagal 121
Neamhchosaintí arna n‑urrú go
hiomlán le morgáistí ar mhaoin thráchtála dhochorraithe 
1.                      
Mura gcinneann na húdaráis inniúla a mhalairt i
gcomhréir le hAirteagal 119(2), is mar seo a leanas a láimhseálfar
neamhchosaintí arna n‑urrú go hiomlán le morgáistí ar mhaoin thráchtála
dhochorraithe:
(a)         
féadfar ualú riosca 50 % a shannadh do
neamhchosaintí nó d’aon chuid de neamhchosaint arna n-urrú go hiomlán le
morgáistí ar oifigí nó ar áitribh thráchtála eile;
(b)         
féadfar ualú riosca 50 % a
shannadh do neamhchosaintí arna n‑urrú go hiomlán le scaireanna i
gcuideachtaí tithíochta Fionlannacha, atá ag feidhmiú i gcomhréir leis an dlí
Fionlannach 1991 a bhaineann le cuideachtaí tithíochta nó le
reachtaíocht choibhéiseach ina dhiaidh sin, maidir le hoifigí nó áitribh
thráchtála eile;
(c)         
féadfar ualú riosca 50 % a
shannadh do neamhchosaintí a bhaineann le hidirbhearta léasaithe maoine maidir
le hoifigí nó áitribh thráchtála eile faoinarb í an institiúid an léasóir agus
tá sé de rogha ag an tionónta í a cheannach, ar an gcoinníoll go bhfuil an
neamhchosaint ar an institiúid urraithe go hiomlán lena húinéireacht ar an
maoin.
2.                      
Tá cur i bhfeidhm mhír 1 faoi réir ag na
coinníollacha seo a leanas:
(a)         
ní bheidh luach na maoine ag brath go hábhartha ar
cháilíocht chreidmheasa an iasachtaí. Féadfaidh
institiúidí cásanna a eisiamh óna gcinneadh maidir le hábharthacht spleáchais
den sórt sin nuair is fachtóirí maicreacnamaíocha amháin a imríonn tionchar ar
luach na maoine agus ar fheidhmíocht an iasachtaí araon;
(b)         
ní bheidh riosca an iasachtaí
ag brath go hábhartha ar fheidhmíocht na maoine nó an tionscadail is bunús
leis, ach ar chumas bunúsach an iasachtaí an fiachas a aisíoc ó fhoinsí eile,
agus mar iarmhairt air sin, ní bheidh aisíoc na saoráide ag brath go hábhartha
ar aon sreabhadh airgid arna ghiniúint ag an maoin bhunúsach agus í ag fónamh
mar chomhthaobhacht; 
(c)         
comhlíontar na ceanglais atá
leagtha amach in Airteagal 203 agus na rialacha luachála atá leagtha amach
in 224(1);
(d)         
déanfar ualú riosca 50 %,
mura bhforáiltear a mhalairt faoi Airteagal 119(2), a shannadh don chuid
sin den iasacht nach mó ná 50 % de mhargadhluach na maoine nó 60 %,
mura bhforáiltear a mhalairt faoi Airteagal 119(2), de luach iasachta
morgáiste na maoine atá i gceist sna Ballstáit sin inar leagadh síos critéir
dhiana i bhforálacha reachtúla nó rialála chun measúnú a dhéanamh ar an luach
iasachta morgáiste. 
3.                      
Féadfaidh institiúidí pointe (b) i mír 2 a
mhaolú i gcás neamhchosaintí arna n‑urrú go hiomlán le morgáistí ar
mhaoin thráchtála atá suite laistigh de chríoch Ballstáit, i gcás inar
fhoilsigh údarás inniúil an Bhallstáit sin fianaise a léiríonn go bhfuil
margadh maoine dochorraithe atá dea-fhorbartha agus seanbhunaithe sa chríoch
sin ag a bhfuil rátaí caillteanais nach mó ná na teorainneacha seo a leanas: 
(a)         
caillteanais a eascraíonn ó iasachtú atá
comhthaobhaithe le maoin thráchtála dhochorraithe suas go dtí 50 % den
mhargadhluach nó ní sháraíonn 60 % den luach iasachta morgáiste, mura
gcinntear a mhalairt faoi Airteagal 119(2), 0,3 % de na hiasachtaí
gan íoc atá comhthaobhaithe le maoin thráchtála dhochorraithe in aon bhliain
faoi leith; 
(b)         
caillteanais fhoriomlána a
eascraíonn ó iasachtú atá comhthaobhaithe le maoin thráchtála dhochorraithe
nach mó ná 0.5 % de na hiasachtaí gan íoc atá comhthaobhaithe le maoin
thráchtála dhochorraithe in aon bhliain faoi leith.
4.                      
I gcás nach gcomhlíontar ceann de na teorainneacha
dá dtagraítear i mír 3 in aon bhliain faoi leith, scoirfear de bheith
incháilithe chun mír 3 a úsáid agus beidh feidhm ag an gcoinníoll atá i mír
2(b) go dtí go gcomhlíontar na coinníollacha i mír 3 i mbliain ina dhiaidh sin.
Airteagal 122
Neamhchosaintí ar mainneachtain
1.                      
Déanfar an t‑ualú riosca seo a leanas a
shannadh don chuid neamhurraithe d’aon ítim a mhainnigh i gcomhréir le
hAirteagal 174:
(a)         
150 %, i gcás gur lú coigeartuithe sonracha i
leith riosca creidmheasa ná 20 % den chuid neamhurraithe de luach na
neamhchosanta mura gcuirfí na coigeartuithe sonracha sin i leith riosca
creidmheasa i bhfeidhm;
(b)         
100 %, i gcás gur lú
coigeartuithe sonracha i leith riosca creidmheasa ná 20 % den chuid
neamhurraithe de luach na neamhchosanta mura gcuirfí na coigeartuithe sonracha
sin i leith riosca creidmheasa i bhfeidhm. 
2.                      
Ar mhaithe leis an gcuid urraithe den ítim atá
thar téarma a chinneadh, is í an chomhthaobhacht incháilithe agus na
ráthaíochtaí incháilithe iad sin atá incháilithe chun críocha maolaithe riosca
creidmheasa faoi Chaibidil 4.
3.                      
Déanfar ualú riosca 100 %,
glan ar choigeartuithe luacha, a shannadh do neamhchosaintí arna n‑urrú
go hiomlán le morgáistí ar réadmhaoin chónaithe i gcomhréir le
hAirteagal 120 i gcás gur tharla mainneachtain i gcomhréir le
hAirteagal 174 .
4.                      
Déanfar ualú riosca 100 %
a shannadh do neamhchosaintí arna n‑urrú go hiomlán le morgáistí ar
mhaoin thráchtála dhochorraithe i gcomhréir le hAirteagal 121 i gcás gur
tharla mainneachtain i gcomhréir le hAirteagal 174.
Airteagal 123
Ítimí a mbaineann riosca an-ard leo
1.                      
Déanfaidh institiúidí ualú riosca 150 % a
shannadh do neamhchosaintí, lena n‑áirítear neamhchosaintí i bhfoirm
scaireanna nó aonad i nGnóthas Comhinfheistíochta a mbaineann riosca an-ard
leo, nuair is iomchuí. 
2.                      
Áireofar aon cheann de na
hinfheistíochtaí seo a leanas le neamhchosaintí a mbaineann riosca an-ard leo:
(a)     infheistíochtaí i ngnólachtaí caipitil
fiontair;
(b)     cistí infheistíochta malartacha arna
sainiú le hAirteagal 4(1)(1) de Threoir 2011/61/AE;
(c)     maoiniú amhantrach ar mhaoin
dhochorraithe. 
3.                      
Agus measúnú á dhéanamh féachaint an bhfuil baint
ag neamhchosaint seachas neamhchosaintí dá dtagraítear i mír 2 le riosca
an-ard, cuirfidh institiúidí na saintréithe riosca seo a leanas san áireamh:
(a)         
tá riosca ard caillteanais ann mar thoradh ar
mhainneachtain an fhéichiúnaí; 
(b)         
ní féidir a mheas go leormhaith
an dtagann an neamhchosaint faoi phointe (a).
Eiseoidh an ÚBE treoirlínte ag sonrú cé na
cineálacha neamhchosaintí a bhfuil riosca an-ard ag baint leo agus na dálaí
faoina bhfuil sé sin amhlaidh.
Glacfar leis na treoirlínte i
gcomhréir le hAirteagal 16 de Rialachán (AE) Uimh. 1093/2010.
Airteagal 124
Neamhchosaintí i bhfoirm bannaí faoi
chumhdach
1.                      
Le bheith incháilithe don chóir fhabhrach atá
leagtha amach i mír 3, ciallóidh ‘bannaí faoi chumhdach’ bannaí mar atá
sainmhínithe in Airteagal 52(4) de Threoir 2009/65/CE
ó Pharlaimint na hEorpa agus ón gComhairle an 13 Iúil 2009 maidir le
comhordú dlíthe, rialachán agus forálacha riaracháin a bhaineann le gnóthais le
haghaidh comhinfheistíochta in urrúis inaistrithe (GCUI)[23] agus atá
comhthaobhaithe le haon cheann de na sócmhainní incháilithe seo a leanas:
(a)         
neamhchosaintí ar nó ráthaithe ag rialtais láir,
bainc cheannais, aonáin san earnáil phoiblí, rialtais réigiúnacha agus údaráis
áitiúla san Aontas;
(b)         
neamhchosaintí ar nó ráthaithe
ag rialtais láir tríú tíortha, bainc cheannais nach bhfuil san AE, bainc
forbartha iltaobhacha, eagraíochtaí idirnáisiúnta a cháilíonn do bheart
cáilíochta creidmheasa 1 mar atá leagtha amach sa Chaibidil seo, agus
neamhchosaintí ar nó ráthaithe ag aonáin na hearnála poiblí nach bhfuil san AE,
rialtais réigiúnacha nach bhfuil san AE agus údaráis áitiúla nach bhfuil san AE
atá ualaithe ó thaobh riosca mar neamhchosaintí ar institiúidí nó ar rialtais
láir agus ar bhainc cheannais i gcomhréir le hAirteagail 110(1), 110(2),
111(1), 111(2) nó 111(4) faoi seach agus a cháilíonn don bheart cáilíochta
creidmheasa mar atá leagtha amach sa Chaibidil seo, agus neamhchosaintí i
gcomhthéacs an phointe seo a cháilíonn do bheart cáilíochta creidmheasa 2 mar
atá leagtha amach sa Chaibidil seo, ar an gcoinníoll nach mó iad ná 20 %
de mhéid ainmniúil na mbannaí faoi chumhdach gan íoc atá ag institiúidí
eisiúna;
(c)         
neamhchosaintí ar institiúidí a
cháilíonn do bheart cáilíochta creidmheasa 1 mar atá leagtha amach sa Chaibidil
seo. Ní bheidh neamhchosaint iomlán den sórt sin níos mó ná 15 % de mhéid
ainmniúil na mbannaí faoi chumhdach gan íoc atá ag an institiúid eisiúna. Ní
bheidh ceangal an teorainn 15 % a ríomh i gcás neamhchosaintí a tharla de
dhroim tharchur nó bhainistiú íocaíochtaí na bhféichiúnaithe i leith iasachtaí,
nó de bharr fáltais leachtachta maidir le hiasachtaí, arna n‑urrú le
maoin dhochorraithe le sealbhóir na mbannaí faoi chumhdach. Ní bheidh neamhchosaintí
ar institiúidí san AE a bhfuil aibíocht nach mó ná 100 lá ag gabháil leo
cuimsithe faoi cheanglas bheart 1 ach cáileoidh na hinstitiúidí sin ar a laghad
do bheart cáilíochta creidmheasa 2 mar atá leagtha amach sa Chaibidil seo;
Féadfaidh na húdaráis
inniúla, tar éis dul i gcomhairle leis an ÚBE, cur i bhfeidhm (c) a
tharscaoileadh i bpáirt agus céim 2 den cháilíocht chreidmheasa a cheadú suas
go dtí 10 % den neamhchosaint iomlán ar mhéid ainmniúil na mbannaí faoi
chumhdach gan íoc atá ag an institiúid eisiúna, ar an gcoinníoll gur féidir
fadhbanna móra comhchruinnithe a d’fhéadfadh tarlú sna Ballstáit lena mbaineann
a dhoiciméadú mar gheall ar fheidhmiú an cheanglais faoi bheart cáilíochta
creidmheasa 1 dá dtagraítear in (c); 
(d)         
iasachtaí arna n‑urrú le réadmhaoin chónaithe
nó le scaireanna i gcuideachtaí tithíochta Fionlannacha dá dtagraítear in
Airteagal 120(1)(b) suas go dtí an méid is ísle as méideanna
phríomhshuimeanna na lian atá cónasctha le haon lian roimhe sin agus 80 %
de luach na maoine atá curtha i ngeall nó iasachtaí arna n-urrú le haonaid
shinsearacha arna n‑eisiúint ag Fonds Communs de Créances na
Fraince nó ag aonáin urrúsúcháin choibhéiseacha arna rialú ag dlíthe Ballstáit
a dhéanann urrúsú ar neamhchosaintí ar réadmhaoin chónaithe. I gcás ina n‑úsáidtear aonaid shinsearacha den sórt
sin mar chomhthaobhacht, áiritheoidh an mhaoirseacht phoiblí speisialta chun
sealbhóirí bannaí a chosaint mar a ndéantar foráil di in Airteagal 52(4)
de Threoir 2009/65/CE ó Pharlaimint na hEorpa agus ón gComhairle an
13 Iúil 2009 maidir le comhordú dlíthe, rialachán agus forálacha
riaracháin a bhaineann le gnóthais le haghaidh comhinfheistíochta in urrúis
inaistrithe (GCUI) go mbeidh na sócmhainní is bunús le haonaid den sórt sin,
aon tráth le linn dóibh a bheidh áirithe sa chomhthiomsú cumhdaigh, comhdhéanta
de 90 % ar a laghad de mhorgáistí ar réadmhaoin chónaithe atá cónasctha le
haon lian roimhe sin suas go dtí an méid is ísle as méideanna na
bpríomhshuimeanna atá dlite faoi na haonaid, méideanna phríomhshuimeanna na
lian, agus 80 % de luach na maoine atá curtha i ngeall, go gcáileoidh na
haonaid do bheart cáilíochta creidmheasa 1 mar atá leagtha amach sa Chaibidil
seo agus nach mó aonaid den sórt sin ná 10 % de mhéid ainmniúil na
heisiúna gan íoc;
Ní bheidh ceangal an teorainn 90 % a ríomh i gcás
neamhchosaintí a tharla de dhroim tharchur nó bhainistiú íocaíochtaí na
bhféichiúnaithe i leith iasachtaí, nó de bharr
fáltais leachtachta maidir le hiasachtaí, arna n‑urrú le
réadmhaoin na n‑aonad sinsearach atá curtha i ngeall nó na n‑urrús
fiachais;
(e)         
iasachtaí arna n‑urrú le maoin thráchtála
dhochorraithe nó le scaireanna i gcuideachtaí tithíochta Fionlannacha dá
dtagraítear in Airteagal 121(1)(b) suas go dtí an méid is ísle as
méideanna phríomhshuimeanna na lian atá cónasctha le haon lian roimhe sin agus
60 % de luach na maoine atá curtha i ngeall nó iasachtaí arna n-urrú le
haonaid shinsearacha arna n‑eisiúint ag Fonds Communs de Créances
na Fraince nó ag aonáin urrúsúcháin choibhéiseacha arna rialú ag dlíthe
Ballstáit a dhéanann urrúsú ar neamhchosaintí ar mhaoin thráchtála
dhochorraithe. I gcás ina n‑úsáidtear aonaid
shinsearacha den sórt sin mar chomhthaobhacht, áiritheoidh an mhaoirseacht
phoiblí speisialta chun sealbhóirí bannaí a chosaint mar a ndéantar foráil di
in Airteagal 52(4) de Threoir 2009/65/CE go mbeidh na sócmhainní is
bunús le haonaid den sórt sin, aon tráth le linn dóibh a bheidh áirithe sa
chomhthiomsú cumhdaigh, comhdhéanta de 90 % ar a laghad de mhorgáistí ar
mhaoin thráchtála atá cónasctha le haon lian roimhe sin suas go dtí an méid is
ísle as méideanna na bpríomhshuimeanna atá dlite faoi na haonaid, méideanna
phríomhshuimeanna na lian, agus 60 % de luach na maoine atá curtha i
ngeall, go gcáileoidh na haonaid do bheart cáilíochta creidmheasa 1 mar atá
leagtha amach sa Chaibidil seo agus nach mó aonaid den sórt sin ná 10 % de
mhéid ainmniúil na heisiúna gan íoc. Tá iasachtaí arna n‑urrú le maoin
thráchtála dhochorraithe incháilithe i gcás ina ndéantar an cóimheas
Iasachta/Luacha 60 % a shárú suas go dtí uasleibhéal 70 % más mó ná
10 % ar a laghad an sárú a dhéanann luach na sócmhainní iomlána atá curtha
i ngeall mar chomhthaobhacht do na bannaí faoi chumhdach ar an méid ainmniúil
gan íoc ar an mbanna faoi chumhdach, agus go gcomhlíonann éileamh na sealbhóirí
bannaí na ceanglais maidir le deimhneacht dhlíthiúil atá leagtha amach i
gCaibidil 4. Beidh tús áite ag éileamh na sealbhóirí bannaí thar gach éileamh
eile a dhéanfar ar an gcomhthaobhacht. Ní bheidh ceangal an teorainn 90
% a ríomh i gcás neamhchosaintí a tharla de dhroim
tharchur agus bhainistiú íocaíochtaí na bhféichiúnaithe i leith iasachtaí, nó
de bharr fáltais leachtacha maidir le hiasachtaí, arna n‑urrú le maoin na
n‑aonad sinsearach atá curtha i ngeall nó na n‑urrús fiachais;
(f)           
iasachtaí arna n‑urrú ag
longa i gcás nach ndéantar lian a chónascadh ach le haon liain roimhe seo
laistigh de 60 % de luach na loinge atá curtha i ngeall.
Áirítear freisin sna cásanna i bpointí (a) go (f)
comhthaobhacht atá srianta go heisiach ag reachtaíocht chun sealbhóirí bannaí a
chosaint i gcoinne caillteanas.
2.                      
Déanfaidh institiúidí, i gcás maoine dochorraithe a
dhéanann bannaí faoi chumhdach a chomhthaobhú, na ceanglais atá leagtha amach
in Airteagal 203 agus na rialacha luachála atá leagtha amach in Airteagal 224(1)
a chomhlíonadh.
3.                      
I gcás bannaí faoi chumhdach a
bhfuil measúnú creidmheasa a rinne ECAI ainmnithe ar fáil ina leith, déanfar
ualú riosca a shannadh dóibh i gcomhréir le Tábla 6a a chomhfhreagraíonn
don mheasúnú creidmheasa a rinne an ECAI incháilithe i gcomhréir le
hAirteagal 131.
 Tábla 6a 
 Céim cáilíochta creidmheasa || 1 || 2 || 3 || 4 || 5 || 6 
 Ualú riosca || 10 % || 20 % || 20 % || 50 % || 50 % || 100 % 
4.                      
I gcás bannaí faoi chumhdach nach bhfuil measúnú
creidmheasa a rinne ECAI ainmnithe ar fáil ina leith, déanfar ualú riosca a
shannadh dóibh ar bhonn an ualaithe riosca a sannadh do neamhchosaintí
neamhurraithe sinsearacha ar an institiúid a eisíonn iad. Beidh feidhm ag an gcomhfhreagairt seo a leanas idir ualaí
riosca:
(a)         
má dhéantar ualú riosca 20 % a shannadh do na
neamhchosaintí ar an institiúid, déanfar ualú riosca 10 % a shannadh don
bhanna faoi chumhdach;
(b)         
má dhéantar ualú riosca 50 % a shannadh do na
neamhchosaintí ar an institiúid, déanfar ualú riosca 20 % a shannadh don
bhanna faoi chumhdach;
(c)         
má dhéantar ualú riosca 100 % a shannadh do na
neamhchosaintí ar an institiúid, déanfar ualú riosca 50 % a shannadh don
bhanna faoi chumhdach;
(d)         
má dhéantar ualú riosca 150 % a shannadh do na
neamhchosaintí ar an institiúid, déanfar ualú riosca 100 % a shannadh don
bhanna faoi chumhdach.
5.                      
Níl bannaí faoi chumhdach a eisíodh roimh an
31 Nollaig 2007 faoi réir ag ceanglais mhír 1 agus mhír 2. Cáilíonn siad don chóir fhabhrach faoi mhír 3
go dtí a n‑aibíocht.
Airteagal 125
Ítimí atá in ionannas le suíomhanna
urrúsaithe
Déanfar méideanna neamhchosanta atá ualaithe ó
thaobh riosca i dtaca le suíomhanna urrúsaithe a chinneadh i gcomhréir le
Caibidil 5.
Airteagal 126
Neamhchosaintí ar institiúidí agus ar
chorparáidí a bhfuil measúnú creidmheasa gearrthéarmach acu
I gcás neamhchosaintí ar institiúidí agus ar
chorparáidí a bhfuil measúnú creidmheasa gearrthéarmach a rinne ECAI ainmnithe
ar fáil ina leith, déanfar ualú riosca a shannadh dóibh i gcomhréir le
Tábla 7 a chomhfhreagraíonn don mheasúnú creidmheasa a rinne an ECAI
incháilithe i gcomhréir le hAirteagal 131.
 Tábla 7 
 Céim Cáilíochta Creidmheasa || 1 || 2 || 3 || 4 || 5 || 6 
 Ualú riosca || 20 % || 50 % || 100 % || 150 % || 150 % || 150 % 
Airteagal 127
Neamhchosaintí i bhfoirm aonaid nó
scaireanna i ngnóthais chomhinfheistíochta (GCanna)
1.                      
Déanfar ualú riosca 100 % a shannadh do neamhchosaintí
i bhfoirm aonad nó scaireanna i ngnóthais chomhinfheistíochta (dá ngairtear
‘GCanna’ anseo feasta), mura gcuirfidh an institiúid an modh measúnaithe ar
riosca creidmheasa faoi mhír 2, nó cur chuige na trédhearcachta faoi mhír
4 nó an cur chuige maidir le meánualach riosca faoi mhír 5 i bhfeidhm
nuair a chomhlíontar na coinníollacha i mír 3.
2.                      
I gcás neamhchosaintí i bhfoirm
aonad nó scaireanna in GCanna a bhfuil measúnú creidmheasa a rinne ECAI
ainmnithe ar fáil ina leith, déanfar ualú riosca a shannadh dóibh i gcomhréir
le Tábla 8 a chomhfhreagraíonn don mheasúnú creidmheasa a rinne an ECAI
incháilithe i gcomhréir le hAirteagal 131.
 Tábla 8 
 Céim cáilíochta creidmheasa || 1 || 2 || 3 || 4 || 5 || 6 
 Ualú riosca || 20 % || 50 % || 100 % || 100 % || 150 % || 150 % 
3.                      
Féadfaidh institiúidí an t-ualú riosca a shannfar
do GC a chinneadh, má chomhlíontar na critéir incháilitheachta seo a leanas:
(a)         
is cuideachta atá faoi réir maoirseachta i
mBallstát a dhéanann bainistiú ar an GC nó, i gcás GC i dtríú tír, nuair a
chomhlíontar na coinníollacha seo a leanas:
(i)      is cuideachta atá faoi réir maoirseachta
a mheastar a bheith coibhéiseach leis an mhaoirseacht atá leagtha amach i
reachtaíocht an Aontais a dhéanann bainistiú ar an GC; 
(ii)      áirithítear go
bhfuil dóthain comhair ann idir údaráis inniúla;
(b)         
áirítear an méid seo a leanas i réamheolaire an GC
nó i ndoiciméad coibhéiseach:
(i)      na catagóirí sócmhainní a bhfuil údarú
ag an GC infheistiú iontu;
(ii)      má tá feidhm ag teorainneacha
infheistíochta, na teorainneacha coibhneasta agus na modheolaíochtaí chun iad a
ríomh; 
(c)         
tuairiscítear gnó an GC don údarás inniúil ar bhonn
bliantúil ar a laghad ionas gur féidir measúnú a dhéanamh ar shócmhainní agus
ar dhliteanais, agus ar ioncam agus ar oibríochtaí thar an tréimhse
tuairiscithe.
Chun críocha phointe (a), féadfaidh an
Coimisiún, trí ghníomhartha cur chun feidhme a úsáid, agus faoi réir an nós
imeachta scrúdúcháin dá dtagraítear in Airteagal 447(2), cinneadh a
ghlacadh maidir lena gcuirfidh tríú tír socruithe maoirseachta agus rialála i
bhfeidhm atá cothrom ar a laghad leis na socruithe sin atá i bhfeidhm san
Aontas Eorpach. In éagmais cinnidh den sórt sin,
féadfaidh institiúidí leanúint den láimhseáil atá leagtha amach sa mhír seo a
chur i bhfeidhm, go dtí an 1 Eanáir 2014, maidir le tríú tír i gcás
ina bhfuil an tríú tír sin faofa ag na húdaráis inniúla iomchuí mar thír atá
incháilithe don láimhseáil sin roimh an 1 Eanáir 2013.
4.                      
I gcás inarb eol don institiúid neamhchosaintí
bunúsacha an GC, féadfaidh sí na neamhchosaintí bunúsacha sin a chur san
áireamh d’fhonn meánluach riosca a ríomh dá neamhchosaintí i bhfoirm aonad nó
scaireanna sna GCanna i gcomhréir leis na modhanna atá leagtha amach sa
Chaibidil seo. I gcás gur
neamhchosaint i bhfoirm aonad nó scaireanna in GC eile a chomhlíonann critéir
mhír 3 í neamhchosaint bhunúsach an GC, féadfaidh an institiúid
neamhchosaintí bunúsacha an GC eile sin a chur san áireamh.
5.                      
I gcás nach eol d’institiúid
neamhchosaintí bunúsacha an GC, féadfaidh sí meánluach riosca a ríomh dá
neamhchosaintí i bhfoirm aonaid nó scaire sa GC i gcomhréir leis na modhanna
atá leagtha amach sa Chaibidil seo faoi réir an bhoinn tuisceana go ndéanfaidh
an GC infheistíocht ar dtús, go dtí an t‑uasmhéid a cheadaítear faoina
shainordú, sna neamhchosaintí a mheallann an ceanglas caipitil is airde, agus
go leanann sé ansin ag déanamh infheistíochtaí in ord íslitheach go dtí go
mbainfear amach an uasteorainn infheistíochta iomlán.
Féadfaidh institiúidí a bheith ag brath ar na tríú
páirtithe seo a leanas chun ualú riosca a ríomh agus a thuairisciú maidir leis
an GC, i gcomhréir leis na modhanna atá leagtha amach i mír 4 agus mír 5: 
(a)         
institiúid taisclainne nó institiúid taisclainne
airgeadais an GC ar an gcoinníoll go ndéanann an GC infheistíocht eisiach in
urrúis agus go ndéanann sé gach urrús a chur i dtaisce ag an institiúid
taisclainne sin nó san institiúid airgeadais;
(b)         
maidir le GC nach gcumhdaítear
faoi phointe (a), cuideachta bhainistíochta an GC, ar an gcoinníoll go
gcomhlíonann an GC na critéir atá leagtha amach i mír 3(a). 
Deimhneoidh iniúchóir seachtrach cruinneas an
ríofa dá dtagraítear sa chéad fhomhír.
Airteagal 128
Neamhchosaintí ar chothromas
1.           Measfar gur neamhchosaintí ar chothromas iad na
neamhchosaintí seo a leanas:
(a)     neamhchosaintí ar neamhfhiachas a
chuireann fo-éileamh iarmharach in iúl ar shócmhainní nó ar ioncam an
eisitheora;
(b)     neamhchosaintí ar
fhiachas agus urrúis eile, comhpháirtíochtaí, díorthaigh, nó uirlisí eile, a
bhfuil a dtábhacht eacnamaíoch cosúil leis na neamhchosaintí atá sonraithe i
bpointe (a).
2.           Déanfar ualú riosca
100 % a shannadh do neamhchosaintí ar chothromas, mura gceanglaítear iad a
asbhaint i gcomhréir le Cuid a Dó, ualú riosca 250 % a shannadh dóibh i
gcomhréir le hAirteagal 45(2), ualú riosca 1 250 % i gcomhréir
le hAirteagal 84(3) nó déanfar iad a láimhseáil mar ítimí a bhfuil riosca
an-ard ag baint leo i gcomhréir le hAirteagal 123. 
3.           Déanfar
infheistíochtaí in ionstraimí caipitil chothromais
nó caipitil rialaithigh arna n‑eisiúint ag institiúidí a aicmiú mar
éilimh iarmharacha, mura n‑asbhaintear iad as cistí dílse nó má mheallann
siad ualú riosca 250 % faoi Airteagal 45(2) nó má láimhseáiltear iad
mar ítimí a bhfuil riosca an-ard ag baint leo i gcomhréir le
hAirteagal 123.
Airteagal 129
Ítimí eile
1.                      
Déanfar ualú riosca 100 % a shannadh do
shócmhainní inláimhsithe de réir bhrí Airteagal 4(10) de
Threoir 86/635/CEE.
2.                      
Déanfar ualú riosca 100 % a shannadh do
réamhíocaíochtaí agus d’ioncam fabhraithe nach bhfuil institiúid ábalta an
contrapháirtí a chinneadh ina leith i gcomhréir le Treoir 86/635/CEE.
3.                      
Déanfar ualú riosca 20 % a shannadh d'ítimí
airgid atá á gcruinniú. Déanfar ualú riosca 0 % a shannadh d’airgead ar
láimh agus d’ítimí airgid coibhéiseacha.
4.                      
Déanfar ualú riosca 0 % a shannadh
d’órbhuillean arna shealbhú ina bhoghtaí féin nó ar bhonn leithdháilte, sa
mhéid is go bhfuil sé clúdaithe ag dliteanais bhuillin.
5.                      
I gcás comhaontuithe díolacháin agus athcheannaigh
sócmhainne agus réamhcheannacháin glan amach, is é an t‑ualú riosca a
shannfar an t-ualú riosca sin a shannfar do na sócmhainní atá i gceist agus ní
do na contrapháirtithe sna hidirbhearta.
6.                      
I gcás ina dtugann institiúid cosaint chreidmheasa
do roinnt neamhchosaintí faoi théarmaí lena spreagfaidh an n-ú mainneachtain i
measc na neamhchosaintí íocaíocht agus go ndéanfar an conradh a fhoirceannadh
leis an teagmhas creidmheasa sin, agus i gcás ina bhfuil measúnú creidmheasa
seachtrach ag an táirge ó ECAI incháilithe, déanfar na hualaí riosca atá
leagtha amach i gCaibidil 5 a shannadh. Mura bhfuil rátáil ag an táirge ó ECAI incháilithe, déanfar
comhiomlánú ar na hualaí riosca a áireofar sa bhascaed, cé is moite de
neamhchosaintí n‑1, suas go huasmhéid 1250 % agus iolraithe faoi
mhéid ainmniúil na cosanta arna soláthar ag an díorthach creidmheasa chun méid
na sócmhainne a bheidh ualaithe ó thaobh riosca a fháil. Cinnfear na
neamhchosaintí n‑1 a eiseofar ón gcomhiomlánú ar an mbonn go gcuimseoidh
siad na neamhchosaintí sin a dtáirgeann gach ceann acu méid neamhchosanta níos
ísle atá ualaithe ó thaobh riosca ná an méid neamhchosanta atá ualaithe ó
thaobh riosca d’aon cheann de na neamhchosaintí atá áirithe sa chomhiomlánú.
7.                      
Is é a bheidh sa luach
neamhchosanta i gcomhair léasanna na híocaíochtaí léasa íosta lascainithe. Is é
a bheidh sna híocaíochtaí léasa íosta na híocaíochtaí thar an téarma léasa a
cheanglaítear nó a cheanglófar ar an léasaí a dhéanamh agus aon céadrogha ar
cheannach sladmhargaidh a bhfuil a fheidhmiú réasúnta cinnte. Féadfar a
cheangal ar pháirtí seachas an léasaí íocaíocht a dhéanamh a bhaineann le luach
iarmharach ar mhaoin léasaithe agus comhlíonann an oibleagáid íocaíochta sin an
tsraith coinníollacha in Airteagal 197 maidir le hincháilitheacht
soláthraithe cosanta chomh maith leis na ceanglais chun cineálacha eile
ráthaíochtaí a aithint dá bhforáiltear in Airteagail 208 go 210, agus féadfar
an oibleagáid íocaíochta sin a chur san áireamh mar chosaint neamhchistithe
creidmheasa faoi Chaibidil 4. Déanfar na neamhchosaintí sin a shannadh don
aicme neamhchosanta iomchuí i gcomhréir le hAirteagal 107. Nuair is luach
iarmharach de shócmhainní léasaithe í an neamhchosaint, déanfar na méideanna
neamhchosanta atá ualaithe ó thaobh riosca a ríomh mar seo a leanas: 1/t *
100 % * luach na neamhchosanta, i gcás ina bhfuil t ar an méid is airde
idir 1 agus an líon is gaire de bhlianta iomlána atá fágtha sa léas.
Roinn 3
Measúnú
riosca creidmheasa a aithint agus a mhapáil
Foroinn 1
ECAIanna
a aithint
Airteagal 130
ECAIanna
1.                      
Féadfar measúnú creidmheasa seachtrach a úsáid chun
an t‑ualú riosca a bheidh ar neamhchosaint a chinneadh faoin gCaibidil
seo ach amháin má d’eisigh ECAI incháilithe é nó má tá sé formhuinithe ag ECAI
incháilithe i gcomhréir le Rialachán (CE) Uimh. 1060/2009. 
2.                      
Is ionann ECAIanna incháilithe
agus gach gníomhaireacht rátála creidmheasa a cláraíodh nó a deimhníodh i
gcomhréir le Rialachán (CE) Uimh. 1060/2009 agus bainc cheannais a eisíonn
rátálacha creidmheasa atá díolmhaithe ó Rialachán (CE) Uimh. 1060/2009.
3.                      
Foilseoidh an ÚBE liosta de na
ECAIanna incháilithe.
Foroinn 2
Measúnuithe
creidmheasa an ECAI a mhapáil
Airteagal 131
Measúnuithe creidmheasa an ECAI a
mhapáil
1.                      
Forbróidh an ÚBE dréacht‑chaighdeáin cur chun
feidhme le go sonrófar maidir le gach ECAI incháilithe cé na bearta cáilíochta
creidmheasa atá leagtha amach i Roinn 2 lena gcomhfhreagraíonn measúnuithe
creidmheasa ábhartha an ECAI incháilithe (‘mapáil’). Beidh
na cinntí sin oibiachtúil agus comhsheasmhach.
Cuirfidh an ÚBE na dréacht‑chaighdeáin cur
chun feidhme sin faoi bhráid an Choimisiúin faoin 1 Eanáir 2014 agus
cuirfidh an ÚBE dréacht‑chaighdeáin theicniúla athbhreithnithe faoi
bhráid an Choimisiúin más gá.
Tugtar cumhacht don Choimisiún na dréacht‑chaighdeáin
theicniúla cur chun feidhme dá dtagraítear sa chéad fhomhír a ghlacadh i
gcomhréir leis an nós imeachta atá leagtha amach in Airteagal 15 de
Rialachán (AE) Uimh. 1093/2010.
2.                      
Nuair a bheidh mapáil na measúnuithe creidmheasa á
cinneadh, comhlíonfaidh an ÚBE na ceanglais seo a leanas:
(a)         
d’fhonn idirdhealú a dhéanamh idir na céimeanna
coibhneasta riosca a dhéantar le gach measúnú creidmheasa, déanfaidh an ÚBE
fachtóirí cainníochtúla a mheas amhail an ráta mainneachtana fadtéarmach a
bhaineann le gach ítim a sanntar an measúnú creidmheasa céanna orthu. I gcás ECAIanna a bunaíodh le déanaí agus i gcás na
ECAIanna sin nár thiomsaigh ach taifead gearr de shonraí mainneachtana, fiafróidh
an ÚBE den ECAI cad a chreideann sé an ráta mainneachtana fadtéarmach a
bhaineann le gach ítim ar a sanntar an measúnú creidmheasa céanna a bheith;
(b)         
d’fhonn idirdhealú a dhéanamh idir na céimeanna
coibhneasta riosca arna sloinneadh ag gach measúnú creidmheasa, déanfaidh an
ÚBE fachtóirí cailíochtúla a mheas amhail an comhthiomsú eisitheoirí arna
chumhdach ag an ECAI, raon na measúnuithe creidmheasa arna sannadh ag an ECAI,
an bhrí atá le gach measúnú creidmheasa agus an sainmhíniú a thugann an ECAI ar
mhainneachtain;
(c)         
cuirfidh an ÚBE na rátaí mainneachtana a bhí mar
thoradh ar gach measúnú creidmheasa ECAI áirithe i gcomparáid le tagarmharc atá
tógtha ar bhonn na rátaí mainneachtana a bhí mar thoradh ag ECAIanna eile
maidir le líon eisitheoirí a léiríonn leibhéal coibhéiseach de riosca
creidmheasa;
(d)         
i gcás ina bhfuil na rátaí mainneachtana a bhí mar
thoradh ar mheasúnú creidmheasa ECAI áirithe níos airde ar bhonn ábhartha agus
ar bhonn córasach ná an tagarmharc, déanfaidh an ÚBE céim cáilíochta creidmheasa
níos airde sa scála measúnaithe cáilíochta creidmheasa a shannadh do mheasúnú
creidmheasa an ECAI;
(e)         
i gcás ina bhfuil an t‑ualú riosca gaolmhar
ardaithe ag an ÚBE do mheasúnú creidmheasa sonrach ECAI áirithe, agus i gcás
nach bhfuil na rátaí mainneachtana a bhí mar thoradh ar mheasúnú creidmheasa an
ECAI sin níos airde a thuilleadh ar bhonn ábhartha agus ar bhonn córasach ná an
tagarmharc, cinnfidh an ÚBE an chéim cáilíochta creidmheasa bhunaidh a chur ar
ais sa scála measúnaithe cáilíochta creidmheasa do mheasúnú creidmheasa an
ECAI.
3.                      
Forbróidh an ÚBE dréacht‑chaighdeáin cur chun
feidhme chun na fachtóirí cainníochtúla dá dtagraítear i bpointe (a), na
fachtóirí cailíochtúla dá dtagraítear i bpointe (b) agus an tagarmharc dá
dtagraítear i bpointe (c) de mhír 2 a shonrú.
Cuirfidh an ÚBE na dréacht‑chaighdeáin
theicniúla cur chun feidhme sin faoi bhráid an Choimisiúin faoin
1 Eanáir 2014.
Tugtar cumhacht don Choimisiún na dréacht‑chaighdeáin
theicniúla cur chun feidhme dá dtagraítear sa chéad fhomhír a ghlacadh i
gcomhréir leis an nós imeachta atá leagtha amach in Airteagal 15 de
Rialachán (AE) Uimh. 1093/2010.
Foroinn 3
Measúnuithe
creidmheasa ó Ghníomhaireachtaí Creidmheasa Onnmhairiúcháin a úsáid
Airteagal 132
Measúnuithe creidmheasa ó
Ghníomhaireachtaí Creidmheasa Onnmhairiúcháin
a úsáid
1.                      
Chun críocha Airteagal 109, féadfaidh
institiúidí measúnuithe creidmheasa ó Ghníomhaireacht Chreidmheasa
Onnmhairiúcháin a úsáid, má chomhlíontar na coinníollacha seo a leanas:
(a)         
is scór riosca na coitiantachta é ó Ghníomhaireachtaí
Creidmheasa Onnmhairiúcháin atá rannpháirteach sa ‘Socrú maidir le Treoirlínte
do Chreidmheasanna Onnmhairiúcháin a Fhaigheann Tacaíocht Oifigiúil’ de chuid
an ECFE; 
(b)         
foilsíonn an Ghníomhaireacht
Chreidmheasa Onnmhairiúcháin a measúnuithe creidmheasa, agus glacann an
Ghníomhaireacht Chreidmheasa Onnmhairiúcháin le modheolaíocht chomhaontaithe an
ECFE, agus tá baint ag an measúnú creidmheasa le ceann de na hocht
íosphréimheanna árachais onnmhairiúcháin a bhunaítear le modheolaíocht
chomhaontaithe an ECFE.
2.                      
I gcás neamhchosaintí a n‑aithnítear measúnú
creidmheasa ó Ghníomhaireacht Chreidmheasa Onnmhairiúcháin ina leith chun
críocha ualaithe riosca, déanfar ualú riosca a shannadh dóibh i gcomhréir le
Tábla 9.
 Tábla 9 
 MEIP || 0 || 1 || 2 || 3 || 4 || 5 || 6 || 7 
 Ualú riosca || 0 % || 0 % || 20 % || 50 % || 100 % || 100 % || 100 % || 150 % 
3.           Eiseoidh an ÚBE treoirlínte i
gcomhréir le hAirteagal 16 de Rialachán 1093/2010 faoin
1 Eanáir 2014 maidir leis na Gníomhaireachtaí Creidmheasa
Onnmhairiúcháin is féidir le hinstitiúidí a úsáid i gcomhréir le mír 1.
Roinn 4
Measúnuithe
creidmheasa an ECAI a úsáid chun ualaí riosca a chinneadh
Airteagal 133
Ceanglais ghinearálta
Féadfaidh institiúid ECAI incháilithe amháin
nó níos mó a ainmniú a úsáidfear chun ualaí riosca a bheidh le sannadh d’ítimí
sócmhainne agus d’ítimí lasmuigh den chlár comhardaithe a chinneadh. Ní
úsáidfear na measúnuithe creidmheasa ar bhonn roghnaitheach. Agus measúnú creidmheasa á úsáid, comhlíonfaidh institiúidí
na ceanglais seo a leanas: 
(a)          maidir le hinstitiúid a chinnfidh na
measúnuithe creidmheasa arna ndéanamh ag ECAI incháilithe a úsáid d’aicme
áirithe ítimí, úsáidfidh sí na measúnuithe creidmheasa sin ar bhonn
comhsheasmhach maidir leis na neamhchosaintí go léir atá san aicme sin;
(b)          maidir le
hinstitiúid a chinnfidh na measúnuithe creidmheasa arna ndéanamh ag ECAI
incháilithe a úsáid, úsáidfidh sí iad ar bhealach leanúnach agus comhsheasmhach
le himeacht ama;
(c)          ní úsáidfidh
institiúid ach measúnuithe creidmheasa de chuid ECAI ina gcuirtear san áireamh
na méideanna go léir, i bhfoirm príomhshuime agus úis, atá dlite di;
(d)          i gcás nach
bhfuil ach measúnú creidmheasa amháin ar fáil ó ECAI ainmnithe a bhaineann le
hítim rátáilte, úsáidfear an measúnú creidmheasa sin chun an t‑ualú
riosca don ítim sin a chinneadh;
(e)          i gcás ina bhfuil
dhá mheasúnú creidmheasa ar fáil ó ECAIanna ainmnithe agus go gcomhfhreagraíonn
an dá cheann d’ualaí riosca difriúla le haghaidh ítime rátáilte, déanfar an t‑ualú
riosca is airde a shannadh;
(f)           i gcás ina
bhfuil níos mó ná dhá mheasúnú creidmheasa ar fáil ó ECAIanna ainmnithe a
bhaineann le hítim rátáilte, tagrófar don dá mheasúnú a ghineann an dá ualú
riosca is ísle. Má tá an dá ualú riosca is ísle difriúil, déanfar an t‑ualú
riosca is airde díobh a shannadh. Más ionann an dá ualú riosca is ísle, déanfar
an t‑ualú riosca sin a shannadh.
Airteagal 134
Measúnú creidmheasa a bhaineann le
heisitheoir nó le heisiúint
1.                      
I gcás ina bhfuil measúnú creidmheasa ann a
bhaineann le clár sonrach nó le saoráid shonrach eisiúna ar leis nó léi an ítim
arb í an neamhchosaint í, úsáidfear an measúnú creidmheasa sin chun an t‑ualú
riosca a shannfar don ítim sin a chinneadh.
2.                      
I gcás nach bhfuil aon mheasúnú
creidmheasa atá infheidhme go díreach ann a bhaineann le hítim áirithe, ach go
bhfuil measúnú creidmheasa ann a bhaineann le clár sonrach nó le saoráid
shonrach eisiúna nach leis nó léi an ítim arb í an neamhchosaint í nó go bhfuil
measúnú ginearálta creidmheasa ann a bhaineann leis an eisitheoir, úsáidfear an
measúnú creidmheasa sin i gceachtar de na cásanna seo a leanas: 
(a)         
léiríonn sé ualú riosca níos airde ná mar a bheadh
amhlaidh thairis sin agus rangaítear an neamhchosaint atá i gceist ar
chomhchéim nó ar chéim níos sóisearaí i ngach cás i gcomparáid leis an gclár
sonrach nó leis an tsaoráid shonrach eisiúna nó le neamhchosaintí neamhurraithe
sinsearacha an eisitheora sin, de réir mar is iomchuí; 
(b)         
léiríonn sé ualú riosca níos
ísle agus rangaítear an neamhchosaint atá i gceist ar chomhchéim nó ar chéim
níos sinsearaí i ngach cás i gcomparáid leis an gclár sonrach nó leis an
tsaoráid shonrach eisiúna nó le neamhchosaintí neamhurraithe sinsearacha an
eisitheora sin, de réir mar is iomchuí.
I ngach cás eile, láimhseálfar an neamhchosaint
mar neamhchosaint gan rátáil.
3.                      
Níl sé i gceist le mír 1 agus mír 2 cur chun
feidhme Airteagal 124 a chosc.
4.                      
Ní féidir measúnuithe
creidmheasa a bhaineann le heisitheoirí laistigh de ghrúpa corparáideach a
úsáid mar mheasúnú creidmheasa ar eisitheoir eile laistigh den ghrúpa
corparáideach céanna.
Airteagal 135
Measúnuithe creidmheasa fadtéarmacha agus
gearrthéarmacha
1.                      
Ní fhéadfar measúnuithe creidmheasa gearrthéarmacha
a úsáid ach le haghaidh ítimí sócmhainne gearrthéarmaí agus ítimí lasmuigh den
chlár comhardaithe ar neamhchosaintí ar institiúidí agus ar chorparáidí iad.
2.                      
Ní bheidh feidhm ag aon mheasúnú creidmheasa
gearrthéarmach ach amháin maidir leis an ítim a dtagraíonn an measúnú
creidmheasa gearrthéarmach dó, agus ní úsáidfear é chun ualaí riosca a dhíorthú
maidir le hítim eile, cé is moite de na cásanna seo a leanas:
(a)         
má dhéantar ualú riosca 150 % a shannadh do
shaoráid rátáilte ghearrthéarmach, déanfar ualú riosca 150 % a shannadh
freisin do gach neamhchosaint neamhurraithe gan rátáil maidir leis an
bhféichiúnaí sin, bíodh siad gearrthéarmach nó fadtéarmach;
(b)         
má dhéantar ualú riosca
50 % a shannadh do shaoráid rátáilte ghearrthéarmach, ní dhéanfar ualú
riosca níos ísle ná 100 % a shannadh d’aon neamhchosaint ghearrthéarmach
gan rátáil.
Airteagal 136
Ítimí airgeadra intíre agus eachtraigh
Ní féidir measúnú creidmheasa a thagraíonn
d’ítim atá ainmnithe in airgeadra intíre an fhéichiúnaí a úsáid chun ualú
riosca a dhíorthú do neamhchosaint eile maidir leis an bhféichiúnaí céanna sin
atá ainmnithe in airgeadra eachtrach.
Nuair a thagann neamhchosaint chun cinn trí
rannpháirtíocht institiúide in iasacht arna shíneadh ag Banc Forbartha
Iltaobhach a n‑aithnítear a stádas mar chreidiúnaí tosaíochta sa
mhargadh, féadfar an measúnú creidmheasa ar ítim airgeadra intíre an
fhéichiúnaí a úsáid ar mhaithe le hualú ó thaobh riosca a dhéanamh.
Caibidil 3
Cur Chuige Inmheánach Bunaithe ar Rátálacha
Roinn 1
Cead
a thugann údaráis inniúla chun an cur chuige IRB a úsáid
Airteagal 137
IRB 0
Sainmhínithe
1.                      
Chun críocha na Caibidle seo, beidh feidhm ag na
sainmhínithe seo a leanas:
(1)     ciallaíonn ‘córas rátála’ gach modh, próiseas,
rialuithe, córas bailiúcháin sonraí agus TF a thacaíonn le riosca creidmheasa a
mheasúnú, neamhchosaintí a shannadh do ghráid nó do chomhthiomsuithe rátála,
agus meastacháin ar mhainneachtain agus ar chaillteanais a forbraíodh le
haghaidh cineálacha áirithe neamhchosaintí a chainníochtú;
(2)     ciallaíonn ‘cineál neamhchosaintí’ grúpa
neamhchosaintí arna mbainistiú go haonchineálach agus atá foirmithe ag cineál
áirithe saoráidí agus a d’fhéadfadh a bheith teoranta d’aonán amháin nó
d’fho-fhoireann aonair aonán laistigh de ghrúpa ar an gcoinníoll go ndéantar
bainistiú difriúil ar an gcineál céanna neamhchosaintí in aonáin eile den
ghrúpa;
(3)     ciallaíonn ‘aonad gnó’ aon aonán
eagraíochtúil nó dlíthiúil faoi leith, réimeanna gnó, suíomhanna tíreolaíocha;
(4)     ciallaíonn ‘aonán airgeadais rialáilte’
aon cheann díobh seo a leanas:
(a)     na haonáin seo a leanas, lena n‑áirítear
aonáin tríú tíortha, a thugann faoi ghníomhaíochtaí den chineál céanna, atá
faoi réir maoirseachta stuamachta de bhun reachtaíocht an AE nó reachtaíocht
tríú tír a chuireann ceanglais mhaoirseachta agus rialála stuamachta i bhfeidhm
atá cothrom ar a laghad leo sin atá i bhfeidhm san Aontas:
(i)      institiúid chreidmheasa;
(ii)      gnólacht infheistíochta;
(iii)     gnóthas árachais;
(iv)     cuideachta shealbhaíochta airgeadais;
(v)     cuideachta shealbhaíochta ghníomhaíochtaí
measctha.
(b)     aon aonán eile a chomhlíonann gach ceann
de na coinníollacha seo a leanas:
(i)      déanann sé ceann amháin nó níos mó de na
gníomhaíochtaí atá liostaithe in Iarscríbhinn I de Threoir [le cur
isteach ag an OP] nó in Iarscríbhinn I de Threoir 2004/39/CE;
(ii)      is fochuideachta de chuid aonáin
airgeadais rialáilte é;
(iii)     áirítear é sa mhaoirseacht stuamachta
ar leibhéal comhdhlúite an ghrúpa; 
(c)     aon aonán dá dtagraítear i bpointe (a)(i)
go (v) nó i bpointe (b) nach bhfuil faoi réir ag ceanglais mhaoirseachta
agus rialála stuamachta atá cothrom ar a laghad leo sin san Aontas ach atá ina
chuid de ghrúpa atá faoi réir ag na socruithe sin ar bhonn comhdhlúite;
(5)     ciallaíonn ‘mór-aonán airgeadais
rialáilte’ aon aonán airgeadais rialáilte ar mó ná, nó cothrom leis, an
tairseach EUR 70 billiún iomlán a chuid sócmhainní, ar leibhéal an
ghnólachta aonair sin nó ar leibhéal comhdhlúite an ghrúpa, i gcás ina n‑úsáidfear
ráiteas airgeadais iniúchta is déanaí an mháthairghnóthais agus na
bhfochuideachtaí comhdhlúite d’fhonn méid na sócmhainne a chinneadh; 
(6)     ciallaíonn
‘aonán airgeadais neamhrialáilte’ aon aonán eile nach aonán rialáilte é ach a
dhéanann ceann nó níos mó de na gníomhaíochtaí atá liostaithe in
Iarscríbhinn I de Threoir [le cur isteach ag an OP] nó atá liostaithe
in Iarscríbhinn I de Threoir 2004/39/CE;
(7)     ciallaíonn ‘grád féichiúnaí’ catagóir
riosca laistigh de scála rátála féichiúnaí de chóras rátála, a sanntar
d’fhéichiúnaithe ar bhonn sraith critéar rátála sonrach agus sainiúil, óna
ndíorthaítear meastacháin PD; 
(8)     ciallaíonn ‘grád
saoráide’ catagóir riosca laistigh den scála saoráide atá ag córas rátála, a
sanntar neamhchosaintí dó ar bhonn sraith critéar rátála sonrach agus sainiúil,
óna ndíorthaítear meastacháin dhílse de Chaillteanas i gcás Mainneachtana;
(9)     ciallaíonn
‘seirbhíseoir’ aonán a bhainistíonn comhthiomsú d’earraí infhaighte ceannaithe
nó na neamhchosaintí creidmheasa is bunús leo ar bhonn laethúil.
2.                      
Forbróidh an ÚBE dréacht‑chaighdeáin
theicniúla rialála chun na coinníollacha a shonrú ar dá réir a dhéanfaidh
údaráis inniúla measúnú ar choibhéis na gceanglas maoirseachta agus rialála
stuamachta atá leagtha amach i reachtaíocht tríú tíortha. 
Cuirfidh an ÚBE na dréacht‑chaighdeáin
theicniúla rialála sin faoi bhráid an Choimisiúin faoin
1 Eanáir 2014.
Déantar cumhacht a tharmligean
chuig an gCoimisiún chun na dréacht‑chaighdeáin theicniúla rialála dá
dtagraítear sa chéad fhomhír a ghlacadh i gcomhréir leis an nós imeachta
atá leagtha síos in Airteagail 10 go 14 de Rialachán (AE)
Uimh. 1093/2010.
Airteagal 138
Cead chun an Cur Chuige IRB a úsáid
1.                      
I gcás ina gcomhlíontar na coinníollacha atá
leagtha amach sa Chaibidil seo, tabharfaidh an t‑údarás inniúil cead
d’institiúidí an Cur Chuige Inmheánach Bunaithe ar Rátálacha (dá ngairtear ‘Cur
Chuige IRB’ anseo feasta) a úsáid chun a gcuid méideanna neamhchosanta atá
ualaithe ó thaobh riosca a ríomh. 
2.                      
Beidh gá cead a iarraidh chun
an Cur Chuige IRB a úsáid, lena n‑áirítear a meastacháin féin ar
Chaillteanas i gcás Mainneachtana (dá ngairtear ‘LGD’ anseo feasta) agus beidh
gá le fachtóirí coinbhéartachta do gach córas rátála, modhanna na samhla
inmheánaí i dtaca le neamhchosaintí ar chothromas agus an cur chuige maidir le
meastachán a thabhairt ar LGDanna agus ar fhachtóirí coinbhéartachta. 
3.                      
Caithfidh institiúidí cead na n‑údarás
inniúil a fháil dóibh seo a leanas:
(a)         
athruithe ar raon feidhme córais rátála nó mhodh na
samhlacha inmheánacha maidir le neamhchosaintí ar chothromas a bhfuair an
institiúid cead a úsáid;
(b)         
athruithe ábhartha ar chóras
rátála nó ar mhodh na samhlacha inmheánacha maidir le neamhchosaintí ar
chothromas a bhfuair an institiúid cead a úsáid.
Beidh raon feidhme córais rátála comhdhéanta de na
neamhchosaintí go léir den cineál ábhartha neamhchosanta ar forbraíodh an córas
rátála sin lena aghaidh.
4.                      
Tabharfaidh institiúidí fógra do na húdaráis
inniúla maidir le gach athrú ar na córais rátála agus ar chineálacha modhanna
na samhlacha inmheánacha maidir le neamhchosaintí ar chothromas.
5.                      
Forbróidh an ÚBE dréacht‑chaighdeáin
theicniúla rialála chun na coinníollacha a shonrú ar dá réir a ndéanfaidh
institiúidí measúnú ar ábharthacht na n‑athruithe ar chórais rátála nó ar
chineálacha modhanna na samhlacha inmheánacha maidir le neamhchosaintí ar
chothromas faoin gCur Chuige IRB dá dtagraítear i mír 1 a bhfuil cead breise nó
fógra ag teastáil ina leith.
Cuirfidh an ÚBE na
dréacht‑chaighdeáin theicniúla rialála sin faoi bhráid an Choimisiúin
faoin 31 Nollaig 2013.
Déantar cumhacht a
tharmligean chuig an gCoimisiún chun na dréacht‑chaighdeáin theicniúla
rialála dá dtagraítear sa chéad fhomhír a ghlacadh i gcomhréir leis an nós
imeachta atá leagtha amach in Airteagail 10 go 14 de Rialachán (AE)
Uimh. 1093/2010. 
Airteagal 139
Measúnú na n‑údarás inniúil ar iarratas chun an Cur
Chuige IRB a úsáid
1.                      
Ní thabharfaidh an t‑údarás inniúil cead
d’institiúid, de bhun Airteagal 38, an Cur Chuige IRB a úsáid, lena n‑áirítear
a meastacháin féin ar LGD agus fachtóirí coinbhéartachta a úsáid, ach amháin má
tá an t‑údarás inniúil sásta gur comhlíonadh na ceanglais atá leagtha
síos sa Chaibidil seo, go háirithe na ceanglais sin a leagadh síos i
Roinn 6, agus go bhfuil córais na hinstitiúide chun neamhchosaintí ar
riosca creidmheasa a bhainistiú agus a rátáil fónta agus curtha chun feidhme
ina n-iomláine agus, go háirithe, gur léirigh an institiúid chun sástachta an
údaráis inniúil gur comhlíonadh na caighdeáin seo a leanas:
(a)         
tugann córais rátála na hinstitiúide deis measúnú
fóinteach a dhéanamh ar thréithe an fhéichiúnaí agus na n-idirbheart,
idirdhealú fóinteach a dhéanamh ar riosca agus meastacháin bheachta agus
chomhsheasmhacha chainníochtúla a dhéanamh ar riosca;
(b)         
tá rátálacha inmheánacha agus
meastacháin ar mhainneachtain agus ar chaillteanas, a úsáidtear chun ceanglais
cistí dílse agus córais agus próisis ghaolmhara a ríomh, fíor-riachtanach don
phróiseas bainistíochta riosca agus cinnteoireachta, agus d’fheidhmeanna na
hinstitiúide a bhaineann le formheas creidmheasa, leithdháileadh caipitil inmheánaigh
agus rialachas corparáideach;
(c)         
tá aonad rialaithe riosca
creidmheasa san institiúid atá freagrach as córais rátála na hinstitiúide agus
atá neamhspleách go hiomchuí agus saor ó thionchar míchuí;
(d)         
bailíonn agus stórálann an
institiúid na sonraí ábhartha go léir chun tacaíocht éifeachtach a thabhairt dá
próiseas chun riosca creidmheasa a thomhas agus a bhainistiú; 
(e)         
déanann an institiúid
doiciméadú ar a córais rátála agus ar an réasúnaíocht a bhaineann lena ndearadh
agus déanann sí bailíochtú ar a córais rátála;
(f)           
rinne an institiúid bailíochtú
ar a córais rátála i dtréimhse ama iomchuí sula bhfaighidh sí cead an córas
rátála sin nó modh na samhlacha inmheánacha a úsáid i gcás neamhchosaintí ar
chothromas, rinne sí measúnú le linn na tréimhse sin féachaint an oireann na
córais rátála sin agus modhanna sin na samhlacha inmheánacha i gcás
neamhchosaintí ar chothromas do raon feidhme an chórais rátála, agus, bunaithe
ar an measúnú a rinne sí, rinne sí athruithe is gá ar na córais rátála sin agus
ar mhodhanna sin na samhlacha inmheánacha i gcás neamhchosaintí ar chothromas; 
(g)         
rinne an institiúid na
ceanglais cistí dílse a thig óna cuid meastachán ar pharaiméadair riosca a
ríomh faoin gCur Chuige IRB agus tá sí in ann an tuairisciú a cheanglaítear le
hAirteagal 95 a chur isteach.
Tá feidhm freisin leis
na ceanglais chun an Cur Chuige IRB a úsáid, lena n‑áirítear a
meastacháin féin ar LGD agus fachtóirí coinbhéartachta, i gcás inar chuir
institiúid córas rátála, nó samhail arna húsáid laistigh de chóras rátála, a cheannaigh
sí ó dhíoltóir tríú-páirtí, i bhfeidhm.
2.                      
Forbróidh an ÚBE caighdeáin theicniúla rialála chun
na próisis a shonrú a mbeidh ar na údaráis inniúla a leanúint chun measúnú a
dhéanamh féachaint ar chomhlíon institiúid na ceanglais chun an Cur Chuige IRB
a úsáid.
Cuirfidh an ÚBE na
dréacht‑chaighdeáin theicniúla rialála sin faoi bhráid an Choimisiúin
faoin 31 Nollaig 2014.
Déantar cumhacht a
tharmligean chuig an gCoimisiún chun na caighdeáin theicniúla rialála dá
dtagraítear sa chéad fhomhír a ghlacadh i gcomhréir leis an nós imeachta
atá leagtha amach in Airteagal 15 de Rialachán (AE) Uimh. 1093/2010. 
Airteagal 140
Taithí roimhe seo maidir le cur chuige IRB a úsáid
1.                      
Institiúid a dhéanfaidh iarratas ar an gCur Chuige
IRB a úsáid, beidh córais rátála i gcás na n‑aicmí neamhchosanta IRB atá
i gceist in úsáid aici cheana féin a bhí i gcomhréir tríd is tríd leis na
ceanglais atá leagtha amach i Roinn 6 ar mhaithe le riosca inmheánach a
thomhas agus a bhainistiú ar feadh trí bliana ar a laghad sular cháiligh sí
chun an Cur Chuige IRB a úsáid.
2.                      
Institiúid a dhéanfaidh iarratas ar a meastacháin
féin ar LGDanna agus fachtóirí coinbhéartachta a úsáid, léireoidh sí chun
sástachta na n‑údarás inniúil go raibh sí i mbun a cuid meastachán féin
ar LGDanna agus fachtóirí coinbhéartachta a mheas agus a úsáid ar bhealach a
bhí comhsheasmhach tríd is tríd leis na ceanglais maidir le meastacháin féin na
bparaiméadar sin atá leagtha amach i Roinn 6 a úsáid le trí bliana ar a
laghad sular cháiligh sí chun a meastacháin féin ar LGDanna agus fachtóirí
coinbhéartachta a úsáid.
3.                      
I gcás ina sínfidh an
institiúid úsáid an chur chuige IRB i ndiaidh an chéad chead a bheith faighte
aici, is leor taithí na hinstitiúide chun ceanglais mhír 1 agus mhír 2 a
chomhlíonadh maidir leis na neamhchosaintí breise a chumhdaítear. Má
shíntear úsáid na gcóras rátála chuig neamhchosaintí atá an‑difriúil ó
raon feidhme an chumhdaigh atá ann cheana, amhail is nach féidir glacadh leis
go réasúnach gur leor í an taithí chun ceanglais na bhforálacha seo maidir leis
na neamhchosaintí breise a chomhlíonadh, beidh feidhm ar leithligh ag ceanglais
mhír 1 agus mhír 2 maidir leis na neamhchosaintí breise.
Airteagal 141
Bearta a ghlacfar i gcás ina scoirfear de bheith ag
comhlíonadh cheanglais na Caibidle seo
I gcás ina scoirfidh institiúid de bheith ag
comhlíonadh na gceanglas atá leagtha amach sa Chaibidil seo, tabharfaidh sí
fógra don údarás inniúil agus déanfaidh sí ceann de na nithe seo a leanas: 
(a)          cuirfidh sí plean faoi bhráid an
údaráis inniúil ionas go gcomhlíonfar na ceanglais arís go tráthúil;
(b)          taispeánfaidh sí
chun sástachta na n‑údarás inniúil go bhfuil éifeacht an neamhchomhlíonta
neamhábhartha.
Airteagal 142
Modheolaíocht chun neamhchosaint a
shannadh d’aicmí neamhchosanta
1.                      
Beidh an mhodheolaíocht a úsáidfidh an institiúid
chun neamhchosaintí a shannadh d’aicmí neamhchosanta difriúla iomchuí agus
comhsheasmhach le himeacht ama.
2.                      
Déanfar gach neamhchosaint a
shannadh do cheann de na haicmí neamhchosanta seo a leanas:
(a)         
éilimh nó éilimh theagmhasacha ar rialtais láir
agus ar bhainc cheannais;
(b)         
éilimh nó éilimh theagmhasacha ar institiúidí;
(c)         
éilimh nó éilimh theagmhasacha ar chorparáidí;
(d)         
éilimh mhiondíola nó éilimh theagmhasacha
miondíola;
(e)         
éilimh iarmharacha;
(f)           
suíomhanna urrúsúcháin;
(g)         
sócmhainní eile oibleagáide neamhchreidmheasa.
3.                      
Déanfar na neamhchosaintí seo a leanas a shannadh
don aicme atá leagtha amach i bpointe (a) de mhír 2:
(a)         
neamhchosaintí ar rialtais réigiúnacha, ar údaráis
áitiúla nó ar aonáin san earnáil phoiblí a láimhseáiltear mar neamhchosaintí ar
rialtais láir faoi Airteagal 110 agus Airteagal 111. 
(b)         
neamhchosaintí ar Bhainc
Forbartha Iltaobhacha dá dtagraítear in Airteagal 112(2) agus ar
Eagraíochtaí Idirnáisiúnta, dá dtagraítear in Airteagal 113, a mheallann ualú
riosca 0 % faoi na hAirteagail sin. 
4.                      
Déanfar na neamhchosaintí seo a leanas a shannadh
don aicme atá leagtha amach i bpointe (b) de mhír 2:
(a)         
neamhchosaintí ar rialtais réigiúnacha agus ar
údaráis áitiúla nach láimhseáiltear mar neamhchosaintí ar rialtais láir faoi
Airteagal 110;
(b)         
neamhchosaintí ar Aonáin san
Earnáil Phoiblí a láimhseáiltear mar neamhchosaintí ar institiúidí faoi
Airteagal 111(2); agus
(c)         
neamhchosaintí ar Bhainc
Forbartha Iltaobhacha nach sanntar ualú riosca 0 % dóibh faoi
Airteagal 112.
5.                      
Le bheith incháilithe d’aicme na neamhchosaintí ar
mhiondíol atá leagtha amach i bpointe (d) de mhír 2, comhlíonfaidh
neamhchosaintí na critéir seo a leanas:
(a)         
beidh ceann díobh seo a leanas i gceist leo:
(i)      duine nó daoine nádúrtha;
(ii)      fiontar beag nó
meánmhéide, ar an gcoinníoll i gcás an fhiontair mheánmhéide nach sáróidh an
méid iomlán a bheidh dlite don institiúid agus do na máthairghnóthais agus a
fochuideachtaí, lena n‑áirítear aon neamhchosaint atá thar téarma, ag an
bhféichiúnaí cliant nó ag an ngrúpa cliant nasctha, gan éilimh nó éilimh theagmhasacha
atá urraithe ar chomhthaobhacht a bhaineann le réadmhaoin chónaithe a áireamh,
a mhéid is feasach don institiúid, a rinne bearta réasúnta chun an cás a
dheimhniú, EUR 1 milliún;
(b)         
déanann an institiúid iad a láimhseáil sa
bhainistíocht riosca a bhíonn ar bun aici agus déantar é sin go comhsheasmhach
le himeacht ama agus ar bhealach dá samhail;
(c)         
ní dhéantar bainistiú orthu
chomh haonair is a dhéantar ar neamhchosaintí in aicme na neamhchosaintí ar
chorparáidí; 
(d)         
tá gach ceann in ionannas le
ceann as líon suntasach neamhchosaintí a bhainistítear ar an gcaoi chéanna.
Anuas ar na neamhchosaintí atá liostaithe sa chéad
fhomhír, áireofar luach láithreach na n‑íocaíochtaí léasa íosta ar
mhiondíol in aicme na neamhchosaintí ar mhiondíol.
6.                      
Déanfar na neamhchosaintí seo a leanas a shannadh
d'aicme na neamhchosaintí ar chothromas atá leagtha amach i bpointe (e) de
mhír 2;
(a)         
neamhchosaintí ar neamhfhiachas a chuireann
fo-éileamh iarmharach in iúl ar shócmhainní nó ar ioncam an eisitheora; 
(b)         
neamhchosaintí ar fhiachas agus
urrúis eile, comhpháirtíochtaí, díorthaigh, nó uirlisí eile, a bhfuil a
dtábhacht eacnamaíoch cosúil leis na neamhchosaintí atá sonraithe i bpointe
(a).
7.                      
Maidir le haon hoibleagáid chreidmheasa nach bhfuil
sannta do na haicmí neamhchosanta atá leagtha amach i bpointí (a), (b), (d),
(e) agus (f) de mhír 2, déanfar iad a shannadh d'aicme na neamhchosaintí
ar chorparáidí dá dtagraítear i bpointe (c) den mhír sin.
8.                      
Laistigh d'aicme na neamhchosaintí ar chorparáidí
atá leagtha amach i bpointe (c) de mhír 2, déanfaidh institiúidí
neamhchosaintí a bhfuil na tréithe seo a leanas acu a aithint ar leithligh mar
neamhchosaintí ar iasachtú speisialaithe:
(a)         
is neamhchosaint ar aonán a cruthaíodh go sonrach
chun sócmhainní fisiciúla a mhaoiniú nó a oibriú atá i gceist;
(b)         
tugann na socruithe conarthacha
roinnt mhaith rialaithe don iasachtóir ar na sócmhainní agus ar an ioncam a
ghintear leo; 
(c)         
is é príomhfhoinse
aisíocaíochta na hoibleagáide an t‑ioncam a ghintear leis na sócmhainní a
bheith maoinithe, seachas an cumas neamhspleách atá ag fiontar tráchtála níos
leithne.
9.                      
Déanfar luach iarmharach na maoine léasaithe a
shannadh don aicme neamhchosanta atá leagtha amach i bpointe (g) de
mhír 2, cé is moite a mhéid is atá luach iarmharach ar áireamh cheana féin
sa neamhchosaint ar léas atá leagtha amach in Airteagal 162(4).
Airteagal 143
Coinníollacha maidir leis an gcur
chuige IRB a chur chun feidhme thar aicmí difriúla neamhchosanta agus aonad gnó
1.                      
Cuirfidh institiúidí agus aon mháthairghnóthas agus
a fochuideachtaí an Cur Chuige IRB chun feidhme maidir le gach neamhchosaint,
mura bhfuair siad cead ó na húdaráis inniúla an Cur Chuige Caighdeánaithe a
úsáid go buan i gcomhréir le hAirteagal 145.
Faoi réir chead na n‑údarás inniúil, féadfar
an cur chun feidhme a dhéanamh go seicheamhach feadh na n‑aicmí difriúla
neamhchosanta, dá dtagraítear in Airteagal 142, laistigh den aonad gnó
céanna, feadh aonad difriúil gnó sa ghrúpa céanna nó ar mhaithe lena
meastacháin féin ar LGDanna nó fachtóirí coinbhéartachta a úsáid chun ualaí
riosca a ríomh le haghaidh neamhchosaintí ar chorparáidí, neamhchosaintí ar
institiúidí, agus ar rialtais láir agus ar bhainc cheannais.
I gcás aicme na neamhchosaintí
ar mhiondíol dá dtagraítear in Airteagal 142(5), féadfar an cur chun
feidhme a dhéanamh go seicheamhach feadh na gcatagóirí neamhchosaintí lena
gcomhfhreagraíonn an comhghaol difriúil in Airteagal 149.
2.                      
Cinnfidh an t‑údarás inniúil an tréimhse ama
a cheanglófar ar institiúid, ar aon mháthairghnóthas agus a fochuideachtaí an
cur chuige IRB a chur chun feidhme maidir le gach neamhchosaint. Beidh an tréimhse ama seo ar cheann a mheasann an t‑údarás
inniúil gur tréimhse iomchuí í ar bhonn chineál agus scála na n‑institiúidí,
aon mháthairghnóthas agus a fochuideachtaí, agus líon agus chineál na gcóras
rátála a chuirfear chun feidhme. 
3.                      
Déanfaidh institiúidí an cur
chuige IRB a chur chun feidhme de réir na gcoinníollacha arna gcinneadh ag na
húdaráis inniúla. Leagfaidh an t‑údarás inniúil amach na coinníollacha
sin amhail is go n‑áirithíonn siad nach n‑úsáidfear go
roghnaitheach an tsolúbthacht faoi mhír 1 ar mhaithe le ceanglais cistí
dílse laghdaithe a bhaint amach maidir leis na haicmí neamhchosanta sin nó na
haonaid ghnó atá le cur san áireamh fós sa Chur Chuige IRB nó chun a
meastacháin féin ar LGDanna agus fachtóirí coinbhéartachta a úsáid. 
4.                      
Institiúidí a thosaigh ag úsáid
an Cur Chuige IRB tar éis an 1 Eanáir 2013 amháin, coinneoidh siad an
cumas atá acu ceanglais cistí dílse a ríomh ag úsáid an Cur Chuige
Caighdeánaithe i gcás a neamhchosaintí go léir le linn na tréimhse cur chun
feidhme go dtí go dtabharfaidh na húdaráis inniúla fógra dóibh go bhfuil siad
sásta go ndéanfar cur chun feidhme an chur chuige IRB a chríochnú le cinnteacht
réasúnta.
5.                      
Institiúid a gceadófar di an Cur Chuige IRB a úsáid
i gcás aon aicme neamhchosanta, ceadófar di an Cur Chuige IRB a úsáid d’aicme
na neamhchosaintí ar chothromas, seachas nuair a thugtar cead don institiúid
sin an Cur Chuige Caighdeánaithe a chur i bhfeidhm maidir le neamhchosaintí ar
chothromas de bhun Airteagal 145.
6.                      
Forbróidh an ÚBE dréacht‑chaighdeáin
theicniúla rialála chun na coinníollacha a shonrú ar dá réir a chinnfidh
údaráis inniúla na coinníollacha faoina gceanglóidh siad ar institiúidí an cur
chuige IRB a chur chun feidhme i gcomhréir leis an Airteagal seo.
Cuirfidh an ÚBE na dréacht‑chaighdeáin
theicniúla rialála sin faoi bhráid an Choimisiúin faoin
31 Nollaig 2014.
Déantar cumhacht a tharmligean
chuig an gCoimisiún chun na dréacht‑chaighdeáin theicniúla rialála dá
dtagraítear sa chéad fhomhír a ghlacadh i gcomhréir leis an nós imeachta
atá leagtha síos in Airteagail 10 go 14 de Rialachán (AE)
Uimh. 1093/2010.
Airteagal 144
Coinníollacha chun filleadh ar chur
chuige nach bhfuil chomh sofaisticiúil céanna a úsáid
1.                      
Institiúid atá ag úsáid an Cur Chuige IRB, ní stadfaidh
sí den chur chuige sin a úsáid agus an gCur Chuige Caighdeánaithe a úsáid ina
ionad chun méideanna neamhchosanta atá ualaithe ó thaobh riosca a ríomh, mura
gcomhlíonfar na coinníollacha seo a leanas: 
(a)         
léirigh an institiúid chun sástachta an údaráis
inniúil nach bhfuil sé i gceist an Cur Chuige Caighdeánaithe a úsáid d’fhonn
ceanglas cistí dílse na hinstitiúide a laghdú, go bhfuil sé riachtanach ar
bhonn chineál agus chastacht na hinstitiúide agus nach mbeadh tionchar
díobhálach ábhartha aige ar shócmhainneacht na hinstitiúide ná ar an gcumas atá
inti riosca a bhainistiú go héifeachtach;
(b)         
fuair an institiúid cead roimh
ré ón údarás inniúil. 
2.                      
Maidir le hinstitiúidí a fuair cead faoi
Airteagal 146(9) chun a meastacháin féin ar LGDanna agus fachtóirí coinbhéartachta
a úsáid, ní fhillfidh siad ar luachanna LGD agus fachtóirí coinbhéartachta dá
dtagraítear in Airteagal 146(8) a úsáid, mura gcomhlíonfar na
coinníollacha seo a leanas:
(a)     léirigh an institiúid chun sástachta an
údaráis inniúil nach bhfuil sé i gceist na LGDanna agus na fachtóirí
coinbhéartachta atá leagtha amach in Airteagal 146(8) a úsáid d’fhonn
ceanglas cistí dílse na hinstitiúide a laghdú, go bhfuil sé riachtanach ar
bhonn chineál agus chastacht na hinstitiúide agus nach mbeadh tionchar díobhálach
ábhartha aige ar shócmhainneacht na hinstitiúide ná ar an gcumas atá inti
riosca a bhainistiú go héifeachtach;
(b)     fuair an institiúid
cead roimh ré ón údarás inniúil. 
3.                      
Tá cur chun feidhme mhír 1 agus mhír 2 faoi réir na
gcoinníollacha maidir leis an gcur chuige IRB arna chinneadh ag na húdaráis
inniúla a rolladh amach i gcomhréir le hAirteagal 143 agus an cead maidir
le páirtúsáid bhuan dá dtagraítear in Airteagal 145.
Airteagal 145
Coinníollacha maidir le páirtúsáid
bhuan 
1.                      
I gcás ina bhfuair institiúidí cead roimh ré ó na
húdaráis inniúla, féadfaidh institiúidí a bhfuil cead faighte acu an Cur Chuige
IRB a úsáid chun méideanna neamhchosanta atá ualaithe ó thaobh riosca agus
méideanna an chaillteanais ionchasaigh d’aicme neamhchosanta amháin nó níos mó
a ríomh, féadfaidh siad an Cur Chuige Caighdeánaithe a chur i bhfeidhm maidir
leis na neamhchosaintí seo a leanas:
(a)         
an aicme neamhchosanta atá leagtha amach in
Airteagal 142(2)(a), i gcás ina bhfuil teorainn le líon na gcontrapháirtithe
ábhartha agus go mbeadh sé ródhian ar an institiúid córas rátála a chur chun
feidhme do na contrapháirtithe sin;
(b)         
an aicme neamhchosanta atá
leagtha amach in Airteagal 142(2)(b), i gcás ina bhfuil teorainn le líon na
gcontrapháirtithe ábhartha agus go mbeadh sé ródhian ar an institiúid córas
rátála a chur chun feidhme do na contrapháirtithe sin;
(c)         
neamhchosaintí in aonaid ghnó
nach bhfuil tábhachtach chomh maith le haicmí neamhchosanta atá neamhábhartha ó
thaobh méide agus na próifíle riosca a bhraitear leo; 
(d)         
neamhchosaintí ar rialtais láir
na mBallstát agus a gcuid rialtas réigiúnach, údarás áitiúil agus comhlachtaí
riaracháin ar an gcoinníoll:
(i)      nach bhfuil aon difríocht ó thaobh
riosca idir na neamhchosaintí ar an rialtas láir sin agus na neamhchosaintí
eile sin i ngeall ar shocruithe poiblí sonracha, agus
(ii)      go ndéantar ualú riosca 0 % a
shannadh do neamhchosaintí ar an rialtas láir faoi Airteagal 109(4);
(e)         
neamhchosaintí institiúide ar chontrapháirtí arb é
a máthairghnóthas, a fochuideachtaí nó fochuideachta a máthairghnóthais é ar an
gcoinníoll gurb é atá sa chontrapháirtí ná institiúid nó cuideachta
shealbhaíochta airgeadais, cuideachta shealbhaíochta airgeadais atá ag plé le
gníomhaíochtaí measctha, institiúid airgeadais, cuideachta bhainistíochta
sócmhainní nó gnóthas seirbhísí coimhdeacha atá faoi réir ag ceanglais
stuamachta iomchuí nó gnóthas atá nasctha trí ghaolmhaireacht de réir bhrí
Airteagal 12(1) de Threoir 83/349/CEE;
(f)           
neamhchosaintí idir institiúidí
a chomhlíonann na ceanglais atá leagtha amach in Airteagal 108(7);
(g)         
neamhchosaintí cothromais ar
aonáin a sannadh ualú riosca 0 % ar a gcuid oibleagáidí creidmheasa faoi
Chaibidil 2 lena n‑áirítear na haonáin sin atá urraithe go poiblí áit is
féidir ualú riosca 0 % a chur i bhfeidhm;
(h)         
neamhchosaintí ar chothromas arna
dtabhú faoi chláir reachtacha chun earnálacha sonraithe den gheilleagar a chur
chun cinn a sholáthraíonn fóirdheontais mhóra le hinfheistiú don institiúid
agus lena mbaineann roinnt formhaoirseachta agus srianta a chuireann an rialtas
ar na hinfheistíochtaí cothromais áit a bhféadfaí neamhchosaintí den sórt sin a
eisiamh, i bhfoirm chomhiomlán, ón gcur chuige IRB suas go dtí teorainn
10 % de chistí dílse amháin; 
(i)           
neamhchosaintí a aithníodh in
Airteagal 114(4) a chomhlíonann na coinníollacha atá sonraithe ann; 
(j)           
ráthaíochtaí Stáit agus
ráthaíochtaí ath‑árachaithe Stáit dá dtagraítear in
Airteagal 210(2).
Ceadóidh na húdaráis inniúla an Cur Chuige
Caighdeánaithe a chur i bhfeidhm maidir le neamhchosaintí ar chothromas dá
dtagraítear i bpointí (g) agus (h) a ceadaíodh a láimhseáil mar sin i
mBallstáit eile.
2.                      
Chun críocha mhír 1, beidh ábharthacht ag
baint le haicme na neamhchosaintí ar chothromas a bheidh ag institiúid más mó a
luach comhiomlán, gan neamhchosaintí ar chothromas arna dtabhú faoi chláir
reachtacha dá dtagraítear i bpointe (g) de mhír 1 a áireamh, ar an meán
thar an mbliain roimhe sin ná 10 % de chistí dílse na hinstitiúide. I gcás ina bhfuil líon na neamhchosaintí sin ar chothromas
níos ísle ná 10 sealúchas aonair, beidh an tairseach sin ionann le 5 % de
chistí dílse na hinstitiúide.
3.                      
Forbróidh an ÚBE dréacht‑chaighdeáin
theicniúla rialála d’fhonn na coinníollacha maidir le pointí (a), (b) agus (c)
de mhír 1 a chur i bhfeidhm a chinneadh.
Cuirfidh an ÚBE na dréacht‑chaighdeáin
theicniúla rialála sin faoi bhráid an Choimisiúin faoin
31 Nollaig 2013.
Déantar cumhacht a tharmligean chuig an gCoimisiún
chun na dréacht‑chaighdeáin theicniúla rialála dá dtagraítear sa chéad
fhomhír a ghlacadh i gcomhréir leis an nós imeachta atá leagtha síos in
Airteagail 10 go 14 de Rialachán (AE) Uimh. 1093/2010.
Roinn 2
Méideanna
neamhchosanta atá ualaithe ó thaobh riosca a ríomh
Foroinn 1
Láimhseáil
de réir an chineáil neamhchosanta/aicme neamhchosanta
Airteagal 146
Láimhseáil de réir aicme neamhchosanta
1.                      
Déanfar méideanna neamhchosanta atá ualaithe ó
thaobh riosca le haghaidh riosca creidmheasa ar neamhchosaintí atá i gceann de
na haicmí neamhchosanta dá dtagraítear i bpointí (a) go (e) agus (g)
d’Airteagal 142(2), mura n‑asbhaintear iad as cistí dílse, a ríomh i
gcomhréir le Foroinn 2 ach amháin nuair a asbhaintear na neamhchosaintí
sin as ítimí de Ghnáthchothromas Leibhéal 1, de Chaipiteal
Breise Leibhéal 1 nó de Chaipiteal Leibhéal  2.
2.                      
Déanfar méideanna neamhchosanta
atá ualaithe ó thaobh riosca le haghaidh riosca caolúcháin ar earraí infhaighte
ceannaithe a ríomh i gcomhréir le hAirteagal 153. I gcás inar féidir le
hinstitiúid dul ar iontaoibh iomlán díoltóra earraí infhaighte ceannaithe le
haghaidh riosca mainneachtana agus riosca caolúcháin, ní bheidh feidhm ag forálacha
an Airteagail seo agus Airteagal 147 agus Airteagal 154(1) go (4) maidir
le hearraí infhaighte ceannaithe agus láimhseálfar an neamhchosaint mar
neamhchosaint chomhthaobhaithe.
3.                      
Beidh an ríomh a dhéanfar ar
mhéideanna neamhchosanta atá ualaithe ó thaobh riosca le haghaidh riosca
creidmheasa agus riosca caolúcháin bunaithe ar na paraiméadair ábhartha a
bhaineann leis an neamhchosaint atá i gceist. Orthu sin tá dóchúlacht
mainneachtana (dá ngairtear ‘PD’ anseo feasta), LGD, aibíocht (dá ngairtear ‘M’
anseo feasta) agus luach neamhchosanta na neamhchosanta. Féadfar PD agus LGD a
mheas ar leithligh nó le chéile, i gcomhréir le Roinn 4.
4.                      
Déanfaidh institiúidí méideanna
neamhchosanta atá ualaithe ó thaobh riosca a ríomh le haghaidh riosca
creidmheasa ar neamhchosaint atá in aicme na neamhchosaintí ‘cothromas’ dá
dtagraítear i bpointe (e) d’Airteagal 142(2) i gcomhréir le
hAirteagal 150, ach amháin i gcás neamhchosaintí atá sainmhínithe i
bpointe (c) d’Airteagal 146(6), i gcás ina bhfuil cead faighte acu roimh ré ó
na húdaráis inniúla an cur chuige IRB a úsáid. Tabharfaidh údaráis inniúla cead
d’institiúid modh na samhlacha inmheánacha atá leagtha amach in
Airteagal 150(4) a úsáid, ar an gcoinníoll go gcomhlíonann an institiúid
na ceanglais atá leagtha amach i bhForoinn 4 de Roinn 6. Maidir le
méideanna neamhchosanta atá ualaithe ó thaobh riosca le haghaidh neamhchosaintí
ar chontrapháirtí lárnach agus a thig ó ranníocaíochtaí réamh-mhaoinithe
institiúidí le ciste mainneachtana an chontrapháirtí lárnaigh mar atá sainithe
i bpointe (c) d’Airteagal 146(6), déanfar iad a ríomh i gcomhréir le hAirteagal
151.
5.                      
Déanfar mhéideanna
neamhchosanta atá ualaithe ó thaobh riosca le haghaidh riosca creidmheasa ar
neamhchosaintí ar iasachtú speisialaithe a ríomh i gcomhréir le hAirteagal 148(4).

6.                      
Maidir le neamhchosaintí atá
sna haicmí neamhchosanta dá dtagraítear i bpointí (a) go (d)
d’Airteagal 142(2), cuirfidh institiúidí a meastacháin féin ar PDanna ar
fáil i gcomhréir le hAirteagal 138 agus Roinn 6.
7.                      
Maidir le neamhchosaintí atá
san aicme neamhchosanta dá dtagraítear i bpointe (d) d’Airteagal 142(2),
cuirfidh institiúidí a meastacháin féin ar LGDanna agus fachtóirí
coinbhéartachta ar fáil i gcomhréir le hAirteagal 138 agus Roinn 6.
8.                      
Maidir le neamhchosaintí atá
sna haicmí neamhchosanta dá dtagraítear i bpointí (a) go (c)
d’Airteagal 142(2), cuirfidh institiúidí na luachanna LGD atá leagtha
amach in Airteagal 157(1), agus na fachtóirí coinbhéartachta atá leagtha
amach in Airteagal 162(8) (a) go (d), i bhfeidhm ach amháin má ceadaíodh
di a meastachán féin ar LGDanna agus fachtóirí coinbhéartachta a úsáid i gcás
na n-aicmí neamhchosanta sin i gcomhréir le mír 9.
9.                      
Maidir le gach neamhchosaint
atá sna haicmí neamhchosanta dá dtagraítear i bpointí (a) go (c)
d’Airteagal 142(2), tabharfaidh an t‑údarás inniúil cead
d’institiúidí a meastacháin féin ar LGDanna agus fachtóirí coinbhéartachta a
úsáid i gcomhréir le hAirteagal 138 amháin.
10.                  
Déanfar na méideanna
neamhchosanta atá ualaithe ó thaobh riosca le haghaidh neamhchosaintí
urrúsaithe agus le haghaidh neamhchosaintí atá san aicme neamhchosanta dá
dtagraítear i bpointe (f) d’Airteagal 142(2) a ríomh i gcomhréir le
Caibidil 5.
Airteagal 147
Neamhchosaintí i bhfoirm aonad nó
scaireanna i ngnóthais chomhinfheistíochta (GCanna) a láimhseáil
1.                      
I gcás ina gcomhlíonann neamhchosaintí i bhfoirm
aonad nó scaireanna i ngnóthais chomhinfheistíochta (GCanna) na critéir atá
leagtha amach in Airteagal 127(3) agus gurb eol don institiúid gach cuid
nó codanna de neamhchosaintí bunúsacha an GC, cuirfidh an institiúid na
neamhchosaintí bunúsacha sin san áireamh d’fhonn méideanna neamhchosanta atá
ualaithe ó thaobh riosca agus méideanna an chaillteanais ionchasaigh a ríomh i
gcomhréir leis na modhanna atá leagtha amach sa Chaibidil seo. 
I gcás gur neamhchosaint eile i bhfoirm aonad nó
scaireanna in GC eile í neamhchosaint bhunúsach an GC, cuirfidh an chéad
institiúid neamhchosaintí bunúsacha an GC eile san áireamh freisin. 
2.                      
I gcás nach gcomhlíonann an institiúid na
coinníollacha maidir leis na modhanna atá leagtha amach sa Chaibidil seo a
úsáid do gach cuid nó codanna de neamhchosaintí bunúsacha an GC, déanfar
méideanna neamhchosanta atá ualaithe ó thaobh riosca agus méideanna an
chaillteanais ionchasaigh a ríomh i gcomhréir leis na cineálacha cur chuige seo
a leanas:
(a)         
maidir le neamhchosaintí atá san aicme
neamhchosanta ‘cothromas’ dá dtagraítear in Airteagal 142(2)(e), cuirfidh
institiúidí an cur chuige simplí maidir le hualú riosca i bhfeidhm atá leagtha
amach in Airteagal 150(2);
(b)         
maidir le gach neamhchosaint
bhunúsach eile dá dtagraítear i mír 1, cuirfidh institiúidí an Cur Chuige
Caighdeánaithe atá leagtha amach i gCaibidil 2 i bhfeidhm, faoi réir acu seo a
leanas:
(i)      maidir le neamhchosaintí atá faoi réir
ag ualú riosca sonrach i gcás neamhchosaintí gan rátáil nó atá faoi réir ag an
gcéim cáilíochta creidmheasa a shaothraíonn an t‑ualú riosca is airde i
gcás aicme neamhchosanta ar leith, déanfar an t‑ualú riosca a iolrú faoi
fhachtóir a dó ach ní bheidh an t-ualú riosca níos airde ná 1250 %;
(ii)      maidir le gach neamhchosaint
eile, ní mór an t‑ualú riosca a iolrú faoi fhachtóir 1,1 agus beidh sé
faoi réir ualú íosta 5 %.
Más rud é, chun críocha phointe (a), nach
bhfuil an institiúid in ann idirdhealú a dhéanamh idir neamhchosaintí ar
chothromas príobháideach, neamhchosaintí ar chothromas atá trádáilte ar an
malartán agus neamhchosaintí ar chothromas eile, déanfaidh sí na neamhchosaintí
lena mbaineann a láimhseáil mar neamhchosaintí ar chothromas eile. I gcás nach bhfuil ábharthacht ag baint leis na
neamhchosaintí sin, de réir bhrí Airteagal 145(2), nuair a chuirtear le
chéile iad le neamhchosaintí díreacha na hinstitiúide san aicme neamhchosanta
sin, féadfar Airteagal 145(1) a chur i bhfeidhm faoi réir chead na n‑údarás
inniúil.
3.                      
I gcás nach gcomhlíonann neamhchosaintí i bhfoirm
aonad nó scaireanna in GC na critéir atá leagtha amach in
Airteagal 127(3), nó nach eol don institiúid neamhchosaintí bunúsacha go
léir an GC nó a chuid neamhchosaintí bunúsacha ar neamhchosaint i bhfoirm aonad
nó scaireanna in GC atá ann, cuirfidh an institiúid na neamhchosaintí bunúsacha
sin san áireamh agus ríomhfaidh sí méideanna neamhchosanta atá ualaithe ó
thaobh riosca agus méideanna an chaillteanais ionchasaigh i gcomhréir leis na
gcur chuige simplí maidir le hualú riosca atá leagtha amach in
Airteagal 150(2).
I gcás nach bhfuil an institiúid in ann idirdhealú
a dhéanamh idir neamhchosaintí ar chothromas príobháideach, neamhchosaintí ar
chothromas atá trádáilte ar an malartán agus neamhchosaintí ar chothromas eile,
déanfaidh sí na neamhchosaintí lena mbaineann a láimhseáil mar neamhchosaintí
ar chothromas eile. Déanfaidh sí neamhchosaintí ar
chaipiteal nach cothromas é a shannadh don aicme neamhchosaintí ar chothromas
eile.
4.                      
Mar rogha eile ar an modh a bhfuil cur síos déanta
air i mír 4, féadfaidh institiúidí a ríomh féin a dhéanamh nó dul i muinín na
dtríú páirtithe seo a leanas chun na méideanna neamhchosanta atá ualaithe ó
thaobh riosca a ríomh agus a thuairisciú bunaithe ar neamhchosaintí bunúsacha
an GC i gcomhréir leis na cineálacha cur chuige dá dtagraítear i bpointí (a)
agus (b) de mhír 2 sna cásanna seo a leanas:
(a)         
institiúid taisclainne nó institiúid airgeadais an
GC ar an gcoinníoll go ndéanann an GC infheistíocht eisiach in urrúis agus go
ndéanann sé gach urrús a chur i dtaisce ag an institiúid taisclainne sin nó san
institiúid airgeadais;
(b)         
maidir le GCanna eile, cuideachta bhainistíochta an
GC, ar an gcoinníoll go gcomhlíonann cuideachta bhainistíochta an GC na critéir
atá leagtha amach in Airteagal 127(3)(a).
Deimhneoidh iniúchóir seachtrach cruinneas an
ríofa.
5.                      
Forbróidh an ÚBE dréacht‑chaighdeáin
theicniúla rialála d’fhonn na coinníollacha a shonrú lena bhféadfaidh údaráis
inniúla cead a thabhairt d’institiúidí Airteagal 145(1) a úsáid faoi
phointe (b) de mhír 2. 
Cuirfidh an ÚBE na dréacht‑chaighdeáin
theicniúla rialála sin faoi bhráid an Choimisiúin faoin
31 Nollaig 2013.
Déantar cumhacht a tharmligean chuig an gCoimisiún
chun na dréacht‑chaighdeáin theicniúla rialála dá dtagraítear sa chéad
fhomhír a ghlacadh i gcomhréir leis an nós imeachta atá leagtha síos in
Airteagail 10 go 14 de Rialachán (AE) Uimh. 1093/2010.
Foroinn 2
Méideanna
neamhchosanta atá ualaithe ó thaobh riosca a ríomh do riosca creidmheasa
Airteagal 148
Méideanna neamhchosanta atá ualaithe ó
thaobh riosca i gcás neamhchosaintí ar chorparáidí, institiúidí agus rialtais
láir agus ar bhainc cheannais
1.                      
Faoi réir ag cur chun feidhme na láimhseálacha
sonracha atá leagtha amach i míreanna 2, 3 agus 4, déanfar na méideanna
neamhchosanta atá ualaithe ó thaobh riosca i gcás neamhchosaintí ar
chorparáidí, institiúidí agus rialtais láir agus ar bhainc cheannais a ríomh de
réir na foirmle seo a leanas:
mar a bhfuil an t‑ualú riosca RW arna
shainiú mar a leanas:
(i)      má tá PD = 0, beidh RW cothrom le 0;
(ii)     má tá PD = 1, i.e. le haghaidh
neamhchosaintí a mhainnigh:
–              
i gcás ina gcuireann institiúidí na luachanna LGD
atá leagtha amach in Airteagal 157(1) i bhfeidhm, beidh RW cothrom le 0;
–              
i gcás ina n‑úsáideann institiúidí a
meastacháin féin ar LGDanna, beidh RW amhlaidh le ;
mar a mbeidh an Meastachán is Fearr maidir leis an
gCaillteanas Ionchasach (dá ngairtear ‘ELBE’ anseo feasta) ionann
leis an meastachán is fearr atá ag an institiúid ar chaillteanas ionchasach don
neamhchosaint a mhainnigh de réir Airteagal 177(1)(h); 
(iii)     má tá , i.e., maidir le haon luach seachas mar atá faoi (i) nó (ii)
mar a bhfuil
N(x) =  an fheidhm
dáileacháin charnaigh d’athróg randamach normálta caighdeánach (i.e. an
dóchúlacht go bhfuil athróg randamach normálta le meán de nialas agus
athraitheas d’aon níos lú ná, nó cothrom le, x);
G (Z) =  an fheidhm
dáileacháin charnaigh inbhéartaigh d’athróg randamach normálta caighdeánach
(i.e. luach x sa chaoi is go bhfuil N(x) = z)
R =       an chomhéifeacht
comhghaolúcháin, arna sainiú mar
b =       an fachtóir coinbhéartachta aibíochta, arna shainiú
mar
2.                      
Maidir le gach neamhchosaint ar mhór-aonáin
airgeadais rialáilte agus ar aonáin airgeadais neamhrialáilte, iolraítear
comhéifeacht comhghaolúcháin mhír 1(iii) faoi 1.25 mar seo a leanas:
3.                      
Féadfar an méid neamhchosanta atá ualaithe ó thaobh
riosca maidir le gach neamhchosaint a chomhlíonann na ceanglais atá leagtha
amach in Airteagal 198 agus 212 a choigeartú de réir na foirmle seo a
leanas:
mar a bhfuil:
PDpp = PD sholáthraí na cosanta.
Déanfar RW a ríomh ag úsáid na foirmle ábhartha
maidir le hualú riosca atá leagtha amach i bpointe 3 i gcás na neamhchosanta,
PD an fhéichiúnaí agus LGD ó neamhchosaint dhíreach inchomparáide ar sholáthraí
na cosanta. Ríomhfar an fachtóir aibíochta (b) ag úsáid an PD is ísle as measc
PD sholáthraí na cosanta agus PD an fhéichiúnaí.
4.                      
Maidir le neamhchosaintí ar chuideachtaí ina bhfuil
líon na ndíolachán bliantúil don ghrúpa comhdhlúite a bhfuil an gnólacht ina
chuid de níos lú ná EUR 50 milliún, féadfaidh institiúidí an fhoirmle
chomhghaoil seo a leanas i mír 1 (iii) a úsáid chun ualaí riosca ar
neamhchosaintí ar chorparáidí a ríomh. San
fhoirmle seo sloinntear S mar an díolachán bliantúil iomlán i milliúin Euro,
mar a bhfuil EUR 5 milliún ≤ S ≤ EUR 50 milliún. Déanfar
díolacháin thuairiscithe níos ísle ná EUR 5 milliún a láimhseáil amhail is
go raibh siad ionann le EUR 5 milliún. I gcás earra infhaighte ceannaithe
beidh an díolachán bliantúil iomlán ionann leis an meán ualaithe de réir
neamhchosaintí aonair an chomhthiomsaithe.
Déanfaidh institiúidí an díolachán bliantúil
iomlán a chur in ionad shócmhainní iomlána an ghrúpa chomhdhlúite nuair nach
táscaire fóinteach é an díolachán bliantúil iomlán ar mhéid an ghnólachta agus
nuair is táscaire níos fóintí iad iomlán na sócmhainní ná an díolachán
bliantúil iomlán.
5.                      
Maidir le neamhchosaintí ar iasachtú speisialaithe
nach bhfuil institiúid in ann meastachán a thabhairt ar PDanna ina leith nó
nach gcomhlíonann meastacháin PD na n‑institiúidí na ceanglais atá
leagtha amach i Roinn 6, déanfaidh an institiúid ualaí riosca a shannadh
do na neamhchosaintí sin de réir Thábla 1, mar seo a leanas:
 Tábla 1 
 Aibíocht iarmhair || Catagóir 1 || Catagóir 2 || Catagóir 3 || Catagóir 4 || Catagóir 5 
 Níos lú ná 2,5 bliain || 50 % || 70 % || 115 % || 250 % || 0 % 
 Cothrom le, nó níos mó ná, 2,5 bliain || 70 % || 90 % || 115 % || 250 % || 0 % 
Agus ualaí riosca á sannadh do neamhchosaintí ar
iasachtú speisialaithe, cuirfidh institiúidí na fachtóirí seo a leanas san
áireamh: láidreacht airgeadais, an timpeallacht pholaitiúil agus dhlíthiúil, tréithe
idirbhirt agus/nó sócmhainne, láidreacht an urraitheora agus an fhorbróra, lena
n‑áirítear aon sruth ioncaim ó chomhpháirtíocht phríobháideach phoiblí,
agus pacáiste slándála.
6.                      
Maidir lena gcuid earraí infhaighte ceannaithe
corparáideacha, comhlíonfaidh institiúidí na ceanglais atá leagtha amach in
Airteagal 180. Maidir le hearraí
infhaighte ceannaithe corparáideacha a chomhlíonann freisin na coinníollacha
atá leagtha amach in Airteagal 149(5), agus i gcás ina mbeadh sé ródhian
ar institiúid na caighdeáin chainníochtaithe riosca a úsáid i gcás
neamhchosaintí ar chorparáidí mar atá leagtha amach i Roinn 6 do na
hearraí infhaighte sin, féadfar na caighdeáin chainníochtaithe riosca i gcás
neamhchosaintí ar mhiondíol mar atá leagtha amach i Roinn 6 a úsáid.
7.                      
Maidir le hearraí infhaighte
ceannaithe corparáideacha, lascainí ceannaigh inaisíoctha, ráthaíochtaí
comhthaobhachta nó páirteacha a thugann cosaint céadchaillteanais ar
chaillteanais mhainneachtana, caillteanais chaolúcháin, nó an dá cheann,
féadfar iad a láimhseáil mar shuíomhanna céadchaillteanais faoi chreat
urrúsaithe an IRB.
8.                      
I gcás ina dtugann institiúid cosaint chreidmheasa
do roinnt neamhchosaintí faoi théarmaí lena spreagfaidh an n-ú mainneachtain i
measc na neamhchosaintí íocaíocht agus go ndéanfar an conradh a fhoirceannadh
leis an teagmhas creidmheasa sin, agus go bhfuil measúnú creidmheasa seachtrach
ag an táirge ó ECAI incháilithe, déanfar na hualaí riosca atá leagtha amach i
gCaibidil 5 a shannadh. Mura
bhfuil rátáil ag an táirge ó ECAI incháilithe, déanfar comhiomlánú ar na hualaí
riosca a áireofar sa bhascaed, cé is moite de neamhchosaintí n‑1, i gcás
nach mó suim mhéid an chaillteanais ionchasaigh iolraithe faoi 12, 5 agus méid
na neamhchosanta atá ualaithe ó thaobh riosca ná méid ainmniúil na cosanta arna
tabhairt ag an díorthach creidmheasa iolraithe faoi 12,5. Cinnfear na
neamhchosaintí n‑1 a eiseofar ón gcomhiomlánú ar an mbonn go gcuimseoidh
siad na neamhchosaintí sin a dtáirgeann gach ceann acu méid neamhchosanta níos
ísle atá ualaithe ó thaobh riosca ná an méid neamhchosanta atá ualaithe ó
thaobh riosca d’aon cheann de na neamhchosaintí atá áirithe sa chomhiomlánú.
Beidh feidhm ag ualú riosca 1250 % maidir le suíomhanna i mbascaed nach
féidir le hinstitiúid an t‑ualú riosca a chinneadh ina leith faoin gcur
chuige IRB.
9.                      
Forbróidh an ÚBE dréacht‑chaighdeáin
theicniúla rialála d’fhonn na coinníollacha a shonrú lena gcuirfidh institiúidí
na fachtóirí dá dtagraítear sa dara fomhír de mhír 5 san áireamh
nuair a bheidh ualaí riosca á sannadh do neamhchosaintí ar iasachtú
speisialaithe.
Cuirfidh an ÚBE na dréacht‑chaighdeáin
theicniúla rialála sin faoi bhráid an Choimisiúin faoin
31 Nollaig 2014.
Déantar cumhacht a tharmligean
chuig an gCoimisiún chun na caighdeáin theicniúla rialála dá dtagraítear sa
chéad fhomhír a ghlacadh i gcomhréir leis an nós imeachta atá leagtha
amach in Airteagail 10 go 14 de Rialachán (AE) Uimh. 1093/2010.
Airteagal 149
Méideanna neamhchosanta atá ualaithe ó
thaobh riosca i gcás neamhchosaintí ar mhiondíol
1.                      
Déanfar méideanna neamhchosanta atá ualaithe ó
thaobh riosca i gcás neamhchosaintí ar mhiondíol a ríomh de réir na foirmle seo
a leanas:
mar a bhfuil an t‑ualú riosca RW arna
shainiú mar a leanas:
(i)      má tá PD = 0, beidh RW cothrom le 0;
(ii)     má tá PD = 1, i.e. le haghaidh
neamhchosaintí a mhainnigh, beidh RW amhail le ;
mar a mbeidh ELBE ionann leis an
meastachán is fearr atá ag an institiúid ar chaillteanas ionchasach don
neamhchosaint a mhainnigh de réir Airteagal 177(1)(h); 
(iii)     má tá , i.e., maidir le haon luach seachas mar atá faoi (i) nó (ii)
mar a bhfuil
N(x) =  an fheidhm
dáileacháin charnaigh d’athróg randamach normálta caighdeánach (i.e. an
dóchúlacht go bhfuil athróg randamach normálta le meán de nialas agus
athraitheas d’aon níos lú ná, nó cothrom le, x);
G (Z) =  an fheidhm
dáileacháin charnaigh inbhéartaigh d’athróg randamach normálta caighdeánach
(i.e. luach x sa chaoi is go bhfuil N(x) = z);
R =       an chomhéifeacht
comhghaolúcháin, arna sainiú mar
2.                      
Féadfar an méid neamhchosanta atá ualaithe ó thaobh
riosca maidir le gach neamhchosaint ar fhiontar beag agus meánmhéide mar atá
sainithe in Airteagal 142(5) a chomhlíonann na ceanglais atá leagtha amach
in Airteagal 198 agus Airteagal 212 a ríomh de réir Airteagal 148(3).
3.                      
Maidir le neamhchosaintí ar
mhiondíol arna n‑urrú le comhthaobhacht maoine dochorraithe, cuirfear
comhéifeacht comhghaolúcháin R de 0.15 in ionad an fhigiúir a thig ón
bhfoirmle chomhghaoil i mír 1.
4.                      
Maidir le neamhchosaintí
imrothlacha ar mhiondíol mar atá sainithe i bpointí (a) go (e), cuirfear
comhéifeacht comhghaolúcháin R de 0.04 in ionad an fhigiúir a thig ón
bhfoirmle chomhghaoil i mír 1.
Cáileoidh neamhchosaintí mar neamhchosaintí
imrothlacha cáilitheacha ar mhiondíol má chomhlíonann siad na coinníollacha seo
a leanas:
(a)         
is ar dhaoine aonair a dhéantar na neamhchosaintí;
(b)         
is neamhchosaintí imrothlacha
iad, tá siad neamhurraithe, agus sa mhéid is nach dtarraingítear láithreach iad
agus iad inchealaithe go neamhchoinníollach ag an institiúid. Sa chomhthéacs
sin, sainmhínítear neamhchosaintí imrothlacha mar neamhchosaintí ina
gceadaítear iarmhéideanna custaiméirí luainiú bunaithe ar a gcuid cinntí
iasacht a fháil agus a aisíoc, suas go dtí teorainn arna leagan síos ag an
institiúid. Féadfar oibleagáidí neamhtharraingthe a bhreithniú mar oibleagáidí
atá inchealaithe go neamhchoinníollach má cheadaítear sna téarmaí don
institiúid iad a chur ar ceal go dtí an méid atá incheadaithe faoi reachtaíocht
cosanta tomhaltóirí agus reachtaíocht ghaolmhar.
(c)         
is ionann an neamhchosaint uasta
ar dhuine aonair san fho-phunann agus EUR 100000 nó níos lú;
(d)         
tá úsáid an chomhghaoil sa mhír
seo teoranta do phunanna a thaispeáin luaineacht íseal maidir le rátaí
caillteanais, i gcoibhneas lena meánleibhéal rátaí caillteanais, go háirithe
laistigh de bhannaí íseal PD; 
(e)         
beidh an láimhseáil mar neamhchosaint imrothlach
cháilitheach ar mhiondíol comhsheasmhach le saintréithe bunúsacha riosca na
fo-phunainne.
De mhaolú ar phointe (b), ní bheidh feidhm ag
an gceanglas a bheith neamhurraithe maidir le saoráidí creidmheasa
comhthaobhaithe atá nasctha le cuntas pá. Sa chás sin, ní chuirfear san áireamh
méideanna a ghnóthófar ón gcomhthaobhacht sa mheastachán LGD.
Déanfaidh údaráis inniúla athbhreithniú ar
luaineacht choibhneasta na rátaí caillteanais ar fud na bhfo-phunann de
neamhchosaintí imrothlacha cáilitheacha ar mhiondíol, chomh maith leis an
bpunann comhiomlán de neamhchosaintí imrothlacha cáilitheacha ar mhiondíol,
agus roinnfidh siad faisnéis faoi ghnáth‑shaintréithe na rátaí
caillteanais de neamhchosaintí imrothlacha cáilitheacha ar mhiondíol ar fud na
mBallstát. 
5.                      
Le bheith incháilithe don láimhseáil mhiondíola,
comhlíonfaidh na hearraí infhaighte ceannaithe na ceanglais atá leagtha amach
in Airteagal 180 agus na coinníollacha seo a leanas:
(a)         
Cheannaigh an institiúid na hearraí infhaighte ó
dhíoltóirí tríú páirtí neamhghaolmhara, agus ní áirítear lena neamhchosaint ar
fhéichiúnaí an earra infhaighte aon neamhchosaintí arna dtionscnamh go díreach
nó go hindíreach ag an institiúid féin; 
(b)         
Ginfear na hearraí infhaighte
ceannaithe ar neamhthuilleamaí idir an díoltóir agus an féichiúnaí. Dá bhrí
sin, ní bheidh cuntais infhála idir chuideachtaí ná earraí infhaighte faoi réir
ag cuntais chontra idir gnólachtaí a cheannaíonn óna chéile agus a dhíolann
lena chéile incháilithe;
(c)         
Tá éileamh ag an institiúid
cheannaigh ar gach fáltas ó na hearraí infhaighte ceannaithe nó tá ús pro-rata
aici sna fáltais; agus
(d)         
Tá punann na n-earraí
infhaighte ceannaithe éagsúlaithe a dhóthain.
6.                      
Maidir le hearraí infhaighte ceannaithe, lascainí
ceannaigh inaisíoctha, ráthaíochtaí comhthaobhachta nó páirteacha a thugann
cosaint céadchaillteanais ar chaillteanais mhainneachtana, caillteanais
chaolúcháin, nó an dá cheann, féadfar iad a láimhseáil mar shuíomhanna
céadchaillteanais faoi chreat urrúsaithe an IRB.
7.                      
Maidir le comhthiomsuithe hibrideacha d’earraí
infhaighte miondíola ceannaithe, i gcás nach féidir le hinstitiúidí ceannaigh
neamhchosaintí arna n‑urrú le comhthaobhacht maoine dochorraithe agus
neamhchosaintí imrothlacha cáilitheacha ar mhiondíol a scaradh ó neamhchosaintí
eile ar mhiondíol, beidh feidhm maidir leis na neamhchosaintí sin ag an
bhfeidhm ualaithe riosca ar mhiondíol a tháirgeann na ceanglais cistí dílse is
airde.
Airteagal 150
Méideanna neamhchosanta atá ualaithe ó
thaobh riosca i gcás neamhchosaintí ar chothromas
1.                      
Socróidh institiúidí a gcuid méideanna
neamhchosanta atá ualaithe ó thaobh riosca i gcás neamhchosaintí ar chothromas,
cé is moite díobh sin a asbhaintear i gcomhréir le Cuid a Dó nó atá faoi réir
ag ualú riosca 250 % i gcomhréir le hAirteagal 45, de réir na
gcineálacha cur chuige atá leagtha amach i míreanna (2), (3) agus (4) agus
cuirfidh siad i bhfeidhm iad maidir le punanna difriúla i gcás ina n‑úsáideann
an institiúid féin cineálacha cur chuige difriúla go hinmheánach. I gcás ina n‑úsáideann institiúid cineálacha difriúla
cur chuige, déanfar an rogha go comhsheasmhach agus ní chinnfear é trí
chomaoineacha arbatráiste rialála.
Féadfaidh institiúidí neamhchosaintí cothromais ar
ghnóthais seirbhísí coimhdeacha a láimhseáil de réir mar a láimhseáiltear
sócmhainní eile nach oibleagáid chreidmheasa iad.
2.                      
Faoin gcur chuige ualaithe riosca simplí, ríomhfar
méid na neamhchosanta ualaithe ó thaobh riosca de réir na foirmle seo a leanas:
Ualú riosca (RW) = 190 % i gcás neamhchosaintí
ar chothromas príobháideach i bpunanna atá éagsúlaithe a ndóthain.
Ualú riosca (RW) = 290 % i gcás
neamhchosaintí ar chothromas atá trádáilte ar an malartán.
Ualú riosca (RW) = 370 % do neamhchosaintí
uile eile ar chothromas.
Méid na neamhchosanta ualaithe ó thaobh riosca =
RW * luach na neamhchosanta.
I gcás suíomhanna gearra airgid agus ionstraimí
díorthacha arna sealbhú sa leabhar neamhthrádála, féadfaidh siad suíomhanna
fada a fhritháireamh sna stoic aonair chéanna ar an gcoinníoll gur ainmníodh go
sainráite na hionstraimí sin mar fhálú ar neamhchosaintí ar chothromas sonrach
agus go dtabharfaidh siad fálú ar feadh bliana eile ar a laghad. Láimhseálfar
suíomhanna gearra eile amhail is gur suíomhanna fada iad agus beidh an t-ualú
riosca ábhartha sannta do luach absalóideach gach suímh. I gcomhthéacs na
suíomhanna mí‑oiriúnaithe maidir le haibíocht, is é an modh a úsáidfear
ná an modh sin a úsáidtear i gcás neamhchosaintí ar chorparáidí mar atá leagtha
amach in Airteagal 158(5).
Féadfaidh institiúidí cosaint
neamhchistithe creidmheasa a aithint a fuarthas ar neamhchosaint ar chothromas
i gcomhréir leis na modhanna atá leagtha amach i gCaibidil IV.
3.                      
Faoin gcur chuige PD/LGD, déanfar na méideanna
neamhchosanta atá ualaithe ó thaobh riosca a ríomh de réir na bhfoirmlí in
Airteagal 148(1). Mura bhfuil dóthain faisnéise
ag institiúidí chun úsáid a bhaint as an sainmhíniú ar mhainneachtain atá
leagtha amach in Airteagal 174, déanfar fachtóir scálúcháin 1,5 a shannadh
do na hualaí riosca.
Ar leibhéal na neamhchosanta aonair, ní bheidh
méid an chaillteanais ionchasaigh arna iolrú faoi 12,5 móide méid na
neamhchosanta atá ualaithe ó thaobh riosca níos airde ná luach na neamhchosanta
arna iolrú faoi 12,5.
Féadfaidh institiúidí cosaint neamhchistithe
creidmheasa a aithint a fuarthas ar neamhchosaint ar chothromas i gcomhréir
leis na modhanna atá leagtha amach i gCaibidil IV. Beidh sé sin faoi réir LGD 90 % ar an neamhchosaint ar sholáthraí
an fhálaithe. Maidir le neamhchosaintí ar chothromas príobháideach i bpunanna
atá éagsúlaithe a ndóthain, féadfar LGD 65 % a úsáid. Chun na críocha sin
beidh M cothrom le 5 bliana.
4.                      
Faoi mhodh na samhlacha inmheánacha, beidh méid na
neamhchosanta ualaithe ó thaobh riosca cothrom leis an gcaillteanas ionchasach
ar neamhchosaintí na hinstitiúide ar chothromas arna dhíorthú ag úsáid na
samhlacha inmheánacha den luach faoi riosca faoi réir ag an 99ú peircintíl,
eatramh muiníne aonfhoircneach den difríocht idir tuairisceáin ráithiúla agus
ráta saor ó riosca iomchuí arna ríomh thar thréimhse shamplach fhadtéarmach,
arna iolrú faoi 12.5. Ní bheidh na méideanna
neamhchosanta atá ualaithe ó thaobh riosca ar leibhéal na punainne cothromais
níos lú ná iomlán na suimeanna seo a leanas:
(a)         
na méideanna neamhchosanta atá ualaithe ó thaobh
riosca atá ceangailte faoin gCur Chuige PD/LGD; agus
(b)         
méideanna comhfhreagracha an chaillteanais
ionchasaigh arna iolrú faoi 12.5. 
Déanfar na méideanna dá dtagraítear i bpointí (a)
agus (b) a ríomh ar bhonn na luachanna PD atá leagtha amach in
Airteagal 161(1) agus na luachanna LGD comhfhreagracha atá leagtha amach
in Airteagal 161(2).
Féadfaidh institiúidí cosaint
neamhchistithe creidmheasa a aithint a fuarthas ar shuíomh cothromais.
Airteagal 151
Méideanna neamhchosanta atá ualaithe ó
thaobh riosca i gcás neamhchosaintí ar chothromas
Socrófar méideanna neamhchosanta atá ualaithe
ó thaobh riosca i gcás neamhchosaintí a thig ó ranníocaíocht réamhchistithe
institiúide le ciste mainneachtana contrapháirtí lárnaigh agus neamhchosaintí
trádála le contrapháirtí lárnach i gcomhréir le hAirteagail 296 go 300 de
réir mar is infheidhme. 
Airteagal 152
Méideanna neamhchosanta atá ualaithe ó
thaobh riosca i gcás sócmhainní eile nach oibleagáid chreidmheasa iad
Déanfar méideanna neamhchosanta atá ualaithe ó
thaobh riosca i gcás sócmhainní eile nach oibleagáid chreidmheasa iad a ríomh
de réir na foirmle seo a leanas:
,
ach amháin sna cásanna seo a leanas:
(a)          airgead ar láimh agus ítimí
coibhéiseacha airgid chomh maith le hórbhuillean arna shealbhú ina bhoghtaí
féin nó ar bhonn leithdháilte, sa mhéid is go bhfuil sé clúdaithe ag dliteanais
bhuillin, déanfar ualú riosca 0 % a shannadh dóibh;
(b)          nuair is luach
iarmharach de shócmhainní léasaithe í an neamhchosaint, is mar seo a leanas a
ríomhfar í:
,
i gcás ina bhfuil t ar an méid
is airde idir 1 agus an líon is gaire de bhlianta iomlána atá fágtha sa léas.
Foroinn 3
Méideanna
neamhchosanta atá ualaithe ó thaobh riosca a ríomh le haghaidh
Riosca caolúcháin ar earraí infhaighte ceannaithe
Airteagal 153
Méideanna neamhchosanta atá ualaithe ó thaobh riosca le
haghaidh riosca caolúcháin ar earraí infhaighte ceannaithe
1.                      
Déanfaidh institiúidí na méideanna neamhchosanta
atá ualaithe ó thaobh riosca le haghaidh riosca caolúcháin ar earraí infhaighte
ceannaithe corparáideacha agus miondíola a ríomh de réir na foirmle atá leagtha
amach in Airteagal 148(1). 
2.                      
Déanfaidh institiúidí na paraiméadair ionchuir
maidir le PD agus LGD a chinneadh i gcomhréir le Roinn 4. 
3.                      
Déanfaidh institiúidí luach na neamhchosanta a
chinneadh i gcomhréir le Roinn 5. 
4.                      
Chun críocha an Airteagail seo, tá luach M ionann
le bliain amháin. 
5.                      
Déanfaidh na húdaráis inniúla institiúid a dhíolmhú
ó na ceanglais maidir le méideanna neamhchosanta atá ualaithe ó thaobh riosca
le haghaidh riosca caolúcháin ar earraí infhaighte ceannaithe corparáideacha
agus miondíola i gcás inar léirigh an institiúid chun sástachta an údaráis
inniúil go bhfuil an riosca caolúcháin neamhábhartha don institiúid sin.
[1] Cuireann Coiste
Basel um Maoirseacht ar Bhaincéireacht fóram ar fáil maidir le
comhoibriú rialta faoi chúrsaí a bhaineann le maoirseacht ar bhaincéireacht. Tá
sé d’aidhm aige cleachtais maoirseachta agus bainistithe riosca a chur chun
cinn agus a neartú ar fud an domhain. Tá an ionadaithe ó na tíortha seo a
leanas ar an gCoiste: an Airgintín, an Astráil, an Bhrasaíl, Ceanada, an tSín,
Sainréigiún Riaracháin Hong Cong, an India, an Indinéis, an tSeapáin, an
Chóiré, Meicsiceo, an Rúis, an Araib Shádach, Singeapór, an Afraic Theas, an
Eilvéis, an Tuirc, na Stáit Aontaithe agus naoi mBallstát de chuid an AE: an Bheilg, an Fhrainc, an Ghearmáin, an
Iodáil, Lucsamburg, an Ísiltír, an Spáinn, an tSualainn agus an Ríocht
Aontaithe. 
[2]               C(2011)4977.
[3] Féach ar an measúnú iarmharta a ghabhann leis seo chun plé
mionsonraithe a fháil faoi gach rogha beartais 
[4] Tomhaiseann an méid a bhaineann roghanna éagsúla na cuspóirí
bainteacha amach
[5] Tomhaiseann an méid ar féidir cuspóirí a bhaint amach ar leibhéal
áirithe n‑acmhainní 
[6]               COIM (2009) 501, COIM (2009) 502,
COIM (2009) 503.
[7]               IO C , , lch .
[8]               http://www.g20.org/Documents/Fin_Deps_Fin_Reg_Annex_020409_-_1615_final.pdf.
[9]               IO L 177, 30.6.2006, lch 1.
[10]             IO L 177, 30.6.2006, lch 201.
[11]             IO L 331, 15.12.2010, lch. 12.
[12]             IO L 372, 31.12.1986, lch. 1.
[13]             IO L 193, 18.7.1983, lch. 1.
[14]             IO L 243, 11.9.2002, lch. 1.
[15]             COIM/2011/0484 críochnaitheach.
[16]             IO L 281, 23.11.1995, lch 31.
[17]             IO L 8, 12.1.2001, lch 1.
[18]             IO L 193, 18.7.1983, lch 1.
[19]              IO L 222, 14.8.1978, lch 11.
[20]             IO L 243, 11.9.2002, lch 1.
[21]             IO L 372, 31.12.1986, lch 1.
[22]             Treoir 2002/87/CE ó Рharlaimint na hЕorpa
agus ón gComhairle an 16 Nollaig 2002 maidir le maoirseacht fhorlíontach ar institiúidí
creidmheasa, ar ghnóthais árachais agus ar ghnólachtaí infheistíochta in
ilchuideachta airgeadais (IO L 35, 11.2.2003, lch 1).
[23] IO L 2, 17.11.2009, lch. 2.

					Roinn 3
Méideanna
an chaillteanais ionchasaigh
Airteagal 154
Láimhseáil de réir chineál na neamhchosanta
1.                      
Ríomhfar méideanna an chaillteanais ionchasaigh ar
bhonn na bhfigiúirí ionchuir céanna maidir le PD, LGD agus luach na
neamhchosanta do gach neamhchosaint atá á úsáid chun méideanna neamhchosanta
atá ualaithe ó thaobh riosca a ríomh i gcomhréir le hAirteagal 146. I gcás neamhchosaintí a mhainnigh, nuair a úsáideann an
institiúid a meastacháin LGD féin, is ionann an caillteanas ionchasach (‘EL’)
agus an meastachán is fearr de chuid na hinstitiúide ar EL (‘ELBE,’)
don neamhchosaint a mhainnigh, i gcomhréir le hAirteagal 177(1)(h).
2.                      
Ríomhfar méideanna an
chaillteanais ionchasaigh do neamhchosaintí urrúsaithe i gcomhréir le Caibidil 5.
3.                      
Is ionann agus nialas méid an
chaillteanais ionchasaigh do neamhchosaintí a bhaineann leis an aicme
“sócmhainní eile gan oibleagáidí creidmheasa” dá dtagraítear i bpointe (g)
in Airteagal 142(2) .
4.                      
Ríomhfar méideanna an
chaillteanais ionchasaigh i gcás neamhchosaintí i bhfoirm scaireanna agus aonad
gnóthas comhinfheistíochta dá dtagraítear in Airteagal 147 i gcomhréir
leis na modhanna atá leagtha amach san Airteagal seo.
5.                      
Ríomhfar méideanna an
chaillteanais ionchasaigh i gcás neamhchosaintí ar chorparáidí, ar institiúidí,
ar rialtais láir agus ar bhainc cheannais agus ar neamhchosaintí ar mhiondíol
de réir na bhfoirmlí seo a leanas:
I gcás neamhchosaintí a mhainnigh (PD =1) nuair a úsáideann
institiúidí a meastacháin LGD féin, beidh EL cothrom le ELBE, an
meastachán is fearr de chuid na hinstitiúide ar an gcaillteanas ionchasach i
gcás na neamhchosanta a mhainnigh, de réir Airteagal 177(1)(h).
I gcás neamhchosaintí atá faoi
réir na láimhseála atá leagtha amach in Airteagal 148(3), beidh EL cothrom
le 0.
6.                      
Is de réir Thábla 2 a shannfar luachanna EL na
neamhchosaintí ar iasachtú speisialaithe i gcás ina n-úsáideann institiúidí na
modhanna atá leagtha amach in Airteagal 148(6) maidir le hualuithe riosca
a shannadh.
 Tábla 2 
 Aibíocht Iarmhair || Catagóir 1 || Catagóir 2 || Catagóir 3 || Catagóir 4 || Catagóir 5 
 Níos lú ná 2.5 bliain || 0 % || 0.4 % || 2.8 % || 8 % || 50 % 
 Cothrom le 2.5 bliain nó níos mó ná sin || 0.4 % || 0.8 % || 2.8 % || 8 % || 50 % 
7.                      
Is de réir na foirmle seo thíos a ríomhfar
méideanna an chaillteanais ionchasaigh maidir le neamhchosaintí ar chothromas i
gcás ina ríomhtar na méideanna neamhchosanta atá ualaithe ó thaobh riosca de
réir chur chuige simplí an ualaithe riosca:
Is iad seo a leanas luachanna EL:
Caillteanas ionchasach (EL) = 0.8 % do
neamhchosaintí ar chothromas príobháideach i bpunanna atá éagsúlaithe a
ndóthain.
Caillteanas ionchasach (EL) = 0.8 % do
neamhchosaintí ar chothromas arna thrádáil ar an stocmhalartán.
Caillteanas ionchasach (EL) = 2.4 % do gach
neamhchosaint eile ar chothromas.
8.                      
Is de réir na bhfoirmlí seo thíos a ríomhfar
méideanna an chaillteanais ionchasaigh maidir le neamhchosaintí ar chothromas sa
chás ina ríomhtar na méideanna neamhchosanta atá ualaithe ó thaobh riosca de
réir an chuir chuige PD/LGD :
9.                      
Is ionann agus 0% méideanna an chaillteanais
ionchasaigh maidir le neamhchosaintí ar chothromas i gcás ina ríomhtar na
méideanna neamhchosanta atá ualaithe ó thaobh riosca de réir chur chuige na
samhlacha inmheánacha.
10.                  
Ríomhfar méideanna an
chaillteanais ionchasaigh maidir le riosca caolúcháin na n-earraí infhaighte
ceannaithe de réir na foirmle seo a leanas:
11.                  
I gcás neamhchosaintí a thagann as díorthaigh thar
an gcuntar, féadfaidh institiúid atá ag ríomh na méideanna neamhchosanta atá
ualaithe ó thaobh riosca i gcomhréir leis an gCaibidil seo méideanna an
chaillteanais ionchasaigh do thacar glanluachála ar leith a laghdú le méid an
choigeartaithe luachála creidmheasa don tacar glanluachála sin, méid atá
aitheanta cheana féin ag an institiúid mar dhíluacháil a tabhaíodh. Ní bheidh
méid an chaillteanais ionchasaigh dá thoradh níos lú ná nialas.
Airteagal 155
Méideanna an chaillteanais ionchasaigh a láimhseáil
Dealóidh na hinstitiúidí méideanna an
chaillteanais ionchasaigh arna ríomh i gcomhréir le hAirteagal 154(2)(3)
agus (7) ó na coigeartuithe sonracha agus ginearálta ar an riosca creidmheasa a
bhaineann leis na neamhchosaintí sin. Láimhseálfar
lascainí ar neamhchosaintí sa chlár comhardaithe arna gceannach agus iad ar
mainneachtain de réir Airteagal 162(1) ar an tslí chéanna le coigeartuithe
sonracha i leith riosca creidmheasa. Ní úsáidfear coigeartuithe sonracha i
leith riosca creidmheasa ar neamhchosaintí ar mainneachtain chun caillteanas
ionchasach ar neamhchosaintí eile a chumhdach. Ní áireofar sa ríomh seo
méideanna an chaillteanais ionchasaigh do neamhchosaintí urrúsaithe agus do
choigeartuithe sonracha agus ginearálta i leith riosca creidmheasa a bhaineann
leis na neamhchosaintí sin.
Roinn 4
PD,
LGD agus aibíocht
Foroinn 1
Neamhchosaintí ar chorparáidí, institiúidí agus
rialtais láir agus ar bhainc cheannais
Airteagal 156
Dóchúlacht mainneachtana (PD)
1.                      
Beidh PD de chuid neamhchosanta ar chorparáid nó ar
institiúid cothrom le 0.03 % ar a laghad.
2.                      
I gcás earraí infhaighte corparáideacha ceannaithe
nach bhfuil institiúid in ann meastachán a dhéanamh ar PDanna ina leith nó i
gcás nach gcomhlíonann meastacháin PD na hinstitiúide do na ceanglais atá
leagtha amach i Roinn 6, cinnfear  PDanna  na neamhchosaintí sin de réir
na modhanna seo mar a leanas: 
(a)         
i gcás éileamh sinsearach ar earraí infhaighte
corparáideacha ceannaithe, is éard a bheidh in  PD meastachán EL na
hinstitiúide arna roinnt ar LGD do na hearraí infhaighte sin;
(b)         
i gcás fo-éileamh  ar earraí infhaighte
corparáideacha ceannaithe, is é meastachán EL na hinstitiúide a bheidh in PD;
(c)         
institiúid a mbeidh cead faighte aici ón údarás
inniúil úsáid a bhaint as a meastacháin LGD féin le haghaidh neamhchosaintí
corparáideacha de bhun Airteagal 138 agus ar féidir léi a meastacháin EL
le haghaidh earraí infhaighte corparáideacha ceannaithe a mhiondealú ina PDanna
agus ina LGDanna ar shlí a mheasfaidh an t-údarás inniúil a bheith iontaofa,
féadfaidh sí úsáid a bhaint as an meastachán PD a thig ón miondealú seo. 
3.                      
100 % an PD a bheidh ag féichiúnaithe
mainneachtana.
4.                      
Féadfaidh institiúidí cosaint neamhchistithe
creidmheasa sa PD a chur san áireamh i gcomhréir le forálacha Chaibidil 4. I gcás riosca caolúcháin, mar aon le soláthraithe na
cosanta dá dtagraítear in Airteagal 197(1)(g), tá díoltóir na n-earraí
infhaighte ceannaithe incháilithe má chomhlíontar na coinníollacha seo a
leanas:
(a)     tá measúnú creidmheasa ag an aonán
corparáideach ó IMCS aitheanta a bhfuil sé deimhnithe ag an ÚBE go mbaineann sé
le beart cáilíochta creidmheasa 3 nó le beart níos airde, de réir na rialacha
ualaithe riosca maidir le neamhchosaintí ar chorparáidí faoi Chaibidil 2;
(b)     i gcás institiúidí a
dhéanann méideanna neamhchosanta atá ualaithe ó thaobh riosca agus méideanna an
chaillteanais ionchasaigh a ríomh de réir an chuir chuige IRB, níl measúnú
creidmheasa ó IMCS aitheanta ag an aonán corparáideach agus tá sé rátáilte go
hinmheánach mar chorparáidí a bhfuil PD acu atá coibhéiseach leis an PD a
bhaineann le measúnuithe creidmheasa IMCSanna a bhfuil sé deimhnithe ag an ÚBE
go mbaineann siad le beart cáilíochta creidmheasa 3 nó le beart níos airde de
réir na rialacha ualaithe riosca maidir le neamhchosaintí ar chorparáidí faoi
Chaibidil 2;
5.                      
Féadfaidh institiúidí a úsáideann a meastacháin LGD
féin cosaint neamhchistithe creidmheasa a aithint trí bhíthin na PDanna a
choigeartú faoi réir Airteagal 157(3).
6.                      
I gcás riosca caolúcháin i
leith earraí infhaighte corparáideacha ceannaithe, beidh PD cothrom le
meastachán EL na hinstitiúide ar an riosca caolúcháin. Institiúid a mbeidh cead
faighte aici ón údarás inniúil de bhun Airteagal 138 úsáid a bhaint as a
meastacháin LGD féin le aghaidh neamhchosaintí corparáideacha agus ar féidir
léi a meastacháin EL le haghaidh earraí infhaighte corparáideacha ceannaithe a
mhiondealú ina PDanna agus ina LGDanna ar shlí a mheasfaidh an t-údarás inniúil
a bheith iontaofa, féadfaidh sí úsáid a bhaint as an meastachán PD a thig ón
miondealú seo. Féadfaidh institiúidí cosaint neamhchistithe creidmheasa a
aithint sa PD i gcomhréir le forálacha Chaibidil 4. I gcás riosca caolúcháin,
mar aon le soláthraithe na cosanta dá dtagraítear in Airteagal 197(1)(g),
tá díoltóir na n-earraí infhaighte ceannaithe incháilithe ar an gcoinníoll go
gcomhlíontar na coinníollacha atá leagtha amach i mír 4: 
7.                      
De mhaolú ar
Airteagal 197(1)(g), tá na haonáin chorparáideacha a chomhlíonann na
coinníollacha atá leagtha amach i mír 4 incháilithe.
Aon institiúid a mbeidh cead faighte aici ón
údarás inniúil de bhun Airteagal 138 a meastacháin LGD féin a úsáid do
riosca caolúcháin i leith earraí infhaighte corparáideacha ceannaithe,
féadfaidh sí cosaint neamhchistithe creidmheasa a aithint trí bhíthin na PDanna
a choigeartú faoi réir Airteagal 157(3).
Airteagal 157
Caillteanas i gcás Mainneachtana (LGD)
1.                      
Úsáidfidh institiúidí na luachanna LGD seo a leanas
i gcomhréir le hAirteagal 146(8):
(a)     neamhchosaintí sinsearacha gan comhthaobhacht
incháilithe: 45 %;
(b)     fo-neamhchosaintí gan
comhthaobhacht incháilithe: 75 %;
(c)     féadfaidh institiúidí
cosaint chistithe creidmheasa agus cosaint neamhchistithe creidmheasa a aithint
san LGD i gcomhréir le Caibidil 4;
(d)     is féidir luach LGD
11.25 % a shannadh do bhannaí faoi chumhdach mar atá sainithe in
Airteagal 124;
(e)     i gcás neamhchosaintí
sinsearacha ar earraí infhaighte corparáideacha ceannaithe, nuair nach
gcomhlíonann meastacháin PD na hinstitiúide na ceanglais atá leagtha amach i
Roinn 6: 45 %;
(f)      i gcás
fo-neamhchosaintí ar earraí infhaighte corparáideacha ceannaithe, nuair nach
féidir le hinstitiúid meastachán a dhéanamh ar PDanna nó i gcás nach
gcomhlíonann meastacháin PD na hinstitiúide na ceanglais atá leagtha amach i
Roinn 6: 100 %;
(g)     i gcás riosca
caolúcháin i leith earraí infhaighte corparáideacha ceannaithe: 75 %.
2.                      
I gcás riosca caolúcháin agus mainneachtana, má tá
cead faighte ag institiúid ón údarás inniúil a meastacháin LGD féin a úsáid le
haghaidh neamhchosaintí corparáideacha de bhun Airteagal 138 agus más
féidir léi a meastacháin EL le haghaidh earraí infhaighte corparáideacha
ceannaithe a mhiondealú ina PDanna agus ina LGDanna ar shlí a mheasfaidh an
t-údarás inniúil a bheith iontaofa, féadfar úsáid a bhaint as an meastachán LGD
le haghaidh earraí infhaighte corparáideacha ceannaithe.
3.                      
Má tá cead faighte ag
institiúid ón údarás inniúil a meastacháin LGD féin  le haghaidh neamhchosaintí
ar chorparáidí, institiúidí, rialtais láir agus ar bhainc cheannais a úsáid de
bhun Airteagal 138, féadfar cosaint neamhchistithe creidmheasa a aithint
trí bhíthin an PD nó an LGD a choigeartú faoi réir na gceanglas atá sonraithe i
Roinn 6 agus faoi réir chead na n-údarás inniúil. Ní shannfaidh institiúid
PD ná LGD coigeartaithe do neamhchosaintí faoi ráthaíocht ar chaoi gurbh ísle
an t-ualú riosca coigeartaithe ná an t-ualú riosca a bheadh ag neamhchosanaint
dhíreach inchomparáide ar an ráthóir.
4.                      
Chun críocha na ngealltanas dá
dtagraítear in Airteagal 148(3), is éard a bheidh in LGD na neamhchosanta
dírí inchomparáide ar sholáthraí na cosanta  an LGD a bhaineann le saoráid
neamhfhálaithe chun an ráthóra,  nó le saoráid neamhfhálaithe an fhéichiúnaí;
beidh sé sin de réir  an méid a thugann an fhianaise atá le fáil agus struchtúr
na ráthaíochta le tuiscint ,  maidir le cé acu ar staid airgeadais an ráthóra
nó an fhéichiúnaí a bhraithfeadh an méid a ghnóthófaí  i gcás ina mainneodh an
ráthóir agus an féichiúnaí araon le linn shaolré an idirbhirt fhálaithe.
Airteagal 158
Aibíocht 
1.                      
Institiúidí nach bhfuil cead faighte acu úsáid a
bhaint as a gcuid LGDanna agus fachtóirí coinbhéartachta féin  le haghaidh
neamhchosaintí ar chorparáidí, institiúidí nó  rialtais láir agus ar bhainc
cheannais, déanfaidh siad luach aibíochta (M) 0.5 bliain a shannadh do neamhchosaintí
a thagann as idirbhearta athcheannaigh nó as idirbhearta iasachtaithe nó
iasachtaíochta i leith urrús nó tráchtearraí, agus luach (M) 2.5 bliain a
shannadh do gach neamhchosaint eile. 
De rogha air sin, mar chuid den chead dá
dtagraítear in Airteagal 138, cinnfidh na húdaráis inniúla cé acu a
úsáidfidh nó nach n-úsáidfidh an institiúid aibíocht (M) do gach neamhchosaint,
mar atá leagtha amach faoi mhír 2.
2.                      
Institiúidí a bhfuil cead faighte acu ón údarás
inniúil úsáid a bhaint as a LGDanna agus fachtóirí coinbhéartachta féin le
haghaidh neamhchosaintí ar chorparáidí, institiúidí nó rialtais láir agus ar
bhainc cheannais de bhun Airteagal 138, ríomhfaidh siad M do gach ceann de
na neamhchosaintí sin mar atá leagtha amach in (a) go (e) agus faoi réir mhír 3
go mír 5. I ngach cás, ní bheidh M níos mó ná 5
bliana:
(a)     I gcás ionstraime atá faoi réir sceideal
sreafa airgid, ríomhfar M de réir na foirmle seo a leanas:
mar a gciallaíonn CFt na sreafaí airgid
(an phríomhshuim, íocaíochtaí úis agus táillí), a bhfuil oibleagáid chonarthach
ar an bhféichiúnaí a íoc i dtréimhse t;
(b)     i gcás díorthach atá faoi réir
máistir-chomhaontú glanluachála, is éard a bheidh in M meánaibíocht ualaithe
iarmhair na neamhchosanta, mar a mbeidh aon bhliain amháin ar a laghad in M,
agus úsáidfear méid barúlach gach neamhchosanta chun an aibíocht a ualú;
(c)     i gcás neamhchosaintí
a thagann as idirbhearta in ionstraimí díorthacha atá lánchomhthaobhaithe , nó
geall leis, (arna liostú in Iarscríbhinn II) agus as idirbhearta iasachta
éarlaise atá lánchomhthaobhaithe, nó geall leis, agus atá faoi réir máistir‑chomhaontú
glanluachála, is éard a bheidh in M  meánaibíocht ualaithe iarmhair na
n-idirbheart, mar a mbeidh  10 lá ar a laghad in M;
(d)     i gcás idirbheart
athcheannaigh nó idirbheart i leith urrús nó tráchtearraí a iasachtú nó a fháil
ar iasacht atá faoi réir máistir-chomhaontú glanluachála, is éard a bheidh in M
meánaibíocht ualaithe iarmhair na n-idirbheart mar a mbeidh 5 lá ar a
laghad in M. Úsáidfear méid barúlach gach idirbhirt d’fhonn an aibíocht a ualú;
(e)     maidir le hinstitiúid
a bhfuil cead faighte aici ón údarás inniúil de bhun Airteagal 138 a
meastacháin PD féin a úsáid le haghaidh earraí infhaighte corparáideacha
ceannaithe, i gcás méideanna a tarraingíodh beidh M cothrom le meánaibíocht
ualaithe na neamhchosanta ar earraí infhaighte ceannaithe, mar a mbeidh
90 lá ar a laghad in M. Úsáidfear luach céanna seo M do mhéideanna
neamhtharraingthe faoi shaoráid thiomanta ceannaigh ar an gcoinníoll go bhfuil
sa tsaoráid cúnaint éifeachtacha, truicir um luathamúcadh, nó gnéithe eile a
chosnaíonn an institiúid ceannaigh ar aon mheath suntasach ar cháilíocht na
n-earraí infhaighte todhchaí a cheanglófar uirthi a cheannach le linn théarma
na saoráide. In éagmais cosaintí éifeachtacha den sórt sin, ríomhfar M do
mhéideanna neamhtharraingthe mar shuim an infháltais fhéideartha is faide ó
dháta de réir an chomhaontaithe ceannaigh agus aibíocht iarmhair na saoráide
ceannaigh, mar a mbeidh 90 lá ar a laghad in M;
(f)      i gcás aon ionstraime seachas iad siúd
atá luaite sa phointe seo nó i gcás nach bhfuil an institiúid in ann M a ríomh
mar atá leagtha amach in (a), is éard a bheidh in M an tréimhse is faide a
bheidh fágtha (i mblianta)  a bheidh ceadaithe don fhéichiúnaí le go
gcomhlíonfadh sé a oibleagáidí conarthacha, mar a mbeidh aon bhliain amháin ar
a laghad in M;
(g)     i gcás institiúidí a
úsáideann Modh na Samhla Inmheánaí mar atá leagtha amach i Roinn 6 de Chaibidil 6
chun luachanna na neamhchosanta a ríomh, ríomhfar M do na neamhchosaintí ar a
gcuireann siad an modh sin i bhfeidhm agus ar mó ná bliain amháin aibíocht an
chonartha is faide ó dháta acu sa tacar glanluachála, de réir na foirmle seo a
leanas:
mar a bhfuil:
 = athróg táscaire arb ionann a luach sa tréimhse todhchaí tk
agus 0 má tá tk > 1 bliain agus 1 má tá tk ≤ 1
 = an neamhchosaint
ionchasach ag tréimhse todhchaí tk;
 = an neamhchosaint ionchasach éifeachtach ag tréimhse todhchaí tk;
 = an fachtóir lascaine saor ó riosca don tréimhse
todhchaí tk; 
(h)     féadfaidh
institiúid a úsáideann samhail inmheánach chun coigeartú leataobhach ar
luacháil creidmheasa a ríomh úsáid a bhaint as an ré iarbhír creidmheasa arna
meas ag an tsamhail inmheánach mar M, faoi réir chead na n-údarás inniúil.
Faoi réir mhír 2, cuirfear an fhoirmle atá i bpointe (a)
i bhfeidhm maidir le tacair ghlanluachála ar lú ná bliain amháin an aibíocht
tosaigh acu;
(i)      i gcás
institiúidí a úsáideann Modh na Samhla Inmheánaí atá leagtha amach i Roinn 6
de Chaibidil 6, chun luachanna na neamhchosanta a ríomh, agus a bhfuil cead
samhla inmheánaí acu le haghaidh an riosca shonraigh a bhaineann le suíomhanna
fiachais arna dtrádáil i gcomhréir le Roinn a Trí, Teideal IV, Caibidil 5,
socrófar M ar 1 san fhoirmle atá leagtha amach in Airteagal 148(1), ar an
gcoinníoll gur féidir leis an institiúid a thaispeáint do na húdaráis inniúla
go bhfuil iarmhairtí imirce rátála ar áireamh sa tsamhail inmheánach don Riosca
sonrach a bhaineann le suíomhanna fiachais intrádála, a chuirtear i bhfeidhm in
Airteagal 373;
(j)      chun críocha Airteagal 148(3),
beidh M cothrom le haibíocht iarmhír na cosanta creidmheasa ach gan é  a bheith
níos giorra ná bliain amháin.
3.                      
Nuair is gá an doiciméadacht a ataisceadh agus a
athluacháil gach lá agus go bhfuil forálacha inti lena gceadaítear leachtú nó
fritháireamh pras na comhthaobhachta i gcás mainneachtana nó i gcás nach
ndéantar an t‑ataisceadh, beidh M cothrom le lá amháin ar a laghad i gcás
na nithe seo a leanas:
(a)     ionstraimí díorthacha atá láncomhthaobhaithe,
nó geall leis, arna liostú in Iarscríbhinn II;
(b)     idirbhearta iasachta
éarlaise atá lánchomhthaobhaithe nó geall leis;
(c)     idirbhearta
athcheannaigh, idirbhearta iasachtaithe nó iasachtaíochta i leith urrús nó
tráchtearraí.
Ina theannta sin, i gcás neamhchosaintí
gearrthéarmacha cáilitheacha nach cuid iad de mhaoiniú leanúnach an fhéichiúnaí
ar an institiúid, beidh M cothrom le lá amháin ar a laghad. Áireofar iad seo a leanas ar neamhchosaintí gearrthéarmacha
cáilitheacha:
(a)     neamhchosaintí ar institiúidí a thagann
as oibleagáidí malairte eachtraí a ghlantar;
(b)     idirbhearta
maoiniúcháin trádála gearrthéarmacha atá féinleachtaitheach, litreacha
creidmheasa allmhairiúcháin agus onnmhairiúcháin agus idirbhearta dá samhail ag
a bhfuil aibíocht iarmhair suas le bliain amháin;
(c)     neamhchosaintí a
thagann as díol agus ceannach urrús a ghlantar laistigh den ghnáth‑thréimhse
sheachadta nó laistigh de dhá lá gnó;
(d)     neamhchosaintí a
thagann as aistrithe socraíochtaí airgid de shreang agus socraíochtaí
idirbhearta ríomhíocaíochta agus costais réamhíoctha, lena n-áirítear
rótharraingtí a thagann as idirbhearta loicthe nach faide iad ná líon gearr, socruithe
de laethanta gnó arna chomhaontú.
4.                      
I gcás neamhchosaintí ar chorparáidí atá lonnaithe
san Aontas agus ar lú a ndíolacháin chomhdhlúite agus a sócmhainní comhdhlúite
ná EUR 500 milliún, beidh de rogha ag institiúidí M a shocrú go seasmhach mar
atá leagtha amach i mír 1 seachas mír 2 a chur i bhfeidhm. Féadfaidh institiúidí iomlán sócmhainní is fiú 1000 milliún
a chur in ionad iomlán sócmhainní is fiú 500 milliún i gcás corparáidí ar leo,
agus a ligeann ar cíos, réadmhaoin chónaithe neamh-amhantrach go príomha.
5.                      
Láimhseálfar neamhréireanna
aibíochta mar a shonraítear i gCaibidil 4.
Foroinn 2
Neamhchosaintí
ar mhiondíol
Airteagal 159
Dóchúlacht mainneachtana (PD)
1.                      
Beidh PD aon neamhchosanta cothrom le 0.03 %
ar a laghad.
2.                      
Beidh PD féichiúnaithe, nó PD
neamhchosaintí ar mainneachtain má úsáidtear cur chuige oibleagáide, beidh sé cothrom
le 100 %.
3.                      
I gcás riosca caolúcháin ar
earraí infhaighte ceannaithe, socrófar PD ar luach atá cothrom le meastacháin
EL ar riosca caolúcháin. Más féidir le hinstitiúid a meastacháin EL ar riosca
caolúcháin na n-earraí infhaighte ceannaithe a mhiondealú ina PDanna agus ina
LGDanna ar shlí a mheasfaidh an t-údarás inniúil a bheith iontaofa, féadfar an
meastachán PD a úsáid.
4.                      
Is féidir cosaint
neamhchistithe creidmheasa a chur san áireamh trí bhíthin na PDanna a
choigeartú faoi réir Airteagal 160(2). I gcás riosca caolúcháin, mar aon
le soláthraithe na cosanta dá dtagraítear in Airteagal 197(1)(g), tá
díoltóir na n-earraí infhaighte ceannaithe incháilithe má chomhlíontar na
coinníollacha atá leagtha amach in Airteagal 156(4).
Airteagal 160 
Caillteanas i gcás Mainneachtana (LGD)
1.                      
Cuirfidh na hinstitiúidí a meastacháin féin ar
LGDanna ar fáil faoi réir na gceanglas atá sonraithe i Roinn 6 agus ar an
gcoinníoll go bhfaighidh siad cead ó na húdaráis inniúla i gcomhréir le hAirteagal 138.
I gcás riosca caolúcháin ar earraí infhaighte
ceannaithe, úsáidfear luach LGD atá cothrom le 75 %. Más féidir le
hinstitiúid a meastacháin EL ar riosca caolúcháin na n-earraí infhaighte
ceannaithe a mhiondealú ina PDanna agus ina LGDanna ar bhealach iontaofa,
féadfaidh an institiúid a meastachán LGD féin a úsáid.
2.                      
Féadfar cosaint neamhchistithe
creidmheasa a aithint mar ghné atá incháilithe ach na meastacháin PD nó LGD a
choigeartú faoi réir na gceangaltas atá sonraithe in Airteagal 179(1)2
agus (3) agus faoi réir chead na n-údarás inniúil ag tacú le neamhchosaint ar
leith nó le comhthiomsú neamhchosaintí. Ní shannfaidh institiúid PD ná LGD coigeartaithe
do neamhchosaintí faoi ráthaíocht ar chaoi gurbh ísle an t-ualú riosca
coigeartaithe ná an t-ualú riosca a bheadh ag neamhchosaint dhíreach
inchomparáide ar an ráthóir.
3.                      
Chun críocha Airteagal 149(2),
is ionann LGD na neamhchosanta dírí inchomparáide ar sholáthraí na cosanta agus
an LGD a bhaineann le saoráid neamhfhálaithe chun an ráthóra, é sin nó saoráid
neamhfhálaithe an fhéichiúnaí, nó neachtar acu saoráid neamhfhálaithe an
fhéichiúnaí; beidh sé sin de réir an méid a thugann an fhianaise atá le fáil
agus struchtúr na ráthaíochta le tuiscint maidir le cé acu ar staid airgeadais
an ráthóra nó an fhéichiúnaí a bhraithfeadh an méid a ghnóthófaí i gcás ina
mainneodh an ráthóir agus an féichiúnaí araon le linn shaolré an idirbhirt
fhálaithe.
4.                      
An meánluach LGD ualaithe ó
thaobh na neamhchosanta do gach neamhchosaint arna hurrú le réadmhaoin
chónaithe agus gan ráthaíochtaí ó rialtais láir acu, ní bheidh sé níos ísle ná
10 %.
An meánluach LGD ualaithe ó thaobh na
neamhchosanta do gach neamhchosaint ar mhiondíol arna hurrú le réadmhaoin
tráchtála agus gan ráthaíochtaí ó rialtais láir acu, ní bheidh sé níos ísle ná
15 %.
Foroinn 3
Neamhchosaintí
ar chothromas faoi réir an Mhodha Pd/Lgd
Airteagal 161
Neamhchosaintí ar chothramas faoi réir
an mhodha PD/LGD
1.                      
Cinnfear PDanna de réir na modhanna a úsáidtear le
haghaidh neamhchosaintí corparáideacha.
Beidh feidhm ag na PDanna íosta seo a leanas:
(a)     0.09 % i gcás neamhchosaintí ar chothromas
arna thrádáil ar an stocmhalartán i gcás gur cuid de chaidreamh fadtéarmach
leis an gcustaiméir í an infheistíocht;
(b)     0.09 % i gcás
neamhchosaintí nach neamhchosaintí ar chothromas arna dtrádáil ar an stocmhalartán iad, má tá na fáltais ar
an infheistíocht bunaithe ar shreafaí rialta agus tréimhsiúla airgid nach
dtagann as gnóthachain chaipitiúla;
(c)     0.40 % i gcás
neamhchosaintí ar chothromas arna
thrádáil ar an stocmhalartán lena n-áirítear suíomhanna gearra eile mar atá
leagtha amach in Airteagal 150(2);
(d)     1.25 % i gcás
gach neamhchosanta eile ar chothromas lena n-áirítear suíomhanna gearra eile mar atá leagtha
amach in Airteagal 150(2);
2.                      
Maidir le neamhchosaintí ar chothromas príobháideach
i bpunanna atá éagsúlaithe a ndóthain, féadfar LGD 65 % a shannadh dóibh.
Sannfar LGD 90 % do gach neamhchosaint eile den sórt sin.
3.                      
Beidh an M a shannfar do gach
neamhchosaint cothrom le 5 bliana.
Roinn 5
Luach
na neamhchosanta
Airteagal 162 
 Neamhchosaintí ar chorparáidí,
institiúidí, rialtais láir agus ar bhainc cheannais agus neamhchosaintí ar
mhiondíol 
1.                      
Mura dtugtar a mhalairt le fios, is ionann luach
neamhchosanta na neamhchosaintí laistigh den chlár comhardaithe agus an luach
cuntasaíochta, arna thomhas gan aon choigeartuithe i leith an riosca
creidmheasa a chur san áireamh.
Tá feidhm ag an riail seo freisin maidir le
sócmhainní a ceannaíodh ar phraghas nach ionann é agus an méid atá dlite. 
I gcás sócmhainní ceannaithe, meastar gur lascaine
ar an difríocht idir an méid atá dlite agus an luach cuntasaíochta a fhanann ar
chlár comhardaithe na hinstitiúide agus í ag ceannach na sócmhainne, tar éis di
na coigeartuithe sonracha ar an riosca creidmheasa a chur i bhfeidhm, más mó an
méid atá dlite, agus meastar gur préimh í más lú an méid atá dlite.
2.                      
Ríomhfar an luach neamhchosanta i gcomhréir le Caibidil 4
i gcás ina n-úsáideann institiúidí Máistir-chomhaontuithe glanluachála maidir
le hidirbhearta athcheannaigh nó maidir le hidirbhearta iasachtaithe nó
iasachtaíochta i leith urrús nó tráchtearraí.
3.                      
I gcás glanluachála iasachtaí
agus taiscí laistigh den chlár comhardaithe, cuirfidh institiúidí isteach ar na
modhanna atá leagtha amach i gCaibidil 4 chun luach na neamhchosanta a
ríomh.
4.                      
Beidh luach na neamhchosanta do
léasanna cothrom leis na híocaíochtaí léasa íosta lascainithe. Beidh na
híocaíochtaí léasa íosta comhdhéanta de na híocaíochtaí a cheanglaítear nó is
féidir a cheangal ar an léasaí a dhéanamh i rith théarma an léasa agus aon
rogha margaidh (i.e. rogha a bhfuil a feidhmiú réasúnta cinnte). Más féidir a
cheangal ar pháirtí seachas an léasaí íocaíocht a dhéanamh a bhaineann le luach
iarmharach sócmhainne léasaithe agus má chomhlíonann an oibleagáid íocaíochta
sin an tacar coinníollacha atá in Airteagal 197 maidir le hincháilitheacht
sholáthraithe na cosanta, chomh maith leis na ceanglais maidir le cineálacha
eile ráthaíochtaí a aithint mar a fhoráiltear in Airteagal 208, féadfar an
oibleagáid íocaíochta sin a chur san áireamh mar chosaint neamhchistithe
creidmheasa i gcomhréir le Caibidil 4.
5.                      
I gcás aon mhíre atá liostaithe
in Iarscríbhinn II, cinnfear luach na neamhchosanta de réir na modhanna
atá leagtha amach i gCaibidil 6 agus ní chuirfear aon choigeartú i leith
an riosca creidmheasa san áireamh.
6.                      
Is ionann luach na
neamhchosanta a úsáidfear chun na méideanna neamhchosanta atá ualaithe ó thaobh
riosca d’earraí infhaighte ceannaithe a ríomh agus an luach arna ríomh de réir
mhír 1 lúide na ceanglais cistí dílse le haghaidh an riosca caolúcháin roimh an
maolú riosca creidmheasa.
7.                      
I gcás neamhchosanta i bhfoirm
urrús nó tráchtearraí a díoladh, a breacadh chun cuntais nó a tugadh ar iasacht
faoi idirbhearta athcheannaigh nó idirbhearta iasachtaithe nó iasachtaíochta i
leith urrús nó tráchtearraí, idirbhearta socraíochta iarchurtha agus
idirbhearta iasachta éarlaise, is ionann luach na neamhchosanta agus luach na
n-urrús nó na dtráchtearraí arna chinneadh i gcomhréir le hAirteagal 94. I
gcás ina n-úsáidfear an Modh Cuimsitheach Comhthaobhach Airgeadais de réir mar
atá sé leagtha amach in Airteagal 218, méadófar luach na neamhchosanta den
choigeartú luaineachta is iomchuí d’urrúis nó do thráchtearraí den sórt sin,
mar atá leagtha amach ann. Féadfar luach neamhchosanta na n-idirbheart
athcheannaigh, na n-idirbheart iasachtaithe nó iasachtaíochta i leith urrús nó
tráchtearraí, na n-idirbheart socraíochta iarchurtha agus na n-idirbheart
iasachta éarlaise a chinneadh i gcomhréir le Caibidil 6 nó le hAirteagal 215(2).
8.                      
Ríomhfar luach neamhchosanta na
n-ítimí seo a leanas mar an méid atá tiomanta ach nár tarraingíodh fós arna
iolrú faoi fhachtóir coinbhéartachta. Úsáidfidh na hinstitiúidí na fachtóirí
coinbhéartachta seo a leanas i gcomhréir le hAirteagal 146(8):
(a)     i gcás línte creidmheasa is féidir leis
an institiúid a chealú go neamhchoinníollach aon tráth gan fógra a thabhairt
roimh ré, nó lena ndéantar foráil go hiarbhír gur féidir iad a chealú go huathoibríoch
má thagann meath ar chreidmheasacht an iasachtaí, cuirfear fachtóir
coinbhéartachta 0 % i bhfeidhm. Chun fachtóir
coinbhéartachta 0 % a chur i bhfeidhm, déanfaidh institiúidí monatóireacht
ghníomhach ar staid airgeadais an fhéichiúnaí agus cuirfidh a gcórais rialaithe
inmheánaigh ar a gcumas aon mheathlú ar cháilíocht chreidmheasa an fhéichiúnaí
a bhrath láithreach. Féadfar a mheas go bhfuil na línte creidmheasa
neamhtharraingthe inchealaithe go neamhchoinníollach má cheadaíonn na téarmaí
don institiúid iad a chealú an oiread is atá ceadaithe faoin reachtaíocht um
chosaint tomhaltóirí agus faoin reachtaíocht ghaolmhar.
(b)     i gcás litreacha
creidmheasa gearrthéarmacha a thagann as gluaiseacht earraí, cuirfear fachtóir
coinbhéartachta 20 % i bhfeidhm maidir leis na hinstitiúidí eisiúna agus
na hinstitiúid daingniúcháin araon;
(c)     i gcás ceangaltais
cheannaigh neamhtharraingthe i leith earraí infhaighte ceannaithe imrothlacha
is féidir a chealú go neamhchoinníollach nó a dhéanann foráil go bhféadfaidh an
institiúid iad a chealú tráth ar bith gan fógra a thabhairt roimh ré, cuirfear
fachtóir coinbhéartachta 0 % i bhfeidhm. Chun fachtóir coinbhéartachta 0 %
a chur i bhfeidhm, déanfaidh institiúidí monatóireacht ghníomhach ar staid
airgeadais an fhéichiúnaí agus cuirfidh a gcórais rialaithe inmheánaigh ar a
gcumas aon mheath ar cháilíocht chreidmheasa an fhéichiúnaí a bhrath
láithreach;
(d)     i gcás línte
creidmheasa eile, saoráidí eisiúna nótaí (NIFanna) agus saoráidí frithgheallta
imrothlacha (RUFanna), cuirfear fachtóir coinbhéartachta 75 % i bhfeidhm;
(e)     féadfaidh institiúidí
a chomhlíonann na ceanglais maidir le húsáid a bhaint as a meastacháin féin ar
fhachtóirí coinbhéartachta, mar a shonraítear i Roinn 6, a meastacháin
féin a úsáid thar chineálacha táirgí éagsúla mar a luaitear i bpointí (a) go
(d), faoi réir chead na n-údarás inniúil.
9.                      
I gcás ina dtagraítear i gceangaltas do shíneadh ceangaltais
eile, is é an ceann is ísle den dá fhachtóir coinbhéartachta a bhaineann leis
an gceangaltas aonair a úsáidfear.
10.                  
I gcás ítimí lasmuigh den chlár comhardaithe,
seachas iad sin ar a bhfuil trácht i bpointí 1 go 8, beidh luach na
neamhchosanta dóibh uile cothrom leis an gcéatadán seo a leanas dá luach:
(a)     100 % más ítim lánriosca atá i
gceist;
(b)     50 % más ítim mheánriosca atá i
gceist;
(c)     20 % más ítim mheánriosca/íosriosca
atá i gceist;
(d)     0 % más ítim íosriosca atá i gceist.
Chun críocha na míre seo sannfar na hítimí
lasmuigh den chlár comhardaithe do chatagóirí riosca mar a thugtar le fios in Iarscríbhinn I.
Airteagal 163
Neamhchosaintí ar chothromas
1.                      
Beidh luach na neamhchosanta i gcás neamhchosaintí
ar chothromas cothrom leis an luach cuntasaíochta a bheidh fágtha nuair a
chuirfear an coigeartú sonrach ar an riosca creidmheasa i bhfeidhm. 
2.                      
Beidh luach na neamhchosanta do neamhchosaintí ar chothromas
lasmuigh den chlár comhardaithe cothrom lena luach ainmniúil nuair a laghdófar
a luach ainmniúil le coigeartuithe sonracha ar an riosca creidmheasa don
neamhchosaint seo.
Airteagal 164
Sócmhainní eile nach sócmhainní oibleagáide creidmheasa
iad.
Is ionann luach na neamhchosanta i gcás
sócmhainní eile nach sócmhainní oibleagáide creidmheasa iad agus an luach
cuntasaíochta a bheidh fágtha nuair a chuirfear coigeartuithe sonracha ar an
riosca creidmheasa i bhfeidhm. 
Roinn 6
ceanglais
maidir leis an gcur
chuige IRB 
Foroinn 1
Córais rátála
Airteagal 165
Prionsabail ghinearálta
1.                      
I gcás ina n-úsáideann institiúid roinnt córas
rátála , doiciméadófar an réasúnaíocht ba bhun  le  féichiúnaí nó idirbheart a
shannadh do chóras rátála ar leith agus déanfar sin ar bhealach a léiríonn mar
is ceart leibhéal an riosca.
2.                      
Déanfar athbhreithniú
tréimhsiúil ar chritéir agus ar phróisis an tsannta lena chinneadh an bhfuil
siad iomchuí i gcónaí don phunann reatha agus do na dálaí seachtracha.
3.                      
I gcás ina n-úsáideann
institiúid meastacháin dhíreacha ar pharaiméadair riosca, is féidir a mheas gur
aschuir grád ar scála rátála leanúnach iad.
Airteagal 166
Struchtúr na gcóras rátála
1.                      
Comhlíonfaidh struchtúr na gcóras rátála maidir le
neamhchosaintí ar chorparáidí, institiúidí agus rialtais láir agus ar bhainc
cheannais na ceanglais seo a leanas:
(a)     cuirfear saintréithe riosca an
fhéichiúnaí agus an idirbhirt san áireamh sa chóras rátála;
(b)     beidh scála rátála féichiúnaí sa chóras
rátála nach léireoidh ach an cainníochtú ar riosca mainneachtana an
fhéichiúnaí. Beidh ar a laghad 7 ngrád sa scála
rátála féichiúnaí d’fhéichiúnaithe neamh-mhainneachtana agus ceann amháin
d'fhéichiúnaithe mainneachtana;
(c)     déanfaidh institiúid
doiciméadú ar an ngaol atá idir na gráid féichiúnaí ar bhonn leibhéal an riosca
mainneachtana a bhaineann le gach grád agus ar bhonn na gcritéar a úsáidtear
d’fhonn an leibhéal sin de riosca mainneachtana a aithint;
(d)     institiúidí a
bhfuil punanna acu atá comhchruinnithe i ndeighleog mhargaidh ar leith agus i
raon riosca mainneachtana ar leith, beidh a ndóthain grád féichiúnaí acu
laistigh den raon sin le nach mbeidh an iomarca féichiúnaithe comhchruinnithe 
in aon ghrád ar leith. I gcás comhchruinnithe suntasacha in aon ghrád amháin,
tabharfar  fianaise eimpíreach dhiongbháilte go gcumhdaíonn an grád féichiúnaí
banda réasúnta caol PD agus go bhfuil riosca mainneachtana gach féichiúnaí sa
ghrád sin  laistigh den bhanda sin;
(e)     le go mbeidh sé
ceadmhach córas rátála a úsáid chun ceanglais cistí dílse a ríomh ar bhonn a
meastacháinLGD féin, ní mór scála rátála saoráidí ar leith a bheith  sa chóras
rátála nach léiríonn ach saintréithe na n-idirbheart a bhaineann le LGD. Beidh
i sainiú an ghráid saoráide cur síos ar an gcaoi a sanntar neamhchosaintí don
ghrád sin agus  cur síos ar na critéir a úsáidtear chun leibhéal an riosca sna
gráid éagsúla a aithint;
(f)      i gcás
comhchruinnithe suntasacha in aon ghrád saoráide ar leith, tabharfar  fianaise
eimpíreach dhiongbháilte go gcumhdaíonn an grád saoráide banda réasúnta caol
LGD agus go bhfuil riosca gach neamhchosanta sa ghrád sin laistigh den bhanda
sin.
2.                      
Institiúidí a úsáideann na modhanna atá leagtha
amach in Airteagal 148(5) chun ualuithe riosca a shannadh do neamhchosaintí ar
iasachtú speisialaithe, tá siad díolmhaithe ón gceanglas scála rátála
féichiúnaí a bheith acu nach léiríonn ach an cainníochtú ar riosca
mainneachtana an fhéichiúnaí i leith na neamhchosaintí sin. Beidh ar a laghad 4 ghrád ag na hinstitiúidí sin do na
neamhchosaintí sin ar fhéichiúnaithe neamh-mhainneachtana agus grád amháin ar a
laghad d'fhéichiúnaithe mainneachtana;
3.                      
Comhlíonfaidh struchtúr na
gcóras rátála do neamhchosaintí ar mhiondíol na ceanglais seo a leanas:
(a)     léireofar an riosca féichiúnaí agus an
riosca idirbhirt araon sna córais rátála, agus gabhfar saintréithe iomchuí uile
an fhéichiúnaí agus an idirbhirt iontu;
(b)     áiritheoidh leibhéal difreála an riosca
gur leor líon na neamhchosaintí in aon ghrád nó in aon chomhthiomsú ar leith le
gur féidir cainníochtú agus bailíochtú fóinteach a dhéanamh ar na saintréithe
caillteanais ar leibhéal an ghráid nó an chomhthiomsaithe. Dáilfear na neamhchosaintí agus na féichiúnaithe ar na
gráid nó na comhthiomsuithe ar chaoi nach mbeidh an iomarca comhchruinnithe
ann;
(c)     , fágfaidh próiseas sannta na
neamhchosaintí do ghráid agus do chomhthiomsuithe go bhféadfar difreáil
fhóinteach a dhéanamh ar na rioscaí, go ngrúpálfar na neamhchosaintí atá
aonchineálach a ndóthain agus go bhféadfar meastachán beacht comhsheasmhach a
dhéanamh ar shaintréithe an chaillteanais ar leibhéal an ghráid nó an
chomhthiomsaithe. I gcás earraí infhaighte
ceannaithe, léireoidh an ghrúpáil  cleachtaí frithgheallta an díoltóra agus
ilchineálacht a chustaiméirí;
4.                      
Cuirfidh na hinstitiúidí na spreagaithe riosca seo
a leanas san áireamh agus iad ag sannadh neamhchosaintí do ghráid nó do
chomhthiomsuithe.
(a)     saintréithe an riosca féichiúnaí;
(b)     saintréithe an riosca
idirbhirt, lena n-áirítear na cineálacha táirge nó comhthaobhachta nó iad 
araon. Tabharfaidh institiúidí go sainráite faoi chásanna mar a dtéann an
chomhthaobhacht chéanna chun tairbhe do roinnt neamhchosaintí  ;
(c)     faillí, ach amháin i
gcás ina dtaispeánann an institiúid chun sástachta a údaráis inniúil nach
spreagaí ábhartha riosca don neamhchosaint í an fhaillí.
Airteagal 167
Sannadh do ghráid nó do chomhthiomsuithe
1.                      
Beidh sainmhínithe, próisis agus critéir ar leith
ag institiúid chun neamhchosaintí a shannadh do ghráid nó do chomhthiomsuithe
laistigh de chóras rátála a chomhlíonann na ceanglais seo a leanas:
(a)     beidh  sainmhínithe agus critéir  na
ngrád agus na gcomhthiomsuithe mionsonraithe a ndóthain le gur féidir leo siúd
a bhfuil sé de chúram orthu rátálacha a shannadh na féichiúnaithe nó na
saoráidí a bhfuil an riosca céanna ag baint leo a shannadh go comhsheasmhach
don ghrád nó don chomhthiomsú céanna. Beidh an
chomhsheasmhacht sin le fáil thar línte gnó,  ranna agus suíomhanna
geografacha;
(b)     cuirfidh doiciméadú
an phróisis rátála ar chumas tríú páirtithe sannadh na neamhchosaintí do ghráid
nó do chomhthiomsuithe a thuiscint, an sannadh do ghráid nó do chomhthiomsuithe
a mhacasamhlú agus meastachán a dhéanamh ar oiriúnacht an tsannta don ghrád nó
don chomhthiomsú;
(c)     ina theannta sin,
beidh na critéir comhsheasmhach  le caighdeáin inmheánacha iasachtaithe na
hinstitiúide agus lena beartais maidir leis an gcaoi a bpléitear le
féichiúnaithe nó le saoráidí anásta.
2.                      
Cuirfidh institiúid gach faisnéis ábhartha san
áireamh agus í ag sannadh féichiúnaithe agus saoráidí do ghráid nó do
chomhthiomsuithe. Faisnéis nuashonraithe a beidh inti agus cuirfidh sí ar
chumas na hinstitiúide réamhaisnéis a dhéanamh ar fheidhmíocht todhchaí na
neamhchosanta. Dá laghad  faisnéis a bheidh ag an
institiúid, is ea is coimeádaí a bheidh sí agus í ag sannadh neamhchosaintí do
ghráid nó do chomhthiomsuithe féichiúnaithe nó saoráidí. Má bhaineann
institiúid úsáid as rátáil sheachtrach mar phríomhfhachtóir chun sannadh rátála
inmheánaí a chinneadh, áiritheoidh an institiúid go gcuirfear faisnéis ábhartha
eile san áireamh.
Airteagal 168
 Sannadh na neamhchosaintí
1.                      
I gcás neamhchosaintí ar chorparáidí, institiúidí
agus  rialtais láir agus ar bhainc cheannais, sannfar na neamhchosaintí i
gcomhréir leis na critéir seo a leanas: 
(a)     sannfar gach féichiúnaí do ghrád
féichiúnaí ar leith mar chuid den phróiseas chun creidmheas a fhaomhadh;
(b)     i gcás na n-institiúidí sin a bhfuil cead
faighte acu ón údarás inniúil a meastacháin féin ar LGDanna agus ar fhachtóirí
coinbhéartachta a úsáid de bhun Airteagal 138, sannfar gach neamhchosaint
do ghrád saoráide freisin mar chuid den phróiseas chun creidmheas a fhaomhadh;
(c)     institiúidí a úsáideann na modhanna atá
leagtha amach in Airteagal 148(5) chun ualuithe riosca a shannadh do
neamhchosaintí ar iasachtú speisialaithe, sannfaidh siad gach ceann de na
neamhchosaintí sin do ghrád ar leith i gcomhréir le hAirteagal 166(2);
(d)     déanfar rátáil ar leith ar gach aonán
dlíthiúil ar leith ar a bhfuil an institiúid neamhchosanta. Beidh beartais iomchuí ag institiúid maidir leis an gcaoi a
bpléifear le cliaint aonair ar féichiúnaithe iad agus le grúpaí de chliaint atá
bainteach le chéile;
(e)     déanfar neamhchosaintí leithleacha ar an
bhféichiúnaí céanna a shannadh don ghrád féichiúnaí céanna, beag beann ar aon
difríocht idir cineál gach  idirbhirt ar leith. Mar
sin féin, i gcás ina mbíonn gráid éagsúla ag an bhféichiúnaí céanna de bharr
neamhchosaintí leithleacha, beidh feidhm ag an méid seo a leanas:
(i)      riosca aistrithe tíre, rud a bhíonn ag
brath ar cé acu in airgeadra áitiúil nó in airgeadra eachtrach a ainmnítear na
neamhchosaintí;
(ii)      féadfar láimhseáil ráthaíochtaí
gaolmhara ar neamhchosaint a léiriú i sannadh coigeartaithe do ghrád féichiúnaí;
(iii)     toirmeascann an reachtaíocht maidir le
cosaint tomhaltóirí, rúndacht bhaincéireachta nó reachtaíocht eile  malartú
sonraí na gcliant.
2.                      
I gcás neamhchosaintí ar mhiondíol, sannfar gach
neamhchosaint do ghrád nó do chomhthiomsú ar leith mar chuid den phróiseas chun
creidmheas a fhaomhadh.
3.                      
I gcás sanntaí do ghráid agus do chomhthiomsuithe,
doiciméadóidh institiúidí na cásanna ina bhféadfaidh  breithiúnas daonna
ionchuir agus aschuir an phróisis sannta a shárú agus an pearsanra a bhfuil de
chúram orthu na sáruithe sin a fhaomhadh. Doiciméadóidh
institiúidí na sáruithe sin agus déanfaidh siad nóta den phearsanra atá
freagrach. Déanfaidh institiúidí anailís ar fheidhmíocht na neamhchosaintí ar
sáraíodh a sanntaí. Áireofar san anailís sin measúnú ar fheidhmíocht na
neamhchosaintí ar sháraigh duine ar leith a rátáil, agus cuirfear an pearsanra
freagrach uile san áireamh.
Airteagal 169
Sláine an phróisis sannta
1.                      
I gcás neamhchosaintí ar chorparáidí, institiúidí
agus rialtais láir agus ar bhainc cheannais, comhlíonfaidh an próiseas sannta
na ceanglais sláine seo a leanas:
(a)     Is páirtí neamhspleách nach mbaineann aon
tairbhe dhíreach as aon chinneadh  síneadh a chur leis an gcreidmheas a
dhéanfaidh nó a fhaomhfaidh na sanntaí agus na hathbhreithnithe tréimhsiúla ar
na sanntaí;
(b)     Nuashonróidh institiúidí na sanntaí uair
amháin in aghaidh na bliana ar a laghad. Déanfar
athbhreithnithe níos minice ar fhéichiúnaithe ardriosca agus ar neamhchosaintí
a bhfuil fadhb ag baint leo. Gabhfaidh institiúidí sannadh nua ar láimh má
bhíonn faisnéis ábhartha ar an bhféichiúnaí nó ar an neamhchosaint ar fáil;
(c)     Beidh próiseas éifeachtach ag institiúid
chun faisnéis ábhartha maidir le saintréithe féichiúnaí a dhéanann difear do
PDanna agus faisnéis maidir le saintréithe idirbhirt a dhéanann difear do
LGDanna nó d'fhachtóirí coinbhéartacha a fháil agus a nuashonrú.
2.                      
I gcás neamhchosaintí ar mhiondíol, uair amháin in
aghaidh na bliana ar a laghad nuashonróidh institiúid na sanntaí féichiúnaí
agus saoráide nó déanfaidh sí athbhreithniú ar shaintréithe caillteanais agus
ar stádas faillí gach comhthiomsaithe aitheanta de rioscaí, cibé acu is
infheidhme. Uair amháin ar a laghad in aghaidh na
bliana arís eile, déanfaidh institiúid athbhreithniú i sampla ionadaíoch ar
stádas neamhchosaintí ar leith laistigh de gach comhthiomsú, lena áirithiú go
sannfar na neamhchosaintí don chomhthiomsú ceart i gcónaí.
3.           Forbróidh an ÚBE caighdeáin
theicniúla rialála chun na coinníollacha a shonrú ar dá réir a n-áiritheoidh na
hinstitiúidí sláine an phróisis sannta agus measúnú neamhspleách rialta ar
rioscaí.
Déanfaidh an ÚBE na dréachtchaighdeáin theicniúla
rialála dá dtagraítear sa chéad fhomhír a chur faoi bhráid an Choimisiúin faoin
31 Nollaig 2014.
Déantar cumhacht a tharmligean
chuig an gCoimisiún chun na caighdeáin theicniúla rialála dá dtagraítear sa
chéad fhomhír a ghlacadh i gcomhréir leis an nós imeachta atá leagtha síos in
Airteagail 10 go 14 de Rialachán (AE) Uimh. 1093/2010.
Airteagal 170
Úsáid samhlacha
Má úsáideann institiúid samhlacha staitistiúla
agus modhanna meicniúla eile chun neamhchosaintí a shannadh do ghráid nó do
chomhthiomsuithe féichiúnaí nó saoráide, comhlíonfar na ceanglais seo a leanas:
(a)          beidh acmhainn mhaith réamhaisnéise
ag an tsamhail agus ní chuirfear na riachtanais chaipitil as a riocht de bharr
í a úsáid. Beidh na hathróga ionchuir ina mbonn
réasúnta éifeachtach ag na réamhaisnéisí a a sholáthrófar. Ní bheidh aon
laofacht ábhartha sa tsamhail;
(b)          beidh próiseas i
bhfeidhm ag an institiúid chun na hionchuir sonraí sa tsamhail a sheiceáil,
lena n-airítear measúnú ar bheachtas, ar chomhláine agus ar oiriúnacht na
sonraí;
(c)          beidh na sonraí
a úsáidfear chun an tsamhail a thógáil ionadaíoch do dhaonra fhéichiúnaithe nó
neamhchosaintí iarbhír na hinstitiúide;
(d)          beidh timthriall
rialta bailíochtaithe samhla ag an institiúid lena n-áireofar monatóireacht ar
fheidhmíocht agus ar chobhsaíocht na samhla, athbhreithniú ar shonraíocht na
samhla agus tástáil ar aschuir na samhla in aghaidh na dtorthaí;
(e)          comhlánóidh an
institiúid an tsamhail staitistiúil le breithiúnas daonna agus le
formhaoirseacht dhaonna chun athbhreithniú a dhéanamh ar na sanntaí atá
bunaithe ar an tsamhail agus lena áirithiú go n-úsáidfear na samhlacha go
hiomchuí. Is é  aidhm a bheidh ag na nósanna imeachta athbhreithnithe na
hearráidí a thagann as laigí na samhla a aimsiú agus a theorannú. Déanfaidh an
breithiúnas daonna gach faisnéis ábhartha nár cuireadh san áireamh sa tsamhail
a chur san áireamh. Doiciméadóidh an institiúid an chaoi nach mór an
breithiúnas daonna agus torthaí na samhla a thabhairt le chéile.
Airteagal 171
 Doiciméadú na gcóras rátála
1.                      
Doiciméadóidh institiúidí dearadh agus mionsonraí
oibríochta a córas rátála. Cuirfidh an doiciméadú fianaise ar fáil go
bhfuiltear ag comhlíonadh ceanglas na Roinne seo, agus déileálfaidh sé le
hábhair lena n-áirítear difreáil punann, critéir rátála, freagrachtaí na bpáirtithe
a rátálann na féichiúnaithe agus na neamhchosaintí, minicíocht na
n-athbhreithnithe ar shanntaí agus an mhaoirseacht bhainistíochta ar an
bpróiseas rátála.
2.                      
Doiciméadóidh an institiúid an
réasúnaíocht is bun leis na critéir rátála arna roghnú aici agus an anailís a
thacaíonn leis an rogha sin. Doiciméadóidh an institiúid aon athrú mór a
dhéanfar ar an bpróiseas rátála riosca agus beidh an doiciméadú ag tacú leis na
hathruithe a rinneadh ar an bpróiseas rátála riosca ón uair a rinne na húdaráis
inniúla athbhreithniú go deireanach air a aithint. Déanfar doiciméadú freisin
ar eagrú an tsannta rátála, lena n-áirítear an próiseas sannta rátála agus an
struchtúr rialaithe inmheánaigh.
3.                      
Doiciméadóidh an institiúid na
sainmhínithe ar leith ar mhainneachtain agus ar chaillteanas a úsáidtear go
hinmheánach agus áiritheoidh sí go mbeidh siad comhsheasmhach leis na
sainmhínithe atá leagtha amach sa Rialachán seo.
4.                      
I gcás ina n-úsáideann an
institiúid samhlacha staitistiúla sa phróiseas rátála, doiciméadóidh an
institiúid a modheolaíochtaí. Déanfar an méid seo a leanas sa doiciméadacht sin:
(a)     achoimre mhionsonraithe a sholáthar ar an
teoiric, ar na toimhdí agus ar an mbunús matamaiticiúil agus eimpiriciúil is
bonn le sannadh na meastachán do ghráid, d’fhéichiúnaithe aonair, do
neamhchosaintí nó do comhthiomsuithe, agus ar an bhfoinse/na foinsí sonraí a
úsáideadh chun an tsamhail a mheas;
(b)     dianphróiseas
staitistiúil a bhunú, lena n-áirítear trialacha feidhmíochta as am agus as
sampla chun an tsamhail a bhailíochtú;
(c)     na dálaí a thabhairt
le fios nach n-oibríonn an tsamhail go éifeachtach iontu.
5.                      
Léireoidh an institiúid chun sástachta an údaráis
inniúil go bhfuil ceanglais an Airteagail seo á gcomhlíonadh, i gcás ina bhfuil
córas rátála, nó samhail a úsáidtear laistigh de chóras rátála, faighte ag
institiúid ó dhíoltóir tríú páirtí agus go ndiúltaíonn sé rochtain a thabhairt
don institiúid ar fhaisnéis a bhaineann le modheolaíocht an chórais rátála nó
na samhla sin, nó ar  shonraí bunúsacha a úsáideadh chun an mhodheolaíocht nó
an tsamhail sin a fhorbairt, nó go dteorannaíonn sé an fhaisnéis sin, ar an
mbonn go bhfuil an fhaisnéis sin dílsithe. 
Airteagal 172
Cothabháil sonraí
1.                      
Cruinneoidh agus stórálfaidh institiúidí sonraí ar
ghnéithe a bhaineann lena rátálacha inmheánacha mar a cheanglaítear faoi Chuid
a hOcht.
2.                      
I gcás neamhchosaintí ar
chorparáidí, ar institiúidí agus ar rialtais láir agus ar bhainc cheannais,
baileoidh agus stórálfaidh institiúidí na nithe seo a leanas:
(a)     tuairiscí iomlána rátála ar fhéichiúnaithe
agus ar ráthóirí aitheanta;
(b)     na dátaí ar ar sannadh na rátálacha;
(c)     na príomhshonraí agus
an mhodheolaíocht a úsáideadh le teacht ar an rátáil;
(d)     an duine atá
freagrach as an sanndh rátála;
(e)     céannacht na
bhféichiúnaithe agus na neamhchosaintí a mhainnigh;
(f)      dáta agus na dálaí na
mainneachtana sin; 
(g)     sonraí maidir leis na PDanna agus na
rátaí mainneachtana réadaithe a bhaineann le gráid rátála agus le himirce
rátálacha.
3.                      
Institiúidí nach n-úsáideann a meastacháin féin ar
LGDanna agus ar fhachtóirí coinbhéartachta, baileoidh siad agus stórálfaidh
siad sonraí ar chomparáidí idir LGDanna réadaithe agus na luachanna mar atá
leagtha amach in Airteagal 157(1) agus idir fachtóirí coinbhéartachta
réadaithe agus na luachanna mar atá leagtha amach in Airteagal 162(8).
4.                      
Baileoidh agus stórálfaidh
institiúidí a úsáideann a meastacháin féin ar LGDanna agus ar fhachtóirí
coinbhéartachta na nithe seo a leanas:
(a)     tuairiscí iomlána na sonraí ar na
rátálacha saoráide agus ar na meastacháin ar LGD agus ar fhachtóirí
coinbhéarthachta a bhaineann le gach aon scála rátála;
(b)     na dátaí ar ar
sannadh na rátálacha agus ar a ndearnadh na meastacháin;
(c)     na príomhshonraí agus
an mhodheolaíocht a úsáideadh le teacht ar na rátálacha saoráide agus ar na
meastacháin ar LGD agus ar fhachtóirí coinbhéartachta;
(d)     an duine a shann an
rátáil saoráide agus an duine a sholáthair na meastacháin ar LGD agus ar
fhachtóirí coinbhéartachta;
(e)     sonraí maidir leis na
LGDanna agus na fachtóirí coinbhéartachta measta agus réadaithe a bhaineann le
gach neamhchosaint a mhainnigh;
(f)      sonraí maidir le LGD
na neamhchosanta roimh mheastóireacht a dhéanamh ar iarmhairtí ráthaíochta nó
díorthaigh chreidmheasa agus ina dhiaidh sin, i gcás na n‑institiúidí sin
a chuireann i gcuntas sa LGD an chaoi a maolaíonn na ráthaíochtaí nó na
díorthaigh chreidmheasa an riosca creidmheasa;
(g)     sonraí maidir le
comhpháirteanna an chaillteanais i gcás gach neamhchosanta a mhainnigh.
5.                      
I gcás neamhchosaintí ar mhiondíol, baileoidh agus
stórálfaidh institiúidí na nithe seo a leanas:
(a)     na sonraí á úsáidtear agus neamhchosaintí
á sannadh do ghráid nó do chomhthiomsuithe;
(b)     sonraí maidir leis na
PDanna, na LGDanna agus na fachtóirí coinbhéartachta measta a bhaineann le
gráid nó le comhthiomsuithe neamhchosaintí;
(c)     céannacht na
bhféichiúnaithe agus na neamhchosaintí a mhainnigh;
(d)     i gcás neamhchosaintí
a mhainnigh, sonraí maidir leis na gráid nó na comhthiomsuithe ar sannadh dóibh
an neamhchosaint i rith na bliana roimh an mainneachtain agus na torthaí réadaithe
ar LGD nó ar an bhfachtóir coinbhéartachta;
(e)     sonraí maidir le
rátaí caillteanais i gcás neamhchosaintí imrothlacha ar mhiondíol.
Airteagal 173
Tástálacha struis a úsáidtear chun leordhóthanacht
caipitil a mheasúnú 
1.                      
Beidh próisis fhónta tástála struis ar bun ag
institiúid le leordhóthanacht a caipitil a mheasúnú. Is é a bheidh sa tástáil
struis na cora nó na hathruithe a aithint a d’fhéadfadh teacht ar dhálaí
eacnamaíocha a bhféadfadh éifeachtaí díobhálacha a bheith acu ar neamhchosaintí
creidmheasa na hinstitiúide agus measúnú ar chumas na hinstitiúide athruithe
den chineál sin a sheasamh.
2.                      
Déanfaidh institiúid tástáil
struis go rialta ar an riosca creidmheasa le measúnú a dhéanamh ar an éifeacht
a d’fhéadfadh a bheith ag dálaí ar leith ar cheanglais chaipitil iomlána do
riosca creidmheasa. Is í an institiúid a roghnóidh an tástáil, faoi réir
athbhreithniú maoirseachta. Beidh an tástáil a dhéanfar fóinteach agus cuirfear
i gcuntas na héifeachtaí a bheadh ag cásanna cúlaithe eacnamaíochta atá géar ach
dealraitheach. Déanfaidh institiúid measúnú ar an imirce ina rátálacha faoi na
cásanna á áirítear sa tástáil struis. Áireofar formhór mór de neamhchosaintí
iomlána na hinstitiúide i bpunanna anásta.
3.                      
Institiúidí a bhaineann úsáid
as an láimhseáil atá leagtha amach in Airteagal 148(3), cuirfidh siad san
áireamh sa chreat tástála struis atá acu an éifeacht a bheadh ag meath ar
cháilíocht chreidmheasa sholáthraithe na cosanta, go háirithe an éifeacht a
bheadh ag soláthraithe cosanta nach gcomhlíonann na critéir incháilitheachta.
4.                      
Forbróidh an ÚBE dréachtchaighdeáin theicniúla cur
chun feidhme le brí na gcásanna  cúlaithe eacnamaíochta atá géar ach
dealraitheach, dá dtagraítear i mír 2, a shonrú níos mionchruinne: 
Cuirfidh an ÚBE na dréachtchaighdeáin
theicniúla cur chun feidhme sin faoi bhráid an Choimisiúin faoin 1 Eanáir 2013.

Tugtar cumhacht don Choimisiún na
dréachtchaighdeáin theicniúla cur chun feidhme dá dtagraítear sa chéad fhomhír
a ghlacadh i gcomhréir leis an nós imeachta atá leagtha síos in Airteagal 15
de Rialachán (AE) Uimh. 1093/2010.
Foroinn 2
Cainníochtú
riosca
Airteagal 174
Mainneachtain féichiúnaí
1.                      
Agus na paraiméadair riosca a bhainfidh leis na
gráid agus leis na comhthiomsuithe rátála á gcainníochtú acu, leanfaidh
institiúidí an cur chuige seo a leanas agus cinneadh á dhéanamh acu cé acu atá
an féichiúnaí tar éis mainneachtain nó nach bhfuil. Chun
críocha na Caibidle seo, beidh féichiúnaí ar mainneachtain má tharlaíonn
ceachtar den dá rud seo:
(a)     measann an institiúid nach dócha go
n-íocfaidh an féichiúnaí iomlán a oibleagáidí creidmheasa leis an institiúid,
leis an máthairchuideachta nó le ceann ar bith dá fochuideachtaí gan an
institiúid dul i muinín birt ar nós urrús a réadú;
(b)     tá an féichiúnaí thar
téarma níos faide ná 90 lá in aon oibleagáid chreidmheasa ábhartha  i
leith na hinstitiúide, an mháthairghnóthais nó ceann ar bith dá fochuideachtaí;
I gcás rótharraingtí, tosaíonn na laethanta thar
téarma a luaithe a sháraíonn an féichiúnaí teorainn mholta, a luaithe a mholtar
teorainn dó atá níos lú ná na suimeanna gan íoc, nó a luaithe atá creidmheas
tarraingthe aige gan údarás, nuair atá an méid bunúsach ábhartha.
I gcás neamhchosaintí ar mhiondíol, cuirfear an
mhainneachtain ar leibhéal na saoráide san áireamh freisin chun críocha mhír 2.
Cuimsíonn teorainn mholta aon teorainn
chreidmheasa a chinn an institiúid agus a d’fhógair an institiúid don
fhéichiúnaí. 
I gcás cártaí creidmheasa,
tosaíonn na laethanta thar téarma ar an dáta a bhfuil an íosíocaíocht dlite.
I ngach cás, beidh an
neamhchosaint atá thar téarma níos airde ná tairseach áirithe, arna sainiú ag
na húdaráis inniúla. Cuirfear i gcuntas sa tairseach seo an leibhéal riosca is
dóigh leis an údarás inniúil a bheith réasúnta.
Beidh beartais dhoiciméadaithe
ag institiúidí i leith áireamh na laethanta thar téarma, go háirithe maidir le
hathaosú na saoráidí agus le síntí, leasuithe nó iarchur a cheadú,
athnuachaintí, agus glanluacháil a dhéanamh ar chuntais atá ann cheana.
Cuirfear na beartais sin i bhfeidhm go comhsheasmhach le himeacht ama, agus
beidh siad i gcomhréir le próisis chinnteoireachta agus le bainistíocht riosca
inmheánach na hinstitiúide. 
2.                      
Chun críocha phointe (a) de mhír 1, áireofar na heilimintí
seo a leanas mar tháscairí ar mhídhóchúlacht na híocaíochta: 
(a)     tugann an institiúid an stádas
“neamhfhabhraithe” don oibleagáid chreidmheasa;
(b)     sainaithníonn an
institiúid coigeartú sonrach i leith riosca creidmheasa a thig ó mheathlú
suntasach atá le sonrú sa cháilíocht chreidmheasa tar éis don institiúid
glacadh leis an neamhchosaint;
(c)     díolann an institiúid
an oibleagáid chreidmheasa faoi chaillteanas eacnamaíoch ábhartha a bhaineann
le creidmheas;
(d)     toilíonn an
institiúid le hathchóiriú anásta na hoibleagáide creidmheasa i gcás inar dóigh
go mbeadh mar thoradh air oibleagáid airgeadais níos lú mar gur maitheadh nó
gur cuireadh siar an phríomhshuim, an t-ús nó, nuair is iomchuí, na táillí. Cuimsíonn
sé sin, i gcás na neamhchosaintí ar chothromas a mheasúnaítear faoi Chur Chuige PD/LGD, athchóiriú anásta
ar an gcothromas féin;
(e)     tá an institiúid tar
éis iarratas oifigiúil a dhéanamh ar ordú féimheachta nó ordú dá leithéid i
leith oibleagáid chreidmheasa an fhéichiúnaí i leith na hinstitiúide, an
mháthairghnóthais nó ceann ar bith dá fochuideachtaí;
(f)      tá an féichiúnaí tar éis féimheacht a
iarraidh nó breithníodh é ina fhéimheach nó tá sé tar éis cosaint dá samhail a
iarraidh nó a fháil i gcás ina mbacfaí nó ina gcuirfí moill ar aisíocaíocht na
hoibleagáide creidmheasa i leith na hinstitiúide, na máthairchuideachta nó
ceann ar bith dá fochuideachtaí dá bharr.
3.                      
Institiúidí a úsáideann sonraí seachtracha nach
bhfuil comhsheasmhach iontu féin leis an sainmhíniú ar mhainneachtain atá
leagtha síos i mír 1, déanfaidh siad na coigeartuithe iomchuí le go mbeidh siad
coibhéiseach, tríd is tríd, leis an sainmhíniú ar mhainneachtain.
4.                      
Má mheasann an institiúid go
bhfuil neamhchosaint a mhainnigh cheana de chineál a chiallaíonn nach bhfuil
feidhm a thuilleadh le truicear mainneachtana, rátálfaidh an institiúid an
féichiúnaí nó an tsaoráid mar a dhéanfadh sí i gcás neamhchosanta nár
mhainnigh. Dá spreagfaí sainiú na mainneachtana ina dhiaidh sin, mheasfaí go
mbeadh mainneachtain eile ann.
5.                      
Forbróidh an ÚBE
dréachtchaighdeáin theicniúla rialála chun na coinníollacha a shonrú ar dá réir
a chinnfidh údarás inniúil an tairseach dá dtagraítear i mír 1. 
Cuirfidh an ÚBE na dréachtchaighdeáin theicniúla
rialála sin faoi bhráid an Choimisiúin faoin 31 Nollaig 2014.
Déantar cumhacht a tharmligean
chuig an gCoimisiún chun na caighdeáin theicniúla rialála dá dtagraítear sa
chéad fhomhír a ghlacadh i gcomhréir leis an nós imeachta atá leagtha síos in Airteagail 10
go 14 de Rialachán (AE) Uimh. 1093/2010.
6.                      
Eiseoidh an ÚBE treoirlínte maidir le cur chun
feidhme an Airteagail seo. Glacfar na treoirlínte sin
i gcomhréir le hAirteagal 16 de Rialachán (AE) Uimh. 1093/2010.
Airteagal 175
Ceanglais fhoriomlána maidir le meastachán a dhéanamh
1.                      
Agus na paraiméadair riosca a bhainfidh leis na
gráid agus leis na comhthiomsuithe rátála á gcainníochtú acu, cuirfidh
institiúidí na ceanglais seo a leanas i bhfeidhm. 
(a)     beidh gach sonra, faisnéis agus modh ábhartha
ar áireamh i meastacháin féin na hinstitiúide ar na paraiméadair riosca, PD,
LGD, fachtóirí coinbhéartachta agus EL. Díorthófar na
meastacháin trí úsáid a bhaint as an taithí stairiúil agus as an bhfianaise
eimpíreach araon, gan dul i muinín ceisteanna breithiúnais amháin. Beidh na
meastacháin dealraitheach agus iomasach agus iad bunaithe ar spreagaí gach
paraiméadair riosca faoi seach. Dá laghad sonraí a bheidh ag institiúid, is
amhlaidh is coimeádaí a bheidh sí ina meastachán;
(b)     beidh institiúid in ann miondealú a chur
ar fáil ar stair a chaillteanais maidir le minicíocht na mainneachtana, LGD,
fachtóir coinbhéartachta, nó caillteanas i gcás ina n‑úsáidtear meastachán
EL, ar bhonn na bhfachtóirí a mheasann sí a bheith ina spreagaithe le gach
paraiméadair riosca faoi leith. Beidh an taithí
fhadtéarmach curtha san áireamh i meastacháin na hinstitiúide;
(c)     cuirfear san áireamh aon athrú a
thiocfaidh ar an gcleachtas iasachtaithe nó ar an bpróiseas chun fiacha a ghnóthú
dá dtagraítear in Airteagal 176(1)(h), Airteagal 176(1)(j), Airteagal
176(2)(e), an dara fomhír d'Airteagal 177(2), Airteagal 178(1)(f) agus an dara
fomhír d'Airteagal 178(3). Cuirfear san áireamh i meastacháin
na hinstitiúide impleachtaí an dul chun cinn teicniúil agus sonraí nua agus
faisnéis eile, de réir mar a chuirfear iad sin ar fáil. Déanfaidh na
hinstitiúidí athbhreithniú ar a meastacháin nuair a thiocfaidh faisnéis nua
chun solais agus ar a laghad uair amháin in aghaidh na bliana;
(d)     beidh líon na neamhchosaintí atá san
áireamh sna sonraí a úsáideadh le haghaidh an mheastacháin, na caighdeáin
iasachtaithe a úsáideadh nuair a gineadh na sonraí, agus saintréithe ábhartha eile,
beidh siad inchomparáide leo siúd a bhaineann le neamhchosaintí agus le
caighdeáin na hinstitiúide. Beidh dálaí an mhargaidh
nó dálaí eacnamaíocha is bonn leis na sonraí ábhartha do na dálaí reatha nó
ionchasacha. Beidh líon na neamhchosaintí sa sampla agus an tréimhse shonraí a
úsáideadh le haghaidh an chainníochtú leordhóthanach le go mbeidh muinín ag an
institiúid as beachtas agus as stóinseacht a meastachán;
(e)     i gcás earraí infhaighte ceannaithe,
cuirfear i gcuntas sna meastacháin gach faisnéis iomchuí a bheidh ar fáil don
institiúid cheannaigh maidir le caighdeán na n-earraí infhaighte bunúsacha,
lena n-áirítear sonraí maidir le comhthiomsuithe comhchosúla arna gcur ar fáil
ag an díoltóir, ag an institiúid cheannaigh, nó ag foinsí seachtracha. Déanfaidh an institiúid cheannaigh meastóireacht ar aon
sonra a chuirtear san áireamh arbh é an díoltóir a chuir ar fáil é;
(f)      cuirfidh institiúid éarlais
choimeádachais lena meastacháin a bhaineann le raon ionchasach na n-earráidí
meastacháin. I gcás ina measann an institiúid nó an
t-údarás inniúil nach bhfuil na modhanna agus na sonraí sásúil nó go bhfuil
raon ionchasach na n‑earráidí níos mó, bheidh an éarlais choimeádachais
níos mó.
I gcás ina n-úsáideann institiúidí meastacháin
éagsúla chun na hualuithe riosca a ríomh nó chun críocha inmheánacha,
doiciméadófar é sin agus beidh sé réasúnta. Más
féidir le hinstitiúidí a léiriú dá n-údaráis inniúla go ndearnadh coigeartuithe
iomchuí ar na sonraí a bailíodh roimh an 1 Eanáir 2007 sa chaoi is go
bhfuil siad coibhéiseach, tríd is tríd, leis an sainmhíniú ar mhainneachtain
atá leagtha síos in Airteagal 174 nó le caillteanas, féadfaidh údaráis
inniúla roinnt solúbthachta a cheadú do na hinstitiúidí maidir le cur chun
feidhme na gcaighdeán arna gceangal maidir le sonraí.
2.                      
I gcás ina n-úsáideann institiúid sonraí atá
comhthiomsaithe thar institiúidí éagsúla, comhlíonfaidh sí na ceanglais seo a
leanas:
(a)     tá córais rátála agus critéir na
n-institiúidí eile sa chomhthiomsú cosúil lena cuid córas rátála agus critéar
féin;
(b)     tá an comhthiomsú
ionadaíoch don phunann a n-úsáidtear na sonraí comhthiomsaithe lena aghaidh;
(c)     úsáideann an
institiúid na sonraí comhthiomsaithe go comhsheasmhach le himeacht ama dá
meastacháin;
(d)     leanfaidh an institiúid de bheith freagrach
as sláine a córais rátála;
(e)     coimeádfaidh an
institiúid ar bun an t-eolas atá ag a foireann ar chórais rátála i gcónaí, lena
n‑áirítear an cumas monatóireacht agus iniúchóireacht éifeachtach a
dhéanamh ar an bpróiseas rátála.
Airteagal 176
Ceanglais a bhaineann go sonrach le meastacháin ar PD
1.                      
Agus na paraiméadair riosca a bhainfidh leis na
gráid agus leis na comhthiomsuithe rátála á gcainníochtú acu, déanfaidh na
hinstitiúidí na ceanglais seo a leanas a bhaineann go sonrach le meastachán ar
PD a chur i bhfeidhm maidir le neamhchosaintí ar chorparáidí, ar institiúidí,
agus ar rialtas láir agus ar bhainc cheannais:
(a)     déanfaidh institiúidí meastachán ar PDanna
de réir grád féichiúnaí ar bhonn meán fadtréimhseach rátaí mainneachtana aon
bhliain amháin. Cuirfear san áireamh i meastacháin PD
féichiúnaithe atá dianghiaráilte nó féichiúnaithe ar sócmhainní trádáilte den
chuid is mó a sócmhainní feidhmíocht na bunsócmhainní ar bhonn tréimhsí
luaineachta anásta;
(b)     i gcás earraí infhaighte corparáideacha
ceannaithe féadfaidh institiúidí an Caillteanas Ionchasach (EL anseo feasta) de
réir an ghráid féichiúnaí a mheas ar bhonn meán fadtréimhseach rátaí
mainneachtana réadaithe aon bhliain amháin.
(c)     má dhéanann institiúid na
meánmheastacháin fhadtréimhseacha ar PDanna agus LGDanna i leith earraí
infhaighte corparáideacha ceannaithe ó mheastachán EL, agus ar mheastachán
iomchuí ar PD nó ar LGD, comhlíonfaidh an próiseas chun na caillteanais iomlána
a mheas na caighdeáin ghinearálta maidir le meastacháin ar PDanna agus LGDanna
atá leagtha amach sa chuid seo, agus beidh an toradh comhsheasmhach le
coincheap an LGD mar atá sé leagtha amach in Airteagal 177(1)(a);
(d)     ní bhainfidh institiúidí úsáid as
teicnící measta PD gan anailís a chur mar thaca leo. Cuirfidh
institiúidí san áireamh an tábhacht a bhaineann le breithiúnas maidir le
torthaí na dteicnící a chur le chéile agus coigeartuithe a dhéanamh i ngeall ar
easnamh na dteicnící agus na faisnéise;
(e)     sa mhéid go n-úsáideann institiúid sonraí
maidir leis an taithí inmheánach ar an mainneachtain chun PDanna a mheas,
cuirfear san áireamh sna meastacháin na caighdeáin frithgheallta agus na
difríochtaí sa chóras rátála a ghin na sonraí agus an córas rátála reatha. I gcás ina bhfuil athrú ar chaighdeáin frithgheallta nó ar
na córais rátála, cuirfidh an institiúid éarlais choimeádachais lena meastachán
PD;
(f)      sa mhéid go gcomcheanglaíonn nó go
mapálann institiúid a gráid inmheánacha leis an scála a úsáideann ECAI nó
eagraíochtaí dá leithéid agus go sannann sí ansin an ráta mainneachtana atá le
haithint ar ghráid na heagraíochta seachtraí do ghráid na hinstitiúide, beidh
na mapálacha bunaithe ar chomparáid idir na critéir rátála inmheánacha agus na
critéir a úsáideann an eagraíocht sheachtrach agus ar chomparáid idir na
rátálacha inmheánacha agus na rátálacha seachtracha i gcás aon fhéichiúnaí atá
i bpáirt acu. Seachnófar laofachtaí nó neamhréireanna
sa chur chuige mapála nó sna bunsonraí. Beidh critéir na heagraíochta seachtraí
is bunús leis na sonraí a úsáidfear don chainníochtú dírithe ar an riosca mainneachtana
amháin agus ní chuirfidh siad saintréithe na n-idirbheart san áireamh. Áireofar
san anailís a dhéanfaidh an institiúid comparáid idir na sainmhínithe ar
mhainneachtain arna n-úsáid, faoi réir na gceanglas in Airteagal 174.
Doiciméadóidh an institiúid bunús na mapála;
(g)     sa mhéid go n-úsáideann institiúid
samhlacha staitistiúla chun mainneachtain a thuar, is ceadmhach meastachán a
dhéanamh ar na PDanna mar mheán simplí na meastachán ar  dhóchúlacht
mainneachtana féichiúnaithe aonair in aon ghrád ar leith. An úsáid a bhainfidh an institiúid as samhlacha um
dhóchúlacht mainneachtana chun na críche seo, comhlíonfaidh sí na caighdeáin
atá leagtha amach in Airteagal 28;
(h)     is cuma cé acu foinsí sonraí seachtracha,
inmheánacha nó comhthiomsaithe, nó meascán den trí rud sin a úsáideann an
institiúid dá meastachán PD, beidh fad na tréimhse breathnóireachta stairiúla
bunúsaí cothrom le cúig bliana ar a laghad i gcás foinse amháin díobh ar a
laghad. Más faide ná sin an tréimhse bhreathnóireachta
a bheidh le fáil d'aon fhoinse ar leith agus má tá na sonraí sin ábhartha, is í
an tréimhse is faide a úsáidfear. Tá feidhm aige sin freisin maidir leis an
gCur Chuige PD/LGD i leith cothromais. Faoi réir chead na n-údarás inniúil,
institiúidí nach mbeidh cead faighte acu ón údarás inniúil de bhun Airteagal 138
a meastacháin féin ar LGD ná ar fhachtóirí coinbhéartachta a úsáid, féadfaidh
siad sonraí ábhartha a chumhdóidh tréimhse dhá bhliain a úsáid le linn dóibh an
Cur Chuige IRB a chur i bhfeidhm. Cuirfear aon bhliain amháin in aghaidh na
bliana leis an tréimhse a bheidh le cumhdach gach bliain nó go gcumhdóidh na
sonraí ábhartha tréimhse cúig bliana.
2.                      
I gcás neamhchosaintí ar mhiondíol, beidh feidhm ag
na ceanglais seo a leanas: 
(a)     déanfaidh institiúidí meastacháin ar PDanna
de réir an ghráid nó an chomhthiomsaithe féichiúnaí ar bhonn meán
fadtréimhseach rátaí mainneachtana aon bhliain amháin.
(b)     féadfar meastacháin PD a dhéanamh freisin
ar bhonn na gcaillteanas a bheidh réadaithe agus ar bhonn meastachán ábhartha ar
LGDanna;
(c)     measfaidh na hinstitiúidí gurb iad na
sonraí inmheánacha maidir le neamhchosaintí a shannadh do ghráid nó do
chomhthiomsuithe príomhfhoinse na faisnéise chun meastachán a dhéanamh ar
shaintréithe an chaillteanais. Féadfaidh institiúidí
úsáid a bhaint as sonraí seachtracha (lena n-áirítear sonraí comhthiomsaithe)
nó samhlacha staitistiúla don chainníochtú ar an gcoinníoll go mbeidh nasc
láidir idir na nithe seo a leanas:
(i)      próiseas na hinstitiúide maidir le
neamhchosaintí a shannadh do ghráid nó do chomthiomsuithe agus an próiseas a
úsáideann foinse na sonraí seachtracha;
(ii)      próifíl riosca
inmheánach na hinstitiúide agus comhdhéanamh na sonraí seachtracha;
(d)     má dhéanann institiúid na
meánmheastacháin fhadtréimhseacha ar PD agus LGD i leith an mhiondíola a
dhíorthú ó mheastachán ar chaillteanais iomlána agus ar mheastachán ábhartha ar
PD nó an LGD, comhlíonfaidh an próiseas chun meastachán a dhéanamh ar na
caillteanais iomlána na caighdeáin ghinearálta maidir leis meastacháin PD agus
LGD atá leagtha amach sa chuid seo, agus beidh an toradh comhsheasmhach le
coincheap an LGD mar atá sé leagtha amach i bpointe (a) d’Airteagal 177(1);
(e)     is cuma cé acu foinsí sonraí seachtracha,
inmheánacha nó comhthiomsaithe, nó meascán den trí rud sin a úsáideann an
institiúid dá meastachán ar shaintréithe an chaillteanais, beidh fad na
tréimhse breathnóireachta stairiúla bunúsaí cothrom le cúig bliana ar a laghad
d’fhoinse amháin díobh ar a laghad. Más faide ná sin
an tréimhse bhreathnóireachta a bheidh le fáil d’aon fhoinse ar leith agus má
tá na sonraí sin ábhartha, is í an tréimhse is faide a úsáidfear. Ní gá gur
comhthábhachtach leis an institiúid na sonraí stairiúla agus sonraí is déanaí
más fearr an réamhtháscaire iad seo ar na rátaí caillteanais. Faoi réir chead
na n-údarás inniúil, féadfaidh institiúidí, le linn dóibh an Cur Chuige IRB a
chur chun feidhme, sonraí ábhartha a chumhdóidh tréimhse dhá bhliain a úsáid.
Is mó d’aon bhliain an tréimhse a bheidh le cumhdach gach bliain nó go
gcumhdóidh na sonraí ábhartha tréimhse cúig bliana;
(f)      sainaithneoidh institiúidí na hathruithe
ionchasacha ar na paraiméadair riosca thar shaolré na neamhchosaintí
creidmheasa (éifeachtaí stálaithe) agus déanfaidh siad anailís orthu.
I gcás earraí infhaighte ceannaithe, féadfaidh
institiúidí sonraí tagartha inmheánacha agus seachtracha a úsáid. Bainfidh na
hinstitiúidí úsáid as gach foinse sonraí ábhartha mar phointí comparáide.
3.                      
Forbróidh an ÚBE dréachtchaighdeáin theicniúla
rialála chun an méid seo a leanas a shonrú:
(a)     na dálaí ar dá réir a fhéadfaidh na
húdaráis inniúla na ceadanna sin a thabhairt dá dtagraítear i bpointe (h)
de mhír 1 agus i bpointe (e) de mhír 2;
(b)     na dálaí ar dá réir a
mheasúnóidh údaráis inniúla modheolaíocht institiúide maidir le PD a mheas de
bhun Airteagal 138.
Cuirfidh an ÚBE na dréachtchaighdeáin theicniúla
rialála dá dtagraítear sa chéad fhomhír faoi bhráid an Choimisiúin faoin 31 Nollaig 2014.
Déantar cumhacht a tharmligean chuig an gCoimisiún
chun na caighdeáin theicniúla rialála dá dtagraítear sa chéad fhomhír a
ghlacadh i gcomhréir leis an nós imeachta atá leagtha síos in Airteagail 10
go 14 de Rialachán (AE) Uimh. 1093/2010.
Airteagal 177
Ceanglais a bhaineann go sonrach le meastacháin LGD féin
1.                      
Agus na paraiméadair riosca a bhainfidh leis na
gráid agus leis na comhthiomsuithe rátála á gcainníochtú acu, cuirfidh
institiúidí na ceanglais seo a leanas a bhaineann go sonrach le meastacháin LGD
féin i bhfeidhm.
(a)     déanfaidh institiúidí meastachán ar LGDanna
de réir an ghráid nó an chomhthiomsaithe saoráide ar bhonn na meán-LGDanna
réadaithe de réir an ghráid nó an chomhthiomsaithe saoráide, ag baint úsáide di
as gach mainneachtain a breathnaíodh laistigh de na foinsí sonraí (an meán
mainneachtain-ualaithe);
(b)     úsáidfidh institiúidí meastacháin LGD atá
ábhartha do chor chun donais eacnamaíoch má tá siad sin níos coimeádaí ná an
meán fadtréimhseach. Sa mhéid go meastar go
soláthróidh córas rátála LGDanna réadaithe ar leibhéal seasmhach de réir an
ghráid nó an chomhthiomsaithe thar imeacht ama, déanfaidh institiúidí
coigeartuithe ar a meastacháin ar pharaiméadair riosca de réir an ghráid nó an
chomhthiomsaithe chun iarmhairt an choir chun donais sa gheilleagar ar an
gcaipiteal a theorannú; 
(c)     breithneoidh institiúid a mhéid a
bhraitheann riosca an fhéichiúnaí agus riosca na comhthaobhachta nó sholáthraí
na comhthaobhachta ar a chéile. Caithfear go
coimeádach leis na cásanna ina bhfuil spleáchas suntasach;
(d)     déileálfar go coimeádach le
neamhréireanna airgeadra idir an bhunoibleagáid agus an chomhthaobhacht maidir
le measúnú na hinstitiúide ar an LGD;
(e)     sa mhéid go gcuirfear san áireamh sna
meastacháin LGD comhthaobhacht a bheith ann, ní bheidh na meastacháin sin
bunaithe ar mhargadhluach measta na comhthaobhachta sin amháin. Cuirfear san áireamh sna meastacháin LGD cén chaoi a
rachadh sé i gcion ar na hinstitiúidí gan a bheith in ann a gcomhthaobhacht a
ghabháil go gasta agus í a leachtú;
(f)      sa mhéid go gcuirfear san áireamh sna
meastacháin LGD comhthaobhacht a bheith ann, bunóidh na hinstitiúidí ceanglais
inmheánacha maidir le bainistiú na comhthaobhachta, deimhneacht dhlíthiúil agus
bainistíocht riosca a bheidh comhsheasmhach, tríd is tríd, leis na cinn atá
leagtha amach i gCaibidil 4, Roinn 3;
(g)     sa mhéid go gcuireann an institiúid an
chomhthaobhacht san áireamh maidir le luach na neamhchosanta ar riosca
creidmheasa an chontrapháirtí a chinneadh de réir Chaibidil 6, Roinn 5 nó
6, ní chuirfear san áireamh sna meastacháin LGD aon suim a bhfuiltear ag súil a
ghnóthú ón gcomhthaobhacht;
(h)     maidir le sainchás na neamhchosaintí atá
ar mainneachtain cheana, úsáidfidh an institiúid suim an mheastacháin is fearr
atá aici ar an gcaillteanas ionchasach do gach neamhchosaint díobh de réir
dálaí eacnamaíocha reatha agus stádas na neamhchosanta agus an fhéidearthacht
go mbeidh caillteanais eile ann nach bhfuil súil leo i rith na tréimhse aisghnóthaithe;
(i)      sa mhéid go gcaipitlítear táillí gan íoc
déanacha i ráiteas ioncaim na hinstitiúide, cuirfear iad sin le tomhas na
hinstitiúide ar an neamhchosaint agus ar an gcaillteanas;
(j)      i gcás neamhchosaintí ar chorparáidí, ar
institiúidí agus ar rialtais láir agus ar bhainc cheannais, bunófar na
meastacháin LGD ar shonraí cúig bliana ar a laghad, agus cuirfear bliain amháin
in aghaidh na bliana leis an tréimhse sin tar éis a chuir chun feidhme nó go
sroichfear seacht mbliana ar a laghad, i gcás aon fhoinse sonraí amháin ar a
laghad. Más faide ná sin an tréimhse bhreathnóireachta
a bheidh le fáil d’aon fhoinse ar leith agus má tá na sonraí ábhartha, is í an
tréimhse is faide a úsáidfear.
2.                      
I gcás neamhchosaintí ar mhiondíol, féadfaidh
institiúidí an méid seo a leanas a dhéanamh:
(b)     na meastacháin LGD a dhíorthú ó na
caillteanais réadaithe agus ar mheastacháin ábhartha ar PDanna;
(b)     tarraingtí todhchaí a chur san áireamh
ina bhfachtóirí coinbhéartachta nó ina meastacháin LGD;
(c)     I gcás earraí infhaighte ceannaithe,
sonraí tagartha inmheánacha agus seachtracha a úsáid chun LGDanna a mheas. 
I gcás neamhchosaintí ar mhiondíol, bunófar
meastacháin LGD ar shonraí thar chúig bliana ar a laghad. Ní gá gur
comhthábhachtach leis an institiúid na sonraí stairiúla agus sonraí is déanaí
más fearr an réamhtháscaire na sonraí is déanaí i leith na rátaí caillteanais. Faoi réir chead na n-údarás inniúil, féadfaidh institiúidí,
le linn dóibh an Cur Chuige IRB a chur chun feidhme, sonraí ábhartha a
chumhdóidh tréimhse dhá bhliain a úsáid. Cuirfear aon bhliain amháin in aghaidh
na bliana leis an tréimhse a bheidh le cumhdach gach bliain nó go gcumhdóidh na
sonraí ábhartha tréimhse cúig bliana.
3.                      
Forbróidh an ÚBE dréachtchaighdeáin theicniúla
rialála chun an méid seo a leanas a shonrú: 
(a)     cineál, géire agus fad an choir chun
donais eacnamaíoch dá dtagraítear i mír 1; 
(b)     na coinníollacha ar dá réir a fhéadfaidh
údarás inniúil cead a thabhairt d’institiúid, de bhun mhír 3, sonraí ábhartha
a chumhdaíonn tréimhse dhá bhliain a úsáid, nuair a chuireann an institiúid an
cur chuige IRB chun feidhme.
Cuirfidh an ÚBE na dréachtchaighdeáin theicniúla
rialála dá dtagraítear sa chéad fhomhír faoi bhráid an Choimisiúin faoin 31 Nollaig 2014.
Déantar cumhacht a tharmligean chuig an gCoimisiún
chun na dréachtchaighdeáin theicniúla rialála dá dtagraítear sa chéad fhomhír a
ghlacadh i gcomhréir leis an nós imeachta atá leagtha síos in Airteagail 10
go 14 de Rialachán (AE) Uimh. 1093/2010.
Airteagal 178
Ceanglais a bhaineann go sonrach le meastacháin féin ar
fhachtóirí coinbhéartachta
1.                      
Agus na paraiméadair riosca a bhainfidh leis na
gráid agus leis na comhthiomsuithe rátála á gcainníochtú acu, déanfaidh institiúidí
na ceanglais seo a leanas a bhaineann go sonrach le meastacháin féin ar
fhachtóirí coinbhéartachta a chur i bhfeidhm:
(a)     déanfaidh institiúidí fachtóirí
coinbhéartachta a mheas de réir an ghráid nó an chomhthiomsaithe saoráide ar
bhonn mheán na bhfachtóirí coinbhéartachta réadaithe de réir an ghráid nó an
chomhthiomsaithe saoráide, ag baint úsáide di as an meán mainneachtain-ualaithe
a thig ó gach mainneachtain a breathnaíodh laistigh de na foinsí sonraí;
(b)     úsáidfidh na hinstitiúidí meastacháin ar
fhachtóirí coinbhéartachta LGD atá ábhartha do chor chun donais eacnamaíoch má
tá siad níos coimeádaí ná an meán fadtréimhseach. Sa
mhéid go meastar go soláthróidh córas rátála fachtóirí coinbhéartachta
réadaithe ar leibhéal seasmhach de réir an ghráid nó an chomhthiomsaithe thar
imeacht ama, déanfaidh institiúidí coigeartuithe ar a meastacháin ar
pharaiméadair riosca de réir an ghráid nó an chomhthiomsaithe chun éifeacht an
choir chun donais eacnamaíoch ar an gcaipiteal
a theorannú; 
(c)     cuirfear san áireamh i meastacháin na
n-institiúidí ar fhachtóir coinbhéartachta go bhféadfadh an féichiúnaí
tarraingtí breise a dhéanamh go dtí go spreagfar teagmhas mainneachtana agus
ina dhiaidh. Cuimseofar sa mheastachán ar an
bhfachtóir coinbhéartachta éarlais choimeádachais níos mó más féidir súil a
bheith acu go réasúnach le comhghaol deimhneach níos láidre idir minicíocht na
mainneachtana agus méad an fhachtóra coinbhéartaigh;
(d)     le linn dóibh teacht ar mheastacháin ar
fhachtóirí coinbhéartachta, cuirfidh na hinstitiúidí san áireamh na beartais
agus na straitéisí sonracha lenar ghlac siad maidir leis an monatóireacht ar
chuntais agus le próiseáil na n-íocaíochtaí. Cuirfidh
na hinstitiúidí san áireamh freisin a mhéid atá siad ábalta agus toilteanach
tarraingtí eile a chosc i ndálaí atá gar don mhainneachtain, amhail sáruithe
cúnaint nó teagmhais mhainneachtana theicniúla eile; 
(e)     beidh córais agus nósanna imeachta
leormhaithe ar bun ag institiúidí le monatóireacht a dhéanamh ar mhéideanna
saoráide, ar mhéideanna gan íoc i gcomparáid leis na línte atá tiomanta agus ar
na hathruithe ar na méideanna gan íoc de réir an fhéichiúnaí agus an ghráid. Beidh an institiúid i riocht monatóireacht a dhéanamh go
laethúil ar aon iarmhéid gan íoc;
(f)      Má úsáideann institiúidí meastacháin
éagsúla ar na fachtóirí coinbhéartachta le méideanna na neamhchosanta atá
ualaithe ó thaobh riosca a ríomh agus chun críocha inmheánacha, doiciméadófar é
sin agus beidh sé réasúnta.
2.                      
I gcás neamhchosaintí ar chorparáidí, ar
institiúidí agus ar rialtais láir agus bhainc cheannais, bunófar na meastacháin
ar na fachtóirí coinbhéartachta ar shonraí cúig bliana ar a laghad, agus
cuirfear bliain amháin in aghaidh na bliana leis an tréimhse sin tar éis a
chuir chun feidhme nó go sroichfear seacht mbliana ar a laghad, i gcás aon
fhoinse sonraí amháin ar a laghad. Más faide ná sin an tréimhse bhreathnóireachta
a bheidh le fáil d’aon fhoinse ar leith agus má tá na sonraí ábhartha, is í an
tréimhse is faide a úsáidfear.
3.                      
I gcás neamhchosaintí ar
mhiondíol, féadfaidh institiúidí tarraingtí todhchaí a áireamh ina bhfachtóirí
coinbhéartachta nó ina meastacháin LGD. 
I gcás neamhchosaintí ar mhiondíol, bunófar
meastacháin ar fhachtóirí coinbhéartachta ar shonraí thar cúig bliana ar a
laghad. Ní gá gur comhthábhachtach leis an institiúid
na ceanglais maidir le sonraí stairiúla dá dtagraítear i mír 1(a) más fearr an
réamhtháscaire iad na sonraí is déanaí ar íostarraingtí. Faoi réir chead na
n-údarás inniúil, féadfaidh institiúidí, le linn dóibh an Cur Chuige IRB a chur
chun feidhme, sonraí ábhartha a chumhdóidh tréimhse dhá bhliain a úsáid. Cuirfear
aon bhliain amháin in aghaidh na bliana leis an tréimhse a bheidh le cumhdach
gach bliain nó go gcumhdóidh na sonraí ábhartha tréimhse cúig bliana.
4.                      
Forbróidh an ÚBE dréachtchaighdeáin theicniúla
rialála chun an méid seo a leanas a shonrú: 
(a)     cineál, géire agus fad an choir sa
gheilleagar dá dtagraítear i mír 1;
(b)     na coinníollacha ar dá réir a fhéadfaidh
údarás inniúil cead a thabhairt d’institiúid sonraí ábhartha a chumhdaíonn
tréimhse dhá bhliain a úsáid nuair a chuireann an institiúid an cur chuige IRB
chun feidhme den chéad uair.
Cuirfidh an ÚBE na dréachtchaighdeáin theicniúla
rialála dá dtagraítear sa chéad fhomhír faoi bhráid an Choimisiúin faoin 31 Nollaig 2014.
Déantar cumhacht a tharmligean chuig an gCoimisiún
chun na caighdeáin theicniúla rialála dá dtagraítear sa chéad fhomhír a
ghlacadh i gcomhréir leis an nós imeachta atá leagtha síos in Airteagail 10
go 14 de Rialachán (AE) Uimh. 1093/2010.
Airteagal 179
Ceanglais maidir le measúnú a dhéanamh ar iarmhairt
ráthaíochtaí agus díorthaigh chreidmheasa ar neamhchosaintí ar chorparáidí, ar
institiúidí agus ar rialtais láir agus ar bhainc cheannais nuair a úsáidtear
meastacháin féin ar LGD agus neamhchosaintí ar mhiondíol 
1.                      
Beidh feidhm ag na ceanglais seo a leanas maidir le
ráthóirí agus ráthaíochtaí incháilithe:
(a)     beidh ag institiúidí critéir atá
sonraithe go soiléir maidir leis na cineálacha ráthóirí a aithníonn siad chun
na méideanna neamhchosanta atá ualaithe ó thaobh riosca a ríomh;
(b)     i gcás ráthóirí aitheanta beidh feidhm ag
na rialacha céanna sin a bhaineann le féichiúnaithe mar atá leagtha amach in Airteagail 167,
168 agus 169;
(c)     beidh an ráthaíocht fianaithe i
scríbhinn, beidh sí neamh-inchealaithe ó thaobh an ráthóra, beidh sí i bhfeidhm
nó go gcomhlíonfar an oibleagáid ina hiomláine (go feadh mhéid agus bhrí na
ráthaíochta) agus beidh sí inchurtha i bhfeidhm le dlí i gcoinne an ráthóra i
ndlínse ina bhfuil sócmhainní ag an ráthóir a fhéadfar a urghabháil chun
breithiúnas a fhorfheidhmiú. Ráthaíochtaí
coinníollacha lena leagtar síos téarmaí a shonraíonn na coinníollacha nach
bhféadfar oibleagáid chomhlíonta a chur ar an ráthóir fúthu, féadfar iad a
aithint faoi réir chead na n-údarás inniúil. Tabharfaidh na critéir shannacháin
aghaidh go leormhaith ar aon laghdú a d’fhéadfadh teacht ar an éifeacht
mhaolaithe riosca. 
2.                      
Beidh ag institiúid critéir atá sonraithe go
soiléir maidir leis na gráid, na comhthiomsuithe nó na meastacháin LGD a
choigeartú agus, i gcás earraí infhaighte ceannaithe incháilithe agus
miondíola, an próiseas maidir le neamhchosaintí a shannadh do ghráid nó do
comhthiomsuithe, chun iarmhairt na ráthaíochtaí ar ríomh na méideanna
neamhchosanta atá ualaithe ó thaobh riosca a chur san áireamh. Comhlíonfaidh na
critéir sin na ceanglais atá leagtha amach in Airteagail 179 go 169.
Beidh na critéir dealraitheach iomasach.
Tabharfaidh siad aghaidh ar chumas agus ar thoil an ráthóra feidhmiú faoin
rathaíocht, an uair is dócha a dhéanfaidh an ráthóir aon íocaíocht, a mhéid atá
cumas an ráthóra maidir leis na téarmaí a chomhlíonadh comhghaolaithe le cumas
an fhéichiúnaí an aisíocaíocht a dhéanamh agus a mhéid a fhanann an riosca
iarmharach i leith an fhéichiúnaí.
3.                      
Beidh feidhm freisin ag na ceanglais maidir le ráthaíochtaí
san Airteagal seo i leith díorthaigh chreidmheasa aonainm. I gcás neamhréire idir an bhunoibleagáid agus oibleagáid
tagartha an díorthaigh chreidmheasa nó an oibleagáid lena gcinntear ar tharla
teagmhas creidmheasa nó nár tharla, beidh feidhm ag na ceanglais atá leagtha
amach in Airteagal 211(2). Maidir le neamhchosaintí ar mhiondíol agus ar
earraí infhaighte ceannaithe incháilithe, tá feidhm ag an mír seo maidir leis
an bpróiseas chun na neamhchosaintí a shannadh do ghráid nó do chomhthiomsuithe;
Tabharfaidh na critéir faoi struchtúr
eisíocaíochta an díorthaigh chreidmheasa agus measúnóidh siad go coimeádach a
iarmhairt ar leibhéal agus ar uanú na n-aisghnóthuithe. Cuirfidh an institiúid
san áireamh a mhéid atá cineálacha eile riosca iarmharaigh fanta. 
4.                      
Ní bheidh feidhm ag na ceanglais atá leagtha amach
i míreanna 1 go 3 le ráthaíochtaí a sholáthair institiúidí, rialtas láir agus
bainc cheannais, ná maidir le aonáin chorparáideacha a chomhlíonann na
ceanglais atá leagtha síos in Airteagal 197(1)(g), má tá cead faighte ag
an institiúid an Cur Chuige Caighdeánaithe a chur i bhfeidhm i gcás
neamhchosaintí ar aonáin den chineál sin de bhun Airteagal 145. Sa chás sin beidh feidhm ag ceanglais Chaibidil 4.
5.                      
I gcás ráthaíochtaí miondíola,
tá feidhm freisin ag na ceanglais atá leagtha amach i míreanna 1 go 3 maidir le
sannadh na neamhchosaintí do ghráid nó do chomhthiomsuithe, agus le meastacháin
ar PD a dhéanamh.
6.                      
Forbróidh an ÚBE dréachtchaighdeáin theicniúla
rialála chun na coinníollacha a shonrú ar dá réir a fhéadfaidh údaráis inniúla
cead a thabhairt ráthaíochtaí coinníollacha a aithint.
Cuirfidh an ÚBE na dréachtchaighdeáin theicniúla
rialála dá dtagraítear sa chéad fhomhír faoi bhráid an Choimisiúin faoin 31 Nollaig 2014.
Déantar cumhacht a tharmligean chuig an gCoimisiún
chun na caighdeáin theicniúla rialála dá dtagraítear sa chéad fhomhír a
ghlacadh i gcomhréir leis an nós imeachta atá leagtha síos in Airteagail 10
go 14 de Rialachán (AE) Uimh. 1093/2010.
Airteagal 180
Ceanglais maidir le hearraí infhaighte ceannaithe
1.                      
Agus na paraiméadair riosca á gcainníochtú acu a
bhainfidh leis na gráid agus leis na comhthiomsuithe rátála d’earraí infhaighte
ceannaithe, áiritheoidh institiúidí go gcomhlíonfar na coinníollacha atá
leagtha síos i míreanna 2 go 6.
2.                      
Áiritheoidh struchtúr na
saoráide, i ngach cás is féidir a thuar, go mbeidh úinéireacht agus rialú
iarbhír ag an institiúid ar gach íocaíocht airgid a thagann as na hearraí
infhaighte. Nuair a dhéanann an féichiúnaí íocaíochtaí díreacha le díoltóir nó
le seirbhíseoir, deimhneoidh an institiúid go rialta go gcuirfear na
híocaíochtaí ina n-iomláine ar aghaidh de réir théarmaí a bheidh aontaithe de
réir conartha. Beidh nósanna imeachta ag institiúidí lena áirithiú go mbeidh
úinéireacht na n-earraí infhaighte agus na bhfáltas airgid cosanta ar bhaic
fhéimheachta nó ar agóidí dlí a d’fhéadfadh moill shuntasach a chur ar chumas
an iasachtóra na hearraí infhaighte a leachtú nó a shannadh nó na fáltais
airgid a rialú. 
3.                      
Déanfaidh an institiúid
monatóireacht ar cháilíocht na n-earraí infhaighte ceannaithe agus freisin ar
staid airgeadais an díoltóra agus an tseirbhíseora. Beidh feidhm ag an méid seo
a leanas:
(a)     déanfaidh an institiúid measúnú ar an
gcomhghaol atá idir cáilíocht na n-earraí infhaighte ceannaithe agus staid
airgeadais an díoltóra agus an tseirbhíseora, beidh beartais agus nósanna
imeachta inmheánacha ar bun aici a mbeidh ina gcosaint iomchuí ar aon teagmhas,
lena n-áirítear rátáil riosca inmheánach a shannadh do gach díoltóir agus gach
seirbhíseoir;
(b)     beidh beartais agus
nósanna imeachta soiléire éifeachtacha ag an institiúid le hincháilitheacht an
díoltóra agus an tseirbhíseora a chinneadh. Déanfaidh an institiúid nó a
gníomhaire athbhreithnithe tréimhsiúla ar dhíoltóirí agus ar sheirbhíseoirí le
beachtas thuarascálacha an díoltóra nó an tseirbhíseora a dheimhniú, le calaois
nó laigí oibriúcháin a aimsiú agus le cáilíocht bheartais chreidmheasa an
díoltóra agus cáilíocht bheartais agus nósanna imeachta bailiúcháin an
tseirbhíseora a dheimhniú. Doiciméadófar torthaí na n-athbhreithnithe sin;
(c)     measúnóidh an
institiúid saintréithe na gcomhthiomsaithe d’earraí infhaighte ceannaithe, lena
n-áirítear ró-airleacain, stair riaráistí agus dhrochfhiacha an díoltóra agus
stair a lamháltas in aghaidh drochfhiach, téarmaí íocaíochta agus cuntais
contra ionchasacha;
(d)     beidh beartais agus
nósanna imeachta éifeachtacha ag an institiúid le monatóireacht a dhéanamh ar
bhonn comhiomláin ar chomhchruinnithe féichiúnaithe aonair trasna
comhthiomsuithe d’earraí infhaighte ceannaithe agus laistigh díobh;
(e)     áiritheoidh an
institiúid go bhfaighidh sí tuarascálacha tráthúla mionsonraithe a ndóthain ón
seirbhíseoir ar aosú agus ar chaolú na n-earraí infhaighte lena áirithiú go
gcomhlíonfar critéir incháilitheachta na hinstitiúide agus na beartais
airleacain a rialaíonn na hearraí infhaighte ceannaithe, agus le modh
éifeachtach a chur ar fáil le monatóireacht a dhéanamh ar théarmaí díolta agus
caolúcháin an díoltóra agus iad sin a dhaingniú.
4.                      
Beidh córais agus nósanna imeachta ag an institiúid
le haon mheath ar staid airgeadais an díoltóra agus ar cháilíocht na n-earraí
infhaighte ceannaithe a bhrath go luath, agus le haghaidh a thabhairt go
réamhghníomhach ar aon fhadhb a bheadh ag teacht chun cinn. Go háirithe, beidh beartais, nósanna imeachta agus córais
fhaisnéise shoiléire agus éifeachtacha ag an institiúid le monatóireacht a
dhéanamh ar aon sárú cúnaint agus beidh beartais agus nósanna imeachta soiléire
éifeachtacha aici le caingne dlí a thionscnamh agus le plé le hearraí infhaighte
ceannaithe fadhbacha.
5.                      
Beidh beartais agus nósanna
imeachta soiléire éifeachtacha ag an institiúid le rialú a dhéanamh ar earraí
infhaighte ceannaithe, ar an gcreidmheas agus ar an airgead tirim. Go háirithe,
sonróidh beartais inmheánacha scríofa gach eilimint ábhartha sa chlár chun
earraí infhaighte a cheannach, lena n-áirítear na rátaí airleacain, an
chomhthaobhacht incháilithe, an doiciméadacht riachtanach, na srianta ar
chomhchruinniú agus an chaoi nach mór fáltais airgid a láimhseáil. Áireofar sna
gnéithe sin gach toisc ábhartha agus iomchuí, lena n-áirítear staid airgeadais
an díoltóra agus an tseirbhíseora, na comhchruinnithe riosca, agus treochtaí
maidir le cáilíocht na n-earraí infhaighte ceannaithe agus cáilíocht bhonn
custaiméirí an díoltóra, agus áiritheoidh na córais inmheánacha nach dtabharfar
cistí ar airleacan gan comhthaobhacht agus doiciméadacht tacaíochta a bheith
ann.
6.                      
Beidh próiseas inmheánach
éifeachtach ag an institiúid chun measúnú a dhéanamh ar chomhlíonadh na
mbeartas agus na nósanna imeachta inmheánacha ar fad. Beidh sa phróiseas sin
iniúchóireacht rialta ar gach staid chriticiúil de chlár a hinstitiúide chun
earraí infhaighte a cheannach, deimhniú go bhfuil na dualgais arna ndeighilt
idir measúnú an díoltóra agus an tseirbhíseora agus measúnú an fhéichiúnaí, ar
an gcéad dul síos, agus, ar an dara dul síos, idir measúnú an díoltóra agus an
tseirbhíseora agus iniúchadh allamuigh an díoltóra agus an tseirbhíseora, agus
an mheastóireacht ar na hoibríochtaí cúloifige, agus beidh béim ar leith ann ar
na cáilíochtaí, an taithí, na leibhéil soláthair foirne agus na córais
uathoibrithe tacaíochta.
Foroinn 3
Bailíochtú
na meastachán inmheánach
Airteagal 181
Bailíochtú na meastachán inmheánach 
Déanfaidh institiúidí bailíochtú ar a gcuid
meastachán faoi réir na gceanglas seo a leanas:
(a)          beidh córais stóinsithe i bhfeidhm
ag an institiúid chun cruinneas agus comhsheasmhacht na gcóras rátála agus na
bpróiseas a bhailíochtú, mar aon leis an meastachán ar gach paraiméadar riosca
ábhartha. Cuirfidh an próiseas bailíochtaithe
inmheánach ar chumas na hinstitiúide measúnú a dhéanamh ar fheidhmiú na gcóras
rátála agus na meastachán riosca inmheánach go comhsheasmhach agus go
fóinteach;
(b)          déanfaidh institiúidí comparáid go
rialta idir na rátaí mainneachtana a réadaíodh agus PDanna measta gach gráid
agus, má tá na rátaí mainneachtana lasmuigh den raon a bhfuil súil leis sa
ghrád sin, déanfaidh na hinstitiúidí anailís shonrach ar na cúiseanna is bun
leis an diall. Institiúidí a úsáideann a meastacháin LGD
féin agus a bhfachtóirí coinbhéartachta féin, déanfaidh siad anailís den
chineál céanna i gcás na meastachán sin. Bainfear úsáid as sonraí stairiúla a
chumhdaíonn an tréimhse is faide is féidir sna comparáidí sin. Tabharfaidh an
institiúid tuairisc ar na modhanna agus ar na sonraí a úsáideadh i gcomparáidí
den sórt sin. Tabharfar an anailís agus an doiciméadacht cothrom le dáta uair
amháin in aghaidh na bliana ar a laghad;
(c)          úsáidfidh institiúidí uirlisí
bailíochtaithe cainníochtúla eile freisin mar aon le comparáidí le foinsí
sonraí seachtracha ábhartha. Bunófar an anailís ar
shonraí atá oiriúnach don phunann, a nuashonraítear go rialta agus a
chumhdaíonn tréimhse bhreathnóireachta ábhartha. Bunófar measúnuithe
inmheánacha na n-institiúidí maidir le feidhmiú a gcóras rátála ar an tréimhse
is faide is féidir;
(d)          beidh na modhanna agus na sonraí a
úsáidfear don bhailíochtú cainníochtúil comhsheasmhach le himeacht aimsire. Tuairisceofar na hathruithe ar na modhanna agus ar na
sonraí meastacháin agus bailíochtaithe (foinsí na sonraí agus na tréimhsí a chumhdaíonn
siad);
(e)          beidh caighdeáin fhónta inmheánacha
ag na hinstitiúidí le haghaidh cásanna ina bhfuil na diallais ó na luachanna
ionchasacha sna PDanna, sna LGDanna, sna fachtóirí coinbhéartachta agus sna
caillteanais iomlána, nuair a úsáidtear an EL, suntasach a ndóthain le bheith
in amhras faoi bhailíocht na meastachán. Cuirfear san
áireamh sna caighdeáin sin timthriallta gnó agus inathraitheachtaí córasacha comhchosúla
i stair an mhainneachtana. Más airde i gcónaí na luachanna réadaithe ná na
luachanna ionchasacha, leasóidh an institiúid na meastacháin in airde chun a
stair mhainneachtana agus chaillteanais a chur san áireamh iontu;
Foroinn 4
Ceanglais
maidir le neamhchosaintí ar chothromas de réir chur chuige na samhlacha
inmheánacha
Airteagal 182
Ceanglas maidir le cistí dílse agus
cainníochtú riosca
D'fhonn na ceanglais maidir le cistí dílse a
ríomh, comhlíonfaidh institiúidí na caighdeáin seo a leanas:
(b)                   
beidh an meastachán ar an gcaillteanas ionchais
stóinsithe go leor le gluaiseachtaí díobhálacha margaidh a bhaineann le próifíl
riosca fhadtéarmach na hinstitiúide a chur sa chuntas. Léireoidh
na sonraí a úsáidfear d’fhonn na dáileacháin ioncaim a léiriú an tréimhse
shamplach is faide dá bhfuil sonraí ar fáil atá fóinteach maidir le próifíl
riosca na neamhchosaintí sonracha ar chothromas na
hinstitiúide a léiriú. Beidh na sonraí a úsáidfear leordhóthanach chun
meastacháin choimeádacha ar an gcaillteanas a chur ar fáil a bheidh stóinsithe
agus iontaofa go staitistiúil agus nach mbeidh bunaithe ar an mbreithiúnas
pearsanta ná ar chúrsaí suibiachtúla amháin. Cuirfidh an turraing a úsáidfear
meastachán coimeádach ar fáil de na caillteanais ionchasacha thar thimthriall
fadtéarmach ábhartha margaidh nó gnó. Déanfaidh an institiúid anailís
eimpíreach ar na sonraí atá ar fáil agus ina theannta sin coigeartuithe atá bunaithe
ar fhachtóirí éagsúla d’fhonn samhlacha aschuir a fháil atá réalaíoch agus
coimeádach mar is cuí. Agus iad ag ceapadh samhlach 'Luach faoi Riosca' (VaR)
chun measúnú a dhéanamh ar na caillteanais ráithiúla ionchasacha, féadfaidh
institiúidí sonraí ráithiúla a úsáid nó coibhéis ráithiúil a dhéanamh de
shonraí tréimhse níos giorra, ag baint úsáide as modh anailíse iomchuí arna
thacú ag fianaise eimpíreach agus próiseas réasúnaíochta agus fianaise
dea-fhorbartha doiciméadaithe. Cuirfear cur chuige dá leithéid chun feidhme go
comhsheasmhach agus go coimeádach thar thréimhse ama. I gcás nach bhfuil ach
méid teoranta sonraí ábhartha ar fáil, cuirfidh an institiúid éarlaisí
choimeádachais iomchuí leo;
(c)                   
déanfaidh na samhlacha a
úsáidfear gach riosca ábhartha atá cuimsithe sa toradh ar chothromas
a ghabháil go hiomchuí, lena n-áirítear an riosca
margaidh ginearálta agus an neamhchosaint ar riosca sonrach a bhaineann le
punann cothromais na hinstitiúide. Míneofar go
leormhaith sna samhlacha inmheánacha na hathruithe stairiúla ar phraghsanna,
gabhfaidh siad méid na gcomhchruinnithe féideartha agus na hathruithe ar a
gcomhdhéanamh sin, agus beidh siad in ann ag dálaí margaidh díobhálacha. Beidh líon
na neamhchosaintí ar riosca arna léiriú sna sonraí a úsáidfear le haghaidh an
mheastacháin an-chosúil, nó ar a laghad beidh siad inchomparáide, le
neamhchosaintí na hinstitiúide ar chothromas;
(d)                   
beidh an tsamhail inmheánach ag
teacht le próifíl riosca agus le castacht phunann cothromais na hinstitiúide.
Má tá sealúchais ábhartha ag institiúid agus luachanna acu atá de chineál atá thar
a bheith neamhlíneach, ceapfar na samhlacha inmheánacha sa chaoi is go
ngabhfaidh siad go hiomchuí na rioscaí a bhaineann le hionstraimí den sórt sin;
(e)                   
beidh mapáil na suíomhanna
aonair i leith seachshonraí, innéacsanna margaidh agus fachtóirí riosca
dealraitheach, iomasach agus fónta ó thaobh an choincheapa;
(f)                     
taispeánfaidh institiúidí trí bhíthin
anailíse eimpírí oiriúnacht na bhfachtóirí riosca, lena n‑áirítear an
cumas atá acu an riosca sonrach agus an riosca ginearálta araon a chumhdach;
(g)                   
sna meastacháin ar luaineacht
fháltais na neamhchosaíntí ar chothromas, ionchorprófar na sonraí, an fhaisnéis
agus na modhanna ábhartha atá ar fáil. Úsáidfear sonraí inmheánacha a
athbhreithníodh go neamhspleách nó sonraí ó fhoinsí seachtracha, lena
n-áirítear sonraí comhthiomsaithe;
(h)                   
beidh clár dian cuimsitheach
tástála struis i bhfeidhm.
Airteagal 183
Próiseas agus rialú an bhainistithe riosca 
Maidir le forbairt agus le húsáid samhlacha
inmheánacha chun críocha an cheanglais a bhaineann le cistí dílse, bunóidh
institiúidí beartais, nósanna imeachta agus rialuithe d’fhonn sláine na samhla
agus an phróisis samhaltaithe a áirithiú. Cuimseoidh
na beartais, na nósanna imeachta agus na rialuithe an méid seo a leanas:
(i)                     
lánchomhtháthú iomlán na samhla inmheánaí i gcórais
ghinearálta faisnéise bainistíochta na hinstitiúide agus i mbainistiú na
punainne cothromais sa leabhar neamhthrádála. Déanfar
na samhlacha inmheánacha a lánpháirtiú go hiomlán i mbonneagar bainistíochta
riosca na hinstitiúide má úsáidtear iad go háirithe chun feidhmiú na punainne cothromais
a thomhas agus a mheasúnú, lena n-áirítear an feidhmiú riosca-choigeartaithe,
sannadh an chaipitil eacnamaíoch do na neamhchosaintí ar chothromas agus
measúnú ar leordhóthanacht fhoriomlán an chaipitil, agus an próiseas
bainistithe infheistíochta;
(j)                     
córais bhainistíochta, nósanna
imeachta agus feidhmeanna rialaithe seanbhunaithe d’fhonn athbhreithniú
tréimhsiúil neamhspleách ar gach gné den phróiseas samhaltaithe inmheánach a
áirithiú, lena n-áirítear na leasuithe ar an tsamhail a fhormheas, ionchuir na
samhla a phromhadh agus athbhreithniú ar thorthaí na samhla, amhail
ríomhaireacht an riosca a fhíorú go díreach. Déanfar measúnú sna
hathbhreithnithe sin ar chruinneas, ar chomhláine agus ar oiriúnacht ionchuir
agus thorthaí na samhla agus díreoidh siad ar earráidí féideartha a bhaineann
le laigí aithnidiúla a aimsiú agus a theorannú, agus chomh maith ar laigí nach
aithnid a bheadh sa tsamhail a shainaithint. Féadfaidh aonad inmheánach
neamhspleách, nó tríú páirtí seachtrach neamhspleách athbhreithnithe den sórt
sin a dhéanamh;
(k)                   
córais agus nósanna imeachta
leordhóthanacha chun monatóireacht a dhéanamh ar theorainneacha infheistíochta
agus neamhchosaintí ar riosca na neamhchosaintí ar chothromas;
(l)                     
beidh na haonaid atá freagrach
as dearadh agus cur chun feidhme na samhla neamhspleách ó thaobh feidhme de ar
na haonaid atá freagrach as infheistíochtaí aonair a bhainistiú;
(m)                 
beidh na páirtithe atá
freagrach as aon ghné den phróiseas samhaltaithe incháilithe mar ba cheart.
Sannfaidh an bhainistíocht a ndóthain acmhainní sciliúla inniúla d’fheidhm an
tsamhaltaithe.
Airteagal 184
Bailíochtú agus doiciméadú
Beidh córais stóinsithe i bhfeidhm ag
institiúidí chun cruinneas agus comhsheasmhacht a gcuid samhlacha inmheánacha
agus a gcuid próiseas samhaltaithe a bhailíochtú. Tabharfar
tuairisc maidir le gach gné ábhartha de na samhlacha inmheánacha agus den
phróiseas samhaltaithe agus den bhailíochtú. 
Beidh bailíochtú agus
doiciméadú shamhlacha inmheánacha agus phróisis samhaltaithe na n-institiúidí
faoi réir na gceanglas seo a leanas:
(a)                   
bainfidh institiúidí úsáid as an bpróiseas
bailíochtaithe inmheánach chun measúnú a dhéanamh ar fheidhmiú a gcuid
samhlacha agus a gcuid próiseas ar bhealach comhsheasmhach fóinteach;
(b)                   
beidh na modhanna agus na sonraí a úsáidfear don
bhailíochtú cainníochtúil comhsheasmhach go fadtéarmach. Tabharfar tuairisc ar
athruithe ar na modhanna meastacháin agus bailíochtaithe agus ar na sonraí,
lena n-áirítear foinsí na sonraí agus na tréimhsí a chumhdaíonn siad;
(c)                   
déanfaidh institiúidí comparáidí rialta idir an
toradh iarbhír ar chothromas, arna ríomh agus leas á bhaint as na gnóthachain
agus caillteanais réadaithe agus neamhréadaithe, agus meastacháin de réir
samhlacha. Bainfidh na comparáidí seo úsáid as sonraí
stairiúla a chumhdaíonn an tréimhse is faide is féidir. Tabharfaidh an
institiúid tuairisc ar na modhanna agus ar na sonraí a úsáideadh i gcomparáidí
den sórt sin. Tabharfar an anailís agus an doiciméadacht cothrom le dáta uair
amháin in aghaidh na bliana ar a laghad;
(d)                   
úsáidfidh an institiúid uirlisí bailíochtaithe
cainníochtúla eile freisin, mar aon le comparáidí le foinsí sonraí seachtracha.
Bunófar an anailís ar shonraí atá oiriúnach don
phunann, a nuashonraítear go rialta agus a chumhdaíonn tréimhse
bhreathnóireachta ábhartha. Bunófar measúnuithe inmheánacha na n-institiúidí
maidir le feidhmiú a gcuid samhlacha ar an tréimhse is faide is féidir;
(e)                   
beidh caighdeáin fhónta inmheánacha ag an
institiúid chun aghaidh a thabhairt ar chásanna ina gcaitheann an chomparáid
idir an toradh iarbhír ar chothromas agus meastacháin na
samhlacha amhras ar bhailíocht na meastachán nó na samhlacha. Cuirfidh na caighdeáin sin san áireamh timthriallta gnó
agus inathraitheachtaí córasacha den sórt céanna i dtoradh ar chothromas.
Tabharfar tuairisc ar gach coigeartú a dhéanfar ar na samhlacha inmheánacha mar
fhreagairt ar athbhreithnithe ar shamhlacha agus beidh siad comhsheasmhach le
caighdeáin athbhreithnithe samhlacha na hinstitiúide;
(f)                     
déanfar tuairisciú ar an tsamhail inmheánach agus
ar an bpróiseas samhaltaithe, lena n-áirítear freagrachtaí na bpáirtithe a
bhfuil baint acu leis an samhaltú agus na próisis fhormheasta agus
athbhreithnithe a chuirtear i bhfeidhm maidir leis an tsamhail.
Foroinn 5
rialachas
inmheánach agus formhaoirseacht
Airteagal 185
Rialachas Corparáideach
1.                      
Formheasfaidh comhlacht bainistíochta na
hinstitiúide nó coiste ainmnithe den chomhlacht sin, mar aon leis an
mbainistíocht shinsearach, gach gné de na próisis rátála agus meastacháin. Beidh tuiscint ghinearálta ag na páirtithe sin ar chórais
rátála na hinstitiúide agus miontuiscint acu ar na tuarascálacha bainistíochta
bainteacha.
2.                      
Beidh an bhainistíocht
shinsearach faoi réir na gceanglas seo a leanas:
(a)     fógróidh siad don chomhlacht
bainistíochta nó don choiste ainmnithe den chomhlacht sin aon athrú ábhartha
ar, nó aon eisceacht ó, na beartais bhunaithe a dhéanfaidh difear ábhartha d'oibríochtaí
chórais rátála na hinstitiúide;
(b)     beidh tuiscint mhaith acu ar dhearadh
agus ar oibríochtaí na gcóras rátála;
(c)     áiritheoidh siad go seasta go bhfuil na
córais rátála ag feidhmiú mar ba cheart;
Cuirfidh na haonaid rialaithe riosca creidmheasa
an bhainistíocht shinsearach ar an eolas faoi fheidhmiú an phróisis rátála,
faoi ghnéithe nár mhór a fheabhsú agus faoi stádas na n‑iarrachtaí atá
déanta le feabhas a chur ar easnaimh a sainaithníodh roimhe sin.
3.                      
Beidh an anailís inmheánach a dhéanfar de réir na
rátálacha ar phróifíl riosca creidmheasa na hinstitiúide ina cuid bhunúsach den
tuairisciú bainistíochta chun na bpáirtithe sin. Áireofar
sa tuairisciú, ar a laghad, an phróifíl riosca de réir an ghráid, an imirce
thar na gráid, meastachán ar na paraiméadair ábhartha de réir an ghráid agus
comparáidí idir na rátaí mainneachtana a réadaíodh agus, má úsáidtear
meastacháin, comparáidí idir na LGDanna a réadaíodh agus na fachtóirí
coinbhéartachta a réadaíodh in aghaidh na n-ionchas agus in aghaidh thorthaí na
tástála struis. Braithfidh minicíocht an tuairiscithe ar thábhacht agus ar
chineál na faisnéise agus ar leibhéal an fhaighteora.
4.                      
Forbróidh an ÚBE
dréachtchaighdeáin theicniúla rialála lena sonrófar níos mine na ceanglais atá
leagtha síos san Airteagal seo ar an gcomhlacht bainistíochta, ar an gcoiste ainmnithe
den chomhlacht sin agus ar an mbainistíocht shinsearach.
Cuirfidh an ÚBE na dréachtchaighdeáin theicniúla
rialála dá dtagraítear sa chéad fhomhír faoi bhráid an Choimisiúin faoin 31 Nollaig 2014.
Déantar cumhacht a tharmligean chuig an gCoimisiún
chun na caighdeáin theicniúla rialála dá dtagraítear sa chéad fhomhír a
ghlacadh i gcomhréir leis an nós imeachta atá leagtha síos in Airteagail 10
go 14 de Rialachán (AE) Uimh. 1093/2010.
Airteagal 186
Rialú riosca creidmheasa
1.                      
Beidh an t-aonad rialaithe riosca creidmheasa
neamhspleách ar na feidhmeanna pearsanra agus na feidhmeanna bainistíochta atá
freagrach as neamhchosaintí a thionscnamh nó a athnuachan agus tuairisceoidh sé
go díreach chun na bainistíochta sinsearaí. Beidh an t-aonad freagrach as
dearadh nó roghnú, cur chun feidhme agus feidhmíocht na gcóras rátála, agus
formhaoirseacht orthu. Ullmhóidh sé tuairiscí go rialta maidir le haschur na
gcóras rátála agus déanfaidh sé anailís orthu.
2.                      
Cuimseoidh réimsí freagrachta an aonaid nó na
n-aonad rialaithe riosca creidmheasa:
(a)     gráid agus comhthiomsuithe a thástáil
agus monatóireacht a dhéanamh orthu;
(b)     tuairiscí achoimre ó
chórais rátála na hinstitiúide a ullmhú agus anailís a dhéanamh orthu;
(c)     nósanna imeachta a
chur chun feidhme chun a dheimhniú go bhfuil sainmhínithe na ngrád agus na
gcomhthiomsuithe á gcur i bhfeidhm go comhsheasmhach thar ranna agus thar
limistéir gheografacha;
(d)     aon athruithe ar an
bpróiseas rátála a athbhreithniú agus a dhoiciméadú, lena n-áirítear na
cúiseanna atá leis na hathruithe;
(e)     athbhreithniú a
dhéanamh ar na critéir rátála chun a mheas an bhfuil siad fós réamhfháistineach
maidir le riosca. Déanfar na hathruithe ar an bpróiseas rátála, agus ar
chritéir nó ar pharaiméadair rátála aonair a dhoiciméadú agus a choinneáil;
(f)      rannpháirtíocht
ghníomhach i ndearadh nó roghnú, i gcur chun feidhme agus i mbailíochtú na
samhlacha a úsáidtear sa phróiseas rátála;
(g)     formhaoirseacht agus
maoirseacht ar shamhlacha a úsáidtear sa phróiseas rátála;
(h)     athbhreithniú
leanúnach agus athruithe ar shamhlacha a úsáidtear sa phróiseas rátála.
3.                      
Féadfaidh institiúidí a úsáideann sonraí
comhthiomsaithe de réir Airteagal 175(2) agus Airteagal 175(3) na
cúraimí seo a leanas a sheachfhoinsiú:
(a)     faisnéis a
tháirgeadh atá ábhartha maidir le gráid agus comhthiomsuithe a thástáil agus
monatóireacht a dhéanamh orthu;
(b)     tuairiscí achoimre a
tháirgeadh ó chórais rátála na hinstitiúide;
(c)     faisnéis a tháirgeadh
atá ábhartha maidir le hathbhreithniú a dhéanamh ar na critéir rátála chun a
mheas an bhfuil siad fós réamhfháistineach maidir le riosca;
(d)     athruithe ar an
bpróiseas rátála, ar chritéir nó ar pharaiméadair rátála aonair a dhoiciméadú;
(e)     faisnéis a tháirgeadh
atá ábhartha don athbhreithniú leanúnach ar shamhlacha a úsáidtear sa phróiseas
rátála agus do na hathruithe orthu.
4.                      
Áiritheoidh institiúidí a bhainfidh úsáid as mír 3
go bhfuil rochtain ag na húdaráis inniúla ar an bhfaisnéis iomchuí go léir ón
tríú páirtí atá riachtanach chun scrúdú a dhéanamh ar chomhlíonadh na
gceanglas, agus go bhféadfaidh na húdaráis inniúla scrúduithe ar an láthair a
dhéanamh a mhéid chéanna a dhéantar laistigh den institiúid.
Airteagal 187
Iniúchadh Inmheánach
Déanfaidh an t-aonad iniúchta inmheánaigh nó
aonad iniúchta neamhspleách inchomparáide eile athbhreithniú bliantúil ar a
laghad ar chórais rátála na hinstitiúide agus ar a cuid oibríochtaí, lena n‑áirítear
oibríochtaí na feidhme creidmheasa agus an meastachán ar PDanna, LGDanna, ELanna
agus ar fhachtóirí coinbhéartachta. Áireofar sna
réimsí athbhreithnithe comhlíonadh na ceanglais go léir is infheidhme.
Caibidil 4
Maolú riosca creidmheasa
Roinn 1
Sainmhínithe
agus ceanglais ghinearálta
Airteagal 188
Sainmhínithe
Chun críocha na Caibidle seo, beidh feidhm ag
na sainmhínithe seo a leanas: 
(1)                   
ciallaíonn 'institiúid iasachtaí' an institiúid ag
a bhfuil an neamhchosaint i gceist;
(2)                   
Ciallaíonn 'idirbheart iasachta urraithe' aon
idirbheart as a dtagann neamhchosaint atá urraithe ag comhthaobhacht nach bhfuil
foráil ann lena mbronntar ar an institiúid an ceart chun éarlais a fháil ar a
laghad gach lá;
(3)                   
Ciallaíonn 'idirbheart caipitil
atá faoi thionchar an mhargaidh' aon idirbheart as a dtagann neamhchosaint atá
urraithe ag comhthaobhacht nach bhfuil foráil ann lena mbronntar ar an
institiúid an ceart chun éarlais a fháil ar a laghad gach lá;
(4)                   
Ciallaíonn 'gnóthas
comhinfheistíochta bunúsach' gnóthas comhinfheistíochta a bhfuil infheistíocht
déanta ag gnóthas comhinfheistíochta eile ina scaireanna nó a aonaid.
Airteagal 189
Prionsabail maidir le héifeacht teicnící maolaithe riosca
creidmheasa a aithint
1.                      
Maidir le haon neamhchosaint a bhfaigheann
institiúid maolú ar an riosca creidmheasa ina leith, ní bheidh méid na
neamhchosanta atá ualaithe ó thaobh riosca nó méid an chaillteanais ionchasaigh
a bhaineann leis an neamhchosaint níos airde ná neamhchosaint ata comhionann i
ngach slí eile ach nach bhfuil maolú riosca creidmheasa ag institiúid ina
leith.
2.                      
I gcás ina bhfuil cosaint
creidmheasa faoi Chaibidil 2 nó faoi Chaibidil 3, de réir mar is iomchuí,
curtha san áireamh cheana maidir leis an méid neamhchosanta atá ualaithe ó
thaobh riosca, ní chuirfidh na hinstitiúidí an chosaint creidmheasa sin san
áireamh sna ríomhanna faoin gCaibidil seo.
3.                      
I gcás ina gcomhlíontar na
forálacha atá i Roinn 2 agus Roinn 3, féadfaidh institiúidí ríomh na
méideanna neamhchosanta atá ualaithe ó thaobh riosca a mhodhnú faoin gCur
Chuige Caighdeánaithe agus féadfaidh siad ríomh na méideanna neamhchosanta atá
ualaithe ó thaobh riosca agus méideanna an chaillteanais ionchasaigh a mhodhnú
faoin gCur Chuige IRB i gcomhréir le forálacha Ranna 4, 5, agus 6.
4.                      
Láimhseálfaidh institiúidí mar
chomhthaobhacht aon airgead tirim, urrúis nó tráchtearraí a cheannaítear, a
fhaightear ar iasacht nó a fhaightear in idirbheart athcheannaigh nó in
idirbherart maidir le hurrúis nó tráchtearraí a iasachtú nó a fháil ar iasacht.
5.                      
I gcás ina bhfuil níos mó ná
cineál amháin maolaithe riosca creidmheasa lena gcumhdaítear neamhchosaint
amháin ag institiúid a bhfuil méideanna neamhchosanta atá ualaithe ó thaobh
riosca á ríomh aici faoin gCur Chuige Caighdeánaithe, déanfaidh sí an dá ní seo
a leanas:
(a)     an neamhchosaint a fhoroinnt sna codanna
atá cumhdaithe ag gach aon chineál uirlise maolaithe riosca creidmheasa;
(b)     an méid neamhchosanta
atá ualaithe ó thaobh riosca a ríomh maidir le gach cuid a fhaightear i bpointe (a)
ar leithligh i gcomhréir le forálacha Chaibidil 2 agus na Caibidle seo.
6.                      
Maidir le hinstitiúid a bhfuil méideanna
neamhchosanta atá ualaithe ó thaobh riosca á ríomh aici faoin gCur Chuige
Caighdeánaithe, i gcás ina gcumhdaíonn sí neamhchosaint amháin le cosaint
creidmheasa arna soláthar ag soláthraí na cosanta amháin agus ina bhfuil
aibíochtaí éagsúla ag an gcosaint sin, déanfaidh sí an dá ní seo a leanas:
(a)     an neamhchosaint a fhoroinnt sna codanna
atá cumhdaithe ag gach aon chineál uirlise maolaithe riosca creidmheasa;
(b)     an méid neamhchosanta
atá ualaithe ó thaobh riosca a ríomh maidir le gach cuid a fhaightear i bpointe (a)
ar leithligh i gcomhréir le forálacha Chaibidil 2 agus na Caibidle seo.
Airteagal 190
Prionsabail lena rialaítear incháilitheacht teicnící
maolaithe riosca creidmheasa
1.                      
An teicníc a úsáidfidh an institiúid iasachta chun
cosaint creidmheasa a chur ar fáil, mar aon leis na gníomhaíochtaí agus na
bearta a dhéanfaidh an institiúid iasachtaí sin agus na nósanna imeachta agus
na beartais a chuirfidh sí chun feidhme, beidh siad de shaghas go mbeidh
socruithe cosanta creidmheasa mar thoradh orthu a bheidh éifeachtach agus
inchurtha i bhfeidhm le dlí i ngach dlínse iomchuí.
2.                      
Déanfaidh an institiúid
iasachtaí gach céim is iomchuí chun éifeachtacht an tsocraithe cosanta
creidmheasa a áirithiú agus chun aghaidh a thabhairt ar na rioscaí a bhaineann
leis an socrú sin.
3.                      
I gcás cosanta creidmheasa
cistithe, beidh na sócmhainní a mbraitear orthu i gcomhair cosanta incháilithe
chun críche maolaithe riosca creidmheasa i gcás ina gcomhlíonfaidh siad an dá
choinníoll seo a leanas, agus sa chás sin amháin:
(a)     tá siad san áireamh i liosta na
sócmhainní incháilithe atá leagtha amach in Airteagail 193 go 196, de réir
mar is infheidhme;
(b)     tá siad leachtach a
ndóthain agus tá a luach thar thréimhse ama seasmhach a dhóthain le cinnteacht
a thabhairt maidir leis an gcosaint creidmheasa a atá bainte amach, ag
féachaint don chur chuige a úsáideadh chun méideanna neamhchosanta atá ualaithe
ó thaobh riosca a ríomh agus ag féachaint don mhéid aitheanta atá ceadaithe.
4.                      
I gcás cosanta creidmheasa cistithe, beidh sé de
cheart ag an institiúid iasachtaí na sócmhainní óna ndíorthaítear an chosaint a
leachtú nó a choinneáil, ar shlí thráthúil, i gcás mhainneachtain,
dhócmhainneacht nó fhéimheacht — nó teagmhas creidmheasa eile arna leagan amach
i ndoiciméadacht an idirbhirt — an fhéichiúnaí, agus, más infheidhme, an choimeádaí
a bhfuil an comhthaobhacht aige. Ní bheidh méid an
chomhghaoil idir luach na sócmhainní a mbraitear orthu i gcomhair cosanta agus
caighdeán creidmheasa an fhéichiúnaí ró-ard.
5.                      
I gcás cosanta neamhchistithe
creidmheasa, cáileoidh soláthraí na cosanta mar sholáthraí cosanta incháilithe
sa chás ina gcomhlíonfar na coinníollacha seo a leanas, agus sa chás sin
amháin:
(a)     tá soláthraí na cosanta san áireamh i
liosta de sholáthraithe na cosanta incháilithe atá leagtha amach i Roinn 2;
(b)     tá soláthraí na cosanta
iontaofa a dhóthain;
(c)     comhlíonann an comhaontú cosanta na
critéir go léir a leagtar síos i mír 6.
6.                      
I gcás cosanta neamhchistithe creidmheasa,
cáileoidh comhaontú cosanta mar chomhaontú cosanta incháilithe sa chás ina
gcomhlíonfar an dá choinníoll seo a leanas, agus sa chás sin amháin:
(a)     tá sé san áireamh i liosta na
gcomhaontuithe cosanta incháilithe atá leagtha amach in Airteagail 197 go
199, de réir mar is infheidhme;
(b)     tá sé éifeachtach
agus inchurtha i bhfeidhm ó thaobh dlí de sna dlínsí dlíthiúla, ionas gur
féidir cinnteacht iomchuí a chur ar fáil maidir leis an gcosaint creidmheasa atá
baint amach, ag féachaint don chur chuige a úsáidtear chun méideanna
neamhchosanta atá ualaithe ó thaobh riosca a ríomh agus ag féachaint don mhéid
aitheanta atá ceadaithe.
7.                      
Comhlíonfaidh cosaint creidmheasa na ceanglais atá
leagtha amach i Roinn 3.
8.                      
Beidh an institiúid ábalta a léiriú do na húdaráis
inniúla go bhfuil próisis leordhóthanacha bainistithe riosca aici chun na
rioscaí a rialú a bhféadfadh sí a bheith neamhchosanta orthu mar thoradh ar
chleachtais maolaithe riosca creidmheasa a chur i gcrích.
9.                      
D'ainneoin go gcuirtear maolú
riosca creidmheasa san áireamh d’fhonn méideanna neamhchosanta atá ualaithe ó
thaobh riosca a ríomh agus, nuair is ábhartha, méideanna an chaillteanais
ionchasaigh a ríomh, leanfaidh institiúidí orthu de bheith ag tabhairt faoi
mheasúnú riosca creidmheasa ar an neamhchosaint bhunúsach iomlán agus beidh
siad in ann comhlíonadh an cheanglais sin a léiriú do na húdaráis inniúla. I
gcás idirbheart athcheannaigh nó idirbheart maidir le hurrúis nó tráchtearraí a
iasachtú nó a fháil ar iasacht, measfar gurb ionann an neamhchosaint bhunúsach,
chun críocha na míre seo amháin, agus glanmhéid na neamhchosanta.
10.                  
Forbróidh an ÚBE
dréachtchaighdeáin theicniúla rialála d’fhonn an méid seo a leanas a shonrú:
(a)     cad is sócmhainní atá leachtach a
ndóthain ann agus cathain is féidir a mheas go bhfuil luachanna sócmhainne
cobhsaí a ndóthain chun críche mhír 3;
(b)     cén comhghaol atá
idir luach na sócmhainní a mbraitear orthu i gcomhair cosanta agus cáilíocht
chreidmheasa an fhéichiúnaí a mheastar a bheith ró-ard chun críche mhír 4;
(c)     cathain a mheastar
soláthraí na cosanta a bheith iontaofa a dhóthain chun críocha phointe b de mhír 5.
Cuirfidh an ÚBE na dréachtchaighdeáin theicniúla
rialála sin faoi bhráid an Choimisiúin faoin 31 Nollaig 2013.
Déantar cumhacht a tharmligean chuig an gCoimisiún
chun na dréachtchaighdeáin theicniúla rialála dá dtagraítear sa chéad fhomhír a
ghlacadh i gcomhréir leis an nós imeachta atá leagtha síos in Airteagail 10
go 14 de Rialachán (AE) Uimh. 1093/2010.
Roinn 2
Foirmeacha
incháilithe maolaithe riosca creidmheasa
Foroinn 1
Cosaint
chistithe creidmheasa
Airteagal 191
Glanluacháil laistigh den chlár comhardaithe
Féadfaidh institiúid úsáid a bhaint as
glanluacháil laistigh den chlár comhardaithe ar éilimh fhrithpháirteacha idir í
féin agus a contrapháirtí mar fhoirm incháilithe maolaithe riosca creidmheasa.
Gan dochar d'Airteagal 192,
tá incháilitheacht teoranta d'iarmhéideanna airgid cómhalartacha idir an
institiúid agus an contrapháirtí. Féadfaidh institiúidí méideanna neamhchosanta
atá ualaithe ó thaobh riosca a mhodhnú agus, nuair is iomchuí, méideanna an
chaillteanais ionchasaigh a mhodhnú le haghaidh iasachtaí agus taiscí a fuair
siad féin agus atá faoi réir comhaontú glanluachála laistigh den chlár
comhardaithe, agus chun na críche sin amháin.
Airteagal 192
Máistir-chomhaontuithe glanluachála lena gcumhdaítear
idirbhearta athcheannaigh nó idirbhearta maidir le hurrúis nó tráchtearraí a
iasachtú nó a fháil ar iasacht nó idirbhearta caipitil eile atá faoi thionchar
an mhargaidh
Institiúidí a ghlacann an Modh Cuimsitheach
Comhthaobhach Airgeadais atá leagtha amach in Airteagal 218, féadfaidh
siad a chur san áireamh éifeachtaí conarthaí déthaobhacha glanluachála lena
gclúdaítear idirbhearta athcheannaigh, idirbhearta maidir le hurrúis nó
tráchtearraí a iasachtú nó a fháil ar iasacht, nó idirbhearta caipitil eile atá
faoi thionchar an mhargaidh, le contrapháirtí. Gan
dochar d'Airteagal 293, an chomhthaobhacht a ghlacfar agus na hurrúis nó
na tráchtearraí a gheofar ar iasacht laistigh de chomhaontuithe nó
d’idirbhearta den sórt sin, comhlíonfaidh siad na ceanglais incháilitheachta
maidir le comhthaobhacht atá leagtha amach in Airteagail 193 agus 194.
Airteagal 193
Incháilitheacht na comhthaobhachta faoi gach cineál cur
chuige agus gach modh
1.                      
Féadfaidh institiúidí na nithe seo a leanas a úsáid
mar chomhthaobhacht cháilithe faoi gach cineál cur chuige agus gach modh:
(a)     airgead i dtaisce leis an institiúid
iasachtaí, nó ionstraimí comhshamhlaithe airgid arna sealbhú aici;
(b)     urrúis fiachais arna
n-eisiúint ag rialtais láir nó ag bainc cheannais, a bhfuil measúnú creidmheasa
ina leith ag ECAI nó ag gníomhaireacht chreidmheasa onnmhairiúcháin a
aithnítear a bheith incháilithe chun críocha Chaibidil 2, a bhfuil sé
deimhnithe ag an ÚBE go mbaineann sé le céim 4 den cháilíocht chreidmheasa nó
le céim níos airde, de réir na rialacha ualaithe riosca maidir leis na
neamhchosaintí ar rialtais láir agus ar bhainc cheannais faoi Chaibidil 2;
(c)     urrúis fiachais arna
n-eisiúint ag institiúidí, a bhfuil measúnú creidmheasa ina leith ag ECAI
incháilithe a bhfuil sé deimhnithe ag an ÚBE go mbaineann sé le céim 3 den
cháilíocht chreidmheasa nó le céim níos airde, de réir na rialacha ualaithe
riosca maidir leis na neamhchosaintí ar institiúidí faoi Chaibidil 2;
(d)     urrúis fiachais arna
n-eisiúint ag aonáin eile, a bhfuil measúnú creidmheasa ina leith ag ECAI
incháilithe a bhfuil sé deimhnithe ag an ÚBE go mbaineann sé le céim 3 den
cháilíocht chreidmheasa nó le céim níos airde, de réir na rialacha ualaithe
riosca maidir leis na neamhchosaintí ar chorparáidí faoi Chaibidil 2; 
(e)     urrúis fiachais a
bhfuil measúnú creidmheasa gearrthéarmach ina leith ag ECAI incháilithe a
bhfuil sé deimhnithe ag an ÚBE go mbaineann sé le céim 3 den cháilíocht
chreidmheasa nó le céim níos airde, de réir na rialacha ualaithe riosca maidir
le neamhchosaintí gearrthéarmacha faoi Chaibidil 2;
(f)      cothromas nó na
bannaí in‑chomhshóite a áirítear i bpríomhinnéacs; 
(g)     ór;
(h)     suíomhanna
urrúsúcháin nach suíomhanna ath-urrúsúcháin iad, a bhfuil measúnú creidmheasa
seachtrach ina leith ag ECAI incháilithe a bhfuil sé deimhnithe ag an ÚBE go
mbaineann sé le céim 3 den cháilíocht chreidmheasa nó le céim níos airde, de
réir na rialacha ualaithe riosca maidir le neamhchosaintí urrúsúcháin faoi gcur
chuige a shonraítear i gCaibidil 5, Roinn 3, Foroinn 3.
2.                      
Chun críocha phointe (b) de mhír 1, áireofar in
‘urrúis fiachais arna n-eisiúint ag rialtais láir nó ag bainc cheannais’ iad
seo ar fad a leanas:
(a)     urrúis fiachais arna n-eisiúint ag
rialtais réigiúnacha nó ag údaráis áitiúla, a láimhseáiltear neamhchosaintí
orthu mar neamhchosaintí ar an rialtas láir a bhfuil siad bunaithe ina dhlínse,
faoi Airteagal 110(2);
(b)     urrúis fiachais arna
n-eisiúint ag aonáin earnála poiblí a láimhseáiltear mar neamhchosaintí ar
rialtais láir i gcomhréir le hAirteagal 111(4);
(c)     urrúis fiachais arna
n-eisiúint ag bainc forbartha iltaobhacha a sanntar ualú riosca 0 % dóibh
faoi Airteagal 112(2);
(d)     urrúis fiachais arna
n-eisiúint ag eagraíochtaí idirnáisiúnta a sanntar ualú riosca 0 % dóibh
faoi Airteagal 113;
3.                      
Chun críocha phointe (c) de mhír 1, áireofar in
‘urrúis fiachais arna n-eisiúint ag institiúidí’ iad seo ar fad a leanas:
(a)     urrúis fiachais arna n-eisiúint ag
rialtais réigiúnacha nó ag údaráis áitiúla seachas iad sin a láimhseáiltear
neamhchosaintí orthu mar neamhchosaintí ar an rialtas láir a bhfuil siad
bunaithe ina ndlínse faoi Airteagal 110.
(b)     urrúis fiachais arna
n-eisiúint ag aonáin earnála poiblí, a láimhseáiltear neamhchosaintí orthu de
réir Airteagal 111(1) agus 111(2);
(c)     urrúis fiachais arna
n-eisiúint ag bainc forbartha iltaobhacha seachas iad sin a sanntar ualú riosca
0 % dóibh faoi Airteagal 112(2);
4.                      
Urrúis fiachais a eisíonn institiúidí eile agus
nach bhfuil measúnú creidmheasa ina leith ag ECAI incháilithe, féadfaidh
institiúid iad a úsáid mar chomhthaobhacht incháilithe i gcás ina
gcomhlíonfaidh na hurrúis fiachais sin na critéir seo a leanas ar fad:
(a)     tá siad liostaithe ar mhalartán
aitheanta;
(b)     cáilíonn siad mar
fhiachas sinsearach;
(c)     maidir leis na
heisiúintí rátáilte ón institiúid eisithe a mbaineann an tsinsearacht chéanna
leo, tá measúnú creidmheasa ina leith ag ECAI incháilithe a bhfuil sé cinnte ag
an ÚBE go mbaineann sé le céim 3 den cháilíocht chreidmheasa nó le céim níos
airde de réir na rialacha ualaithe riosca maidir le neamhchosaintí ar
institiúidí nó neamhchosaintí gearrthéarmacha faoi Chaibidil 2;
(d)     níl aon fhaisnéis ag
an institiúid iasachtaí a thabharfadh le fios go mbeadh údar le measúnú
creidmheasa a bheadh níos ísle ná an ceann a shonraítear i (c);
(e)     is leor leachtacht
mhargaidh na hionstraime chun na críocha sin.
5.                      
Féadfaidh institiúidí aonaid nó scaireanna i ngnóthais
chomhinfheistíochta a úsáid mar chomhthaobhacht incháilithe i gcás ina
gcomhlíonfar an dá choinníoll seo a leanas:
(a)     tá praghas luaite poiblí laethúil ag na
haonaid nó ag na scaireanna;
(b)     tá na gnóthais
chomhinfheistíochta teoranta d’infheistiú in ionstraimí atá incháilithe d'aitheantas
faoi mhíreanna 1 agus 2.
I gcás ina n-infheistíonn GC i scaireanna nó in
aonaid GC eile, beidh na coinníollacha atá leagtha síos i bpointí (a) agus (b)
den chéad fhomhír i bhfeidhm go cothrom maidir le haon GC bunúsach den sórt
sin. 
I gcás ina n-úsáideann gnóthas
comhinfheistíochta ionstraimí díorthaigh chun infheistíochtaí ceadaithe a
fhálú, ní choiscfear incháilitheacht aonad ná scaireanna sa ghnóthas sin mar
chomhthaobhacht dá bharr sin.
6.                      
Chun críocha mhír 5, i gcás nach bhfuil
gnóthas comhinfheistíochta nó aon cheann dá ghnóthais chomhinfheistíochta
bhunúsacha teoranta d'infheistiú in ionstraimí atá incháilithe faoi mhír 1
agus mhír 4, féadfaidh institiúidí aonaid nó scaireanna sa GC sin a úsáid
mar chomhthaobhacht go dtí méid atá cothrom le luach na sócmhainní incháilithe
arna sealbhú ag an GC sin, á ghlacadh leis gur infheistigh an GC nó aon cheann
dá ghnóthais chomhinfheistíochta bhunúsacha i sócmhainní neamh-incháilithe go
dtí an t-uasmhéid a cheadaítear faoina gcuid sainorduithe féin. 
I gcás ina bhféadfadh luach diúltach a bheith ag
sócmhainní neamh-incháilithe mar gheall ar dhliteanais nó ar dhliteanais
theagmhasacha a thig ó úinéireacht, déanfaidh institiúidí an dá ní seo a
leanas:
(a)     ríomhfaidh siad luach iomlán na
sócmhainní neamh-incháilithe;
(b)     i gcás ina bhfuil an
méid a gheofar faoi phointe (a) diúltach, dealóidh siad an méid sin ó luach
iomlán na sócmhainní incháilithe.
7.                      
Maidir le pointí (b) go (e) de mhír 1, i gcás
ina bhfuil dhá mheasúnú creidmheasa ag urrús ó ECAIanna incháilithe, cuirfidh
institiúidí an measúnú is lú fabhar i bhfeidhm. I gcás ina bhfuil níos mó ná
dhá mheasúnú creidmheasa ag urrús ó ECAIanna incháilithe, cuirfidh institiúidí
an dá mheasúnú is fabhraí i bhfeidhm. I gcás ina bhfuil an dá mheasúnú
creidmheasa is fabhraí éagsúil, cuirfidh institiúidí an measúnú is lú fabhar i
bhfeidhm.
8.                      
Forbróidh an tÚdarás Eorpach Urrús agus Margaí
(ESMA) dréachtchaighdeáin theicniúla rialála chun na coinníollacha maidir le
príomhinnéacs a aithint dá dtagraítear i bpointe (f) de mhír 1, i bpointe (a)
d’Airteagal 194(1), in Airteagal 219(1) agus (4), agus i bpointe (e)
d’Airteagal 293(2).
Cuirfidh ESMA na dréachtchaighdeáin theicniúla
rialála sin faoi bhráid an Choimisiúin faoin 31 Nollaig 2013.
Déantar cumhacht a tharmligean chuig an gCoimisiún
chun na dréachtchaighdeáin theicniúla rialála dá dtagraítear sa chéad fhomhír a
ghlacadh i gcomhréir leis an nós imeachta atá leagtha síos in Airteagail 10
go 14 de Rialachán (AE) Uimh. 1095/2010.
9.                      
Ullmhóidh an ÚBE dréachtchaighdeáin theicniúla
rialála chun an mhodheolaíocht a shonrú le haghaidh ríomh mhéid na n-aonad nó
na scaireanna i GC ar féidir le hinstitiúidí a úsáid mar chomhthaobhacht dá
dtagraítear i mír 6 agus in Airteagal 194 (2).
Cuirfidh an ÚBE na dréachtchaighdeáin theicniúla
rialála sin faoi bhráid an Choimisiúin faoin 31 Nollaig 2013.
Déantar cumhacht a tharmligean
chuig an gCoimisiún chun na dréachtchaighdeáin theicniúla rialála dá
dtagraítear sa chéad fhomhír a ghlacadh i gcomhréir leis an nós imeachta atá
leagtha síos in Airteagail 10 go 14 de Rialachán (AE) Uimh. 1093/2010.
10.                  
Forbróidh ESMA dréachtchaighdeáin theicniúla cur
chun feidhme d’fhonn an méid seo a leanas a shonrú:
(a)     na príomhinnéacsanna a shainaithnítear i
gcomhréir leis na coinníollacha dá dtagraítear i mír 8;
(b)     na malartuithe
aitheanta dá dtagraítear i bpointe (a) de mhír 4 agus d'Airteagal 194(1),
in Airteagal 219(1) agus (4), i bpointe (e) d'Airteagal 293(2),
i bpointe (k) d'Airteagal 389(2), i bpointe (d) d'Airteagal 404(3),
i bpointe (c) d'Airteagal 415(1), agus i bpointe 17 d'Iarscríbhinn IV,
Cuid 3.
Cuirfidh ESMA na dréachtchaighdeáin theicniúla cur
chun feidhme sin faoi bhráid an Choimisiúin faoin 31 Nollaig 2014.
Tugtar cumhacht don Choimisiún
na dréachtchaighdeáin theicniúla cur chun feidhme sin dá dtagraítear sa chéad
fhomhír a ghlacadh i gcomhréir leis an nós imeachta atá leagtha amach in Airteagal 15
de Rialachán (AE) Uimh. 1095/2010.
Airteagal 194
Incháilitheacht bhreise na comhthaobhachta faoin Modh
Cuimsitheach Comhthaobhach Airgeadais
1.                      
I dteannta na comhthaobhachta a bhunaítear in Airteagal 193,
i gcás ina n-úsáideann institiúid an Modh Cuimsitheach Comhthaobhach Airgeadais
atá leagtha amach in Airteagal 218, féadfaidh an institiúid sin na nithe
seo a leanas a úsáid mar chomhthaobhacht incháilithe:
(a)     cothromais nó bannaí in-chomhshóite nach
n-áirítear i bpríomhinnéacs ach a thrádáiltear ar mhalartán aitheanta;
(b)     aonaid nó scaireanna
i ngnóthais chomhinfheistíochta i gcás ina gcomhlíontar an dá choinníoll seo a
leanas:
(i)      tá praghas luaite poiblí laethúil ag na
haonaid nó ag na scaireanna;
(ii)      tá an gnóthas
comhinfheistíochta teoranta d’infheistiú in ionstraimí atá incháilithe d'aitheantas
faoi Airteagal 193(1) agus (2) agus na hítimí a luaitear i bpointe (a)
den fhomhír seo.
I gcás ina n-infheistíonn GC i scaireanna nó in
aonaid GC eile, beidh na coinníollacha atá leagtha síos i bpointí (a) agus (b)
den mhír seo i bhfeidhm go cothrom maidir le haon GC bunúsach den sórt sin. 
Ní fhágfaidh ionstraimí
díorthaigh a bheith á n-úsáid ag gnóthas comhinfheistíochta chun infheistíochtaí
ceadaithe a fhálú go mbeidh cosc ar aonaid agus scaireanna sa ghnóthas sin a
bheith incháilithe mar chomhthaobhacht.
2.                      
I gcás nach bhfuil gnóthas comhinfheistíochta ná
aon cheann dá ghnóthais chomhinfheistíochta bhunúsacha teoranta d'infheistiú in
ionstraimí atá incháilithe i gcomhair aitheantais faoi Airteagal 193(1)
agus (2) agus sna nithe a luaitear i bpointe (a) de mhír 1, féadfaidh
institiúidí aonaid nó scaireanna sa GC sin a úsáid mar chomhthaobhacht go dtí
méid atá cothrom le luach na sócmhainní incháilithe arna sealbhú ag an GC sin,
á ghlacadh leis gur infheistigh an GC nó aon cheann dá ghnóthais
chomhinfheistíochta bhunúsacha i sócmhainní neamh-incháilithe go dtí an
t-uasmhéid a cheadaítear faoina gcuid sainorduithe faoi seach.
I gcás ina bhféadfadh luach diúltach a bheith ag
sócmhainní neamh-incháilithe mar gheall ar dhliteanais nó ar dhliteanais
theagmhasacha a thig ó úinéireacht, déanfaidh institiúidí an dá ní seo a
leanas:
(a)     ríomhfaidh siad luach iomlán na
sócmhainní neamh-incháilithe;
(b)     i gcás ina bhfuil an
méid a gheofar faoi phointe (a) diúltach, dealóidh siad an méid sin ó luach
iomlán na sócmhainní incháilithe.
Airteagal 195
Incháilitheacht bhreise do chomhthaobhacht faoin gCur Chuige
IRB
1.                      
I dteannta na comhthaobhachta a bhunaítear in Airteagail 193
agus 194, féadfaidh institiúidí a ríomhann méideanna neamhchosanta atá ualaithe
ó thaobh riosca agus méideanna an chaillteanais ionchasaigh faoin gCur Chuige
IRB na cineálacha comhthaobhachta seo a úsáid freisin:
(a)     comhthaobhacht réadmhaoine i gcomhréir le
míreanna 2 go 6;
(b)     earraí infhaighte i
gcomhréir le mír 7;
(c)     comhthaobhacht
fhisiceach eile i gcomhréir le míreanna 8 agus 10;
(d)     léasú i gcomhréir le
mír 9.
2.                      
Mura sonrófar a mhalairt faoi Airteagal 119(2),
féadfaidh institiúidí comhthaobhacht incháilithe a úsáid mar réadmhaoin
chónaithe atá nó a bheidh á háitiú nó á ligean ar cíos ag an úinéir, nó ag an
úinéir tairbhiúil i gcás cuideachtaí infheistíochta pearsanta, agus réadmhaoin
tráchtála, lena n-áirítear oifigí agus áitribh thráchtála eile, i gcás ina
gcomhlíonfar an dá choinníoll seo a leanas:
(a)     ní bhraitheann luach na réadmhaoine go
hábhartha ar cháilíocht chreidmheasa an fhéichiúnaí. Féadfaidh
institiúidí cásanna a fhágáil ar lár i gcás go mbíonn tionchar ag tosca atá go
hiomlán maicreacnamaíoch ar luach na maoine agus ar fheidhmíocht an iasachtaí
araon óna gcinneadh maidir le hábharthacht spleáchais den sórt sin;
(b)     ní bhraitheann riosca
an iasachtaí go hábhartha ar fheidhmíocht na réadmhaoine bunúsaí ná an
tionscadail bhunúsaigh, ach ar chumas bunúsach an iasachtaí an fiachas a aisíoc
ó fhoinsí eile, agus mar thoradh air sin, ní bheidh aisíocaíocht na saoráide ag
brath go hábhartha ar aon sreabhadh airgid arna ghiniúint ag an réadmhaoin
bhunúsach a fheidhmíonn mar chomhthaobhacht.
3.                      
Féadfaidh institiúidí a úsáid mar réadmhaoin
chónaitheach incháilithe aon scaireanna comhthaobhachta i gcuideachtaí
tithíochta chónaithe Fionlannacha atá ag feidhmiú i gcomhréir leis an dlí
Fionlannach maidir le cuideachtaí tithíochta (1991), nó i gcomhréir le reachtaíocht
choibéiseach iardain, i leith réadmhaoine cónaithe atá nó a bheidh á háitiú nó
á ligean ar cíos ag an úinéir, ar choinníoll go bhfuil na coinníollacha i mír 2
á gcomhlíonadh.
4.                      
Féadfaidh institiúidí a úsáid
mar réadmhaoin tráchtala incháilithe aon scaireanna i gcuideachtaí tithíochta Fionlannacha atá ag feidhmiú i gcomhréir leis
an dlí Fionlannach maidir le cuideachtaí tithíochta (1991), nó i gcomhréir le
reachtaíocht choibhéiseach iardain, ar choinníoll go gcomhlíontar coinníollacha
mhír 2.
5.                      
Féadfaidh institiúidí maolú ó
phointe (b) de mhír 2 i gcás neamhchosaintí arna n-urrú le réadmhaoin
chónaithe atá lonnaithe laistigh de chríoch Ballstáit, más rud é gur fhoilsigh
údarás inniúil an Bhallstáit sin fianaise lena léirítear go bhfuil margadh
réadmhaoine cónaithe dea-fhorbartha agus fadbhunaithe sa chríoch sin ag a
bhfuil rátaí caillteanais nach sáraíonn aon cheann de na teorainneacha seo a
leanas: 
(a)     ní mó ná 0.3 % de na hiasachtaí gan
íoc arna gcomhthaobhú le réadmhaoin chónaithe in aon bhliain faoi leith na caillteanais
atá ag teacht ó iasachtaí arna gcomhthaobhú le réadmhaoin chónaithe suas le 80 %
den mhargadhluach nó 80 % den luach iasachta morgáiste, mura bhforáiltear a
mhalairt faoi Airteagal 119(2).
(b)     ní mó ná 0.5 %
de na hiasachtaí gan íoc arna gcomhthaobhú le réadmhaoin chónaithe in aon
bhliain faoi leith na caillteanais fhoriomlána atá ag teacht ó iasachtaí arna
gcomhthaobhú le réadmhaoin chónaithe in aon bhliain faoi leith. 
6.                      
Féadfaidh institiúidí maolú ó phointe (b) de mhír 2
i gcás réadmhaoine tráchtala atá lonnaithe laistigh de chríoch Ballstáit, más
rud é gur fhoilsigh údarás inniúil an Bhallstáit sin fianaise lena léirítear go
bhfuil margadh maoine cónaithe dea-fhorbartha agus fadbhunaithe sa chríoch sin
ag a bhfuil rátaí caillteanais a chomhlíonann na coinníollacha seo a leanas: 
(a)         
caillteanais atá ag teacht ó iasachtaí arna
gcomhthaobhú le réadmhaoin tráchtála suas le 50 % den mhargadhluach nó 60%
den luach iasachta morgáiste, ní mó iad ná 0.3 % de na hiasachtaí gan íoc
arna gcomhthaobhú le réadmhaoin in aon bhliain faoi leith;
(b)         
caillteanais fhoriomlána atá ag teacht ó iasachtaí
arna gcomhthaobhú le réadmhaoin tráchtála, ní mó iad ná 0.5% de na hiasachtaí
gan íoc arna gcomhthaobhú le réadmhaoin tráchtála in aon bhliain faoi leith.
I gcás nach gcomhlíonfar ceachtar de na
coinníollacha i bpointí (a) agus (b) den chéad fhomhír in aon bhliain faoi
leith, ní úsáidfidh institiúidí an láimhseáil atá sonraithe san fhomhír sin go
dtí go gcomhlíonfar na coinníollacha i mbliain ina dhiaidh sin.
7.                      
Féadfaidh institiúidí earraí infhaighte a bhaineann
le hidirbheart nó le hidirbhearta tráchtála ag a bhfuil aibíocht tosaigh níos
lú ná bliain amháin nó cothrom le bliain amháin a úsáid mar mhéideanna
comhthaobhachta incháilithe. Ní áirítear ar earraí
infhaighte incháilithe na cinn a bhaineann le hurrúsuithe, le
fo-rannpháirteachas, le díorthaigh chreidmheasa ná le méideanna atá dlite ó
pháirtithe cleamhnaithe.
8.                      
Tabharfaidh údaráis inniúla
cead d’institiúid comhthaobhacht fhisiceach de chineál seachas na cinn atá
léirithe i míreanna 2 go 6 a úsáid mar comhthaobhacht incháilithe i gcás ina
gcomhlíonfar na coinníollacha ar fad a leanas: 
(a)     tá margaí leachtacha ann, arna bhfianú ag
idirbhearta minice, chun comhthaobhacht a dhiúscairt ar mhodh atá gasta agus
éifeachtúil ó thaobh an gheilleagair de. Déanfaidh
institiúidí measúnú ar an gcoinníoll seo go tréimhsiúil agus i gcás inar léir
ón fhaisnéis go bhfuil athruithe ábhartha sa mhargadh;
(b)     tá praghsanna margaidh ann don
chomhthaobhacht atá dea-bhunaithe agus ar fáil don phobal. Féadfaidh
institiúidí a mheas gur praghsanna dea-bhunaithe iad praghsanna an mhargaidh i
gcás ina dtagann siad as foinsí iontaofa faisnéise amhail innéacsanna poiblí
agus gur léiriú iad ar phraghas na n-idirbheart faoi ghnáthdhálaí. Féadfaidh
institiúidí a mheas gur praghsanna atá fáil don phobal iad praghsanna an
mhargaidh, sa chás go nochtar praghsanna, go bhfuil rochtain éasca orthu, agus
gur féidir iad a fháil go rialta agus gan aon ualach míchuí riaracháin nó
airgeadais ag baint leo;
(c)     déanann an institiúid
anailís ar phraghsanna an mhargaidh, ar an am agus ar na costais a bhaineann
leis an gcomhthaobhacht a réadú agus ar na fáltais réadaithe ón
gcomhthaobhacht; 
(d)     léiríonn an
institiúid nach bhfuil na fáltais réadaithe ón gcomhthaobhacht faoi 70% de
luach na comhthaobhachta i níos mo ná 10% de na leachtuithe ar fad i gcás
cineál áirithe comhthaobhachta. I gcás ina bhfuil luaineacht ábhartha i
bpraghsanna an mhargaidh, léireoidh hinstitiúidí chun sástachta na n-údarás
inniúil go bhfuil a luacháil ar an gcomhthaobhacht sách coimeádach. 
Doiciméadóidh an institiúid comhlíonadh na
gcoinníollacha atá sonraithe i bpointí (a) go (d) sa chéad fhomhír agus na
coinníollacha sin atá sonraithe in Airteagal 205.
I ndiaidh theacht i bhfeidhm
na gcaighdeán teicniúil cur chun feidhme dá dtagraítear i mír 10, tabharfaidh
na húdaráis inniúla cead d’institiúidí na cineálacha sin de chomhthaobhachtaí
fisiceacha eile a áirítear sna caighdeáin sin a úsáid agus na cineálacha sin
amháin. 
9.                      
Faoi réir fhorálacha Airteagal 225(2), i gcás
ina gcomhlíonfar na ceanglais atá leagtha amach in Airteagal 206, féadfar
neamhchosaintí a thagann as idirbhearta trína léasaíonn institiúid maoin le
tríú páirtí a láimhseáil ar an tslí chéanna a láimhseáiltear iasachtaí atá
comhthaobhaithe leis an gcineál maoine atá léasaithe.
10.                  
Forbróidh an ÚBE dréachtchaighdeáin theicniúla cur
chun feidhme d'fhonn a shonrú na cineálacha comhthaobhachtaí fisiceacha a
gcomhlíontar na coinníollacha dá dtagraítear i bpointí (a) agus (b) de mhír 8
lena n-aghaidh, agus é sin bunaithe ar na critéir atá leagtha amach sna pointí
sin.
Cuirfidh an ÚBE na dréachtchaighdeáin theicniúla
cur chun feidhme sin faoi bhráid an Choimisiúin faoin 31 Nollaig 2014.
Tugtar cumhacht don Choimisiún
na dréachtchaighdeáin theicniúla cur chun feidhme dá dtagraítear sa chéad
fhomhír a ghlacadh i gcomhréir leis an nós imeachta atá leagtha síos in Airteagal 15
de Rialachán (AE) Uimh. 1093/2010.
Airteagal 196 
Cosaint chistithe creidmheasa eile
Féadfaidh institiúidí an chosaint chistithe
creidmheasa eile seo a leanas a úsáid mar chomhthaobhacht incháilithe: 
(a)          airgead i dtaisce le hinstitiúid
tríú páirtí i socrú neamhchoinneála nó ionstraimí comhshamhlaithe airgid atá
ina seilbh agus atá curtha i ngeall don institiúid iasachtaí;
(b)          polasaithe árachas saoil atá curtha
i ngeall don institiúid iasachtaí;
(c)          ionstraimí arna
n-eisiúint ag institiúidí tríú páirtí a athcheannóidh an institiúid sin arna
iarraidh sin.
Foroinn 2
Cosaint
neamhchistithe creidmheasa
Airteagal 197
Incháilitheacht sholáthraithe na cosanta faoi gach cur
chuige
1.                      
Féadfaidh institiúidí na páirtithe seo a leanas a
úsáid mar sholáthraithe incháilithe na cosanta neamhchistithe creidmheasa:
(a)     rialtais láir agus bainc cheannais;
(b)     rialtais réigiúnacha
nó údaráis áitiúla;
(c)     bainc forbartha
iltaobhacha;
(d)     neamhchosaintí ar
eagraíochtaí idirnáisiúnta a sanntar ualú riosca 0 % dóibh faoi Airteagal 112;
(e)     aonáin earnála poiblí
a láimhseáiltear éilimh orthu i gcomhréir le hAirteagal 111;
(f)      institiúidí;
(g)     aonáin
chorparáideacha eile, lena n-áirítear máthair-aonáin chorparáideacha, fo-aonáin
chorparáideacha agus aonáin chorparáideacha chleamhnaithe na hinstitiúide, i
gcás ina gcomhlíonfar ceachtar de na coinníollacha seo a leanas:
(i)      tá measúnú creidmheasa ag na haonáin
chorparáideacha eile sin ó ECAI aitheanta a bhfuil sé deimhnithe ag an ÚBE go
mbaineann sé le Céim 2 den cháilíocht chreidmheasa nó le céim níos airde, de
réir na rialacha ualaithe riosca maidir le neamhchosaintí faoi Chaibidil 2;
(ii)      i gcás institiúidí
a ríomhann méideanna neamhchosanta atá ualaithe ó thaobh riosca agus méideanna
an chaillteanais ionchasaigh de réir an Chuir Chuige IRB, níl measúnú
creidmheasa ó ECAI aitheanta ag na haonáin chorparáideacha eile sin agus tá
siad rátáilte go hinmheánach mar chorparáidí a bhfuil PD acu atá coibhéiseach
leis an PD a bhaineann le measúnuithe creidmheasa ECAIanna a bhfuil sé
deimhnithe ag an ÚBE go mbaineann siad le Céim 2 den cháilíocht chreidmheasa nó
le céim níos airde, de réir na rialacha ualaithe riosca maidir le
neamhchosaintí ar chorparáidí faoi Chaibidil 2.
2.                      
I gcás ina ríomhann institiúidí méideanna
neamhchosanta atá ualaithe ó thaobh riosca agus méideanna an chaillteanais
ionchasaigh de réir an Chuir Chuige IRB, le bheith incháilithe mar sholáthraí
na cosanta neamhchistithe creidmheasa, déanfaidh an institiúid ráthóir a rátáil
go hinmheánach i gcomhréir le forálacha Roinn 6 de Chaibidil 3.
Féadfaidh institiúidí úsáid mar sholáthraithe incháilithe
na cosanta neamhchistithe creidmheasa a bhaint as institiúidí airgeadais eile
arna n-údarú agus arna maoirsiú ag na húdaráis inniúla atá freagrach as údarú
agus maoirsiú na n-institiúidí agus atá faoi réir ceanglais stuamachta atá
cothrom leo sin a chuirtear chun feidhme maidir le hinstitiúidí.
Foilseoidh agus coinneoidh údaráis inniúla liosta
de sholáthraithe incháilithe eile sin na cosanta neamhchistithe creidmheasa, nó
na critéir threorach chun soláthraithe incháilithe eile sin na cosanta neamhchistithe
creidmheasa a shainaithint, mar aon le cur síos ar na ceanglais stuamachta
infheidhme, agus roinnfidh siad a liosta le húdaráis inniúla eile i gcomhréir
le hAirteagal 112 den Treoir [le cur isteach ag an OP].
Airteagal 198
Incháilitheacht sholáthraithe na cosanta de réir an Chuir
Chuige IRB a cháilíonn don láimhseáil atá leagtha amach in Airteagal 148(4)
Féadfaidh institiúidí úsáid a bhaint as institiúidí,
gnóthais árachais agus as athárachais agus gníomhaireachtaí creidmheasa
onnmhairiúcháin mar sholáthraithe incháilithe na cosanta neamhchistithe
creidmheasa a cháilíonn don láimhseáil atá leagtha amach in Airteagal 148(4)
i gcás ina gcomhlíonann siad na coinníollacha seo a leanas:
(a)          tá saineolas a ndóthain acu ar
chosaint neamhchistithe creidmheasa a sholáthar;
(b)          déantar iad a
rialú ar mhodh atá coibhéiseach leis na rialacha atá leagtha síos sa Rialachán
seo, nó, bhí measúnú creidmheasa acu tráth a soláthraíodh an chosaint
creidmheasa, ó ECAI aitheanta a bhfuil sé deimhnithe ag an ÚBE go mbaineann sé
le céim 3 den cháilíocht chreidmheasa nó le céim níos airde, de réir na
rialacha ualaithe riosca maidir le neamhchosaintí ar chorparáidí atá leagtha
amach i gCaibidil 2;
(c)          tráth a
soláthraíodh an chosaint creidmheasa, nó ar feadh tréimhse ar bith ina dhiaidh
sin, bhí rátáil inmheánach acu ag a raibh PD atá coibhéiseach leis an PD a
bhaineann le céim 2 nó níos airde den cháilíocht chreidmheasa, nó atá níos ísle
ná an PD sin, i gcomhréir leis na rialacha ualaithe riosca maidir le
neamhchosaintí ar chorparáidí atá leagtha amach i gCaibidil 2;
(d)          tá rátáil
inmheánach acu ag a bhfuil PD atá coibhéiseach leis an PD a bhaineann le céim 2
nó níos airde den cháilíocht chreidmheasa, nó atá níos ísle ná an PD sin, i
gcomhréir le rialacha ualú riosca na neamhchosaintí ar chorparáidí mar atá
leagtha amach i gCaibidil 2.
Chun críche an Airteagail seo, ní rachaidh aon
fhrithráthaíocht fhollasach ón rialtas láir chun tairbhe na cosanta creidmheasa
arna soláthar ag gníomhaireachtaí creidmheasa onnmhairiúcháin.
Foroinn 3
Cineálacha
de dhíorthaigh chreidmheasa
Airteagal 199
Incháilitheacht na ndíorthach creidmheasa
1.                      
Féadfaidh institiúidí na cineálacha seo a leanas de
dhíorthaigh chreidmheasa, agus ionstraimí a a bheadh comhdhéanta de dhíorthaigh
chreidmheasa den sórt sin nó de chinn a bhfuil éifeacht eacnamaíoch
chomhchosúil acu, a úsáid mar chosaint creidmheasa incháilithe:
(a)     babhtálacha mainneachtain chreidmheasa;
(b)     babhtálacha an
toraidh iomláin;
(c)     nótaí
creidmheas-nasctha, go feadh mhéid a cistithe airgid.
I gcás ina gceannaíonn institiúid cosaint
creidmheasa trí bhabhtáil an toraidh iomláin agus ina ndéanann sí taifead ar na
glaníocaíochtaí arna bhfáil ar an mbabhtáil mar ghlanioncam, ach nach ndéanann
sí taifeadadh ar an meath fritháirimh i luach na sócmhainne atá cosanta faoi
laghduithe i luach cothrom nó trí mhéid breise a bheith curtha le cúlchistí, ní
cháilíonn an chosaint creidmheasa sin mar chosaint creidmheasa incháilithe.
2.                      
I gcás ina ndéanann institiúid fálú inmheánach ag
baint úsáide as díorthach creidmheasa, ionas go gcáileofar an chosaint
creidmheasa mar chosaint creidmheasa incháilithe chun críche na Caibidle seo,
déanfar an riosca creidmheasa a aistríodh chuig an leabhar trádála a aistriú
chuig tríú páirtí nó páirtithe. 
I gcás ina ndearnadh fálú inmheánach de réir na
chéad fhomhíre agus inar comhlíonadh na ceanglais i bhForoinn 2, cuirfidh
institiúidí na rialacha atá leagtha amach i Roinn 4 go 6 i bhfeidhm maidir
le méideanna neamhchosanta atá ualaithe ó thaobh riosca agus méideanna an
chaillteanais ionchasaigh a ríomh i gcás ina bhfaigheann siad cosaint
neamhchistithe creidmheasa.
Roinn 3
ceanglais
Foroinn 1
Cosaint
chistithe creidmheasa
Airteagal 200
Ceanglais maidir le comhaontuithe
glanluachála laistigh den chlár chomhardaithe (seachas máistir-chomhaontuithe
glanluachála lena gclúdaítear idirbhearta athcheannaigh, idirbhearta maidir le
hurrúis nó tráchtearraí a iasachtú nó a fháil ar iasacht nó idirbhearta
caipitil eile atá faoi thionchar an mhargaidh)
Comhaontuithe glanluachála laistigh den chlár
chomhardaithe, seachas máistir-chomhaontuithe glanluachála lena gclúdaítear
idirbhearta athcheannaigh, idirbhearta maidir le hurrúis nó tráchtearraí a
iasachtú nó a fháil ar iasacht nó idirbhearta caipitil eile atá faoi thionchar
an mhargaidh, cáileoidh siad mar fhoirm incháilithe de mhaolú riosca
creidmheasa i gcás ina gcomhlíonfar na coinníollacha seo a leanas ar fad:
(a)          tá éifeacht dlí ag na comhaontuithe
sin agus tá siad inchurtha i bhfeidhm ó thaobh dlí, i ngach dlínse ábhartha,
lena n-áirítear i gcás dócmhainneachta nó féimheachta contrapháirtí;
(b)          is féidir le
hinstitiúidí na sócmhainní nó na dliteanais atá faoi réir na gcomhaontuithe sin
a chinneadh aon tráth;
(c)          déanann
institiúidí monatóireacht ar na rioscaí a bhaineann le foirceannadh na cosanta
creidmheasa agus rialaíonn siad iad ar bhonn leanúnach;
(d)          déanann
institiúidí monatóireacht ar na neamhchosaintí ábhartha agus rialaíonn siad iad
ar bhonn glanluachála agus ar bhonn leanúnach.
Airteagal 201
Ceanglais maidir le
máistir-chomhaontuithe glanluachála lena gclúdaítear idirbhearta athcheannaigh
nó idirbhearta maidir le hurrúis nó tráchtearraí a iasachtú nó a fháil ar
iasacht nó idirbhearta caipitil eile atá faoi thionchar an mhargaidh
Máistir-chomhaontuithe glanluachála lena
gclúdaítear idirbhearta athcheannaigh, idirbhearta maidir le hurrúis nó
tráchtearraí a iasachtú nó a fháil ar iasacht nó idirbhearta caipitil eile atá
faoi thionchar an mhargaidh, cáileoidh siad mar fhoirm incháilithe de mhaolú
riosca creidmheasa i gcás ina gcomhlíonfaidh an chomhthaobhacht a bheidh curtha
ar fáil faoi na comhaontuithe sin na ceanglais uile dá dtagraítear in Airteagal 202(1)
agus i gcás ina gcomhlíonfar na coinníollacha seo a leanas ar fad:
(a)          tá éifeacht dlí ag na comhaontuithe
sin agus tá siad inchurtha i bhfeidhm ó thaobh dlí, i ngach dlínse ábhartha,
lena n-áirítear i gcás dócmhainneachta nó féimheachta contrapháirtí;
(b)          tugtar an ceart iontu don pháirtí
neamh-mhainneachtana gach idirbheart a fhoirceannadh nó a dhúnadh go tráthúil
faoin gcomhaontú i gcás mainneachtana, lena n-áirítear i gcás féimheachta nó
dócmhainneachta contrapháirtí;
(c)          déantar foráil
leo maidir le gnóthachain agus caillteanais a ghlanluacháil ar idirbhearta a
dúnadh faoi chomhaontú sa chaoi is go mbeidh aon ghlanluach amháin ag páirtí
amháin ar an bpáirtí eile.
Airteagal 202
Ceanglais maidir le comhthaobhacht
airgeadais
1.                      
Faoi na cineálacha cur chuige agus modhanna uile,
cáileoidh comhthaobhacht airgeadais agus óir mar chomhthaobhacht incháilithe i
gcás ina gcomhlíonfar na ceanglais uile atá leagtha síos i míreanna 2 go 4.
2.                      
Ní bheidh comhghaol deimhneach
ábhartha idir cáilíocht chreidmheasa an fhéichiúnaí agus luach na
comhthaobhachta.
Ní cháileofar urrúis arna n-eisiúint ag an
bhféichiúnaí, ná ag aon aonán grúpa gaolmhar, mar chomhthaobhacht incháilithe. D’ainneoin sin, cáilítear eisiúintí an fhéichiúnaí féin de
bhannaí faoi chumhdach a thagann faoi chuimsiú théarmaí Airteagal 124 mar
chomhthaobhacht incháilithe nuair a bhreactar iad mar chomhthaobhacht atá faoi
réir idirbhearta athcheannaigh, ar an gcoinníoll go gcomhlíonfaidh siad an
coinníoll atá leagtha amach sa chéad fhomhír.
3.                      
Comhlíonfaidh institiúidí aon cheanglais chonarthacha
nó reachtúla i ndáil le hin‑fhorfheidhmitheacht na socruithe
comhthaobhachta faoin dlí is infheidhme maidir lena leas sa chomhthaobhacht,
agus déanfaidh siad na bearta is gá d’fhonn é sin a áirithiú.
Beidh athbhreithniú dlíthiúil leordhóthanach
déanta ag institiúidí lena ndearbhaítear in‑fhorfheidhmitheacht na
socruithe comhthaobhachta i ngach dlínse iomchuí. Déanfaidh siad
athbhreithnithe den chineál sin arís de réir mar is gá d’fhonn
in-fhorfheidhmitheacht leanúnach a áirithiú.
4.                      
Comhlíonfaidh institiúidí na ceanglais oibriúcháin
uile a leanas:
(a)     déanfaidh siad na socruithe
comhthaobhachta a dhoiciméadú mar is cuí agus beidh nósanna imeachta soiléire
agus stóinsithe i bhfeidhm acu le haghaidh leachtú tráthúil na comhthaobhachta;
(b)     úsáidfidh siad
nósanna imeachta agus próisis stóinsithe chun rialú a dhéanamh ar rioscaí a
thagann as úsáid comhthaobhachta, lena n-áirítear rioscaí cosanta creidmheasa
teipthe nó laghdaithe, rioscaí measúnaithe, rioscaí a bhaineann le foirceannadh
na cosanta creidmheasa, riosca comhchruinnithe a thagann as úsáid
comhthaobhachta agus as an idirghníomhaíocht le próifíl riosca fhoriomlán na
hinstitiúide;
(c)     beidh beartais agus próisis
dhoiciméadaithe i bhfeidhm acu a bhaineann le cineálacha agus méideanna na
comhthaobhachta a nglactar leo;
(d)     ríomhfaidh siad margadhluach na
comhthaobhachta, agus déanfaidh siad é a athluacháil dá réir sin, uair amháin
gach sé mhí ar a laghad agus aon am a mbeidh cúis acu le creidiúint gur bhfuil
laghdú suntasach tagtha ar mhargadhuach na comhthaobhachta;
(e)     i gcás in bhfuil an chomhthaobhacht i
seilbh tríú páirtí, déanfaidh siad bearta réasúnta lena áirithiú go
leithscarfaidh an tríú páirtí an chomhthaobhacht óna sócmhainní féin;
(f)      áiritheoidh siad go ndíreoidh siad
acmhainní leordhóthanacha ar fheidhmiú ordúil na gcomhaontuithe éarlaise le
díorthaigh thar an gcuntar agus contrapháirtithe um maoiniú urrús, mar a
thomhaistear é le tráthúlacht agus beachtas a nglaonna amach agus leis an aga
freagartha ar ghlaonna isteach;
(g)     beidh beartais bhainistíochta i leith
comhthaobhachta i bhfeidhm acu d’fhonn monatóireacht a dhéanamh ar an méid seo
a leanas agus chun é a rialú agus a thuairisciú:
(i)      na rioscaí ar a mbíonn siad
neamhchosanta de thoradh na gcomhaontuithe éarlaise;
(ii)      an
riosca comhchruinnithe do chineálacha éagsúla de shócmhainní comhthaobhachta;
(iii)     athúsáid na comhthaobhachta lena
n-áirítear na heasnaimh leachtachta a d’fhéadfadh tarlú mar thoradh ar athúsáid
na comhthaobhachta a fhaightear ó chontrapháirtithe;
(iv)     géilleadh na gceart maidir le
comhthaobhacht breactha go dtí contrapháirtithe.
5.                      
Chomh maith leis na ceanglais atá leagtha amach i
mír 1 go 4, chun go gcáileofar comhthaobhacht airgeadais mar chomhthaobhacht
incháilithe faoin Modh Simplí Comhthabhach Airgeadais beidh aibíocht iarmhair
na cosanta ar a laghad chomh fada le haibíocht iarmhair na neamhchosanta. 
Airteagal 203
Ceanglais maidir le comhthaobhacht
réadmhaoine
1.                      
Cáileofar réadmhaoin mar chomhthaobhacht
incháilithe i gcás ina gcomhlíonfar na ceanglais uile atá leagtha síos i
míreanna 2 go 5 agus sa chás sin amháin. 
2.                      
Comhlíonfar na ceanglais seo a
leanas maidir le deimhneacht dhlíthiúil: 
(a)     beidh morgáiste nó muirear inchurtha i
bhfeidhm i ngach dlínse a bheidh iomchuí an tráth a chuirfear an comhaontú
creidmheasa i gcrích agus déanfar é a chomhdú mar is cuí ar bhonn tráthúil;
(b)     comhlíonadh gach
ceanglas dlíthiúil maidir leis an ngealltán a bhunú;
(c)     fágann an comhaontú
cosanta agus an próiseas dlíthiúil is bonn leis go bhfuil sé ar chumas na
hinstitiúide luach na cosanta a réadú laistigh de fhráma ama réasúnta.
3.                      
Comhlíonfar na ceanglais seo a leanas maidir le
monatóireacht a dhéanamh ar luachanna maoine agus ar luacháil maoine:
(a)     déanfaidh institiúidí monatóireacht ar
luach na maoine go minic agus uair amháin sa bhliain ar a laghad i gcás
réadmhaoine tráchtala agus uair amháin gach trí bliana i gcás réadmhaoine cónaithe.
Déanfaidh institiúidí monatóireacht níos minice i
gcás ina dtagann athruithe móra ar dhálaí an mhargaidh;
(b)     déanfar athbhreithniú ar an luacháil
réadmhaoine nuair is léir ón bhfaisnéis atá ar fáil d’institiúidí go bhféadfadh
sé gur tháinig laghdú ábhartha ar luach na maoine i gcoibhneas le praghsanna
ginearálta an mhargaidh agus déanfaidh luachálaí ag a bhfuil na cáilíochtaí, an
taithí agus an cumas cuí chun luacháil a chur i gcrích agus atá neamhspleách ón
bpróiseas cinnteoireachta creidmheasa an t-athbhreithniú sin. I gcás iasachtaí os cionn EUR 3 mhilliún nó 5 % de
chistí dílse na hinstitiúide, déanfaidh luachálaí den sórt sin athbhreithniú ar
luacháil na maoine gach trí bliana ar a laghad. 
Féadfaidh institiúidí modhanna staitistiúla a
úsáid chun monatóireacht a dhéanamh ar luach na maoine agus chun maoin a
shainaithint ar gá athluacháil le déanamh uirthi.
4.                      
Déanfaidh institiúidí cineálacha na réadmhaoine
cónaithe agus tráchtála a nglacann siad leo agus a mbeartais iasachtaithe i
dtaca leis sin a dhoiciméadú go soiléir.
5.                      
Beidh nósanna imeachta i
bhfeidhm ag institiúidí chun fíorú go bhfuil an mhaoin a bheidh glactha mar
chosaint creidmheasa árachaithe a dóthain i gcoinne riosca damáiste.
Airteagal 204
Ceanglais maidir le hearraí infhaighte
gan íoc
1.                      
Cáileofar earraí infhaighte mar chomhthaobhacht
incháilithe i gcás ina gcomhlíonfar na ceanglais ar fad atá leagtha síos i
míreanna 2 go 3.
2.                      
Comhlíonfar na ceanglais seo a
leanas maidir le deimhneacht dhlíthiúil: 
(a)     beidh an mheicníocht dhlíthiúil lena
soláthrófar an chomhthaobhacht d’institiúid iasachtaí stóinsithe agus
éifeachtach agus áiritheoidh sí go mbeidh cearta soiléire ag an institiúid ar
na fáltais;
(b)     déanfaidh institiúidí
gach beart is gá chun riachtanais áitiúla a chomhlíonadh maidir le
hin-fhorfheidhmitheacht leas urrúis. Beidh éileamh chéadtosaíochta ag
institiúidí iasachtaí ar an gcomhthaobhacht cé go bhféadfadh sé go mbeadh
éilimh den sórt sin faoi réir éileamh na gcreidiúnaithe tosaíochta dá
bhforáiltear i bhforálacha reachtaíochta;
(c)     beidh athbhreithniú dlíthiúil
leordhóthanach déanta ag institiúidí lena ndearbhaítear in‑fhorfheidhmitheacht
na socruithe comhthaobhachta i ngach dlínse iomchuí;
(d)     déanfaidh siad a
socruithe comhthaobhachta a dhoiciméadú mar is cuí agus beidh nósanna imeachta
soiléire agus stóinsithe i bhfeidhm acu maidir le comhthaobhacht a bhailiú go
tráthúil;
(e)     beidh nósanna
imeachta i bhfeidhm ag institiúidí lena n-áiritheofar go gcomhlíonfar aon
choinníollacha dlíthiúla is gá chun mainneachtain iasachtaí a dhearbhú agus
comhthaobhacht a bhailiú go tráthúil;
(f)      i gcás anáis nó
mainneachtana airgeadais iasachtaí, beidh údarás dlíthiúil ag institiúidí na
hearraí infhaighte a dhíol le páirtithe eile nó a shannadh dóibh gan toiliú
fhéichiúnaithe na n-earraí infhaighte.
3.                      
Comhlíonfar na ceanglais seo a leanas maidir le
bainistíocht riosca:
(a)     beidh próiseas fónta i bhfeidhm ag
institiúid chun an riosca creidmheasa a bhaineann leis na hearraí infhaighte a
chinneadh. Áireofar i bpróiseas den sórt sin anailísí
ar ghnólacht agus ar thionscal an iasachtaí agus ar na cineálacha custaiméirí
lena ndéanann an t-iasachtaí sin gnó. I gcás go mbraitheann institiúidí ar a
n-iasachtaithe chun riosca creidmheasa na gcustaiméirí a fhionnadh, déanfaidh
an institiúid athbhreithniú ar chleachtais chreidmheasa an iasachtaí d’fhonn a
chreidiúnaí agus a fhónta atá siad a fhionnadh;
(b)     léireoidh an
difríocht idir méid na neamhchosanta agus luach na n-earraí infhaighte na
fachtóirí iomchuí uile, lena n-áirítear costas an bhailithe, comhchruinniú
laistigh de chomhthiomsú na n-earraí infhaighte arna gcur i ngeall ag iasachtaí
ar leith, agus an comhchruinniú riosca a d’fhéadfadh a bheith ann laistigh de
neamhchosaintí iomlána na hinstitiúide os cionn an méid a rialaítear le
modheolaíocht ghinearálta na hinstitiúide. Déanfaidh institiúidí próiseas
monatóireachta leanúnach atá oiriúnach do na hearraí infhaighte. Déanfaidh siad
athbhreithniú, ar bhonn rialta chomh maith, ar chomhlíonadh cúnant iasachtaí,
srianta comhshaoil, agus ceanglas dlíthiúil eile;
(c)     déanfar earraí
infhaighte arna gcur i ngeall ag iasachtaí a éagsúlú agus ní dhéanfar iad a a
chomhghaolú go míchuí leis an iasachtaí sin. I gcás go bhfuil comhghaol
deimhneach ábhartha i gceist, cuirfidh institiúidí riosca coimhdeach san
áireamh i socrú na n-éarlaisí le haghaidh chomhthiomsú na comhthaobhachta ina
hiomláine;
(d)     ní úsáidfidh
institiúidí earraí infhaighte ó chleamhnaithe iasachtaí, lena n-áirítear
fochuideachtaí agus fostaithe, mar chosaint creidmheasa incháilithe;
(e)     beidh próiseas
doiciméadaithe i bhfeidhm ag institiúid trína mbaileofar íocaíochtaí infhála i
gcásanna anáis. Beidh na saoráidí riachtanacha ag institiúidí le híocaíochtaí a
bhailiú fiú amháin más gnách leo brath ar a gcuid iasachtaithe lena mbailiú.
Airteagal 205
Ceanglais maidir le comhthaobhacht
fhisiceach eile 
Cáileoidh comhthaobhacht fhisiceach seachas
comhthaobhacht réadmhaoine mar chomhthaobhacht incháilithe faoin gChur Chuige
IRB i gcás ina gcomhlíonfar na coinníollacha seo a leanas ar fad:
(a)          beidh an comhaontú comhthaobhachta faoina
soláthraítear an chomhthaobhacht fhisiceach d’institiúid éifeachtach agus
inchurtha i bhfeidhm le dlí i ngach dlínse iomchuí agus cuirfear ar chumas na
hinstitiúide sin luach na comhthaobhachta a réadú laistigh d'amchlár réasúnta;
(b)          cé is moite de na héilimh
thosaíochta incheadaithe dá dtagraítear in Airteagal 204(2)(b), ní
cháileofar ach túsliain nó muirir ar chomhthaobhacht mar chomhthaobhacht
incháilithe agus beidh tús áite ag institiúid thar gach iasachtaí eile ó thaobh
fháltais réadaithe na comhthaobhachta;
(c)          déanfaidh
institiúidí monatóireacht ar luach na comhthaobhachta go minic agus uair amháin
sa bhliain ar a laghad. Déanfaidh institiúidí monatóireacht níos minice sa chás
go bhfuil an margadh faoi réir athruithe suntasacha dálaí;
(d)          áireofar ar an
gcomhaontú iasachta tuairiscí mionsonraithe ar an gcomhthaobhacht mar aon le
sonraíochtaí mionsonraithe ar mhodh agus ar mhinicíocht an athluachála;
(e)          déanfaidh
institiúidí na cineálacha comhthaobhachta fisicí a nglacann siad leo agus na
beartais agus na cleachtais atá i bhfeidhm acu maidir le méid iomchuí gach
cineáil chomhthaobhachta i gcoibhneas le méid na neamhchosanta a dhoiciméadú go
soiléir i mbeartais agus i nósanna imeachta creidmheasa a bheidh ar fáil lena
scrúdú;
(f)           tabharfar
aghaidh i mbeartais chreidmheasa institiúidí maidir le struchtúr na
n-idirbheart ar cheanglais chomhthaobhachta iomchuí i gcoibhneas le méid na
neamhchosanta, an cumas an chomhthaobhacht a leachtú go héasca, an cumas
praghas nó margadhluach a bhunú go hoibiachtúil, an mhinicíocht lenar féidir an
luach a fháil go héasca, lena n-áirítear breithmheas gairmiúil nó luacháil
ghairmiúil, agus luaineacht nó ionadaí luaineacht luach na comhthaobhachta;
(g)          cuirfear san
áireamh ina iomláine gach meath nó dífheidhmeacht maidir leis an
gcomhthaobhacht sa luacháil tosaigh agus san athluacháil araon. Le linn
d’institiúidí luacháil agus athluacháil a dhéanamh, tabharfaidh siad aird faoi
leith ar an tionchar a bhíonn ag imeacht ama ar chomhthaobhachtaí atá íogair ó
thaobh cúrsaí faisin nó dáta;
(h)          beidh an ceart
ag institiúidí iniúchadh fisiceach a dhéanamh ar an gcomhthaobhacht. Beidh
beartais agus nósanna imeachta i bhfeidhm acu freisin ina dtabharfar aghaidh ar
fheidhmiú a gcirt chun iniúchadh fisiceach a dhéanamh;
(i)           beidh an
chomhthaobhacht a nglacfar leis mar chosaint árachaithe a dóthain i gcoinne
riosca damáiste agus beidh nósanna imeachta i bhfeidhm ag institiúidí chun
monatóireacht a dhéanamh air sin.
Airteagal 206
Ceanglais maidir le déileáil le
neamhchosaintí mar neamhchosaintí comhthaobhaithe 
Láimhseálfaidh institiúidí neamhchosaintí a
thagann as idirbhearta léasaithe mar neamhchosaintí atá comhthaobhaithe leis an
gcineál réadmhaoine atá léasaithe, i gcás ina gcomhlíonfar na coinníollacha seo
a leanas ar fad:
(a)          comhlíonfar na coinníollacha atá
leagtha amach in Airteagal 203 nó 205, de réir mar cuí, maidir leis an
gcineál réadmhaoine a bheidh léasaithe le cáiliú mar chomhthaobhacht
incháilithe; 
(b)          tá bainistíocht
riosca stóinsithe i bhfeidhm ag an léasóir maidir leis an úsáid a bhaintear as
an tsócmhainn léasaithe, an suíomh ina bhfuil sí agus an aois atá aici agus an
tréimhse atá beartaithe í a úsáid, lena n-áirítear monatóireacht iomchuí a
dhéanamh ar luach an urrúis;
(c)          tá úinéireacht
dhlíthiúil ag an léasóir ar an tsócmhainn agus tá sé ábalta a chearta mar
úinéir a fheidhmiú go tráthúil;
(d)          sa chás nár
fionnadh é sin agus leibhéal an LGD á ríomh, níl an difríocht idir luach an
méid gan amúchadh agus margadhluach an urrúis chomh mór sin is go ndéanfaí meastachán
thar ceart ar an maolú riosca creidmheasa a chuirtear i leith na sócmhainní
léasaithe.
Airteagal 207
Ceanglais maidir le cosaint chistithe
creidmheasa eile
1.                      
Le bheith incháilithe don láimhseáil atá leagtha
amach in Airteagal 227(1), maidir le hairgead i dtaisce le hinstitiúid
tríú páirtí nó ionstraimí comhshamhlaithe airgid ina seilbh, comhlíonfar na
coinníollacha seo a leanas ar fad:
(a)     tá éileamh an iasachtaí i gcoinne na
hinstitiúide tríú páirtí curtha i ngeall go hoscailte nó sannta don institiúid
iasachtaí agus tá an gealltán nó an sannadh sin éifeachtach agus inchurtha i
bhfeidhm le dlí i ngach dlínse iomchuí;
(b)     tugtar fógra don institiúid tríú páirtí
maidir leis an ngealltán nó an sannadh;
(c)     mar thoradh ar an
bhfógra, ní féidir leis an institiúid tríú páirtí íocaíochtaí a dhéanamh leis
an institiúid iasachtaí agus sin amháin nó le páirtithe eile mura bhfaigheann
sí toiliú na hinstitiúide iasachtaí roimh ré;
(d)     tá an gealltán nó an
sannadh neamhchoinníollach agus neamh-inchúlghairthe.
2.                      
Cáileoidh polasaithe árachas saoil atá curtha i
ngeall don institiúid iasachtaí mar chomhthaobhacht incháilithe i gcás ina
gcomhlíonfar na coinníollacha seo a leanas ar fad:
(a)     tá an polasaí árachas saoil curtha i
ngeall nó sannta go hoscailte don institiúid iasachtaí;
(b)     tugtar fógra maidir
leis an ngealltán nó an sannadh don chuideachta atá ag soláthar an árachais
saoil agus ní fhéadfaidh sí méideanna atá iníoctha faoin gconradh a íoc gan
toiliú na hinstitiúide iasachtaí roimh ré;
(c)     tá sé de cheart ag an
institiúid iasachtaí an polasaí a chur ar ceal agus an luach géilliúna a fháil
i gcás mhainneachtain an iasachtaí;
(d)     cuirtear in iúl don
institiúid aon íocaíochtaí faoin bpolasaí nach ndearna sealbhóir an pholasaí;
(e)     cuirtear an chosaint
creidmheasa ar fáil go ceann théarma na hiasachta. Sa chás nach féidir é sin a
dhéanamh toisc go gcríochnaíonn an caidreamh árachais sular n-éagann an
caidreamh iasachta, cinnteoidh an institiúid go n-úsáidfear an méid a thagann
ón gconradh árachais mar urrús don institiúid go dtí deireadh thréimhse an
chomhaontaithe creidmheasa;
(f)      tá an gealltán nó an sannadh éifeachtach
agus inchurtha i bhfeidhm go dlíthiúil an tráth a chuirfear an comhaontú
creidmheasa i gcrích;
(g)     dearbhaíonn an chuideachta atá ag
soláthar an árachais an luach géilliúna agus tá sé neamh-inlaghdaithe;
(h)     tá an luach géilliúna
le híoc go tráthúil ag an gcuideachta atá ag soláthar an árachais saoil, arna
iarraidh sin;
(i)      ní iarrfar an luach
géilliúna gach toiliú na hinstitiúide roimh ré;
(j)      tá an chuideachta
atá ag soláthar an árachais saoil faoi réir Threoir 2009/138/CE ó
Рharlaimint na hЕorpa agus ón gComhairle nó tá sí faoi réir
maoirseachta ag údarás inniúil tríú tír a chuireann socruithe maoirseachta agus
rialála i bhfeidhm atá coibhéiseach ar a laghad leis na cinn a chuirtear i
bhfeidhm san Aontas.
Foroinn 2
Cosaint
neamhcistithe creidmheasa agus nótaí creidmheas-nasctha
Airteagal 208
Ceanglais a bhaineann le ráthaíochtaí agus le díorthaigh
chreidmheasa araon
1.                      
Faoi réir Airteagal 209(1), cáileoidh cosaint
creidmheasa a eascraíonn ó ráthaíocht nó ó dhíorthaigh chreidmheasa mar
chosaint neamhchistithe creidmheasa incháilithe i gcás ina gcomhlíonfar na
coinníollacha seo a leanas ar fad:
(a)     is cosaint creidmheasa dhíreach í an
chosaint creidmheasa;
(b)     tá méid na cosanta
creidmheasa sainithe go soiléir;
(c)     níl aon chlásal i gconradh
na cosanta creidmheasa, a bhfuil a chomhlíonadh faoi rialú díreach an
iasachtóra, a d'fhágfadh:
(i)      go bhféadfadh soláthraí na cosanta an
chosaint a chealú go haontaobhach;
(ii)      go dtiocfadh laghdú
ar chostas éifeachtach na cosanta mar thoradh ar cháilíocht chreidmheasa na
neamhchosanta faoi chosaint a bheadh ag meathlú;
(iii)     go bhféadfaí cosc a
chur ar oibleagáid a bheith ar sholáthraí na cosanta íocaíocht a dhéanamh go
tráthúil i gcás ina mainneodh an féichiúnaí bunaidh íocaíochtaí atá dlite ar
bith a íoc, nó i gcás ina mbeadh an conradh léasaithe éagtha chun críocha luach
iarmharach ráthaithe a aithint faoi Airteagail 129(7) agus 162(4);
(iv)     go bhféadfadh
soláthraí na cosanta aibíocht na cosanta creidmheasa a laghdú;
(d)     tá an chosaint chreidmheasa éifeachtach
agus inchurtha i bhfeidhm go dlíthiúil i ngach dlínse is iomchuí tráth an
comhaontú creidmheasa a thabhairt i gcrích.
2.                      
Léireoidh institiúid d’údaráis inniúla go bhfuil córais
i bhfeidhm aici chun comhchruinniú riosca a d’fhéadfadh teacht chun cinn de thoradh
na húsáide a bhaineann sí as ráthaíochtaí agus díorthaigh chreidmheasa a
bhainistiú. Beidh institiúid ábalta an chaoi a n‑idirghníomhaíonn
a straitéis maidir leis an úsáid a bhaineann sí as díorthaigh chreidmheasa agus
as ráthaíochtaí leis an bhainistíocht a dhéanann sí ar a próifíl riosca
fhoriomlán a léiriú chun sástachta na n-údarás inniúil.
3.                      
Comhlíonfaidh institiúidí aon
cheanglais chonartha agus reachtúla i leith in‑fhorfheidhmitheacht a
gcosanta neamhchistithe creidmheasa faoin dlí is infheidhme maidir lena leas sa
chosaint chreidmheasa, agus déanfaidh siad na bearta is gá d’fhonn é sin a
áirithiú.
Beidh athbhreithniú dlíthiúil leordhóthanach
déanta ag institiúidí lena ndearbhaítear in‑fhorfheidhmitheacht na
cosanta neamhchistithe creidmheasa i ngach dlínse iomchuí. Déanfaidh siad
athbhreithniú den sórt sin arís de réir mar is gá d’fhonn
in-fhorfheidhmitheacht leanúnach a áirithiú.
Airteagal 209
Frithráthaíochtaí cheannasacha agus frithráthaíochtaí eile
de chuid na hearnála poiblí
1.                      
Féadfaidh institiúidí an neamhchosaint atá
liostaithe i mír 2 a láimhseáil mar neamhchosaint atá faoi chosaint ráthaíochta
arna soláthar ag na haonáin atá liostaithe sa mhír sin, ar an gcoinníoll go
gcomhlíonfar na coinníollacha seo a leanas ar fad:
(a)     cumhdaítear gach eilimint riosca
creidmheasa den éileamh faoin bhfrithráthaíocht;
(b)     comhlíonann an
ráthaíocht bhunaidh agus an fhrithráthaíocht na ceanglais le haghaidh
ráthaíochtaí atá leagtha amach in Airteagail 208 agus 210(1), ach amháin
nach gcaithfidh an fhrithráthaíocht a bheith díreach;
(c)     tá an cumhdach
stóinsithe agus ní léir ó aon rud san fhianaise stairiúil nach bhfuil cumhdach
na frithráthaíochta coibhéiseach le cumhdach ráthaíochta dírí ón aonán i gceist.
2.                      
Beidh feidhm ag an láimhseáil atá leagtha síos i
mír 1 maidir le neamhchosaintí faoi chosaint ráthaíochta arna bhfrithráthú ag
aon cheann de na haonáin seo a leanas:
(a)     rialtas láir nó banc ceannais;
(b)     rialtas réigiúnach nó
údarás áitiúil;
(c)     aonán earnála poiblí,
a láimhseáiltear éilimh air mar éilimh ar an rialtais láir i gcomhréir le hAirteagal 111(4);
(d)     banc forbartha
iltaobhach nó eagraíocht idirnáisiúnta, dá sanntar ualú riosca 0 % faoi
Chaibidil 2 nó de bhrí Chaibidil 2;
(e)     aonán earnála poiblí,
a láimhseáiltear éilimh orthu i gcomhréir le hAirteagail 111(1) agus
111(2).
3.                      
Cuirfidh institiúidí an láimhseáil atá leagtha
amach i mír 1 i bhfeidhm freisin maidir le neamhchosaint nach bhfuil
frithráthaithe ag aon aonán atá liostaithe i mír 2 i gcás ina mbeidh
frithráthaíocht na neamhchosanta sin ráthaithe go díreach ag ceann de na
haonáin sin agus i gcás ina gcomhlíonfar na coinníollacha atá liostaithe i mír
1.
Airteagal 210 
Ceanglais bhreise maidir le ráthaíochtaí
1.                      
Cáileoidh ráthaíochta mar chosaint neamhchistithe
creidmheasa incháilithe i gcás ina gcomhlíonfar na coinníollacha ar fad in Airteagal 208
agus na coinníollacha seo a leanas ar fad:
(a)     ar mhainneachtain cháilitheach an
chontrapháirtí, nó ar an méid dlite gan a bheith íoctha aige, tá an ceart ag an
institiúid iasachtaí an ráthóir a thóraíocht go tráthúil i leith airgid ar bith
atá dlite faoin éileamh a bhfuil an chosaint á soláthar ina leith agus ní
bheidh ar an institiúid iasachtaí an ráthóir a thóraíocht ar dtús chun
íocaíocht a fháil;
I gcás cosanta neamhchistithe creidmheasa ina
gcuimsítear iasachtaí morgáiste áit chónaithe, tá tréimhse 24 mí ann chun na
ceanglais in Airteagal 208(1)(c)(iii) agus sa chéad fhomhír a chomhlíonadh.
(b)     is oibleagáid atá doiciméadaithe go
sainráite arna gabháil ag an ráthóir atá sa ráthaíocht;
(c)     comhlíontar ceachtar
de na coinníollacha seo a leanas:
(i)      cumhdaítear gach cineál íocaíochta atáthar
ag súil go ndéanfadh an féichiúnaí maidir leis an éileamh faoin ráthaíocht;
(ii)      i gcás ina ndéantar
cineálacha faoi leith íocaíochta a eisiamh ón ráthóir, tá luach na ráthaíochta
coigeartaithe ag an institiúid iasachtaí chun an cumhdach teoranta a léiriú.
2.                      
I gcás na ráthaíochtaí a sholáthraítear i
gcomhthéacs comhscéimeanna ráthaíochta nó a sholáthraíonn nó a fhrithráthaíonn
na haonáin dá dtagraítear in Airteagal 209(1), measfar go mbeidh na
ceanglais i bpointe (a) de mhír 1 comhlíonta i gcás ina gcomhlíonfar
ceachtar de na coinníollacha seo a leanas:
(a)     tá an ceart ag an institiúid iasachtaí
íocaíocht shealadach a fháil go tráthúil ón ráthóir, ar íocaíocht í a
chomhlíonann an dá choinníoll seo a leanas:
(i)      léiríonn sé meastachán stóinsithe ar an
gcaillteanas, lena n-áirítear caillteanais a thig ón ús gan a bheith íoctha
agus cineálacha eile íocaíochta a bhfuil oibleagáid ar an iasachtaí iad a dhéanamh,
ar méideanna iad is dócha a thabhóidh an institiúid iasachtaí;
(ii)      tá sé comhréireach
le cumhdach na ráthaíochta;
(b)     is féidir leis an institiúid iasachtaí a
léiriú chun sástachta na n-údarás inniúil go dtugann éifeachtaí na ráthaíochta,
a chumhdóidh caillteanais a thig ó ús gan a bheith íoctha agus cineálacha
íocaíochta eile a bhfuil oibleagáid ar an iasachtaí iad a dhéanamh freisin, go
dtugann siad údar le láimhseáil den sórt sin.
Airteagal 211
Ceanglais bhreise maidir le díorthaigh chreidmheasa
1.                      
Cáileoidh díorthaigh chreidmheasa mar chosaint
neamhchistithe creidmheasa incháilithe i gcás ina gcomhlíonfar na coinníollacha
ar fad in Airteagal 208 agus na coinníollacha seo a leanas ar fad:
(a)     áirítear ar na teagmhais chreidmheasa atá
sonraithe sa chonradh díorthach creidmheasa:
(i)      mainneachtain na méideanna atá dlite
faoi théarmaí na bunoibleagáide a íoc atá i bhfeidhm tráth na mainneachtana
sin, agus tréimhse chairde ann atá an-chosúil leis an tréimhse chairde nó atá
níos giorra ná an tréimhse chairde sa bhunoibleagáid;
(ii)      féimheacht,
dócmhainneacht nó neamhábaltacht an fhéichiúnaí a fhiacha a íoc, nó
mainneachtain nó admháil i scríbhinn an fhéichiúnaí maidir lena neamhábaltacht
go ginearálta a fhiacha a íoc de réir mar a thagann siad chun bheith dlite,
agus teagmhais comhchosúla.
(iii)     athchóiriú na
bunoibleagáide trí bhíthin na príomhshuime, an úis nó na dtáillí as a dtig
teagmhas caillteanas creidmheasa a mhaitheamh nó a chur siar;
(b)     i gcás ina ndéantar foráil do
shocraíochtaí airgid le díorthaigh chreidmheasa:
(i)      tá próiseas luachála stóinsithe i
bhfeidhm ag institiúidí d’fhonn caillteanas a mheas go hiontaofa;
(ii)      tá tréimhse ann atá
sonraithe go soiléir chun luachálacha na bunoibleagáide a fháil tar éis an
teagmhais chreidmheasa;
(c)     i gcás ina bhfuil ceart agus cumas
cheannaitheoir na cosanta an bhunoibleagáid a aistriú chuig soláthraí na
cosanta ag teastáil chun socrú a dhéanamh, foráiltear le téarmaí na
bunoibleagáide nach gcoinneofar siar gan chall aon toiliú a bheadh ag teastáil
chun aistriú den chineál sin a dhéanamh;
(d)     tá sainithe go
soiléir céannacht na bpáirtithe atá freagrach as a chinneadh cé acu a tharla
teagmhas creidmheasa nó nár tharla;
(e)     níl sé faoi
sholáthraí na cosanta agus faoi-sean amháin an teagmhas creidmheasa a
chinneadh;
(f)      tá sé de cheart nó
de chumas ag ceannaitheoir na cosanta teagmhas creidmheasa a tharla a chur in
iúl do sholáthraí na cosanta.
I gcás nach n-áirítear athchóiriú na
bunoibleagáide ar na teagmhais chreidmheasa mar a thuairiscítear i bpointe (a)(iii),
d’fhéadfadh an chosaint creidmheasa a bheith incháilithe mar sin féin faoi réir
laghdaithe sa luach mar atá sonraithe in Airteagal 228(2);
2.                      
Aon neamhréir idir an bhunoibleagáid agus an
oibleagáid tagartha faoin díorthach creidmheasa arb í an oibleagáid a úsáidtear
ar mhaithe le luach na socraíochta airgid a chinneadh nó idir an bhunoibleagáid
agus an oibleagáid a úsáidtear lena chinneadh cé acu a tharla nó nár tharla
teagmhas creidmheasa, ní ceadmhach í a úsáid ach i gcás go gcomhlíonfar an dá
choinníoll seo a leanas:
(a)     tá an oibleagáid tagartha nó an
oibleagáid a úsáidtear lena chinneadh cé acu a tharla nó nár tharla teagmhas
creidmheasa, de réir mar a bheidh, ar chomhchéim leis an mbunoibleagáid nó tá
sí sóisearach dó.
(b)     tá an féichiúnaí
céanna ag an mbunoibleagáid agus ag an oibleagáid tagartha nó an oibleagáid a
úsáidtear lena chinneadh cé acu a tharla nó nár tharla teagmhas creidmheasa, de
réir mar a bheidh, agus tá clásail um thrasmhainneachtain nó um thras‑luathú
is inchurtha i bhfeidhm le dlí i bhfeidhm.
Airteagal 212
Ceanglais le cáiliú don láimhseáil atá leagtha amach in Airteagal 148(4)
1.                      
Le bheith incháilithe don láimhseáil atá leagtha
amach in Airteagal 148(4), comhlíonfaidh cosaint creidmheasa a thig as
ráthaíocht nó as díorthach creidmheasa na coinníollacha seo a leanas :
(a)     Is i leith ceann de na neamhchosaintí seo
a leanas atá an bhunoibleagáid:
(a)     neamhchosaint chorparáideach arna sainiú
in Airteagal 142, gan gnóthais árachais nó athárachais a áireamh;
(ii)      neamhchosaint ar
rialtas réigiúnach, údarás áitiúil nó ar aonán earnála poiblí nach
láimhseáiltear mar neamhchosaint ar rialtas láir nó ar bhanc ceannais i
gcomhréir le hAirteagal 142;
(iii)     neamhchosaint ar
fhiontar beag nó meánmhéide, atá aicmithe mar neamhchosaint ar mhiondíol i
gcomhréir le hAirteagal 142(5);
(b)     Níl na bunfhéichiúnaithe ina gcomhaltaí
den ghrúpa céanna le soláthraí na cosanta;
(b)     tá an neamhchosaint
fálaithe le ceann de na hionstraimí seo a leanas:
(i)      díorthaigh chreidmheasa neamhchistithe
aonainm nó ráthaíochtaí aonainm;
(ii)      táirgí bascaeid den chéad
mhainneachtain 
(iii)     táirgí bascaeid don
n-ú mainneachtain
(d)     comhlíonann an chosaint creidmheasa na
ceanglais atá leagtha amach in Airteagail 208, 210 agus 211;
(e)     níl an t-ualú riosca
a bhaineann leis an neamhchosaint roimh an láimhseáil in Airteagal 148(4)
san áireamh in aon ghné den chosaint creidmheasa;
(f)      tá an ceart ag
institiúid agus is féidir léi bheith ag coinne le híocaíocht a fháil ón
soláthraí cosanta gan a bheith uirthi caingean dlí a thionscnamh chun an
contrapháirtí a thóraíocht chun go n-íocfaidh sé. A mhéad is féidir, déanfaidh
an institiúid bearta lena dheimhniú di féin go bhfuil an soláthraí cosanta
toilteanach íoc go pras dá dtarlódh teagmhas creidmheasa;
(g)     glacann an chosaint
creidmheasa cheannaithe chuici féin na caillteanais chreidmheasa uile ar an
gcuid fhálaithe de neamhchosaint a thagann chun cinn mar gheall ar theagmhais
chreidmheasa a tharlaíonn atá leagtha amach sa chonradh;
(h)     I gcás ina ndéantar
foráil i struchtúr eisíocaíochta na cosanta creidmheasa maidir le socraíocht
fhisiceach, tá deimhneacht dhlíthiúil ann gur féidir iasacht, banna nó
dliteanas teagmhasach a sheachadadh;
(i)      i gcás ina mbeidh sé
beartaithe ag institiúid oibleagáid seachas an bhunoibleagáid a sheachadadh,
áiritheoidh sí go bhfuil an oibleagáid inseachadta sách leachtach ionas go
mbeadh ar chumas na hinstitiúide í a cheannach lena seachadadh i gcomhréir leis
an gconradh;
(j)      tá téarmaí agus
coinníollacha na socruithe cosanta creidmheasa dearbhaithe le dlí i scríbhinn
ag soláthraí na cosanta agus an institiúid araon;
(k)     tá próiseas i
bhfeidhm ag institiúidí d’fhonn comhghaol iomarcach a bhrath idir acmhainneacht
creidmheasa sholáthraí na cosanta agus féichiúnaí na neamhchosanta bunúsaí
toisc go mbraitheann a bhfeidhmíocht ar chomhfhachtóirí thar an bhfachtóir
riosca sistéamach;
(l)      i gcás cosanta i
gcoinne riosca caolúcháin, níl díoltóir na n-earraí infhaighte ceannaithe ina
chomhalta den ghrúpa céanna agus atá soláthraí na cosanta.
2.                      
Chun críocha phointe (c)(ii) de mhír 1,
cuirfidh institiúidí an láimhseáil atá leagtha amach in Airteagal 148(4) i
bhfeidhm maidir leis an tsócmhainn laistigh den bhascaed ag a bhfuil an méid is
ísle neamhchosanta atá ualaithe ó thaobh riosca.
3.                      
Chun críocha phointe (c)(iii)
de mhír 1, ní cháileoidh an chosaint arna fáil lena háireamh faoin gcreat
sin i gcás ina bhfuarthas cosaint mhainneachtana (n-1)ú incháilithe chomh maith
nó i gcás inar mhainnigh (n-1) de na sócmhainní laistigh den bhascaed cheana.
Más amhlaidh atá sé, cuirfidh institiúidí an láimhseáil atá leagtha amach in Airteagal 148(4)
i bhfeidhm maidir leis an tsócmhainn laistigh den bhascaed ag a bhfuil an méid
is ísle neamhchosanta atá ualaithe ó thaobh riosca.
Roinn 4
Éifeachtaí
an mhaolaithe riosca creidmheasa a ríomh
Foroinn 1
Cosaint
chistithe creidmheasa
Airteagal 213
Nótaí creidmheas-nasctha
Féadfar infheistíochtaí i nótaí
creidmheas-nasctha arna n-eisiúint ag institiúid iasachtaí a láimhseáil mar
chomhthaobhacht airgid d’fhonn éifeacht na cosanta cistithe creidmheasa a ríomh
i gcomhréir leis an bhFoRoinn seo, ar an gcoinníoll go gcáileoidh an
bhabhtáil mainneachtain chreidmheasa atá leabaithe sa nóta creidmheas-nasctha
mar chosaint neamhchistithe creidmheasa incháilithe.
Airteagal 214
Glanluacháil laistigh den chlár comhardaithe
Láimhseálfar iasachtaí agus taiscí leis an
institiúid iasachtaí atá faoi réir glanluachálá laistigh den chlár comhardaithe
mar chomhthaobhacht airgid d’fhonn éifeacht na cosanta cistithe creidmheasa a
ríomh maidir leis na hiasachtaí agus na taiscí sin de chuid na hinstitiúide
iasachtaí atá faoi réir glanluachálá laistigh den chlár comhardaithe atá
ainmnithe san airgeadra céanna.
Airteagal 215
An Cur Chuige Maoirseachta maidir le Coigeartuithe Luaineachta
nó an Cur Chuige bunaithe ar a Mheastacháin Féin maidir le Coigeartuithe
Luaineachta a úsáid le haghaidh máistir-chomhaontuithe glanluachála 
1.                      
Nuair a ríomhann institiúidí ‘luach na
neamhchosanta lánchoigeartaithe’ (E*) maidir leis na neamhchosaintí
atá faoi réir máistir-chomhaontú glanluachála incháilithe ina gcuimsítear
idirbhearta athcheannaigh nó idirbhearta maidir le hurrúis nó tráchtearraí a
iasachtú nó a fháil ar iasacht nó idirbhearta caipitil eile atá faoi thionchar
an mhargaidh, ríomhfaidh siad na coigeartuithe luaineachta is gá dóibh a chur i
bhfeidhm tríd an gCur Chuige Maoirseachta maidir le Coigeartuithe Luaineachta
nó tríd an gCur Chuige bunaithe ar a Meastacháin Féin maidir le Coigeartuithe
Luaineachta a úsáid (‘Cur Chuige bunaithe ar a Meastacháin Féin’) arna leagan
amach in Airteagail 218 go 221 maidir leis an Modh Cuimsitheach
Comhthaobhach Airgeadais.
Beidh úsáid an Chuir Chuige bunaithe ar a
Mheastacháin Féin faoi réir na gcoinníollacha agus na gceanglas céanna is
infheidhme faoin Modh Cuimsitheach Comhthaobhach Airgeadais.
2.                      
Chun críocha E* a ríomh, comhlíonfar na
coinníollacha seo a leanas:
(a)     ríomhfaidh institiúidí an suíomh glan i
ngach grúpa urrús nó i ngach cineál tráchtearra trí bhíthin an méid i bpointe (i)
a dhealú ón méid i bpointe (ii):
(i)      luach iomlán grúpa urrús nó tráchtearraí
den chineál céanna a iasachtaíodh, a díoladh nó a soláthraíodh faoin
máistir-chomhaontú glanluachála;
(ii)      luach iomlán grúpa
urrús nó tráchtearraí den chineál céanna a fuarthas ar iasacht, a ceannaíodh nó
a fuarthas faoin gcomhaontú;
(b)     ríomhfaidh institiúidí an suíomh glan i
ngach airgeadra, seachas airgeadra socraíochta an mháistir-chomhaontaithe
glanluachála, trí bhíthin an méid i bpointe (i) a dhealú ón méid i bpointe (ii):
(i)      suim luach iomlán na n-urrús atá
ainmnithe san airgeadra sin a iasachtaíodh, a díoladh nó a soláthraíodh faoin
máistir-chomhaontú glanluachála agus méid an airgid thirim san airgeadra sin a
iasachtaíodh nó a aistríodh faoin gconradh;
(ii)      suim luach iomlán
na n-urrús atá ainmnithe san airgeadra sin a fuarthas ar iasacht, a ceannaíodh
nó a fuarthas faoin gcomhaontú agus méid an airgid thirim san airgeadra sin a
fuarthas ar iasacht nó a fuarthas faoin gconradh;
(c)     cuirfidh institiúidí an coigeartú
luaineachta is iomchuí do ghrúpa ar leith urrús nó do shuíomh airgid i bhfeidhm
maidir le luach absalóideach an tsuímh ghlain dheimhnigh nó dhiúltaigh sna
hurrúis sa ghrúpa sin;
(d)     cuirfidh institiúidí an coigeartú
luaineachta maidir le riosca malairte eachtraí (fx) i bhfeidhm maidir leis an
suíomh glan deimhneach nó diúltach i ngach airgeadra seachas airgeadra
socraíochta an mháistir-chomhaonaithe glanluachála.
3.                      
Ríomhfaidh institiúidí E* de réir na
foirmle seo a leanas:
mar a bhfuil:
Ei =   luach
neamhchosanta gach neamhchosanta ar leith faoin gcomhaontú a bheadh i bhfeidhm
in éagmais na cosanta creidmheasa, i gcás ina ríomhann institiúidí méideanna
neamhchosanta atá ualaithe ó thaobh riosca faoin gCur Chuige Caighdeánaithe nó
i gcás ina ríomhann siad na méideanna neamhchosanta atá ualaithe ó thaobh
riosca agus méideanna an chaillteanais ionchasaigh faoin gCur Chuige IRB;
Ci =   luach
na n-urrús i ngach aon ghrúpa nó tráchtearraí den chineál céanna a fuarthas ar
iasacht, a ceannaíodh nó a fuarthas nó an t-airgead a fuarthas ar iasacht nó a
fuarthas maidir le gach aon neamhchosaint I;
 =           an suíomh glan (deimhneach nó diúltach) i ngrúpa ar leith
urrús j;
 =                        an
suíomh glan (deimhneach nó diúltach) in airgeadra ar leith k seachas airgeadra
socraíochta an chomhaontuithe arna ríomh faoi phointe (b) de mhír 2;
 =           an
coigeartú luaineachta is iomchuí do ghrúpa áirithe urrús j;
 =           coigeartú
luaineachta airgeadra k i leith airgeadra eachtraigh.
4.                      
Ar mhaithe le méideanna neamhchosanta atá ualaithe
ó thaobh riosca agus méideanna an chaillteanais ionchasaigh le haghaidh
idirbheart athcheannaigh nó idirbhearta maidir le hurrúis nó tráchtearraí a
iasachtú nó a fháil ar iasacht nó idirbhearta caipitil eile atá faoi thionchar
an mhargaidh a chumhdaítear faoin máistir-chomhaontú glanluachála a ríomh,
úsáidfidh institiúidí E* arna ríomh faoi mhír 3 mar luach
neamhchosanta na neamhchosanta ar an gcontrapháirt a thagann as na hidirbhearta
atá faoi réir an mháistir-chomhaontaithe glanluachála chun críocha Airteagal 108
faoin gCur Chuige Caighdeánaithe nó chun críocha Chaibidil 3 faoin gCur Chuige
IRB.
5.                      
Chun críocha mhíreanna 2 agus
3, ciallaíonn ‘grúpa urrús’ urrúis a eisíonn an t-aonán céanna, urrúis ag a
bhfuil an dáta eisiúna céanna, an aibíocht chéanna, atá faoi réir na dtéarmaí
agus na gcoinníollacha céanna, agus atá faoi réir na dtréimhsí leachtaithe
céanna arna léiriú in Airteagail 219 agus 220, de réir mar is infheidhme.
Airteagal 216
Cur Chuige na Samhlacha Inmheánacha a úsáid le haghaidh máistir-chomhaontuithe
glanluachála 
1.                      
Mar mhalairt ar an gCur Chuige Maoirseachta maidir
le Coigeartuithe Luaineachta nó ar an gCur Chuige bunaithe ar a Meastacháin
Féin a úsáid chun luach na neamhchosanta lánchoigeartaithe a ríomh (E*)
a thig ó mháisitir-chomhaontú glanluachála incháilithe a chur i bhfeidhm ag cuimsiú
idirbheart athcheannaigh nó idirbheart maidir le hurrúis nó tráchtearraí a
iasachtú nó a fháil ar iasacht nó idirbheart caipitil eile atá faoi thionchar
an mhargaidh seachas idirbhearta díorthach, féadfaidh institiúidí, faoi réir
chead na n-údarás inniúil, cur chuige na samhlacha inmheánacha a úsáid ina
gcuirtear san áireamh éifeachtaí comhghaolaithe idir na suíomhanna urrúis atá
faoi réir an mháistir-chomhaontaithe glanluachála mar aon le leachtacht na
n-ionstraimí lena mbaineann.
2.                      
Faoi réir chead na n-údarás inniúil, féadfaidh
institiúidí a samhlacha inmheánacha féin a úsáid chomh maith le haghaidh
idirbheart iasachta éarlaise, i gcás ina bhfuil na hidirbhearta cuimsithe faoi
mháistir-chomhaontú déthaobhach glanluachála a chomhlíonann na ceanglais atá leagtha
amach i gCaibidil 6, Roinn 7.
3.                      
Féadfaidh institiúid cur chuige
na samhlacha inmheánacha a úsáid is cuma cé acu an Cur Chuige Caighdeánaithe nó
an Cur Chuige IRB atá roghnaithe acu chun méideanna neamhchosanta atá ualaithe
ó thaobh riosca a ríomh. Mar sin féin, i gcás ina bhféachann institiúid le cur
chuige na samhlacha inmheánacha a úsáid, déanfaidh sí amhlaidh i gcás gach
contrapháirtí agus gach urrúis, gan punanna neamhábhartha a áireamh i gcás ina
bhféadfaidh sí an Cur Chuige Maoirseachta maidir le Coigeartuithe Luaineachta
nó an Cur Chuige bunaithe ar a Meastacháin Féin atá leagtha síos in Airteagal 215
a úsáid.
Féadfaidh institiúidí a bhfuil cead faighte acu
samhail inmheánach na bainistíochta riosca a úsáid faoi Theideal IV, Caibidil 5
cur chuige na samhlacha inmheánacha a úsáid. I gcás
nach bhfuil cead den sórt sin faighte ag institiúid, féadfaidh sí iarratas a
dhéanamh ar na húdaráis inniúla fós chun cead a fháil cur chuige na samhlacha
inmheánacha a úsáid chun críocha an Airteagail seo.
4.                      
Ní thabharfaidh údaráis inniúla cead d’institiúid
cur chuige na samhlacha inmheánacha a úsáid ach amháin i gcás inar deimhin leo
go bhfuil córas na hinstitiúide maidir leis na rioscaí a thagann as na
hidirbhearta a chuimsíonn an máistir-chomhaontú glanluachála slán ar bhonn
coincheapúil agus curtha chun feidhme le hionracas agus i gcás ina gcomhlíonfar
na caighdeáin cháilíochtúla seo a leanas:
(a)     tá an tsamhail tomhas riosca inmheánach a
úsáidtear chun luaineacht praghsanna fhéideartha a ríomh le haghaidh na n-idirbheart
comhtháite go dlúth le próiseas bainistithe riosca laethúil na hinstitiúide
agus úsáidtear í mar an bhonn le neamhchosaintí ar riosca a thuairisciú do
bhainistíocht shinsearach na hinstitiúide;
(b)     tá aonad rialaithe
riosca ag an institiúid a chomhlíonann na ceanglais seo a leanas:
(i)      tá
sé neamhspleách ar aonaid trádála gnó agus tuairiscíonn sé go díreach don
bainistíocht shinsearach;
(ii)      tá sé freagrach as córas bainistíochta riosca na
hinstitiúide a dhearadh agus a chur chun feidhme;
(iii)     déanann sé tuairiscí laethúla ar aschur na samhla
tomhas riosca agus ar na bearta iomchuí atá le déanamh i dtéarmaí teorainneacha
suímh agus déanann sé anailís orthu.
(c)     athbhreithnítear na tuairiscí laethúla a
dhéantar san aonad rialaithe riosca ar leibhéal bainistíochta ag a bhfuil
údarás leordhóthanach le laghduithe a fhorfheidhmiú ar shuíomhanna a glacadh agus
le laghduithe ar neamhchosaint fhoriomlán ar riosca a fhorfheidhmiú; 
(d)     tá a dóthain ball
foirne ag an institiúid san aonad rialaithe riosca atá oilte i samhlacha
sofaisticiúla a úsáid;
(e)     tá nósanna imeachta
bunaithe ag an institiúid le monatóireacht a dhéanamh ar shraith
dhoiciméadaithe de bheartais agus rialuithe inmheánacha a bhaineann le feidhmiú
foriomlán an chórais chun riosca a thomhas agus lena áirithiú go gcomhlíonfar
na beartais agus na rialuithe sin;
(f)      tá cuntas teiste
cruthaithe ag samhlacha na hinstitiúide maidir le cruinneas réasúnta i rioscaí
a thomhas arna léiriú trí thástáil a théann siar ar a haschur ag úsáid sonraí
bliana ar a laghad;
(g)     déanann an institiúid
dianchlár tástála struis go minic agus déanann an bhainistíocht shinsearach
athbhreithniú ar thorthaí na dtástálacha sin agus léirítear iad sna beartais
agus sna teorainneacha a shocraíonn sí;
(h)     déanann an
institiúid, mar chuid dá próisis iniúchóireachta inmheánaí rialta,
athbhreithniú neamhspleách ar a córas chun riosca a thomhas. San áireamh san
athbhreithniú sin beidh gníomhaíochtaí na n-aonad trádála gnó agus an aonaid
rialaithe riosca neamhspleách araon.
(i)      uair amháin sa
bhliain ar a laghad, déanann an institiúid athbhreithniú ar a córas
bainistíochta riosca;
(j)      comhlíonann an
tsamhail inmheánach na ceanglais atá leagtha síos in Airteagal 286(8) agus
(9) agus in Airteagal 288.
5.                      
Gabhfar líon leordhóthanach fachtóirí riosca sa
tsamhail tomhas riosca d’fhonn na rioscaí praghais ábhartha uile a ghabháil.
Féadfaidh institiúid comhghaoil eimpíreacha úsáid
laistigh de chatagóirí riosca agus thar chatagóirí riosca i gcás ina bhfuil a
córas tomhaiste comhghaol fónta agus go gcuirtear chun feidhme é go hionraic.
6.                      
Déanfaidh institiúidí atá ag úsáid chur chuige na
samhlacha inmheánacha E* a ríomh de réir na foirmle seo a leanas:
mar a bhfuil:
Ei =   luach neamhchosanta gach
neamhchosanta ar leith faoin gcomhaontú a bheadh i bhfeidhm in éagmais na
cosanta creidmheasa, i gcás ina ríomhann institiúidí na méideanna neamhchosanta
atá ualaithe ó thaobh riosca faoin gCur Chuige Caighdeánaithe nó i gcás ina
ríomhann siad na méideanna neamhchosanta atá ualaithe ó thaobh riosca agus
méideanna an chaillteanais ionchasaigh faoin gCur Chuige IRB;
Ci =   luach na n-urrús a
fuarthas ar iasacht, a ceannaíodh nó a fuarthas nó an t-airgead a fuarthas ar
iasacht nó a fuarthas maidir le gach aon neamhchosaint i den sórt sin. 
Agus méideanna neamhchosanta atá ualaithe ó thaobh
riosca á ríomh ag úsáid samhlacha inmheánacha, úsáidfidh institiúidí aschur
shamhail an lae gnó roimhe sin.
7.                      
Beidh ríomh an athraithe a d’fhéadfadh tarlú i
luach dá dtagraítear i mír 6 faoi réir na gcaighdeán seo a leanas ar fad:
(a)     déanfar é gach lá ar a laghad;
(b)     beidh sé bunaithe ar
eatramh muiníne aonfhoircneach 99ú peircintíl;
(c)     beidh sé bunaithe ar
thréimhse leachtaithe atá coibhéiseach le 5 lá, ach amháin i gcás idirbheart
seachas idirbhearta athcheannaigh i leith urrús nó idirbheart maidir le hurrúis
a iasachtú nó a fháil ar iasacht mar a n-úsáidfear tréimhse leachtaithe atá
coibhéiseach le 10 lá;
(d)     beidh sé bunaithe ar
thréimhse bhreathnóireachta stairiúil éifeachtach bliain amháin ar a laghad ach
amháin i gcás ina mbeidh údar le tréimhse bhreathnóireachta níos giorra mar
gheall ar bhorradh suntasach i luaineacht praghsanna;
(e)     déanfar an tacar
sonraí a úsáidtear sa ríomh a nuashonrú gach trí mhí.
I gcás ina bhfuil idirbheart athcheannaigh ag
institiúid, nó idirbheart maidir le hurrúis nó tráchtearraí a iasachtú nó a
fháil ar iasacht agus idirbheart iasachta éarlaise nó idirbheart dá shamhail nó
tacar glanluachála a chomhlíonann na critéir atá leagtha amach in Airteagal 279(2)
agus (3), beidh an íostréimhse shealbhaíoctha i gcomhréir leis an tréimhse
éarlaise faoi riosca a bheadh i bhfeidhm faoi na míreanna sin, i gcomhar le hAirteagal 279(4).
8.                      
Ar mhaithe le ríomh na méideanna neamhchosanta atá
ualaithe ó thaobh riosca agus méideanna an chaillteanais ionchasaigh le haghaidh
idirbheart athcheannaigh nó le haghaidh idirbheart maidir le hurrúis nó
tráchtearraí a iasachtú nó a fháil ar iasacht nó idirbhearta caipitil eile atá
faoi thionchar an mhargaidh a chuimsíonn an máistir-chomhaontú glanluachála,
úsáidfidh institiúidí E* arna
ríomh faoi mhír 6 mar luach na neamhchosanta den neamhchosaint ar an
gcontrapháirt a thagann as na hidirbhearta atá faoi réir an
mháistir-chomhaontaithe glanluachála chun críocha Airteagal 108 faoin gCur
Chuige Caighdeánaithe nó chun críocha Chaibidil 3 faoin gCur Chuige IRB.
9.                      
Forbróidh an ÚBE dréachtchaighdeáin theicniúla
rialála d’fhonn an méid seo a leanas a shonrú:
(a)     cad is punann neamhábhartha ann chun
críocha mhír 3;
(b)     na critéir lena
chinneadh an bhfuil an tsamhail inmheánach fónta agus curtha chun feidhme le
hionracas chun críocha mhíreanna 4 agus 5.
Cuirfidh an ÚBE na dréachtchaighdeáin theicniúla
rialála sin faoi bhráid an Choimisiúin faoin 31 Nollaig 2014.
Déantar cumhacht a tharmligean
chuig an gCoimisiún chun na dréachtchaighdeáin theicniúla rialála dá
dtagraítear sa chéad fhomhír a ghlacadh i gcomhréir leis an nós imeachta atá
leagtha síos in Airteagail 10 go 14 de Rialachán (AE) Uimh. 1093/2010.
Airteagal 217
 Modh Simplí Comhthaobhach Airgeadais
1.                      
Ní fhéadfaidh institiúidí an Modh Simplí
Comhthaobhach Airgeadais a úsáid ach amháin i gcás ina ríomhann siad méideanna
neamhchosanta atá ualaithe ó thaobh riosca faoin gCur Chuige Caighdeánaithe. Ní úsáidfidh institiúidí an Modh Simplí Comhthaobhach
Airgeadais agus an Modh Cuimsitheach Comhthaobhach Airgeadais araon, ach amháin
chun críocha Airteagail 143(1) agus 145(1). Ní úsáidfidh institiúidí an
eisceacht seo go roghnaitheach ar mhaithe le ceanglais cistí dílse a bhaint
amach nó ar mhaithe le arbatráiste rialála a stiúradh.
2.                      
Faoin Modh Simplí Comhthaobhach
Airgeadais sannfaidh institiúidí luach atá cothrom lena margadhluach do
comhthaobhacht airgeadais incháilithe arna chinneadh i gcomhréir le pointe (d)
d’Airteagal 202(4).
3.                      
Sannfaidh institiúidí an t-ualú
riosca a shannfaidís faoi Chaibidil 2 mar a raibh neamhchosaint dhíreach ag an
institiúid iasachtaí ar an ionstraim chomhthaobhachta do na codanna sin de
luachanna na neamhchosanta atá comhthaobhaithe le margadhluach na
comhthaobhachta incháilithe. Chun na críocha sin, beidh luach neamhchosanta na
hítime lasmuigh den chlár comhardaithe atá liostaithe in Iarscríbhinn I
cothrom le 100% de luach na hítime seachas luach na neamhchosanta atá sonraithe
in Airteagal 106(1) a bheith ann.
Beidh an t-ualú riosca a bhaineann leis an gcuid
chomhthaobhaithe cothrom le 20 % ar a laghad ach amháin mar atá sonraithe
i míreanna 4 go 6. Cuirfidh institiúidí an t-ualú
riosca a shannfaidís do neamhchosaint neamhurraithe ar an gcontrapháirtí faoi
Chaibidil 2 i bhfeidhm maidir leis an gcuid eile de luach na neamhchosanta.
4.                      
Sannfaidh institiúidí ualú riosca 0 % don
chuid chomhthaobhaithe den neamhchosaint a thagann as idirbhearta athcheannaigh
agus idirbhearta maidir le hurrúis a iasachtú nó a fháil ar iasacht a
chomhlíonann na critéir in Airteagal 222. I gcás
nach príomhpháirtí sa mhargadh é an contrapháirtí san idirbheart, sannfaidh
institiúidí ualú riosca 10 %.
5.                      
Sannfaidh institiúidí ualú
riosca 0 %, de réir mhéid an tsoláthair urrúis chomhthaobhaigh, do
luachanna na neamhchosanta arna gcinneadh faoi Chaibidil 6 i gcás na
n-ionstraimí díorthacha atá liostaithe in Iarscríbhinn II agus faoi réir
marcáil laethúil ón margadh, luachanna a bheidh comhthaobhaithe le hairgead nó
le hionstraimí comhshamhlaithe airgid i gcás nach bhfuil neamhréir airgeadra i
gceist.
Sannfaidh institiúidí ualú riosca 10 %, de
réir mhéid an tsoláthair urrúis chomhthaobhaigh, do luachanna neamhchosanta na
n-idirbheart sin a bheidh comhthaobhaithe le hurrúis fiachais arna n-eisiúint
ag rialtais láir nó ag bainc cheannais dá sanntar ualú riosca 0 % faoi
Chaibidil 2.
6.                      
I gcás idirbheart seachas na cinn sin dá
dtagraítear i míreanna 4 agus 5, féadfaidh institiúidí ualú riosca 0 % a
shannadh i gcás ina mbeidh an neamhchosaint agus an chomhthaobhacht ainmnithe
san airgeadra céanna, agus i gcás ina gcomhlíonfar ceachtar de na coinníollacha
seo a leanas:
(a)     airgead i dtaisce nó ionstraim
chomhshamhlaithe airgid is ea an chomhthaobhacht;
(b)     tá an chomhthaobhacht
i bhfoirm urrúis fiachais arna n-eisiúint ag rialtas láir nó ag bainc cheannais
a cháilíonn d’ualú riosca 0 % faoi Airteagal 109, agus rinneadh
lascaine 20 % ar a mhargadhluach.
7.                      
Chun críocha mhíreanna 5 agus 6, áireofar ar
‘urrúis fiachais arna n-eisiúint ag rialtais láir nó ag bainc cheannais’ na
nithe seo a leanas:
(a)     urrúis fiachais arna n-eisiúint ag
rialtais réigiúnacha nó ag údaráis áitiúla, neamhchosaintí a láimhseáiltear mar
neamhchosaintí ar an rialtas láir a bhfuil siad bunaithe ina dhlínse faoi Airteagal 110;
(b)     urrúis fiachais arna
n-eisiúint ag bainc forbartha iltaobhacha a sanntar ualú riosca 0 % dóibh
faoi Airteagal 112(2) nó de bhua Airteagal 112(2);
(c)     urrúis fiachais arna
n-eisiúint ag eagraíochtaí idirnáisiúnta a sanntar ualú riosca 0 % dóibh
faoi Airteagal 113.
Airteagal 218
Modh Cuimsitheach Comhthaobhach Airgeadais
1.                      
D’fhonn luaineacht praghsanna a chur san áireamh,
cuirfidh institiúidí coigeartuithe luaineachta i bhfeidhm maidir le
margadhluach na comhthaobhachta, mar atá leagtha amach in Airteagail 219
go 222, agus comhthaobhacht airgeadais á luacháil chun críocha an Mhodha
Chuimsithigh Chomhthaobhaigh Airgeadais.
I gcás ina mbeidh comhthaobhacht ainmnithe in
airgeadra atá éagsúil leis an airgeadra ina bhfuil an neamhchosaint bhunúsach
ainmnithe, cuirfidh institiúidí coigeartú leis a léireoidh luaineacht airgeadra
ar an gcoigeartú luaineachta atá iomchuí don chomhthaobhacht mar atá leagtha
amach in Airteagail 219 go 222.
I gcás idirbheart díorthach
thar an gcuntar arna gcumhdach faoi chomhaontuithe glanluachála a aithníonn na
húdaráis inniúla faoi Chaibidil 6, cuirfidh institiúidí coigeartú luaineachta i
bhfeidhm a léireoidh luaineacht airgeadra ar an gcoigeartú luaineachta nuair a
bheidh neamhréir idir an t-airgeadra comhthaobhachta agus an t-airgeadra
socraíochta. Fiú nuair atá airgeadraí éagsúla i gceist sna hidirbhearta arna
gcumhdach faoin gcomhaontú glanluachála, cuirfidh institiúidí coigeartú
luaineachta aonair i bhfeidhm.
2.                      
Ríomhfaidh institiúidí luach na comhthaobhachta
arna choigeartú de réir na luaineachta (CVA) nach mór dóibh a chur
san áireamh mar seo a leanas: 
mar a bhfuil:
C =    luach na comhthaobhachta;
HC =  an coigeartú luaineachta is iomchuí don
chomhthaobhacht, arna ríomh faoi Airteagail 219 agus 222;
Hfx =  an
coigeartú luaineachta is iomchuí do neamhréir airgeadra, arna ríomh faoi Airteagail 219
agus 222.
Úsáidfidh institiúidí an fhoirmle sa mhír seo agus
luach na comhthaobhachta arna choigeartú de réir na luaineachta á ríomh acu le
haghaidh gach idirbhirt seachas na hidirbhearta sin atá faoi réir
mháistir-chomhaontuithe glanluachála aitheanta a bhfuil feidhm ag na forálacha
atá leagtha amach in Airteagail 215 agus 216 maidir leo.
3.                      
Ríomhfaidh institiúidí luach na neamhchosanta arna
choigeartú de réir na luaineachta(CVA) nach mór dóibh a chur san
áireamh mar seo a leanas:
mar a bhfuil:
E =    luach na
neamhchosanta mar a chinnfí é faoi Chaibidil 2 nó faoi Chaibidil 3 de réir mar
is iomchuí i gcás nach raibh an neamhchosaint comhthaobhaithe;
HC =  an coigeartú luaineachta
is iomchuí don neamhchosaint, arna ríomh faoi Airteagail 219 agus 222;
I gcás idirbheart díorthach thar an gcuntar
ríomhfaidh institiúidí EVA mar seo a leanas:
.
4.                      
Chun críocha E a ríomh i mír 3, beidh feidhm ag an
méid seo a leanas:
(a)     i gcás institiúidí a ríomhann méideanna
neamhchosanta atá ualaithe ó thaobh riosca faoin gCur Chuige Caighdeánaithe,
beidh luach neamhchosanta ítime lasmuigh den chlár comhardaithe atá liostaithe
in Iarscríbhinn I cothrom le 100% de luach na hítime sin seachas a bheith
cothrom le luach na neamhchosanta atá sonraithe in Airteagal 106(1);
(b)     maidir le
hinstitiúidí a ríomhann méideanna neamhchosanta atá ualaithe ó thaobh riosca
faoin gCur Chuige IRB, ríomhfaidh siad luach neamhchosanta na n-ítimí atá
liostaithe in Airteagal 162(8) go (10) trí fhachtóir coinbhéartachta 100 %
a úsáid seachas na fachtóirí coinbhéartachta nó na céatadáin atá sonraithe sna
míreanna sin.
5.                      
Ríomhfaidh institiúidí luach na neamhchosanta lánchoigeartaithe,
agus éifeachtaí luaineachta agus maolaithe riosca na comhthaobhachta á gcur san
áireamh mar a leanas:
mar a bhfuil:
CVAM =           CVAarna choigeartú tuilleadh le haghaidh aisioncronacht
aibíochta ar bith i gcomhréir le forálacha Roinn 5;
E* =   luach na neamhchosanta lánchoigeartaithe.
6.                      
Féadfaidh institiúidí coigeartuithe luaineachta a
ríomh tríd an gCur Chuige Maoirseachta maidir le Coigeartuithe Luaineachta dá
dtagraítear in Airteagal 219 nó tríd an gCur Chuige bunaithe ar a
Meastacháin Féin dá dtagraítear in Airteagal 220 a úsáid.
Féadfaidh institiúid an Cur Chuige Maoirseachta
maidir le Coigeartuithe Luaineachta nó an Cur Chuige bunaithe ar a Meastacháin
Féin a úsáid is cuma cé acu an Cur Chuige Caighdeánaithe nó an Cur Chuige IRB
atá roghnaithe acu chun na méideanna neamhchosanta atá ualaithe ó thaobh riosca
a ríomh.
Mar sin féin, i gcás ina n-úsáideann institiúid an
Cur Chuige bunaithe ar a Meastacháin Féin, déanfaidh sí amhlaidh do raon iomlán
na gcineálacha ionstraime, gan punanna neamhábhartha a áireamh mar a
bhféadfaidh sí an Cur Chuige Maoirseachta maidir le Coigeartuithe Luaineachta a
úsáid.
7.                      
Mar a bhfuil an chomhthaobhacht comhdhéanta de
roinnt ítimí incháilithe, ríomhfaidh institiúidí an coigeartú luaineachta mar
seo a leanas:
mar a bhfuil:
ai =    an cion de luach na hítime incháilithe i luach iomlán na
comhthaobhachta;
Hi =   an
coigeartú luaineachta is infheidhme maidir leis an ítim incháilithe i.
Airteagal 219 
Coigeartú luaineachta de réir maoirseachta faoin Modh
Cuimsitheach Comhthaobhach Airgeadais
1.                      
Is iad na coigeartuithe luaineachta a bheidh le cur
i bhfeidhm ag institiúidí faoin gCur Chuige Maoirseachta maidir le
Coigeartuithe Luaineachta, ag glacadh leis go ndéantar athluacháil laethúil, iad
sin atá leagtha amach i dTáblaí 1 go 4 den mhír seo.
COIGEARTUITHE LUAINEACHTA
 Tábla 1 
 An chéim den cháilíochta chreidmheasa lena mbaineann an measúnú creidmheasa ar an urrús fiachais. || Aibíocht Iarmhair || Coigeartuithe luaineachta le haghaidh urrús fiachais arna n-eisiúint ag aonáin a bhfuil cur síos orthu i gCuid 1, Airteagal 193(b) || Coigeartuithe luaineachta le haghaidh urrús fiachais arna n-eisiúint ag aonáin a bhfuil cur síos orthu i gCuid 1, Airteagal 193(c) agus (d) || Coigeartuithe luaineachta le haghaidh suíomhanna urrúsúcháin agus a chomhlíonann na critéir atá leagtha amach i gCuid 1, Airteagal 193(h) 
   ||   || tréimhse leachtaithe 20 lá ( %) || tréimhse leachtaithe 10 lá ( %) || tréimhse leachtaithe 5 lá ( %) || tréimhse leachtaithe 20 lá ( %) || tréimhse leachtaithe 10 lá ( %) || tréimhse leachtaithe 5 lá ( %) || tréimhse leachtaithe 20 lá ( %) || tréimhse leachtaithe 10 lá ( %) || tréimhse leachtaithe 5 lá ( %) 
 1 || ≤ 1 bhliain || 0.707 || 0.5 || 0.354 || 1.414 || 1 || 0.707 || 2.829 || 2 || 1.414 
   || >1 ≤ 5 bliana || 2.828 || 2 || 1.414 || 5.657 || 4 || 2.828 || 11.314 || 8 || 5.657 
   || > 5 bliana || 5.657 || 4 || 2.828 || 11.314 || 8 || 5.657 || 22.628 || 16 || 11.313 
 2-3 || ≤ 1 bhliain || 1.414 || 1 || 0.707 || 2.828 || 2 || 1.414 || 5.657 || 4 || 2.828 
   || >1 ≤ 5 bliana || 4.243 || 3 || 2.121 || 8.485 || 6 || 4.243 || 16.971 || 12 || 8.485 
   || > 5 bliana || 8.485 || 6 || 4.243 || 16.971 || 12 || 8.485 || 33.942 || 24 || 16.970 
 4 || ≤ 1 bhliain || 21.213 || 15 || 10.607 || N/B || N/B || N/B || N/B || N/B || N/B 
   || >1 ≤ 5 bliana || 21.213 || 15 || 10.607 || N/B || N/B || N/B || N/B || N/B || N/B 
   || > 5 bliana || 21.213 || 15 || 10.607 || N/B || N/B || N/B || N/B || N/B || N/B 
 Tábla 2 
 An chéim den cháilíochta chreidmheasa lena bhfuil baint ag measúnú creidmheasa ar urrús fiachais gearrthéarmach || Coigeartuithe luaineachta le haghaidh urrúis fiachais arna n-eisiúint ag aonáin, ar a gcuirtear síos i gCuid 1, Airteagal 193(b), le measúnuithe creidmheasa gearrthéarmacha || Coigeartuithe luaineachta le haghaidh urrús fiachais arna n-eisiúint ag aonáin ar a gcuirtear síos i gCuid 1, Airteagal 193(c) agus (d), le measúnuithe creidmheasa gearrthéarmacha 
   || tréimhse leachtaithe 20 lá ( %) || tréimhse leachtaithe 10 lá ( %) || tréimhse leachtaithe 5 lá ( %) || tréimhse leachtaithe 20 lá ( %) || tréimhse leachtaithe 10 lá ( %) || tréimhse leachtaithe 5 lá ( %) 
 1 || 0.707 || 0.5 || 0.354 || 1.414 || 1 || 0.707 
 2-3 || 1.414 || 1 || 0.707 || 2.828 || 2 || 1.414 
 Tábla 3 
 Cineálacha eile comhthaobhachta nó neamhchosanta 
   || tréimhse leachtaithe 20 lá ( %) || tréimhse leachtaithe 10 lá ( %) || tréimhse leachtaithe 5 lá ( %) 
 Cothromais Phríomhinnéacs, Bannaí In-chomhshóite Príomhinnéacs || 21.213 || 15 || 10.607 
 Cothromas eile nó Bannaí In‑chomhshóite atá liostaithe ar mhalartán aitheanta || 35.355 || 25 || 17.678 
 Airgead tirim || 0 || 0 || 0 
 Ór || 21.213 || 15 || 10.607 
 Tábla 4 
 Coigeartú luaineachta le haghaidh neamhréire airgeadra 
 tréimhse leachtaithe 20 lá ( %) || tréimhse leachtaithe 10 lá ( %) || tréimhse leachtaithe 5 lá ( %) 
 11.314 || 8 || 5.657 
2.                      
Beidh ríomh na gcoigeartuithe luaineachta i
gcomhréir le mír 1 faoi réir na gcoinníollacha seo a leanas:
(a)     i gcás idirbheart iasachta urraithe beidh
an tréimhse leachtaithe cothrom le 20 lá gnó ;
(b)     i gcás idirbheart
athcheannaigh, ach amháin a mhéid is a bhaineann na hidirbhearta sin le
haistriú na dtráchtearraí nó na gceart faoi ráthaíocht a bhaineann le teideal
chun tráchtearraí, agus idirbhearta maidir le hurrúis a iasachtú nó a fháil ar
iasacht, beidh an tréimhse leachtaithe cothrom le 5 lá gnó;
(c)     i gcás idirbheart
caipitil eile faoi thionchar an mhargaidh, beidh an tréimhse leachtaithe
cothrom le 10 lá gnó;
I gcás ina bhfuil idirbheart nó tacar glanluachála
ag institiúid trína gcomhlíontar na critéir atá leagtha amach in Airteagal 279(2)
and (3), beidh an íostréimhse shealbhaíochta i gcomhréir leis an tréimhse
éarlaise faoi riosca a bheadh i bhfeidhm faoi na míreanna sin.
3.                      
I dTáblaí 1 go 4 de mhír 1 agus i míreanna 4
go 6, is ionann an chéim den cháilíocht chreidmheasa lena mbaineann measúnú
creidmheasa ar an urrús fiachais agus an chéim den cháilíocht chreidmheasa lena
gcinneann an ÚBE an measúnú creidmheasa a bheidh le comhcheangal faoi Chaibidil
2.
Ar mhaithe leis an gcéim den cháilíocht
chreidmheasa lena mbaineann measúnú creidmheasa ar an urrús fiachais dá
dtagraítear san chéad fhomhír a chinneadh, tá feidhm ag Airteagal 193(7)
chomh maith.
4.                      
I gcás urrús neamhcháilithe nó tráchtearraí arna
n-iasachtú nó arna ndíol faoi idirbhearta athcheannaigh nó idirbhearta maidir
le hurrúis nó tráchtearraí a iasachtú nó a fháil ar iasacht, baineann an
coigeartú luaineachta céanna leo is a bhaineann leis an gcothromas neamh‑phríomhinnéacs
atá liostaithe ar mhalartán aitheanta.
5.                      
I gcás aonaid incháilithe i
ngnóthais chomhinfheistíochta, tá an coigeartú luaineachta cothrom leis na
meánchoigeartuithe luaineachta ualaithe a mbeadh feidhm acu, ag féachaint do
thréimhse leachtaithe an idirbhirt atá sonraithe i mír 2, maidir leis na
sócmhainní inar infheistigh an ciste.
I gcás nach eol don institiúid cad iad na
sócmhainní inar infheistigh an ciste, tá an coigeartú luaineachta cothrom leis
an gcoigeartú luaineachta is airde a mbeadh feidhm aige maidir le ceann ar bith
de na sócmhainní a bhfuil sé de cheart ag an gciste infheistiú iontu.
6.                      
I gcás urrús fiachais gan rátáil arna n-eisiúint ag
institiúidí agus a chomhlíonann na critéir incháilitheachta in Airteagal 193(4)
is ionann an coigeartú luaineachta agus an coigeartú luaineachta a dhéantar ar
urrúis arna n-eisiúint ag institiúidí nó ag corparáidí a bhfuil measúnú
creidmheasa seachtrach acu a bhaineann le céimeanna 2 nó 3 den cháilíocht
chreidmheasa.
Airteagal 220
A mheastacháin féin ar choigeartuithe luaineachta faoin
Modh Cuimsitheach Comhthaobhach Airgeadais
1.                      
Tabharfaidh na húdaráis inniúla cead d’institiúidí
a meastacháin luaineachta féin a úsáid chun na coigeartuithe luaineachta a
bheidh le cur i bhfeidhm maidir le comhthaobhacht agus neamhchosaintí a ríomh i
gcás ina gcomhlíonfaidh na hinstitiúidí sin na ceanglais atá leagtha amach i
míreanna 2 agus 3. Institiúidí a mbeidh cead faighte
acu a meastacháin luaineachta féin a úsáid, ní rachaidh siad i muinín modhanna
eile arís ach amháin má léiríonn siad cúis mhaith a bheith leis sin agus beidh
sé faoi réir chead na n-údarás inniúil.
I gcás urrús fiachais ag a bhfuil measúnú
creidmheas ó ECAI aitheanta atá coibhéiseach le grád infheistíochta nó níos
airde, féadfaidh institiúidí meastachán luaineachta a ríomh do gach catagóir
den urrús.
I gcás urrús fiachais ag
bhfuil measúnú creidmheas ó ECAI aitheanta atá coibhéiseach le grád
infheistíochta nó níos ísle ná sin, agus i gcás gach comhthaobhachta
incháilithe eile, féadfaidh institiúidí na coigeartuithe luaineachta a ríomh
maidir le gach ítim ar leith.
Déanfaidh institiúidí a
úsáideann an Cur Chuige bunaithe ar a Meastacháin féin luaineacht na
comhthaobhachta nó na neamhréire malairte eachtraí a mheas gan comhghaoil ar
bith idir an t-urrús neamhurraithe, an chomhthaobhacht nó rátaí malairte a chur
san áireamh.
Agus catagóirí ábhartha á gcinneadh, cuirfidh
institiúidí cineál eisitheora an urrúis, measúnú creidmheasa seachtrach na
n-urrús, a n-aibíocht iarmhair, agus a marthanacht leasaithe san áireamh. Beidh na meastacháin luaineachta ionadaíoch do na hurrúis a
bheidh curtha ar áireamh sa chatagóir ag an institiúid .
2.                      
Beidh ríomh na gcoigeartuithe luaineachta faoi réir
na gcritéar seo a leanas ar fad:
(a)     bunóidh institiúidí an ríomh ar eatramh
muiníne aonfhoircneach 99ú peircintíl, 
(b)     bunóidh institiúidí an ríomh ar na
tréimhse leachtaithe seo a leanas:
(i)      20 lá
gnó i gcás idirbhearta iasachta urraithe;
(ii)      5 lá gnó i gcás idirbhearta athcheannaigh, ach amháin a mhéid a bhaineann
na hidirbhearta sin le haistriú na dtráchtearraí nó na gceart faoi ráthaíocht a
bhaineann le teideal chun idirbheart maidir le hurrúis nó tráchtearraí a
iasachtú nó a fháil ar iasacht;
(iii)     10 lá gnó i gcás idirbheart caipitil eile faoi thionchar an mhargaidh;
(c)     féadfaidh institiúidí uimhreacha
coigeartúcháin luaineachta a úsáid arna ríomh de réir tréimhsí leachtaithe níos
giorra nó níos faide, arna méadú nó arna laghdú ó scála ar an tréimhse
leachtaithe atá leagtha amach i bpointe (b) maidir leis an gcineál idirbhirt
atá i gceist, ag úsáid na foirmle um fhréamh chearnach ama:
mar a bhfuil:
TM =     an
tréimhse leachtaithe iomchuí;
HM =     an coigeartú
luaineachta arna bhunú ar an tréimhse leachtaithe TM;
HM =     an coigeartú luaineachta arna bhunú ar an tréimhse
leachtaithe TM.
(d)     cuirfidh institiúidí neamhleachtacht na
sócmhainní ísealcháilíochta san áireamh. Déanfaidh
siad an tréimhse leachtaithe a choigeartú in airde i gcásanna ina bhfuil amhras
faoi leachtacht na comhthaobhachta. Ina theannta sin sainaithneoidh siad
cásanna ina bhféadfadh an luaineacht fhéideartha bheith measta faoi bhun an
chirt sna sonraí stairiúla. Déileálfar le cásanna den sórt sin le cás struis;
(e)     beidh fad na tréimhse breathnóireachta
stairiúla a úsáideann institiúidí chun coigeartuithe luaineachta a ríomh
cothrom le bliain amháin ar a laghad. I gcás
institiúidí a úsáideann scéim ualaithe nó modhanna eile don tréimhse bhreathnóireachta
stairiúil, beidh fad na tréimhse breathnóireachta éifeachtaí cothrom le bliain
amháin ar a laghad. Féadfaidh na húdaráis inniúla a cheangal ar institiúid a
coigeartuithe luaineachta a ríomh ag úsáid tréimhse bhreathnóireachta níos
giorra i gcás ina bhfuil údar leis sin, dar leis na húdaráis inniúla, mar
gheall ar bhorradh suntasach i luaineacht praghsanna; 
(f)      déanfaidh institiúidí a dtacair shonraí
a nuashonrú agus ríomhfaidh siad coigeartuithe luaineachta uair amháin gach trí
mhí ar a laghad. Déanfaidh siad athmheasúnú ar a
dtacair shonraí chomh maith nuair a bheidh praghsanna an mhargaidh faoi réir
athruithe ábhartha.
3.                      
Déanfar na critéir cháilíochtúla seo a leanas a
chomhlíonadh maidir leis na coigeartuithe luaineachta a mheas:
(a)     úsáidfidh institiúidí na meastacháin
luaineachta sa phróiseas bainistithe riosca ó lá go lá agus maidir lena
teorainneacha inmheánacha neamhchosanta chomh maith.
(b)     i gcás ina bhfuil an tréimhse leachtaithe
a úsáideann institiúid ina próiseas bainistithe riosca ó lá go lá níos faide ná
an tréimhse atá leagtha amach sa Roinn seo le haghaidh an chineáil idirbhirt
atá i gceist, déanfaidh an institiúid sin a coigeartuithe luaineachta a mhéadú ó
scála i gcomhréir leis an bhfoirmle um fhréamh chearnach ama atá leagtha amach
i bpointe (c) de mhír 2;
(c)     beidh nósanna imeachta i bhfeidhm ag
institiúid le monatóireacht a dhéanamh ar shraith dhoiciméadaithe de bheartais
agus rialuithe inmheánacha a bhaineann le feidhmiú a córais chun coigeartuithe
luaineachta a mheas agus chun na coigeartuithe luaineachta sin a chomhtháthú
lena próiseas bainistithe riosca agus lena áirithiú go gcomhlíonfar na beartais
agus na rialuithe sin.
(d)     déanfar athbhreithniú neamhspleách ar
chóras na hinstitiúide chun coigeartuithe luaineachta a mheas ar bhonn rialta
laistigh de phróiseas iniúchóireachta inmheánach féin na hinstitiúide. Déanfar athbhreithniú ar an gcóras iomlán chun
coigeartuithe luaineachta a mheas agus chun na meastacháin sin a chomhtháthú le
próiseas bainistithe riosca na hinstitiúide uair amháin sa bhliain ar a laghad.
Cuimseofar na gnéithe seo a leanas ar a laghad san athbhreithniú sin:
(i)      comhtháthú na gcoigeartuithe luaineachta
measta sa bhainistíocht riosca laethúil;
(ii)      bailíochtú aon athraithe shuntasaigh ar
an bpróiseas chun coigeartuithe luaineachta a mheas;
(iii)     fíorú ar chomhsheasmhacht, ar
thráthúlacht agus ar iontaofacht na bhfoinsí sonraí a úsáidtear d’fhonn an
córas chun meastachán a dhéanamh ar choigeartuithe luaineachta a rith, lena
n-áirítear neamhspleáchas na bhfoinsí sonraí sin;
(iv)     cruinneas agus oiriúnacht na dtoimhdí
luaineachta;
Airteagal 221
Coigeartú luaineachta a mhéadú ó scála faoin Modh
Cuimsitheach Comhthaobhach Airgeadais
Is iad na coigeartuithe luaineachta atá
leagtha amach in Airteagal 219 na coigeartuithe luaineachta a chuirfidh
institiúid i bhfeidhm i gcás ina ndéantar athluacháil laethúil. Mar an gcéanna, i gcás ina n-úsáideann institiúid a
meastacháin féin ar na coigeartuithe luaineachta i gcomhréir le hAirteagal 220,
ríomhfaidh sí iad sa chéad dul síos ar bhonn na hathluachála laethúla. I gcás
nach ndéantar an athluacháil gach lá, cuirfidh institiúidí coigeartuithe
luaineachta níos mó i bhfeidhm. Ríomhfaidh institiúidí iad trí choigeartuithe
luaineachta na hathluachála laethúla a mhéadú ó scála, ag úsáid na foirmle um
fhréamh chearnach ama a leanas:
mar a bhfuil:
H =      an
coigeartú luaineachta atá le cur i bhfeidhm;
HM =    an coigeartú luaineachta i gcás ina ndéantar athluacháil laethúil;
NR =     líon iarbhír na laethanta gnó idir athluachálacha;
TM =     an tréimhse leachtaithe don chineál idirbhirt lena
mbaineann.
Airteagal 222
Coinníollacha maidir le coigeartú luaineachta 0 % a
chur i bhfeidhm faoin modh Cuimsitheach Comhthaobhach Airgeadais
1.                      
I gcás idirbheart athcheannaigh agus idirbheart
maidir le hurrúis a iasachtú nó a fháil ar iasacht, i gcás ina n-úsáideann
institiúid an Cur Chuige Maoirseachta maidir le Coigeartuithe Luaineachta faoi Airteagal 219
nó an Cur Chuige bunaithe ar a Meastacháin Féin faoi Airteagal 220 agus i
gcás ina gcomhlíontar na coinníollacha atá leagtha amach i bpointí (a) go (h)
de mhír 2, féadfaidh institiúidí coigeartú luaineachta 0 % a chur i
bhfeidhm in ionad na gcoigeartuithe luaineachta arna ríomh faoi Airteagail 219
go 221 a chur i bhfeidhm. Ní úsáidfidh institiúidí a
úsáideann cur chuige na samhlacha inmheánacha atá leagtha amach in Airteagal 216
an láimhseáil atá leagtha síos san Airteagal seo.
2.                      
Féadfaidh institiúidí coigeartú luaineachta 0 %
a chur i bhfeidhm i gcás ina gcomhlíontar na coinníollacha seo a leanas ar fad:
(a)     Urrúis in airgead tirim nó urrúis
fiachais arna n-eisiúint ag rialtas láir nó ag bainc cheannais incháilithe is
ea an neamhchosaint agus an chomhthaobhacht de réir bhrí Airteagal 193(1)(b)
agus cáilíonn siad d’ualú riosca 0 % faoi Chaibidil 2;
(b)     tá an neamhchosaint
agus an chomhthaobhacht araon ainmnithe san airgeadra céanna;
(c)     ní faide ná lá amháin
aibíocht an idirbhirt nó tá an neamhchosaint agus an chomhthaobhacht araon faoi
réir marcáil laethúil ón margadh nó ataisceadh laethúil;
(d)     ní faide ná ceithre
lá gnó an tréimhse idir an mharcáil laethúil dheireanach ón margadh sular
mhainnigh an contrapháirtí ataisceadh a déanamh agus leachtú na
comhthaobhachta;
(e)     socraítear an
t-idirbheart thar chóras socraíochta atá cruthaithe don chineál sin idirbhirt;
(f)      is é atá sa
doiciméadacht ina gcuimsítear an comhaontú nó an t-idirbheart an doiciméadacht
mhargaidh chaighdeánach le haghaidh idirbheart athcheannaigh nó idirbheart
maidir le hurrúis a iasachtú nó a fháil ar iasacht laistigh de na hurrúis lena
mbaineann;
(g)     tá an t-idirbheart
faoi rialú ag doiciméadacht ina sonraítear gur féidir an t-idirbheart a
fhoirceannadh láithreach i gcás ina mainníonn an contrapháirtí oibleagáid a
chomhlíonadh maidir le hairgead tirim nó urrúis nó éarlais a sheachadadh nó má
mhainníonn sé ar shlí eile; 
(h)     measann na húdaráis
inniúla gur príomhpháirtí sa mhargadh é an contrapháirtí.
3.                      
Áireofar ar na príomhpháirtithe sa mhargadh dá
dtagraítear i bpointe (h) de mhír 2 na haonáin seo a leanas:
(a)     na haonáin atá
luaite in Airteagal 193(1)(b), neamhchosaintí dá sanntar ualú riosca 0 %
faoi Chaibidil 2;
(b)     institiúidí;
(c)     gnóthais airgeadais
eile, lena n-áirítear gnóthais árachais, neamhchosaintí dá sanntar ualú riosca
20 % faoin gCur Chuige Caighdeánaithe nó, i gcás institiúidí a ríomhann
méideanna neamhchosanta atá ualaithe ó thaobh riosca agus méideanna an
chaillteanais ionchasaigh de réir an Chuir Chuige IRB, nach bhfuil measúnú
creidmheasa acu ó ECAI aitheanta agus atá rátáilte go hinmheánach mar ghnóthais
ag a bhfuil PD atá coibhéiseach leis an PD a bhaineann le measúnuithe
creidmheasa ECAIanna a bhfuil sé deimhnithe ag an ÚBE go mbaineann siad le céim
2 den cháilíocht chreidmheasa nó le céim níos airde de réir na rialacha
ualaithe riosca maidir le neamhchosaintí ar chorparáidí faoi Chaibidil 2;
(d)     gnóthais
chomhinfheistíochta rialáilte atá faoi réir riachtanais chaipitil nó ghiarála;
(e)     cistí pinsean
rialáilte;
(f)      eagraíochtaí
aitheanta imréitigh.
Airteagal 223
Méideanna neamhchosanta atá ualaithe ó thaobh riosca agus
méideanna an chaillteanais ionchasaigh a ríomh faoin modh Cuimsitheach
Comhthaobhach Airgeadais
1.                      
Faoin gCur Chuige Caighdeánaithe, úsáidfidh
institiúidí E* arna ríomh
faoi Airteagal 218(5) mar luach na neamhchosanta chun críocha Airteagal 108.
I gcás ítimí lasmuigh den chlár comhardaithe atá
liostaithe in Iarscríbhinn 1, úsáidfidh institiúidí E*
mar an luach a bhfuil na céatadáin atá sonraithe in Airteagal 106(1) le
cur i bhfeidhm maidir leis chun luach na neamhchosanta a ríomh.
2.                      
Faoin gCur Chuige IRB,
úsáidfidh institiúidí an LGD iarbhír (LGD*) mar an LGD chun críocha Chaibidil 3. Déanfaidh
institiúidí LGD* a ríomh mar seo a leanas:
mar a bhfuil:
LGD =           an
LGD a mbeadh feidhm aige maidir leis an neamhchosaint faoi Chaibidil 3 áit nach
raibh an neamhchosaint comhthaobhaithe;
E
=    luach na neamhchosanta arna thuairisciú faoi Airteagal 29(2);
E* =   luach na neamhchosanta lánchoigeartaithe
arna ríomh faoi Airteagal 29(2).
Airteagal 224
Prionsabail luachála do chomhthaobhacht incháilithe eile  faoin
gCur Chuige IRB
1.                      
I gcás comhthaobhachta réadmhaoine, déanfaidh
luachálaí neamhspleách an chomhthaobhacht a luacháil ar an margadhluach nó níos
ísle ná an margadhluach. Ceanglóidh institiúid ar an
luachálaí neamhspleách an margadhluach a dhoiciméadú ar mhodh trédhearcach
soiléir.
Sna Ballstáit sin a bhfuil critéir dhiana leagtha
síos acu chun measúnú a dhéanamh ar an luach iasachta morgáiste i bhforálacha
reachtúla nó rialúcháin, féadfaidh luachálaí neamhspleách an mhaoin a luacháil
ina ionad ar an luach iasachta morgáiste nó níos ísle ná an luach iasachta
morgáiste. Ní áireoidh an luachálaí neamhspleách gnéithe amhantracha le linn dó
an luach iasachta morgáiste a ríomh agus déanfaidh sé an luach sin a
dhoiciméadú ar mhodh trédhearcach agus soiléir.
Beidh luach na comhthaobhachta
cothrom leis an margadhluach nó leis an luach iasachta morgáiste arna laghdú de
réir mar is iomchuí d’fhonn torthaí na monatóireachta a cheanglaítear faoi Airteagal 203(3)
a léiriú, agus d’fhonn aon éileamh tosaíochta ar an maoin a áireamh.
2.                      
I gcás earraí infhaighte, beidh luach na n-earraí
infhaighte cothrom leis an méid is infhaighte. 
3.                      
Déanfaidh institiúidí
comhthaobhacht fhisiceach seachas réadmhaoin a luacháil ar a margadhluach, rud
a ríomhfaidh siad mar an méid measta ar a ndéanfaí an mhaoin a mhalartú dáta na
luachála idir ceannaitheoir toilteanach agus díoltóir toilteanach in idirbheart
ar neamhthuilleamaí.
Airteagal 225
Méideanna neamhchosanta atá ualaithe ó thaobh riosca agus
méideanna an chaillteanais ionchasaigh i leith comhthaobhachta incháilithe eile
faoin gCur Chuige IRB
1.                      
Úsáidfidh institiúidí LGD *arna ríomh i
gcomhréir leis an mír seo agus mír 2 mar an LGD chun críocha Chaibidil 3.
I gcás ina bhfuil an cóimheas idir luach na
comhthaobhachta agus luach na neamhchosanta faoin íosleibhéal is gá ó thaobh
urrús comhthaobhach a sholáthar i leith na neamhchosanta (C*) mar
atá leagtha síos i dTábla 5, is é LGD*an LGD atá leagtha síos i gCaibidil 3
le haghaidh neamhchosaintí neamh-chomhthaobhaithe ar an gcontrapháirtí. Chun na
críocha seo, ríomhfaidh institiúidí luach neamhchosanta na n-ítimí atá
liostaithe in Airteagail 162(8) go (10) trí fhachtóir coinbhéartachta nó
trí chéatadán de 100 % a úsáid seachas na fachtóirí coinbhéartachta nó na
céatadáin atá sonraithe sna míreanna sin.
Sa chás gur mó an cóimheas
idir luach na comhthaobhachta agus luach na neamhchosanta ná leibhéal tairsí C** eile atá níos airde mar atá leagtha síos
i dTábla 5, beidh LGD*leagtha síos i dTábla 5 sa chás sin.
Sa chás nach mbaintear amach an leibhéal de sholáthar
urrúis chomhthaobhaigh C** is gá i leith na neamhchosanta ina hiomláine,
measfaidh institiúidí gur dhá neamhchosaint atá sa neamhchosaint — ceann amháin
a chomhfhreagraíonn don chuid a mbaintear amach an leibhéal is gá ó thaobh
urrús comhthaobhach a sholáthar C** ina leith agus ceann eile a
chomhfhreagraíonn don chuid eile.
2.                      
Tá leagtha amach i dTábla 5 den mhír seo an LGD**
is infheidhme agus na leibhéil de sholáthar urrúis chomhthaobhaigh is gá i
leith codanna urraithe na neamhchosaintí.
 Tábla 5 
 LGD íosta le haghaidh codanna urraithe de neamhchosaintí 
   || LGD* le haghaidh éilimh shinsearacha nó éilimh theagmhasacha || LGD* le haghaidh éilimh shóisearacha nó éilimh theagmhasacha || Íosleibhéal is gá ó thaobh urrús comhthaobhach a sholáthar i leith na neamhchosanta (C*) || Íosleibhéal is gá ó thaobh urrús comhthaobhach a sholáthar i leith na neamhchosanta (C**) 
 Earraí infhaighte || 35 % || 65 % || 0 % || 125 % 
 Réadmhaoin chónaithe/eastát réadach tráchtála || 35 % || 65 % || 30 % || 140 % 
 Comhthaobhacht eile || 40 % || 70 % || 30 % || 140 % 
3.                      
Mar mhalairt ar an láimhseáil i míreanna 1 agus 2,
agus faoi réir Airteagal 119(2), féadfaidh institiúidí ualú riosca 50 %
a shannadh don chuid den neamhchosaint atá lánchomhthaobhaithe le réadmhaoin
chónaithe nó le réadmhaoin tráchtála atá lonnaithe laistigh de chríoch
Ballstáit laistigh de na teorainneacha atá leagtha amach in Airteagail 20(2)(d)
agus 121(2)(d) faoi seach i gcás ina gcomhlíonfar na coinníollacha ar fad in Airteagal 195(6).
Airteagal 226
Méideanna neamhchosanta atá ualaithe ó thaobh riosca agus
méideanna an chaillteanais ionchasaigh i gcás comhthiomsuithe measctha
comhthaobhachta
1.                      
Ríomhfaidh institiúid luach an LGD * a
úsáidfidh sí mar an LGD chun críocha Chaibidil 3 i gcomhréir le míreanna 2 agus
3 i gcás ina gcomhlíonfar an dá choinníoll seo a leanas:
(a)     úsáideann an institiúid an Cur Chuige IRB
d’fhonn méideanna neamhchosanta atá ualaithe ó thaobh riosca agus méideanna an
chaillteanais ionchasaigh a ríomh;
(b)     tá neamhchosaint
comhthaobhaithe le comhthaobhacht airgeadais agus le comhthaobhacht incháilithe
araon.
2.                      
Maidir le luach na neamhchosanta arna choigeartú i
bhfianaise na luaineachta, arna fháil tríd an gcoigeartú luaineachta atá
leagtha amach in Airteagal 218(5) a chur i bhfeidhm maidir le luach na
neamhchosanta, ceanglófar ar institiúidí é a fhoroinnt ina chodanna ionas gur
féidir leo na codanna seo a leanas a fháil de réir mar is cuí; an chuid atá
faoi chumhdach comhthaobhacht airgeadais incháilithe, an chuid atá faoi
chumhdach earraí infhaighte, an chuid atá faoi chumhdach comhthaobhacht
réadmhaoin tráchtála nó réadmhaoin chónaithe, an chuid atá faoi chumhdach
comhthaobhacht incháilithe eile, agus an chuid neamhurraithe. 
3.                      
Is i gcomhréir le forálacha
iomchuí na Caibidle seo a ríomhfaidh institiúidí LGD*
gach cuid den neamhchosaint atá faighte i mír 2 ar
leithligh.
Airteagal 227
Cosaint chistithe creidmheasa eile
1.                      
I gcás ina gcomhlíonfar na coinníollacha atá
leagtha amach in Airteagal 207(1), féadfar taiscí le hinstitiúidí tríú
páirtí a láimhseáil mar ráthaíocht ón institiúid tríú páirtí.
2.                      
I gcás ina gcomhlíonfar na coinníollacha
atá leagtha amach in Airteagal 207(2), déanfaidh institiúidí an cion den
neamhchosaint atá comhthaobhaithe le luach géilliúna reatha na bpolasaithe
árachais atá curtha i ngeall don institiúid iasachtaí a láimhseáil mar seo a
leanas:
(a)     i gcás ina mbeidh an neamhchosaint faoi
réir an Chuir Chuige Chaighdeánaigh, déanfar í a ualú ó thaobh riosca ag úsáid
na n-ualuithe riosca atá sainithe i mír 3;
(b)     i gcás ina bhfuil an
neamhchosaint faoi réir an Chuir Chuige IRB ach nach bhfuil sí faoi réir meastacháin
LGD féin na hinstitiúide, sannfar LGD 40 % di.
I gcás neamhréir airgeadra, laghdóidh institiúidí
an luach géilliúna reatha i gcomhréir le hAirteagal 228(3), arb é luach na
cosanta creidmheasa luach géilliúna reatha an pholasaí árachas saoil.
3.                      
Chun críocha phointe (a) de mhír 2, sannfaidh
institiúidí na hualuithe riosca seo a leanas ar bhonn an ualaithe riosca arna
shannadh do neamhchosaint neamhurraithe shinsearach ar an ngnóthas a
sholáthraíonn an t-árachas saoil:
(a)     ualú riosca 20 %, mar a bhfuil ualú
riosca 20 % sannta don neamhchosaint neamhurraithe shinsearach ar an
gcuideachta a sholáthraíonn an t-árachas saoil;
(b)     ualú riosca 35 %,
mar a bhfuil ualú riosca 50 % sannta don neamhchosaint neamhurraithe
shinsearach ar an gcuideachta a sholáthraíonn an t-árachas saoil;
(c)     ualú riosca 70 %,
mar a bhfuil ualú riosca 100 % sannta don neamhchosaint neamhurraithe
shinsearach ar an gcuideachta a sholáthraíonn an t-árachas saoil;
(d)     ualú riosca 150 %,
mar a bhfuil ualú riosca 150 % sannta don neamhchosaint neamhurraithe
shinsearach ar an gcuideachta a sholáthraíonn an t-árachas saoil;
4.                      
Féadfaidh institiúidí ionstraimí arna
n-athcheannach ar iarraidh atá incháilithe faoi Airteagal 196(c) a
láimhseáil mar ráthaíocht ón institiúid eisiúna. Beidh
luach na cosanta creidmheasa cothrom leis na méideanna seo a leanas:
(a)     mar a n-athcheannófar an ionstraim ar a
haghaidhluach, beidh luach na cosanta cothrom leis an méid sin;
(a)     mar a n-athcheannófar
an ionstraim ar phraghas an mhargaidh, beidh luach na cosanta cothrom le luach
na hionstraime arna luacháil ar an dóigh chéanna leis na hurrúis fiachais atá
sonraithe in Airteagal 193(4).
Foroinn 2
Cosaint
neamhchistithe creidmheasa
Airteagal 228 
Luacháil
1.                      
Ar mhaithe le héifeachtaí na cosanta neamhchistithe
creidmheasa a ríomh i gcomhréir leis an bhForoinn seo, is éard a bheidh i luach
na cosanta neamhchistithe creidmheasa (G) an méid a bhfuil sé geallta ag
soláthraí na cosanta a íoc i gcás ina mainníonn an t-iasachtaí nó nach n‑íocann
sé nó i gcás ina dtarlaíonn teagmhais chreidmheasa shonraithe eile. 
2.                      
Más rud é nach n-áirítear mar
theagmhas creidmheasa i ndíorthach creidmheasa athchóiriú na bunoibleagáide a
bhaineann le príomhshuim, ús nó táillí a mhaitheamh nó a chur ar atráth as a
dtig teagmhas caillteanais chreidmheasa, beidh feidhm ag an méid seo a leanas:
(a)     i gcás nach mó ná luach na neamhchosanta
an méid atá geallta ag soláthraí na cosanta a íoc, déanfaidh institiúidí luach
na cosanta creidmheasa arna ríomh faoi mhír 1 a laghdú 40 %;
(b)     i gcás ar mó ná luach
na neamhchosanta an méid atá geallta ag soláthraí na cosanta a íoc, ní bheidh
luach na cosanta creidmheasa níos airde ná 60 % de luach na neamhchosanta.
3.                      
I gcás ina bhfuil an chosaint neamhchistithe
creidmheasa ainmnithe in airgeadra atá difriúil ón airgeadra ina bhfuil an
neamhchosaint ainmnithe, laghdóidh institiúidí luach na cosanta creidmheasa trí
choigeartú luaineachta a chur i bhfeidhm mar a leanas:
mar a bhfuil:
G* =  méid na cosanta
creidmheasa arna choigeartú i leith riosca malairte eachtraí,
G* =  méid ainmniúil na cosanta
creidmheasa;
Hfx =  an coigeartú luaineachta le haghaidh
neamhréire airgeadra ar bith idir an chosaint chreidmheasa agus an
bhunoibleagáid arna chinneadh i gcomhréir le mír 4.
I gcás nach bhfuil neamhréir airgeadra ar bith i
gceist tá Hfx cothrom le nialas.
4.                      
Bunóidh institiúidí na coigeartuithe luaineachta le
haghaidh neamhréire airgeadra ar bith ar thréimhse leachtaithe 10 lá gnó, ag
glacadh leis go ndéantar athluacháil laethúil, agus féadfaidh siad iad a ríomh
bunaithe ar an gcur chuige Maoirseachta maidir le Coigeartuithe Luaineachta nó
ar an gCur Chuige bunaithe ar a Meastacháin Féin mar atá leagtha amach in
Airteagal 219 agus Airteagal 220 faoi seach. Déanfaidh
institiúidí na coigeartuithe luaineachta a mhéadú ó scála i gcomhréir le
hAirteagal 221.
Airteagal 229
Méideanna neamhchosanta atá ualaithe ó thaobh riosca agus
méideanna an chaillteanais ionchasaigh i gcás cosanta páirtí agus tráinsiú
I gcás ina n-aistríonn institiúid cuid de
riosca na hiasachta i dtráinse amháin nó níos mó, beidh feidhm ag na rialacha
atá leagtha amach i gCaibidil 5. Féadfaidh
institiúidí tairseacha ábharthachta ar íocaíochtaí nach ndéanfar íocaíocht ar
bith fúthu a mheas i gcás caillteanais a bheadh coibhéiseach le suíomhanna
céadchaillteanais coinnithe agus a chuirfeadh aistriú riosca i dtráinsí faoi
deara.
Airteagal 230
Méideanna neamhchosanta atá ualaithe ó thaobh riosca a
ríomh faoin gCur Chuige Caighdeánaithe
1.                      
Chun críocha Airteagal 108(3), déanfaidh
institiúidí na méideanna neamhchosanta atá ualaithe ó thaobh riosca a ríomh i
gcomhréir leis an bhfoirmle seo a leanas:
mar a bhfuil:
E =    luach na
neamhchosanta i gcomhréir le hAirteagal 106; chun na críche sin, beidh
luach neamhchosanta ítime atá lasmuigh den chlár comhardaithe atá liostaithe in
Iarscríbhinn I cothrom le 100 % dá luach seachas luach na
neamhchosanta atá sonraithe in Airteagal 106(1);
GA =  méid
na cosanta riosca creidmheasa arna ríomh faoi Airteagal 228(3) (G*)
arna choigeartú tuilleadh le haghaidh aisioncronachta aibíochta ar bith mar atá
leagtha síos i Roinn 5;
r
=     ualú riosca na neamhchosaintí ar an bhféichiúnaí mar atá sonraithe faoi
Chaibidil 2;
g=      ualú
riosca na neamhchosaintí ar sholáthraí na cosanta mar atá sonraithe faoi
Chaibidil 2.
2.                      
I gcás ar lú an méid cosanta (GA) ná an
neamhchosaint (E), ní fhéadfaidh institiúidí an fhoirmle atá sonraithe i mír 1
a chur i bhfeidhm ach amháin i gcás ina bhfuil na codanna cosanta agus na
codanna neamhchosanta den neamhchosaint ar chomhshinsearacht. 
3.                      
Féadfaidh institiúidí an láimhseáil dá bhforáiltear
in Airteagal 109(4) agus (5) a leathnú chun neamhchosaintí nó codanna de
neamhchosaintí atá ráthaithe ag an rialtas láir nó ag an mbanc ceannais a
chlúdach, i gcás ina bhfuil an ráthaíocht ainmnithe in airgeadra intíre an
iasachtaí agus ina bhfuil an neamhchosaint cistithe san airgeadra sin.
Airteagal 231
Méideanna neamhchosanta atá ualaithe ó thaobh riosca agus
méideanna an chaillteanais ionchasaigh a ríomh faoin gCur Chuige IRB
1.                      
I gcás na coda cumhdaithe de luach na neamhchosanta
(E), atá bunaithe ar luach coigeartaithe na cosanta creidmheasa GA,
chun críocha Roinn 3 de Chaibidil 3, d’fhéadfadh sé gurb é an PD PD
sholáthraí na cosanta, nó PD idir PD an iasachtaí agus PD an ráthóra i gcás ina
meastar nach dteastaíonn ionadú iomlán. I gcás
fo-neamhchosaintí agus cosanta neamhchistithe neamh-fho-ordaithe, d’fhéadfadh
sé gurb é an LGD atá le cur i bhfeidhm ag institiúidí chun críocha Roinn 3
de Chaibidil 3 an LGD a bhaineann le héilimh shinsearacha.
2.                      
I gcás aon choda
neamhchumhdaithe de luach na neamhchosanta (E) is é an PD PD an iasachtaí agus
is é an LGD LGD na neamhchosanta bunúsaí.
3.                      
Is é GA luach G* arna ríomh faoi
Airteagal 228(3) arna choigeartú tuilleadh le haghaidh aon aisioncronachta
aibíochta mar atá leagtha síos i Roinn 5. Is é E
luach na neamhchosanta de réir Roinn 4 de Chaibidil 3. Chun na críche sin,
ríomhfaidh institiúidí luach neamhchosanta na n‑ítimí atá liostaithe in
Airteagal 162(8) go (10) trí fhachtóir coinbhéartachta nó céatadán
100 % a úsáid seachas na fachtóirí coinbhéartachta nó na céatadáin atá
sonraithe sna míreanna sin.
Roinn 5
Aisioncronacht
aibíochta 
Airteagal 232
Aisioncronacht aibíochta
1.                      
Chun méideanna neamhchosanta atá ualaithe ó thaobh
riosca a ríomh, tarlaíonn aisioncronacht aibíochta nuair atá aibíocht iarmhair
na cosanta creidmheasa níos lú ná aibíocht iarmhair na neamhchosanta faoi
chosaint. I gcás ina bhfuil aibíocht iarmhair na cosanta níos lú ná trí mhí
agus go bhfuil aibíocht na cosanta níos lú ná aibíocht na neamhchosanta bunúsaí
ní cháilíonn an chosaint sin mar chosaint chreidmheasa incháilithe.
2.                      
I gcás ina bhfuil
aisioncronacht aibíochta ann, ní cháileoidh an chosaint chreidmheasa mar
chosaint chreidmheasa incháilithe i gcás ina gcomhlíonfar ceachtar de na
coinníollacha seo a leanas:
(a)     tá aibíocht tosaigh na cosanta níos lú ná
bliain amháin;
(b)     neamhchosaint
ghearrthéarmach is ea an neamhchosaint arna sonrú ag na húdaráis inniúla mar
neamhchosaint atá faoi réir íosráta ríofa aon lae seachas íosráta ríofa aon
bhliana maidir leis an luach aibíochta (M) faoi Airteagal 158(3).
Airteagal 233
Aibíocht na cosanta creidmheasa
1.                      
Faoi réir uastréimhse 5 bliana, is éard a bheidh in
aibíocht iarbhír na cosanta bunúsaí an tréimhse is faide is féidir a bheith
fágtha sula mbeidh an féichiúnaí in ainm a oibleagáidí a chomhlíonadh. Faoi réir
mhír 2, is éard a bheidh in aibíocht na cosanta creidmheasa an tréimhse go
dtí an dáta is luaithe a bhféadfaidh an chosaint foirceannadh nó a bhféadfar í
a fhoirceannadh.
2.                      
I gcás inar féidir an chosaint
a fhoirceannadh de rogha dhíoltóir na cosanta, measfaidh institiúidí gurb í
aibíocht na cosanta an tréimhse go dtí an dáta is luaithe ar a bhféadfar an
rogha sin a fheidhmiú. I gcás inar féidir an chosaint a fhoirceannadh de rogha
cheannaitheoir na cosanta agus ina bhfuil dreasacht dhearfach i dtéarmaí an tsocraithe
ag túsphointe na cosanta don institiúid an t-idirbheart a ghlaoch roimh an
aibíocht chonarthach, glacfaidh institiúid leis gurb í aibíocht na cosanta an
tréimhse go dtí an dáta is luaithe ar a bhféadfaí an rogha sin a fheidhmiú; ar
shlí eile féadfaidh an institiúid a mheas nach ndéanann rogha den sórt sin
difear d’aibíocht na cosanta.
3.                      
I gcás nach gcuirtear cosc ar
dhíorthach creidmheasa foirceannadh sula n-éagfaidh aon tréimhse chairde a
bhfuil gá léi chun go dtarlódh mainneachtain ar an mbunoibleagáid mar gheall ar
mhainneachtain an méid atá dlite a íoc, laghdóidh institiúidí aibíocht na
cosanta le fad na tréimhse cairde.
Airteagal 234
Cosaint a luacháil
1.                      
I gcás idirbheart atá faoi réir cosanta cistithe
creidmheasa faoin Modh Simplí Comhthaobhach Airgeadais, nuair atá
aisioncronacht ann idir aibíocht na neamhchosanta agus aibíocht na cosanta, ní
cháilíonn an chomhthaobhacht mar chosaint chistithe creidmheasa incháilithe.
2.                      
I gcás idirbheart atá faoi réir cosanta cistithe
creidmheasa faoin Modh Cuimsitheach Comhthaobhach Airgeadais, léireoidh
institiúidí aibíocht na cosanta creidmheasa agus na neamhchosanta i luach
coigeartaithe na comhthaobhachta de réir na foirmle seo a leanas:
mar a bhfuil:
CVA = luach
na comhthaobhachta arna choigeartú de réir luaineachta mar atá sonraithe in
Airteagal 218(2) nó méid na neamhchosanta, cibé acu is ísle;
t
=     líon na mblianta atá fágtha go dtí dáta aibíochta na cosanta creidmheasa
arna ríomh de réir Airteagal 233, nó luach T, cibé acu is ísle;
T
=    líon na mblianta atá fágtha go dtí dáta aibíochta na cosanta creidmheasa
arna ríomh de réir Airteagal 233, nó 5 bliana, cibé acu is ísle;
t*
=    0.25.
Úsáidfidh institiúidí CVAM mar CVA
arna choigeartú tuilleadh le haghaidh aisioncronachta aibíochta san fhoirmle
chun luach na neamhchosanta atá coigeartaithe go hiomlán (E*) a
ríomh mar atá leagtha amach in Airteagal 218(5).
3.                      
I gcás idirbheart atá faoi réir cosanta
neamhchistithe creidmheasa, léireoidh institiúidí aibíocht na cosanta
creidmheasa agus na neamhchosanta i luach coigeartaithe na cosanta creidmheasa
de réir na foirmle seo a leanas:
mar a bhfuil:
G* =  méid na cosanta arna choigeartú i
leith neamhréire airgeadra ar bith;
GA =  G* arna
choigeartú i leith aisioncronachta aibíochta ar bith;
t =     líon na
mblianta atá fágtha go dtí dáta aibíochta na cosanta creidmheasa arna ríomh i
gcomhréir le hAirteagal 233, nó luach T, cibé acu is ísle;
T
=    líon na mblianta atá fágtha go dtí dáta aibíochta na neamhchosanta arna
ríomh i gcomhréir le hAirteagal 233, nó 5 bliana, cibé acu is ísle;
t*
=   0.25.
Úsáidfidh institiúidí GA mar luach na
cosanta chun críocha Airteagail 228 go 231.
Roinn 6
Teicnící
bascaeid um maolú riosca creidmheasa
Airteagal 235
Díorthaigh chreidmheasa don chéad mhainneachtain
I gcás ina bhfaigheann institiúid cosaint chreidmheasa
le haghaidh roinnt neamhchosaintí faoi na téarmaí go spreagfaidh an chéad
mhainneachtain i measc na neamhchosaintí íocaíocht agus go ndéanfar an conradh
a fhoirceannadh mar gheall ar an teagmhas creidmheasa sin, féadfaidh an
institiúid modhnú a dhéanamh ar ríomh an mhéid neamhchosanta atá ualaithe ó
thaobh riosca agus, de réir mar is iomchuí, ar ríomh mhéid an chaillteanais
ionchasaigh i leith na neamhchosanta, a mbeadh, in éagmais na cosanta
creidmheasa, an méid is ísle den dá mhéid seo a leanas mar thoradh air i
gcomhréir leis an gCaibidil seo, ach amháin i gcás ina bhfuil luach na
neamhchosanta níos lú ná, nó cothrom le, luach na cosanta creidmheasa:
(a)          an méid neamhchosanta atá ualaithe ó
thaobh riosca faoin gCur Chuige Caighdeánaithe;
(b)          an méid neamhchosanta atá ualaithe ó
thaobh riosca faoin gCur Chuige IRB móide méid an chaillteanais ionchasaigh atá
iolraithe faoi 12.5.
Airteagal 236
Díorthaigh chreidmheasa don n-ú mainneachtain 
I gcás ina spreagann an n-ú mainneachtain i
measc na neamhchosaintí íocaíocht faoin gcosaint chreidmheasa, ní fhéadfaidh an
institiúid atá ag ceannach na cosanta ach an chosaint a bhaineann le ríomh
méideanna neamhchosanta atá ualaithe ó thaobh riosca agus, de réir mar is
iomchuí, le ríomh mhéideanna an chaillteanais ionchasaigh a aithint i gcás ina
bhfuarthas cosaint freisin le haghaidh mainneachtain 1 go n-1 nó i gcás gur
tharla n-1 mainneachtain cheana. Sna cásanna sin,
féadfaidh an institiúid modhnú a dhéanamh ar ríomh an mhéid neamhchosanta atá
ualaithe ó thaobh riosca agus, de réir mar is iomchuí, ar ríomh mhéid an
chaillteanais ionchasaigh i leith na neamhchosanta a mbeadh, in éagmais na
cosanta creidmheasa, an n-ú méid is ísle den dá mhéid dá dtagraítear i bpointí
(a) agus (b) d’Airteagal 235.
Comhlíonfaidh na
neamhchosaintí uile sa bhascaed na ceanglais atá leagtha síos in Airteagal
199(2) agus Airteagal 211(1)(d) 
Caibidil 5
Urrúsú
Roinn 1
Sainmhínithe
Airteagal 237
Sainmhínithe
Chun críocha na Caibidle seo, beidh feidhm ag
na sainmhínithe seo a leanas:
(1)                   
ciallaíonn ‘barrachas an raon difríochta’ muirir
airgeadais a bhailítear agus ioncam ó tháillí eile a fhaightear maidir leis na
neamhchosaintí urrúsaithe, gan costais agus speansais a áireamh;
(2)                   
ciallaíonn ‘céadrogha ar cheannach farasbairr’
rogha chonarthach atá ag an tionscnóir na suíomhanna urrúsúcháin a athcheannach
nó a mhúchadh sula mbeidh na neamhchosaintí bunúsacha ar fad aisíoctha, i gcás
ina dtiteann méid na neamhchosaintí gan íoc faoi leibhéal sonraithe;
(3)                   
ciallaíonnn ‘saoráid
leachtachta’ an suíomh urrúsúcháin a thagann as comhaontú conarthach cistiú a
chur ar fáil chun tráthúlacht sreafaí airgid chuig infheisteoirí a áirithiú;
(4)                   
ciallaíonn ‘KIRB’ 8 % de na méideanna neamhchosanta
atá ualaithe ó thaobh riosca a ríomhfaí faoi Chaibidil 3 i leith na neamhchosaintí
urrúsaithe, i gcás nach mbeidís urrúsaithe, móide méid na gcaillteanas
ionchasach a bhaineann leis na neamhchosaintí sin arna ríomh faoin gCaibidil
sin;
(5)                   
ciallaíonn ‘modh bunaithe ar rátálacha’ an modh
chun méideanna neamhchosanta atá ualaithe ó thaobh riosca le haghaidh
suíomhanna urrúsúcháin a ríomh i gcomhréir le hAirteagal 256;
(6)                   
ciallaíonn ‘modh na foirmle
maoirseachta’ an modh chun méideanna neamhchosanta atá ualaithe ó thaobh riosca
le haghaidh shuíomhanna urrúsúcháin a ríomh i gcomhréir le hAirteagal 257;
(7)                   
ciallaíonn ‘suíomh gan rátáil’
suíomh urrúsúcháin nach ndearnadh measúnú creidmheasa incháilithe ó ECAI
incháilithe air mar atá sainmhínithe i Roinn 4;
(8)                   
ciallaíonn ‘suíomh rátáilte’
suíomh urrúsúcháin a ndearnadh measúnú creidmheasa incháilithe ó ECAI
incháilithe air mar atá sainmhínithe i Roinn 4; 
(9)                   
ciallaíonn ‘clár páipéar
tráchtála bunaithe ar shócmhainní (ABCP)’ clár urrúsuithe ar i bhfoirm páipéir
thráchtála le haibíocht tosaigh aon bhliana nó níos lú atá na hurrúis arna
n-eisiúint aige den chuid is mó;
(10)               
ciallaíonn ‘urrúsú
traidisiúnta’ urrúsú a bhaineann le haistriú eacnamaíoch na neamhchosaintí atá
á n-urrúsú. Tarlóidh sé sin trí úinéireacht na neamhchosaintí urrúsaithe a
aistriú ón institiúid tionscnóra nó trí fho-rannpháirtíocht. Ní ionann na
hurrúis a eisíodh agus oibleagáidí íocaíochta na hinstitiúide tionscnóra;
(11)               
ciallaíonn ‘urrúsú sintéiseach
’ urrúsú i gcás ina mbaintear aistriú riosca amach trí dhíorthaigh chreidmheasa
nó ráthaíochtaí a úsáid, agus go bhfágtar na neamhchosaintí atá á n-urrúsú mar
neamhchosaintí na hinstitiúide tionscnóra;
(12)               
ciallaíonn ‘neamhchosaint
imrothlach’ neamhchosaint trína gceadaítear iarmhéideanna custaiméara atá gan
íoc luainiú bunaithe ar a gcuid cinntí iasacht a fháil agus a aisíoc, suas go
dtí teorainn chomhaontaithe;
(13)               
ciallaíonn 'soláthar um
luathamúchadh' clásal conarthach laistigh d’urrúsú neamhchosaintí imrothlacha
lena gceanglaítear, i gcás ina dtarlaíonn teagmhais shainithe, go ndéanfar
suíomhanna infheisteoirí a fhuascailt roimh an aibíocht tosaigh a luadh leis na
hurrúis a eisíodh;
(14)               
ciallaíonn ‘tráinse
céadchaillteanais’ an tráinse is fo-ordaithe atá ann in urrúsú ar a mbeidh an
chéad chaillteanas a thabhaítear ar na neamhchosaintí urrúsaithe agus trína
soláthraítear cosaint don dara caillteanas, agus nuair is iomchuí, do thráinsí
ar chéim níos airde. 
Roinn 2
Aistriú
riosca shuntasaigh a aithint
Airteagal 238
Urrúsú traidisiúnta 
1.                      
Féadfaidh institiúid tionscnóra de chuid urrúsaithe
thraidisiúnta neamhchosaintí urrúsaithe a eisiamh le linn di méideanna neamhchosanta
atá ualaithe ó thaobh riosca agus méideanna an chaillteanais ionchasaigh a
ríomh i gcás ina gcomhlíontar ceachtar de na coinníollacha seo a leanas:
(a)     meastar gur aistríodh riosca creidmheasa
suntasach a bhaineann leis na neamhchosaintí urrúsaithe chuig tríú páirtithe;
(b)     cuireann an
institiúid tionscnóra ualú riosca 1250 % i bhfeidhm maidir leis na
suíomhanna urrúsúcháin go léir atá ina seilbh laistigh den urrúsú seo nó
asbhaineann sí na suíomhanna urrúsúcháin sin as na hítimí de Ghnáthchothromas
Leibhéal 1 i gcomhréir le hAirteagal 33(1)(k). 
2.                      
Measfar gur aistríodh riosca creidmheasa suntasach
sna cásanna seo a leanas:
(a)     na méideanna neamhchosanta atá ualaithe ó
thaobh riosca na suíomhanna urrúsúcháin mezzanine atá i seilbh na hinstitiúide
tionscnóra laistigh den urrúsú sin, ní sháraíonn siad 50 % de mhéideanna
neamhchosanta ualaithe ó thaobh riosca na suíomhanna urrúsúcháin mezzanine go
léir atá laistigh den urrúsú sin;
(b)     i gcás nach bhfuil
aon suíomhanna urrúsúcháin mezzanine laistigh d’urrúsú ar leith agus gur féidir
leis an tionscnóir a léiriú go ndéanann luach neamhchosanta na suíomhanna
urrúsúcháin a bheadh faoi réir a n-asbhainte ó chistí dílse nó faoi réir ualú
riosca 1250 % meastachán réasúnaithe ar an gcaillteanas ionchasach ar na neamhchosaintí
urrúsaithe a shárú faoi chorrlach suntasach, ní bheidh níos mó ná 20 % de
luachanna neamhchosanta na suíomhanna urrúsúcháin a bheadh faoi réir a
n-asbhainte ó chistí dílse ná faoi réir ualú riosca 1250 % i seilbh na
hinstitiúide tionscnóra.
I gcás nach bhfuil bonn cirt, mar gheall ar
aistriú riosca creidmheasa ar chóimhéid chuig tríú páirtithe, leis an laghdú
féideartha ar mhéideanna neamhchosanta atá ualaithe ó thaobh riosca a
bhainfeadh an institiúid tionscnóra amach tríd an urrúsú seo, féadfaidh an
t-údarás inniúil a chinneadh ar bhonn gach cáis ar leith nach measfar gur
aistríodh riosca creidmheasa suntasach chuig tríú páirtithe.
3.                      
Chun críocha mhír 2, ciallaíonn suíomhanna
urrúsúcháin mezzanine suíomhanna urrúsúcháin a bhfuil feidhm ag ualú riosca
níos ísle ná 1250 % maidir leo agus atá níos sóisearaí ná an suíomh is
sinsearaí laistigh den urrúsú sin agus níos sóisearaí ná aon suíomh urrúsúcháin
laistigh den urrúsú sin dá sanntar ceachtar de na nithe seo a leanas i
gcomhréir le Roinn 4:
(a)     i gcás suímh urrúsúcháin atá faoi réir
Roinn 3, Foroinn 3, céim 1 den cháilíocht chreidmheasa;
(b)     i gcás suímh
urrúsúcháin atá faoi réir phointí Roinn 3, Foroinn 4 céim 1 nó céim 2
den cháilíocht chreidmheasa.
4.                      
Mar mhalairt ar mhír 2 agus mhír 3, tabharfaidh
údaráis inniúla cead d'institiúidí tionscnóra riosca creidmheasa suntasach a
mheas mar riosca a aistríodh i gcás inar féidir leis an institiúid tionscnóra a
léiriú, i ngach cás d’urrúsú, go bhfuil bonn cirt, mar gheall ar aistriú riosca
creidmheasa ar chóimhéid chuig tríú páirtithe, leis an laghdú ar cheanglais
cistí dílse a bhaineann an tionscnóir amach leis an urrúsú. 
Ní thabharfar cead ach amháin i gcás ina
gcomhlíonfaidh an institiúid na coinníollacha seo a leanas go léir:
(a)     tá beartais agus modheolaíochtaí
riosca-íogaire mar is iomchuí i bhfeidhm ag an institiúid chun an t-aistriú
riosca a mheasúnú;
(b)     d’aithin an
institiúid an t-aistriú riosca creidmheasa chuig tríú páirtithe i ngach cás ar
mhaithe le bainistíocht riosca inmheánach agus leithdháileadh caipitil
inmheánach na hinstitiúide. 
5.                      
Chomh maith leis na ceanglais atá leagtha amach i
míreanna 1 go 4, de réir mar is infheidhme, comhlíonfar na coinníollacha seo a
leanas ar fad:
(a)     léiríonn an doiciméadacht urrúsúcháin
tábhacht eacnamaíoch an idirbhirt;
(b)     ní ceadmhach don
institiúid tionscnóra agus dá creidiúnuithe teacht ar na neamhchosaintí
urrúsaithe fiú i gcás féimheachta agus i gcás glacadóireachta. Beidh tuairim
dlíodóra cháilithe mar thaca leis sin;
(c)     ní ionann na hurrúis
arna n-eisiúint agus oibleagáidí íocaíochta ar an institiúid tionscnóra;
(d)     ní choimeádann an institiúid tionscnóra
rialú éifeachtach nó indíreach ar na neamhchosaintí aistrithe. Measfar go mbeidh rialú éifeachtach coimeádta ag tionscnóir
ar na neamhchosaintí aistrithe má tá sé de cheart aige na neamhchosaintí a
aistríodh roimhe sin a athcheannach ón aistrí d’fhonn a dtairbhí a réadú nó má
tá sé faoi oibleagáid an riosca aistrithe a ghlacadh arís. Má tá institiúid
tionscnóra ag coimeád na gceart nó na n-oibleagáidí seirbhísithe i leith
neamhchosaintí, ní leor é sin ann féin mar rialú indíreach ar na
neamhchosaintí;
(e)     comhlíonfaidh an doiciméadacht
urrúsúcháin na coinníollacha seo a leanas ar fad:
(i)      níl clásail inti lena gceanglaítear ar
an institiúid tionscnóra, ach amháin i gcás forálacha um luathamúchadh,
suíomhanna laistigh den urrúsú a fheabhsú, lena n-áirítear, ach gan a bheith
teoranta do, na neamhchosaintí bunúsacha ar chreidmheas a athrú nó an toradh is
iníoctha le hinfheisteoirí a mhéadú mar fhreagairt ar mheathlú ar cháilíocht
chreidmheasa na neamhchosaintí urrúsaithe; 
(ii)      níl clásail inti
lena méadaítear an toradh is iníoctha le sealbhóirí suíomhanna laistigh den
urrúsú mar fhreagairt ar mheathlú ar cháilíocht chreidmheasa an
chomhthiomsaithe bhunúsaigh;
(iii)     cuirtear in iúl go soiléir inti, nuair
is infheidhme, nach féidir leis an tionscnóir ná urraitheoir suíomhanna
urrúsúcháin a cheannach ná a athcheannach thar a oibleagáidí conarthacha ach de
réir coinníollacha ar neamhthuilleamaí;
(f)      i gcás ina bhfuil céadrogha ar cheannach
farasbairr ann, comhlíonfaidh an rogha sin na coinníollacha seo a leanas
freisin:
(i)      tá sí infheidhmithe de rogha na
hinstitiúide tionscnóra;
(ii)      ní féidir í a
fheidhmiú ach amháin nuair atá 10 % nó níos lú de luach bunaidh na neamhchosaintí
urrúsaithe fós gan amúchadh;
(iii)     níl sí struchtúraithe ionas nach
leithdháilfear caillteanais ar shuíomhanna feabhsaithe creidmheasa ná ar
shuíomhanna eile atá i seilbh infheisteoirí agus níl sé struchtúraithe ar shlí
ar bith eile chun feabhsú creidmheasa a chur ar fáil. 
6.                      
Coinneoidh na húdaráis inniúla an ÚBE ar an eolas
faoi na cásanna sonracha, dá dtagraítear i mír 2, i gcás nach bhfuil bonn cirt
leis an laghdú féideartha ar mhéideanna neamhchosanta atá ualaithe ó thaobh
riosca mar gheall ar aistriú riosca creidmheasa ar chóimhéid chuig tríú
páirtithe, ná mar gheall ar an úsáid a bhaineann institiúidí as mír 4.
Déanfaidh an ÚBE monatóireacht ar an raon cleachtas sa réimse seo agus eiseoidh
sé treoirlínte i gcomhréir le hAirteagal 16 de Rialachán (AE) Uimh. 1093/2010.
Airteagal 239
Urrúsú sintéiseach 
1.                      
Féadfaidh institiúid tionscnóra de chuid urrúsaithe
shintéisigh méideanna neamhchosanta atá ualaithe ó thaobh riosca agus, mar is
iomchuí, méideanna an chaillteanais ionchasaigh a ríomh le haghaidh na
neamhchosaintí urrúsaithe i gcomhréir le hAirteagal 244, má chomhlíontar
ceachtar de na nithe seo a leanas:
(a)     meastar gur aistríodh riosca creidmheasa
suntasach chuig tríú páirtithe trí chosaint neamhchistithe creidmheasa nó trí
chosaint chistithe creidmheasa;
(b)     cuireann an
institiúid tionscnóra ualú riosca 1250 % i bhfeidhm maidir leis na
suíomhanna urrúsúcháin go léir atá ina seilbh laistigh den urrúsú sin nó
asbhaineann sí na suíomhanna urrúsúcháin sin as ítimí de Ghnáthchothromas
Leibhéal 1 i gcomhréir le hAirteagal 33(1)(k). 
2.                      
Measfar gur aistríodh riosca creidmheasa suntasach
má chomhlíontar ceachtar de na coinníollacha seo a leanas:
(a)     ní sháraíonn méideanna neamhchosanta
ualaithe ó thaobh riosca na suíomhanna urrúsúcháin mezzanine atá i seilbh na
hinstitiúide tionscnóra san urrúsú sin 50 % de mhéideanna neamhchosanta
ualaithe ó thaobh riosca na suíomhanna urrúsúcháin mezzanine go léir san urrúsú
sin.
(b)     i gcás nach bhfuil
aon suíomhanna urrúsúcháin mezzanine in urrúsú ar leith agus gur féidir leis an
tionscnóir a léiriú go ndéanann luach neamhchosanta na suíomhanna urrúsúcháin a
bheadh faoi réir a n-asbhainte ó chistí dílse nó faoi réir ualú riosca
1250 % meastachán réasúnaithe ar an gcaillteanas ionchasach ar na
neamhchosaintí urrúsaithe a shárú faoi chorrlach suntasach, ní bheidh níos mó
ná 20 % de luachanna neamhchosanta na suíomhanna urrúsúcháin a bheadh faoi
réir a n-asbhainte ó chistí dílse ná faoi réir ualú riosca 1250 % i seilbh
na hinstitiúide tionscnóra. 
(c)     i gcás nach bhfuil bonn cirt, mar gheall
ar aistriú riosca creidmheasa ar chóimhéid chuig tríú páirtithe, leis an laghdú
féideartha ar mhéideanna neamhchosanta atá ualaithe ó thaobh riosca a
bhainfeadh an institiúid tionscnóra amach tríd an urrúsú seo, féadfaidh an
t-údarás inniúil a chinneadh ar bhonn gach cáis ar leith nach measfar gur
aistríodh riosca creidmheasa suntasach chuig tríú páirtithe.
3.                      
Chun críocha mhír 2, ciallaíonn suíomhanna
urrúsúcháin mezzanine suíomhanna urrúsúcháin lena mbaineann ualú riosca níos
ísle ná 1250 % agus atá níos sóisearaí ná an suíomh is sinsearaí san
urrúsú agus níos sóisearaí ná aon suíomh urrúsúcháin san urrúsú seo dá sanntar
ceachtar de na nithe seo a leanas i gcomhréir le Roinn 4:
(a)     i gcás suímh urrúsúcháin atá faoi réir
Roinn 3, Foroinn 3, céim 1 den cháilíocht chreidmheasa;
(b)     i gcás suímh
urrúsúcháin atá faoi réir Roinn 3, Foroinn 4, céim 1 nó céim 2 den
cháilíocht chreidmheasa.
4.                      
Mar mhalairt ar mhír 2 agus mhír 3, tabharfaidh
údaráis inniúla cead d'institiúidí tionscnóra riosca creidmheasa suntasach a
mheas mar riosca a aistríodh i gcás inar féidir leis an institiúid tionscnóra a
léiriú, i ngach cás d’urrúsú, go bhfuil bonn cirt, mar gheall ar aistriú riosca
creidmheasa ar chóimhéid chuig tríú páirtithe, leis an laghdú ar cheanglais
cistí dílse a bhaineann an tionscnóir amach leis an urrúsú.
Ní thabharfar cead ach amháin i gcás ina
gcomhlíonfaidh an institiúid na coinníollacha seo a leanas go léir:
(a)     tá beartais agus modheolaíochtaí
riosca-íogaire mar is iomchuí i bhfeidhm ag an institiúid chun an t-aistriú
riosca a mheasúnú;
(b)     d’aithin an
institiúid an t-aistriú riosca creidmheasa chuig tríú páirtithe i ngach cás ar
mhaithe le bainistíocht riosca inmheánach agus leithdháileadh caipitil
inmheánach na hinstitiúide. 
5.                      
Chomh maith leis na ceanglais atá leagtha amach i
míreanna 1 go 4, de réir mar is infheidhme, comhlíonfaidh an t-aistriú na
coinníollacha seo a leanas:
(a)     léiríonn an doiciméadacht urrúsúcháin
tábhacht eacnamaíoch an idirbhirt;
(b)     an chosaint
chreidmheasa trína n-aistrítear an riosca creidmheasa, comhlíonann sí
Airteagal 242(2);
(c)     níl téarmaí ná
coinníollacha a dhéanann na nithe seo a leanas ar áireamh sna hionstraimí a
úsáidtear chun riosca creidmheasa a aistriú:
(i)      tairseacha ábharthachta suntasacha a
fhorchur a measfar nár spreagadh cosaint chreidmheasa fúthu má tharlaíonn
teagmhas creidmheasa;
(ii)      foirceannadh na cosanta a cheadú mar
gheall ar mheathlú ar cháilíocht chreidmheasa na neamhchosaintí bunúsacha;
(iii)     ach amháin i
gcás forálacha um luathamúchadh, a cheangal ar an institiúid tionscnóra
suíomhanna laistigh den urrúsú a fheabhsú;
(iv)     costas cosanta
creidmheasa na hinstitiúide nó an toradh is iníoctha le sealbhóirí suíomhanna
laistigh den urrúsú a mhéadú mar fhreagairt ar mheathlú ar cháilíocht
chreidmheasa an chomhthiomsaithe bhunúsaigh; 
(d)     tuairim a fháil ó dhlíodóir cáilithe lena
ndeimhnítear in-fhorfheidhmitheacht na cosanta creidmheasa i ngach dlínse
ábhartha;
(e)     cuirfear in iúl go
soiléir sa doiciméadacht urrúsúcháin, nuair is infheidhme, nach féidir leis an
tionscnóir ná urraitheoir suíomhanna urrúsúcháin a cheannach ná a athcheannach
thar a oibleagáidí conarthacha ach de réir coinníollacha ar neamhthuilleamaí;
(f)      i gcás ina bhfuil céadrogha ar cheannach farasbairr ann, comhlíonann an
rogha sin na coinníollacha seo a leanas freisin:
(i)      tá sí infheidhmithe de rogha na
hinstitiúide tionscnóra;
(ii)      ní féidir í a
fheidhmiú ach amháin nuair atá 10 % nó níos lú de luach bunaidh na
neamhchosaintí urrúsaithe fós gan amúchadh;
(iii)     níl sí struchtúraithe ionas nach
leithdháilfear caillteanais ar shuíomhanna feabhsaithe creidmheasa ná ar
shuíomhanna eile atá i seilbh infheisteoirí agus níl sé struchtúraithe ar shlí
ar bith eile chun feabhsú creidmheasa a chur ar fáil.

6.                      
Coinneoidh na húdaráis inniúla an ÚBE ar an eolas
faoi na cásanna sonracha, dá dtagraítear i mír 2, i gcás nach bhfuil bonn cirt
leis an laghdú féideartha ar mhéideanna neamhchosanta atá ualaithe ó thaobh
riosca mar gheall ar aistriú riosca creidmheasa ar chóimhéid chuig tríú
páirtithe, ná mar gheall ar an úsáid a bhaineann institiúidí as mír 4.
Déanfaidh an ÚBE monatóireacht ar an raon cleachtas sa réimse seo agus eiseoidh
sé treoirlínte i gcomhréir le hAirteagal 16 de Rialachán (AE) Uimh. 1093/2010.
Roinn 3
Méideanna
neamhchosanta atá ualaithe ó thaobh riosca a ríomh
Foroinn 1
Prionsabail
Airteagal 240
Méideanna neamhchosanta atá ualaithe ó thaobh riosca a
ríomh
1.                      
I gcás inar aistrigh institiúid tionscnóra riosca
creidmheasa suntasach a bhaineann le neamhchosaintí urrúsaithe i gcomhréir le
Roinn 2, féadfaidh an institiúid sin:
(a)     i gcás urrúsú traidisiúnta, na
neamhchosaintí atá urrúsaithe aici a eisiamh le linn di méideanna neamhchosanta
atá ualaithe ó thaobh riosca, agus mar is iomchuí, méideanna an chaillteanais
ionchasaigh a ríomh;
(b)     i gcás urrúsú
sintéiseach, méideanna neamhchosanta atá ualaithe ó thaobh riosca agus, mar is
iomchuí, méideanna an chaillteanais ionchasaigh a ríomh, i leith na
neamhchosaintí urrúsaithe i gcomhréir le hAirteagal 244 agus Airteagal
245. 
2.                      
I gcás inar chinn an institiúid tionscnóra mír 1 a
chur i bhfeidhm, ríomhfaidh sí na méideanna neamhchosanta ualaithe ó thaobh
riosca atá leagtha síos sa Chaibidil seo i leith na suíomhanna a d’fhéadfadh sí
a shealbhú laistigh den urrúsú sin. 
I gcás nár aistrigh an institiúid tionscnóra
riosca creidmheasa suntasach nó gur chinn sí gan mír 1 a chur i bhfeidhm, ní gá
di méideanna neamhchosanta atá ualaithe ó thaobh riosca a ríomh i leith aon
suíomhanna a d’fhéadfadh a bheith aici laistigh den urrúsú atá i gceist ach
leanfaidh sí de na neamhchosaintí urrúsaithe a áireamh le linn di méideanna
neamhchosanta atá ualaithe ó thaobh riosca a ríomh amhail is nár urrúsaíodh
riamh iad. 
3.                      
I gcás ina bhfuil neamhchosaint ann ar thráinsí
éagsúla laistigh d’urrúsú, measfar gur suíomh urrúsúcháin ar leith í an
neamhchosaint ar gach aon tráinse. Measfar go mbeidh suíomhanna laistigh den
urrúsú á sealbhú ag soláthraithe na cosanta creidmheasa do shuíomhanna
urrúsúcháin. Áireofar ar shuíomhanna urrúsúcháin neamhchosaintí ar urrúsú a
thagann as conarthaí díorthach ráta úis nó airgeadra.
4.                      
Mura n-asbhaintear suíomh urrúsúcháin as ítimí de
Ghnáthchothromas Leibhéal 1 de bhun Airteagal 33(1)(k), áireofar an méid
neamhchosanta atá ualaithe ó thaobh riosca in iomlán na méideanna neamhchosanta
ualaithe ó thaobh riosca de chuid na hinstitiúide chun críocha
Airteagal 87(3).
5.                      
Déanfar méid neamhchosanta
ualaithe ó thaobh riosca de chuid suímh urrúsúcháin a ríomh tríd an ualú iomlán
riosca ábhartha a chur i bhfeidhm maidir le luach neamhchosanta an tsuímh,
luach a ríomhtar mar atá leagtha amach in Airteagal 241.
6.                      
Cinnfear an t-ualú iomlán
riosca mar shuim an ualaithe riosca atá leagtha amach sa Chaibidil seo agus aon
ualú riosca breise i gcomhréir le hAirteagal 396.
Airteagal 241
Luach na neamhchosanta
1.                      
Déanfar luach na neamhchosanta a ríomh mar seo a
leanas: 
(a)     i gcás ina ríomhann institiúid méideanna
neamhchosanta atá ualaithe ó thaobh riosca faoi Fhoroinn 3, is é a bheidh
i luach neamhchosanta suímh urrúsúcháin laistigh den chlár comhardaithe ná a
luach cuntasaíochta a bheidh fágtha tar éis coigeartuithe sonracha i leith
riosca creidmheasa a chur i bhfeidhm;
(b)     i gcás ina ríomhann
institiúid méideanna neamhchosanta atá ualaithe ó thaobh riosca faoi
Fhoroinn 4, is é a bheidh i luach neamhchosanta suímh urrúsúcháin laistigh
den chlár comhardaithe ná an luach cuntasaíochta a ríomhfar gan aon
choigeartuithe a rinneadh i leith riosca creidmheasa a chur san áireamh;
(c)     i gcás ina ríomhann institiúid méideanna
neamhchosanta atá ualaithe ó thaobh riosca faoi Fhoroinn 3, is é a bheidh
i luach neamhchosanta suímh urrúsúcháin lasmuigh den chlár comhardaithe ná a
luach ainmniúil lúide aon choigeartú sonrach i leith riosca creidmheasa an
tsuímh urrúsúcháin sin, arna iolrú faoi fhachtóir coinbhéartachta mar atá
leagtha síos sa Chaibidil seo. Beidh an fachtóir
coinbhéartachta cothrom le 100 % mura sonraítear a mhalairt;
(d)     i gcás ina ríomhann
institiúid méideanna neamhchosanta atá ualaithe ó thaobh riosca faoi
Fhoroinn 4, is é a bheidh i luach neamhchosanta suímh urrúsúcháin lasmuigh
den chlár comhardaithe ná a luach ainmniúil arna iolrú faoi fhachtóir
coinbhéartachta mar atá leagtha síos sa Chaibidil seo. Beidh an fachtóir
coinbhéartachta cothrom le 100 % mura sonraítear a mhalairt;
(e)     Déanfar luach na neamhchosanta ar riosca
creidmheasa an chontrapháirtí i gcás ionstrame díorthaí atá liostaithe in
Iarscríbhinn II a chinneadh i gcomhréir le Caibidil 6. 
2.                      
I gcás ina bhfuil dhá shuíomh fhorluiteacha nó níos
mó laistigh d’urrúsú ag institiúid, ní áireoidh sí,  a mhéid a bhfuil forluí
eatarthu, ach an suíomh nó an chuid de shuíomh a thugann na méideanna
neamhchosanta is airde atá ualaithe ó thaobh riosca le linn di méideanna
neamhchosanta atá ualaithe ó thaobh riosca a ríomh. Féadfaidh
an institiúid forluí den sórt sin a aithint idir ceanglais cistí dílse faoi
riosca sonrach i leith suíomhanna sa leabhar trádála agus ceanglais cistí dílse
i leith suíomhanna urrúsúcháin sa leabhar neamhthrádála, ar an gcoinníoll gur
féidir leis an institiúid ceanglais cistí dílse i leith na suíomhanna iomchuí a
ríomh agus a chur i gcomparáid le chéile. Chun críche na míre seo, bíonn forluí
idir suíomhanna nuair a bhíonn na suíomhanna in ionannas, iomlán nó páirteach,
le neamhchosaint ar an riosca céanna, sa chaoi is nach bhfuil ann ach
neamhchosaint amháin, a mhéid a bhfuil forluí eatarthu.
3.                      
I gcás ina bhfuil feidhm ag
Airteagal 263(c) maidir le suíomhanna san ABCP, féadfaidh an institiúid an
t-ualú riosca atá sannta do shaoráid leachtachta a úsáid d’fhonn an méid
neamhchosanta atá ualaithe ó thaobh riosca don ABCP a ríomh ar an gcoinníoll go
bhfuil 100 % den ABCP atá eisithe ag an gclár cumhdaithe ag an tsaoráid
seo nó ag saoráidí leachtachta eile agus go bhfuil na saoráidí leachtachta sin
go léir ar chomhchéim leis an ABCP ionas gur suíomhanna forluiteacha iad. 
Cuirfidh an institiúid an úsáid a bhaineann sí as
an láimhseáil sin in iúl do na húdaráis inniúla.
Airteagal 242
Maolú riosca creidmheasa a aithint le haghaidh suíomhanna
urrúsúcháin 
1.                      
Féadfaidh institiúid cosaint neamhchistithe
creidmheasa nó cosaint chistithe creidmheasa a aithint a fuarthas maidir le
suíomh urrúsúcháin i gcomhréir le Caibidil 4 agus faoi réir na gceanglas
atá leagtha síos sa Chaibidil seo agus i gCaibidil 4.
Níl i gcosaint chistithe creidmheasa incháilithe
ach comhthaobhacht airgeadais atá incháilithe chun méideanna neamhchosanta atá
ualaithe ó thaobh riosca a ríomh faoi Chaibidil 2 mar atá leagtha síos faoi
Chaibidil 4 agus tá an aithint faoi réir chomhlíonadh na gceanglas ábhartha mar
atá leagtha síos faoi Chaibidil 4. 
2.                      
Níl i soláthraithe na cosanta cistithe creidmheasa
incháilithe agus i soláthraithe na cosanta neamhchistithe creidmheasa ach
amháin na soláthraithe sin atá incháilithe faoi Chaibidil 4 agus tá an aithint
faoi réir chomhlíonadh na gceanglas ábhartha mar atá leagtha síos faoi Chaibidil
4. 
3.                      
De mhaolú ar mhír 2, déanfaidh ECAI aitheanta
measúnú creidmheasa ar sholáthraithe incháilithe na cosanta neamhchistithe
creidmheasa atá liostaithe in Airteagal 197, measúnú creidmheasa a mbeidh
sé deimhnithe go mbaineann sé le céim 3 nó le céim níos airde den cháilíocht
chreidmheasa faoi Airteagal 131 agus a raibh baint aige le céim 2 nó le
céim níos airde den cháilíocht chreidmheasa an tráth ar aithníodh an chosaint
chreidmheasa den chéad uair. Féadfaidh institiúidí a
bhfuil cead acu an cur chuige IRB a chur i bhfeidhm maidir le neamhchosaint
dhíreach ar sholáthraí na cosanta incháilitheacht a mheasúnú de réir na chéad
abairte bunaithe ar PD sholáthraí na cosanta a bheith coibhéiseach leis an PD a
bhaineann leis na céimeanna den cháilíocht chreidmheasa dá dtagraítear sa
phointe sin. 
4.                      
De mhaolú ar mhír 2, is ionann SSPEanna agus
soláthraithe cosanta incháilithe i gcás ina bhfuil sócmhainní faoina
n-úinéireacht a cháilíonn mar chomhthaobhacht airgeadais incháilithe agus i
gcás nach bhfuil aon chearta ná cearta teagmhasacha ina leith atá ar chomhchéim
nó ar chéim roimhe sin le cearta teagmhasacha na hinstitiúide atá ag fáil
cosaint neamhchistithe creidmheasa agus i gcás ina gcomhlíontar na ceanglais go
léir maidir le comhthaobhacht airgeadais faoi Chaibidil 4. Sna cásanna sin, ní bheidh in GA (méid na cosanta arna
choigeartú i leith aon neamhréire airgeadra agus aisioncronachta aibíochta i
gcomhréir le forálacha Chaibidil 4) ach margadhluach na sócmhainní sin arna
choigeartú de réir luaineachta agus déanfar g (ualú riosca na neamhchosaintí ar
sholáthraí na cosanta mar atá sonraithe faoin gCur Chuige Caighdeánaithe) a
chinneadh mar an meáchan meánriosca ualaithe a mbeadh feidhm aige maidir leis
na sócmhainní sin mar chomhthaobhacht airgeadais faoin gCur Chuige
Caighdeánaithe. 
Airteagal 243
Tacaíocht intuigthe
1.                      
Institiúid is urraitheoir, nó institiúid tionscnóra
a bhain úsáid as Airteagal 240(1) agus (2) maidir le hurrúsú le linn di
méideanna neamhchosanta atá ualaithe ó thaobh riosca a ríomh nó a bhfuil
ionstraimí óna leabhar trádála díolta aici sa chaoi is nach gceanglaítear
uirthi a thuilleadh cistí dílse a shealbhú maidir le rioscaí na n-ionstraimí
sin, ní gá di tacaíocht a thabhairt don urrúsú thar a hoibleagáidí conarthacha
ar mhaithe le caillteanais fhéideartha nó iarbhír a laghdú d’infheisteoirí. Ní mheasfar go soláthraíonn idirbheart tacaíocht má
dhéantar é de réir coinníollacha ar neamhthuilleamaí agus má chuirtear san
áireamh é le linn aistriú riosca suntasach a mheasúnú. Cuirfear aon idirbheart
den chineál sin, is cuma an soláthraíonn sé tacaíocht nó nach soláthraíonn, in
iúl do na húdaráis inniúla agus beidh sé faoi réir phróiseas athbhreithnithe
agus faofa creidmheasa na hinstitiúide. Déanfaidh an institiúid, agus measúnú á
dhéanamh aici maidir lena bhfuil an t-idirbheart struchtúraithe chun tacaíocht
a chur ar fáil nó nach bhfuil, na nithe seo a leanas ar fad ar a laghad a
mheas:
(a)     praghas an athcheannaigh; 
(b)     suíomh caipitil agus
leachtachta na hinstitiúide roimh an athcheannach agus ina dhiaidh; 
(c)     feidhmiú na
neamhchosaintí urrúsaithe;
(d)     feidhmiú na
suíomhanna urrúsúcháin;
2.                      
Eiseoidh an ÚBE treoirlínte i gcomhréir le
hAirteagal 16 de Rialachán (AE) Uimh. 1093/2010 maidir le míniú a
thabhairt ar cad is coinníollacha ar neamhthuilleamaí agus idirbheart nach
bhfuil struchtúraithe chun tacaíocht a sholáthar ann. 
3.                      
Má theipeann ar institiúid
tionscnóra nó ar institiúid is urraitheoir mír 1 a chomhlíonadh maidir le
hurrúsú sealbhóidh an institiúid sin cistí dílse ar a laghad i gcoinne na neamhchosaintí
urrúsaithe go léir amhail is nár urrúsaíodh riamh iad.
Foroinn 2
Méideanna
neamhchosanta ualaithe ó thaobh riosca atá urrúsaithe faoi urrúsú sintéiseach
arna ríomh ag institiúidí tionscnóra 
Airteagal 244
Láimhseáil ghinearálta 
Le linn méideanna neamhchosanta atá ualaithe ó
thaobh riosca i leith na neamhchosaintí urrúsaithe a ríomh, i gcás ina
gcomhlíontar na coinníollacha in Airteagal 239, bainfidh institiúid
tionscnóra an urrúsaithe shintéisigh úsáid as na modheolaíochtaí ríomhaireachta
iomchuí atá leagtha amach sa Roinn seo agus ní na modheolaíochtaí atá leagtha
amach i gCaibidil 2, faoi réir Airteagal 245. I gcás institiúidí atá ag ríomh méideanna neamhchosanta atá ualaithe ó
thaobh riosca agus méideanna an chaillteanais ionchasaigh faoi Chaibidil 3,
beidh méid an chaillteanais ionchasaigh i leith na neamhchosaintí sin cothrom
le nialas.
Tá feidhm ag na ceanglais
atá leagtha amach sa chéad fhomhír maidir le comhthiomsú iomlán na
neamhchosaintí atá ar áireamh san urrúsú. Faoi réir Airteagal 245,
déanfaidh an institiúid tionscnóra méideanna neamhchosanta atá ualaithe ó
thaobh riosca a ríomh i leith na dtráinsí go léir laistigh den urrúsú i
gcomhréir le forálacha na Roinne seo lena n-áirítear na forálacha sin dá
n-aithníonn an institiúid maolú riosca creidmheasa i gcomhréir le
hAirteagal 242, agus sa chás sin féadfar an t-ualú riosca a bheidh le cur
i bhfeidhm maidir leis an suíomh sin a mhodhnú i gcomhréir le Caibidil 4,
faoi réir na gceanglas atá leagtha síos sa Chaibidil seo. 
Airteagal 245
Aisioncronacht aibíochta in urrúsuithe sintéiseacha a
láimhseáil
Ar mhaithe le méideanna neamhchosanta atá
ualaithe ó thaobh riosca a ríomh de réir Airteagal 244, déanfar aon
aisioncronacht aibíochta idir an chosaint chreidmheasa faoina mbaintear amach
an tráinsiú agus na neamhchosaintí urrúsaithe a chur san áireamh mar seo a
leanas: 
(a)          glacfar leis gurb í aibíocht na
neamhchosaintí urrúsaithe aibíocht na neamhchosanta a bhfuil an aibíocht is
faide aici, faoi réir uasteorainn cúig bliana. Cinnfear
aibíocht na cosanta creidmheasa i gcomhréir le Caibidil 4;
(b)          déanfaidh institiúid tionscnóra
neamhaird d'aon aisioncronacht aibíochta le linn méideanna neamhchosanta atá
ualaithe ó thaobh riosca a ríomh i leith tráinsí arb ann dóibh de bhun na
Roinne seo a bhfuil ualú riosca 1250 % acu. I
gcás gach tráinse eile, cuirfear an tslí a láimhseáiltear aisioncronacht
aibíochta atá leagtha amach i gCaibidil 4 i bhfeidhm de réir na foirmle
seo a leanas:
mar a bhfuil:
RW*
=           méideanna neamhchosanta atá ualaithe ó thaobh riosca chun críocha
Airteagal 87(3)(a);
RWAss =         méideanna neamhchosanta atá ualaithe ó thaobh riosca i leith
neamhchosaintí murar urrúsaíodh riamh iad, arna ríomh ar bhonn pro rata;
RWSP=          méideanna neamhchosanta atá ualaithe ó thaobh riosca arna
ríomh faoi Airteagal 244 mura raibh aon aisioncronacht aibíochta ann;
T =    aibíocht na neamhchosaintí bunúsacha arna sloinneadh
i blianta;
t =      aibíocht na cosanta creidmheasa arna sloinneadh i
mblianta;
t*
=    0.25.
Foroinn 3
Méideanna
neamhchosanta atá ualaithe ó thaobh riosca a ríomh faoin gCur
Chuige Caighdeánaithe
Airteagal 246
Ualuithe riosca
Faoi réir Airteagal 247, déanfaidh an
institiúid méid neamhchosanta atá ualaithe ó thaobh riosca de chuid suímh
urrúsúcháin nó suímh ath-urrúsúcháin rátáilte a ríomh tríd an ualú riosca
ábhartha a chur i bhfeidhm maidir le luach na neamhchosanta.
Is é a bheidh san ualú riosca ábhartha an
t-ualú riosca mar atá leagtha síos i dTábla 1, lena bhfuil baint ag measúnú
creidmheasa an tsuímh i gcomhréir le Roinn 4.
 Tábla 1 
 Céim Cáilíochta Creidmheasa || 1 || 2 || 3 || 4 (ach amháin le haghaidh measúnuithe creidmheasa seachas measúnuithe creidmheasa gearrthéarmacha) || gach céim cáilíochta creidmheasa eile 
 Suíomhanna urrúsúcháin || 20% || 50% || 100% || 350% || 1250% 
 Suíomhanna ath-urrúsúcháin || 40% || 100% || 225% || 650% || 1250% 
Faoi réir Airteagail 247 go 250, déanfar
méid neamhchosanta atá ualaithe ó thaobh riosca de chuid suímh urrúsúcháin a
ríomh trí ualú riosca 1250 % a chur i bhfeidhm.
Airteagal 247
Institiúidí tionscnóra agus institiúidí is urraitheoirí
I gcás institiúide tionscnóra nó institiúide
is urraitheoir, féadfar na méideanna neamhchosanta atá ualaithe ó thaobh riosca
arna ríomh i leith a suíomhanna urrúsúcháin in aon urrúsú ar leith a theorannú
do na méideanna neamhchosanta atá ualaithe ó thaobh riosca a ríomhfaí faoi
láthair i leith na neamhchosaintí urrúsaithe i gcás nach mbeidís urrúsaithe
faoi réir chur i bhfeidhm toimhdithe ualú riosca 150 % maidir leis na
nithe seo a leanas:
(a)          na hítimí go léir atá ar
mainneachtain faoi láthair;
(b)          na hítimí go
léir a mbaineann riosca an-ard leo i gcomhréir le hAirteagal 123 i measc
na neamhchosaintí urrúsaithe. 
Airteagal 248
Suíomhanna gan rátáil a láimhseáil
1.                      
Ar mhaithe le méid neamhchosanta atá ualaithe ó
thaobh riosca de chuid suímh urrúsúcháin gan rátáil a ríomh, féadfaidh
institiúid an meáchan meánriosca ualaithe a chur i bhfeidhm a chuirfeadh
institiúid a bhfuil seilbh aici ar na neamhchosaintí i bhfeidhm maidir leis na
neamhchosaintí urrúsaithe faoi Chaibidil 2, arna iolrú faoin gciondáil chomhchruinnithe
dá dtagraítear i mír 2. Chun na críche sin, beidh
comhdhéanamh an chomhthiomsaithe de neamhchosaintí urrúsaithe ar eolas ag an
institiúid i gcónaí. 
2.                      
Beidh an chiondáil
chomhchruinnithe cothrom le suim mhéideanna ainmniúla na dtráinsí go léir arna
roinnt ar shuim mhéideanna ainmniúla na dtráinsí atá níos sóisearaí ná an
tráinse ina bhfuil an suíomh á shealbhú atá ar chomhchéim leis an tráinse sin,
lena n-áirítear an tráinse féin. Ní bheidh an t-ualú riosca a sholáthrófar níos
airde ná 1250 % ná níos ísle ná aon ualú riosca is infheidhme maidir le
tráinse rátáilte níos sinsearaí. I gcás nach féidir leis an institiúid an
t-ualú riosca a chuirfí i bhfeidhm maidir leis na neamhchosaintí urrúsaithe a
chinneadh faoi Chaibidil 2, cuirfidh sí ualú riosca 1250 % i bhfeidhm
maidir leis an suíomh.
Airteagal 249
Suíomhanna urrúsúcháin a láimhseáil i dtráinse dara
caillteanas nó i dtráinse níos fearr i gclár ABCP
Faoi réir córa is mó fabhar a bheith ar fáil
do shaoráidí leachtachta gan rátáil faoi Airteagal 250 féadfaidh
institiúid ualú riosca atá cothrom leis an ualú riosca is airde idir ualú
riosca 100 % agus an t‑ualú riosca is airde a chuirfeadh institiúid
a bhfuil seilbh aici ar na neamhchosaintí i bhfeidhm maidir le haon cheann de
na neamhchosaintí urrúsaithe faoi Chaibidil 2 a chur i bhfeidhm maidir le
suíomhanna urrúsúcháin a chomhlíonann na coinníollacha seo a leanas:
(a)          beidh an suíomh urrúsúcháin i
dtráinse atá i suíomh dara caillteanas nó i suíomh níos fearr ó thaobh an
gheilleagair de laistigh den urrúsú agus soláthróidh an tráinse
céadchaillteanais feabhsú creidmheasa fóinteach don tráinse dara caillteanas; 
(b)          beidh cáilíocht
an tsuímh urrúsúcháin coibhéiseach le grád infheistíochta nó le grád níos
fearr;
(c)          is institiúid
nach bhfuil suíomh sa tráinse céadchaillteanais aici a shealbhóidh an suíomh
urrúsúcháin.
Airteagal 250
Saoráidí leachtachta gan rátáil a láimhseáil
1.                      
Féadfaidh institiúidí fachtóir coinbhéartachta
50 % a chur i bhfeidhm maidir le méid ainmniúil saoráide leachtachta gan
rátáil d’fhonn a luach neamhchosanta a chinneadh nuair a chomhlíontar na
coinníollacha seo a leanas:
(a)     tá sé sonraithe agus teorannaithe go
soiléir sa doiciméadacht a bhaineann leis an tsaoráid leachtachta na cúinsí
faoinar féidir an tsaoráid a tharraingt; 
(b)     ní fhéadfar an
tsaoráid a tharraingt le go soláthrófar tacaíocht chreidmheasa trí
chaillteanais a chuimsiú atá tabhaithe cheana féin tráth na tarraingthe agus,
go háirithe, ní fhéadfar í a tharraingt le go soláthrófar leachtacht i leith
neamhchosaintí ar mainneachtain tráth na tarraingthe nó le go bhfaighfear
sócmhainní ar luach níos mó ná luach cóir; 
(c)     ní úsáidfear an
tsaoráid chun cistiú buan ná rialta a sholáthar don urrúsú;
(d)     ní dhéanfar aisíoc na
dtarraingtí ar an tsaoráid a fho-ordú i leith éileamh infheisteoirí seachas i
leith éileamh a thiocfaidh chun cinn i leith conarthaí díorthach ráta úis nó
airgeadra, le táillí nó le híocaíochtaí eile den sórt sin, ná ní bheidh sé faoi
réir a tharscaoilte ná a iarchurtha; 
(e)     ní fhéadfar an
tsaoráid a tharraingt tar éis do na feabhsuithe creidmheasa go léir is
infheidhme a bhainfeadh an tsaoráid leachtachta tairbhe astu a bheith ídithe;
(f)      beidh foráil ar
áireamh sa tsaoráid as a dtiocfaidh laghdú uathoibríoch ar an méid is féidir le
méid na neamhchosaintí atá ar mainneachtain a tharraingt, nuair is é is brí le
‘mainneachtain’ an bhrí a shanntar dó faoi Chaibidil 3, nó i gcás ina mbeidh
ionstraimí rátáilte i gceist i gcomhthiomsú na neamhchosaintí urrúsaithe, a
dhéanann an tsaoráid a fhoirceannadh má théann meáncháilíocht an
chomhthiomsaithe faoi bhun an ghráid infheistíochta. 
Is é an t-ualú riosca a bheidh le cur i bhfeidhm
an t-ualú riosca is airde a chuirfeadh institiúid a bhfuil seilbh aici ar na
neamhchosaintí i bhfeidhm maidir le haon cheann de na neamhchosaintí urrúsaithe
faoi Chaibidil 2.
2.                      
Féadfar fachtóir coinbhéartachta 0 % a chur i
bhfeidhm maidir le méid ainmniúil saoráide leachtachta atá inchealaithe go
neamhchoinníollach chun luach neamhchosanta saoráidí airleacan airgid a
chinneadh ar an gcoinníoll go gcomhlíontar na coinníollacha atá leagtha amach i
mír 1 agus go bhfuil aisíoc na dtarraingtí ar an tsaoráid níos sinsearaí ná
haon éilimh eile ar na sreafaí airgid a thagann as na neamhchosaintí
urrúsaithe. 
Airteagal 251
Ceanglais cistí dílse bhreise i leith urrúsú
neamhchosaintí imrothlacha faoi réir clásal um luathamúchadh
1.                      
I gcás ina bhfuil urrúsú neamhchosaintí imrothlacha
ann atá faoi réir clásail um luathamúchadh, ríomhfaidh an institiúid tionscnóra
méid neamhchosanta breise atá ualaithe ó thaobh riosca i leith an riosca go
bhféadfaidh leibhéil an riosca creidmheasa a bhfuil sí neamhchosanta orthu a
mhéadú tar éis an clásal um luathamúchadh a oibriú, de réir an Airteagail seo. 
2.                      
Ríomhfaidh an institiúid méid
neamhchosanta atá ualaithe ó thaobh riosca i leith shuim luachanna
neamhchosanta leas an tionscnóra agus leas an infheisteora. 
I gcás struchtúr urrúsúcháin ina gcuimsíonn na
neamhchosaintí urrúsaithe neamhchosaintí imrothlacha agus neamhchosaintí
neamh-imrothlacha, cuirfidh institiúid tionscnóra an láimhseáil atá leagtha
amach i míreanna 3 go 6 i bhfeidhm maidir leis an gcuid sin den chomhthiomsú
bunúsach ina bhfuil neamhchosaintí imrothlacha. 
Is é a bheidh i luach na
neamhchosanta i gcás leas an tionscnóra luach na neamhchosanta i leith na coda
barúlaí sin de chomhthiomsú ina bhfuil méideanna tarraingthe a dhíoltar le
bheith laistigh d’urrúsú, agus a chinneann cion an luacha sin i ndáil le méid
an chomhthiomsaithe iomláin a dhíoltar le bheith sa struchtúr cion na sreafaí
airgid arna nginiúint le bailiúcháin príomhshuime agus úis agus méideanna
gaolmhara eile nach bhfuil ar fáil chun íocaíochtaí a dhéanamh leo sin a bhfuil
suíomhanna laistigh den urrúsú acu. Ní bheidh leas an tionscnóra faoi réir leas
an infheisteora. Is é a bheidh i luach na neamhchosanta i gcás leas na n‑infheisteoirí
luach na neamhchosanta i gcás na coda barúlaí de chomhthiomsú méideanna
tarraingthe. 
Ríomhfar an méid neamhchosanta
atá ualaithe ó thaobh riosca i leith luach na neamhchosanta i gcás leas an
tionscnóra ar an dóigh a ríomhtar neamhchosaint pro rata ar neamhchosaintí
urrúsaithe amhail is nár urrúsaíodh riamh iad. 
3.                      
Tá tionscnóirí na gcineálacha seo a leanas d’urrúsú
díolmhaithe ó mhéid neamhchosanta atá ualaithe ó thaobh riosca a ríomh i mír 1:
(a)     urrúsú neamhchosaintí imrothlacha faoina
mbíonn infheisteoirí neamhchosanta i gcónaí ar gach tarraingt sa todhchaí ag
iasachtaí ionas nach bhfillfidh an riosca i leith na saoráidí bunúsacha ar an
institiúid tionscnóra fiú amháin tar éis teagmhas luathamúchadh tarlú;
(b)     urrúsú nach spreagtar clásal um
luathamúchadh ach amháin mar gheall ar theagmhais nach mbaineann le feidhmíocht
na sócmhainní urrúsaithe ná an institiúid tionscnóra, amhail athruithe ábhartha
i rialacháin nó i ndlíthe cánach.
4.                      
I gcás institiúide tionscnóra atá faoi réir méid
neamhchosanta breise atá ualaithe ó thaobh riosca a ríomh faoi réir mhír 1
ní bheidh iomlán na méideanna neamhchosanta atá ualaithe ó thaobh riosca i
leith a suíomhanna i leas na n-infheisteoirí agus na méideanna neamhchosanta
atá ualaithe ó thaobh riosca arna ríomh faoi mhír 1 níos mó ná an ceann is
mó díobh seo a leanas:
(a)     na méideanna neamhchosanta atá ualaithe ó
thaobh riosca arna ríomh i leith a suíomhanna i leas na n-infheisteoirí;
(b)     na méideanna
neamhchosanta atá ualaithe ó thaobh riosca a ríomhfadh institiúid a bhfuil
seilbh aici ar na neamhchosaintí amhail is nár urrúsaíodh riamh iad maidir leis
na neamhchosaintí urrúsaithe i méid atá cothrom le leas na n-infheisteoirí. 
Déanfar asbhaint gnóthachan glan, más ann dóibh, a
thagann as caipitliú ioncaim todhchaí a cheanglaítear faoi
hAirteagal 29(1), a láimhseáil lasmuigh den uasmhéid atá sonraithe san
fhomhír roimhe seo. 
5.                      
Cinnfear an méid neamhchosanta atá ualaithe ó
thaobh riosca a bheidh le ríomh i gcomhréir le mír 1 trí luach na neamhchosanta
i gcás leas na n-infheisteoirí a iolrú faoi thoradh an fhachtóra
coinbhéartachta iomchuí mar a thugtar le fios i míreanna 6 go 9 agus faoin
meáchan meánriosca ualaithe a mbeadh feidhm aige maidir leis na neamhchosaintí
urrúsaithe más rud é nár urrúsaíodh na neamhchosaintí. 
Measfar gur clásal um luathamúchadh faoi rialú é
clásal um luathamúchadh i gcás ina gcomhlíontar na coinníollacha seo a leanas
go léir:
(a)     tá plean cistí dílse/leachtachta iomchuí
i bhfeidhm ag an institiúid tionscnóra lena áirithiú go bhfuil dóthain cistí
dílse agus leachtachta ar fáil i gcás luathamúchadh a bheith ann; 
(b)     ar feadh ré an
idirbhirt tá roinnt pro-rata ann idir leas an tionscnóra agus leas an
infheisteora i leith íocaíochtaí úis agus príomhshuime, costas, caillteanas
agus aisghabhálacha bunaithe ar chomhardú na n-earraí infhaighte gan íoc ag
pointe tagartha amháin nó níos mó le linn gach míosa;
(c)     meastar gur leor an
tréimhse amúchta chun 90 % den fhiachas iomlán (leas an tionscnóra agus
leas an infheisteora) atá gan íoc ag tús na tréimhse luathamúchta a bheith
aisíoctha nó aitheanta mar fhiachas ar mainneachtain;
(d)     nach n-aisíocfaí an
fiachas níos gasta ná mar a d’aisíocfaí é de réir amúchadh dronlíneach thar an
tréimhse atá leagtha amach i bpointe (c).
6.                      
I gcás urrúsuithe atá faoi réir ag clásal um
luathamúchadh maidir le neamhchosaint ar mhiondíol atá neamhcheangailteach agus
inchealaithe go neamhchoinníollach gan fógra roimh ré, i gcás ina spreagtear an
luathamúchadh de bharr laghdú ar leibhéal barrachais an raon difríochta go
leibhéal sonraithe, cuirfidh institiúidí leibhéal meánbharrachais trí mhí an
raon difríochta i gcomparáid le leibhéil bharrachais an raon difríochta ar a
gceanglaítear barrachas an raon difríochta a ghaistiú. 
I gcás nach gceanglaíonn an t-urrúsú barrachas an
raon difríochta a ghaistiú, meastar go bhfuil an pointe gaisteoireachta 4.5
pointe céatadáin níos airde ná leibhéal barrachais an raon difríochta ag a
spreagtar luathamúchadh. 
Déanfear an fachtóir
coinbhéartachta a bheidh le cur i bhfeidhm de réir leibhéal meánbharrachais
iarbhír trí mhí an raon difríochta a chinneadh i gcomhréir le Tábla 2.
 Tábla 2 
   || Urrúsuithe atá faoi réir ag clásal um luathamúchadh faoi rialú || Urrúsuithe atá faoi réir ag clásal um luathamúchadh neamhrialaithe 
 Meánbharrachas 3 mhí an raon difríochta || Fachtóir coinbhéartachta || Fachtóir coinbhéartachta 
 Os cionn leibhéal A || 0 % || 0 % 
 Leibhéal A || 1 % || 5 % 
 Leibhéal B || 2 % || 15% 
 Leibhéal C || 10 % || 50 % 
 Leibhéal D || 20 % || 100 % 
 Leibhéal E || 40 % || 100 % 
Mar a bhfuil:
(a)     tagraíonn 'Leibhéal A' do leibhéil
bharrachais an raon difríochta níos lú ná 133.33 % de leibhéal
gaisteoireachta barrachais an raon difríochta ach nach lú ná 100 % den
leibhéal gaisteoireachta sin; 
(b)     tagraíonn 'Leibhéal B' do leibhéil
bharrachais an raon difríochta níos lú ná 100% de leibhéal gaisteoireachta
barrachais an raon difríochta ach nach lú ná 75 % den leibhéal
gaisteoireachta sin; 
(c)     tagraíonn 'Leibhéal C' do leibhéil
bharrachais an raon difríochta níos lú ná 75 % de leibhéal gaisteoireachta
barrachais an raon difríochta ach nach lú ná 50 % den leibhéal
gaisteoireachta sin; 
(d)     tagraíonn 'Leibhéal D' do leibhéil
bharrachais an raon difríochta níos lú ná 50 % de leibhéal gaisteoireachta
barrachais an raon difríochta ach nach lú ná 25 % den leibhéal gaisteoireachta
sin; 
(e)     tagraíonn 'Leibhéal E' do leibhéil
bharrachais an raon difríochta níos lú ná 25 % de leibhéal gaisteoireachta
barrachais an raon difríochta.
7.                      
I gcás urrúsuithe atá faoi réir ag clásal um
luathamúchadh maidir le neamhchosaintí ar mhiondíol atá neamhcheangailteach
agus inchealaithe go neamhchoinníollach gan fógra roimh ré agus i gcás ina
spreagtar an luathamúchadh le luach cainníochtúil i leith ní eile seachas
meánbharrachas 3 mhí an raon difríochta, féadfaidh institiúidí, faoi réir
cead a fháil ó na húdaráis inniúla, láimhseáil a chur i bhfeidhm atá geall le
bheith comhionann leis an láimhseáil atá leagtha síos i mír 6 maidir leis an
bhfachtóir coinbhéartachta atá sonraithe a chinneadh. Tabharfaidh
an t-údarás inniúil cead i gcás ina gcomhlíonfar na coinníollacha seo a leanas:
(a)     tá an láimhseáil seo níos oiriúnaí toisc
gur féidir leis an ngnólacht tomhas cainníochtúil a shuíomh, i ndáil leis an
luach cainníochtúil a spreagann luathamúchadh, atá coibhéiseach le leibhéal
gaisteoireachta barrachais an raon difríochta; 
(b)     mar thoradh ar an
láimhseáil seo cruthaítear tomhas ar an riosca a bhféadfaidh an riosca
creidmheasa a bhfuil an institiúid neamhchosanta air méadú chuige tar éis an
clásal um luathamúchadh a oibriú, tomhas atá chomh stuama agus atá an tomhas a
ríomhtar i gcomhréir le mír 6. 
8.                      
Beidh gach urrúsú eile atá faoi réir ag clásal um
luathamúchadh faoi rialú maidir le neamhchosaintí imrothlacha faoi réir
fhachtóir coinbhéartachta 90 %.
9.                      
Beidh gach urrúsú eile atá faoi réir ag clásal um
luathamúchadh neamhrialaithe maidir le neamhchosaintí imrothlacha faoi réir
fhachtóir coinbhéartachta 100 %.
Airteagal 252
Maolú riosca creidmheasa i leith suíomhanna urrúsúcháin
faoi réir ag an gCur Chuige Caighdeánaithe 
I gcás ina bhfaightear cosaint chreidmheasa i
leith suímh urrúsúcháin, féadfar ríomh na méideanna neamhchosanta atá ualaithe
ó thaobh riosca a mhodhnú i gcomhréir le Caibidil 4. 
Airteagal 253
Méideanna neamhchosanta atá ualaithe ó thaobh riosca a
laghdú
I gcás ina sanntar ualú riosca 1250 % do
shuíomh urrúsúcháin, féadfaidh institiúidí luach neamhchosanta an tsuímh a
asbhaint as cistí dílse, i gcomhréir le hAirteagal 33(1)(k), mar mhalairt
ar an suíomh a áireamh le linn dóibh méideanna neamhchosanta atá ualaithe ó
thaobh riosca a ríomh. Chun na críocha sin, féadfaidh
ríomh luach na neamhchosanta cosaint chistithe creidmheasa incháilithe a léiriú
ar bhealach atá i gcomhréir le hAirteagal 252. 
I gcás ina mbaineann
institiúid tionscnóra úsáid as an rogha sin, féadfaidh sí méid atá cothrom le
12.5 oiread an méid a asbhaintear i gcomhréir le hAirteagal 33(1)(k) a
asbhaint ón méid atá sonraithe in Airteagal 247 mar an méid neamhchosanta
atá ualaithe ó thaobh riosca a ríomhfaí faoi láthair do na neamhchosaintí
urrúsaithe i gcás nár urrúsaíodh iad. 
Foroinn 4
Méideanna
neamhchosanta atá ualaithe ó thaobh riosca a ríomh faoin gCur
Chuige IRB
Airteagal 254
Ordlathas modhanna 
1.                      
Úsáidfidh institiúidí na modhanna i gcomhréir leis
an ordlathas seo a leanas: 
(a)     i gcás suímh rátáilte nó suímh ar féidir rátáil
bunaithe ar thátal a úsáid ina leith, úsáidfear an Modh Bunaithe ar Rátálacha
atá leagtha amach in Airteagal 256 chun an méid neamhchosanta atá ualaithe
ó thaobh riosca a ríomh;
(b)     i gcás suímh gan rátáil féadfaidh an
institiúid Modh na Foirmle Maoirseachta atá leagtha amach in Airteagal 257
a úsáid i gcás inar féidir léi meastacháin PD a dhéanamh, agus meastacháin EAD
agus LGD nuair is infheidhme, mar ionchuir i Modh na Foirmle Maoirseachta i
gcomhréir leis na ceanglais maidir le meastachán ar na paraiméadair sin faoin
gCur Chuige Inmheánach Bunaithe ar Rátálacha i gcomhréir le Roinn 3. Ní féidir le hinstitiúid seachas an institiúid tionscnóra
Modh na Foirmle Maoirseachta a úsáid ach ar an gcoinníoll go bhfaighfí cead ó
na húdaráis inniúla, agus tabharfar an cead sin i gcás ina gcomhlíonfaidh an
institiúid an coinníoll atá san abairt roimhe seo; 
(c)     mar mhalairt ar
phointe (b) agus i gcás suíomhanna gan rátáil agus sin amháin sna cláir ABCP,
féadfaidh an institiúid úsáid a bhaint as cur chuige an Mheasúnaithe
Inmheánaigh mar atá leagtha amach i mír 3 i gcás ina mbeidh cead tugtha ag na
húdaráis inniúla a dhéanamh amhlaidh; 
(d)     i ngach cás eile,
sannfar ualú riosca 1250 % do shuíomhanna urrúsúcháin gan rátáil.
2.                      
Ar mhaithe le rátálacha bunaithe ar thátal a úsáid,
déanfaidh institiúid measúnú creidmheasa bunaithe ar thátal atá coibhéiseach le
measúnú creidmheasa ar shuíomh tagartha rátáilte a shannadh do shuíomh gan
rátáil, suíomh tagartha rátáilte arb é an suíomh is sinsearaí é atá faoi réir
an tsuímh urrúsúcháin gan rátáil atá i gceist ar gach slí agus a chomhlíonann
na coinníollacha seo a leanas go léir:
(a)     ní foláir go mbeidh na suíomhanna
tagartha faoi réir an tsuímh urrúsúcháin gan rátáil ar gach slí; 
(b)     beidh aibíocht na
suíomhanna tagartha cothrom le haibíocht an tsuímh gan rátáil atá i gceist nó
níos faide ná í; 
(c)     tabharfar aon rátáil bunaithe ar thátal
cothrom le dáta chun aon athruithe i measúnú creidmheasa na suíomhanna tagartha
a léiriú.
3.                      
Tabharfaidh na húdaráis inniúla cead d’institiúidí
creidmheasa ‘Cur Chuige an Mheasúnaithe Inmheánaigh’ a úsáid mar atá leagtha
amach i mír 4 i gcás ina gcomhlíonfar na coinníollacha seo a leanas go léir: 
(a)     suíomhanna rátáilte a bheidh sna
suíomhanna sa pháipéar tráchtála a bheidh eisithe ón gclár ABCP. 
(b)     léireoidh measúnú
inmheánach ar cháilíocht chreidmheasa an tsuímh an mhodheolaíocht mheasúnaithe
atá ag ECAI incháilithe amháin nó níos mó agus atá ar fáil don phobal, chun
urrúsú a rátáil atá bunaithe ar neamhchosaintí den chineál a urrúsaítear;
(c)     áireofar leis na
ECAIanna, a mbeidh an mhodheolaíocht lena mbaineann léirithe de réir mar is gá
i bpointe (b), na ECAIanna sin a mbeidh rátáil sheachtrach curtha ar fáil
acu don pháipéar tráchtála a bheidh eisithe ón gclár ABCP. Beidh gnéithe cainníochtúla,
amhail fachtóirí struis, a úsáidtear chun measúnú a dhéanamh ar an suíomh i
leith cáilíochta creidmheasa ar leith chomh coimeádach ar a laghad agus atá na
gnéithe a úsáidtear i modheolaíocht mheasúnaithe iomchuí na ECAIanna atá i
gceist; 
(d)     le linn don
institiúid a modheolaíocht um measúnú inmheánach a fhorbairt, cuirfidh sí
modheolaíochtaí rátálacha foilsithe iomchuí na ECAIanna incháilithe san áireamh
faoina rátáiltear páipéar tráchtála an chláir ABCP. Déanfaidh an institiúid an
ní sin a bheidh le cur san áireamh a dhoiciméadú agus a thabhairt cothrom le
dáta go rialta, mar atá leagtha amach i bpointe (g);
(e)     beidh gráid rátála ar
áireamh i modheolaíocht na hinstitiúide um measúnú inmheánach. Beidh na gráid
rátála sin agus measúnuithe creidmheasa na ECAIanna incháilithe ag teacht le
chéile. Déanfar an chaoi ina mbeidh siad ag teacht le chéile a dhoiciméadú go
sainráite;
(f)      úsáidfear an
mhodheolaíocht um measúnú inmheánach i bpróisis inmheánacha na hinstitiúide um
bainistiú riosca, lena n-áirítear cinnteoireacht, bainistíocht faisnéise agus
próisis maidir le leithdháileadh caipitil inmheánach na hinstitiúide;
(g)     déanfaidh iniúchóirí
inmheánacha nó seachtracha, ECAI, nó feidhm inmheánach athbhreithnithe
creidmheasa nó bainistíochta riosca na hinstitiúide athbhreithnithe rialta ar
an bpróiseas measúnaithe inmheánaigh agus ar cháilíocht na measúnuithe
inmheánacha arna ndéanamh ar cháilíocht chreidmheasa neamhchosaintí na
hinstitiúide ar chlár ABCP. Má dhéanann feidhm inmheánach iniúchóireachta,
athbhreithnithe creidmheasa, nó bainistíochta riosca na hinstitiúide an
t-athbhreithniú, beidh na feidhmeanna sin neamhspleách ar réim gnó chlár ABCP,
agus ar an gcaidreamh le custaiméirí chomh maith; 
(h)     déanfaidh an
institiúid feidhmíocht a rátálacha inmheánacha a rianú le himeacht ama chun
meastóireacht a dhéanamh ar fheidhmíocht a modheolaíochta um measúnú inmheánach
agus déanfaidh sí an mhodheolaíocht sin a chur in oiriúint, de réir mar is gá,
nuair a bhíonn difríocht rialta idir feidhmíocht na neamhchosaintí agus an
fheidhmíocht a léirítear de réir na rátálacha inmheánacha; 
(i)      beidh caighdeáin
frithgheallta i bhfoirm treoirlínte creidmheasa agus infheistíochta mar chuid
den chlár ABCP. Le linn dó nó di cinneadh a dhéanamh faoi shócmhainní a
cheannach, cuirfidh riarthóir an chláir ABCP na nithe seo a leanas san áireamh;
cineál na sócmhainne a bheidh á ceannach, cineál agus luach airgeadúil na
neamhchosaintí a thig as soláthar na saoráidí leachtachta agus na bhfeabhsuithe
creidmheasa, an dáileachán caillteanais, agus aonrú dlíthiúil agus eacnamaíoch
na sócmhainní aistrithe ón aonán a bheidh ag díol na sócmhainní. Déanfar
anailís chreidmheasa ar phróifíl riosca dhíoltóir na sócmhainne agus áireofar
anailís ar fheidhmíocht airgeadais roimhe seo agus ar fheidhmíocht airgeadais
is dóigh a bheidh ann amach anseo, ar an suíomh reatha ar an margadh, ar
iomaíochas is dócha a bheidh ann amach anseo, ar ghiaráil, ar shreabhadh
airgid, ar chumhdach úis agus ar rátáil fiachais. Ina theannta sin, déanfar
athbhreithniú ar chaighdeáin frithgheallta an díoltóra, ar chumas fiachas a
sheirbhísiú, agus ar phróisis bhailiúcháin;
(J)     déanfar íoschritéir
cháilitheacha i leith sócmhainní a shuíomh le caighdeáin frithgheallta an
chláir ABCP agus déanfaidh na híoschritéir sin, go háirithe:
(i)      ceannach sócmhainní atá go mór i
riaráiste nó a mhainnigh a eisiamh; 
(ii)      ró-chomhchruinniú a theorannú do
limistéar geografach nó féichiúnaí aonair; 
(iii)     éirim na sócmhainní a bheidh le
ceannach a theorannú;
(k)     Beidh beartais agus próisis bhailiúcháin
ag an gclár ABCP a chuirfidh cumas oibriúcháin agus cáilíocht chreidmheasa an
tseirbhíseora san áireamh. Maolóidh an clár ABCP riosca a bhaineann le
feidhmíocht an díoltóra agus an tseirbhíseora ar mhodhanna éagsúla, amhail
truicir a bheidh bunaithe ar cháilíocht chreidmheasa reatha a d’fhágfadh nach
bhféadfaí cistí a mheascadh;
(l)      maidir le meastachán
comhiomlánaithe ar chaillteanas ar chomhthiomsú sócmhainní a bhfuil an clár
ABCP ag smaoineamh ar a cheannach, cuirfear gach foinse riosca fhéideartha,
amhail riosca creidmheasa agus riosca caolúcháin san áireamh. Mura bhfuil méid
na bhfeabhsuithe creidmheasa a sholáthair an díoltóir bunaithe ach ar
chaillteanais a bhaineann le creidmheas agus orthu sin amháin, bunófar
cúlchiste ar leith don riosca caolúcháin má tá riosca caolúcháin ábhartha i
gcás an chomhthiomsaithe neamhchosaintí ar leith sin. Ina theannta sin, le linn
méid a shocrú don leibhéal feabhsúcháin is gá, déanfaidh an clár athbhreithniú
ar roinnt blianta d’fhaisnéis stairiúil, lena n-áirítear caillteanais,
ciontóireacht, caoluithe, agus ráta láimhdeachais earraí infhaighte; 
(m)    faoin gclár ABCP beidh
gnéithe struchtúracha amhail tairseacha clabhsúir i gceist le linn
neamhchosaintí a cheannach d’fhonn meathlú creidmheasa féideartha na punainne
bunúsaí a mhaolú. 
4.                      
Faoi Chur Chuige an Mheasúnaithe Inmheánaigh,
sannfaidh an institiúid an suíomh gan rátáil do cheann amháin de na gráid
rátála atá leagtha síos i bpointe (e) de mhír 3. Sannfar
rátáil bunaithe ar thátal don suíomh agus beidh an rátáil sin mar an gcéanna
leis na measúnuithe creidmheasa a fhreagraíonn don ghrád rátála mar atá leagtha
síos i bpointe (e) de mhír 3. I gcás ina mbeidh an rátáil seo atá
bunaithe ar thátal ar leibhéal an ghráid infheistíochta nó ar leibhéal níos fearr,
tráth a ndéantar an t-urrúsú a thionscnamh, measfar gurb ionann é agus measúnú
creidmheasa incháilithe ag ECAI incháilithe ar mhaithe le méideanna
neamhchosanta atá ualaithe ó thaobh riosca a ríomh.
5.                      
Ní rachaidh institiúidí a mbeidh cead faighte acu
chun Cur Chuige an Mheasúnaithe Inmheánaigh a úsáid i muinín modhanna eile arís
mura gcomhlíontar na coinníollacha seo a leanas go léir: 
(b)     beidh sé léirithe ag an institiúid chun
sástachta an údaráis inniúil go bhfuil cúis mhaith ag an institiúid amhlaidh a
dhéanamh;
(b)     fuair an institiúid
cead roimh ré ón údarás inniúil.
Airteagal 255
Uasmhéideanna neamhchosanta atá ualaithe ó thaobh riosca
I gcás institiúide tionscnóra, institiúide is
urraitheoir, nó i gcás institiúidí eile ar féidir leo KIRB a ríomh,
féadfar na méideanna neamhchosanta atá ualaithe ó thaobh riosca arna ríomh i
leith a suíomhanna laistigh d’urrúsú a theorannú go dtí an méid sin a
thabharfadh ceanglas cistí dílse faoi Airteagal 87(3) a bheadh cothrom le
suim 8 % de na méideanna neamhchosanta atá ualaithe ó thaobh riosca a
thabharfaí i gcás nár urrúsaíodh na sócmhainní urrúsaithe agus dá mbeidís ar
chlár comhardaithe na hinstitiúide móide méideanna caillteanais ionchasaigh na
neamhchosaintí sin.
Airteagal 256
Modh Bunaithe ar Rátálacha 
1.                      
Faoin Modh Bunaithe ar Rátálacha, ríomhfaidh an
institiúid méid neamhchosanta atá ualaithe ó thaobh riosca de chuid suímh
urrúsúcháin nó suímh ath-urrúsúcháin rátáilte tríd an ualú riosca ábhartha a
chur i bhfeidhm maidir le luach na neamhchosanta agus an toradh a iolrú faoi
1.06.
Is é a bheidh san ualú riosca ábhartha an t-ualú
riosca mar atá leagtha síos i dTábla 4, lena bhfuil baint ag measúnú
creidmheasa an tsuímh i gcomhréir le Roinn 4.
 Tábla 4 
 Céim Cáilíochta Creidmheasa || Suíomhanna Urrúsúcháin || Suíomhanna Ath-Urrúsúcháin 
 Measúnuithe creidmheasa seachas measúnuithe creidmheasa gearrthéarmacha || Measúnuithe creidmheasa gearrthéarmacha || A || B || C || D || E 
 1 || 1 || 7% || 12% || 20% || 20% || 30% 
 2 ||   || 8% || 15% || 25% || 25% || 40% 
 3 ||   || 10% || 18% || 35% || 35% || 50% 
 4 || 2 || 12% || 20% ||   || 40% || 65% 
 5 ||   || 20% || 35% ||   || 60% || 100% 
 6 ||   || 35% || 50% || 100% || 150% 
 7 || 3 || 60% || 75% || 150% || 225% 
 8 ||   || 100% || 200% || 350% 
 9 ||   || 250% || 300% || 500% 
 10 ||   || 425% || 500% || 650% 
 11 ||   || 650% || 750% || 850% 
 gach ceann eile agus gach ceann gan rátáil || 1250% 
Cuirfear na hualuithe i gcolún C de Thábla 4 i
bhfeidhm i gcás nach suíomh ath-urrúsúcháin é an suíomh urrúsúcháin agus i gcás
inar lú ná 6 líon éifeachtach na neamhchosaintí.
I gcás na coda eile de na suíomhanna urrúsúcháin
nach suíomhanna ath-urrúsúcháin iad, cuirfear na hualuithe i gcolún B i
bhfeidhm mura bhfuil an suíomh sa tráinse is sinsearaí d’urrúsú, agus sa chás
sin cuirfear na hualuithe i gcolún A i bhfeidhm. 
I gcás suíomhanna ath-urrúsúcháin cuirfear na
hualuithe i gcolún E i bhfeidhm mura bhfuil an suíomh ath-urrúsúcháin sa
tráinse is sinsearaí den ath-urrúsú agus nach suíomhanna ath-urrúsúcháin aon
cheann de na neamhchosaintí bunúsacha iad féin, agus sa chás sin cuirfear colún
D i bhfeidhm. 
Nuair atá cinneadh á dhéanamh faoin tráinse is
sinsearaí, ní cheanglaítear méideanna atá dlite faoi chonarthaí díorthacha ráta
úis nó airgeadra, táillí dlite, ná íocaíochtaí dá samhail a áireamh. 
Le linn líon éifeachtach na neamhchosaintí
urrúsaithe a ríomh, láimhseáilfear neamhchosaintí iolracha ar fhéichiúnaí
amháin mar neamhchosaint amháin. Ríomhfar líon éifeachtach na neamhchosaintí
mar seo a leanas:
nuair atá EADi in ionannas le suim luachanna
neamhchosanta gach neamhchosanta ar an i-ú féichiúnaí. Má tá an sciar punainne
lena mbaineann an neamhchosaint is mó, C1, ar fáil, féadfaidh an institiúid N a
ríomh N mar 1/C1.
2.                      
Féadfar maolú riosca creidmheasa ar shuíomhanna
urrúsúcháin a aithint i gcomhréir le hAirteagail 23(1) agus (4), faoi réir
na gcoinníollacha in Airteagal 242. 
Airteagal 257
Modh na Foirmle Maoirseachta 
1.                      
Faoi Mhodh na Foirmle Maoirseachta, déanfar an
t-ualú riosca do shuíomh urrúsúcháin a ríomh mar seo a leanas faoi réir
íostairseach 20 % a bheith ann i gcás gach suímh ath-urrúsúcháin agus
íostairseach 7 % a bheith ann i gcás gach suímh urrúsúcháin eile:
mar a bhfuil:
mar a bhfuil:
;
;
;
;
;
;
;
;
;
τ
=     1000;
ω
= 20;
Beta [x; a, b] =           an dáileadh béite carnach le
paraiméadair a agus b arb é x a luach;
T =    tiús an tráinse ina bhfuil an suíomh ar seilbh, arna
thomhas mar an cóimheas idir (a) méid ainmniúil an tráinse agus (b) suim mhéideanna
ainmniúla na neamhchosaintí a urrúsaíodh. Maidir le hionstraimí díorthacha atá
liostaithe in Iarscríbhinn II, bainfear úsáid as suim an athsholáthair
reatha agus na neamhchosanta féideartha todhchaí ar chreidmheas arna ríomh i
gcomhréir le Caibidil 6 in ionad an mhéid ainmniúil;
KIRBR =          an cóimheas de (a) KIRB le (b) suim luachanna na
neamhchosanta de na neamhchosaintí a urrúsaíodh, agus sloinntear i bhfoirm
dheachúil é;
L =    an leibhéal feabhsaithe creidmheasa arna thomhas mar
an cóimheas idir méid ainmniúil gach tráinse atá mar fho-thráinse don tráinse
ina bhfuil an suíomh á shealbhú go suim mhéideanna ainmniúla na neamhchosaintí
a urrúsaíodh. Ní bheidh ioncam todhchaí caipitlithe ar áireamh san L arna
thomhas. Féadfaidh suimeanna atá dlite ag contrapháirtithe le hionstraimí
díorthacha atá liostaithe in Iarscríbhinn II atá in ionannas le tráinsí
níos sóisearaí ná an tráinse atá i gceist a thomhas ag a gcostas athsholáthair
reatha, gan na neamhchosaintí féideartha todhchaí ar chreidmheas, agus an
leibhéal feabhsaithe á ríomh;
N =    líon éifeachtach na neamhchosaintí arna ríomh i
gcomhréir le hAirteagal 256. I gcás ath-urrúsuithe, féachfaidh an
institiúid ar líon na neamhchosaintí urrúsúcháin sa chomhthiomsú, seachas líon
na neamhchosaintí bunúsacha sna comhthiomsuithe bunaidh óna dtagann na neamhchosaintí
urrúsúcháin bunúsacha;
ELGD =         an
meánchaillteanas i gcás mainneachtana ualaithe ó thaobh neamhchosanta, arna
ríomh mar seo a leanas:
mar a bhfuil:
LGDi
=          an LGD meánach a bhaineann le gach
neamhchosaint ar an iú féichiúnaí, i gcás ina ndéantar LGD a
chinneadh i gcomhréir le Caibidil 3. I gcás ath-urrúsaithe, cuirfear LGD
100 % i bhfeidhm maidir leis na suíomhanna urrúsaithe. Nuair a
láimhseáiltear an riosca mainneachtana agus caolúcháin le haghaidh earraí
infhaighte ceannaithe ar bhealach comhiomlán laistigh d’urrúsú, tógfar an
t-ionchur LGDi mar mheán ualaithe den LGD don riosca creidmheasa
agus den 75 % LGD don riosca caolúcháin. Is iad na muirir cistí dílse
neamhspleácha a bhaineann leis an riosca creidmheasa agus leis an riosca
caolúcháin faoi seach a bheidh sna hualuithe.
2.                      
I gcás nach bhfuil méid ainmniúil na neamhchosanta
urrúsaithe is mó, C1, níos mó ná 3 % de shuim an mhéid
ainmniúil de na neamhchosaintí urrúsaithe, féadfaidh an institiúid, chun
críocha Mhodh na Foirmle Maoirseachta, a chinneadh go bhfuil LGD = 50% agus N
cothrom le ceachtar díobh seo a leanas:
mar
a bhfuil:
Cm
=  an cóimheas idir suim na méideanna ainmniúla de na
neamhchosaintí ‘m’ is mó agus shuim na méideanna ainmniúla de na neamhchosaintí
a urrúsaíodh. Féadfaidh an institiúid leibhéal ‘m’ a shocrú.
Le haghaidh urrúsuithe ina bhfuil gach
neamhchosaint urrúsaithe go hábhartha ina neamhchosaintí ar mhiondíol,
féadfaidh institiúidí, faoi réir ceada ón údarás inniúil, Modh na Foirmle
Maoirseachta a úsáid ag baint úsáide as an simpliú h=0 agus v=0, ar an
gcoinníoll nach bhfuil líon éifeachtach na neamhchosaintí íseal agus nach
bhfuil na neamhchosaintí thar a bheith comhchruinnithe.
3.                      
Coinneoidh na húdaráis inniúla an ÚBE ar an eolas
maidir leis an úsáid a bhainfidh na hinstitiúidí as an mír roimhe seo.
Déanfaidh an ÚBE monatóireacht ar an raon cleachtas sa réimse seo agus eiseoidh
sé treoirlínte i gcomhréir le hAirteagal 16 de Rialachán (AE) Uimh. 1093/2010.
4.                      
Féadfar maolú riosca
creidmheasa ar shuíomhanna urrúsúcháin a aithint i gcomhréir le míreanna 2 go 4
d’Airteagal 259, faoi réir na gcoinníollacha in Airteagal 242. 
Airteagal 258
Saoráidí leachtachta
1.                      
Féadfar fachtóir coinbhéartachta 0 % a chur i
bhfeidhm maidir le méid ainmniúil saoráide leachtachta a chomhlíonann na coinníollacha
atá leagtha amach in Airteagal 250(2) chun críocha luach na neamhchosanta
le haghaidh suímh urrúsúcháin gan rátáil i bhfoirm saoráidí airleacan airgid a
chinneadh.
2.                      
Nuair nach bhfuil sé praiticiúil don institiúid
méideanna neamhchosanta atá ualaithe ó thaobh riosca a ríomh le haghaidh na
neamhchosaintí urrúsaithe amhail is dá nár urrúsaíodh iad, féadfaidh
institiúid, ar bhonn eisceachtúil, an modh a leagtar amach i mír 3 a chur i
bhfeidhm go sealadach chun méideanna neamhchosanta atá ualaithe ó thaobh riosca
a ríomh le haghaidh suímh urrúsúcháin gan rátáil i bhfoirm saoráide leachtacha
a chomhlíonann na coinníollacha in Airteagal 250(1). Tabharfaidh
institiúidí fógra do na hinstitiúidí inniúla faoin úsáid a bhainfidh siad as an
gcéad abairt, chomh maith leis na fáthanna a bhí aici agus an tréimhse úsáide
atá beartaithe.
3.                      
Féadfar an t-ualú riosca is airde a chuirfí i
bhfeidhm faoi Chaibidil 2 i leith ceann ar bith de na neamhchosaintí
urrúsaithe, dá mba rud é nach raibh siad urrúsaithe, a chur i bhfeidhm maidir
leis an suíomh urrúsúcháin atá in ionannas le saoráid leachtachta a
chomhlíonann na coinníollacha in Airteagal 250(1). Cuirfear fachtóir coinbhéartachta 100 % i bhfeidhm chun luach
neamhchosanta an tsuímh a chinneadh.
Airteagal 259
Maolú riosca creidmheasa i leith
suíomhanna urrúsúcháin faoi réir ag an gcur chuige IRB
1.                      
I gcás ina ndéantar méideanna neamhchosanta atá
ualaithe ó thaobh riosca a ríomh ag úsáid Modha Bunaithe ar Rátálacha, féadfar
luach na neamhchosanta nó an t-ualú riosca le haghaidh suímh urrúsúcháin a
bhfuarthas cosaint chreidmheasa ina leith a mhodhnú i gcomhréir leis na
forálacha i gCaibidil 4 de réir mar atá feidhm leo maidir le méideanna
neamhchosanta atá ualaithe ó thaobh riosca a ríomh faoi Chaibidil 2.
2.                      
Maidir le cosaint chreidmheasa
iomlán, i gcás ina ndéantar na méideanna neamhchosanta atá ualaithe ó thaobh
riosca a ríomh ag baint úsáide as Modh na Foirmle Maoirseachta, beidh feidhm ag
na ceanglais seo a leanas:
(a)     cinnfidh an institiúid ‘ualach iarmhír
riosca’ an tsuímh. Déanfaidh sí é sin tríd an méid
neamhchosanta atá ualaithe ó thaobh riosca a roinnt ar luach na neamhchosanta
den suíomh agus an toradh a iolrú faoi 100;
(b)     i gcás cosanta cistithe creidmheasa,
déanfar an méid neamhchosanta atá ualaithe ó thaobh riosca den suíomh
urrúsúcháin a ríomh trí mhéid neamhchosanta an tsuímh atá coigeartaithe i leith
na cosanta cistithe (E*), mar atá ríofa faoi Chaibidil 4 maidir le
ríomh méideanna neamhchosanta atá ualaithe ó thaobh riosca faoi Chaibidil 2, ag
glacadh leis gurb é E méid an tsuímh urrúsúcháin, a iolrú faoin ualach iarmhír
riosca;
(c)     i gcás cosanta neamhchistithe
creidmheasa, déanfar an méid neamhchosanta atá ualaithe ó thaobh riosca den
suíomh urrúsúcháin a ríomh trí mhéid na cosanta, arna choigeartú i leith
neamhréire airgeadra ar bith agus aisioncronachta aibíochta ar bith (GA)
i gcomhréir leis na forálacha i gCaibidil 4, a iolrú faoi ualú riosca
sholáthraí na cosanta; agus an méid sin a chur leis an méid a fhaightear trí
mhéid an tsuímh urrúsúcháin lúide GA a iolrú faoin ualach iarmhír
riosca.
3.                      
Maidir le cosaint pháirteach, i gcás ina ndéantar
na méideanna neamhchosanta atá ualaithe ó thaobh riosca a ríomh ag baint úsáide
as Modh na Foirmle Maoirseachta, beidh feidhm ag na ceanglais seo a leanas:
(a)     má chlúdaíonn an maolú riosca creidmheasa
an chéad chaillteanas nó na chéad chaillteanais ar bhonn comhréireachta ar an
suíomh urrúsúcháin, féadfaidh an institiúid mír 2 a chur i bhfeidhm; 
(b)     i gcásanna eile, déileálfaidh an
institiúid leis an suíomh urrúsúcháin mar dhá shuíomh nó níos mó, ag caitheamh
leis an gcuid neamhchumhdaithe mar an suíomh a bhfuil an cháilíocht
chreidmheasa is ísle aige. Ar mhaithe leis an méid
neamhchosanta atá ualaithe ó thaobh riosca a ríomh don suíomh seo, beidh feidhm
ag na forálacha in Airteagal 257 faoi réir ag na modhnuithe go ndéanfar T
a choigeartú i leth e* i gcás cosanta cistithe creidmheasa;
agus i leith T-g i gcás cosanta neamhchistithe creidmheasa, áit a seasann e*
don chóimheas idir E* agus méid barúlach iomlán an chomhthiomsaithe bunúsaigh,
sa chás gurb é E* méid coigeartaithe na neamhchosanta den suíomh
urrúsúcháin arna ríomh i gcomhréir leis na forálacha i gCaibidil 4, de
réir mar atá feidhm leo chun méideanna neamhchosanta atá ualaithe ó thaobh
riosca a ríomh faoi Chaibidil 2, ag glacadh leis gurb é E méid an tsuímh
urrúsúcháin; agus is é g an cóimheas idir méid ainmniúil na cosanta
creidmheasa, arna choigeartú i leith aon neamhréire airgeadra nó
aisioncronachta aibíochta i gcomhréir leis na forálacha i gCaibidil 4,
agus suim mhéideanna neamhchosanta na neamhchosaintí urrúsaithe. I gcás cosanta neamhchistithe creidmheasa, cuirfear ualú
riosca sholáthraí na cosanta i bhfeidhm maidir leis an gcuid sin den suíomh
nach dtagann faoi luach coigeartaithe T.
4.                      
Maidir le cosaint neamhchistithe chreidmheasa, i
gcás gur thug na húdaráis inniúla cead don institiúid méideanna neamhchosanta
atá ualaithe ó thaobh riosca le haghaidh neamhchosaintí inchomparáide díreacha
ar sholáthraí na cosanta a ríomh i gcomhréir le Caibidil 3, cinnfear ualú
riosca g de na neamhchosaintí ar an soláthraí cosanta de réir
Airteagal 230 mar a shonraítear i gCaibidil 3.
Airteagal 260
Ceanglais cistí dílse bhreise i leith urrúsú
neamhchosaintí imrothlacha faoi réir clásal um luathamúchadh
1.                      
Chomh maith leis na méideanna neamhchosanta atá
ualaithe ó thaobh riosca a ríomh i leith a cuid suíomhanna urrúsúcháin,
déanfaidh institiúid tionscnóra méid neamhchosanta atá ualaithe ó thaobh riosca
a ríomh de réir na modheolaíochta a leagtar amach in Airteagal 251 nuair a
dhíolann sí neamhchosaintí imrothlacha isteach in urrúsú atá faoi réir clásail
um luathamúchadh.
2.                      
De mhaolú ar
Airteagal 251, is é suim na n-ítimí seo a leanas a bheidh i luach na
neamhchosanta ar leas na dtionscnóirí:
(a)     luach neamhchosanta na coda barúlaí sin
de chomhthiomsú de mhéideanna tarraingthe a dhíoltar isteach in urrúsú, agus
arb é cion an luacha sin i ndáil le méid an chomhthiomsaithe iomláin a dhíoltar
isteach sa struchtúr a chinneann cion na sreafaí airgid arna nginiúint trí
bhailiúcháin príomhshuime agus úis agus méideanna gaolmhara eile nach bhfuil ar
fáil chun íocaíochtaí a dhéanamh leo sin a bhfuil suíomhanna laistigh den
urrúsú acu; 
(b)     luach na
neamhchosanta den chuid sin de chomhthiomsú de mhéideanna neamhtharraingthe na
línte creidmheasa, ar díoladh na méideanna tarraingthe díobh isteach san
urrúsú, arb ionann an cion den mhéid sin i leith méid iomlán na méideanna
neamhtharraingthe sin agus an cion de luach na neamhchosanta, a ndéantar cur
síos air i bpointe (a) ar luach na neamhchosanta de chomhthiomsú na
méideanna tarraingthe a dhíoltar isteach san urrúsú.
Ní bheidh leas an tionscnóra faoi réir leas an
infheisteora.
Is é a bheidh i luach na
neamhchosanta i gcás leas na n-infheisteoirí ná luach na neamhchosanta i gcás
na coda barúlaí den chomhthiomsú de na méideanna tarraingthe nach dtagann faoi
phointe (a) móide luach na neamhchosanta den chuid sin den chomhthiomsú de
mhéideanna neamhtharraingthe na línte creidmheasa, ar díoladh na méideanna
tarraingthe díobh isteach san urrúsú, nach dtagann faoi phointe (b).
3.                      
Ríomhfar an méid neamhchosanta atá ualaithe ó
thaobh riosca i leith luach na neamhchosanta i gcás leas an tionscnóra de réir
phointe (a) de mhír 2 ar an dóigh a ríomhtar neamhchosaint pro rata ar
mhéideanna tarraingthe urrúsaithe amhail is nár urrúsaíodh iad agus
neamhchosaint pro rata ar mhéideanna neamhtharraingthe na línte creidmheasa, ar
díoladh na méideanna tarraingthe díobh isteach san urrúsú.
Airteagal 261
Méideanna neamhchosanta atá ualaithe ó thaobh riosca a
laghdú
1.                      
Féadfar an méid neamhchosanta atá ualaithe ó thaobh
riosca de shuíomh urrúsúcháin a bhfuil ualú riosca 1250 % sannta dó a
laghdú 12.5 uair méid aon choigeartuithe i leith riosca creidmheasa shonraigh a
rinne an institiúid i ndáil leis na neamhchosaintí urrúsaithe. A mhéid is a chuirtear coigeartuithe i leith riosca
creidmheasa shonraigh san áireamh don chuspóir seo, ní chuirfear san áireamh
iad chun críocha an ríofa atá leagtha síos in Airteagal 155.
2.                      
Féadfar an méid neamhchosanta
atá ualaithe ó thaobh riosca de shuíomh urrúsúcháin a laghdú 12.5 uair méid aon
choigeartuithe i leith riosca creidmheasa shonraigh a rinne an institiúid i
ndáil leis an suíomh.
3.                      
Mar a fhoráiltear in
Airteagal 33(1)(k) maidir le suíomh urrúsúcháin a bhfuil ualú riosca
1250 % i bhfeidhm ina leith, féadfaidh institiúidí luach neamhchosanta an
tsuímh a asbhaint as cistí dílse mar mhalairt ar an suíomh a áireamh le linn
dóibh méideanna neamhchosanta atá ualaithe ó thaobh riosca a ríomh, faoi réir
ag an méid seo a leanas:
(a)     féadfar luach na neamhchosanta den suíomh
a dhíorthú ó na méideanna neamhchosanta atá ualaithe ó thaobh riosca, ach
laghdú ar bith a dhéantar i gcomhréir le mír 1 agus mír 2 a chur san áireamh;
(b)     féadfaidh ríomh luach
na neamhchosanta cosaint chistithe incháilithe a léiriú ar bhealach atá i
gcomhréir leis an modheolaíocht a leagtar síos in Airteagal 242 agus
Airteagal 259;
(c)     i gcás ina mbaintear
úsáid as Modh na Foirmle Maoirseachta chun na méideanna neamhchosanta atá
ualaithe ó thaobh riosca a ríomh agus go bhfuil L < KIRBR agus [L+T] > KIRBR,
féadfar an suíomh a láimhseáil mar dhá shuíomh le L cothrom le KIRBR
don suíomh is sinsearaí.
4.                      
I gcás ina mbaineann institiúid úsáid as an rogha i
mír 3, féadfaidh sí 12.5 uair an mhéid a asbhaintear i gcomhréir leis an mír
sin a dhealú ón méid a shonraítear in Airteagal 255 mar an méid a
d’fhéadfadh an méid neamhchosanta atá ualaithe ó thaobh riosca i ndáil lena
suíomhanna in urrúsú a bheith teoranta dó.
Roinn 4
Measúnuithe
Creidmheasa Seachtracha
Airteagal 262
ECAIanna a aithint
1.                      
Ní fhéadfaidh institiúidí measúnuithe creidmheasa
ECAI a úsáid chun ualú riosca de chuid suímh urrúsúcháin a chinneadh ach amháin
sa chás ina bhfuil an measúnú creidmheasa eisithe ag ECAI nó má tá sé
formhuinithe ag ECAI incháilithe i gcomhréir le Rialachán (CE) Uimh. 1060/2009.

2.                      
Is ionann ECAIanna incháilithe
agus gach gníomhaireacht rátála creidmheasa a cláraíodh nó a deimhníodh i
gcomhréir le Rialachán (CE) Uimh. 1060/2009 agus bainc cheannais a eisíonn
rátálacha creidmheasa atá díolmhaithe ó Rialachán (CE) Uimh. 1060/2009.
3.                      
Foilseoidh an ÚBE liosta de
ECAIanna incháilithe.
Airteagal 263
Ceanglais a bheidh le comhlíonadh ag measúnuithe
creidmheasa ECAIanna
Chun críocha méideanna neamhchosanta atá
ualaithe ó thaobh riosca a ríomh de réir Roinn 3, ní úsáidfidh institiúidí
measúnú creidmheasa de chuid ECAI incháilithe ach amháin má chomhlíontar na
coinníollacha seo a leanas:
(a)          ní bheidh neamhréir ar bith idir na
cineálacha íocaíochtaí arna léiriú sa mheasúnú creidmheasa agus na cineálacha
íocaíochtaí a bhfuil an institiúid ina dteideal faoin gconradh as a dtagann an
suíomh urrúsúcháin atá i gceist;
(b)          beidh na
measúnuithe creidmheasa, na nósanna imeachta, toimhdí na modheolaíochtaí agus
na príomhghnéithe atá ina mbonn taca leis na measúnaithe foilsithe ag an ECAI.
Chomh maith leis sin, beidh anailís caillteanais agus sreafaí airgid agus
íogaireacht na rátálacha i leith athruithe i dtoimhdí bunúsacha na rátálacha,
lena n-áirítear feidhmíocht shócmhainní an chomhthiomsaithe, foilsithe ag an
ECAI. Ní mheasfar gur foilsíodh faisnéis nach gcuirtear ar fáil ach do líon
teoranta aonán. Beidh na measúnuithe creidmheasa san áireamh i maitrís
thrasdultach an ECAI; 
(c)          ní bheidh an
measúnú creidmheasa bunaithe nó bunaithe i bpáirt ar thacaíocht neamhchistithe
arna soláthar ag an institiúid féin. I gcás mar sin, measfaidh an institiúid an
suíomh ábhartha ar mhaithe le méideanna neamhchosanta atá ualaithe ó thaobh
riosca a ríomh don suíomh sin de réir Roinn 3 amhail is go raibh sé gan
rátáil.
Beidh an ECAI tiomanta mínithe a fhoilsiú
maidir le conas a bheidh tionchar ag feidhmíocht shócmhainní an
chomhthiomsaithe ar an measúnú creidmheasa seo.
Airteagal 264 
Measúnuithe creidmheasa a úsáid
1.                      
Féadfaidh institiúid ECAI incháilithe amháin nó
níos mó a ainmniú, agus úsáidfear measúnuithe creidmheasa ón institiúid/ó na
hinstitiúidí sin chun a méideanna neamhchosanta atá ualaithe ó thaobh riosca a
ríomh faoin gCaibidil seo (‘ECAI ainmnithe’).
2.                      
Bainfidh institiúid úsáid as measúnuithe
creidmheasa go comhsheasmhach agus ní go roghnaitheach i ndáil lena suíomhanna
urrúsúcháin, i gcomhréir leis na prionsabail seo a leanas: 
(a)     ní fhéadfaidh institiúid measúnuithe
creidmheasa ECAI a úsáid dá suíomhanna i dtráinsí áirithe agus measúnuithe
creidmheasa de chuid ECAI eile a úsáid dá suíomhanna i dtráinsí eile laistigh
den urrúsú céanna a d’fhéadfadh a bheith nó gan a bheith rátáilte ag an gcéad
ECAI;
(b)     i gcás ina bhfuil dhá mheasúnú
creidmheasa ó ECAIanna ainmnithe ann maidir le suíomh, bainfidh an institiúid
úsáid as an measúnú creidmheasa is lú fabhar;
(c)     i gcás ina bhfuil níos mó ná dhá mheasúnú
creidmheasa ó ECAIanna ainmnithe ann maidir le suíomh, bainfear úsáid as an dá
mheasúnú creidmheasa is fabhraí. Má tá an dá mheasúnú
creidmheasa is fabhraí éagsúil, bainfear úsáid as an measúnú is lú fabhar.
3.                      
I gcás ina gcuirtear an chosaint chreidmheasa
incháilithe faoi Chaibidil 4 ar fáil go díreach don SSPE, agus go léiríonn ECAI
ainmnithe an chosaint sin i measúnú creidmheasa ar shuíomh, féadfar an t-ualú
riosca a bhaineann leis an measúnú creidmheasa sin a úsáid. I gcás nach bhfuil
an chosaint incháilithe faoi Chaibidil 4, ní aithneofar an measúnú creidmheasa.
I gcás nach bhfuil an chosaint chreidmheasa á
soláthar don SSPE ach go bhfuil sí á soláthar go díreach do shuíomh
urrúsúcháin, ní aithneofar an measúnú creidmheasa.
Airteagal 265
Mapáil
Forbróidh an ÚBE dréachtchaighdeáin theicniúla
cur chun feidhme chun cinneadh a dhéanamh, maidir le gach ECAI incháilithe, cé
acu de na céimeanna cáilíochta creidmheasa a leagtar amach sa Chaibidil seo a
dhéanfar a chomhcheangal leis na measúnuithe creidmheasa ábhartha de chuid ECAI
incháilithe. Beidh na cinntí sin oibiachtúil agus
comhsheasmhach, agus tabharfar fúthu i gcomhréir leis na prionsabail seo a
leanas:
(a)          déanfaidh an ÚBE idirdhealú idir na
céimeanna coibhneasta riosca a chuirtear in iúl i ngach measúnú;
(b)          déanfaidh an ÚBE
fachtóirí cainníochtúla a mheas, amhail rátaí mainneachtana agus/nó
caillteanais agus feidhmíocht stairiúil na measúnuithe creidmheasa de chuid
gach ECAI thar aicmí sócmhainne difriúla;
(c)          déanfaidh an ÚBE
fachtóirí cáilíochtúla a mheas, amhail raon na n-idirbheart arna mheasúnú ag an
ECAI, a mhodheolaíocht agus an bhrí atá lena measúnuithe creidmheasa, go
háirithe cibé acu an ar chaillteanas ionchasach nó ar an gcéad chaillteanas
Euro atá sé bunaithe;
(d)          déanfaidh an ÚBE
iarracht a áirithiú go bhfuil suíomhanna urrúsúcháin maidir lena gcuirtear an
t-ualú riosca céanna i bhfeidhm ar bhonn measúnuithe creidmheasa na ECAIanna
incháilithe faoi réir ag céimeanna riosca creidmheasa coibhéiseacha. Déanfaidh
an ÚBE leasú ar a chinneadh maidir leis an gcéim de cháilíocht chreidmheasa a
ndéanfar measúnú creidmheasa ar leith a chomhcheangal léi a mheas, de réir mar
is iomchuí.
Cuirfidh an ÚBE na dréachtchaighdeáin
theicniúla cur chun feidhme sin faoi bhráid an Choimisiúin faoin
1 Eanáir 2014.
Tugtar cumhacht don Choimisiún na
dréachtchaighdeáin theicniúla cur chun feidhme dá dtagraítear sa chéad fhomhír
a ghlacadh i gcomhréir leis an nós imeachta atá leagtha síos in
Airteagal 15 de Rialachán (AE) Uimh. 1093/2010.
Caibidil 6
Riosca creidmheasa an chontrapháirtí
Roinn 1
sainmhínithe
Airteagal 266
Luach na neamhchosanta a chinneadh 
1.                      
Cinnfidh institiúid luach na neamhchosanta a
bhaineann le hionstraimí díorthacha atá liostaithe in Iarscríbhinn II i
gcomhréir leis an gCaibidil seo. 
2.                      
Féadfaidh institiúid luach neamhchosanta na
n-idirbheart athcheannaigh, na n-idirbheart iasachtaithe nó iasachtaíochta i
leith urrús nó tráchtearraí, na n-idirbheart socraíochta iarchurtha agus na
n-idirbheart iasachtaithe éarlaise a chinneadh i gcomhréir leis an gCaibidil
seo in ionad úsáid a bhaint as Caibidil 4.
Airteagal 267
Sainmhínithe
Chun críocha na Caibidle seo agus Theideal VI,
beidh feidhm ag na sainmhínithe seo a leanas:
Téarmaí ginearálta 
(1)                   
ciallaíonn ‘riosca creidmheasa an chontrapháirtí’
(dá ngairtear ‘CCR’ anseo feasta) an riosca a d’fhéadfadh contrapháirtí in
idirbheart mainneachtain roimh shocraíocht chríochnaitheach shreafaí airgid an
idirbhirt;
Cineálacha idirbheart
(2)                   
ciallaíonn ‘idirbhearta socraíochta iarchurtha’
idirbhearta i gcás ina ngeallann contrapháirtí urrús, tráchtearra nó suim
malairte eachtraí a sheachadadh i gcoinne airgid thirim, ionstraimí airgeadais
eile, nó tráchtearraí, nó a mhalairt, ag dáta socraíochta nó seachadta arna
shonrú i gconradh atá níos déanaí ná caighdeán an mhargaidh don chineál
idirbhirt ar leith seo nó cúig lá gnó tar éis an dáta ina dtéann an institiúid
i mbun an idirbhirt, cibé acu is luaithe;
(3)                   
ciallaíonn ‘idirbhearta iasachta éarlaise’
idirbhearta ina síneann institiúid creidmheas i ndáil le hurrúis a cheannach, a
dhíol, a iompar nó a thrádáil. Níl iasachtaí eile atá
urraithe le comhthaobhacht i bhfoirm urrús san áireamh in idirbhearta iasachta
éarlaise; 
Tacar glanluachála, tacar fálaithe agus
téarmaí gaolmhara
(4)                   
ciallaíonn ‘tacar glanluachála’ grúpa idirbheart
idir institiúid agus contrapháirtí amháin atá faoi réir ag socrú glanluachála
déthaobhach is infheidhme le dlí a aithnítear faoi Roinn 7 agus
Caibidil 4; 
(5)                   
Déanfar gach idirbheart nach bhfuil faoi réir ag
socrú glanluachála déthaobhach is infheidhme le dlí a aithnítear faoi
Roinn 7 a láimhseáil mar a thacar glanluachála féin chun cuspóirí na
Caibidle seo; 
(6)                   
Faoi Mhodh na Samhla Inmheánaí
a leagtar amach i Roinn 6, féadfar gach tacar glanluachála le
contrapháirtí amháin a láimhseáil mar thacar glanluachála amháin má shocraítear
luachanna margaidh ionsamhlaithe diúltacha na dtacar glanluachála aonair go 0
sa mheastachán den neamhchosaint ionchasach (dá ngairtear ‘EE’ anseo feasta);
(7)                   
ciallaíonn ‘suíomh riosca’ uimhir riosca a shanntar
d’idirbheart faoin Modh Caighdeánaithe a leagtar amach i Roinn 5 de réir
algartaim réamhchinntithe;
(8)                   
ciallaíonn ‘tacar fálaithe’
grúpa de shuíomhanna riosca a thagann as na hidirbhearta laistigh de thacar
glanluachála amháin, sa chás nach n-úsáidtear ach iarmhéid na suíomhanna riosca
sin chun luach na neamhchosanta a chinneadh faoin Modh Caighdeánaithe a leagtar
amach i Roinn 5;
(9)                   
ciallaíonn ‘comhaontú éarlaise’
comhaontú nó forálacha comhaontaithe faoinar gá do chontrapháirtí amháin
comhthaobhacht a sholáthar do dhara contrapháirtí eile nuair a sháraíonn
neamhchosaint den dara contrapháirtí sin ar an gcéad chontrapháirtí leibhéal
sonraithe;
(10)               
ciallaíonn ‘tairseach éarlaise’
an méid is mó de neamhchosaint a fhanann gan íoc sula mbeidh ceart ag páirtí
amháin glao a dhéanamh ar chomhthaobhacht;
(11)               
ciallaíonn ‘tréimhse éarlaise
faoi riosca’ an tréimhse ama ón malartú comhthaobhachta is déanaí ina
gcuimsítear tacar glanluachála idirbheart le contrapháirtí mainneachtana go dtí
go ndúntar amach na hidirbhearta agus go ndéantar an riosca margaidh atá ann dá
bharr a ath-fhálú;
(12)               
ciallaíonn ‘aibíocht iarbhír
faoi Mhodh na Samhla Inmheánaí le haghaidh tacar glanluachála le haibíocht de
níos mó ná bliain amháin’ cóimheas shuim na neamhchosanta ionchasaí thar
shaolré na n-idirbheart sa tacar glanluachála lascainithe ag an ráta toraidh
saor ó riosca, arna roinnt ar shuim na neamhchosanta ionchasaí thar bhliain
amháin i dtacar glanluachála lascainithe ag an ráta saor ó riosca; 
(13)               
Féadfar an aibíocht iarbhír sin a oiriúnú chun an
riosca tar-rollta a léiriú má dhéantar an neamhchosaint ionchasach a ionadú
leis an neamhchosaint ionchasach iarbhír do thréimhsí réamhaisnéise níos lú ná
bliain amháin; 
(14)               
ciallaíonn ‘glanluacháil trastáirgí’ idirbhearta de
chatagóirí difriúla táirgí a áireamh laistigh den tacar glanluachála céanna de
bhun na rialacha um Ghlanluacháil Trastáirgí a leagtar amach sa Chaibidil seo;
(15)               
ciallaíonn ‘Margadhluach
Reatha’ (dá ngairtear ‘CMV’ anseo feasta) chun críocha Roinn 5
margadhluach glan den phunann idirbheart laistigh de thacar glanluachála, sa
chás ina n‑úsáidtear na luachanna margaidh deimhneacha agus diúltacha
araon chun an CMV a ríomh;
Dáileacháin
(16)               
ciallaíonn ‘dáileadh margadhluachanna’ réamhaisnéis
maidir le dáileadh dóchúlachta de ghlan-mhargadhluachanna na n-idirbheart laistigh
de thacar glanluachála do dháta sa todhchaí (an tréimhse réamhaisnéise), má
thugtar margadhluach réadaithe na n-idirbheart sin ar dháta na réamhaisnéise; 
(17)               
ciallaíonn ‘dáileadh
neamhchosaintí’ réamhaisnéis maidir le dáileadh dóchúlachta na margadhluachanna
a ghintear trí áisc réamhaisnéise de ghlan-mhargadhluachanna diúltacha a shocrú
cothrom le nialas;
(18)               
ciallaíonn ‘dáileadh
riosca-neodrach’ dáileadh margadhluachanna nó neamhchosaintí thar thréimhse ama
sa todhchaí nuair a dhéantar an dáileadh a ríomh ag úsáid luachanna intuigthe
an mhargaidh amhail luaineachtaí intuigthe;
(19)               
ciallaíonn ‘dáileadh iarbhír’
dáileadh margadhluachanna nó neamhchosaintí ag tréimhse ama sa todhchaí nuair a
dhéantar an dáileadh a ríomh ag úsáid luachanna stairiúla nó réadaithe amhail
luaineachtaí arna ríomh ag úsáid athruithe ar phraghsanna nó ar rátaí ón am atá
thart;
Aonaid tomhais agus coigeartuithe
neamhchosanta
(20)               
ciallaíonn ‘neamhchosaint reatha’ an ceann is mó
idir nialas agus margadhluach idirbhirt nó punainne idirbheart laistigh de
thacar glanluachála le contrapháirtí a chaillfí ar mhainneachtain an
chontrapháirtí, ag glacadh leis nach ndéanfaí gnóthú ar luach na n-idirbheart
sin i ndócmhainneacht nó i leachtacht;
(21)               
ciallaíonn ‘neamhchosaint
bhuaice’ peircintíl ard de dháileadh na neamhchosaintí ar dháta faoi leith sa
todhchaí roimh dháta aibíochta an idirbhirt is faide sa tacar glanluachála;
(22)               
ciallaíonn ‘neamhchosaint
ionchasach’ (dá ngairtear ‘EE’ anseo feasta) an meán de dháileadh na
neamhchosaintí ar dháta faoi leith sa todhchaí sula n-aibeoidh an t-idirbheart
is faide sa tacar glanluachála; 
(23)               
ciallaíonn ‘neamhchosaint
ionchasach iarbhír ar dháta sonrach’ (dá ngairtear ‘EE iarbhír’ anseo feasta)
an ceann is mó idir neamhchosaint ionchasach ar an dáta sonrach sin nó an
neamhchosaint ionchasach iarbhír ar an dáta roimhe sin; 
(24)               
ciallaíonn ‘neamhchosaint
dheimhneach ionchasach’ (dá ngairtear ‘EPE’ anseo feasta) meán ualaithe le
himeacht ama de neamhchosaintí ionchasacha, sa chás gurb iad na hualuithe an
cion den tréimhse ama iomlán a bhfuil an neamhchosaint ionchasach aonair in
ionannas léi; 
(25)               
Agus an ceanglas cistí dílse á ríomh, úsáidfidh
institiúidí an meán thar an gcéad bhliain nó, má aibíonn gach ceann de na
conarthaí laistigh den tacar glanluachála faoi cheann bliana amháin, thar an
tréimhse ama go dtí go n-aibeoidh an conradh leis an aibíocht is faide sa tacar
glanluachála. 
(26)               
ciallaíonn ‘neamhchosaint dheimhneach ionchasach
iarbhír’ (dá ngairtear ‘EPE iarbhír’ anseo feasta), meán ualaithe den
neamhchosaint ionchasach iarbhír thar an gcéad bhliain de thacar glanluachála
nó, má aibíonn gach ceann de na conarthaí laistigh den tacar glanluachála faoi
cheann bliana amháin, thar thréimhse ama an chonartha leis an aibíocht is faide
sa tacar glanluachála, sa chás gurb iad na hualuithe an cion den tréimhse ama
iomlán a bhfuil an neamhchosaint ionchasach aonair in ionannas leis;
Rioscaí a bhaineann le CCR
(27)               
ciallaíonn ‘riosca tar-rollta’ an méid faoina
ndéantar an EPE a ghanniontráil nuair atáthar ag súil leis go ndéanfar
idirbhearta sa todhchaí le contrapháirtí ar bhonn leanúnach; 
(28)               
Níl an neamhchosaint bhreise arna giniúint ag na
hidirbhearta sin sa todhchaí ar áireamh agus EPE á ríomh;
(29)               
ciallaíonn ‘contrapháirtí’ chun críocha
Roinn 7 duine nádúrtha nó duine dlítheanach ar bith a dhéanann comhaontú
glanluachála, agus a bhfuil an cumas conarthach aige nó aici é sin a dhéanamh;
(30)               
ciallaíonn ‘comhaontú
glanluachála trastáirge conarthach’ comhaontú conarthach déthaobhach idir
institiúid agus contrapháirtí faoina gcruthaítear oibleagáid dhlíthiúil amháin
(bunaithe ar ghlanluacháil na n-idirbheart atá clúdaithe) a chlúdaíonn gach
máistir-chomhaontú déthaobhach agus gach idirbheart déthaobhach a bhaineann le
catagóirí difriúla táirgí atá ar áireamh laistigh den chomhaontú;
Chun críocha an tsainmhínithe seo, ciallaíonn
‘catagóirí difriúla táirgí’: 
(a)     idirbhearta athcheannaigh, idirbhearta
iasachtaithe agus iasachtaíochta i leith urrús agus tráchtearraí;
(b)     idirbhearta iasachta éarlaise;
(c)     na conarthaí atá liostaithe in
Iarscríbhinn II;
(31)               
ciallaíonn ‘cuid d’íocaíocht’ an íocaíocht a
chomhaontaítear in idirbheart díorthach thar an gcuntar le próifíl líneach
riosca ina sonraítear go ndéanfar ionstraim airgeadais a mhalartú le haghaidh
íocaíochta.
I gcás na n-idirbheart ina sonraítear go ndéanfar
íocaíocht a mhalartú in aghaidh íocaíochta, beidh an dá chuid d’íocaíocht sin
comhdhéanta de na híocaíochtaí comhlána comhaontaithe, lena n-áirítear méid
barúlach an idirbhirt.
Roinn 2
Modhanna
chun luach na neamhchosanta a ríomh
Airteagal 268
Modhanna chun luach na neamhchosanta a ríomh
1.                      
Cinnfidh institiúidí luach na neamhchosanta maidir
leis na conarthaí atá liostaithe in Iarscríbhinn II ar bhonn ceann de na
modhanna a leagtar amach i Ranna 3 go 6 i gcomhréir leis an Airteagal seo. 
Ní úsáidfidh institiúid nach bhfuil incháilithe
don láimhseáil a leagtar amach in Airteagal 89 Modh na Neamhchosanta
Tosaigh. Ní úsáidfidh institiúid Modh na
Neamhchosanta Tosaigh chun luach na neamhchosanta a chinneadh maidir leis na
conarthaí atá liostaithe i bpointe 3 d’Iarscríbhinn II.
Féadfaidh grúpa institiúidí na
modhanna a leagtar amach i Ranna 3 go 6 a úsáid i dteaglaim ar bhonn buan.
Ní úsáidfidh institiúid amháin an Modh um Marcáil ón Margadh agus Modh na
Neamhchosanta Tosaigh i dteaglaim ach amháin má úsáidtear ceann de na modhanna
sna cásanna a leagtar amach in Airteagal 276(6).
2.                      
Féadfaidh institiúid luach na neamhchosanta a
chinneadh maidir leis na hítimí seo a leanas ag baint úsáide as Modh na Samhla
Inmheánaí a leagtar amach i Roinn 6 sa chás ina gceadaíonn na húdaráis
inniúla é sin a dhéanamh i gcomhréir le mír 1 agus mír 2
d’Airteagal 277.
(a)     na conarthaí atá liostaithe in
Iarscríbhinn II;
(b)     idirbhearta athcheannaigh;
(c)     idirbhearta maidir le hurrúis nó
tráchtearraí a iasachtú nó a fháil ar iasacht;
(d)     idirbhearta iasachta éarlaise;
(e)     idirbhearta socraíochta iarchurtha.
3.                      
Má cheannaíonn institiúid cosaint trí dhíorthach
creidmheasa i gcoinne neamhchosanta ar leabhar neamhthrádála nó i gcoinne
neamhchosanta ar riosca an chontrapháirtí, féadfaidh sí a ceanglas cistí dílse
féin don neamhchosaint fhálaithe a ríomh i gcomhréir le ceachtar díobh seo a
leanas:
(a)     Airteagal 228 go 231;
(b)     i gcomhréir le hAirteagal 148(3), nó
Airteagal 179, sa chás gur tugadh cead i gcomhréir le hAirteagal 138.
Nialas a bheidh i luach na neamhchosanta le
haghaidh CCR i gcás na ndíorthach creidmheasa sin, ach amháin má chuireann
institiúidí cur chuige (ii) i bpointe (h) d’Airteagal 293(2) i
bhfeidhm.
4.                      
D’ainneoin mhír 3, féadfaidh institiúid rogha
a dhéanamh gach díorthach creidmheasa nach bhfuil san áireamh sa leabhar
trádála, agus a ceannaíodh mar chosaint i gcoinne neamhchosanta ar leabhar
neamhthrádála nó i gcoinne neamhchosanta ar riosca creidmheasa an
chontrapháirtí, a chur san áireamh go comhsheasmhach ar mhaithe le ceanglais
cistí dílse chun riosca creidmheasa an chontrapháirtí a ríomh, i gcás ina
n-aithnítear an chosaint chreidmheasa faoin Rialachán seo.
5.                      
I gcás ina láimhseálann institiúid babhtálacha
mainneachtana creidmheasa arna ndíol ag institiúid mar chosaint chreidmheasa
arna sholáthar ag an institiúid sin agus go bhfuil siad faoi réir ag ceanglas
cistí dílse le haghaidh riosca creidmheasa den ionstraim bhunúsach don mhéid
barúlach iomlán, beidh luach na neamhchosanta cothrom le nialas chun críocha
CCR sa leabhar neamhthrádála.
6.                      
Faoi gach modh a leagtar amach
i Ranna 3 go 6, beidh luach na neamhchosanta le haghaidh contrapháirtí
áirithe cothrom le suim na luachanna neamhchosanta arna ríomh do gach tacar
glanluachála leis an gcontrapháirtí sin.
I gcás ina ndéanann institiúid méideanna neamhchosanta
atá ualaithe ó thaobh riosca a thagann as díorthaigh thar an gcuntar a ríomh i
gcomhréir le Caibidil 2, beidh luach na neamhchosanta le haghaidh tacar
glanluachála áirithe d’ionstraimí díorthacha thar an gcuntar atá liostaithe in
Iarscríbhinn II arna ríomh i gcomhréir leis an gCaibidil seo cothrom leis
an gceann is mó idir nialas agus an difríocht idir suim na luachanna
neamhchosanta thar gach tacar glanluachála leis an gcontrapháirtí agus suim CVA
don chontrapháirtí arna aithint ag an institiúid mar dhíluacháil thabhaithe.
7.                      
Déanfaidh institiúidí luach na neamhchosanta le
haghaidh neamhchosaintí a thagann as idirbhearta socraíochta iarchurtha a
chinneadh trí cheann ar bith de na modhanna a leagtar amach i Ranna 3 go 6,
beag beann ar an modh atá roghnaithe ag an institiúid chun díorthaigh thar an
gcuntar agus idirbhearta athcheannaigh, idirbhearta iasachtaithe nó
iasachtaíochta i leith urrús nó tráchtearraí agus idirbhearta iasachta éarlaise
a láimhseáil. Agus ceanglais cistí dílse á ríomh le
haghaidh idirbhearta socraíochta iarchurtha, féadfaidh institiúid a úsáideann
an cur chuige a leagtar amach i gCaibidil 3 ualuithe riosca a shannadh
faoin gcur chuige a leagtar amach i gCaibidil 2 ar bhonn buan agus beag
beann ar ábharthacht suíomhanna den sórt sin.
8.                      
Maidir leis na modhanna a
leagtar amach i Ranna 3 agus 4, glacfaidh an institiúid modheolaíocht
chomhsheasmhach chun an méid barúlach a chinneadh, agus áiritheoidh sí go
dtugann an méid barúlach atá le cur san áireamh tomhas iomchuí ar an riosca is
gné den chonradh. I gcás ina ndéantar foráil sa chonradh maidir le hiolrú na
sreafaí airgid, leasóidh institiúid an méid barúlach chun iarmhairtí an
iolraithe ar struchtúr riosca an chonartha sin a chur san áireamh.
Roinn 3
Modh
um Marcáil ón Margadh
Airteagal 269 
Modh um Marcáil ón Margadh
1.                      
D’fhonn an costas athsholáthair reatha maidir le
gach conradh a bhfuil luach deimhneach acu a chinneadh, déanfaidh institiúidí
luachanna reatha margaidh a cheangal leis na conarthaí.
2.                      
D’fhonn an neamhchosaint fhéideartha todhchaí ar
chreidmheas a chinneadh, déanfaidh institiúidí na méideanna barúlacha nó na
luachanna bunúsacha, de réir mar is infheidhme, a iolrú faoi na céatadáin i
dTábla 1 agus i gcomhréir leis na prionsabail seo a leanas: 
(a)     láimhseálfar conarthaí nach dtagann faoi
cheann de na cúig chatagóir a thugtar le fios i dTábla 1 mar chonarthaí a
bhaineann le tráchtearraí seachas miotail lómhara;
(b)     maidir le conarthaí le malartuithe
iolracha príomhshuime, déanfar na céatadáin a iolrú faoi líon na n-íocaíochtaí
atá fágtha a bheidh fós le déanamh i gcomhréir leis an gconradh;
(c)     maidir le conarthaí a bhfuil struchtúr
acu chun neamhchosaint gan íoc a shocrú tar éis dátaí íocaíochta sonraithe agus
nuair a dhéantar na téarmaí a athshocrú le go mbeidh margadhluach nialasach ag
an gconradh ar na dátaí sonraithe sin, beidh an aibíocht iarmhair cothrom leis
an tréimhse idir an pointe sin agus an chéad dáta athshocraithe eile. I gcás conarthaí ráta úis a chomhlíonann na critéir sin
agus a bhfuil aibíocht iarmhair d’os cionn bliana amháin acu, ní bheidh an
céatadán níos lú ná 0.5%.
 Tábla 1 
 Aibíocht iarmhair || Conarthaí ráta úis || Conarthaí a bhaineann le rátaí malairte eachtraí agus le hór || Conarthaí a bhaineann le cothromas || Conarthaí a bhaineann le miotail lómhara cé is moite d’ór || Conarthaí a bhaineann le tráchtearraí eile seachas miotail lómhara 
 Bliain amháin nó níos lú || 0 % || 1 % || 6 % || 7 % || 10 % 
 Os cionn bliana amháin, nach mó ná cúig bliana || 0.5 % || 5 % || 8 % || 7 % || 12 % 
 Os cionn cúig bliana || 1.5 % || 7.5 % || 10 % || 8 % || 15% 
3.                      
Maidir le conarthaí a bhaineann le tráchtearraí
eile seachas ór, dá dtagraítear dóibh i bpointe 3 d’Iarscríbhinn II,
féadfaidh institiúid, mar mhalairt ar na céatadáin i dTábla 1 a chur i
bhfeidhm, na céatadáin i dTábla 2 a chur i bhfeidhm ar an gcoinníoll go
leanfaidh an institiúid an cur chuige dréimire aibíochta leathnaithe a leagtar
amach in Airteagal 350 le haghaidh na gconarthaí sin.
 Tábla 2 
 Aibíocht iarmhair || Miotail lómhara (cé is moite d’ór) || Miotail neamhlómhara || Táirgí talmhaíochta (táirgí boga) || Eile, lena n-áirítear táirgí fuinnimh 
 Bliain amháin nó níos lú || 2 % || 2,5 % || 3 % || 4 % 
 Os cionn bliana amháin, nach mó ná cúig bliana || 5 % || 4 % || 5 % || 6 % 
 Os cionn cúig bliana || 7,5 % || 8 % || 9 % || 10 % 
4.                      
Is é luach na neamhchosanta suim an chostais
athsholáthair reatha agus na neamhchosanta féideartha todhchaí ar chreidmheas.
Roinn 4
Modh
na neamhchosanta tosaigh
Airteagal 270
Modh na Neamhchosanta Tosaigh
1.                      
Is ionann luach na neamhchosanta agus méid barúlach
gach ionstraime iolraithe faoi na céatadáin a leagtar amach i dTábla 3.
 Tábla 3 
 Aibíocht tosaigh || Conarthaí ráta úis || Conarthaí a bhaineann le rátaí malairte eachtraí agus le hór 
 Bliain amháin nó níos lú || 0,5 % || 2 % 
 Os cionn bliana amháin, nach mó ná dhá bhliain || 1 % || 5 % 
 Liúntas breise maidir le gach bliain bhreise || 1 % || 3 % 
2.                      
Féadfaidh institiúid rogha a dhéanamh an aibíocht
tosaigh nó an aibíocht iarmhair a úsáid chun luach na neamhchosanta de
chonarthaí ráta úis a ríomh.
Roinn 5
Modh
caighdeánaithe
Airteagal 271
Modh caighdeánaithe
1.                      
Ní fhéadfaidh institiúidí an Modh Caighdeánaithe
(dá ngairtear ‘SM’ anseo feasta) a úsáid ach amháin chun luach na neamhchosanta
a ríomh le haghaidh díorthach thar an gcuntar agus idirbheart socraíochta
iarchurtha. 
2.                      
Agus an SM á chur i bhfeidhm, déanfaidh institiúidí
luach na neamhchosanta a ríomh ar leithligh maidir le gach tacar glanluachála,
glan ar chomhthaobhacht, mar seo a leanas:
mar a bhfuil:
CMV = margadhluach reatha na punainne idirbheart
laistigh den tacar glanluachála le contrapháirtí, comhthaobhacht san áireamh,
mar a bhfuil:
mar a bhfuil:
CMVi = margadhluach reatha idirbheart
i;
CMC = margadhluach reatha den chomhthaobhacht atá
sannta don tacar glanluachála, mar a bhfuil:
mar a bhfuil
CMCl =
margadhluach reatha chomhthaobhacht l;
i =      innéacs lena
n-ainmnítear idirbheart;
l =      innéacs lena
n-ainmnítear comhthaobhacht;
j =     innéacs lena
n-ainmnítear catagóir tacar fálaithe; 
Tá na tacair fhálaithe chun na críche seo ag
freagairt d’fhachtóirí riosca ar féidir suíomhanna riosca leis an gcomhartha
malartach a fhritháireamh ina leith ionas go mbeidh suíomh riosca glan ann dá
bharr ar a mbunaítear an beart neamhchosanta.
RPTij =
suíomh riosca ó idirbheart i i ndáil leis an tacar fálaithe j;
RPClj =
suíomh riosca ó chomhthaobhacht l i ndáil leis an tacar fálaithe j;
CCRMj =
iolraitheoir CCR a leagtar amach i dTábla 5 i ndáil leis an tacar fálaithe j;
β =     1.4.
3.                      
Chun críocha an ríofa faoi mhír 2:
(a)     beidh comhartha deimhneach ag
comhthaobhacht incháilithe a fhaightear ó chontrapháirtí agus beidh comhartha
diúltach ag comhthaobhacht a bhreactar i leith contrapháirtí;
(b)     ní úsáidfear ach
comhthaobhacht atá incháilithe faoi Airteagal 193(2) agus
Airteagal 232 don SM;
(c)     féadfaidh
institiúid neamhaird a dhéanamh den riosca ráta úis ó chodanna d’íocaíocht le
haibíocht iarmhair de níos lú ná bliain amháin;
(d)     féadfaidh
institiúid idirbhearta atá comhdhéanta de dhá chuid d’íocaíocht atá ainmnithe
san airgeadra céanna a láimhseáil mar idirbheart comhiomlán amháin. Tá feidhm
maidir leis an idirbheart comhiomlán ag an láimhseáil do na codanna
d’íocaíocht.
Airteagal 272
Idirbhearta le próifíl líneach riosca
1.                      
Déanfaidh institiúidí idirbhearta le próifíl
líneach riosca a mhapáil ar shuíomhanna riosca i gcomhréir leis na forálacha
seo a leanas:
(a)     déanfar idirbhearta le próifíl líneach
riosca le cothromas (lena n-áirítear innéacsanna cothromais), ór, miotail
lómhara eile nó tráchtearraí eile mar ionstraim bhunúsach a mhapáil ar shuíomh
riosca sa chothromas sin (nó innéacs cothromais) nó tráchtearra sin agus suíomh
riosca ráta úis don chuid d’íocaíocht;
(b)     déanfar idirbhearta le próifíl líneach
riosca le hionstraim fiachais mar ionstraim bhunúsach a mhapáil ar shuíomh
riosca ráta úis don ionstraim fiachais agus suíomh riosca ráta úis eile don
chuid d’íocaíocht;
(c)     déanfar idirbhearta
le próifíl líneach riosca faoina sonraítear go ndéanfar íocaíocht a mhalartú i
gcoinne íocaíochta, lena n-áirítear réamhchonarthaí i malairt eachtrach, a
mhapáil ar shuíomh riosca ráta úis maidir le gach ceann de na codanna
d’íocaíocht. 
Más rud é, faoi idirbheart a luaitear i
bpointe (a), (b) nó (c), go bhfuil cuid d’íocaíocht nó an bhunionstraim
fiachais ainmnithe in airgeadra eachtrach, mapálfar an chuid d’íocaíocht nó an
bhunionstraim sin ar shuíomh riosca san airgeadra sin freisin.
2.                      
Chun críocha mhír 1, is é an méid a bheidh i
suíomh riosca ó idirbheart le próifíl líneach riosca ná an luach barúlach
iarbhír (praghas an mhargaidh iolraithe faoin gcainníocht) de na bunionstraimí
airgeadais nó na tráchtearraí comhshóite in airgeadra intíre na hinstitiúide
trí iolrú leis an ráta malairte iomchuí, cé is moite d’ionstraimí fiachais. 
3.                      
Maidir le hionstraimí fiachais agus codanna
d’íocaíocht, beidh méid an tsuímh riosca cothrom le luach barúlach iarbhír na
n-íocaíochtaí comhlána gan íoc (lena n-áirítear an méid barúlach) comhshóite in
airgeadra Bhallstát baile na hinstitiúide, arna iolrú faoi mharthanacht
leasaithe na hionstraime fiachais nó na coda d’íocaíocht, cibé acu atá i
gceist.
4.                      
Is é an méid a bheidh ag suíomh
riosca ó bhabhtáil mainneachtana creidmheasa ná luach barúlach na hionstraime
fiachais tagartha iolraithe faoin aibíocht iarmhair den bhabhtáil mainneachtana
creidmheasa.
Airteagal 273
Idirbhearta le próifíl neamhlíneach riosca
1.                      
Socróidh institiúidí méid na suíomhanna riosca
d’idirbhearta le próifíl neamhlíneach riosca i gcomhréir leis na míreanna seo a
leanas.
2.                      
Beidh méid síumh riosca ó dhíorthach thar an
gcuntar le próifíl neamhlíneach riosca, lena n‑áirítear roghanna agus
roghtálacha, nach ionstraim fiachais í an bhunionstraim, cothrom le
deiltechoibhéis an luacha bharúlaigh iarbhír den ionstraim airgeadais is bunús
leis an idirbheart i gcomhréir le hAirteagal 274(1).
3.                      
Beidh méid suímh riosca ó
dhíorthach thar an gcuntar le próifíl neamhlíneach riosca, lena n-áirítear
roghanna agus roghtálacha, ar ionstraim fiachais nó cuid d’íocaíocht í an
bhunionstraim, cothrom le deiltechoibhéis an luacha bharúlaigh iarbhír den
ionstraim airgeadais nó den chuid d’íocaíocht, arna iolrú faoi mharthanacht
leasaithe na hionstraime fiachais nó na coda d’íocaíocht, de réir mar a bheidh.
4.                      
Chun suíomhanna riosca a
chinneadh, láimhseálfaidh institiúidí comhthaobhacht mar seo a leanas:
(a)     láimhseálfar comhthaobhacht a fhaightear
ó chontrapháirtí mar éileamh ar an gcontrapháirtí faoi chonradh díorthach
(suíomh fada) atá dlite ar an lá a dhéantar an cinneadh; 
(b)     láimhseálfar comhthaobhacht atá breactha aici le contrapháirtí mar
oibleagáid don chontrapháirtí (suíomh gearr) atá dlite ar an lá a dhéantar an
cinneadh.
Airteagal 274
Suíomhanna riosca a ríomh
1.                      
Cinnfidh institiúid méid agus comhartha suímh
riosca mar seo a leanas: 
(a)     maidir le gach ionstraim nach ionstraimí
fiachais iad:
(i)      mar luach barúlach iarbhír i gcás
idirbhirt le próifíl líneach riosca;
(ii)      mar dheiltechoibhéis an luacha
bharúlaigh, , i gcás idirbhirt
le próifíl neamhlíneach riosca;
mar a bhfuil:
Ptag = praghas na bunionstraime, arna
shloinneadh san airgeadra tagartha;
V = luach na hionstraime airgeadais (i gcás rogha,
is é praghas na rogha an luach);
p = praghas na bunionstraime, arna shloinneadh san
airgeadra céanna le V;
(b)     maidir le
hionstraimí fiachais agus na codanna d’íocaíocht de na hidirbhearta ar fad:
(i)      mar luach barúlach iarbhír arna iolrú
faoin marthanacht leasaithe i gcás idirbhirt le próifíl líneach riosca;
(ii)      mar
dheiltechoibhéis an luacha bharúlaigh arna iolrú faoin marthanacht leasaithe, , i gcás idirbhirt
le próifíl neamhlíneach riosca;
mar a bhfuil:
V = luach na hionstraime airgeadais (i gcás rogha,
is é praghas na rogha é);
r = leibhéal an ráta úis.
Má tá V ainmnithe in airgeadra seachas an
t-airgeadra tagartha, déanfar an díorthach a chomhshó san airgeadra tagartha
trí iolrú a dhéanamh faoin ráta malairte iomchuí.
2.                      
Ar mhaithe leis na foirmlí i mír 1 a chur i
bhfeidhm, déanfaidh institiúidí na suíomhanna riosca a ghrúpáil i dtacair
fhálaithe. Déanfar méid an luacha absalóidigh de shuim na suíomhanna riosca atá
ann dá bharr a ríomh maidir le gach tacar fálaithe. Beidh an suíomh riosca glan
cothrom le toradh an ríofa sin agus déanfar é a ríomh chun críocha mhír 1
mar seo a leanas:
.
Airteagal 275
Suíomhanna maidir le riosca an ráta úis
1.                      
D’fhonn suíomhanna maidir le riosca an ráta úis a
ríomh, cuirfidh institiúidí na forálacha seo a leanas i bhfeidhm.
2.                      
I gcás suíomhanna maidir le riosca an ráta úis a
thig uathu seo a leanas:
(a)     éarlaisí airgid faighte ón gcontrapháirtí
mar chomhthaobhacht; 
(b)     codanna d’íocaíocht;
(c)     bunionstraimí
fiachais, 
lena bhfuil feidhm ag muirear caipitil 1,60% nó
níos lú i ngach cás i gcomhréir le Tábla 1 d’Airteagal 325, sannfaidh
institiúidí na suíomhanna seo do cheann den sé thacar fálaithe i gcás gach
airgeadra a leagtar amach i dTábla 4.
 Tábla 4 
   || Rátaí úis le tagairt rialtais || Rátaí úis gan tagairt rialtais 
 Aibíocht   || < 1 bhliain >1 ≤ 5 bliana > 5 bliana || < 1 bhliain >1 ≤ 5 bliana > 5 bliana 
3.                      
I gcás suíomhanna maidir le riosca an ráta úis ó
bhunionstraimí fiachais nó ó chodanna d’íocaíocht lena bhfuil an ráta úis
nasctha le ráta úis tagartha a léiríonn leibhéal úis ginearálta margaidh, beidh
an aibíocht iarmhair cothrom le fad an eatraimh ama chomh fada leis an gcéad
ath-choigeartú eile ar an ráta úis. I ngach cás eile,
is é an saolré atá fágtha ag an mbunionstraim fiachais a bheidh ann, nó, i gcás
coda d’íocaíocht, an saolré atá fágtha ag an idirbheart.
Airteagal 276
Tacair fhálaithe
1.                      
Bunóidh institiúidí tacair fhálaithe i gcomhréir le
míreanna (2) go (5).
2.                      
Beidh tacar fálaithe amháin ann do gach eisitheoir
d’ionstraim fiachais thagartha is bunús le babhtáil mainneachtana creidmheasa. 
Láimhseálfar babhtálacha mainneachtana creidmheasa
bascaeid don n-ú mainneachtain mar seo a leanas: 
(a)     beidh méid suímh riosca in ionstraim
fiachais thagartha i mbascaed is bunús le babhtáil mainneachtana creidmheasa
don n-ú mainneachtain cothrom le luach barúlach iarbhír na hionstraime fiachais
tagartha, arna iolrú faoi mharthanacht leasaithe an díorthaigh don n‑ú
mainneachtain i leith athrú i raon difríochta creidmheasa na hionstraime
fiachais tagartha;
(b)     beidh tacar fálaithe
amháin le haghaidh gach ionstraime fiachais i mbascaed is bunús le babhtáil
mainneachtana creidmheasa ar leith ‘don n-ú mainneachtain’. Ní bheidh
suíomhanna riosca ó bhabhtálacha mainneachtana creidmheasa difriúla don n-ú
mainneachtain san áireamh sa tacar fálaithe céanna;
(c)     beidh an
t-iolraitheoir CCR is infheidhme maidir le gach tacar fálaithe a chruthaítear
le haghaidh ceann de na hionstraimí fiachais tagartha de chuid díorthaigh don
n-ú mainneachtain mar seo a leanas:
(i) 0.3% le haghaidh ionstraimí fiachais tagartha
a bhfuil measúnú creidmheasa acu ó ECAI aitheanta atá coibhéiseach le céimeanna
1 go 3 den cháilíocht chreidmheasa; 
(ii) 0.6% le haghaidh
ionstraimí fiachais eile.
3.                      
I gcás suíomhanna maidir le riosca an ráta úis:
(a)     éarlaisí airgid atá breactha le
contrapháirtí mar chomhthaobhacht nuair nach bhfuil oibleagáidí fiachais de
riosca íseal sonrach gan íoc ag an gcontrapháirtí sin;
(b)     bunionstraimí
fiachais, 
a bhfuil muirear caipitil níos mó ná 1.60% i
bhfeidhm ina leith de réir Thábla 1 d’Airteagal 325, beidh tacar fálaithe
amháin ann le haghaidh gach eisitheora. 
Nuair a dhéanann cuid
d’íocaíocht aithris ar ionstraim fiachais den sórt sin, beidh tacar fálaithe
amháin ann freisin do gach eisitheoir d’ionstraim fiachais thagartha.
Féadfaidh institiúid
suíomhanna riosca a thagann chun cinn as ionstraimí fiachais eisitheora ar
leith, nó ó ionstraimí fiachais tagartha den eisitheoir céanna a ndéanann
codanna d’íocaíocht aithris orthu, nó is bunús le babhtáil mainneachtana
creidmheasa, a shannadh don tacar fálaithe céanna.
4.                      
Ní shannfar ionstraimí airgeadais bunúsacha nach
ionstraimí fiachais iad don tacar fálaithe céanna ach amháin más ionstraimí
comhionanna nó cosúla iad. I ngach cás eile sannfar iad do thacair fhálaithe ar
leithligh. 
Chun críocha na míre seo, cinnfidh institiúidí an
bhfuil na bunionstraimí cosúil le chéile nó nach bhfuil i gcomhréir leis na
prionsabail seo a leanas:
(a)     i gcás cothromais, bíonn an bhunionstraim
cosúil más rud é gurb é an t-eisitheoir céanna a d’eisigh í. Láimhseálfar
innéacs cothromais mar eisitheoir ar leithligh;
(b)     i gcás miotal lómhar,
bíonn an bhunionstraim cosúil más rud é gurb é an miotal céanna é. Láimhseálfar
innéacs miotal lómhar mar mhiotal lómhar ar leithligh;
(c)     i gcás cumhachta
leictrigh, tá an bhunionstraim cosúil más rud é go bhfuil na cearta agus
oibleagáidí seachadta ag tagairt don eatramh ama lódála buaice nó neamhbhuaice
céanna laistigh de thréimhse 24 uair an chloig ar bith;
(b)     i gcás tráchtearraí,
tá an bhunionstraim cosúil más rud é gurb é an tráchtearra céanna é.
Láimhseálfar innéacs tráchtearraí mar thráchtearra ar leithligh.
5.                      
Leagtar amach na hiolraitheoirí CCR (dá ngairtear
‘CCRM’ anseo feasta) le haghaidh na gcatagóirí difriúla tacar fálaithe sa tábla
seo a leanas:
 Tábla 5 
   || Catagóirí tacar fálaithe || CCRM 
 1. || Rátaí Úis || 0.2 % 
 2. || Rátaí Úis le haghaidh suíomhanna riosca ó ionstraim fiachais thagartha is bunús le babhtáil mainneachtana creidmheasa agus lena bhfuil feidhm ag muirear caipitil 1.60%, nó níos lú, ina leith faoi Thábla 1 de Chaibidil 2 de Theideal IV. || 0.3 % 
 3. || Rátaí Úis le haghaidh suíomhanna riosca ó ionstraim fiachais nó ionstraim fiachais thagartha lena bhfuil feidhm ag muirear caipitil os cionn 1.60% ina leith faoi Thábla 1 de Chaibidil 2 de Theideal IV. || 0.6 % 
 4. || Rátaí Malairte || 2.5 % 
 5. || Cumhacht Leictreach || 4 % 
 6. || Ór || 5 % 
 7. || Cothromas || 7 % 
 8. || Miotail Lómhara (seachas ór) || 8.5 % 
 9. || Tráchtearraí eile (cé is moite de mhiotail lómhara agus cumhacht leictreach) || 10 % 
 10. || Bunionstraimí de dhíorthaigh thar an gcuntar nach bhfuil i gceann ar bith de na catagóirí thuas || 10 % 
Déanfar bunionstraimí de dhíorthaigh thar an
gcuntar, dá dtagraítear i bpointe 10 de Thábla 5, a shannadh do thacair
fhálaithe aonair ar leithligh maidir le gach catagóir bunionstraime.
6.                      
Maidir le hidirbhearta le próifíl neamhlíneach
riosca nó codanna d’íocaíocht agus idirbhearta le hionstraimí fiachais is bunús
leo nach féidir leis an institiúid an deilt nó an mharthanacht leasaithe a
chinneadh ina leith, de réir mar a bheidh, le samhail ionstraime atá faofa ag
an údarás inniúil d’fhonn na ceanglais cistí dílse a chinneadh don riosca
margaidh, déanfaidh an t-údarás inniúil méid na suíomhanna riosca agus na CCRMjanna
is infheidhme a chinneadh go coimeádach, nó ceanglóidh sí ar an institiúid an
modh a leagtar amach i Roinn 3 a úsáid. Ní aithneofar an ghlanluacháil (is
é sin, cinnfear luach na neamhchosanta amhail is dá mbeadh tacar glanluachála
ann nach bhfuil comhdhéanta ach d’idirbheart aonair).
7.                      
Beidh nósanna imeachta inmheánacha ag institiúid
lena fhíorú, sula gcuirtear idirbheart i dtacar fálaithe, go bhfuil an
t-idirbheart clúdaithe ag conradh glanluachála is infheidhme le dlí a
chomhlíonann na ceanglais atá leagtha amach i Roinn 7.
8.                      
Beidh nósanna imeachta inmheánacha
ag institiúid a úsáideann comhthaobhacht chun a CCR a mhaolú d’fhonn a fhíorú,
sula ndéantar éifeacht na comhthaobhachta ina ríomhanna a aithint, go
gcomhlíonann an chomhthaobhacht na caighdeáin um chinnteacht dhlíthiúil atá
leagtha amach i gCaibidil 4.
Roinn 6
Modh
na samhla inmheánaí
Airteagal 277
Modh na Samhla Inmheánaí
1.                      
Ar an gcoinníoll go bhfuil na húdaráis inniúla
sásta gur chomhlíon institiúid an ceanglas i mír 2, tabharfaidh siad cead
don institiúid sin Modh na Samhla Inmheánaí (IMM) a úsáid chun luach na
neamhchosanta a ríomh le haghaidh ceann ar bith de na hidirbhearta seo a
leanas:
(a)     idirbhearta in Airteagal 268(2)(a);
(b)     idirbhearta in
Airteagal 268(2)(b), (c) agus (d);
(c)     idirbhearta
in Airteagal 268(2)(a) go (d),
I gcás ina dtugtar cead d’institiúid an IMM a
úsáid chun luach na neamhchosanta a ríomh maidir le haon cheann de na
hidirbhearta a luaitear i bpointí (a) go (c) den fhomhír roimhe seo, féadfaidh
sí an IMM a úsáid maidir leis na hidirbhearta in Airteagal 268(2)(e) freisin.
D’ainneoin an tríú fomhír in
Airteagal 268(1), féadfaidh institiúid an rogha a dhéanamh gan an modh seo
a chur i bhfeidhm i leith neamhchosaintí atá neamhábhartha ó thaobh méide agus
riosca de. I gcás mar sin, cuirfidh an institiúid ceann de na modhanna a leagtar
amach i Ranna 3 go 5 i bhfeidhm i leith na neamhchosaintí sin. 
2.                      
Ní thabharfaidh na húdaráis inniúla cead
d’institiúidí IMM a úsáid do na ríomhanna dá dtagraítear dóibh i mír 1 ach
amháin má tá sé léirithe ag an institiúid go bhfuil sí ag comhlíonadh na
gceanglas a leagtar amach sa Roinn seo, agus go bhfuil sé fíoraithe ag na
húdaráis inniúla go bhfuil na córais chun an CCR a bhainistiú atá á gcoinneáil
ag an institiúid slán agus curtha i bhfeidhm i gceart.
3.                      
Féadfaidh na húdaráis áitiúla cead a thabhairt
d’institiúidí an IMM a chur i bhfeidhm go seicheamhach thar chineálacha
difriúla idirbhirt ar feadh tréimhse teoranta. I rith na tréimhse sin de chur
chun feidhme seicheamhach, féadfaidh institiúidí na modhanna a leagtar amach i
Roinn 3 nó Roinn 5 a úsáid don chineál idirbhirt nach bhfuil an IMM
in úsáid acu ina leith.
4.                      
Maidir le gach idirbheart
díorthach thar an gcuntar agus idirbhearta socraíochta iarchurtha nach bhfuil
cead faighte ag institiúid an IMM a úsáid ina leith faoi mhír 1, bainfidh
an institiúid úsáid as na modhanna a leagtar amach i Roinn 3 nó
Roinn 5. 
Féadfar na modhanna sin a úsáid i dteaglaim ar
bhonn buan laistigh de ghrúpa. Laistigh d’institiúid, ní fhéadfar na modhanna
sin a úsáid i dteaglaim ach amháin sa chás go n-úsáidtear ceann de na modhanna
sin le haghaidh na gcásanna a leagtar amach in Airteagal 276(6). 
5.                      
Ní fhillfidh institiúid a bhfuil cead faighte aici
an IMM a úsáid i gcomhréir le mír 1 ar na modhanna a leagtar amach i
Roinn 3 nó Roinn 5 ach amháin má fhaigheann sí cead ón údarás inniúil
é sin a dhéanamh. Tabharfaidh na húdaráis inniúla cead den sórt sin má léiríonn
an institiúid go bhfuil cúis mhaith leis. 
6.                      
I gcás ina scoireann institiúid de chomhlíonadh na
gceanglas atá leagtha amach sa Roinn seo, tabharfaidh sí fógra don údarás
inniúil agus déanfaidh sí ceann de na nithe seo a leanas: 
7.                      
cuirfidh sí plean faoi bhráid an údaráis inniúil
ionas go gcomhlíonfar na ceanglais arís; 
8.                      
taispeánfaidh sí chun sástachta an údaráis inniúil
go bhfuil éifeacht an neamhchomhlíonta neamhábhartha.
Airteagal 278
Luach na neamhchosanta
1.                      
I gcás ina dtugtar cead d’institiúid an IMM a
úsáid, i gcomhréir le hAirteagal 277(1), chun luach na neamhchosanta a
ríomh le haghaidh roinnt de na hidirbhearta a luaitear sa mhír sin, nó iad ar
fad, déanfaidh sí luach na neamhchosanta de na hidirbhearta sin a thomhas ar
leibhéal an tacair ghlanluachála. 
Déanfaidh an tsamhail arna húsáid ag an institiúid
chun na críche sin:
(a)     an dáileachán réamhaisnéise a shonrú le
haghaidh athruithe i margadhluach an tacair ghlanluachála de thoradh ar
chomhathruithe in athróga ábhartha an mhargaidh, amhail rátaí úis agus rátaí
malairte eachtraí; 
(b)     luach
na neamhchosanta a ríomh don tacar glanluachála ar gach dáta sa todhchaí ar
bhonn na gcomhathruithe in athróga an mhargaidh.
2.                      
Ionas go ndéanfaidh an tsamhail éifeachtaí an
tsocraithe éarlaise a ghabháil, comhlíonfaidh samhail luach na comhthaobhachta
na ceanglais chainníochtúla, cháilíochtúla agus sonraí don tsamhail IMM i
gcomhréir leis an Roinn seo agus ní fhéadfaidh an institiúid ach comhthaobhacht
airgeadais incháilithe mar a shainmhínítear in Airteagal 193(2) agus
Airteagal 232 a chur san áireamh ina dáileacháin réamhaisnéise maidir le
hathruithe i margadhluach an tacair ghlanluachála.
3.                      
Beidh an ceanglas cistí dílse
do riosca creidmheasa an chontrapháirtí i ndáil leis na neamhchosaintí ar CCR a
gcuireann institiúid an IMM i bhfeidhm ina leith, cothrom leis an gceann is
airde díobh seo a leanas:
(a)     an ceanglas cistí dílse do na
neamhchosaintí sin arna ríomh ar bhonn an EPE iarbhír ag úsáid sonraí reatha an
mhargaidh;
(b)     an ceanglas cistí dílse do na
neamhchosaintí sin arna ríomh ar bhonn an EPE iarbhír ag úsáid calabrú struis
amháin do gach neamhchosaint ar CCR a gcuireann siad an IMM i bhfeidhm maidir
leis.
4.                      
Cé is moite de na contrapháirtithe a aithnítear a
bhfuil Sainriosca Comhghaolmhaireachta acu a thagann faoi raon feidhme mhír 4
agus mhír 5 d’Airteagal 285, déanfaidh institiúidí luach na neamhchosanta
a ríomh mar an toradh ar alfa (α) uair an EPE
iarbhír, mar seo a leanas:
mar a bhfuil:
α =     1.4, ach
amháin má bhíonn α níos airde de dhíth ar údaráis inniúla nó má cheadaíonn
siad a meastacháin féin a úsáid i gcomhréir le mír 9;
Déanfar an EPE iarbhír a ríomh
trí mheastachán a dhéanamh den neamhchosaint ionchasach (EEt) mar an neamhchosaint mheánach ar dháta sa
todhchaí t, i gcás ina ndéantar an meán a thógáil thar luachanna féideartha
fachtóirí riosca margaidh ábhartha. 
Déanfaidh an tsamhail meastachán ar EE ar shraith
dátaí sa todhchaí, t1, t2, t3, etc.
5.                      
Déanfar EE iarbhír a ríomh go hathchúrsach mar a
leanas:
mar a bhfuil:
an dáta reatha curtha in iúl mar t0;
Tá EEt0 iarbhír cothrom leis an
neamhchosaint reatha.
6.                      
Is é atá in EPE iarbhír meán an EE iarbhír i rith
na chéad bhliana de neamhchosaint todhchaí. Má aibíonn gach conradh sa tacar
glanluachála faoi cheann bliana amháin, beidh an EPE cothrom le meán an EE go
dtí go n‑aibeoidh gach conradh sa tacar glanluachála. Déanfar an EPE iarbhír a ríomh mar mheán ualaithe den EE
iarbhír:
i gcás ina gceadaíonn na hualuithe  gur féidir an neamhchosaint todhchaí a ríomh ar dhátaí nach bhfuil an
méid ama céanna eatarthu.
7.                      
Ríomhfaidh institiúidí an EE nó na bearta
neamhchosanta buaice ar bhonn dáilte neamhchosaintí arb ionann iad agus
neamh-normáltacht fhéideartha dháileadh na neamhchosaintí.
8.                      
Féadfaidh institiúid aonad
tomhais den dáileadh arna ríomh ag an tsamhail a úsáid atá níos coimeádaí ná
α iolraithe faoi EPE iarbhír arna ríomh i gcomhréir leis an gcothromóid i
mír 4 maidir le gach contrapháirtí.
9.                      
D’ainneoin mhír 4,
féadfaidh údaráis inniúla cead a thabhairt d’institiúidí a meastacháin féin ar
alfa a úsáid sa chás seo a leanas: 
(a)     beidh alfa cothrom leis an gcóimheas idir
an caipiteal inmheánach ó ionsamhlú iomlán de neamhchosaint CCR thar
chontrapháirtithe (uimhreoir) agus an caipiteal inmheánach bunaithe ar EPE
(ainmneoir);
(b)     san ainmneoir,
bainfear úsáid as EPE amhail is dá mba shuim sheasta gan íoc í.
Nuair a dhéantar meastachán ar alfa i gcomhréir
leis an mír seo, ní bheidh sé níos ísle ná 1.2.
10.                  
Ar mhaithe le meastachán a dhéanamh ar alfa faoi
mhír 9, áiritheoidh institiúid go ndéanfar an t-uimhreoir agus an
t-ainmneoir a ríomh ar bhealach atá comhsheasmhach leis an modheolaíocht
ionsamhlaithe, sonraíochtaí na bparaiméadar agus comhdhéanamh na punainne. Beidh an cur chuige a úsáidfear chun meastachán a dhéanamh
ar α bunaithe ar chur chuige na hinstitiúide maidir le caipiteal
inmheánach; déanfar é a dhoiciméadú go maith agus beidh sé faoi réir ag
bailíochtú neamhspleách. Ina theannta sin, déanfaidh institiúid athbhreithniú
ar a cuid meastachán maidir le halfa ar bhonn ráithiúil ar a laghad, agus níos
minice nuair a bhíonn éagsúlacht ar chomhdhéanamh na punainne ag amanna
difriúla. Déanfaidh institiúid measúnú ar riosca na samhla freisin.
11.                  
Léireoidh institiúid chun sástachta
na n-údarás inniúil go bhfuil a meastacháin inmheánacha den ghabháil alfa i
bhfoinsí ábhartha spleáchais de dháileadh margadhluachanna idirbheart nó
punanna idirbheart thar chontrapháirtithe. Cuirfear gráinneacht na bpunann san
áireamh sna meastacháin inmheánacha ar alfa. 
12.                  
Agus maoirseacht á déanamh ar
úsáid na meastachán faoi mhír 9, tabharfaidh na húdaráis inniúla aird ar
an éagsúlacht shuntasach i meastacháin den alfa a thagann chun cinn ón
bhféidearthacht míshonraíocht a dhéanamh sna samhlacha a úsáidtear don
uimhreoir, go háirithe nuair a bhíonn dronnacht i gceist.
13.                  
Nuair is iomchuí, beidh
fachtóir an riosca creidmheasa mar choinníoll do na luaineachtaí agus na táblaí
comhghaoil d’fhachtóirí an riosca margaidh a úsáidtear i gcomh-ionsamhlú an mhargaidh
agus an riosca creidmheasa chun méaduithe féideartha i luaineacht nó comhghaol
i gcor chun donais eacnamaíoch a léiriú. 
Airteagal 279
Luach na neamhchosanta maidir le tacair ghlanluachála atá
faoi réir ag comhaontú éarlaise
1.                      
Má tá an tacar glanluachála faoi réir ag comhaontú
éarlaise agus luacháil laethúil marcála ón margadh, féadfaidh institiúid úsáid
a bhaint as ceann de na bearta EPE seo a leanas:
(a)     EPE iarbhír, gan comhthaobhacht ar bith
atá á sealbhú nó atá breactha mar éarlais a chur san áireamh móide
comhthaobhacht ar bith breactha le contrapháirtí, neamhspleách ón bpróiseas
laethúil luachála agus éarlaise nó ón neamhchosaint reatha;
(b)     Forlíontán a léiríonn an méadú féideartha
sa neamhchosaint thar an tréimhse éarlaise faoi riosca, móide an ceann is mó
idir:
(i)      an neamhchosaint reatha lena n-áirítear
an chomhthaobhacht uile atá á sealbhú nó atá breactha, seachas comhthaobhacht
atá glaoite nó faoi dhíospóid;
(ii)      an neamhchosaint ghlan is mó, lena
n-áirítear comhthaobhacht faoin gcomhaontú éarlaise, nach spreagfadh glao ar
chomhthaobhacht. Léireofar sa tsuim seo gach tairseach, íosmhéideanna
aistrithe, méideanna neamhspleácha agus éarlaisí tosaigh is infheidhme faoi
chomhaontú éarlaise;
(c)     Más rud é go ndéantar iarmhairtí
socraithe éarlaise a ghabháil sa tsamhail agus an EE á ríomh, féadfaidh
institiúid, faoi réir ceada ón údarás inniúil, beart EE na samhla a úsáid go
díreach sa chothromóid in Airteagal 13(5). Ní
bhronnfaidh údaráis inniúla cead den sórt sin ach amháin má dhéanann siad a
fhíorú go ndéanann an tsamhail iarmhairtí an tsocraithe éarlaise a ghabháil i
gceart agus meastachán á dhéanamh ar EE.
Chun críocha phointe (b), déanfaidh institiúidí an
forlíontán a ríomh mar an t-athrú deimhneach a bhfuiltear ag súil leis i luach
marcála ón margadh na n-idirbheart i rith na tréimhse éarlaise faoi riosca.
Léireofar athruithe ar luach comhthaobhachta ag baint úsáide as coigeartuithe
luaineachta maoirseachta i gcomhréir le Roinn 3 de Chaibidil 4 nó sna
meastacháin féin den choigeartú luaineachta sa Mhodh Cuimsitheach Comhthaobhach
Airgeadais, ach ní dhéanfar talamh slán d’aon íocaíochtaí comhthaobhachta i
rith na tréimhse éarlaise faoi riosca. Tá an tréimhse éarlaise faoi riosca faoi
réir ag na híostréimhsí a leagtar amach i míreanna 2 go 4.
2.                      
Maidir le hidirbhearta atá faoi réir ag athshocrú
laethúil éarlaise agus luacháil marcála ón margadh, ní bheidh an tréimhse
éarlaise faoi riosca a úsáidtear chun críocha ionsamhlaithe ar luach na
neamhchosanta le comhaontuithe éarlaise níos lú ná:
(a)     5 lá gnó maidir le tacair
ghlanluachála atá comhdhéanta d’idirbhearta athcheannaigh, idirbhearta
iasachtaithe nó iasachtaíochta i leith urrús nó tráchtearraí agus idirbhearta
iasachta éarlaise amháin;
(b)     10 lá gnó maidir
le gach tacar glanluachála eile; 
Beidh pointe (a) agus pointe (b) faoi réir ag na
heisceachtaí seo a leanas:
(i)      maidir le gach tacar glanluachála ina
bhfuil líon na dtrádálacha níos mó ná 5,000 ag tráth ar bith i rith ráithe, ní
bheidh an tréimhse éarlaise faoi riosca don chéad ráithe eile níos lú ná
20 lá gnó. Ní bheidh feidhm ag an eisceacht seo
maidir le neamhchosaintí trádála institiúidí; 
(ii)      maidir le tacair
ghlanluachála ina bhfuil trádáil amháin nó níos mó lena bhfuil comhthaobhacht
neamhleachtach i gceist, nó díorthach thar an gcuntar nach féidir a ionadú go
héasca, ní bheidh an tréimhse éarlaise faoi riosca níos lú ná 20 lá gnó. 
Cinnfidh institiúid an bhfuil comhthaobhacht
neamhleachtach nó nach bhfuil nó ar féidir díorthaigh thar an gcuntar a
athsholáthar go héasca i gcomhthéacs na ndálaí anáis sa mhargadh, rud a
chiallaíonn go bhfuil easpa margaí atá gníomhach go leanúnach ann i gcás ina
bhfaigheadh contrapháirtí, laistigh de dhá lá nó níos lú ná sin, praghsanna
iolracha reatha nach ndéanfadh an margadh a bhogadh ná praghas a léiriú lena
ndéanfaí lascaine margaidh (i gcás comhthaobhachta) nó préimh (i gcás díorthach
thar an gcuntar) a léiriú.
Déanfaidh institiúid a mheas an bhfuil trádálacha
agus urrúis arna sealbhú aici comhdhlúite i gcontrapháirtí áirithe nó nach
bhfuil agus, dá bhfágfadh an contrapháirtí sin an margadh go rite, an mbeadh an
institiúid in ann na trádálacha nó na hurrúis sin a athsholáthar nó nach
mbeadh.
3.                      
Má bhí baint ag institiúid le níos mó ná dhá
dhíospóid um ghlao ar éarlais maidir le tacar glanluachála áirithe nó le
contrapháirtí áirithe thar an dá ráithe go díreach roimhe a mhair níos faide ná
an tréimhse éarlaise atá infheidhme faoi mhír 2, bainfidh an institiúid
úsáid as tréimhse éarlaise faoi riosca dhá oiread ar a laghad na tréimhse atá
sonraithe i mír 2 le haghaidh an tacair ghlanluachála sin don dá ráithe ina
dhiaidh sin.
4.                      
Maidir le hathshocrú éarlaise lena mbaineann
tréimhse N lá, beidh an tréimhse éarlaise faoi riosca cothrom ar a laghad leis
an tréimhse atá sonraithe i mír 2, F, móide N lá lúide lá amháin. Is é sin:
Tréimhse Éarlaise faoi Riosca = F + N - 1
5.                      
Má tá éifeacht an tsocraithe éarlaise ar athruithe
ar margadhluach an tacair ghlanluachála san áireamh sa tsamhail inmheánach,
déanfaidh institiúid comhthaobhacht, seachas airgead tirim den airgeadra céanna
ina bhfuil an neamhchosaint í féin, a shamhaltú go comhpháirteach leis an
neamhchosaint ina ríomhanna um luach neamhchosanta maidir le díorthaigh thar an
gcuntar agus idirbhearta maoinithe urrús.
6.                      
Mura bhfuil institiúid in ann comhthaobhacht a
shamhaltú go comhpháirteach leis an neamhchosaint, ní dhéanfaidh sí éifeacht na
comhthaobhachta a aithint ina ríomhanna den luach neamhchosanta maidir le
díorthaigh thar an gcuntar agus idirbhearta maoinithe urrús seachas airgead
tirim den airgeadra céanna ina bhfuil an neamhchosaint í féin, mura n‑úsáideann
sí coigeartuithe luaineachta lena gcomhlíontar caighdeáin an mhodha
chuimsithigh chomhthaobhaigh airgeadais lena meastacháin féin ar choigeartuithe
luaineachta nó na coigeartuithe luaineachta maoirseachta caighdeánacha de réir
Chaibidil 4.
7.                      
Tabharfaidh institiúid a úsáideann an IMM neamhaird
ina samhlacha ar éifeacht laghdú i luach an neamhchosanta mar gheall ar aon
chlásal i gcomhaontú comhthaobhachta óna dteastaíonn comhthaobhacht a fháil
nuair a mheathlaíonn cáilíocht chreidmheasa an chontrapháirtí.
Airteagal 280
Bainistíocht ar CCR – Beartais, próisis agus córais
1.                      
Déanfaidh institiúid creat bainistíochta CCR a
bhunú agus a chothabháil, lena gcuimsítear na nithe a leanas:
(a)     beartais, próisis agus córais chun aithint,
tomhas, bainistíocht, faomhadh agus tuairisciú inmheánach a áirithiú maidir le
CCR;
(b)     nósanna imeachta chun
a áirithiú go gcomhlíontar na beartais, na próisis agus na córais sin.
Beidh na beartais, na próisis agus na córais sin
bunaithe ar bhonn coincheapúil fónta, arna bhfeidhmiú le hionracas agus arna
ndoiciméadú. Áireofar leis an doiciméadú míniú ar na teicnící eimpíreacha a
úsáideadh chun CCR a thomhas. 
2.                      
Cuirfear rioscaí margaidh, leachtachta agus rioscaí
dlíthiúla agus oibriúcháin a bhaineann le CCR san áireamh sa chreat
bainistíochta riosca CCR a cheanglaítear le mír 1. Áiritheoidh
an creat go háirithe go gcomhlíonann an institiúid na prionsabail seo a leanas:
(a)     ní dhéanann sí gnó le contrapháirtí gan a
hacmhainneacht creidmheasa a mheasúnú;
(b)     cuireann sí riosca
creidmheasa socraíochta agus réamhshocraíochta san áireamh go hiomlán;
(c)     déanann sí rioscaí
den sórt sin a bhainistiú chomh cuimsitheach agus is féidir ar leibhéal an
chontrapháirtí trí neamhchosaintí CCR a chomhiomlánú le neamhchosaintí
creidmheasa eile ar fud an ghnólachta.
3.                      
Áiritheoidh institiúid a úsáideann an IMM go
gcomfhreagraíonn a creat bainistíochta riosca CCR, chun sástachta an údaráis
inniúil, do na rioscaí leachtachta a bhaineann leis na nithe seo a leanas go
léir:
(a)     glaonna ionchasacha ar éarlais a
thiocfadh isteach i gcomhthéacs malartuithe éarlaise athrúcháin nó cineálacha
éarlaisí eile, amhail éarlais thosaigh nó neamhspleách, faoi shuaití
neamhfhabhracha sa mhargadh;
(b)     glaonna ionchasacha a
thiocfadh isteach ar aisíoc comhthaobhachta iomarcaí a dhéantar a thaisceadh ag
contrapháirtithe;
(c)     glaonna mar thoradh
ar íosghrádú ionchasach ar a measúnú seachtrach féin ar cháilíocht
chreidmheasa.
Áiritheoidh institiúid go bhfuil cineál agus scóip
athúsáid na comhthaobhachta comhsheasmhach lena riachtanais leachtachta agus
nach gcuirtear a cumas comhthaobhacht a bhreacadh nó a aisíoc ar bhealach
tráthúil i gcontúirt.
4.                      
Beidh baint ghníomhach ag comhlacht bainistíochta
agus lucht bainistíochta sinsearaí institiúide le bainistíocht an CCR, agus
déanfaidh siad a áirithiú go ndéantar dóthain acmhainní a leithdháileadh ina
leith. Beidh an lucht bainistíochta sinsearaí ar an
eolas faoi theorainneacha agus thoimhdí na samhla a úsáidtear agus faoin
tionchar a d’fhéadfadh a bheith ag na teorainneacha agus ag na toimhdí sin ar
iontaofacht an aschuir trí phróiseas foirmiúil. Beidh an lucht bainistíochta
sinsearaí ar an eolas freisin faoi neamhchinnteachtaí thimpeallacht an
mhargaidh agus saincheisteanna oibríochta agus an dóigh a léirítear iad seo sa
tsamhail. 
5.                      
Déanfar athbhreithniú ar na
tuarascálacha laethúla a ullmhaítear maidir le neamhchosaintí institiúide ar
CCR de réir Airteagal 281(2)(b) ag leibhéal bainistíochta ag a mbeidh
sinsearacht agus údarás leodhóthanach chun laghduithe i suíomhanna a ghlacann
bainisteoirí creidmheasa nó trádálaithe aonair a fhorfheidhmiú chomh maith le
laghduithe i neamhchosaint fhoriomlán na hinstitiúide ar CCR.
6.                      
Bainfear úsáid as creat
bainistíochta CCR institiúide agus bunófar an creat sin de réir mhír 1 i
gcomhcheangal le teorainneacha creidmheasa agus trádála inmheánacha. Beidh
baint ag teorainneacha creidmheasa agus trádála le samhail tomhais riosca na
hinstitiúide ar bhealach a bheidh comhsheasmhach thar am agus ar a mbeidh
dea-thuiscint ag bainisteoirí credimheasa, ag trádálaithe agus ag bainistíocht
shinsearach. Beidh próiseas foirmiúil ag institiúid chun sáruithe ar
theorainneacha creidmheasa a thuairisciú don leibhéal bainistíochta iomchuí.
7.                      
Áireofar le tomhas institiúide
ar CCR tomhas laethúil agus úsáid ionlae as línte creidmheasa. Déanfaidh an
institiúid neamhchosaint reatha a thomhas le comhthaobhacht san áireamh agus
glan ar chomhthaobhacht. Ar leibhéal na punainne agus an chontrapháirtí,
déanfaidh an institiúid neamhchosaint nó neamhchosaint fhéideartha thodhchaí a
ríomh agus déanfaidh sí monatóireacht orthu ag an eatramh muiníne a roghnóidh
an institiúid. Cuirfidh an institiúid suíomhanna móra nó comhdhlúite san
áireamh, lena n-áirítear suíomhanna a ghlacann grúpaí de chontrapháirtithe
gaolmhara, tionscail agus an margadh.
8.                      
Déanfaidh institiúid clár dian
rialta de thástáil struis a bhunú agus a chothabháil. Déanfaidh lucht
bainistíochta sinsearaí athbhreithniú rialta ar thorthaí na tástála struis sin
gach ráithe ar a laghad agus déanfar iad a léiriú i mbeartais agus i
dteorainneacha CCR a leagfaidh an comhlacht bainistíochta nó an bhainistíocht
shinsearach síos. I gcás ina ndéantar leochaileacht áirithe a nochtadh leis na
tástálacha struis maidir le sraith imthosca áirithe, glacfaidh an institiúid
céimeanna prasa chun na rioscaí sin a bhainistiú.
Airteagal 281
Struchtúir eagrúcháin maidir le bainistíocht riosca CCR
1.                      
Déanfaidh institiúid a úsáideann an IMM na nithe
seo a leanas a bhunú agus a chothabháil:
(a)     aonad rialaithe riosca a chomhlíonann le mír
2;
(a)     aonad bainistíochta
comhthaobhachta a chomhlíonann le mír 3.
2.                      
Beidh an t-aonad rialaithe riosca freagrach as
bainistíocht CCR na hinstitiúide a dhearadh agus a chur chun feidhme, lena
n-áirítear bailíochtú tosaigh agus leanúnach na samhla, agus déanfaidh sé na
feidhmeanna seo a leanas agus comhlíonfaidh sé na ceanglais seo a leanas:
(a)     beidh sé freagrach as córas bainistíochta
CCR na hinstitiúide a dhearadh agus a chur chun feidhme;
(b)     déanfaidh sé
tuarascálacha laethúla a tháirgeadh maidir le haschur shamhail tomhais riosca
na hinstitiúide agus déanfaidh sé anailís air. Áireofar leis an anailís sin
meastóireacht ar an gcaidreamh idir toisí luachanna na neamhchosaintí CCR agus
teorainneacha trádála;
(c)     déanfaidh sé sláine
na sonraí ionchuir a rialú agus déanfaidh sé tuarascálacha a tháirgeadh agus a
anailísiú maidir le haschur shamhail tomhais riosca na hinstitiúide, lena
n-áirítear meastóireacht ar an gcaidreamh idir toisí luachanna na neamhchosanta
ar riosca agus teorainneacha creidmheasa agus trádála;
(d)     beidh sé neamhspleách
ó aonaid atá freagrach as neamhchosaintí a thionscnamh, a athnuachan nó a
thrádáil agus beidh sé saor ó thionchar míchuí; 
(e)     beidh dóthain foirne
ann; 
(f)      déanfaidh sé
tuairiscí a chur díreach chuig lucht bainistíochta sinsearaí na hinstitiúide;
(g)     beidh a chuid oibre
comhtháite go dlúth le próiseas laethúil bainistithe riosca creidmheasa na
hinstitiúide;
(h)     beidh a aschur ina
chuid ríthábhachtach den phróiseas pleanála, monatóireachta agus rialaithe
maidir le próifíl chreidmheasa agus riosca fhoriomláin na hinstitiúide.
3.                      
Cuirfidh an t-aonad bainistíochta comhthaobhachta
na cúraimí agus na feidhmeanna seo a leanas i gcrích:
(a)     glaonna ar éarlais a ríomh agus a
dhéanamh, díospóidí maidir le glaonna ar éarlais a bhainistiú agus leibhéil na
méideanna neamhspleácha, éarlaisí tosaigh agus éarlaisí athrúcháin a
thuairisciú go beacht ar bhonn laethúil;
(b)     sláine na sonraí a
rialú a úsáidtear chun glaonna ar éarlais a dhéanamh, agus a áirithiú go bhfuil
siad comhsheasmhach agus go ndéantar iad a réiteach go rialta le foinsí sonraí
ábhartha uile laistigh den institiúid;
(c)     rianú a dhéanamh ar
cé chomh mór is a dhéantar athúsáid ar chomhthaobhacht agus ar aon mhionathrú
ar chearta na hinstitiúide ar an gcomhthaobhacht a thaisceann sí nó maidir leis
an gcomhthaobhacht sin; 
(d)     tuairisciú don
leibhéal bainistíochta iomchuí maidir leis na cineálacha sócmhainní
comhthaobhachta a athúsáidtear, agus téarmaí athúsáide den sórt sin lena
n-áirítear an ionstraim, cáilíocht an chreidmheasa agus aibíocht; 
(e)     rianú a dhéanamh ar
chomhdhlúthacht chuig cineálacha aonair sócmhainní comhthaobhachta a nglacann
an institiúid leo;
(f)      faisnéis
bainistíochta comhthaobhachta a thuairisciú ar bhonn rialta, agus gach ráithe
ar a laghad, don lucht bainistíochta sinsearaí, lena n-áirítear faisnéis maidir
le cineál na comhthaobhachta a fhaightear agus a dhéantar a bhreacadh, méid,
aosú agus an chúis maidir le díospóidí um ghlaonna ar éarlais. Léireofar
claontaí sna figiúirí seo sa tuairisciú inmheánach sin.
4.                      
Déanfaidh lucht bainistíochta sinsearaí dóthain
acmhainní a leithdháileadh ar an aonad bainistíochta comhthaobhachta a
theastaíonn faoi mhír 1(b) lena áirithiú go mbaintear leibhéal iomchuí
feidhmíochta oibríochta amach lena chórais, arna thomhas le tráthúlacht agus le
beachtas na nglaonna ar éarlais arna ndéanamh ag an institiúid agus tráthúlacht
fhreagra na hinstitiúide ar ghlaonna ar éarlaisí arna ndéanamh ag a
contrapháirtithe. Áiritheoidh an lucht bainistíochta sinsearaí go mbeidh
dóthain foirne ag an aonad chun glaonna agus díospóidí a phróiseáil ar bhealach
tráthúil fiú faoi ghéarchéim throm sa mhargadh, agus chun cur ar chumas na
hinstitiúide teorainn a chur le líon mór na ndíospóidí a tharlaíonn mar thoradh
ar mhéideanna trádála.
Airteagal 282
Athbhreithniú ar chóras bainistíochta riosca CCR
Déanfaidh institiúid athbhreithniú
neamhspleách rialta ar a córas bainistíochta CCR trína próiseas iniúchta
inmheánaigh. Áireofar leis an athbhreithniú sin
gníomhaíochtaí na n-aonad bainistíochta rialaithe agus comhthaobhachta araon a
cheanglaítear le hAirteagal 281 agus tabharfar aghaidh ar na nithe seo a
leanas go sainiúil, ar a laghad:
(a)                   
leordhóthanacht dhoiciméadú an chórais agus an
phróisis bhainistíochta CCR a cheanglaítear le hAirteagal 280;
(b)                   
eagrúchán an aonaid rialaithe
CCR a cheanglaítear le hAirteagal 281(1)(a); 
(c)                   
eagrúchán an aonaid
bhainistíochta comhthaobhachta a cheanglaítear le hAirteagal 281(1)(b);
(d)                   
comhtháthú na mbeart CCR le
bainistíocht laethúil riosca;
(e)                   
an próiseas faofa maidir le
samhlacha praghsála riosca agus córais luachála arna n-úsáid ag pearsanra na
hoifige tosaigh agus na cúloifige;
(f)                     
bailíochtú aon athraithe
shuntasaigh ar an bpróiseas tomhais CCR;
(g)                   
raon feidhme an CCR arna
ghabháil ag an tsamhail tomhais riosca;
(h)                   
sláine an chórais faisnéise bainistíochta;
(i)                     
beachtas agus iomláine na
sonraí CCR;
(j)                     
léiriú beacht na dtéarmaí
dlíthiúla i gcomhaontuithe comhthaobhachta agus glanluachála go tomhais
luachanna neamhchosaintí;
(k)                   
fíorú ar chomhsheasmhacht, ar
thráthúlacht agus ar iontaofacht na bhfoinsí sonraí a úsáidtear chun samhlacha
a rith, lena n-áirítear neamhspleáchas foinsí sonraí den sórt sin;
(l)                     
beachtas agus oiriúnacht na
dtoimhdí luaineachta agus comhghaolúcháin;
(m)                 
beachtas na ríomhanna luachála
agus claochlaithe riosca; 
(n)                   
fíorú ar bheachtas na samhla trí
chúltástáil a dhéanamh go minic mar atá leagtha amach i bpointí (b) go (e)
d’Airteagal 287(1);
(o)                   
comhlíonadh na gceanglas
rialála ábhartha ag an aonad rialaithe agus aonad bainistíochta comhthaobhachta
CCR.
Airteagal 283
Tástáil úsáide
1.                      
Áiritheoidh institiúidí go ndéanfar leithdháileadh
na neamhchosaintí arna nginiúint ag an tsamhail a úsáidtear chun EPE iarbhír a
ríomh a chomhtháthú go dlúth le próiseas bainistithe laethúil CCR na
hinstitiúide, agus go gcuirfear aschur na samhla san áireamh sa phróiseas a bhaineann
le faomhadh creidmheasa, bainistíocht CCR agus leithdháileadh caipitil
inmheánaigh. 
2.                      
Taispeánfaidh an institiúid chun sástachta na
n-údarás inniúil go raibh sí ag baint úsáide as samhail chun leithdháileadh na
neamhchosaintí a ríomh ar a bhfuil an ríomh EPE bunaithe lena gcomhlíontar,
tríd is tríd, na ceanglais atá leagtha amach sa Roinn seo le haghaidh bliana
amháin ar a laghad roimh fhaomhadh a fháil ó na húdaráis inniúla an IMM a úsáid
i gcomhréir le hAirteagal 277. 
3.                      
Beidh an tsamhail arna húsáid
chun leithdháileadh neamhchosaintí ar CCR a ghiniúint ina cuid den chreat
bainistíochta CCR a cheanglaítear le hAirteagal 280. Áireofar leis an
gcreat sin tomhas ar úsáid línte creidmheasa, agus neamhchosaintí ar CCR á
gcomhiomlánú le neamhchosaintí creidmheasa eile, agus leithdháileadh caipitil
inmheánaigh. 
4.                      
I dteannta an EPE, déanfaidh
institiúid neamhchosaintí reatha a thomhas agus a bhainistiú. Nuair is iomchuí,
déanfaidh an institiúid neamhchosaint reatha a thomhas le comhthaobhacht san
áireamh agus glan ar chomhthaobhacht. Comhlíontar an tástáil úsáide má
úsáideann institiúid bearta eile CCR, amhail neamhchosaint bhuaice, bunaithe ar
leithdháileadh neamhchosaintí arna nginiúint ag an tsamhail chéanna a úsáidtear
chun EPE a ríomh.
5.                      
Beidh an cumas córais ag
institiúid EE a mheas ar bhonn laethúil más gá, mura dtaispeánann sí chun
sástachta a n-údarás inniúil go dteastaíonn ríomh níos lú minicíochta óna
neamhchosaintí ar CCR. Déanfaidh an institiúid EE a mheas feadh phróifíl ama de
thréimhsí réamhaisnéise lena léirítear go leordhóthanach struchtúr ama sreafaí
airgid sa todhchaí agus aibíocht na gconarthaí agus ar bhealach atá
comhsheasmhach le hábharthacht agus le comhdhéanamh na neamhchosaintí.
6.                      
Déanfar neamhchosaint a
thomhas, a mhonatóiriú agus a rialú thar shaolré na gconarthaí uile sa tacar
glanluachála agus ní amháin thar shaolré tréimhse bliana amháin. Beidh nósanna
imeachta i bhfeidhm ag an institiúid chun na rioscaí a aithint agus a rialú do
chontrapháirtithe nuair a ardaítear an neamhchosaint thar thréimhse aon
bhliana. Beidh an méadú ar neamhchosaint atá tuartha ina ionchur i samhail
caipitil inmheánaigh na hinstitiúide.
Airteagal 284
Tástáil struis
1.                      
Beidh clár cuimsitheach um thástáil struis maidir
le CCR ag an institiúid, lena n-áirítear úsáid a bhaint as chun ceanglais cistí
dílse maidir le CCR a mheasúnú, lena gcomhlíontar na ceanglais atá leagtha síos
i míreanna 2 go 10.
2.                      
Aithneofar teagmhais fhéideartha nó athruithe sa
todhchaí sna dálaí eacnamaíocha a rachadh i gcion go mífhabhrach ar neamhchosaintí
creidmheasa na hinstitiúide agus déanfar measúnú leis ar chumas na hinstitiúide
dul i ngleic le hathruithe den sórt sin.
3.                      
Cuirfear na bearta struis faoin gclár i comparáid
le teorainneacha riosca agus measfaidh an institiúid iad mar chuid den phróiseas
atá leagtha amach in Airteagal 79 de Threoir [arna chur isteach ag OP]. 
4.                      
Déanfar trádalacha agus
neamhchosaintí comhlána a ghabháil go cuimsitheach leis an gclár ar fud na
bhfoirmeacha uile de riosca creidmheasa an chontrapháirtí ar leibhéal na
gcontrapháirtithe sainiúla i bhfráma ama leordhóthanach chun tástáil struis
rialta a dhéanamh.
5.                      
Déanfar foráil leis maidir le
tástáil struis neamhchosanta ar bhonn míosúil ar a laghad ar phríomhfhachtóirí
riosca don mhargadh amhail rátaí úis, FX (airgeadraí eachtracha), cothromas,
raonta difríochta creidmheasa agus praghsanna tráchtearraí do chontrapháirtithe
uile na hinstitiúide, d’fhonn comhchruinnithe mórthomhais i rioscaí treocha
sainiúla a aithint agus cur ar chumas na hinstitiúide iad a laghdú nuair is gá.
Maidir le tástáil struis ar neamhchosaintí - lena n-áirítear rioscaí
aonfhachtóireacha, rioscaí ilfhachtóireacha agus riosaí neamhthreocha ábhartha
- agus comhthástáil struis ar neamhchosaintí agus ar acmhainneacht creidmheasa
déanfar iad ar leibhéal an chontrapháirtí shainiúil, ar leibhéal an ghrúpa
contrapháirtithe agus ar leibhéal comhlán CCR ar fud na hinstitiúide.
6.                      
Cuirfear cásanna ráithiúla
tástála struis ilfhachtóirgh i bhfeidhm agus déanfar measúnú ar rioscaí
neamhthreocha ábhartha lena n-áirítear neamhchosaint cuar toraidh agus
bunrioscaí. Mar íosmhéid, tabharfar faoi na cásanna a leanas ina dtarlaíonn na
nithe seo a leanas le tástálacha struis ilfhachtóirigh:
(a)     teagmhais thromchúiseacha eacnamaíocha nó
margaidh; 
(b)     laghdú
suntasach ar leachtacht leathan an mhargaidh;
(c)     tá suíomhanna á
leachtú ag mór-idirghabhálaí airgeadais. 
7.                      
Beidh déine shuaitheadh na bhfachtóirí riosca
bunúsacha comhsheasmhach le cuspóir na tástála struis. Nuair a dhéantar
sócmhainneacht faoi strus a mheasúnú, beidh suaitheadh na bhfachtóirí riosca
bunúsacha de dhéine leordhóthanach chun timpeallachtaí margaí foircneacha
stairiúla agus dálaí anáis foircneacha ach sochreidte sa mhargadh a ghabháil.
Déanfar measúnú sna tástálacha struis ar thionchar suaite den sórt sin ar
chistí dílse, ar cheanglais cistí dílse agus ar thuilleamh. D’fhonn
monatóireacht laethúil a dhéanamh ar phunanna, ar fhálú, agus ar
chomhchruinnithe a bhainistiú breithneofar sa chlár tástála cásanna de dhéine
níos ísle agus de dhóchúlacht níos airde.
8.                      
Áireofar leis an gclár foráil, nuair is iomchuí,
maidir le tástálacha struis droim ar ais chun cásanna diana, ach sochreidte, a
aithint a bhféadfadh torthaí neamhfhabhracha suntasacha a bheith leo.
Tabharfaidh tástáil struis droim ar ais cuntas ar an tionchar a bhíonn ag
neamhlíneacht ábhartha sa phunann.
9.                      
Déanfar torthaí na tástála struis faoin gclár a
thuairisciú go rialta, ar bhonn ráithiúil ar a laghad, don lucht bainistíochta
sinsearaí. Clúdófar sna tuarascálacha agus san anailís ar na torthaí an
tionchar is mó ar leibhéal na gcontrapháirtithe ar fud na punainne, chomh maith
le comhchruinnithe ábhartha laistigh de dheighleoga na punainne (laistigh den
tionscal céanna nó den réigiún céanna) agus claontaí ábhartha a bhaineann le
punanna nó contrapháirtithe sainiúla.
10.                  
Beidh príomhról ag lucht bainistíochta sinsearaí i
gcomhtháthú na tástála struis le creat bainistíochta riosca agus cultúr riosca
na hinstitiúide agus déanfar a áirithiú go bhfuil na torthaí fóinteach agus go
mbainfear úsáid astu chun CCR a bhainistiú. Déanfar
torthaí na tástála struis maidir le neamhchosaintí suntasacha a mheasúnú i
gcoinne treoirlínte lena léirítear fonn riosca na hinstitiúide, agus déanfar
iad a atreorú chuig an lucht banistíochta sinsearaí le haghaidh plé agus gnímh
nuair a dhéanfar rioscaí iomarcacha nó comhchruinnithe a aithint.
Airteagal 285
Riosca comhghaolmhaireachta 
1.                      
Chun críocha an Airteagail seo:
(a)     tarlaíonn ‘riosca ginearálta
comhghaolmhaireachta’ nuair a dhéantar dealraitheacht de mainneachtana ag
contrapháirtithe a chur i gcomhchoibhneas deimhneach le fachtóirí ginearálta um
rioscaí margaidh; 
(b)     tarlaíonn ‘sainriosca
comhghaolmhaireachta’ nuair atá baint dhlíthiúil idir an contrapháirtí agus
eisitheoir an díorthaigh bhunúsaigh thar an gcuntar nó an idirbhirt um maoiniú
urrús.
2.                      
Tabharfaidh institiúid aird chuí ar neamhchosaintí
a d’fhéadfadh a bheith ina mbonn le méid suntasach de shainriosca agus de
riosca ginearálta comhghaolmhaireachta. 
3.                      
D’fhonn riosca ginearálta
comhghaolmhaireachta a aithint, ceapfaidh institiúid tástáil struis agus
anailísí ar chásanna chun fachtóirí riosca a chur faoi strus a bhaineann go
neamhfhabhrach le hacmhainneacht creidmheasa contrapháirtithe. Lena leithéid de
thástáil, tabharfar faoin bhféidearthacht go dtarlódh suaitheadh dian nuair a
dhéantar na caidrimh idir fachtóirí riosca a athrú. Déanfaidh institiúid
monatóireacht ar riosca ginearálta comhghaolmhaireachta de réir táirge,
réigiúin, tionscail nó de réir catagóirí eile atá ábhartha don ghnó. 
4.                      
Déanfaidh institiúid nósanna
imeachta a chothabháil chun cásanna de riosca comhghaolmhaireachta a aithint, a
rialú agus chun monatóireacht a dhéanamh orthu i gcás gach aonáin dhlíthiúil,
ag tosú le tionscnamh idirbhirt agus ag leanúint feadh shaolré an idirbhirt.
Déanfar idirbhearta le contrapháirtithe i gcás ina ndearnadh sainriosca
comhghaolmhaireachta a aithint a láimhseáil i gcomhréir le mír 5.
5.                      
Déanfaidh institiúidí a
gceanglas cistí dílse a ríomh le haghaidh CCR maidir le contrapháirtithe i gcás
ina ndearnadh sainriosca comhghaolmhaireachta a aithint i gcomhréir leis na
prionsabail seo a leanas:
(a)     tá sainriosca comhghaolmhaireachta ann
ach ní dhéanfar na hionstraimí a áireamh sa tacar glanluachála céanna ina
bhfuil idirbhearta eile leis an gcontrapháirtí, agus láimhseálfar gach ceann
acu mar thacar glanluachála ar leith;
(b)     laistigh de thacar glanluachála ar leith
den sórt sin, maidir le babhtálacha mainneachtana creidmheasa aonainm, is
ionann luach na neamhchosanta agus an caillteanas ionchasach iomlán i luach an
luacha chóir atá fágtha de na bunionstraimí bunaithe ar an toimhde go bhfuil an
t-eisitheoir bunúsach faoi leachtú;
(c)     beidh an LGD d’institiúid a úsáideann an
cur chuige atá leagtha amach i gCaibidil 3 cothrom le 100% le haghaidh
idirbheart babhtála den sórt sin;
(c)     maidir le hinstitiúid a úsáideann an cur
chuige atá leagtha amach i gCaibidil 2, beidh an t-ualú riosca infheidhme
coibhéiseach leis sin a bhaineann le hidirbheart neamhurraithe;
(e)     maidir le gach idirbheart eile lena
ndéantar aon ainm a thagairt i dtacar glanluachála ar leith den sórt sin, beidh
luach na neamhchosanta cothrom le luach an idirbhirt bunaithe ar an toimhde go
mainneoidh an bhunoibleagáid gan choinne;
(f)      a mhéid agus a úsáidtear ríomhanna um
riosca margaidh leis seo le haghaidh ceanglas cistí dílse maidir le riosca mainneachtana
agus riosca imirce incriminteach mar atá leagtha amach i dTeideal IV,
Caibidil 5, Roinn 4 ina bhfuil toimhde LGD cheana féin, is é 100% an
LGD a úsáidfear san fhoirmle.
6.                      
Déanfaidh institiúidí tuarascálacha rialta ar
shainrioscaí agus rioscaí ginearálta comhghaolmhaireachta araon agus ar na
céimeanna atá á ndéanamh chun na rioscaí sin a bhainistiú a thabhairt do lucht
bainistíochta sinsearaí agus do choiste iomchuí an chomhlachta bainistíochta.
Airteagal 286
Sláine an phróisis samhaltaithe
1.                      
Áiritheoidh institiúid sláine an phróisis
samhaltaithe mar atá leagtha amach in Airteagal 278 trí na bearta seo a
leanas a ghlacadh ar a laghad:
(a)     léireofar téarmaí agus sonraíochtaí
idirbheart leis an tsamhail ar bhealach tráthúil, iomlán agus coimeádach;
(b)     áireofar leis na
téarmaí sin ar a laghad méideanna barúlacha, aibíocht, sócmhainní tagartha,
socruithe faoi shocrú éarlaise agus socruithe glanluachála a bhainfidh leis an
gconradh;
(c)     déanfar na téarmaí
agus sonraíochtaí sin a choinneáil i mbunachar sonraí a bheidh faoi réir ag
iniúchadh foirmiúil tréimhsiúil;
(d)     próiseas chun
socruithe glanluachála a aithint óna dteastaíonn foireann dhlíthiúil chun a
fhíorú go bhfuil glanluacháil faoi na socruithe sin infheidhme le dlí;
(e)     cuirfidh aonad neamhspleách an fíorú a
cheanglaítear le pointe (d) isteach sa bhunachar sonraí atá luaite i
bpointe (c);
(f)      beidh tarchur
téarmaí idirbheart agus sonraí na sonraíochtaí chuig an tsamhail EPE faoi réir
ag iniúchadh inmheánach;
(g)     beidh próisis ann
chun réiteach foirmiúil a dhéanamh idir an tsamhail agus córais na sonraí
foinseacha chun fíorú a dhéanamh ar bhonn leanúnach go bhfuil téarmaí agus
sonraíochtaí idirbheart á léiriú i gceart, nó go coimeádach ar a laghad, in
EPE.
2.                      
Bainfear úsáid as sonraí margaidh reatha chun
neamhchosaintí reatha a chinneadh. Féadfaidh institiúid a samhail EPE a
chalabrú agus sonraí margaidh stairiúla nó sonraí intuigthe ón margadh á
n-úsáid chun paraiméadair na bpróiseas stocastach bunúsach a bhunú, amhail
síobadh, luaineacht agus comhchoibhneas. Má úsáideann institiúid sonraí
stairiúla, bainfidh sí úsáid as trí bliana ar a laghad de shonraí den sórt sin.
Déanfar na sonraí a nuashonrú gach ráithe ar a
laghad, agus níos minice más gá chun na dálaí margaidh a léiriú. 
Chun an EPE iarbhír a ríomh le calabrú struis,
déanfaidh institiúid EPE iarbhír a chalabrú agus trí bliana de shonraí, lena
n-áirítear tréimhse struis i dtaca le raonta difríochta creidmheasa a
contrapháirtithe, a úsáid nó sonraí intuigthe ón margadh ó thréimhse struis den
sórt sin.
Cuirfidh an institiúid na ceanglais i míreanna 3,
4 agus 5 i bhfeidhm chun na críche sin.
3.                      
Taispeánfaidh institiúid chun sástachta an údaráis
inniúil, gach ráithe ar a laghad, go gcomhtharlaíonn an tréimhse struis a
úsáidtear don ríomh faoin mír seo le tréimhse de bhabhtáil mainneachtana
creidmheasa mhéadaithe nó raonta difríochta creidmheasa eile (amhail iasacht nó
banna corparáideach) maidir le sampla ionadaíoch dá contrapháirtithe ag a
bhfuil raonta difríochta creidmheasa trádáilte. I
gcásanna nach bhfuil dóthain sonraí ag institiúid faoi raon difríochta
creidmheasa a bhaineann le contrapháirtí, déanfaidh sí an contrapháirtí sin a
mhapáil le sonraí sainiúla maidir le raon difríochta creidmheasa bunaithe ar
réigiún, rátáil inmheánach agus cineálacha gnólachtaí.
4.                      
Sa tsamhail EPE maidir leis na
contrapháirtithe uile, bainfear úsáid as sonraí stairiúla nó sonraí intuigthe,
lena n-áirítear na sonraí ón tréimhse creidmheasa faoi strus agus bainfear
úsáid as sonraí den sórt sin ar bhealach atá comhsheasmhach leis an modh a
úsáidtear chun an tsamhail EPE a chalabrú le sonraí reatha.
5.                      
Chun meastóireacht a dhéanamh
ar éifeachtacht an chalabraithe struis maidir le EEPE, déanfaidh institiúid
roinnt punann tagarmharcála a chruthú atá leochaileach do na príomhfhachtóirí riosca
ar a bhfuil an institiúid neamhchosanta. Déanfar an neamhchosaint ar na punanna
tagarmharcála seo a ríomh ag úsáid (a) modheolaíocht struis bunaithe ar na
luachanna margaidh reatha agus ar pharaiméadair shamhlacha atá calabraithe do
dhálaí anáis sa mhargadh, agus (b) an neamhchosaint a rinneadh a ghiniúint sa
tréimhse struis, ach an modh á chur i bhfeidhm atá leagtha amach sa Roinn seo
(luach margaidh dheireadh na tréimhse struis, luaineachtaí, agus réitigh ón
tréimhse struis trí bliana). 
Ceanglóidh na húdaráis inniúla ar institiúid an
calabrú struis a choigeartú má athraíonn na neamhchosaintí ar na punanna
tagarmharcála sin go suntasach óna chéile.
6.                      
Déanfaidh institiúid an tsamhail a chur faoi
phróiseas bailíochtaithe atá léirithe go soiléir i mbeartais agus i nósanna
imeachta na n-institiúidí. Maidir leis an bpróiseas
bailíochtaithe:
(a)     sonrófar an cineál tástála is gá chun
sláine na samhla a áirithiú agus dálaí a aithint faoi nach leor na toimhdí atá
mar bhunús leis an tsamhail agus a bhféadfadh maolaisnéis i leith EPE a bheith
mar thoradh orthu dá bhrí sin;
(b)     áireofar
athbhreithniú ar chuimsitheacht na samhla.
7.                      
Déanfaidh institiúid monatóireacht ar na rioscaí
ábhartha agus beidh próisis i bhfeidhm aici chun a meastachán ar EEPE a
choigeartú nuair a éiríonn na rioscaí sin suntasach. Déanfaidh
an institiúid na nithe seo a leanas agus an mhír seo á comhlíonadh:
(a)     a neamhchosaintí ar shainriosca
comhghaolmhaireachta a tharlaíonn a aithint agus a bhainistiú mar atá sonraithe
in Airteagal 285(1)(b) agus a neamhchosaintí ar riosca ginearálta
comhghaolmhaireachta a tharlaíonn a aithint agus a bhainistiú mar atá sonraithe
in Airteagal 285(1)(a);
(b)     maidir le
neamhchosaintí lena mbaineann próifíl riosca atá ag dul i méid tar éis bliana
amháin, déanfar comparáid ar bhonn rialta idir meastachán ar mhéid
neamhchosanta thar bhliain amháin leis an méid neamhchosanta céanna thar
shaolré na neamhchosanta;
(c)     maidir le
neamhchosaintí a bhfuil aibíocht iarmhair níos lú ná aon bhliain amháin acu,
déanfar comparáid ar bhonn rialta idir an costas athsholáthair (neamhchosaint
reatha) agus próifíl na neamhchosanta réadaithe, agus déanfar sonraí a stóráil
a cheadódh comparáid den sórt sin.
8.                      
Beidh nósanna imeachta inmheánacha ag institiúid
lena fhíorú, sula n-áireofar idirbheart i dtacar glanluachála, go bhfuil an
t-idirbheart clúdaithe ag conradh glanluachála isfheidhme le dlí lena
gcomhlíontar na ceanglais atá leagtha amach i Roinn 7.
9.                      
Beidh nósanna imeachta
inmheánacha ag institiúid a úsáideann comhthaobhacht chun a CCR a mhaolú lena
fhíorú, sula ndéanfar éifeacht na comhthaobhachta ina ríomhanna a aithint, go
gcomhlíonann an chomhthaobhacht na caighdeáin maidir le deimhneacht dhlíthiúil
atá leagtha amach i gCaibidil 4.
10.                  
Déanfaidh an ÚBE monatóireacht ar an raon cleachtas
sa réimse seo agus, i gcomhréir le hAirteagal 16 de Rialachán (AE)
Uimh. 1093/2010, eiseoidh sé treoirlínte maidir le cur i bhfeidhm an
Airteagail seo.
Airteagal 287
Ceanglais maidir leis an gcóras bainistíochta riosca
1.                      
Comhlíonfaidh institiúid na
ceanglais seo a leanas:
(a)     comhlíonfaidh sí na ceanglais
cháilíochtúla atá leagtha amach i gCuid 3, Teideal IV, Caibidil 5;
(b)     déanfaidh sí
clár rialta de chúltástáil, agus na bearta riosca a ghineann an tsamhail á gcur
i gcomparáid le bearta riosca réadaithe, agus athruithe hipitéiseacha bunaithe
ar shuíomhanna statacha á gcur i gcomparáid le bearta réadaithe;
(c)     déanfaidh sí
bailíochtú tosaigh agus athbhreithniú tréimhsiúil leanúnach ar samhail na
neamhchosanta ar CCR agus ar na bearta riosca arna nginiúint léi. Beidh an
bailíochtú agus an t-athbhreithniú neamhspleách ó fhorbairt na samhla; 
(d)     beidh baint ag
comhlacht bainistíochta agus lucht bainistíochta sinsearaí leis an bpróiseas
rialaithe riosca agus áiritheoidh siad go leithdháilfear dóthain acmhainní ar rialú
creidmheasa agus rialú riosca creidmheasa contrapháirtithe. I dtaca leis sin,
déanfar athbhreithniú ar na tuarascálacha laethúla arna n-ullmhú ag an aonad
rialaithe creidmheasa neamhspleách arna bhunú de réir Airteagal 281(1)(a)
ar leibhéal bainistíochta ag a mbeidh sinsearacht agus údarás imleor chun
laghduithe i suíomhanna a ghlacann trádálaithe aonair a fhorfheidhmiú chomh
maith le laghduithe i neamhchosaint fhoriomlán na hinstitiúide ar riosca;
(e)     beidh an
tsamhail inmheánach um thomhas neamhchosaintí ar riosca comhtháite go dlúth le
próiseas laethúil um bainistiú riosca creidmheasa na hinstitiúide; 
(f)      bainfear úsáid as an
gcóras chun riosca a thomhas in éineacht le teorainneacha inmheánacha maidir le
trádáil agus le neamhchosaint. I dtaca leis sin, beidh baint ag teorainneacha
neamhchosanta le samhail tomhais riosca na hinstitiúide ar bhealach a bheidh
comhsheasmhach thar am agus ar a mbeidh dea-thuiscint ag trádálaithe, an
fheidhm chreidmheasa agus lucht bainistíochta sinsearaí;
(g)     áiritheoidh institiúid
go bhfuil a córas bainistíochta riosca doiciméadaithe go leormhaith. Go
háirithe, déanfaidh sí tacar doiciméadaithe de bheartais, rialuithe agus
nósanna imeachta inmheánacha a choinneáil a bhaineann le hoibriú an chórais
tomhais riosca, chomh maith le socruithe chun a áirithiú go gcomhlíontar na
beartais sin; 
(h)     déanfar athbhreithniú
neamhspleách ar an gcóras tomhais riosca go rialta i bpróiseas iniúchta
inmheánaigh na hinstitiúide. Áireofar leis an athbhreithniú sin gníomhaíochtaí
na n-aonad trádála gnó agus an aonaid neamhspleáigh rialaithe riosca araon.
Déanfar athbhreithniú ar an gcóras bainistithe riosca foriomlán ag eatraimh
rialta (agus tráth nach lú ná uair amháin sa bhliain) agus tabharfar faoi na
pointí go léir dá dtagraítear in Airteagal 282 go háirithe;
(i)      déanfar
athbhreithniú tréimhsiúil ar an mbailíochtú leanúnach ar shamhlacha riosca
creidmheasa contrapháirtithe, lena n-áirítear cúltástáil, ar leibhéal
bainistíochta ag a mbeidh údarás leormhaith chun aghaidh a thabhairt ar laigí sna
samhlacha.
2.                      
Cuirfidh údaráis inniúla an méid a chomhlíonann
institiúid na ceanglais i mír 1 san áireamh agus an leibhéal alfa a shocrú acu,
mar atá leagtha amach in Airteagal 278(4). Is
iad na hinstitiúidí sin a chomhlíonann na ceanglais sin go hiomlán, agus na
hinstitiúidí sin amháin, a bheidh incháilithe chun an fachtóir iolrúcháin íosta
a chur i bhfeidhm.
3.                      
Déanfaidh institiúid an
próiseas maidir le bailíochtú tosaigh agus bailíochtú leanúnach a samhala um
neamhchosaint CCR agus maidir le ríomh na mbeart riosca a ghineann na samhlacha
a dhoiciméadú go leibhéal mionsonraithe a chuirfeadh ar chumas tríú páirtí na
bearta anailíse agus riosca, faoi seach, a athchruthú. Leagfar amach sa
doiciméadú sin an mhinicíocht lena ndéanfar anailísí cúltástála agus aon bhailíochtú
leanúnach eile a fheidhmiú, an dóigh a ndéanfar an bailíochtú a fheidhmiú
maidir le sreafaí sonraí agus punanna agus na hanailísí a úsáidtear.
4.                      
Déanfaidh institiúid critéir a
shainiú lena ndéanfar samhlacha na neamhchosanta ar CCR agus na samhlacha a
thugann ionchur i ríomh na neamhchosanta a mheasúnú agus déanfaidh sí beartas i
scríbhinn a choinneáil lena gcuirtear síos ar an bpróiseas trína ndéanfar
feidhmíocht mhíshásúil a aithint agus a leigheas.
5.                      
Déanfaidh institiúid an dóigh
ina ndéantar punanna contrapháirtithe ionadaíocha a chruthú a shainiú chun
críocha shamhail na neamhchosanta ar CCR agus a bearta riosca a bhailíochtú.
6.                      
Déanfar níos mó ná staitistic
amháin ó leithdháileadh réamhaisnéise a bhreathnú i mbailíochtú shamhlacha na
neamhchosanta ar CCR agus a mbearta riosca lena dtáirgtear leithdháiltí
réamhaisnéise.
Airteagal 288
Ceanglais bhailíochtaithe le haghaidh
samhlacha EPE
1.                      
Mar chuid den bhailíochtú tosaigh agus leanúnach ar
shamhail na neamhchosanta ar CCR agus a bearta riosca, áiritheoidh institiúid
go gcomhlíonfar na ceanglais seo a leanas: 
(a)     déanfaidh an institiúid cúltástáil ag
úsáid sonraí stairiúla maidir le gluaiseachtaí i bhfachtóirí riosca an
mhargaidh roimh an gcead ó na húdaráis inniúla i gcomhhréir le
hAirteagal 277(1). Breithneofar roinnt tréimhsí
ama um réamhaithrisí sainiúla sa chúltástáil chomh fada amach le haon bhliain
ar a laghad, thar raon dátaí túsaithe éagsúla agus lena gclúdaítear raon
leathan dálaí sa mhargadh; 
(b)     déanfaidh an
institiúid a úsáideann an cur chuige atá leagtha amach i mír 12(b)
d’Airteagal 278 bailíochtú rialta ar a samhail lena thástáil an bhfuil
neamhchosaintí réadaithe reatha comhsheasmhach le réamhaisnéisí thar na
tréimhsí éarlaise ar fad laistigh d’aon bhliain. Má bhaineann aibíocht níos giorra
ná aon bhliain le cuid de na trádálacha sa tacar glanluachála, agus má tá
íogaireachtaí níos airde i dtaobh fachtóirí riosca ag an tacar glanluachála
d’uireasa na dtrádálacha, cuirfear é seo san áireamh sa bhailíochtú;
(c)     déanfaidh sí cúltástáil ar fheidhmíocht
shamhail na neamhchosanta ar CCR agus ar bhearta riosca ábhartha na samhla
chomh maith leis na réamhaithrisí maidir le fachtóirí riosca margaidh. Maidir
le trádálacha comhthaobhaithe, cuirfear ar áireamh leis na tréimhsí ama
réamhaithrise na cinn lena léirítear tréimhsí tipiciúla éarlaise riosca a
chuirtear i bhfeidhm i dtrádáil chomhthaobhaithe nó faoi chumhdach éarlaise; 
(d)     má léirítear le
bailíochtú na samhla go bhfuil an EPE iarbhír gannmheasta, gníomhóidh an
institiúid mar is gá chun tabhairt faoi mhíchruinneas na samhla;
(e)     déanfaidh sí tástáil ar na samhlacha
praghsála a úsáidtear chun neamhchosaint ar CCR a ríomh maidir le cás áirithe
de shuaitheadh amach anseo d’fhachtóirí riosca margaidh mar chuid den phróiseas
bailíochtaithe tosaigh agus leanúnach. Tabharfar
fáthanna sna samhlacha praghsála le neamhlíneacht luacha rogha maidir le
fachtóirí riosca margaidh;
(f)      déanfar an fhaisnéis a bhaineann go
sainiúil le hidirbhearta atá riachtanach le bheith in ann neamhchosaintí a
chomhiomlánú ar leibhéal an tacair ghlanluachála a ghabháil le samhail na
neamhchosanta ar CCR. Deimhneoidh institiúid go
ndéantar idirbhearta a shannadh don tacar glanluachála iomchuí laistigh den
tsamhail;
(g)     áireofar le samhail
na neamhchosanta ar CCR faisnéis a bhaineann go sainiúil le hidirbhearta chun
éifeachtaí an tsocraithe éarlaise a ghabháil. Cuirfear an méid éarlaise reatha
agus an éarlais a dhéanfaí a aistriú idir contrapháirtithe sa todhchaí araon
san áireamh leis. Tabharfaidh samhail den sórt sin cuntas ar nádúr na
gcomhaontuithe éarlaise atá aontaobhach nó déthaobhach, ar mhinicíocht na
nglaonna ar éarlaisí, an tréimhse éarlaise faoi riosca, íostairseach na
neamhchosanta nach bhfuil faoi chumhdach éarlaise atá an institiúid toilteanach
a ghlacadh, agus íosmhéid an aistrithe. Déanfar an t‑athrú i leith
marcáil ón margadh ar luach na comhthaobhachta a bhreactar a mheas le samhail
den sórt sin nó cuirfear na rialacha atá leagtha amach i gCaibidil 4 i
bhfeidhm;
(h)     áireofar le próiseas bailíochtaithe na
samhla cúltástáil stairiúil statach ar chontrapháirtí ionadaíoch. Déanfaidh
institiúid cúltástáil den sórt sin ar roinnt punann de chontrapháirtithe
ionadaíocha atá iarbhír nó hipitéiseach ag eatraimh rialta. Roghnófar na punanna ionadaíocha sin ar bhonn a n-íogaireachta
maidir leis na fachtóirí riosca ábhartha agus meascán de na fachtóirí riosca ar
a bhfuil an institiúid neamhchosanta;
(i)      déanfaidh institiúid cúltástáil atá
deartha chun tástáil a dhéanamh ar phríomhthoimhdí shamhail na neamhchosanta ar
CCR agus ar na bearta riosca ábhartha, lena n-áirítear an caidreamh
samhaltaithe idir éirimí an fhachtóra riosca chéanna, agus na caidrimh
shamhaltaithe idir na fachtóirí riosca; 
(j)      beidh feidhmíocht
shamhlacha na neamhchosanta ar CCR agus a bearta riosca faoi réir ag cleachtas
cúltástála iomchuí. Beidh an clár cúltástála in ann tearcfheidhmíocht i mbearta
riosca na samhla EPE a aithint;
(k)     déanfaidh institiúid samhlacha na
neamhchosanta ar CCR agus na bearta riosca uile a bhailíochtú chomh fada amach
le tréimhsí ama ar cóimhéid le haibíocht na dtrádálacha atá cumhdaithe ag an
tarscaoileadh IMM i gcomhréir le hAirteagal 277;
(l)      déanfaidh institiúid tástáil rialta ar
na samhlacha praghsála a úsáidtear chun neamhchosaint contrapháirtithe a ríomh
i gcoinne tagarmharcanna neamhspleácha iomchuí mar chuid den phróiseas
leanúnach ar bhailíochtú na samhla;
(m)    áireofar measúnú ar leorgacht na
feidhmíochta is déanaí sa bhailíochtú leanúnach ar shamhail na neamhchosanta ar
CCR atá ag an institiúid agus na bearta riosca ábhartha;
(n)     déanfaidh institiúid measúnú ar an
minicíocht lena ndéantar paraiméadair shamhail na neamhchosanta ar CCR a
nuashonrú mar chuid den phróiseas ar bhailíochtú tosaigh agus leanúnach; 
(o)     déanfar measúnú leis
an mbailíochtú tosaigh agus leanúnach ar cibé acu atá ríomhanna na
neamhchosanta maidir le leibhéal an chontrapháirtí agus an tacair ghlanluachála
iomchuí nó nach bhfuil. 
2.                      
Féadfar beart a úsáid atá níos coimeádaí ná an
méadrach a úsáidtear chun luach na neamhchosanta rialála a ríomh maidir le gach
contrapháirtí in áit an alfa arna iolrú ag an EPE iarbhír le cead roimh ré ó na
húdaráis inniúla. Déanfar méid an choimeádachais
ábhartha a mheasúnú ach faomhadh tosaigh a fháil ó na húdaráis inniúla agus le
linn na n-athbhreithnithe maoirseachta rialta ar shamhlacha EPE. Déanfaidh
institiúid an coimeádachas a bhailíochtú go rialta. Clúdófar na
contrapháirtithe uile dá n-úsáidtear na samhlacha sa mheasúnú leanúnach ar
fheidhmíocht na samhla. 
3.                      
Má léirítear le cúltástáil nach
bhfuil samhail beacht go leor, déanfaidh na húdaráis inniúla a gcead i leith na
samhla a aisghairm, nó déanfaidh siad bearta iomchuí a fhorchur lena áirithiú
go ndéanfar an tsamhail a fheabhsú go pras.
Roinn 7
Glanluacháil
chonarthach
Airteagal 289
Glanluacháil chonarthach a aithint mar laghdú riosca
1.                      
Ní fhéadfaidh institiúidí a láimhseáil mar laghdú
riosca i gcomhréir le hAirteagal 292 ach na cineálacha comhaontuithe seo a
leanas a bhaineann le glanluacháil chonarthach i gcás ina bhfuil an comhaontú
glanluachála aitheanta ag na húdaráis inniúla i gcomhréir le
hAirteagal 290 agus i gcás ina gcomhlíonann an institiúid na ceanglais atá
leagtha amach in Airteagal 291:
(a)     conarthaí déthaobhacha le haghaidh
nuachana idir institiúid agus a contrapháirtí faoina ndéantar éilimh agus
oibleagáidí frithpháirteacha a chónascadh go huathoibríoch ar bhealach ina
ndéantar aon mhéid aonair glan a shocrú leis an nuachan gach uair atá sé
infheidhme chun conradh singil nua a chruthú a chuirtear in áit na gconarthaí
agus na n‑oibleagáidí uile roimhe sin idir páirtithe de bhun na
gconarthaí sin agus tá sé ceangailteach ar na páirtithe;
(b)     comhaontuithe
déthaobhacha eile idir institiúid agus a contrapháirtí;
(c)     comhaontuithe
glanluachála trastáirgí conarthacha maidir le hinstitiúidí a úsáideann an modh
atá leagtha amach i Roinn 6 i dtaca le hidirbhearta lasmuigh de raon
feidhme an mhodha sin. 
Ní dhéanfar glanluacháil thar idirbhearta a
dhéanann aonáin dhlíthiúla éagsúla i ngrúpa a aithint ar mhaithe leis na
ceanglais cistí dílse a ríomh.
Airteagal 290
Comhaontuithe glanluachála conarthacha a aithint 
1.                      
Ní dhéanfaidh údaráis inniúla comhaontú
glanluachála conarthach a aithint ach amháin nuair a chomhlíontar na
coinníollacha i mír 2, agus nuair is ábhartha, i mír 3.
2.                      
Comhlíonfaidh gach comhaontú glanluachála conarthach
na coinníollacha uile a leanas a úsáideann institiúid ar mhaithe le luach na
neamhchosanta a chinneadh sa Chuid seo:
(a)     thug an institiúid comhaontú glanluachála
conarthach i gcrích lena contrapháirtí lena gcruthaítear oibleagáid dhlíthiúil
aonair, lena gclúdaítear gach idirbheart atá ar áireamh, ionas go mbeadh sí i
dteideal, i gcás mainneachtana ar thaobh an chontrapháirtí, an tsuim ghlan
amháin de luachanna deimhneacha agus diúltacha maidir le marcáil ón margadh
idirbheart aonair atá ar áireamh a fháil nó iad a íoc;
(b)     chuir an institiúid
tuairimí dlíthiúla réasúnaithe i scríbhinn ar fáil do na húdaráis inniúla ionas
nach mbeadh éilimh ná oibleagáidí na hinstitiúide níos mó ná na héilimh agus na
hoibleagáidí sin dá dtagraítear i bpointe (a), i gcás ina ndéanfaí agóid
dhlíthiúil i gcoinne an chomhaontaithe ghlanluachála. Déanfar tagairt don dlí
is infheidhme sa tuairim dhlíthiúil:
(i)      an dlínse ina bhfuil an contrapháirtí
corpraithe;
(ii)      má tá baint ag brainse gnóthais leis,
atá suite i dtír eile seachas an tír ina bhfuil an gnóthas corpraithe, an
dlínse ina bhfuil an brainse suite;
(iii)     an dlínse ina ndéantar na hidirbhearta
aonair atá ar áireamh sa chomhaontú glanluachála a rialú lena dlí;
(iv)     an dlínse ina ndéantar aon chonradh nó
comhaontú a rialú lena dlí atá riachtanach chun an ghlanluacháil chonarthach a
chur i gcrích;
(c)     déantar an riosca creidmheasa i leith
gach contrapháirtí a chomhiomlánú chun neamhchosaint dhlíthiúil aonair a
chruthú thar idirbhearta le gach contrapháirtí. Déanfar
an comhiomlánú sin a fhachtóiriú idir cuspóirí teorann creidmheasa agus
cuspóirí caipitil inmheánaigh;
(d)     ní bheidh aon chlásal
sa chonradh lena dtugtar cead, i gcás mainneachtana ar thaobh contrapháirtí, do
chontrapháirtí neamh-mhainneachtana íocaíochtaí teoranta amháin a dhéanamh, nó
gan íocaíochtaí ar bith a dhéanamh, le heastát an pháirtí mainneachtana, fiú má
tá an páirtí mainneachtana ina ghlanchreidiúnaí. 
Beidh údaráis inniúla sásta go bhfuil an
ghlanluacháil chonarthach bailí go dlíthiúil agus infhorghníomhaithe faoi dhlí
gach dlínse dá dtagraítear i bpointe (b). Mura
bhfuil ceann ar bith de na húdaráis inniúla sásta maidir leis sin, ní dhéanfar
an comhaontú glanluachála conarthach a aithint mar laghdú riosca maidir le
ceachtar de na contrapháirtithe. Cuirfidh údaráis inniúla é sin in iúl dá
chéile dá réir sin.
3.                      
Féadfar na tuairimí dlíthiúla dá dtagraítear i
bpointe (b) a tharraingt suas trí thagairt do chineálacha glanluachála
conarthaí. Comhlíonfaidh comhaontuithe glanluachála trastáirge conarthacha na coinníollacha
breise seo a leanas:
(a)     is í an tsuim ghlan dá dtagraítear in
Airteagal 290(2)(a) an tsuim ghlan de na luachanna imréitigh deimhneacha
agus diúltacha d’aon mháistir-chomhaontú déthaobhach aonair atá ar áireamh agus
de luach deimhneach agus diúltach um marcáil ón margadh na n‑idirbheart
aonair (an ‘Méid Glan Trastáirge’);
(b)     na tuairimí dlíthiúla
dá dtagraítear in Airteagal 290(2)(b), tabharfar eolas ar bhailíocht agus
ar infhorghníomhacht an chomhaontaithe glanluachála trastáirgí chonarthaigh
iomláin faoina théarmaí agus ar thionchar an chomhaontaithe glanluachála ar
fhorálacha ábhartha atá in aon mháistir-chomhaontú déthaobhach aonair atá ar
áireamh.
Airteagal 291 
Oibleagáidí na n-institiúidí
1.                      
Déanfaidh institiúid nósanna imeachta a bhunú agus
a choinneáil lena áirithiú go ndéantar athbhreithniú ar bhailíocht dhlíthiúil
agus ar infhorghníomhacht a glanluachála conarthaí ag féachaint d’athruithe ar
dhlí na ndlínsí ábhartha dá dtagraítear in Airteagal 290(2)(b).
2.                      
Déanfaidh an institiúid an
doiciméadacht riachtanach uile a bhaineann lena glanluacháil chonarthach a
choinneáil ina comhaid.
3.                      
Cuirfidh an institiúid éifeachtaí na glanluachála
isteach mar fhachtóir ina tomhas ar neamhchosaint chomhiomlán ar riosca
creidmheasa gach contrapháirtí agus déanfaidh an institiúid an CCR a bhainistiú
ar bhonn éifeachtaí an tomhais sin.
4.                      
I gcás na gcomhaontuithe
glanluachála trastáirge conarthacha dá dtagraítear in Airteagal 289,
déanfaidh an institiúid nósanna imeachta a choinneáil faoi
Airteagal 290(2)(c) chun a fhíorú go bhfuil aon idirbheart atá le háireamh
sa tacar glanluachála clúdaithe ag tuairim dhlíthiúil dá dtagraítear in
Airteagal 290(2)(b).
Agus an comhaontú glanluachála trastáirgí á chur
san áireamh, leanfaidh an institiúid de bheith ag comhlíonadh na gceanglas
maidir le glanluacháil dhéthaobhach a aithint agus ceanglais Chaibidil 4 maidir
le maolú riosca creidmheasa a aithint, de réir mar is infheidhme, maidir le
gach máistir-chomhaontú déthaobhach aonair agus idirbheart atá ar áireamh. 
Airteagal 292
Na héifeachtaí a bhaineann le glanluacháil mar rud a
laghdaíonn riosca a aithint
1.                      
Baineann an láimhseáil seo a leanas le
comhaontuithe glanluachála conarthacha:
(a)     déanfar glanluacháil chun críocha Roinn 5
agus Roinn 6 a aithint mar atá leagtha amach sna Ranna sin; 
(b)     i gcás conarthaí le
haghaidh nuachana, féadfar na méideanna glana aonair atá socraithe ag conarthaí
den sórt sin, seachas na méideanna comhlána atá i gceist, a ualú. 
Nuair a chuirtear Roinn 3 i bhfeidhm,
féadfaidh institiúidí an conradh le haghaidh nuachana a chur san áireamh agus
na nithe seo a leanas á gcinneadh:
(i)      an costas athsholáthair reatha dá
dtagraítear in Airteagal 269(1);
(ii)      méideanna barúlacha na príomhshuime nó
luachanna bunúsacha dá dtagraítear in Airteagal 269(2).
Nuair a chuirtear Roinn 4 i bhfeidhm, chun an
méid barúlach dá dtagraítear in Airteagal 270(1) a chinneadh, féadfaidh
institiúidí an conradh le haghaidh nuachana a chur san áireamh ar mhaithe le
méid barúlach na príomhshuime a ríomh. I gcásanna den sórt sin cuirfidh
institiúidí na céatadáin i dTábla 3 i bhfeidhm.
(c)     I gcás comhaontuithe glanluachála eile,
cuirfidh institiúidí Roinn 3 i bhfeidhm mar seo a leanas:
(i)      déanfar an costas athsholáthair reatha
dá dtagraítear in Airteagal 269(2) le haghaidh na gconarthaí atá ar
áireamh i gcomhaontú glanluachála a fháil tríd an gcostas athsholáthair glan
hipitéiseach iarbhír atá ina thoradh ar an gcomhaontú a chur san áireamh; i
gcás ina bhfuil oibleagáid ghlan ina thoradh ar an nglanluacháil don institiúid
a bhfuil an costas athsholáthair glan á ríomh aici, déanfar an costas
athsholáthair reatha a ríomh mar ‘0’;
(ii)      déanfar an figiúr maidir le
neamhchosaint fhéideartha todhchaí ar creidmheas dá dtagraítear in
Airteagal 269(1) maidir le conarthaí uile i gcomhaontú glanluachála a
laghdú de réir na foirmle a leanas:
mar a bhfuil:
PCEred
=  an figiúr laghdaithe maidir le neamhchosaint fhéideartha todhchaí ar
chreidmheas i gcás na gconarthaí uile le contrapháirtí áirithe i gcomhaontú
glanluachála déthaobhach atá bailí faoin dlí;
PCEgross =           suim na bhfigiúirí maidir le neamhchosaint fhéideartha
todhchaí ar chreidmheas i gcás na gconarthaí uile le contrapháirtí áirithe atá
san áireamh i gcomhaontú glanluachála déthaobhach atá bailí faoin dlí agus a
dhéantar a ríomh trína mhéideanna barúlacha na príomhshuime a iolrú faoi na
céatadáin atá leagtha amach i dTábla 1;
NGR =    an cóimheas glan/comhlán
arna ríomh mar shainuimhir an chostais athsholáthair ghlain i gcás na
gconarthaí uile le contrapháirtí áirithe (uimhreoir) i gcomhaontú glanluachála
déthaobhach atá bailí faoin dlí agus an chostais athsholáthair chomhláin i gcás
na gconarthaí uile leis an gcontrapháirtí sin (ainmneoir) i gcomhaontú
glanluachála déthaobhach atá bailí faoin dlí.
2.                      
Nuair a dhéantar an neamhchosaint fhéideartha todhchaí
ar chreidmheas a ríomh i gcomhréir leis an bhfoirmle thuas, féadfaidh
institiúidí conarthaí a lánmheaitseálann atá ar áireamh sa chomhaontú
glanluachála a láimhseáil mar a bheadh conradh singil ann le príomhshuim
bharúlach atá coibhéiseach leis na fáltais ghlana.
Agus Airteagal 270(1) á chur i bhfeidhm,
féadfaidh institiúidí conarthaí a lánmheaitseálann atá ar áireamh sa chomhaontú
glanluachála a láimhseáil mar a bheadh conradh singil ann le príomhshuim
bharúlach atá coibhéiseach leis na fáltais ghlana, agus déanfar méideanna
barúlacha na príomhshuime a iolrú faoi na céatadáin atá tugtha i dTábla 3.
Chun críocha na míre seo, is
ionann conarthaí a lánmheaitseálann agus réamhchonarthaí i malairt eachtrach nó
conarthaí dá samhail ina bhfuil príomhshuim bharúlach atá coibhéiseach le
sreafaí airgid thirim má tá na sreafaí airgid thirim dlite ar an dáta luacha
céanna agus dlite go hiomlán san airgeadra céanna.
3.                      
Maidir le gach conradh eile i gcomhaontú
glanluachála, féadfar na céatadáin is infheidhme a laghdú mar atá léirithe i
dTábla 6:
             Tábla 6 
 Aibíocht tosaigh || Conarthaí ráta úis || Conarthaí i malairt eachtrach 
 Bliain amháin nó níos lú || 0,35 % || 1,50 % 
 Níos mó ná bliana amháin ach nach faide ná dhá bhliain || 0,75 % || 3,75 % 
 Lamháltas breise maidir le gach bliain bhreise || 0,75 % || 2,25 % 
4.                      
I gcás conarthaí ráta úis, féadfaidh institiúidí,
faoi réir ag faomhadh a n-údarás inniúil, aibíocht tosaigh nó aibíocht iarmhair
a roghnú.
Roinn 8
Ítimí
sa leabhar trádála
Airteagal 293
Ítimí sa leabhar trádála
1.                      
D’fhonn an tAirteagal seo a chur i bhfeidhm, beidh
tagairt in Iarscríbhinn II d’ionstraimí díorthacha le haghaidh riosca
creidmheasa a aistriú mar atá luaite i bpointe (8) Roinn C
d’Iarscríbhinn I a ghabhann le Treoir 2004/39/CE.
2.                      
Agus méideanna neamhchosanta atá ualaithe ó thaobh riosca
á ríomh maidir le riosca contrapháirtí i dtaca le hítimí sa leabhar trádála,
comhlíonfaidh institiúidí na prionsabail seo a leanas:
(a)     i gcás díorthach creidmheasa um babhtáil
an toraidh iomláin agus díorthach creidmheasa um babhtáil mainneachtana creidmheasa,
chun figiúr a fháil maidir le neamhchosaint fhéideartha todhchaí ar chreidmheas
faoin modh atá leagtha amach i Roinn 3, déanfar méid ainmniúil na
hionstraime a iolrú faoi na céatadáin seo a leanas:
(i)      5%, i gcás inar oibleagáid thagartha í,
dá mba rud é go mbeadh neamhchosaint dhíreach na hinstitiúide mar thoradh
uirthi, a bheadh ina hítim cháilitheach chun críocha Chuid a Trí, Teideal IV,
Caibidil 2;
(i)      10%, i gcás inar
oibleagáid thagartha í, dá mba rud é go mbeadh neamhchosaint dhíreach na
hinstitiúide mar thoradh uirthi, nach mbeadh ina hítim cháilitheach chun
críocha Chuid a Trí, Teideal IV, Caibidil 2.
I gcás institiúide a bhfuil a neamhchosaint a thig
ó bhabhtáil mainneachtana creidmheasa in ionannas le suíomh fada san oibleagáid
bhunúsach, féadfaidh 0 % a bheith sa chéatadán maidir le neamhcosaint
fhéideartha todhchaí ar chreidmheas, mura bhfuil an bhabhtáil mainneachtana
creidmheasa faoi réir socraíochta de bharr dhócmhainneacht an aonáin a bhfuil a
neamhchosaint a thig ón mbabhtáil in ionannas le suíomh gearr san oibleagáid
bhunúsach, cé nár mhainnigh an oibleagáid bhunúsach.
Nuair a sholáthraítear leis an
díorthach creidmheasa cosaint ‘don n-ú mainneachtain’ i measc roinnt
oibleagáidí bunúsacha, cinnfidh institiúid cén ceann de na figiúirí céatadáin a
fhorordaítear thuas atá infheidhme trí thagairt a dhéanamh don oibleagáid leis
an n-ú cáilíocht chreidmheasa is ísle, agus, má thabhaíonn an institiúid í,
bheadh sí ina hítim cháilitheach chun críocha Chuid a Trí, Teideal IV, Caibidil 2;
(b)     ní bhainfidh
institiúidí úsáid as an Modh Simplí Comhthaobhach Airgeadais atá leagtha amach
in Airteagal 217 chun éifeachtaí na comhthaobhachta airgeadais a aithint;
(c)     i gcás
idirbheart athcheannaigh agus idirbheart iasachtaithe nó iasachtaíochta i leith
urrús nó tráchtearraí a chuirtear sa leabhar trádála, féadfaidh institiúidí na
hionstraimí airgeadais agus tráchtearraí uile a aithint mar chomhthaobhacht
incháilithe atá le cur san áireamh sa leabhar trádála;
(d)     maidir le
neamhchosaintí a thagann as ionstraimí díorthacha thar an gcuntar arna gcur sa
leabhar trádála, féadfaidh institiúidí tráchtearraí atá incháilithe a áireamh
sa leabhar trádála a aithint mar chomhthaobhacht incháilithe;
(e)     chun críocha
coigeartuithe luaineachta a ríomh i gcás ina ndéantar ionstraimí airgeadais nó
tráchtearraí den sórt sin nach bhfuil incháilithe faoi Chaibidil 5 a thabhairt
ar iasacht, a dhíol nó a sholáthar, nó a fháil ar iasacht, a cheannach nó a
fháil trí chomhthaobhacht nó trí mheán eile faoina leithéid d’idirbheart, agus
nuair a úsáideann institiúid cur chuige na gcoigeartuithe luaineachta
maoirseachta faoi Roinn 3 de Chaibidil 4, déanfaidh institiúidí ionstraimí
agus tráchtearraí den sórt sin a láimhseáil ar an mbealach céanna agus a
láimhseálann siad cothromas neamh-phríomhinnéacs ar mhalartán aitheanta; 
(f)      i gcás ina bhfuil
institiúid ag úsáid an cur chuige bunaithe ar a meastacháin féin de
choigeartuithe luaineachta faoi Roinn 3 de Chaibidil 4 maidir le
hionstraimí airgeadais nó tráchtearraí nach bhfuil incháilithe faoi Chaibidil
4, ríomhfaidh sí coigeartuithe luaineachta do gach ítim ar leith. I gcás ina
n-úsáideann institiúid Modh na Samhlacha Inmheánacha arna shainiú i
gCaibidil 4, féadfaidh sí an cur chuige sin a chur i bhfeidhm sa leabhar
trádála;
(g)     maidir le
máistir-chomhaontuithe glanluachála a aithint ina gcuimsítear idirbhearta
athcheannaigh nó idirbhearta iasachtaithe nó iasachtaíochta i leith urrús nó
tráchtearraí nó idirbhearta caipitil eile atá faoi thionchar an mhargaidh, ní
aithneoidh institiúidí ach glanluacháil thar shuíomhanna sa leabhar trádála
agus sa leabhar neamhthrádála nuair a chomhlíonann na na hidirbhearta
glanluacháilte na coinníollacha seo a leanas:
(i)      déantar gach idirbheart a mharcáil ón
margadh ar bhonn laethúil;
(ii)      féadfar aon ítimí a
fhaightear ar iasacht, a cheannaítear nó a fhaightear faoi na hidirbhearta a
aithint mar chomhthaobhacht airgeadais incháilithe faoi Chaibidil 4 gan pointí
(c) go (f) den mhír seo a chur i bhfeidhm;
(h)     i gcás gur cuid
d’fhálú inmheánach é díorthach creidmheasa atá ar áireamh sa leabhar trádála
agus go n-aithnítear an chosaint chreidmheasa faoin Rialachán seo i gcomhréir
le hAirteagal 199, cuirfidh institiúidí ceann amháin de na modhanna seo a
leanas i bhfeidhm:
(i)      láimhseálfaidh siad é amhail is nár thig
aon riosca contrapháirtí ón suíomh sa díorthach creidmheasa sin;
(ii)      chun na ceanglais
cistí dílse a ríomh maidir le riosca creidmheasa contrapháirtí, cuirfidh siad
ar áireamh go comhsheasmhach na díorthaigh chreidmheasa go léir atá sa leabhar trádála
agus atá ina gcuid d’fhálú inmheánach nó a ceannaíodh mar chosaint i gcoinne
neamhchosanta ar CCR sa chás go bhfuil an chosaint chreidmheasa aitheanta mar
chosaint incháilithe faoi Chaibidil 4.
Roinn 9
Ceanglais
cistí dílse maidir le neamhchosaintí ar chontrapháirtí lárnach
Airteagal 294
Sainmhínithe
Beidh feidhm ag na sainmhínithe seo a leanas
chun críocha na Roinne seo:
(1)                   
ciallaíonn ‘gan baint le féimheacht’, maidir le
sócmhainní, go bhfuil socruithe éifeachtacha i bhfeidhm lena n-áirithítear nach
mbeidh na sócmhainní ar fáil do chreidiúnaithe contrapháirtí lárnaigh nó do
chomhalta imréitigh i gcás dhócmhainneacht an chontrapháirtí lárnaigh nó an
chomhalta imréitigh sin;
(2)                   
ciallaíonn ‘idirbheart a bhaineann le contrapháirtí
lárnach’ conradh nó idirbheart atá liostaithe in Airteagal 295(1) idir
cliant agus comhalta imréitigh a bhaineann go díreach le conradh nó idirbheart
atá liostaithe in Airteagal 295(1) idir an comhalta imréitigh sin agus
contrapháirtí lárnach;
(3)                   
ciallaíonn ‘comhalta imréitigh’
gnóthas atá rannpháirteach i gcontrapháirtí lárnach agus atá freagrach as na
hoibleagáidí airgeadais a thagann as an rannpháirtíocht sin a chomhlíonadh;
(4)                   
ciallaíonn ‘cliant’ gnóthas a
bhfuil gaol conarthach aige le comhalta imréitigh a chuireann ar chumas an
ghnóthais sin a idirbhearta leis an gcontrapháirtí lárnach sin a imréiteach;
(5)                   
ciallaíonn ‘ranníocaíocht réamh-mhaoinithe’
ranníocaíocht le ciste mainneachtana contrapháirtí lárnaigh arna híoc ag
institiúid.
Airteagal 295
Raon feidhme ábhartha
1.                      
Baineann an roinn seo leis na conarthaí agus
idirbhearta seo a leanas fad agus atá siad gan réiteach le contrapháirtí
lárnach:
(a)     na conarthaí atá liostaithe in
Iarscríbhinn II agus díorthaigh chreidmheasa;
(b)     idirbhearta
athcheannaigh;
(c)     idirbhearta
iasachtaithe agus iasachtaíochta i leith urrús nó tráchtearraí;
(d)     idirbhearta
socraíochta iarchurtha;
(e)     idirbhearta iasachta
éarlaise;
2.                      
Déanfaidh institiúidí an láimhseáil a chur i
bhfeidhm atá sonraithe in Airteagal 297 agus Airteagal 298 a ghabhann leis
na conarthaí agus idirbhearta gan réiteach le contrapháirtí lárnach atá
liostaithe i mír 1, ar an gcoinníoll go gcomhlíontar na coinníollacha seo ar
fad a leanas:
(a)     tá chontrapháirtí lárnach atá i gceist
údaraithe ina Bhallstát baile seirbhísí imréitigh a sholáthar i gcomhréir leis
an dlí náisiúnta nó, i gcás contrapháirtí lárnaigh tríú tír nó contrapháirtí
lárnaigh a sholáthraíonn seirbhísí i mBallstát seachas a Bhallstát baile,
tugadh cead dó seirbhísí imréitigh a sholáthar sa Bhallstát sin i gcomhréir le
dlí náisiúnta an Bhallstáit sin;
(b)     d’fhoilsigh údarás
inniúil an chontrapháirtí lárnaigh dá dtagraítear i bpointe (a) doiciméad
lena ndearbhaítear go gcomhlíonann an contrapháirtí lárnach na moltaí uile a
bhaineann le contrapháirtithe lárnacha arna bhfoilsiú ag an gCoiste um Chórais
Íocaíochta agus Socraíochta agus ag Coiste Teicniúil na hEagraíochta
Idirnáisiúnta um Choimisiúin Urrús;
(c)     ní dhearna an
contrapháirtí lárnach na conarthaí ná na hidirbhearta a dhiúltú.
3.                      
I gcás nach ndearnadh ceann amháin nó níos mó de na
critéir atá liostaithe i mír 2 a chomhlíonadh, cuirfidh institiúidí an
láimhseáil atá sonraithe in Airteagal 300 i bhfeidhm.
Airteagal 296
Idirbhearta na gcomhaltaí imréitigh agus na gcliant a
láimhseáil
1.                      
Déanfaidh institiúidí monatóireacht ar a
neamhchosaintí uile ar chontrapháirtithe lárnacha agus déanfaidh siad faisnéis
a thuairisciú go rialta maidir leis na neamhchosaintí sin dá lucht
bainistíochta sinsearaí agus do choistí iomchuí an chomhlachta bainistíochta.
2.                      
I gcás ina ngníomhaíonn
institiúid mar chomhalta imréitigh, chun a chríocha féin nó mar idirghabhálaí
airgeadais idir cliant agus contrapháirtí lárnach, ríomhfaidh sí na ceanglais
cistí dílse dá neamhchosaintí ar chontrapháirtí lárnach i gcomhréirle
hAirteagail 297 go 300.
3.                      
I gcas ina ngníomhaíonn institiúid
mar chomhalta imréitigh, agus sa cháil sin, go ngníomhaíonn sí mar
idirghabhálaí airgeadais idir cliant agus contrapháirtí lárnach, déanfaidh sí
na ceanglais cistí dílse a ríomh dá hidirbhearta a bhaineann le contrapháirtí
lárnach leis an gcliant i gcomhréir leis na Ranna eile den Chaibidil seo, de
réir mar is infheidhme. 
4.                      
I gcás gur cliant de chomhalta
imréitigh í an institiúid, ríomhfaidh sí na ceanglais cistí dílse dá
hidirbhearta a bhaineann le contrapháirtí lárnach leis an gcomhalta imréitigh sin
i gcomhréir leis na Ranna eile den Chaibidil seo, de réir mar is infheidhme.
5.                      
Mar mhalairt ar an gcur chuige
atá sonraithe i mír 4, i gcás gur cliant í an institiúid, féadfaidh sí na
ceanglais cistí dílse dá hidirbhearta a bhaineann le contrapháirtí lárnach leis
an gcomhalta imréitigh a ríomh i gcomhréir le hAirteagail 297 go 300 ar an
gcoinníoll go gcomhlíontar na coinníollacha seo a leanas:
(a)     tá suíomhanna agus sócmhainní na
hinstitiúide sin a bhaineann leis na hidirbhearta sin idirdhealaithe agus leithscartha,
ar leibhéal an chomhalta imréitigh agus an chontrapháirtí lárnaigh araon, ó
shuíomhanna agus sócmhainní an chomhalta imréitigh agus chliaint eile an
chomhalta imréitigh sin agus mar gheall ar an leithscaradh sin níl baint ag na
suíomhanna agus sócmhainní sin le féimheacht i gcás mhainneachtain nó
dhócmhainneacht an chomhalta imréitigh nó duine amháin nó níos mó dá chliaint
eile;
(b)     áirithítear le
dlíthe, rialacháin, rialacha agus socruithe conarthacha ábhartha is infheidhme
maidir leis an institiúid sin nó leis an gcontrapháirtí lárnach atá
ceangailteach orthu i gcás mainneachtana nó dócmhainneachta i leith an
chomhalta imréitigh, go ndéanfar suíomhanna na hinstitiúide a bhaineann leis na
conarthaí agus idirbhearta sin agus an chomhthaobhacht chomhfhreagrach a
aistriú chuig comhalta imréitigh eile laistigh den tréimhse éarlaise ábhartha
faoi riosca.
6.                      
I gcás ina ndéanann institiúid a ghníomhaíonn mar
chomhalta imréitigh socrú conarthach le cliant comhalta imréitigh eile d’fhonn
iniomparthact na sócmhainní agus na suíomhanna dá dtagraítear i
bpointe (b) de mhír 5 a áirithiú don chliant sin, féadfaidh an
institiúid sin luach neamhchosanta de nialas a shannadh don oibleagáid
theagmhasach a chruthaítear mar gheall ar an socrú conarthach sin.
Airteagal 297
Ceanglais cistí dílse maidir le
neamhchosaintí trádála
1.                      
Cuirfidh institiúidí ualú riosca 2 % i
bhfeidhm maidir le luachanna neamhchosanta a neamhchosaintí trádála uile le
contrapháirtithe lárnacha.
2.                      
D’ainneoin mhír 1, i gcás
ina bhfuil sócmhainní a bhreactar mar chomhthaobhacht do chontrapháirtí lárnach
nó do chomhalta imréitigh neamhbhainteach le féimheacht i gcás ina n‑éireoidh
an contrapháirtí lárnach, an comhalta imréitigh nó duine amháin nó níos mó de
na cliaint eile dócmhainneach, féadfaidh institiúid luach neamhchosanta de
nialas a shannadh do neamhchosaintí riosca creidmheasa contrapháirtithe maidir
leis na sócmhainní sin.
3.                      
Ríomhfaidh institiúid luachanna
neamhchosanta a neamhchosaintí trádála le contrapháirtí lárnach i gcomhréir
leis na Ranna eile den Chaibidil seo, de réir mar is infheidhme.
4.                      
Ríomhfaidh institiúid méideanna
neamhchosanta atá ualaithe ó thaobh riosca maidir lena neamhchosaintí trádala
le contrapháirtithe lárnacha chun críocha Airteagal 108(8) agus Airteagal
151 mar shuim luachanna neamhchosanta a neamhchosaintí trádála le
contrapháirtithe lárnacha, arna ríomh i gcomhréir le mír 2 agus mír 3, agus
arna n-iolrú faoin ualú riosca a chinntear i gcomhréir le mír 1.
5.                      
D’ainneoin mhír 1 agus mhír 2, i gcás ina ndéanann
institiúid sócmhainní a bhreacadh mar chomhthaobhacht do chontrapháirtí
lárnach, cuirfidh sí ualú riosca is infheidhme ar shlí eile faoi Chaibidil 2 go
Caibidil 4 maidir le luachanna neamhchosanta arna ríomh i gcomhréir le mír 3 i
bhfeidhm maidir leis na sócmhainní sin.
Airteagal 298
Ceanglais cistí dílse maidir le
ranníocaíochtaí le ciste mainneachtana
1.                      
Beidh a gcistí dílse ag institiúidí a ghníomhaíonn
mar chomhaltaí imréitigh chun na neamhchosaintí a thagann as a ranníocaíochtaí
le ciste mainneachtana contrapháirtí lárnaigh a chumhdach. Ríomhfaidh siad an ceanglas cistí dílse le haghaidh na
neamhchosaintí sin i gcomhréir leis an modheolaíocht atá leagtha amach san
Airteagal seo.
I gcás nach bhfuil cistí mainneachtana ar
leithligh ag contrapháirtí lárnach le haghaidh idirbheart táirgí le rioscaí
socraíochta mar atá leagtha amach i dTeideal V amháin agus le haghaidh
conarthaí agus idirbheart atá liostaithe in Airteagal 295(1), ach ina
ionad sin go n‑úsáideann sé an ciste mainneachtana céanna chun
caillteanais a bhaineann leis na hidirbhearta agus conarthaí sin go léir a
fhrithpháirtiú, cuirfidh institiúidí an mhodheolaíocht atá leagtha amach san
Airteagal seo i bhfeidhm maidir lena gcuid ranníocaíochtaí uile leis an gciste
mainneachtana sin.
2.                      
Déanfaidh institiúid an ceanglas cistí dílse (Ki)
chun an neamhchosaint a thagann as a ranníocaíocht réamh-mhaoinithe (DFi)
a chumhdach a ríomh mar seo a leanas:
mar a bhfuil:
β=      an fachtóir comhchruinnithe a
chuireann an contrapháirtí lárnach in iúl don institiúid;
N=     líon
na gcomhaltaí imréitigh a chuireann an contrapháirtí lárnach in iúl don
institiúid;
DFCM=           suim
ranníocaíochtaí réamh-mhaoinithe chomhaltaí imréitigh uile an chontrapháirtí
lárnaigh () a chuireann an contrapháirtí lárnach in iúl don institiúid;
KCM= suim ceanglais chistí dílse chomhaltaí imréitigh uile an
chontrapháirtí lárnaigh arna ríomh de réir na foirmle is infheidhme atá
sonraithe i mír 3 ().
I gcás ina bhfuil socrú conarthach ceangailteach i
bhfeidhm ag contrapháirtí lárnach lena chomhaltaí imréitigh lena gceadaítear dó
an éarlais tosaigh uile a fhaightear óna chomhaltaí imréitigh nó roinnt díobh a
úsáid mar a bheidís ina ranníocaíochtaí réamh-mhaoinithe, déanfaidh an comhalta
imréitigh an éarlais tosaigh sin a mheas mar ranníocaíochtaí réamh-mhaoinithe
chun críocha an ríofa sa mhír seo.
3.                      
Déanfaidh institiúidí KCM a ríomh
mar seo a leanas:
(a)     mar a bhfuil KCCP ≤
DFCCP úsáidfidh institiúidí an fhoirmle seo a leanas:
;
(b)     mar a bhfuil DFCCP < KCCP ≤DF* úsáidfidh institiúidí an fhoirmle seo a leanas:
;
(c)     mar a bhfuil DF* < KCCP úsáidfidh institiúidí an fhoirmle seo a leanas:
mar a bhfuil:
DFCCP=            acmhainní
airgeadais réamh-mhaoinithe an chontrapháirtí lárnaigh a chuireann an
contrapháirtí lárnach in iúl don institiúid;
KCCP=   caipiteal hipitéiseach an
chontrapháirtí lárnaigh a chuireann an contrapháirtí lárnach in iúl don
institiúid;
DF =    na ranníocaíochtaí réamh-mhaoinithe iomlána a
chuireann an contrapháirtí lárnach in iúl don institiúid; 
DF*=    ;
=            ;
=   an mheánranníocaíocht réamh-mhaoinithe, ,
a chuireann an contrapháirtí lárnach in iúl don institiúid;
c1=       comhéifeacht chaipitil cothrom le;
c2=       comhéifeacht chaipitil cothrom le 100%;
μ=        1.2.
4.                      
Déanfaidh institiúidí a ghníomhaíonn mar chomhaltaí
imréitigh a gceanglas cistí dílse () a ríomh maidir leis an neamhchosaint a thagann as a ranníocaíochtaí
atá geallta go conarthach () mar seo a leanas:
(a)     mar a bhfuil DF*≥KCCP, úsáidfidh institiúidí an fhoirmle
seo a leanas:
mar a bhfuil:
c1=       comhéifeacht chaipitil cothrom le;
=            suim na ranníocaíochtaí uile atá geallta go conarthach (), a chuireann an contrapháirtí lárnach in iúl don institiúid;
(b)     mar a bhfuil DF* < KCCP, úsáidfidh institiúidí an fhoirmle seo a leanas:
.
5.                      
Déanfar méideanna neamhchosanta atá ualaithe ó
thaobh riosca a thagann as ranníocaíocht réamh-mhaoinithe institiúide chun
críocha Airteagal 108(8) agus Airteagal 151 a ríomh mar an ceanglas
cistí dílse (Ki) arna chinneadh i gcomhréir le míreanna 2 go
4 agus arna iolrú faoi 12.5.
6.                      
Ciallaíonn ‘ranníocaíocht atá geallta go
conarthach’ ranníocaíocht le ciste mainneachtana contrapháirtí lárnaigh a
cheanglófar go conarthach ar institiúid a íoc maidir le teagmhas sonraithe, ach
nach bhfuil ina ranníocaíocht réamh-mhaoinithe.
7.                      
I gcás nach bhfuil ciste
mainneachtana ag contrapháirtí lárnach agus nuair nach bhfuil socrú conarthach
ceangailteach i bhfeidhm aige lena chomhaltaí imréitigh lena gceadaítear dó an
éarlais tosaigh uile a fhaightear óna chomhaltaí imréitigh nó codanna di a
úsáid mar a bheidís ina ranníocaíochtaí réamh-mhaoinithe, beidh feidhm ag an
méid seo a leanas:
(a)     cuirfidh institiúidí an fhoirmle a leanas
in ionad na foirmle chun ceanglas cistí dílse (Ki) a ríomh i mír 2:
mar a bhfuil:
IMi=     an
éarlais tosaigh arna breacadh ag comhalta imréitigh i le contrapháirtí lárnach;
IM=     suim na héarlaise tosaigh a chuireann an contrapháirtí
lárnach in iúl don institiúid;
(b)     mar a bhfuil DFCCP cothrom le
nialas, úsáidfidh institiúidí luach 1.6% le haghaidh c1 chun críocha
an ríofa i mír 3.
8.                      
Mar a bhfuil KCCP cothrom le nialas, úsáidfidh institiúidí luach 1.6%
le haghaidh c1 chun críocha an ríofa i mír 3 agus mír 4.
Airteagal 299
Caipiteal hipitéiseach contrapháirtí lárnaigh a ríomh
1.                      
Maidir le conarthaí agus idirbhearta atá liostaithe
in Airteagal 295(1), déanfaidh contrapháirtí lárnach an caipiteal
hipitéiseach a theastaíonn óna chomhaltaí imréitigh chun críocha na Roinne seo
a ríomh mar seo a leanas:
mar a bhfuil:
EBRMi=          luach na neamhchosanta roimh mhaolú
an riosca atá cothrom le luach neamhchosanta an chontrapháirtí lárnaigh ar
chomhalta imréitigh i a thagann as conarthaí agus idirbhearta atá liostaithe in
Airteagal 295(1) arna ríomh gan an chomhthaobhacht a bhreacann an comhalta
imréitigh sin a chur san áireamh;
VMi=   an éarlais athrúcháin a bhaineann le comhalta imréitigh i;
IMi=     an éarlais tosaigh
arna breacadh ag comhalta imréitigh i le contrapháirtí lárnach;
DFi=    ranníocaíocht réamh-mhaoinithe chomhalta
imréitigh i;
RW =   ualú riosca 20%;
cóimheas caipitil=      8%.
2.                      
Chun críocha an ríofa a cheanglaítear le mír 1,
beidh feidhm ag an méid seo a leanas:
(a)     déanfaidh contrapháirtí lárnach luach na
neamhchosaintí atá aige ar a chomhaltaí imréitigh a ríomh i gcomhréir leis an
Modh um Marcáil ón Margadh atá sonraithe in Airteagal 269. Nuair a dhéanann sé na luachanna sin a ríomh, asbhainfidh
an contrapháirtí lárnach an chomhthaobhacht arna breacadh ag a chomhaltaí
imréitigh óna neamhchosaintí, arna laghdú go hiomchuí ag na coigeartuithe luaineachta
maoirseachta i gcomhréir leis an Modh Cuimsitheach Comhthaobhach Airgeadais atá
sonraithe in Airteagal 219;
(b)     i gcás ina bhfuil an comhalta imréitigh i
dteideal an éarlais athrúcháin a fháil ón gcontrapháirtí lárnach - ach nach
bhfuair sé fós í - cuirfidh an contrapháirtí lárnach an méid comhfhreagrach VMi
sa chothromóid le comhartha deimhneach. Os a choinne sin, nuair atá an
contrapháirtí lárnach i dteideal éarlais athrúcháin a fháil ón gcomhalta
imréitigh - ach nach bhfuair sé fós í - cuirfidh an contrapháirtí lárnach an
méid comhfhreagrach VMi sa chothromóid le comhartha diúltach;
(c)     i gcás ina bhfuil neamhchosaint ag
contrapháirtí lárnach ar chontrapháirtí lárnach amháin nó níos mó, déanfaidh sé
neamhchosaint den sórt sin a láimhseáil amhail is gur neamhchosaint ar
chomhaltaí imréitigh í agus cuirfidh sé aon éarlais nó ranníocaíochtaí
réamh-mhaoinithe a fhaightear ó na contrapháirtithe lárnacha sin san áireamh
chun KCCP a ríomh;
(d)     i gcás ina n-úsáidtear acmhainní
airgeadais contrapháirtí lárnaigh i gcomhthreo, agus ar bhonn pro rata, le
ranníocaíochtaí réamh-mhaoinithe a chomhaltaí imréitigh, déanfaidh an
contrapháirtí lárnach méid comhfhreagrach na n-acmhainní sin a shuimiú le DFCM;
(e)     i gcás ina bhfuil socrú conarthach
ceangailteach i bhfeidhm ag contrapháirtí lárnach lena chomhaltaí imréitigh
lena gceadaítear dó an éarlais tosaigh uile a fhaightear óna chomhaltaí
imréitigh nó codanna di a úsáid mar a bheidís ina ranníocaíochtaí
réamh-mhaoinithe, déanfaidh an comhalta imréitigh an éarlais tosaigh sin a
mheas mar ranníocaíochtaí réamh-mhaoinithe chun críocha an ríofa i mír 1 agus
chun críocha an fhógra i bpointe (b) de mhír 4;
(f)      Cuirfidh contrapháirtí lárnach an
fhoirmle seo a leanas in ionad na foirmle i bpointe (c)(ii)
d’Airteagal 292(1):
;
(g)     i gcás nach bhfuil contrapháirtí lárnach
in ann luach NGR a ríomh mar atá sainithe i bpointe (c)(ii)
d’Airteagal 292(1), déanfaidh sé an méid seo a leanas:
(i)      tabharfaidh sé fógra maidir lena
neamhábaltacht NGR a ríomh do na comhaltaí imréitigh sin ar institiúidí iad;
(ii)      ar feadh tréimhse trí mhí, féadfaidh sé
luach NGR 0.3 a úsáid chun PCEred a ríomh mar atá sonraithe i
bpointe (f);
(h)     i gcás ina mbeadh, ag deireadh na
tréimhse atá sonraithe i bpointe (ii) de phointe (g), an contrapháirtí
lárnach fós neamhábalta luach NGR a ríomh, déanfaidh sé an méid seo a leanas:
(i)      stadfaidh sé de KCCP a
ríomh;
(ii)      tabharfaidh sé fógra do na comhaltaí
imréitigh sin ar institiúidí iad gur stad sé de KCCP a ríomh;
(i)      d’fhonn an neamhchosaint fhéideartha
todhchaí a ríomh maidir le roghanna agus roghtálacha faoin Modh um Marcáil ón
Margadh atá sonraithe in Airteagal 269, déanfaidh contrapháirtí lárnach
méid barúlach an chonartha a iolrú faoi luach absalóideach dheilt na rogha ()
mar atá sainithe i bpointe (a) d’Airteagal 274(1);
(j)      i gcás ina bhfuil sé
réamh-mheasta i rialacha contrapháirtí lárnaigh go n-úsáidfidh sé cuid dá
acmhainní airgeadais chun a chaillteanais a chumhdach mar gheall ar
mhainneachtain ceann amháin nó níos mó dá chomhaltaí imréitigh tar éis a chiste
mainneachtana a bheith ídithe, ach sula nglaonn sé ar ranníocaíochtaí a
chomhaltaí imréitigh atá geallta go conarthach, déanfaidh an contrapháirtí
lárnach méid na n‑acmhainní airgeadais breise sin () a shuimiú le méid iomlán na ranníocaíochtaí réamh‑mhaoinithe
(DF):
.
3.                      
Déanfaidh contrapháirtí lárnach an ríomh a
cheanglaítear le mír 1 ar bhonn ráithiúil ar a laghad nó níos minice má
cheanglaíonn na húdaráis inniúla sin ar na comhaltaí imréitigh sin ar
institiúidí iad.
4.                      
Cuirfidh contrapháirtí lárnach
an fhaisnéis seo a leanas in iúl do na comhaltaí imréitigh sin ar institiúidí
iad agus dá n-údaráis inniúla:
(a)     an caipiteal hipitéiseach (KCCP);
(b)     suim na
ranníocaíochtaí réamh-mhaoinithe (DFCM) nó, i
gcás nach bhfuil ciste mainneachtana ag contrapháirtí lárnach agus nach bhfuil
socrú conarthach ceangailteach i bhfeidhm aige lena chomhaltaí imréitigh lena
gceadaítear dó an éarlais tosaigh uile a fhaightear óna chomhaltaí imréitigh nó
codanna di a úsáid amhail is gur ranníocaíochtaí réamh-mhaoinithe iad, suim na
héarlaise tosaigh a fuarthas óna chomhaltaí imréitigh ();
(c)     suim a
acmhainní airgeadais réamh-mhaoinithe a bhfuil ceangal air a úsáid - de réir an
dlí nó mar gheall ar chomhaontú conarthach lena chomhaltaí imréitigh - chun a
chaillteanais a chumhdach mar gheall ar mhainneachtain ceann amháin nó níos mó
dá chomhaltaí imréitigh sula n-úsáideann sé ranníocaíochtaí ciste mainneachtana
na gcomhaltaí imréitigh eile (DFCCP);
(d)     an
mheánranníocaíocht réamh-mhaoinithe ();
(e)     líon iomlán a chomhaltaí imréitigh (N);
(f)      an fachtóir
comhchruinnithe (β), mar atá sainithe i mír 5;
(g)     suim na
ranníocaíochtaí uile atá geallta go conarthach ().
Tabharfaidh an contrapháirtí lárnach fógra do na
comhaltaí imréitigh sin ar institiúidí iad ar bhonn ráithiúil ar a laghad nó
níos minice má cheanglaíonn na húdaráis inniúla sin ar na comhaltaí imréitigh
sin.
5.                      
Ríomhfaidh an contrapháirtí lárnach an fachtóir
comhchruinnithe (β) de réir na foirmle seo a
leanas:
mar a bhfuil:
PCEred =        an figiúr
laghdaithe maidir le neamhchosaint fhéideartha todhchaí ar chreidmheas maidir
le conarthaí agus idirbhearta uile contrapháirtí lárnaigh le comhalta imréitigh
i.
6.                      
Cuirfidh institiúidí in iúl dá n-údaráis inniúla go
bhfuair siad na bhfógraí dá dtagraítear i bpointe (i) de phointí (g) agus
(h) de mhír 2 agus i mír 4.
7.                      
Forbróidh an ÚBE caighdeáin theicniúla cur chun
feidhme chun an méid seo a leanas a shonrú:
(a)     minicíochtaí agus dátaí na ríomhanna dá
dtagraítear i mír 1;
(b)     minicíocht, dátaí
agus formáid aonfhoirmeach an fhógra atá sonraithe i mír 4;
(c)     cásanna ina bhféadfadh minicíochtaí níos
airde de ríomh agus de thuairisciú ná na cinn atá leagtha amach faoi phointe a
agus phointe b a bheith de dhíth ar údarás inniúil institiúide a ghníomhaíonn
mar chomhalta imréitigh.
Cuirfidh an ÚBE na dréachtchaighdeáin theicniúla
cur chun feidhme sin faoi bhráid an Choimisiúin faoin 1 Eanáir 2014.
Tugtar cumhacht don Choimisiún
na dréachtchaighdeáin theicniúla cur chun feidhme dá dtagraítear sa chéad
fhomhír a ghlacadh i gcomhréir leis an nós imeachta atá leagtha síos in
Airteagal 15 de Rialachán (AE) Uimh. 1093/2010.
Airteagal 300
Ceanglais cistí dílse maidir le
neamhchosaintí ar chontrapháirtithe lárnacha neamhchomhlíontacha agus maidir le
neamhchosaintí ó idirbhearta neamhchomhlíontacha
1.                      
I gcás ina gcomhlíontar an coinníoll atá leagtha
síos in Airteagal 295(3), déanfaidh institiúidí na nithe seo a leanas:
(a)     cuirfidh siad an Cur Chuige
Caighdeánaithe i bhfeidhm maidir le riosca creidmheasa atá leagtha amach i
gCaibidil 2 chun na luachanna neamhchosanta agus na méideanna atá ualaithe
ó thaobh riosca a ríomh i leith neamhchosaintí trádála a gconarthaí agus a n‑idirbheart
le contrapháirtí lárnach;
(b)     cuirfidh siad an fhoirmle seo a leanas i
bhfeidhm chun an ceanglas cistí dílse a ríomh maidir le neamhchosaintí a
thagann as a ranníocaíochtaí réamh-mhaoinithe agus as a ranníocaíochtaí atá
geallta go conarthach;
.
I gcás ina gcomhlíontar gach coinníoll ach an
coinníoll atá leagtha amach i bpointe (c) d’Airteagal 295(2),
cuirfidh institiúidí pointe (a) i bhfeidhm maidir leis na neamhchosaintí
trádála a bhaineann leis an gconradh nó idirbheart a dhiúltaigh contrapháirtí
lárnach dó, chomh maith leis an láimhseáil atá sonraithe in Airteagal 298
maidir leis na neamhchosaintí a thagann as a ranníocaíochtaí réamh-mhaoinithe
agus as a ranníocaíochtaí atá geallta go conarthach araon.
2.                      
Déanfaidh institiúidí an ceanglas cistí dílse
maidir lena neamhchosaintí ar chontrapháirtí a ríomh i gcomhréir le mír 3 sna
cásanna seo a leanas:
(a)     fuair siad fógra ón gcontrapháirtí
lárnach a cheanglaítear le pointe (h)(ii) d’Airteagal 299(2) gur stad
an contrapháirtí lárnach de KCCP a ríomh;
(b)     cuirtear in iúl
d’institiúidí - tar éis fógra poiblí nó fógra ó údarás inniúil an
chontrapháirtí lárnaigh sin nó ón gcontrapháirtí lárnach féin - nach
gcomhlíonfaidh an contrapháirtí lárnach atá i gceist an coinníoll atá leagtha
amach i bpointe (a) d’Airteagal 295(2) níos mó;
(c)     scoirtear den
choinníoll atá leagtha amach i bpointe (b) d’Airteagal 295(2) a
chomhlíonadh.
3.                      
Laistigh de thrí mhí ón tráth a dtagann cás
atá socraithe i bpointí (a) go (c) de mhír 2 chun cinn, nó níos luaithe i
gcás ina gceanglaíonn údarás inniúil na hinstitiúide é, scoirfidh institiúid d’Airteagal 297 agus Airteagal 298 a chur i bhfeidhm chun
ceanglais chistí dílse maidir le neamhchosaintí trádála agus ranníocaíochtaí
ciste mainneachtana a ríomh, agus déanfaidh sí an méid seo
a leanas ina ionad sin:
(a)     déanfaidh sí an ceanglas cistí dílse a
ríomh maidir le neamhchosaintí trádála ar an gcontrapháirtí lárnach sin i
gcomhréir le pointe (a) de mhír 1;
(b)     déanfaidh sí an ceanglas cistí dílse a
ríomh maidir le neamhchosaintí a thagann as a ranníocaíochtaí réamh-mhaoinithe
agus ranníocaíochtaí atá geallta go conarthach araon ar an gcontrapháirtí
lárnach sin i gcomhréir le pointe (b) de mhír 1.
Teideal III
Ceanglais cistí dílse le haghaidh riosca oibriúcháin 
Caibidil 1
Prionsabail ghinearálta lena rialaítear úsáid na
gcineálacha éagsúla cur chuige
Airteagal 301
Cead agus fógra
1.                      
D’fhonn a bheith incháilithe chun an Cur Chuige
Caighdeánaithe a úsáid, comhlíonfaidh institiúidí na critéir atá leagtha amach
in Airteagal 309, i dteannta na gcaighdeán ginearálta um bainistíocht
riosca atá leagtha amach in Airteagal 73 agus Airteagal 83 de Threoir
[curtha isteach ag OP]. Tabharfaidh na hinstitiúidí
fógra do na húdaráis inniúla roimh an gcur chuige caighdeánaithe a úsáid. 
Tabharfaidh na húdaráis inniúla cead do na
hinstitiúidí táscaire ábhartha malartach a úsáid i gcomhair réimsí gnó na
“baincéireachta miondíola" agus na “baincéireachta tráchtála" i gcás
ina gcomhlíonfar na coinníollacha atá leagtha amach in Airteagal 308(2)
agus Airteagal 309.
2.                      
Tabharfaidh na húdaráis inniúla cead do na
hinstitiúidí Ardmhodhanna Tomhais a úsáid bunaithe ar a gcórais féin chun
rioscaí oibriúcháin a thomhas, i gcás ina gcomhlíonfar na caighdeáin
cháilíochtúla agus chainníochtúla go léir atá leagtha amach in Airteagal 310
agus Airteagal 311 faoi seach agus i gcás ina gcomhlíonfaidh na
hinstitiúidí na caighdeáin ghinearálta um bainistíocht riosca atá leagtha amach
in Airteagal 73 agus Airteagal 83 de Threoir [curtha isteach ag OP]
agus i Roinn II, Caibidil 3, Teideal VII den Treoir sin.
Cuirfidh na hinstitiúidí isteach ar chead óna
n-údaráis inniúla freisin i gcás inar mian leo síntí agus athruithe ábhartha a
chur chun feidhme maidir leis na hArdmhodhanna Tomhais sin. Ní thabharfaidh na
húdaráis inniúla cead ach amháin sna cásanna sin ina leanfadh institiúidí orthu
ag comhlíonadh na gcaighdeán sin a shonraítear sa chéad fhomhír i ndiaidh na
síntí agus na n‑athruithe ábhartha sin. 
3.                      
Forbróidh an ÚBE dréachtchaighdeáin theicniúla
rialála d’fhonn an méid seo a leanas a shonrú:
(a)         
an mhodheolaíocht mheasúnaithe trína dtugann na
húdaráis inniúla cead d’institiúidí leas a bhaint as Ardmhodhanna Tomhais;
(b)         
na coinníollacha chun measúnú a dhéanamh ar
ábharthacht na síntí agus na n-athruithe ar Ardmhodhanna Tomhais.
Cuirfidh an ÚBE na dréachtchaighdeáin
theicniúla rialála sin faoi bhráid an Choimisiúin faoin 31 Nollaig 2013.
Déantar cumhacht a tharmligean chuig an
gCoimisiún chun na caighdeáin theicniúla rialála dá dtagraítear sa chéad
fhomhír a ghlacadh i gcomhréir leis an nós imeachta atá leagtha síos in Airteagail 10
go 14 de Rialachán (AE) Uimh. 1093/2010.
Airteagal 302
Filleadh ar mhodhanna nach bhfuil chomh sofaisticiúil a
úsáid
1.                      
Ní fhillfidh institiúidí a úsáideann an Cur
Chuige Caighdeánaithe ar Chur Chuige an Bhuntáscaire mura gcomhlíonfar na
coinníollacha i mír 3.
2.                      
Maidir le hinstitiúidí a
úsáideann na hArdmhodhanna Tomhais ní fhillfidh siad ar an gCur Chuige
Caighdeánaithe ná ar Chur Chuige an Bhuntáscaire mura gcomhlíonfar na
coinníollacha i mír 3.
3.                      
Ní fhéadfaidh institiúid filleadh ar chur chuige
nach bhfuil chomh sofaisticiúil i gcás riosca oibriúcháin ach amháin i gcás ina
mbeidh an dá choinníoll seo a leanas comhlíonta: 
(a)     tá sé léirithe ag an institiúid chun
sástachta an údaráis inniúil nach bhfuil sé beartaithe cur chuige nach bhfuil
chomh sofaisticiúil a úsáid d’fhonn ceanglais cistí dílse na hinstitiúide le
haghaidh riosca oibriúcháin a laghdú, go bhfuil sé riachtanach ar bhonn chineál
agus chastacht na hinstitiúide agus nach mbeadh tionchar díobhálach ábhartha
aige ar shócmhainneacht na hinstitiúide ná ar a cumas riosca oibriúcháin a
bhainistiú go héifeachtach;
(b)     tá cead faighte ag
an institiúid roimh ré ón údarás inniúil.
Airteagal 303
Cineálacha éagsúla cur chuige a úsáid i dteannta a
chéile
1.                      
Féadfaidh institiúidí leas a bhaint as
cineálacha éagsúla cur chuige i dteannta a chéile ar an gcoinníoll go
bhfaigheann siad cead ó na húdaráis inniúla. Tabharfaidh
na húdaráis inniúla cead den sórt sin i gcás ina gcomhlíonfar na ceanglais atá
leagtha amach i míreanna 2 go 4, de réir mar is infheidhme.
2.                      
Féadfaidh institiúid Ardmhodh Tomhais a úsáid i
dteannta Chur Chuige an Bhuntáscaire nó an Chur Chuige Chaighdeánaithe, i gcás
ina gcomhlíonfar an dá choinníoll seo a leanas:
(a)         
gabhtar rioscaí oibriúcháin ar fad na
hinstitiúide leis na cineálacha Cur Chuige a úsáideann sí i dteannta a chéile
agus tá na húdaráis inniúla sásta leis an modheolaíocht atá in úsáid ag an
institiúid chun gníomhaíochtaí difriúla, suíomhanna geografacha, struchtúir
dhlíthiúla nó rannáin ábhartha eile arna gcinneadh ar bhonn inmheánach a
chumhdach;
(b)         
comhlíontar na critéir atá
leagtha amach in Airteagal 309 agus na caighdeáin atá leagtha amach in Airteagal 310
agus Airteagal 311 i gcás na coda sin de na gníomhaíochtaí atá cumhdaithe
leis an gCur Chuige Caighdeánaithe agus leis na hArdmhodhanna Tomhais faoi
seach. 
3.                      
I gcás institiúidí ar mian leo Ardmhodh Tomhais
a úsáid i dteannta Chur Chuige an Bhuntáscaire nó an Chur Chuige
Chaighdeánaithe, féadfaidh údaráis inniúla na coinníollacha breise seo a leanas
a fhorchur, cás ar chás, maidir le cead a thabhairt:
(a)         
ar an dáta a chuirfear Ardmhodh Tomhais chun
feidhme, go mbeidh cuid shuntasach de rioscaí oibriúcháin na hinstitiúide gafa
leis an gCur Chuige sin;
(b)         
tá an institiúid tiomanta an
Ardmhodh Tomhais a chur i bhfeidhm i gcuid ábhartha dá hoibríochtaí laistigh de
sceideal ama a cuireadh faoi bhráid na n-údarás inniúil agus a d’fhaomh siad.
4.                      
Ní fhéadfaidh institiúid cead a iarraidh ó
údarás inniúil Cur Chuige an Bhuntáscaire agus an Cur Chuige Caighdeánaithe a
úsáid i dteannta a chéile ach amháin i gcúinsí eisceachtúla, mar shampla
gnóthas nua a fuarthas mar éadáil le déanaí agus a mbeadh idirthréimhse ag
teastáil dó chun an Cur Chuige Caighdeánaithe a chur i bhfeidhm.
Ní thabharfaidh údarás inniúil cead den sórt
sin ach amháin i gcás ina bhfuil an institiúid tiomanta an Chur Chuige
Caighdeánaithe a chur i bhfeidhm laistigh de sceideal ama a cuireadh faoi
bhráid an údaráis inniúil agus a d’fhaomh siad.
5.                      
Forbróidh an ÚBE dréachtchaighdeáin theicniúla
rialála d’fhonn an méid seo a leanas a shonrú:
(a)         
na coinníollacha a úsáidfidh na húdaráis inniúla
agus measúnú á dhéanamh acu ar an modheolaíocht dá dtagraítear i bpointe (a) de
mhír 2;
(b)     na coinníollacha a úsáidfidh na
húdaráis inniúla agus cinneadh á dhéanamh acu an bhforchuirfidh nó nach
bhforchuirfidh siad na coinníollacha breise dá dtagraítear i mír 3.
Cuirfidh an ÚBE na dréachtchaighdeáin
theicniúla rialála sin faoi bhráid an Choimisiúin faoin 31 Nollaig 2016.
Déantar cumhacht a tharmligean chuig an
gCoimisiún chun na caighdeáin theicniúla rialála dá dtagraítear sa chéad
fhomhír a ghlacadh i gcomhréir leis an nós imeachta atá leagtha síos in Airteagail 10
go 14 de Rialachán (AE) Uimh. 1093/2010.
Caibidil 2
Cur chuige an bhuntáscaire
Airteagal 304
Ceanglas caipitil
Faoi Chur Chuige an Bhuntáscaire, tá an
ceanglas cistí dílse le haghaidh riosca oibriúcháin cothrom le 15 % den
mheán thar thréimhse trí bliana den táscaire ábhartha arna shainiú in Airteagal 305.
Déanfaidh institiúidí
meán an táscaire a ríomh thar thréimhse trí bliana den táscaire ábhartha ar
bhonn na dtrí bhreathóireacht dhá mhí dhéag is deireanaí ag deireadh na bliana
airgeadais. Mura bhfuil figiúirí iniúchta ar fáil, féadfaidh institiúidí
meastacháin ghnó a úsáid.
Maidir le
breathnóireacht ar bith, i gcás ina bhfuil an táscaire ábhartha diúltach nó
cothrom le nialas, ní chuirfidh institiúidí an figiúr sin san áireamh le linn
dóibh an meán thar thréimhse trí bliana a ríomh. Ríomhfaidh institiúidí an meán
thar thréimhse trí bliana mar shuim na bhfigiúirí deimhneacha arna roinnt ar
líon na bhfigiúirí deimhneacha. 
Airteagal 305
Táscaire ábhartha
1.                      
I gcás institiúidí a chuireann na caighdeáin
chuntasaíochta a bunaíodh le Treoir 86/635/CEE i bhfeidhm, bunaithe ar na
catagóirí cuntasaíochta do chuntas brabúis agus caillteanais na n‑institiúidí
faoi Airteagal 27 den Treoir sin, is é an táscaire ábhartha suim na
n-eilimintí atá liostaithe i dTábla 1 den mhír seo. Cuirfidh institiúidí gach eilimint lena comhartha deimhneach
nó lena comhartha diúltach san áireamh sa tsuim.
 Tábla 1 
 1 Ús infhála agus ioncam dá shamhail 
 2 Ús iníoctha agus muirir dá shamhail 
 3 Ioncam ó scaireanna agus ó urrúis toraidh athraithigh/ toraidh sheasta 
 4 Coimisiúin/táillí infhála 
 5 Coimisiúin/táillí iníoctha 
 6 Glanbhrabrús nó glanchaillteanas ar oibríochtaí airgeadais 
 7 Ioncam oibriúcháin eile 
Déanfaidh institiúidí na heilimintí sin a
choigeartú chun na cáilíochtaí seo a leanas a léiriú:
(a)         
ríomhfaidh institiúidí an táscaire ábhartha sula
n-asbhainfear aon soláthairtí agus speansais oibriúcháin. Áireoidh institiúidí mar speansais oibriúcháin na táillí a
íocadh i leith eisfhoinsiú seirbhísí arna soláthar ag tríú páirtithe nach
mathairchuideachta ná fochuideachta de chuid na hinstitiúide iad ná
fochuideachta de chuid máthairchuideachta arb í máthairchuideachta na
hinstitiúide í. Féadfaidh institiúidí an caiteachas ar eisfhoinsiú seirbhísí
arna soláthar ag tríú páirtithe a úsáid chun an táscaire ábhartha a laghdú i
gcás ina dtabhaítear an caiteachas ó ghnóthas atá faoi réir rialacha faoin
Rialachán seo, nó faoi réir rialacha atá coibhéiseach leo;
(b)         
ní bhainfidh institiúidí feidhm as na heilimintí
seo a leanas le linn dóibh an táscaire ábhartha a ríomh:
(i)      brabúis/caillteanais ó dhíol ítimí ón
leabhar neamhthrádála;
(ii)      ioncam ó ítimí
urghnácha nó neamhrialta;
(iii)     ioncam
díorthaithe ó árachas.
(c)         
féadfaidh institiúidí athluacháil ítimí trádála
a áireamh nuair is cuid den ráiteas brabúis agus caillteanais í. Nuair a
chuireann institiúidí Airteagal 36(2) de Threoir 86/635/CEE i bhfeidhm,
áireoidh siad athluacháil arna cur sa chuntas brabúis agus caillteanais. 
2.                      
Nuair a chuireann institiúidí caighdeáin
chuntasaíochta i bhfeidhm nach ionann iad agus na cinn a bunaíodh le Treoir 86/635/CEE,
ríomhfaidh siad an táscaire ábhartha ar bhonn na sonraí is fearr a léiríonn an
sainmhíniú atá leagtha amach san Airteagal seo.
3.                      
Forbróidh an ÚBE
dréachtchaighdeáin theicniúla rialála d’fhonn an mhodheolaíocht a chinneadh
chun an táscaire ábhartha dá dtagraítear i mír 2 a ríomh.
Cuirfidh an ÚBE na dréachtchaighdeáin
theicniúla rialála sin faoi bhráid an Choimisiúin faoin 31 Nollaig 2016.
Déantar cumhacht a tharmligean chuig an
gCoimisiún chun na caighdeáin theicniúla rialála dá dtagraítear sa chéad
fhomhír a ghlacadh i gcomhréir leis an nós imeachta atá leagtha síos in Airteagail 10
go 14 de Rialachán (AE) Uimh. 1093/2010.
Caibidil 3
Cur Chuige Caighdeánaithe
Airteagal 306
Ceanglas cistí dílse 
1.                      
Faoin gCur Chuige Caighdeánaithe, roinnfidh
institiúidí a ngníomhaíochtaí ar na réimeanna gnó atá leagtha amach i dTábla 2
de mhír 4 agus i gcomhréir leis na prionsabail atá leagtha amach in Airteagal 307.

2.                      
Is mar mheán thar thréimhse
trí bliana de shuim na gceanglas cistí dílse bliantúla thar gach réim gnó dá
dtagraítear i dTábla 2 de mhír 4 a ríomhfaidh institiúidí an ceanglas
cistí dílse le haghaidh riosca oibriúcháin. Tá ceanglas cistí dílse bliantúil
gach aon réime gnó cothrom le toradh an bhéite-fhachtóra chomhfhreagraigh dá
dtagraítear sa Tábla sin agus leis an gcuid den táscaire ábhartha arna mapáil
go dtí an réim gnó reatha.
3.                      
In aon bhliain ar leith,
féadfaidh institiúidí ceanglais cistí dílse dhiúltacha a thig ó chuid dhiúltach
den táscaire ábhartha in aon réim gnó a fhritháireamh gan teorainn leis na ceanglais
cistí dílse dheimhneacha i réimeanna gnó eile. Mar sin féin, i gcás ina bhfuil
an ceanglas comhiomlán cistí dílse ar fud gach réime gnó i mbliain ar leith
diúltach, tabharfaidh institiúidí luach nialais mar ionchur d’uimhreoir na
bliana sin.
4.                      
Déanfaidh institiúidí meán
thar thréimhse trí bliana den tsuim dá dtagraítear i mír 2 a ríomh ar
bhonn na dtrí bhreathnóireacht dhá mhí dhéag is deireanaí ag deireadh na bliana
airgeadais. Mura bhfuil figiúirí iniúchta ar fáil, féadfaidh institiúidí
meastacháin ghnó a úsáid.
 Tábla 2 
 Réim gnó || Liosta na ngníomhaíochtaí || Céatadán (Béite-fhactóir) 
 Maoiniúchán corparáideach || Ionstraimí airgeadais a fhrithghealladh nó ionstraimí airgeadais a sholáthar ar bhonn oibleagáide daingne Seirbhísí a bhaineann le frithghealladh Comhairle infheistíochta Comhairle do ghnóthais faoi struchtúr caipitil, straitéis thionsclaíoch agus ábhair ghaolmhara, agus comhairle agus seirbhísí a bhaineann le cumaisc agus le ceannach gnóthas Taighde infheistíochta agus anailís airgeadais agus cineálacha eile moltaí ginearálta a bhaineann le hidirbhearta in ionstraimí airgeadais || 18 % 
 Trádáil agus díolachán || Déileáil ar a chuntas féin Bróicéireacht airgid Orduithe i ndáil le hionstraim airgeadais amháin nó níos mó a ghlacadh agus a tharchur Orduithe a fhorghníomhú ar son cliant Ionstraimí airgeadais a sholáthar gan bonn oibleagáide daingne Oibriú Saoráidí Trádála Iltaobhacha || 18 % 
 Bróicéireacht mhiondíola (Gníomhaíochtaí le daoine nádúrtha aonair nó le fiontair bheaga agus mheánmhéide a chomhlíonann na critéir atá leagtha amach in Airteagal 79 maidir le haicme na neamhchosanta ar mhiondíol) || Orduithe i ndáil le hionstraim airgeadais amháin nó níos mó a ghlacadh agus a tharchur Orduithe a fhorghníomhú ar son cliant Ionstraimí airgeadais a sholáthar gan bonn oibleagáide daingne || 12 % 
 Baincéireacht tráchtála || Glacadh le taiscí agus le cistí inaisíoctha eile Iasachtú Léasú airgeadais Ráthaíochtaí agus oibleagáidí || 15 % 
 Baincéireacht mhiondíola (Gníomhaíochtaí le daoine nádúrtha aonair nó le fiontair bheaga agus mheánmhéide a chomhlíonann na critéir atá leagtha amach in Airteagal 79 maidir le haicme na neamhchosanta ar mhiondíol) || Glacadh le taiscí agus le cistí inaisíoctha eile Iasachtú Léasú airgeadais Ráthaíochtaí agus oibleagáidí || 12 % 
 Íocaíocht agus socraíocht || Seirbhísí tarchurtha airgid Modhanna íocaíochta a eisiúint agus a riar || 18 % 
 Seirbhísí gníomhaireachta || Ionstraimí airgeadais a chumhdach agus a riar chun cuntais na gcliant, lena n-airítear feighlíocht agus seirbhísí gaolmhara amhail bainistíocht airgid thirim nó comhthaobhachta || 15 % 
 Bainistíocht sócmhainní || Bainistíocht punainne GCUI a bhainistiú Cineálacha eile bainistíochta sócmhainní || 12 % 
Airteagal 307
Prionsabail maidir le réimeanna gnó a mhapáil 
1.                      
Forbróidh institiúidí beartais agus critéir
shonracha chun an táscaire ábhartha i gcomhair réimeanna agus gníomhaíochtaí
gnó reatha a mhapáil sa chreat caighdeánaithe atá leagtha síos in Airteagal 306
agus déanfaidh siad doiciméadú orthu. Déanfaidh siad
athbhreithniú agus coigeartú ar na beartais agus ar na critéir sin de réir mar
is cuí le déileáil le rioscaí agus gníomhaíochtaí gnó atá ag athrú nó atá nua.
2.                      
Cuirfidh institiúidí na
prionsabail seo a leanas i bhfeidhm maidir le réimeanna gnó a mhapáil: 
(a)         
mapálfaidh institiúidí na gníomhaíochtaí ina
réimeanna gnó ar bhealach atá comheisiatach agus uileghabhálach le chéile;
(b)         
murar féidir le hinstitiúidí
aon ghníomhaíocht a mhapáil go héasca i gcreat na réimeanna gnó, agus más
gníomhaíocht choimhdeach í a bhaineann le gníomhaíocht atá ar áireamh sa chreat
oibre, déanfaidh na hinstitiúidí an ghníomhaíocht sin a mhapáil sa réim ghnó a
dtugann sí tacaíocht di. I gcás ina bhfuil gníomhaíocht choimhdeach ag tacú le
breis agus réim gnó amháin, úsáidfidh institiúidí critéar mapála oibiachtúil;
(c)         
i gcás nach féidir
gníomhaíocht a mhapáil i réim gnó ar leith bainfidh na hinstitiúidí feidhm as
an réim gnó a thugann an céatadán is airde. Baineann an réim gnó chéanna le
haon ghníomhaíocht choimhdeach a ghabhann leis an ngníomhaíocht sin freisin;
(d)         
féadfaidh institiúidí
modhanna praghsála inmheánacha a úsáid chun an táscaire ábhartha a
leithdháileadh ar réimeanna gnó éagsúla. Féadfar costas arna ghiniúint i réim
gnó amháin is féidir a iontráil go barúlach i réim gnó eile a ath-leithdháileadh
ar an réim gnó lena mbaineann siad;
(e)         
beidh an chaoi a mapálfar
gníomhaíochtaí i réimeanna gnó chun críocha caipitil riosca oibriúcháin
comhsheasmhach leis na catagóirí a úsáideann na hinstitiúidí i gcomhair rioscaí
creidmheasa agus rioscaí margaidh;
(f)           
beidh an lucht bainistíochta
sinsearaí freagrach as an mbeartas mapála atá faoi rialú chomhlacht
bainistíochta na hinstitiúide;
(g)         
cuirfidh institiúidí an
próiseas mapála i réimeanna gnó faoi réir athbhreithnithe neamhspleáigh.
3.                      
Forbróidh an ÚBE dréachtchaighdeáin theicniúla
cur chun feidhme d’fhonn na coinníollacha a chinneadh ar dá réir a chuirfear na
prionsabail i ndáil le mapáil réimeanna gnó dá bhforáiltear san Airteagal seo i
bhfeidhm. 
Cuirfidh an ÚBE na dréachtchaighdeáin
theicniúla cur chun feidhme sin faoi bhráid an Choimisiúin faoin 31 Nollaig 2017.
Tugtar cumhacht don Choimisiún na caighdeáin
theicniúla cur chun feidhme dá dtagraítear sa chéad fhomhír a ghlacadh i
gcomhréir leis an nós imeachta atá leagtha síos in Airteagal 15 de
Rialachán (AE) Uimh. 1093/2010.
Airteagal 308
Cur Chuige Caighdeánaithe Malartach
1.                      
Faoin gCur Chuige Caighdeánaithe Malartach, i
gcás réimeanna gnó na “baincéireachta miondíola" agus na “baincéireachta
tráchtála", cuirfidh institiúidí an méid seo a leanas i bhfeidhm:
(a)         
táscaire normalaithe ioncaim is ea an táscaire ábhartha
atá cothrom le méid ainmniúil na n-iasachtaí agus na n-airleacan arna n-iolrú
faoi 0.035;
(b)         
is éard atá sna hiasachtaí agus sna hairleacain
méideanna iomlána tarraingthe sna punanna creidmheasa comhfhreagracha. I gcás
réim gnó na “baincéireachta tráchtála”, cuirfidh institiúidí urrúis arna
sealbhú sa leabhar neamhthrádála ar áireamh i méid ainmniúil na n-iasachtaí
agus na n-airleacan.
2.                      
Ní mór d’institiúid na coinníollacha seo a
leanas a chomhlíonadh le cead a bheith aici leas a bhaint as an gCur Chuige
Caighdeánaithe Malartach:
(a)         
is ó ghníomhaíochtaí baincéireachta miondíola nó
tráchtála a fhaigheann sí ar a laghad 90 % dá hioncam;
(b)         
beidh iasachtaí a bhfuil dóchúlacht ard
mainneachtana ag baint leo ina gcion suntasach dá gníomhaíochtaí baincéireachta
miondíola nó tráchtála; 
(c)         
is bonn iomchuí é an cur chuige caighdeánaithe
malartach chun a ceanglas cistí dílse le haghaidh riosca oibriúcháin a ríomh.
3.                      
Forbróidh an ÚBE caighdeáin theicniúla rialála
chun na coinníollacha maidir leis an gCur Chuige Caighdeánaithe Malartach dá
dtagraítear i mír 2 a úsáid a shonrú tuilleadh.
Cuirfidh an ÚBE na dréachtchaighdeáin
theicniúla rialála sin faoi bhráid an Choimisiúin faoin 31 Nollaig 2016.
Déantar cumhacht a tharmligean chuig an
gCoimisiún chun na caighdeáin theicniúla rialála dá dtagraítear sa chéad
fhomhír a ghlacadh i gcomhréir leis an nós imeachta atá leagtha síos in Airteagail 10
go 14 de Rialachán (AE) Uimh. 1093/2010.
Airteagal 309
Critéir maidir leis an gcur chuige caighdeánaithe
Is iad seo a leanas na critéir dá
dtagraítear i bhfomhír 1 d’Airteagal 301(1):
(a)                   
beidh córas atá doiciméadaithe go maith i
bhfeidhm ag institiúidí chun rioscaí oibriúchán a mheasúnú agus a bhainistiú
agus beidh freagrachtaí soiléire sannta don chóras sin. Déanfaidh siad a neamhchosaintí ar rioscaí oibriúcháin a aithint agus
sonraí ábhartha maidir le rioscaí oibriúcháin a rianú, lena n-áirítear sonraí a
bhaineann le caillteanas ábhartha. Beidh an córas sin faoi réir a a
athbhreithnithe go rialta ar bhonn neamhspleách.
(b)                   
beidh córais na hinstitiúide chun rioscaí
oibriúcháin a mheas comhtháite go dlúth le próisis um bainistiú riosca na
hinstitiúide sin. Beidh a haschur ina dhlúthchuid den
phróiseas chun próifíl riosca oibriúcháin na hinstitiúide a rialú agus chun
monatóireacht a dhéanamh uirthi;
(c)                   
cuirfidh institiúidí córas chun feidhme maidir
le tuairisciú chuig an lucht bainistíochta sinsearaí faoina soláthraítear
tuairiscí ar riosca oibriúcháin do na feidhmeanna ábhartha laistigh de na
hinstitiúidí. Beidh nósanna imeachta ag institiúidí
chun beart cuí a dhéanamh de réir an eolais atá sna tuarascálacha a thugtar don
lucht bainistíochta.
Caibidil 4
Ardmhodhanna Tomhais
Roinn 1
Critéir cháilitheacha
Airteagal 310
Caighdeáin cháilíochtúla 
Is iad seo a leanas na caighdeáin
cháilíochtúla dá dtagraítear in Airteagal 301(2):
(a)                   
déanfar córas inmheánach na hinstitiúide chun
rioscaí oibriúcháin a thomhas a chomhtháthú go dlúth lena próisis laethúla
bainistíochta riosca;
(b)                   
beidh feidhm neamhspleách
bainistíochta riosca maidir le riosca oibriúcháin i bhfeidhm ag institiúidí;
(c)                   
beidh nósanna imeachta i bhfeidhm ag institiúidí
chun tuairisciú rialta a dhéanamh ar neamhchosaintí ar rioscaí oibriúcháin agus
ar thaithí chaillteanais agus beidh nósanna imeachta i bhfeidhm acu chun gníomh
ceartaitheach cuí a dhéanamh;
(d)                   
beidh córas bainistíochta riosca na
n-institiúidí doiciméadaithe go maith. Beidh
gnáthaimh i bhfeidhm ag institiúidí chun comhlíonadh a chinntiú mar aon le
beartais chun déileáil le neamhchomhlíonadh;
(e)                   
áiritheoidh institiúidí go ndéanfaidh iniúchóirí
inmheánacha nó seachtracha athbhreithnithe rialta ar a bpróisis chun rioscaí
oibriúcháin a bhainistiú agus ar a gcórais chun rioscaí oibriúcháin a thomhas;
(f)                     
feidhmeoidh próiseas bailíochtaithe inmheánach
na n-institiúidí ar bhealach fónta agus éifeachtach;
(g)                   
beidh an sreabhadh sonraí
agus na próisis a bhaineann le córas na n-institiúidí chun riosca a thomhas
trédhearcach agus inrochtana.
Airteagal 311
Caighdeáin chainníochtúla
1.                      
Áirítear ar na caighdeáin chainníochtúla dá
dtagraítear in Airteagal 301(2) na caighdeáin a bhaineann le próisis, le
sonraí inmheánacha, le sonraí seachtracha, le hanailís ar chnámha scéil, le
timpeallacht an ghnó agus le fachtóirí rialaithe inmheánaigh dá dtagraítear i
míreanna 2 go 6 faoi seach.
2.                      
Is iad seo a leanas na
caighdeáin a bhaineann le próisis:
(a)         
ríomhfaidh institiúidí a gceanglas cistí dílse mar
mhéid ina mbeidh caillteanas ionchasach agus caillteanas gan choinne ar
áireamh, mura ndéantar caillteanas ionchasach a áireamh go sásúil ina
gcleachtais ghnó inmheánacha. Gabhfaidh an beart um
rioscaí oibriúcháin aon earrtheagmhais a d'fhéadfadh a bheith dian, agus beidh
caighdeán na hiontaofachta lena mbaineann inchurtha le heatramh muiníne 99.9 %
thar thréimhse bliana;
(b)         
áireofar ar chóras na hinstitiúide chun rioscaí
oibriúcháin a thomhas úsáid sonraí inmheánacha, sonraí seachtracha, anailís ar
chnámha scéil agus fachtóirí a léiríonn timpeallacht an ghnó agus na córais
rialaithe inmheánaigh mar atá leagtha amach i míreanna 3 go 6. Beidh cur chuige i bhfeidhm ag an institiúid a bheidh
doiciméadaithe go maith chun úsáid na gceithre eilimint sin a ualú ina córas
foriomlán chun rioscaí oibriúcháin a thomhas;
(c)         
gabhfaidh córas na hinstitiúide chun riosca a
thomhas na foinsí móra riosca a dhéanfaidh difear don chruth a bheidh ar an
earr ar dháileadh measta na gcaillteanas;
(d)         
ní fhéadfaidh institiúidí comhghaolta i
gcaillteanais rioscaí oibriúcháin a aithint thar mheastacháin aonair ar rioscaí
oibriúcháin ach amháin i gcás ina mbeidh córais fhónta acu chun comhghaolta a
thomhas, go gcuirfear i bhfeidhm iad le hionracas, agus go gcuirfear san
áireamh an neamhchinnteacht a bhaineann le haon mheastacháin ar chomhghaolta
​​den sórt sin, go háirithe i dtréimhsí anáis. Déanfaidh institiúidí bailíochtú ar a gcuid toimhdí
comhghaolúcháin ag baint úsáide as teicnící cainníochtúla agus cáilíochtúla
iomchuí;
(e)         
beidh córas na hinstitiúide chun riosca a thomhas
comhsheasmhach go hinmheánach agus ní dhéanfar measúnuithe cáilíochtúla ná
teicnící maolaithe riosca a aithnítear i réimsí eile den Rialachán seo a
chomhaireamh níos mó ná uair amháin sa chóras sin. 
3.                      
Is iad seo a leanas na caighdeáin a bhaineann le
sonraí inmheánacha: 
(a)         
bunóidh institiúidí a mbearta um rioscaí
oibriúcháin a ghintear go hinmheánach ar thréimhse stairiúil bhreathnóireachta
cúig bliana ar a laghad. Nuair a thosaíonn institiúid an tArdmhodh Tomhais a
úsáid den chéad uair, féadfaidh sí tréimhse bhreathnóireachta stairiúil trí
bliana a úsáid;
(b)     beidh institiúidí in ann a gcuid sonraí
stairiúla inmheánacha maidir le caillteanas a mhapáil sna réimeanna gnó arna
sainmhíniú in Airteagal 306 agus sna cineálacha teagmhais arna sainmhíniú
in Airteagal 313, agus na sonraí sin a sholáthar d'údaráis inniúla arna
iarraidh sin dóibh. In imthosca eisceachtúla,
féadfaidh institiúid teagmhais chaillteanais a dhéanfaidh difear don institiúid
ar fad a leithdháileadh ar réim gnó bhreise na "n-ítimí
corparáideacha". Beidh critéir oibiachtúla, dhoiciméadaithe ag institiúidí
chun caillteanais a leithdháileadh ar réimeanna gnó agus ar chineálacha
teagmhas sonraithe. Is sna bunachair sonraí rioscaí oibriúcháin a thaifeadfaidh
institiúidí na caillteanais rioscaí oibriúcháin a bhaineann le riosca
creidmheasa agus a bhíodh á n‑áireamh acu roimhe sin sna bunachair shonraí
inmheánacha um riosca creidmheasa agus déanfaidh siad iad a aithint ar
leithligh. Ní bheidh caillteanais den sórt sin faoi réir an mhuirir um riosca
oibriúcháin, fad is a leanann institiúidí orthu ag déileáil leo mar riosca
creidmheasa ar mhaithe le ceanglais cistí dílse a ríomh. Cuirfidh institiúidí
na caillteanais rioscaí oibriúcháin a bhaineann le rioscaí margaidh san áireamh
faoi réim an cheanglais cistí dílse le haghaidh riosca oibriúcháin:
(c)     beidh sonraí
inmheánacha na hinstitiúide maidir le caillteanas cuimsitheach sa mhéid is go ngabhfaidh
siad na gníomhaíochtaí agus na neamhchosaintí ábhartha go léir a bhaineann le
gach fochóras agus suíomh geografach iomchuí. Beidh institiúidí in ann a léiriú
nach mbeadh aon tionchar ábhartha ag aon ghníomhaíochtaí nó neamhchosaintí
eisiata, cibé acu ina n-aonair nó i dteannta a chéile, ar na meastacháin
fhoriomlána ar an riosca. Saineoidh institiúidí íostairseacha caillteanais
iomchuí i leith sonraí inmheánacha maidir le caillteanas a bhailiú;
(d)     le cois faisnéis a bhailiú faoi
mhéideanna an chaillteanais chomhláin, baileoidh institiúidí faisnéis faoi
dháta an teagmhais chaillteanais, faoi mhéideanna an chaillteanais chomhláin a gnóthaíodh,
mar aon le faisnéis thuairisciúil faoi na cúiseanna leis an teagmhas
caillteanais nó na gníomhaithe nó na cúiseanna a spreag é;
(e)     maidir le sonraí caillteanais a thig ó
theagmhas caillteanais i bhfeidhm láraithe nó i ngníomhaíocht a bhaineann le
níos mó ná réim gnó amháin, agus iad siúd a thig ó theagmhais chaillteanais
ghaolmhara thar thréimhse ama, beidh critéir shonracha i bhfeidhm ag institiúidí
chun iad a shannadh thar imeacht ama; 
(f)      beidh nósanna imeachta doiciméadaithe
i bhfeidhm ag institiúidí chun measúnú a dhéanamh ar ábharthacht leanúnach
shonraí an chaillteanais stairiúil, lena n-áirítear na cásanna inar féidir
sáruithe ar bhreithiúnais, scálú nó coigeartuithe eile a úsáid, a mhéid is
féidir iad a úsáid agus cé atá údaraithe chun cinntí den sórt sin a dhéanamh.
4.                      
Is iad seo a leanas na caighdeáin cháilitheacha a
bhaineann le sonraí seachtracha: 
(a)         
bainfear leas as sonraí seachtracha ábhartha sa
chóras atá ag institiúidí chun rioscaí oibriúcháin a thomhas, go háirithe nuair
atá cúis ann lena chreidiúint go bhfuil an institiúid neamhchosanta ar
chaillteanais, agus bíodh is nach minic a bhíonn sí neamhchosanta orthu go
bhféadfaidís a bheith dian. Beidh próiseas córasach
ag an institiúid chun cinneadh a dhéanamh cad iad na cásanna a n-úsáidfear
sonraí seachtracha ina leith agus na modheolaíochtaí a úsáidfear chun na sonraí
a ionchorprú ina córas tomhais; 
(b)         
déanfaidh institiúidí athbhreithnithe
rialta ar na coinníollacha agus ar na cleachtais le haghaidh sonraí seachtracha
agus déanfaidh siad iad a dhoiciméadú agus áiritheoidh siad go ndéanfar
athbhreithniú neamhspleách tréimhsiúil orthu.
5.                      
Bainfidh an institiúid leas as anailís ar chnámha scéil
bunaithe ar thuairim shaineolach mar aon le sonraí seachtracha le measúnú a
dhéanamh ar a neamhchosaint ar theagmhais an-dian. Le
himeacht ama, déanfaidh an institiúid bailíochtú agus athmheasúnú ar na
measúnuithe sin trí iad a chur i gcomparáid le caillteanas iarbhír ó thaithí
lena áirithiú go bhfuil siad réasúnta.
6.                      
Is iad seo a leanas na
caighdeáin cháilitheacha a bhaineann le tosca thimpeallacht an ghnó agus le
tosca rialaithe inmheánaigh:
(a)         
cuimseofar príomhthosca thimpeallacht an ghnó agus
na príomhthosca rialaithe inmheánaigh a d’fhéadfadh athrú a dhéanamh ar
phróifíl riosca oibriúcháin na hinstitiúide i modheolaíocht na hinstitiúide
chun riosca a mheasúnú i gcomhair an ghnólachta uile;
(b)         
léireoidh institiúidí go bhfuil údar maith le gach
toisc a roghnaíonn siad toisc gur gníomhaí a spreagann riosca í, bunaithe ar
thaithí agus ar bhreithiúnas saineolaithe sna réimsí gnó lena mbaineann;
(c)         
beidh sé ar chumas institiúidí a léiriú do na
húdaráis inniúla go bhfuil údar maith leis na meastacháin ar an riosca a bheith
íogair ó thaobh athruithe ar na fachtóirí agus ar ualú coibhneasta na
bhfachtóirí éagsúla. Mar aon le hathruithe i riosca de bharr feabhsuithe i
rialuithe riosca a ghabháil, gabhfar le creat na hinstitiúide chun rioscaí a
thomhas na méaduithe a d’fhéadfadh teacht ar riosca i ngeall ar ghníomhaíochtaí
níos casta a bheith ar siúl nó i ngeall ar mhéadú ar an méid gnó a bheidh le
déanamh;
(d)         
déanfaidh an institiúid a creat chun riosca a
thomhas a dhoiciméadú agus áiritheoidh sí go mbeidh sé faoi réir a athbhreithnithe
ar bhonn neamhspleách laistigh den institiúid agus ag údaráis inniúla. Le himeacht ama, déanfaidh institiúidí bailíochtú agus
athmheasúnú ar an bpróiseas agus ar na torthaí trí iad a chur i gcomparáid leis
an gcaillteanas inmheánach iarbhír ó thaithí agus le sonraí ábhartha
seachtracha.
7.         Forbróidh
an ÚBE dréachtchaighdeáin theicniúla rialála d’fhonn an méid seo a leanas a
shonrú: 
(a)         
na coinníollacha chun measúnú a dhéanamh féachaint
an bhfuil córas fónta agus an bhfuil sé á chur i bhfeidhm le hionracas chun
críocha phointe (d) de mhír 2;
(b)         
na cúinsí eisceachtúla sin ina
bhféadfaidh institiúid teagmhais chaillteanas a leithdháileadh ar réim gnó
bhreise dá dtagraítear i bpointe (b) de mhír 3. 
Cuirfidh an ÚBE na dréachtchaighdeáin theicniúla
rialála sin faoi bhráid an Choimisiúin faoin 31 Nollaig 2016.
Déantar cumhacht a tharmligean
chuig an gCoimisiún chun na caighdeáin theicniúla rialála dá dtagraítear sa
chéad fhomhír a ghlacadh i gcomhréir leis an nós imeachta atá leagtha síos in Airteagail 10
go 14 de Rialachán (AE) Uimh. 1093/2010.
Airteagal 312
Tionchar an árachais agus na meicníochtaí eile chun riosca
a aistriú 
1.                      
Ceadóidh údaráis inniúla d’institiúidí tionchar an
árachais a aithint faoi réir na gcoinníollacha atá leagtha amach i míreanna 2
go 5 agus meicníochtaí eile chun riosca a aistriú i gcás inar féidir leis an
institiúid a léiriú go mbainfear amach éifeacht mhaolaitheach shuntasach maidir
le riosca.
2.                      
Beidh soláthraí an árachais údaraithe chun árachas
nó athárachas a sholáthar agus beidh rátáil íosta aige maidir le hinniúlacht
chun éilimh a íoc ó ECAI incháilithe a bhfuil sé deimhnithe ag an ÚBE go
mbaineann sé le céim 3 den cháilíocht chreidmheasa nó le céim níos airde, de
réir na rialacha ualaithe riosca maidir le neamhchosaintí ar institiúidí faoi
Chaibidil 2.
3.                      
Comhlíonfaidh an t-árachas agus
creat árachais na hinstitiúide na coinníollacha seo a leanas: 
(a)         
tá téarma tosaigh nach lú ná bliain amháin ag an
bpolasaí árachais. I gcás polasaithe a bhfuil téarma
iarmharach níos lú ná bliain amháin acu, déanfaidh institiúid caolchorrlaigh
iomchuí a léireoidh tréimhse iarmharach an pholasaí atá ag meath, agus í sin
chomh hard le caolchorrlach iomlán 100 % i gcás polasaithe a bhfuil
tréimhse iarmharach 90 lá nó níos lú acu;
(b)         
tá íostréimhse fógartha 90 lá ag
an bpolasaí árachais chun an conradh a chealú;
(c)         
níl aon eisceachtaí ná
teorainneacha ag an bpolasaí árachais a spreagtar de bharr gníomhaíochtaí
maoirseachta nó, i gcás institiúide teipthe, a chuirfeadh bac ar ghlacadóir nó
ar leachtaitheoir na hinstitiúide an damáiste a d’fhulaing an institiúid nó na
speansais a thabhaigh sí a ghnóthú, ach amháin i leith teagmhas a tharlódh tar
éis imeachtaí glacadóireachta nó leachtaithe a thionscnamh i leith na
hinstitiúide. Mar sin féin, féadfaidh an polasaí árachais aon fhíneáil, aon
phionós, nó aon damáistí pionósacha a thig ó ghníomhaíochtaí na n-údarás
inniúil a eisiamh;
(d)         
léireoidh na ríomhanna
maolaithe riosca an cumhdach árachais ar bhealach a bheidh trédhearcach ó
thaobh an ghaoil atá aige le dóchúlacht iarbhír agus le tionchar an
chaillteanais a bheidh in úsáid chun caipiteal rioscaí oibriúcháin a chinneadh
ar an iomlán agus a bheidh comhsheasmhach leis an méid sin;
(e)         
cuireann aonán tríú páirtí an
t-árachas ar fáil. I gcás árachais a chuirtear ar fáil trí chuideachtaí faoi
chuing nó trí chleamhnaithe, ní mór an neamhchosaint a roinnt ar aonán
neamhspleách tríú páirtí a chomhlíonann na critéir cháilitheachta a leagtar
amach i mír 2;
(f)           
tá an creat chun árachas a aithint
réasúnaithe agus doiciméadaithe go maith.
4.                      
Déanfar na heilimintí seo a leanas go léir a
ghabháil leis an modheolaíocht chun árachas a aithint trí lascainí nó trí
chaolchorrlaigh i méid na haitheanta árachais:
(a)         
i gcás inar lú tréimhse iarmharach an pholasaí
árachais ná bliain amháin:
(i)      tréimhse iarmharach an pholasaí
árachais;
(ii)      téarmaí cealúcháin an pholasaí;
(b)         
neamhchinnteacht na híocaíochta, chomh maith le
neamhréireanna i gcumhdach na bpolasaithe árachais.
5.                      
Maidir leis an laghdú ar cheanglais cistí dílse
i ngeall ar árachais agus ar mheicníochtaí eile um aistriú riosca a aithint, ní
sháróidh sé 20 % de na ceanglas cistí dílse le haghaidh riosca oibriúcháin
roimh theicnící maolaithe riosca a aithint.
Airteagal 313
Teagmhais chaillteanais a aicmiú de réir cineáil
Is iad seo a leanas
cineálacha na dteagmhas caillteanais dá dtagraítear i bpointe (b) d'Airteagal 311(3):

 Tábla 3 
 Catagóir de Chineál Teagmhais || Sainmhíniú 
 Calaois inmheánach || Caillteanais mar gheall ar ghníomhartha de chineál atá beartaithe chun calaois a dhéanamh, maoin a mhídhílsiú nó dul timpeall ar rialacháin, ar an dlí nó ar bheartas na cuideachta, ach gan éagsúlacht/teagmhais idirdhealaithe, a bhaineann le páirtí inmheánach amháin ar a laghad, a chur san áireamh 
 Calaois sheachtrach || Caillteanais mar gheall ar ghníomhartha tríú páirtí de chineál atá beartaithe chun calaois a dhéanamh, maoin a mídhílsiú nó dul timpeall ar an dlí 
 Cleachtais Fostaíochta agus Sábháilteacht san Ionad Oibre || Caillteanais a eascraíonn ó ghníomhartha atá ar neamhréir le dlíthe nó le comhaontuithe fostaíochta nó sláinte agus sábháilteachta, agus a eascraíonn ó éilimh chun díobháil phearsanta a ghnóthú a íoc, nó ó theagmhais éagsúlachta/idirdhealaithe 
 Cliaint, Táirgí & Cleachtais Ghnó || Caillteanais a eascraíonn ó mhainneachtain neamhbheartaithe nó fhaillíoch oibleagáide gairmiúla i leith cliant sonrach a chomhlíonadh (lena n-áirítear ceanglais mhuiníneacha agus oiriúnachta), nó ó nádúr nó ó dhearadh táirge 
 Damáiste do Shócmhainní Fisiceacha || Caillteanais a eascraíonn ó chaillteanas nó ó dhamáiste do shócmhainní fisiceacha de bharr tubaiste nádúrtha nó teagmhas eile 
 Míshocracht ghnó agus teipeanna córais || Caillteanais a eascraíonn ó mhíshocracht ghnó nó ó theipeanna córais 
 Forghníomhú, Seachadadh & Bainistíocht Próisis || Caillteanais ó phróiseáil idirbheart teipthe nó ó bhainistíocht próisis, ó chaidreamh le contrapháirtithe trádála agus le díoltóirí 
Teideal IV
Ceanglais cistí dílse le haghaidh riosca margaidh 
Caibidil 1
Forálacha Ginearálta
Airteagal 314
Lamháltais i leith ceanglas comhdhlúite 
1.                      
Faoi réir mhír 2 agus ar mhaithe le
glansuíomhanna agus ceanglais cistí dílse a ríomh i gcomhréir leis an Teideal
seo ar bhonn comhdhlúite, agus ar mhaithe leis sin amháin, féadfaidh
institiúidí suíomhanna in institiúid nó i ngnóthas amháin a úsáid chun
suíomhanna in institiúid nó i ngnóthas eile a fhritháireamh. 
2.                      
Ní fhéadfaidh institiúidí mír 1
a chur i bhfeidhm ach amháin le cead ó na húdaráis inniúla, cead a thabharfar
má chomhlíontar gach ceann de na coinníollacha seo a leanas:
(a)         
tá cistí dílse leithdháilte go sásúil laistigh
den ghrúpa; 
(b)         
ráthaítear leis an gcreat rialúcháin, dlíthiúil
nó conarthach ina bhfeidhmíonn na hinstitiúidí go bhfuil tacaíocht airgeadais
fhrithpháirteach laistigh den ghrúpa.
3.                      
I gcás ina bhfuil na gnóthais suite i dtríú
tíortha, comhlíonfar gach ceann de na coinníollacha seo a leanas i dteannta na
gcoinníollacha i mír 2:
(a)         
tá na gnóthais sin údaraithe i dtríú tír agus
comhlíonann siad an sainmhíniú ar institiúid chreidmheasa nó is gnólachtaí
infheistíochta aitheanta tríú tír iad;
(b)         
comhlíonann na gnóthais sin, ar bhonn aonair,
ceanglais cistí dílse atá coibhéiseach leis na cinn sin atá leagtha síos sa
Rialachán seo;
(c)         
níl aon rialacháin sna tríú
tíortha atá i gceist a d'fhéadfadh difear suntasach a dhéanamh d’aistriú cistí
laistigh den ghrúpa.
Caibidil 2
Ceanglais cistí dílse le haghaidh riosca an tsuímh 
Roinn 1
Forálacha ginearálta agus ionstraimí ar leith 
Airteagal 315 
Ceanglais cistí dílse le haghaidh riosca an tsuímh 
Beidh ceanglais cistí dílse na hinstitiúide
le haghaidh riosca an tsuímh cothrom le suim na gceanglas cistí dílse le
haghaidh riosca ginearálta agus sonrach a suíomhanna laistigh d’ionstraimí
fiachais agus cothromais. Láimhseálfar suíomhanna urrúsúcháin sa leabhar
trádála mar ionstraimí fiachais.
Airteagal 316 
Glanluacháil
1.                      
Maidir le luach absalóideach fharasbarr shuíomhanna
fada (gearra) na hinstitiúide ar shuíomhanna gearra (fada) na hinstitiúide sna
heisiúintí cothromais, fiachais agus in-chomhshóite céanna agus sna
todhchaíochtaí airgeadais, roghanna, barántais agus barántais chumhdaithe chomhionanna,
beidh an luach sin cothrom le glansuíomh na hinstitiúide laistigh de gach ceann
de na hionstraimí éagsúla sin. Láimhseálfar
suíomhanna laistigh d’ionstraimí díorthacha mar atá leagtha síos in Airteagail 317
go 319 agus an glansuíomh á ríomh. Agus ceanglais chaipitil le haghaidh riosca
shonraigh á ríomh faoi Airteagal 325, déanfar neamhaird d’ionstraimí
fiachais na hinstitiúide arna sealbhú ag an institiúid féin.
2.                      
Ní cheadófar aon
ghlanluacháil idir suíomh in-chomhshóite agus suíomh fritháirimh san ionstraim
is bunús leis, mura nglacann na húdaráis inniúla le cur chuige faoina gcuirtear
san áireamh an dóchúlacht go gcomhshófaí suíomh in-chomhshóite faoi leith nó
mura gceanglaíonn siad go gcumhdófar faoi cheanglas cistí dílse aon
chaillteanas a d’fhéadfadh a bheith i gceist leis an suíomh a chomhshó. Cuirfear
na cineálacha cur chuige sin nó na ceanglais cistí dílse sin in iúl don ÚBE. Déanfaidh
an ÚBE monatóireacht ar an raon cleachtas sa réimse seo agus eiseoidh sé
treoirlínte i gcomhréir le hAirteagal 16 de Rialachán (AE) Uimh. 1093/2010.
3.                      
Ní mór gach glansuíomh, is
cuma cén comhartha atá air, a chomhshó gach lá in airgeadra tuairiscithe na
hinstitiúide de réir an spotráta malartaithe atá i réim an tráth sin sula
ndéantar é a chomhiomlánú.
Airteagal 317
Todhchaíochtaí ráta úis agus réamhchonarthaí 
1.                      
Déanfar todhchaíochtaí ráta úis, comhaontuithe
ar réamhráta (FRAnna) agus réamhoibleagáidí chun ionstraimí fiachais a
cheannach nó a dhíol a láimhseáil mar theaglamaí de shuíomhanna fada agus de
shuíomhanna gearra. Dá bhrí sin, láimhseálfar suíomh todhchaíochtaí a bhfuil
ráta fada úis ag baint leis mar theaglaim d’iasacht a thiocfaidh in aibíocht
dáta seachadta an chonartha todhchaíochtaí agus de shealúchas sócmhainne a
bhfuil dáta aibíochta aige atá cothrom le dáta aibíochta na hionstraime nó an
tsuímh bharúlaigh is bunús leis an gconradh todhchaíochtaí atá i gceist. Ar an
gcaoi chéanna láimhseálfar FRA díolta mar shuíomh fada a bhfuil dáta aibíochta
aige atá cothrom leis an dáta socraíochta móide an tréimhse chonartha, agus mar
shuíomh gearr a bhfuil dáta aibíochta aige atá cothrom leis an dáta socraíochta.
Cuirfear an sealúchas iasachta agus sócmhainne ar áireamh sa chéad chatagóir
atá leagtha amach i dTábla 1 in Airteagal 325 d’fhonn an ceanglas
cistí dílse le haghaidh riosca shonraigh i gcomhair todhchaíochtaí ráta úis
agus FRAnna a ríomh. Láimhseálfar réamhoibleagáid
chun ionstraim fiachais a cheannach mar theaglaim d’iasacht a thiocfaidh in
aibíocht an dáta seachadta agus de (spot)suíomh fada san ionstraim fiachais
féin. Cuirfear an iasacht ar áireamh sa chéad chatagóir atá leagtha amach i dTábla 1
in Airteagal 325 chun críocha an riosca shonraigh, agus cuirfear an
ionstraim fiachais faoin gcolún is iomchuí dó sa tábla céanna.
2.                      
Chun críocha an Airteagail seo, ciallaíonn
‘suíomh fada' suíomh ina bhfuil an ráta úis a gheobhaidh institiúid am éigin sa
todhchaí socraithe aici, agus ciallaíonn ‘suíomh gearr' suíomh ina bhfuil an
ráta úis a íocfaidh sí am éigin sa todhchaí socraithe aici.
Airteagal 318
Roghanna agus barántais 
1.                      
Láimhseálfar roghanna agus barántais ar rátaí
úis, ar ionstraimí fiachais, ar innéacsanna cothromais, ar thodhchaíochtaí
airgeadais, ar bhabhtálacha agus ar airgeadraí eachtracha amhail is dá mba
shuíomhanna iad a bhfuil luach acu atá cothrom le luach mhéid na bunionstraime
dá dtagraíonn an rogha seo, arna iolrú faoina deilte chun críocha na Caibidle
seo. Féadfar na suíomhanna deireanacha sin a
ghlanluacháil i gcoinne aon suíomhanna fritháirimh sna hurrúis nó sna
díorthaigh chomhionanna is bunús leo. Is í an deilte a úsáidfear, nuair is ábhartha,
deilte na malairte lena mbaineann, arna ríomh ag na húdaráis inniúla nó, i gcás
nach bhfuil sé sin ar fáil nó i gcás roghanna thar an gcuntar, faoi réir chead
na n-údaráis inniúil, an deilte arna ríomh ag an institiúid féin ag baint
úsáide as samhail iomchuí. Tabharfar cead má mheastar ráta athraithe luach na
rogha nó luach an bharántais go hiomchuí leis an tsamhail i leith athruithe
beaga i bpraghas margaidh na bunionstraime.
2.                      
Léireoidh institiúidí rioscaí eile go sásúil,
seachas an riosca deilte a bhaineann le roghanna sna ceanglais cistí dílse.
3.                      
Forbróidh an ÚBE dréachtchaighdeáin theicniúla
rialála lena saineofar réimse modhanna chun rioscaí eile, seachas riosca
deilte, dá dtagraítear i mír 2 a léiriú sna ceanglais cistí dílse ar
bhealach a thagann le scála agus le castacht ghníomhaíochtaí na n-institiúidí
maidir le roghanna agus le barántais.
Cuirfidh an ÚBE na dréachtchaighdeáin
theicniúla rialála sin faoi bhráid an Choimisiúin faoin 1 Eanáir 2013.
Déantar cumhacht a tharmligean chuig an
gCoimisiún chun na caighdeáin theicniúla rialála dá dtagraítear sa chéad
fhomhír a ghlacadh i gcomhréir le hAirteagail 10 go 14 de Rialachán (AE) Uimh. 1093/2010.
Airteagal 319
Babhtálacha
Déileálfar le babhtálacha chun críocha
riosca an ráta úis ar an mbonn céanna is a dhéileáiltear le hionstraimí ar an
gclár comhardaithe. Dá bhrí sin, i gcás babhtála ráta úis faoina bhfaigheann
institiúid ús de réir ráta chomhlúthaigh agus faoina n-íocann sí ús de réir
ráta sheasta, láimhseálfar í amhail is dá mbeadh sí coibhéiseach le suíomh fada
in ionstraim ráta chomhlúthaigh a bhfuil aibíocht aici atá coibhéiseach leis an
tréimhse go dtí go socrófar ús an chéad uair eile agus le suíomh gearr in
ionstraim ráta sheasta a bhfuil an aibíocht chéanna aici is atá ag an mbabhtáil
féin.
Airteagal 320
Riosca ráta úis ar ionstraimí díorthacha
1.                      
Féadfaidh institiúidí a mharcálann ón margadh
agus a bhainistíonn riosca ráta úis ar na hionstraimí díorthacha atá cumhdaithe
in Airteagail 317 go 319 ar bhonn sreafa airgid lascainithe, faoi réir
chead na n-údarás inniúil, leas a bhaint as samhlacha íogaireachta chun na
suíomhanna dá dtagraítear sna hAirteagail sin a ríomh agus féadfaidh siad iad a
úsáid le haghaidh aon bhanna a amúchtar thar a shaolré iarmharach seachas tríd
an bpríomhshuim a aisíoc in aon íocaíocht deiridh amháin. Tabharfar an cead seo má ghineann na samhlacha sin
suíomhanna a bhfuil an íogaireacht chéanna acu maidir le hathruithe sa ráta úis
is atá ag na sreafaí airgid is bunús leo. Déanfar an íogaireacht seo a mheas faoi
threoir gluaiseachtaí neamhspleácha i rátaí samplacha ar fud an chuair toraidh,
a bhfuil pointe íogaireachta amháin ar a laghad acu i ngach aon cheann de na
bannaí aibíochta atá leagtha amach i dTábla 2 in Airteagal 328.
Déanfar na suíomhanna sin a áireamh agus ceanglais cistí dílse le haghaidh
riosca sonrach na n-ionstraimí fiachais á ríomh.
2.                      
Féadfaidh institiúidí nach
n-úsáideann samhlacha faoi mhír 1, suíomhanna laistigh d’ionstraimí díorthacha
a chumhdaítear in Airteagail 317 go 319 agus a chomhlíonann na
coinníollacha seo a leanas ar a laghad a láimhseáil mar shuíomhanna
lán-fhritháirimh:
(a)         
tá an luach céanna ar na suíomhanna agus tá siad
ainmnithe san airgeadra céanna;
(b)         
tá an ráta tagartha (i gcás suíomhanna ráta chomhlúthaigh)
nó an cúpón (i gcás suíomhanna ráta sheasta) comhoiriúnaithe go dlúth;
(c)         
freagraíonn an chéad dáta eile chun ús a shocrú,
nó i gcas suíomhanna cúpóin seasta, an aibíocht iarmhair, do na srianta seo a
leanas:
(i)      níos lú ná mí amháin agus dá bhrí sin:
an lá céanna;
(ii)      idir mí amháin agus bliain amháin
agus dá bhrí sin: laistigh de sheacht lá;
(iii)     níos mó ná bliain amháin agus dá bhrí
sin: laistigh de 30 lá.
Airteagal 321
Díorthaigh chreidmheasa
1.                      
Nuair atá ceanglas cistí dílse le haghaidh riosca
ginearálta agus riosca sonrach an pháirtí sin a ghlacann an riosca creidmheasa
(‘díoltóir na cosanta’) á ríomh, mura sonraítear a mhalairt, úsáidfear méid
barúlach an chonartha díorthach creidmheasa. D'ainneoin
na chéad abairte, féadfaidh an institiúid rogha a dhéanamh an luach barúlach
móide an t-athrú i margadhluach glan an díorthaigh chreidmheasa ó thráth
tionscanta na trádála, arb ionann é agus athrú glan síos ó thaobh dhíoltóir na
cosanta de agus a mbeadh comhartha diúltach air, a chur in ionad an luacha
bharúlaigh. Ar mhaithe leis an muirear um riosca sonrach a ríomh, seachas i
gcás babhtálacha an toraidh iomláin, beidh feidhm ag aibíocht an chonartha
díorthach creidmheasa, seachas ag aibíocht na hoibleagáide. Déantar suíomhanna
a chinneadh mar seo a leanas:
(a)         
cruthaíonn babhtáil an toraidh iomláin suíomh
fada i riosca ginearálta na hoibleagáide tagartha mar aon le suíomh gearr i
riosca ginearálta an bhanna rialtais a bhfuil aibíocht aige atá coibhéiseach
leis an tréimhse go dtí an chéad uair eile a shocrófar ús agus a sanntar ualú
riosca 0 % dó faoi Theideal II, Caibidil 2. Cruthaíonn sí suíomh fada freisin i riosca sonrach na
hoibleagáide tagartha;
(b)         
ní chruthaíonn babhtáil mainneachtana
creidmheasa suíomh i gcomhair riosca ghinearálta. Chun críocha riosca shonraigh,
ní mór don institiúid suíomh fada sintéiseach a thaifeadadh in oibleagáid an
aonáin tagartha, ach amháin sa chás go bhfuil rátáil sheachtrach á déanamh ar
an díorthach agus comhlíonann sé na coinníollacha maidir le hítim féich
cháilithigh, agus sa chás sin taifeadtar suíomh fada sa díorthach. Má tá
íocaíochtaí préimhe nó úis dlite faoin toradh, ní mór na sreafaí airgid sin a
léiriú mar shuíomhanna barúlacha i mbannaí rialtais;
(c)         
cruthaíonn nóta creidmheas-nasctha aonainm
suíomh fada i riosca ginearálta an nóta féin, mar tháirge ráta úis. Chun críche
riosca shonraigh, cruthaítear suíomh fada sintéiseach in oibleagáid an aonáin
tagartha. Cruthaítear suíomh fada breise in eisitheoir an nóta. I gcás ina
bhfuil rátáil sheachtrach ag nóta creidmheas-nasctha agus ina gcomhlíonann sé
na coinníollacha maidir le hítim féich cháilithigh, ní gá ach suíomh fada
aonair mar aon le riosca sonrach an nóta a thaifeadadh; 
(d)         
chomh maith le suíomh fada i riosca sonrach
eisitheoir an nóta, cruthaíonn nóta creidmheas-nasctha il-ainmneacha a
sholáthraíonn cosaint chomhréireach suíomh laistigh de gach aonán tagartha,
agus méid barúlach iomlán an chonartha sannta do na suíomhanna de réir an chion
den mhéid barúlach iomlán atá in ionannas le gach neamhchosaint ar aonán
tagartha. I gcás inar féidir níos mó ná oibleagáid amháin de chuid aonáin
tagartha a roghnú, is de réir na hoibleagáide ag a bhfuil an t-ualú riosca is
airde a chinntear an riosca sonrach.
I gcás ina bhfuil rátáil sheachtrach ag nóta
creidmheas-nasctha il-ainmneacha agus i gcás ina gcomhlíonann sé na
coinníollacha maidir le hítim féich cháilithigh, ní gá ach suíomh fada
aonair mar aon le riosca sonrach an nóta a thaifeadadh; 
(e)         
cruthaíonn creidmheas díorthach don chéad
sócmhainn a mhainníonn suíomh don mhéid barúlach in oibleagáid gach aon aonán
tagartha. I gcás ina bhfuil méid na híocaíochta uasta i leith teagmhas
creidmheasa níos ísle ná an ceanglas cistí dílse faoin modh sin a luaitear sa
chéad abairt den phointe seo, féadfar uasmhéid na híocaíochta a ghlacadh mar an
ceanglas cistí dílse le haghaidh riosca shonraigh. 
Cruthaíonn díorthach creidmheasa don dara
sócmhainn a mhainníonn suíomh don mhéid barúlach in oibleagáid gach aon aonán
tagartha lúide ceann amháin (an ceann a bhfuil an ceanglas cistí dílse is ísle le
haghaidh riosca shonraigh aici). I gcás ina bhfuil uasmhéid na híocaíochta i
leith teagmhas creidmheasa níos ísle ná an ceanglas cistí dílse faoin modh sin
a luaitear sa chéad abairt den phointe seo, féadfar an méid sin a ghlacadh mar
an ceanglas cistí dílse le haghaidh riosca shonraigh. 
I gcás ina ndéantar rátáil sheachtrach ar
dhíorthach creidmheasa don n-ú mainneachtain, ríomhfaidh díoltóir na cosanta an
ceanglas cistí dílse le haghaidh riosca shonraigh ag baint leasa as rátáil an
díorthaigh agus cuirfidh sé na hualuithe riosca urrúsúcháin faoi seach i
bhfeidhm de réir mar is infheidhme;
2.                      
I gcás an pháirtí a aistríonn riosca creidmheasa
(ceannaitheoir na cosanta), cinntítear na suíomhanna trí aithris a dhéanamh ar
phrionsabal dhíoltóir na cosanta, cé is moite de nóta creidmheas-nasctha (nach
bhfuil aon suíomh gearr san eisitheoir ag dul leis). Nuair atá an ceanglas
cistí dílse le haghaidh ‘ceannaitheoir na cosanta’ á ríomh, úsáidfear méid
barúlach an chonartha díorthach creidmheasa. D'ainneoin na chéad abairte,
féadfaidh an institiúid rogha a dhéanamh an luach barúlach lúide an t-athrú glan
ar mhargadhluach an díorthaigh chreidmheasa ó thráth tionscanta na trádála, is
é sin le rá athrú glan síos ó thaobh cheannaitheoir na cosanta de agus a mbeadh
comhartha diúltach air, a chur in ionad an luacha bharúlaigh. Má tharlaíonn sé tráth faoi leith, go bhfuil céadrogha ar
cheannach i dteannta banna uaschéimnigh ann, láimhseáfar tráth den sórt sin mar
aibíocht na cosanta. 
Airteagal 322
Urrúis arna ndíol faoi chomhaontú athcheannaigh nó arna
n-iasachtú
AisTreoir na n-urrús nó na gceart faoi
ráthaíocht a bhaineann le teidlíocht chun urrús i gcomhaontú
athcheannaigh, agus iasachtóir na n-urrús in iasachtú urrús, cuirfidh siad na
hurrúis sin ar áireamh agus ceanglas cistí dílse a ríomh faoin gCaibidil seo ar
choinníoll gur suíomhanna sa leabhar trádála iad na hurrúis sin.
Roinn 2
Ionstraimí fiachais 
Airteagal 323
Glansuíomhanna in ionstraimí fiachais 
Déanfar glansuíomhanna a aicmiú de réir an
airgeadra ina bhfuil siad ainmnithe agus ríomhfaidh siad an ceanglas cistí
dílse le haghaidh riosca ghinearálta agus riosca shonraigh i ngach airgeadra
aonair ar leithligh.
Foroinn 1
Riosca sonrach
Airteagal 324
Uasteorainn ar an gceanglas cistí dílse le haghaidh
glansuímh 
Féadfaidh an institiúid uasteorainn a chur
ar an gceanglas cistí dílse le haghaidh riosca sonrach an ghlansuímh in
ionstraim fiachais ar uasleibhéal féideartha an chaillteanais a bhaineann le
riosca mainneachtana. I gcás suímh ghearr, is féidir an teorainn sin a ríomh
mar athrú i luach toisc gur tháinig an ionstraim nó, i gcás inarb iomchuí sin,
na hainmneacha is bunús léi chun bheith saor ó riosca mainneachtana láithreach.
Airteagal 325
Ceanglais cistí dílse le haghaidh ionstraimí fiachais
nach ionstraimí urrúsúcháin iad
1.                      
Déanfaidh an institiúid a glansuíomhanna sa
leabhar trádála in ionstraimí nach suíomhanna urrúsúcháin iad arna ríomh i
gcomhréir le hAirteagal 31 a shannadh do na catagóirí iomchuí i dTábla 1
ar bhonn a n-eisitheora nó a bhféichiúnaí, ar bhonn a measúnaithe creidmheasa
inmheánaigh nó sheachtraigh, agus ar bhonn a n-aibíochta iarmhair, agus ansin
déanfaidh sí iad a iolrú faoi na hualuithe a thaispeántar sa tábla sin. Suimeoidh sí a suíomhanna ualaithe a thig ó chur i bhfeidhm
an Airteagail seo, is cuma más suíomhanna fada nó suíomhanna gearra iad,
d'fhonn a ceanglas cistí dílse le haghaidh riosca shonraigh a ríomh.
 Tábla 1 
 Catagóirí || Ceanglas cistí dílse le haghaidh riosca shonraigh 
 Urrúis fiachais a gheobhadh ualú riosca 0 % faoin gcur chuige caighdeánaithe maidir le riosca creidmheasa. || 0 % 
 Urrúis fiachais a gheobhadh ualú riosca 20 % nó 50 % faoin gcur chuige caighdeánaithe maidir le riosca creidmheasa agus ítimí cáilitheacha eile arna sainiú i mír 6. || 0,25 % (tréimhse iarmharach sé mhí nó níos lú go dtí aibíocht deiridh) 1.00 % (tréimhse iarmharach níos mó ná sé mhí agus suas go dtí 24 mí, agus é sin san áireamh, go dtí aibíocht deiridh) 1,60 % (téarma iarmharach níos mó ná 24 mí go dtí aibíocht) 
 Urrúis fiachais a gheobhadh ualú riosca 100 % faoin gcur chuige caighdeánaithe maidir le riosca creidmheasa. || 8,00 % 
 Fiachas a gheobhadh ualú riosca 150 % faoin gcur chuige caighdeánaithe maidir le riosca creidmheasa. || 12,00 % 
2.                      
I gcás institiúidí a chuireann an cur chuige IRB
i bhfeidhm maidir le haicme sin na neamhchosanta a bhfuil eisitheoir na
hionstraime ina chuid de, d’fhonn a bheith incháilithe chun ualú riosca a fháil
faoin gcur chuige caighdeánaithe maidir le riosca creidmheasa dá dtagraítear i mír 1,
beidh rátáil inmheánach ag eisitheoir na neamhchosanta ag a mbeidh PD a bheidh
coibhéiseach leis an PD nó níos ísle ná an PD a bhaineann leis an gcéim iomchuí
den cháilíocht chreidmheasa faoin gcur chuige caighdeánaithe.
3.                      
Féadfaidh institiúidí na
ceanglais riosca shonraigh a bhaineann le haon bhannaí a cháilíonn d’ualú
riosca 10 % i gcomhréir leis an láimhseáil in Airteagal 124(3) a
ríomh mar leath den cheanglas cistí dílse le haghaidh riosca shonraigh don dara
catagóir i dTábla 1.
4.                      
I measc na n-ítimí cáilitheacha eile tá: 
(a)         
suíomhanna fada agus gearra i sócmhainní a
cháilíonn do chéim cáilíochta chreidmheasa a fhreagraíonn do ghrád
infheistíochta ar a laghad sa phróiseas mapála faoin gcur chuige caighdeánaithe
maidir le riosca creidmheasa;
(b)         
suíomhanna fada agus gearra i sócmhainní a
bhfuil PD acu faoin gcur chuige IRB maidir le riosca creidmheasa, de bharr
shócmhainneacht an eisitheora, nach bhfuil níos airde ná an ceann a bhaineann
leis na sócmhainní dá dtagraítear faoi (a);
(c)         
suíomhanna fada agus gearra
i sócmhainní nach bhfuil measúnú creidmheasa ó institiúid ainmnithe um measúnú
creidmheasa seachtrach ar fáil ina leith, agus a chomhlíonann gach ceann de na
coinníollacha seo a leanas:
(i)      measann an institiúid lena mbaineann
go bhfuil siad sách leachtach;
(ii)      tá an cháilíocht infheistíochta atá
acu, de réir bhreithiúnas na hinstitiúide féin, ar a laghad coibhéiseach le cáilíocht
infheistíochta na sócmhainní dá dtagraítear faoi phointe (a);
(iii)     tá siad liostaithe ar mhargadh
rialáilte amháin ar a laghad i mBallstát nó ar stocmhalartán i dtríú tír ar
choinníoll go n-aithníonn údaráis inniúla an Bhallstáit ábhartha an malartán;
(d)         
suíomhanna fada agus gearra i sócmhainní arna
n-eisiúint ag institiúidí faoi réir na gceanglas cistí dílse atá leagtha amach
sa Rialachán seo a mheasann an institiúid lena mbaineann go bhfuil siad sách
leachtach agus a bhfuil cáilíocht infheistíochta acu, de réir bhreithiúnas na
hinstitiúide féin, atá coibhéiseach ar a laghad le cáilíocht infheistíochta na
sócmhainní dá dtagraítear faoi phointe (a);
(e)         
urrúis arna n-eisiúint ag institiúidí a mheastar
a bheith de cháilíocht chreidmheasa atá coibhéiseach leis an gcáilíocht chreidmheasa,
nó níos airde ná é, a bhaineann le céim 2 den cháilíocht chreidmheasa faoin
gcur chuige caighdeánaithe maidir le riosca creidmheasa na neamhchosaintí ar
institiúidí agus atá faoi réir socruithe maoirseachta agus rialála atá
inchomparáide leis na socruithe faoin Rialachán seo.
Beidh modheolaíocht dhoiciméadaithe i bhfeidhm
ag institiúidí a bhaineann leas as pointe (c) nó pointe (d) chun measúnú a
dhéanamh féachaint an gcomhlíonann na sócmhainní na ceanglais sna pointí sin,
agus cuirfidh siad an mhodheolaíocht sin in iúl do na húdaráis inniúla.
Airteagal 326
Ceanglas cistí dílse le haghaidh ionstraimí urrúsúcháin

1.                      
I gcás ionstraimí sa leabhar trádála ar
suíomhanna urrúsúcháin iad, déanfaidh an institiúid a glansuíomhanna arna ríomh
i gcomhréir le hAirteagal 316(1) a ualú de réir na méideanna seo a leanas:
(a)         
i gcás suíomhanna urrúsúcháin a bheadh
​​faoi réir an Chur Chuige Chaighdeánaithe maidir le riosca
creidmheasa i leabhar neamhthrádála na hinstitiúide céanna, 8 % den ualú
riosca faoin gCur Chuige Caighdeánaithe faoi mar atá leagtha amach i gCaibidil 5;
(b)         
i gcás suíomhanna urrúsúcháin a bheadh
​​faoi réir an Chur Chuige Inmheánaigh Bunaithe ar Rátálacha i
leabhar neamhthrádála na hinstitiúide céanna, 8 % den ualú riosca faoin gCur
Chuige Inmheánach Bunaithe ar Rátálacha mar atá leagtha amach i gCaibidil 5.
2.                      
Féadfar Modh na Foirmle Maoirseachta atá leagtha
amach in Airteagal 257 a úsáid i gcás inar féidir leis an institiúid
meastacháin a dhéanamh ar PD, agus nuair is infheidhme ar luach na
neamhchosanta agus ar LGD mar ionchuir i Modh na Foirmle Maoirseachta i
gcomhréir leis na ceanglais maidir le meastachán a dhéanamh ar na paraiméadair
sin faoin gCur Chuige Inmheánach Bunaithe ar Rátálacha i gcomhréir le Caibidil 2,
Roinn 3. 
Maidir le hinstitiúid seachas an institiúid tionscnóra
a d’fhéadfadh é a chur i bhfeidhm maidir leis an suíomh urrúsúcháin céanna ina
leabhar neamhthrádála, ní féidir léi an modh sin a úsáid ach amháin faoi réir
chead na n-údarás inniúil, cead a thabharfar nuair a chomhlíonann an institiúid
an coinníoll atá san abairt roimhe seo. 
Mar mhalairt air sin, is féidir Meastacháin ar
PD agus ar LGD mar ionchuir i Modh na Foirmle Maoirseachta a chinneadh freisin
bunaithe ar na meastacháin a fhaightear ón gcur chuige IRC atá ag institiúid ar
tugadh cead di úsáid a bhaint as samhail inmheánach i gcomhair riosca sonrach
na n-ionstraimí fiachais. Ní fhéadfar an rogha
deiridh sin a úsáid ach amháin faoi réir chead na n-údarás inniúil, cead a
thabharfar má chomhlíonann na meastacháin sin na ceanglais chainníochtúla
maidir leis an an gCur Chuige Inmheánach Bunaithe ar Rátálacha atá leagtha
amach i gCaibidil 2, Roinn 3.
I gcomhréir le hAirteagal 16 de Rialachán
(AE) Uimh. 1093/2010, eiseoidh an ÚBE treoirlínte maidir le meastacháin ar PD
agus ar LGD a úsáid mar ionchuir nuair atá na meastacháin sin bunaithe ar chur
chuige IRC.
3.                      
I gcás suíomhanna urrúsúcháin atá faoi réir ualú
riosca breise i gcomhréir le hAirteagal 396, cuirfear 8 % den ualú
iomlán riosca i bhfeidhm.
4.                      
Suimeoidh institiúid a
suíomhanna ualaithe a thig ó chur i bhfeidhm an Airteagail seo (is cuma más
suíomhanna gearra nó suíomhanna fada iad) d'fhonn a ceanglas cistí dílse le haghaidh
riosca shonraigh a ríomh. 
5.                      
De mhaolú ar mhír 4, ar
feadh idirthréimhse dar críoch 31 Nollaig 2013, déanfaidh an
institiúid a glansuíomhanna fada ualaithe agus a glansuíomhanna gearra ualaithe
a shuimiú ar leithligh. Beidh an ceann is mó den dá shuim sin ina cheanglas
cistí dílse le haghaidh riosca shonraigh. Déanfaidh an institiúid suim iomlán a
glansuíomhanna fada ualaithe agus a glansuíomhanna gearra ualaithe, arna
miondealú de réir chineál na mbunsócmhainní, a thuairisciú gach ráithe, áfach,
d’údarás inniúil an Bhallstáit bhaile. 
Airteagal 327
Ceanglas cistí dílse maidir leis an bpunann trádála
comhgaoil
1.                      
Is é a bheidh sa phunann trádála chomhghaoil
suíomhanna urrúsúcháin mar aon le díorthaigh chreidmheasa don n-ú mainneachtain
a chomhlíonann gach ceann de na critéir seo a leanas:
(a)         
ní suíomhanna athurrúsúcháin iad, ná roghanna ar
thráinse urrúsúcháin, ná aon díorthaigh eile de neamhchosaintí ar urrúsú nach
soláthraíonn sciar pro-rata sna fáltais ó thráinse urrúsúcháin. 
(b)         
is ceann amháin díobh seo a leanas gach
ionstraim thagartha:
(i)      ionstraimí aonainm, lena n-áirítear
díorthaigh chreidmheasa aonainm, a bhfuil margadh dhá threo leachtach ann ina
leith;
(ii)      innéacsanna a thrádáiltear de ghnáth
bunaithe ar na haonáin tagartha sin.
Meastar go bhfuil margadh dhá threo ann má
dhéantar tairiscintí neamhspleácha bona fide chun earraí a cheannach agus a
dhíol ionas gur féidir praghas a bhaineann go réasúnach leis an bpraghas díola
deireanach nó le tairiscint iomaíoch bona fide agus luachanna tairisceana
reatha a chinneadh laistigh de lá amháin agus a shocrú ar an bpraghas sin
laistigh de thréimhse measartha gearr ag teacht le gnás trádála. 
2.                      
Ní bheidh suíomhanna faoina ndéantar tagairt
d’aon cheann díobh seo a leanas mar chuid den phunann trádála chomhghaoil:
(a)         
bunionstraim is féidir a shannadh d’aicme na
neamhchosanta ‘éilimh mhiondíola nó éilimh theagmhasacha mhiondíola' nó d’aicme
na neamhchosanta ‘éilimh nó éilimh theagmhasacha arna n-urrú le morgáistí ar mhaoin
dhochorraithe' faoin gcur chuige caighdeánaithe maidir le riosca creidmheasa i
leabhar neamhthrádála na hinstitiúide;
(b)         
éileamh ar aonán sainchuspóireach. 
3.                      
Féadfaidh institiúid suíomhanna a áireamh sa
phunann trádála chomhghaoil nach suíomhanna urrúsúcháin ná díorthaigh
chreidmheasa don n-ú mainneachtain iad ach a fhálaíonn suíomhanna eile den
phunann sin, ar choinníoll go bhfuil margadh dhá threo leachtach, mar a
mhínítear san fhomhír dheireanach de mhír 1, ann don ionstraim sin nó dá bunionstraimí.
4.                      
Socróidh institiúid an ceann
is mó mó de na méideanna seo a leanas mar cheanglas cistí dílse le haghaidh
riosca shonraigh i gcás na punainne trádála comhghaoil:
(a)         
an ceanglas cistí dílse iomlán le haghaidh riosca
shonraigh a mbeadh feidhm aige maidir le glansuíomhanna fada na punainne
trádála comhghaoil agus leo sin amháin;
(b)         
an ceanglas cistí dílse iomlán le haghaidh riosca
shonraigh a mbeadh feidhm aige maidir le glansuíomhanna gearra na punainne
trádála comhghaoil agus leo sin amháin.
Foroinn 2
Riosca ginearálta 
Airteagal 328
Riosca ginearálta a ríomh bunaithe ar aibíocht 
1.                      
D’fhonn ceanglais cistí dílse le haghaidh riosca
ghinearálta a ríomh, déanfar gach suíomh a ualú de réir aibíochta mar a
mhínítear i mír 2 chun méid na gceanglas cistí dílse a cheanglaítear ina
n-aghaidh a ríomh. Déanfar an ceanglas seo a laghdú nuair a a shealbhaítear
suíomh ualaithe taobh le suíomh ualaithe urchomhaireach atá laistigh den bhanda
aibíochta céanna. Déanfar laghdú ar an gceanglas freisin nuair atá na
suíomhanna ualaithe urchomhaireacha i mbandaí aibíochta éagsúla, agus
braithfidh méid an laghdaithe sin ar cibé atá nó nach bhfuil an dá shuíomh
laistigh den chrios céanna, agus ar na criosanna áirithe ina bhfuil siad. 
2.                      
Déanfaidh an institiúid a glansuíomhanna a
shannadh do na bandaí aibíochta iomchuí i gcolún 2 nó i gcolún 3, de réir mar
is iomchuí, i dTábla 2 i mír 4. Déanfaidh sí é sin ar bhonn na
haibíochta iarmhair i gcás ionstraimí ráta sheasta agus ar bhonn na tréimhse go
dtí go socrófar an chéad ráta úis eile i gcás na n-ionstraimí sin ar a bhfuil
ráta athraitheach úis roimh an aibíocht deiridh. Déanfaidh sí idirdhealú
freisin idir ionstraimí fiachais a bhfuil cúpón 3 % nó níos mó acu agus na
cinn sin a bhfuil cúpón níos lú ná 3 % acu agus déanfaidh sí iad a
leithdháileadh ar an dóigh sin ar cholún 2 nó ar cholún 3 i dTábla 2.
Déanfaidh sí gach aon cheann díobh a iolrú faoin ualú i gcomhair an bhanda
aibíochta atá i gceist i gcolún 4 i dTábla 2.
3.                      
Ina dhiaidh sin, ríomhfaidh an institiúid suim
na suíomhanna fada ualaithe agus suim na suíomhanna gearra ualaithe i ngach aon
bhanda aibíochta. Beidh suim na suíomhanna fada atá
comhoiriúnaithe leis na suíomhanna gearra i mbanda aibíochta áirithe cothrom
leis an suíomh ualaithe comhoiriúnaithe sa bhanda sin, agus beidh an suíomh
iarmharach fada nó gearr cothrom leis an suíomh ualaithe gan chomhoiriúnú don
bhanda céanna. Ríomhfar iomlán na suíomhanna ualaithe comhoiriúnaithe i ngach
banda ansin.
4.                      
Ríomhfaidh an institiúid
iomláin na suíomhanna fada ualaithe gan chomhoiriúnú i gcomhair na mbandaí atá
ar áireamh i ngach aon cheann de na criosanna i dTábla 2 d'fhonn an suíomh
fada ualaithe gan chomhoiriúnú a fháil i gcomhair gach creasa. Ar an gcaoi
chéanna, déanfar suim na suíomhanna gearra ualaithe gan chomhoiriúnú i gcomhair
gach aon bhanda i gcrios áirithe a shuimiú chun an suíomh gearr ualaithe gan
chomhoiriúnú a ríomh le haghaidh an chreasa sin. Beidh an chuid sin den suíomh
fada ualaithe gan chomhoiriúnú do chrios áirithe atá comhoiriúnaithe leis an
suíomh gearr ualaithe gan chomhoiriúnú le haghaidh an chreasa chéanna cothrom
leis an suíomh ualaithe comhoiriúnaithe le haghaidh an chreasa sin. Beidh an
chuid sin den suíomh fada ualaithe gan chomhoiriúnú nó den suíomh gearr
ualaithe gan chomhoiriúnú i gcomhair creasa nach féidir a chomhoiriúnú amhlaidh
cothrom leis an suíomh ualaithe gan chomhoiriúnú i comhair an chreasa sin.
 Tábla 2 
 Crios || Banda aibíochta ||   ||   
 Cúpón 3 % nó níos mó || Cúpón níos lú ná 3 % 
 1 || 0 ≤ 1 mhí || 0 ≤ 1 mhí || 0,00 || — 
 > 1 ≤ 3 mhí || > 1 ≤ 3 mhí || 0,20 || 1,00 
 > 3 ≤ 6 mhí || > 3 ≤ 6 mhí || 0,40 || 1,00 
 > 6 ≤ 12 mhí || > 6 ≤ 12 mhí || 0,70 || 1,00 
 2 || > 1 ≤ 2 bhliain || > 1,0 ≤ 1,9 bliain || 1,25 || 0,90 
 > 2 ≤ 3 bliana || > 1,9 ≤ 2,8 bliain || 1,75 || 0,80 
 > 3 ≤ 4 bliana || > 2,8 ≤ 3,6 bliain || 2,25 || 0,75 
 3 || > 4 ≤ 5 bliana || > 3,6 ≤ 4,3 bliain || 2,75 || 0,75 
 > 5 ≤ 7 mbliana || > 4,3 ≤ 5,7 bliain || 3,25 || 0,70 
 > 7 ≤ 10 mbliana || > 5,7 ≤ 7,3 bliain || 3,75 || 0,65 
 > 10 ≤ 15 bliana || > 7,3 ≤ 9,3 bliain || 4,50 || 0,60 
 > 15 ≤ 20 bliain || > 9,3 ≤ 10,6 bliain || 5,25 || 0,60 
 > 20 bliain || > 10,6 ≤ 12,0 bliain || 6,00 || 0,60 
   || > 12,0 ≤ 20,0 bliain || 8,00 || 0,60 
   || > 20 bliain || 12,50 || 0,60 
5.                      
Beidh méid an tsuímh fhada nó an tsuímh ghearr
ualaithe gan chomhoiriúnú i gcrios a haon atá comhoiriúnaithe leis an suíomh
gearr nó fada ualaithe gan chomhoiriúnú i gcrios a dó cothrom leis an suíomh
ualaithe comhoiriúnaithe idir crios a haon agus crios a dó. Déanfar an ríomh céanna ansin maidir leis an gcuid sin den
suíomh ualaithe gan chomhoiriúnú i gcrios a dó atá fágtha agus an suíomh
ualaithe gan chomhoiriúnú i gcrios a trí d’fhonn an suíomh ualaithe
comhoiriúnaithe idir crios a dó agus crios a trí a ríomh. 
6.                      
Féadfaidh an institiúid an
t-ord atá i mír 5 a chasadh droim ar ais chun an suíomh ualaithe
comhoiriúnaithe idir crios a dó agus crios a trí a ríomh sula ríomhann sí an
suíomh idir crios a haon agus crios a dó. 
7.                      
Déanfar fuílleach an tsuímh
ualaithe gan chomhoiriúnú i gcrios a haon a chomhoiriúnú leis an bhfuílleach
den suíomh sin i gcrios a trí tar éis dó a bheith comhoiriúnaithe le crios a
dó, d’fhonn an suíomh ualaithe comhoiriúnaithe idir crios a haon agus crios a
trí a fháil. 
8.                      
Déanfar na suíomhanna
iarmharacha a bheidh fágtha i ndiaidh na dtrí ríomh comhoiriúnaithe faoi leith
i mír 5, mír 6 agus mír 7 a shuimiú.
9.                      
Déanfar ceanglas cistí dílse
na hinstitiúide a ríomh mar shuim: 
(a)         
10 % de shuim na suíomhanna ualaithe
comhoiriúnaithe i ngach banda aibíochta; 
(b)         
40 % den suíomh ualaithe comhoiriúnaithe i
gcrios a haon; 
(c)         
30 % den suíomh ualaithe comhoiriúnaithe i
gcrios a dó; 
(d)         
30 % den suíomh ualaithe comhoiriúnaithe i
gcrios a trí; 
(e)         
40 % den suíomh ualaithe comhoiriúnaithe
idir criosanna a haon agus a dó agus idir criosanna a dó agus a trí; 
(f)           
150 % den suíomh ualaithe comhoirúnaithe
idir criosanna a haon agus a trí; 
(g)         
100 % de na suíomhanna ualaithe iarmharacha
gan chomhoiriúnú. 
Airteagal 329
Riosca ginearálta a ríomh bunaithe ar fhad tréimhse
1.                      
Féadfaidh institiúidí leas a bhaint as cur
chuige a léiríonn fad tréimhse chun ceanglas cistí dílse le haghaidh riosca ghinearálta
ar ionstraimí fiachais a ríomh, in ionad an chur chuige atá leagtha amach in Airteagal 328,
ar choinníoll go ndéanann an institiúid amhlaidh ar bhonn comhsheasmhach. 
2.                      
Faoin gcur chuige bunaithe
ar fhad tréimhse dá dtagraítear i mír 1, tógfaidh an institiúid
margadhluach gach ionstraime fiachais ar ráta seasta agus ríomhfaidh sí a
thoradh go dtí aibíocht dá bhrí sin, arb ionann é agus an ráta lascaine
intuigthe don ionstraim sin. I gcás ionstraimí ráta chomhlúthaigh, tógfaidh an
institiúid margadhluach gach ionstraime agus ríomhfaidh sí a toradh, dá bhrí
sin, ar an toimhde go mbeidh an phríomhshuim dlite nuair a bheifear in ann an
ráta úis a athrú an chéad uair eile.
3.                      
Ina dhiaidh sin, ríomhfaidh
an institiúid fad tréimhse leasaithe gach ionstraime fiachais ar bhonn na
foirmle seo a leanas:
mar a bhfuil:
D =    fad
tréimhse arna ríomh de réir na foirmle seo a leanas: 
mar a bhfuil:
R = toradh go dtí aibíocht;
Ct = íocaíocht airgid i rith ama t;
M = aibíocht iomlán.
Ceartófar ríomh na tréimhse
leasaithe i gcás ionstraimí fiachais atá faoi réir riosca réamhíocaíochta.
Eiseoidh an ÚBE treoirlínte, i gcomhréir le hAirteagal 16 de Rialachán
(AE) Uimh. 1093/2010, maidir leis an tslí ina gcuirtear ceartúcháin den chineál
sin i bhfeidhm. 
4.                      
Leithdhálfaidh an institiúid gach ionstraim
fiachais ar an gcrios iomchuí i dTábla 3. Déanfaidh sé é sin ar bhonn fhad
tréimhse leasaithe gach ionstraime. 
 Tábla 3 
 Crios || Fad tréimhse leasaithe (i mblianta) || Ús toimhdithe (athrú de réir %) 
 1 || > 0 ≤ 1,0 || 1,0 
 2 || > 1,0 ≤ 3,6 || 0,85 
 3 || > 3,6 || 0,7 
5.                      
Ríomhfaidh an institiúid an suíomh ualaithe ó
thaobh faid tréimhse i gcás gach ionstraime trína praghas margaidh a iolrú
faoina fad tréimhse leasaithe agus faoi athrú toimhdithe an ráta úis i gcás
ionstraime a bhfuil an fad tréimhse leasaithe áirithe sin aici (féach colún 3 i
dTábla 3).
6.                      
Ríomhfaidh an institiúid a suíomhanna fada
ualaithe ó thaobh faid tréimhse agus a suíomhanna gearra ualaithe ó thaobh faid
tréimhse laistigh de gach aon chrios. Beidh suim na suíomhanna fada atá
comhoiriúnaithe leis na suíomhanna gearra i ngach aon chrios cothrom leis an
suíomh comhoiriúnaithe ualaithe ó thaobh faid tréimhse don chrios sin. 
Ríomhfaidh an institiúid na suíomhanna gan
chomhoiriúnú atá ualaithe ó thaobh faid tréimhse do gach aon chrios. Ansin
leanfaidh sí na nósanna imeachta maidir le suíomhanna ualaithe gan chomhoiriúnú
atá leagtha síos in Airteagal 328, míreanna 5 go 8. 
7.                      
Ríomhfar ceanglas cistí dílse na hinstitiúide mar
shuim na méideanna seo a leanas:
(a)         
2 % den suíomh comhoiriúnaithe ualaithe ó
thaobh faid tréimhse do gach aon chrios;
(b)         
40 % de na suíomhanna comhoiriúnaithe
ualaithe ó thaobh faid tréimhse idir criosanna a haon agus a dó agus idir
criosanna a dó agus a trí; 
(c)         
150 % den suíomh comhoiriúnaithe ualaithe ó
thaobh faid tréimhse idir criosanna a haon agus a trí;
(d)         
100 % de na suíomhanna iarmharacha gan
chomhoiriúnú, ualaithe ó thaobh faid tréimhse.
Roinn 3
Cothromas
Airteagal 330
Glansuíomhanna in ionstraimí cothromais 
1.                      
Déanfaidh an institiúid suim a glansuíomhanna
fada agus suim a glansuíomhanna gearra a ríomh ar leithligh i gcomhréir le hAirteagal 316.
Beidh suim luachanna absalóideacha an dá fhigiúr
cothrom lena suíomh comhlán foriomlán. 
2.                      
Déanfaidh an institiúid an
difríocht idir suim na nglansuíomhanna fada agus suim na nglansuíomhanna gearra
a ríomh ar leithligh, i gcás gach margaidh. Beidh suim luachanna absalóideacha
na ndifríochtaí sin cothrom lena glansuíomh foriomlán. 
3.                      
Forbróidh an ÚBE
dréachtchaighdeáin theicniúla rialála chun an téarma margaidh dá dtagraítear i mír 2
a shainiú. 
Cuirfidh an ÚBE na dréachtchaighdeáin
theicniúla rialála sin faoi bhráid an Choimisiúin faoin 1 Eanáir 2013.

Déantar cumhacht a tharmligean chuig an
gCoimisiún chun na caighdeáin theicniúla rialála dá dtagraítear san fhomhír roimhe
seo a ghlacadh i gcomhréir leis an nós imeachta atá leagtha síos in Airteagail 10
go 14 de Rialachán (AE) Uimh. 1093/2010.
Airteagal 331
Riosca sonrach ionstraimí cothromais
Déanfaidh an institiúid a suíomh comhlán
foriomlán a iolrú faoi 8 % d’fhonn a ceanglas cistí dílse le haghaidh
riosca shonraigh a ríomh. 
Airteagal 332
Riosca ginearálta ionstraimí cothromais
Beidh an ceanglas cistí dílse le haghaidh
riosca ghinearálta cothrom lena glansuíomh foriomlán arna iolrú faoi 8 %.
Airteagal 333
Innéacsanna stoic
1.                      
Forbróidh an ÚBE dréachtchaighdeáin theicniúla
cur chun feidhme ina liostaítear na hinnéacsanna stoic a mbeidh ceann amháin nó
níos mó de na láimhseálacha i mír 3 agus mír 4 ar fáil dóibh. 
Cuirfidh an ÚBE na dréachtchaighdeáin
theicniúla sin faoi bhráid an Choimisiúin faoin 1 Eanáir 2014.
Tugtar cumhacht don Choimisiún na caighdeáin
theicniúla cur chun feidhme dá dtagraítear sa chéad fhomhír a ghlacadh i
gcomhréir leis an nós imeachta atá leagtha síos in Airteagal 15 de
Rialachán (AE) Uimh. 1093/2010.
2.                      
Roimh theacht i bhfeidhm na gcaighdeán teicniúil
dá dtagraítear i mír 1, féadfaidh institiúidí leanúint den láimhseáil atá
leagtha amach i mír 3 agus mír 4 a chur i bhfeidhm, i gcás ina mbeidh an
láimhseáil sin curtha i bhfeidhm ag na húdaráis inniúla roimh an 1 Eanáir 2013.
3.                      
Féadfar todhchaíochtaí innéacsanna stoic arb
ionann iad agus coibhéisí ualaithe ó thaobh deilte i leith na roghanna i
dtodhchaíochtaí innéacsanna stoic agus in innéacsanna stoic, dá ngairtear
‘todhchaíochtaí innéacsanna stoic’ i dteannta a chéile anseo feasta, a
mhiondealú ina suíomhanna i ngach aon cheann dá gcothromais bhunaithe. Féadfar
na suíomhanna sin a láimhseáil mar shuíomhanna bunúsacha sa chothromas atá i
gceist, agus féadfar iad a ghlanluacháil i gcoinne suíomhanna urchomhaireacha sa
chothromas bunúsach féin. Tabharfaidh institiúidí fógra don údarás inniúil
faoin leas a bhaineann siad as an láimhseáil seo. 
4.                      
Sa chás nach miondealaítear
todhchaíocht innéacsanna stoic ina suíomhanna bunúsacha, láimhseálfar í amhail
is dá mba chothromas aonair í. Mar sin féin, is féidir neamhaird a dhéanamh den
riosca sonrach ar an gcothromas aonair sin más rud é go bhfuil an todhchaíocht
innéacsanna stoic atá i gceist á trádáil ar an stocmhalartán agus más innéacs
atá éagsúlaithe go hiomchuí í.
Roinn 4
Frithghealladh
Airteagal 334
Glansuíomhanna a laghdú
1.                      
I gcás ina bhfrithghealltar fiachas agus
ionstraimí cothromais, féadfaidh institiúid leas a bhaint as an nós imeachta
seo a leanas chun a ceanglais cistí dílse a ríomh. Ríomhfaidh
an institiúid a glansuíomhanna ar dtús trí na suíomhanna frithgheallta atá
suibscríofa nó fo-fhrithgheallta ag tríú páirtithe ar bonn comhaontuithe
foirmiúla a asbhaint. Laghdóidh an institiúid na glansuíomhanna ansin de réir
na bhfachtóirí laghdaithe i dTábla 4 agus ríomhfaidh sí a ceanglais cistí dílse
ag úsáid na suíomhanna frithgheallta laghdaithe.
 Tábla 4 
 lá oibre 0: || 100 % 
 lá oibre 1: || 90 % 
 laethanta oibre 2 go 3: || 75 % 
 lá oibre 4: || 50 % 
 lá oibre 5: || 25 % 
 i ndiaidh lá oibre 5: || 0 % 
Is éard a bheidh sa ‘lá oibre a náid' an lá
oibre ar a dtabharfaidh an institiúid gealltanas gan choinníoll glacadh le líon
áirithe urrús ar phraghas comhaontaithe.
2.                      
Cuirfidh na hinstitiúidí an leas a bhaineann
siad as mír 1 in iúl do na húdaráis inniúla. 
Roinn 5
Ceanglais cistí dílse riosca shonraigh le haghaidh suíomhanna atá
fálaithe ag díorthaigh chreidmheasa 
Airteagal 335
Lamháltas le haghaidh fálú ag díorthaigh chreidmheasa
1.                      
Tabharfar lamháltas le haghaidh fálú a chuireann
díorthaigh chreidmheasa ar fáil, i gcomhréir leis na prionsabail atá leagtha
amach i míreanna 2 go 6.
2.                      
Láimhseálfaidh institiúidí
an suíomh sa díorthach creidmheasa mar ‘chéim’ amháin agus an suíomh fálaithe a
bhfuil an méid ainmniúil céanna, nó nuair is infheidhme, an méid barúlach
céanna, aige mar an ‘chéim' eile.
3.                      
Tabharfar lamháltas iomlán
nuair a ghluaiseann luachanna an dá chéim ar malairt treonna agus má
ghluaiseann siad an méid céanna i gcónaí tríd is tríd. Beidh an scéal amhlaidh
sna cásanna seo a leanas: 
(a)         
ionstraimí atá comhionann le chéile go hiomlán
atá sa dá chéim;
(b)         
tá suíomh fada airgid fálaithe ag babhtáil ráta
toraidh iomlán (nó vice versa) agus tá an oibleagáid tagartha comhoiriúnaithe
go cruinn leis an neamhchosaint bhunúsach (i.e. an suíomh airgid). D’fhéadfadh
aibíocht na babhtála féin a bheith difriúil ó aibíocht na neamhchosanta
bunúsaí.
Sna cásanna sin, ní chuirfear ceanglas cistí
dílse le haghaidh riosca shonraigh i bhfeidhm maidir le ceachtar taobh den
suíomh. 
4.                      
Cuirfear fritháireamh 80 % i bhfeidhm nuair
a ghluaiseann luachanna an dá chéim i malairt treonna agus nuair atá
comhoiriúnú cruinn ann ó thaobh na hoibleagáide tagartha, ó thaobh aibíocht na
hoibleagáide tagartha agus an díorthaigh chreidmheasa araon, agus ó thaobh airgeadra
na neamhchosanta bunúsaí. Ina theannta sin, ní
chuirfidh gnéithe tábhachtacha den chonradh díorthach creidmheasa faoi deara go
mbeidh gluaiseacht praghsanna an díorthaigh chreidmheasa ag diall go hábhartha
ó ghluaiseachtaí praghsanna an tsuímh airgid. A mhéid a ndéanann an
t-idirbheart riosca a aistriú, cuirfear fritháireamh 80 % i bhfeidhm
maidir le taobh an idirbhirt a bhfuil ceanglas cistí dílse níos airde aige,
agus beidh na ceanglais riosca shonraigh ar an taobh eile cothrom le nialas.
5.                      
Tabharfar lamháltas páirteach,
sna cásanna seo a leanas, in éagmais na gcásanna i mír 3 agus mír 4:
(a)         
tagann an suíomh faoi mhír 3(b) ach tá
neamhréir sócmhainní ann idir an oibleagáid tagartha agus an neamhchosaint
bhunúsach. Mar sin féin,
comhlíonann na suíomhanna na ceanglais seo a leanas:
(i)      tá an oibleagáid tagartha ar chomhchéim
nó ar chéim níos sóisearaí ná an bhunoibleagáid;
(ii)      tá an féichiúnaí céanna ag an
mbunoibleagáid agus ag an oibleagáid tagartha agus tá clásail um
thrasmhainneachtain nó clásail um thras-luathú iontu atá infheidhme le dlí.
(b)         
tagann an suíomh faoi mhír 3(a) nó faoi mhír 4
ach tá neamhréir airgeadra nó aisioncronacht aibíochta ann idir an chosaint chreidmheasa
agus an bhunsócmhainn. Áireofar neamhréir airgeadra
den chineál sin sa cheanglas cistí dílse le haghaidh riosca malairte eachtraí;
(c)         
tagann an suíomh faoi mhír 4
ach tá neamhréir sócmhainní ann idir an suíomh airgid agus an díorthach
creidmheasa. Mar sin féin, tá an bhunsócmhainn ar áireamh sna hoibleagáidí
(inseachadta) i ndoiciméadacht an díorthaigh chreidmheasa.
D'fhonn lamháltas páirteach a thabhairt, seachas
na ceanglais cistí dílse le haghaidh riosca shonraigh a chur le gach taobh den
idirbheart, ní bheidh feidhm ach ag an ceann is airde den dá cheanglas cistí
dílse.
6.                      
I ngach cás nach dtagann faoi mhíreanna 3 go 5,
déanfar ceanglas cistí dílse le haghaidh riosca shonraigh a ríomh ar leithligh
don dá thaobh de na suíomhanna.
Airteagal 336
Lamháltas le haghaidh fálú ag díorthaigh chreidmheasa
don chéad mhainneachtain agus don n-ú mainneachtain
I gcás na ndíorthach creidmheasa don chéad
mhainneachtain agus na ndíorthach creidmheasa don n-ú mainneachtain, beidh
feidhm ag an láimhseáil seo a leanas maidir leis an lamháltas a bheidh le
tabhairt i gcomhréir le hAirteagal 335:
(a)                   
i gcás ina bhfaigheann institiúid cosaint
chreidmheasa i gcomhair roinnt aonán tagartha is bunús le díorthach creidmheasa
faoi théarmaí lena sanntar go ndéanfar íocaíocht a luaithe is a tharlaíonn an
chéad mhainneachtain agus go gcuirfidh an teagmhas creidmheasa sin deireadh
leis an gconradh, feadfaidh an institiúid fritháireamh a dhéanamh ar riosca
sonrach an aonáin tagartha sin lena bhfuil feidhm ag an muirear céatadáin is
ísle um riosca sonrach i measc na n‑aonán tagartha bunúsach i gcomhréir
le Tábla 1 in Airteagal 325; 
(b)                   
i gcás ina spreagfar íocaíocht maidir le cosaint
chreidmheasa a luaithe a tharlaíonn an n-ú mainneachtain sna neamhchosaintí, ní
fhéadfaidh ceannaitheoir na cosanta an riosca sonrach sin a fhritháireamh ach
amháin más rud é go bhfuil cosaint faighte chomh maith i gcomhair
mainneachtainí 1 go n-1 nó nó má tá n-1 mainneachtain tarlaithe cheana féin. I
gcásanna den sórt sin, leanfar den mhodheolaíocht atá leagtha amach thuas
maidir le díorthaigh chreidmheasa don chéad mhainneachtain arna modhnú mar is
iomchuí i gcomhair táirgí don n‑ú mainneachtain. 
Roinn 6
Ceanglais cistí dílse le haghaidh GCanna
Airteagal 337
Ceanglais cistí dílse le haghaidh GCanna
1.                      
Gan dochar d’fhorálacha eile sa Roinn seo, beidh
suíomhanna in GCanna faoi réir ceanglas cistí dílse le haghaidh riosca an
tsuímh, arb éard a bheidh ann riosca sonrach agus riosca ginearálta, arb ionann
é agus 32 %. Gan dochar d'Airteagal 342 ná
d’Airteagal 356(2)(d) a ghlactar in éineacht le hAirteagal 342 ina
n-úsáidfear an modh leasaithe le hór a láimhseáil atá leagtha amach sna pointí
sin, beidh suíomhanna in GCanna faoi réir ceanglas cistí dílse le haghaidh riosca
an tsuímh, arb éard a bheidh ann riosca sonrach agus riosca ginearálta, agus
riosca malairte eachtraí 40 %.
2.                      
Mura dtugtar a mhalairt le
fios in Airteagal 339, ní cheadaítear aon ghlanluacháil idir
infheistíochtaí bunúsacha GC agus suíomhanna eile i seilbh na hinstitiúide.
Airteagal 338
Critéir ghinearálta maidir le GCanna
Beidh GCanna incháilithe don chur chuige
atá leagtha amach in Airteagal 339, i gcás ina mbeidh na coinníollacha seo
a leanas go léir comhlíonta:
(a)                   
beidh siad seo a leanas go léir le fáil i
réamheolaire an GC nó i ndoiciméad coibhéiseach:
(i)      catagóirí na sócmhainní a bhfuil an GC
údaraithe infheistíocht a dhéanamh iontu;
(ii)     na teorainneacha coibhneasta agus na
modheolaíochtaí chun iad a ríomh, más rud é go bhfuil feidhm ag teorainneacha
infheistíochta;
(iii)     i gcás ina
gceadaítear giaráil, an t-uasleibhéal giarála;
(iv)    i gcás ina
gceadaítear idirbhearta díorthach creidmheasa thar an gcuntar nó idirbhearta
athcheannaigh, nó iasachtú nó iasachtaíocht urrús a thabhairt i gcrích, beartas
chun teorainn a chur le riosca contrapháirtí a eascraíonn as na hidirbhearta
sin;
(b)                   
déanfar gnó an GC a thuairisciú i dtuarascálacha
leathbhliantúla agus bliantúla chun go bhféadfar measúnú a dhéanamh ar na
sócmhainní agus ar na dliteanais, ar ioncam agus ar oibríochtaí thar an
tréimhse tuairiscithe;
(c)                   
is féidir scaireanna nó aonaid an GC a
fhuascailt in airgead tirim, as sócmhainní an ghnóthais, ar bhonn laethúil arna
iarraidh sin ag sealbhóir an aonaid;
(d)                   
coinneofar infheistíochtaí
sa GC scartha ó shócmhainní bhainisteoir an GC;
(e)                   
déanfaidh an institiúid
infheistíochta measúnú riosca sásúil ar an GC;
(f)                     
daoine ar gá maoirseacht a dhéanamh orthu de
réir na Treorach (GCUI) nó de réir reachtaíochta coibhéisí a bheidh ina
mbainisteoirí ar GCanna.
Airteagal 339
Modhanna sonracha i gcomhair GCanna
1.                      
I gcás ina bhfuil an institiúid ar an eolas faoi
infheistíochtaí bunúsacha an GC ar bhonn laethúil, féadfaidh an institiúid na
hinfheistíochtaí bunúsacha sin a chur san áireamh d'fhonn ceanglais cistí dílse
le haghaidh riosca an tsuímh a ríomh, arb éard a bheidh ann riosca sonrach agus
riosca ginearálta. Faoin gcur chuige seo, láimhseálfar suíomhanna in GCanna mar
shuíomhanna in infheistíochtaí bunúsacha an GC. Ceadófar
glanluacháil idir suíomhanna in infheistíochtaí bunúsacha an GC agus suíomhanna
eile i seilbh na hinstitiúide, fad is a shealbhaíonn an institiúid méid
leordhóthanach scaireanna nó aonad chun go mbeifear in ann iad a fhuascailt nó
a chruthú mar mhalairt ar na hinfheistíochtaí bunúsacha.
2.                      
Féadfaidh institiúidí na
ceanglais cistí dílse le haghaidh riosca an tsuímh a ríomh, arb éard a bheidh
ann riosca sonrach agus riosca ginearálta, le haghaidh suíomhanna in GCanna trí
ghlacadh leis go bhfuil suíomhanna ann arb ionann iad agus na suíomhanna sin
atá riachtanach chun aithris a dhéanamh ar chomhdhéanamh agus ar fheidhmíocht
an innéacs atá ginte go seachtrach nó an bhascaeid sheasta de chothromas nó d’urrús
fiachais dá dtagraítear i bpointe (a) thíos, faoi réir na gcoinníollacha seo a
leanas:
(a)         
is é cuspóir shainordú an GC aithris a dhéanamh ar
chomhdhéanamh agus ar fheidhmíocht innéacs atá ginte go seachtrach nó bascaeid
sheasta de chothromas nó d’urrúis fiachais;
(b)         
is féidir a léiriú go soiléir thar thréimhse sé mhí
ar a laghad go bhfuil comhghaol íosta 0.9 idir gluaiseachtaí praghsanna
laethúla an GC agus an t-innéacs nó an bascaed de chothromas nó d’urrúis fiachais.
Ciallaíonn ‘comhghaol' sa chomhthéacs seo, an chomhéifeacht comhghaolúcháin
idir an toradh laethúil ar an GC agus an t-innéacs nó ar an mbascaed de chothromas
nó d’urrúis fiachais a rianaíonn sé. 
3.                      
I gcás nach bhfuil an institiúid ar an eolas faoi
infheistíochtaí bunúsacha an GC ar bhonn laethúil, féadfaidh an institiúid na
ceanglais cistí dílse le haghaidh riosca an tsuímh a ríomh, arb éard a bheidh
ann, riosca sonrach agus riosca ginearálta, faoi réir na gcoinníollacha seo a
leanas:
(a)         
glacfar leis go n-infheistíonn an GC ar dtús go dtí
an t-uasmhéid a cheadaítear faoina shainordú sna haicmí sócmhainní sin a bhfuil
an ceanglas cistí dílse is airde ag baint leo i leith riosca shonraigh agus
riosca ghinearálta ar leithligh, agus ansin go leanann sé ar aghaidh ag
infheistiú in ord íslitheach go dtí go mbainfear an teorainn uasta amach maidir
le hinfheistíocht iomlán. Is mar shealúchas díreach
sa suíomh a glacadh a láimhseálfar an suíomh sa GC;
(b)         
cuirfidh institiúidí san áireamh an neamhchosaint
indíreach is airde a d’fhéadfaidís a bhaint amach trí shuíomhanna giaráilte a
ghlacadh tríd an GC nuair atá a gceanglas cistí dílse le haghaidh riosca shonraigh
agus riosca ghinearálta á ríomh ar leithligh acu, tríd an suíomh sa GC a mhéadú
go comhréireach suas go dtí an neamhchosaint uasta ar na hítimí infheistíochta bunúsacha
a thig ón sainordú; 
(c)         
má sháraíonn an ceanglas
cistí dílse le haghaidh riosca shonraigh agus riosca ghinearálta i dteannta a
chéile de réir na míre seo an méid sin atá leagtha amach in Airteagal 337(1)
cuirfear uasteorainn leis an gceanglas cistí dílse ar an leibhéal sin.
4.                      
Féadfaidh institiúidí dul i muinín na dtríú
páirtithe seo a leanas chun ceanglais cistí dílse le haghaidh riosca an tsuímh i
gcás suíomhanna in GCanna a thagann faoi réim mhír 1 go mír 4 a ríomh agus
a thuairisciú, i gcomhréir leis na modhanna atá leagtha amach sa Chaibidil seo:
(a)         
taisclann an GC ar choinníoll go n-infheistíonn
an GC in urrúis amháin agus go gcuireann sé gach urrús i dtaisce sa taisclann
seo;
(b)         
i gcás GCanna eile, cuideachta bhainistíochta an
GC, ar choinníoll go gcomhlíonann cuideachta bhainistíochta an GC na critéir
atá leagtha amach i mír (3)(a) d’Airteagal 127.
Deimhneoidh iniúchóir seachtrach go bhfuil an
ríomh cruinn.
Caibidil 3
Ceanglais cistí dílse le haghaidh riosca malairte
eachtraí
Airteagal 340
De minimis agus ualú maidir le riosca malairte eachtraí
Más mó ná 2 % d’iomlán a cistí dílse
suim ghlansuíomh foriomlán na hinstitiúide in airgeadra eachtrach agus
ghlansuíomh óir na hinstitiúide, arna ríomh i gcomhréir leis an nós imeachta
ata leagtha amach in Airteagal 341, lena n-áirítear aon suíomhanna in
airgeadra eachtrach nó suíomhanna óir a ríomhtar ceanglais cistí dílse ina
leith ag úsáid samhail inmheánach, ríomhfaidh an institiúid ceanglas cistí
dílse le haghaidh riosca malairte eachtraí. Beidh an
ceanglas cistí dílse le haghaidh riosca malairte eachtraí cothrom le suim a
glansuímh fhoriomláin in airgeadra eachtrach agus a glansuímh óir san airgeadra
tuairiscithe, arna iolrú faoi 8 %.
Airteagal 341
An glansuíomh foriomlán maidir le riosca malairte
eachtraí a ríomh
1.                      
Ríomhfar glansuíomh oscailte na hinstitiúide i
ngach airgeadra (lena n-áirítear an t-airgeadra tuairiscithe) agus in ór mar
shuim na n-eilimintí a leanas (deimhneach nó diúltach):
(a)         
an spotsuíomh glan (i.e. gach ítim shócmhainne
lúide gach ítim dhliteanais, lena n‑áirítear ús fabhraithe, san
airgeadra atá i gceist nó, maidir le hór, an spotsuíomh glan in ór);
(b)         
an réamhshuíomh glan, is é sin na méideanna uile
lena bhfáil lúide na méideanna uile lena n‑íoc faoi idirbhearta
réamh-mhalairte agus óir, lena n-áirítear todhchaíochtaí airgeadra agus óir
agus an phríomhshuim ar bhabhtálacha sealadacha airgeadraí nach n‑áirítear
sa spotsuíomh;
(c)         
ráthaíochtaí
neamh-inchúlghairthe agus ionstraimí dá samhail ar deimhin go nglaofar iad agus
ar dóigh dóibh a bheith do-aisghabhála;
(d)         
coibhéis an deilte ghlan, nó
coibhéis bunaithe ar dheilte, na roghanna malairte eachtraí agus óir iomlána de
réir na leabhar;
(e)         
margadhluach na roghanna
eile.
Is í an deilte a úsáidfear chun críocha phointe
(d), nuair is ábhartha, deilte na malairte lena mbaineann, nó, i gcás nach
bhfuil sin ar fáil, nó i gcás roghanna thar an gcuntar, faoi réir chead na
n-údarás inniúil, an deilte arna ríomh ag an institiúid féin ag úsáid samhail
iomchuí. Tabharfar cead má mheastar ráta athraithe
luach na rogha nó luach an bharántais go hiomchuí leis an tsamhail i leith
athruithe beaga i bpraghas margaidh na bunionstraime.
Féadfaidh an institiúid
ioncam/speansais todhchaí nár fabhraíodh fós ach atá fálaithe go hiomlán cheana
a chur san áireamh má dhéanann sé é go comhsheasmhach.
Féadfaidh an institiúid
glansuíomhanna in airgeadraí ilchodacha a mhiondealú ina n-airgeadraí
comhpháirte de réir na gcuótaí atá i bhfeidhm.
2.                      
Féadfar aon suíomhanna arna nglacadh d’aonghnó
ag institiúid d’fhonn fálú i gcoinne éifeacht dhíobhálach an ráta malairte ar a
gcóimheasa de réir Airteagal 87(1) a eisiamh nuair a dhéantar glansuíomhanna
in airgeadra oscailte a ríomh, faoi réir chead na n-údarás inniúil. Beidh suíomhanna den sórt sin de chineál neamhthrádala nó
struchtúrach agus beidh aon athrú i dtéarmaí a n-eisiaimh faoi réir ceada ar
leith ó na húdaráis inniúla. Féadfar an láimhseáil chéanna faoi réir na
gcoinníollacha céanna atá luaite thuas a chur i bhfeidhm maidir le suíomhanna
na hinstitiúide a bhaineann le hítimí atá asbhainte cheana agus a cistí dílse á
ríomh.
3.                      
Féadfaidh institiúid an
glanluach láithreach a úsáid nuair a bheidh an glansuíomh oscailte i ngach
airgeadra agus in ór á ríomh ar choinníoll go n-úsáideann an institiúid an cur
chuige sin go comhsheasmhach.
4.                      
Déanfar glansuíomhanna
gearra agus fada i ngach airgeadra seachas an t-airgeadra tuairiscithe agus an
glansuíomh fada nó gearr in ór a chomhshó ag spotrátaí san airgeadra
tuairiscithe. Beidh siad suimithe ansin ar leithligh chun iomlán na
nglansuíomhanna gearra agus iomlán na nglansuíomhanna fada faoi seach a
chruthú. Is é an ceann is airde den dá iomlán sin a bheidh i nglansuíomh
foriomlán na hinstitiúide maidir le malairt eachtrach.
5.                      
Léireoidh institiúidí go
leormhaith sna ceanglais cistí dílse na rioscaí eile a bhaineann le roghanna
seachas an riosca deilte. 
6.                      
Forbróidh an ÚBE dréachtchaighdeáin theicniúla
rialála lena saineofar raon modhanna chun rioscaí eile, seachas an riosca
deilte, a léiriú i gceanglais cistí dílse ar bhealach atá comhréireach le scála
agus castacht ghníomhaíochtaí na n-institiúidí i roghanna.
Cuirfidh an ÚBE na dréachtchaighdeáin theicniúla
rialála sin faoi bhráid an Choimisiúin faoin 1 Eanáir 2013.
Déantar cumhacht a tharmligean chuig an
gCoimisiún chun na caighdeáin theicniúla rialála dá dtagraítear san fhomhír
roimhe seo a ghlacadh i gcomhréir leis an nós imeachta atá leagtha síos in Airteagail 10
go 14 de Rialachán (AE) Uimh. 1093/2010.
Airteagal 342
Riosca malairte eachtraí na GCanna
1.                      
Chun críocha Airteagal 341, beidh, i gcás GCanna,
suíomh iarbhír an CUI maidir le hairgeadra eachtrach curtha san áireamh. 
2.                      
Féadfaidh institiúidí dul i
muinín thuairisciú na dtríú páirtithe seo a leanas maidir le suíomhanna in
airgeadra eachtrach sa GC:
(a)         
institiúid taisclainne an GC ar an gcoinníoll go
ndéanann an GC infheistiú eisiach in urrúis agus go gcuireann sé gach urrús i
dtaisce san institiúid taisclainne sin;
(b)         
i gcás GCanna eile, cuideachta bhainistíochta an
GC, ar choinníoll go gcomhlíonann cuideachta bhainistíochta an GC na critéir
atá leagtha amach i bpointe (a) de mhír 3.
Deimhneoidh iniúchóir seachtrach go bhfuil an
ríomh cruinn.
3.                      
I gcás nach feasach d’institiúid na suíomhanna
in airgeadra eachtrach atá in GC, glacfar leis go bhfuil an GC infheistithe go
dtí an t-uasmhéid a cheadaítear faoi shainordú an GC maidir le hairgeadra
eachtrach agus cuirfidh institiúidí san áireamh, maidir le suíomhanna sa
leabhar trádála, an neamhchosaint indíreach ba mhó arbh fhéidir leo a bhaint
amach trí shuíomhanna giaráilte a ghlacadh tríd an GC nuair atá a gceanglais
cistí dílse le haghaidh riosca malairte eachtraí á ríomh. Déanfar sin tríd an suíomh sa GC a mhéadú go comhréireach
go dtí an neamhchosaint uasta ar na hítimí infheistíochta bunúsacha a
eascraíonn as an sainordú infheistíochta. Láimhseálfar suíomh toimhdithe an GC
maidir le malairt eachtrach mar airgeadra ar leithligh de réir láimhseáil na n-infheistíochtaí
in ór, faoi réir an athshocraithe gur féidir, nuair atá stiúradh infheistíocht
an GC ar fáil, iomlán an tsuímh fhada a chur le hiomlán an tsuímh fhada
oscailte in airgeadra eachtrach agus iomlán an tsuímh ghearr a chur le hiomlán
an tsuímh ghearr oscailte in airgeadra eachtrach. Ní cheadófar glanluacháil
idir shuíomhanna den sórt sin roimh an ríomh.
Airteagal 343
Airgeadraí dlúth-chomhghaolaithe 
1.                      
Féadfaidh institiúidí ceanglais cistí dílse níos
ísle a sholáthar i gcoinne suíomhanna in airgeadraí dlúth-chomhghaolaithe. Ní mheastar péire airgeadraí a bheith dlúth-chomhghaolaithe
ach sa chás ina mbeadh dóchúlacht chaillteanais — arna ríomh ar bhonn sonraí
ráta malairte na dtrí nó na gcúig bliana roimhe — ar shuíomhanna cothroma agus
urchomhaireacha in airgeadraí den sórt sin thar an 10 lá oibre dar gcionn, ar 4 %
nó níos lú é de luach an tsuímh chomhoiriúnaithe atá i gceist (arna luacháil i
dtéarmaí an airgeadra thuairiscithe), ina mbeadh an dóchúlacht sin ar a laghad
99 % nuair a d’úsáidfí tréimhse bhreathnóireachta trí bliana, nó 95 %
nuair a d’úsáidfí tréimhse bhreathnóireachta cúig bliana. Beidh an ceanglas
cistí dílse maidir leis an suíomh comhoiriúnaithe in dhá airgeadra dhlúth-chomhghaolaithe
cothrom le 4 % arna iolrú faoi luach an tsuímh chomhoiriúnaithe. 
2.                      
Le linn cheanglais na
caibidle seo a ríomh, féadfaidh institiúidí neamhaird a dhéanamh de shuíomhanna
in airgeadraí atá faoi réir comhaontaithe idir-rialtasaigh atá ceangailteach ó
thaobh dlí de chun teorainn a chur lena n-athrúchán i gcoibhneas le hairgeadraí
eile arna gcumhdach faoin gcomhaontú céanna. Ríomhfaidh institiúidí a
suíomhanna comhoiriúnaithe in airgeadraí den sórt sin agus déanfaidh siad
ceanglas cistí dílse a chur i bhfeidhm maidir leo nach lú ná leath an athrúcháin
uasta cheadaithe atá leagtha síos sa chomhaontú idir-rialtasach atá i gceist i
leith na n-airgeadraí lena mbaineann.
3.                      
Forbróidh an ÚBE dréachtchaighdeáin theicniúla cur
chun feidhme ina liostaítear na hairgeadraí a chomhlíonann na ceanglais atá
leagtha amach i mír 1.
Cuirfidh an ÚBE na dréachtchaighdeáin
theicniúla sin faoi bhráid an Choimisiúin faoin 1 Eanáir 2014.
Tugtar cumhacht don Choimisiún na caighdeáin
theicniúla cur chun feidhme dá dtagraítear sa tríú fomhír a ghlacadh i
gcomhréir leis an nós imeachta atá leagtha síos in Airteagal 15 de
Rialachán (AE) Uimh. 1093/2010.
4.                      
Féadfar an ceanglas cistí dílse maidir leis na
suíomhanna comhoiriúnaithe in airgeadraí na mBallstát a bheidh rannpháirteach i
ndara céim an aontais eacnamaíoch agus airgeadaíochta a ríomh mar 1,6 % de
luach na suíomhanna comhoiriúnaithe sin.
5.                      
Ní bheidh ionchorpraithe sa ghlansuíomh oscailte
foriomlán de réir Airteagal 341(4) ach na suíomhanna gan chomhoiriúnú in
airgeadraí dá dtagraítear san Airteagal seo.
Caibidil 4
Ceanglais cistí dílse le haghaidh riosca tráchtearraí 
Airteagal 344
Modh a roghnú maidir le riosca tráchtearraí
Faoi réir Airteagail 345 go 347,
ríomhfaidh institiúidí an ceanglas cistí dílse le haghaidh riosca tráchtearraí ag
úsáid ceann de na modhanna atá leagtha amach in Airteagal 348, Airteagal 349
nó Airteagal 350.
Airteagal 345
Gnó tráchtearraí coimhdeacha
1.                      
Féadfaidh institiúidí a bhfuil gnó tráchtearraí
coimhdeacha talmhaíochta acu na ceanglais cistí dílse maidir lena stoc
tráchtearraí fisiciúla a shocrú ag deireadh gach bliana le haghaidh na bliana
dar gcionn i gcás ina gcomhlíontar na coinníollacha seo a leanas go léir:
(a)         
tráth ar bith den bhliain tá cistí dílse ina
seilbh maidir leis an riosca sin nach lú iad ná an meáncheanglas cistí dílse i
leith an riosca sin a bheidh measta ar bhonn coimeádach le haghaidh na bliana
dar gcionn; 
(b)         
déanfaidh sí luaineacht ionchasach maidir leis
an bhfigiúr atá ríofa faoi phointe (a) a mheas ar bhonn coimeádach;
(c)         
níl a meáncheanglas cistí
dílse i leith an riosca sin níos mó ná 5 % dá cistí dílse nó EUR 1 milliún
agus, ag cur an luaineacht atá measta i gcomhréir le (b) san áireamh, ní bheidh
buaic ionchasach na gceanglas cistí dílse níos mó ná 6.5 % dá cistí dílse;

(d)         
déanann an institiúid
monatóireacht ar bhonn leanúnach féachaint an meastacháin réadúla iad na meastacháin
arna ndéanamh faoi phointe (a) agus phointe (b).
2.                      
Tabharfaidh institiúidí fógra do na húdaráis
inniúla faoin úsáid a bhaineann siad as an rogha dá ndéantar foráil i mír 1.
Airteagal 346
Suíomhanna i dtráchtearraí
1.                      
Sloinnfear gach suíomh i dtráchtearraí nó i
ndíorthaigh tráchtearraí i dtéarmaí an aonaid tomhais chaighdeánaigh.
Sloinnfear an spotphraghas i ngach tráchtearra san airgeadra tuairiscithe.
2.                      
Measfar go bhfuil suíomhanna in ór nó i
ndíorthaigh óir faoi réir riosca malairte eachtraí agus láimhseálfar iad de
réir Chaibidil 3 nó Chaibidil 5, mar is iomchuí, ar mhaithe le riosca
tráchtearraí a ríomh.
3.                      
Chun críocha na Caibidle
seo, féadfar suíomhanna ar suíomhanna maoinithe stoic amháin iad a eisiamh.
4.                      
Chun críocha Airteagal 349(1),
is glansuíomh institiúide i ngach tráchtearra a bheidh I mbarrachas a
suíomhanna fada thar a suíomhanna gearra, nó a mhalairt, sa tráchtearra céanna
agus i dtodhchaíochtaí tráchtearraí, i roghanna agus i mbarántais chomhionanna.
Láimhseálfar ionstraimí díorthacha, mar atá leagtha síos in Airteagal 347,
mar shuíomhanna sa tráchtearra bunúsach.
5.                      
Ar mhaithe le suíomh i
dtráchtearra a ríomh, láimhseálfar na suíomhanna seo a leanas mar shuíomhanna
sa tráchtearra céanna:
(a)     suíomhanna i bhfochatagóirí éagsúla
tráchtearraí i gcás ina bhfuil na fochatagóirí inseachadta i gcoinne a chéile; 
(b)     suíomhanna i
dtráchtearraí comhchosúla más dlúthionadaithe iad agus nuair is féidir
comhghaol íosta 0.9 idir ghluaiseachtaí praghsanna a bhunú go soiléir thar
íostréimhse bliana.
Airteagal 347
Ionstraimí áirithe
1.                      
Beidh todhchaíochtaí tráchtearraí agus réamhoibleagáidí
tráchtearraí aonair a cheannach nó a dhíol ionchorpraithe sa chóras tomhais mar
mhéideanna barúlacha i dtéarmaí an aonaid tomhais chaighdeánaigh agus sannfar
aibíocht dóibh ag tagairt do dháta éaga.
2.                      
Babhtálacha tráchtearraí i gcás inar praghas
seasta taobh amháin den idirbheart agus inar praghas an mhargaidh an taobh
eile, láimhseálfar iad mar shraith suíomhanna atá cothrom le méid barúlach an
chonartha agus, nuair is ábhartha, le suíomh amháin i gcomhréir le gach
íocaíocht i leith na babhtála agus suite isteach sna bandaí aibíochta in Airteagal 348(1).
Is suíomhanna fada iad na suíomhanna má bhíonn an
institiúid ag íoc praghas seasta agus ag fáil praghas comhlúthach agus is
suíomhanna gearra iad má bhíonn an institiúid ag fáil praghas seasta agus ag
íoc praghas comhlúthach. Is gá babhtálacha tráchtearraí i gcás ina bhfuil
taobhanna an idirbhirt i dtráchtearraí éagsúla a thuairisciú sa dréimire
tuairiscithe ábhartha i leith chur chuige an dréimire aibíochta. 
3.                      
Láimhseálfar roghanna agus
barántais ar thráchtearraí agus ar dhíorthaigh tráchtearraí amhail is dá mba
shuíomhanna iad atá cothrom i luach leis an mbunús lena mbaineann an rogha,
arna iolrú faoi dheilte na rogha chun críocha na Caibidle seo. Féadfar na
suíomhanna deireanacha sin a ghlanluacháil i gcoinne aon suíomhanna fritháirimh
sa tráchtearra céanna nó sa díorthach céanna is bunús leo. Is í an deilte a
úsáidfear, nuair is ábhartha, deilte na malairte lena mbaineann, faoi réir chead
na n-údarás inniúil, i gcás nach bhfuil an cead sin ar fáil, nó i gcás roghanna
thar an gcuntar, an deilte sin arna ríomh ag an institiúid féin ag úsáid
samhail iomchuí. Tabharfar cead má mheastar ráta athraithe luach na rogha nó
luach an bharántais go hiomchuí leis an tsamhail i leith athruithe beaga i
bpraghas margaidh na bunionstraime.
Léireoidh institiúidí go leormhaith sna
ceanglais cistí dílse na rioscaí eile a bhaineann le roghanna seachas an riosca
deilte. 
4.                      
Forbróidh an ÚBE dréachtchaighdeáin theicniúla
rialála lena saineofar raon modhanna chun rioscaí eile, seachas an riosca
deilte, a léiriú i gceanglais cistí dílse ar bhealach atá comhréireach le scála
agus castacht ghníomhaíochtaí na n-institiúidí i roghanna.
Cuirfidh an ÚBE na dréachtchaighdeáin
theicniúla rialála sin faoi bhráid an Choimisiúin faoin 1 Eanáir 2013.
Déantar cumhacht a tharmligean chuig an
gCoimisiún chun na caighdeáin theicniúla rialála dá dtagraítear sa chéad
fhomhír a ghlacadh i gcomhréir le hAirteagail 10 go 14 de Rialachán (AE) Uimh. 1093/2010.
5.                      
I gcás inar ceann de na cinn a leanas an
institiúid, cuirfidh sí na tráchtearraí lena mbaineann san áireamh agus a
ceanglas cistí dílse le haghaidh riosca tráchtearraí á ríomh: 
(a)     aisTreoir tráchtearraí nó ceart
ráthaithe a bhaineann le teidlíocht chun na tráchtearraí i gcomhaontú
athcheannaigh;
(b)     iasachtóir
tráchtearraí i gcomhaontú maidir le tráchtearraí a iasachtú.
Airteagal 348
Cur chuige an dréimire aibíochta
1.                      
Úsáidfidh an institiúid dréimire aibíochta ar
leithligh i gcomhréir le Tábla 1 le haghaidh gach tráchtearra. Sannfar
gach suíomh sa tráchtearra sin do na bandaí aibíochta iomchuí. Sannfar stoic
fhisiciúla don chéad bhanda aibíochta idir 0 mí agus 1 mhí, í sin san áireamh.
 Tábla 1 
 Banda aibíochta (1) || Ráta difríochta (in %) (2) 
 0 ≤ 1 mhí || 1,50 
 > 1 ≤ 3 mhí || 1,50 
 > 3 ≤ 6 mhí || 1,50 
 > 6 ≤ 12 mhí || 1,50 
 > 1 ≤ 2 bhliain || 1,50 
 > 2 ≤ 3 bliana || 1,50 
 > 3 bliana || 1,50 
2.                      
Féadfar suíomhanna sa tráchtearra céanna a
fhritháireamh agus a shannadh do na bandaí aibíochta iomchuí ar bhonn glan
maidir leo seo a leanas:
(a)         
suíomhanna i gconarthaí a thiocfaidh in aibíocht
ar an dáta céanna;
(b)         
suíomhanna i gconarthaí a thiocfaidh in aibíocht
laistigh de 10 lá dá chéile má thrádáiltear iad ar mhargaí a bhfuil dátaí
seachadta laethúla acu.
3.                      
Ríomhfaidh an institiúid suim na suíomhanna fada
agus suim na suíomhanna gearra i ngach banda aibíochta. Beidh suim na
suíomhanna fada atá comhoiriúnaithe leis na suíomhanna gearra i mbanda áirithe
cothrom le suíomhanna comhoiriúnaithe sa bhanda sin, agus beidh an suíomh
iarmharach fada nó gearr cothrom leis an suíomh gan chomhoiriúnú don bhanda
céanna.
4.                      
Beidh an chuid sin den suíomh fada gan
chomhoiriúnú maidir le banda aibíochta áirithe atá comhoiriúnaithe leis an
suíomh gearr gan chomhoiriúnú, nó a mhalairt, maidir le banda aibíochta níos
faide amach cothrom leis an suíomh comhoiriúnaithe idir dhá bhanda aibíochta. Beidh an suíomh gan chomhoiriúnú cothrom leis an gcuid sin
den suíomh fada gan chomhoiriúnú nó den suíomh gearr gan chomhoiriúnú nach
féidir a chomhoiriúnú amhlaidh.
5.                      
Ríomhfar ceanglas cistí
dílse na hinstitiúide maidir le gach tráchtearra ar bhonn an dréimire aibíochta
ábhartha mar shuim na nithe seo a leanas:
(a)         
suim na suíomhanna fada agus gearra
comhoiriúnaithe, arna hiolrú faoin ráta difríochta iomchuí mar atá tugtha le
fios sa dara colún de Thábla 1 maidir le gach banda aibíochta agus arna hiolrú
faoi spotphraghas an tráchtearra.
(b)         
an suíomh comhoiriúnaithe idir dhá bhanda
aibíochta maidir le gach banda aibíochta ina bhfuil suíomh gan chomhoiriúnú
tugtha ar aghaidh, arna iolrú faoi 0,6 %, is é sin an ráta tugtha anonn,
agus arna iolrú faoin spotphraghas don tráchtearra;
(c)         
suim na suíomhanna
iarmharacha gan chomhoiriúnú, arna hiolrú faoi 15 %, is é sin an ráta glan
amach, agus arna hiolrú faoin spotphraghas don tráchtearra.
6.                      
Ríomhfar ceanglas cistí dílse na hinstitiúide le
haghaidh riosca tráchtearraí mar shuim na gceanglas cistí dílse arna ríomh
maidir le gach tráchtearra de réir mhír 5.
Airteagal 349
Cur chuige simplithe
1.                      
Ríomhfar ceanglas cistí dílse na hinstitiúide
maidir le gach tráchtearra mar shuim na nithe seo a leanas:
(a)         
15 % den suíomh glan, fada nó gearr, arna
iolrú faoi spotphraghas an tráchtearra;
(b)         
3 % den suíomh comhlán, fada móide gearr,
arna iolrú faoi spotphraghas an tráchtearra;
2.                      
Ríomhfar ceanglas cistí dílse na hinstitiúide
maidir le riosca tráchtearraí mar shuim na gceanglas cistí dílse arna ríomh
maidir le gach tráchtearra de réir mhír 1.
Airteagal 350
Cur chuige an dréimire aibíochta sínte
Féadfaidh institiúidí na rátaí íosta difríochta,
tugtha anonn agus glan amach atá leagtha amach i dTábla 2 a leanas a úsáid
seachas na rátaí sin atá luaite in Airteagal 348 ar an gcoinníoll go bhfuil
na nithe seo a leanas comhlíonta ag na hinstitiúidí:
(a)                   
déanann siad gnó suntasach tráchtearraí;
(b)                   
tá punann tráchtearraí acu atá éagsúlaithe go
hiomchuí;
(c)                   
níl siad fós in ann samhlacha inmheánacha a
úsáid ar mhaithe leis an gceanglas cistí dílse le haghaidh riosca tráchtearraí
a ríomh.
Tabharfaidh institiúidí fógra dá n-údaráis
inniúla maidir leis an úsáid a bhaineann siad as an Airteagal seo i dteannta le
fianaise faoina n-iarrachtaí samhail inmheánach a chur chun feidhme ar mhaithe
leis an gceanglas cistí dílse le haghaidh riosca tráchtearraí a ríomh.
 Tábla 2 
   || Miotail lómhara (cé is moite d’ór) || Miotail neamhlómhara || Táirgí talmhaíochta || Eile, lena n-áirítear táirgí fuinnimh 
 Ráta difríochta ( %) || 1,0 || 1,2 || 1,5 || 1,5 
 Ráta tugtha anonn ( %) || 0,3 || 0,5 || 0,6 || 0,6 
 Ráta glan amach ( %) || 8 || 10 || 12 || 15 
Caibidil 5
Samhlacha inmheánacha a úsáid chun ceanglais cistí
dílse a ríomh
Roinn 1
Cead agus ceanglais cistí dílse 
Airteagal 351
Rioscaí sonracha agus rioscaí ginearálta
Chun críocha na caibidle seo féadfar riosca
an tsuímh ar ionstraim fiachais nó ar ionstraim cothromais intrádála nó ar
dhíorthach díobh a roinnt ina dhá chomhpháirt. Beidh an chéad cheann cothrom
lena chomhpháirt riosca shonraigh agus cuimseofar leis sin an riosca d’athrú i
bpraghas na hionstraime lena mbaineann i ngeall ar fhachtóirí a bhaineann lena
heisitheoir, nó i gcás díorthaigh, eisitheoir na bunionstraime. Cuimseofar leis
an gcomhpháirt riosca ghinearálta riosca d’athrú i bpraghas na hionstraime i
ngeall ar athrú i leibhéal na rátaí úis i gcás ionstraime fiachais intrádála nó
díorthaigh fiachais nó i gcás cothromais nó díorthaigh cothromais i ngeall ar
ghluaiseacht leathan sa mhargadh cothromais nach bhfuil baint aici le tréithe
sonracha na n-urrús aonair.
Airteagal 352
Cead chun samhlacha inmheánacha a úsáid
1.                      
Tar éis dóibh a fhíorú gur chomhlíon an
institiúid na ceanglais de réir ranna 2, 3 agus 4 mar atá ábhartha, tabharfaidh
na húdaráis inniúla cead d’institiúidí a gceanglais cistí dílse a ríomh maidir
le ceann amháin nó níos mó de na catagóirí riosca seo a leanas trína samhlacha
inmheánacha a úsáid in áit na modhanna atá léirithe i gCaibidil 2 go Caibidil 4
nó i gcomhcheangal leo;
(a)         
riosca ginearálta ionstraimí cothromais;
(b)         
riosca sonrach ionstraimí cothromais;
(c)         
riosca ginearálta ionstraimí fiachais;
(d)         
riosca sonrach ionstraimí fiachais;
(e)         
riosca malairte eachtraí;
(f)           
riosca tráchtearraí.
2.                      
I gcás catagóirí riosca nár tugadh an cead dá
dtagraítear i mír 1 don institiúid ina leith chun a samhlacha inmheánacha
a úsáid, leanfaidh an institiúid sin dá ceanglais cistí dílse a ríomh i
gcomhréir leis na modhanna sin i gCaibidil 2, i gCaibidil 3 agus i gCaibidil 4
mar is ábhartha. Beidh cead ó na húdaráis inniúla ag
teastáil i ndáil le húsáid na samhlacha inmheánacha maidir le gach catagóir
riosca. Éilítear cead ar leithligh ón údarás inniúil maidir le hathruithe
ábhartha ar úsáid na samhlacha inmheánacha, maidir le síneadh ar úsáid na
samhlacha inmheánacha, go háirithe maidir le catagóirí riosca breise, agus
maidir le ríomh tosaigh an luacha faoi riosca anásta de réir Airteagal 354(2).

3.                      
Forbróidh an ÚBE dréachtchaighdeáin theicniúla
rialála d’fhonn an méid seo a leanas a shonrú:
(a)         
na coinníollacha chun measúnú a dhéanamh ar
ábharthacht na síntí agus na n-athruithe ar úsáid samhlacha inmheánacha;
(b)         
an mhodheolaíocht mheasúnaithe faoina dtugann na
húdaráis inniúla cead d’institiúidí leas a bhaint as samhlacha inmheánacha.
Cuirfidh an ÚBE na dréachtchaighdeáin theicniúla
rialála sin faoi bhráid an Choimisiúin faoin 1 Eanáir 2013.
Déantar cumhacht a
tharmligean chuig an gCoimisiún chun na caighdeáin theicniúla rialála dá
dtagraítear sa chéad fhomhír a ghlacadh i gcomhréir leis an nós imeachta atá
leagtha síos in Airteagail 10 go 14 de Rialachán (AE) Uimh. 1093/2010.
Airteagal 353
Ceanglais cistí dílse nuair a úsáidtear samhlacha
inmheánacha
1.                      
Gach institiúid a úsáideann samhail inmheánach, comhlíonfaidh
sí, i dteannta le ceanglais cistí dílse arna ríomh de réir Chaibidil 2, Chaibidil
3 agus Chaibidil 4 maidir leis na catagóirí riosca nár tugadh cead ina leith
chun samhail inmheánach a úsáid, ceanglas cistí dílse arna shloinneadh mar
shuim phointe (a) agus phointe (b): 
(a)     an luach is airde de na luachanna a
leanas:
(i)      a huimhir luacha faoi riosca (VaR) don
lá roimhe arna ríomh sin i gcomhréir le hAirteagal 354(1) (VaRt-1);
(ii)      meán na n-uimhreacha luacha faoi
riosca arna ríomh i gcomhréir le hAirteagal 354(1) do gach lá den seasca
lá gnó roimhe sin (VaRavg), arna iolrú faoin bhfachtóir iolrúcháin
(mc) de réir Airteagal 355;
(b)     an luach is airde de na luachanna a
leanas:
(i)      a huimhir luacha faoi riosca anásta
is déanaí atá ar fáil arna ríomh i gcomhréir le hAirteagal 354(2) (sVaRt-1);
agus
(ii)      meán na n-uimhreacha luacha faoi
riosca anásta arna ríomh sa mhodh agus leis an minicíocht atá sonraithe in Airteagal 354(2)
le linn an seasca lá gnó roimhe sin (sVaRavg), arna iolrú faoin
bhfachtóir iolrúcháin (ms) de réir Airteagal 355;
2.                      
Maidir le hinstitiúidí a úsáideann samhail
inmheánach chun a gceanglas cistí dílse le haghaidh riosca sonrach na
n-ionstraimí fiachais a ríomh, comhlíonfaidh siad ceanglas cistí dílse breise
arna shloinneadh mar shuim phointe (a) agus phointe (b) a leanas:
(a)     an ceanglas cistí dílse arna ríomh de
réir Airteagal 326 agus Airteagal 327 maidir le riosca sonrach na
suíomhanna urrúsúcháin agus na ndíorthach creidmheasa don n-ú mainneachtain sa
leabhar trádála cé is moite díobh sin atá ionchorpraithe i gceanglas cistí
dílse le haghaidh riosca sonrach na punainne trádála comhghaoil i gcomhréir le Roinn 4
agus, nuair is infheidhme, an ceanglas cistí dílse le haghaidh riosca shonraigh
i gcomhréir le Caibidil 2, Roinn 6, maidir leis na suíomhanna sin in GCanna
nach bhfuil na coinníollacha in Airteagal 339(1) ná na coinníollacha in Airteagal 339(2)
comhlíonta ina leith.
(b)     an uimhir is airde de na huimhreacha a
leanas:
(i)      an uimhir riosca is déanaí maidir
leis an riosca incriminteach mainneachtana agus imirce i gcomhréir le Roinn 3;
(ii)      meán na
huimhreach sin thar an 12 sheachtain roimhe.
3.                      
Institiúidí a bhfuil punann trádála comhghaoil
acu, lena gcomhlíontar na ceanglais in Airteagal 327(1) go (3),
comhlíonfaidh siad ceanglas cistí dílse breise arna ríomh mar an ceann is airde
de na huimhreacha a leanas:
(a)     an uimhir riosca is déanaí maidir leis
an bpunann trádála comhghaoil arna ríomh i gcomhréir le Roinn 5;
(b)     meán na huimhreach
sin thar na 12 sheachtain roimhe;
(c)     8 % den
cheanglas cistí dílse, tráth a ríomhadh an uimhir riosca is déanaí dá
dtagraítear i bpointe (a), a bheadh ríofa i gcomhréir le hAirteagal 327(4)
maidir leis na suíomhanna sin uile atá ionchorpraithe sa tsamhail inmheánach
maidir leis an bpunann trádála comhghaoil.
Roinn 2
Ceanglais ghinearálta
Airteagal 354
VaR agus VaR anáis a ríomh
1.                      
Beidh ríomh na huimhreach luacha faoi riosca dá
dtagraítear in Airteagal 353 faoi réir na gceanglas seo a leanas:
(a)     ríomh laethúil na huimhreach luacha
faoi riosca;
(b)     eatramh muiníne aonfhoircneach 99ú
peircintíl;
(c)     tréimhse shealbhaíochta 10 lá; 
(d)     tréimhse bhreathnóireachta stairiúil
iarbhír 1 bhliana ar a laghad ach amháin nuair atá údar le tréimhse bhreathnóireachta
níos giorra i ngeall ar bhorradh suntasach i luaineacht praghsanna;
(e)     nuashonruithe míosúla ar a laghad ar
shraith sonraí.
Féadfaidh an institiúid uimhreacha luacha faoi
riosca a úsáid arna ríomh de réir tréimhsí sealbhaíochta níos giorra ná 10 lá
atá scálaithe suas go 10 lá de réir modheolaíochta iomchuí a ndéantar
athbhreithniú tréimhsiúil uirthi.
2.                      
Ina theannta sin, déanfaidh an institiúid ‘luach
faoi riosca anásta’ a ríomh maidir leis an bpunann reatha ar bhonn
seachtainiúil ar a laghad, i gcomhréir leis na ceanglais atá leagtha amach sa
chéad mhír, le hionchur samhla den luach faoi riosca atá calabraithe do shonraí
stairiúla ó thréimhse leanúnach 12 mhí d’anás airgeadais suntasach atá ábhartha
do phunann na hinstitiúide. Beidh rogha na sonraí
stairiúla sin faoi réir a athbhreithnithe gach bliain ar a laghad ag an
institiúid, agus cuirfidh an institiúid fógra chuig na húdaráis inniúla maidir
leis an toradh. Déanfaidh an ÚBE monatóireacht ar an raon cleachtas maidir le
luach faoi riosca anásta a ríomh agus eiseoidh sé treoirlínte i gcomhréir le hAirteagal 16
de Rialachán (AE) Uimh. 1093/2010 maidir leis na cleachtais sin.
Airteagal 355
Iarthástáil rialála agus fachtóirí iolrúcháin
1.                      
Déanfar torthaí na ríomhanna dá dtagraítear in Airteagal 354
a mhéadú ó scála faoi na fachtóirí iolrúcháin (mc) agus (ms).

2.                      
Beidh fachtóirí iolrúcháin (mc) agus
(ms) cothrom le 3 faoi seach móide suimeann idir 0 agus 1 i
gcomhréir le Tábla 1. Beidh an tsuimeann sin
spleách ar líon na róluaineachtaí i leith an 250 lá gnó is déanaí arna fhianú le
hiarthástáil ar an uimhir luacha faoi riosca mar ata leagtha amach in Airteagal 354(1).

 Tábla 1 
 Líon na róluaineachtaí || suimeann 
 Níos lú ná 5 || 0,00 
 5 || 0,40 
 6 || 0,50 
 7 || 0,65 
 8 || 0,75 
 9 || 0,85 
 10 nó níos mó || 1,00 
3.                      
Ríomhfaidh institiúidí na róluaineachtaí
laethúla ar bhonn iarthástála ar athruithe hipitéiseacha agus iarbhír i luach
na punainne. Athrú lá amháin i luach na punainne is
ea róluaineacht ar mó í ná an uimhir luacha faoi riosca lá amháin gaolmhar arna
giniúint ag samhail na hinstitiúide. Ar mhaithe leis an tsuimeann a chinneadh, déanfar
líon na róluaineachtaí a mheas ar bhonn ráithiúil ar a laghad agus beidh siad
cothrom leis an líon is airde de na róluaineachtaí faoi athruithe hipitéiseacha
agus iarbhír i luach na punainne. 
Beidh iarthástáil ar athruithe hipitéiseacha i
luach na punainne bunaithe ar chomparáid idir luach deiridh lae na punainne
agus, ag glacadh leis nach bhfuil athruithe ar shuíomhanna, a luach ag deireadh
an lae dar gcionn.
Beidh iarthástáil ar athruithe iarbhír i luach
na punainne bunaithe ar chomparáid idir luach deiridh lae na punainne agus a
luach iarbhír ag deireadh an lae dar gcionn cé is moite de tháillí, de
choimisiúin agus de ghlanioncam úis.
4.                      
Féadfaidh na húdaráis inniúla, i gcásanna aonair,
teorainn a chur leis an tsuimeann go dtí suimeann a thig ó róluaineachtaí faoi
athruithe hipitéiseacha, nuair nach dtagann líon na róluaineachtaí faoi athruithe
iarbhír ó easpaí sa tsamhail inmheánach. 
5.                      
D’fhonn ligean do na
húdaráis inniúla monatóireacht a dhéanamh ar oiriúnacht na bhfachtóirí
iolrúcháin ar bhonn leanúnach, tabharfaidh institiúidí fógra do na húdaráis
inniúla go pras, agus tráth nach déanaí ná laistigh de chúig lá oibre, maidir
le róluaineachtaí a thig óna gclár iarthástála.
Airteagal 356
Ceanglais maidir le riosca a thomhas
1.                      
Aon samhail inmheánach a úsáidtear chun ceanglais
chaipitil a ríomh le haghaidh riosca an tsuímh, riosca malairte eachtraí,
riosca tráchtearraí, agus aon samhail inmheánach le haghaidh trádála comhghaoil,
comhlíonfaidh sí na ceanglais uile seo a leanas:
(a)         
gabhfar na rioscaí praghais ábhartha uile go
cruinn leis an tsamhail;
(b)         
gabhfar líon dóthanach fachtóirí riosca leis an
tsamhail, ag brath ar leibhéal gníomhaíochta na hinstitiúide sna margaí faoi
seach. Ionchorpróidh an institiúid ina samhail ar a laghad na fachtóirí riosca
atá ionchorpraithe ina samhail praghsála. Gabhfar
leis an tsamhail tomhais riosca neamhlíneachtaí maidir le roghanna agus táirgí
eile chomh maith le riosca comhghaoil agus riosca boinn. I gcás ina n-úsáidtear
ionadaigh in áit fachtóirí riosca taispeánfaidh siad cuntas teiste maith i
leith an tsuímh iarbhír arna shealbhú. 
2.                      
Aon samhail inmheánach a úsáidfear chun ceanglais
chaipitil a ríomh le haghaidh riosca an tsuímh, riosca malairte eachtraí nó riosca
tráchtearraí, comhlíonfaidh sí na ceanglais uile a leanas:
(a)         
ionchorprófar leis an tsamhail sraith fachtóirí
riosca a fhreagraíonn do rátaí úis gach airgeadra ina bhfuil suíomhanna lena
mbaineann íogaireacht ráta úis laistigh agus lasmuigh den chlár comhardaithe ag
an institiúid. Déanfaidh an institiúid na cuair toraidh a shamhaltú ag úsáid
ceann de na cineálacha cur chuige a bhfuil glactha leo go ginearálta. I gcás
neamhchosaintí ábhartha ar riosca an ráta úis sna mórairgeadraí agus sna
mórmhargaí, roinnfear an cuar toraidh ina shé dheighleog aibíochta ar a laghad
chun na hathruithe i luaineachtaí rátaí feadh an chuair toraidh a ghabháil.
Gabhfar leis an tsamhail freisin an riosca a bhaineann le gluaiseachtaí nach
bhfuil comhghaolaithe ar bhealach iomlán foirfe idir chuair toraidh éagsúla;
(b)         
ionchorprófar leis an tsamhail fachtóirí riosca
a fhreagraíonn d’ór agus do na hairgeadraí eachtracha aonair ina bhfuil suíomhanna
na hinstitiúide ainmnithe. I gcás GCanna cuirfear suíomhanna iarbhír maidir le
hairgeadra eachtrach an GC san áireamh. Féadfaidh institiúidí dul i muinín
tuairisciú tríú páirtí ar shuíomh an GC in airgeadra eachtrach i gcás ina
bhfuil cruinneas na tuairisce sin áirithíthe go leormhaith. I gcás nach feasach
d’institiúid suíomhanna an GC in airgeadra eachtrach, déanfar an suíomh sin a
ghearradh amach agus a láimhseáil i gcomhréir le hAirteagal 342(3);
(c)         
úsáidfear sa tsamhail fachtóir riosca ar
leithligh maidir le gach margadh cothromais ar a laghad ina sealbhaíonn an
institiúid suíomhanna suntasacha;
(d)         
úsáidfear sa tsamhail fachtóir riosca ar
leithligh maidir le gach tráchtearra ar a laghad ina sealbhaíonn an institiúid
suíomhanna suntasacha. Ní mór a ghabháil leis an tsamhail freisin an riosca a
bhaineann le gluaiseachtaí nach bhfuil comhghaolaithe ar bhealach iomlán foirfe
idir tráchtearraí comhchosúla, nach comhionann iad, agus an neamhchosaint ar
athruithe i réamhphraghsanna a thagann as aisioncronachtaí aibíochta. Cuirfear
san áireamh inti freisin tréithe an mhargaidh, go háirithe dátaí seachadta agus
an raon feidhme a chuirtear ar fáil do thrádálaithe chun suíomhanna a ghlanadh;
(e)         
déanfar measúnú coimeádach le samhail inmheánach
na hinstitiúide ar an riosca a thagann, i gcásanna margaidh réalaíocha, as
suíomhanna is lú leachtacht agus suíomhanna le trédhearcacht ó thaobh
praghsanna atá teoranta. Ina theannta sin, comhlíonfar íoschaighdeáin sonraí
leis an tsamhail inmheánach. Beidh na hionadaigh coimeádach go hiomchuí agus ní
úsáidfear iad ach amháin i gcás ina bhfuil na sonraí atá ar fáil neamhleor nó
nach léirítear leo fhíorluaineacht suímh nó punainne.
3.                      
Ní fhéadfaidh institiúidí, i gcás aon samhail
inmheánach arna húsáid chun críocha na Caibidle seo, comhghaolta eimpíreacha a
úsáid laistigh de chatagóirí riosca agus thar chatagóirí riosca ach amháin i
gcás ina bhfuil cur chuige na hinstitiúide maidir le comhghaolta a thomhas
fónta agus á chur i bhfeidhm le le hionracas.
Airteagal 357
Ceanglais cháilíochtúla
1.                      
Beidh aon samhail arna húsáid chun críocha na
Caibidle seo fónta ar bhonn coincheapúil agus curtha chun feidhme le hionracas
agus, go háirithe, comhlíonfar léi na ceanglais cháilíochtúla uile a leanas:
(a)         
aon samhail a úsáidtear chun ceanglais chaipitil
a ríomh le haghaidh riosca an tsuímh, riosca malairte eachtraí nó riosca
tráchtearraí, beidh sí comhtháite go dlúth le próiseas laethúil bainistithe
riosca na hinstitiúide agus is féidir í a úsáid mar bhonn chun neamhchosaintí
ar riosca a thuairisciú don lucht bainistíochta sinsearaí;
(b)         
beidh aonad rialaithe riosca ag an institiúid
atá neamhspleách ó aonaid trádála gnó agus a bheidh freagrach go díreach don lucht
bainistíochta sinsearaí. Beidh an t-aonad freagrach as aon samhail inmheánach
arna húsáid chun críocha na Caibidle seo a dhearadh agus a chur chun feidhme.
Déanfar bailíochtú tosaigh agus leanúnach san aonad ar aon samhail inmheánach
arna húsáid chun críocha na Caibidle seo. Ullmhófar tuairiscí laethúla agus
déanfar anailís orthu san aonad maidir le haschur aon samhla inmheánaí arna
húsáid chun ceanglais chaipitil a ríomh le haghaidh riosca an tsuímh, riosca
malairte eachtraí agus riosca tráchtearraí agus maidir leis na bearta iomchuí
atá le déanamh i dtéarmaí teorainneacha trádála;
(c)         
beidh comhlacht bainistíochta agus lucht bainistíochta
sinsearaí na hinstitiúide rannpháirteach go gníomhach sa phróiseas rialaithe
riosca agus déanfar athbhreithniú ar na tuairiscí laethúla arna ndéanamh ag an
aonad rialaithe riosca ar leibhéal bainistíochta a mbeidh údarás imleor aige chun
laghduithe ar shuíomhanna arna nglacadh ag trádálaithe aonair agus laghduithe i
neamhchosaint fhoriomlán na hinstitiúide ar riosca a fhorfheidhmiú;
(d)         
beidh líon foirne imleor ag an institiúid a
bhfuil scileanna acu in úsáid samhlacha inmheánacha sofaisticiúla, lena
n-áirítear na samhlacha sin arna n-úsáid chun críocha na Caibidle seo, sna
réimsí trádála, rialaithe riosca, iniúchta agus cúloifige;
(e)         
beidh nósanna imeachta bunaithe ag an institiúid
chun monatóireacht a dhéanamh ar shraith dhoiciméadaithe de bheartais agus de rialuithe
inmheánacha a bhaineann le feidhmiú foriomlán a samhlacha inmheánacha agus chun
a áirithiú go gcomhlíonfar iad, lena n-áirítear na cinn arna n-úsáid chun
críocha na Caibidle seo; 
(f)           
beidh cuntas teiste cruthaithe maidir le
beachtas réasúnta i dtomhas rioscaí ag aon samhail inmheánach arna húsáid chun
críocha na Caibidle seo;
(g)         
déanfaidh an institiúid dianchlár tástála struis
go minic, lena n-áirítear tástálacha struis droim ar ais, lena gcuimsítear aon
samhail inmheánach arna húsáid chun críocha na Caibidle seo agus déanfaidh an lucht
bainistíochta sinsearaí athbhreithniú ar thorthaí na dtástálacha sin agus
léireofar iad sna beartais agus sna teorainneacha a chuirtear ar bun. Tabharfar
aghaidh sa phróiseas sin ar na nithe seo a leanas go háirithe: neamhleachtacht
i margaí faoi dhálaí anáis sa mhargadh, riosca comhchruinnithe, margaí aontreo,
rioscaí teagmhais agus rioscaí mainneachtana gan choinne, neamhlíneacht táirgí,
suíomhanna atá go mór lasmuigh den airgead, suíomhanna faoi réir bearnú
praghsanna agus rioscaí eile i gcas ina bhféadfadh sé nach ngabhfar iad go
hiomchuí sna samhlacha inmheánacha. Léireoidh na suaití arna gcur i bhfeidhm
cineál na bpunann agus an t-am a d’fhéadfadh a bheith i gceist chun na rioscaí
a fhálú amach nó a bhainistiú faoi dhiandálaí margaidh;
(h)         
déanfaidh an institiúid mar chuid dá próiseas
iniúchóireachta inmheánach rialta, athbhreithniú neamhspleách ar a samhlacha
inmheánacha, lena n-airítear na samhlacha arna n‑úsáid chun críocha na
Caibidle seo.
2.                      
San áireamh san athbhreithniú dá dtagraítear i
bpointe (h) den chéad mhír beidh gníomhaíochtaí na n-aonad trádála gnó agus an
aonaid rialaithe riosca neamhspleách araon. Uair
amháin sa bhliain ar a laghad, déanfaidh an institiúid athbhreithniú ar a
próiseas foriomlán bainistithe riosca. Breithneofar na nithe seo a leanas san
athbhreithniú:
(a)         
leordhóthanacht dhoiciméadú an chórais agus an
phróisis um bainistiú riosca agus eagrúchán an aonaid rialaithe riosca.
(b)         
bearta riosca a chomhtháthú leis an
mbainistíocht riosca laethúil agus sláine an chórais faisnéise bainistíochta;
(c)         
an próiseas atá in úsáid ag an institiúid chun
samhlacha praghsála riosca agus córais luachála atá in úsáid ag pearsanra na
hoifige tosaigh agus na cúloifige a fhaomhadh;
(d)         
raon feidhme na rioscaí arna ngabhadh ag an
tsamhail tomhais rioscaí agus bailíochtú aon athruithe suntasacha sa phróiseas
tomhais rioscaí;
(e)         
beachtas agus iomláine na sonraí suíomhanna,
beachtas agus oiriúnacht na dtoimhdí luaineachta agus comhghaoil, agus beachtas
na ríomhanna luachála agus íogaireachta maidir le riosca.
(f)           
an próiseas fíoraithe atá in úsáid ag an
institiúid chun meastóireacht a dhéanamh ar chomhsheasmhacht, ar thráthúlacht
agus ar iontaofacht na bhfoinsí sonraí a úsáidtear chun samhlacha inmheánacha a
rith, lena n-áirítear neamhspleáchas na bhfoinsí sonraí sin;
(g)         
an próiseas fíoraithe atá in úsáid ag an
institiúid chun meastóireacht a dhéanamh ar an iarthástáil a dhéantar d’fhonn
beachtas na samhlacha a mheasúnú.
3.                      
De réir mar a fhorbraítear teicnící agus
dea-chleachtais, cuirfidh institiúidí na teicnící agus na cleachtais nua sin i
bhfeidhm maidir le haon samhail inmheánach arna húsáid chun críocha na Caibidle
seo.
Airteagal 358
Bailíochtú Inmheánach
1.                      
Beidh próisis ar bun ag institiúidí lena
áirithiú go ndearna páirtithe atá cáilithe go cuí agus neamhspleách ón
bpróiseas forbartha, bailíochtú leordhóthanach ar a samhlacha inmheánacha arna
n-úsáid chun críocha na Caibidle seo lena áirithiú go bhfuil siad fónta ar
bhonn coincheapúil agus go ngabhtar leo go leordhóthanach na rioscaí ábhartha
uile. Déanfar an bailíochtú le linn don tsamhail
inmheánach a bheith á forbairt i dtosach agus nuair a dhéantar aon athruithe
suntasacha ar an tsamhail inmheánach. Déanfar an bailíochtú freisin ar bhonn
tráthúil agus go háirithe i gcás ina raibh aon athruithe struchtúracha
suntasacha sa mhargadh nó athruithe i gcomhdhéanamh na punainne a d’fhéadfadh
amhras a tharraingt ar leordhóthanacht na samhla inmheánaí. De réir mar a
fhorbraítear teicnící agus dea-chleachtais maidir le bailíochtú inmheánach,
cuirfidh na hinstitiúidí na forbairtí sin i bhfeidhm. Ní bheidh bailíochtú leis
an tsamhail inmheánach teoranta d’iarthástáil, ach áireoidh sé, ar a laghad, na
nithe seo a leanas:
(a)         
tástálacha lena léiriú gur iomchuí aon toimhdí a
dhéantar laistigh den tsamhail inmheánach agus nach ndéantar leo
gannmheastachán nó rómheastachán ar an riosca;
(b)         
i dteannta na gclár iarthástála rialála,
déanfaidh institiúidí a dtástálacha bailíochtaithe féin ar an tsamhail
inmheánach, lena n-áirítear iarthástáil, maidir le rioscaí agus struchtúir a
bpunann;
(c)         
úsáid a bhaint as punanna hipitéiseacha lena
áirithiú gur féidir cuntas a thabhairt leis an tsamhail inmheánach ar ghnéithe
struchtúracha ar leith a d’fhéadfadh teacht chun cinn, mar shampla rioscaí
ábhartha boinn agus riosca comhchruinnithe.
2.                      
Déanfaidh an institiúid iarthástáil ar athruithe
iarbhír agus hipitéiseacha araon i luach na punainne.
Roinn 3
Ceanglais a bhaineann go sainiúil le rioscaí sonracha a shamhaltú
Airteagal 359
Ceanglais maidir le rioscaí sonracha a shamhaltú
Maidir le samhail inmheánach arna húsáid
chun ceanglais cistí dílse a ríomh le haghaidh riosca shonraigh agus samhail
inmheánach maidir le trádáil chomhghaoil, comhlíonfaidh sí na ceanglais bhreise
seo a leanas:
(a)          míneoidh sí na hathruithe
stairiúla ar phraghsanna sa phunann;
(b)          gabhtar léi
comhchruinnithe i dtéarmaí méide agus athruithe i gcomhdhéanamh na punainne;
(c)          tá sí
stóinsithe in aghaidh timpeallachta díobhálaí;
(d)          déantar í a
bhailíochtú le hiarthástáil dírithe ar mheasúnú a dhéanamh féachaint an
bhfuiltear ag gabháil riosca sonrach go beacht. Má dhéanann an institiúid
iarthástáil den sórt sin ar bhonn fo-phunann ábhartha, ní mór iad a roghnú ar
mhodh comhsheasmhach;
(e)          gabhtar léi
riosca boinn a bhaineann le hainm agus beidh sí íogair go háirithe i leith
difríochtaí neamhghnácha ábhartha idir suíomhanna atá comhchosúil ach nach bhfuil
comhionann;
(f)           gabhtar léi
riosca teagmhais.
Airteagal 360
Eisiaimh ó shamhlachariosca shonraigh
1.                      
Nuair a dhéantar ceanglas cistí dílse le haghaidh
riosca shonraigh a ríomh ag úsáid samhail inmheánach, féadfaidh institiúid na suíomhanna
sin a gcomhlíonann sí ceanglas cistí dílse le haghaidh riosca shonraigh ina
leith i gcomhréir le hAirteagal 353(3) a eisiamh. 
2.                      
Féadfaidh institiúid rogha a dhéanamh gan rioscaí
mainneachtana agus rioscaí imirce le haghaidh ionstraimí fiachais a ghabháil
ina samhail inmheánach i gcás ina bhfuil sí ag gabháil na rioscaí sin de réir
na gceanglas atá leagtha amach i Roinn 4.
Roinn 4
Samhail inmheánach maidir le riosca incriminteach mainneachtana agus
imirce 
Airteagal 361
Ceanglas maidir le samhail inmheánach IRC a bhunú
Beidh samhail inmheánach maidir le riosca
incriminteach mainneachtana agus imirce (samhail IRC) bunaithe ag
institiúid a úsáideann samhail inmheánach chun ceanglais cistí dílse le haghaidh
riosca shonraigh i leith ionstraimí fiachais a ríomh, d’fhonn rioscaí
mainneachtana agus rioscaí imirce a suíomhanna leabhair trádála a ghabháil ar
rioscaí incriminteacha iad ar na rioscaí arna ngabháil leis an mbeart luacha
faoi riosca atá sonraithe in Airteagal 354(1). Léireoidh
institiúid go gcomhlíonann a samhail inmheánach caighdeáin fóntachta atá inchomparáide
leis an gcur chuige IRB maidir le riosca creidmheasa ag glacadh leis go bhfuil
leibhéal seasmhach riosca ann, agus arna oiriúnú nuair is iomchuí chun tionchar
leachtachta, comhchruinnithe, fálaithe agus roghnaíochta a léiriú.
Airteagal 362
Raon feidhme na samhla inmheánaí
IRC
Cumhdófar leis an tsamhail inmheánach IRC
na suíomhanna uile atá faoi réir ceanglas cistí dílse le haghaidh riosca shonraigh
ráta úis, lena n-airítear na suíomhanna sin atá faoi réir muirir chaipitil
riosca 0 % de réir Airteagal 325, ach ní chumhdófar léi suíomhanna
urrúsúcháin ná díorthaigh chreidmheasa don n-ú mainneachtain.
Féadfaidh an institiúid, faoi réir chead na
n-údarás inniúil, rogha a dhéanamh na suíomhanna cothromais liostaithe uile
agus na suíomhanna díorthacha atá bunaithe ar chothromas liostaithe a áireamh. Tabharfar an cead má tá an cuimsiú sin comhsheasmhach leis
an modh ina ndéanann an institiúid riosca a thomhas agus a bhainistiú go
hinmheánach. 
Airteagal 363
Paraiméadair na samhla inmheánaí IRC
1.                      
Úsáidfidh na hinstitiúidí an tsamhail inmheánach
chun uimhir a ríomh lena ndéantar caillteanais i ngeall ar mhainneachtain agus
i ngeall ar imirce rátálacha inmheánacha nó seachtracha a thomhas ag an eatramh
muiníne 99,9 % thar thréimhse ionchasach bliana. Ríomhfaidh institiúidí an
uimhir sin go seachtainiúil ar a laghad.
2.                      
Tacófar le toimhdí comhghaoil trí anailís a
dhéanamh ar shonraí oibiachtúla i gcreat atá fónta ar bhonn coincheapúil.
Léireofar go hiomchuí leis an tsamhail inmheánach comhchruinnithe eisitheora.
Léireofar freisin comhchruinnithe a d’fhéadfadh a theacht chun cinn thar aicmí
táirgí agus laistigh díobh faoi dhálaí anáis. 
3.                      
Léireofar leis an tsamhail inmheánach IRC
tionchar na gcomhghaolta idir teagmhais mhainneachtana agus teagmhais imirce. Ní léireofar tionchar na héagsúlachta idir, ar thaobh
amháin, theagmhais mhainneachtana agus imirce agus, ar an taobh eile, fachtóirí
riosca eile.
4.                      
Beidh an tsamhail inmheánach bunaithe ar an
toimhde go mbeidh leibhéal seasmhach riosca ann thar thréimhse ionchasach
bliana, rud a chiallaíonn i gcás suíomhanna aonair áirithe sa leabhar trádála
nó sraitheanna suíomhanna a raibh mainneachtain nó imirce thar a dtréimhse
leachtachta ionchasach i gceist leo, go ndéantar iad a athchomhardú ag deireadh
a dtréimhse leachtachta ionchasaí chun an leibhéal riosca tosaigh a bhaint
amach. De rogha air sin, féadfaidh institiúid rogha a dhéanamh toimhde suímh sheasta
bliana a úsáid go comhsheasmhach.
5.                      
Socrófar na tréimhsí leachtachta ionchasacha de
réir an ama a theastaíonn chun an suíomh a dhíol nó chun na rioscaí praghais
ábhartha iomchuí uile a fhálú i margadh anáis, agus tabharfar aird ar leith ar
mhéid an tsuímh. Léireofar leis na tréimhsí leachtachta ionchasacha an
cleachtas iarbhír agus an taithí le linn tréimhsí anáis córasacha agus
neamhghnácha araon. Déanfar an tréimhse leachtachta ionchasach a thomhas faoi
thoimhdí coimeádacha agus beidh sé sách fada le nach mbeadh tionchar ábhartha
ag an díol ná ag an bhfálú iontu féin ar an bpraghas ar a ndéanfaí an díol nó
an fálú.
6.                      
Tá socrú na tréimhse leachtachta ionchasaí
iomchuí i leith suímh nó sraithe suíomhanna faoi réir íostairsí trí mhí. 
7.                      
Agus an tréimhse leachtachta ionchasach iomchuí
i leith suímh nó sraithe suíomhanna á cinneadh, cuirfear beartais inmheánacha
na hinstitiúide maidir le coigeartuithe luachála agus maidir le bainistíocht
suíomhanna stálaithe san áireamh. Nuair a chinnfidh institiúid tréimhsí leachtachta
ionchasacha i leith sraitheanna suíomhanna seachas i leith suíomhanna aonair,
saineofar na critéir chun na sraitheanna suíomhanna a shainiú ar mhodh lena
léirítear go fóinteach na difríochtaí leachtachta. Beidh na tréimhsí
leachtachta ionchasacha níos mó i leith suíomhanna atá comhchruinnithe, rud a
léiríonn an tréimhse níos faide a theastaíonn chun suíomhanna mar sin a
leachtú. Léireofar leis an tréimhse leachtachta ionchasach i leith stóras
urrúsúcháin an t-am chun na sócmhainní a fhorbairt, a dhíol agus a urrúsú, nó
chun na fachtóirí riosca ábhartha a fhálú, faoi dhálaí anáis sa mhargadh.
Airteagal 364
Fálú a aithint sa tsamhail inmheánach IRC
1.                      
Féadfar fálú a ionchorprú i samhail inmheánach
institiúide chun rioscaí incriminteach mainneachtana agus imirce a
ghabháil. Féadfar na suíomhanna a ghlanluacháil i gcás ina dtagraítear don
ionstraim airgeadais chéanna leis na suíomhanna fada agus na suíomhanna gearra.
Éifeachtaí éagsúlaithe nó fálaithe a bhaineann le suíomhanna fada agus gearra
lena mbaineann ionstraimí éagsúla nó urrúis éagsúla den fhéichiúnaí céanna, ní
féidir iad a aithint ach trí na suíomhanna fada agus gearra sna hionstraimí
éagsúla a shamhaltú go sainráite. Léireoidh na hinstitiúidí tionchar na rioscaí
ábhartha a d’fhéadfadh tarlú le linn an eatraimh idir aibíocht an fhálaithe
agus an tréimhse leachtachta ionchasach chomh maith leis an bhféidearthacht go
dtarlódh rioscaí boinn suntasacha i straitéisí fálaithe, de réir na nithe seo a
leanas: táirge, sinsearacht sa struchtúr caipitiúil, rátáil inmheánach nó
sheachtrach, aibíocht, bliain/seanré, agus difríochtaí eile sna hionstraimí. Ní
léireoidh institiúid fálú ach a mhéid is féidir é a chothabháil fiú amháin
nuair atá féichiúnaí ag druidim le teagmhas creidmheasa nó eile. 
2.                      
I gcás suíomhanna atá fálaithe trí straitéisí
fálaithe dinimiciúla, féadfar athchothromú an fhálaithe laistigh de thréimhse
leachtachta ionchasach an tsuímh fhálaithe a aithint ar an gcoinníoll go
ndéanann an institiúid mar a leanas:
(a)         
roghnaíonn sí athchothromú an fhálaithe a
shamhaltú go comhsheasmhach thar shraith ábhartha na suíomhanna sa leabhar
trádála;
(b)         
léiríonn sí go bhfuil tomhas riosca níos fearr
ann mar thoradh ar athchothromú a chuimsiú;
(c)         
léiríonn sí go bhfuil na
margaí i leith ionstraimí a fhónann mar fhálú sách leachtach le gur féidir
athchothromú den sórt sin a dhéanamh fiú le linn tréimhsí anáis. Ní mór aon
rioscaí iarmharacha a eascraíonn ó straitéisí fálaithe dinimiciúla a léiriú sa
cheanglas cistí dílse.
Airteagal 365
Ceanglais shonracha maidir leis an tsamhail inmheánach
IRC
1.                      
Sa tsamhail inmheánach chun rioscaí
incriminteacha mainneachtana agus imirce a ghabháil, léireofar tionchar
neamhlíneach na roghanna, na ndíorthach creidmheasa struchtúrtha, agus na
suíomhanna eile lena mbaineann iompar neamhlíneach ábhartha i leith athruithe i
bpraghsanna. Beidh aird chuí ag an institiúid freisin
ar mhéid an riosca de bharr samhaltaithe atá intuigthe i luacháil agus meastachán
ar na rioscaí praghais a bhaineann le táirgí den sórt sin.
2.                      
Beidh an tsamhail inmheánach
bunaithe ar shonraí atá oibiachtúil agus cothrom le dáta.
3.                      
Mar chuid den athbhreithniú
agus bailíochtú neamhspleách ar a samhlacha inmheánacha arna n-úsáid chun
críocha na Caibidle seo, déanfaidh institiúid na nithe seo a leanas uile go
háirithe:
(a)         
a bhailíochtú go bhfuil a cur chuige i leith shamhaltú
na gcomhghaolta agus na n‑athruithe i bpraghsanna oiriúnach dá punann,
lena n-áirítear rogha agus ualuithe a fachtóirí riosca chórasaigh;
(b)         
tástálacha struis éagsúla a dhéanamh, lena
n-airítear anailís íogaireachta agus anailís ar chnámha scéil, chun réasúntacht
chainníochtúil agus cháilíochtúil na samhla inmheánaí a mheasúnú, go hairithe
maidir le láimhseáil comhchruinnithe. Ní bheidh tástálacha
den sórt sin teoranta don réimse teagmhas a chonacthas go stairiúil;
(c)         
bailíochtú cainníochtúil iomchuí a chur i bhfeidhm,
lena n-áirítear tagarmharcanna samhaltaithe inmheánacha iomchuí.
4.                      
Beidh an tsamhail inmheánach comhsheasmhach le
modheolaíochtaí inmheánacha um bainistíocht riosca na hinstitiúide arna n-úsáid
chun rioscaí trádála a aithint, a thomhas agus a bhainistiú.
5.                      
Déanfaidh institiúidí a
samhlacha inmheánacha a dhoiciméadú ionas go mbeidh a toimhdí comhghaolaithe
agus a toimhdí samhaltaithe eile trédhearcach do na húdaráis inniúla.
6.                      
Déanfar measúnú coimeádach leis
an tsamhail inmheánach ar an riosca a thagann as suíomhanna is lú leachtacht
agus suíomhanna le trédhearcacht ó thaobh praghsanna atá teoranta faoi chásanna
margaidh réalaíocha. Ina theannta sin, comhlíonfar íoschaighdeáin sonraí leis
an tsamhail inmheánach. Beidh na hionadaigh coimeádach mar is cuí agus ní fhéadfar
iad a úsáid ach amháin i gcás ina bhfuil na sonraí atá ar fáil neamhleor nó
nach léirítear leo luaineacht fhíor an tsuímh nó na punainne.
Airteagal 366
Cineálacha cur chuige IRC nach bhfuil comhlíontach go hiomlán
Má bhaineann institiúid úsáid as samhail
inmheánach chun rioscaí incriminteacha mainneachtana agus imirce a
ghabháil nach gcomhlíontar léi ceanglais uile Airteagal 363, Airteagal 364
agus Airteagal 365 ach atá comhsheasmhach le modheolaíochtaí inmheánacha
na hinstitiúide maidir le rioscaí incriminteacha mainneachtana agus
imirce a aithint, a thomhas agus a bhainistiú, beidh an institiúid in ann a
léiriú go soláthraítear lena samhail inmheánach ceanglas cistí dílse atá ar a
laghad chomh hard leis an gceanglas a bheadh ann dá mbeadh sé bunaithe ar
shamhail lena gcomhlíontar ceanglais na nAirteagal sin go hiomlán. Déanfaidh na húdaráis inniúla athbhreithniú bliantúil ar a
laghad ar an gcomhlíonadh de réir na habairte roimhe seo. Déanfaidh an ÚBE
monatóireacht ar an raon cleachtas maidir le samhlacha inmheánacha nach
gcomhlíontar leo ceanglais uile Airteagal 363, Airteagal 364 agus Airteagal 365
agus eiseoidh sé treoirlínte i gcomhréir le hAirteagal 16 de Rialachán
(AE) Uimh. 1093/2010 maidir leis na cleachtais sin.
ROINN 5
Samhail
inmheánach maidir le trádáil chomhghaoil
Airteagal 367
Ceanglais i leith samhla inmheánaí maidir le trádáil
chomhghaoil
1.                      
Tabharfaidh na húdaráis inniúla cead
d’institiúidí úsáid a bhaint as samhail inmheánach chun a gceanglais cistí
dílse a ríomh le haghaidh na punainne trádála comhghaoil seachas de réir Airteagal 327
má tá cead ag na hinstitiúidí sin samhail inmheánach a úsáid le haghaidh riosca
sonrach na n-ionstraimí fiachais agus má chomhlíonann siad na ceanglais i
míreanna 2 go 6 agus in Airteagail 365(1), 357, 358 agus 359.
2.                      
Úsáidfidh institiúidí an
tsamhail inmheánach sin chun uimhir a ríomh lena ndéantar rioscaí praghais uile
a thomhas go leormhaith ag an eatramh muiníne 99,9 % thar thréimhse
ionchasach ama bliana faoi thoimhde de leibhéal seasmhach riosca, agus arna
oiriúnú nuair is iomchuí chun tionchar leachtachta, comhchruinnithe, fálaithe
agus roghnaíochta a léiriú. Ríomhfaidh institiúidí an uimhir sin go
seachtainiúil ar a laghad.
3.                      
Beidh na rioscaí a leanas
gafa go leormhaith ag an tsamhail dá dtagraítear i mír 1:
(a)         
an riosca carnach a thagann as mainneachtainí
iolracha i dtáirgí i dtráinsí, lena n-áirítear mainneachtainí á gcur in eagar
ar mhodhanna difriúla;
(b)         
riosca um raon difríochta creidmheasa, lena
n-áirítear na héifeachtaí gáma agus trasgháma;
(c)         
luaineacht na gcomhghaol intuigthe, lena
n-áirítear an cros-éifeacht idir raonta difríochta agus comhghaolta;
(d)         
riosca boinn, lena n-áirítear an dá riosca boinn
a leanas araon;
(i)      an bonn idir raon difríochta innéacs
agus raon difríochta sin a n-aonainmneacha comhpháirteacha;
(ii)      an bonn idir
comhghaol intuigthe innéacs agus comhghaol sin na bpunann saincheaptha;
(e)         
luaineacht sa rátáil téarnaimh, mar a bhaineann
sí leis an gclaonadh ag rátaí téarnaimh tionchar a bheith acu ar phraghsanna i
dtráinsí; 
(f)           
a mhéid a ionchorpraítear buntáistí ó fhálú
dinimiciúil sa bheart cuimsitheach riosca, an riosca go dtarlódh sciorradh
fálaithe agus costais fhéideartha a bhainfeadh le hathchothromú an fhálaithe sin;
(g)         
aon rioscaí praghais ábhartha eile i suíomhanna
sa phunann trádála comhghaoil.
4.                      
Úsáidfidh institiúid sonraí margaidh
leordhóthanacha laistigh den tsamhail dá dtagraítear i mír 1 d’fhonn a
áirithiú go ngabhtar léi go hiomlán rioscaí suntasacha na neamhchosaintí sin
ina cur chuige inmheánach i gcomhréir leis na ceanglais atá leagtha amach san Airteagal
seo. Beidh sí in ann a léiriú don údarás inniúil trí
iarthástáil nó trí mhodhanna iomchuí eile gur féidir athrú stairiúil i
bpraghasanna na dtáirgí sin a mhíniú go hiomchuí lena samhail.
Beidh beartais agus nósanna imeachta iomchuí ag
an institiúid d’fhonn na suíomhanna a bhfuil cead aici a ionchorprú sa
cheanglas cistí dílse de réir an Airteagail seo a idirdhealú ó shuíomhanna eile
nach bhfuil an cead sin aici ina leith.
5.                      
Maidir leis an bpunann de na suíomhanna uile atá
ionchorpraithe sa tsamhail dá dtagraítear i mír 1, cuirfidh an institiúid
sraith cásanna anáis sonracha, réamhshocraithe i bhfeidhm go rialta. Scrúdófar leis na cásanna anáis sin éifeachtaí anáis ar na
nithe a leanas: rátaí mainneachtana, rátaí téarnaimh, raonta difríochta
creidmheasa, riosca boinn, comhghaolta agus fachtóirí riosca iomchuí eile don
phunann trádála comhghaoil. Cuirfidh an institiúid cásanna anáis i bhfeidhm go
seachtainiúil ar a laghad agus tabharfaidh sí fógra ráithiúil ar a laghad do na
húdaráis inniúla maidir leis na torthaí, lena n-áirítear comparáidí le ceanglas
cistí dílse na hinstitiúide de réir an Airteagail sin. Tabharfar fógra do na
húdaráis inniúla ar mhodh tráthúil maidir le haon chásanna ina dtaispeántar le
torthaí na tástála struis go bhfuil an ceanglas cistí dílse sáraithe go
hábhartha. 
6.                      
Déanfar measúnú coimeádach
leis an tsamhail inmheánach ar an riosca a thagann as suíomhanna is lú
leachtacht agus suíomhanna le trédhearcacht ó thaobh praghsanna atá teoranta
faoi chásanna margaidh réalaíocha. Ina theannta sin, comhlíonfar íoschaighdeáin
sonraí leis an tsamhail inmheánach. Beidh na hionadaigh coimeádach mar is cuí
agus ní fhéadfar iad a úsáid ach amháin i gcás ina bhfuil na sonraí atá ar fáil
neamhleor nó nach léirítear leo luaineacht fhíor an tsuímh nó na punainne.
Teideal V
Ceanglais Cistí Dílse le haghaidh Riosca Socraíochta 
Airteagal 368
Riosca socraíochta/seachadta 
I gcás ina bhfuil ionstraimí fiachais,
cothromas, airgeadraí eachtracha agus tráchtearraí atá in idirbheart, cé is
moite d’idirbhearta athcheannaigh agus d’idirbhearta iasachtaithe agus
iasachtaíochta i leith urrús nó tráchtearraí, neamhshocraithe tar éis a ndátaí
seachadta dlite, déanfaidh institiúid an difríocht sna praghsanna ar a bhfuil sí
neamhchosanta a ríomh.
Déantar an praghas a ríomh mar an difríocht
idir an praghas socraíochta arna aontú i leith na hionstraime fiachais, an chothromais,
an airgeadra eachtraigh nó an tráchtearra atá i gceist agus a luach reatha
margaidh, i gcás ina bhféadfadh caillteanas don institiúid chreidmheasa a
bheith mar thoradh ar na difríocht.
Déanfaidh an institiúid
an difríocht sin i bpraghsanna a iolrú faoin bhfachtóir iomchuí as cholún deas de
Thábla 1 a leanas d’fhonn ceanglas cistí dílse na hinstitiúide le haghaidh riosca
socraíochta a ríomh.
 Tábla 1 
 Líon na laethanta oibre tar éis an dáta socraíochta dhlite || ( %) 
 5 — 15 || 8 
 16 — 30 || 50 
 31 — 45 || 75 
 46 nó níos mó || 100 
Airteagal 369
Seachadtaí saor in aisce
1.                      
Beidh ceangal ar an institiúid a cistí dílse a
shealbhú, mar atá leagtha amach i dTábla 2, i gcás ina dtarlaíonn na nithe
seo a leanas:
(a)         
d’íoc sí as urrúis, airgeadraí eachtracha nó
tráchtearraí sula bhfuair sí iad nó tá urrúis, airgeadraí eachtracha nó
tráchtearraí seachadta aici roimh di íocaíocht a fháil ina leith; 
(b)         
i gcás idirbheart trasteorann, tá lá amháin ar a
laghad caite ó rinne sí an íocaíocht nó an seachadadh sin.
 Tábla 2 
 Láimhseáil caipitil maidir le seachadtaí saor in aisce 
 Colún 1 || Colún 2 || Colún 3 || Colún 4 
 Cineál idirbhirt || Suas go dtí an chéad íocaíocht chonarthach nó an chéad chéim den seachadadh || Ón gcéad íocaíocht chonarthach nó ón gcéad chéim den seachadadh suas go ceithre lá tar éis an dara híocaíocht chonarthach nó an dara céim den seachadadh || Ó 5 lá gnó tar éis an dara híocaíocht chonarthach nó an dara céim den seachadadh go dtí múchadh an idirbhirt. 
 Seachadadh saor in aisce || Muirear caipitiúil ar bith || Láimhseáil mar neamhchosaint || Láimhseáil mar neamhchosaint ar riosca ualaithe ag 1 250 % 
2.                      
Agus ualú riosca á chur i bhfeidhm maidir le
neamhchosaintí seachadta saor in aisce arna láimhseáil de réir Cholún 3 de
Thábla 2, féadfaidh institiúid a úsáideann an Cur Chuige Inmheánach Bunaithe ar
Rátálacha atá leagtha amach i gCuid a Trí, Teideal II, Caibidil 3
PDanna a shannadh do chontrapháirtithe, nach bhfuil neamhchosaint leabhair
neamhthrádála eile aici ina leith, ar bhonn rátáil sheachtrach an
chontrapháirtí. Féadfaidh institiúidí a úsáideann a
meastacháin féin ar ‘LGDanna’ an LGD atá leagtha amach in Airteagal 157(1)
a chur i bhfeidhm maidir le neamhchosaintí seachadta saor in aisce arna
láimhseáil de réir Cholún 3 de Thábla 2 ar an gcoinníoll go gcuireann siad i
bhfeidhm é maidir le neamhchosaintí uile den sórt sin. De rogha air sin,
féadfaidh institiúid a úsáideann an Cur Chuige Inmheánach Bunaithe ar Rátálacha
atá leagtha amach i gCuid a Trí, Teideal II, Caibidil 3 ualuithe
riosca an Chur Chuige Chaighdeánaithe a chur i bhfeidhm, mar atá leagtha amach
i gCuid a Trí, Teideal II, Caibidil 2 ar an gcoinníoll go gcuireann
sí i bhfeidhm iad maidir le neamhchosaintí uile den sórt sin nó féadfaidh sí
ualú riosca 100 % a chur i bhfeidhm maidir le neamhchosaintí uile den sórt
sin.
Mura bhfuil méid na neamhchosanta deimhní a
eascraíonn ó idirbhearta seachadta saor in aisce ábhartha, féadfaidh
institiúidí ualú riosca 100 % a chur i bhfeidhm maidir leis na
neamhchosaintí sin, cé is moite den chás in a bhfuil ualú riosca 1 250 %
riachtanach de réir Cholún 4 de Thábla 2 i mír 1.
3.                      
De rogha ar ualú riosca 1 250 % a chur i
bhfeidhm maidir le neamhchosaintí seachadta saor in aisce de réir Cholún 4 de
Thábla 2 i mír 1, féadfaidh institiúidí an luach aistrithe móide
neamhchosaint dheimhneach reatha na neamhchosaintí sin a asbhaint ó mhíreanna
de Ghnáthchothromas Leibhéal 1 i gcomhréir le pointe (k) d’Airteagal 33(1).
Airteagal 370
Tarscaoileadh 
I gcás ina dtarlaíonn cliseadh ar fud an
chórais i gcóras socraíochta nó imréitigh, féadfaidh údaráis inniúla an
ceanglas cistí dílse arna ríomh mar atá leagtha amach in Airteagal 368
agus Airteagal 369 a tharscaoileadh go dtí go mbeidh an cás ceartaithe. Sa chás sin, ní mheasfar gur mainneachtain chun críocha
riosca chreidmheasa í mainneachtain an chontrapháirtí trádáil a shocrú.
Teideal VI
Ceanglais cistí dílse le haghaidh riosca um choigeartú
luachála creidmheasa 
Airteagal 371
An bhrí atá le coigeartú luachála creidmheasa
Chun críocha an Teidil seo agus Chaibidil 6
de Theideal III, ciallaíonn ‘Coigeartú Luachála Creidmheasa’ nó ‘CVA’ coigeartú
ar luacháil mheánmhargaidh na punainne idirbheart le contrapháirtí. Léirítear leis an gcoigeartú sin margadhluach reatha riosca
creidmheasa an chontrapháirtí i leith na hinstitiúide, ach ní léirítear leis margadhluach
reatha riosca creidmheasa na hinstitiúide i leith an chontrapháirtí.
Airteagal 372
Raon feidhme
1.                      
Ríomhfaidh institiúid a ceanglais cistí dílse le
haghaidh riosca CVA i gcomhréir leis an Teideal seo i leith ionstraimí díorthacha
thar an gcuntar uile i dtaca lena gníomhaíochtaí gnó uile, cé is moite de
dhíorthaigh chreidmheasa arna n-aithint chun méideanna neamhchosanta atá ualaithe
ó thaobh riosca a laghdú i leith riosca creidmheasa.
2.                      
Agus cistí dílse a
cheanglaítear le mír 1 á ríomh aici, cuirfidh institiúid idirbhearta um
maoiniú urrús san áireamh má chinneann an t-údarás inniúil gur ábhartha iad
neamhchosaintí na hinstitiúide ar riosca CVA a thagann as na hidirbhearta sin.
3.                      
Tá idirbhearta le contrapháirtí lárnach eisiata
ó na ceanglais cistí dílse le haghaidh riosca CVA.
Airteagal 373
Ardmhodh
1.                      
Institiúid a bhfuil cead aici samhail inmheánach
a úsáid maidir le riosca sonrach na n‑ionstraimí fiachais i gcomhréir le
hAirteagal 352, déanfaidh sí, i gcás na n-idirbheart uile a bhfuil cead
aici an IMM a úsáid ina leith chun luach neamhchosanta a chinneadh maidir leis
an neamhchosaint ghaolmhar ar riosca creidmheasa an chontrapháirtí i gcomhréir
le hAirteagal 277, na ceanglais cistí dílse le haghaidh riosca CVA a
chinneadh trí thionchar na n‑athruithe i raonta difríochta na
gcontrapháirtithe ar CVAnna chontrapháirtithe uile na n‑idirbheart sin a
shamhaltú, ag cur fálú CVA atá incháilithe i gcomhréir le hAirteagal 375
san áireamh.
Úsáidfidh institiúid a samhail inmheánach chun
na ceanglais cistí dílse le haghaidh riosca shonraigh a bhaineann le suíomhanna
fiachais trádáilte a chinneadh agus cuirfidh sí eatramh muiníne 99 faoin gcéad
i bhfeidhm agus tréimhse choibhéiseach sealbhaíochta 10 lá. Úsáidfear an
tsamhail inmheánach ar shlí ina spreagtar athruithe i raonta difríochta na gcontrapháirtithe,
ach nach samhaltaítear leis íogaireacht an CVA d’athruithe i bhfachtóirí
margaidh eile, lena n-áirítear i luach sócmhainne tagartha, tráchtearra,
airgeadra nó ráta úis díorthaigh. 
Déanfar ceanglais cistí
dílse le haghaidh riosca CVA a ríomh i leith gach contrapháirtí i gcomhréir
leis an bhfoirmle seo a leanas:
mar a bhfuil:
ti
=                 tráth an i-ú hathluacháil, ag tosú
ag t0=0;
tT =                an aibíocht
chonarthach is faide thar na tacair ghlanluachála leis an gcontrapháirtí;
si =                raon difríochta an
chontrapháirtí ag éirim ti, arna húsáid chun CVA an
chontrapháirtí a ríomh. I gcás ina bhfuil raon
difríochta bhabhtáil mainneachtana creidmheasa an chontrapháirtí ar fáil,
úsáidfidh an institiúid an raon difríochta sin. I gcás nach bhfuil an raon
difríochta sin maidir le babhtáil mainneachtana creidmheasa ar fáil, úsáidfidh
an institiúid raon difríochta ionadach atá iomchuí ag féachaint do rátáil, do
thionscal agus do réigiún an chontrapháirtí;
LGDMKT =     an caillteanas i gcás
mhainneachtain an chontrapháirtí a bheidh bunaithe ar raon difríochta ionstraim
mhargaidh an chontrapháirtí má tá ionstraim contrapháirtí ar fáil. I gcás nach
bhfuil ionstraim contrapháirtí ar fáil, beidh sé bunaithe ar an raon difríochta
atá iomchuí ag féachaint do rátáil, do thionscal agus do réigiún an
chontrapháirtí. Tá an chéad fhachtóir laistigh den fhoirmle in ionannas le neastachán
maidir leis an dóchúlacht imeallach intuigthe ón margadh go dtarlódh
mainneachtain idir tráthanna ti-1 agus ti; 
EEi =             an
neamhchosaint ionchasach ar an gcontrapháirtí tráth na hathluachála ti,
mar a shainítear é i bpointe 19 d’Airteagal 267, i gcás ina suimítear
neamhchosaintí na dtacar glanluachála éagsúla don chontrapháirtí sin, agus i
gcás ina dtugtar aibíocht is faide gach tacair ghlanluachála de réir na
haibíochta conarthaí is faide laistigh den tacar glanluachála. Cuirfidh
institiúid an láimhseáil dá dtagraítear i mír 2 i gcás trádála faoi
chumhdach éarlaise i bhfeidhm, má úsáideann an institiúid an tomhas EPE dá
dtagraítear i bpointe (a) nó i bpointe (b) d’Airteagal 279(1) maidir le
trádálacha faoi chumhdach éarlaise;
Di =               an fachtóir lascaine saor
ó riosca um mainneachtain ag tráth ti, mar a bhfuil D0
=1.
2.                      
Nuair atá ceanglais cistí dílse le haghaidh riosca
CVA i leith contrapháirtí á ríomh, bunóidh an institiúid gach ionchur ina
samhail inmheánach maidir le riosca sonrach i leith ionstraimí fiachais ar na
foirmlí seo a leanas (cibé acu is iomchuí):
(a)         
i gcás ina bhfuil an tsamhail bunaithe ar
íogaireachtaí na raonta difríochta creidmheasa maidir le héirimí sonracha,
bunóidh an institiúid gach íogaireacht i raon difríochta creidmheasa (‘CS01 Rialála’)
ar an bhfoirmle seo a leanas:
;
(b)     i gcás ina n-úsáideann an tsamhail
íogaireachtaí na raonta difríochta creidmheasa d’athruithe comhthreomhara i
raonta difríochta creidmheasa, úsáidfidh an institiúid an fhoirmle seo a leanas:
;
(c)     i gcás ina n-úsáideann an tsamhail
íogaireachtaí den dara hord d’athruithe i raonta difríochta creidmheasa (raon
difríochta gáma), ríomhfar na difríochtaí gáma bunaithe ar an bhfoirmle i mír 1.

3.                      
Institiúid atá ag úsáid an tomhas EPE maidir
leis na díorthaigh thar an gcuntar chomhthaobhaithe dá dtagraítear i bpointe
(a) nó i bpointe (b) d’Airteagal 279(1), déanfaidh sí na nithe seo a
leanas araon agus í ag cinneadh ceanglais cistí dílse le haghaidh riosca CVA i
gcomhréir le mír 1:
(a)         
glacfaidh sí le próifíl EE sheasta; 
(b)         
socróidh sí EE cothrom leis an neamhchosaint
ionchasach iarbhír arna ríomh faoi Airteagal 279(1)(b) i leith aibíochta
atá cothrom leis an gceann is mó de na cinn a leanas:
(i)                 
leath na haibíochta is faide sa tacar glanluachála;
(ii)               
meánaibíocht ualaithe bharúlach
na n-idirbheart uile laistigh den tacar glanluachála.
4.                      
Institiúid a bhfuil cead aici ón údarás inniúil de
réir Airteagal 277 IMM a úsáid chun luach na neamhchosanta a ríomh
maidir leis an gcuid is mó dá gnó, ach a úsáideann an modh atá leagtha amach i
Roinn 3 nó Roinn 4 de Theideal II, Caibidil 6 i leith punann
níos lú, agus a bhfuil cead aici modh na samhlacha inmheánacha i leith riosca
margaidh a úsáid maidir le riosca sonrach ionstraimí fiachais trádáilte i
gcomhréir le hAirteagal 352, féadfaidh sí, faoi réir chead na n-údarás
inniúil, ceanglais cistí dílse le haghaidh riosca CVA a ríomh i gcomhréir le
mír 1 i leith na dtacar glanluachála neamh-IMM. Ní
thabharfaidh údaráis inniúla an cead sin ach i gcás ina n-úsáideann an
institiúid an modh atá leagtha amach i Roinn 3 nó Roinn 4 de Theideal
II, Caibidil 6 maidir le líon teoranta de na punanna níos lú. 
Chun críocha ríomha faoin bhfomhír roimhe seo agus
i gcás nach dtáirgtear próifíl neamhchosanta ionchasach leis an tsamhail IMM,
déanfaidh an institiúid na nithe seo a leanas araon: 
(a)         
glacfaidh sí le próifíl EE sheasta; 
(b)         
socróidh sí EE cothrom le luach na neamhchosanta
arna ríomh faoi na modhanna atá leagtha amach i Roinn 3 nó Roinn 5 de
Theideal II, Caibidil 6, nó IMM i leith aibíochta cothrom leis an gceann
is mó de na cinn a leanas:
(i)      leath na haibíochta is faide sa tacar
glanluachála; 
(ii)      meánaibíocht ualaithe bharúlach na
n-idirbheart uile laistigh den tacar glanluachála. 
5.                      
Cinnfidh institiúid na ceanglais cistí dílse le haghaidh
riosca CVA mar shuim an Luacha faoi Riosca neamhanáis agus an Luacha faoi
Riosca anáis, a ríomhfar mar a leanas:
(a)         
maidir leis an Luach faoi Riosca neamhanáis,
úsáidfear calabrúcháin paraiméadair reatha maidir leis an neamhchosaint
ionchasach;
(b)         
maidir leis an Luach faoi Riosca anáis, úsáidfear
próifílí EE contrapháirtithe todhchaí lena n-úsáidtear calabrúchán anáis mar
atá leagtha amach in Airteagal 286(2). Is í an
tréimhse anáis bliana is déine atá ar áireamh laistigh den tréimhse anáis trí
bliana arna húsáid i leith na bparaiméadar neamhchosanta an tréimhse anáis a
úsáidfear i leith na bparaiméadar raon difríochta creidmheasa.
6.                      
Forbróidh EBA dréachtchaighdeáin theicniúla rialála
chun na nithe seo a leanas a shonrú níos mionsonraithe: 
(a)     an tslí ba cheart raon difríochta
ionadach a chinneadh chun críocha LGDMKT a aithint chun críocha an
ríomha a theastaíonn de réir mhír 1; 
(b)     líon agus méid na bpunann lena
gcomhlíontar an critéar maidir le líon teoranta de phunanna níos lú dá
dtagraítear i mír 4.
Cuirfidh an ÚBE na dréachtchaighdeáin theicniúla
rialála sin faoi bhráid an Choimisiúin faoin 1 Eanáir 2013.
Déantar cumhacht a tharmligean chuig an gCoimisiún
chun na dréachtchaighdeáin theicniúla rialála dá dtagraítear sa chéad fhomhír a
ghlacadh i gcomhréir leis an nós imeachta atá leagtha síos in Airteagail 10
go 14 de Rialachán (AE) Uimh. 1093/2010.

Airteagal 374
Modh caighdeánaithe
1.                      
Institiúid nach ríomhann ceanglais cistí dílse
le haghaidh riosca CVA i leith a comhpháirtithe i gcomhréir le hAirteagal 373,
ríomhfaidh sí ceanglais cistí dílse punainne le haghaidh riosca CVA i leith
gach contrapháirtí i gcomhréir leis an bhfoirmle seo a leanas, agus cuirfidh sí
fálú CVA atá incháilithe i gcomhréir le hAirteagal 375 san áireamh:
mar a bhfuil:
h =      tréimhse
ionchasach riosca bliana (in aonaid de bhlianta); h = 1;
wi =   an t-ualú is infheidhme maidir le contrapháirtí
"i".
Mapálfar contrapháirtí "i" go ceann
de na seacht n-ualú wi bunaithe ar mheasúnú creidmheasa seachtrach arna
dhéanamh ag ECAI ainmnithe, mar atá leagtha amach i dTábla 1. Maidir le contrapháirtí nach bhfuil measúnú creidmheasa a
rinne ECAI ainmnithe ar fáil ina leith:
(a)     déanfaidh institiúid a úsáideann an
cur chuige i dTeideal II, Caibidil 3 rátáil inmheánach an
chontrapháirtí a mhapáil go ceann de na measúnuithe creidmheasa seachtracha;
(b)     déanfaidh
institiúid a úsáideann an cur chuige i dTeideal II, Caibidil 2 céim 3
den cháilíocht chreidmheasa a shannadh don chontrapháirtí sin;
=   luach iomlán neamhchosanta ar riosca creidmheasa chontrapháirtí
"i" (suimithe thar a dtacair ghlanluachála) lena n-áirítear éifeacht
na comhthaobhachta i gcomhréir leis na modhanna atá leagtha síos i Ranna 3 go 6
de Theideal II, Caibidil 6 mar is infheidhme maidir le ceanglas cistí
dílse le haghaidh riosca creidmheasa contrapháirtí a ríomh i leith an
chontrapháirtí sin. 
I gcás institiúide nach n-úsáideann an modh atá
leagtha amach i Roinn 6 de Theideal II, Caibidil 6, déanfar an
neamhchosaint a lascainiú tríd an gcomhéifeacht a leanas a chur i bhfeidhm:
;
Bi =    méid barúlach na bhfáluithe de bhabhtáil mainneachtana
creidmheasa ceannaithe aonainm (suimithe má tá níos mó ná suíomh amháin i
gceist) lena ndéantar tagairt do chontrapháirtí "i" agus arna úsáid
chun riosca CVA a fhálú. 
Déanfar an méid barúlach a lascainiú tríd an gcomhéifeacht
a leanas a chur i bhfeidhm:
;
Bind = méid barúlach iomlán de bhabhtáil mainneachtana creidmheasa
innéacs amháin nó níos mó de chosaint cheannaithe chun riosca CVA a fhálú. 
Déanfar an méid barúlach a lascainiú tríd an gcomhéifeacht
a leanas a chur i bhfeidhm:
;
wind
= an t-ualach is infheidhme maidir le fálú innéacsanna.

Mapálfaidh institiúid innéacsanna go dtí ceann
de na seacht n-ualú wi bunaithe ar mheánraon difríochta innéacs
‘ind’;
Mi
=  aibíocht iarbhír na n-idirbheart le contrapháirtí
i. 
I gcás institiúide a úsáideann an modh atá
leagtha amach i Roinn 6 de Theideal II, Caibidil 6, ríomhfar Mi i
gcomhréir le hAirteagal 158(2)(f). 
I gcás institiúide nach n-úsáideann an modh atá
leagtha amach i Roinn 6 de Theideal II, Caibidil 6 is é Mi
an mheánaibíocht bharúlach ualaithe dá dtagraítear in Airteagal 158(2);
 =    aibíocht na hionstraime fálaithe le
Bi barúlach (ní mór na méideanna Mihedge Bi a
shuimiú má tá níos mó ná suíomh amháin i gceist); 
Mind
=            aibíocht an fhálaithe innéacs ind. 
I gcás ina bhfuil níos mó ná suíomh fálaithe
innéacs amháin i gceist, is é Mind an aibíocht ualaithe go barúlach.
2.                      
I gcás ina bhfuil contrapháirtí ar áireamh in
innéacs a bhfuil babhtáil mainneachtana creidmheasa arna húsáid chun riosca
creidmheasa an chontrapháirtí a fhálú bunaithe air, féadfaidh an institiúid an
méid barúlach atá inchurtha i leith an chontrapháirtí sin i gcomhréir lena ualú
aonáin tagartha a asbhaint ó mhéid barúlach an innéacs CDS agus é a láimhseáil
mar fhálú aonainm (Bi) an chontrapháirtí aonair le haibíocht
bunaithe ar aibíocht an innéacs.
 Tábla 1 
 Céim cáilíochta creidmheasa || Ualú wi 
 1 || 0.7 % 
 2 || 0.8 % 
 3 || 1.0 % 
 4 || 2.0 % 
 5 || 3.0 % 
 6 || 10.0 % 
Airteagal 375
Fálú incháilithe 
1.                      
Ní ‘fálú incháilithe’ a bheidh i bhfálú ar
mhaithe le ceanglais cistí dílse le haghaidh riosca CVA a ríomh i gcomhréir le
hAirteagal 373 agus Airteagal 374 ach amháin nuair a úsáidtear é ar
mhaithe le riosca CVA a mhaolú agus nuair a bhainistítear é ar an dóigh sin,
agus más ceann de na cinn seo a leanas é:
(a)         
babhtálacha mainneachtana creidmheasa aonainm nó
ionstraimí fálaithe coibhéiseacha lena ndéantar tagairt dhíreach don
chontrapháirtí;
(b)         
babhtálacha mainneachtana creidmheasa
innéacs, ar an gcoinníoll go léirítear sa Luach Faoi Riosca an bonn idir aon
raon difríochta contrapháirtí aonair agus raonta difríochta na bhfáluithe um
babhtáil mainneachtana creidmheasa innéacs. 
An ceanglas i bpointe (b), is é sin nach mór go
léireodh an Luach Faoi Riosca an bonn idir aon raon difríochta contrapháirtí
aonair agus raonta difríochta na bhfáluithe um babhtáil mainneachtana
creidmheasa innéacs, beidh feidhm aige freisin i gcásanna ina n-úsáidtear
ionadach i leith raoin difríochta contrapháirtí. 
I gcás na gcontrapháirtithe uile a n-úsáidtear
ionadach ina leith, úsáidfidh institiúid amshraith ar bhonn réasúnta as grúpa
ionadaíoch d’ainmneacha comhchosúla a bhfuil raon difríochta ar fáil ina leith.

Mura léirítear an bonn idir aon raon difríochta
contrapháirtí aonair agus raonta difríochta na bhfáluithe um babhtáil
mainneachtana creidmheasa innéacs chun sástachta an údaráis inniúil, ní
léireoidh an institiúid ach 50 % de mhéid barúlach na bhfáluithe innéacs
sa Luach Faoi Riosca.
Ní féidir na fáluithe dá
dtagraítear i bpointe (b) a úsáid ach amháin ar mhaithe le ceanglais cistí
dílse le haghaidh riosca CVA a ríomh i gcomhréir le hAirteagal 373.
2.                      
Ní chuirfidh institiúid cineálacha eile fáluithe
riosca contrapháirtí ar áireamh agus ceanglais cistí dílse le haghaidh riosca
CVA á ríomh acu. Go háirithe, ní fáluithe incháilithe ar mhaithe le ceanglais
cistí dílse le haghaidh riosca CVA a ríomh iad babhtálacha mainneachtana
creidmheasa i dtráinsí, babhtálacha mainneachtana creidmheasa don n-ú
mainneachtain agus nótaí creidmheas-nasctha.
3.                      
Ní áireofar fálú incháilithe
a áirítear agus ceanglais cistí dílse le haghaidh riosca CVA á ríomh nuair a
ríomhtar ceanglais cistí dílse le haghaidh riosca shonraigh mar atá leagtha
amach i dTeideal IV ná ní láimhseálfar é mar mhaolú riosca creidmheasa
seachas i leith riosca creidmheasa contrapháirtí na punainne céanna idirbhirt.
CUID A CEATHAIR
NEAMHCHOSAINTÍ MÓRA
Roinn 1
Réim neamhchosaintí móra
Airteagal 376
Ábhar
Déanfaidh institiúidí monatóireacht ar a
neamhchosaintí móra agus rialóidh siad iad i gcomhréir leis an gCuid seo.
Airteagal 377
Raon feidhme diúltach
Ní bheidh feidhm ag an gCuid seo maidir le
gnólachtaí infheistíochta a chomhlíonann na critéir atá leagtha amach in Airteagal 90(1)
nó Airteagal 91(1). 
Airteagal 378
Sainmhíniú
Beidh feidhm ag an sainmhíniú seo a leanas
chun críocha na Coda seo:
Chun críocha na Coda seo, ciallaíonn
‘Neamhchosaintí’ aon sócmhainn nó ítim lasmuigh den chlár comhardaithe dá
dtagraítear i gCuid a Trí, Teideal II, Caibidil 2, gan ualuithe
riosca ná céimeanna riosca.
Airteagal 379
Luach na neamhchosanta a ríomh
1.                      
Neamhchosaintí a thagann as na hítimí dá
dtagraítear in Iarscríbhinn II, ríomhfar iad i gcomhréir le ceann de na
modhanna atá leagtha amach i gCuid a Trí, Teideal II, Caibidil 6. 
2.                      
Institiúidí a bhfuil cead acu Modh na Samhla
Inmheánaí a úsáid i gcomhréir le hAirteagal 277, féadfaidh siad Modh na
Samhla Inmheánaí a úsáid chun luach na neamhchosanta i leith na nithe seo a
leanas a ríomh: idirbhearta athcheannaigh, idirbhearta maidir le hurrúis nó
tráchtearraí a iasachtú nó a fháil ar iasacht, idirbhearta iasachta éarlaise
agus idirbhearta socraíochta iarchurtha.
3.                      
Déanfaidh na hinstitiúidí sin a ríomhann a
gceanglais cistí dílse dá gcuid gnó a bhaineann leis an leabhar trádála i
gcomhréir le Cuid a Trí, Teideal IV, Caibidil 2, Airteagal 293,
agus le Cuid a Trí, Teideal V agus, mar is iomchuí, le Cuid a Trí, Teideal IV,
Caibidil 5 na neamhchosaintí ar chliaint aonair a thiocfaidh chun cinn ar
an leabhar trádála a ríomh trí na hítimí seo a leanas a shuimiú:
(a)         
barrachas deimhneach shuíomhanna fada na
hinstitiúide thar a suíomhanna gearra i gcás na n-ionstraimí airgeadais uile
arna n-eisiúint ag an gcliant atá i gceist, agus an glansuíomh i ngach ceann de
na hionstraimí éagsúla á ríomh de réir na modhanna atá leagtha síos i gCuid a
Trí, Teideal IV, Caibidil 2; 
(b)         
an neamhchosaint ghlan, i
gcás fiachas nó ionstraim chothromais a fhrithghealladh; 
(c)         
na neamhchosaintí i ngeall
ar na hidirbhearta, ar na comhaontuithe agus ar na conarthaí dá dtagraítear in Airteagal 293
agus Airteagail 368 go 370 leis an gcliant atá i gceist, agus na neamhchosaintí
sin á ríomh ar an modh atá leagtha síos sna hAirteagail sin maidir le luachanna
na neamhchosanta a ríomh.
Chun críocha phointe (b), ríomhtar an neamhchosaint
ghlan trí na suíomhanna frithgheallta sin atá suibscríofa nó fo-fhrithgheallta
ag tríú páirtithe ar bhonn comhaontaithe fhoirmiúil a asbhaint agus arna laghdú
de réir na bhfachtóirí atá leagtha amach in Airteagal 334. 
Chun críocha phointe (b), cuirfidh
institiúidí córais ar bun chun monatóireacht a dhéanamh ar a neamhchosaintí
frithgheallta agus chun iad a rialú idir tráth an cheangaltais tosaigh agus an
lá gnó dar gcionn i bhfianaise chineál na rioscaí arna dtabhú sna margaí atá i
gceist.
Chun críocha phointe (c),
beidh Cuid a Trí, Teideal II, Caibidil 3 eisiata ón tagairt in Airteagal 293.

4.                      
Ríomhfar neamhchosaintí foriomlána ar chliaint
aonair nó ar ghrúpaí cliant nasctha trí neamhchosaintí an leabhair trádála agus
neamhchosaintí an leabhair neamhthrádála a shuimiú. 
5.                      
Ríomhfar neamhchosaintí ar ghrúpaí cliant
nasctha trí na neamhchosaintí ar chliaint aonair i ngrúpa a shuimiú.
6.                      
Ní áireofar aon cheann de na
nithe seo a leanas mar neamhchosaintí:
(a)         
i gcás idirbheart airgeadraí eachtracha,
neamhchosaintí arna dtabhú sa ghnáthchúrsa socraíochta le linn an dá lá oibre
tar éis íocaíochta;
(b)         
i gcás idirbheart chun urrúis a cheannach nó a
dhíol, neamhchosaintí arna dtabhú sa ghnáthchúrsa socraíochta le linn cúig lá
oibre tar éis íoc as na hurrúis nó tar éis iad a sheachadadh, cibé acu is
túisce;
(c)         
i gcás ina soláthraítear tarchur airgid lena
n-áirítear seirbhísí íocaíochta a dhéanamh, imréiteach agus socraíocht in aon
airgeadra agus imréiteach comhfhreagrach ionstraimí baincéireachta nó
ionstraimí airgeadais, seirbhísí glanta agus cumhdaigh do chliaint, fáltais
mhoillithe i leith neamhchosaintí cistithe agus eile a thagann as gníomhaíocht
cliaint nach maireann níos faide ná an lá gnó dar gcionn; 
(d)         
i gcás ina soláthraítear tarchur airgid lena
n-áirítear seirbhísí íocaíochta a dhéanamh, imréiteach agus socraíocht in aon
airgeadra agus baincéireacht chomhfhreagrach, neamhchosaintí ionlae ar
institiúidí a sholáthraíonn na seirbhísí sin;
(e)         
neamhchosaintí arna n-asbhaint as cistí dílse i
gcomhréir le hAirteagail 33, 53 agus 63.
7.                      
D’fhonn a chinneadh gurb ann do ghrúpa cliant
nasctha, i leith neamhchosaintí dá dtagraítear i bpointe (l) agus i bpointe (n)
d’Airteagal 107 i gcás ina bhfuil neamhchosaint ar bhunsócmhainní ann,
agus i leith na neamhchosaintí dá dtagraítear i bpointe (p) d’Airteagal 107
i gcás ina bhfuil scéim agus neamhchosaint ar bhunsócmhainní ann, déanfaidh
institiúid measúnú ar an scéim, ar a neamhchosaintí bunúsacha, nó ar an dá rud.
Chun na críche sin, déanfaidh institiúid
meastóireacht ar an tábhacht eacnamaíoch agus ar na rioscaí intuigthe i
struchtúr an idirbhirt.
8.                      
Forbróidh an ÚBE dréachtchaighdeáin theicniúla
rialála d’fhonn an méid seo a leanas a shonrú:
(a)         
na neamhchosaintí dá dtagraítear i bpointe (p)
d’Airteagal 107 atá faoi réir láimhseáil na míre seo;
(b)         
na coinníollacha agus na
modheolaíochtaí a úsáidtear chun a chinneadh gurb ann do ghrúpa cliant nasctha
i leith na neamhchosaintí sin.
Cuirfidh an ÚBE na dréachtchaighdeáin
theicniúla rialála sin faoi bhráid an Choimisiúin faoin 1 Eanáir 2014.
Déantar cumhacht a tharmligean chuig an
gCoimisiún chun na caighdeáin theicniúla rialála dá dtagraítear sa chéad
fhomhír a ghlacadh i gcomhréir leis an nós imeachta atá leagtha síos in Airteagail 10
go 14 de Rialachán (AE) Uimh. 1093/2010.
Airteagal 380
Sainmhíniú ar institiúid chun
críocha neamhchosaintí móra
Ar mhaithe le luach neamhchosaintí a ríomh
i gcomhréir leis an gCuid seo, ciallaíonn an téarma ‘institiúid' freisin aon
ghnóthas príobháideach nó poiblí, lena n-áirítear a bhrainsí, a chomhlíonann an
sainmhíniú ar ‘institiúid’ agus atá údaraithe i dtríú tír. 
Airteagal 381
Sainmhíniú ar neamhchosaint mhór
Measfar gur neamhchosaint mhór í
neamhchosaint institiúide ar chliant nó ar ghrúpa cliant nasctha i gcás ina
bhfuil a luach cothrom le, nó níos mó ná, 10 % dá caipiteal incháilithe. 
Airteagal 382
Cumas neamhchosaintí móra a aithint
agus a bhainistiú
Beidh nósanna imeachta riaracháin agus
cuntasaíochta fónta ag institiúid agus meicníochtaí rialaithe inmheánaigh
leordhóthanacha chun críocha neamhchosaintí móra agus athruithe orthu ina
dhiaidh sin a aithint, a bhainistiú, a thuairisciú, a thaifeadadh agus
monatóireacht a dhéanamh orthu, i gcomhréir leis an Rialachán seo. 
Airteagal 383
Ceanglais tuairiscithe
1.                      
Tabharfaidh institiúid fógra faoin bhfaisnéis seo
a leanas do na húdaráis inniúla maidir le gach neamhchosaint mhór, lena
n-áirítear neamhchosaintí móra atá eisiata ó chur i bhfeidhm Airteagal 384(1)

(a)         
an cliant nó an grúpa cliant nasctha a aithint a
bhfuil neamhchosaint mhór ag an institiúid orthu;
(b)         
luach na neamhchosanta sula gcuirtear san
áireamh éifeacht an mhaolaithe riosca creidmheasa, nuair is infheidhme;
(c)         
i gcás ina n-úsáidtear é, cineál na cosanta
creidmheasa cistithe nó neamhchistithe;
(d)     luach na
neamhchosanta tar éis éifeacht an mhaolaithe riosca creidmheasa arna ríomh chun
críocha Airteagal 384(1) a chur san áireamh.
I gcás ina bhfuil institiúid faoi réir Chuid a
Trí, Teideal II, Caibidil 3, cuirfear an 20 neamhchosaint is mó ar
bhonn comhdhlúite atá aige ar fáil do na húdaráis inniúla, cé is moite de na neamhchosaintí
sin atá eisiata ó chur i bhfeidhm Airteagal 384(1).
2.                      
Déanfar an tuairisciú faoi dhó sa bhliain ar a
laghad.
3.                      
Forbróidh an ÚBE dréachtchaighdeáin theicniúla
cur chun feidhme d’fhonn an méid seo a leanas a shonrú:
(a)     na formáidí aonfhoirmeacha le haghaidh
an tuairiscithe dá dtagraítear i mír 2 a bheidh comhréireach le cineál, le
scála agus le castacht ghníomhaíochtaí na n-institiúidí chomh maith leis na
treoracha chun na formáidí sin a úsáid;
(b)     minicíochtaí agus
dátaí an tuairiscithe dá dtagraítear i mír 2;
(c)     na réitigh
teicneolaíochta faisnéise lena gcur i bhfeidhm i leith an tuairiscithe dá
dtagraítear i mír 2.
Cuirfidh an ÚBE na dréachtchaighdeáin
theicniúla cur chun feidhme sin faoi bhráid an Choimisiúin faoin 1 Eanáir 2013.
Tugtar cumhacht don Choimisiún na caighdeáin
theicniúla cur chun feidhme dá dtagraítear sa chéad fhomhír a ghlacadh i
gcomhréir leis an nós imeachta atá leagtha síos in Airteagal 15 de
Rialachán (AE) Uimh. 1093/2010.
Airteagal 384
Teorainn na neamhchosaintí móra
1.                      
Tar éis éifeacht an mhaolaithe riosca
creidmheasa a chur san áireamh i gcomhréir le hAirteagail 388 go 392, ní
thabhóidh institiúid neamhchosaint ar chliant ná ar ghrúpa cliant nasctha a
bhfuil a luach níos mó ná 25 % dá caipiteal incháilithe. I gcás inar
institiúid an cliant sin, nó i gcás ina bhfuil institiúid amháin nó níos mó ná
institiúid amháin ar áireamh i ngrúpa cliant nasctha, ní bheidh an luach sin
níos airde ná 25 % de chaipiteal incháilithe na hinstitiúide nó
EUR 150 milliún, cibé acu is airde, ar an gcoinníoll nach bhfuil suim
luachanna na neamhchosaintí ar na cliaint nasctha uile nach institiúidí iad
níos airde ná 25 % de chaipiteal incháilithe na hinstitiúide, tar éis
éifeacht an mhaolaithe riosca creidmheasa a chur san áireamh i gcomhréir le hAirteagail 388
go 392. 
I gcás ina bhfuil an méid EUR 150 milliún
níos airde ná 25 % de chaipiteal incháilithe na hinstitiúide, tar éis
éifeacht an mhaolaithe riosca creidmheasa a chur san áireamh i gcomhréir le hAirteagail 388
go 392, ní ghabhfaidh luach na neamhchosanta thar theorainn réasúnta i dtéarmaí
chaipiteal incháilithe na hinstitiúide. Cinnfidh an institiúid an teorainn sin
i gcomhréir leis na beartais agus na nósanna imeachta dá dtagraítear in Airteagal 79
de Threoir [inserted by OP], chun dul i ngleic le riosca comhchruinnithe agus
chun é a rialú. Ní bheidh an teorainn sin níos airde
ná 100 % de chaipiteal incháilithe na hinstitiúide. 
Féadfaidh údaráis inniúla teorainn níos ísle ná
EUR 150 milliún a shocrú agus cuirfidh siad an ÚBE agus an Coimisiún ar an
eolas faoi.
2.                      
Faoi réir Airteagal 385, comhlíonfaidh
institiúid an teorainn ábhartha atá leagtha síos i mír 1 i gcónaí. 
3.                      
Sócmhainní arb éard atá
iontu éilimh agus neamhchosaintí eile ar gnólachtaí infheistíochta ó thríú tír
aitheanta, féadfar iad a bheith faoi réir na láimhseála céanna mar atá leagtha
síos i mír 1.
4.                      
Féadfar dul thar na
teorainneacha atá leagtha síos san Airteagal seo maidir le neamhchosaintí ar
leabhar trádála na hinstitiúide má chomhlíontar na coinníollacha seo a leanas:
(a)         
ní théann an neamhchosaint sa leabhar trádála ar
an gcliant nó ar an ngrúpa cliant atá i gceist thar an teorainn atá leagtha
síos i mír 1, agus an teorainn sin arna ríomh ag tagairt do chaipiteal
incháilithe, ionas go dtiocfaidh an barrachas chun cinn go hiomlán ar an leabhar
trádála;
(b)         
comhlíonann an institiúid
ceanglas cistí dílse breise ar an mbarrachas i leith na teorann atá leagtha
síos i mír 1 a ríomhtar i gcomhréir le hAirteagal 386 agus Airteagal 387;
(c)         
i gcás ina bhfuil 10 lá nó
níos lú ná sin caite ó tharla an barrachas, ní bheidh an neamhchosaint sa
leabhar trádála ar an gcliant nó ar an ngrúpa cliant nasctha atá i gceist níos
mó ná 500 % de chaipiteal incháilithe na hinstitiúide;
(d)         
i gcás aon bharrachais a mhairfidh níos faide ná
10 lá, ní bheidh sé, i gcomhiomlán, níos mó ná 600 % de chaipiteal
incháilithe na hinstitiúide.
I ngach cás inar sáraíodh an teorainn,
tabharfaidh an institiúid fógra do na húdaráis inniúla gan mhoill faoi mhéid an
bharrachais agus faoi ainm an chliaint lena mbaineann.
Airteagal 385
Ceanglais maidir le neamhchosaintí
móra a chomhlíonadh
1.                      
Má théann neamhchosaintí, i gcás eisceachtúil,
thar an teorainn atá leagtha síos in Airteagal 384(1), tabharfaidh an
institiúid fógra do na húdaráis inniúla gan mhoill faoi luach an bharrachais
agus féadfaidh siad, i gcúinsí a fhágann gur ceart dóibh é a dhéanamh, tréimhse
theoranta a cheadú don institiúid ina bhféadfaidh sí an teorainn a
chomhlíonadh.
I gcás ina bhfuil feidhm leis an méid EUR 150
milliún dá dtagraítear in Airteagal 384(1), féadfaidh na húdaráis inniúla,
ar bhonn cáis ar chás, cead a thabhairt an teorainn 100 % i dtéarmaí cistí
dílse na hinstitiúide a shárú.
2.                      
I gcás ina ndífheidhmítear faoi Airteagal 6(1)
comhlíonadh na n-oibleagáidí arna bhforchur sa Chuid seo ag institiúid ar bhonn
aonair nó ar bhonn fo-chomhdhlúite, nó i gcás ina bhfeidhmítear forálacha Airteagal 8
maidir le cás na máthairinstitiúidí i mBallstát, ní mór bearta a dhéanamh
d’fhonn leithdháileadh sásúil rioscaí laistigh den ghrúpa a áirithiú.
Airteagal 386
Ceanglais cistí dílse a ríomh
maidir le neamhchosaintí móra sa leabhar trádála
1.                      
Ríomhfar an barrachas dá dtagraítear in Airteagal 384(4)(b)
trí na comhpháirteanna den neamhchosaint trádála iomlán ar an gcliant nó ar an
ngrúpa cliant atá i gceist a roghnú lena dtarraingítear na ceanglais riosca
shonraigh is airde i gCuid a Trí, Teideal IV, Caibidil 2 nó na
ceanglais in Airteagal 293 agus i gCuid a Trí, Teideal V, nó an dá
rud, arb ionann an tsuim díobh agus méid an bharrachais dá dtagraítear i
bpointe (a) d’Airteagal 384(4). 
2.                      
I gcás aon bharrachais nár
mhair níos faide ná 10 lá, is é 200 % de na ceanglais dá dtagraítear i mír 1
a bheidh sa gceanglas caipitil breise i leith na gcomhpháirteanna sin.
3.                      
Amhail ó 10 lá tar éis don
bharrachas tarlú, leithdháilfear comhpháirteanna an bharrachais, arna roghnú i
gcomhréir le mír 1, ar an líne iomchuí i gColún 1 de Thábla 1 in ord
ardaitheach na gceanglas riosca shonraigh i gCuid a Trí, Teideal IV, Caibidil 2
agus/nó in ord ardaitheach na gceanglas in Airteagal 293 agus i gCuid a
Trí, Teideal V. Beidh an ceanglas cistí dílse breise cothrom le suim na
gceanglas riosca shonraigh i gCuid a Trí, Teideal IV, Caibidil 2 agus/nó
suim na gceanglas in Airteagal 293 agus i gCuid a Trí, Teideal V,
arna iolrú ag an bhfachtóir comhfhreagrach i gColún 2 de Thábla 1.
 Tábla 1 
 Colún 1: Barrachas thar na teorainneacha (ar bhonn chéatadán an chaipitil incháilithe) || Colún 2: Fachtóirí 
 Suas go 40 % || 200 % 
 Ó 40 % go 60 % || 300 % 
 Ó 60 % go 80 % || 400 % 
 Ó 80 % go 100 % || 500 % 
 Ó 100 % go 250 % || 600 % 
 Os cionn 250 % || 900 % 
Airteagal 387
Nósanna imeachta chun cosc a chur
ar sheachaint na gceanglas cístí dílse breise
Ní sheachnóidh institiúidí na ceanglais
cistí dílse bhreise atá leagtha amach in Airteagal 386 a thabhóidís murach
sin, ar neamhchosaintí a sháraíonn an teorainn atá leagtha síos in Airteagal 384(1)
i gcás inar coinníodh na neamhchosaintí sin ar feadh níos mó ná 10 lá, trí na
neamhchosaintí atá i gceist a aistriú go sealadach go cuideachta eile, laistigh
den ghrúpa céanna nó lasmuigh de, agus/nó trí idirbhearta saorga a dhéanamh
chun an neamhchosaint a ghlanadh le linn na tréimhse 10 lá agus neamhchosaint
nua a chruthú.
Déanfaidh institiúidí
nósanna imeachta a chothabháil lena n-áirithítear go dtabharfar fógra
láithreach do na húdaráis inniúla maidir le haon aistriú lena mbaineann an
éifeacht dá dtagraítear sa chéad fhomhír.
Airteagal 388
Teicnící maolaithe creidmheasa
incháilithe 
1.                      
Chun críocha Airteagail 389 go 392 áireofar
faoin téarma ‘ráthaíocht’ díorthaigh chreidmheasa a aithnítear faoi Chuid a
Trí, Teideal II, Caibidil 4 seachas nótaí creidmheas-nasctha.
2.                      
Faoi réir mhír 3 den Airteagal
seo, más rud é, faoi Airteagail 389 go 392 go gceadaítear cosaint
chistithe nó neamhchistithe creidmheasa a aithint, beidh sé faoi réir ag na
ceanglais incháilitheachta agus ceanglais eile atá leagtha amach i gCuid a Trí,
Teideal II, Caibidil 4 a chomhlíonadh.
3.                      
I gcás ina dtéann institiúid i muinín Airteagal 390(2),
beidh aithint cosanta cistithe creidmheasa faoi réir na gceanglas ábhartha faoi
Chuid a Trí, Teideal II, Caibidil 3. Chun críocha na Roinne seo, ní
chuirfidh institiúid an chomhthaobhacht dá dtagraítear in Airteagal 195,
míreanna 3 go 5, san áireamh mura gceadaítear di é sin a dhéanamh faoi Airteagal 391.
4.                      
Déanfaidh institiúidí
anailís, chomh fada agus is féidir, ar a gcuid neamhchosaintí ar eisitheoirí
comhthaobhachta, ar sholáthraithe cosanta neamhchistithe creidmheasa agus ar
bhunsócmhainní de bhun Airteagal 379(7) i dtaca le comhchruinnithe a
d’fhéadfadh a bheith ann agus, nuair is iomchuí, déanfaidh siad beart agus
tabharfaidh siad tuairisc dá n-údarás inniúil maidir le haon torthaí
suntasacha.
Airteagal 389
Díolúintí
1.                      
Beidh díolúine ag na neamhchosaintí seo a leanas
ó chur i bhfeidhm Airteagal 384(1):
(a)         
ítimí sócmhainne arb éard iad éilimh ar rialtais
láir nó ar bhainc cheannais dá sannfaí, i gcás ina mbeidís neamhurraithe, ualú
riosca 0 % faoi Chuid a Trí, Teideal II, Caibidil 2; 
(b)         
ítimí sócmhainne arb éard
iad éilimh ar eagraíochtaí idirnáisiúnta nó ar bhainc forbartha iltaobhacha dá
sannfaí, i gcás ina mbeidís neamhurraithe, ualú riosca 0 % faoi Chuid a
Trí, Teideal II, Caibidil 2;
(c)         
ítimí sócmhainne arb éard iad éilimh a thugann
anonn na ráthaíochtaí follasacha atá ag rialtais láir, ag bainc cheannais, ag
eagraíochtaí idirnáisiúnta, ag bainc forbartha iltaobhacha nó ag aonáin earnála
poiblí, i gcás ina sannfaí ualú riosca 0 % d’éilimh neamhurraithe ar an
aonán a thugann an ráthaíocht faoi Chuid a Trí, Teideal II, Caibidil 2;
(d)         
neamhchosaintí eile atá inchurtha i leith
rialtas láir, banc ceannais, eagraíochtaí idirnáisiúnta, banc forbartha
iltaobhacha nó aonán earnála poiblí, nó arna ráthú acu, i gcás ina sannfaí ualú
riosca 0 % ar an aonán a bhfuil an neamhchosaint inchurtha ina leith nó a
bhfuil sé ráthaithe ina leith faoi Chuid a Trí, Teideal II, Caibidil 2;
(e)         
ítimí sócmhainne arb éard
iad éilimh ar rialtais réigiúnacha nó ar údaráis áitiúla Ballstát i gcás ina
sannfaí ualú riosca 0 % do na héilimh sin faoi Chuid a Trí, Teideal II,
Caibidil 2 agus do neamhchosaintí eile ar na rialtais réigiúnacha nó ar na
húdaráis áitiúla sin, nó arna ráthú acu, éilimh dá sannfaí ualú riosca 0 %
faoi Chuid a Trí, Teideal II, Caibidil 2; 
(f)           
neamhchosaintí ar
chontrapháirtithe dá dtagraítear in Airteagal 108(6) nó in Airteagal 108(7)
dá sannfaí ualú riosca 0 % dóibh faoi Chuid a Trí, Teideal II, Caibidil 2.
Neamhchosaintí nach gcomhlíonann na critéir sin, cibé acu atá díolúine acu ó Airteagal 384(1)
nó nach bhfuil, láimhseálfar iad mar neamhchosaintí ar thríú páirtí;
(g)         
ítimí sócmhainne agus
neamhchosaintí eile arna n-urrú le comhthaobhacht i bhfoirm taisce airgid arna
dtaisceadh leis an institiúid iasachta nó le hinstitiúid ar máthairchuideachta
nó fochuideachta de chuid na hinstitiúide iasachta í;
(h)         
ítimí sócmhainne agus
neamhchosaintí eile arna n-urrú le comhthaobhacht i bhfoirm deimhnithe taisce
arna n-eisiúint ag an institiúid iasachta nó ag institiúid ar
máthairchuideachta nó fochuideachta de chuid na hinstitiúide iasachta í agus
arna dtaisceadh le ceachtar díobh;
(i)           
neamhchosaintí a thagann as
saoráidí creidmheasa neamhtharraingthe atá aicmithe mar ítimí lasmuigh den
chlár comhardaithe lena mbaineann íosriosca in Iarscríbhinn I agus ar an
gcoinníoll gur tugadh comhaontú i gcrích leis an gcliant nó le grúpa cliant
nasctha agus ní fhéadfar an tsaoráid a tharraingt ach amháin nuair a
dheimhnítear nach gcuirfidh sé faoi deara go ndéanfar an teorainn atá
infheidhme faoi Airteagal 384(1) a shárú;
(j)           
neamhchosaintí trádála ar
chontrapháirtithe lárnacha agus ranníocaíochtaí an chiste mainneachtana le contrapháirtithe
lárnacha;
(k)         
neamhchosaintí ar scéimeanna
ráthaithe taiscí faoi Threoir 94/19/CE a thagann as cistiú na scéimeanna sin,
má tá oibleagáid chonarthach nó dlí ar bhall-institiúidí na scéime an scéim a
chistiú.
Maidir le hairgead a fhaightear faoi nóta
creidmheas-nasctha arna eisiúint ag an institiúid agus maidir le hiasachtaí
agus taiscí contrapháirtí chuig an institiúid nó leis an institiúid atá faoi
réir comhaontaithe glanluachála laistigh den chlár comhardaithe atá aitheanta
faoi Chuid a Trí, Teideal II, Caibidil 4, measfar go dtiocfaidh siad
faoi phointe (g).
2.                      
Féadfaidh Ballstáit nó údaráis inniúla díolúine
iomlán nó pháirteach a thabhairt i leith na neamhchosaintí seo a leanas ó chur
i bhfeidhm Airteagal 384(1): 
(a)         
bannaí faoi chumhdach a thagann faoi chuimsiú Airteagal 124(1)
agus Airteagal 124(2);
(b)         
ítimí sócmhainne arb éard iad éilimh ar rialtais
réigiúnacha nó ar údaráis áitiúla Ballstát i gcás ina sannfaí ualú riosca 20 %
do na héilimh sin faoi Chuid a Trí, Teideal II, Caibidil 2 agus neamhchosaintí
eile ar na rialtais réigiúnacha nó ar na húdaráis áitiúla sin, nó arna ráthú
acu, éilimh dá sannfaí ualú riosca 20 % faoi Chuid a Trí, Teideal II,
Caibidil 2;
(c)         
neamhchosaintí, lena n-áirítear
rannpháirteachais nó cineálacha eile sealúchas, arna dtabhú ag institiúid i
leith a máthairchuideachta, fochuideachtaí eile na máthairchuideachta nó a cuid
fochuideachtaí féin, sa mhéid is go bhfuil na gnóthais sin faoi chumhdach ag an
maoirseacht ar bhonn comhdhlúite a bhfuil an institiúid féin faoina réir, i
gcomhréir leis an Rialachán seo nó le caighdeáin choibhéiseacha atá i bhfeidhm
i dtríú tír; láimhseálfar neamhchosaintí nach gcomhlíonann na critéir sin, cibé
acu atá díolúine acu ó Airteagal 384(1) nó nach bhfuil mar neamhchosaintí
ar thríú páirtí;
(d)         
ítimí sócmhainne arb éard
iad éilimh, agus neamhchosaintí eile, lena n-áirítear rannpháirteachais nó
cineálacha eile sealúchas, ar institiúidí creidmheasa réigiúnacha nó lárnacha
lena bhfuil baint ag an institiúid chreidmheasa i líonra i gcomhréir le
forálacha dlí nó reachtúla agus atá freagrach, faoi na forálacha sin, as
oibríochtaí imréitigh airgid laistigh den líonra;
(e)         
ítimí sócmhainne arb éard
iad éilimh, agus neamhchosaintí eile ar institiúidí creidmheasa arna dtabhú ag
institiúidí creidmheasa a fheidhmíonn ar bhonn neamhiomaíoch, a sholáthraíonn
iasachtaí faoi chláir reachtacha nó faoina gcuid reachtanna, chun earnálacha
sonraithe den gheilleagar a chur chun cinn faoi fhormhaoirseacht rialtais de
chineál éigin agus srianta maidir le húsáid na n-iasachtaí, ar an gcoinníoll go
dtiocfaidh na neamhchosaintí faoi seach as iasachtaí den sórt sin a chuirtear
ar aghaidh chuig na tairbhithe trí institiúidí creidmheasa eile;
(f)           
ítimí sócmhainne arb éard
iad éilimh ar institiúidí agus neamhchosaintí eile orthu, ar an gcoinníoll nach
gcuimsíonn na neamhchosaintí sin cistí dílse na n-institiúidí sin, nach maireann
siad níos faide ná an chéad lá gnó eile agus nach bhfuil siad ainmnithe i
mórairgeadra trádála;
(g)         
ítimí sócmhainne arb éard
iad éilimh ar bhainc cheannais i bhfoirm na gcúlchistí íosta is gá arna sealbhú
ag na bainc cheannais sin atá ainmnithe ina gcuid airgeadraí náisiúnta;
(h)         
ítimí sócmhainne arb éard
iad éilimh ar rialtais láir i bhfoirm ceanglas leachtacha reachtúla arna
sealbhú in urrúis rialtais atá ainmnithe agus cistithe ina gcuid airgeadraí
náisiúnta ar an gcoinníoll go bhfuil, ag lánrogha an údaráis inniúil, measúnú
creidmheasa na rialtas láir sin atá sannta ag ECAI ainmnithe de ghrád
infheistíochta;
(i)           
50 % de chreidmheasanna
doiciméadacha íosriosca/meánriosca lasmuigh den chlár comhardaithe agus de
shaoráidí creidmheasa neamhtharraingthe íosriosca/mheánriosca lasmuigh den
chlár comhardaithe dá dtagraítear in Iarscríbhinn I agus faoi réir
chomhaontú na n-údarás inniúil, 80 % de ráthaíochtaí seachas ráthaíochtaí
iasachta a bhfuil bonn dlí nó rialála fúthu agus a thugtar dá gcuid comhaltaí trí
chomhscéimeanna ráthaíochta a bhfuil stádas acu mar institiúidí creidmheasa;
(j)           
ráthaíochtaí a cheanglaítear
leis an dlí arna n-úsáid nuair a íoctar iasacht mhorgáiste atá maoinithe trí
bhannaí morgáiste a eisiúint le hiasachtaí an mhorgáiste sula gcláraítear an
morgáiste den uair dheiridh sa chlár talún, ar an gcoinníoll nach n-úsáidtear
an ráthaíocht mar rud a laghdóidh an riosca a bhaineann leis na sócmhainní
ualaithe ó thaobh riosca a ríomh;
(k)         
sócmhainní arb éard iad
éilimh agus neamhchosaintí eile ar mhalairtí aitheanta.
Airteagal 390
An éifeacht atá ag úsáid teicnící maolaithe
riosca creidmheasa a ríomh
1.                      
Ar mhaithe le luach na neamhchosaintí a ríomh
chun críocha Airteagal 384(1), féadfaidh institiúid ‘luach na
neamhchosanta lánchoigeartaithe’ a úsáid arna ríomh faoi Chuid a Trí, Teideal II,
Caibidil 4, ag cur an maolú riosca creidmheasa, coigeartuithe luaineachta,
agus aon neamhréir aibíochta (E*) san áireamh.
2.                      
Institiúid atá ceadaithe a
meastacháin féin ar LGDanna agus ar fhachtóirí coinbhéartachta a úsáid le
haghaidh aicme na neamhchosanta faoi Chuid a Trí, Teideal II, Caibidil 3,
féadfaidh sí, faoi réir cead a fháil ó na húdaráis inniúla, na héifeachtaí a
bhaineann le comhthaobhacht airgeadais a aithint nuair atá luach na
neamhchosaintí á ríomh chun críocha Airteagal 384(1).
Ní thabharfaidh údaráis inniúla an cead dá
dtagraítear san fhomhír roimhe seo ach amháin más féidir leis an institiúid
meastachán a thabhairt ar éifeachtaí na comhthaobhachta airgeadais ar a cuid neamhchosaintí
agus é sin a dhéanamh ar leithligh ó ghnéithe eile a bhaineann leis an LGD.
Cuirfidh institiúid nósanna imeachta den sórt
sin i bhfeidhm ionas go mbeidh na meastacháin a chuirfidh sí le chéile sách
oiriúnach chun luach na neamhchosanta a laghdú ar mhaithe le forálacha Airteagal 384
a chomhlíonadh.
I gcás ina gceadaítear
d’institiúid a cuid meastachán féin ar éifeachtaí na comhthaobhachta
airgeadais a úsáid, déanfaidh sí é sin ar bhonn comhsheasmhach leis an gcur
chuige a glacadh nuair a bhí ceanglais cistí dílse á ríomh i gcomhréir leis an
Rialachán seo.
Institiúidí atá ceadaithe
chun a meastacháin féin ar LGDanna agus ar fhachtóirí coinbhéartachta a úsáid
le haghaidh aicme na neamhchosanta faoi Chuid a Trí, Teideal II, Caibidil 3,
nach ríomhann luach a gcuid neamhchosaintí ag úsáid an mhodha dá dtagraítear sa
chéad fhomhír den mhír seo, féadfaidh siad an Modh Cuimsitheach Comhthaobhach
Airgeadais nó an cur chuige atá leagtha amach in Airteagal 392(1)(b) a
úsáid chun luach na neamhchosaintí a ríomh.
3.                      
Institiúid a bhaineann úsáid as an Modh
Cuimsitheach Comhthaobhach Airgeadais nó a gceadaítear di an modh a bhfuil cur
síos air i mír 2 den Airteagal seo a úsáid chun luach na neamhchosaintí a
ríomh chun críocha Airteagal 384(1), déanfaidh sí tástálacha struis maidir
lena gcomhchruinnithe ar riosca creidmheasa ar bhonn tréimhsiúil, lena
n-áirítear maidir le luach inréadaithe aon chomhthaobhachta a ghlactar.
Tabharfaidh na tástálacha struis tréimhsiúla
sin dá dtagraítear sa chéad fhomhír aghaidh ar na rioscaí a thagann as
athruithe a d’fhéadfadh a theacht ar dhálaí sa mhargadh a bhféadfadh tionchar
díobhálach a bheith acu ar leordhóthanacht chistí dílse na n-institiúidí agus
rioscaí a thagann as réadú na comhthaobhachta i riochtaí anáis.
Beidh na tástálacha struis
a dhéanfar leormhaith agus iomchuí chun an measúnú a dhéanamh ar rioscaí den
sórt sin.
I gcás ina léiríonn an
tástáil struis tréimhsiúil luach inréadaithe níos ísle den chomhthaobhacht a
glacadh ná mar a cheadófaí a chur san áireamh agus an Modh Cuimsitheach
Comhthaobhach Airgeadais nó an modh a ndéantar cur síos air i mír 2 in
úsáid de réir mar is iomchuí, déanfar luach na comhthaobhachta a cheadaítear a
aithint le linn luach na neamhchosaintí a ríomh chun críocha Airteagal 384(1)
a laghdú dá réir sin.
Áireoidh institiúidí dá
dtagraítear sa chéad fhomhír na nithe seo a leanas ina gcuid straitéisí chun
aghaidh a thabhairt ar riosca comhchruinnithe:
(a)         
beartais agus nósanna imeachta chun aghaidh a
thabhairt ar rioscaí a eascraíonn as aisioncronachtaí aibíochta idir
neamhchosaintí agus aon chosaint chreidmheasa maidir leis na neamhchosaintí
sin;
(b)         
beartais agus nósanna imeachta i gcás ina
dtugann tástáil struis luach inréadaithe níos ísle de chomhthaobhacht a glacadh
le fios ná mar a cuireadh san áireamh nuair a bhí an Modh Cuimsitheach Comhthaobhach
Airgeadais nó an modh a ndéantar cur síos air i mír 2 in úsáid;
(c)         
beartais agus nósanna imeachta a bhaineann le
riosca comhchruinnithe a thagann as cur i bhfeidhm teicnící chun riosca
creidmheasa a mhaolú, agus go háirithe neamhchosaintí móra ar chreidmheas
indíreach, mar shampla ar eisitheoir urrús aonair a thógtar mar
chomhthaobhacht.
Airteagal 391
Neamhchosaintí a thig as iasachtú
morgáiste
1.                      
Ar mhaithe le luach neamhchosaintí nó aon chuid
de neamhchosaint arna hurrú ag morgáistí ar réadmhaoin chónaithe a ríomh,
féadfaidh institiúid luach na neamhchosanta a laghdú suas le 50 % de luach
na réadmhaoine cónaithe lena mbaineann, i gcás ina gcomhlíontar ceachtar de na
coinníollacha seo a leanas:
(a)         
tá an neamhchosaint urraithe le morgáistí ar
réadmhaoin chónaithe nó le scaireanna i gcuideachtaí tithíochta san Fhionlainn,
atá ag feidhmiú i gcomhréir leis an dlí Fionlannach 1991 a
bhaineann le cuideachtaí tithíochta nó le reachtaíocht
choibhéiseach ina dhiaidh sin;
(b)         
baineann an neamhchosaint le hidirbheart léasaithe
faoina gcoinníonn an léasóir úinéireacht iomlán ar an réadmhaoin chónaithe atá
ar léas a fhad is nach bhfuil rogha an léasaí í a cheannach feidhmithe ag an
léasaí.
Ríomhfar luach na maoine ar bhonn na gcaighdeán
luachála stuama atá leagtha síos le dlí, le rialachán nó le forálacha
riaracháin. Déanfar luacháil uair amháin gach trí bliana ar a laghad i gcás
réadmhaoine cónaithe.
Beidh feidhm ag na ceanglais in Airteagal 203
agus in Airteagal 224(1) chun críocha na míre seo.
Ciallóidh ‘réadmhaoin
chónaithe’ áit chónaithe a áiteoidh an t-úinéir nó a bheidh ar cíos aige.
2.                      
Ar mhaithe le luach na neamhchosaintí nó aon
chuid de neamhchosaint arna hurrú le morgáistí ar mhaoin thráchtála a ríomh, ní
fhéadfaidh institiúid luach na neamhchosanta a laghdú suas le 50 % de
luach na maoine tráchtála lena mbaineann ach amháin má cheadaíonn na húdaráis
inniúla lena mbaineann sa Bhallstát ina bhfuil an mhaoin thráchtála lonnaithe do
na neamhchosaintí seo a leanas ualú riosca 50 % a fháil ar bhonn na
gcoinníollacha céanna atá leagtha amach in Airteagal 121:
(a)         
neamhchosaintí arna n-urrú le morgáistí ar
oifigí nó ar áitribh thráchtála eile, nó le scaireanna i gcuideachtaí
tithíochta san Fhionlainn, atá ag feidhmiú i gcomhréir
leis an dlí Fionlannach 1991 a bhaineann le cuideachtaí tithíochta nó le reachtaíocht choibhéiseach ina dhiaidh sin, maidir le hoifigí nó
áitribh thráchtála eile;
(b)         
neamhchosaintí a bhaineann le hidirbhearta
léasaithe maoine maidir le hoifigí nó le háitribh thráchtála eile.
Ríomhfar luach na maoine ar bhonn na gcaighdeán
luachála stuama atá leagtha síos le dlí, le rialachán nó le forálacha
riaracháin.
Déanfar maoin thráchtála a thógáil agus a léasú
go hiomlán agus saothrófar ioncam cíosa iomchuí leis.
Airteagal 392
Cur chuige ionadaíochta
1.                      
I gcás ina bhfuil neamhchosaint ar chliant
ráthaithe ag tríú páirtí, nó urraithe le comhthaobhacht arna heisiúint ag tríú
páirtí, féadfaidh institiúid:
(a)         
an chuid den neamhchosaint atá ráthaithe a
láimhseáil amhail is go bhfuil sí tabhaithe don ráthóir seachas don chliant ar
an gcoinníoll go sannfaí don neamhchosaint neamhurraithe ar an ráthóir ualú
riosca atá cothrom le, nó níos ísle ná, ualú riosca na neamhchosanta
neamhurraithe ar an gcliant faoi Chuid a Trí, Teideal II, Caibidil 2;

(b)         
an chuid den neamhchosaint
arna comhthaobhú le margadhluach na comhthaobhachta aitheanta a láimhseáil
amhail is go bhfuil sí tabhaithe don tríú páirtí seachas don chliant, má
rinneadh urrúsú ar an neamhchosaint le comhthaobhacht agus ar an gcoinníoll go
sannfaí do chuid chomhthaobhaithe na neamhchosanta ualú riosca atá cothrom le,
nó níos ísle ná, ualú riosca na neamhchosanta neamhurraithe ar an gcliant faoi
Chuid a Trí, Teideal II, Caibidil 2. 
Ní úsáidfidh an institiúid an cur chuige dá
dtagraítear i bpointe (b) den chéad fhomhír i gcás ina bhfuil aisioncronacht ann
idir aibíocht na neamhchosanta agus aibíocht na cosanta.
Chun críocha na Coda seo,
ní fhéadfaidh institiúid an Modh Cuimsitheach Comhthaobhach Airgeadais agus an
láimhseáil dá bhforáiltear i bpointe (b) den chéad fhomhír a úsáid ach amháin i
gcás ina gceadaítear di an Modh Cuimsitheach Comhthaobhach Airgeadais agus an
Modh Simplí Comhthaobhach Airgeadais araon a úsáid chun críocha Airteagal 87.
2.                      
I gcás ina gcuireann institiúid pointe (a) de
mhír 1 i bhfeidhm:
(a)         
i gcás ina bhfuil an ráthaíocht ainmnithe in
airgeadra atá difriúil ón airgeadra sin ina bhfuil an neamhchosaint ainmnithe, déanfar
méid na neamhchosanta a mheasfar a bheith cumhdaithe a ríomh i gcomhréir leis
na forálacha maidir le neamhréir airgeadra a láimhseáil le haghaidh cosanta neamhchistithe
creidmheasa i gCuid a Trí, Teideal II, Caibidil 4; 
(b)         
láimhseálfar aisioncronacht
idir aibíocht na neamhchosanta agus aibíocht na cosanta i gcomhréir leis na
forálacha maidir le haisioncronacht aibíochta a láimhseáil i gCuid a Trí, Teideal II,
Caibidil 4;
(c)         
féadfar cumhdach páirteach a
aithint i gcomhréir leis an láimhseáil atá leagtha amach i gCuid a Trí, Teideal II,
Caibidil 4. 
CUID A CÚIG
NEAMHCHOSAINTÍ AR RIOSCA
CREIDMHEASA AISTRITHE
Teideal I
Forálacha ginearálta don Chuid seo
Airteagal 393
Raon feidhme an chur i bhfeidhm
Beidh
feidhm ag Teideal II agus Teideal III maidir le hurrúsuithe nua arna n-eisiúint
an 1 Eanáir 2011 nó dá éis. Beidh feidhm ag
Teideal II agus Teideal III, tar éis an 31 Nollaig 2014, maidir le
hurrúsuithe atá ann cheana i gcás ina gcuirtear neamhchosaintí bunúsacha nua
leis nó ina gcuirtear iad in ionad neamhchosaintí eile tar éis an dáta sin. 
Teideal II
Ceanglais maidir le hinstitiúidí infheisteoirí
Airteagal 394
Leas coinnithe an eisitheora
1.                      
Maidir le hinstitiúid, seachas nuair atá sí ag
gníomhú mar thionscnóir, mar urraitheoir nó mar iasachtóir bunaidh, ní fhéadfaidh
sí a bheith neamhchosanta ar riosca creidmheasa suímh urrúsúcháin ina leabhar
trádála ná ina leabhar neamhthrádála ach amháin má nochtaigh sí go sainráite
don institiúid go gcoinneoidh sí, ar bhonn leanúnach, glanleas eacnamaíoch
ábhartha nach mbeidh, in aon chás, níos lú ná 5 %.
Ní cháileoidh ach ceann amháin díobh seo a
leanas mar ghlanleas eacnamaíoch ábhartha nach lú é ná 5 % atá coinnithe:
(a)         
nach lú ná 5 % de luach ainmniúil gach
ceann de na tráinsí a dhíoltar nó a aistrítear chuig na hinfheisteoirí a
choinneáil;
(b)         
i gcás urrúsú neamhchosaintí imrothlacha, leas
an tionscnóra de níos lú ná 5 % de luach ainmniúil na neamhchosaintí
urrúsaithe a choinneáil;
(c)         
neamhchosaintí a roghnaítear go randamach a
choinneáil, cothrom le, nó níos lú ná, 5 % de mhéid ainmniúil na
neamhchosaintí urrúsaithe, i gcás ina mbeadh na neamhchosaintí sin urrúsaithe
laistigh den urrúsú murach sin, ar an gcoinníoll nach lú ná 100 ag an túsphointe
líon na neamhchosaintí urrúsaithe féideartha;
(d)         
an tráinse céadchaillteanais a choinneáil agus,
más gá, tráinsí eile a bhfuil an phróifíl riosca chéanna nó níos déine acu ná
iad sin a aistrítear chuig infheisteoirí nó a dhíoltar leo agus nach dtiocfaidh
in aibíocht níos luaithe ná na cinn sin a aistrítear chuig infheisteoirí nó a
dhíoltar leo, ionas go mbeidh an choinneáil ina hiomlán cothrom le, nó níos lú
ná, 5 % de luach ainmniúil na neamhchosaintí urrúsaithe.
Déantar glanleas eacnamaíoch a thomhas ag an
túsphointe agus déanfar é a chothabháil ar bhonn leanúnach. Ní bheidh an
glanleas eacnamaíoch, lena n-áirítear suíomhanna coinnithe, ús nó
neamhchosaintí, faoi réir ag aon mhaolú riosca creidmheasa ná aon suíomhanna
gearra ná aon fhálú eile agus ní dhíolfar é. Cinnfear
an glanleas eacnamaíoch de réir an luacha ainmniúil ar ítimí atá lasmuigh den
chlár comhardaithe.
Ní dhéanfar na ceanglais
choinneála a bhaineann le haon urrúsú faoi leith a chur i bhfeidhm níos mó ná
uair amháin.
2.                      
I gcás ina ndéanann máthairinstitiúid
chreidmheasa san AE nó cuideachta shealbhaíochta airgeadais san AE, nó ceann dá
cuid fochuideachtaí, mar thionscnóir nó mar urraitheoir, urrúsú ar
neamhchosaintí ó roinnt institiúidí creidmheasa, gnólachtaí infheistíochta nó
institiúidí airgeadais eile atá san áireamh i raon feidhme na maoirseachta ar
bhonn comhdhlúite, féadfar an ceanglas dá dtagraítear i mír 1 a
chomhlíonadh ar bhonn chás comhdhlúite na máthairinstitiúide creidmheasa san AE
nó na cuideachta sealbhaíochta airgeadais lena mbaineann san AE. 
Ní bheidh feidhm ag an gcéad fhomhír ach amháin
i gcás inar thug institiúidí creidmheasa, gnólachtaí infheistíochta nó
institiúidí airgeadais a chruthaigh na neamhchosaintí urrúsaithe tiomantas cloí
leis na ceanglais atá leagtha amach in Airteagal 397 agus a chur ar fáil,
ar mhodh tráthúil, don tionscnóir nó don urraitheoir agus don
mháthairinstitiúid chreidmheasa san AE nó do chuideachta shealbhaíochta
airgeadais san AE an fhaisnéis is gá chun na ceanglais dá dtagraítear in Airteagal 398
a chomhlíonadh.
3.                      
Ní bheidh feidhm ag mír 1 i gcás inarb
ionann na neamhchosaintí urrúsaithe agus éilimh nó éilimh theagmhasacha ar na
haonáin seo a leanas nó arna ráthú go hiomlán, go neamhchoinníollach agus go
neamh-inchúlghairthe acu:
(a)     rialtais láir nó bainc cheannais;
(b)     rialtais
réigiúnacha, údaráis áitiúla agus aonáin earnála poiblí Ballstát;
(c)     institiúidí dá
sanntar ualú riosca 50 % nó níos lú faoi Chuid a Trí, Teideal II, Caibidil 2;

(d)     bainc forbartha iltaobhacha.
4.                      
Ní bheidh feidhm ag mír 1 maidir leo seo a
leanas:
(a)     idirbhearta atá bunaithe ar innéacs
soiléir, trédhearcach agus inrochtana, ina bhfuil na haonáin thagartha is bunús
leo comhionann leo sin atá ar áireamh in innéacs aonán a dhéantar a thrádáil go
forleathan, nó ar urrúis intrádála eile iad seachas suíomhanna urrúsúcháin; 
(b)     iasachtaí sindeacáite, earraí
infhaighte ceannaithe nó babhtálacha mainneachtana creidmheasa i gcás nach
n-úsáidtear na hionstraimí sin chun urrúsú a chumhdaítear faoi mhír 1 a
phacáistiú agus/nó a fhálú.
Airteagal 395
Dícheall cuí
1.                      
Roimh infheistíocht a dhéanamh, agus de réir mar
is iomchuí ina dhiaidh sin, beidh institiúidí in ann a léiriú do na húdaráis
inniúla i gcás gach ceann dá gcuid suíomhanna urrúsúcháin aonair, go bhfuil
tuiscint chuimsitheach agus chruinn acu ar bheartais agus ar nósanna imeachta
foirmiúla atá curtha chun feidhme acu agus atá iomchuí dá leabhar trádála agus
dá leabhar neamhthrádála agus ar chóimhéid le próifíl riosca a gcuid infheistíochtaí
i suíomhanna urrúsúcháin chun iad seo a leanas a anailísiú agus a thaifeadadh:
(a)         
faisnéis arna nochtadh faoi Airteagal 394(1),
ag tionscnóirí nó ag urraitheoirí d’fhonn a shonrú cén glanleas eacnamaíoch atá
acu, ar bhonn leanúnach, san urrúsú;
(b)         
saintréithe riosca an tsuímh
urrúsúcháin aonair;
(c)         
saintréithe riosca na
neamhchosaintí is bunús leis an suíomh urrúsúcháin;
(d)         
clú agus taithí ó
chaillteanais na dtionscnóirí nó na n-urraitheoirí in urrúsuithe roimhe seo in
aicmí na neamhchosanta iomchuí is bunús leis an suíomh urrúsúcháin;
(e)         
na ráitis agus an nochtadh
arna ndéanamh ag na tionscnóirí nó ag na hurraitheoirí, nó ag a gcuid gníomhairí
nó a gcomhairleoirí, i dtaca lena ndícheall cuí maidir leis na neamhchosaintí
urrúsaithe agus, nuair is infheidhme, maidir le caighdeán na comhthaobhachta a
thacaíonn leis na neamhchosaintí urrúsaithe;
(f)           
nuair is infheidhme, na
modheolaíochtaí agus na coincheapa ar a bhfuil luacháil na comhthaobhachta a
thacaíonn leis na neamhchosaintí urrúsaithe bunaithe agus na beartais arna
nglacadh ag an tionscnóir nó ag an urraitheoir chun neamhspleáchas an luachálaí
a áirithiú; 
(g)         
gnéithe struchtúracha uile
an urrúsaithe a bhféadfadh tionchar ábhartha a bheith acu ar fheidhmíocht
shuíomh urrúsúcháin na hinstitiúide.
Déanfaidh institiúidí a gcuid tástálacha
struis féin go rialta a bheidh oiriúnach dá gcuid suíomhanna urrúsúcháin.
Chuige sin, féadfaidh institiúidí dul i muinín samhlacha airgeadais arna
bhforbairt ag ECAI ar an gcoinníoll gur féidir le hinstitiúidí a léiriú, nuair
a iarrtar orthu, go ndearna siad cúram cuí sular infheistigh siad na toimhdí
ábhartha maidir leis na samhlacha agus a struchtúrú a bhailíochtú agus chun
tuiscint a fháil ar mhodheolaíocht, ar thoimhdí agus ar thorthaí.
2.                      
Bunóidh institiúidí, seachas nuair atá siad ag
gníomhú mar thionscnóirí nó mar urraitheoirí nó mar iasachtóirí bunaidh,
nósanna imeachta foirmiúla a bheidh oiriúnach dá leabhar trádála agus dá
leabhar neamhthrádála agus a bheidh ar chóimhéid le próifíl riosca a gcuid infheistíochtaí
i suíomhanna urrúsaithe d’fhonn monatóireacht a dhéanamh ar bhonn leanúnach
agus ar mhodh tráthúil ar fhaisnéis feidhmíochta maidir leis na neamhchosaintí
is bunús lena gcuid suíomhanna urrúsúcháin. Nuair is ábhartha, áireofar leis
sin an cineál neamhchosanta, an céatadán d’iasachtaí atá níos mó ná 30, 60 agus
90 lá thar téarma, rátaí mainneachtana, rátaí ríomhíocaíochta, iasachtaí á
bhforiamh, cineál comhthaobhachta agus áitíocht na comhthaobhachta, agus
dáileadh minicíochta na scór creidmheasa nó modhanna eile chun acmhainneacht
creidmheasa a thomhas thar neamhchosaintí bunúsacha, éagsúlú tionscail agus
tíreolaíoch, dáileadh minicíochta de chóimheasa iasachta i gcoinne luacha le
bandaleithid a éascaíonn anailís íogaireachta leormhaith. I gcás inar
suíomhanna urrúsúcháin iontu féin iad na neamhchosaintí bunúsacha, beidh ag
institiúidí an fhaisnéis atá leagtha amach san fhomhír seo maidir leis na
tráinsí urrúsúcháin bunúsacha, amhail ainm agus cáilíocht chreidmheasa an
eisitheora, agus maidir le saintréithe agus feidhmíocht na gcomhthiomsuithe is
bunús leis na tráinsí urrúsúcháin sin chomh maith.
Beidh tuiscint bheacht ag institiúidí ar gach
gné struchtúrach d’idirbheart urrúsúcháin a d’fhéadfadh tionchar ábhartha a
bheith aige ar fheidhmíocht a gcuid neamhchosaintí ar an idirbheart amhail cascáidí
conarthacha agus truicir a bhaineann le cascáidí, feabhsuithe creidmheasa,
feabhsuithe leachtachta, tariseacha maidir leis an margadhluach, agus
sainmhíniú ar mhainneachtain atá sainiúil don láimhseáil.
Airteagal 396
Ualú riosca breise
I gcás nach gcomhlíonann institiúid na
ceanglais in Airteagal 394 nó Airteagal 395 in aon cháil ábhartha mar
gheall ar fhaillí nó ar mhainneachtain na hinstitiúide, forchuirfidh na
húdaráis inniúla ualú riosca breise comhréireach nach lú ná 250 % den ualú
riosca (uasteorainn 1250 % curtha air) a mbeidh feidhm aige maidir leis na
suíomhanna urrúsúcháin iomchuí ar an tslí a shonraítear in Airteagal 240(6)
nó Airteagal 326(3) faoi seach. Méadóidh an
t-ualú riosca breise de réir a chéile le gach sárú a dhéanfar ina dhiaidh sin
ar na forálacha maidir le dícheall cuí. 
Cuirfidh na húdaráis
inniúla san áireamh na díolúintí d’urrúsuithe áirithe a thugtar in Airteagal 394(3)
tríd an ualú riosca a d’fhorchuirfí murach sin faoin Airteagal seo a laghdú i
leith urrúsú a bhfuil feidhm ag Airteagal 394(3) maidir leis. 
Teideal III
Ceanglais le haghaidh institiúidí is urraitheoirí agus institiúidí
tionscnóra
Airteagal 397
Critéir maidir le creidmheas a
dheonú
Cuirfidh institiúidí is urraitheoirí agus institiúidí
tionscnóra na critéir fhónta dea-shainithe chéanna i bhfeidhm chun creidmheas a
dheonú i gcomhréir le ceanglais Airteagal 77 de Threoir [inserted by OP]
maidir le neamhchosaintí a bheidh le hurrúsú de réir mar a bheidh feidhm acu
maidir le neamhchosaintí a bheidh le sealbhú ar a gcuid leabhar. Chuige sin, cuirfidh na hinstitiúidí is urraitheoirí agus na
hinstitiúidí tionscnóra na próisis chéanna i bhfeidhm chun creidmheasanna a
cheadú agus, nuair is iomchuí, iad a leasú, a athnuachan agus a athmhaoiniú.
Cuirfidh institiúidí na caighdeáin anailíse chéanna i bhfeidhm maidir le
heisiúintí urrúsuithe a cheannaítear ó thríú páirtithe a fhrithghealladh nó
maidir le rannpháirteachais iontu, cibé acu a bheidh nó nach mbeidh
rannpháirteachais nó frithghealladh den sórt sin á sealbhú ar a leabhar trádála
nó neamhthrádála.
I gcás nach
gcomhlíontar na ceanglais dá dtagraítear sa chéad fhomhír den Airteagal seo, ní
chuirfidh an institiúid tionscnóra Airteagal 240(1) i bhfeidhm agus ní
cheadófar don institiúid tionscnóra sin na neamhchosaintí urrúsaithe a eisiamh
ó ríomh a ceanglas caipitil faoin Rialachán seo.
Airteagal 398
Nochtadh d’infheisteoirí
Nochtfaidh institiúidí is urraitheoirí agus
institiúidí tionscnóra leibhéal a gceangaltais faoi Airteagal 394 d’fhonn
glanleas eacnamaíoch a choimeád san urrúsú. Áiritheoidh
institiúidí is urraitheoirí agus institiúidí tionscnóra go mbeidh rochtain
éasca ar fáil ag infheisteoirí ionchasacha ar na sonraí iomchuí ábhartha go
léir maidir le cáilíocht chreidmheasa agus feidhmíocht na neamhchosaintí
bunúsacha aonair, sreafaí airgid agus comhthaobhacht a thacaíonn le
neamhchosaint ar urrúsú chomh maith le faisnéis den sórt sin atá riachtanach
chun tástálacha struis cuimsitheacha agus feasacha a dhéanamh maidir leis na
sreafaí airgid agus na luachanna comhthaobhachta a thacaíonn leis na
neamhchosaintí bunúsacha. Chun na críche sin, cinnfear sonraí a bheidh iomchuí
go hábhartha amhail ar dháta an urrúsaithe agus, nuair is iomchuí, i ngeall ar
chineál an urrúsaithe ina dhiaidh sin.
Airteagal 399
Coinníoll maidir le cur i bhfeidhm aonfhoirmeach
1.                      
Tabharfaidh an ÚBE tuairisc don Choimisiún go
bliantúil ar bhearta arna nglacadh ag na húdaráis inniúla d'fhonn a áirithiú go
gcomhlíonfaidh institiúidí na ceanglais a bhaineann le Teideal II agus Teideal III.
2.                      
Forbróidh an ÚBE
dréachtchaighdeáin theicniúla cur chun feidhme d’fhonn cóineasú na gcleachtas
maoirseachta a éascú i dtaca le hAirteagail 394 go 398, lena n-áirítear na
bearta a ghlacfar i gcás ina sárófar na hoibleagáidí maidir le dícheall cuí
agus bainistíocht riosca. 
Cuirfidh an ÚBE na dréachtchaighdeáin theicniúla
cur chun feidhme sin faoi bhráid an Choimisiúin faoin 1 Eanáir 2014 .
Tugtar cumhacht don Choimisiún chun na
dréachtchaighdeáin theicniúla cur chun feidhme dá dtagraítear sa chéad fhomhír
a ghlacadh i gcomhréir leis an nós imeachta atá leagtha síos in Airteagal 15
de Rialachán (AE) Uimh. 1093/2010.
CUID A SÉ
LEACHTACHT
Teideal I
Sainmhínithe agus ceanglas maidir
le cumhdach leachtachta
Airteagal 400
Sainmhínithe
Chun críocha na Coda seo, beidh feidhm ag
na sainmhínithe seo a leanas:
(1)                   
Ciallaíonn ‘custaiméir airgeadais’ custaiméir a
dhéanann ceann nó níos mó de na gníomhaíochtaí atá liostaithe in Iarscríbhinn I
de Threoir [inserted by OP] mar a bpríomhghnó, nó arb ionann iad agus ceann
díobh seo a leanas:
(a)     institiúid chreidmheasa;
(b)     gnólacht infheistíochta;
(c)     SSPE;
(d)     GC;
(e)     scéim
infheistíochta nach bhfuil neamhiata;
(f)      gnóthas árachais;
(g)     cuideachta shealbhaíochta airgeadais
nó cuideachta shealbhaíochta ghníomhaíochtaí measctha.
(2)          Ciallaíonn ‘taisce miondíola’
dliteanas i leith duine nádúrtha nó i leith fiontair bhig agus mheánmhéide i
gcás gur lú ná EUR 1 milliún an dliteanas comhiomlán i leith cliant nó grúpa
cliant nasctha den sórt sin.
Airteagal 401
Ceanglas maidir le cumhdach leachtachta
1.                      
Sealbhóidh institiúidí sócmhainní leachtacha i
gcónaí, agus beidh suim luachanna na sócmhainní sin cothrom leis na
heis-sreafaí leachtachta lúide na hinsreafaí leachtachta faoi dhálaí anáis nó
níos mó ná iad, ionas go n-áiritheofar go gcoinneoidh institiúidí leibhéil
maolán leachtachta atá leormhaith chun dul i ngleic le haon éagothroime a
d’fhéadfadh a bheith idir insreafaí agus eis-sreafaí leachtachta faoi dhálaí
anáis thar thréimhse ama gearr.
2.                      
Ní chuirfidh institiúidí insreafaí leachtachta
dúbailte agus sócmhainní leachtacha i gcuntas.
3.                      
Féadfaidh institiúidí na sócmhainní leachtacha
dá dtagraítear i mír 1 a úsáid chun a gcuid oibleagáidí faoi dhálaí
anáis a chomhlíonadh mar atá sonraithe faoi Airteagal 402. 
4.                      
Beidh feidhm go heisiach ag
na forálacha atá leagtha amach i dTeideal II ar mhaithe le hoibleagáidí
tuairiscithe a shonrú atá leagtha amach in Airteagal 403.
Airteagal 402
Ceanglais leachtachta a chomhlíonadh
I gcás nach gcomhlíonann institiúid, nó go
bhfuiltear ag súil nach gcomhlíonfaidh sí an ceanglas atá leagtha amach in Airteagal 401(1),
tabharfaidh sí fógra láithreach do na húdaráis inniúla agus cuirfidh sí isteach
gan aon mhoill mhíchuí chuig an údarás inniúil plean ionas go dtosófar ag
comhlíonadh Airteagal 401 arís ar bhonn tráthúil. Go dtí go dtosófar ag
comhlíonadh an Airteagail sin arís, tabharfaidh an institiúid tuairisc faoi na hítimí
go laethúil faoi dheireadh gach lae gnó mura dtugann an t-údarás inniúil údarú
maidir le minicíocht níos ísle agus moill níos faide. Ní dheonóidh údaráis
inniúla údaruithe den sórt sin ach amháin nuair atá siad bunaithe ar chás faoi
leith na hinstitiúide. Déanfaidh siad monatóireacht ar chur chun feidhme an
phlean chun filleadh ar chomhlíonadh agus iarrfaidh siad tréimhse chomhlíonta
níos tráthúla más cuí.
Ní dhéanfaidh údaráis inniúla minicíocht
tuairiscithe níos ísle nó moill tuairiscithe níos faide a údarú ach amháin ar
bhonn cáis aonair institiúide. Déanfaidh siad monatóireacht ar chur chun
feidhme an phlean chun filleadh ar chomhlíonadh dá dtagraítear san Airteagal sin
agus iarrfaidh siad, más cuí, tréimhse chomhlíonta níos tráthúla ná mar atá
leagtha amach sa phlean.
Teideal II
Tuairisciú maidir le leachtacht
Airteagal 403
Oibleagáidí tuairiscithe agus formáid an tuairiscithe
1.                      
Tabharfaidh institiúidí tuairisc do na húdaráis
inniúla maidir leis na hítimí dá dtagraítear i dTeideal II agus Teideal III
agus a gcomhpháirteanna, lena n-áirítear comhdhéanamh a gcuid sócmhainní
leachtacha de réir Airteagal 404 agus Iarscríbhinn III. Ní bheidh an mhinicíocht tuairiscithe níos lú ná uair sa
mhí i gcás an cheanglais i dTeideal II agus in Iarscríbhinn III agus
nach lú ná uair sa ráithe i gcás ítimí dá dtagraítear i dTeideal III.
2.                      
Nuair a chinnfidh údarás inniúil go bhfuil
riosca leachtachta suntasach ag institiúid in airgeadra eile nó brainse
suntasach mar atá sainmhínithe in Airteagal 52 de Threoir [inserted by OP]
i mBallstát aíochta ag úsáid airgeadra difriúil ná a Bhallstát baile,
tabharfaidh an institiúid tuairisc ar leithligh d’údaráis inniúla na mBallstát
baile maidir leis na hítimí atá ainmnithe san airgeadra roimhe sin nó
innéacsaithe chuig an airgeadra sin. 
3.                      
Forbróidh an ÚBE
dréachtchaighdeáin theicniúla cur chun feidhme d’fhonn an méid seo a leanas a
shonrú: 
(a)         
formáidí aonfhoirmeacha le treoracha gaolmhara
maidir le tuairisciú mar aon le minicíochtaí, dátaí agus moillagaí an
tuairiscithe. Beidh na formáidí agus na minicíochtaí tuairiscithe i gcomhréir
le cineál, le scála agus le castacht ghníomhaíochtaí na n-institiúidí éagsúla
agus áireofar orthu an tuairisciú atá riachtanach de réir mhír 1 agus mhír 2; 
(b)         
beidh meadarachtaí
monatóireachta leachtachta breise riachtanach, d’fhonn cead a thabhairt
d’údaráis inniúla léargas cuimsitheach a fháil ar an bpróifíl riosca
leachtachta, a bheidh comhréireach le cineál, le scála agus le castacht
ghníomhaíochtaí na hinstitiúide;
(c)         
na réitigh TF a bheidh le cur i bhfeidhm i gcás
tuairisciú den sórt sin trínar féidir rochtain leictreonach dhíreach agus
láithreach a fháil ar thuairisciú na hinstitiúide nuair is gá sin le Treoir [inserted
by OP] agus leis an Rialachán seo.
n. 
Cuirfidh an ÚBE na
dréachtchaighdeáin theicniúla sin faoi bhráid an Choimisiúin faoin 1 Eanáir 2013
. 
Tugtar cumhacht don
Choimisiún chun na dréachtchaighdeáin theicniúla cur chun feidhme dá
dtagraítear sa chéad fhomhír a ghlacadh i gcomhréir le hAirteagal 15 de
Rialachán (AE) Uimh. 1093/2010.
4.                      
Soláthróidh údaráis inniúla na mBallstát baile
do na húdaráis inniúla agus don bhanc ceannais náisiúnta rochtain leictreonach
dhíreach agus láithreach ar an tuairisciú aonair i gcomhréir leis an Airteagal
seo ach sin a iarraidh orthu.
5.                      
Soláthróidh údaráis inniúla
a fheidhmíonn maoirseacht ar bhonn comhdhlúite de réir Airteagal 107 de
Threoir [inserted by OP] rochtain leictreonach dhíreach agus láithreach do na
húdaráis seo a leanas maidir le gach tuairisc arna cur isteach ag an institiúid
i gcomhréir leis an Airteagal seo:
(a)         
na húdaráis inniúla agus banc ceannais náisiúnta
na mBallstát aíochta ina bhfuil brainsí móra fochuideachtaí de chuid na
máthairinstitiúide nó institiúidí arna rialú ag an máthairchuideachta
shealbhaíochta airgeadais chéanna;
(b)         
na húdaráis inniúla a bhfuil fochuideachtaí
údaraithe acu den mháthairinstitiúid nó d’institiúidí arna rialú ag an
máthairchuideachta shealbhaíochta airgeadais chéanna agus ag banc ceannais
náisiúnta an Bhallstáit chéanna;
(c)         
an ÚBE;
(d)         
an BCE.
6.                      
Na húdaráis inniúla a thug údarú d’institiúid ar
fochuideachta de mháthairinstitiúid nó de mháthairchuideachta shealbhaíochta
airgeadais í, tabharfaidh siad do na húdaráis inniúla a dhéanfaidh maoirseacht
ar bhonn comhdhlúite de réir Airteagal 106 de Threoir [inserted by OP], do
bhanc ceannais an Bhallstáit ina bhfuil an institiúid údaraithe agus don ÚBE
rochtain leictreonach dhíreach agus láithreach ar gach tuairisc arna cur
isteach ag an institiúid i gcomhréir leis na formáidí aonfhoirmeacha dá dtagraítear
i mír 3. 
Airteagal 404
Tuairisc a thabhairt maidir le sócmhainní leachtacha
1.                      
Tabharfaidh institiúidí tuairisc orthu seo a
leanas mar shócmhainní leachtacha mura bhfuil siad eisiata faoi mhír 2 agus ní
dhéanfaidh siad é sin ach amháin má chomhlíonann na sócmhainní leachtacha na
coinníollacha i mír 3:
(a)         
airgead agus taiscí arna sealbhú le bainc
cheannais a mhéid is gur féidir na taiscí sin a aistarraingt i dtréimhsí anáis;
(b)         
sócmhainní inaistrithe a bhfuil cáilíocht
leachtachta agus chreidmheasa an-ard ag baint leo;
(c)         
sócmhainní inaistrithe atá in ionannas le
héilimh ar rialtas láir de chuid Ballstáit nó tríú tír, nó arna ráthú acu, má
thabhaíonn an institiúid riosca leachtachta sa Bhallstát nó sa tríú tír sin
arna chumhdach aici trí na sócmhainní leachtacha sin a shealbhú;
(d)         
sócmhainní inaistrithe a
bhfuil cáilíocht leachtachta agus chreidmheasa ard ag baint leo.
Go dtí go soláthrófar sainmhíniú aonfhoirmeach
i gcomhréir le hAirteagal 481(2) ar cháilíocht leachtachta agus
chreidmheasa ard agus an-ard, sainaithneoidh institiúidí iad féin in airgeadra
faoi leith sócmhainní inaistrithe a bhfuil cáilíocht leachtachta agus
chreidmheasa ard nó an-ard ag baint leo faoi seach. Go
dtí go soláthrófar sainmhíniú aonfhoirmeach, féadfaidh údaráis inniúla, ag cur
na gcritéar atá liostaithe in Airteagal 481(2) san áireamh, Treoir ghinearálta
a thabhairt a leanfaidh institiúidí chun sócmhainní a bhfuil cáilíocht
leachtachta agus chreidmheasa ard agus an-ard ag baint leo a shainaithint. In
éagmais treorach den sórt sin, úsáidfidh institiúidí critéir a bheidh
trédhearcach agus oibiachtúil chuige sin, lena n-áirítear roinnt de na critéir
atá liostaithe in Airteagal 481(2) nó iad ar fad.
2.                      
Ní mheasfar gur sócmhainní leachtacha iad seo a
leanas:
(a)         
sócmhainní arna n-eisiúint ag institiúid chreidmheasa
mura gcomhlíonann siad ceann de na coinníollacha seo a leanas:
(i)      is bannaí iad atá incháilithe don
láimhseáil atá leagtha amach in Airteagal 124(3) nó (4);
(ii)      is bannaí iad
mar a shainmhínítear in Airteagal 52(4) de Threoir 2009/65/CE seachas iad
sin dá dtagraítear in (i);
(iii)     bhunaigh rialtas
láir nó réigiúnach de chuid Ballstáit an institiúid chreidmheasa, tá an rialtas
sin ina urraitheoir uirthi, agus tá an tsócmhainn ráthaithe ag an rialtas sin
agus in úsáid chun iasachtaí fógraíochta a chistiú arna dtabhairt ar bhonn
neamhiomaíoch, gan beann ar bhrabús d’fhonn a cuid cuspóirí beartais
phoiblí a chur chun cinn;
(b)         
sócmhainní arna n-eisiúint ag aon cheann díobh
seo a leanas:
(i)      gnólacht infheistíochta;
(ii)      gnóthas
árachais;
(iii)     cuideachta
shealbhaíochta airgeadais;
(iv)     cuideachtaí
sealbhaíochta gníomhaíochtaí measctha;
(v)     aon aonán eile a
dhéanann ceann nó níos mó de na gníomhaíochtaí atá liostaithe in Iarscríbhinn I
de Threoir [inserted by OP] mar a phríomhghnó.
3.                      
Ní dhéanfaidh institiúidí ach na cinn a
chomhlíonann gach ceann de na coinníollacha seo a leanas a thuairisciú mar
shócmhainní leachtacha:
(a)         
ní eisíonn an institiúid féin ná a
máthairinstitiúid ná a fo-institiúidí iad, ná fochuideachta eile dá
máthairinstitiúidí nó dá máthairchuideachta sealbhaíochta airgeadais;
(b)         
is comhthaobhacht
incháilithe iad i ngnáthchúinsí i gcás riachtanas leachtachta ionlae agus
saoráidí leachtachta thar oíche atá ag banc ceannais i mBallstát nó má
shealbhaítear na sócmhainní leachtacha chun freagairt d’eis-sreafaí leachtachta
in airgeadra tríú tír, de bhanc ceannais an tríú tír sin;
(c)         
is féidir a bpraghas a
chinneadh de réir foirmle atá éasca a ríomh bunaithe ar ionchuir atá ar fáil go
poiblí agus nach dtéann i muinín toimhdí láidre mar a tharlaíonn de ghnáth i
gcás táirgí struchtúrtha nó andúchasacha;
(d)         
tá siad liostaithe ar
mhalartán aitheanta;
(e)         
tá siad intrádála ar mhargaí
ina bhfuil comhaontú díolacháin nó athcheannaigh glan amach ina bhfuil líon mór
agus éagsúil rannpháirtithe sa mhargadh, méid ard trádála, agus leithead agus
doimhneacht margaidh.
Ní bheidh feidhm ag an gcoinníoll i bpointe (b)
i gcás sócmhainní leachtacha arna sealbhú chun freagairt d’eis-sreafaí
leachtachta in airgeadra ina dtugtar sainmhíniú an-chaol ar fad ar
incháilitheacht an bhainc cheannais. I gcás
airgeadraí tríú tíortha, beidh feidhm ag an eisceacht sin agus ní bheidh feidhm
aici ach amháin má chuireann údaráis inniúla an tríú tír an eisceacht chéanna i
bhfeidhm agus má tá ceanglais tuairiscithe inchomparáide i bhfeidhm ag an tríú
tír.
4.                      
Forbróidh an ÚBE dréachtchaighdeáin theicniúla
cur chun feidhme ina liostaítear na hairgeadraí a chomhlíonann na coinníollacha
dá dtagraítear sa dara fomhír i mír 3. 
Cuirfidh an ÚBE na dréachtchaighdeáin
theicniúla sin faoi bhráid an Choimisiúin faoin 1 Eanáir 2013 .
Tugtar cumhacht don
Choimisiún na caighdeáin theicniúla cur chun feidhme dá dtagraítear sa chéad
fhomhír a ghlacadh i gcomhréir leis an nós imeachta atá leagtha síos in Airteagal 15
de Rialachán (AE) Uimh. 1093/2010.
Roimh theacht i bhfeidhm na
gcaighdeán teicniúil dá dtagraítear san fhomhír roimhe seo, féadfaidh
institiúidí leanúint den láimhseáil atá leagtha amach sa chéad fhomhír a chur i
bhfeidhm, i gcás inar chuir na húdaráis inniúla an láimhseáil sin i bhfeidhm
roimh an 1 Eanáir 2013 . 
5.                      
Féadfar scaireanna nó aonaid in GCanna a
láimhseáil mar shócmhainní leachtacha suas go dtí méid absalóideach EUR 250
milliún ar an gcoinníoll go gcomhlíontar na ceanglais in Airteagal 127(3)
agus nach ndéanann an GC, seachas díorthaigh chun ráta úis nó riosca
creidmheasa a mhaolú, infheistíocht ach i sócmhainní leachtacha amháin.
6.                      
I gcás ina scoireann
sócmhainn leachtach de bheith incháilithe do mhír 1, féadfaidh institiúid glacadh
leis, ina ainneoin sin, gur sócmhainn leachtach í ar feadh tréimhse breise 30
lá féilire.
Airteagal 405
Ceanglais oibriúcháin le haghaidh sealúchas de
shócmhainní leachtacha
Ní dhéanfaidh an institiúid ach na
sealúchais sin de shócmhainní leachtacha a chomhlíonann na coinníollacha seo a
leanas a thuairisciú mar shócmhainní leachtacha:
(a)                   
tá siad éagsúlaithe go hiomchuí;
(b)                   
ní sócmhainní dá dtagraítear faoi phointí (a) go
(c) d’Airteagal 404(1) iad níos lú ná 60 % de na sócmhainní
leachtacha arna dtuairisciú ag an institiúid. Ní
chuirfear sócmhainní den sórt sin atá dlite nó inghlaoite laistigh de 30 lá
féilire i gcuntas sa chéatadán 60 % mura bhfuarthas na sócmhainní i
gcoinne comhthaobhachta a cháilíonn freisin faoi phointí (a) go (c) d’Airteagal 404(1);
(c)                   
tá siad ar fáil go héasca le leachtú, de réir dlí
agus de réir mar is praiticiúil aon tráth le linn an 30 lá dar gcionn, trí
chomhaontuithe athcheannaigh nó díolacháin glan amach d’fhonn oibleagáidí a
thiocfaidh chun bheith dlite a chomhlíonadh. Sócmhainní
leachtacha dá dtagraítear in Airteagal 404(1) atá á sealbhú i dtríú
tíortha ina bhfuil srianta aistrithe nó atá ainmnithe in airgeadraí nach bhfuil
inmhalartaithe, ní mheasfar go mbeidh siad ar fáil ach amháin sa mhéid is go
bhfuil siad ag freagairt d’eis-sreafaí sa tríú tír nó san airgeadra atá i
gceist;
(d)                   
tá na sócmhainní leachtacha á rialú ag feidhm
bhainistíochta leachtachta;
(e)                   
déantar leachtú go
tréimhsiúil agus go bliantúil ar a laghad ar chuid de na sócmhainní leachtacha
trí chomhaontuithe athcheannaigh nó díolacháin glan amach chun na críocha seo a
leanas:
(i)      chun tástáil a dhéanamh ar rochtain
na sócmhainní sin ar an margadh,
(ii)     éifeachtacht a cuid próiseas a
thástáil chun na sócmhainní a leachtú,
(iii)     úsáideacht na sócmhainní a thástáil,

(iv)    an riosca a bhaineann le
comharthaíocht dhiúltach le linn tréimhse anáis a íoslaghdú;
(f)                     
féadfar rioscaí praghsanna a bhaineann leis na
sócmhainní a fhálú ach beidh na sócmhainní leachtacha faoi réir ag socruithe
inmheánacha iomchuí a áirithíonn nach n-úsáidfear iad in oibríochtaí leanúnacha
eile, lena n-áirítear: 
(i)      fálú nó straitéisí trádála eile;
(ii)     feabhsuithe
creidmheasa a thabhairt in idirbhearta struchtúrtha;
(iii)     chun costais
oibriúcháin a chumhdach.
(g)                   
tá ainmníocht na sócmhainní leachtacha
comhsheasmhach leis an dáileadh de réir airgeadra d’eis-sreafaí leachtachta tar
éis insreafaí a bhfuil uasteorainn curtha orthu a asbhaint.
Airteagal 406
Luacháil na sócmhainní leachtacha
1.                      
Beidh luach na sócmhainne leachtaí a
thuairisceofar ionann lena mhargadhluach, faoi réir ag caolchorrlaigh iomchuí
trína léirítear an fad tréimhse, an creidmheas agus an riosca leachtachta agus
gnáth-chaolchorrlaigh athcheannaigh i dtréimhsí anáis ghinearálta sa mhargadh.
Ní bheidh na caolchorrlaigh níos lú ná 15 % i gcás na sócmhainní i bpointe
(d) d’Airteagal 404(1). Má fhálaíonn an
institiúid an riosca praghais a bhaineann le sócmhainn, cuirfidh sé san áireamh
an sreabhadh airgid a d'eascair ó shocraíocht fhéideartha an fhálaithe.
2.                      
Beidh scaireanna nó aonaid in GCanna dá
dtagraítear in Airteagal 404(5) faoi réir ag caolchorrlaigh, agus cuirfear
na bunsócmhainní san áireamh mar seo a leanas:
(a)         
0 % i gcás na sócmhainní i bpointe (a) d’Airteagal 404(1);
(b)         
5 % i gcás na
sócmhainní i bpointe (b) agus pointe (c) d’Airteagal 404(1);
(c)         
20 % i gcás na
sócmhainní i bpointe (d) d’Airteagal 404(1).
Cuirfear an cur chuige trébhreathnaitheach i
bhfeidhm mar seo a leanas:
(a)         
i gcás gurb eol don institiúid na neamhchosaintí
bunúsacha atá in GC, féadfaidh sí na neamhchosaintí bunúsacha sin a chur san
áireamh d’fhonn iad a shannadh do phointí (a) go (d) d’Airteagal 404(1);
(b)         
i gcás nach eol don institiúid na neamhchosaintí
bunúsacha atá in GC, glacfar leis go ndéanfaidh an GC infheistíocht, go dtí an
t-uasmhéid a cheadaítear faoina sainordú, in ord íslitheach sna cineálacha
sócmhainne dá dtagraítear i bpointí (a) go (d) d’Airteagal 404(1) go dtí go
sroichtear an teorainn infheistíochta iomlán uasta. 
3.                      
Féadfaidh institiúidí dul i muinín na dtríú
páirtithe seo a leanas chun na caolchorrlaigh a ríomh agus a thuairisciú maidir
le scaireanna nó aonaid in GCanna, i gcomhréir leis na modhanna atá leagtha amach
i bpointe (a) agus pointe (b) sa dara fomhír de mhír 2: 
(a)         
institiúid taisclainne an GC ar an gcoinníoll go
ndéanann an GC infheistiú eisiach in urrúis agus go gcuireann sé gach urrús i
dtaisce san institiúid taisclainne sin;
(b)         
maidir le GCanna eile, cuideachta
bhainistíochta an GC, ar an gcoinníoll go gcomhlíonann cuideachta
bhainistíochta an GC na critéir atá leagtha amach in Airteagal 127(3)(a). 
Deimhneoidh iniúchóir seachtrach cruinneas na
ríomhanna arna ndéanamh ag an institiúid taisclainne nó ag cuideachta
bhainistíochta an GC.
Airteagal 407
Airgeadraí ina bhfuil teorainn le hinfhaighteacht
sócmhainní leachtacha
1.                      
Déanfaidh an ÚBE measúnú ar an bhfáil a bheidh
ag institiúidí ar na sócmhainní leachtacha dá dtagraítear i bpointe (b) d’Airteagal 404(1)
sna hairgeadraí atá ábhartha d’institiúidí an AE. 
2.                      
I gcás inar mó na riachtanais chuí-réasúnaithe
le sócmhainní leachtacha i bhfianaise an cheanglais in Airteagal 401 ná
infhaighteacht na sócmhainní leachtacha sin in airgeadra, beidh feidhm ag ceann
amháin nó níos mó de na maoluithe seo a leanas:
(a)     de mhaolú ar phointe (b) d’Airteagal 405,
féadfaidh sciar na sócmhainní de réir céatadáin dá dtagraítear i bpointí (a) go
(c) d’Airteagal 404(1) sna sócmhainní leachtacha arna dtuairisciú ag an
institiúid a bheith níos ísle ná 60 %;
(b)     de mhaolú ar phointe (g) d’Airteagal 405, féadfaidh
ainmníocht na sócmhainní leachtacha a bheith ar neamhréir le dáileadh de réir
airgeadra eis-sreafaí leachtachta tar éis insreafaí a bhfuil uasteorainn orthu
a asbhaint.
(c)     i gcás airgeadraí tríú tíortha,
féadfar línte creidmheasa ó bhanc ceannais an tríú tír sin, atá tiomanta go
neamh-inchúlghairthe ar bhonn conarthach don 30 lá dar gcionn agus a bhfuil a
bpraghsanna socraithe go cóir, neamhspleách ar an méid atá tarraingthe faoi
láthair, a chur in ionad sócmhainní leachtacha riachtanacha ar an gcoinníoll go
ndéanann údaráis inniúla an tríú tír an rud céanna agus go bhfuil ceanglais
tuairiscithe inchomparáide i bhfeidhm ag an tríú tír.
3.                      
Beidh na maoluithe a chuirfear i bhfeidhm i gcomhréir
le mír 2 comhréireach go hinbhéartach le hinfhaighteacht na sócmhainní
ábhartha. Déanfar measúnú ar riachtanais chuí-réasúnaithe institiúidí, ag cur an
cumas atá acu san áireamh laghdú a dhéanamh, trí bhainistíocht leachtachta
fhónta, ar an ngá atá leis na sócmhainní leachtacha sin agus le sealúchais na
sócmhainní sin ag rannpháirtithe eile sa mhargadh.
4.                      
Forbróidh an ÚBE
dréachtchaighdeáin theicniúla cur chun feidhme ina liostaítear na hairgeadraí a
chomhlíonann na coinníollacha atá leagtha amach san Airteagal seo.
Cuirfidh an ÚBE na dréachtchaighdeáin
theicniúla cur chun feidhme sin faoi bhráid an Choimisiúin faoin 1 Eanáir 2013
.
Tugtar cumhacht don
Choimisiún chun na caighdeáin theicniúla rialála dá dtagraítear sa chéad
fhomhír a ghlacadh i gcomhréir leis an nós imeachta atá leagtha amach in Airteagal 15
de Rialachán (AE) Uimh. 1093/2010.
5.                      
Forbróidh an ÚBE dréachtchaighdeáin theicniúla
rialála d’fhonn na heisceachtaí dá dtagraítear i mír 2 a shonrú.
Cuirfidh an ÚBE na dréachtchaighdeáin
theicniúla rialála sin faoi bhráid an Choimisiúin faoin 1 Eanáir 2013
.
Déantar cumhacht a tharmligean chuig an
gCoimisiún chun na caighdeáin theicniúla cur chun feidhme dá dtagraítear sa
chéad fhomhír a ghlacadh i gcomhréir leis an nós imeachta atá leagtha amach in Airteagail 10
go 14 de Rialachán (AE) Uimh. 1093/2010.
6.                      
Tabharfaidh an ÚBE comhairle don Choimisiún
faoin 31 Nollaig 2013 maidir leis na caolchorrlaigh iomchuí do
shócmhainní arna sealbhú mar thoradh ar an maolú dá dtagraítear i bpointe (a)
de mhír 2.
Airteagal 408
Eis-sreafaí leachtachta
1.                      
Ríomhfar eis-sreafaí leachtachta a bheidh le
tuairisciú mar shuim na n-ítimí seo a leanas:
(a)         
céatadáin an mhéid reatha gan íoc maidir le
taiscí miondíola mar atá leagtha amach in Airteagal 409;
(b)         
céatadáin na méideanna
reatha gan íoc de dhliteanais eile a thiocfaidh chun bheith dlite, is féidir a
ghlaoch lena n-íoc amach nó ina bhfuil ionchas intuigthe ag soláthraí an
chistithe go n-aisíocfadh an institiúid an dliteanas le linn an 30 lá dar
gcionn mar atá leagtha amach in Airteagal 410;
(c)         
na heis-sreafaí breise dá
dtagraítear in Airteagal 411;
(d)         
an céatadán den uasmhéid is
féidir a tharraingt sa 30 lá dar gcionn ó shaoráidí creidmheasa agus
leachtachta neamhtharraingthe a cháilíonn mar shaoráidí meánriosca nó mar
shaoráidí meánriosca go híosriosca faoi Iarscríbhinn I, mar atá leagtha
amach in Airteagal 412; 
(e)         
na heis-sreafaí breise a
aithníodh sa mheasúnú de réir mhír 2.
2.                      
Déanfaidh institiúidí measúnú rialta ar
dhóchúlacht agus ar an méid a d’fhéadfadh a bheith in eis-sreafaí leachtachta
sa 30 lá dar gcionn chomh fada is a bhaineann sé le táirgí nó seirbhísí, nach
bhfuil gafa in Airteagail 410 go 412 agus arna dtairiscint nó arna n-urrú
ag na hinstitiúidí sin nó a mheasfadh ceannaitheoirí féideartha go raibh baint
acu leis na hinstitiúidí sin, lena n‑áirítear aon chomhaontuithe
conarthacha amhail oibleagáidí eile lasmuigh den chlár comhardaithe agus
oibleagáidí cistithe teagmhasacha. Déanfar measúnú ar
na heis-sreafaí seo faoin toimhde a bhaineann le meascán de chás neamhghnách
agus de chás anáis ar fud an mhargaidh.
Chun an measúnú sin a dhéanamh, cuirfidh
institiúidí san áireamh go háirithe damáistí ábhartha do chlú a d’fhéadfadh
tarlú i ngeall ar thacaíocht leachtachta gan a bheith curtha ar fáil acu do
tháirgí ná do sheirbhísí den sórt sin. Déanfaidh institiúidí táirgí agus
seirbhísí a bhfuil an dóchúlacht agus an méid dá dtagraítear sa chead fhomhír ina
leith ábhartha, a thuairisciú do na húdaráis inniúla uair sa bhliain ar a
laghad agus cinnfidh na húdaráis inniúla na heis‑sreafaí a bheidh le
sannadh. 
Tabharfaidh na húdaráis inniúla tuairisc ar bhonn
bliantúil ar a laghad don ÚBE maidir leis na cineálacha táirgí nó seirbhísí a
bhfuil eis-sreafaí cinntithe acu ina leith agus déanfar sin ar bhonn na
dtuairiscí a gheofar ó institiúidí. Míneoidh siad
freisin sna tuairiscí sin cén mhodheolaíocht a cuireadh i bhfeidhm chun na
heis-sreafaí a chinneadh. 
3.                      
Forbróidh an ÚBE dréachtchaighdeáin theicniúla
rialála ina sonraítear an láimhseáil a dhéanfar ar tháirgí agus ar sheirbhísí
dá dtagraítear i mír 2, agus sainaithneofar táirgí nó seirbhísí a
chumhdófar chun na críocha sin agus na modhanna iomchuí a úsáidfear chun na
heis-sreafaí a bheidh le sannadh a chinneadh. 
Cuirfidh
an ÚBE na dréachtchaighdeáin theicniúla rialála sin faoi bhráid an Choimisiúin
faoin 30 Meitheamh 2014.
Déantar cumhacht a tharmligean chuig an
gCoimisiún chun na caighdeáin theicniúla rialála dá dtagraítear sa chéad
fhomhír a ghlacadh i gcomhréir leis an nós imeachta atá leagtha síos in Airteagail 10
go 14 de Rialachán (AE) Uimh. 1093/2010. 
Airteagal 409
Eis-sreafaí ar thaiscí miondíola
1.                      
Déanfaidh institiúidí méid na dtaiscí miondíola
arna gcumhdach ag Scéim Ráthaithe Taiscí de réir Threoir 94/19/CE nó ag scéim
ráthaithe taiscí choibhéiseach i dtríú tír a iolrú faoi 5 % ar a laghad i
gcás ina bhfuil an taisce
(a)         
ina cuid de ghaol seanbhunaithe, rud a
chiallaíonn nach dóigh go ndéanfar í a aistarraingt;
(b)         
á sealbhú i gcuntas idirbheartaíochta, lena
n-áirítear cuntais a ndéantar tuarastail a chur chun sochair dóibh go minic.
2.                      
Déanfaidh institiúidí taiscí miondíola eile nach
dtagraítear dóibh i mír 1 a iolrú faoi 10 % ar a laghad.
3.                      
Forbróidh an ÚBE
dréachtchaighdeáin theicniúla cur chun feidhme d’fhonn na coinníollacha maidir
le cur i bhfeidhm mhír 1 agus mhír 2 a chinneadh maidir le taiscí miondíola a
shainaithint atá faoi réir ag eis-sreafaí níos airde ná iad sin atá sonraithe i
mír 1 nó mír 2 agus sainmhínithe na dtáirgí sin agus na heis-sreafaí
iomchuí chun críocha an Teidil seo. Cuirfear san áireamh sna caighdeáin sin an
dóchúlacht atá ann go mbeidh eis-sreafaí leachtachta mar thoradh ar na taiscí
sin sa 30 lá dar gcionn. Déanfar measúnú ar na heis-sreafaí sin faoin toimhde a
bhaineann le meascán de chás neamhghnách agus de chás anáis ar fud an
mhargaidh. 
Cuirfidh an ÚBE na dréachtchaighdeáin
theicniúla cur chun feidhme sin faoi bhráid an Choimisiúin faoin 1 Eanáir 2013
. 
Tugtar cumhacht don Choimisiún na caighdeáin
theicniúla cur chun feidhme dá dtagraítear sa chéad fhomhír a ghlacadh i
gcomhréir leis an nós imeachta atá leagtha síos in Airteagal 15 de
Rialachán (AE) Uimh. 1093/2010. 
4.                      
Déanfaidh institiúidí taiscí miondíola arna
nglacadh acu i dtríú tíortha a iolrú faoi chéatadán níos airde ná a fhoráiltear
i mír 1 agus mír 2, má fhoráiltear céatadán den sórt sin le ceanglais
tuairiscithe inchomparáide i dtríú tíortha.
5.                      
Féadfaidh institiúidí
catagóirí áirithe de thaiscí miondíola atá imscríofa go soiléir a eisiamh ó
ríomh eis-sreafaí fad is go gcuirfidh an institiúid an méid seo a leanas i
bhfeidhm, i ngach cás, i gcás chatagóir iomlán na dtaiscí sin, ach amháin má tá
dálaí aonair cruatain ann don taisceoir, dálaí a bhfuil údar maith leo:
(a)         
nach gceadaítear don taisceoir an taisce a
aistarraingt laistigh de 30 lá;
(b)         
i gcás aistarraingtí a dhéantar níos túisce ná
30 lá, caithfidh an taisceoir pionós a íoc as aistarraingt luath a dhéanamh atá
níos mó go hábhartha ná an t-ús a gheobhadh sé ar an aibíocht iarmhair a chailleadh
murach an aistarraingt luath. D’ainneoin na habairte roimhe seo, ní gá go
rachadh an pionós thar an ús a bheidh dlite don am a chuaigh thart ó aontaíodh
téarma reatha na taisce.
Airteagal 410
Eis-sreafaí ar dhliteanais eile
1.                      
Déanfaidh institiúidí dliteanais a thig ó
speansais oibriúcháin na hinstitiúide féin a iolrú faoi 0 %.
2.                      
Déanfaidh institiúidí
dliteanais a thig ó iasachtú urraithe agus ó idirbhearta caipitil atá faoi
thionchar an mhargaidh mar atá sainmhínithe in Airteagal 188 a iolrú fúthu
seo a leanas má tá siad comhthaobhaithe le sócmhainní a cháileodh mar
shócmhainní leachtacha de réir Airteagal 404:
(a)      0 % suas go dtí luach na sócmhainní leachtacha de réir
Airteagal 406; 
(b)     100 % don dliteanas atá fágtha. 
3.                      
Déanfaidh institiúidí dliteanais a thig ó
iasachtú urraithe agus idirbhearta caipitil atá faoi thionchar an mhargaidh mar
atá sainmhínithe in Airteagal 188 a iolrú faoi 25 % mura gcáileodh na
sócmhainní mar shócmhainní leachtacha de réir Airteagal 404 agus is é an t‑iasachtóir
an banc ceannais nó aonán earnála poiblí eile de chuid an Bhallstáit inar údaraíodh
an institiúid.
4.                      
Déanfaidh institiúidí an
méid seo a leanas a iolrú:
(a)         
dliteanais a thig ó thaiscí
nach mór a bheith á gcothabháil ag an taisceoir d’fhonn
seirbhísí imréitigh, coimeádta nó bainistíochta airgid a fháil ón institiúid;
(b)         
dliteanais a thig ó thaiscí
nach mór a bheith á gcothabháil ag aonán eile ar Comhalta é den scéim cosanta
institiúideach chéanna i gcomhthéacs na gcúraimí coiteanna a chomhroinnt
laistigh den scéim cosanta institiúideach a chomhlíonann ceanglais Airteagal 108(7)
nó mar íostaisce dhlíthiúil nó reachtúil;
faoi 5 % i gcás phointe (a) a mhéid is go
bhfuil siad cumhdaithe ag Scéim Ráthaithe Taiscí de réir Threoir 94/19/CE nó ag
scéim ráthaithe taiscí choibhéiseach i dtríú tír agus iolrú 25 % murach
sin. 
Ní chumhdaíonn seirbhísí bainistíochta airgid,
coimeádta nó imréitigh dá dtagraítear i bpointe (a) ach seirbhísí den sórt sin
a mhéid is go gcuirtear ar fáil iad i gcomhthéacs gaoil seanbhhunaithe ar a
bhfuil spleáchas substaintiúil ag an taisceoir. Ní
chuimseofar iad díreach i seirbhísí baincéireachta comhfhreagraí nó i
bpríomhsheirbhísí bróicéireachta agus beidh fianaise oibiachtúil ag an
institiúid nach bhfuil an cliant ábalta na méideanna sin a aistarraingt thar
thréimhse 30 lá gan cur isteach ar a fheidhmiú oibríochtúil.
5.                      
Déanfaidh institiúidí dliteanais a thig ó
thaiscí cliant nach custaiméirí airgeadais iad a iolrú faoi 75 % sa mhéid
is nach dtagann siad faoi mhír 4.
6.                      
Cuirfidh institiúidí earraí
infhaighte agus iníoctha a mbeidh súil leo thar an tréimhse 30 lá ó na
conarthaí atá liostaithe in Iarscríbhinn II san áireamh ar bhonn glan thar
na contrapháirtithe agus iolróidh siad iad faoi 100 % i gcás glanmhéid a
bheidh iníoctha. Ciallóidh an bonn glan freisin gan comhthaobhacht a bheidh le
fáil a cháilíonn mar shócmhainní leachtacha faoi Airteagal 404 a áireamh.
7.                      
Déanfaidh institiúidí
dliteanais eile nach dtiocfaidh faoi mhíreanna 1 go 5 a iolrú faoi 100 %.
8.                      
De mhaolú ar mhír 7,
féadfaidh údaráis inniúla cead a thabhairt céatadán níos ísle a chur i bhfeidhm
ar bhonn cáis ar chás i gcás ina gcomhlíontar gach ceann de na coinníollacha
seo a leanas:
(a)         
is ionann an taisceoir agus máthairinstitiúid nó
fo-institiúid de chuid na hinstitiúide nó fochuideachta eile den
mháthairinstitiúid chéanna nó atá nasctha leis an institiúid trí ghaol de réir
bhrí Airteagal 12(1) de Threoir 83/349/CEE;
(b)         
tá cúiseanna ann a bheith ag
súil le heis-sreabhadh níos ísle thar na 30 lá dar gcionn fiú amháin faoi
mheascán de chás neamhghnách agus de chás anáis ar fud an mhargaidh;
(c)         
de mhaolú ar Airteagal 413,
cuireann an taisceoir insreabhadh siméadrach comhfhreagrach nó insreabhadh níos
coimeádaí i bhfeidhm;
(d)         
tá an institiúid agus an
taisceoir bunaithe sa Bhallstát céanna mura bhfuil feidhm ag Airteagal 18(1)(b).
I gcás ina gceadaítear eis-sreabhadh níos ísle
den sórt sin a chur i bhfeidhm, cuirfidh na húdaráis inniúla an ÚBE ar an eolas
faoin gcinneadh agus na cúiseanna atá leis. Déanfaidh na húdaráis inniúla
athbhreithniú rialta ar na coinníollacha a bheidh ann maidir le heis-sreafaí
níos ísle den sórt sin.
Airteagal 411
Eis-sreafaí breise
1.                      
Beidh comhthaobhacht seachas sócmhainní a chomhfhreagraíonn
d’Airteagal 404(1) a) go c), arna mbreacadh ag an institiúid maidir le
conarthaí atá liostaithe in Iarscríbhinn II, faoi réir ag eis-sreabhadh
breise 15 % de mhargadhluach na sócmhainní a chomhfhreagraíonn d’Airteagal 404(1)(d)
agus 20 % de mhargadhluach sócmhainní eile.
2.                      
Má mheasann an t-údarás
inniúil na déileálacha a dhéanann institiúid in idirbhearta caipitil atá faoi
thionchar an mhargaidh atá sainmhínithe in Airteagal 188 nó sna conarthaí
atá liostaithe in ábhar Iarscríbhinn II maidir leis na heis-sreafaí
leachtachta a d’fhéadfadh a bheith ag an institiúid, cuirfidh an institiúid
eis-sreabhadh breise isteach do na riachtanais chomhthaobhachta bhreise a
thiocfaidh chun cinn, de réir na gconarthaí a rinne an institiúid, ó mheath
ábhartha i gcáilíocht chreidmheasa na hinstitiúide amhail íosghrádú trí scór
ina measúnú creidmheasa seachtrach. Déanfar athbhreithniú rialta ar mhéid an
mheatha ábhartha sin agus cuirfear in iúl don údarás inniúil é.
3.                      
Cuirfidh an institiúid
eis-sreabhadh breise isteach a chomhfhreagróidh do na riachtanais
chomhthaobhachta a thiocfadh chun cinn ón tionchar a bheadh ag cás díobhálach
an mhargaidh ar dhéileálacha na hinstitiúide sna conarthaí atá liostaithe in Iarscríbhinn II
más cinn ábhartha iad sin.
Forbróidh an ÚBE dréachtchaighdeáin theicniúla
rialála chun cinneadh a dhéanamh maidir le coinníollacha cur i bhfeidhm i dtaca
leis an smaoineamh a bhaineann le hábharthacht agus modhanna chun an
t-eis-sreabhadh breise sin a thomhas. 
Cuirfidh an ÚBE na
dréachtchaighdeáin theicniúla rialála sin faoi bhráid an Choimisiúin faoin 1 Eanáir 2013
. 
Déantar cumhacht a
tharmligean chuig an gCoimisiún chun na caighdeáin theicniúla rialála dá
dtagraítear sa dara fomhír a ghlacadh i gcomhréir leis an nós imeachta atá
leagtha síos in Airteagail 10 go 14 de Rialachán (AE) Uimh. 1093/2010.

4.                      
Cuirfidh an institiúid eis-sreabhadh breise
isteach a chomhfhreagróidh do mhargadhluach na n-urrús nó na sócmhainní eile a
dhíoltar folamh agus a bheidh le seachadadh laistigh den tréimhse 30 lá murar
leis an institiúid na hurrúis atá le seachadadh nó mura bhfuil siad ar iasacht
aici ar théarmaí lena n-iarrtar go dtabharfaí ar ais iad tar éis an tréimhse 30
lá amháin agus nach cuid de shócmhainní leachtacha na hinstitiúide iad na
hurrúis.
Airteagal 412
Eis-sreafaí ó shaoráidí creidmheasa agus leachtachta
1.                      
Tabharfaidh institiúidí tuairisc ar eis-sreafaí
ó shaoráidí creidmheasa agus leachtachta, a chinnfear mar chéatadán den
uasmhéid is féidir a tharraingt. Féadfar an
t-uasmhéid sin is féidir a tharraingt a mheasúnú glan ar an luach de réir Airteagal 406
den chomhthaobhacht a chuirfear ar fáil más féidir leis an institiúid an chomhthaobhacht
a athúsáid agus má tá an chomhthaobhacht i bhfoirm sócmhainní leachtacha i
gcomhréir le hAirteagal 404. Ní fhéadfaidh an chomhthaobhacht a chuirfear
ar fáil a bheith i bhfoirm sócmhainní arna n‑eisiúint ag contrapháirtí na
saoráide nó ag ceann dá cuid aonán cleamhnaithe. Má tá an fhaisnéis is gá ar
fáil don institiúid, cinnfear an t-uasmhéid is féidir a tharraingt le haghaidh
saoráidí creidmheasa agus leachtachta a chuirtear ar fáil do SSPEanna mar an
t-uasmhéid a d’fhéadfaí a tharraingt ag glacadh leis na hoibleagáidí a bheidh
ar SSPEanna agus a bheidh dlite sa 30 lá dar gcionn.
2.                      
Déanfar an t-uasmhéid de
shaoráidí creidmheasa agus leachtachta neamhtharraingthe is féidir a tharraingt
a iolrú faoi 5 % má cháilíonn siad d’aicme na neamhchosanta ar mhiondíol
faoin gcur chuige caighdeánaithe nó faoin gcur chuige IRB maidir le riosca
creidmheasa.
3.                      
Déanfar an t-uasmhéid de
shaoráidí creidmheasa agus leachtachta neamhtharraingthe is féidir a tharraingt
a iolrú faoi 10 % i gcás ina gcomhlíonann siad na coinníollacha seo a
leanas:
(a)     ní cháilíonn siad d’aicme na
neamhchosanta ar mhiondíol faoin gcur chuige caighdeánaithe ná faoin gcur chuige
IRB maidir le riosca creidmheasa;
(b)     cuireadh ar fáil
iad do chliaint nach custaiméirí airgeadais iad;
(c)     níor cuireadh ar fáil iad ar mhaithe
le dul in ionad chistiú an chliaint i gcásanna nach bhfuil sé ar a chumas a
chuid riachtanais chistithe a fháil sna margaí airgeadais.
4.                      
Déanfar an t-uasmhéid de shaoráidí eile
creidmheasa agus leachtachta neamhtharraingthe a iolrú faoi 100 %. Tá
feidhm aige sin go háirithe i gcás na nithe seo a leanas:
(a)         
saoráidí leachtachta atá bronnta ag an
institiúid ar SSPEanna;
(b)         
socruithe faoina n-iarrfar ar an institiúid
sócmhainní a cheannach nó a bhabhtáil ó SSPE.
5.                      
Institiúidí, a bunaíodh agus atá urraithe ag
rialtas láir nó réigiúnach Ballstáit, féadfaidh siad na láimhseálacha i mír 2
agus mír 3 a chur i bhfeidhm trí mhaolú ar mhír 4 agus freisin ar shaoráidí
creidmheasa agus leachtachta a thugtar d’institiúidí díreach ar mhaithe le
hiasachtaí fógraíochta a cháilíonn d’aicmí na neamhchosanta dá dtagraítear sna
míreanna sin a chistiú go díreach nó go hindíreach. Ní bheidh na hiasachtaí
fógraíochta sin ar fáil ach amháin do dhaoine nach custaiméirí airgeadais iad
ar bhonn neamhiomaíoch, gan beann ar bhrabús d’fhonn cuspóirí beartais phoiblí
rialtas láir nó réigiúnach an Bhallstáit sin a chur chun cinn. Ní bheifear in
ann saoráidí den sórt sin a tharraingt ach amháin tar éis iarratas a dhéanamh ar
iasacht fógraíochta agus suas go dtí méid an iarratais sin.
Airteagal 413
Insreafaí
1.                      
Tabharfaidh institiúidí tuairisc ar a gcuid insreafaí
leachtachta a bhfuil uasteorainn orthu. Beidh insreafaí leachtachta a bhfuil
uasteorainn orthu cothrom leis na hinsreafaí leachtachta a bheidh teoranta do
75 % d’eis-sreafaí leachtachta. Féadfaidh institiúidí díolúine a thabhairt
ón teorainn seo d’insreafaí leachtachta ó thaiscí a thaisctear le hinstitiúidí
eile agus a cháilíonn do na láimhseálacha atá leagtha amach in Airteagal 108(6)
nó Airteagal 108(7).
2.                      
Déanfar na hinsreafaí leachtachta a thomhas thar
an 30 lá dar gcionn. Ní bheidh siad comhdhéanta ach amháin d’insreafaí
conarthacha ó neamhchosaintí nach bhfuil thar téarma agus nach bhfuil aon chúis
ag an mbanc a bheith ag súil go mbeidh neamhfheidhmíocht i gceist ina leith
laistigh den tréimhse ionchasach 30 lá. Cuirfear an t-insreabhadh san áireamh
go hiomlán cé is moite díobh seo a leanas:
(a)         
déanfar airgead atá dlite ó chustaiméirí nach
custaiméirí airgeadais iad a laghdú 50 % dá luach nó leis na ceangaltais
chonarthacha do na custaiméirí sin chun cistiú a leathnú, cibé acu is airde. Ní
bhaineann sé sin le hairgead atá dlite ó iasachtú urraithe agus idirbhearta
caipitil atá faoi thionchar an mhargaidh mar atá sainmhínithe in Airteagal 188
arna gcomhthaobhú le sócmhainní leachtacha de réir Airteagal 404;
(b)         
airgead atá dlite ó iasachtú urraithe agus
idirbhearta caipitil atá faoi thionchar an mhargaidh mar atá sainmhínithe in Airteagal 188
má tá siad comhthaobhaithe le sócmhainní leachtacha, ní chuirfear san áireamh é
suas go dtí an luach atá glan ar chaolchorrlaigh na sócmhainní leachtacha agus
cuirfear san áireamh go hiomlán é i gcás na coda eile den airgead atá dlite; 
(c)         
airgead atá dlite a
láimhseálann an institiúid a bhfuil an t-airgead sin dlite aici de réir Airteagal 410(4),
aon saoráidí creidmheasa nó leachtachta neamhtharraingthe agus aon cheangaltais
eile a fhaightear, ní chuirfear san áireamh iad.
3.                      
Déanfar earraí infhaighte agus iníoctha a
bhfuiltear ag súil leo thar an tréimhse ionchasach 30 lá ó na conarthaí atá
liostaithe in Iarscríbhinn II a léiriú ar bhonn glan thar na contrapháirtithe
agus déanfar iad a iolrú faoi 100 % de ghlanmhéid is infhaighte. Ciallóidh
bunús glan freisin gan comhthaobhacht a bheidh le fáil a cháilíonn mar
shócmhainní leachtacha faoi Airteagal 404 a áireamh.
4.                      
Féadfaidh údaráis inniúla
cead a thabhairt, de mhaolú ar mhír 2 pointe c), insreabhadh níos airde a chur
i bhfeidhm ar bhonn cáis ar chás má chomhlíontar gach ceann de na coinníollacha
seo a leanas:
(a)         
tá cúiseanna ann a bheith ag súil go mbeidh
insreabhadh níos airde ann fiú amháin faoi anás neamhghnách;
(b)         
is ionann an contrapháirtí agus
máthairinstitiúid nó fo-institiúid de chuid na hinstitiúide nó fochuideachta
eile den mháthairinstitiúid chéanna nó atá nasctha leis an institiúid trí ghaol
de réir bhrí Airteagal 12(1) de Threoir 83/349/CEE;
(c)         
de mhaolú ar Airteagal 413, cuireann an
contrapháirtí eis-sreabhadh siméadrach comhfhreagrach nó eis-sreabhadh níos
coimeádaí i bhfeidhm;
(d)         
beidh an institiúid agus an contrapháirtí
bunaithe sa Bhallstát céanna mura bhfuil feidhm ag Airteagal 18(1)(b).
I gcás ina gceadaítear eis-sreabhadh níos airde
den sórt sin a chur i bhfeidhm, cuirfidh na húdaráis inniúla an ÚBE ar an eolas
faoin gcinneadh agus na cúiseanna atá leis. Déanfaidh na húdaráis inniúla
athbhreithniú rialta ar na coinníollacha a bheidh ann maidir le heis-sreafaí
níos airde den sórt sin.
5.                      
Ní thabharfaidh institiúidí tuairisc ar insreafaí
ó aon cheann de na sócmhainní leachtacha i gcomhréir le hAirteagal 404
seachas íocaíochtaí atá dlite ar na sócmhainní nach léirítear i margadhluach na
sócmhainne. 
6.                      
Ní thabharfaidh institiúidí
tuairisc ar insreafaí ó eisiúint nua aon oibleagáidí.
7.                      
Ní chuirfidh institiúidí
insreafaí leachtachta atá le fáil i dtríú tíortha ina bhfuil srianta aistrithe
nó atá ainmnithe in airgeadraí nach bhfuil inmhalartaithe san áireamh ach
amháin a mhéid is a chomhfhreagraíonn siad d’eis-sreafaí sa tríú tír nó san
airgeadra atá i gceist.
Teideal III
Tuairisciú ar chistiú cobhsaí
Airteagal 414
Ítimí a chuireann cistiú cobhsaí ar fáil
1.                      
Tabharfar tuairisc ar leithligh d’údaráis
inniúla ar na hítimí seo a leanas d’fhonn deis a thabhairt measúnú a dhéanamh
ar infhaighteacht an chistithe chobhsaí:
(a)     cistí dílse;
(b)     na dliteanais seo
a leanas nach bhfuil ar áireamh i bpointe (a):
(i)      taiscí miondíola a cháilíonn don
láimhseáil in Airteagal 409(1);
(ii)      taiscí miondíola
a cháilíonn don láimhseáil in Airteagal 409(2);
(iii)     taiscí a
cháilíonn don láimhseáil in Airteagal 410(4);
(iv)     de na taiscí sin in
(iii), iad sin atá faoi réir ráthaithe taisce de réir Threoir 94/19/CE nó ráthaithe
taisce choibhéisigh i dtríú tír laistigh de théarmaí Airteagal 409(2);
(v)     de na taiscí sin in
(iii), iad sin a thagann faoi phointe (b) in Airteagal 410(3);
(vi)     méideanna arna
dtaisceadh nach dtagann faoi (i) nó (iii) mura ndearna custaiméirí airgeadais
iad a thaisceadh;
(vii)    gach cistiú arna
fháil ó chustaiméirí airgeadais;
(viii)   ar bhonn leithligh
maidir le méideanna a thagann faoi (vi) agus (vii) faoi seach, cistiú ó
iasachtú urraithe agus idirbhearta caipitil atá faoi thionchar an mhargaidh mar
atá sainmhínithe in Airteagal 188
–              
arna gcomhthaobhú le sócmhainní leachtacha mar
atá leagtha amach in Airteagal 404;
–              
arna gcomhthaobhú le sócmhainní eile;
(ix)     dliteanais a thig ó urrúis arna
n-eisiúint atá cáilithe don láimhseáil in Airteagal 124;
(x)     dliteanais eile a
thig ó urrúis arna n-eisiúint;
(xi)     aon dliteanais
eile.
2.                      
Nuair is infheidhme, cuirfear gach ítim i
láthair sna cúig bhuicéad seo a leanas de réir ghaireacht an dáta aibíochta atá
acu agus an dáta is luaithe ar ar féidir iad a ghlaoch go conarthach:
(a)         
laistigh de thrí mhí,
(b)         
idir 3 mhí agus 6 mhí;
(c)         
idir 6 mhí agus 9 mí;
(d)         
idir 9 mí agus 12 mhí;
(e)         
tar éis 12 mhí.
Airteagal 415
Ítimí óna dteastaíonn cistiú cobhsaí
1.                      
Tabharfar tuairisc ar leithligh d’údaráis
inniúla ar na hítimí seo a leanas d’fhonn deis a thabhairt measúnú a dhéanamh
ar na riachtanais maidir le cistiú cobhsaí:
(a)         
na sócmhainní dá dtagraítear in Airteagal 404,
arna miondealú de réir chineál na sócmhainne;
(b)         
urrúis agus ionstraimí
margaidh airgid nach n-áirítear in (a);
(c)         
urrúis chothromais de chuid
aonán neamhairgeadais atá liostaithe ar mhórinnéacs i malartán aitheanta;
(d)         
urrúis chothromais eile;
(e)         
ór;
(f)           
miotail lómhara eile;
(g)         
iasachtaí agus earraí
infhaighte nach féidir a athnuachan, agus díobh sin arb iad a gcuid iasachtaithe
ar leithligh:
(i)      daoine nádúrtha seachas dílseánach
aonair tráchtála agus comhpháirtíochtaí;
(ia)     fiontair bheaga agus mheánmhéide inar
lú an taisce chomhiomlán arna taisceadh ag an gcliant nó ag an ngrúpa cliant
nasctha sin ná EUR 1 milliún;
(ii)      stáit, bainc
cheannais agus PSEanna (aonáin earnála poiblí);
(iii)     cliaint nach
dtagraítear dóibh in (i) agus (ii) seachas custaiméirí airgeadais;
(iv)     aon iasachtaithe
eile;
(h)         
earraí infhaighte díorthacha;
(i)           
aon sócmhainní eile;
(j)           
saoráidí creidmheasa neamhtharraingthe a
cháilíonn mar shaoráidí ‘meánriosca’ nó ‘meán/íosriosca’ faoi Iarscríbhinn I.
2.                      
Nuair is infheidhme, cuirfear gach ítim i
láthair sna cúig bhuicéad a ndéantar cur síos orthu in Airteagal 414(2).
CUID A SEACHT
GIARÁIL
Airteagal 416
An cóimheas giarála a ríomh
1.                      
Ríomhfaidh institiúidí a gcóimheas giarála de
réir na modheolaíochta atá leagtha amach i míreanna 2 go 10.
2.                      
Ríomhfar an cóimheas giarála
mar thomhas caipitil institiúide arna roinnt ar thomhas neamhchosanta iomlán na
hinstitiúide sin agus sloinnfear é mar chéatadán.
Ríomhfaidh institiúidí an cóimheas giarála mar
mheán uimhríochtúil simplí na gcóimheas giarála míosúil thar ráithe.
3.                      
Chun críocha mhír 2, beidh an tomhas caipitil
cothrom le Caipiteal Leibhéal 1.
4.                      
Is ionann tomhas iomlán na
neamhchosanta agus suim luachanna neamhchosanta na sócmhainní agus na n-ítimí
go léir lasmuigh den chlár comhardaithe nach n-asbhaintear le linn d’institiúidí
an tomhas caipitil dá dtagraítear i mír 3 a chinneadh. 
I gcás ina n-áiríonn institiúidí aonáin iomchuí
ina bhfuil infheistíochtaí suntasacha acu ina gcomhdhlúthú de réir an chreata
cuntasaíochta iomchuí, ach nach n-áirítear iad ina gcomhdhlúthú stuamachta de
réir Chaibidil 2 de Theideal II de Chuid a hAon, laghdóidh siad a dtomhas
neamhchosanta faoin méid a fhaightear nuair a iolraítear an méid atá
sainmhínithe i bpointe (a) faoin bhfachtóir atá sainmhínithe i bpointe (b):
(a)         
suim luachanna neamhchosanta na sócmhainní uile
sna haonáin iomchuí sin atá ar áireamh sa chomhdhlúthú de réir an chreata
cuntasaíochta iomchuí, ach nach bhfuil ar áireamh sa chomhdhlúthú stuamachta de
réir Chaibidil 2 de Theideal II de Chuid a hAon;
(b)         
suim na n-asbhaintí ó ítimí de Chaipiteal Leibhéal 1
atá sonraithe i bpointe (i) d’Airteagal 33(1) agus i bpointe (d) d’Airteagal 53,
arna roinnt ar an méid iomlán d’ítimí de Chaipiteal Leibhéal 1.
Cuirfidh institiúidí luacháil sócmhainní agus ítimí
atá lasmuigh den chlár comhardaithe i gcrích i gcomhréir le hAirteagal 94.
5.                      
Cinnfidh institiúidí luach neamhchosanta
sócmhainní i gcomhréir leis na prionsabail seo a leanas:
(a)         
ciallaíonn luachanna neamhchosanta sócmhainní,
cé is moite d’ítimí atá liostaithe in Iarscríbhinn II agus díorthaigh
chreidmheasa, luachanna neamhchosanta mar atá sainmhínithe in Airteagal 106(1);
(b)         
ní úsáidfear comhthaobhacht fhisiceach ná
airgeadais, ráthaíochtaí ná maolú riosca creidmheasa ceannaithe chun luachanna
neamhchosanta na sócmhainní a laghdú;
(c)         
ní cheadófar glanluacháil ar iasachtaí agus ar
thaiscí.
6.                      
Cinnfidh institiúidí luach neamhchosanta na n-ítimí
atá liostaithe in Iarscríbhinn II agus na ndíorthach creidmheasa i
gcomhréir leis an Modh Marcála ón Margadh atá leagtha amach in Airteagal 269
nó Modh na Neamhchosanta Tosaigh atá leagtha amach in Airteagal 270. Féadfaidh institiúidí Modh na Neamhchosanta Tosaigh a úsáid
chun luach neamhchosanta na n-ítimí atá liostaithe in Iarscríbhinn II agus
na ndíorthach creidmheasa a chinneadh ach amháin má úsáideann siad an modh sin
freisin chun luach neamhchosanta na n-ítimí sin a chinneadh ar mhaithe leis na
ceanglais cistí dílse atá leagtha amach in Airteagal 87 a chomhlíonadh.
Agus luach neamhchosanta na n-ítimí atá
liostaithe in Iarscríbhinn II agus na ndíorthach creidmheasa á chinneadh,
cuirfidh institiúidí san áireamh éifeachtaí na gconarthaí le haghaidh nuachana
agus comhaontuithe glanluachála eile, cé is moite de chomhaontuithe
glanluachála trastáirgí conarthacha, i gcomhréir le hAirteagal 289.
7.                      
Cinnfidh institiúidí luach neamhchosanta na
n-idirbheart athcheannaigh, na n-idirbheart maidir le hurrúis nó tráchtearraí a
iasachtú nó a fháil ar iasacht, na n-idirbheart socraíochta iarchurtha agus na
n-idirbheart iasachta éarlaise i gcomhréir le hAirteagal 215(1) go (3)
agus cuirfidh siad san áireamh éifeachtaí na máistir-chomhaontuithe
glanluachála, cé is moite de chomhaontuithe glanluachála trastáirgí
conarthacha, i gcomhréir le hAirteagal 201.
8.                      
Cinnfidh institiúidí luach
neamhchosanta na n-ítimí atá lasmuigh den chlár comhardaithe, cé is moite de na
hítimí atá liostaithe in Iarscríbhinn II, díorthaigh chreidmheasa,
idirbhearta athcheannaigh, idirbhearta maidir le hurrúis nó tráchtearraí a
iasachtú nó a fháil ar iasacht, idirbhearta socraíochta iarchurtha agus
idirbhearta iasachta éarlaise, i gcomhréir le hAirteagal 106(1), faoi réir
ag na hathruithe seo a leanas ar na coigeartuithe sonracha ar riosca
creidmheasa atá liostaithe san Airteagal sin:
(a)         
is ionann agus 10 % an coigeartú sonrach i
leith riosca creidmheasa le haghaidh saoráidí creidmheasa neamhtharraingthe, a
fhéadfar a chealú go neamhchoinníollach aon tráth gan fógra a thabhairt, dá
dtagraítear sa chéad fhleasc de mhír 4 d’Iarscríbhinn I;
(b)         
is ionann agus 100 % an coigeartú sonrach i
leith riosca creidmheasa le haghaidh na n-ítimí eile go léir atá lasmuigh den
chlár comhardaithe agus liostaithe in Iarscríbhinn I.
9.                      
Cinnfidh institiúidí luachanna neamhchosanta ítimí
atá liostaithe in Iarscríbhinn II agus na ndíorthach creidmheasa ar ítimí
lasmuigh den chlár comhardaithe iad i gcomhréir leis an gcur chuige atá leagtha
amach i mír 6.
Déanfaidh institiúidí luachanna neamhchosanta
na n-idirbheart athcheannaigh, na n-idirbheart maidir le hurrúis nó
tráchtearraí a iasachtú nó a fháil ar iasacht, na n-idirbheart socraíochta
iarchurtha agus na n-idirbheart iasachtaithe éarlaise ar ítimí lasmuigh den
chlár comhardaithe iad a chinneadh i gcomhréir leis an gcur chuige atá leagtha
amach i mír 7.
10.                  
Ar mhaithe leis na ríomhanna atá leagtha amach i
mír 6, mír 7 agus mír 9, féadfaidh institiúidí rogha a dhéanamh gan an
prionsabal atá leagtha amach i bpointe (b) de mhír 5 a chur i bhfeidhm.
Airteagal 417
Ceanglas tuairiscithe
1.                      
Déanfaidh institiúidí an fhaisnéis go léir is gá
maidir leis an gcóimheas giarála agus a chomhpháirteanna mar atá cinntithe in Airteagal 416
a chur faoi bhráid na n-údarás inniúil. Cuirfidh
údaráis inniúla an fhaisnéis sin san áireamh nuair a bheidh siad ag tabhairt
faoin athbhreithniú maoirseachta dá dtagraítear in Airteagal 92 de Threoir
[inserted by OP].
Déanfaidh údaráis inniúla an fhaisnéis a
gheofar ó institiúidí a chur faoi bhráid an ÚBE, arna iarraidh sin dó, d’fhonn
an t-athbhreithniú dá dtagraítear in Airteagal 482 a éascú.
2.                      
Forbróidh an ÚBE dréachtchaighdeáin theicniúla
cur chun feidhme chun ábhar agus formáid an teimpléid tuairiscithe aonfhoirmigh
a chinneadh don cheanglas tuairiscithe dá dtagraítear i mír 1, mar aon
leis na treoracha maidir le teimpléad den sórt sin a úsáid agus minicíochtaí
agus dátaí tuairiscithe.
Cuirfidh an ÚBE na dréachtchaighdeáin
theicniúla cur chun feidhme sin faoi bhráid an Choimisiúin faoin 1 Eanáir 2013
.
Tugtar cumhacht don Choimisiún na caighdeáin
theicniúla cur chun feidhme dá dtagraítear sa chéad fhomhír a ghlacadh i
gcomhréir leis an nós imeachta atá leagtha síos in Airteagal 15 de Rialachán
(AE) Uimh. 1093/2010.
CUID A hOCHT
NOCHTADH AG INSTITIÚIDÍ
Teideal I
Prionsabail Ghinearálta
Airteagal 418
 Raon feidhme na gceanglas maidir le nochtadh
1.                      
Déanfaidh institiúidí an fhaisnéis atá leagtha
síos i dTeideal II, faoi réir na bhforálacha atá leagtha síos in Airteagal 419,
a nochtadh don phobal.
2.                      
Beidh cead na n-údarás
inniúil faoi Chuid a Trí i leith na n-ionstraimí agus na modheolaíochtaí dá
dtagraítear i dTeideal III faoi réir an fhaisnéis atá leagtha síos ann a bheith
nochta ag institiúidí don phobal. 
3.                      
Glacfaidh institiúidí
beartas foirmiúil chun na ceanglais maidir le nochtadh atá a bheidh leagtha
síos sa Chuid seo a chomhlíonadh, agus beidh beartais acu chun oiriúnacht a nochtuithe
a mheas, lena n-áirítear fíorú agus minicíocht na nochtuithe. Beidh beartais ag
institiúidí freisin chun measúnú a dhéanamh féachaint an dtugann a nochtuithe
léargas cuimsitheach ar a bpróifíl riosca do rannpháirtithe an mhargaidh.
I gcás nach dtugann na nochtuithe sin léargas
cuimsitheach ar a bpróifíl riosca do rannpháirtithe
an mhargaidh, déanfaidh institiúidí an fhaisnéis is gá, de bhreis ar an bhfaisnéis
sin a cheanglaítear i gcomhréir le mír 1, a nochtadh don phobal. Mar sin féin, ní iarrfar orthu ach amháin faisnéis atá
ábhartha agus nach faisnéis dhílseánaigh nó rúnda í i gcomhréir le hAirteagal 419
a nochtadh.
4.                      
Tabharfaidh institiúidí, má iarrtar sin orthu,
míniú ar a gcinntí rátála d’fhiontair bheaga agus mheánmhéide agus
d’iarratasóirí corparáideacha eile ar iasachtaí, agus tabharfaidh siad míniú i
scríbhinn nuair a iarrtar sin orthu. Beidh costais
riaracháin an mhínithe comhréireach le méid na hiasachta.
Airteagal 419
Faisnéis neamhábhartha, dhílseánaigh nó rúnda
1.                      
Féadfaidh institiúidí ceann nó níos mó de na
nochtuithe atá liostaithe i dTeideal II a fhágáil ar lár mura meastar gur
faisnéis ábhartha í an fhaisnéis a chuirtear ar fáil le nochtuithe den sórt
sin, cé is moite de na nochtuithe atá leagtha síos in Airteagal 424.
Measfar gur faisnéis ábhartha i nochtuitheí
faisnéis, más rud é, de bharr í a fhágáil ar lár nó míráiteas a thabhairt ina
leith, go bhféadfaí athrú a dhéanamh nó tionchar a imirt ar mheasúnú nó ar
chinneadh úsáideora a théann i muinín na faisnéise ar mhaithe le cinntí
eacnamaíocha a dhéanamh.
2.                      
Féadfaidh institiúidí freisin ceann nó níos mó
de na míreanna faisnéise atá ar áireamh sna nochtuithe atá liostaithe i dTeideal
II agus i dTeideal III a fhágáil ar lár freisin má áirítear ar na míreanna sin
faisnéis a meastar gur faisnéis dhílseánaigh nó rúnda í i gcomhréir leis an dara fomhír agus an tríú fomhír, cé is moite de na nochtuithe atá leagtha síos in Airteagal 424.

Measfar gur faisnéis dhílseánaigh de chuid institiúide
í faisnéis de chineál a fhágann, dá nochtfaí don phobal í, go mbainfí an bonn de
staid iomaíoch na hinstitiúide sin. D’fhéadfaí a
áireamh léi faisnéis maidir le táirgí nó córais a d’fhágfadh, dá roinnfí le
hiomaitheoirí í, go mbeadh luach níos ísle ar infheistíochtaí institiúide sna táirgí
agus sna córais sin.
Measfar gur faisnéis rúnda
í faisnéis má tá oibleagáidí i leith custaiméirí nó gaolmhaireachtaí eile le
contrapháirtithe inti lena gceanglaítear ar institiúid cloí le rúndacht.
3.                      
Sna cásanna dá dtagraítear i mír 2,
luafaidh an institiúid lena mbaineann ina nochtuithe, más amhlaidh nár
nochtaíodh na míreanna faisnéise sonracha, an chúis nach bhfuil siad á nochtadh,
agus foilseoidh sí faisnéis níos ginearálta faoi ábhar an cheanglais maidir le
nochtadh, cé is moite de chás inar cheart iad sin a aicmiú mar fhaisnéis
dhílseánaigh nó rúnda.
Airteagal 420
Minicíocht an nochta
Déanfaidh institiúidí na nochtuithe a
cheanglaítear leis an gCuid seo a nochtadh uair amháin sa bhliain ar a laghad.
Foilseofar nochtuithe bliantúla i
gcomhcheangal le dáta foilsithe na ráiteas airgeadais.
Déanfaidh institiúidí
measúnú ar an ngá a bheidh ann roinnt de na nochtuithe nó na nochtuithe ar fad
a fhoilsiú níos minice ná uair sa bhliain i bhfianaise shaintréithe ábhartha a
gcuid gnó amhail scála oibríochtaí, raon gníomhaíochtaí, láithreacht i dtíortha
éagsúla, rannpháirtíocht in earnálacha airgeadais difriúla, agus
rannpháirtíocht i margaí airgeadais idirnáisiúnta agus córais um íocaíocht, um
ghlanadh agus um imréiteach. Beidh aird faoi leith sa mheasúnú sin ar an ngá a
d’fhéadfadh a bheith le míreanna faisnéise atá leagtha síos in Airteagal 424,
agus i bpointí (b) go (e) d’Airteagal 425, agus faisnéis maidir le
neamhchosaint ar riosca agus míreanna eile a d’fhéadfadh athrú go tobann, a
nochtadh níos minice.
Airteagal 421
Modhanna nochta
1.                      
Féadfaidh institiúidí an meán, an suíomh agus an
modh fíoraithe iomchuí a chinneadh d’fhonn na ceanglais maidir le nochtadh atá
leagtha síos sa Chuid seo a chomhlíonadh go héifeachtach. A mhéid agus is
féidir, déanfar gach nochtadh in aon mheán amháin nó in aon suíomh amháin.
2.                      
I gcás nochtuithe coibhéiseacha a dhéanfaidh institiúidí
faoi cheanglais chuntasaíochta, faoi cheanglais liostaithe nó faoi cheanglais
eile, measfar gur comhlíonadh iad ar an gCuid seo. Mura
bhfuil nochtuithe ar áireamh sna ráitis airgeadais, tabharfaidh institiúidí le
fios cá bhfuil fáil orthu.
Teideal II
Critéir theicniúla maidir le trédhearcacht agus
nochtadh
Airteagal 422
Cuspóirí agus beartais bainistíochta riosca
1.                      
Nochtfaidh institiúidí a gcuid cuspóirí
bainistíochta riosca agus i gcás gach catagóire riosca ar leithligh, lena
n-áirítear na rioscaí dá dtagraítear faoin Teideal seo. Áireofar ar na
nochtuithe sin:
(a)     na straitéisí agus na próisis chun na
rioscaí sin a bhainistiú;
(b)     struchtúr agus
eagrú na feidhme bainistíochta riosca ábhartha lena n-áirítear faisnéis faoina
húdarás agus a reacht, nó socruithe eile iomchuí;
(c)     raon feidhme agus
cineál an tuairiscithe riosca agus na gcóras tomhais; 
(d)     na beartais maidir
le riosca a fhálú agus a mhaolú, agus na straitéisí agus na próisis chun
monatóireacht a dhéanamh ar éifeachtacht leanúnach na bhfáluithe agus na
maolaitheoirí;
(e)     dearbhú atá faofa
ón gcomhlacht bainistíochta maidir le leordhóthanacht socruithe bainistíochta
riosca na hinstitiúide ina dtugtar cinnteacht gur leor na córais bhainistíochta
riosca atá i bhfeidhm maidir le próifíl agus straitéis na hinstitiúide;
(f)      ráiteas riosca
gairid arna fhaomhadh ag an gcomhlacht bainistíochta ina ndéantar cur síos
gonta ar phróifíl fhoriomlán riosca na hinstitiúide a bhaineann leis an
straitéis ghnó. Áireofar sa ráiteas seo cóimheasa agus figiúirí ríthábhachtacha
ina dtugtar léargas gearr ach cuimsitheach do pháirtithe leasmhara seachtracha ar
an idirghníomhú a bhíonn ag próifíl riosca na hinstitiúide leis an lamháltas
riosca arna shocrú ag an gcomhlacht bainistíochta. 
2.                      
Nochtfaidh institiúidí an fhaisnéis seo a
leanas, lena n-áirítear nuashonruithe rialta, a dhéanfar uair sa bhliain ar a
laghad, maidir le socruithe rialachais:
(a)     líon na stiúrthóireachtaí arna sealbhú
ag comhaltaí an chomhlachta bainistíochta;
(b)     an beartas
earcaíochta chun comhaltaí den chomhlacht bainistíochta a roghnú agus an t‑eolas,
na scileanna agus an saineolas iarbhír atá acu;
(c)     an beartas
éagsúlachta maidir le comhaltaí den chomhlacht bainistíochta a roghnú, cuspóirí
an chomhlachta agus aon spriocanna iomchuí atá leagtha amach sa bheartas sin,
agus a mhéid a baineadh amach na cuspóirí agus na spriocanna sin;
(d)     cibé acu atá nó
nach bhfuil coiste riosca ar leithligh bunaithe ag an institiúid agus an méid
uaireanta ar tháinig an coiste le chéile;
(e)     an tuairisc ar an
sreabhadh faisnéise maidir le riosca a thugtar don chomhlacht bainistíochta ina
cháil maoirseachta.
Airteagal 423
Raon feidhme an chur i bhfeidhm
Nochtfaidh institiúidí an fhaisnéis seo a
leanas maidir le raon feidhme chur i bhfeidhm cheanglais an Rialacháin seo i
gcomhréir le Treoir [inserted by OP]:
(a)                   
ainm na hinstitiúide lena mbaineann ceanglais an
Rialacháin seo;
(b)                   
breac-chuntas ar na
difríochtaí sa bhonn comhdhlúite chun críocha cuntasaíochta agus stuamachta,
ina mbeidh tuairisc ghairid ar na haonáin a áirítear
ann, agus beidh míniú tugtha maidir lena bhfuil siad:
(i)      comhdhlúite go hiomlán;
(ii)     comhdhlúite go comhréireach;
(iii)     asbhainte as cistí dílse;
(iv)    neamh-chomhdhlúite ná
neamh-asbhainte;
(c)                   
aon bhac praiticiúil nó dlíthiúil ábhartha reatha
nó ionchais ar aistriú pras cistí dílse nó aisíoc dliteanas i measc na
máthairchuideachta agus a fochuideachtaí;
(d)                   
an méid comhiomlán faoinar lú na cistí dílse
iarbhír ná mar a theastaíonn i ngach fochuideachta nach bhfuil ar áireamh sa
chomhdhlúthú, agus ainm nó ainmneacha fochuideachtaí den sórt sin; 
(e)                   
más infheidhme, cás ina mbaintear úsáid as na
forálacha atá leagtha síos in Airteagal 6 agus Airteagal 8.
Airteagal 424
Cistí dílse
1.                      
Déanfaidh institiúidí an fhaisnéis seo a leanas a
nochtadh maidir lena gcistí dílse:
(a)         
réiteach iomlán ar ítimí de Ghnáthchothromas Leibhéal 1,
de Chaipiteal Breise Leibhéal 1, de Chaipiteal Leibhéal 2 agus scagairí
agus asbhaintí a chuirtear i bhfeidhm de bhun Airteagail 29 go 32, 33, 53,
63 agus 74 maidir le cistí dílse na hinstitiúide agus an clár comhardaithe i
ráitis airgeadais iniúchta na hinstitiúide;
(b)         
tuairisc ar na príomhghnéithe d’ionstraimí de
Ghnáthchothromas Leibhéal 1 agus d’ionstraimí de Chaipiteal Breise Leibhéal
1 agus ionstraimí de Chaipiteal Leibhéal 2 arna n-eisiúint ag an institiúid;
(c)         
téarmaí agus coinníollacha
iomlána gach ionstraime de Ghnáthchothromas Leibhéal 1, de Chaipiteal Breise
Leibhéal 1 agus de Chaipiteal Leibhéal 2; 
(d)         
nochtadh ar leithligh ar chineál
agus ar mhéideanna na nithe seo a leanas:
(i)      gach scagaire stuamachta a chuirtear
i bhfeidhm de bhun Airteagail 29 go 32;
(ii)      gach asbhaint a
dhéantar de bhun Airteagail 33, 53 agus 63;
(iii)     ítimí nach
n-asbhaintear i gcomhréir le hAirteagail 44, 45, 53, 63 agus 74; 
(e)         
tuairisc ar na srianta go léir a chuirtear i
bhfeidhm maidir le ríomh cistí dílse i gcomhréir leis an Rialachán seo agus na
hionstraimí, scagairí stuamachta agus na hasbhaintí a bhfuil feidhm ag na
srianta sin maidir leo;
(f)           
i gcás ina nochtann
institiúidí cóimheasa caipitil ag úsáid eilimintí de chistí dílse arna
gcinneadh ar bhonn seachas é sin atá leagtha síos sa Rialachán seo, míniú
cuimsitheach ar an mbonn ar a ríomhtar na cóimheasa caipitil sin.
2.                      
Forbróidh an ÚBE dréachtchaighdeáin theicniúla
cur chun feidhme d’fhonn teimpléid aonfhoirmeacha maidir le nochtadh a shonrú
faoi phointí (a), (b), (d) agus (e) de mhír 1.
Cuirfidh an ÚBE na dréachtchaighdeáin
theicniúla cur chun feidhme sin faoi bhráid an Choimisiúin faoin 31 Nollaig 2013
.
Tugtar cumhacht don
Choimisiún chun na caighdeáin theicniúla cur chun feidhme dá dtagraítear sa
chéad fhomhír a ghlacadh i gcomhréir leis an nós imeachta atá leagtha síos in Airteagail 10
go 14 de Rialachán (AE) Uimh. 1093/2010.
Airteagal 425
Riachtanais maidir le cistí dílse
Déanfaidh institiúidí an fhaisnéis seo a
leanas a nochtadh maidir leis an tslí a bhfuil an institiúid ag comhlíonadh na
gceanglas atá leagtha síos in Airteagal 87 agus Airteagal 72 de
Threoir [inserted by OP]:
(a)                   
achoimre ar chur chuige na hinstitiúide maidir
le measúnú a dhéanamh ar leordhóthanacht a caipitil inmheánaigh d’fhonn tacú le
gníomhaíochtaí reatha agus todhchaí;
(b)                   
i gcás institiúidí a
ríomhann méideanna neamhchosanta atá ualaithe ó thaobh riosca i gcomhréir le Caibidil 2
de Chuid a Trí, Teideal II, 8 % de na méideanna neamhchosanta atá
ualaithe ó thaobh riosca maidir le gach ceann de na haicmí neamhchosanta atá
sonraithe in Airteagal 107;
(c)                   
i gcás institiúidí a
ríomhann méideanna neamhchosanta atá ualaithe ó thaobh riosca i gcomhréir le Caibidil 3
de Chuid a Trí, Teideal II, 8 % de na méideanna neamhchosanta atá
ualaithe ó thaobh riosca maidir le gach ceann de na haicmí neamhchosanta atá
sonraithe in Airteagal 142. I gcás aicme na neamhchosanta ar mhiondíol,
beidh feidhm ag an gceanglas seo maidir le gach aon cheann de chatagóirí na
neamhchosaintí dá gcomhfhreagraíonn na comhghaolta in Airteagal 149(1) go
(4). I gcás aicme na neamhchosanta ar chothromas, tá feidhm ag an gceanglas
maidir leo seo a leanas:
(i)      gach ceann de na cineálacha cur
chuige a fhoráiltear in Airteagal 150;
(ii)     neamhchosaintí
arna dtrádáil ar an malartán, neamhchosaint ar chothromas príobháideach i
bpunanna atá éagsúlaithe a ndóthain, agus neamhchosaintí eile;
(iii)     neamhchosaintí
atá faoi réir ag an athrú chuig córas maoirseachta maidir le ceanglais cistí
dílse;
(iv)    neamhchosaintí atá
faoi réir ag forálacha marthanachta maidir le ceanglais cistí dílse;
(d)                   
ceanglais cistí dílse arna ríomh i gcomhréir le
pointe (b) agus pointe (c) d’Airteagal 87; 
(e)                   
ceanglais cistí dílse arna
ríomh i gcomhréir le Cuid a Trí, Teideal III, Ranna 2 go 4 agus á atá
nocthaithe ar bhonn leithligh.
Déanfaidh na hinstitiúidí a bheidh ag ríomh
na méideanna neamhchosanta atá ualaithe ó thaobh riosca i gcomhréir le hAirteagal 148(5)
nó 150(2) na neamhchosaintí atá sannta do gach catagóir i dTábla 1 i mír 5
d’Airteagal 148, nó atá sannta do gach ualú riosca atá luaite in Airteagal 150(2),
a nochtadh.
Airteagal 426
Neamhchosaint ar riosca creidmheasa an chontrapháirtí
Déanfaidh institiúidí an fhaisnéis seo a
leanas maidir le neamhchosaintí na hinstitiúide ar riosca creidmheasa an
chontrapháirtí mar atá sainmhínithe i dTeideal III, Caibidil 6 a
nochtadh:
(a)                   
plé ar an modheolaíocht a úsáideadh chun
teorainneacha inmheánacha le caipiteal agus creidmheas a shannadh do
neamhchosaintí ar chreidmheas an chontrapháirtí;
(b)                   
plé ar bheartais chun comhthaobhacht a fháil
agus cúlchistí creidmheasa a bhunú;
(c)                   
plé ar bheartais i dtaca le neamhchosaintí ar
riosca comhghaolmhaireachta;
(d)                   
plé ar thionchar mhéid na comhthaobhachta a
chaithfeadh an institiúid a sholáthar i gcás ina ndéanfaí íosghrádú ar a rátáil
chreidmheasa;
(e)                   
oll-luach cóir deimhneach na
gconarthaí, sochair na glanluachála, glan-neamhchosaint reatha ar chreidmheas,
comhthaobhacht arna sealbhú agus glan-neamhchosaint ar chreidmheas i leith
díorthach. Is ionann glan-neamhchosaint ar chreidmheas i leith díorthach agus
an neamhchosaint ar chreidmheas in idirbhearta díorthach tar éis na sochair ó
chomhaontuithe glanluachála is infheidhme le dlí agus socruithe comhthaobhachta
a mheas;
(f)                     
tomhais ar luach na
neamhchosanta faoi na modhanna atá leagtha síos i Ranna 3 go 6 de Theideal III,
Caibidil 6, cibé modh is infheidhme;
(g)                   
luach barúlach na bhfáluithe
díorthach creidmheasa, agus dáileadh na neamhchosaintí reatha ar chreidmheas de
réir na gcineálacha neamhchosanta ar chreidmheas;
(h)                   
méideanna barúlacha na n-idirbheart
díorthach creidmheasa, arna leithscaradh idir úsáid do phunanna creidmheasa na
hinstitiúide féin, chomh maith lena cuid gníomhaíochtaí idirghabhála, lena
n-áirítear dáileadh na dtáirgí díorthach creidmheasa a úsáideadh, arna
miondealú tuilleadh trí chosaint a cheannaítear agus a dhíoltar laistigh de
gach grúpa táirgí; 
(i)                     
meastachán ar α
má fuair an institiúid cead ó na húdaráis inniúla chun meastachán a dhéanamh ar
α.
Airteagal 427
Caipiteal maolánach
1.                      
Nochtfaidh institiúid an fhaisnéis seo a leanas
faoin tslí atá ag éirí léi an ceanglas maidir le caipiteal maolánach
frith-thimthriallach dá dtagraítear i dTeideal VII, Caibidil 4 de
Threoir [inserted by OP] a chomhlíonadh:
(a)     dáileadh geografach a cuid neamhchosaintí
ar chreidmheas atá ábhartha chun a caipiteal maolánach frith-thimthriallach a
ríomh;
(b)     comhdhéanamh an chaipitil mhaolánaigh
fhrith-thimthriallaigh atá sainiúil don institiúid.
2.                      
Forbróidh an ÚBE dréachtchaighdeáin theicniúla
rialála ina sonraítear na ceanglais maidir le nochtadh atá leagtha amach i mír 1.
Cuirfidh an ÚBE
na dréachtchaighdeáin theicniúla rialála sin faoi bhráid an Choimisiúin faoin 31 Nollaig 2014
. 
Déantar cumhacht a tharmligean chuig an
gCoimisiún chun na caighdeáin theicniúla rialála dá dtagraítear sa chéad
fhomhír a ghlacadh i gcomhréir leis an nós imeachta atá leagtha síos in Airteagail 10
go 14 de Rialachán (AE) Uimh. 1093/2010. 
Airteagal 428
Coigeartuithe i leith riosca creidmheasa
Nochtfaidh institiúidí an fhaisnéis seo a
leanas maidir le neamhchosaint na hinstitiúide ar riosca creidmheasa agus ar
riosca caolúcháin:
(a)                   
na sainmhínithe chun críocha cuntasaíochta ar
‘thar téarma’ agus ‘lagaithe’;
(b)                   
tuairiscí ar na cineálacha cur chuige agus na
modhanna arna nglacadh chun coigeartuithe ar riosca creidmheasa ginearálta agus
sonrach a chinneadh;
(c)                   
méid iomlán na
neamhchosaintí tar éis fritháireamh cuntasaíochta agus gan éifeachtaí an
mhaolaithe ar riosca creidmheasa a chur san áireamh, agus meánmhéid na
neamhchosaintí thar an tréimhse arna miondealú de réir na gcineálacha difriúla aicmí
neamhchosanta;
(d)                   
dáileadh geografach na
neamhchosaintí, arna miondealú i limistéir shuntasacha de réir aicmí ábhartha
na neamhchosanta, agus é mionsonraithe tuilleadh más cuí;
(e)                   
dáileadh na neamhchosaintí
de réir cineálacha tionscail nó contrapháirtí, arna miondealú de réir aicmí na
neamhchosanta, agus é mionsonraithe tuilleadh más cuí;
(f)                     
miondealú ar aibíocht iarmhair
na neamhchosaintí go léir, arna miondealú de réir aicmí na neamhchosanta, agus é
mionsonraithe tuilleadh más cuí;
(g)                   
de réir cineálacha
suntasacha tionscail nó contrapháirtí, méid na nithe seo a leanas:
(i)      na neamhchosaintí lagaithe agus na
neamhchosaintí thar téarma, curtha ar fáil ar leithligh;
(ii)     coigeartuithe sonracha agus
ginearálta i leith riosca creidmheasa;
(iii)     muirir maidir le
coigeartuithe sonracha agus ginearálta i leith riosca creidmheasa i rith na
tréimhse tuairiscithe;
(h)                   
méid na neamhchosaintí lagaithe agus na
neamhchosaintí thar téarma, arna gcur ar fáil ar leithligh, arna miondealú de
réir limistéar geografach suntasach lena n-áirítear, más féidir é, méideanna na
gcoigeartuithe sonracha agus ginearálta i leith riosca creidmheasa a bhaineann
le gach limistéar geografach;
(i)                     
réiteach na n-athruithe sna
coigeartuithe sonracha agus ginearálta ar riosca creidmheasa i gcás
neamhchosaintí lagaithe, arna dtaispeáint ar leithligh. Cuimseoidh an fhaisnéis
sin:
(i)      tuairisc ar chineál na gcoigeartuithe
sonracha agus ginearálta i leith riosca creidmheasa; 
(i)      na comharduithe
tosaigh;
(iii)     na méideanna a
thógtar i gcoinne na gcoigeartuithe i leith riosca creidmheasa i rith na
tréimhse tuairiscithe;
(iv)    na méideanna a
chuirtear ar leataobh nó a dhéantar a aisiompú maidir le caillteanais mheasta
ar neamhchosaintí is dócha a bheadh ann i rith na tréimhse tuairiscithe, aon
choigeartuithe eile lena n-áirítear iad sin arna gcinneadh de bharr difríochtaí
sa ráta malairte, teaglam gnó, éadálacha agus diúscairtí fochuideachtaí agus
aistrithe idir coigeartuithe ar riosca creidmheasa; 
(v)     na comharduithe
deiridh.
Déanfar coigeartuithe sonracha i leith
riosca creidmheasa agus aisghabhálacha arna dtaifeadadh go díreach chuig an
ráiteas ioncaim a nochtadh ar bhonn leithligh.
Airteagal 429
ECAIanna a úsáid
I gcás institiúidí a dhéanann méideanna
neamhchosanta atá ualaithe ó thaobh riosca a ríomh i gcomhréir le Cuid a Trí, Teideal II,
Caibidil 2, nochtfar an fhaisnéis seo a leanas maidir le gach ceann de na
haicmí neamhchosanta atá sonraithe in Airteagal 107:
(a)                   
ainmneacha na ECAIanna agus ECAnna ainmnithe
agus na cúiseanna le haon athruithe;
(b)                   
aicmí na neamhchosanta a n-úsáidtear gach ECAI
agus ECA ina leith;
(c)                   
tuairisc ar an bpróiseas a
úsáideadh chun measúnuithe creidmheasa an eisitheora agus na heisiúna a aistriú
anuas ar na hítimí nach bhfuil áirithe sa leabhar trádála;
(d)                   
comhcheangal na rátála
seachtraí de gach ECAI nó ECA ainmnithe leis na céimeanna den cháilíocht
chreidmheasa atá leagtha síos i gCuid a Trí, Teideal II, Caibidil 2,
ag cur san áireamh nach gá an fhaisnéis seo a nochtadh má chomhlíonann an
institiúid an comhcheangal caighdeánach arna fhoilsiú ag an ECA; 
(e)                   
luachanna na neamhchosanta
agus luachanna na neamhchosanta tar éis maolú riosca creidmheasa a bhaineann le
gach céim den cháilíocht chreidmheasa atá leagtha síos i gCuid a Trí, Teideal II,
Caibidil 2 chomh maith leo sin a asbhaintear as cistí dílse.
Airteagal 430
Neamhchosaint ar riosca margaidh
Déanfaidh institiúidí a ríomhann a gcuid ceanglas
cistí dílse i gcomhréir le pointe (b) agus pointe (c) d’Airteagal 87(3) na
ceanglais sin a nochtadh ar leithligh maidir le gach riosca dá dtagraítear sna
forálacha sin. Ina theannta sin, déanfar na ceanglais
cistí dílse le haghaidh riosca sonrach an ráta úis de shuíomhanna urrúsúcháin a
nochtadh ar leithligh.
Airteagal 431
Riosca oibriúcháin
Déanfaidh institiúidí na cineálacha cur
chuige chun measúnú a dhéanamh ar cheanglais cistí dílse in aghaidh riosca
oibriúcháin a gcáilíonn an institiúid dóibh a nochtadh; tuairisc ar an modheolaíocht
atá leagtha síos in Airteagal 301(2), má tá siad in úsáid ag an
institiúid, lena n-áirítear plé ar na fachtóirí inmheánacha agus seachtracha
iomchuí a mheastar i gcur chuige tomhais na hinstitiúide, agus i gcás páirtúsáide,
raon feidhme agus cumhdach na modheolaíochtaí difriúla a úsáideadh.
Airteagal 432
Neamhchosaintí i gcothromas nach n-áirítear sa leabhar
trádála
Nochtfaidh institiúidí an fhaisnéis seo a
leanas maidir le neamhchosaintí i gcothromas nach n-áirítear sa leabhar
trádála:
(a)                   
an t-idirdhealú idir neamhchosaintí bunaithe ar
a gcuid cuspóirí, lena n-áirítear i gcás gaoil ghnóthachan caipitiúil agus
cúiseanna straitéiseacha, agus forléargas ar na teicnící cuntasaíochta agus na
modheolaíochtaí luachála a úsáideadh, lena n-áirítear príomhthoimhdí agus
cleachtais a dhéanfaidh difear do luacháil agus aon athruithe suntasacha eile
sna cleachtais sin;
(b)                   
luach an chláir chomhardaithe, an luach cóir
agus, i gcás na neamhchosaintí sin arna dtrádáil ar an malartán, comparáid le
praghas an mhargaidh i gcás ina bhfuil sé difriúil go hábhartha ón luach cóir;
(c)                   
cineálacha, nádúr agus méideanna na
neamhchosaintí arna dtrádáil ar an malartán, na neamhchosaintí ar chothromas
príobháideach i bpunanna atá éagsúlaithe a ndóthain, agus neamhchosaintí eile;
(d)                   
na gnóthachain nó caillteanais réadaithe
carnacha a eascraíonn as díolacháin agus as leachtuithe sa tréimhse; agus
(e)                   
iomlán na ngnóthachan nó na gcaillteanas
neamhréadaithe, iomlán na ngnóthachan nó na gcaillteanas folaigh athluachála, agus
aon cheann de na méideanna sin atá ar áireamh i nGnáthchothromas Leibhéal 1 nó i
gCaipiteal Breise Leibhéal 1.
Airteagal 433
 Neamhchosaint ar riosca ráta úis maidir le suíomhanna
nach n-áirítear sa leabhar trádála
Nochtfaidh institiúidí an fhaisnéis seo a
leanas maidir lena neamhchosaint ar riosca ráta úis maidir le suíomhanna nach
n-áirítear sa leabhar trádála:
(a)                   
cineál an riosca ráta úis agus na príomhthoimhdí
(lena n-áirítear toimhdí maidir le réamhíocaíochtaí iasachta agus iompraíocht
taiscí neamhaibíochta), agus a mhinice a thomhaistear an riosca ráta úis; 
(b)                   
an éagsúlacht i dtuillimh, luach eacnamaíoch nó
tomhas iomchuí eile arna n-úsáid ag an lucht bainistíochta le haghaidh suaite
de bharr ardú agus ísliú rátaí de réir an mhodha atá ag an lucht bainistíochta
chun an riosca ráta úis a thomhas, arna miondealú de réir airgeadra.
Airteagal 434
 Neamhchosaint ar shuíomhanna
urrúsúcháin
Nochtfaidh institiúidí a ríomhann méideanna
neamhchosanta atá ualaithe ó thaobh riosca i gcomhréir le Cuid a Trí, Teideal II,
Caibidil 5 nó ceanglais cistí dílse i gcomhréir le hAirteagal 326 nó Airteagal 327
an fhaisnéis seo a leanas, nuair is ábhartha, agus déanfaidh siad é sin ar bhonn
leithligh dá leabhar trádála agus dá leabhar neamhthrádála:
(a)                   
tuairisc ar chuspóirí na hinstitiúide maidir le
gníomhaíochtaí urrúsúcháin;
(b)                   
cineál na rioscaí eile lena
n-áirítear riosca leachtachta ar gné dílís de na sócmhainní urrúsaithe é;
(c)                   
na cineálacha rioscaí ó
thaobh shinsearacht na suíomhanna urrúsúcháin bunúsacha agus i dtéarmaí
sócmhainní is bunús leis na suíomhanna urrúsúcháin sin arna ngabháil agus arna
gcoinneáil le gníomhaíocht athurrúsúcháin;
(d)                   
na róil éagsúla a bhíonn ag
an institiúid sa phróiseas urrúsúcháin;
(e)                   
léiriú ar chomh
rannpháirteach is atá an institiúid i ngach ceann de na róil dá dtagraítear i
bpointe (d);
(f)                     
tuairisc ar na próisis atá i
bhfeidhm chun monatóireacht a dhéanamh ar athruithe i riosca creidmheasa agus riosca
margaidh na neamhchosaintí ar urrúsú lena n-áirítear, an tslí a mbíonn tionchar
ag iompraíocht na mbunsócmhainní ar neamhchosaintí ar urrúsú agus tuairisc ar
an difríocht idir na próisis sin i gcás neamhchosaintí ar athurrúsú;
(g)                   
tuairisc ar bheartas na
hinstitiúide chun an úsáid a bhaintear as cosaint fhálaithe agus neamhchistithe
a rialú chun na rioscaí a bhaineann le hurrúsú coinnithe agus neamhchosaintí ar
athurrúsú a mhaolú, lena n-áirítear contrapháirtithe fálaithe ábhartha a
shainaithint de réir chineál ábhartha na neamhchosanta ar riosca;
(h)                   
na cineálacha cur chuige
chun méideanna neamhchosanta atá ualaithe ó thaobh riosca a ríomh arna leanúint
ag an institiúid dá cuid gníomhaíochtaí urrúsúcháin, lena n-áirítear na
cineálacha neamhchosaintí ar urrúsú lena mbaineann gach cur chuige; 
(i)                     
na cineálacha SSPEanna a
úsáideann an institiúid, mar urraitheoir, chun neamhchosaintí tríú páirtí a
urrúsú, lena n-áirítear an bhfuil neamhchosaintí ar na SSPEanna ag an
institiúid agus, I gcás go bhfuil, an fhoirm ina bhfuil siad, ar bhonn leithligh
i gcás neamhchosaintí laistigh agus neamhchosaintí lasmuigh den chlár
comhardaithe, chomh maith le liosta de na haonáin atá á mbainistiú nó á
gcomhairliú ag an institiúid agus a dhéanann infheistíocht sna suíomhanna
urrúsúcháin atá urrúsaithe ag an institiúid nó in SSPEanna a bhfuil an
institiúid ina hurraitheoir orthu;
(j)                     
achoimre ar bheartais
chuntasaíochta na hinstitiúide maidir le gníomhaíochtaí urrúsúcháin, lena
n-áirítear:
(i)      cibé an láimhseáiltear na
hidirbhearta mar dhíolacháin nó mar mhaoinithe;
(ii)     gnóthachain ar dhíolacháin a aithint;
(iii)     na modhanna, na príomhthoimhdí,
ionchuir agus athruithe ón tréimhse roimhe sin chun suíomhanna urrúsúcháin a
luacháil;
(iv)    an láimhseáil a dhéantar ar urrúsuithe
sintéiseacha mura bhfuil siad cumhdaithe le beartais chuntasaíochta eile;
(v)     conas a dhéantar luacháil ar
shócmhainní atá ar feitheamh urrúsú agus cibé acu i leabhar neamhthrádála nó i
leabhar trádála na hinstitiúide a dhéantar iad a thaifeadadh;
(vi)    beartais chun
dliteanais a aithint ar an gclár comhardaithe le haghaidh socruithe lena
bhféadfaí a cheangal ar an institiúid tacaíocht airgeadais a chur ar fáil do
shócmhainní urrúsaithe;
(k)                   
ainmneacha na ECAIanna a úsáidtear i gcomhair
urrúsuithe agus na cineálacha neamhchosanta a n-úsáidtear gach gníomhaireacht dóibh;
(l)                     
nuair is infheidhme, tuairisc ar Chur Chuige an
Mheasúnaithe Inmheánaigh mar atá leagtha amach i gCuid a Trí, Teideal II, Caibidil 5,
Roinn 3, lena n-áirítear struchtúr an phróisis measúnaithe inmheánaigh
agus an gaol idir measúnú inmheánach agus rátálacha seachtracha, an úsáid a
bhaintear as measúnú inmheánach seachas chun críocha caipitil IAA, na
meicníochtaí rialaithe don phróiseas measúnaithe inmheánaigh lena n-áirítear
plé ar neamhspleáchas, ar chuntasacht, agus ar athbhreithniú ar an bpróiseas
measúnaithe inmheánaigh, na cineálacha neamhchosanta a gcuirtear an próiseas
measúnaithe inmheánaigh i bhfeidhm maidir leo agus na fachtóirí anáis a
úsáidtear chun leibhéil feabhsaithe creidmheasa a chinneadh, de réir an chineál
neamhchosanta;
(m)                 
míniú ar athruithe suntasacha ar aon cheann de
na neamhchosaintí cainníochtúla i bpointí (n) go (q) ón tréimhse tuairiscithe
deiridh;
(n)                   
déanfar miondealú ar leithligh ar an bhfaisnéis
seo a leanas de réir an chineáil neamhchosanta i gcás an leabhair trádála agus an
leabhair neamhthrádála:
(i)      méid iomlán na neamhchosaintí gan íoc
atá urrúsaithe ag an institiúid, ar bhonn leithligh i gcás urrúsuithe
traidisiúnta agus urrúsuithe sintéiseacha agus urrúsuithe a ngníomhaíonn an
institiúid díreach mar urraitheoir ina leith;
(ii)     méid comhiomlán
na suíomhanna urrúsúcháin laistigh den chlár comhardaithe atá coinnithe nó
ceannaithe agus neamhchosaintí ar urrúsú lasmuigh den chlár comhardaithe;
(iii)     méid comhiomlán
na sócmhainní atá ar feitheamh urrúsú,
(iv)    i gcás saoráidí
urrúsaithe atá faoi réir na láimhseála luathamúchta, na neamhchosaintí
comhiomlána tarraingthe atá inchurtha i leith leasa an tionscnóra agus na
n-infheisteoirí faoi seach, ceanglais chaipitil chomhiomlána arna dtabhú ag an
institiúid i gcoinne leas an tionscnóra agus na ceanglais chaipitil
chomhiomlána arna dtabhú ag an institiúid i gcoinne scaireanna an infheisteora
d’iarmhéideanna tarraingthe agus de línte neamhtharraingthe;
(v)     méid na suíomhanna
urrúsúcháin a asbhaintear as cistí dílse nó a bheidh ualaithe ó thaobh riosca
ag 1250 %;
(vi)    achoimre ar
ghníomhaíocht urrúsúcháin na tréimhse reatha, lena n-áirítear méid na
neamhchosaintí atá urrúsaithe agus gnóthachan nó caillteanas aitheanta ar
dhíolachán;
(o)                   
an fhaisnéis seo a leanas, ar leithligh, maidir
leis an leabhar trádála agus leis an leabhar neamhthrádála:
(i)      méid comhiomlán na suíomhanna
urrúsúcháin atá coinnithe nó ceannaithe agus na ceanglais chaipitil ghaolmhara,
arna miondealú idir neamhchosaintí ar urrúsú agus ar athurrúsú agus arna
miondealú tuilleadh i líon ábhartha bandaí d’ualú riosca nó de cheanglais chaipitil,
maidir le gach cur chuige i ndáil le ceanglais chaipitil a úsáidfear;
(ii)     méid comhiomlán na neamhchosaintí ar
athurrúsú atá coinnithe nó ceannaithe arna miondealú de réir na neamhchosanta
roimh fhálú/árachas, agus ina dhiaidh sin, agus de réir na neamhchosanta ar
ráthóirí airgeadais, arna miondealú de réir catagóirí inacmhainneachta
creidmheasa an ráthóra nó ainm an ráthóra;
(p)                   
maidir leis an leabhar neamhthrádála agus maidir
le neamhchosaintí atá urrúsaithe ag an institiúid, méid na sócmhainní
lagaithe/thar téarma urrúsaithe agus na gcaillteanas arna n‑aithint ag an
institiúid i rith na tréimhse reatha, arna miondealú de réir chineál na
neamhchosanta;
(q)                   
maidir leis an leabhar
trádála, iomlán na neamhchosaintí gan íoc atá urrúsaithe ag an institiúid agus
atá faoi réir ag ceanglas caipitil le haghaidh riosca margaidh, arna miondealú
i gcinn thraidisiúnta/shintéiseacha agus de réir chineál na neamhchosanta;
(r)                    
nuair is infheidhme, cibé ar
thug nó nár thug an institiúid tacaíocht de réir théarmaí Airteagal 243(1)
agus an tionchar ar chistí dílse.
Airteagal 435
Beartas luacha saothair
1.                      
Nochtfaidh institiúidí an fhaisnéis seo a
leanas, maidir le beartas luacha saothair agus cleachtais na hinstitiúide
maidir leis na catagóirí foirne a mbíonn tionchar ábhartha ag a gcuid gníomhaíochtaí
gairmiúla ar a bpróifíl riosca:
(a)     faisnéis faoin bpróiseas
cinnteoireachta a úsáidtear chun an beartas luacha saothair a chinneadh, lena
n-áirítear más infheidhme, faisnéis faoi chomhdhéanamh agus sainordú an choiste
luacha saothair, an sainchomhairleoir seachtrach ar úsáideadh a chuid seirbhísí
chun an beartas luacha saothair a chinneadh agus ról na bpáirtithe leasmhara
iomchuí;
(b)     faisnéis faoin
nasc idir pá agus feidhmíocht;
(c)     na saintréithe
deartha is tábhachtaí den chóras luacha saothair, lena n-áirítear faisnéis faoi
na critéir a úsáidtear chun feidhmíocht a thomhas agus coigeartú riosca,
beartas iarchurtha agus critéir dílsithe;
(d)     faisnéis faoi na
critéir feidhmíochta ar a bhfuil an teidlíocht ar scaireanna, ar roghanna nó ar
chomhpháirteanna inathraithe de luach saothair bunaithe;
(e)     na
príomhpharaiméadair agus an réasúnaíocht d’aon scéim comhpháirte athraithí agus
aon sochair eile neamhairgid;
(f)      faisnéis
chomhiomlán chainníochtúil maidir le luach saothair, arna miondealú de réir an
réimse gnó;
(g)     faisnéis
chomhiomlán chainníochtúil maidir le luach saothair, arna miondealú de réir na
bainistíochta sinsearaí agus na gcomhaltaí foirne a mbíonn tionchar ábhartha ag
a gcuid gníomhaíochtaí ar phróifíl riosca na hinstitiúide, ag tabhairt an méid
seo a leanas le fios:
(i)      méideanna an luacha saothair don
bhliain airgeadais, á ndeighilt idir luach saothair seasta agus inathraithe,
agus líon na dtairbhithe;
(ii)      méideanna agus foirmeacha an luacha
saothair inathraithe, á ndeighilt idir airgead tirim, scaireanna, ionstraimí
atá nasctha le scaireanna agus cineálacha eile;
(iii)     méideanna an luacha saothair
iarchurtha gan íoc, á ndeighilt idir codanna dílsithe agus neamhdhílsithe;
(iv)     méideanna an luacha saothair
iarchurtha a bronnadh le linn na bliana airgeadais, a íocadh amach agus a
laghdaíodh trí choigeartuithe bunaithe ar fheidhmíocht;
(v)     íocaíochtaí sínithe agus
scaoilíocaíochtaí nua a rinneadh i rith na bliana airgeadais, agus líon na
ndaoine a bhain tairbhe as íocaíochtaí den sórt sin; 
(vi)     méideanna na scaoilíocaíochtaí a
bronnadh i rith na bliana airgeadais, líon na ndaoine a bhain tairbhe astu agus
an íocaíocht is airde dá leithéid a bronnadh ar dhuine amháin.
(h)     líon na ndaoine aonair a fhaigheann
luach saothair EUR 1 milliún nó níos mó in aghaidh na bliana airgeadais, arna
mhiondealú i mbandaí pá de EUR 500 000.
2.                      
I gcás institiúidí atá suntasach ó thaobh a
méide, an chaoi a n-eagraítear iad go hinmheánach agus cineál, raon feidhme
agus castacht a gcuid gníomhaíochtaí, cuirfear ar fáil don phobal freisin an
fhaisnéis chainníochtúil dá dtagraítear san Airteagal seo agus déanfar sin ar
leibhéal na ndaoine a stiúrann gnó na hinstitiúide go hiarbhír de réir bhrí Airteagal 13(1)
de Threoir [inserted by OP].
Comhlíonfaidh institiúidí na ceanglais atá leagtha
amach san Airteagal seo ar bhealach a bheidh oiriúnach dá méid, dá n-eagrúchán
inmheánach agus do chineál, do raon feidhme agus do chastacht a gcuid gníomhaíochtaí
agus gan dochar do Threoir 95/46/CE.
Airteagal 436
Giaráil
1.                      
Nochtfaidh institiúidí an fhaisnéis seo a leanas
maidir lena gcóimheas giarála mar atá sainmhínithe in Airteagal 416 agus
an bhainistíocht a dhéanann siad ar an riosca a bhaineann le giaráil iomarcach
mar atá sainmhínithe i bpointe (B) d’Airteagal 4(2) de Threoir [inserted
by OP]:
(a)         
an cóimheas giarála;
(b)         
miondealú ar thomhas na
neamhchosanta iomláine;
(c)         
tuairisc ar na próisis a
úsáideadh chun an riosca maidir le giaráil iomarcach a bhainistiú; 
(d)         
tuairisc ar na fachtóirí a
raibh tionchar acu ar an gcóimheas giarála i rith na tréimhse a dtagraíonn an
cóimheas giarála nochta dó.
2.                      
Forbróidh an ÚBE dréachtchaighdeáin theicniúla
cur chun feidhme chun an teimpléad aonfhoirmeach maidir le nochtadh a chinneadh
don nochtadh dá dtagraítear i mír 1, mar aon leis na treoracha maidir le
teimpléad den sórt sin a úsáid.
Cuirfidh an ÚBE na dréachtchaighdeáin
theicniúla cur chun feidhme sin faoi bhráid an Choimisiúin faoin 30 Nollaig 2014
.
Tugtar cumhacht don Choimisiún na caighdeáin
theicniúla cur chun feidhme dá dtagraítear sa chéad fhomhír a ghlacadh i gcomhréir
leis an nós imeachta atá leagtha síos in Airteagal 15 de Rialachán (AE) Uimh. 1093/2010.
Teideal III
Ceanglais cháilitheachta chun ionstraimí nó
modheolaíochtaí áirithe a úsáid
Airteagal 437
Úsáid a bhaint as an gCur Chuige IRB maidir le riosca
creidmheasa
Déanfaidh institiúidí a ríomhann méideanna
neamhchosanta atá ualaithe ó thaobh riosca faoin gCur Chuige IRB an fhaisnéis
seo a leanas a nochtadh:
(a)                   
an cead a thugann an t-údarás inniúil don chur
chuige nó don aistriú faofa;
(b)                   
míniú agus athbhreithniú orthu seo a leanas:
(i)      struchtúr na gcóras rátála inmheánach
agus an gaol idir rátálacha inmheánacha agus seachtracha;
(ii)     an úsáid a bhaintear as meastacháin
inmheánacha seachas chun méideanna neamhchosanta atá ualaithe ó thaobh riosca a
ríomh i gcomhréir le Cuid a Trí, Teideal II, Caibidil 3;
(iii)     an próiseas chun maolú riosca
creidmheasa a bhainistiú agus a aithint; 
(iv)    na meicníochtaí rialaithe do chórais
rátála lena n-áirítear tuairisc ar an athbhreithniú ar neamhspleáchas, ar
chuntasacht, agus ar na córais rátála;
(c)                   
tuairisc ar an bpróiseas rátála inmheánach, arna
gcur ar fáil ar leithligh d’aicmí na neamhchosanta seo a leanas:
(i)      rialtais láir agus bainc cheannais;
(ii)     institiúidí;
(iii)     corparáidí, lena n-áirítear Fiontair
Bheaga agus Mheánmhéide, iasachtú speisialaithe agus earraí infhaighte
corparáideacha ceannaithe;
(iv)    miondíol, i gcás gach ceann de na
catagóirí neamhchosaintí dá gcomhfhreagraíonn na comhghaolta difriúla in Airteagal 149(1)
go (4); 
(v)     cothromas;
(d)                   
luach na neamhchosanta maidir le gach ceann de
na haicmí neamhchosanta atá sonraithe in Airteagal 142. Maidir le neamhchosaintí ar rialtais láir agus ar bhainc
cheannais, ar institiúidí agus ar chorparáidí i gcás ina mbaineann institiúidí
úsáid as a meastacháin féin ar LGDanna nó ar chomhéifeachtaí coinbhéartachta
chun méideanna neamhchosanta atá ualaithe ó thaobh riosca a ríomh, déanfar iad
a nochtadh ar leithligh ó neamhchosaintí nach n-úsáideann institiúidí
meastacháin dá gcuid féin ina leith;
(e)                   
maidir le gach ceann de na
haicmí neamhchosanta ar rialtais láir agus ar bhainc cheannais, ar institiúidí,
ar chorparáidí agus ar chothromas, agus thar líon leordhóthanach de ghráid
féichiúnaí (lena n-áirítear mainneachtain) chun deis a thabhairt difreáil
fhóinteach a dhéanamh ar riosca creidmheasa, nochtfaidh institiúidí iad seo a
leanas:
(i)      maidir le neamhchosaintí iomlána,
lena n-áirítear aicmí na neamhchosanta ar rialtais láir agus ar bhainc
cheannais, ar institiúidí agus ar chorparáidí, suim na n-iasachtaí gan íoc agus
luachanna na neamhchosanta maidir le ceangaltais neamhtharraingthe; agus i gcás
cothromais, an méid gan íoc;
(ii)     meánualach riosca
atá ualaithe ó thaobh na neamhchosanta; 
(iii)     maidir leis na
hinstitiúidí a úsáideann a meastachán féin ar chomhéifeachtaí coinbhéartachta
chun méideanna neamhchosanta atá ualaithe ó thaobh riosca a ríomh, méid na
gceangaltas neamhtharraingthe agus meánluachanna neamhchosanta atá ualaithe ó
thaobh na neamhchosanta maidir le gach aicme neamhchosanta;
(f)                     
Maidir le haicme na neamhchosanta ar mhiondíol
agus i gcás gach ceann de na catagóirí mar atá sainmhínithe faoi phointe
(c)(iv), na nochtuithe a bhfuil cuntas orthu faoi (e) thuas (ar bhonn
comhthiomsaithe, más infheidhme), nó anailís ar neamhchosaintí (iasachtaí gan
íoc agus luachanna neamhchosanta i leith ceangaltas neamhtharraingthe) i
gcoinne lín shuntasaigh de ghráid EL d’fhonn deis a thabhairt difreáil ábhartha
a dhéanamh ar riosca creidmheasa (ar bhonn comhthiomsaithe, más infheidhme);
(g)                   
na coigeartuithe sonracha iarbhír i leith riosca
creidmheasa sa tréimhse roimhe sin maidir le gach aicme neamhchosanta (i gcás
miondíola, maidir le gach ceann de na catagóirí atá sainmhínithe faoi phointe
(c)(iv) agus an difríocht atá eatarthu ó thaithí roimhe seo;
(h)                   
tuairisc ar na fachtóirí a
raibh tionchar acu ar chaillteanas ó thaithí sa tréimhse roimhe sin (mar
shampla, an raibh rátaí mainneachtana níos airde ná an meán san institiúid, nó
níos airde ná na LGDanna agus na comhéifeachtaí coinbhéartachta ar an meán); 
(i)                     
meastacháin na hinstitiúide
i gcoinne torthaí iarbhír thar thréimhse níos faide. Áireofar leo sin, ar a
laghad ar bith, faisnéis faoi mheastacháin ar chaillteanais i gcoinne
caillteanas iarbhír i ngach aicme neamhchosanta (i gcás miondíola, i gcás gach
ceann de na catagóirí mar atá sainmhínithe faoi phointe (c)(iv) thar thréimhse
ar leor é chun deis a thabhairt measúnú fóinteach a dhéanamh ar fheidhmíocht na
bpróiseas rátála inmheánaí do gach aicme neamhchosanta (i gcás miondíola,
maidir le gach ceann de na catagóirí mar atá sainmhínithe faoi phointe (c)(iv)).
Nuair is iomchuí, déanfaidh na hinstitiúidí dianscaoileadh breise air sin chun
anailís a thabhairt ar PD agus, i gcás na n-institiúidí a úsáideann a gcuid meastachán
féin ar LGDanna nó ar chomhéifeachtaí coinbhéartachta, torthaí LGD agus
fachtóirí coinbhéartachta i gcoinne na meastachán arna gcur ar fáil sna
nochtuithe maidir le measúnú cainníochtúil ar riosca thuas.
(j)                     
maidir le gach aicme
neamhchosanta atá sonraithe in Airteagal 142 agus maidir le gach catagóir
neamhchosanta dá gcomhfhreagraíonn na comhghaolta difriúla in Airteagal 149(1)
go 149 (4), comhfhreagraíonn siad:
(i)      leis na hinstitiúidí a úsáideann a
meastacháin LGD féin chun méideanna neamhchosanta atá ualaithe ó thaobh riosca
a ríomh, an meán ualaithe ó thaobh na neamhchosanta ar LGD agus PD i gcéatadán
maidir le gach suíomh geografach ábhartha de neamhchosaintí ar chreidmheas;
(ii)     leis na
hinstitiúidí nach n-úsáideann a gcuid meastachán LGD féin, an meánluach PD
ualaithe ó thaobh na neamhchosanta i gcéatadán maidir le gach suíomh geografach
ábhartha de neamhchosaintí ar chreidmheas.
Chun críocha phointe (c), áireofar sa
tuairisc na cineálacha neamhchosanta atá ar áireamh in aicme na neamhchosanta,
na sainmhínithe, na modhanna agus na sonraí chun meastachán agus bailíochtú a
dhéanamh ar PD agus, más infheidhme, ar LGD agus ar fhachtóirí coinbhéartachta,
lena n-áirítear toimhdí arna n-úsáid i ndíorthú na n-athróg sin, agus na
tuairiscí ar chásanna ina n-imítear ón sainmhíniú ar mhainneachtain mar atá
leagtha amach in Airteagal 174, lena n-áirítear na deighleoga leathana a
ndearna imeacht den sórt sin difear dóibh.
Chun críocha phointe
(j), ciallaíonn an suíomh geografach ábhartha de neamhchosaintí ar chreidmheas
neamhchosaintí sna Ballstáit ina bhfuil an institiúid údaraithe agus Ballstáit
nó tríú tíortha ina ndéanann institiúidí gníomhaíochtaí trí bhrainse nó trí
fhochuideachta. 
Airteagal 438
 Teicnící a úsáid chun an riosca creidmheasa a mhaolú
Déanfaidh institiúidí a úsáideann teicnící
chun riosca creidmheasa a mhaolú an fhaisnéis seo a leanas a nochtadh:
(a)                   
na beartais agus na próisis a bhaineann le
glanluacháil laistigh agus lasmuigh den chlár comhardaithe agus léiriú ar a
mhéid a bhaineann an t-aonán úsáid aisti;
(b)                   
na beartais agus na próisis chun luacháil agus
bainistíocht a dhéanamh ar chomhthaobhacht;
(c)                   
tuairisc ar na príomhchineálacha comhthaobhachta
arna nglacadh ag an institiúid;
(d)                   
na príomhchineálacha
ráthóirí agus chontrapháirtithe díorthach creidmheasa agus a n‑acmhainneacht;
(e)                   
faisnéis faoi chomhchruinnithe
margaidh nó riosca creidmheasa laistigh den mhaolú creidmheasa a glacadh;
(f)                     
maidir le hinstitiúidí a
ríomhann méideanna neamhchosanta atá ualaithe ó thaobh riosca faoin gCur Chuige
Caighdeánaithe nó faoin gCur Chuige IRB, ach nach dtugann meastacháin dá gcuid
féin ar LGDanna ná ar fhachtóirí coinbhéartachta maidir le haicme na
neamhchosanta, i gcás gach aicme neamhchosanta ar leithligh, luach iomlán na
neamhchosanta (tar éis, nuair is infheidhme, glanluacháil a dhéanamh laistigh
nó lasmuigh den chlár comhardaithe) atá cumhdaithe — tar éis coigeartuithe
luaineachta a bheith curtha i bhfeidhm — le comhthaobhacht airgeadais
incháilithe, agus le comhthaobhacht incháilithe eile; 
(g)                   
maidir le hinstitiúidí a
ríomhann méideanna neamhchosanta atá ualaithe ó thaobh riosca faoin gCur Chuige
Caighdeánaithe nó faoin gCur Chuige IRB, i gcás gach aicme neamhchosanta ar
leithligh, an neamhchosaint iomlán (tar éis, nuair is infheidhme, glanluacháil a
dhéanamh laistigh nó lasmuigh den chlár comhardaithe) atá cumhdaithe le
ráthaíochtaí nó le díorthaigh chreidmheasa. Maidir le haicme na neamhchosanta
ar chothromas, beidh feidhm ag an gceanglas seo maidir le gach ceann de na
cineálacha cur chuige a bhfuil foráil déanta dóibh in Airteagal 150.
Airteagal 439
Ardmhodhanna tomhais i leith riosca oibriúcháin a úsáid
Na hinstitiúidí a úsáideann na hArdmhodhanna
Tomhais atá leagtha amach in Airteagail 310 go 313 chun a gceanglais cistí
dílse in aghaidh riosca oibriúcháin a ríomh, déanfaidh siad tuairisc a nochtadh
maidir leis an úsáid a bhaineann siad as árachais agus as meicníochtaí
aistrithe riosca eile ar mhaithe leis an riosca sin a mhaolú.
Airteagal 440
Samhlacha inmheánacha um riosca margaidh a úsáid
Déanfaidh
institiúidí a ríomhann a gcuid ceanglas caipitil i gcomhréir le hAirteagal 352
an fhaisnéis seo a leanas a nochtadh:
(a)                   
maidir le gach fophunann atá cumhdaithe:
(i)      saintréithe na samhlacha a úsáideadh;
(ii)     nuair is infheidhme, i gcás na
samhlacha inmheánacha do riosca incriminteach mainneachtana agus maolaithe agus
i gcás trádála comhghaoil, na modheolaíochtaí a úsáideadh agus na rioscaí arna
dtomhas trí úsáid a bhaint as samhail inmheánach lena n‑áirítear tuairisc
ar an gcur chuige a d’úsáid an institiúid chun tréimhsí leachtachta a
chinneadh, na modheolaíochtaí a úsáideadh chun measúnú caipitil a bhaint amach
atá comhsheasmhach leis an gcaighdeán iontaofachta a theastaíonn agus na
cineálacha cur chuige a úsáideadh chun an tsamhail a bhailíochtú;
(iii)     tuairisc ar an
tástáil struis a cuireadh i bhfeidhm ar an bhfophunann;
(iv)    tuairisc ar na
cineálacha cur chuige a úsáideadh chun cruinneas agus comhsheasmhacht na
samhlacha inmheánacha agus na bpróiseas samhaltaithe a iarthástáil agus a
bhailíochtú;
(b)                   
raon feidhme chead an údaráis inniúil;
(c)                   
tuairisc ar mhéid agus ar na modheolaíochtaí
chun na ceanglais atá leagtha amach in Airteagal 99 agus Airteagal 100
a chomhlíonadh;
(d)                   
an tomhas is airde, is ísle
agus an meán díobh seo a leanas:
(i)      na tomhais laethúla ar luach faoi
riosca thar an tréimhse tuairiscithe agus amhail ag deireadh na tréimhse;
(ii)     na tomhais anáis ar an luach faoi
riosca thar an tréimhse tuairiscithe agus amhail ag deireadh na tréimhse;
(iii)     líon na rioscaí maidir le riosca
incriminteach mainneachtana agus maolaithe agus maidir le riosca sonrach na
punainne trádála comhghaoil thar an tréimhse tuairiscithe agus amhail ag deireadh
na tréimhse;
(e)                   
na heilimintí den cheanglas cistí dílse mar atá
sonraithe in Airteagal 353;
(f)                     
an mheántréimhse leachtachta
ionchasach ualaithe do gach fophunann atá cumhdaithe leis na samhlacha
inmheánacha maidir le riosca incriminteach mainneachtana agus maolaithe agus
maidir le trádáil chomhghaoil; 
(g)                   
comparáid idir na tomhais
laethúla ar luach faoi riosca ag deireadh an lae agus na hathruithe lá amháin
ar luach na punainne faoi dheireadh an lae gnó ina dhiaidh sin mar aon le
hanailís ar aon róluaineacht thábhachtach i rith na tréimhse tuairiscithe.
CUID A NAOI
GNÍOMHARTHA TARMLIGTHE AGUS
GNÍOMHARTHA CUR CHUN FEIDHME 
Airteagal 441
Gníomhartha tarmligthe
Beidh sé de chumhacht ag an gCoimisiún
gníomhartha tarmligthe a ghlacadh, i gcomhréir le hAirteagal 445, maidir
leis na gnéithe seo a leanas:
(a)                   
soiléiriú ar na sainmhínithe atá leagtha amach
in Airteagail 4, 22, 137, 148, 188, 237, 267, 294, 371 agus 400 d’fhonn
cur i bhfeidhm aonfhoirmeach an Rialacháin seo a áirithiú; 
(b)                   
soiléiriú ar na sainmhínithe
atá leagtha amach in Airteagail 4, 22, 137, 148, 188, 237, 267, 294, 371
agus 400 d’fhonn forbairtí ar mhargaí airgeadais a chur san áireamh, le linn
chur i bhfeidhm an Rialacháin seo;
(c)                   
leasú ar an liosta d’aicmí
na neamhchosanta in Airteagal 107 agus Airteagal 142 d’fhonn
forbairtí ar mhargaí airgeadais a chur san áireamh;
(d)                   
an méid atá sonraithe i
bpointe c d’Airteagal 118, Airteagal 142(5)(a), Airteagal 148(4)
agus Airteagal 158(4), chun éifeachtaí boilscithe a chur san áireamh;
(e)                   
liosta agus aicmiú ítimí atá
lasmuigh den chlár comhardaithe in Iarscríbhinn I agus Iarscríbhinn II;
(f)                     
coigeartú ar na catagóirí de
ghnólachtaí infheistíochta in Airteagal 90(1) agus Airteagal 91(1)
chun forbairtí ar mhargaí airgeadais a chur san áireamh;
(g)                   
soiléiriú ar an gceanglas
atá leagtha síos in Airteagal 92 d’fhonn cur i bhfeidhm aonfhoirmeach an
Rialacháin seo a áirithiú;
(h)                   
soiléiriú ar dhíolúintí a
ndéantar foráil dóibh in Airteagal 389;
(i)                     
síneadh dhá mhí dhéag ar fhad
thréimhse an cheanglais chun cistí dílse a sholáthar atá tráth ar bith níos mó ná,
nó cothrom leis, an méid atá sonraithe in Airteagal 476 thar na dtréimhsí
dá bhforáiltear i mír 1 agus mír 2 den Airteagal sin;
(j)                     
modhnú an tomhais chaipitil agus thomhas na
neamhchosanta iomláine ar an gcóimheas giarála dá dtagraítear in Airteagal 416(2)
d’fhonn aon easnamh a aimsíodh a cheartú ar bhonn an tuairiscithe dá
dtagraítear in Airteagal 417(1) sula gcaithfidh institiúidí an cóimheas
giarála a fhoilsiú mar atá leagtha amach in Airteagal 436(1)(a). Beidh an tarmligean cumhachta sin faoi réir ag an nós
imeachta dá dtagraítear in Airteagal 446.
Féadfaidh an Coimisiún tomhas a ghlacadh
mar a dhéantar tagairt dó faoi phointe (i) de mhír 1 níos mó ná uair amháin, ar
an gcoinníoll go gcuirtear síneadh ar feadh tréimhsí dhá mhí dhéag as a chéile
leis an gceanglas cistí dílse a sholáthar atá tráth ar bith níos mó ná, nó
cothrom leis, an méid atá sonraithe in Airteagal 476. Mar sin féin, ní fhéadfar an ceanglas a shíneadh thar an
31 Nollaig 2018. Mura gcuirtear síneadh leis an gceanglas roimh dhul
in éag na tréimhse dhá mhí dhéag ábhartha, ní fhéadfaidh an Coimisiún aon
bhearta eile a ghlacadh faoi mhír 1(i). 
Faoin 30 Meitheamh 2015,
tabharfaidh an ÚBE tuairisc don Choimisiún féachaint an gciallódh an staid
eacnamaíoch atá ag athrú agus forbairtí i gceanglais rialála ábhartha go mbeadh
call le síneadh a chur leis na ceanglais atá leagtha amach in Airteagal 476.
Airteagal 442
Coigeartuithe teicniúla agus ceartuithe teicniúla
Beidh sé de chumhacht ag an gCoimisiún
gníomhartha tarmligthe a ghlacadh i gcomhréir le hAirteagal 445, chun
coigeartú teicniúil agus ceartuithe teicniúla a dhéanamh ar eilimintí
neamhriachtanacha sna forálacha seo a leanas d’fhonn forbairt ar mhargaí
airgeadais a chur san áireamh, go háirithe táirgí nua airgeadais, d’fhonn
coigeartuithe a dhéanamh i leith forbairtí tar éis an Rialachán seo a ghlacadh
i ngníomhartha reachtacha eile de chuid an AE maidir le seirbhísí airgeadais
agus cuntasaíocht, lena n-áirítear caighdeáin chuntasaíochta bunaithe ar
Rialachán Uimh. (AE) 160/2002,
nó chun cóineasú ar chleachtas maoirseachta a léiriú:
(a)          na ceanglais cistí dílse le
haghaidh riosca creidmheasa atá leagtha síos in Airteagail 106 go 129,
agus in Airteagail 138 go 187;
(b)          na
héifeachtaí atá ag maolú riosca creidmheasa i gcomhréir le hAirteagail 189
go 236;
(c)          na ceanglais
cistí dílse maidir le hurrúsú atá leagtha síos in Airteagail 238 go 261; 
(d)          na ceanglais
cistí dílse maidir le rioscaí creidmheasa an chontrapháirtí i gcomhréir le hAirteagail 267
go 300;
(e)          na ceanglais
cistí dílse le haghaidh riosca oibriúcháin atá leagtha síos in Airteagail 304
go 313;
(f)           na ceanglais
cistí dílse le haghaidh riosca margaidh atá leagtha síos in Airteagail 314
go 367;
(g)          na ceanglais
cistí dílse le haghaidh riosca socraíochta atá leagtha síos in Airteagail 368
go 369;
(h)          na ceanglais
cistí dílse le haghaidh coigeartú luachála creidmheasa atá leagtha síos in Airteagail 373,
374 agus 375;
(i)           Cuid a Dó agus Airteagal 95
de bharr forbairtí i gcaighdeáin chuntasaíochta nó ceanglais a chuireann
reachtaíocht an Aontais san áireamh nó maidir le cóineasú na gcleachtas
maoirseachta.
Airteagal 443
Ceanglais stuamachta
Beidh sé de chumhacht ag an gCoimisiún
gníomhartha tarmligthe a ghlacadh i gcomhréir le hAirteagal 445, chun
ceanglais stuamachta níos déine a fhorchur, ar feadh tréimhse ama teoranta,
maidir le gach neamhchosaint nó maidir le neamhchosaintí ar earnáil amháin nó
níos mó, ar Bhallstáit, i gcás inar gá sin chun aghaidh a thabhairt ar
athruithe ar dhéine rioscaí micreastuamachta agus rioscaí macrastuamachta a
thagann chun cinn as forbairtí sa mhargadh tar éis theacht i bhfeidhm an
Rialacháin seo, go háirithe ar mholadh nó ar thuairim an BERS, maidir leo seo a
leanas: 
(a)          méadú sealadach ar leibhéal na
gcistí dílse atá leagtha síos in Airteagal 87;
(b)          na scagairí
stuamachta atá leagtha síos in Airteagail 29 go 32; 
(c)          na hasbhaintí
ó eilimintí de chistí dílse atá leagtha síos in Airteagail 33, 53 agus 63;
(d)          na ceanglais
cistí dílse le haghaidh riosca creidmheasa atá leagtha síos in Airteagail 106
go 129, agus in Airteagail 138 go 187;
(e)          na
héifeachtaí atá ag maolú riosca creidmheasa i gcomhréir le hAirteagail 189
go 236;
(f)           na ceanglais
cistí dílse le haghaidh urrúsú atá leagtha síos in Airteagail 238 go 261; 
(g)          na ceanglais
cistí dílse le haghaidh rioscaí creidmheasa i gcomhréir le hAirteagail 268
go 300;
(h)          na ceanglais cistí dílse le haghaidh riosca oibriúcháin atá leagtha síos in Airteagail 304
go 313;
(i)           na ceanglais cistí dílse le haghaidh riosca margaidh atá leagtha síos in Airteagail 314
go 367;
(j)           na ceanglais
cistí dílse le haghaidh riosca socraíochta atá leagtha síos in Airteagal 368
agus Airteagal 369;
(k)          na ceanglais
cistí dílse le haghaidh coigeartú luachála creidmheasa atá leagtha síos in Airteagail 373,
374 agus 375.
Beidh an tarmligean cumhachta sin faoi réir ag
an nós imeachta dá dtagraítear in Airteagal 446.
Airteagal 444
Leachtacht
1.           Beidh sé de chumhacht ag
an gCoimisiún gníomh tarmligthe a ghlacadh i gcomhréir le hAirteagal 445
d’fhonn an ceanglas ginearálta atá leagtha síos in Airteagal 401 a shonrú
go mionchruinn. Beidh sonraíocht den sórt sin
bunaithe ar na hítimí a thuairisceofar de réir Chuid a Sé, Teideal II.
Sonrófar sa ghníomh tarmligthe freisin na dálaí faoina gcaithfidh údaráis
inniúla leibhéil insreafa agus eis-sreafa a fhorchur ar institiúidí d’fhonn
rioscaí sonracha ar a bhfuil siad neamhchosanta a ghabháil. 
2.           Ní bheidh
sé de chumhacht ag an gCoimisiún na hítimí dá dtagraítear i mír 1 a
mhodhnú nó ítimí breise a chur leis, ach amháin má chomhlíontar ceann de na
coinníollacha seo a leanas:
(a)         
bheadh tionchar díobhálach ábhartha ag ceanglas cuimsithe
leachtachta bunaithe ar na critéir sin, a mheastar go haonair nó go carnach, ar
phróifíl ghnó agus riosca na n‑institiúidí Eorpacha nó ar mhargaí airgeadais
nó ar an ngeilleagar; nó
(b)         
tá an modhnú oiriúnach chun iad a chur ar
chomhréim le caighdeáin a chomhaontaítear go hidirnáisiúnta do mhaoirseacht
leachtachta.
Chun críocha phointe (a), agus measúnú á
dhéanamh ar an tionchar a bheidh ag ceanglas cuimsithe leachtachta bunaithe ar
na critéir sin, cuirfidh an Coimisiún san áireamh na tuairiscí dá dtagraítear i
mír 1 agus mír 2 d’Airteagal 481.
3.           Glacfaidh an Coimisiún an
chéad ghníomh tarmligthe dá dtagraítear i mír 1 faoin 31 Nollaig 2015
ar a dhéanaí. Ní bheidh feidhm, áfach, ag gníomh
tarmligthe arna ghlacadh i gcomhréir leis an Airteagal seo, roimh an 1 Eanáir 2015
.
Airteagal 445
 An tarmligean a fheidhmiú
1.                      
Tugtar de chumhacht don Choimisiún gníomhartha
tarmligthe a ghlacadh faoi réir na gcoinníollacha atá leagtha síos san Airteagal
seo.
2.                      
Tabharfar tarmligean na gcumhachtaí dá
dtagraítear in Airteagail 441 go 444 go ceann tréimhse éiginnte ama ón
dáta dá dtagraítear in Airteagal 488.
3.                      
Féadfaidh Parlaimint na
hEorpa nó an Chomhairle tarmligean na cumhachta dá dtagraítear in Airteagail 441
go 444 a chúlghairm tráth ar bith. I gcás cinnidh maidir le cúlghairm, cuirfear
deireadh le tarmligean na cumhachta atá sonraithe sa chinneadh sin. Beidh
éifeacht aige ón lá tar éis fhoilsiú an chinnidh in Iris Oifigiúil an Aontais
Eorpaigh nó ag dáta níos déanaí a shonrófar ann. Ní dhéanfaidh sé difear do
bhailíocht na ngníomhartha tarmligthe atá i bhfeidhm cheana féin.
4.                      
A luaithe a ghlacfaidh sé
gníomh tarmligthe, tabharfaidh an Coimisiún fógra ina leith go comhuaineach do
Pharlaimint na hEorpa agus don Chomhairle.
5.                      
Ní thiocfaidh gníomh
tarmligthe arna ghlacadh de bhun Airteagail 441 go 444 i bhfeidhm ach
amháin mura ndéanann Parlaimint na hEorpa ná an Chomhairle agóid ina choinne
laistigh de thréimhse 2 mhí ó fhógra faoin ngníomh sin a thabhairt do
Pharlaimint na hEorpa agus don Chomhairle nó más rud é, sula dtéann an tréimhse
sin in éag, go gcuireann Parlaimint na hEorpa agus an Chomhairle araon in iúl
nach ndéanfaidh siad agóid ina choinne. Cuirfear síneadh 2 mhí leis an tréimhse
sin ar thionscnamh ó Pharlaimint na hEorpa nó ón gComhairle.
Airteagal 446
Nós imeachta práinne
1.                      
Tiocfaidh gníomhartha tarmligthe arna nglacadh
faoin Airteagal seo i bhfeidhm gan mhoill agus beidh feidhm acu fad is nach
gcuirtear aon agóid in iúl i gcomhréir le mír 2. Luafar i bhfógra maidir
le gníomh tarmligthe chuig Parlaimint na hEorpa agus chuig an gComhairle na
cúiseanna ar baineadh úsáid as an nós imeachta práinne. 
2.                      
Féadfaidh Parlaimint na hEorpa nó an Chomhairle
agóid a dhéanamh i gcoinne gnímh tharmligthe i gcomhréir leis an nós imeachta
dá dtagraítear in Airteagal 445(5). I gcás den
sórt sin, déanfaidh an Coimisiún an gníomh a aisghairm gan mhoill tar éis do
Pharlaimint na hEorpa nó don Chomhairle fógra a thabhairt maidir leis an
gcinneadh agóid a dhéanamh.
Airteagal 447
An Coiste Baincéireachta Eorpach
1.           D’fhonn gníomhartha cur chun feidhme a
ghlacadh, beidh de chúnamh ag an gCoimisiún an Coiste Baincéireachta Eorpach
arna bhunú la Cinneadh 2004/10/CE ón gCoimisiún. Coiste
de réir bhrí Airteagal 3(2) de Rialachán (AE) Uimh. 182/2011 a bheidh
sa choiste sin.
2.           I gcás ina ndéanfar
tagairt don mhír seo, beidh feidhm ag Airteagal 5 de Rialachán (AE) Uimh. 182/2011.
CUID A DEICH
FORÁLACHA IDIRTHRÉIMHSEACHA,
TUARASCÁLACHA AGUS ATHBHREITHNITHE
Teideal I
Forálacha idirthréimhseacha
Caibidil 1
Ceanglais cistí dílse, gnóthachain agus caillteanais
neamhréadaithe arna dtomhas de réir luacha chóir agus asbhaintí
Roinn 1
Ceanglais cistí dílse
Airteagal 448
Ceanglais cistí dílse 
1.                      
De mhaolú ar phointe (a) agus phointe (b) d’Airteagal 87(1),
comhlíonfaidh institiúidí na ceanglais cistí dílse seo a leanas: 
(a)         
gach tráth i rith na tréimhse ón 1 Eanáir 2013
go dtí an 31 Nollaig 2013:
(i)      cóimheas caipitil de Ghnáthchothromas
Leibhéal 1 de leibhéal a thagann faoi
raon arb ionann an luach is ísle atá aige agus 3.5 % agus an luach is
airde agus 4.5 %;
(ii)      cóimheas
caipitil de Leibhéal 1 de leibhéal a thagann faoi raon arb ionann an luach
is ísle atá aige agus 4.5 % agus an luach is airde agus 6 %;
(b)         
gach tráth i rith na tréimhse ón 1 Eanáir 2014
go dtí an 31 Nollaig 2014:
(i)      cóimheas caipitil de Ghnáthchothromas
Leibhéal 1 de leibhéal a thagann faoi
raon idir 4 % agus 4.5 %;
(i)      cóimheas caipitil
de Leibhéal 1 de leibhéal a thagann faoi raon idir 4.5 % agus 6 %.
2.                      
Déanfaidh údaráis inniúla an méid seo a leanas: 
(a)         
leibhéil na gcóimheas caipitil de
Ghnáthchothromas Leibhéal 1 agus de Leibhéal 1 a chomhlíonfaidh
institiúidí sna raonta atá sonraithe i bpointe (a) agus i bpointe (b) de mhír 1
a chinneadh;
(b)         
an cinneadh arna dhéanamh i gcomhréir le pointe
(a) a fhoilsiú.
Roinn 2
Gnóthachain agus caillteanais neamhréadaithe arna dtomhas de réir luacha
chóir 
Airteagal 449
Caillteanais neamhréadaithe arna
dtomhas de réir luacha chóir 
1.                      
De mhaolú ar Airteagal 32, i rith na
tréimhse ón 1 Eanáir 2013 go dtí an 31 Nollaig 2017, ní dhéanfaidh
institiúidí, le linn dóibh ítimí de Ghnáthchothromas Leibhéal 1 a ríomh,
ach amháin an céatadán is infheidhme de chaillteanais neamhréadaithe arna
thomhas de réir luacha chóir a áireamh, cé is moite dóibh sin dá dtagraítear in
Airteagal 30.
2.                      
Tiocfaidh an céatadán is infheidhme
chun críocha mhír 1 faoi na raonta seo a leanas:
(a)         
0 % go 100 % i rith na tréimhse ón 1 Eanáir 2013
go dtí an 31 Nollaig 2013; 
(b)         
20 % go 100 % i
rith na tréimhse ón 1 Eanáir 2014 go dtí an 31 Nollaig 2014;

(c)         
40 % go 100 % i
rith na tréimhse ón 1 Eanáir 2015 go dtí an 31 Nollaig 2015;

(d)         
60 % go 100 % i
rith na tréimhse ón 1 Eanáir 2016 go dtí an 31 Nollaig 2016;
agus 
(e)         
80 % go 100 % don
tréimhse idir an 1 Eanáir 2017 agus an 31 Nollaig 2017.
3.                      
Déanfaidh údaráis inniúla an méid seo a leanas: 
(a)         
an céatadán is infheidhme sna raonta atá
sonraithe i bpointí (a) go (e) de mhír 2 a chinneadh;
(b)         
an cinneadh arna dhéanamh i gcomhréir le pointe
(a) a fhoilsiú. 
Airteagal 450
Gnóthachain neamhréadaithe arna dtomhas
de réir luacha chóir 
1.                      
De mhaolú ar Airteagal 32, i rith na
tréimhse ón 1 Eanáir 2013 go dtí an 31 Nollaig 2017, ní asbhainfidh
institiúidí an céatadán is infheidhme de ghnóthachain neamhréadaithe arna
thomhas de réir luacha chóir óna gcuid ítimí de Ghnáthchothromas
Leibhéal 1, cé is moite dóibh sin dá dtagraítear in Airteagal 30. Asbhainfear an méid iarmharach a thiocfaidh as sin ó ítimí
de Ghnáthchothromas Leibhéal 1.
2.                      
Chun críocha mhír 1, beidh an céatadán is infheidhme
cothrom le 0 % i rith na tréimhse ón 1 Eanáir 2013 go dtí an 31 Nollaig 2013,
agus tiocfaidh sé, tar éis an dáta sin, faoi na raonta seo a leanas:
(a)         
0 % go 20 % i rith na tréimhse ón 1 Eanáir 2014
go dtí an 31 Nollaig 2014;
(b)         
0 % go 40 % i rith
na tréimhse ón 1 Eanáir 2015 go dtí an 31 Nollaig 2015;
(c)         
0 % go 60 % i rith
na tréimhse ón 1 Eanáir 2016 go dtí an 31 Nollaig 2016;
(d)         
0 % go 80 % don
tréimhse idir an 1 Eanáir 2017 agus an 31 Nollaig 2017.
3.                      
De mhaolú ar Airteagal 59, déanfaidh
institiúidí an céatadán is infheidhme den mhéid iarmharach a asbhaineadh ó
chaipiteal de Ghnáthchothromas Leibhéal 1 i gcomhréir le mír 1 a
áireamh in ítimí de Chaipiteal Leibhéal 2, a mhéid is a aithneofaí na
gnóthachain neamhréadaithe sin arna dtomhas de réir luacha chóir mar chistí
dílse breise i gcomhréir leis an trasuíomh náisiúnta de Threoir 2006/48/CE. Tiocfaidh an céatadán is infheidhme faoi na raonta seo a
leanas:
(a)         
100 % i rith na tréimhse ón 1 Eanáir 2013
go dtí an 31 Nollaig 2013; 
(b)         
80 % i rith na tréimhse
ón 1 Eanáir 2014 go dtí an 31 Nollaig 2014; 
(c)         
60 % i rith na tréimhse
ón 1 Eanáir 2015 go dtí an 31 Nollaig 2015; 
(d)         
40 % i rith na tréimhse
ón 1 Eanáir 2016 go dtí an 31 Nollaig 2016.
(e)         
20 % i rith na tréimhse
ón 1 Eanáir 2017 go dtí an 31 Nollaig 2017.
4.                      
Déanfaidh údaráis inniúla an méid seo a leanas: 
(a)         
cinnfidh siad an céatadán is infheidhme de
ghnóthachain neamhréadaithe sna raonta atá sonraithe i bpointí (a) go (d) de
mhír 2 nach bhfuil asbhainte ón gcaipiteal de Ghnáthchothromas Leibhéal 1;
(b)         
an cinneadh arna dhéanamh i gcomhréir le pointe
(a) a fhoilsiú.
Roinn 3
Asbhaintí 
Foroinn 1
Asbhaintí as ítimí de Ghnáthchothromas Leibhéal 1
Airteagal 451
Asbhaintí as ítimí de
Ghnáthchothromas Leibhéal 1
1.                      
De mhaolú ar Airteagal 33(1), i rith na
tréimhse ón 1 Eanáir 2013 go dtí an 31 Nollaig 2017, beidh
feidhm acu seo a leanas:
(a)         
asbhainfidh institiúidí ó ítimí de Ghnáthchothromas
Leibhéal 1 an céatadán is infheidhme atá sonraithe in Airteagal 458
de na méideanna is gá a asbhaint de bhun phointí (a) go (h) d’Airteagal 33(1),
cé is moite de shócmhainní cánach iarchurtha atá spleách ar bhrabúsacht todhchaí
agus a thagann ó dhifríochtaí sealadacha; 
(b)         
cuirfidh institiúidí na
forálacha ábhartha atá leagtha síos in Airteagal 453 i bhfeidhm maidir
leis na méideanna iarmharacha is gá a asbhaint de bhun phointí (a) go (h) d’Airteagal 33(1),
cé is moite de shócmhainní cánach iarchurtha atá ag brath ar bhrabúsacht todhchaí
agus a thagann ó dhifríochtaí sealadacha;
(c)         
asbhainfidh institiúidí ó ítimí de Ghnáthchothromas
Leibhéal 1 an céatadán is infheidhme atá sonraithe in Airteagal 458
de na méideanna iomlána is gá a asbhaint de bhun phointí (c) go (i) d’Airteagal 33(1),
tar éis Airteagal 452 a chur i bhfeidhm;
(d)         
cuirfidh institiúidí na
ceanglais atá leagtha síos in Airteagal 453(4) nó in Airteagal 453(10)
i bhfeidhm, de réir mar is iomchuí, maidir leis an méid iomlán iarmharach d’ítimí
is gá a asbhaint de bhun phointí (c) go (i) d’Airteagal 33(1), tar éis Airteagal 452
a chur i bhfeidhm. 
2.                      
Déanfaidh institiúidí an cion den mhéid
iarmharach iomlán dá dtagraítear i bpointe (d) de mhír 1, atá faoi réir Airteagal 453(4),
a chinneadh tríd an méid atá sonraithe i bpointe (a) a roinnt ar an méid atá
sonraithe i bpointe (b):
(a)         
méid na sócmhainní cánach iarchurtha atá spleách
ar bhrabúsacht todhchaí agus a thagann as difríochtaí sealadacha dá dtagraítear
i bpointe (a) d’Airteagal 452(2);
(b)         
suim na méideanna dá dtagraítear
i bpointe (a) agus i bpointe (b) d’Airteagal 452(2).
3.                      
Déanfaidh institiúidí an cion den mhéid
iarmharach iomlán dá dtagraítear i bpointe (d) de mhír 1, atá faoi réir Airteagal 453(10),
a chinneadh tríd an méid atá sonraithe i bpointe (a) a roinnt ar an méid atá
sonraithe i bpointe (b):
(a)         
méid na sealúchas díreach agus indíreach
d’ionstraimí de Ghnáthchothromas Leibhéal 1 dá dtagraítear i bpointe (b)
d’Airteagal 452(2);
(b)         
suim na méideanna dá
dtagraítear i bpointe (a) agus i bpointe (b) d’Airteagal 452(2).
Airteagal 452
Díolúine ó asbhaint ó ítimí de
Ghnáthchothromas Leibhéal 1 
1.                      
Chun críocha an Airteagail seo, cuimseoidh ítimí
de Ghnáthchothromas Leibhéal 1 ítimí de Ghnáthchothromas Leibhéal 1
na hinstitiúide arna ríomh tar éis forálacha Airteagal 3 a chur i bhfeidhm
agus na hasbhaintí a dhéanamh de bhun phointí (a) go (h) agus (j), (k) agus (l)
d’Airteagal 33(1), cé is moite de shócmhainní cánach iarchurtha atá
spleách ar bhrabúsacht todhchaí agus a thagann ó dhifríochtaí sealadacha.
2.                      
De mhaolú ar Airteagal 45(1), i rith na
tréimhse ón 1 Eanáir 2013 go dtí na 31 Nollaig 2017, ní
asbhainfidh institiúidí na hítimí atá liostaithe i bpointe (a) agus i bpointe (b)
atá, i bhfoirm chomhiomlán, cothrom le, nó níos lú ná, 15 % de na hítimí ábhartha
de Ghnáthchothromas Leibhéal 1 na hinstitiúide:
(a)         
sócmhainní cánach iarchurtha atá spleách ar
bhrabúsacht todhchaí agus a thagann ó dhifríochtaí sealadacha agus atá, i
bhfoirm chomhiomlán, cothrom le, nó níos lú ná, 10 % de na hítimí ábhartha
de Ghnáthchothromas Leibhéal 1; 
(b)         
i gcás ina bhfuil
infheistíocht shuntasach déanta ag institiúid in aonán ábhartha, sealúchais
dhíreacha agus indíreacha atá ag an institiúid d’ítimí de Ghnáthchothromas Leibhéal 1
an aonáin sin atá, i bhfoirm chomhiomlán, cothrom le, nó níos lú ná, 10 %
de na hítimí ábhartha de Ghnáthchothromas Leibhéal 1.
3.                      
De mhaolú ar Airteagal 45(2), déanfar na hítimí
a bhfuil díolúine acu ó asbhaint de bhun mhír 2 a ualú ó thaobh riosca ag 250 %.
Beidh na hítimí dá dtagraítear i bpointe (b) de mhír
2 faoi réir cheanglais Theideal IV de Chuid a Trí, de réir mar is infheidhme.
 Airteagal 453
Ítimí nach n-asbhaintear ó Ghnáthchothromas Leibhéal 1

1.                      
De mhaolú ar phointí (a) go (i) d’Airteagal 33(1),
i rith na tréimhse ón 1 Eanáir 2013 go dtí na 31 Nollaig 2017,
cuirfidh institiúidí an tAirteagal seo i bhfeidhm maidir leis na méideanna
iarmharacha d’ítimí dá dtagraítear i bpointe (b) agus i bpointe (d) d’Airteagal 451(1).
2.                      
Cuirfidh institiúidí na
nithe seo a leanas i bhfeidhm maidir leis an méid iarmharach de chaillteanais
na bliana airgeadais reatha dá dtagraítear i bpointe (a) d’Airteagal 33(1):
(a)         
asbhaintear caillteanais ábhartha ó ítimí Leibhéal 1;
(b)         
ní asbhaintear caillteanais
nach bhfuil ábhartha.
3.                      
Asbhainfidh institiúidí an méid iarmharach de na
sócmhainní doláimhsithe dá dtagraítear i bpointe (b) d’Airteagal 33(1)(b)
ó ítimí Leibhéal 1.
4.                      
Ní asbhainfear an méid iarmharach de na
sócmhainní cánach iarchurtha dá dtagraítear i bpointe (c) d’Airteagal 33(1)
agus beidh sé faoi réir ag ualú riosca 0 %.
5.                      
Asbhainfear leath den mhéid
iarmharach de na hítimí dá dtagraítear i bpointe (d) d’Airteagal 33(1) ó ítimí
Leibhéal 1 agus na leath eile ó ítimí Leibhéal 2.
6.                      
Ní dhéanfar méid iarmharach
na sócmhainní i gciste pinsean le sochar sainithe dá dtagraítear i bpointe (e)
d’Airteagal 33(1) a asbhaint ó aon eilimint de chistí dílse, agus áireofar
iad in ítimí de Ghnáthchothromas Leibhéal 1 a mhéid is a aithneofaí an
méid sin mar chistí dílse bunaidh de réir na mbeart náisiúnta trasuímh faoi
phointí (a) go (ca) d’Airteagal 57 de Threoir 2006/48/CE.
7.                      
Cuirfidh institiúidí na nithe seo a leanas i
bhfeidhm maidir le méid iarmharach na sealúchas d’ionstraimí dílse de
Ghnáthchothromas Leibhéal 1 dá dtagraítear i bpointe (f) d’Airteagal 33(1):
(a)         
asbhaintear méid na sealúchas díreach ó ítimí Leibhéal 1;
(b)         
maidir le méid na sealúchas
indíreach, lena n-áirítear ionstraimí dílse de Ghnáthchothromas Leibhéal 1
a bhféadfadh ceangal a bheith ar institiúid iad a cheannach de bhua oibleagáide
conarthaí atá ann cheana nó oibleagáide teagmhasaí, ní asbhainfear é agus beidh
sé faoi réir ag ualú riosca i gcomhréir le Caibidil 2 nó Caibidil 3 de
Theideal II de Chuid a Trí agus na ceanglais atá leagtha síos i dTeideal IV
de Chuid a Trí, de réir mar is infheidhme.
8.                      
Cuirfidh institiúidí na nithe seo a leanas i
bhfeidhm maidir le méid iarmharach na sealúchas d’ionstraimí de
Ghnáthchothromas Leibhéal 1 d’aonán ábhartha i gcás ina bhfuil
tras-sealúchais chómhalartacha ag an institiúid leis an aonán sin dá
dtagraítear i bpointe (g) d’Airteagal 33(1):
(a)         
i gcás nach bhfuil infheistíocht shuntasach ag
institiúid san aonán ábhartha sin, láimhseáiltear méid a sealúchais
d’ionstraimí de Ghnáthchothromas Leibhéal 1 an aonáin sin amhail is go
dtagann siad faoi phointe (h) d’Airteagal 33(1);
(b)         
i gcás ina bhfuil
infheistíocht shuntasach ag institiúid san aonán ábhartha sin, láimhseáiltear
méid a sealúchais d’ionstraimí de Ghnáthchothromas Leibhéal 1 an aonáin
sin amhail is go dtagann siad faoi phointe (i) d’Airteagal 33(1).
9.                      
Cuirfidh institiúidí na nithe seo a leanas i
bhfeidhm maidir leis na méideanna iarmharacha dítimí dá dtagraítear i bpointe
(h) d’Airteagal 33(1): 
(a)         
déantar leath de na méideanna is gá a asbhaint a
bhaineann le sealúchais dhíreacha a asbhaint ó ítimí Leibhéal 1 agus an leath
eile ó ítimí Leibhéal 2;
(b)         
ní dhéantar na méideanna a
bhaineann le sealúchais indíreacha a asbhaint agus tá siad faoi réir ag
ualuithe riosca i gcomhréir le Caibidil 2 nó Caibidil 3 de Theideal II de
Chuid a Trí agus na ceanglais atá leagtha síos i dTeideal IV de Chuid a
Trí, de réir mar is infheidhme;
10.                  
Cuirfidh institiúidí na nithe seo a leanas i
bhfeidhm maidir leis na méideanna iarmharacha de na hítimí dá dtagraítear i
bpointe (i) d’Airteagal 33(1):
(a)         
déantar leath de na méideanna is gá a asbhaint a
bhaineann le sealúchais dhíreacha a asbhaint ó ítimí Leibhéal 1 agus na leath
eile ó ítimí Leibhéal 2;
(b)         
ní dhéantar na méideanna a
bhaineann le sealúchais indíreacha a asbhaint agus tá siad faoi réir ag
ualuithe riosca i gcomhréir le Caibidil 2 nó Caibidil 3 de Theideal II de
Chuid a Trí agus na ceanglais atá leagtha síos i dTeideal IV de Chuid a
Trí, de réir mar is infheidhme.
Foroinn 2
Asbhaintí ó ítimí de Chaipiteal Breise Leibhéal 1
Airteagal 454
Asbhaintí ó ítimí de Chaipiteal
Breise Leibhéal 1
De
mhaolú ar Airteagal 53, i rith na tréimhse ón 1 Eanáir 2013 go
dtí na 31 Nollaig 2017, beidh feidhm acu seo a leanas:
(a)          asbhainfidh institiúidí ó ítimí
de Chaipiteal Breise Leibhéal 1 an céatadán is infheidhme atá sonraithe in Airteagal 458
de na méideanna is gá a asbhaint de bhun Airteagal 53;
(b)          cuirfidh
institiúidí na ceanglais atá leagtha síos in Airteagal 455 i bhfeidhm
maidir leis na méideanna iarmharacha d’ítimí is gá a asbhaint de bhun Airteagal 53.
Airteagal 455
Ítimí nach n-asbhaintear ó ítimí de Chaipiteal Breise
Leibhéal 1 
1.                      
De mhaolú ar Airteagal 53, i rith na
tréimhse ón 1 Eanáir 2013 go dtí na 31 Nollaig 2017, beidh
feidhm ag na ceanglais atá leagtha síos san Airteagal seo maidir leis na
méideanna iarmharacha dá dtagraítear i bpointe (b) d’Airteagal 454. 
2.                      
Cuirfidh institiúidí na
nithe seo a leanas i bhfeidhm maidir le méid iarmharach na n-ítimí dá
dtagraítear i bpointe (a) d’Airteagal 53: 
(a)         
déantar sealúchais dhíreacha d’ionstraimí dílse de
Chaipiteal Breise Leibhéal 1 ar scaireanna iad a asbhaint ag a luach de réir na
leabhar;
(b)         
ní dhéantar sealúchais
dhíreacha d’ionstraimí dílse de Chaipiteal Breise Leibhéal 1 nach scaireanna
iad a asbhaint agus déantar iad a ualú ó thaobh riosca i gcomhréir le Caibidil 2
nó Caibidil 3 de Theideal II de Chuid a Trí agus beidh siad faoi réir ag
ceanglais Theideal IV de Chuid a Trí, de réir mar is infheidhme;
(c)         
sealúchais indíreacha
d’ionstraimí dílse de Chaipiteal Breise Leibhéal 1, lena n-áirítear ionstraimí
dílse de Chaipiteal Breise Leibhéal 1 a bhféadfadh oibleagáid a bheith ar
institiúid iad a cheannach de bhua oibleagáide conarthaí atá ann cheana nó
oibleagáide teagmhasaí, ní dhéantar iad a asbhaint agus déantar iad a ualú ó
thaobh riosca i gcomhréir le Caibidil 2 nó Caibidil 3 de Theideal II de
Chuid a Trí agus beidh siad faoi réir ag ceanglais Theideal IV de Chuid a Trí,
de réir mar is infheidhme.
3.                      
Cuirfidh institiúidí na nithe seo a leanas i
bhfeidhm maidir le méid iarmharach na n-ítimí dá dtagraítear i bpointe (b) d’Airteagal 53:
(a)         
i gcás nach bhfuil infheistíocht shuntasach ag
institiúid in aonán ábhartha lena bhfuil tras-sealúchais chómhalartacha aici,
láimhseáiltear méid a sealúchas díreach agus indíreach de na hionstraimí sin de
Chaipiteal Breise Leibhéal 1 an aonáin sin amhail is go dtagann siad faoi
phointe (c) d’Airteagal 53;
(b)         
i gcás ina bhfuil
infheistíocht shuntasach ag an institiúid in aonán ábhartha lena bhfuil
tras-sealúchais chómhalartacha aici, láimhseáiltear méid a sealúchas díreach
agus indíreach de na hionstraimí sin de Chaipiteal Breise Leibhéal 1 an aonáin
sin amhail is go dtagann siad faoi phointe (d) d’Airteagal 53.
4.                      
Cuirfidh institiúidí na nithe seo a leanas i
bhfeidhm maidir le méid iarmharach na n-ítimí dá dtagraítear i bpointe (c) agus
i bpointe (d) d’Airteagal 53: 
(a)         
déantar leath den mhéid a bhaineann le sealúchais
dhíreacha is gá a asbhaint i gcomhréir le pointe (c) agus pointe (d) d’Airteagal 53
a asbhaint ó ítimí Leibhéal 1 agus na leath eile ó ítimí Leibhéal 2;
(b)         
ní dhéantar an méid a
bhaineann le sealúchais indíreacha is gá a asbhaint i gcomhréir le pointe (c) agus
pointe (d) d’Airteagal 53 a asbhaint agus beidh siad faoi réir ag ualú
riosca i gcomhréir le Caibidil 2 nó Caibidil 3 de Theideal II de Chuid a
Trí agus na ceanglais de Theideal IV de Chuid a Trí, de réir mar is infheidhme.
Foroinn 3
Asbhaintí ó ítimí de Chaipiteal Leibhéal 2
Airteagal 456
Asbhaintí ó ítimí de Chaipiteal Leibhéal 2
1.                      
De mhaolú ar Airteagal 63, i rith na
tréimhse ón 1 Eanáir 2013 go dtí na 31 Nollaig 2017, beidh
feidhm acu seo a leanas:
(a)         
asbhainfidh institiúidí ó ítimí Leibhéal 2
an céatadán is infheidhme atá sonraithe in Airteagal 458 de na méideanna
is gá a asbhaint de bhun Airteagal 63;
(b)         
cuirfidh institiúidí na
ceanglais atá leagtha síos in Airteagal 457 i bhfeidhm maidir leis na
méideanna iarmharacha is gá a asbhaint de bhun Airteagal 63.
Airteagal 457
Asbhaintí ó ítimí de Chaipiteal Leibhéal 2
1.                      
De mhaolú ar Airteagal 63, i rith na
tréimhse ón 1 Eanáir 2013 go dtí na 31 Nollaig 2017, beidh
feidhm ag na ceanglais atá leagtha síos san Airteagal seo maidir leis na
méideanna iarmharacha dá dtagraítear i bpointe (b) d’Airteagal 456. 
2.                      
Cuirfidh institiúidí na
nithe seo a leanas i bhfeidhm maidir le méid iarmharach na n-ítimí dá
dtagraítear i bpointe (a) d’Airteagal 63: 
(a)         
déantar sealúchais dhíreacha d’ionstraimí dílse de
Chaipiteal Leibhéal 2 ar scaireanna iad a asbhaint ag a luach de réir na
leabhar ó ítimí Leibhéal 2;
(b)         
ní dhéantar sealúchais
dhíreacha d’ionstraimí dílse de Chaipiteal Leibhéal 2 nach scaireanna iad
a asbhaint agus déantar iad a ualú ó thaobh riosca i gcomhréir le Caibidil 2
nó Caibidil 3 de Theideal II de Chuid a Trí agus beidh siad faoi réir ag na
ceanglais de Theideal IV de Chuid a Trí, de réir mar is infheidhme;
(c)         
sealúchais indíreacha
d’ionstraimí dílse de Chaipiteal Leibhéal 2, lena n-áirítear ionstraimí
dílse de Chaipiteal Leibhéal 2 a bhféadfadh oibleagáid a bheith ar
institiúid iad a cheannach de bhua oibleagáide conarthaí atá ann cheana nó
oibleagáide teagmhasaí, ní asbhaintear iad agus déantar iad a ualú ó thaobh
riosca i gcomhréir le Caibidil 2 nó Caibidil 3 de Theideal II de Chuid a
Trí agus beidh siad faoi réir ag ceanglais Theideal IV de Chuid a Trí, de réir
mar is infheidhme.
3.                      
Cuirfidh institiúidí na nithe seo a leanas i
bhfeidhm maidir le méid iarmharach na n-ítimí dá dtagraítear i bpointe (b) d’Airteagal 63:
(a)         
i gcás nach bhfuil infheistíocht shuntasach ag
institiúid in aonán ábhartha lena bhfuil tras-sealúchais chómhalartacha aici,
láimhseáiltear méid na séalúchas díreach agus indíreach atá aici d’ionstraimí de
Chaipiteal Leibhéal 2 an aonáin sin amhail is go dtagann siad faoi phointe
(c) d’Airteagal 63; 
(b)         
i gcás ina bhfuil
infheistíocht shuntasach ag an institiúid in aonán ábhartha lena bhfuil
tras-sealúchais chómhalartacha aici, láimhseáiltear méid na sealúchas díreach
agus indíreach d’ionstraimí de Chaipiteal Leibhéal 1 an aonáin sin amhail
is go dtagann siad faoi phointe (d) d’Airteagal 63.
4.                      
Cuirfidh institiúidí na nithe seo a leanas i
bhfeidhm maidir le méid iarmharach na n-ítimí dá dtagraítear i bpointe (c) agus
i bpointe (d) d’Airteagal 63: 
(a)         
déanfar leath den mhéid a bhaineann le
sealúchais dhíreacha is gá a asbhaint i gcomhréir le pointe (c) agus pointe (d)
d’Airteagal 63 a asbhaint ó ítimí Leibhéal 1 agus na leath eile ó ítimí
Leibhéal 2;
(b)         
ní dhéantar an méid a
bhaineann le sealúchais indíreacha is gá a asbhaint i gcomhréir le pointe (c)
agus pointe (d) d’Airteagal 63 a asbhaint agus beidh siad faoi réir ag
ualú riosca faoi Chaibidil 2 nó Caibidil 3 de Theideal II de Chuid a Trí
agus na ceanglais atá leagtha síos i dTeideal IV de Chuid a Trí, de réir
mar is infheidhme.
Foroinn 4
Céatadáin is infheidhme maidir le hasbhaint
Airteagal 458
Céatadáin is infheidhme maidir le hasbhaint ó ítimí de
Ghnáthchothromas Leibhéal 1, de Chaipiteal Breise Leibhéal 1 agus de
Chaipiteal Leibhéal 2
1.                      
Tiocfaidh an céatadán is infheidhme chun chríocha
phointe (a) agus phointe (c) d’Airteagal 451(1), phointe (a) d’Airteagal 454
agus phointe (a) d’Airteagal 456 faoi na raonta seo a leanas: 
(a)     0 % go 100 % don tréimhse
idir an 1 Eanáir 2013 agus an 31 Nollaig 2013;
(b)     20 % go 100 %
don tréimhse idir an 1 Eanáir 2014 agus an 31 Nollaig 2014;
(c)     40 % go 100 % don tréimhse
idir an 1 Eanáir 2015 agus an 31 Nollaig 2015;
(d)     60 % go 100 % don tréimhse
idir an 1 Eanáir 2016 agus an 31 Nollaig 2016;
(e)     80 % go 100 %
don tréimhse idir an 1 Eanáir 2017 agus an 31 Nollaig 2017.
2.                      
Déanfaidh údaráis inniúla an méid seo a leanas: 
(a)         
an céatadán is infheidhme sna raonta atá
sonraithe i mír 1 a chinneadh do gach ceann acu seo a leanas:
(i)      na hítimí uile dá dtagraítear i
bpointí (a) go (h) d’Airteagal 33(1), cé is moite de shócmhainní cánach
iarchurtha atá spleách ar bhrabúsacht todhchaí agus a thagann ó dhifríochtaí
sealadacha;
(ii)      na sócmhainní
cánach iarchurtha atá spléach ar bhrabúsacht todhchaí agus a thagann ó
dhifríochtaí sealadacha agus na hítimí dá dtagraítear i bpointe (i) d’Airteagal 33(1);

(iii)     na hítimí dá
dtagraítear i bpointí (a) go (d) d’Airteagal 53;
(iv)     na hítimí dá
dtagraítear i bpointí (a) go (d) d’Airteagal 63;
(b)         
an cinneadh arna dhéanamh i gcomhréir le pointe
(a) a fhoilsiú.
Roinn 4
Leas mionlaigh agus ionstraimí de Chaipiteal Breise Leibhéal 1 agus de
Chaipiteal Leibhéal 2 arna neisiúint
ag fochuideachtaí
Airteagal 459
Ítimí agus ionstraimí nach
gcáilíonn mar leasanna mionlaigh a aithint i nGnáthchothromas Leibhéal 1 comhdhlúite

1.                      
De mhaolú ar Theideal III de Chuid a Dó, i rith
na tréimhse ón 1 Eanáir 2010 go an 31 Nollaig 2017, déanfaidh
na húdaráis inniúla na hítimí a cháileodh mar chúlchistí comhdhlúite i
gcomhréir le bearta náisiúnta trasuímh de bhun Airteagal 65 de Threoir
2006/48/CE nach gcáilíonn mar Ghnáthchothromas Leibhéal 1 comhdhlúite ar
cheann ar bith de na cúiseanna seo a leanas a aithint i gcistí dílse
comhdhlúite i gcomhréir le mír 2 agus mír 3:
(a)         
ní cháilíonn an ionstraim mar ionstraim de
Ghnáthchothromas Leibhéal 1, agus dá réir sin ní cháilíonn an tuilleamh coinnithe
agus na cuntais scairbhisigh ghaolmhara mar ítimí de Ghnáthchothromas Leibhéal 1
comhdhlúite;
(b)         
mar thoradh ar mhír 2 d’Airteagal 76;

(c)         
toisc nach institiúid ná
aonán í an fhochuideachta atá faoi réir cheanglais an Rialacháin seo agus Threoir
[inserted by OP] de bhua an dlí náisiúnta is infheidhme;
(d)         
toisc nach bhfuil an
fhochuideachta áirithe go hiomlán sa chomhdhlúthú de bhun Chaibidil 2 de
Theideal II de Chuid a hAon. 
2.                      
An céatadán is infheidhme de na hítimí dá
dtagraítear i mír 1 a cháileodh mar chúlchistí comhdhlúite i gcomhréir
leis na bearta náisiúnta trasuímh maidir le hAirteagal 65 de Threoir
2006/48/CE, cáileoidh sé mar Ghnáthchothromas Leibhéal 1 comhdhlúite.
3.                      
Chun críocha mhír 2,
tiocfaidh na céatadáin is infheidhme faoi na raonta seo a leanas:
(a)         
0 % go 100 % don tréimhse idir an 1 Eanáir 2013
agus an 31 Nollaig 2013;
(b)         
0 % go 80 % don
tréimhse idir an 1 Eanáir 2014 agus an 31 Nollaig 2014;
(c)         
0 % go 60 % don
tréimhse idir an 1 Eanáir 2015 agus an 31 Nollaig 2015;
(d)         
0 % go 40 % don
tréimhse idir an 1 Eanáir 2016 agus an 31 Nollaig 2016; 
(e)         
0 % go 20 % don tréimhse idir an 1 Eanáir 2017
agus an 31 Nollaig 2017.
4.                      
Déanfaidh údaráis inniúla an méid seo a leanas: 
(a)         
an céatadán is infheidhme sna raonta atá
sonraithe i mír 3 a chinneadh;
(b)         
an cinneadh arna dhéanamh i gcomhréir le pointe
(a) a fhoilsiú. 
Airteagal 460
Leasanna mionlaigh agus Caipiteal Breise
Leibhéal 1 agus Caipiteal Leibhéal 2 cáilitheach a aithint i gcistí dílse
comhdhlúite
1.                      
De mhaolú ar phointe (b) d’Airteagal 79, phointe
(b) d’Airteagal 80 agus phointe (b) d’Airteagal 82, i rith na
tréimhse ón 1 Eanáir 2013 go dtí an 31 Nollaig 2017,
déanfar na céatadáin dá dtagraítear sna hAirteagail sin a iolrú faoi fhachtóir is
infheidhme.
2.                      
Chun críocha mhír 1,
tiocfaidh an fachtóir is infheidhme faoi na raonta seo a leanas:
(a)         
0 go 1 sa tréimhse ón 1 Eanáir 2013 go
dtí an 31 Nollaig 2013;
(b)         
0.2 go 1 sa tréimhse ón 1 Eanáir 2014
go dtí an 31 Nollaig 2014;
(c)         
0.4 go 1 sa tréimhse ón 1 Eanáir 2015
go dtí an 31 Nollaig 2015;
(d)         
0.6 go 1 sa tréimhse ón 1 Eanáir 2016
go dtí an 31 Nollaig 2016; agus
(e)      0.8 go 1 sa tréimhse ón 1 Eanáir 2017 go dtí an 31 Nollaig 2017.
3.                      
Déanfaidh údaráis inniúla an méid seo a leanas: 
(a)         
luach an fhachtóra is infheidhme sna raonta atá
sonraithe i mír 2 a chinneadh;
(b)         
an cinneadh arna dhéanamh i gcomhréir le pointe
(a) a fhoilsiú. 
ROINN 5
Scagairí breise agus asbhaintí breise
Airteagal 461
Scagairí breise agus asbhaintí
breise 
1.                      
De mhaolú ar Airteagail 29 go 33, Airteagal 53
agus Airteagal 63, i rith na tréimhse ón 1 Eanáir 2013 go dtí an
31 Nollaig 2017, déanfaidh institiúidí coigeartuithe d’fhonn an céatadán
is infheidhme de na scagairí nó na n-asbhaintí a éilítear faoi bhearta náisiúnta
trasuímh maidir le hAirteagal 57 agus Airteagal 66 de Threoir
2006/48/CE, agus maidir le hAirteagal 13 agus Airteagal 16 de Threoir
2006/49/CE, agus nach n-éilítear i gcomhréir le Cuid a Dó a chur san áireamh in
ítimí de Ghnáthchothromas Leibhéal 1, de Chaipiteal Leibhéal 1, de
Chaipiteal Leibhéal 2 nó in ítimí cistí dílse nó iad a bhaint astu.
2.                      
Chun críocha mhír 1, tiocfaidh an céatadán is infheidhme
faoi na raonta seo a leanas:
(a)         
0 % go 100 % don tréimhse idir an 1 Eanáir 2013
agus an 31 Nollaig 2013;
(b)         
0 % go 80 % don
tréimhse idir an 1 Eanáir 2014 agus an 31 Nollaig 2014;
(c)         
0 % go 60 % don
tréimhse idir an 1 Eanáir 2015 agus an 31 Nollaig 2015; 
(d)         
0 % go 40 % don
tréimhse idir an 1 Eanáir 2016 agus an 31 Nollaig 2016;
agus
(e)         
0 % go 20 % don
tréimhse idir an 1 Eanáir 2017 agus an 31 Nollaig 2017.
3.                      
Maidir le gach scagaire nó asbhaint dá
dtagraítear i mír 1, déanfaidh údaráis inniúla: 
(a)         
na céatadáin is infheidhme sna raonta atá
sonraithe i mír 2 a chinneadh;
(b)         
an cinneadh arna dhéanamh i gcomhréir le pointe
(a) a fhoilsiú. 
4.                      
Forbróidh an ÚBE dréachtchaighdeáin theicniúla
rialála d’fhonn na coinníollacha a shonrú faoina gcinnfidh na húdaráis inniúla
cibé acu is ceart nó nár cheart coigeartuithe a rinneadh ar chistí dílse, nó ar
eilimintí díobh, i gcomhréir le bearta náisiúnta trasuímh maidir le Treoir 2006/48/CE
nó Treoir 2006/49/CE nach n-áirítear i gCuid a Dó a dhéanamh ar ítimí de
Ghnáthchothromas Leibhéal 1, de Chaipiteal Breise Leibhéal 1, de
Chaipiteal Leibhéal 2 nó ar ítimí cistí dílse chun críocha an Airteagail
seo.
Cuirfidh an ÚBE na dréachtchaighdeáin
theicniúla rialála sin faoi bhráid an Choimisiúin faoin 1 Eanáir 2013
. 
Déantar cumhacht a tharmligean chuig an
gCoimisiún chun na caighdeáin theicniúla rialála dá dtagraítear sa chéad
fhomhír a ghlacadh i gcomhréir leis na nósanna imeachta atá leagtha síos in Airteagail 10
go 14 de Rialachán (AE) Uimh. 1093/2010.
Caibidil 2
Marthanú ionstraimí caipitil
Roinn 1
Ionstraimí lena mbunaítear Státchabhair
Airteagal 462
Ionstraimí lena mbunaítear Státchabhair a mharthanú
1.                      
De mhaolú ar Airteagail 24 go 27, 48, 49,
59 agus 60, i rith na tréimhse ón 1 Eanáir 2013 go dtí an 31 Nollaig 2017,
beidh feidhm ag an Airteagal seo maidir le hionstraimí caipitil i gcás ina
gcomhlíonfar na coinníollacha seo a leanas:
(a)         
eisíodh na hionstraimí roimh an 20 Iúil 2011;
(b)         
is ionstraimí iad lena mbunaítear Státchabhair;
(c)         
mheas an Coimisiún go raibh na hionstraimí
comhoiriúnach don mhargadh inmheánach faoi Airteagal 107 den CFAE.
2.                      
Cáileoidh ionstraimí a cháiligh i gcomhréir leis
na bearta náisiúnta trasuímh maidir le pointe (a) d’Airteagal 57 de
Threoir 2006/48/CE mar ionstraimí de Ghnáthchothromas Leibhéal 1,
d’ainneoin ceachtar díobh seo a leanas:
(a)         
nár comhlíonadh na coinníollacha atá leagtha
síos in Airteagal 26;
(b)         
d’eisigh gnóthas dá
dtagraítear in Airteagal 25 na hionstraimí agus níor comhlíonadh na
coinníollacha atá leagtha síos in Airteagal 26, ná in Airteagal 27,
de réir mar is infheidhme. 
3.                      
Cáileoidh ítimí a cháiligh i gcomhréir leis na
bearta náisiúnta trasuímh maidir le pointe (ca) d’Airteagal 57 agus maidir
le hAirteagal 66(1) de Threoir 2006/48/CE mar ionstraimí de Chaipiteal
Breise Leibhéal 1, d’ainneoin nár comhlíonadh na coinníollacha dá dtagraítear
in Airteagal 49(1). 
4.                      
Cáileoidh ítimí a cháiligh i gcomhréir le bearta
náisiúnta trasuímh maidir le pointí (f), (g) nó (h) d’Airteagal 57 agus
maidir le hAirteagal 66(1) de Threoir 2006/48/CE mar ionstraimí de
Chaipiteal Leibhéal 2, d’ainneoin na n-ítimí dá dtagraítear in Airteagal 59
agus nár comhlíonadh na coinníollacha atá leagtha amach in Airteagal 60. 
Roinn 2
Ionstraimí
nach mbunaítear Státchabhair leo
Foroinn 1
Incháilitheacht
mharthanachta agus teorainneacha 
Airteagal 463
Incháilitheacht chun ítimí a cháiligh mar chistí dílse
faoi bhearta náisiúnta trasuímh maidir le Treoir 2006/48/CE a mharthanú
1.                      
Ní bheidh feidhm ag an Airteagal seo ach amháin
maidir le hionstraimí a eisíodh roimh an 20 Iúil 2011 agus nach iad
na hionstraimí sin dá dtagraítear in Airteagal 462(1) iad. 
2.                      
De mhaolú ar Airteagail 24
go 27, 48, 49, 59 agus 60, beidh feidhm ag an Airteagal seo i rith na tréimhse
ón 1 Eanáir 2013 go dtí na 31 Nollaig 2021 .
3.                      
Faoi réir na teorann atá sonraithe
in Airteagal 464(2), déanfar caipiteal de réir bhrí Airteagal 22 de
Threoir 86/635/CE, agus na cuntais scairbhisigh ghaolmhara, a cháiligh mar
chistí dílse bunaidh faoi na bearta náisiúnta trasuímh maidir le pointe (a) d’Airteagal 57
de Threoir 2006/48/CE a cháiliú mar ítimí de Ghnáthchothromas Leibhéal 1,
d’ainneoin nach gcomhlíonann an caipiteal na coinníollacha atá leagtha síos in Airteagal 262,
ná in Airteagal 27, de réir mar is infheidhme.
4.                      
Faoi réir na teorann atá sonraithe in Airteagal 464(3),
déanfar ionstraimí, agus na cuntais scairbhisigh ghaolmhara, a cháiligh mar
chistí dílse bunaidh faoi na bearta náisiúnta trasuímh maidir le pointe (ca) d’Airteagal 57
agus Airteagal 154(8) agus (9) de Threoir 2006/48/CE a cháiliú mar ítimí
de Chaipiteal Breise Leibhéal 1, d’ainneoin nár comhlíonadh na coinníollacha
atá leagtha síos in Airteagal 49.
5.                      
Faoi réir na dteorainneacha atá sonraithe in Airteagal 464(4),
déanfar ítimí, agus na cuntais scairbhisigh ghaolmhara, a cháiligh faoi na
bearta náisiúnta trasuímh maidir le pointí (f), (g) nó (h) d’Airteagal 57
de Threoir 2006/48/CE a cháiliú mar ítimí de Chaipiteal Leibhéal 2,
d’ainneoin nár áiríodh na hítimí sin in Airteagal 59 nó nár comhlíonadh na
coinníollacha atá leagtha amach in Airteagal 60.
Airteagal 464
Teorainneacha ar ítimí a mharthanú in
ítimí de Ghnáthchothromas Leibhéal 1, de Chaipiteal Breise Leibhéal 1 agus
de Chaipiteal Leibhéal 2
1.                      
I rith na tréimhse ón 1 Eanáir 2013 go
dtí na 31 Nollaig 2021, beidh teorainn leis an méid a cháileoidh na
hionstraimí dá dtagraítear in Airteagal 463 mar chistí dílse i gcomhréir
leis an Airteagal seo.
2.                      
Tá méid na n-ítimí dá dtagraítear in Airteagal 463(3)
a cháileoidh mar ítimí de Ghnáthchothromas Leibhéal 1 teoranta don
chéatadán is infheidhme de shuim na méideanna atá sonraithe i bpointe (a) agus i
bpointe (b): 
(a)         
méid ainmniúil an chaipitil dá dtagraítear in Airteagal 463(3)
a bhí eisithe an 31 Nollaig 2012 ;
(b)         
na cuntais scairbhisigh a bhaineann leis na
méideanna dá dtagraítear i bpointe (a).
3.                      
Tá méid na n-ítimí dá dtagraítear in Airteagal 463(3)
a cháilíonn mar ítimí de Chaipiteal Breise Leibhéal 1 teoranta don chéatadán is
infheidhme iolraithe faoin toradh a fhaightear nuair a dhealaítear suim na
méideanna atá sonraithe i bpointí (c) go (f) ó shuim na méideanna atá sonraithe
i bpointe (a) agus i bpointe (b): 
(a)         
méid ainmniúil na n-ionstraimí dá dtagraítear in
Airteagal 463(4) a bhí eisithe fós an 31 Nollaig 2012 ;
(b)         
na cuntais scairbhisigh a bhaineann leis na
hionstraimí dá dtagraítear i bpointe (a); 
(c)         
méid na n-ionstraimí dá dtagraítear in Airteagal 463(4)
a bhí, an 31 Nollaig 2012, os cionn na dteorainneacha atá sonraithe
sna bearta náisiúnta trasuímh maidir le pointe (a) d’Airteagal 66(1) agus Airteagal 66(1a)
de Threoir 2006/48/CE;
(d)         
na cuntais scairbhisigh a
bhaineann leis na hionstraimí dá dtagraítear i bpointe (c);
(e)         
méid ainmniúil na
n-ionstraimí dá dtagraítear in Airteagal 463(4) a bhí eisithe an 31 Nollaig 2012
ach nach gcáilíonn mar ionstraimí de Chaipiteal Breise Leibhéal 1 de bhun Airteagal 467(4);
(f)           
na cuntais scairbhisigh a
bhaineann leis na hionstraimí dá dtagraítear i bpointe (e).
4.                      
Tá méid na n-ítimí dá dtagraítear in Airteagal 463(5)
a cháileoidh mar ítimí de Chaipiteal Leibhéal 2 teoranta don chéatadán is infheidhme
den toradh a fhaightear nuair a dhealaítear suim na méideanna atá sonraithe i
bpointí (e) go (h) ó shuim na méideanna atá sonraithe i bpointe (a) agus i
bpointe (b): 
(a)         
méid ainmniúil na n-ionstraimí dá dtagraítear in
Airteagal 463(5) a bhí eisithe fós an 31 Nollaig 2012 ; 
(b)         
na cuntais scairbhisigh a
bhaineann leis na hionstraimí dá dtagraítear i bpointe (a);
(c)         
méid ainmniúil an chaipitil ó iasacht
fho-ordaithe a bhí fós eisithe an 31 Nollaig, laghdaithe leis an méid a
éilítear de bhun na mbeart náisiúnta trasuímh maidir le pointe (c) d’Airteagal 64(3)
de Threoir 2006 /48/CE;
(d)         
méid ainmniúil na n-ítimí dá dtagraítear in Airteagal 463(5),
seachas na hionstraimí agus an caipiteal ó iasacht fho-ordaithe dá dtagraítear
i bpointe (a) agus i bpointe (c) den mhír seo, a bhí eisithe an 31 Nollaig 2012;
(e)         
méid ainmniúil na n-ionstraimí agus na n-ítimí dá
dtagraítear in Airteagal 463(5) a bhí eisithe an 31 Nollaig 2012
a chuaigh thar na teorainneacha atá sonraithe sna bearta náisiúnta trasuímh maidir
le pointe (a) d’Airteagal 66(1) de Threoir 2006/48/CE;
(f)           
na cuntais scairbhisigh a bhaineann leis na
hionstraimí dá dtagraítear i bpointe (e);
(g)         
méid ainmniúil na n-ionstraimí dá dtagraítear in
Airteagal 463(5) a bhí eisithe an 31 Nollaig 2012 nach gcáilíonn
mar ítimí de Chaipiteal Leibhéal 2 de bhun Airteagal 468(4);
(h)         
na cuntais scairbhisigh a bhaineann leis na
hionstraimí dá dtagraítear i bpointe (g).
5.                      
Chun críocha an Airteagail seo, tiocfaidh na
céatadáin is infheidhme dá dtagraítear i míreanna 2 go 4 faoi na raonta seo a
leanas:
(a)         
0 % go 90 % i rith na tréimhse ón 1 Eanáir 2013
go dtí an 31 Nollaig 2013;
(b)         
0 % go 80 % i rith
na tréimhse ón 1 Eanáir 2014 go dtí an 31 Nollaig 2014; 
(c)         
0 % go 70 % i rith
na tréimhse ón 1 Eanáir 2015 go dtí an 31 Nollaig 2015; 
(d)         
0 % go 60 % i rith
na tréimhse ón 1 Eanáir 2016 go dtí an 31 Nollaig 2016; 
(e)         
0 % go 50 % i rith
na tréimhse ón 1 Eanáir 2017 go dtí an 31 Nollaig 2017; 
(f)           
0 % go 40 % i rith
na tréimhse ón 1 Eanáir 2018 go dtí an 31 Nollaig 2018; 
(g)         
0 % go 30 % i rith
na tréimhse ón 1 Eanáir 2019 go dtí an 31 Nollaig 2019; 
(h)         
0 % go 20 % i rith
na tréimhse ón 1 Eanáir 2020 go dtí an 31 Nollaig 2020; 
(i)           
0 % go 10 % i rith
na tréimhse ón 1 Eanáir 2021 go dtí an 31 Nollaig 2021.
6.                      
Déanfaidh údaráis inniúla an méid seo a leanas: 
(a)         
na céatadáin is infheidhme sna raonta atá
sonraithe i mír 5 a chinneadh;
(b)         
an cinneadh arna dhéanamh i gcomhréir le pointe
(a) a fhoilsiú.
Airteagal 465
Ítimí atá eisiata ó mharthanú in
ítimí de Ghnáthchothromas Leibhéal 1 agus de Chaipiteal Breise Leibhéal 1 a
mharthanú in eilimintí eile de chistí dílse 
1.                      
De mhaolú ar Airteagail 48, 49, 59 agus 60,
i rith na tréimhse ón 1 Eanáir 2013 go an 31 Nollaig 2021,
féadfaidh institiúidí caipiteal, agus na cuntais scairbhisigh ghaolmhara, dá
dtagraítear in Airteagal 463(4) a eisiaitear ó ítimí de Ghnáthchothromas Leibhéal 1
toisc go sáraíonn siad an céatadán is infheidhme atá sonraithe in Airteagal 464(2),
a láimhseáil mar ítimí dá dtagraítear in Airteagal 463(4), a mhéid is nach
sáraítear, trí áireamh an chaipitil sin agus na gcuntas scairbhisigh gaolmhar,
teorainn an chéatadáin is infheidhme dá dtagraítear in Airteagal 464(3). 
2.                      
De mhaolú ar Airteagail 48, 49, 59 agus 60,
i rith na tréimhse ón 1 Eanáir 2013 go an 31 Nollaig 2021,
féadfaidh institiúidí na nithe seo a leanas a láimhseáil mar ítimí dá
dtagraítear in Airteagal 463(5), a mhéid is nach sáraítear, trína
n-áireamh, teorainn an chéatadáin is infheidhme dá dtagraítear in Airteagal 464(4):
(a)         
caipiteal, agus na cuntais scairbhisigh
ghaolmhara, dá dtagraítear in Airteagal 463(3) a eisiaitear ó ítimí de
Ghnáthchothromas Leibhéal 1 toisc go sáraíonn siad an céatadán is infheidhme
atá sonraithe in Airteagal 464(2); 
(b)         
ionstraimí, agus na cuntais
scairbhisigh ghaolmhara, dá dtagraítear in Airteagal 463(4) a sháraíonn an
céatadán is infheidhme dá dtagraítear in Airteagal 464(3).
3.                      
Forbróidh an ÚBE dréachtchaighdeáin theicniúla
rialála d’fhonn na coinníollacha a shonrú chun ionstraimí cistí dílse dá
dtagraítear i mír 1 agus mír 2 a láimhseáil mar ionstraimí a thig faoi Airteagal 464(4)
nó 464(5) i rith na tréimhse ón 1 Eanáir 2013 go an 31 Nollaig 2021
.
Cuirfidh an ÚBE na
dréachtchaighdeáin theicniúla rialála sin faoi bhráid an Choimisiúin faoin 1 Eanáir 2013
.
Déantar cumhacht a
tharmligean chuig an gCoimisiún chun na dréachtchaighdeáin theicniúla rialála
dá dtagraítear sa chéad fhomhír a ghlacadh i gcomhréir leis an nós imeachta atá
leagtha síos in Airteagail 10 go 14 de Rialachán (AE) Uimh. 1093/2010.
Airteagal 466
Amúchadh ar ítimí a marthanaíodh
mar ítimí de Chaipiteal Leibhéal 2
Beidh
na hítimí dá dtagraítear in Airteagal 463(5) a cháilíonn mar ítimí de
Chaipiteal Leibhéal 2 de bhun Airteagal 463(5) nó Airteagal 464(2)
faoi réir na gceanglas atá leagtha síos in Airteagal 61.
Foroinn 2
Ionstraimí ina bhfuil rogha agus dreasacht fuascailte a áireamh in
ítimí de Chaipiteal Breise Leibhéal 1 agus de Chaipiteal Leibhéal 2
Airteagal 467
Ionstraimí hibrideacha ina bhfuil rogha
agus dreasacht fuascailte
1.                      
De mhaolú ar Airteagal 48 agus Airteagal 49,
i rith na tréimhse ón 1 Eanáir 2013 go dtí an 31 Nollaig 2021,
maidir leis na hionstraimí dá dtagraítear in Airteagal 463(4) a cháiligh
faoi na bearta náisiúnta trasuímh maidir le hAirteagal 57(ca) de Threoir
2006/48/CE agus a gcuimsítear ina dtéarmaí agus coinníollacha rogha agus
dreasacht don institiúid iad a fhuascailt, beidh siad faoi réir na gceanglas
atá leagtha síos i míreanna 2 go 7. 
2.                      
Cáileoidh na hionstraimí mar
ionstraimí de Chaipiteal Breise Leibhéal 1 ar an gcoinníoll go gcomhlíonfar na
coinníollacha seo a leanas: 
(a)         
bhí an institiúid ábalta rogha le dreasacht fuascailte
a fheidhmiú roimh an 1 Eanáir 2013 amháin;
(b)         
níor fheidhmigh an
institiúid an rogha;
(c)         
comhlíonfar na coinníollacha
atá leagtha síos in Airteagal 49 ón 1 Eanáir 2013.
3.                      
Cáileoidh na hionstraimí mar ionstraimí de
Chaipiteal Breise Leibhéal 1 i gcomhréir le hAirteagal 463(4) idir an 1 Eanáir 2013
agus dáta a n-aibíochta iarbhír agus cáileoidh siad ina dhiaidh sin mar ítimí
de Chaipiteal Breise Leibhéal 1 gan aon teorainn, i gcás ina gcomhlíonfar
na coinníollacha seo a leanas: 
(a)         
bhí an institiúid ábalta rogha le dreasacht
fuascailte a fheidhmiú an 1 Eanáir 2013 nó ina dhiaidh sin amháin;
(b)         
níor fheidhmigh an
institiúid an rogha ar dháta aibíochta iarbhír na n-ionstraimí; 
(c)         
comhlíonadh na coinníollacha
atá leagtha síos in Airteagal 49 ó dháta aibíochta iarbhír na
n-ionstraimí. 
4.                      
Ní cháileoidh na hionstraimí mar ionstraimí de
Chaipiteal Breise Leibhéal 1, agus ní bheidh siad faoi réir Airteagal 463(4)
ón 1 Eanáir 2013 i gcás nach gcomhlíonfar na coinníollacha seo a
leanas:
(a)         
bhí an institiúid ábalta rogha le dreasacht
fuascailte a fheidhmiú idir an 20 Iúil 2011 agus an 1 Eanáir 2013;

(b)         
níor fheidhmigh an
institiúid an rogha ar dháta aibíochta iarbhír na n-ionstraimí;
(c)         
níor comhlíonadh na
coinníollacha atá leagtha síos in Airteagal 49 ó dháta aibíochta iarbhír
na n-ionstraimí.
5.                      
Cáileoidh na hionstraimí mar ionstraimí de
Chaipiteal Breise Leibhéal 1 i gcomhréir le hAirteagal 463(4) idir an 1 Eanáir 2013
agus dáta a n-aibíochta iarbhír agus ní cháileoidh siad ina dhiaidh sin mar
ionstraimí de Chaipiteal Breise Leibhéal 1 i gcás ina gcomhlíonfar na
coinníollacha seo a leanas:
(a)         
bhí an institiúid ábalta rogha le dreasacht
fuascailte a fheidhmiú an 1 Eanáir 2013 nó ina dhiaidh sin; 
(b)         
níor fheidhmigh an
institiúid an rogha ar dháta aibíochta iarbhír na n-ionstraimí;
(c)         
níor comhlíonadh na
coinníollacha atá leagtha síos in Airteagal 49 ó dháta aibíochta iarbhír
na n-ionstraimí. 
6.                      
Cáileoidh ionstraimí mar ionstraimí de
Chaipiteal Breise Leibhéal 1 i gcomhréir le hAirteagal 463(4) i gcás ina
gcomhlíonfar na coinníollacha seo a leanas: 
(a)         
bhí an institiúid ábalta rogha le dreasacht
fuascailte a fheidhmiú an 20 Iúil 2011 nó roimhe sin amháin;
(b)         
níor fheidhmigh an
institiúid an rogha ar dháta aibíochta iarbhír na n-ionstraimí;
(c)         
níor comhlíonadh na
coinníollacha ata leagtha síos in Airteagal 49 ó dháta aibíochta iarbhír
na n-ionstraimí.
Airteagal 468
Ítimí de Chaipiteal Leibhéal 2 lena ngabhann
dreasacht fuascailte
1.                      
De mhaolú ar Airteagal 59 agus Airteagal 60,
i rith na tréimhse ón 1 Eanáir 2013 go dtí an 31 Nollaig 2021,
maidir le hítimí dá dtagraítear in Airteagal 463(5) a cháiligh faoi na
bearta náisiúnta trasuímh maidir le pointí (f), (g), nó (h) d’Airteagal 57
de Threoir 2006/48/CE agus ina gcuimsítear ina dtéarmaí agus coinníollacha
rogha le dreasacht don institiúid iad a fhuascailt, beidh siad faoi réir na
gceanglas atá leagtha síos i míreanna 2 go 7. 
2.                      
Cáileoidh na hítimí mar
ionstraimí de Chaipiteal Leibhéal 2 má chomhlíontar na coinníollacha seo a
leanas: 
(a)         
bhí an institiúid ábalta rogha le dreasacht
fuascailte a fheidhmiú roimh an 1 Eanáir 2013 amháin;
(b)         
níor fheidhmigh an
institiúid an rogha;
(c)         
comhlíonfar na coinníollacha
atá leagtha síos in Airteagal 60 ón 1 Eanáir 2013. 
3.                      
Cáileoidh na hítimí mar ítimí de Chaipiteal Leibhéal 2
i gcomhréir le hAirteagal 463(5) idir an 1 Eanáir 2013 agus dáta
a n-aibíochta iarbhír, agus cáileoidh siad ina dhiaidh sin mar ítimí de
Chaipiteal Leibhéal 2, i gcás ina gcomhlíonfar na coinníollacha seo a
leanas:
(a)         
bhí an institiúid ábalta rogha le dreasacht
fuascailte a fheidhmiú an 1 Eanáir 2013 nó ina dhiaidh sin amháin;
(b)         
níor fheidhmigh an
institiúid an rogha ar dháta aibíochta iarbhír na n-ítimí;
(c)         
comhlíonadh na coinníollacha
atá leagtha síos in Airteagal 60 ó dháta aibíochta iarbhír na n-ítimí.
4.                      
Ní cháileoidh na hítimí mar ítimí de Chaipiteal Leibhéal 2
ón 1 Eanáir 2013 i gcás ina gcomhlíonfar na coinníollacha seo a
leanas:
(a)         
bhí an institiúid ábalta rogha le dreasacht
fuascailte a fheidhmiú idir an 20 Iúil 2011 agus an 1 Eanáir 2013
amháin; 
(b)         
níor fheidhmigh an
institiúid an rogha ar dháta aibíochta iarbhír na n-ítimí;
(c)         
níor comhlíonadh na
coinníollacha atá leagtha síos in Airteagal 60 ó dháta aibíochta iarbhír
na n-ítimí. 
5.                      
Cáileoidh na hítimí mar ítimí de Chaipiteal Leibhéal 2
i gcomhréir le hAirteagal 463(5) idir an 1 Eanáir 2013 agus dáta
a n-aibíochta iarbhír, agus ní cháileoidh siad ina dhiaidh sin mar ítimí de
Chaipiteal Leibhéal 2, i gcás ina gcomhlíonfar na coinníollacha seo a
leanas:
(a)         
bhí an institiúid ábalta rogha le dreasacht
fuascailte a fheidhmiú an 1 Eanáir 2013 nó ina dhiaidh sin; 
(b)         
níor fheidhmigh an
institiúid an rogha ar dháta a n-aibíochta iarbhír; 
(c)         
níor comhlíonadh na coinníollacha
atá leagtha amach in Airteagal 60 ó dháta aibíochta iarbhír na n-ítimí. 
6.                      
Cáileoidh ítimí mar ítimí de Chaipiteal Leibhéal 2
i gcomhréir le hAirteagal 463(5), i gcás ina gcomhlíonfar na coinníollacha
seo a leanas: 
(a)         
bhí an institiúid ábalta rogha le dreasacht
fuascailte a fheidhmiú an 20 Iúil 2011 nó roimhe sin amháin;
(b)         
níor fheidhmigh an
institiúid an rogha ar dháta aibíochta iarbhír na n-ítimí;
(c)         
níor comhlíonadh na
coinníollacha atá leagtha síos in Airteagal 60 ó dháta aibíochta iarbhír
na n-ítimí.
Airteagal 469
Aibíocht iarbhír
Chun críocha Airteagal 467 agus Airteagal 468,
déanfar aibíocht iarbhír a chinneadh mar seo a leanas: 
(a)                   
maidir leis na hítimí dá dtagraítear i mír 4
agus mír 5 de na hAirteagail sin, is ionann é agus dáta na céadrogha le dreasacht
fuascailte a tharlóidh an 1 Eanáir 2013 nó ina dhiaidh sin; 
(b)                   
maidir leis na hítimí dá
dtagraítear i mír 4 de na hAirteagail sin, is ionann é agus dáta na
céadrogha le dreasacht fuascailte a tharlóidh idir an 20 Iúil 2011 agus
an 1 Eanáir 2013; 
(c)                   
maidir leis na hítimí dá
dtagraítear i mír 6 de na hAirteagail sin, is ionann é agus dáta na céadrogha
le dreasacht fuascailte a tharlóidh roimh an 20 Iúil 2011 .
Caibidil 3
Forálacha idirthréimhseacha maidir le nochtadh cistí
dílse
Airteagal 470
Nochtadh cistí dílse
1.                      
Beidh feidhm ag an Airteagal seo i rith na
tréimhse ón 1 Eanáir 2013 go dtí an 31 Nollaig 2021.
2.                      
I rith na tréimhse ón 1
Eanáir 2013 go dtí an 1 Nollaig 2015, nochtfaidh institiúidí a mhéid a
sháraíonn an leibhéal de Ghnáthchothromas Leibhéal 1 agus de Chaipiteal Leibhéal 1
na ceanglais atá leagtha síos in Airteagal 448.
3.                      
I rith na tréimhse ón Eanáir
2013 go dtí an 31 Nollaig 2017, nochtfaidh institiúidí an fhaisnéis
bhreise seo a leanas maidir lena gcistí dílse:
(a)         
maidir leis na scagairí agus na hasbhaintí
aonair a cuireadh i bhfeidhm i gcomhréir le hAirteagail 449 go 452, 454,
456 agus 459, an cineál a bhí iontu agus a n-éifeacht ar Ghnáthchothromas Leibhéal 1,
ar Chaipiteal Breise Leibhéal 1, ar Chaipiteal Leibhéal 2 agus ar chistí
dílse;
(b)         
méideanna na leasanna
mionlaigh agus na n-ionstraimí de Chaipiteal Breise Leibhéal 1 agus de
Chaipiteal Leibhéal 2, agus an tuilleamh coinnithe agus na cuntais
scairbhisigh ghaolmhara, arna n-eisiúint ag fochuideachtaí a áirítear i nGnáthchothromas
Leibhéal 1 comhdhlúite, i gCaipiteal Breise Leibhéal 1 comhdhlúite,
nó i gCaipiteal Leibhéal 2 comhdhlúite nó i gcistí dílse comhdhlúite i
gcomhréir le Roinn 4 de Chaibidil 1; 
(c)         
éifeacht na scagairí agus na
n-asbhaintí aonair, a cuireadh i bhfeidhm i gcomhréir le hAirteagal 461, ar
Ghnáthchothromas Leibhéal 1, ar Chaipiteal Breise Leibhéal 1, ar Chaipiteal
Leibhéal 2 agus ar chistí dílse;
(d)         
cineál agus méideanna na n-ítimí
a cháilíonn mar ítimí de Ghnáthchothromas Leibhéal 1, de Chaipiteal Leibhéal 1
agus de Chaipiteal Leibhéal 2 de bhua na maoluithe atá sonraithe i Roinn 2
de Chaibidil 2 a chur i bhfeidhm.
4.                      
I rith na tréimhse ón 1 Eanáir 2013 go
dtí an 31 Nollaig 2021, nochtfaidh institiúidí méid na n‑ionstraimí
a cháilíonn mar ionstraimí de Ghnáthchothromas Leibhéal 1, de Chaipiteal
Breise Leibhéal 1 agus de Chaipiteal Leibhéal 2 de bhua Airteagal 463
a chur i bhfeidhm.
Caibidil 4
Neamhchosaintí móra, ceanglais cistí dílse, giaráil
agus íosráta ríofa Basel I
Airteagal 471
Forálacha idirthréimhseacha maidir
le neamhchosaintí móra
1.                      
Ní bheidh feidhm ag na forálacha maidir le
neamhchosaintí móra arna leagan síos in Airteagail 376 go 392 maidir le
gnólachtaí infheistíochta a mbaineann a bpríomhghnó go heisiach le seirbhísí nó
gníomhaíochtaí infheistíochta a sholáthar maidir leis na hionstraimí airgeadais
atá leagtha amach i bpointí 5, 6, 7, 9 agus 10 de Roinn C d’Iarscríbhinn I
a ghabhann le Treoir 2004/39/CE agus nach raibh feidhm ag Treoir 93/22/CEE
ina leith an 31 Nollaig 2006. Tá an díolúine seo
ar fáil go dtí an 31 Nollaig 2014 nó an dáta ar a dtiocfaidh
leasuithe ar bith de bhun mhír 2 i bhfeidhm, cibé acu is luaithe.
2.                      
Faoin 31 Nollaig 2014,
cuirfidh an Coimisiún, ar bhonn comhairliúchán poiblí agus i bhfianaise na
caibidlíochta leis na húdaráis inniúla, tuarascáil ar an méid seo a leanas chuig
an bParlaimint agus chuig an gComhairle:
(a)     córas iomchuí le haghaidh maoirseachta
stuamachta ar ghnólachtaí infheistíochta a mbaineann a bpríomhghnó go heisiach
le seirbhísí nó gníomhaíochtaí infheistíochta a sholáthar maidir leis na
díorthaigh tráchtearraí nó na conarthaí díorthacha atá leagtha amach i bpointí
5, 6, 7, 9 agus 10 de Roinn C d’Iarscríbhinn I a ghabhann le Treoir 2004/39/CE;

(b)     a inmhianaithe is atá sé Treoir 2004/39/CE
a leasú chun catagóir eile de ghnólachtaí infheistíochta a chruthú a mbaineann
a bpríomhghnó go heisiach le seirbhísí nó gníomhaíochtaí infheistíochta a
sholáthar maidir leis na hionstraimí airgeadais atá leagtha amach i bpointí 5,
6, 7, 9 agus 10 de Roinn C d’Iarscríbhinn I de
Threoir 2004/39/CE a bhaineann le soláthairtí fuinnimh.
Ar
bhonn na tuarascála sin, féadfaidh an Coimisiún tograí a chur isteach chun
leasuithe a dhéanamh ar an Rialachán seo.
Airteagal 472
 Ceanglais cistí dílse faoin gCur
Chuige IRB
1.                      
De mhaolú ar Chaibidil 3 de Chuid a Trí, go dtí an
31 Nollaig 2017, féadfaidh an t-údarás inniúil catagóirí áirithe
neamhchosaintí ar cothromas atá sealbhaithe ag institiúidí agus ag
fochuideachtaí AE d’institiúidí sa Bhallstát sin amhail an 31 Nollaig 2007
a dhíolmhú ó láimhseáil de réir chur chuige IRB. Déanfaidh
an t-údarás inniúil na catagóirí neamhchosaintí ar chothromas a bhaineann
buntáiste as an láimhseáil sin a fhoilsiú i gcomhréir le hAirteagal 133 de
Threoir [inserted by OP].
Déanfar an suíomh díolmhaithe a thomhas mar
líon na scaireanna amhail an 31 Nollaig 2007 agus aon scair bhreise a
thig go díreach as úinéireacht ar na sealúchais sin, ar an gcoinníoll nach
méadaítear sciar chomhréireach na húinéireachta i gcuideachta phunainne leo.
Má mhéadaítear sciar
chomhréireach na húinéireachta i sealúchas sonrach, de bharr éadála, ní bheidh
an chuid den sealúchas a théann thar an sciar chomhréireach faoi réir na
díolúine. Ná ní bheidh feidhm ag an díolúine maidir leis na sealúchais a bhí
faoi réir na díolúine ar dtús, ach ar díoladh agus ar ceannaíodh ar ais iad.
Beidh neamhchosaintí ar chothromas
atá faoi réir na forála seo faoi réir na gceanglas caipitil arna ríomh i
gcomhréir leis na gCur Chuige Caighdeánaithe faoi Chuid III, Teideal 2, Caibidil II
agus na gceanglas atá leagtha amach i dTeideal IV de Chuid a Trí, más
infheidhme.
Déanfaidh údaráis inniúla
cur chun feidhme na míre seo a chur in iúl don Choimisiún agus don ÚBE.
2.                      
Agus méideanna neamhchosanta atá ualaithe ó
thaobh riosca á ríomh chun críocha Airteagal 109(4), déanfar, go dtí an 31 Nollaig 2015,
an t-ualú riosca céanna a shannadh maidir leis na neamhchosaintí ar rialtais
láir nó ar bhainc cheannais na mBallstát atá ainmnithe agus cistithe san
airgeadra intíre Ballstáit ar bith faoi mar a chuirfí i bhfeidhm é maidir le
neamhchosaintí den sórt sin a bheadh ainmnithe agus cistithe ina n-airgeadra
intíre.
3.                      
Forbróidh an ÚBE
dréachtchaighdeáin theicniúla rialála d’fhonn na coinníollacha ar dá réir a
thabharfaidh Ballstáit an díolúine dá dtagraítear i mír 1 a shonrú.
Cuirfidh an ÚBE na
dréachtchaighdeáin theicniúla rialála sin faoi bhráid an Choimisiúin faoin 1 Eanáir 2013
. 
Déantar cumhacht a
tharmligean chuig an gCoimisiún chun na dréachtchaighdeáin theicniúla rialála
dá dtagraítear sa chéad fhomhír a ghlacadh i gcomhréir leis an nós imeachta atá
leagtha síos in Airteagail 10 go 14 de Rialachán (AE) Uimh. 1093/2010.

Airteagal 473
 Ceanglais cistí dílse i gcomhair bannaí faoi chumhdach
1.                      
Go dtí an 31 Nollaig 2014, ní bheidh
feidhm ag an teorainn 10 % maidir le haonaid shinsearacha arna n-eisiúint ag
Fonds Communs de Créances na Fraince ná ag aonáin urrúsaithe choibhéiseacha
atá leagtha síos i bpointe (d) agus i bpointe (e) d’Airteagal 124(1), ar
an gcoinníoll:
(a)     gur comhalta den ghrúpa comhdhlúite
céanna a bhfuil eisitheoir na mbannaí faoi chumhdach ina chomhalta de chomh
maith, nó aonán atá cleamhnaithe leis an gcomhlacht lárnach céanna lena bhfuil
eisitheoir na mbannaí faoi chumhdach cleamhnaithe chomh maith, a thionscain na
neamhchosaintí ar réadmhaoin chónaithe nó ar mhaoin thráchtála dhochorraithe
atá urrúsaithe, i gcás ina gcinnfear ballraíocht nó cleamhnacht an chomhghrúpa sin
an tráth a ndéanfar comhthaobhacht de na haonaid shinsearacha le haghaidh
bannaí faoi chumhdach; 
(a)     go bhfuil an tráinse iomlán céadchaillteanais
atá mar thaca ag na haonaid shinsearacha sin á choimeád ag comhalta den grúpa
comhdhlúite céanna a bhfuil eisitheoir na mbannaí faoi chumhdach ina chomhalta de
chomh maith, nó ag aonán atá cleamhnaithe leis an gcomhlacht lárnach céanna lena
bhfuil eisitheoir na mbannaí faoi chumhdach cleamhnaithe chomh maith.
2.                      
Faoin 1 Eanáir 2013, déanfaidh an
Coimisiún athbhreithniú ar oiriúnacht an mhaolaithe atá leagtha amach i mír 1
agus, más ábhartha, ar oiriúnacht láimhseáil chomhchosúil a úsáid d’fhoirm ar
bith eile de bhannaí faoi chumhdach. I bhfianaise an
athbhreithnithe sin, féadfaidh an Coimisiún, más iomchuí, gníomhartha
tarmligthe a ghlacadh i gcomhréir le hAirteagal 445 d’fhonn an maolú sin a
dhéanamh buan nó tograí reachtacha a dhéanamh d’fhonn é a úsáid d’fhoirmeacha
eile de bhannaí faoi chumhdach.
3.                      
Go dtí an 31 Nollaig 2014,
chun críocha phointe (c) d’Airteagal 124(1), measfar go gcáileoidh
neamhchosaintí neamhurraithe sinsearacha institiúidí a cháiligh d’ualú riosca
20 % faoin dlí náisiúnta roimh theacht i bhfeidhm an rialacháin seo do
chéim 1 den cháilíocht chreidmheasa.
4.                      
Go dtí an 31 Nollaig 2014,
chun críocha phointe (c) d’Airteagal 124(3), measfar go gcáileoidh
neamhchosaintí neamhurraithe sinsearacha institiúidí a cháiligh d’ualú riosca
20 % faoin dlí náisiúnta roimh theacht i bhfeidhm an rialacháin seo d’ualú
riosca 20 %.
Airteagal 474
 Díolúine do dhéileálaithe tráchtearraí
1.                      
Ní bheidh feidhm ag na forálacha maidir le ceanglais
chaiptil arna leagan síos sa Rialachán seo maidir le gnólachtaí infheistíochta
a mbaineann a bpríomhghnó go heisiach le seirbhísí nó gníomhaíochtaí
infheistíochta a sholáthar maidir leis na hionstraimí airgeadais atá leagtha
amach i bpointí 5, 6, 7, 9 agus 10 de Roinn C d’Iarscríbhinn I de
Threoir 2004/39/CE agus nach raibh feidhm ag Treoir 93/22/CEE maidir
leo an 31 Nollaig 2006.
Beidh an díolúine seo i bhfeidhm go dtí an 31 Nollaig 2014
nó ar an dáta a dtiocfaidh leasuithe ar bith de bhun mhír 2 agus mhír 3 i
bhfeidhm, cibé acu is luaithe. 
2.                      
Faoin 31 Nollaig 2014, cuirfidh an
Coimisiún, ar bhonn comhairliúchán poiblí agus i bhfianaise na caibidlíochta
leis na húdaráis inniúla, tuarascáil ar an méid seo a leanas chuig an
bParlaimint agus chuig an gComhairle:
(a)         
córas iomchuí le haghaidh maoirseachta
stuamachta ar ghnólachtaí infheistíochta a mbaineann a bpríomhghnó go heisiach
le seirbhísí nó gníomhaíochtaí infheistíochta a sholáthar maidir leis na
díorthaigh tráchtearraí nó na conarthaí díorthacha atá leagtha amach i bpointí
5, 6, 7, 9 agus 10 de Roinn C d’Iarscríbhinn I a ghabhann le Treoir 2004/39/CE;
(b)         
a inmhianaithe is atá sé Treoir 2004/39/CE
a leasú chun catagóir eile de ghnólachtaí infheistíochta a chruthú a mbaineann
a bpríomhghnó go heisiach le seirbhísí nó gníomhaíochtaí infheistíochta a
sholáthar maidir leis na hionstraimí airgeadais atá leagtha amach i bpointí 5,
6, 7, 9 agus 10 de Roinn C d’Iarscríbhinn I de
Threoir 2004/39/CE a bhaineann le soláthairtí fuinnimh, lena n-áirítear
leictreachas, gual, gás agus ola.
3.                      
Ar bhonn na tuarascála sin, féadfaidh an
Coimisiún tograí a chur isteach chun leasuithe a dhéanamh ar an Rialachán seo.
Airteagal 475
Giaráil
1.                      
De mhaolú ar Airteagal 416 agus Airteagal 417,
i rith na tréimhse idir an 1 Eanáir 2013 agus an 31 Nollaig 2021,
ríomhfaidh agus tuairisceoidh institiúidí an cóimheas giarála tríd an dá cheann
acu seo a leanas a úsáid mar thomhas caipitil:
(a)         
Caipiteal Leibhéal 1;
(b)         
Caipiteal Leibhéal 1, faoi réir na maoluithe
atá leagtha síos i gCaibidil 2 agus Caibidil 3 den Teideal seo. 
2.                      
De mhaolú ar Airteagal 436(1), féadfaidh
institiúidí rogha a dhéanamh an fhaisnéis faoin gcóimheas giarála a nochtadh bunaithe
ar cheann amháin de na sainmhínithe nó ar an dá shainmhíniú ar thomhas caipitil
atá sonraithe i bpointe (a) agus i bpointe (b) de mhír 1. I gcás ina n-athraíonn institiúidí a gcinneadh faoi cén cóimheas
giarála a nochtfaidh siad, cuimseofar réiteach maidir leis an bhfaisnéis ar
gach cóimheas giarála suas go dtí nóiméad an athraithe sa chéad nochtadh a
tharlóidh i ndiaidh athraithe den sórt sin.
3.                      
De mhaolú ar Airteagal 416(2), i rith na
tréimhse ón 1 Eanáir 2013 go an 31 Nollaig 2017, féadfaidh
údaráis inniúla cead a thabhairt d’institiúid cóimheas giarála deireadh ráithe
a ríomh i gcás ina measann siad go bhféadfadh sé nach bhfuil sonraí de cháilíocht
leormhaith ag na hinstitiúidí chun cóimheas giarála ar meán uimhríochtúil é de
na cóimheasa giarála míosúla thar ráithe a ríomh.
Airteagal 476
 Forálacha idirthréimhseacha – Íosráta ríofa Basel I
1.                      
Go dtí an 31 Nollaig 2015, maidir le hinstitiúidí
a ríomhann méideanna neamhchosanta atá ualaithe ó thaobh riosca i gcomhréir le Cuid
a Trí, Teideal II, Caibidil a Trí agus institiúidí a úsáideann an
tArdmhodh Tomhais mar atá sonraithe i gCuid a Trí, Teideal III, Caibidil 4
lena gceanglais cístí dílse le haghaidh riosca oibriúcháin a ríomh, déanfaidh
siad an dá cheanglas seo a leanas a chomhlíonadh:
(c)         
Sealbhóidh siad a gcistí dílse mar a
cheanglaítear le Cuid a Trí, Teideal II, Caibidil 1;
(d)         
 Comhlíonfaidh siad cóimheas caipitil sealadach
nach lú ná 6.4 %. Is ionann an cóimheas caipitil
sealadach agus cistí dílse na hinstitiúide arna shloinneadh mar chéatadán de na
sócmhainní atá coigeartaithe i leith riosca agus ítimí lasmuigh den chlár
comhardaithe mar atá leagtha amach in Iarscríbhinn IV.
2.                      
Féadfaidh na húdaráis inniúla, tar éis dóibh dul
i gcomhairle leis an ÚBE, cur i bhfeidhm mhír 1(b) maidir le hinstitiúidí a
tharscaoileadh ar an gcoinníoll go gcomhlíonfar gach ceanglas maidir leis an
gCur Chuige Inmheánach Bunaithe ar Rátálacha atá leagtha amach i gCuid a Trí, Teideal II,
Caibidil 3, Roinn 6 agus na critéir cháilitheachta maidir le húsáid
an Chur Chuige Inmheánaigh Bunaithe ar Rátálacha atá leagtha amach i gCuid a
Trí, Teideal III, Caibidil 4. 
Teideal II
Tuarascálacha agus athbhreithniú
Airteagal 477
Timthriallacht na gceanglas
caipitil
Déanfaidh an Coimisiún, i gcomhar leis an
ÚBE, BERS agus na Ballstáit, agus ag cur rannchuidiú an Bhainc Cheannais
Eorpaigh san áireamh, monatóireacht thréimhsiúil féachaint an bhfuil éifeachtaí
suntasacha ag an Rialachán seo ina iomláine, mar aon le Treoir [inserted
by OP] ar an timthriall eacnamaíoch agus, i bhfianaise an scrúdaithe sin, measfaidh
siad an bhfuil údar le bearta ceartaitheacha. Faoin 31 Nollaig 2013,
tuairisceoidh an ÚBE don Choimisiún maidir lenar cheart modheolaíochtaí na
n-institiúidí faoin gCur Chuige IRB a chomhtháthú ar mhaithe le ceanglais chaipitil
níos inchomparáide, ach comh-thimthriallacht a mhaolú ag an am céanna, agus
maidir leis an dóigh a ndéanfaí é sin.
Bunaithe ar an anailís
sin agus ag cur rannchuidiú an Bhainc Cheannais Eorpaigh san áireamh,
dréachtóidh an Coimisiún tuarascáil dhébhliantúil agus cuirfidh sé faoi bhráid
Pharlaimint na hEorpa agus na Comhairle í, mar aon le tograí iomchuí ar bith.
Tabharfar aitheantas leormhaith do ranníocaíochtaí ó pháirtithe glactha
creidmheasa agus iasachta creidmheasa nuair a bheidh an tuarascáil á dréachtú.
Airteagal 478
Ceanglais cistí dílse maidir le neamhchosaintí i
bhfoirm bannaí faoi chumhdach
Tabharfaidh an Coimisiún, faoin 31 Nollaig 2015
agus tar éis dó dul i gcomhairle leis an ÚBE, tuairisc do Pharlaimint na hEorpa
agus don Chomhairle, mar aon le tograí iomchuí ar bith, faoina bhfuil na
hualuithe riosca atá leagtha síos in Airteagal 124 agus na ceanglais cistí
dílse le haghaidh riosca shonraigh in Airteagal 325(5) leordhóthanach le
haghaidh na n-ionstraimí uile atá cáilithe le haghaidh na láimhseála seo agus faoinar
cheart na critéir atá leagtha síos in Airteagal 124 a dhéanamh níos déine.
Airteagal 479
Neamhchosaintí móra
Faoin 31 Nollaig 2013, déanfaidh
an Coimisiún athbhreithniú agus tuarascáil ar chur chun feidhme Airteagal 389(1)(j)
agus 389(2), lena n-áirítear ar cheart do dhíolúintí in Airteagal 389(2) a
bheith lánroghnach, agus cuirfidh sé an tuarascáil sin, agus togra reachtach, más
iomchuí, faoi bhráid Pharlaimint na hEorpa agus na Comhairle. 
Maidir leis an
bhféidearthacht an lánrogha náisiúnta a dhíothú faoi Airteagal 389(2)(c)
agus maidir le go bhféadfaí í a chur i bhfeidhm ar leibhéal an Aontais,
cuirfear éifeachtúlacht riosca bainistíochta an ghrúpa san áireamh go sonrach
san athbhreithniú, agus áiritheofar, ag an am céanna, go bhfuil cosaintí
leordhóthanacha i bhfeidhm d’fhonn cobhsaíocht airgeadais a áirithiú sna
Ballstáit uile a bhfuil aonán grúpa corpraithe iontu.
Airteagal 480
 Leibhéal an chur i bhfeidhm
1.                      
Faoin 31 Nollaig 2013, déanfaidh an
Coimisiún athbhreithniú agus tuarascáil ar chur i bhfeidhm Chuid a hAon, Teideal II,
agus Airteagal 108(6) agus 108(7) agus cuirfidh sé an tuarascáil sin, agus
togra reachtach, más iomchuí, faoi
bhráid Pharlaimint na hEorpa agus na Comhairle.
2.                      
Faoin 31 Nollaig 2014, déanfaidh an
Coimisiún tuarascáil ar ar cheart feidhm a bheith ag an gceanglas um chumhdach
leachtachta atá leagtha síos in Airteagal 410 maidir le gnólachtaí
infheistíochta agus ar an dóigh ar cheart feidhm a bheith aige maidir leo, agus
cuirfidh sé, tar éis dó dul i gcomhairle leis an ÚBE, an tuarascáil sin, agus togra
reachtach, más iomchuí, faoi bhráid Pharlaimint na
hEorpa agus na Comhairle.
Airteagal 481
Ceanglais maidir le leachtacht
1.                      
Déanfaidh an ÚBE monatóireacht agus
meastóireacht ar na tuarascálacha arna ndéanamh i gcomhréir le hAirteagal 403(1),
thar airgeadraí agus shamhlacha gnó éagsúla. Tabharfaidh
an ÚBE, i ndiaidh dó dul i gcomhairle le BERS, gach bliain agus, den chéad uair
faoin 31 Nollaig 2013, tuarascáil don Choimisiún ar an gcosúlacht go bhféadfadh
tionchar díobhálach ábhartha a bheith ag sonraíocht maidir leis an gceanglas
ginearálta um chumhdach leachtachta in Airteagal 401 bunaithe ar na
critéir maidir le tuairisciú leachtachta i gCuid a Sé Teideal II, a
bhreithnítear ina n-aonair nó go carnach, ar phróifíl ghnó agus ar riosca
institiúidí an Aontais nó ar mhargaí airgeadais nó ar an ngeilleagar agus ar
iasachtú bainc, agus cuirfear fócas faoi leith ar iasachtú chuig fiontair
bheaga agus mheánmhéide agus ar mhaoiniú trádála, lena n-áirítear iasachtú faoi
scéimeanna árachais chreidmheasa onnmhairiúcháin oifigiúla. 
Déanfaidh an ÚBE athbhreithniú ina thuarascáil
go háirithe ar oiriúnacht chalabrú an méid seo a leanas:
(a)     na meicníochtaí lena gcuirtear srian
ar luach na n-insreafaí leachtachta; 
(b)     na heis-sreafaí i gcomhréir le hAirteagal 410(5);
(c)     na caolchorrlaigh
iomchuí chun críocha Airteagal 406 maidir le sócmhainní arna sealbhú i
gcomhréir leis na maoluithe atá leagtha síos in Airteagal 407.
2.                      
Tabharfaidh an ÚBE, faoin 31 Nollaig 2013,
tuarascáil don Choimisiún ar shainmhínithe aonfhoirmeacha ar leachtacht ard
agus an-ard agus ar cháilíocht chreidmheasa sócmhainní inaistrithe chun
chríocha Airteagal 404. Déanfaidh an ÚBE tástáil
go háirithe ar leordhóthanacht na gcritéar seo a leanas agus ar na leibhéil iomchuí
maidir le sainmhínithe den sórt sin:
(a)         
íosmhéid trádála na sócmhainní;
(b)         
íosmhéid trádála gan íoc na sócmhainní;
(c)         
faisnéis praghsála agus iarthrádála thrédhearcach;
(d)         
na céimeanna den cháilíocht chreidmheasa dá
dtagraítear i gCuid a Trí, Teideal II, Caibidil 2; 
(e)         
cuntas cruthaithe ar chobhsaíocht praghsanna; 
(f)           
méid a trádáladh ar an meán agus meánmhéid na
trádála; 
(g)         
raon tairisceana is atairisceana; 
(h)         
an t-am atá fágtha go dtí an aibíocht; 
(i)           
íoschóimheas láimhdeachais.
3.                      
Faoin 31 Nollaig 2015, tabharfaidh an
ÚBE tuairisc don Choimisiún maidir lena mbeadh sé oiriúnach a áirithiú go
n-úsáidfidh institiúidí foinsí cobhsaithe cistithe, lena n-áirítear an measúnú
ar thionchar ar phróifíl ghnó agus riosca institiúidí an Aontais nó ar mhargaí
airgeadais nó ar an ngeilleagar agus iasachtú bainc, agus cuirfear fócas faoi
leith ar iasachtaí a thabhairt d’fhiontair bheaga agus mheánmhéide agus ar
mhaoiniú trádála, lena n-áirítear iasachtú faoi scéimeanna árachais chreidmheasa
onnmhairiúcháin oifigiúla agus faoin dóigh a mbeadh sé oiriúnach é sin a
dhéanamh. 
Faoin 31 Nollaig 2016, cuirfidh an
Coimisiún tuarascáil, ar bhonn na dtuairiscí sin, agus togra reachtach, más
iomchuí, faoi bhráid Pharlaimint na hEorpa agus na Comhairle.
Airteagal 482
Giaráil
1.                      
Faoin 31 Nollaig 2016, cuirfidh an
Coimisiún tuarascáil ar thionchar agus ar éifeachtacht an chóimheasa giarála
faoi bhráid Pharlaimint na hEorpa agus na Comhairle. Nuair is iomchuí, beidh
togra reachtach ag gabháil leis an tuarascáil sin, togra maidir le leibhéal
amháin nó níos mó a thabhairt isteach maidir leis an gcóimheas giarála ar a
mbeadh sé de cheangal ar institiúidí a chomhlíonadh, ina molfaí calabrú
leormhaith do na leibhéil sin agus coigeartuithe ar bith ar an tomhas caipitil
agus ar an tomhas neamhchosanta iomlán mar atá sonraithe in Airteagal 416.
2.                      
Chun críocha mhír 1,
tabharfaidh an ÚBE tuarascáil don Choimisiún faoin 31 Nollaig 2016
maidir leis an méid seo a leanas ar a laghad:
(a)         
an ndéanann na ceanglais atá leagtha amach in Airteagal 75
agus Airteagal 85 de Threoir [inserted by OP] i gcomhréir le hAirteagal 72
agus Airteagal 92 de Threoir [inserted by OP] chun aghaidh a thabhairt ar
riosca na giarála iomarcaí, bainistíocht fhónta institiúidí ar an riosca seo a
áirithiú agus, mura ndéanann, cén feabhsúchán eile a theastaíonn uathu d’fhonn
na cuspóirí sin a áirithiú;
(b)         
an mbeadh gá le hathruithe
ar an modheolaíocht ríofa atá sonraithe in Airteagal 416 lena áirithiú gur
féidir an cóimheas giarála a úsáid mar tháscaire iomchuí maidir le riosca
giarála iomarcaí institiúide - agus más amhlaidh, cad iad na hathruithe a
bheadh i gceist;
(c)         
an bhfuil difríocht
ábhartha, i gcomhthéacs tomhas iomlán neamhchosaintí an chóimheasa giarála a
ríomh, idir luach neamhchosanta na n-ítimí atá liostaithe in Iarscríbhinn II
agus díorthaigh chreidmheasa a chinntear ag úsáid Modh na Neamhchosanta Tosaigh
agus luach na neamhchosanta a chinntear ag úsáid an Mhodha um Marcáil ón
Margadh;
(d)         
an mbeadh sé níos oiriúnaí
cistí dílse nó Ghnáthchothromas Leibhéal 1 a úsáid mar thomhas caipitil an
chóimheasa giarála i gcomhair an chuspóra riosca na giarála iomarcaí a rianú
agus, más amhlaidh, cad é an calabrú cuí maidir leis an gcóimheas giarála a
bheadh i gceist;
(e)         
an bhfuil an fachtóir
coinbhéartachta 10 % maidir le ceangaltais atá inchealaithe go
neamhchoinníollach sách coimeádach bunaithe ar an bhfianaise le linn na
tréimhse breathnóireachta;
(f)           
an bhfuil an mhinicíocht
agus an fhormáid maidir le nochtadh na n-ítimí dá dtagraítear in Airteagal 436
leordhóthanach;
(g)         
an mbeadh 3 % ina
leibhéal iomchuí le haghaidh an chóimheasa giarála bunaithe ar Chaipiteal
Leibhéal I agus, mura mbeadh, cén leibhéal a bheadh ina leibhéal iomchuí;
(h)         
an mbeadh gá le hathruithe ar
chreat an chóimheasa giarála arna fhoráil sa Rialachán seo toisc an cóimheas
giarála a thabhairt isteach mar cheanglas ar institiúidí agus, dá mbeadh, cad
iad na hathruithe a bheadh i gceist;
(i)           
an gcuirfeadh tabhairt
isteach an chóimheasa giarála mar cheanglas ar institiúidí srian go bunúsach ar
riosca na giarála iomarcaí ar thaobh na n-institiúidí sin agus, dá gcuirfeadh, ar
cheart don leibhéal don chóimheas giarála a bheith mar an gcéanna le haghaidh
gach cineáil institiúide nó ar cheart dó a bheith difriúil le haghaidh
cineálacha éagsúla institiúide agus, sa chás deireanach sin, cad é an calabrú
breise a theastódh.
3.                      
Déanfar an tréimhse ón 1 Eanáir 2013
go dtí an 30 Meitheamh 2016 ar a laghad a chuimsiú sa tuarascáil dá
dtagraítear i mír 2 agus cuirfear an méid seo a leanas ar a laghad san
áireamh inti:
(a)         
an tionchar a bhaineann le cóimheas giarála a
thabhairt isteach, arna chinneadh i gcomhréir le hAirteagal 416, mar
cheanglas lena mbeadh ar institiúidí iad seo a leanas a chomhlíonadh:
(i)      margaí airgeadais go ginearálta agus
margaí i gcomhair idirbheart athcheannaigh, díorthach agus bannaí faoi
chumhdach go háirithe;
(ii)      stóinseacht
institiúidí;
(iii)     samhlacha gnó
agus struchtúir institiúidí lasmuigh den chlár comhardaithe; 
(iv)     imirce
neamhchosaintí chuig aonáin nach bhfuil faoi réir maoirseachta stuamachta; 
(v)     nuálaíocht
airgeadais, go háirithe forbairt ionstraimí ina bhfuil giaráil leabaithe;
(vi)     iompar glactha
rioscaí institiúidí;
(vii)    gníomhaíochtaí
imréitigh, glanta agus coimeádta;
(viii)   timthriallacht an
tomhais chaipitil agus tomhas iomlán neamhchosanta an chóimheasa giarála;
(ix)     iasachtú bainc,
agus fócas faoi leith ar iasachtú le fiontair bheaga agus mheánmhéide agus ar
mhaoiniú trádála, lena n-áirítear iasachtú faoi scéimeanna árachais chreidmheasa
onnmhairiúcháin oifigiúla;
(b)         
an idirghníomhaíocht idir an cóimheas giarála
leis na ceanglais cistí dílse bunaithe ar rioscaí agus na ceanglais maidir le
leachtacht mar atá sonraithe sa Rialachán seo;
(c)         
tionchar na ndifríochtaí
cuntasaíochta idir caighdeáin chuntasaíochta is infheidhme faoi Rialachán (CE) Uimh. 1606/2002,
caighdeáin chuntasaíochta is infheidhme faoi Threoir 86/635/CEE agus caighdeáin
ábhartha eile maidir le comparáideacht an chóimheasa giarála. 
Airteagal 483
Neamhchosaintí ar riosca creidmheasa aistrithe
Faoin 31 Nollaig 2013, cuirfidh
an Coimisiún tuarascáil ar thionchar agus ar éifeachtacht fhorálacha Chuid a
Cúig chuig Parlaimint na hEorpa agus chuig an gComhairle i bhfianaise
fhorbairtí an mhargaidh idirnáisiúnta.
Airteagal 484
 Riosca creidmheasa an chontrapháirtí agus Modh na
neamhchosanta tosaigh
Faoin 31 Nollaig 2016, déanfaidh
an Coimisiún athbhreithniú agus tuarascáil ar chur i bhfeidhm Airteagal 270
agus cuirfidh sé an tuarascáil sin, agus togra reachtach, más iomchuí, faoi
bhráid Pharlaimint na hEorpa agus na Comhairle.
Airteagal 485
Neamhchosaintí ar mhiondíol
Laistigh de 24 mí i ndiaidh theacht i
bhfeidhm an Rialacháin seo, déanfaidh an Coimisiún tuarascáil ar thionchar na
gceanglas cistí dílse atá leagtha síos sa Rialachán seo maidir le hiasachtaí a
thabhairt d’fhiontair bheaga agus meánmhéide agus do dhaoine nádúrtha agus
cuirfidh sé an tuarascáil sin, agus togra reachtach, más iomchuí, faoi bhráid
Pharlaimint na hEorpa agus na Comhairle.
Chun na gcríoch sin, tabharfaidh an UBÉ
tuairisc orthu seo a leanas don Choimisiún maidir le hAirteagal 118:
(a)                   
comparáid idir caillteanais chreidmheasa iarbhír
gan choinne maidir le hiasachtaí a thabhairt d’fhiontair bheaga agus
mheánmhéide agus daoine nádúrtha laistigh den Aontas Eorpach thar shaolré
iomlán eacnamaíoch agus na caillteanais chreidmheasa gan choinne bunaithe ar an
hualuithe riosca creidmheasa is infheidhme maidir le hiasachtaí a thabhairt
d’fhiontair bheaga agus mheánmhéide;
(b)                   
anailís faoina gcuireann an
teorainn EUR 1 milliún srian ar chur i bhfeidhm iomchuí an ualaithe riosca.
Airteagal 486
Sainmhíniú ar chaipiteal
incháilithe 
Faoin 31 Nollaig 2013, déanfaidh
an Coimisiún athbhreithniú agus tuarascáil ar oiriúnacht an tsainmhínithe ar
chaipiteal incháilithe atá á chur i bhfeidhm chun críocha Theideal IV de Chuid
a Dó agus de Chuid a Ceathair agus cuirfidh sé an tuarascáil sin, agus togra
reachtach, más iomchuí, faoi bhráid Pharlaimint na hEorpa agus na Comhairle.
CUID A hAON DÉAG
FORÁLACHA CRÍOCHNAITHEACHA
Airteagal 487
1.                      
Faoi réir mhír 2, beidh feidhm ag an Rialachán
seo ón 1 Eanáir 2013 i leith.
2.                      
Beidh feidhm ag Airteagal 436(1) ón
1 Eanáir 2015 i leith.
Airteagal 488
Tiocfaidh an Rialachán seo i bhfeidhm an lá
tar éis lá a fhoilsithe in Iris Oifigiúil an Aontais Eorpaigh.
Beidh an Rialachán seo ina
cheangal go huile agus go hiomlán agus beidh sé infheidhme go díreach i ngach
Ballstát.
Arna dhéanamh sa Bhruiséil, an
Thar ceann Pharlaimint na hEorpa              Thar
ceann na Comhairle
An tUachtarán                                               An
tUachtarán
Iarscríbhinn I
Aicmiú ítimí atá lasmuigh den chlár comhardaithe
1.                      
Lánriosca:
–                        
Ráthaíochtaí de chineál ionadaithe creidmheasa,
–                        
Díorthaigh chreidmheasa,
–                        
Glacachtaí,
–                        
Formhuinithe ar bhillí nach bhfuil ainm
institiúide eile orthu,
–                        
Idirbhearta iontaofa,
–                        
Litreacha creidmheasa teannta
neamh-inchúlghairthe de chineál ionadaithe creidmheasa,
–                        
Sócmhainní a ceannaíodh faoi chomhaontuithe
réamhcheannaigh glan amach,
–                        
Réamhthaiscí réamh-mhalairte,
–                        
Cion neamhíoctha de scaireanna agus urrúis atá
páirtíoctha,
–                        
Comhaontuithe maidir le sócmhainní a dhíol agus
a athcheannach mar atá sainithe in Airteagal 12(3) agus (5) de Threoir
86/635/CEE,
–                        
Ítimí eile ina n-iompraítear lánriosca freisin.
2.                      
Meánriosca:
–                        
Creidmheasanna doiciméadacha eisithe agus
dearbhaithe (féach ‘Meánriosca/íosriosca’ chomh maith),
–                        
Barántais agus slánaíochtaí (lena n-áirítear
bannaí tairisceana, feidhmíochta, custaim agus cánach) agus ráthaíochtaí de
chineál ionadaithe creidmheasa,
–                        
Litreacha creidmheasa teannta
neamh-inchúlghairthe nach de chineál ionadaithe creidmheasa iad,
–                        
Saoráidí creidmheasa neamhtharraingthe
(comhaontuithe maidir le hiasachtaí a thabhairt, urrúis a cheannach,
ráthaíochtaí nó saoráidí glactha a chur ar fáil) a bhfuil aibíocht tosaigh níos
faide ná bliain amháin acu,
–                        
Saoráidí eisiúna nótaí (NIFanna) agus saoráidí
frithgheallta imrothlacha (RUFanna), 
–                        
Ítimí eile ina n-iompraítear meánriosca agus mar
a thuairiscítear iad don ÚBE. 
3.                      
Meánriosca/íosriosca:
–                        
Creidmheasanna doiciméadacha ina bhfuil loingsiú
bunúsach ina chomhthaobhacht agus idirbhearta féinleachtaitheacha eile,
–                        
Saoráidí creidmheasa neamhtharraingthe ina
gcuimsítear comhaontuithe maidir le hiasachtaí a thabhairt, urrúis a cheannach,
ráthaíochtaí nó saoráidí glactha a chur ar fáil a bhfuil aibíocht tosaigh suas
le bliain amháin, bliain amháin san áireamh, acu nach féidir a chur ar ceal gan
choinníoll tráth ar bith gan fógra nó nach bhforáiltear go héifeachtach iontu maidir
le huathchealú de bharr meathlaithe in acmhainneacht chreidmheasa an iasachtaí,
–                        
Ítimí eile ina n-iompraítear
meánriosca/íosriosca agus mar a thuairiscítear iad don ÚBE.
4.                      
Íosriosca:
–                        
Saoráidí creidmheasa neamhtharraingthe ina
gcuimsítear comhaontuithe maidir le hiasachtaí a thabhairt, urrúis a cheannach,
ráthaíochtaí nó saoráidí glactha a chur ar fáil agus is féidir a chur ar ceal
gan choinníoll tráth ar bith gan fógra, nó nach bhforáiltear go héifeachtach
iontu maidir le huathchealú de bharr meathlaithe in acmhainneacht chreidmheasa
an iasachtaí. Féadfar a mheas go bhfuil na línte creidmheasa miondíola
inchealaithe go neamhchoinníollach má cheadaíonn na téarmaí don institiúid iad
a chealú an oiread is atá ceadaithe faoi reachtaíocht um chosaint tomhaltóirí
agus reachtaíocht ghaolmhar; agus
–                        
Ítimí eile ina n-iompraítear íosriosca agus mar
a thuairiscítear iad don ÚBE.
Iarscríbhinn II
Cineálacha díorthach
1.                      
Conarthaí ráta úis:
(a)         
babhtálacha rátaí úis airgeadra aonair;
(b)         
babhtálacha bonnrátaí;
(c)         
comhaontuithe ar réamhráta;
(d)         
todhchaíochtaí ráta úis;
(e)         
roghanna rátaí úis ceannaithe;
(f)           
conarthaí eile dá samhail.
2.                      
Conarthaí i malairt eachtrach agus conarthaí
maidir le hór:
(a)         
babhtálacha rátaí úis trasairgeadra;
(b)         
réamhchonarthaí i malairt eachtrach;
(c)         
todhchaíochtaí airgeadra;
(d)         
roghanna airgeadra ceannaithe;
(e)         
conarthaí eile dá samhail;
(f)           
conarthaí de shamhail (a) go (e) maidir le hór.
3.                      
Conarthaí de shamhail na gconarthaí sin i bpointí
1(a) go (e) agus 2(a) go (d) maidir le hítimí nó innéacsanna tagartha eile.
Áirítear leis seo ar a laghad gach ionstraim atá sonraithe i bpointí 4 go 7, 9
agus 10 de Roinn C d’Iarscríbhinn I a ghabhann le Treoir 2004/39/CE
nach n-áirítear ar shlí eile i bpointí 1 nó 2. 
Iarscríbhinn III
Ítimí faoi réir tuairiscithe fhorlíontaigh maidir le
sócmhainní leachtacha
1.                      
airgead tirim;
2.                      
cúlchistí an bhainc cheannais, a mhéid is gur
féidir na cúlchistí sin a íostarraingt i dtréimhsí anáis;
3.                      
urrúis inaistrithe in
ionannas le héilimh ar stáit, ar bhainc cheannais, ar aonáin earnála poiblí, ar
rialtais réigiúnacha agus údaráis áitiúla, ar an mBanc le haghaidh Socruithe
Idirnáisiúnta, ar an gCiste Airgeadaíochta Idirnáisiúnta, ar an gCoimisiún
Eorpach, nó ar bhainc forbartha iltaobhacha, nó éilimh arna ráthú acu sin, agus
na coinníollacha seo ar fad a leanas á gcomhlíonadh:
(a)         
sanntar ualú riosca 0 % dóibh faoi Roinn 2
de Theideal III, Caibidil 2;
(b)         
déantar iad a thrádáil i gcomhaontú
athcheannaigh domhain agus gníomhach nó margaí airgid thirim arb é is
príomhthréith iontu leibhéal íseal comhchruinnithe;
(c)         
tá siad cruthaithe mar fhoinse iontaofa
leachtachta trí chomhaontú athcheannaigh nó trí dhíolachán fiú le linn dálaí
anáis sa mhargadh;
(d)         
ní ionann iad agus oibleagáid institiúide nó
ceann ar bith dá haonáin chleamhnaithe.
4.                      
urrúis inaistrithe seachas na hurrúis sin dá
dtagraítear i bpointe (3) in ionannas le héilimh ar stáit nó ar bhainc
cheannais nó le héilimh arna ráthú acu, a eisíodh in airgeadra intíre an stáit
nó an bhainc cheannais, a mhéid is go bhfuil sealbhú féich den sórt sin
comhoiriúnach le riachtanais leachtachta oibríochtaí an bhainc san airgeadra sin;
5.                      
urrúis inaistrithe in ionannas le héilimh ar stáit,
ar bhainc cheannais, ar aonáin earnála poiblí, ar rialtais réigiúnacha agus
údaráis áitiúla, ar an gCoimisiún Eorpach, nó ar bhainc forbartha iltaobhacha
nó éilimh arna ráthú acu agus na coinníollacha seo a leanas ar fad á
gcomhlíonadh:
(a)         
sanntar ualú riosca 20 % dóibh faoi Roinn 2
de Theideal III, Caibidil 2;
(b)         
déantar iad a thrádáil i gcomhaontú
athcheannaigh domhain agus gníomhach nó margaí airgid thirim arb é is
príomhthréith iontu leibhéal íseal comhchruinnithe;
(c)         
tá siad cruthaithe mar fhoinse iontaofa
leachtachta trí chomhaontú athcheannaigh nó trí dhíolachán fiú le linn dálaí
anáis sa mhargadh;
(d)         
ní ionann iad agus oibleagáid institiúide nó
ceann ar bith dá haonáin chleamhnaithe.
6.                      
urrúis inaistrithe seachas na cinn sin dá
dtagraítear i bpointí (3) go (5) a cháilíonn d’ualú riosca 20 % nó níos mó
ná sin faoi Roinn 2 de Theideal III, Caibidil 2 nó atá rátáilte go
hinmheánach go bhfuil cháilíocht chreidmheasa acu, agus coinníoll ar bith de na
coinníollacha seo a leanas á chomhlíonadh:
(a)         
ní ionann iad agus éileamh ar SSPE, institiúid
nó ceann ar bith dá haonáin chleamhnaithe;
(b)         
is bannaí iad mar atá
sainithe in Airteagal 22(4) de Threoir 85/611/CEE agus cáilíonn siad don
láimhseáil in Airteagal 124.
Iarscríbhinn IV
Sócmhainní atá coigeartaithe i leith riosca agus ítimí
atá lasmuigh den chlár comhardaithe maidir leis an gcóimheas caipitil sealadach
Cuid 1 - Sainmhínithe
1.                      
cuimsítear i “gCrios A” na Ballstáit ar fad agus
na tíortha eile ar fad atá ina gcomhaltaí iomlána den Eagraíocht um Chomhar
agus Forbairt Eacnamaíochta (ECFE) agus na tíortha sin a bhfuil socruithe
iasachtaithe speisialta tugtha i gcrích acu leis an gCiste Airgeadaíochta
Idirnáisiúnta (CAI) a bhaineann le socruithe ginearálta iasachtaithe an Chiste
(GAB). Beidh bac ar thír ar bith ina ndéantar a fiachas ceannasach seachtrach a
athsceidealú, áfach, ó Chrios A ar feadh tréimhse cúig bliana;
2.                      
cuimsítear i ”gCrios B" gach tír nach
bhfuil i gCrios A;
3.                      
ciallaíonn “Institiúidí creidmheasa Chrios
A" gach institiúid chreidmheasa atá údaraithe sna Ballstáit, lena
n-áirítear a mbrainsí i dtríú tíortha, agus gach institiúid chreidmheasa atá
údaraithe i dtíortha eile Chrios A lena n-áirítear a mbrainsí;
4.                      
ciallaíonn “Institiúidí creidmheasa Chrios B”
gach institiúid chreidmheasa atá údaraithe lasmuigh de Chrios A, lena
n-áirítear a mbrainsí laistigh den Aontas;
5.                      
ciallaíonn “an earnáil neamhbhainc” gach
iasachtaí seachas institiúidí creidmheasa, rialtais láir agus bainc cheannais,
rialtais réigiúnacha agus údaráis áitiúla, an tAontas Eorpach, an Banc Eorpach
Infheistíochta (BEI) agus bainc forbartha iltaobhacha;
6.                      
bainc forbartha iltaobhacha dá dtagraítear in Airteagal 112.
Cuid 2 - sócmhainní atá coigeartaithe
i leith riosca agus ítimí atá lasmuigh den chlár comhardaithe
7.                      
Sannfar méideanna de riosca creidmheasa, arna
sloinneadh mar ualuithe céatadáin, d'ítimí sócmhainne i gcomhréir le Cuid 3
agus Cuid 4, agus go heisceachtúil le Cuid 5. Déanfar an luach ar gach
sócmhainn de réir na leabhar a iolrú ansin faoin ualú ábhartha d’fhonn teacht
ar luach atá coigeartaithe i leith riosca.
8.                      
I gcás na n-ítimí lasmuigh den chlár
comhardaithe atá liostaithe in Iarscríbhinn 1, úsáidfear ríomh dhá chéim arna
leagan síos i bPointe 17.
9.                      
I gcás na n-ítimí lasmuigh den chlár
comhardaithe dá dtagraítear i bPointe 17, déanfar na costais a d’fhéadfadh a
bheith i gceist le conarthaí a ionadú i gcás mainneachtana contrapháirtí a
ríomh trí cheann amháin den dá mhodh atá leagtha amach in Iarscríbhinn II.
Déanfar na costais a iolrú faoi ualuithe an chontrapháirtí ábhartha i bpointí
11-15, cé is moite de na hualuithe 100 % dá bhforáiltear ann, agus déanfar
iad sin a ionadú le hualuithe 50 % d’fhonn teacht ar luachanna atá coigeartaithe
i leith riosca.
10.                  
Beidh iomlán luachanna coigeartaithe i leith
riosca na sócmhainní agus na n-ítimí lasmuigh den chlár comhardaithe a luaitear
i bpointí 8 agus 9 ina n-ainmneoir ar an gcóimheas sócmhainneachta.
Cuid 3 - Ualuithe riosca
11.                  
Cuirfear na hualuithe seo a leanas i bhfeidhm maidir
leis na catagóirí éagsúla d’ítimí sócmhainne, cé go bhféadfaidh na húdaráis
inniúla ualuithe níos airde a shocrú de réir mar is cuí leo:
12.                  
Ualú nialais
(a)         
airgead ar láimh agus ítimí coibhéiseacha;
(b)         
ítimí sócmhainne arb éard iad éilimh ar rialtais
láir agus ar bhainc cheannais Chrios A;
(c)         
ítimí sócmhainne arb éard iad éilimh ar an
Aontas Eorpach;
(d)         
ítimí sócmhainne arb éard iad éilimh ina
n-iompraítear ráthaíochtaí follasacha rialtais láir agus bhainc cheannais
Chrios A nó an Aontais Eorpaigh;
(e)         
ítimí sócmhainne arb éard iad éilimh ar rialtais
láir agus ar bhainc cheannais Chrios B atá ainmnithe agus cistithe in
airgeadraí náisiúnta na n-iasachtaithe;
(f)           
ítimí sócmhainne arb éard iad éilimh ina
n-iompraítear ráthaíochtaí follasacha rialtais láir agus bhainc cheannais
Chrios B atá ainmnithe agus cistithe san airgeadra náisiúnta is coiteann don
ráthóir agus don iasachtaí;
(g)         
ítimí sócmhainne atá urraithe chun sástacht na
n-údarás inniúil, le comhthaobhacht i bhfoirm urrúis rialtais láir nó bhainc cheannais
Chrios A nó urrúis arna n-eisiúint ag an Aontas Eorpach nó trí thaiscí airgid a
cuireadh san institiúid iasachta nó trí dheimhnithe taisce nó ionstraimí dá
samhail arna n-eisiúint agus arna dtaisceadh ag an institiúid iasachta; 
13.                  
ualú 20 %
(a)         
ítimí sócmhainne arb éard iad éilimh ar an BEI;
(b)         
ítimí sócmhainne arb éard iad éilimh ar bhainc
forbartha iltaobhacha;
(c)         
ítimí sócmhainne arb éard iad éilimh ina
n-iompraítear ráthaíocht fhollasach an BEI;
(d)         
ítimí sócmhainne arb éard iad éilimh ina
n-iompraítear ráthaíochtaí follasacha banc forbartha iltaobhacha;
(e)         
ítimí sócmhainne arb éard iad éilimh ar rialtais
réigiúnacha nó údaráis áitiúla Chrios A, faoi réir Chuid 4;
(f)           
ítimí sócmhainne arb éard
iad éilimh ina n-iompraítear ráthaíochtaí follasacha rialtais réigiúnacha nó
údaráis áitiúla Chrios A, faoi réir Chuid 4;
(g)         
ítimí sócmhainne arb éard iad
éilimh ar institiúidí creidmheasa Chrios A ach nach cistí dílse institiúidí den
sórt sin iad;
(h)         
ítimí sócmhainne arb éard
iad éilimh ag a bhfuil aibíocht de bhliain amháin nó níos lú, ar institiúidí
creidmheasa Chrios B, seachas urrúis arna n-eisiúint ag institiúidí den sórt a
aithnítear mar chomhpháirteanna dá gcistí dílse;
(i)           
ítimí sócmhainne ina
n-iompraítear ráthaíocht fhollasach institiúidí creidmheasa Chrios A;
(j)           
ítimí sócmhainne arb éard
iad éilimh ag a bhfuil aibíocht de bhliain amháin nó níos lú ina n-iompraítear
ráthaíochtaí follasacha institiúidí creidmheasa Chrios B;
(k)         
ítimí sócmhainne atá
urraithe, chun sástacht na n-údarás inniúil, le comhthaobhacht i bhfoirm urrús
arna n-eisiúint ag an BEI nó ag bainc forbartha iltaobhacha;
(l)           
ítimí airgid atá á gcruinniú;
14.                  
ualú 50 %
(a)         
iasachtaí a urraítear go hiomlán, chun sástacht
na n-údarás inniúil, le morgáistí ar réadmhaoin chónaithe atá nó a bheidh
áitithe ag an iasachtaí, agus iasachtaí a urraítear go hiomlán, chun sástacht
na n-údarás inniúil, le scaireanna i gcuideachtaí tithíochta cónaithe san
Fhionlainn, atá ag feidhmiú i gcomhréir leis an dlí
Fionlannach 1991 a bhaineann le cuideachtaí tithíochta nó
reachtaíocht choibhéiseach ina dhiaidh sin, maidir le réadmhaoin chónaithe atá
nó a bheidh áitithe nó ar cíos ag an úinéir;
(b)         
“urrúis le taca morgáistí" is féidir a
láimhseáil mar iasachtaí dá dtagraítear i bpointe (a), má mheasann na húdaráis
inniúla, ag féachaint don chreat dlíthiúil atá i bhfeidhm i ngach Ballstát, go
bhfuil siad coibhéiseach i bhfianaise an riosca creidmheasa. Gan dochar do na
cineálacha urrús a d’fhéadfaí a chur san áireamh sna coinníollacha i bpointe 1
seo agus go bhfuil siad ábalta iad a chomhlíonadh, d’fhéadfadh sé go mbeadh
ionstraimí de réir bhrí Iarscríbhinn I C (1) agus C (3) de Threoir 2004/39/CE
san áireamh in “urrúis le taca morgáistí”. Ní mór do na húdaráis inniúla a
bheith sásta go sonrach:
(i)      go bhfuil urrúis den sórt sin
tacaithe go hiomlán agus go díreach le comhthiomsú morgáistí den chineál céanna
agus na cinn atá sainithe i bpointe (a) agus go bhfeidhmíonn siad go hiomlán
nuair a chruthaítear na hurrúis le taca morgáistí;
(ii)      go bhfuil muirear ardtosaíochta
inghlactha ar ítimí na mbunsócmhainní morgáiste atá sealbhaithe go díreach ag
infheisteoirí in urrúis le taca morgáistí nó thar a gceann ag iontaobhaí nó ag ionadaí
sainordaitheach sa chéatadán céanna leis na hurrúis atá ina seilbh;
(c)         
réamhíocaíochtaí agus ioncam fabhraithe: beidh
na sócmhainní seo faoi réir an ualaithe a fhreagraíonn don chontrapháirtí i
gcás ina bhfuil institiúid ábalta é a chinneadh i gcomhréir le Treoir 86/635/CEE.
I gcás nach bhfuil sí ábalta an contrapháirtí a chinneadh, cuirfidh sí ualú
bunráta 50 % i bhfeidhm;
15.                  
ualú 100 %
(a)         
ítimí sócmhainne arb éard iad éilimh ar rialtais
láir agus ar bhainc cheannais Chrios B ach amháin nuair atá siad ainmnithe agus
cistithe in airgeadraí náisiúnta an iasachtaí;
(b)         
ítimí sócmhainne arb éard iad éilimh ar rialtais
réigiúnacha nó údaráis áitiúla Chrios B;
(c)         
ítimí sócmhainne arb éard iad éilimh ina
n-iompraítear aibíocht de bhliain amháin nó níos lú ar institiúidí creidmheasa
Chrios B;
(d)         
ítimí sócmhainne arb éard iad éilimh ar
earnálacha neamhbhainc Chrios A agus Chrios B;
(e)         
“Sócmhainní” inláimhsithe de réir bhrí Airteagal 4(10)
de Threoir 86/635/CEE;
(f)           
sealúchais scaireanna, rannpháirtíocht agus
comhpháirteanna eile de chistí dílse institiúidí creidmheasa eile nach ndéantar
a asbhaint as cistí dílse na n-institiúidí iasachta;
(g)         
gach sócmhainn eile ach amháin i gcás ina
n-asbhaintear iad as cistí dílse;
16.                  
Beidh feidhm ag an láimhseáil seo a leanas maidir
le hítimí lasmuigh den chlár comhardaithe seachas na cinn a chumhdaítear i
bpointe 17. Déanfar iad a ghrúpáil ar dtús de réir na ngrúpálacha riosca atá
leagtha amach in Iarscríbhinn II. Cuirfear san áireamh luach iomlán na n-ítimí
lánriosca, 50 % de luach na n-ítimí meánriosca agus 20 % de na n-ítimí
meánriosca/íosriosca, agus socrófar luach na n-ítimí íosriosca ag nialas. Is í
an dara céim na luachanna lasmuigh den chlár comhardaithe, coigeartaithe mar a
léirítear thuas, a iolrú faoi na hualuithe is inchurtha i leith na
gcontrapháirtithe ábhartha i gcomhréir leis an láimhseáil ar ítimí sócmhainne
mar a leagtar síos i bpointí 11-15 agus Cuid 4. I gcás socruithe
díolacháin agus athcheannaigh sócmhainne agus réamhcheannaithe glan amach, is
iad na hualuithe riosca a bheidh i gceist ná iad sin a cheanglaítear ar na
sócmhainní atá i gceist agus ní na contrapháirtithe sna hidirbhearta. Féadfar
an chuid de chaipiteal suibscríofa neamhíoctha leis an gCiste Eorpach
Infheistíochta a ualú ag 20 %.
17.                  
Cuirfear na modhanna atá leagtha amach in Iarscríbhinn II
i bhfeidhm maidir leis na hítimí lasmuigh den chlár comhardaithe atá liostaithe
in Iarscríbhinn I cé is moite de:
(a)         
conarthaí arna dtrádáil ar mhalartáin aitheanta,
(b)         
conarthaí i malairt eachtrach (cé is moite de
chonarthaí maidir le hór) a bhfuil aibíocht tosaigh de 14 lá féilire nó níos lú
acu.
18.                  
I gcás ina n-iompraítear ráthaíochtaí follasacha
in ítimí lasmuigh den chlár comhardaithe, déanfar iad a ualú amhail is gur
tabhaíodh iad thar ceann an ráthóra seachas thar ceann an chontrapháirtí. I
gcás ina n-urraítear an neamhchosaint fhéideartha a thagann ó na hidirbhearta
lasmuigh den chlár comhardaithe go hiomlán, chun sástacht na n-údarás inniúil,
le ceann ar bith de na hítimí sócmhainne a aithnítear mar chomhthaobhacht i
bpointí 12(g) agus 13(k), beidh feidhm ag ualuithe 0 % nó 20 % atá spleách
ar an gcomhthaobhacht lena mbaineann.
19.                  
Féadfaidh na Ballstáit ualú 50 % a chur i
bhfeidhm maidir le hítimí lasmuigh den chlár comhardaithe arb urraí nó
ráthaíochtaí iad de chineál ionadaithe creidmheasa atá ráthaithe go hiomlán,
chun sástacht na n-údarás inniúil, le morgáistí lena gcomhlíontar na
coinníollacha atá leagtha amach i bpointe 14(a), faoi réir an ráthóir ceart
díreach a bheith aige maidir le comhthaobhacht den sórt sin.
20.                  
I gcás ina dtugtar ualú níos ísle d’ítimí
sócmhainne agus d’ítimí lasmuigh den chlár comhardaithe de bharr ráthaíochtaí
follasacha nó comhthaobhacht atá inghlactha ag na húdaráis inniúla a bheith
ann, cuirfear an t-ualú níos ísle i bhfeidhm maidir leis an gcuid sin atá
ráthaithe nó cumhdaithe go hiomlán leis an gcomhthaobhacht amháin.
Cuid 4 - Ualú éileamh ar rialtais
réigiúnacha nó ar údaráis áitiúla na mBallstát
21.                  
D’ainneoin cheanglais phointe 13, féadfaidh na
Ballstáit ualú nialais a shocrú dá rialtais réigiúnacha nó údaráis áitiúla i
gcás nach bhfuil aon difríocht ó thaobh riosca de idir éilimh ar rialtais
réigiúnacha nó údaráis áitiúla agus éilimh ar a rialtais láir de bharr
chumhachtaí na rialtas réigiúnach agus na n-údarás inniúil maidir le hioncam a
bhailiú agus de bharr na sainsocruithe institiúideacha a bhfuil sé mar thionchar
acu deiseanna mainneachtana na rialtas réigiúnach agus na n-údarás áitiúil a
laghdú. Beidh feidhm ag ualú nialais a shocraítear i gcomhréir leis na critéir
sin ar éilimh ar dhaoine eile agus ar ítimí lasmuigh den chlár comhardaithe a
tabhaíodh thar ceann na rialtas réigiúnach agus na n-údarás áitúil lena
mbaineann agus éilimh ar dhaoine eile agus ar ítimí lasmuigh den chlár
comhardaithe a tabhaíodh thar ceann daoine eile agus atá ráthaithe ag na
rialtais réigiúnacha agus na húdaráis áitiúla sin nó urraithe, chun sástacht na
n-údarás inniúil lena mbaineann, le comhthaobhacht i bhfoirm na n-urrús arna
n-eisiúint ag na rialtais réigiúnacha nó údaráis áitiúla sin.
22.                  
Tabharfaidh na Ballstáit fógra don ÚBE má
chreideann siad go mbeidh údar le hualú nialais i gcomhréir leis na critéir atá
leagtha síos i bpointe 21. Féadfaidh Ballstáit eile an fhéidearthacht a
thairiscint d’institiúidí creidmheasa, faoi mhaoirseacht a n-údarás inniúil,
ualú nialais a chur i bhfeidhm i gcás ina bhfuil gnó á ndéanamh acu leis na
rialtais réigiúnacha nó údaráis áitiúla lena mbaineann nó i gcás ina bhfuil
éilimh á sealbhú acu atá ráthaithe ag rialtais réigiúnacha nó údaráis áitiúla,
lena n-áirítear comhthaobhacht i bhfoirm urrús.
Cuid 5 - Ualú eile
23.                  
Gan dochar do phointe 21, féadfaidh na Ballstáit
ualú 20 % a chur i bhfeidhm maidir le hítimí sócmhainne atá urraithe, chun
sástacht na n-údarás inniúil lena mbaineann, le comhthaobhacht i bhfoirm urrús
arna n-eisiúint ag rialtais réigiúnacha nó ag údaráis áitiúla Chrios A, le
taiscí arna gcur isteach in institiúidí creidmheasa Chrios A seachas an
institiúid iasachta, nó le deimhnithe taisce nó ionstraimí dá samhail arna
n-eisiúint ag institiúidí creidmheasa.
24.                  
Féadfaidh na Ballstáit ualú 10 % a chur i
bhfeidhm maidir le héilimh ar institiúidí a shainfheidhmíonn sna margaí
idirbhainc agus fiachais phoiblí ina mBallstáit bhaile agus faoi réir
dlúthmhaoirseachta ag na húdaráis inniúla i gcás ina bhfuil na hítimí
sócmhainne sin urraithe go hiomlán, chun sástacht na mBallstát baile, le
meascán ítimí sócmhainne dá dtagraítear i bpointí 12 agus 13 atá aitheanta ag
an mBallstát baile mar chinn a chuimsíonn comhthaobhacht leordhóthanach.
25.                  
Tabharfaidh na Ballstáit fógra don ÚBE maidir le
forálacha ar bith a ghlacfar de bhun phointe 23 agus phointe 24 agus maidir
leis na cúiseanna leis na forálacha sin.
Cuid 6 - Comhlachtaí riaracháin
agus gnóthais neamhthráchtála
26.                  
Chun críocha phointe 13, féadfaidh na húdaráis
inniúla a áireamh faoi choincheap na rialtas réigiúnach agus na n-údarás áitiúil
comhlachtaí riaracháin neamhthráchtála a bheidh freagrach do rialtais
réigiúnacha nó údaráis áitiúla nó údaráis, a fheidhmeoidh, i dtuairim na
n-údarás inniúil, na freagrachtaí céanna le húdaráis réigiúnacha agus áitiúla.
27.                  
Féadfaidh na húdaráis inniúla a áireamh freisin faoi
choincheap na rialtas réigiúnach agus na n-údarás áitiúil, eaglaisí agus pobail
reiligiúnacha arna gcomhdhéanamh i bhfoirm duine dhlítheanaigh faoin dlí
poiblí, sa mhéid is go mbailíonn siad cánacha i gcomhréir le reachtaíocht a
thugann de cheart dóibh sin a dhéanamh. Mar sin féin, ní bheidh feidhm sa chás
seo ag na roghanna atá leagtha amach i gCuid 4.
Iarscríbhinn
5
Tábla comhghaoil
 An Rialachán seo || Treoir 2006/48/CE || Treoir 2006/49/CE 
 Airteagal 1 ||   ||   
 Airteagal 2 ||   ||   
 Airteagal 3 ||   ||   
 Airteagal 4(1), (3)-(5), (10), (16)-(22), (24-38), (42), (47), (60), (61), (63), (66), (67), (71), (72) ||  Airteagal 4 ||   
 Airteagal 4(6), (7), (56), (81) ||   || Airteagal 3 
 Airteagal 4(2), (9), (11)-(15), (23), (40), (41), (48), (55), (57), (59), (62), (64), (65), (68), (69), (70), (73)-(80), (82)-(86) ||   ||   
 Airteagal 4(50) || Airteagal 77 ||   
 Airteagal 4 ||   || Airteagal 3(1)m 
 Airteagal 4 ||   || Airteagal 3(1)o 
 Airteagal 4 ||   || Airteagal 3(1)e 
 Airteagal 4 || Airteagal 4(14) ||   
 Airteagal 4 || Airteagal 4(16) ||   
 Airteagal 4 || Airteagal 4(4) || Airteagal 3(3)c 
 Airteagal 4 || Airteagal 4(5) ||   
 Airteagal 5(1) || Airteagal 68(1) ||   
 Airteagal 5(2) || Airteagal 68(2) ||   
 Airteagal 5(3) || Airteagal 68(3) ||   
 Airteagal 5(4) ||   ||   
 Airteagal 5(5) ||   ||   
 Airteagal 6(1) || Airteagal 69(1) ||   
 Airteagal 6(2) || Airteagal 69(2) ||   
 Airteagal 6(3) || Airteagal 69(3) ||   
 Airteagal 7(1) ||   ||   
 Airteagal 7(2) ||   ||   
 Airteagal 7(3) ||   ||   
 Airteagal 8(1) || Airteagal 70(1) ||   
 Airteagal 8(2) || Airteagal 70(2) ||   
 Airteagal 8(3) || Airteagal 70(3) ||   
 Airteagal 9 || Airteagal 3(1) ||   
 Airteagal 10(1) || Airteagal 71(1) ||   
 Airteagal 10(2) || Airteagal 71(2) ||   
 Airteagal 10(3) ||   ||   
 Airteagal 10(4) ||   ||   
 Airteagal 11 ||   ||   
 Airteagal 12(1) || Airteagal 72(1) ||   
 Airteagal 12(2) || Airteagal 72(2) ||   
 Airteagal 12(3) || Airteagal 72(3) ||   
 Airteagal 12(4) ||   ||   
 Airteagal 13(1) || Airteagal 73(3) ||   
 Airteagal 13(2) ||   ||   
 Airteagal 13(3) ||   ||   
 Airteagal 14 ||   || Airteagal 22(1) 
 Airteagal 15(1) ||   || Airteagal 23 
 Airteagal 15(2) ||   ||   
 Airteagal 15(3) ||   ||   
 Airteagal 16(1)-(3) || Airteagal 133(1) ||   
 Airteagal 16(4) || Airteagal 133(2) ||   
 Airteagal 16(5) || Airteagal 133(3) ||   
 Airteagal 16(6) || Airteagal 134(1) ||   
 Airteagal 16(7) ||   ||   
 Airteagal 16(8) || Airteagal 134(2) ||   
 Airteagal 17(1) || Airteagal 73(1) ||   
 Airteagal 17(2) ||   ||   
 Airteagal 17(3) ||   ||   
 Airteagal 18(1) ||   ||   
 Airteagal 18(2) ||   ||   
 Airteagal 18(3) ||   ||   
 Airteagal 18(4) ||   ||   
 Airteagal 18(5) ||   ||   
 Airteagal 18(6) ||   ||   
 Airteagal 18(7) ||   ||   
 Airteagal 19(1) ||   ||   
 Airteagal 19(2) ||   ||   
 Airteagal 19(3) ||   ||   
 Airteagal 19(4) ||   ||   
 Airteagal 20 || Airteagal 73(2) ||   
 Airteagal 21 ||   || Airteagal 3(1), an dara fomhír 
 Airteagal 22 ||   ||   
 Airteagal 23 ||   ||   
 Airteagal 24 ||   ||   
 Airteagal 25 ||   ||   
 Airteagal 26 ||   ||   
 Airteagal 27 ||   ||   
 Airteagal 28 ||   ||   
 Airteagal 29 ||   ||   
 Airteagal 30 ||   ||   
 Airteagal 31 ||   ||   
 Airteagal 32 ||   ||   
 Airteagal 33 ||   ||   
 Airteagal 34 ||   ||   
 Airteagal 35 ||   ||   
 Airteagal 36 ||   ||   
 Airteagal 37 ||   ||   
 Airteagal 38 ||   ||   
 Airteagal 39 ||   ||   
 Airteagal 40 ||   ||   
 Airteagal 41 ||   ||   
 Airteagal 42 ||   ||   
 Airteagal 43 ||   ||   
 Airteagal 44 ||   ||   
 Airteagal 45 ||   ||   
 Airteagal 46 ||   ||   
 Airteagal 47 ||   ||   
 Airteagal 48 ||   ||   
 Airteagal 49 ||   ||   
 Airteagal 50 ||   ||   
 Airteagal 51 ||   ||   
 Airteagal 52 ||   ||   
 Airteagal 53 ||   ||   
 Airteagal 54 ||   ||   
 Airteagal 55 ||   ||   
 Airteagal 56 ||   ||   
 Airteagal 57 ||   ||   
 Airteagal 58 ||   ||   
 Airteagal 59 ||   ||   
 Airteagal 60 ||   ||   
 Airteagal 61 ||   ||   
 Airteagal 62 ||   ||   
 Airteagal 63 ||   ||   
 Airteagal 64 ||   ||   
 Airteagal 65 ||   ||   
 Airteagal 66 ||   ||   
 Airteagal 67 ||   ||   
 Airteagal 68 ||   ||   
 Airteagal 69 ||   ||   
 Airteagal 70 ||   ||   
 Airteagal 71 ||   ||   
 Airteagal 72 ||   ||   
 Airteagal 73 ||   ||   
 Airteagal 74 ||   ||   
 Airteagal 75 ||   ||   
 Airteagal 76 ||   ||   
 Airteagal 77 ||   ||   
 Airteagal 78 ||   ||   
 Airteagal 79 ||   ||   
 Airteagal 80 ||   ||   
 Airteagal 81 ||   ||   
 Airteagal 82 ||   ||   
 Airteagal 83 ||   ||   
 Airteagal 84(1) agus (2) || Airteagal 120 ||   
 Airteagal 84(3) ||   ||   
 Airteagal 84(4) ||   ||   
 Airteagal 85 ||   ||   
 Airteagal 86 ||   ||   
 Airteagal 87 ||   ||   
 Airteagal 88(1)-(4) || Airteagal 10(1)-(4) ||   
 Airteagal 88(5) ||   ||   
 Airteagal 89 ||   || Airteagal 18(2)-(4) 
 Airteagal 90 ||   ||   
 Airteagal 91 ||   ||   
 Airteagal 92 ||   ||   
 Airteagal 93 ||   || Airteagal 24 
 Airteagal 94 || Airteagal 74(1) ||   
 Airteagal 95(1) || Airteagal 74(2) ||   
 Airteagal 95(2) ||   ||   
 Airteagal 96(1) ||   ||   
 Airteagal 96(2) ||   ||   
 Airteagal 96(3) ||   ||   
 Airteagal 97(1) ||   || Airteagal 11(1) 
 Airteagal 97(2) ||   || Airteagal 11(3) 
 Airteagal 97(3) ||   || Airteagal 11(4) 
 Airteagal 97(4) ||   || Iarscríbhinn VII, Cuid C, pointe 1 
 Airteagal 98 ||   || Iarscríbhinn VII, Cuid A, pointe 1 
 Airteagal 99(1) ||   || Iarscríbhinn VII, Cuid D, pointe 1 
 Airteagal 99(2) ||   || Iarscríbhinn VII, Cuid D, pointe 2 
 Airteagal 100(1) ||   || Airteagal 33(1) 
 Airteagal 100(2)-(10) ||   || Iarscríbhinn VII, Cuid B, pointí 1-9 
 Airteagal 100(11)-(13) ||   || Iarscríbhinn VII, Cuid B, pointí 11-13 
 Airteagal 101 ||   || Iarscríbhinn VII, Cuid C, pointí 1-3 
 Airteagal 102 || Airteagal 76 ||   
 Airteagal 103(1) || Airteagal 91 ||   
 Airteagal 103(2) ||   ||   
 Airteagal 104 || Airteagal 94 ||   
 Airteagal 105 ||   ||   
 Airteagal 106 || Airteagal 78(1)-(3) ||   
 Airteagal 107 || Airteagal 79(1) ||   
 Airteagal 108(1) || Airteagal 80(1) ||   
 Airteagal 108(2) || Airteagal 80(2) ||   
 Airteagal 108(3) || Airteagal 80(4) ||   
 Airteagal 108(4) || Airteagal 80(5) ||   
 Airteagal 108(5) || Airteagal 80(6) ||   
 Airteagal 108(6) || Airteagal 80(7) ||   
 Airteagal 108(7) || Airteagal 80(8) ||   
 Airteagal 108(8) ||   ||   
 Airteagal 109 || Iarscríbhinn VI, Cuid I, pointí 1-5 ||   
 Airteagal 110(1) ||   ||   
 Airteagal 110(2)-(5) || Iarscríbhinn VI, Cuid I, pointí 8-11 ||   
 Airteagal 111(1) ||   ||   
 Airteagal 111(2) ||   ||   
 Airteagal 111(3) ||   ||   
 Airteagal 111(4) ||   ||   
 Airteagal 111(5) || Iarscríbhinn VI, Cuid I, pointe 15 ||   
 Airteagal 111(6) || Iarscríbhinn VI, Cuid I, pointe 17 ||   
 Airteagal 112(1) || Iarscríbhinn VI, Cuid I, pointe 18 agus pointe 19 ||   
 Airteagal 112(2) || Iarscríbhinn VI, Cuid I, pointe 20 ||   
 Airteagal 112(3) || Iarscríbhinn VI, Cuid I, pointe 21 ||   
 Airteagal 113 || Iarscríbhinn VI, Cuid I, pointe 22 ||   
 Airteagal 114(1) ||   ||   
 Airteagal 114(2) || Iarscríbhinn VI, Cuid I, pointe 37 agus pointe 38 ||   
 Airteagal 114(3) || Iarscríbhinn VI, Cuid I, pointe 40 ||   
 Airteagal 114(4) ||   ||   
 Airteagal 114(5) ||   ||   
 Airteagal 115(1) || Iarscríbhinn VI, Cuid I, pointe 29 ||   
 Airteagal 115(2) || Iarscríbhinn VI, Cuid I, pointe 31 ||   
 Airteagal 115(3) || Iarscríbhinn VI, Cuid I, pointí 33-36 ||   
 Airteagal 116(1) || Iarscríbhinn VI, Cuid I, pointe 26 ||   
 Airteagal 116(2) || Iarscríbhinn VI, Cuid I, pointe 25 ||   
 Airteagal 116(3) || Iarscríbhinn VI, Cuid I, pointe 27 ||   
 Airteagal 117 || Iarscríbhinn VI, Cuid I, pointe 41 agus pointe 42 ||   
 Airteagal 118 || Airteagal 79(2), 79(3) agus Iarscríbhinn VI, Cuid I, pointe 43 ||   
 Airteagal 119(1) || Iarscríbhinn VI, Cuid I, pointe 44 ||   
 Airteagal 119(2) ||   ||   
 Airteagal 119(3) ||   ||   
 Airteagal 120(1)-(3) || Iarscríbhinn VI, Cuid I, pointí 45-49 ||   
 Airteagal 120(4) ||   ||   
 Airteagal 121(1) agus (2) || Iarscríbhinn VI, Cuid I, pointí 51-55 ||   
 Airteagal 121(3) agus (4) || Iarscríbhinn VI, Cuid I, pointe 58 agus pointe 59 ||   
 Airteagal 122(1) agus (2) || Iarscríbhinn VI, Cuid I, pointe 61 agus pointe 62 ||   
 Airteagal 122(3) agus (4) || Iarscríbhinn VI, Cuid I, pointe 64 agus pointe 65 ||   
 Airteagal 123(1) || Iarscríbhinn VI, Cuid I, pointe 66 agus pointe 76 ||   
 Airteagal 123(2) || Iarscríbhinn VI, Cuid I, pointe 66 ||   
 Airteagal 123(3) ||   ||   
 Airteagal 124(1) || Iarscríbhinn VI, Cuid I, pointe 68, mír 1 agus mír 2 ||   
 Airteagal 124(2) || Iarscríbhinn VI, Cuid I, pointe 69 ||   
 Airteagal 124(3) || Iarscríbhinn VI, Cuid I, pointe 71 ||   
 Airteagal 124(4) || Iarscríbhinn VI, Cuid I, pointe 70 ||   
 Airteagal 124(5) ||   ||   
 Airteagal 125 || Iarscríbhinn VI, Cuid I, pointe 72 ||   
 Airteagal 126 || Iarscríbhinn VI, Cuid I, pointe 73 ||   
 Airteagal 127(1) || Iarscríbhinn VI, Cuid I, pointe 74 ||   
 Airteagal 127(2) || Iarscríbhinn VI, Cuid I, pointe 75 ||   
 Airteagal 127(3) || Iarscríbhinn VI, Cuid I, pointe 77 agus pointe 78 ||   
 Airteagal 127(4) || Iarscríbhinn VI, Cuid I, pointe 79 ||   
 Airteagal 127(5) || Iarscríbhinn VI, Cuid I, pointe 80 agus pointe 81 ||   
 Airteagal 128(1) || Iarscríbhinn VI, Cuid I, pointe 86 ||   
 Airteagal 128(2) ||   ||   
 Airteagal 128(3) ||   ||   
 Airteagal 129(1)-(3) || Iarscríbhinn VI, Cuid I, pointí 82-84 ||   
 Airteagal 129(4)-(7) || Iarscríbhinn VI, Cuid I, pointí 87-90 ||   
 Airteagal 130 || Airteagal 81(1), (2) agus (4) ||   
 Airteagal 131(1) || Airteagal 82(1) ||   
 Airteagal 131(2) || Iarscríbhinn VI, Cuid 2, pointí 12-16 ||   
 Airteagal 131(3) || Airteagal 150(3) ||   
 Airteagal 132(1) || Iarscríbhinn VI, Cuid I, pointe 6 ||   
 Airteagal 132(2) || Iarscríbhinn VI, Cuid I, pointe 7 ||   
 Airteagal 132(3) ||   ||   
 Airteagal 133 || Iarscríbhinn VI, Cuid III, pointí 1-7 ||   
 Airteagal 134 || Iarscríbhinn VI, Cuid III, pointí 8-17 ||   
 Airteagal 135(1) ||   ||   
 Airteagal 135(2) ||   ||   
 Airteagal 136 ||   ||   
 Airteagal 137(1) ||   ||   
 Airteagal 137(2) ||   ||   
 Airteagal 138(1) || Airteagal 84 (1) agus Iarscríbhinn VII, Cuid 4, pointe 1 ||   
 Airteagal 138(1) || Airteagal 84(2) ||   
 Airteagal 138(1) || Airteagal 84(3) ||   
 Airteagal 138(1) || Airteagal 84(4) ||   
 Airteagal 138(1) ||   ||   
 Airteagal 139 ||   ||   
 Airteagal 140 ||   ||   
 Airteagal 141 ||   ||   
 Airteagal 142(1) || Airteagal 86(9) ||   
 Airteagal 142(2)-(9) || Airteagal 86(1)-(8) ||   
 Airteagal 143(1) || Airteagal 85(1) ||   
 Airteagal 143(2) || Airteagal 85(2) ||   
 Airteagal 143(3) ||   ||   
 Airteagal 143(4) || Airteagal 85(3) ||   
 Airteagal 143(5) ||   ||   
 Airteagal 143(1) ||   ||   
 Airteagal 144 || Airteagal 85(4) agus (5) ||   
 Airteagal 145(1) || Airteagal 89(1) ||   
 Airteagal 145(2) || Airteagal 89(2) ||   
 Airteagal 145(3) ||   ||   
 Airteagal 145(4) ||   ||   
 Airteagal 146 || Airteagal 87(1)-(10) ||   
 Airteagal 147(1) agus (2) || Airteagal 87(11) ||   
 Airteagal 147(3) agus (4) || Airteagal 87(12) ||   
 Airteagal 147(5) ||   ||   
 Airteagal 148(1) || Iarscríbhinn VII, Cuid I, pointe 3 ||   
 Airteagal 148(2) ||   ||   
 Airteagal 148(3)-(8) || Iarscríbhinn VII, Cuid I, pointí 4-9 ||   
 Airteagal 148(9) ||   ||   
 Airteagal 149 || Iarscríbhinn VII, Cuid I, pointí 10-16 ||   
 Airteagal 150(1) || Iarscríbhinn VII, Cuid I, pointe 17 agus pointe 18 ||   
 Airteagal 150(2) || Iarscríbhinn VII, Cuid I, pointí 19-21 ||   
 Airteagal 150(3) || Iarscríbhinn VII, Cuid I, pointí 22-24 ||   
 Airteagal 150(4) || Iarscríbhinn VII, Cuid I, pointí 25-26 ||   
 Airteagal 151 ||   ||   
 Airteagal 152 || Iarscríbhinn VII, Cuid I, pointe 27 ||   
 Airteagal 153(1) || Iarscríbhinn VII, Cuid I, pointe 28 ||   
 Airteagal 153(2)-(5) ||   ||   
 Airteagal 154(1) || Airteagal 88(2) ||   
 Airteagal 154(2) || Airteagal 88(3) ||   
 Airteagal 154(3) || Airteagal 88(4) ||   
 Airteagal 154(4) || Airteagal 88(6) ||   
 Airteagal 154(5) || Iarscríbhinn VII, Cuid I, pointe 30 ||   
 Airteagal 154(6) || Iarscríbhinn VII, Cuid I, pointe 31 ||   
 Airteagal 154(7) || Iarscríbhinn VII, Cuid I, pointe 32 ||   
 Airteagal 154(8) || Iarscríbhinn VII, Cuid I, pointe 33 ||   
 Airteagal 154(9) || Iarscríbhinn VII, Cuid I, pointe 34 ||   
 Airteagal 154(10) || Iarscríbhinn VII, Cuid I, pointe 35 ||   
 Airteagal 154(11) ||   ||   
 Airteagal 155 || Iarscríbhinn VII, Cuid I, pointe 36 ||   
 Airteagal 156(1) || Iarscríbhinn VII, Cuid II, pointe 2 ||   
 Airteagal 156(2) || Iarscríbhinn VII, Cuid II, pointe 3 ||   
 Airteagal 156(3) || Iarscríbhinn VII, Cuid II, pointe 4 ||   
 Airteagal 156(4) || Iarscríbhinn VII, Cuid II, pointe 5 ||   
 Airteagal 156(5) || Iarscríbhinn VII, Cuid II, pointe 6 ||   
 Airteagal 156(6) || Iarscríbhinn VII, Cuid II, pointe 7 ||   
 Airteagal 156(7) || Iarscríbhinn VII, Cuid II, pointe 7 ||   
 Airteagal 157(1) || Iarscríbhinn VII, Cuid II, pointe 8 ||   
 Airteagal 157(2) || Iarscríbhinn VII, Cuid II, pointe 9 ||   
 Airteagal 157(3) || Iarscríbhinn VII, Cuid II, pointe 10 ||   
 Airteagal 157(4) || Iarscríbhinn VII, Cuid II, pointe 11 ||   
 Airteagal 158(1) || Iarscríbhinn VII, Cuid II, pointe 12 ||   
 Airteagal 158(2) || Iarscríbhinn VII, Cuid II, pointe 13 ||   
 Airteagal 158(3) || Iarscríbhinn VII, Cuid II, pointe 14 ||   
 Airteagal 158(4) || Iarscríbhinn VII, Cuid II, pointe 15 ||   
 Airteagal 158(5) || Iarscríbhinn VII, Cuid II, pointe 16 ||   
 Airteagal 159(1) || Iarscríbhinn VII, Cuid II, pointe 17 ||   
 Airteagal 159(2) || Iarscríbhinn VII, Cuid II, pointe 18 ||   
 Airteagal 159(3) || Iarscríbhinn VII, Cuid II, pointe 19 ||   
 Airteagal 159(4) || Iarscríbhinn VII, Cuid II, pointe 20 ||   
 Airteagal 160(1) || Iarscríbhinn VII, Cuid II, pointe 21 ||   
 Airteagal 160(2) || Iarscríbhinn VII, Cuid II, pointe 22 ||   
 Airteagal 160(3) || Iarscríbhinn VII, Cuid II, pointe 23 ||   
 Airteagal 160(4) ||   ||   
 Airteagal 161(1) || Iarscríbhinn VII, Cuid II, pointe 24 ||   
 Airteagal 161(2) || Iarscríbhinn VII, Cuid II, pointe 25 agus pointe 26 ||   
 Airteagal 161(3) || Iarscríbhinn VII, Cuid II, pointe 27 ||   
 Airteagal 162(1) || Iarscríbhinn VII, Cuid III, pointe 1 ||   
 Airteagal 162(2) || Iarscríbhinn VII, Cuid III, pointe 2 ||   
 Airteagal 162(3) || Iarscríbhinn VII, Cuid III, pointe 3 ||   
 Airteagal 162(4) || Iarscríbhinn VII, Cuid III, pointe 4 ||   
 Airteagal 162(5) || Iarscríbhinn VII, Cuid III, pointe 5 ||   
 Airteagal 162(6) || Iarscríbhinn VII, Cuid III, pointe 6 ||   
 Airteagal 162(7) || Iarscríbhinn VII, Cuid III, pointe 7 ||   
 Airteagal 162(8) || Iarscríbhinn VII, Cuid III, pointe 9 ||   
 Airteagal 162(9) || Iarscríbhinn VII, Cuid III, pointe 10 ||   
 Airteagal 162(10) || Iarscríbhinn VII, Cuid III, pointe 11 ||   
 Airteagal 163(1) || Iarscríbhinn VII, Cuid III, pointe 12 ||   
 Airteagal 163(2) ||   ||   
 Airteagal 164 || Iarscríbhinn VII, Cuid III, pointe 13 ||   
 Airteagal 165(1) || Iarscríbhinn VII, Cuid IV, pointe 1 ||   
 Airteagal 165(2) || Iarscríbhinn VII, Cuid IV, pointe 2 ||   
 Airteagal 165(3) || Iarscríbhinn VII, Cuid IV, pointe 3 ||   
 Airteagal 166(1) || Iarscríbhinn VII, Cuid IV, pointe 5- ||   
 Airteagal 166(2) || Iarscríbhinn VII, Cuid IV, pointe 12 ||   
 Airteagal 166(3) || Iarscríbhinn VII, Cuid IV, pointí 13-15 ||   
 Airteagal 166(4) || Iarscríbhinn VII, Cuid IV, pointe 16 ||   
 Airteagal 167(1) || Iarscríbhinn VII, Cuid IV, pointe 17 ||   
 Airteagal 167(2) || Iarscríbhinn VII, Cuid IV, pointe 18 ||   
 Airteagal 168(1) || Iarscríbhinn VII, Cuid IV, pointe 19-23 ||   
 Airteagal 168(2) || Iarscríbhinn VII, Cuid IV, pointe 24 ||   
 Airteagal 168(3) || Iarscríbhinn VII, Cuid IV, pointe 25 ||   
 Airteagal 169(1) || Iarscríbhinn VII, Cuid IV, pointí 26-28 ||   
 Airteagal 169(2) || Iarscríbhinn VII, Cuid IV, pointe 29 ||   
 Airteagal 169(3) ||   ||   
 Airteagal 170 || Iarscríbhinn VII, Cuid IV, pointe 30 ||   
 Airteagal 171(1) || Iarscríbhinn VII, Cuid IV, pointe 31 ||   
 Airteagal 171(2) || Iarscríbhinn VII, Cuid IV, pointe 32 ||   
 Airteagal 171(3) || Iarscríbhinn VII, Cuid IV, pointe 33 ||   
 Airteagal 171(4) || Iarscríbhinn VII, Cuid IV, pointe 34 ||   
 Airteagal 171(5) || Iarscríbhinn VII, Cuid IV, pointe 35 ||   
 Airteagal 172(1) || Iarscríbhinn VII, Cuid IV, pointe 36 ||   
 Airteagal 172(2) || Iarscríbhinn VII, Cuid IV, pointe 37, an chéad fhomhír ||   
 Airteagal 172(3) || Iarscríbhinn VII, Cuid IV, pointe 37, an dara fomhír ||   
 Airteagal 172(4) || Iarscríbhinn VII, Cuid IV, pointe 38 ||   
 Airteagal 172(5) || Iarscríbhinn VII, Cuid IV, pointe 39 ||   
 Airteagal 173(1) || Iarscríbhinn VII, Cuid IV, pointe 40 ||   
 Airteagal 173(2) || Iarscríbhinn VII, Cuid IV, pointe 41 ||   
 Airteagal 173(3) || Iarscríbhinn VII, Cuid IV, pointe 42 ||   
 Airteagal 174(1) || Iarscríbhinn VII, Cuid IV, pointe 44 ||   
 Airteagal 174(2) || Iarscríbhinn VII, Cuid IV, pointe 45 ||   
 Airteagal 174(3) || Iarscríbhinn VII, Cuid IV, pointe 46 ||   
 Airteagal 174(4) || Iarscríbhinn VII, Cuid IV, pointe 47 ||   
 Airteagal 174(5) ||   ||   
 Airteagal 174(6) ||   ||   
 Airteagal 175(1) || Iarscríbhinn VII, Cuid IV, pointe 43 agus pointí 49-56 ||   
 Airteagal 175(2) || Iarscríbhinn VII, Cuid IV, pointe 57 ||   
 Airteagal 176(1) || Iarscríbhinn VII, Cuid IV, pointí 59-66 ||   
 Airteagal 176(2) || Iarscríbhinn VII, Cuid IV, pointí 67-72 ||   
 Airteagal 176(3) ||   ||   
 Airteagal 177(1) || Iarscríbhinn VII, Cuid IV, pointí 73-81 ||   
 Airteagal 177(2) || Iarscríbhinn VII, Cuid IV, pointe 82 ||   
 Airteagal 177(3) || Iarscríbhinn VII, Cuid IV, pointí 83-86 ||   
 Airteagal 178(1) || Iarscríbhinn VII, Cuid IV, pointí 87-92 ||   
 Airteagal 178(2) || Iarscríbhinn VII, Cuid IV, pointe 93 ||   
 Airteagal 178(3) || Iarscríbhinn VII, Cuid IV, pointe 94 agus pointe 95 ||   
 Airteagal 178(4) ||   ||   
 Airteagal 179(1) || Iarscríbhinn VII, Cuid IV, pointí 98-100 ||   
 Airteagal 179(2) || Iarscríbhinn VII, Cuid IV, pointe 101 agus pointe 102 ||   
 Airteagal 179(3) || Iarscríbhinn VII, Cuid IV, pointe 103 agus pointe 104 ||   
 Airteagal 179(4) || Iarscríbhinn VII, Cuid IV, pointe 96 ||   
 Airteagal 179(5) || Iarscríbhinn VII, Cuid IV, pointe 97 ||   
 Airteagal 179(6) ||   ||   
 Airteagal 180(1) ||   ||   
 Airteagal 180(2) || Iarscríbhinn VII, Cuid IV, pointe 105 ||   
 Airteagal 180(3) || Iarscríbhinn VII, Cuid IV, pointe 106 ||   
 Airteagal 180(4) || Iarscríbhinn VII, Cuid IV, pointe 107 ||   
 Airteagal 180(5) || Iarscríbhinn VII, Cuid IV, pointe 108 ||   
 Airteagal 180(6) || Iarscríbhinn VII, Cuid IV, pointe 109 ||   
 Airteagal 181 || Iarscríbhinn VII, Cuid IV, pointí 110-114 ||   
 Airteagal 182 || Iarscríbhinn VII, Cuid IV, pointe 115 ||   
 Airteagal 183 || Iarscríbhinn VII, Cuid IV, pointe 116 ||   
 Airteagal 184 || Iarscríbhinn VII, Cuid IV, pointí 117-123 ||   
 Airteagal 185(1) || Iarscríbhinn VII, Cuid IV, pointe 124 ||   
 Airteagal 185(2) || Iarscríbhinn VII, Cuid IV, pointe 125 agus pointe 126 ||   
 Airteagal 185(3) || Iarscríbhinn VII, Cuid IV, pointe 127 ||   
 Airteagal 185(4) ||   ||   
 Airteagal 186(1) || Iarscríbhinn VII, Cuid IV, pointe 128 ||   
 Airteagal 186(2) || Iarscríbhinn VII, Cuid IV, pointe 129 ||   
 Airteagal 187 || Iarscríbhinn VII, Cuid IV, pointe 131 ||   
 Airteagal 188 || Airteagal 90 agus Iarscríbhinn VIII, Cuid 1, pointe 2 ||   
 Airteagal 189(1) || Airteagal 93(2) ||   
 Airteagal 189(2) || Airteagal 93(3) ||   
 Airteagal 189(3) || Iarscríbhinn VIII, Cuid III, pointe 1 ||   
 Airteagal 189(4) || Iarscríbhinn VIII, Cuid III, pointe 2 ||   
 Airteagal 189(5) || Iarscríbhinn VIII, Cuid V, pointe 1 agus pointe 2 ||   
 Airteagal 189(6) ||   ||   
 Airteagal 190(1) || Airteagal 92(1) ||   
 Airteagal 190(2) || Airteagal 92(2) ||   
 Airteagal 190(3) || Airteagal 92(3) ||   
 Airteagal 190(4) || Airteagal 92(4) ||   
 Airteagal 190(5) || Airteagal 92(5) ||   
 Airteagal 190(6) || Airteagal 92(6) ||   
 Airteagal 190(7) || Iarscríbhinn VIII, Cuid II, pointe 1 ||   
 Airteagal 190(8) || Iarscríbhinn VIII, Cuid II, pointe 2 ||   
 Airteagal 190(9) ||   ||   
 Airteagal 190(10) ||   ||   
 Airteagal 191 || Iarscríbhinn VIII, Cuid I, pointe 3 agus pointe 4 ||   
 Airteagal 192 || Iarscríbhinn VIII, Cuid I, pointe 5 ||   
 Airteagal 193(1) || Iarscríbhinn VIII, Cuid I, pointe 7 ||   
 Airteagal 193(2) || Iarscríbhinn VIII, Cuid I, pointe 8 ||   
 Airteagal 193(3) || Iarscríbhinn VIII, Cuid I, pointe 9 ||   
 Airteagal 193(4) || Iarscríbhinn VIII, Cuid I, pointe 10 ||   
 Airteagal 193(5)-(9) ||   ||   
 Airteagal 194(1) || Iarscríbhinn VIII, Cuid I, pointe 11 ||   
 Airteagal 194(2) ||   ||   
 Airteagal 195(1) || Iarscríbhinn VIII, Cuid I, pointe 12 ||   
 Airteagal 195(2) || Iarscríbhinn VIII, Cuid I, pointí 13-17 ||   
 Airteagal 195(3) || Iarscríbhinn VIII, Cuid I, pointe 20 ||   
 Airteagal 195(4) || Iarscríbhinn VIII, Cuid I, pointe 21 ||   
 Airteagal 195(5) || Iarscríbhinn VIII, Cuid I, pointe 22 ||   
 Airteagal 195(6)-(10) ||   ||   
 Airteagal 196 || Iarscríbhinn VIII, Cuid I, pointí 23-25 ||   
 Airteagal 197(1) || Iarscríbhinn VIII, Cuid I, pointe 26 ||   
 Airteagal 197(2) || Iarscríbhinn VIII, Cuid I, pointe 27 ||   
 Airteagal 198 || Iarscríbhinn VIII, Cuid I, pointe 29 ||   
 Airteagal 199(1) || Iarscríbhinn VIII, Cuid I, pointe 30 agus pointe 31 ||   
 Airteagal 199(2) || Iarscríbhinn VIII, Cuid I, pointe 32 ||   
 Airteagal 200 || Iarscríbhinn VIII, Cuid II, pointe 3 ||   
 Airteagal 201 || Iarscríbhinn VIII, Cuid II, pointí 4-5 ||   
 Airteagal 202(1) || Iarscríbhinn VIII, Cuid II, pointe 6 ||   
 Airteagal 202(2) || Iarscríbhinn VIII, Cuid II, pointe 6a ||   
 Airteagal 202(3) || Iarscríbhinn VIII, Cuid II, pointe 6b ||   
 Airteagal 202(4) || Iarscríbhinn VIII, Cuid II, pointe 6c ||   
 Airteagal 202(5) || Iarscríbhinn VIII, Cuid II, pointe 7 ||   
 Airteagal 203(1) || Iarscríbhinn VIII, Cuid II, pointe 8 ||   
 Airteagal 203(2) || Iarscríbhinn VIII, Cuid II, pointe 8(a) ||   
 Airteagal 203(3) || Iarscríbhinn VIII, Cuid II, pointe 8(b) ||   
 Airteagal 203(4) || Iarscríbhinn VIII, Cuid II, pointe 8(c ) ||   
 Airteagal 203(5) || Iarscríbhinn VIII, Cuid II, pointe 8(d) ||   
 Airteagal 204(1) ||   ||   
 Airteagal 204(2) || Iarscríbhinn VIII, Cuid II, pointe 9(a) ||   
 Airteagal 204(3) || Iarscríbhinn VIII, Cuid II, pointe 9(b) ||   
 Airteagal 205 || Iarscríbhinn VIII, Cuid II, pointe 10 ||   
 Airteagal 206 || Iarscríbhinn VIII, Cuid II, pointe 11 ||   
 Airteagal 207(1) || Iarscríbhinn VIII, Cuid II, pointe 12 ||   
 Airteagal 207(2) || Iarscríbhinn VIII, Cuid II, pointe 13 ||   
 Airteagal 208 (1) || Iarscríbhinn VIII, Cuid II, pointe 14 ||   
 Airteagal 208(2) || Iarscríbhinn VIII, Cuid II, pointe 15 ||   
 Airteagal 208(3) ||   ||   
 Airteagal 209(1) || Iarscríbhinn VIII, Cuid II, pointe 16 ||   
 Airteagal 209(2) || Iarscríbhinn VIII, Cuid II, pointe 17 ||   
 Airteagal 209(3) ||   ||   
 Airteagal 210(1) || Iarscríbhinn VIII, Cuid II, pointe 18 ||   
 Airteagal 210(2) || Iarscríbhinn VIII, Cuid II, pointe 19 ||   
 Airteagal 211(1) || Iarscríbhinn VIII, Cuid II, pointe 20 ||   
 Airteagal 211(2) || Iarscríbhinn VIII, Cuid II, pointe 21 ||   
 Airteagal 212(1) || Iarscríbhinn VIII, Cuid II, pointe 22 ||   
 Airteagal 212(2) ||   ||   
 Airteagal 212(3) ||   ||   
 Airteagal 213 || Iarscríbhinn VIII, Cuid III, pointe 3 ||   
 Airteagal 214 || Iarscríbhinn VIII, Cuid III, pointe 4 ||   
 Airteagal 215(1) || Iarscríbhinn VIII, Cuid III, pointe 5 ||   
 Airteagal 215(2) || Iarscríbhinn VIII, Cuid III, pointí 6-10 ||   
 Airteagal 215(3) || Iarscríbhinn VIII, Cuid III, pointe 11 ||   
 Airteagal 215(4) || Iarscríbhinn VIII, Cuid III, pointe 22 agus pointe 23 ||   
 Airteagal 215(5) ||   ||   
 Airteagal 216(1) || Iarscríbhinn VIII, Cuid III, pointí 12-15 ||   
 Airteagal 216(2) || Iarscríbhinn VIII, Cuid III, pointe 16 ||   
 Airteagal 216(3) || Iarscríbhinn VIII, Cuid III, pointe 17 ||   
 Airteagal 216(4) || Iarscríbhinn VIII, Cuid III, pointe 18 agus pointe 19 ||   
 Airteagal 216(5) || Iarscríbhinn VIII, Cuid III, pointe 20 agus pointe 21 ||   
 Airteagal 216(6) || Iarscríbhinn VIII, Cuid III, pointe 22 agus pointe 23 ||   
 Airteagal 216(7)-(9) ||   ||   
 Airteagal 217(1) || Iarscríbhinn VIII, Cuid III, pointe 24 ||   
 Airteagal 217(2) || Iarscríbhinn VIII, Cuid III, pointe 25 ||   
 Airteagal 217(3) || Iarscríbhinn VIII, Cuid III, pointe 26 ||   
 Airteagal 217(4) || Iarscríbhinn VIII, Cuid III, pointe 27 ||   
 Airteagal 217(5) || Iarscríbhinn VIII, Cuid III, pointe 28 ||   
 Airteagal 217(6) || Iarscríbhinn VIII, Cuid III, pointe 29 ||   
 Airteagal 217(7) ||   ||   
 Airteagal 218(1) || Iarscríbhinn VIII, Cuid III, pointí 30-32 ||   
 Airteagal 218(2) || Iarscríbhinn VIII, Cuid III, pointe 33 ||   
 Airteagal 218(3) || Iarscríbhinn VIII, Cuid III, pointe 34 agus pointe 35 ||   
 Airteagal 218(4)-(7) ||   ||   
 Airteagal 219(1) || Iarscríbhinn VIII, Cuid III, pointe 36 ||   
 Airteagal 219(2) || Iarscríbhinn VIII, Cuid III, pointí 37-40 ||   
 Airteagal 219(3)-(6) ||   ||   
 Airteagal 220(1) || Iarscríbhinn VIII, Cuid III, pointí 42-46 ||   
 Airteagal 220(2) || Iarscríbhinn VIII, Cuid III, pointí 47-52 ||   
 Airteagal 220(3) || Iarscríbhinn VIII, Cuid III, pointí 53-56 ||   
 Airteagal 221 || Iarscríbhinn VIII, Cuid III, pointe 57 ||   
 Airteagal 222(1) || Iarscríbhinn VIII, Cuid III, pointe 58 ||   
 Airteagal 222(2) ||   ||   
 Airteagal 222(3) ||   ||   
 Airteagal 223(1) || Iarscríbhinn VIII, Cuid III, pointe 60 ||   
 Airteagal 223(2) || Iarscríbhinn VIII, Cuid III, pointe 61 ||   
 Airteagal 224(1) || Iarscríbhinn VIII, Cuid III, pointí 62-65 ||   
 Airteagal 224(2) || Iarscríbhinn VIII, Cuid III, pointe 66 ||   
 Airteagal 224(3) || Iarscríbhinn VIII, Cuid III, pointe 67 ||   
 Airteagal 225(1) || Iarscríbhinn VIII, Cuid III, pointí 68-71 ||   
 Airteagal 225(2) || Iarscríbhinn VIII, Cuid III, pointe 72 ||   
 Airteagal 225(3) || Iarscríbhinn VIII, Cuid III, pointe 73 agus pointe 74 ||   
 Airteagal 226(1) || Iarscríbhinn VIII, Cuid III, pointe 76 ||   
 Airteagal 226(2) || Iarscríbhinn VIII, Cuid III, pointe 77 ||   
 Airteagal 226(3) || Iarscríbhinn VIII, Cuid III, pointe 78 ||   
 Airteagal 227(1) || Iarscríbhinn VIII, Cuid III, pointe 79 ||   
 Airteagal 227(2) || Iarscríbhinn VIII, Cuid III, pointe 80 ||   
 Airteagal 227(3) || Iarscríbhinn VIII, Cuid III, pointe 80a ||   
 Airteagal 227(4) || Iarscríbhinn VIII, Cuid III, pointí 81-82 ||   
 Airteagal 228(1) || Iarscríbhinn VIII, Cuid III, pointe 83 ||   
 Airteagal 228(2) || Iarscríbhinn VIII, Cuid III, pointe 83 ||   
 Airteagal 228(3) || Iarscríbhinn VIII, Cuid III, pointe 84 ||   
 Airteagal 228(4) || Iarscríbhinn VIII, Cuid III, pointe 85 ||   
 Airteagal 229 || Iarscríbhinn VIII, Cuid III, pointe 86 ||   
 Airteagal 230(1) || Iarscríbhinn VIII, Cuid III, pointe 87 ||   
 Airteagal 230(2) || Iarscríbhinn VIII, Cuid III, pointe 88 ||   
 Airteagal 230(3) || Iarscríbhinn VIII, Cuid III, pointe 89 ||   
 Airteagal 231(1) || Iarscríbhinn VIII, Cuid III, pointe 90 ||   
 Airteagal 231(2) || Iarscríbhinn VIII, Cuid III, pointe 91 ||   
 Airteagal 231(3) || Iarscríbhinn VIII, Cuid III, pointe 92 ||   
 Airteagal 232(1) || Iarscríbhinn VIII, Cuid IV, pointe 1 ||   
 Airteagal 232(2) || Iarscríbhinn VIII, Cuid IV, pointe 2 ||   
 Airteagal 233(1) || Iarscríbhinn VIII, Cuid IV, pointe 3 ||   
 Airteagal 233(2) || Iarscríbhinn VIII, Cuid IV, pointe 4 ||   
 Airteagal 233(3) || Iarscríbhinn VIII, Cuid IV, pointe 5 ||   
 Airteagal 234(1) || Iarscríbhinn VIII, Cuid IV, pointe 6 ||   
 Airteagal 234(2) || Iarscríbhinn VIII, Cuid IV, pointe 7 ||   
 Airteagal 234(3) || Iarscríbhinn VIII, Cuid IV, pointe 8 ||   
 Airteagal 235 || Iarscríbhinn VIII, Cuid VI, pointe 1 ||   
 Airteagal 236 || Iarscríbhinn VIII, Cuid VI, pointe 2 ||   
 Airteagal 237(1) go (9) || Iarscríbhinn IX, Cuid I, pointe 1 ||   
 Airteagal 237(10) || Airteagal 4 pointe 37 ||   
 Airteagal 237(11) || Airteagal 4 pointe 38 ||   
 Airteagal 237(12) || Airteagal 4 pointe 41 ||   
 Airteagal 237(13) ||   ||   
 Airteagal 237(14) ||   ||   
 Airteagal 238(1) || Iarscríbhinn IX, Cuid II, pointe 1 ||   
 Airteagal 238(2) || Iarscríbhinn IX, Cuid II, pointe 1a ||   
 Airteagal 238(3) || Iarscríbhinn IX, Cuid II, pointe 1b ||   
 Airteagal 238(4) || Iarscríbhinn IX, Cuid II, pointe 1c ||   
 Airteagal 238(5) || Iarscríbhinn IX, Cuid II, pointe 1d ||   
 Airteagal 238(6) ||   ||   
 Airteagal 239(1) || Iarscríbhinn IX, Cuid II, pointe 2 ||   
 Airteagal 239(2) || Iarscríbhinn IX, Cuid II, pointe 2a ||   
 Airteagal 239(3) || Iarscríbhinn IX, Cuid II, pointe 2b ||   
 Airteagal 239(4) || Iarscríbhinn IX, Cuid II, pointe 2c ||   
 Airteagal 239(5) || Iarscríbhinn IX, Cuid II, pointe 2d ||   
 Airteagal 239(6) ||   ||   
 Airteagal 240(1) || Airteagal 95 (1) ||   
 Airteagal 240(2) || Airteagal 95 (2) ||   
 Airteagal 240(3) || Airteagal 96 (2) ||   
 Airteagal 240(4) || Airteagal 96 (3) ||   
 Airteagal 240(5) || Airteagal 96 (4) ||   
 Airteagal 240(6) ||   ||   
 Airteagal 241(1) || Iarscríbhinn IX, Cuid IV, pointe 2 agus pointe 3 ||   
 Airteagal 241(2) || Iarscríbhinn IX, Cuid IV, pointe 5 ||   
 Airteagal 241(3) || Iarscríbhinn IX, Cuid IV, pointe 5 ||   
 Airteagal 242(1) || Iarscríbhinn IX, Cuid IV, pointe 60 ||   
 Airteagal 242(2) || Iarscríbhinn IX, Cuid IV, pointe 61 ||   
 Airteagal 242(3) ||   ||   
 Airteagal 242(4) ||   ||   
 Airteagal 243(1) || Airteagal 101(1) ||   
 Airteagal 243(2) || Airteagal 101 (2) ||   
 Airteagal 243(3) ||   ||   
 Airteagal 244 || Iarscríbhinn IX, Cuid II, pointe 3 agus pointe 4 ||   
 Airteagal 245 || Iarscríbhinn IX, Cuid II, pointí 5-7 ||   
 Airteagal 246 || Iarscríbhinn IX, Cuid IV, pointí 6-7 ||   
 Airteagal 247 || Iarscríbhinn IX, Cuid IV, pointe 8 ||   
 Airteagal 248(1) || Iarscríbhinn IX, Cuid IV, pointí 9-10 ||   
 Airteagal 248(2) || Iarscríbhinn IX, Cuid IV, pointe 10 (athrú) ||   
 Airteagal 249 || Iarscríbhinn IX, Cuid IV, pointí 11-12 ||   
 Airteagal 250(1) || Iarscríbhinn IX, Cuid IV, pointe 13 ||   
 Airteagal 250(2) || Iarscríbhinn IX, Cuid IV, pointe 15 ||   
 Airteagal 251(1) || Airteagal 100 ||   
 Airteagal 251(2) || Iarscríbhinn IX, Cuid IV, pointí 17-20 ||   
 Airteagal 251(3) || Iarscríbhinn IX, Cuid IV, pointe 21 ||   
 Airteagal 251(4) || Iarscríbhinn IX, Cuid IV, pointí 22-23 ||   
 Airteagal 251(5) || Iarscríbhinn IX, Cuid IV, pointí 24-25 ||   
 Airteagal 251(6) || Iarscríbhinn IX, Cuid IV, pointí 26-29 ||   
 Airteagal 251(7) || Iarscríbhinn IX, Cuid IV, pointe 30 ||   
 Airteagal 251(8) || Iarscríbhinn IX, Cuid IV, pointe 32 ||   
 Airteagal 251(9) || Iarscríbhinn IX, Cuid IV, pointe 33 ||   
 Airteagal 252 || Iarscríbhinn IX, Cuid IV, pointe 34 ||   
 Airteagal 253 || Iarscríbhinn IX, Cuid IV, pointí 35-36 ||   
 Airteagal 254(1) || Iarscríbhinn IX, Cuid IV, pointí 38, 39 agus 41 ||   
 Airteagal 254(2) || Iarscríbhinn IX, Cuid IV, pointe 42 ||   
 Airteagal 254(3) || Iarscríbhinn IX, Cuid IV, pointe 43 ||   
 Airteagal 254(4) || Iarscríbhinn IX, Cuid IV, pointe 44 ||   
 Airteagal 254(5) ||   ||   
 Airteagal 255 || Iarscríbhinn IX, Cuid IV, pointe 45 ||   
 Airteagal 256(1) || Iarscríbhinn IX, Cuid IV, pointí 46-47, 49 ||   
 Airteagal 256(2) || Iarscríbhinn IX, Cuid IV, pointe 51 ||   
 Airteagal 257(1) || Iarscríbhinn IX, Cuid IV, pointe 52 ||   
 Airteagal 257(2) || Iarscríbhinn IX, Cuid IV, pointe 53 ||   
 Airteagal 257(3) || Iarscríbhinn IX, Cuid IV, pointe 54 ||   
 Airteagal 257(4) ||   ||   
 Airteagal 258(1) || Iarscríbhinn IX, Cuid IV, pointe 55 agus pointe 57 ||   
 Airteagal 258(2) || Iarscríbhinn IX, Cuid IV, pointe 58 ||   
 Airteagal 258(3) || Iarscríbhinn IX, Cuid IV, pointe 59 ||   
 Airteagal 259(1) || Iarscríbhinn IX, Cuid IV, pointe 62 ||   
 Airteagal 259(2) || Iarscríbhinn IX, Cuid IV, pointí 63-65 ||   
 Airteagal 259(3) ||  Iarscríbhinn IX, Cuid IV, pointe 66 agus pointe 67 ||   
 Airteagal 259(4) ||   ||   
 Airteagal 260(1) || Iarscríbhinn IX, Cuid IV, pointe 68 ||   
 Airteagal 260(2) || Iarscríbhinn IX, Cuid IV, pointe 70 ||   
 Airteagal 260(3) || Iarscríbhinn IX, Cuid IV, pointe 71 (athrú) ||   
 Airteagal 261(1) || Iarscríbhinn IX, Cuid IV, pointe 72 ||   
 Airteagal 261(2) || Iarscríbhinn IX, Cuid IV, pointe 73 ||   
 Airteagal 261(3) || Iarscríbhinn IX, Cuid IV, pointí 74-75 ||   
 Airteagal 261(4) || Iarscríbhinn IX, Cuid IV, pointe 76 ||   
 Airteagal 262(1) || Airteagal 97(1) ||   
 Airteagal 262(2) || Airteagal 97(2) ||   
 Airteagal 262(3) || Airteagal 97(3) ||   
 Airteagal 263 || Iarscríbhinn IX, Cuid III, pointe 1 ||   
 Airteagal 264 || Iarscríbhinn IX, Cuid III, pointí 2-7 ||   
 Airteagal 265 || Airteagal 98 (1) agus Iarscríbhinn IX, Cuid III, pointe 8 agus pointe 9 ||   
 Airteagal 266(1) ||   || CAD Iarscríbhinn II, pointe 5 
 Airteagal 266(2) ||   ||   
 Airteagal 267(1) || Iarscríbhinn III, Cuid I, pointe 2 ||   
 Airteagal 267(2) || Iarscríbhinn III, Cuid I, pointe 3 ||   
 Airteagal 267(3) || Iarscríbhinn III, Cuid I, pointe 4 ||   
 Airteagal 267(4) || Iarscríbhinn III, Cuid I, pointe 5 ||   
 Airteagal 267(5) || Iarscríbhinn III, Cuid I, pointe 6 ||   
 Airteagal 267(6) || Iarscríbhinn III, Cuid I, pointe 7 ||   
 Airteagal 267(7) || Iarscríbhinn III, Cuid I, pointe 8 ||   
 Airteagal 267(8) || Iarscríbhinn III, Cuid I, pointe 9 ||   
 Airteagal 267(9) || Iarscríbhinn III, Cuid I, pointe 10 ||   
 Airteagal 267(10) || Iarscríbhinn III, Cuid I, pointe 11 ||   
 Airteagal 267(11) || Iarscríbhinn III, Cuid I, pointe 12 ||   
 Airteagal 267(12) || Iarscríbhinn III, Cuid I, pointe 13 ||   
 Airteagal 267(13) || Iarscríbhinn III, Cuid I, pointe 14 ||   
 Airteagal 267(14) || Iarscríbhinn III, Cuid I, pointe 15 ||   
 Airteagal 267(15) || Iarscríbhinn III, Cuid I, pointe 16 ||   
 Airteagal 267(16) || Iarscríbhinn III, Cuid I, pointe 17 ||   
 Airteagal 267(17) || Iarscríbhinn III, Cuid I, pointe 18 ||   
 Airteagal 267(18) || Iarscríbhinn III, Cuid I, pointe 19 ||   
 Airteagal 267(19) || Iarscríbhinn III, Cuid I, pointe 20 ||   
 Airteagal 267(20) || Iarscríbhinn III, Cuid I, pointe 21 ||   
 Airteagal 267(21) || Iarscríbhinn III, Cuid I, pointe 22 ||   
 Airteagal 267(22) || Iarscríbhinn III, Cuid I, pointe 23 ||   
 Airteagal 267(23) || Iarscríbhinn III, Cuid I, pointe 26 ||   
 Airteagal 267(24) || Iarscríbhinn III, Cuid I, pointe 27 ||   
 Airteagal 267(25) || Iarscríbhinn III, Cuid I, pointe 28 ||   
 Airteagal 267(26) || Iarscríbhinn III; Cuid VII, a ||   
 Airteagal 267(27) || Iarscríbhinn III; Cuid VII, a ||   
 Airteagal 267(28)-(31) ||   ||   
 Airteagal 268(1) || Iarscríbhinn III, Cuid II, pointe 1 ||   
 Airteagal 268(2) || Iarscríbhinn III, Cuid II, pointe 2 ||   
 Airteagal 268(3) || Iarscríbhinn III, Cuid II, pointe 3, an chéad fhomhír agus an dara fomhír ||   
 Airteagal 268(4) || Iarscríbhinn III, Cuid II, pointe 3, an tríú fomhír ||   
 Airteagal 268(5) || Iarscríbhinn III, Cuid II, pointe 4 ||   
 Airteagal 268(6) || Iarscríbhinn III, Cuid II, pointe 5 ||   
 Airteagal 268(7) || Iarscríbhinn III, Cuid II, pointe 7 ||   
 Airteagal 268(8) || Iarscríbhinn III, Cuid II, pointe 8 ||   
 Airteagal 269(1) || Iarscríbhinn III, Cuid III ||   
 Airteagal 269(2) || Iarscríbhinn III, Cuid III ||   
 Airteagal 269(3) || Iarscríbhinn III, Cuid III ||   
 Airteagal 270(1) || Iarscríbhinn III, Cuid IV ||   
 Airteagal 270(2) || Iarscríbhinn III, Cuid IV, fonóta 4 ||   
 Airteagal 271(1) || Iarscríbhinn III, Cuid V, pointe 1 ||   
 Airteagal 271(2) || Iarscríbhinn III, Cuid V, pointe 2 ||   
 Airteagal 272(1) || Iarscríbhinn III, Cuid V, pointe 3 agus pointe 4 ||   
 Airteagal 272(2) || Iarscríbhinn III, Cuid V, pointe 5 ||   
 Airteagal 272(3) ||   ||   
 Airteagal 272(4) ||   ||   
 Airteagal 273(1) ||   ||   
 Airteagal 273(2) || Iarscríbhinn III, Cuid V, pointe 6 ||   
 Airteagal 273(3) || Iarscríbhinn III, Cuid V, pointe 7 ||   
 Airteagal 273(4) || Iarscríbhinn III, Cuid V, pointe 8 ||   
 Airteagal 274(1) || Iarscríbhinn III, Cuid V, pointe 11 ||   
 Airteagal 274(2) || Iarscríbhinn III, Cuid V, pointe 12 ||   
 Airteagal 275(1) ||   ||   
 Airteagal 275(2) || Iarscríbhinn III, Cuid V, pointe 13 ||   
 Airteagal 275(3) || Iarscríbhinn III, Cuid V, pointe 14 ||   
 Airteagal 276(1) ||   ||   
 Airteagal 276(2) || Iarscríbhinn III, Cuid V, pointe 15 ||   
 Airteagal 276(3) || Iarscríbhinn III, Cuid V, pointe 16 ||   
 Airteagal 276(4) || Iarscríbhinn III, Cuid V, pointe 17 ||   
 Airteagal 276(5) || Iarscríbhinn III, Cuid V, pointe 18 ||   
 Airteagal 276(6) || Iarscríbhinn III, Cuid V, pointe 19 ||   
 Airteagal 276(7) || Iarscríbhinn III, Cuid V, pointe 20 ||   
 Airteagal 276(8) || Iarscríbhinn III, Cuid V, pointe 21 ||   
 Airteagal 277(1) || Iarscríbhinn III, Cuid VI, pointe 1 ||   
 Airteagal 277(2) || Iarscríbhinn III, Cuid VI, pointe 2 ||   
 Airteagal 277(3) || Iarscríbhinn III, Cuid VI, pointe 3 ||   
 Airteagal 277(4) || Iarscríbhinn III, Cuid VI, pointe 4 ||   
 Airteagal 277(5) ||   ||   
 Airteagal 277(6) ||   ||   
 Airteagal 278(1) || Iarscríbhinn III, Cuid VI, pointe 5 ||   
 Airteagal 278(2) || Iarscríbhinn III, Cuid VI, pointe 6 ||   
 Airteagal 278(3) || Iarscríbhinn III, Cuid VI, pointe 6 ||   
 Airteagal 278(4) || Iarscríbhinn III, Cuid VI, pointe 7 ||   
 Airteagal 278(5) || Iarscríbhinn III, Cuid VI, pointe 8 ||   
 Airteagal 278(6) || Iarscríbhinn III, Cuid VI, pointe 9 ||   
 Airteagal 278(7) || Iarscríbhinn III, Cuid VI, pointe 10 ||   
 Airteagal 278(8) || Iarscríbhinn III, Cuid VI, pointe 11 (athrú) ||   
 Airteagal 278(9) || Iarscríbhinn III, Cuid VI, pointe 12 ||   
 Airteagal 278(10) || Iarscríbhinn III, Cuid VI, pointe 13 ||   
 Airteagal 278(11) || Iarscríbhinn III, Cuid VI, pointe 14 ||   
 Airteagal 278(12) || Iarscríbhinn III, Cuid VI, pointe 15 ||   
 Airteagal 278(13) ||   ||   
 Airteagal 279(1) || Iarscríbhinn III, Cuid VI, pointe 16 ||   
 Airteagal 279(2)-(7) ||   ||   
 Airteagal 280(1) || Iarscríbhinn III, Cuid VI, pointe 18 agus pointe 25 ||   
 Airteagal 280(2) || Iarscríbhinn III, Cuid VI, pointe 19 ||   
 Airteagal 280(3) ||   ||   
 Airteagal 280(4) || Iarscríbhinn III, Cuid VI, pointe 20 ||   
 Airteagal 280(5) || Iarscríbhinn III, Cuid VI, pointe 21 ||   
 Airteagal 280(6) || Iarscríbhinn III, Cuid VI, pointe 22 ||   
 Airteagal 280(7) || Iarscríbhinn III, Cuid VI, pointe 23 ||   
 Airteagal 280(8) || Iarscríbhinn III, Cuid VI, pointe 24 ||   
 Airteagal 281(1) || Iarscríbhinn III, Cuid VI, pointe 17 ||   
 Airteagal 281(2) ||   ||   
 Airteagal 281(3) ||   ||   
 Airteagal 281(4) ||   ||   
 Airteagal 282 || Iarscríbhinn III, Cuid VI, pointe 26 ||   
 Airteagal 283(1) || Iarscríbhinn III, Cuid VI, pointe 27 ||   
 Airteagal 283(2) || Iarscríbhinn III, Cuid VI, pointe 28 ||   
 Airteagal 283(3) ||   ||   
 Airteagal 283(4) || Iarscríbhinn III, Cuid VI, pointe 29 ||   
 Airteagal 283(5) || Iarscríbhinn III, Cuid VI, pointe 30 ||   
 Airteagal 283(6) || Iarscríbhinn III, Cuid VI, pointe 31 ||   
 Airteagal 284(1) || Iarscríbhinn III, Cuid VI, pointe 32 ||   
 Airteagal 284(2) || Iarscríbhinn III, Cuid VI, pointe 33 ||   
 Airteagal 284(3)-(10) ||   ||   
 Airteagal 285(1) || Iarscríbhinn III, Cuid VI, pointe 34 ||   
 Airteagal 285(2) || Iarscríbhinn III, Cuid VI, pointe 35 ||   
 Airteagal 285(3) ||   ||   
 Airteagal 285(4) ||   ||   
 Airteagal 285(5) ||   ||   
 Airteagal 285(6) ||   ||   
 Airteagal 286(1) || Iarscríbhinn III, Cuid VI, pointe 36 ||   
 Airteagal 286(2) ||   ||   
 Airteagal 286(3) || Iarscríbhinn III, Cuid VI, pointe 38 ||   
 Airteagal 286(4) || Iarscríbhinn III, Cuid VI, pointe 39 ||   
 Airteagal 286(5) || Iarscríbhinn III, Cuid VI, pointe 40 ||   
 Airteagal 286(6) || Iarscríbhinn III, Cuid VI, pointe 41 ||   
 Airteagal 286(7) ||   ||   
 Airteagal 286(8) ||   ||   
 Airteagal 286(9) ||   ||   
 Airteagal 286(10) ||   ||   
 Airteagal 287(1) || Iarscríbhinn III, Cuid VI, pointe 42 ||   
 Airteagal 287(2)-(5) ||   ||   
 Airteagal 287(6) || Iarscríbhinn III, Cuid VI, pointe 42 ||   
 Airteagal 288(1) ||   ||   
 Airteagal 288(2) ||   ||   
 Airteagal 288(3) ||   ||   
 Airteagal 289 || Iarscríbhinn III, Cuid VII, pointe a ||   
 Airteagal 290(1) ||   ||   
 Airteagal 290(2) || Iarscríbhinn III, Cuid VII, pointe b 5 ||   
 Airteagal 290(3) ||   ||   
 Airteagal 291(1) || Iarscríbhinn III, Cuid VII, pointe b (iii) ||   
 Airteagal 291(2) || Iarscríbhinn III, Cuid VII, pointe b (iv) ||   
 Airteagal 291(3) || Iarscríbhinn III, Cuid VII, pointe b (v) ||   
 Airteagal 291(4) || Iarscríbhinn III, Cuid VII, pointe b, an cúigiú fomhír (c)-(d) ||   
 Airteagal 292(1) || Iarscríbhinn III, Cuid VII, pointe c) ||   
 Airteagal 292(2) || Iarscríbhinn III, Cuid VII, pointe c) ||   
 Airteagal 292(3) || Iarscríbhinn III, Cuid VII, pointe c) ||   
 Airteagal 292(4) ||   ||   
 Airteagal 293(1) ||   ||   
 Airteagal 293(2) ||   || Iarscríbhinn II, pointí 7-11 
 Airteagal 294(1) ||   ||   
 Airteagal 295 ||   ||   
 Airteagal 296 ||   ||   
 Airteagal 297 ||   ||   
 Airteagal 298 ||   ||   
 Airteagal 299 ||   ||   
 Airteagal 300 ||   ||   
 Airteagal 301(1) || Airteagal 104(6) ||   
 Airteagal 301(2) || Airteagal 105(1) agus 105(2) ||   
 Airteagal 301(3) ||   ||   
 Airteagal 302(1) || Airteagal 102(2) agus 102(3) ||   
 Airteagal 302(2) ||   ||   
 Airteagal 303(3) || Airteagal 102(4) ||   
 Airteagal 303(3) || Iarscríbhinn X, Cuid IV, pointe 1 ||   
 Airteagal 303(3) || Iarscríbhinn X, Cuid IV, pointe 2 ||   
 Airteagal 303(4) ||   ||   
 Airteagal 303(5) ||   ||   
 Airteagal 304(1) || Iarscríbhinn X, Cuid I, pointe 1 ||   
 Airteagal 305(2) || Iarscríbhinn X, Cuid I, pointí 2-4 ||   
 Airteagal 305(3) || Iarscríbhinn X, Cuid I, pointí 5-6 ||   
 Airteagal 305(3) ||   ||   
 Airteagal 306(1) || Airteagal 104 (1) ||   
 Airteagal 306(2) || Iarscríbhinn X, Cuid II, pointe 1, an chéad abairt ||   
 Airteagal 306(3) || Iarscríbhinn X, Cuid II, pointe 1, an dara habairt ||   
 Airteagal 306(4) || Iarscríbhinn X, Cuid II, pointe 2 ||   
 Airteagal 307(1) || Iarscríbhinn X, Cuid II, pointe 4 ||   
 Airteagal 307(2) ||   ||   
 Airteagal 307(3) ||   ||   
 Airteagal 308(1) || Iarscríbhinn X, Cuid II, pointí 5-7 ||   
 Airteagal 308(2) || Iarscríbhinn X, Cuid II, pointe 10 agus pointe 11 ||   
 Airteagal 309 || Iarscríbhinn X, Cuid II, pointe 12 ||   
 Airteagal 310 || Iarscríbhinn X, Cuid III, pointí 1-7 ||   
 Airteagal 311(1) || Iarscríbhinn X, Cuid III, pointe 1 ||   
 Airteagal 311(2) || Iarscríbhinn X, Cuid III, pointí 8-12 ||   
 Airteagal 311(3) || Iarscríbhinn X, Cuid III, pointí 13-18 ||   
 Airteagal 311(4) || Iarscríbhinn X, Cuid III, pointe 19 ||   
 Airteagal 311(5) || Iarscríbhinn X, Cuid III, pointe 20 ||   
 Airteagal 311(6) || Iarscríbhinn X, Cuid III, pointí 21-24 ||   
 Airteagal 311(7) ||   ||   
 Airteagal 312(1) || Iarscríbhinn X, Cuid III, pointe 25 ||   
 Airteagal 312(2) || Iarscríbhinn X, Cuid III, pointe 26 ||   
 Airteagal 312(3) || Iarscríbhinn X, Cuid III, pointe 27 ||   
 Airteagal 312(4) || Iarscríbhinn X, Cuid III, pointe 28 ||   
 Airteagal 312(5) || Iarscríbhinn X, Cuid III, pointe 29 ||   
 Airteagal 313 || Iarscríbhinn X, Cuid V ||   
 Airteagal 314(1) ||   || Airteagal 26 
 Airteagal 314(2) ||   || Airteagal 26 
 Airteagal 314(3) ||   ||   
 Airteagal 315 ||   ||   
 Airteagal 316(1) ||   || Iarscríbhinn I pointe 1 
 Airteagal 316(2) ||   || Iarscríbhinn I pointe 2 
 Airteagal 316(3) ||   || Iarscríbhinn I pointe 3 
 Airteagal 317(1) ||   || Iarscríbhinn I pointe 4 
 Airteagal 317(2) ||   ||   
 Airteagal 318(1) ||   || Iarscríbhinn I pointe 5 
 Airteagal 318(2) ||   ||   
 Airteagal 319 ||   || Iarscríbhinn I pointe 7 
 Airteagal 320(1) ||   || Iarscríbhinn I pointe 9 
 Airteagal 320(2) ||   || Iarscríbhinn I pointe 10 
 Airteagal 321(1) ||   || Iarscríbhinn I pointe 8 
 Airteagal 321(2) ||   || Iarscríbhinn I pointe 8 
 Airteagal 322 ||   || Iarscríbhinn I pointe 11 
 Airteagal 323 ||   || Iarscríbhinn I pointe 13 
 Airteagal 324 ||   || Iarscríbhinn I pointe 14 
 Airteagal 325(1) ||   || Iarscríbhinn I pointe 14 
 Airteagal 325(2) ||   || Iarscríbhinn I pointe 14 
 Airteagal 325(3) ||   || Iarscríbhinn I pointe 14 
 Airteagal 325(4) ||   ||  Airteagal 19(1) 
 Airteagal 326(1) ||   || Iarscríbhinn I pointe 16a 
 Airteagal 326(2) ||   || Iarscríbhinn I pointe 16a 
 Airteagal 326(3) ||   || Iarscríbhinn I pointe 16a 
 Airteagal 326(4) ||   || Iarscríbhinn I pointe 16a 
 Airteagal 326(4) ||   || Iarscríbhinn I pointe 16a 
 Airteagal 327(1) ||   || Iarscríbhinn I pointe 14a 
 Airteagal 327(2) ||   || Iarscríbhinn I pointe 14b 
 Airteagal 327(3) ||   || Iarscríbhinn I pointe 14c 
 Airteagal 327(4) ||   || Iarscríbhinn I pointe 14a 
 Airteagal 328(1) ||   || Iarscríbhinn I pointe 17 
 Airteagal 328(2) ||   || Iarscríbhinn I pointe 18 
 Airteagal 328(3) ||   || Iarscríbhinn I pointe 19 
 Airteagal 328(4) ||   || Iarscríbhinn I pointe 20 
 Airteagal 328(5) ||   || Iarscríbhinn I pointe 21 
 Airteagal 328(6) ||   || Iarscríbhinn I pointe 22 
 Airteagal 328(7) ||   || Iarscríbhinn I pointe 23 
 Airteagal 328(8) ||   || Iarscríbhinn I pointe 24 
 Airteagal 328(9) ||   || Iarscríbhinn I pointe 25 
 Airteagal 329(1) ||   || Iarscríbhinn I pointe 26 
 Airteagal 329(2) ||   || Iarscríbhinn I pointe 27 
 Airteagal 329(3) ||   || Iarscríbhinn I pointe 28 
 Airteagal 329(4) ||   || Iarscríbhinn I pointe 29 
 Airteagal 329(5) ||   || Iarscríbhinn I pointe 30 
 Airteagal 329(6) ||   || Iarscríbhinn I pointe 31 
 Airteagal 329(7) ||   || Iarscríbhinn I pointe 32 
 Airteagal 330(1) ||   || Iarscríbhinn I pointe 33 
 Airteagal 330(2) ||   || Iarscríbhinn I pointe 33 
 Airteagal 330(3) ||   ||   
 Airteagal 331 ||   || Iarscríbhinn I pointe 34 
 Airteagal 332 ||   || Iarscríbhinn I pointe 36 
 Airteagal 333(1) ||   ||   
 Airteagal 333(2) ||   || Iarscríbhinn I pointe 37 
 Airteagal 333(3) ||   || Iarscríbhinn I pointe 38 
 Airteagal 334(1) ||   || Iarscríbhinn I pointe 41 
 Airteagal 334(2) ||   || Iarscríbhinn I pointe 41 
 Airteagal 335(1) ||   || Iarscríbhinn I pointe 42 
 Airteagal 335(2) ||   ||   
 Airteagal 335(3) ||   || Iarscríbhinn I pointe 43 
 Airteagal 335(4) ||   || Iarscríbhinn I pointe 44 
 Airteagal 335(5) ||   || Iarscríbhinn I pointe 45 
 Airteagal 335(6) ||   || Iarscríbhinn I pointe 46 
 Airteagal 336 ||   || Iarscríbhinn I pointe 8 
 Airteagal 337(1) ||   || Iarscríbhinn I pointí 48-49 
 Airteagal 337(2) ||   || Iarscríbhinn I pointe 50 
 Airteagal 338 ||   || Iarscríbhinn I pointe 51 
 Airteagal 339(1) ||   || Iarscríbhinn I pointe 53 
 Airteagal 339(2) ||   || Iarscríbhinn I pointe 54 
 Airteagal 339(3) ||   || Iarscríbhinn I pointe 55 
 Airteagal 339(4) ||   || Iarscríbhinn I pointe 56 
 Airteagal 340 ||   || Iarscríbhinn III pointe 1 
 Airteagal 341(1) ||   || Iarscríbhinn III pointe 2 agus pointe 2(4) 
 Airteagal 341(2) ||   || Iarscríbhinn III pointe 2(2) 
 Airteagal 341(3) ||   || Iarscríbhinn III pointe 2(1) 
 Airteagal 341(4) ||   || Iarscríbhinn III pointe 2(2) 
 Airteagal 341(5) ||   ||   
 Airteagal 342(1) ||   || Iarscríbhinn III pointe 2(1) 
 Airteagal 342(2) ||   || Iarscríbhinn III pointe 2(1) 
 Airteagal 342(3) ||   || Iarscríbhinn III pointe 2(1) 
 Airteagal 343(1) ||   || Iarscríbhinn III pointe 3(1) 
 Airteagal 343(2) ||   || Iarscríbhinn III pointe 3(2) 
 Airteagal 343(3) ||   || Iarscríbhinn III pointe 3(2) 
 Airteagal 343(4) ||   ||   
 Airteagal 344 ||   ||   
 Airteagal 345 ||   ||   
 Airteagal 346(1) ||   || Iarscríbhinn IV pointe 1 
 Airteagal 346(2) ||   || Iarscríbhinn IV pointe 2 
 Airteagal 346(3) ||   || Iarscríbhinn IV pointe 3 
 Airteagal 346(4) ||   || Iarscríbhinn IV pointe 4 
 Airteagal 346(5) ||   || Iarscríbhinn IV pointe 6 
 Airteagal 347(1) ||   || Iarscríbhinn IV pointe 8 
 Airteagal 347(2) ||   || Iarscríbhinn IV pointe 9 
 Airteagal 347(3) ||   || Iarscríbhinn IV pointe 10 
 Airteagal 347(4) ||   || Iarscríbhinn IV pointe 12 
 Airteagal 348(1) ||   || Iarscríbhinn IV pointe 13 
 Airteagal 348(2) ||   || Iarscríbhinn IV pointe 14 
 Airteagal 348(3) ||   || Iarscríbhinn IV pointe 15 
 Airteagal 348(4) ||   || Iarscríbhinn IV pointe 16 
 Airteagal 348(5) ||   || Iarscríbhinn IV pointe 17 
 Airteagal 348(6) ||   || Iarscríbhinn IV pointe 18 
 Airteagal 349(1) ||   || Iarscríbhinn IV pointe 19 
 Airteagal 349(2) ||   || Iarscríbhinn IV pointe 20 
 Airteagal 350 ||   || Iarscríbhinn IV pointe 21 
 Airteagal 351 ||   ||   
 Airteagal 352(1) ||   || Iarscríbhinn V pointe 1 
 Airteagal 352(2) ||   ||   
 Airteagal 352(3) ||   ||   
 Airteagal 353(1) ||   || Iarscríbhinn V pointe 10b 
 Airteagal 353(2) ||   ||   
 Airteagal 353(3) ||   ||   
 Airteagal 354(1) ||   || Iarscríbhinn V pointe 10 
 Airteagal 354(2) ||   || Iarscríbhinn V pointe 10a 
 Airteagal 355(1) ||   || Iarscríbhinn V pointe 7 
 Airteagal 355(2) ||   || Iarscríbhinn V pointe 8 
 Airteagal 355(3) ||   || Iarscríbhinn V pointe 9 
 Airteagal 355(4) ||   || Iarscríbhinn V pointe 10 
 Airteagal 355(5) ||   || Iarscríbhinn V pointe 8 
 Airteagal 356(1) ||   || Iarscríbhinn V pointe 11 
 Airteagal 356(2) ||   || Iarscríbhinn V pointe 12 
 Airteagal 356(3) ||   || Iarscríbhinn V pointe 12 
 Airteagal 357(1) ||   || Iarscríbhinn V pointe 2 
 Airteagal 357(2) ||   || Iarscríbhinn V pointe 2 
 Airteagal 357(3) ||   || Iarscríbhinn V pointe 5 
 Airteagal 357(4) ||   ||   
 Airteagal 358(1) ||   || Iarscríbhinn V pointe 3 
 Airteagal 358(2) ||   ||   
 Airteagal 359(1) ||   || Iarscríbhinn V pointe 5 
 Airteagal 360(1) ||   || Iarscríbhinn V pointe 5 
 Airteagal 360(2) ||   ||   
 Airteagal 361 ||   || Iarscríbhinn V pointe 5a 
 Airteagal 362 ||   || Iarscríbhinn V pointe 5b 
 Airteagal 363(1) ||   || Iarscríbhinn V pointe 5c 
 Airteagal 363(2) ||   || Iarscríbhinn V pointe 5d 
 Airteagal 363(3) ||   || Iarscríbhinn V pointe 5d 
 Airteagal 363(4) ||   || Iarscríbhinn V pointe 5d 
 Airteagal 363(5) ||   || Iarscríbhinn V pointe 5d 
 Airteagal 363(6) ||   || Iarscríbhinn V pointe 5d 
 Airteagal 363(7) ||   ||   
 Airteagal 364(1) ||   || Iarscríbhinn V pointe 5a 
 Airteagal 364(2) ||   || Iarscríbhinn V pointe 5e 
 Airteagal 365(1) ||   || Iarscríbhinn V pointe 5f 
 Airteagal 365(2) ||   || Iarscríbhinn V pointe 5g 
 Airteagal 365(3) ||   || Iarscríbhinn V pointe 5h 
 Airteagal 365(4) ||   || Iarscríbhinn V pointe 5h 
 Airteagal 365(5) ||   || Iarscríbhinn V pointe 5i 
 Airteagal 365(6) ||   || Iarscríbhinn V pointe 5 
 Airteagal 366 ||   || Iarscríbhinn V pointe 5j 
 Airteagal 367 ||   ||   
 Airteagal 367(4) ||   || Iarscríbhinn V pointe 5l 
 Airteagal 367(5) ||   || Iarscríbhinn V pointe 5l 
 Airteagal 367(6) ||   || Iarscríbhinn V pointe 5l 
 Airteagal 368 ||   || Iarscríbhinn II pointe 1 
 Airteagal 369(1) ||   || Iarscríbhinn II pointe 2 
 Airteagal 369(2) ||   || Iarscríbhinn II pointe 3 
 Airteagal 369(3) ||   ||   
 Airteagal 370 ||   || Iarscríbhinn II pointe 4 
 Airteagal 371 ||   ||   
 Airteagal 372 ||   ||   
 Airteagal 373 ||   ||   
 Airteagal 374 ||   ||   
 Airteagal 375 ||   ||   
 Airteagal 376 ||   || Airteagal 28(1) 
 Airteagal 377 ||   ||   
 Airteagal 378 ||   ||   
 Airteagal 379(1) || Airteagal 106(1) ||   
 Airteagal 379(2) || Airteagal 106(1) ||   
 Airteagal 379(3) ||   || Airteagal 29(1) 
 Airteagal 379(4) ||   || Airteagal 30(1) 
 Airteagal 379(5) ||   || Airteagal 29(2) 
 Airteagal 379(6) || Airteagal 106(2) ||   
 Airteagal 379(7) || Airteagal 106(3) ||   
 Airteagal 379(8) ||   ||   
 Airteagal 380 || Airteagal 107 ||   
 Airteagal 381 || Airteagal 108 ||   
 Airteagal 382 || Airteagal 109 ||   
 Airteagal 383(1) || Airteagal 110(1) ||   
 Airteagal 383(2) || Airteagal 110(2) ||   
 Airteagal 384(1) || Airteagal 111(1) ||   
 Airteagal 384(2) || Airteagal 111(4) ||   
 Airteagal 384(3) || Airteagal 30(4) ||   
 Airteagal 384(4) ||   || Airteagal 31 
 Airteagal 385 ||   ||   
 Airteagal 386(1) ||   || Iarscríbhinn VI, pointe 1 
 Airteagal 386(2) ||   || Iarscríbhinn VI, pointe 2 
 Airteagal 386(3) ||   || Iarscríbhinn VI, pointe 3 
 Airteagal 387 ||   || Airteagal 32(1) 
 Airteagal 388(1) || Airteagal 112(1) ||   
 Airteagal 388(2) || Airteagal 112(2) ||   
 Airteagal 388(3) || Airteagal 112(3) ||   
 Airteagal 388(4) ||   ||   
 Airteagal 389(1) || Airteagal 113(3) ||   
 Airteagal 389(2) || Airteagal 113(4) ||   
 Airteagal 390(1) || Airteagal 114(1) ||   
 Airteagal 390(2) || Airteagal 114(2) ||   
 Airteagal 390(3) || Airteagal 114(3) ||   
 Airteagal 391(1) || Airteagal 115(1) ||   
 Airteagal 391(2) || Airteagal 115(2) ||   
 Airteagal 392(1) || Airteagal 117(1) ||   
 Airteagal 392(2) || Airteagal 117(2) ||   
 Airteagal 393 ||   ||   
 Airteagal 394(1) || Airteagal 122a(1) ||   
 Airteagal 394(2) || Airteagal 122a(2) ||   
 Airteagal 394(3) || Airteagal 122a(3) ||   
 Airteagal 394(4) || Airteagal 122a(4) ||   
 Airteagal 395 ||   ||   
 Airteagal 396 ||   ||   
 Airteagal 397 ||   ||   
 Airteagal 398 ||   ||   
 Airteagal 399 ||   ||   
 Airteagal 400 ||   ||   
 Airteagal 401 ||   ||   
 Airteagal 402 ||   ||   
 Airteagal 403 ||   ||   
 Airteagal 404 ||   ||   
 Airteagal 405 ||   ||   
 Airteagal 406 ||   ||   
 Airteagal 407 ||   ||   
 Airteagal 408 ||   ||   
 Airteagal 409 ||   ||   
 Airteagal 410 ||   ||   
 Airteagal 411 ||   ||   
 Airteagal 412 ||   ||   
 Airteagal 413 ||   ||   
 Airteagal 414 ||   ||   
 Airteagal 415 ||   ||   
 Airteagal 416 ||   ||   
 Airteagal 417 ||   ||   
 Airteagal 418(1) || Airteagal 145(1) ||   
 Airteagal 418(2) || Airteagal 145(2) ||   
 Airteagal 418(3) || Airteagal 145(3) ||   
 Airteagal 418(4) || Airteagal 145(4) ||   
 Airteagal 419(1) || Iarscríbhinn XII, Cuid I, pointe 1 agus Airteagal 146(1) ||   
 Airteagal 419(2) || Airteagal 146(2) agus Iarscríbhinn XII, Cuid I, pointe 2 agus pointe 3 ||   
 Airteagal 419(3) || Airteagal 146(3) ||   
 Airteagal 420 || Airteagal 147 agus Iarscríbhinn XII, Cuid I, pointe 4 ||   
 Airteagal 421(1) || Airteagal 148 ||   
 Airteagal 421(2) ||   ||   
 Airteagal 422(1) || Iarscríbhinn XII, Cuid II, pointe 1 ||   
 Airteagal 422(2) ||   ||   
 Airteagal 423 || Iarscríbhinn XII, Cuid II, pointe 2 ||   
 Airteagal 424 ||   ||   
 Airteagal 425 || Iarscríbhinn XII, Cuid II, pointe 4 agus pointe 8 ||   
 Airteagal 426 || Iarscríbhinn XII, Cuid II, pointe 5 ||   
 Airteagal 427 ||   ||   
 Airteagal 428 || Iarscríbhinn XII, Cuid II, pointe 6 ||   
 Airteagal 429 || Iarscríbhinn XII, Cuid II, pointe 7 ||   
 Airteagal 430 || Iarscríbhinn XII, Cuid II, pointe 9 ||   
 Airteagal 431 || Iarscríbhinn XII, Cuid II, pointe 11 ||   
 Airteagal 432 || Iarscríbhinn XII, Cuid II, pointe 12 ||   
 Airteagal 433 || Iarscríbhinn XII, Cuid II, pointe 13 ||   
 Airteagal 434 || Iarscríbhinn XII, Cuid II, pointe 14 ||   
 Airteagal 435(1) || Iarscríbhinn XII, Cuid II, pointe 15 ||   
 Airteagal 435(2) ||   ||   
 Airteagal 436 ||   ||   
 Airteagal 437 || Iarscríbhinn XII, Cuid III, pointe 1 ||   
 Airteagal 438 || Iarscríbhinn XII, Cuid III, pointe 2 ||   
 Airteagal 439 || Iarscríbhinn XII, Cuid III, pointe 3 ||   
 Airteagal 440 ||   ||   
 Airteagal 441, an chéad fhomhír || Airteagal 150(1) ||  Airteagal 41 
 Airteagal 441, an dara fomhír ||   ||   
 Airteagal 442 ||   ||   
 Airteagal 443 ||   ||   
 Airteagal 444 ||   ||   
 Airteagal 445(1) || Airteagal 151a ||   
 Airteagal 445(2) || Airteagal 151a ||   
 Airteagal 445(3) || Airteagal 151a ||   
 Airteagal 445(4) ||   ||   
 Airteagal 445(5) ||   ||   
 Airteagal 446 ||   ||   
 Airteagal 447 ||   ||   
 Airteagal 448 ||   ||   
 Airteagal 449 ||   ||   
 Airteagal 450 ||   ||   
 Airteagal 451 ||   ||   
 Airteagal 452 ||   ||   
 Airteagal 453 ||   ||   
 Airteagal 454 ||   ||   
 Airteagal 455 ||   ||   
 Airteagal 456 ||   ||   
 Airteagal 457 ||   ||   
 Airteagal 458 ||   ||   
 Airteagal 459 ||   ||   
 Airteagal 460 ||   ||   
 Airteagal 461 ||   ||   
 Airteagal 462 ||   ||   
 Airteagal 463 ||   ||   
 Airteagal 464 ||   ||   
 Airteagal 465 ||   ||   
 Airteagal 466 ||   ||   
 Airteagal 467 ||   ||   
 Airteagal 468 ||   ||   
 Airteagal 469 ||   ||   
 Airteagal 470 ||   ||   
 Airteagal 471 ||   ||   
 Airteagal 472 ||   ||   
 Airteagal 473 ||   ||   
 Airteagal 474 ||   ||   
 Airteagal 475 ||   ||   
 Airteagal 476 || Airteagal 152(5) ||   
 Airteagal 477 ||   ||   
 Airteagal 478 ||   ||   
 Airteagal 479 ||   ||   
 Airteagal 480 ||   ||   
 Airteagal 481 ||   ||   
 Airteagal 482 ||   ||   
 Airteagal 483 ||   ||   
 Airteagal 484 ||   ||   
 Airteagal 485 ||   ||   
 Airteagal 486 ||   ||   
 Airteagal 487 ||   ||   
 Airteagal 488 ||   ||   
 Iarscríbhinn I || Iarscríbhinn II ||   
 Iarscríbhinn II || Iarscríbhinn IV ||   
 Iarscríbhinn III ||   ||   
 Iarscríbhinn IV, Cuid 1 || Airteagal 152(5) agus Airteagal 1 pointí 14 go 19 de Threoir 2000/12/CE ||   
 Iarscríbhinn IV, Cuid 2 || Airteagal 152(5) agus Airteagal 42 de Threoir 2000/12/CE ||   
 Iarscríbhinn IV, Cuid 3 || Airteagal 152(5) agus Airteagal 43 de Threoir 2000/12/CE ||   
 Iarscríbhinn IV, Cuid 4 || Airteagal 152(5) agus Airteagal 44 de Threoir 2000/12/CE ||   
 Iarscríbhinn IV, Cuid 5 || Airteagal 152(5) agus Airteagal 45 de Threoir 2000/12/CE ||   
 Iarscríbhinn IV, Cuid 6 || Airteagal 152(5) agus Airteagal 46 de Threoir 2000/12/CE ||   
RÁITEAS AIRGEADAIS REACHTACH LE
hAGHAIDH TOGRAÍ
1.           LEAGAN AMACH AN TOGRA/TIONSCNAIMH 
              1.1.    Teideal an togra/tionscnaimh 
              1.2.    Réimsí
beartais lena mbaineann i gcreat ABM/ABB
              1.3.    An
cineál togra/tionscnaimh 
              1.4.    Cuspóirí

              1.5.    Na forais leis an togra/tionscnamh 
              1.6.    Fad agus tionchar airgeadais 
              1.7.    Modhanna
bainistíochta atá beartaithe 
2.           BEARTA BAINISTÍOCHTA 
              2.1.    Rialacha
faireacháin agus tuairiscithe 
              2.2.    Córas
bainistíochta agus rialaithe 
              2.3.    Bearta
chun calaois agus neamhrialtachtaí a chosc 
3.           AN TIONCHAR AIRGEADAIS A MHEASTAR A
BHEIDH AG AN TOGRA/TIONSCNAMH 
              3.1.    Ceannteidil
an chreata airgeadais ilbhliantúil agus na línte buiséid ar a n‑imrítear
tionchar 
              3.2.    An
tionchar a mheastar a bheidh ar chaiteachas 
              3.2.1. Achoimre ar an
tionchar a mheastar a bheidh ar chaiteachas 
              3.2.2. An tionchar a
mheastar a bheidh ar leithreasaí faoi chomhair oibríochtaí 
              3.2.3. An tionchar a
mheastar a bheidh ar leithreasaí de chineál riaracháin
              3.2.4. Comhoiriúnacht
don chreat airgeadais ilbhliantúil reatha
              3.2.5. Ranníocaíochtaí ó
thríú páirtithe 
              3.3.    An tionchar a mheastar a
bheidh ar ioncam
RÁITEAS
AIRGEADAIS REACHTACH LE hAGHAIDH TOGRAÍ

1.                      
CREAT AN TOGRA/TIONSCNAIMH 
1.1.                
Teideal an togra/tionscnaimh 

Togra le haghaidh Rialacháin ó Pharlaimint na hEorpa agus ón
gComhairle maidir le ceanglais stuamachta i gcomhair institiúidí creidmheasa
agus gnólachtaí infheistíochta

1.2.                
Réimsí beartais lena mbaineann i gcreat ABM/ABB[1] 

Margadh Inmheánach – margaí airgeadais
Margadh Inmheánach – institiúidí airgeadais

1.3.                
An cineál togra/tionscnaimh 

ý Baineann an
togra/tionscnamh le gníomhaíocht nua 
¨ Baineann an
togra/tionscnamh le gníomhaíocht nua a leanann
treoirthionscadal/réamhghníomhaíocht[2]

¨ Baineann an togra/tionscnamh le síneadh
ar ghníomhaíocht atá ann cheana 
¨ Baineann an
togra/tionscnamh le gníomhaíocht a atreoraíodh i
dtreo gníomhaíochta nua 

1.4.                
Cuspóirí
1.4.1.          
Cuspóirí straitéiseacha ilbhliantúla an
Choimisiúin ar a bhfuil an togra/tionscnamh dírithe 

Ar an gcéad dul síos, tá an tionscadal seo nasctha leis an gcuspóir
straitéiseach feabhas a chur ar rialú agus ar mhaoirseacht na margaí
airgeadais. Ní mór leibhéal úrnua na tacaíochta fioscaí atá á cur ar fáil do
bhainc a chomhoiriúnú le hathchóiriú cumasach rialála chun aghaidh a thabhairt
ar na heasnaimh a léiríodh le linn na géarchéime airgeadais. Léiríonn an t‑athchóiriú
seo ar rialáil na mbanc san AE toradh na hoibre comhordaithe idirnáisiúnta ar
chaipiteal bainc Basel III agus ar an gcreat leachtachta agus tá sé ar
chomhréim le cuspóir straitéiseach eile maidir le caighdeáin dhomhanda a shocrú
trí chomhar agus trí chomhaontú le comhpháirtithe idirnáisiúnta.

1.4.2.          
Cuspóirí sonracha agus na gníomhaíochtaí ABM/ABB
lena mbaineann 

Cuspóir sonrach Uimh.1 (Margadh
Inmheánach – institiúidí airgeadais)
Feabhas a chur ar chóras ceanglas caipitil na n-earnálacha
baincéireachta, árachais agus pinsean
Cuspóir sonrach Uimh.1 (Margadh
Inmheánach – margaí airgeadais)
Cobhsaíocht agus sláine a chur chun cinn sna margaí airgeadais trí
mhaoirseacht leordhóthanach, bonneagar stóinsithe margaidh agus ardleibhéal
trédhearcachta
Anuas ar an dá chuspóir shonracha thuas a sainaithníodh i bplean
bainistíochta MARKT le haghaidh 2011, tá an tionscnamh atá dírithe ar na
cuspóirí sonracha seo a leanas a sainaithníodh sna measúnuithe tionchair a
ghabhann leis na tograí a fhorbairt:
- bainistíocht riosca bainc a fheabhsú;
-
cosc a chur le deiseanna arbatráiste rialála;
-
soiléireacht dhlíthiúil a fheabhsú;
- an t-ualach
maidir le comhlíonadh a laghdú;
- cothrom
iomaíochta a fheabhsú;
- comhar maoirseachta
agus cóineasú a fheabhsú;
- timthriallacht an iasachtaithe bainc a laghdú;
Gníomhaíochtaí
ABM/ABB lena mbaineann
Margaí airgeadais, institiúidí airgeadais 

1.4.3.          
An toradh agus an tionchar a bhfuil súil leis

Sonraigh an tionchar
a bheadh ag an togra/tionscnamh ar na tairbhithe/grúpaí ar a bhfuil sé dírithe.
Ba cheart, mar thoradh ar na tograí, go gcuirfí feabhas ar
chaipitliú agus ar bhainistíocht riosca leachtachta earnáil baincéireachta an
AE. Mar thoradh air sin, ba cheart nach dtarlódh géarchéimeanna baincéireachta
sistéamacha chomh minic amach anseo. Táthar ag súil go ngnóthófar
glanbhuntáistí eacnamaíocha de mhéadú bliantúil idir 0.3 % agus 2 %
ar OTI an AE de bharr na cobhsaíochta airgeadais feabhsaithe. Is ar raon
leathan páirtithe leasmhara a thitfidh na sochair sin, lena n-áirítear
iasachtaithe agus creidiúnaithe aonair, iasachtaithe agus creidiúnaithe i bhfiontair
bheaga agus mheánmhéide agus i mbainc chorparáideacha mhóra, rialtais, agus
saoránaigh an AE i gcoitinne.
Beidh ról tábhachtach ag an ÚBE maidir leis na torthaí sin a bhaint
amach, toisc go n-iarrtar air sna tograí breis agus 50 caighdeán teicniúil
ceangailteach (BTS) a fhorbairt maidir le saincheisteanna beartais éagsúla.
Thabharfadh an Coimisiún a fhormhuiniú do na caighdeáin sin sa deireadh thiar
agus beidh ról an-tábhachtach acu a áirithiú go gcuirfear forálacha atá an‑teicniúil
chun feidhme go haonfhoirmeach ar fud an AE agus go mbeidh na beartais atá
beartaithe ag feidhmiú sa chaoi atá ceaptha dóibh. Ba cheart go gcuirfeadh
obair an ÚBE, dá bhrí sin, le gnóthú éifeachtach na straitéise ábhartha agus na
gcuspóirí sonracha atá léirithe i ranna 1.4.1 agus 1.4.2.

1.4.4.          
Táscairí a léiríonn toradh agus tionchar 

Sonraigh na
táscairí a léiríonn faireachán ar chur chun feidhme an togra/tionscnaimh.
1. An toradh a bhfuiltear ag súil leis: 
- feabhas ar chobhsaíocht airgeadais trí fheabhas a chur ar rialú
agus ar mhaoirseacht na mbanc;
- feabhas ar chaipitliú bhainc an AE agus feabhas ar bhainistíocht
riosca leachtachta.
Táscairí: 
- an dinimic a bhaineann leis an gcostas ar chosaint i gcoinne
mainneachtana institiúidí airgeadais;
- céatadán na mbanc ar éirigh leo i dtástálacha struis an AE;
- cóimheasa caipitil agus caipiteal maolánach thar an gceanglas caipitil,
arna shealbhú ag bainc an AE.
2. An toradh a bhfuiltear ag súil leis:
- éifeachtacht fheabhsaithe ar rialú agus ar mhaoirseacht na mbanc san
AE
Táscaire:
- líon na gcaighdeán teicniúil ceangailteach a bheidh forbartha ag
an ÚBE in am

1.5.                
Na forais leis an togra/tionscnamh 
1.5.1.          
Na ceanglais is gá a shásamh sa ghearrthéarma nó
san fhadtéarma 

Bunaithe ar dhá thogra, tá thart ar 60 % den BTS a iarradh ar
an ÚBE a ullmhú le bheith réidh in 2013 agus beidh gá le méadú ar líon FTE na
ÚBE ionas go mbeidh sé ar a chumas an t-ualach oibre a láimhseáil. Beidh gá an
méadú FTEanna a choimeád sna blianta ina dhiaidh sin d’fhonn an BTS atá
forbartha cheana a leasú agus d’fhonn an 40 % den BTS atá fágtha a ullmhú.
Lena chois sin, go fadtréimhseach, tiocfaidh obair bhreise BTS a bhaineann le
forbairt as tograí reachtacha amach anseo sa réimse rialú baincéireachta an AE.

1.5.2.          
Luach breise a bhaineann le rannpháirteachas an
AE

Tá roinnt bonn cirt ann maidir leis an luach breise a bhaineann le rannpháirteachas
an AE sa tionscnamh seo. Othu sin tá:
- gá le feabhas a chur ar chomhtháthú mhargadh baincéireachta
inmheánach an AE; 
- aghaidh a thabhairt ar roinnt teipeanna margaidh agus rialála a
tugadh chun suntais sa ghéarchéim airgeadais; 
- ceart i dtaobh deiseanna arbatráiste rialála is féidir a dhéanamh
de bharr na reachtaíochta reatha; agus
- cur chuige comhsheasmhach a áirithiú ar fud an AE chun dul i
ngleic le ceisteanna éagsúla a chuimsítear faoi raon feidhme an tionscnaimh, rud
a cheartódh an gá leis na Ballstáit modhanna difriúla a chuireann an Margadh
Inmheánach i mbaol scoilte a shaothrú. 
Níos tábhachtaí fós, gan cur chuige coiteann ar leibhéal an AE ní
bheifí ag súil foráil éifeachtach a dhéanamh maidir le cobhsaíocht airgeadais
agus comh-thimthriallacht airgeadais iomarcach a rialú, toisc go bhfuil
beartais reatha ina ndírítear ar phríomhghnéithe sistéamacha dírithe ar
riachtanais náisiúnta nó ní ann dóibh ar chor ar bith. 

1.5.3.          
Ceachtanna a foghlaimíodh ó thaithí chosúil
roimhe seo

Maidir le BTS, is é 2011 an chéad bhliain oibre don ÚBE. Dá bhrí
sin, níl na chéad sraitheanna den BTS atá nasctha leis an gcreat reachtach le
seachadadh chuig an gCoimisiún fós.

1.5.4.          
Comhchuibheas agus sineirgíocht a d'fhéadfadh a
bheith ann le hionstraimí ábhartha eile

Luíonn an togra le Rialachán (AE) Uimh. 1093/2010 ó Pharlaimint
na hEorpa agus ón gComhairle an 24 Samhain 2010 lena mbunaítear
Údarás Maoirseachta Eorpach (An tÚdarás Baincéireachta Eorpach) 

1.6.                
Fad agus tionchar airgeadais 

¨ Togra/tionscnamh d’fhad teoranta

–     
¨  Togra/tionscnamh in éifeacht ón [LL/MM]BBBB go dtí an [LL/MM]BBBB 
–     
¨  Tionchar airgeadais ó BBBB go BBBB 
ý Togra/tionscnamh d’fhad
neamhtheoranta
–     
Cur chun feidhme le tréimhse thosaigh idir BBBB
agus BBBB,
–     
agus feidhm iomlán ina dhiaidh sin.

1.7.                
Modhanna bainistíochta atá beartaithe[3] 

¨ Bainistíocht dhíreach láraithe ag an gCoimisiún 
¨ Bainistíocht indíreach láraithe trí na cúraimí cur chun feidhme a tharmligean chuig:
–     
¨  gníomhaireachtaí feidhmiúcháin 
–     
ý  comhlachtaí arna mbunú ag na Comhphobail[4] 
–     
¨  comhlachtaí náisiúnta san earnáil phoiblí/comhlachtaí a bhfuil
misean de sheirbhís phoiblí acu 
–     
¨  daoine a bhfuil sé de chúram orthu gníomhartha ar leith a chur
chun feidhme de bhun Theideal V den Chonradh ar an Aontas Eorpach agus atá
sainaitheanta sa ghníomh bunaidh ábhartha de réir bhrí Airteagal 49 den
Rialachán Airgeadais 
¨ Bainistíocht chomhpháirteach leis na Ballstáit 
¨ Bainistíocht dhíláraithe le tríú tíortha 
¨ Comhbhainistíocht le heagraíochtaí idirnáisiúnta (tabhair sonraí)
I gcás
ina sonraítear níos mó ná modh bainistíochta amháin, tabhair sonraí sa roinn "Nótaí"
le do thoil.
Nótaí 

2.                      
BEARTA BAINISTÍOCHTA 
2.1.                
Rialacha faireacháin agus tuairiscithe 

Sonraigh cé chomh
minic agus na coinníollacha.
I gcomhréir le hAirteagal 81 de Rialachán (AE) Uimh. 1093/2010,
déanfaidh an Coimisiún, faoin 2 Eanáir 2014, agus gach trí bliana ina
dhiaidh sin, tuarascáil ghinearálta a fhoilsiú maidir leis an taithí a gheofar
mar thoradh ar oibriú an ÚBE agus na nósanna imeachta atá leagtha síos sa
Rialachán sin. Déanfar meastóireacht sa tuarascáil sin, inter alia, ar an méid
cóineasaithe atá bainte amach ag maoirseoirí náisiúnta i gcleachtais
mhaoirseachta agus ar an ngá atá ag an ÚBE le breis acmhainní d’fhonn a
fhreagrachtaí a chomhlíonadh. Chuirfí an tuarascáil ar aghaidh chuig Parlaimint
na hEorpa agus chuig an gComhairle.

2.2.                
Córas bainistíochta agus rialaithe 
2.2.1.          
Na rioscaí a aithníodh 

Cuireadh trí mheasúnú tionchair i gcrích maidir leis an dá thogra,
ina sainaithnítear na costais agus na sochair a bhaineann le roghanna beartais
éagsúla d’fhonn aghaidh a thabhairt ar na fadhbanna a aithníodh. 
Maidir le freagrachtaí an ÚBE, tá baol ann go bhfuil an bonn bainte
d’éifeachtacht na rialacha atá beartaithe de bharr a neamhábaltacht - de bharr
easnamh acmhainní daonna - BTS d’ardcháilíocht a bhaint amach agus de réir na
ndátaí atá leagtha amach as togra ón gCoimisiún. 

2.2.2.          
Modhanna rialaithe atá beartaithe 

Tugtar léargas ar chórais bhainistíochta agus rialaithe an ÚBE i gCaibidil III
de Rialachán (AE) Uimh. 1093/2010
Chomh maith leis sin, mar a luadh faoi Roinn 2.1, faoi Airteagal 81
den rialachán seo, beifear ag súil go bhfoilseoidh an Coimisiún tuarascáil gach
trí bliana maidir leis an taithí a gheofar mar thoradh ar obair an ÚBE agus na
nósanna imeachta atá leagtha síos sa Rialachán. 

2.3.                
Bearta chun calaois agus neamhrialtachtaí a
chosc 

Sonraigh bearta
coisctheacha agus cosanta atá ann cheana nó atá beartaithe.
I gcomhréir le hAirteagal 66 de Rialachán (AE) Uimh. 1093/2010,
chun calaois, éilliú agus aon ghníomhaíocht mhídhleathach eile a chomhrac,
beidh feidhm, gan teorainn ar bith, maidir leis an ÚBE ag Rialachán (CE) Uimh. 1073/1999.
Aontóidh an ÚBE don Chomhaontú Idirinstitiúideach maidir le himscrúduithe
inmheánacha arna ndéanamh ag an Oifig Eorpach Frith‑Chalaoise (OLAF) agus
glacfaidh sé forálacha iomchuí láithreach bonn maidir le foireann uile an
Údaráis.
Leagfar amach go sainráite sna cinntí maidir le maoiniú agus sna
comhaontuithe agus sna hionstraimí cur chun feidhme a dtig astu go bhféadfaidh
an Chúirt Iniúchóirí agus OLAF seiceálacha ar an láthair a chur i gcrích,
más gá, ar thairbhithe airgid atá íoctha amach ag an ÚBE agus ar chomhaltaí
foirne atá freagrach as an airgead sin a leithdháileadh.

3.                      
AN TIONCHAR AIRGEADAIS A MHEASTAR A BHEIDH AG AN
TOGRA/TIONSCNAMH 
3.1.                
Ceannteidil an chreata airgeadais ilbhliantúil
agus na línte buiséid ar a n‑imrítear tionchar 

·      Línte buiséid atá ann cheana 
In ord
cheannteidil agus línte buiséid an chreata airgeadais ilbhliantúil.
 Ceannteideal an chreata airgeadais ilbhliantúil || Líne buiséid || Saghas caiteachais || Ranníocaíocht 
 Uimhir 1A Iomaíochas le haghaidh fáis agus fostaíochta || LD/LN ([5]) || ó thíortha[6] an CSTE || ó thíortha is iarrthóirí[7] || ó thríú tíortha || de réir bhrí Airteagal 18(1)(aa) den Rialachán Airgeadais 
   || 12.04.02.01 Fóirdheontas ÚBE faoi Theideal 1 agus faoi Theideal 2 (Caiteachas foirne agus riaracháin) || LD || TÁ || NÍL || NÍL || NÍL 
·      Línte nua buiséid atá á n-iarraidh 
In ord cheannteidil agus línte buiséid an chreata
airgeadais ilbhliantúil.
 Ceannteideal an chreata airgeadais ilbhliantúil || Líne buiséid || Saghas caiteachais || Ranníocaíocht 
 Uimhir [Ceannteideal………………………...……] || LD/LN || ó thíortha an CSTE || ó thíortha is iarrthóirí || ó thríú tíortha || de réir bhrí Airteagal 18(1)(aa) den Rialachán Airgeadais 
   || [XX.YY.YY.YY]   ||   || TÁ/NÍL || TÁ/NÍL || TÁ/NÍL || TÁ/NÍL 

3.2.                
An tionchar a mheastar a bheidh ar chaiteachas 
3.2.1.          
Achoimre ar an tionchar a mheastar a bheidh ar
chaiteachas 

EUR milliúin (go dtí an 3ú deachúil)
 Ceannteideal an chreata airgeadais ilbhliantúil: || Uimhir 1A || Iomaíochas le haghaidh fáis agus fostaíochta 
 DG: MARKT ||   ||   || Bliain 2013[8] || Bliain 2014 || Bliain 2015 || IOMLÁN 
  Leithreasaí faoi chomhair oibríochtaí ||   ||   ||   ||   
 12.04.02.01 || Oibleagáidí || (1) || 0,690 || 0,590 || 0,590 || 1,870 
 Íocaíochtaí || (2) || 0,690 || 0,590 || 0,590 || 1,870 
 Leithreasaí de chineál riaracháin arna maoiniú  ó chlúdach na gclár sonrach[9] ||   ||   ||   ||   
 Uimhir na líne buiséid ||   || (3) ||   ||   ||   ||   
 IOMLÁN leithreasaí i gcomhair DG MARKT || Oibleagáidí || =1+1a +3 || 0,690 || 0,590 || 0,590 || 1,870 
 Íocaíochtaí || =2+2a +3 || 0,690 || 0,590 || 0,590 || 1,870 
  IOMLÁN leithreasaí faoi chomhair oibríochtaí || Oibleagáidí || (4) || 0,690 || 0,590 || 0,590 || 1,870 
 Íocaíochtaí || (5) || 0,690 || 0,590 || 0,590 || 1,870 
  IOMLÁN leithreasaí de chineál riaracháin arna maoiniú ó chlúdach na gclár sonrach || (6) ||   ||   ||   ||   
 IOMLÁN leithreasaí faoi CHEANNTEIDEAL <1A> den chreat airgeadais ilbhliantúil || Oibleagáidí || =4+ 6 || 0,690 || 0,590 || 0,590 || 1,870 
 Íocaíochtaí || =5+ 6 || 0,690 || 0,590 || 0,590 || 1,870 
Má tá tionchar ag an togra/tionscnamh ar níos mó ná
ceannteideal amháin:
  IOMLÁN leithreasaí faoi chomhair oibríochtaí || Oibleagáidí || (4) ||   ||   ||   ||   
 Íocaíochtaí || (5) ||   ||   ||   ||   
  IOMLÁN leithreasaí de chineál riaracháin arna maoiniú ó chlúdach na gclár sonrach || (6) ||   ||   ||   ||   
 IOMLÁN leithreasaí faoi CHEANNTEIDIL 1 go 4 den chreat airgeadais ilbhliantúil (Méid tagartha) || Oibleagáidí || =4+ 6 ||   ||   ||   ||   
 Íocaíochtaí || =5+ 6 ||   ||   ||   ||   
 Ceannteideal an chreata airgeadais ilbhliantúil: || 5 || " Caiteachas riaracháin " 
EUR milliúin (go dtí an 3ú deachúil)
   ||   ||   || Bliain N || Bliain N+1 || Bliain N+2 || Bliain N+3 || ... tabhair na blianta ar fad a theastaíonn le fad an tionchair a thaispeáint (féach pointe 1.6) || IOMLÁN 
 DG: <…….> || 
  Acmhainní daonna ||   ||   ||   ||   ||   ||   ||   ||   
  Caiteachas riaracháin eile ||   ||   ||   ||   ||   ||   ||   ||   
 IOMLÁN DG <…….> || Leithreasaí ||   ||   ||   ||   ||   ||   ||   ||   
 IOMLÁN leithreasaí faoi CHEANNTEIDEAL 5 den chreat airgeadais ilbhliantúil || (Iomlán oibleagáidí = Iomlán íocaíochtaí) ||   ||   ||   ||   ||   ||   ||   ||   
EUR milliún (go dtí an 3ú deachúil)
   ||   ||   || Bliain 2013[10] || Bliain 2014 || Bliain 2015 || IOMLÁN 
 IOMLÁN leithreasaí faoi CHEANNTEIDIL 1 go 5 den chreat airgeadais ilbhliantúil || Oibleagáidí || 0,690 || 0,590 || 0,590 || 1,870 
 Íocaíochtaí || 0,690 || 0,590 || 0,590 || 1,870 

3.2.2.          
An tionchar a mheastar a bheidh ar leithreasaí
faoi chomhair oibríochtaí 

–     
¨  Ní éilíonn an togra/tionscnamh go n-úsáidfear leithreasaí faoi
chomhair oibríochtaí 
–     
ý  Éilíonn an togra/tionscnamh go n‑úsáidfear leithreasaí faoi
chomhair oibríochtaí mar a mhínítear thíos:
Tugtar léargas ar chuspóirí sonracha an togra faoi Roinn 1.4.2.
Is caighdeáin theicniúla cheangailteacha (BTS) an príomhchineál aschuir a
bhfuiltear ag súil leis an ÚBE a tháirgeadh ag úsáid na n-acmhainní a iarradh. Sna tograí, ceanglaítear ar an ÚBE thart ar 55 BTS a
fhorbairt agus 60 % den BTS sin le bheith réidh in 2013. De bharr chineál an
tionscnaimh, áfach, ní féidir an tábla thíos a chomhlánú toisc nach féidir BTS
a ionchur i leith cuspóra shonraigh aonair, toisc - de ghnáth – go gcuidíonn
BTS amháin le hilchuspóirí sonracha a bhaint amach an tráth céanna. Mar
shampla, chuirfeadh BTS maidir le feidhmiú comhsheasmhach asbhaintí ón
gcaipiteal rialaitheach le i) feabhas ar bhainistíocht riosca bainc; ii)
deiseanna arbatráiste rialála a chosc; iii) soiléireacht dhlíthiúil; iv) cothrom
iomaíochta; agus v) comhar maoirseachta agus cóineasú.
Leithreasaí faoi chomhair oibleagáidí in EUR milliúin
(go dtí an 3ú deachúil)
 Sonraigh cuspóirí agus aschuir   ò ||   ||   || Bliain N || Bliain N+1 || Bliain N+2 || Bliain N+3 || ... tabhair na blianta ar fad a theastaíonn le fad an tionchair a thaispeáint (féach pointe 1.6) || IOMLÁN 
 ASCHUIR 
 Saghas aschuir[11] || Meánchostas an aschuir || Líon na n-aschur || Costas || Líon na n-aschur || Costas || Líon na n-aschur || Costas || Líon na n-aschur || Costas || Líon na n-aschur || Costas || Líon na n-aschur || Costas || Líon na n-aschur || Costas || Líon iomlán na n-aschur || Costas iomlán 
 CUSPÓIR SONRACH Uimh. 1[12]… ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Aschur ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Aschur ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Aschur ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Fo-iomlán chuspóir sonrach Uimh. 1 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 CUSPÓIR SONRACH Uimh. 2... ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Aschur ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Fo-iomlán chuspóir sonrach Uimh. 2 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 COSTAS IOMLÁN ||   ||   ||   ||   ||   ||   ||   ||   ||   ||   ||   ||   ||   ||   ||   ||   

3.2.3.          
An tionchar a mheastar a bheidh ar leithreasaí
de chineál riaracháin – Níl infheidhme
3.2.3.1.    
Achoimre 

–     
¨  Ní éilíonn an togra/tionscnamh go n-úsáidfear leithreasaí de
chineál riaracháin 
–     
¨  Éilíonn an togra/tionscnamh go n‑úsáidfear leithreasaí riaracháin
mar a mhínítear thíos:
EUR milliúin (go
dtí an 3ú deachúil)
   || Bliain N [13] || Bliain N+1 || Bliain N+2 || Bliain N+3 || ... tabhair na blianta ar fad a theastaíonn le fad an tionchair a thaispeáint (féach pointe 1.6) || IOMLÁN 
 CEANNTEIDEAL 5 den chreat airgeadais ilbhliantúil ||   ||   ||   ||   ||   ||   ||   ||   
 Acmhainní daonna ||   ||   ||   ||   ||   ||   ||   ||   
 Caiteachas riaracháin eile ||   ||   ||   ||   ||   ||   ||   ||   
 Fo-iomlán CHEANNTEIDEAL 5 den chreat airgeadais ilbhliantúil ||   ||   ||   ||   ||   ||   ||   ||   
 Lasmuigh de CHEANNTEIDEAL 5[14] den chreat airgeadais ilbhliantúil ||   ||   ||   ||   ||   ||   ||   ||   
 Acmhainní daonna ||   ||   ||   ||   ||   ||   ||   ||   
 Caiteachas eile de chineál riaracháin ||   ||   ||   ||   ||   ||   ||   ||   
 Fo-iomlán lasmuigh de CHEANNTEIDEAL 5 den chreat airgeadais ilbhliantúil ||   ||   ||   ||   ||   ||   ||   ||   
 IOMLÁN ||   ||   ||   ||   ||   ||   ||   ||   

3.2.3.2.    
 Na hacmhainní daonna a mheastar a bheidh
riachtanach 

–     
¨  Ní éilíonn an togra/tionscnamh go n-úsáidfear acmhainní daonna 
–     
¨  Éilíonn an togra/tionscnamh go n‑úsáidfear acmhainní daonna
mar a mhínítear thíos:
Sloinnfear an meastachán i méideanna
iomlána (nó go dtí an 1ú deachúil ar a mhéid)
 ||   || Bliain N || Bliain N+1 || Bliain N+2 || Bliain N+3 || ... tabhair na blianta ar fad a theastaíonn le fad an tionchair a thaispeáint (féach pointe 1.6) 
  Poist don phlean bunaíochta (oifigigh agus gníomhairí sealadacha) || 
 || XX 01 01 01 (Ceanncheathrú agus Oifigí Ionadaíocht an Choimisiúin) ||   ||   ||   ||   ||   ||   ||   
 || XX 01 01 02 (Toscaireachtaí) ||   ||   ||   ||   ||   ||   ||   
 || XX 01 05 01 (Taighde indíreach) ||   ||   ||   ||   ||   ||   ||   
 || 10 01 05 01 (Taighde díreach) ||   ||   ||   ||   ||   ||   ||   
 ||  Pearsanra seachtrach (i gcoibhéis lánaimseartha: FTE)[15] || 
 || XX 01 02 01 (CA, INT, SNE ón “clúdach iomlánaíoch") ||   ||   ||   ||   ||   ||   ||   
 || XX 01 02 02 (CA, INT, JED, LA agus SNE sna toscaireachtaí) ||   ||   ||   ||   ||   ||   ||   
 || XX 01 04 bb [16] || - i gCeanncheathrú [17] ||   ||   ||   ||   ||   ||   ||   
 || - i dtoscaireachtaí ||   ||   ||   ||   ||   ||   ||   
 || XX 01 05 02 (CA, INT, SNE – Taighde indíreach) ||   ||   ||   ||   ||   ||   ||   
 || 10 01 05 02 (CA, INT, SNE – Taighde díreach) ||   ||   ||   ||   ||   ||   ||   
 || Línte buiséid eile (sonraigh) ||   ||   ||   ||   ||   ||   ||   
 || IOMLÁN ||   ||   ||   ||   ||   ||   ||   
Is é XX an réimse beartais nó an teideal buiséid
lena mbaineann.
Comhlíonfar na
riachtanais acmhainní daonna trí fhoireann ón DG a bhfuil bainistíocht na
gníomhaíochta faoina cúram cheana agus/nó atá ath-imlonnaithe taobh istigh den DG,
mar aon le haon leithdháileadh breise a d'fhéadfaí a thabhairt don DG atá i
mbun bainistíochta faoi chuimsiú an nós imeachta maidir le leithdháileadh
bliantúil i bhfianaise srianta buiséadacha.
Cur síos ar na cúraimí a bheidh le déanamh:
 Oifigigh agus gníomhairí sealadacha ||   
 Pearsanra seachtrach ||   

3.2.4.          
Comhoiriúnacht don chreat airgeadais
ilbhliantúil reatha 

–     
¨  Tá an togra/tioscnamh comhoiriúnach don chreat airgeadais
ilbhliantúil reatha.
–     
ý  Beidh athchlárú an cheannteidil ábhartha sa chreat airgeadais
ilbhliantúil ag gabháil leis an togra/tionscnamh seo.
Mínigh an cineál athchláraithe a bhfuil gá
leis, agus sonraigh na línte buiséid lena mbaineann agus na méideanna
comhfhreagracha.
Tionscnamh nua de chuid an Choimisiúin
–     
¨  Éilíonn an togra/tionscnamh go gcuirfear an ionstraim
sholúbthachta i bhfeidhm nó go ndéanfar athbhreithniú ar an gcreat airgeadais
ilbhliantúil[18].
Mínigh a bhfuil gá leis, agus sonraigh na
ceannteidil agus na línte buiséid lena mbaineann agus na méideanna
comhfhreagracha.

3.2.5.          
Ranníocaíochtaí ó thríú páirtithe 

–     
Déantar foráil sa togra/tionscnamh maidir le cómhaoiniú
atá réamh-mheasta thíos:
Leithreasaí in EUR milliúin (go dtí an 3ú deachúil)
   || Bliain 2013 || Bliain 2014 || Bliain 2015 || Iomlán 
 Sonraigh an comhlacht cómhaoinithe || 60 % de na riachtanais iomlána de réir Ballstáit tríd an ÚBE 
 IOMLÁN leithreasaí cómhaoinithe || 1,035 || 0,885 || 0,885 || 2,805 

3.3.                
An tionchar a mheastar a bheidh ar ioncam 

–     
ý  Níl impleachtaí airgeadais ar bith ag an togra/tionscnamh ar
ioncam.
–     
¨  Tá an tionchar airgeadais seo a leanas ag an togra/tionscnamh:
¨         ar acmhainní dílse 
¨         ar ioncam ilghnéitheach 
EUR milliúin (go dtí an 3ú deachúil)
 Líne buiséid ioncaim || Leithreasaí atá ar fáil don tréimhse bhuiséadach leanúnach || Tionchar an togra/tionscnaimh[19] 
 Bliain N || Bliain N+1 || Bliain N+2 || Bliain N+3 || ... iontráil na colúin ar fad a theastaíonn le fad an tionchair a thaispeáint (féach pointe 1.6) 
 Airteagal …………. ||   ||   ||   ||   ||   ||   ||   ||   
I gcás ioncaim
ilghnéithigh shannta, sonraigh na línte buiséid a n‑imrítear tionchar
orthu.
Sonraigh an modh chun
an tionchar ar ioncam a ríomh.
Iarscríbhinn a ghabhann leis an Ráiteas
Airgeadais Reachtach den togra le haghaidh rialacháin maidir le ceanglais
stuamachta i gcomhair institiúidí creidmheasa agus gnólachtaí infheistíochta
agus den togra le haghaidh treorach maidir le gabháil le gnó institiúidí
creidmheasa agus lena shaothrú agus maidir le maoirseacht stuamachta
institiúidí creidmheasa agus gnólachtaí infheistíochta
An mhodheolaíocht a úsáidtear agus na
príomh‑bhoinn tuisceana bhunúsacha
Rinneadh na costais a bhaineann leis na cúraimí
atá le déanamh ag an ÚBE a bhunaítear leis an dá thogra a mheas le haghaidh
chaiteachas na foirne (Teideal 1), i gcomhréir leis an aicmiú costais i
ndréachtbhuiséad an ÚBE le haghaidh 2012 a cuireadh faoi bhráid an Choimisiúin.

Cuimsítear in dhá thogra an Choimisiúin
forálacha don ÚBE chun thart ar 55 sraith de chaighdeáin theicniúla
cheangailteacha (BTS) úra a fhorbairt lena áirithiú go bhfuil forálacha de
chineál ardteicniúil curtha chun feidhme go comhsheasmhach ar fud an AE.[20] De
réir na dtograí, táthar ag súil leis an ÚBE thart ar 60 % de na BTS úra a
sheachadadh in 2013. D’fhonn an sprioc seo a bhaint
amach, teastaíonn méadú ar leibhéal an tsoláthair foirne ag tosú cheana le
2013. Maidir leis na cineálacha post, beidh oifigigh bhreise beartais,
dhlíthiúla agus measúnaithe tionchair go sonrach de dhíth maidir le seachadadh
rathúil agus tráthúil na BTS úra. 
Bunaithe ar mheastacháin sheirbhísí an
Choimisiúin agus an ÚBE, cuireadh na toimhdí seo a leanas i bhfeidhm chun
measúnú a dhéanamh ar an tionchar líon na FTEanna a theastaíonn chun BTS a
bhaineann leis an dá thogra a fhorbairt.
–                        
Dréachtóidh oifigeach beartais amháin 2 BTS de
mheánchastacht gach bliain; tugann sé seo le tuiscint go bhfuil 17 oifigeach
beartais de dhíth le haghaidh 2013;
–                        
Tá oifigeach measúnaithe tionchair amháin de
dhíth le haghaidh 8 bpróiseas BTS; tugann sé seo le tuiscint go bhfuil 4
oifigeach measúnaithe tionchair de dhíth le haghaidh 2013;
–                        
Tá oifigeach dlíthiúil amháin de dhíth chun 5
BTS a dhréachtú; tugann sé seo le tuiscint go bhfuil 7 oifigeach dlíthiúil de
dhíth le haghaidh 2013;
–                        
Tá dhá FTE tacaíochta breise de dhíth chun
tacaíocht a chur ar fáil don dá phost thuas ar bhonn laethúil.
Dá
bhrí sin, tá 30 FTE de dhíth chun BTS atá le bheith réidh in 2013 a
sheachadadh. De réir an ÚBE, faoi dheireadh 2011, beidh 14 shaineolaí ag obair
ar BTS. In oirchill an mhéadaithe ar ualach oibre a bhaineann le BTS, tá sé sa
dréachtbhuiséad le haghaidh 2012 a cuireadh faoi bhráid an Choimisiúin, gur
iarr an ÚBE 22 FTE cheana, dá bhfuil 17 acu curtha in áirithe i gcomhair na
hoibre ar BTS.[21]
Nuair a chuir an ÚBE a dhréachtbhuiséad isteach le haghaidh 2012, níor chuir sé
iarratas isteach ann maidir leis na 9 FTEanna eile a bhí de dhíth toisc nach
raibh a fhios aige faoi líon na BTS a d’iarrfaí air a fhorbairt sa dá thogra.
Cuirfear na poist sin, áfach, san áireamh in iarratais bhuiséid bhliantúil an
ÚBE atá le teacht. 
Toimhdí eile: 
−       
bunaithe ar dháileadh FTEanna i ndréachtbhuiséad
2012, meastar go gcuimsíonn an 9 FTE breise 7 gníomhairí shealadacha (79 %),
1 saineolaí náisiúnta ar iasacht (14 %) agus 1 ghníomhaire conarthach
(7 %); 
−       
tá meánchostais tuarastal bliantúil maidir le
catagóirí éagsúla pearsanra bunaithe ar threoir Ard-Stiúrthóireacht BUDG;
−       
comhéifeacht ualaithe tuarastail do Londain de
1.344;
−       
costais oiliúna arna ngabháil ag €1,000 in
aghaidh an FTE in aghaidh na bliana; 
−       
costais mhisin de €9,700, a measadh bunaithe ar
dhréachtbhuiséad 2012 le haghaidh misean ina aghaidh an mheán-FTE;
−       
costais a bhaineann le hearcaíocht (costais
taistil, óstáin, scrúduithe leighis, suiteáil agus liúntais eile, costais
aistrithe, srl) de €27,700, a measadh bunaithe ar dhréachtbhuiséad 2012 maidir
le hearcaíocht in aghaidh an phoist a bheidh le líonadh isteach. 
Glacadh leis go gcoimeádfar an t-ualach
oibre a bhaineann leis an méadú in FTEanna in 2014 agus i leith, agus tá sé
nasctha, i bpáirt, leis na BTS atá forbartha cheana a leasú agus, i bpáirt,
leis an 40 % de BTS atá fágtha a ullmhú faoin dá thogra reachtacha agus
faoi thograí reachtacha eile atá le teacht sa réimse um rialú baincéireachta.
Léirítear an modh chun an méadú sa bhuiséad
a theastaíonn a ríomh maidir leis na chéad trí bliana eile níos mine sa tábla
thíos. Léiríonn an ríomh go bhfuil 40 % de na costais á gcistiú trí
bhuiséad an Chomhphobail.
Léirítear an plean bunaíochta arna bheartú
maidir leis na seacht bpost do ghníomhairí sealadacha:
[1]               ABM: Bainistiú de réir gníomhaíochtaí – ABB: Bunú an
bhuiséid de réir gníomhaíochtaí.
[2]               Mar a thagraítear dó in Airteagal 49(6)(a) nó
(b) den Rialachán Airgeadais.
[3]               Is féidir mionsonraí ar na modhanna bainistíochta
agus tagairtí don Rialachán Airgeadais a fheiceáil ar shuíomh Gréasáin BudgWeb:
http://www.cc.cec/budg/man/budgmanag/budgmanag_en.html
[4]               Mar a thagraítear dóibh in Airteagal 185 den
Rialachán Airgeadais.
[5]               LD = Leithreasaí difreáilte / LN = Leithreasaí
neamhdhifreáilte
[6]               CSTE: Comhlachas Saorthrádála na hEorpa. 
[7]               Tíortha is iarrthóirí agus, nuair is iomchuí, tíortha a
d'fhéadfadh a bheith ina n‑iarrthóirí ó na Balcáin Thiar.
[8]               Is í bliain N an bhliain a gcuirtear tús le cur chun
feidhme an togra/tionscnaimh
[9]               Cúnamh agus caiteachas teicniúil agus/nó riaracháin ar mhaithe
le cláir agus/nó gníomhaíochtaí AE (seanlínte "BA"), taighde
indíreach, taighde díreach a chur chun feidhme.
[10]             Is í bliain N an bhliain a gcuirtear tús le cur chun
feidhme an togra/tionscnaimh
[11]             Is ionann aschuir agus táirgí agus seirbhísí le soláthar
(e.g.:líon na malartuithe mac léinn a fhaigheann maoiniú, iomlán km de bhóithre
a rinneadh, etc.).
[12]             Mar a thuairiscítear i Roinn 1.4.2. “Cuspóirí
sonracha...”
[13]             Is í bliain N an bhliain a gcuirtear tús le cur chun
feidhme an togra/tionscnaimh
[14]             Cúnamh agus caiteachas teicniúil agus/nó riaracháin ar
mhaithe le cláir agus/nó gníomhaíochtaí AE (seanlínte "BA"), taighde
indíreach, taighde díreach a chur chun feidhme.
[15]             CA= Gníomhaire ar conradh; INT= Foireann ghníomhaireachta
("Intérimaire”); JED= "Jeune Expert en Délégation"
(saineolaí óg i dToscaireacht); LA= Gníomhaire áitiúil; SNE= Saineolaí
náisiúnta ar iasacht; 
[16]             Faoin
uasteorainn do phearsanra seachtrach ó leithreasaí faoi chomhair oibríochtaí
(na seanlínte "BA").
[17]             Le haghaidh na gCistí Struchtúracha, an Chiste Eorpaigh
Talmhaíochta um Fhorbairt Tuaithe (CETFT) agus an Chiste Eorpaigh Iascaigh
(CEI) go bunúsach.
[18]             Féach pointí 19 agus 24 den Chomhaontú
Idirinstitiúideach.
[19]             A fhad a bhaineann le hacmhainní dílse traidisiúnta
(dleachtanna talmhaíochta, tobhaigh siúcra), ní mór na méideanna a luaitear a
bheith ina nglanmhéideanna, i.e. méideanna comhlána agus 25 % de chostais
bhailiúcháin a bheith bainte astu.
[20]             De bhrí gur comhlacht é an ÚBE ag a bhfuil saineolas
ardspeisialaithe, tugadh an chumhacht dó BTS a fhorbairt mar fhreagairt ar an
ngá le hionstraim éifeachtach a thabhairt isteach chun caighdeáin theicniúla
rialála chomhchuibhithe a bhunú i reachtaíocht baincéireachta an AE d’fhonn,
trí leabhar rialacha aonair fosta, cothromaíocht agus cosaint leormhaith
taisceoirí, infheisteoirí agus tomhaltóirí a áirithiú ar fud an Aontais. Chuige sin, ullmhaíonn an ÚBE dréachtchaighdeáin theicniúla
rialála i réimsí arna sainiú ag dlí an Aontais, nach mbaineann le roghanna
beartais, agus a fhormhuiníonn an Coimisiún níos déanaí trí ghníomhartha
tarmligthe de bhun CFAE Airteagal 290 d’fhonn éifeacht dhlíthiúil
cheangailteach a thabhairt dóibh. Roimh dréachtchaighdeáin theicniúla
cheangailteacha a chur faoi bhráid an Choimisiúin, ní mór don ÚBE obair ullmhúcháin
chuimsitheach a dhéanamh lena n-áirítear dul i gcomhchomhairle le páirtithe
leasmhara ar dhréacht-BTS agus deis réasúnta a chur ar fáil do na páirtithe sin
chun tuairimí a thabhairt ar bhearta molta; measúnuithe tionchair rialála a
dhéanamh; dréachtú dlíthiúil agus tascanna eile. 
[21]             Tá poist eile a d’iarr an ÚBE sa dréachtbhuiséad le
haghaidh 2012 inchurtha i leith an mhéadaithe ionchais san ualach oibre maidir
lena mhaoirseacht agus rannóga oibríochtaí. Tá an t-iarratas ar phoist eile
nasctha leis an bhfianaise ar úsáid acmhainní a thig i rith chéad bhliain
oibríochta an ÚBE, agus tá sé dírithe i dtreo chomhlíonadh éifeachtach
thascanna an ÚBE a áirithiú, maidir le sáruithe ar an dlí, láithreacht i
gcoláistí maoirseoirí, gné tomhaltóirí, gné idirnáisiúnta agus réimsí eile.